ENCICLOPEDIA SEXULUI 


Dr. Ruth K. Westheimer 


Iubitul meu s-a dus în grădină, 
La straturile de mirodenii, 

Să caute prin grădină 

Şi să culeagă crini. 

Sunt a iubitului meu 

Şi iubitul meu e al meu; 


Caută printre crini. 


Cântarea Cântărilor 6:2-3 


INTRODUCERE 


Am ajuns să fiu din profesoara de liceu dr. Ruth Westheimer, "Dr. Ruth", de la radio în 1980. In 
anii care au urmat, m-am străduit să elimin ceea ce se cheamă "incultura sexuală”, adică lipsa de 
cunoştinţe despre funcţionarea sexuală umană. S-au făcut paşi mari faţă de începuturi de către mine şi 
alţii, dar ştiu din întrebările care mi se pun la TV şi la radio, din scrisori şi din apariţiile personale, că 
sunt mulţi oameni, mai ales tineri care simt nevoie să ştie mai mult. De aceea sunt încântată să pot oferi 


această enciclopedie care conţine răspunsul la orice aspect legat de sexualitatea umană. 


Motivul pentru care am vrut să predau sexualitatea umană izvorăşte din experiența mea de 
lucru în cadrul organizaţiei Sarcina Planificată, la începutul anilor 1970. Tinerii vin şi pun o mulţime de 
întrebări şi am constatat că nu ştiu întotdeauna să le dau răspunsurile potrivite. Ca să învăţ mai mult, 
m-am înscris în Programul Sexualităţi umane de la New York Hospital-Cornell University Medical 
School, care a fost condus de unul din cei mai distinşi experţi ai noştri în acest subiect, Dr. Helen Single 
Kaplan, iar eu am devenit terapeut psihosexual. Acum am cabinetul meu particular de aproape două 
decenii şi am predat sexualitatea umană la diverse colegii. Citesc şi acum literatura de specialitate 
care-mi cade în mână şi am scris zece cărţi despre acest subiect. Puteţi crede că acum cunosc subiectul 
pe toate feţele. Dar să vă spun un mic secret — chiar şi eu am învăţat câteva lucruri în perioada de 


pregătire a acestei enciclopedii. 


Vedeţi, acesta e avantajul formatului enciclopedic. Nu am scris fiecare articol în parte. Pentru 
anumite subiecte, le-am cerut experţilor de frunte din domeniu să împărtăşească informaţiile publicului 
larg. În cazul unui subiect atât de complet ca sexualitatea umană e mereu ceva nou de descoperit. lar 
aceste somităţi mi-au furnizat cele mai noi informaţii. Nefiind medic, am rugat specialişti să scrie 
articolele despre aspectele medicale ale sexualităţii umane. Mi s-a spus că la unele subiecte, 


enciclopedia conţine mai multe informaţii decât o carte medicală. 


Deşi eu sunt cea care a invitat medicii, avocaţii şi alţi profesionişti să contribuie la această 
enciclopedie, nu a scrisă în beneficiul unui expert ca mine, ci mai degrabă pentru cititorul obişnuit şi 
mai ales pentru elevii de liceu şi studenţi. Tu, cititorule, cunoşti deja o parte din cele prezentate în 
această carte, dar probabil că multe aspecte din enciclopedie vor fi noi. Doresc mai ales să clarific nişte 
mituri despre sexualitatea umană pe care s-ar putea să le aibă mulţi tineri. Dar chiar şi în cazul 
adulţilor unii cred că ştiu perfect un lucru, de exemplu cum se concepe un copil. E minunat să ai 
informaţia la îndemână, fie ca să te asiguri că ai reţinut corect, să-ţi reîmprospătezi memoria, fie ca să 
înveţi o parte a procesului pe care nu prea ai înţeles-o. În cazul unei enciclopedii nu trebuie să parcurgi 


toată cartea ca să afli ce doreşti să ştii, dar poţi consulta articolul care răspunde la întrebările tale. 


Deşi am fost entuziasmată să ţin în mână prima mea carte publicată, Dr. Ruth's Guide to Good 
Sex, publicarea acestei enciclopedii mă încântă mai mult decât oricare din cărţile mele. Aceste pagini 
conţin toate informaţiile despre sexualitate de care are nevoie cineva. Şi cu cât reuşesc să pun în mâna 
oamenilor mai multe cărţi de acest gen prin biblioteci publice sau şcolare sau ca parte a bibliotecii 
personale, de familie, cu atât va fi mai mare impactul realizat în combaterea inculturii sexuale. Ca 
sexolog, am obligaţia să ajut oamenii să evite efectele primejdioase ale inculturii sexuale, de exemplu 


sarcinile nedorite şi răspândirea bolilor transmisibile pe cale sexuală, în special ucigaşa SIDA. 


Sexualitatea umană ne dă tuturor mare plăcere. Dar când corpurile noastre evoluează spre faza 
adultă şi începem să ne bucurăm de deliciile sexului, trebuie să învăţăm şi responsabilităţile care derivă 
din aceste noi puteri. Plăcerea sexuală aduce serioase consecinţe potenţiale, pentru că răspunsul sexual 
uman nu ne-a fost dat numai pentru plăcere: e legat în cele din urmă de reproducerea umană. Aducerea 
unei noi vieţi pe lume nu e o hotărâre care să se ia uşor. Cu cât un om deţine mai multe informaţii despre 


acest aspect, cu atât va lua hotărâri mai bune. 


Prin urmare, în timp ce citiţi şi folosiţi această enciclopedie, sper să vă înveţe multe, iar dacă 


lucrurile învăţate vă stimulează în alte feluri, voi fi de asemenea încântată. 


AVORT 


Terminarea sarcinii prin pierderea sau distrugerea fătului înainte să fie viabil. Avortul poate fi 
spontan sau indus. Poate fi clasificat în avort timpuriu şi avort târziu, în funcţie de producerea sa înainte 
sau după a 12-a săptămână de sarcină (în primul sau al doilea trimestru). Avortul indus e asociat cu 


multe consideraţii legale şi etice. 


Tehnici de avort: (Sus): În metoda absorbției, se introduce un tub în uter. Apoi embrionul e 
absorbit într-o sticlă. (Jos) În metoda injecţiei saline, se introduce un ac gros în uter. Lichidul amniotic 


e scos şi înlocuit cu o soluție salină, care ucide fătul. Contracţiile uterine elimină apoi fătul. 


Avortul spontan. Se produce când embrionul nu se mai dezvoltă şi când se produce o expulzie 
completă sau incompletă a produşilor de concepţie — fătul şi placenta — înainte de 20 săptămâni de 
gestație. 1/3 din avorturile timpurii sunt spontane. Majoritatea au loc înainte să poată fi diagnosticate 
clinic şi nu se pot depista decât printr-un test de sarcină foarte sensibil care e disponibil doar de curând. 
După o oarecare întârziere, femeie sângerează şi are crampe asemănătoare unui ciclu menstrual 
normal. În cazul unei sarcini mai avansate, sunt crampe mai puternice şi pierderi mai mari de sânge 
când se elimină fătul şi placenta. 

În cazul avorturilor timpurii, din primul trimestru, s-au depistat aberaţii cromozomiale la 2/3 
din fetuşii avortaţi. Infecţiile, factorii hormonali şi de mediu, bolile mamei au fost de asemenea sugerate 
drept cauze posibile. În cazul avorturilor târzii, din al doilea trimestru, când se constată de obicei o 
dezvoltare anormală a fătului, se pot pune frecvent în evidenţă schimbări anatomice ale uterului şi 
colului uterin. 

Avortul indus. Este o procedură care intenţionează să înterupă sarcina prin evacuarea fătului 
şi placentei din cavitatea uterină. Deşi descurajată de majoritatea religiilor, avortul indus a fost 
practicat în toate culturile, din cele mai vechi timpuri. În prezent, avortul e legalizat şi reglementat în 
majoritatea ţărilor dezvoltate, unde se poate face la cerere. Politici restrictive se întâlnesc în Irlanda, 
ţările islamice fundamentaliste, Africa subsahariană şi America Latină. Avorturile ilegale practicate în 
aceste ţări sunt asociate cu o mare rată a mortalităţii. Deşi avortul legal indus se practică în majoritatea 
statelor SUA de la începutul anilor 1970, avortul rămâne un subiect aprig dezbătut din motive religioase 
şi etice. În anii 1980, se estimează că s-au indus 40-60 milioane avorturi anual, pe tot globul; în jur de 


33 milioane sunt legale. 


Majoritatea avorturilor induse se fac în primul semestru — în primele 12 săptămâni de gestație. 
Tehnica cea mai obişnuită de terminare a sarcinii în primul semestru utilizează o procedură numită 
aspirație vidă sau chiuretaj vid. După dilatarea colului uterin, se introduce în uter un tub de plastic 
găurit în capăt. Embrionul sau fătul şi placenta sunt absorbite în tub. Această procedură se definitivează 
de obicei curăţând rămăşiţele concepţiei cu o chiuretă — o bară de metal cu o inel ascuţit în capăt. 


Instrumentul a fost folosit timp de secole pentru a goli cavitatea uterină după avortul indus sau spontan. 


Instrumente de avort: dilatatoarele sunt folosite ca să deschidă ocolul uterin în timpul unui 


avort. Chiureta e folosită ca să decoleze embrionul şi placenta de pe peretele uterin. 


Avorturi induse în al doilea trimestru. Implică mai multe proceduri complicate, deoarece 
dilatarea şi chiuretajul sunt prea riscante după 12 săptămâni de sarcină. Cea mai complicată procedură 
e injectarea unei soluţii saline sau a hormonilor (prostaglandină) în sacul amniotic. Pentru a evita 
injectarea din greşeală a substanţelor în afara cavităţii amniotice, procedeul se execută de obicei după a 
16 săptămână de gestație. Prostaglandinele, care provoacă contracţii uterine eficiente, se pot 
administra în uter şi prin cateter, fără să penetreze sacul amniotic. Contracţiile uterine regulate apar 
imediat, iar fătul şi placenta se expulzează în câteva ore, într-un proces asemănător unei naşteri 
normale. După avort, resturile concepţiei se îndepărtează cu o chiuretă ascuţită. Când expulzarea 
fătului dă greş sau e întârziată, se poate adăuga intravenos ocitocină, un hormon care declanşează 
travaliul. Când dă greş şi această metodă, se poate practica histerotomia — incizia chirurgicală a 
uterului pentru îndepărtarea fătului. 

În Franţa, în 1980, s-a creat un medicament care induce avortul, RU-486. Acest antiprogesteron 
s-a dovedit eficient în 85 % din cazuri, inducând avortul în primele şase săptămâni de sarcină, mai ales 
în combinaţie cu prostaglandinele. Se ia pe cale orală şi până acum e aprobat doar în Franţa, China şi 
Anglia. 

Studii pe termen lung legate de consecinţele avortului asupra sănătăţii arată că riscul unui 
avort spontan pe viitor şi a unui făt cu o greutate redusă la naştere nu cresc în mod semnificativ dacă 
procedura se face la începutul primului trimestru, prin metoda aspiraţiei. Avortul târziu, mai ales 
terminarea ilegală în orice etapă a sarcinii sunt asociate cu o rată înaltă a mortalităţii, efecte pe termen 
lung şi mortalitate maternă. 

Probleme religioase, etice şi morale. În 1973 în SUA, Curtea Supremă a SUA a judecat cazul 
Roe contra Wade, potrivit căruia o femeie are dreptul să facă un avort şi să păstreze pentru ea acest 
lucru. În decizia ei nu poate interveni statul sau autorităţile şi nici un alt individ. Prin această decizie, 
s-a legalizat avortul în SUA. Problema avortului, însă, e supusă încă unor controverse intense. Continuă 


să existe problemele morale şi etice, cu implicaţii emoţionale destul de ridicate adesea. 


La nivel personal, femeile care se confruntă cu un avort, au un sentiment de tristeţe şi pierdere. 
O femeie se poate simţi de asemenea vinovată, ruşinată social. Cu toate acestea, cele mai multe resimt 
uşurare. Majoritatea femeilor nu abordează întâmplător avortul. Dacă o femeie hotărăşte să pună 
capăt sarcinii, are de obicei motive foarte întemeiate. 

Poate controversa cea mai serioasă legată de tema avortului vine din faptul că opiniile diferă 
foarte mult în ceea ce priveşte începutul vieţii. Pentru acei din societatea noastră care cred cu tărie că 
viaţa începe în momentul concepţiei, avortul poate fi considerat o crimă. Aceasta e poziţia bisericii 
catolice, precum şi a altor grupuri religioase, atât evreieşti cât şi creştine. Dar această poziţie nu e 
adoptată universal de teologii creştini şi iudaici. Biblia însăşi nu abordează direct problema şi lasă loc 
multor interpretări. În principiu, majoritatea creştinilor şi evreilor acceptă dreptul unei femei de a face 
avort; consideră sfârşitul celui de-al doilea trimestru al sarcinii drept momentul în care faptul devine o 
fiinţă umană, capabil să se susţină în uter. 

Mişcarea "pro-viaţă", care consideră că avortul e imoral şi n-ar trebui să fie legal, intră adesea 
în conflict cu mişcarea "pro-alegere" care consideră că avortul trebuie să fie legal, pentru că femeile au 
dreptul absolut de a hotărî asupra propriului lor corp. Rămâne totuşi întrebarea: dacă nu există nici o 
definiţie ştiinţifică standard care să arate când începe viaţa, ar trebui oare ca principiile morale şi 
religioase ale unui segment al societăţii, oricât de puternic susţinute, să fie impuse societăţii ca întreg? 

Problemele morale şi etice legate de avort sunt foarte complexe. De exemplu există controversa 
legată de drepturile taţilor; dezbaterea despre încuviințarea părinţilor în cazul minorele gravide care 
vor să avorteze; şi întrebări chiar şi în mintea celor are se opun din principiu avortului, despre cazuri 
cum ar fi violul, incestul şi sănătatea mamei. 

Deşi unele state americane au legi care cer consimțământul părinţilor în cazul minorelor 
gravide, aprobarea părinţilor rămâne o problemă etică. În timp ce majoritatea sunt de acord că, în mod 
ideal, o fată sub 18 ani care rămâne gravidă trebuie să discute problema cu părinţii ei, în realitate, 
adolescenţii care nu discută cu părinţii au de obicei motive foarte întemeiate să nu facă acest lucru. 
Majoritatea adolescentelor gravide apelează la îndrumarea părintească. Cu toate acestea, mulţi părinţi 
nu sunt persoanele potrivite la care să se apeleze când e vorba de o problemă atât de explozivă ca 
avortul. Dacă sarcina unei adolescente e rezultatul unui incest, nici nu se mai poate pune problema. 
Unele adolescente ştiu că vor fi pedepsite că au rămas gravide. Deşi nu e lămurit dacă minorii sunt sau 
nu capabili să iau o decizie în privinţa avortului din punct de vedere legal, moral sau etic, fără 
îndrumarea părintească, unii sunt de părere că fiecare femeie are dreptul la intimitate, indiferent de 
vârstă. 

După ce sentinţa procesului Roe contra Wade a stabilit că numai femeia are dreptul să 
hotărască asupra sarcinii, mai mulţi amanți, logodnici şi soţi au căutat metode de a întârzia sau preveni 


avortul. Problema depăşeşte cadrul legal. E vorba de dreptul mamei faţă de cel moral-biologic al tatălui 


de a lua hotărârea. Majoritatea oamenilor sunt de acord că, în mod ideal, hotărârea de a întrerupe 
sarcina ar trebui luată de ambii parteneri. Dar dacă nu există o căsătorie sau o legătură adevărată? 
Dacă o femeie măritată e agresată şi se teme de răspunsul soţului? Obligaţia etică a unei femei de a-şi 
implica partenerul în hotărârea ei e nelămurită în mod sigur, (a se vedea CONTROLUL NAȘTERILOR). 

Aspectele legale. Aspectele legale ale avortului în SUA s-au schimbat în mod hotărâtor din 
1973. Cu toate acestea, a continuat să fie o problemă în instanţă cât şi în organismele legislative — atât 
în Congresul Statelor Unite, cât şi în legislaturile a cincizeci de state — de atunci. Problemele-cheie de 
azi includ susţinerea guvernamentală a avortului, restricţii legate de perioada în care e permis avortul, 
încercările adversarilor avortului de a bloca accesul în clinicile unde se practică avortul şi metodele de 
avort care sunt considerate legale. 

Înainte de 1973, avortul era rareori legal în Statele Unite. Majoritatea statelor, cum ar fi Texas, 
aveau legi care interziceau avortul, excepţie făcând doar salvarea vieţii femeii, o expresie al cărei sens 
nu era bine definit. Circa 16 state permiteau avortul în caz de viol sau incest şi uneori pentru a proteja 
sănătatea femeii, dar se impuneau adesea restricţii (cum ar fi revederea cazului de către comisia unui 
spital). Legislaturile din câteva state, cum ar fi California şi New York au emis în general legi care 
permit avortul. 

Înainte de 1973, femeile din statele în care avortul era ilegal, se duceau în acele câteva state 
unde era legal, dacă aveau bani. Altele plecau din ţară, un mic număr în Europa, cele mai multe în 
Mexic, unde avortul era ilegal, dar fezabil. Unele se duceau în locuri din SUA unde se practica avortul 
ilegal, locuri care erau de obicei prost dotate medical şi prin urmare periculoase. Unele femei încercau 
să-şi provoace singure avortul. Femei care au făcut avort în asemenea condiţii ajungeau adesea în 
camerele de urgenţă ale spitalelor; unele mureau, iar altele sufereau urmări medicale de lungă durată. 

Pe 22 ianuarie 1973, Curtea Supremă, în cazul Roe contra Vade, a decretat că legea împotriva 
avortului din statul Texas — şi prin extensie din celelalte state — e neconstituţională. Instanţa a 
decretat că femeia are dreptul constituţional de a hotărî dacă să continue sau să pună capăt sarcinii. 

Decizia s-a bazat pe un caz din 1965, ajuns la Curtea Supremă, Grinswold contra statul 
Connecticut. Cazul a atacat o lege din Connecticut care interzicea folosirea contraceptivelor, o lege 
aplicabilă deopotrivă persoanelor căsătorite şi necăsătorite. Instanţa a considerat că fiecare poate 
hotărî dacă "doreşte să aibă un copil". 

Cazul de avort a fost deschis de o femeie însărcinată, necăsătorită, Jane Roe (este un 
pseudonim), împotriva Procurorului Districtual al Comitatului Dallas, Henry Wade, funcţionar 
responsabil pentru impunerea legilor statului Texas. Curtea Supremă s-a pronunţat în favoarea ei cu 7 
voturi pentru şi 2 împotrivă. Rezoluţia a fost scrisă de judecătorul Harry A. Blackmun. Cei care au votat 
împotrivă erau judecătorul William Rehnquist, actualmente preşedintele Curţii, şi judecătorul Byron 


White, actualmente pensionat. 


Statutul legal al problemelor legate de avort trebuie să fie examinat în lumina deciziilor Curţii 
Supreme, organul abilitat să determine constituţionalitatea tuturor legilor federale sau statale. Această 
decizie s-a dovedit a fi începutul unui lung şir de contestaţii pe tema avortului, care continuă până în 
zilele noastre. Modelul în zig-zag al contestaţiilor de după Roe contra Wade a urmat fidel schimbările de 
componenţă ale Curţii Supreme. De fapt, după 1992, forţele care au încercat să blocheze sau să întoarcă 
decizia din cazul Roe contra Wade au fost aproape de victorie, lipsindu-le doar un vot. 

Pe măsură de judecătorii Curţii Supreme s-au retras în anii 1980, ei au fost înlocuiţi cu alţii, 
numiţi de preşedintele Ronald Reagan şi apoi de preşedintele George Bush. Ambii aceşti preşedinţi se 
opuneau rezoluţiei din cazul Roe contra Wade şi implicit legitimităţii avortului. Spre sfârşitul anului 
1991, patru judecători ai Curţii Supreme erau gata să întoarcă decizia din cazul Roe: Rehnquist, White, 
judecătorul Antonin Scalia şi judecătorul Clarence Thomas. Alţi judecători ai Curţii Supreme, numiţi în 
anii 1980, cum ar fi judecătoarea Sandra Day O'Connor, judecătorul Donald Souter şi judecătorul 
Anthony Kennedy erau dispuşi să modifice Roe doar permiţând statelor individuale să interzică avortul. 
Rămăseseră doar doi dintre judecătorii care susțineau fără rezerve rezoluţia Roe contra Wade: 
judecătorul Blackmun şi judecătorul John Paul Stevens. 

Atunci când Bill Clinton a depus jurământul ca preşedinte, în ianuarie 1993, şansele ca Roe să 
fie întoarsă erau practic nule. Clinton a fost ales pe o platformă care susţinea principiile lui Roe, iar 
prima lui numită, judecătoarea Ruth Bader Ginsburg, care l-a înlocuit pe judecătorul White, susţinea 
aceste principii. 

În vreme ce acum este clar avortul va continua să fie legal, cel puţin pentru viitorul previzibil, 
există mult probleme legate de accesibilitatea procedurii. Una din acestea ar fi dacă cele mai sărace 
femei americane, acelea pasibile de a apela la serviciile Medicaid, vor avea acces la avort. Congresul, 
care controlează fondurile federale pentru asemenea servicii, a refuzat de regulă să plătească pentru 
serviciile de avort, cu excepţia a foarte puţine cazuri, în care apar necesităţi de ordin medical. Totuşi, 
uneori s-a permis eliberarea banilor pentru femeile care sunt însărcinate ca urmare a violului sau a 
incestului. Deşi guvernele statale pot să aleagă să ofere servicii legate de avort acestor femei, mai puţin 
de un sfert din state au ales s-o facă. 

Altă problemă este dacă femeile de vârstă fragedă au acces la avort. O serie de legi statale au 


fost adoptate. Prin ele, se cere minorelor fie să aibă consimţământul ambilor părinţi, sau 


consimțământul unui părinte, sau să-şi anunţe oficial părinţii. Cazurile de la Curtea Supremă arată în 
principal că statele pot să ceară implicarea părinţilor, dar numai dacă există o „ocolire judiciară” în 


legislaţie. Prin „ocolire judiciară” se înţelege o procedură rapidă, care poate fi folosită de către o 
minoră, dacă aceasta arată că are discernământ şi dacă are un motiv important din cauza căruia crede 
că nu poate să discute avortul cu părinţii ei. În asemenea cazuri, ea poate să-i ceară judecătorului 


permisiunea de a proceda la avort. 


Altă problemă este dacă propunerile legislative, care sunt dezbătute la ora aceasta în Statele 
Unite, legate asistenţa socială, se vor extinde şi asupra avortului. Legislaţia introdusă în 1993 în 
Congres la insistenţele administraţiei Clinton pentru plata serviciilor medicale pentru toţi americanii va 
permite şi acoperirea serviciilor legate de avort. Membrii Congresului care se opun avortului s-au 
angajat să împiedice includerea acestor servicii atunci când se va trece la dezbaterea legii. 

Unii dintre opozanţii avortului s-au folosit de tactici care includ pichetarea clinicilor şi a 
caselor în care se furnizează servicii legate de avort, încercarea de a împiedica intrarea în clinicile de 
avorturi prin blocarea fizică a acestora, încercarea de a închide clinicile prin incendiere sau prin 
aruncarea de acid şi de alte substanţe. În două cazuri, au fost împuşcaţi doctori care furnizează servicii 
de acest tip. Un doctor a fost rănit, iar altul, dr. David Gunn, a fost ucis în 1992 de atacatori care se 
împotriveau avortului. 

Reacţiile legale au inclus ordonanţe municipale care restrâng dreptul la pichetarea caselor 
particulare şi stabilirea unor parametri în care se poate face pichetarea firmelor (deci şi a clinicilor în 
care se fac avorturi), legi statale care trec aceste pichete de la statutul de comportament necivic la acela 
de contravenţie. Este probabil că în 1994 Congresul va adopta Legea Libertăţii Accesului la Serviciile 
Medicale, care va transforma tacticile folosite de oponenții avortului în delicte federale şi deci va duce 
la impunerea mai accentuată a acestor legi. 

Alţi oponenți s-au gândit să propună legi prin care femeilor să le fie greu să recurgă la avort. 
Aceste legi, adoptate în diverse state, conţin o diversitate de prevederi. Totuşi, în general, Curtea 
Supremă a aprobat legile statale care: cer o perioadă de douăzeci şi patru de ore între momentul în care 
femeia merge la sau contactează clinica în vederea unui avort şi timpul la care are loc efectuarea 
procedurii; cer ca femeii să i se furnizeze informaţii legate de dezvoltarea fătului şi de alternativele la 
avort; cer înregistrarea şi supravegherea de către stat a aspectelor medicale ale avortului. 

O metodă de avort, care nu a fost disponibilă în Statele Unite, este un medicament numit 
RU-486, folosit de mai mulţi ani în Franţa şi în alte țări ale Comunităţii Europene pentru avorturi 
non-chirurgicale. În timpul anilor 1980, Administraţia Alimentaţiei şi Medicamentelor a refuzat 
intrarea în Statele Unite a acestui medicament, iar Curtea Supremă a refuzat să intervină atunci când o 
femeie gravidă a vrut să aducă din Anglia RU-486 pentru uzul propriu. Administraţia Clinton a cerut 
Administraţiei Alimentaţiei şi Medicamentelor să privească favorabil acest medicament, iar acum se 
află în curs un proces din care va rezulta importul lui RU-486 în Statele Unite în anii 1990. 

Altă problemă este stabilirea cadrului temporal al sarcinii. Statele pot astfel să restrângă 
drastic recurgerea la avort. Rezoluţia Roe contra Wade spune că statele pot să intervină după punctul de 
„viabilitate”, adică momentul în care fătul are o viaţă proprie. Ştiinţa medicală a întors timpul de 


viabilitate de la obişnuitele douăzeci şi opt de săptămâni din 1973 la douăzeci şi patru de săptămâni în 


1993. Unii spun că acest punct poate fi întors şi mai mult în timp. Judecătoarea O'Connor a făcut 
comentariul că „Roe contra Wade este în contradicţie cu ştiinţa medicală”. 

Alţii susţin că 96% din totalul femeilor care recurg la avort o fac în primele douăsprezece 
săptămâni de sarcină şi că acelea care comit avortul mai târziu o fac din motive de forță majoră. Unele 
state permit avortul dincolo de punctul de viabilitate, pentru a salva viaţa femeii sau atunci când fătul 
prezintă deformaţii grave şi ireversibile. Ştiinţa medicală a îmbunătăţit şi instrumentele pentru 
diagnosticarea deformaţiilor fătului în etapele timpurii ale sarcinii. 

Tot o problemă este şi implicarea bărbatului care a contribuit la începerea sarcinii. De 
exemplu, Curtea Supremă a dezbătut un statut din Pennsylvania, prin care o femeie trebuie să-şi anunţe 
soţul asupra dorinţei ei de a face un avort (cu excepţia cazurilor în care nu el este tatăl, a cazurilor în 
care nu poate fi localizat şi a situaţiilor în care este vorba de violenţă familială). Curtea Supremă a decis 
că statutul este neconstituţional. Au fost cazuri de prieteni care au încercat să împiedice avortul, dar nu 
s-a stabilit încă dreptul lor legal în acest sens. 

În general, deoarece ovulul fecundat sau fătul se află în corpul femeii, ea este considerată 
persoana cu dreptul legal de a lua o decizie în privinţa lui. Totuşi, într-un caz în care soţia gravidă este 
în comă şi prin urmare nu este capabilă să decidă legal asupra operaţiei, soţului ei i-a fost recunoscut 
dreptul legal de a consimţi asupra avortului. În alt caz, în care era vorba de un ovul fecundat produs 
prin FERTILIZARE IN VITRO, în care ovulul a fost prezervat într-o soluţie îngheţată, soţului, a cărui 
spermă fusese implicată, i s-a recunoscut dreptul legal egal cu cel al fostei soţii, care voia să cedeze 
ovulul unei familii fără copii. Transferul a fost blocat. 

Legile avortului în alte ţări. Legile care guvernează avortul sunt diferite în restul lumii, parcă 
urmărind un model în carouri. Avortul este ilegal în Mexic şi în majoritatea ţărilor latino-americane 
(avortul este în multe din aceste ţări şi cauza principală a mortalităţii femeilor aflate la vârsta 
capacităţii de reproducere). Legile avortului au luat avânt în ţările care au scăpat de curând de sfera de 
influenţă sovietică. Înainte, în Europa de Est, contracepţia era mai puţin accesibilă, iar legile avortului 
erau mai liberale. Totuşi, în 1993 în Polonia s-au adoptat legi stricte ale avortului; doctorii care încalcă 
această legislaţie sunt pasibili de doi ani de închisoare. Fosta Germanie de Est avea legi liberale ale 
avortului, dar în 1993 Curtea Constituţională a Germaniei unificate le-a înlocuit cu legi mult mai 
restrictive. Dimpotrivă, în România avortul a fost în afara legii sub fostul dictator Nicolae Ceauşescu, 
dar acum este permis. În martie 1993, raportul era de trei avorturi la un copil născut viu. În Irlanda, 
avortul rămâne ilegal, dar electoratul a aprobat în 1992 cu o majoritate zdrobitoare dreptul femeilor de 
a călători în străinătate pentru a efectua avorturi şi dreptul de a obţine informaţii despre cum să facă 
acest lucru. Ambele aceste drepturi fuseseră anterior ilegale. 

În general, avortul este legal şi la îndemână în Europa de Vest. Acelaşi lucru este valabil şi 


pentru Asia şi pentru Extremul Orient, în special în țările care se luptă cu o populaţie în creştere rapidă. 


În India, avortul este legal până în săptămâna douăzeci de sarcină. China a încurajat — unii consideră 
că chiar a impus — cuplurile să nu aibă mai mult de un copil. A scăzut rata naşterilor de fetiţe, iar acest 
lucru e pus de mulţi în legătură cu posibilitatea modernă furnizată de scanerele cu ultrasunete, cu 
ajutorul cărora se poate stabili sexul fătului. S-a relatat că mulţi feţi au fost avortaţi în China numai 
pentru sexul lor. 

ABSTINENȚA Există multe motive pentru care oamenii de astăzi renunţă la activitatea 
sexuală pentru perioade de timp variabile. Unii, crescuţi într-un mediu religios cu atitudini rigide legate 
de comportamentul sexual, evită contactele cu partenerii până la căsătorie; oficial, ei nu recurg nici la 
masturbare, o afirmaţie pe care terapeuţii nu o pun în general sub semnul întrebării. În fapt, unele fete 
nu-şi amintesc să se fi satisfăcut vreodată singure, lucru valabil probabil şi la unii băieţi. 

Este posibil să rămâi virgină până la luna de miere, iar cuplul, ajutat de o bună informare, de 
iubire şi de răbdare, să aibă o lună de miere foarte fericită, care să le împlinească toate aşteptările. 
Abstinenţa dinaintea căsătoriei, chiar dacă aceasta are loc mult după adolescenţă, nu afectează nici 
capacitatea şi nici sănătatea sexuală a vreunei persoane, nici fizic şi nici emoţional. Mai mult, atunci 
când un tânăr este sigur că dacă îşi păstrează castitatea premaritală este bine şi este corect, dacă acest 
lucru este încurajat şi bine stăpânit, el poate fi un factor de sporire a încrederii pentru activitatea 
sexuală care va urma. 

O dezbatere care face multe valuri este dacă tinerilor la vârsta şcolară să li se furnizeze 
PREZERVATIVE sau să fie sfătuiţi să se țină departe de sexul cu parteneri. Poate că cea mai bună 
soluţie ar fi o combinare a celor două tendinţe. Un tânăr bine educat poate să aibă la el un prezervativ 
fără a se simți obligat să-l folosească. În mod sigur, tinerilor ar trebui să li se spună că abstinenţa nu 
face rău şi că ea este calea sigură de a evita sarcina sau BOLILE CU TRANSMITERE SEXUALĂ. Este 
absolut adevărat şi ar trebui ca acest lucru să-i fie clar oricărui adolescent. Totuşi, un prezervativ Nici 
un program de EDUCAȚIE SEXUALĂ nu va reuşi să elimine sarcinile adolescentelor sau bolile legate 
de sex printre adolescenţi, dar o educaţie sexuală mai bună va produce, prin definiţie, rezultate mai 
bune decât programele ineficiente furnizate la ora actuală de multe şcoli. Nici un program de educaţie 
sexuală nu ar trebui să omită învățături morale sau impunerea prudenţei, până ce se stabileşte o relaţie 
bună şi stabilă (vezi şi CONTROLUL NAŞTERILOR, CASTITATE; PLANIFICAREA NATURALĂ A 
FAMILIEI). 


ACNEEA Problemă de natură dermatologică, acneea apare într-o măsură oarecare la 
aproape 90% din adolescenţi, băieţi sau fete. Deoarece în cel mai bun caz un adolescent îşi face griji 
mari privitoare la aspectul propriu, mulți băieţi şi fete consideră acneea o gravă problemă socială şi 


personală. Este important ca adulţii să trateze adolescenţii cu sensibilitate şi grijă, recunoscând faptul 


că acneea este în faza cea mai rea între şaisprezece şi nouăsprezece ani la băieţi şi între paisprezece şi 
şaisprezece ani la fete. 

Deşi şi bărbaţii şi femeile vor continua să sufere de probleme legate de acnee timp de 
zece-cincisprezece ani după primul episod, frecvenţa, durata şi intensitatea episoadelor va scădea în 
jurul a douăzeci de ani. Băieţii vor avea erupții acneice serioase pe perioade scurte de timp, iar fetele 
acnee mai puţin serioasă, dar pe o perioadă mai lungă de timp. 

Cauzele biologice ale pustulelor, acneii şi altor erupții pe piele. Unităţile foliculare 
pilosebacee sunt un tip de glande sebacee situate la baza firelor de păr. Aşa cum e de aşteptat, ele sunt 
distribuite în principal pe faţă, pe gât şi pe partea superioară a corpului, unde apare cel mai frecvent 
acneea. 

Aceste glande sunt prezente tot timpul copilăriei şi la începutul adolescenţei, dar ele nu devin 
generatoare de acnee până ce glandele suprarenale şi gonadele (testiculele şi ovarele) nu încep să 
secrete hormoni androgeni (masculini). Glandele sebacee sunt sensibile la stimularea hormonală 
androgenică şi încep să secrete un complex de lipide (grăsimi) numit sebum, o substanţă uleioasă 
semilichidă, care apoi este excretată printr-un canal într-un por, sau o deschidere în piele. Acolo unde 
producţia de hormoni androgeni este crescută, conţinutul şi volumul sebumului excretat prin por poate 
să se schimbe. 

Această schimbare poate facilita intrarea în sebum a unor bacterii, care vor coloniza zona. În 
plus, poate să apară un proces de oxidare a grăsimilor, având ca rezultat îngroşarea şi inflamarea pilii 
şi dezvoltarea punctelor negre. Punctele negre apar acolo unde sebumul se înnegreşte în contact cu 
oxigenul. Punctele albe apar atunci când sebumul este prins sub suprafaţa pielii şi se ridică, formând 
apoi puncte albicioase. 

Punctele negre şi punctele albe se infectează uneori, dacă sebumul rămâne blocat în por. 
Aceasta se întâmplă când sebumul se acumulează, cauzând presiune locală şi iritaţie, un proces care va 
duce la apariţia foarte probabilă a pustulelor — mici umflături ale pielii care apar atunci când 
bacteriile şi ciupercile se dezvoltă în punctele albe sau negre. Bacteriile determină formarea şi 
acumularea de puroi, care la rândul lui va duce la presiuni şi inflamații în jurul pustulei. Zona infectată 
poate fi sensibilă, dureroasă la atingere, dar natura şi gravitatea acestor episoade variază de la 
persoană la persoană. 

Este adevărat că acneea e o „problemă de familie”, dar este la fel de adevărat că fiecare 
persoană este unică şi că îşi are propria lui — sau ei — zestre genetică. Experienţa unui părinte cu 
acneea nu îl va ajuta neapărat pe un adolescent să prevadă cum va decurge în cazul lui — sau al ei. 

Acneea poate să aibă diverse moduri de manifestare, iar aceasta va afecta fetele şi băieţii 
într-un mod întrucâtva diferit. Deoarece afectează aproape 90% din bărbaţi şi femei, este considerată 


îndeobşte un semn normal al adolescenţei. 

Acneea poate lăsa adesea cicatrice care desfigurează 


Tratamentul acneii. Cei mai mulţi adolescenţi folosesc medicamente vândute pe sub tejghea 
pentru a trata episoadele de acnee. Este extrem de important ca indicaţiile să fie urmărite cu exactitate 
şi la nevoie să se consulte un doctor. Mulţi adolescenţi folosesc medicamente recomandate de prieteni, 
dar acestea pot să nu fie potrivite pentru tipul, culoarea pielii sau felul particular de manifestare a 
acneii. 

În general, este recomandat ca adolescenţii să-şi spele faţa cu un săpun fin, nu de mai mult de 
trei ori pe zi. Spălarea excesivă a feţei poate să ducă la inflamarea pielii. Faţa ar trebui spălată cu apă 
fierbinte, pentru deschiderea porilor, apoi curățată cu apă mai rece, ca să se închidă porii. De 
asemenea, este de ajutor să se folosească feţe de pernă curate şi să se evite umidificatorii care astupă 
porii şi care contribuie la izbucnirea crizelor de acnee. Spălarea părului gras şi îndepărtarea părului de 
pe faţă este o altă metodă de a împiedica apariţia acneii. 

Nu există absolut nici o dovadă că o anume hrană ar putea cauza apariţia acneii. De aceea, 
orice dietă este în general sortită eşecului. Unii indivizi pot avea reacţii specifice ale pielii la anumite 
alimente, dar nu există nici o relaţie între episoadele acneice şi consumul de ciocolată, băuturi 
carbogazoase sau uleioase sau alte tipuri de hrană. 

Există dovezi foarte serioase că stresul emoţional asociat cu adolescenţa poate duce la 
declanşarea unor crize acneice. Aceasta pare să explice de ce oamenii au mai multe pustule, puncte 
negre şi puncte albe înainte de examene, evenimente sociale importante şi în alte ocazii care tulbură sau 
neliniştesc. Tehnicile de stăpânire a stresului, între care biofeedback-ul şi relaxarea, pot ajuta 
adolescenţii care traversează episoade acneice cu cauze legate de stres. 

Există şi alte tratamente, furnizate de doctorii specialişti în dermatologie. Dermatologii pot 
prescrie antibiotice sau unguente cu acid retinoic. 

Majoritatea copleşitoare a adolescenților suportă un atac de acnee măcar o dată în viaţă, cu o 
anumită intensitate. Părinţii pot să facă aceste episoade mai uşor de suportat de către fiii sau fiicele lor, 
tratând îngrijorările specifice adolescenților cu respect şi înţelegere. Dacă pare că acneea este deosebit 
de neplăcută sau poate să ducă la desfigurarea unui tânăr sau a unei tinere, atunci ar trebui să se 
recurgă la sfaturile unui medic.trebuie să fie permanent păstrat în buzunar sau în geanta de şcoală, 


pentru cazul în care apare o situaţie neprevăzută. 


VIOLUL DE CĂTRE UN CUNOSCUT Vezi şi CONSIMȚĂMÂNT; VIOL DE CĂTRE 
PRIETEN; LEGILE ÎN PRIVINȚA VIOLULUI 


SINDROMUL IMUNODEFICIENȚEI DOBÂNDITE — Vezi SIDA 


ADOLESCENȚA Pentru mulţi tineri bărbaţi şi femei din societatea noastră, adolescenţa este 
o perioadă turbulentă, nu numai din cauza transformărilor corporale, ci şi din cauza nevoii de a se trece 
la o stare de independenţă faţă de părinţi. Această perioadă începe de obicei de la vârsta 11 ani, cu 
primele semne de pubertate, durând până la vârsta de şaisprezece sau şaptesprezece ani. Deşi 
adolescenţii sunt deja capabili de procreere, ei suferă de inconsecvenţa dintre natură şi realităţile lumii 
sociale. În ciuda dezvoltării emoţionale şi fizice a adolescenților din aceşti ani, perioada lungă de 
socializare şi instruire cerută de societatea modernă pentru a îndeplini rolul de adult adevărat extinde 
noţiunea de copilărie până la vârste mai mari. De pildă, băieţii şi fetele, deşi au trecut prin mai mulţi ani 
de pubertate, sunt încă priviţi drept „copii” care nu au discernământul necesar pentru a vota sau pentru 
a bea o sticlă de bere. 

Această contradicţie dintre conştiinţa de sine a adolescentului ca fiinţă sexuală viabilă susţinută 
de valorile grupului din care face parte, pe de o parte, şi regulile şi aşteptările societăţii, pe de altă 
parte, este în mare parte sursa frustrării şi certurilor dintre părinţi şi adolescenţi. Deşi un adolescent va 
susţine cu greu o familie, presiunile puternice ale corpului îi îndeamnă pe adolescenţi, băieți şi fete, să 
încalce regulile părintești, religioase şi sociale în privinţa comportamentului sexual. Adolescenţii sunt 
adesea forţaţi să aleagă între ceea ce le spun părinţii lor (de obicei abstinenţa) şi ceea ce le cer trupurile 
lor, prietenii, filmele, grupurile de rock sau rap şi alţi adolescenţi („ascultă de glasul trupului”). Băieţii 
adolescenţi sunt în general ajutaţi de alţi băieţi (prin glume, confruntări, citirea şi privirea în grup a 
materialelor pornografice) în privinţa legitimităţii senzaţiilor lor sexuale şi a modului în care trebuie să 
se comporte în cadrul actului sexual sau al masturbării. Dar fetele adolescente primesc multe mesaje 
contradictorii, chiar din timpul copilăriei. De exemplu, fetiţele văd cum alte fetiţe flirtează cu băieţei în 
reclamele sau emisiunile televizate. Ele văd şi aud cum se accentuează ideea de păr sexi, de machiaj sau 
haine sexi — unele create special pentru tinerii pre-adolescenţi — toate intrând în conflict cu mesajul 
„fii sexi, dar nu face sex”. În ciuda stimulării erotice dirijate spre adolescenţii de ambele sexe, normele 


din societatea noastră legate de sex sunt mult mai dure în controlarea fetelor. 


Adolescenţii pot fi foarte încurcaţi de schimbările în materie de atingere. Deşi în unele grupuri 
din societatea noastră taţii pot să continue să îşi salute fiii adolescenţi prin îmbrăţişări, mulţi taţi încep 
doar să strângă mâinile fiilor lor, în loc să îi îmbrăţişeze şi să îi sărute, ca în anii dinainte. Acest lucru 
este justificat în general prin expresia „bărbaţii adevăraţi nu se mai îmbrăţişează”. În mod similar, în 
multe familii afecțiunea exprimată odinioară de taţi pentru fiicele lor prin îmbrăţişare şi sărutare poate 
să se transforme brusc într-o relaţie mai formală şi mai distantă, pe măsură ce fata începe să se 
maturizeze. În general, un tată nu strânge mâna fiicei lui. Mai degrabă, el va evita, cu oarecare 
stângăcie, apropierea fizică, fără ca fiica lui să înţeleagă de ce. Faptul că această distanță accentuată 
pare să susţină tabu-ul incestului este foarte probabil, dar în multe familii pare să se aplice mai mult 
fiicelor decât fiilor şi este o sursă de nedumerire pentru mulţi adolescenţi. 

Senzaţiile sexuale tot mai accentuate ale fetei adolescente şi îndemnurile venite din corpul ei, ca 
şi perioadele menstruale, îi spun toate că devine o femeie şi că poate să se bucure de trupul ei. Totuşi, în 
cultura occidentală părinţii şi societatea doresc ca fata să îşi reprime sexualitatea până la căsătorie, 
sau, cel puţin, până la o vârstă matură. Pe de altă parte, acest lucru intră acut în contradicţie cu 
mass-media, în special cu numărul în creştere de emisiuni televizate care descriu o lume foarte diferită 
de învăţăturile părinteşti. Mai mult, casetele video închiriate oferă adolescenților contemporani 
posibilitatea de a vedea în intimitate cele mai vii prezentări ale sexualităţii şi plăcerii sexuale, care 
adesea implică sexualitatea adolescenților. Încercările de a împiedica sau de a descuraja relaţiile 
sexuale între adolescenţi în ultimii ani s-au dovedit un eşec, iar în multe comunităţi adolescenților nu li 
se oferă o educaţie sexuală eficientă. Pentru mulţi, acest lucru duce la situaţii personale nefericite şi la o 
problemă socială serioasă: în conformitate cu Institutul Alan Guttmacher, un milion de adolescente 
americane devin însărcinate în fiecare an, o cifră care a rămas constantă în ultimii şapte ani. Numai în 
1984 au fost născuţi 470.000 de copii de către femei tinere, între vârstele de cincisprezece şi 
nouăsprezece ani, în vreme ce alţi zece mii de copii au fost născuţi de fete de paisprezece ani sau mai 
tinere. 

Se pare că societatea noastră nu face desul de mult pentru a pregăti psihic o tânără persoană 
pentru responsabilităţile vârstei adulte. Regulile mai vechi, care accentuează poruncitor „Fără sex !” 
până la vârsta adultă par să fie inconsecvente cu valorile moderne şi există o foarte slabă pregătire sau 
antrenare a tinerilor pentru sexul în afara unei căsnicii sau pentru starea de părinte, în ce îi priveşte pe 
elevii de liceu. Se pare că suntem o societate incapabilă să-şi împiedice copiii să privească cu 
responsabilitate aducerea pe lume a unui copil atunci când o fac. Adolescenţa este o etapă de învăţare 
între copilărie şi vârsta independenţei adulte, dar există programe educaţionale foarte sărace care să 
faciliteze această învăţare. În prezent, adolescenţa pare să fie definită ca un model de reţinere, unul în 
care adolescenţii ar trebui să evite să se comporte ca nişte adulţi, în timp ce învaţă îndemânările 


necesare pentru a intra într-o pregătire pentru o carieră sau într-un colegiu. Se pare că în această 


perioadă o persoană are puţine ocazii de a învăţa arta relaţiilor interumane şi cea de a fi un adult. 
Unora li se pare că vrem să ne ţinem la adăpost copiii în timpul adolescenţei şi apoi să îi lăsăm să se 
descurce după optsprezece ani, fără o pregătire adecvată. Consecințele acestei planificări sociale 
defectuoase sunt fără îndoială un important element în perpetuarea unor probleme sociale cum sunt 
sărăcia şi familiile destrămate. (vezi şi SEXUALITATEA COPIILOR; FLIRTUL; EDUCAŢIA 
SEXUALĂ; ADOLESCENȚII ŞI SEXUL) 

Aspectele biologice. Adolescenţa este acea etapă din dezvoltarea fizică şi psihică a unui om 
care are loc în general în al doilea deceniu de viaţă. În timpul adolescenței, substanţele chimice numite 
HORMONI au un nivel crescut de activitate şi fac ca băieții şi fetele să fie supuşi unei mari varietăţi de 
schimbări fizice şi emoţionale. Hormonii pot influenţa şi modul în care băieții şi fetele gândesc şi se 
consideră pe ei înşişi, prietenii şi membrii familiilor lor. 

Deşi aceste schimbări din adolescenţă ajută fiecare băiat şi fată să se maturizeze, ordinea şi 
măsura în care au loc schimbările variază de la o persoană la alta, chiar în cadrul aceleiaşi familii şi la 
acelaşi sex. Un om poate fi mai mult sau mai puţin matur fizic decât altul şi de aceea este foarte bine să 
nu uităm că oamenii îşi urmează propriu lor orologiu biologic al dezvoltării, dar ajung în esenţă la 


acelaşi liman în drumul spre starea de om adult. 

ASPECTELE BIOLOGICE ALE ADOLESCENȚEI 


Bărbat: În medie, este mai înalt şi mai greu decât femeia. 1. Părul capilar: poate să cadă cu 
înaintarea în vârstă. 2. Părul facial: creşte în tot timpul vieţii adulte. 3. Trăsături: mai pronunţate, 
figura mai lungă, craniul mai dezvoltat (de la frunte la ceafă). 4. Gâtul: mai gros, mai lung, laringele 
mai mare cu o treime. 5. Umerii: mai largi, mai pătraţi. 6. Pieptul: mai mare în toate dimensiunile. 7. 
Părul corporal: mai evident, mai ales pe piept şi pe braţe. 8. Sânii: rudimentari în mărime. 9. Muşchii: 
mai mari, mai reliefaţi. 10. Braţele: mai lungi şi mai groase, „unghiul de repaus” de 180 de grade. 11: 
părul pubian: creşte până la un punct, formând un triunghi. 12: şoldurile: mai înguste. 13. Mâinile şi 
picioarele: mai mari; degetele de la mâini şi de la picioare mai mari şi mai boante. 14. Coapsele: mai 
cilindrice, cu muşchi dezvoltați. 15. Gambele: mai lungi şi mai umflate. 16. Unghiul dintre coapsă şi 


gambă, similar celui de la cot, este deschis, ele formând o linie dreaptă. 


Femeie: În medie, mai scundă şi mai uşoară decât bărbatul. 1. Părul de pe cap: durează mai 


mult. 2. Părul de pe faţă: foarte puţin, vizibil în general doar la vârste înaintate. 3. Trăsături: mai 


delicate, figură mai rotundă, cap mai mic şi mai rotund (privit dinspre creştet). 4. Gâtul: mai scurt şi mai 
îngust, laringe mai mic. 5. Umerii: mai rotunzi, mai oblici. 6. Pieptul: mai mic, mai îngust. 7. Părul 
corporal: foarte deschis la culoare şi scurt. 8. Sânii: proeminenţi, cu sfârcuri dezvoltate cu inele 
înconjurătoare mari. 9. Muşchii: în mare parte ascunși sub straturi de grăsime. 10. Braţele: „unghiul de 
repaus” obtuz. 11. Părul pubian: formează o linie dreaptă în partea superioară. 12. Şoldurile: mai largi, 
mai rotunjite. 13. Mâinile şi picioarele: mai mici, mai înguste. 14. Coapsele: mai largi sus şi mai scurte. 
15. Gambele: mai scurte, cu contururi mai line. 16. Unghiul făcut de coapsă şi gambă este, ca şi la cot, 


un unghi uşor obtuz. 


*** end cadru 


Adolescenţii sunt adesea curioşi în îngrijoraţi asupra schimbărilor biologice pe care le trăiesc. 
Multe din senzațiile, modificările fizice şi schimbările de comportament care însoțesc adolescenţa încep 
cu schimbări fizice care au loc în interior, creând posibilitatea ca tinerii să poată crea un copil. Această 
etapă a dezvoltării este denumită pubertate. 

Adolescenţii şi adolescentele ajung în general la capacitatea fizică de a procrea mult timp 
înainte de a fi complet pregătiţi să accepte răspunderea de adult de a fi părinţi, aşa cum şi copiii pot să 
meargă cu mult timp înainte de a fi suficient de maturi pentru a judeca dacă o anumită situaţie este 
sigură sau nu. Deoarece pubertatea poate să înceapă spre sfârşitul primului deceniu de viaţă (dar de 
obicei începe în al doilea deceniu), este clar că băieţii şi fetele devin capabili de reproducere devreme, 
în procesul dezvoltării lor. Această secţiune ajută la clarificarea schimbărilor fizice la care se poate 
aştepta o persoană în timpul pubertăţii şi explică raţiunile biologice şi chimice ale acestor schimbări. 
Schimbările fizice la pubertate. Primele semne fizice ale pubertăţii includ o creştere în înălţime şi 
greutate, creşterea părului de sub braţ, transpiraţie abundentă, mai mult păr pe braţe şi pe picioare, 
creşterea cantităţii de substanţe grase de pe piele (una din cauzele acneei). La fete, sânii devin mai mari 
şi sunt mai pronunţaţi, sfârcurile ies în evidenţă mai clar, iar organele genitale devin puţin mai închise 
la culoare şi mai cărnoase. La băieţi, vocea se îngroaşă, apare părul pe faţă, umerii se lăţesc, muşchii de 
pe braţe, gambe şi tors devin mai reliefaţi, iar penisul şi testiculele cresc şi devin mai închise la culoare. 
Cum evoluează pubertatea la bărbaţi şi femei. Schimbările care fac posibilă pubertatea încep în fapt 
înainte de naştere. Hormonii încep să interacţioneze încă din perioada fetală. Aceşti hormoni stimulează 
dezvoltarea sexuală a fătului şi duc la formarea caracteristicilor sexuale primare. La băieţi, 
caracteristicile sexuale primare sunt penisul, scrotul şi testiculele. La fete sunt vaginul, uterul şi ovarele. 
O dată aceste caracteristici apărute, sistemul nervos central al fătului, al nou-născutului şi al copilului 


va ţine aceşti hormoni la un nivel foarte scăzut de activitate, timp de aproximativ zece ani. 


Intr-un anume moment din al doilea deceniu de viaţă a omului, creierul începe să stimuleze o 
producţie suficient de mare a acestor hormoni pentru ca ei să dea startul pubertăţii. Încă nu se ştie 


precis ce determină creierul să producă aceşti hormoni. 

Dezvoltarea organelor sexuale la adolescenţi 


ff se fe fe ae e le 


Corpul omenesc are multe tipuri de hormoni, care sunt substanţele chimice produse de glandele 
endocrine. Glandele endocrine sunt ciorchini de celule care eliberează hormonii în vasele de sânge şi de 
acolo în întreaga circulaţie, astfel încât sângele va transporta hormonii în întregul corp. 

În această perioadă a creşterii, o persoană creşte în înălţime cu o rată mai mare decât cea de la 
vârsta de doi ani. Fetele au tendinţa de a creşte accelerat, mai devreme decât băieţii, în vreme ce băieţii 
au tendinţa de a creşte o perioadă mai lungă decât fetele. 

De vreme ce întregul corp trebuie să crească, creşterea poate să înceapă mai întâi într-o 
anumită parte a scheletului, iar în altă parte mai târziu. Labele picioarelor şi ale mâinilor pot să crească 
mai repede decât braţele sau gambele, iar apoi restul torsului şi chiar capul şi gâtul. Înălţimea finală a 
băieţilor este atinsă în general puţin înainte sau puţin după douăzeci de ani. Înălţimea finală a fetelor 
este atinsă în mijlocul perioadei adolescenţei, deşi sunt normale şi variaţii. 

În vreme ce scheletul se lungeşte şi devine mai greu, forma corpului începe să se schimbe şi ea. 
Oasele pelviene ale fetelor se lărgesc, pentru a se putea acomoda cu fătul în timpul sarcinii. Această 
creştere le oferă fetelor o mai mare lărgime şi rezistenţă în partea inferioară a corpului. Umerii 
băieţilor încep să se lăţească, deci puterea lor mai mare va fi în partea superioară a corpului. 

Schimbări spectaculoase au loc şi în structura scheletului facial. Comparaţi figura rotundă a 
unui copil cu maxilarul inferior, pomeţii şi fruntea alungite şi mai ieşite în evidenţă. Este uşor de văzut 
câte schimbări suportă fetele şi băieţii înainte de a ajunge la structura lor facială finală. Pe lângă 
schimbările dramatice ale scheletului, fetele şi băieţii au parte de o creştere a masei musculare şi a 


greutăţii corporale, ca rezultat al eliberării unor hormoni. 

Organele sexuale masculine înainte şi după pubertate 

În sau în apropierea celui de-al doilea deceniu de viaţă, zona din creier numită hipotalamus se 
maturizează suficient de mult pentru a produce hormonii numiţi „factori de eliberare”. Aceşti factori de 
eliberare declanşează altă parte a creierului, numită glanda hipofiză sau pituitară, care începe să 
elibereze în cantităţi mai mari doi hormoni: hormonul de stimulare a foliculinei (FSH) şi hormonul de 
luteinizare (LH). FSH şi LH fac ca ovulele să se dezvolte în ovarele fetelor şi duc la producerea 
spermatozoizilor în testiculele băieţilor. 

Stimulate de FSH şi de LH, ovarele şi testiculele încep să elibereze în cantităţi mari hormoni 
sexuali. Cei mai importanţi hormoni sexuali la femeie sunt ESTROGENUL şi PROGESTERONUL. Cel 
mai important hormon sexual la bărbaţi se numeşte TESTOSTERON. Ovarele produc şi cantităţi mici de 
testosteron, iar testiculele produc şi cantităţi mici de estrogen şi de progesteron. 

Pe lângă faptul că ajută ovarele şi testiculele în permanenta lor maturizare, aceşti hormoni 
sexuali sunt responsabili şi de transformările mai vizibile descrise mai sus, numite „caracteristici 
sexuale secundare”. Estrogenul şi progesteronul stimulează creşterea sânilor la fete. Testosteronul 
stimulează creşterea bărbii la băieţi şi părul pubian şi de sub braţ la băieţi şi fete. Testosteronul 
stimulează şi o mai mare producţie a glandelor sebacee la băieți şi fete. La băieți, testosteronul 


stimulează creşterea laringelui, ducând astfel la schimbarea vocii, care va deveni mai groasă. 

Caracteristicile sexuale feminine secundare înainte şi după pubertate 

Maturizarea sexuală fizică la băieţi. Maturitatea sexuală a unui bărbat are loc în mai multe etape. În 
primul rând, testiculele şi penisul devin mai mari. Pe măsură ce începe producţia de spermatozoizi — 
spermia, ca răspuns la simularea sexuală pot să apară erecţii şi ejaculări. În somn, noaptea, pot să aibă 
loc ejaculări spontane. În fluidul ejaculat se va găsi deja o cantitate oarecare de spermatozoizi. Apar 
frecvent erecţii şi poluţii nocturne spontane, normale în această fază a dezvoltării şi care se vor diminua 


cu trecerea timpului. 


Maturizarea sexuală fizică la fete. După cum am arătat mai sus, primul semn al pubertăţii la o fată e 
reprezentat de dezvoltarea sânilor. Aceasta este urmată de creşterea şi dezvoltarea organelor sexuale 
exterioare: vaginul, labile şi clitorisul. În interior, ovarele şi uterul se dezvoltă. 

La un anumit moment al acestui proces apare prima MENSTRUAȚIE. Totuşi, până la ovulaţii, 
la producerea de ovule şi la scurgerile menstruale regulate va mai trece o perioadă de un an şi jumătate. 
Prima menstruaţie este stimulată de FSH, de estrogen şi de progesteron. 

Aspectele psiho-sociale ale adolescenţei. Deoarece este faza crucială a dezvoltării umane, care 
precede vârsta adultă, adolescenţa şi turbulenţa care o marchează adesea au fost studiate intens de 
psihologi şi de alţi cercetători din domeniul ştiinţelor sociale. Deşi nu toţi adolescenţii vor experimenta 
„furtuna şi tensiunile” tipice perioadei, psihologii au sugerat că asemenea dificultăţi sunt rezultatul 
stresului pe care îl suportă individul din cauza a cinci evenimente care ar trebui să însoţească 
dezvoltarea din această fază a vieţii: 

— schimbările fizice şi fiziologice ale pubertăţii 

— separarea de părinţi/tutori 

— dezvoltarea unor prietenii foarte strânse şi a unei reţele sociale 

— dezvoltarea scopurilor vocaţionale şi educaţionale 

— clarificarea orientării sexuale. 

Aceste adevărate pietre de hotar pot fi atinse de către unii indivizi cu o oarecare uşurinţă, dar 
unii vor descoperii că aceste deziderate sunt copleşitoare, sau chiar imposibile. Pe lângă toate aceste 
puncte care trebuie atinse obligatoriu, adolescentul trebuie să adopte un set de valori etice precum şi 
obiective care să îl ghideze în viaţa care va urma. 

Adolescenţa a fost împărțită în trei stadii: timpuriu, mijlociu şi târziu. Adolescenţa timpurie se 
întinde de la aproximativ unsprezece ani şi jumătate la treisprezece ani, adolescenţa mijlocie de la cam 
paisprezece ani la şaptesprezece ani şi adolescenţa târzie, de la optsprezece la douăzeci şi doi de ani. 

Adolescenţii în faţa iniţială, timpurie, sunt foarte concentrați asupra schimbărilor fizice şi a 
adaptării la pubertate. Apartenența la un grup devine tot mai accentuată şi legarea de prietenii este tot 
mai importantă. Stilul cognitiv al adolescentului timpuriu este încă de factură copilărească, prin faptul 
că domină încă gândirea de tip concret. De exemplu, dacă este întrebat ce semnificaţie are proverbul 
„cine locuieşte într-o casă de sticlă, să nu arunce cu pietre”, un adolescent în faza timpurie îţi va 
răspunde că „dacă aruncă cu pietre, li se sparg zidurile”. 

Adolescenţa medie este stadiul în care principala trăsătură este separarea de părinţi şi de 
tutori. Începerea planificării de natură vocaţională şi educaţională, ca şi experimentarea interacțiunii 
sexuale apar în această perioadă. Începe să se dezvolte gândirea abstractă, dar rămân şi multe rămăşiţe 


ale gândirii concrete, care a caracterizat faza timpurie a adolescenţei. 


Adolescenţa târzie este stadiul în care se desăvârşeşte separarea de părinţi şi creşte gradul de 
intimitate cu prietenii. În această etapă se cristalizează mai bine scopurile profesionale şi şcolare. 
Gândirea abstractă şi cea complexă devin stilurile cognitive predominante pentru adolescenţii din faza 
târzie. 

Adaptarea la transformările fizice ale pubertăţii îi cere adolescentului să îşi accepte rapida 
schimbare a înfăţişării, iar acest lucru este adesea o problemă. Pe măsură ce aceste modificări se 
accentuează, se accelerează şi schimbările hormonale, care vor duce la menstruaţia fetelor şi la 
poluţiile nocturne ale băieţilor, plus apariţia ACNEII şi a mirosurilor corporale. 

Pe măsură ce adolescentul avansează în vârstă, creşte importanţa grupului. Studiile arată că 
părinţii rămân totuşi forţa cu cea mai mare influenţă în viaţa adolescenților. Totuşi este foarte obişnuit 
ca adolescenţii să „încerce marea cu degetul” şi să verifice cât de independenţi pot fi de părinţi. Este 
obişnuită adoptarea de idei filosofice sau politice care ar putea să le repugne părinţilor, manifestată în 
alegerea muzicii, a hainelor şi chiar a amicilor. Adolescentul sănătos este în măsură să îşi apere o 
poziţie, un punct de vedere sau o părere diferite de ale părinţilor fără să simtă vreo vină sau să se 
neliniştească din această cauză. În acelaşi timp, un adolescent sănătos poate să menţină un punct de 
vedere care să fie în acord cu al părinţilor fără să se simtă cumva obligat, dependent sau slab din cauză 
că este de aceeaşi părere. A treia „sarcină” de dezvoltare a adolescenţei — dezvoltarea unor prietenii 
intime şi a unei reţele sociale — se schimbă pe măsura dezvoltării adolescentului. În timpul primei faze 
a adolescenţei, grupurile pot fi exclusive sau foarte permeabile — un tip de gaşcă foarte obişnuit la 
băieți şi fete. Indivizii pot lega prietenii cu anumiţi alți membri ai grupului, sau poate să existe o relaţie 
de grup. În timpul adolescenţei mijlocii, prieteniile individuale pot deveni mai importante, în vreme ce 
grupurile continuă să exercite o influenţă semnificativă. În această perioadă poate să apară interesul 
sexual, iar importanţa prietenei sau prietenului, care devine o figură romantică, la fel cu cel mai bun 
prieten, are o pondere tot mai are. În timpul adolescenţei târzii, prieteniile devin mai intime şi mai 
intense, cu o capacitate sporită de a împărtăşi divergenţele de opinie sau de concepţie. Aceste deosebiri 
de vedere sunt tolerate, permiţând astfel relaţiei să dăinuiască. 

A patra „sarcină” de dezvoltare, aceea de formulare a scopurilor legate de vocaţie şi de 
instruirea individuală, este diferită în cadrul fiecăreia dintre aceste trei faze. Doar în timpul fazei finale 
a adolescenţei, o dată cu dezvoltarea gândirii complexe, adolescenţii sunt capabili să formuleze idei şi 
concepte noi. Ei încep să-şi cristalizeze ideile despre viitoarea lor carieră şi să caute căi pentru 
materializarea lor. 

În sfârşit, limpezirea identităţii sexuale pare să fie completă pentru cei mai mulţi, dacă nu 
pentru toţi indivizii, la sfârşitul pubertăţii şi adolescenţei, deşi ea poate să apară şi mai târziu (există şi 
unele excepţii, vezi de exemplu TEHNICI SEXUALE LESBIENE). În timpul stadiului iniţial al 


adolescenţei, o dată cu declanşarea pubertăţii, adesea apar ciocniri şi pasiuni intense între membrii 


aceluiaşi sex. Uneori, acestea pot fi interpretate de către adolescent sau adolescentă drept semne că ar fi 
homosexual, respectiv lesbiană. Sarcina de dezvoltare care presupune limpezirea orientării sexuale este 
foarte complexă. Un studiu recent arată că 25,9% din copiii de doisprezece ani nu sunt siguri de 
orientarea lor sexuală. În timpul adolescenţei mijlocii sau târzii, atunci când activitatea sexuală devine 
mai obişnuită, orientarea sexuală se clarifică şi ea. Important este nu numai comportamentul sexual al 
individului, ci şi fanteziile lui. Individul care nu a avut un contact sexual până la douăzeci şi unu de ani, 
dar care se masturbează exclusiv la fantezii heterosexuale, sau exclusiv homosexuale, are deja o 
orientare sexuală clară, în ciuda virginităţii fizice. La vârsta de optsprezece ani, numai 5% din 
adolescenţi se descriu pe ei înşişi ca nesiguri de orientarea sexuală proprie. 

Adolescenţa, deşi uneori poate fi simțită ca o perioadă haotică din punctul de vedere al 
schimbărilor corporale, sociale, cognitive şi familiale, poate fi şi o perioadă foarte interesantă. Trebuie 
subliniat că adolescenţii sunt de o diversitate imensă în privinţa uşurinţei cu care îndeplinesc toate 
sarcinile de dezvoltare şi în numărul de ani necesari pentru îndeplinirea lor (vezi şi TULBURĂRI ÎN 
ALIMENTAȚIE ŞI DISFUNCŢII SEXUALE). 

Sumar pentru adolescente, adolescenţi şi familiile lor. Este normal ca adolescenţii să fie mai 
preocupaţi de dezvoltarea lor sexuală. Adolescenţii pot fi preocupaţi de varietatea de moduri în care 
persoanele din grupul lor de vârstă par să evolueze. Este normal pentru un adolescent în dezvoltare să 
trăiască nelinişti de tipul „dar dacă eu nu mă dezvolt normal ?” pentru vârsta lui. Adolescenţii au nevoie 
ca adulții să le asculte întrebările şi să le răspundă cu răbdare, înţelegere şi multă implicare 
emoţională. Adolescenţii merită o susţinere, pentru a fi în măsură să îşi aprecieze deosebirile şi 


similitudinile şi să se bucure de experienţa miraculoasă a maturizării sexuale. 


ADULTERUL În limbajul obişnuit, adulterul înseamnă contactul sexual al unei persoane 
căsătorite cu o persoană care nu este soţul/soţia persoanei în cauză. Din timpurile biblice şi până în 
prezent, în tradiţia occidentală, creştină şi ebraică au apărut pedepse — adesea aspre — pentru 
adulter, deşi anumite relaţii sexuale din afara căsniciei erau tacit admise. Dintre toate variațiile posibile 
ale comportamentului sexual, adulterul este singura condamnată cu specificare în cele Zece Porunci: 


„Să nu comiţi adulter”. Altă poruncă, „Să nu râvneşti la soţia vecinului tău”, prezintă indirect aceeaşi 
interdicţie. 

Conform legilor evreieşti biblice (vezi Leviticul 20:10), adulterul era definit specific drept 
contactul sexual al unei femei căsătorite cu un alt bărbat decât soţul ei. Definiţia nu se aplica unui 
bărbat căsătorit care avea relaţii sexuale cu o femeie necăsătorită. Astfel, conform legii, o femeie nu 
avea dreptul să divorţeze dacă îşi prindea soţul făcând sex cu o femeie necăsătorită. O asemenea 


DISCRIMINARE SSEXUALĂ a existat şi în Roma şi Grecia antică, până la ascensiunea creştinismului, 


când pentru prima oară interdicțiile şi pedepsele specificate în legile legate de adulter s-au aplicat egal 


bărbaţilor şi femeilor. Totuşi, spune psihologul Bernard Murstein, scopul acestei schimbări nu a fost 
acela de a îndrepta o nedreptate făcută femeilor, ci pur şi simplu de a descuraja activitatea sexuală atât 
a femeilor, cât şi a bărbaţilor. Deşi în principiu legile îi pedepseau în egală măsură pe bărbaţi şi pe 
femei, în practică oficialii bisericii îndemnau femeile să-şi ierte soţii adulterini, condamnând însă cu 
vigoare femeile adulterine, care adesea erau repudiate şi gonite din casă de soţi. 

După secole în care a alternat toleranța cu intransigenţa, din secolul şaptesprezece standardele 
morale au devenit din nou puţin mai îngăduitoare, după cum nota şi comentatorul legal englez William 
Blackstone: „tribunalele seculare, prin urmare, nu mai au cunoaştere de crima adulterului, altfel decât 
un afront adus unei persoane”. Istoricul Vern Bullough comentează şi el: 

Urmărind istoria regalității din ultima parte a secolului șaptesprezece până aproape de 
sfârşitul secolului optsprezece, se pare că pentru regi obiceiul de a avea amante făcea parte din 
calitatea de rege. Se spune că Henric al IV-lea ar fi avut cam cincizeci şi şase de amante. Cea mai 
celebră [amantă a regelui Ludovic al XIV-lea] a fost doamna de Pompadour. 

În rândul nobilimii europene din acea vreme, nu era nici un secret că multe femei aveau doi 
„soţi”, unul cu numele şi celălalt pentru sex. 

În coloniile americane, influenţa puritanilor a fost puternic resimţită. Deşi PURITANISMUL s-a 
născut ca o reacţie calvinistă la ceea ce se considera a fi influenţa crescândă a Bisericii 
Romano-Catolice în Biserica Anglicană, în America, puritanii (care nu aparţineau unei religii anume) 
includeau prezbiterieni, congregaţionalişti, quakeri şi alţi nemulțumiți de grupurile şi ierarhiile 
tradiţionale. Ei erau foarte preocupaţi de moralitatea sexuală şi considerau adulterul deosebit de 
respingător. Unele colonii puritane au adoptat statute în care adulterul era pedepsit cu moartea, alături 
de VIOL, sodomie şi bestialitate. Treptat, aceste pedepse, rar aplicate, au fost înlocuite cu altele, mai 
puţin aspre, dar care implicau umilirea publică: biciuirea, stigmatizarea cu fierul roşu, cu infama literă 
„A” roşie imprimată pe piele. Mai târziu, a apărut şi pedeapsa cu o scurtă perioadă de închisoare. În 
ciuda acestor interdicții, mulţi americani faimoşi, între care Benjamin Franklin, Thomas Jefferson şi 
Alexander Hamilton au avut relaţii adulterine, fără ca acestea să le afecteze serios reputaţia. 

În timpul secolelor nouăsprezece şi douăzeci, pedeapsa pentru adulter a părut să fie o problemă 
socială de tot mai mică importanţă. De pe la mijlocul secolului douăzeci, singura consecinţă a fost că se 
poate considera motiv serios pentru divorţ. Frecvența adulterului pare să fie în creştere în Statele Unite, 
întinderea lui devenind evidentă o dată cu apariţia studiului lui Kinsey. Raportul Kinsey asupra 
comportamentului sexual masculin, publicat în 1948, spunea: 

Pe baza acestor informaţii consecvente şi ținând cont de deplina confidenţialitate implicată, 
este probabil sigur să susţinem că aproximativ jumătate din bărbaţii căsătoriți au contacte cu alte femei 


decât soțiile lor, într-un moment sau altul din timpul căsniciei. 


Raportul Kinsey asupra comportamentului sexual feminin, publicat în 1953, spune că până la 
vârsta de patruzeci de ani, 26% din femeile căsătorite intervievate au avut relaţii sexuale implicând 
contactul sexual cu alţi bărbaţi decât soţii lor. 

Se pare că adulterul a existat dintotdeauna, iar observatorii scenei sexuale americane de astăzi 
ar putea spune că dacă ar fi să se repete studiul lui Kinsey, probabil că am descoperi că ratele 
adulterului sunt mult mai mari. Pentru multe persoane, ceea ce înainte a fost o activitate ascunsă şi care 
punea în pericol căsnicia — înşelarea partenerului oficial de viaţă — pare să fi devenit ceva permis. 
Oare unde a survenit această schimbare de atitudine ? 

Problema adulterului şi a principiilor morale legate de el este în acelaşi simplă şi complexă. 
Din punctul de vedere al religiei şi moralei, adulterul este categoric o încălcare a legămintelor 
matrimoniale, a sfintelor taine, sau a unor acorduri contractuale. Este o problemă complexă pentru că 
schimbările care au avut loc în lumea noastră modernă au tendinţa de a îi despărţi pe partenerii dintr-o 
familie. Observatorii comportamentului sexual contemporan au remarcat unii dintre factorii care 
exercită presiuni asupra fidelității maritale: 

— teama redusă de sarcini nedorite, datorită mijloacelor eficiente de contracepţie; 

— o viaţă mai lungă, mai viguroasă şi mai sănătoasă; 

— tot mai multe soţii intră în forța de muncă, creând un număr mai mare de ocazii exploatabile 
pe plan sexual la locul de muncă; 

— mai mult timp liber atât pentru soţii, cât şi pentru soţi; 

— o obsesie culturală care pune accentul pe activităţile efectuate în general de tineri; 

— un declin al influenţei şi controlului religios; 

— gradul crescut de urbanizare, din care rezultă o scădere accentuată a controlului social; 

— o generalizată punere sub semnul întrebării a valorilor sexuale religioase, chiar şi de către 
practicanți religiei; 

— creşterea bunăstării tuturor claselor sociale, din care rezultă mai mult timp pentru 
„distracţie”; 

— o stimulare sexuală sporită din partea mass-media; 


— sublinierea, în cadrul culturii actuale, a dreptului individului la mulţumire şi fericire. 


Unii dintre aceşti factori care contribuie la adulter par să fie de dorit în societate; alţii 
reprezintă factori de stres sporit şi constituie pericole la adresa unei vieţi stabile de cuplu şi de familie. 
Totuşi, este improbabil ca civilizaţia occidentală să se întoarcă la nişte vremuri mai simple. (vezi şi 


PROMISCUITATEA). 


AVENTURI Aventurile — erotice sau doar sentimentale, între bărbaţi şi femei în afara 
căsătoriei, sau între persoane de acelaşi sex — sunt punctul central al literaturii, de la Vechiul 
Testament şi Ars Amandi a lui Ovidiu, până la romanul occidental modern. Aventurile sunt deosebite 
unele de altele, de o mare diversitate, atât în viaţă cât şi în literatură, dar toate au nişte trăsături 
comune. 

De obicei, se porneşte de la ideea că o aventură implică o relaţie sexuală (deşi unele pot evolua, 
în timp, la o relaţie esenţial platonică), dar aventurile sunt mult mai mult decât nişte întâlniri sexuale. 
Ele îşi au de obicei rădăcinile în legăturile de iubire sau erotice care au o oarecare vechime şi 
intensitate. Dacă o aventură durează doar câteva săptămâni sau o lună, atunci ea se poate numi o 


„scurtă” aventură, dar una de un week-end se poate numi un simplu „capriciu”. Există şi expresia 
„aventură de o noapte”. 

Bărbaţii şi femeile implicaţi în aventuri pot fi căsătoriţi sau nu, au amanți (amante) pe termen 
lung sau sunt complet liberi. Un membru al unui cuplu implicat într-o aventură poate să promită şi să 
practice exclusivitatea sexuală sau poate să aibă în acelaşi timp alţi parteneri. Adesea, legăturile pe 
termen lung culminează cu alegerea unei vieţi împreună de către parteneri, dar în acest moment relaţia 
implică o continuitate şi o exclusivitate care la o aventură nu sunt elemente necesare. Şi totuşi, 
scriitoarea George Sand a trăit cu compozitorul Frederic Chopin mulţi ani, dar furtunoasa lor relaţie nu 
s-a putut în nici un moment numi altceva decât o aventură. În foarte rare cazuri, o aventură va duce la 
căsătorie. 

Astăzi, cuvântul aventură implică ideea că oricare dintre parteneri are libertatea să-i pună 
capăt în orice moment, chiar dacă unul dintre ei este parte dominantă în cuplu. Dar pentru generaţiile 
anterioare femeile aflate în asemenea relaţii aveam o putere mai mică decât bărbaţii şi adesea erau 
definite ca ibovnice, ţiitoare, sau „căutătoare de aur”, toţi aceşti termeni cu conotaţii peiorative arătând 
dependenţa lor de bărbatul din cadrul relaţiei. (Evident, uneori femeile aveau avantajul în cuplu, în 
de spus în cuplu, bărbaţii erau şi ei ţinta unei dezaprobări sociale, în calitate de seducători sau 
exploatatori. Dacă unul sau ambii parteneri era căsătorit (într-o epocă în care, don motive religioase 
sau sociale nu era întotdeauna posibil să divorţezi), adesea intervenea şi batjocura socială rezervată 
adulterinilor. 

Este probabil adevărată afirmaţia că multe dintre aventurile de astăzi se potrivesc în categoriile 
vechi, dar multe sunt deosebite. Egalitatea tot mai pronunţată dintre bărbaţi şi femei are un impact 


puternic asupra relaţiilor lor sociale şi sexuale. (vezi şi DISCRIMINARE SEXUALĂ; IUBIRE). 


POSTLUDIU Aşa cum un episod sexual nu începe cu ORGASM — având nevoie de un 


preludiu care să ducă la împlinirea sexuală — el nu ar trebui nici să se încheie brusc. Perioada care 


urmează orgasmul se numeşte postludiu. Ambii parteneri se simt relaxaţi. Este un moment excelent 
pentru împărtăşirea unor senzaţii, sentimente şi emoţii. 

Unii bărbaţi au obiceiul de a adormi îndată după ce trăiesc orgasmul, în special noaptea. Nu 
este nici o problemă cu un asemenea comportament, dacă are loc doar din când în când. Dar ei trebuie 
să înţeleagă că lasă femeia singură , iar fără postludiu multe femei au senzaţia că sunt nedorite şi nu 
sunt deloc apreciate. lubiţii lor ar trebui sfătuiţi să rămână treji şi să împărtăşească cu ele postludiul. 
Efectele pozitive ale acestuia vor rămâne şi adesea vor conduce la încă un episod sexual. 

Postludiul poate să includă multe activităţi, de la îmbrăţişare şi mângâieri (pe care unele 
persoane le găsesc mai plăcute şi mai intime decât chiar decât actul sexual ca atare), la conversaţie 
(este foarte important pentru partener să îl asculţi). Uneori, cum am spus, poate să inducă un nou episod 
sexual. Dar activităţile postludiului nu trebuie să se limiteze la dormitor şi se pot extinde şi la duşul făcut 
împreună, la o gustare luată, o plimbare etc. Important este ca orice s-ar alege să se facă împreună, fie 


şi adormitul. 


VÂRSTA CONSIMŢĂMÂNTULUI vezi CONSIMȚĂMÂNTUL 


ÎMBĂTRINIREA ŞI SEXUL Există două prejudecăţi încetăţenite în privinţa activităţii 
sexuale din partea târzie a vieţii. Ambele le fac rău celor care le acceptă. Prima este că interesul şi 
activitatea sexuală se atenuează şi chiar dispar între şaizeci şi şaptezeci de ani. Unei persoane care la 
vârsta respectivă este energică şi activă, ar trebui să i se pară o prejudecată eronată, dar, în mijlocul 
altor semne de declin, ea poate să submineze subtil hotărârea unei persoane de a continua să trăiască o 
viaţă plină. Ea poate fi şi mai distructivă pentru cei care trăiesc cu persoane mai tinere, care consideră 
dorinţele sexuale ale mai vârstnicilor drept inadecvate, sau pentru persoanele în vârstă care trăiesc în 
grupuri sau în instituţii de îngrijire, în care libertăţile şi activităţile personale sunt îngrădite. Cea de-a 
doua preconcepţie greşită, anume că toţi oamenii pot avea o viaţă sexuală activă şi minunată până 
departe, dincolo de nouăzeci de ani, este de asemenea periculoasă, pentru că nu ţine cont de problemele 
fizice, sociale şi psihologice, care cresc cu vârsta şi care micşorează activitatea sexuală la multe 
persoane bătrâne. 

Care este atunci realitatea sexului pentru cei mai mulţi oameni care îmbătrânesc? Majoritatea 
oamenilor care au la dispoziţie un partener şi o sănătate rezonabilă pot continua să se bucure de relaţii 
sexuale chiar şi octogenari fiind, iar unii chiar şi după nouăzeci de ani. Unicul factor important pentru 
viaţa lor sexuală este în acest caz existenţa unui partener sexual, în cadrul sau în afara unei căsătorii. 
Cam jumătate din bărbaţii de peste şaizeci şi cinci de ani sunt căsătoriţi, dar diferenţa de speranţă de 
viaţă dintre bărbaţi şi femei înseamnă că pe multe femei căsătorite le aşteaptă opt până la zece ani de 


văduvie. Mulţi văduvi şi văduve în vârstă se feresc de căsătorie şi de aceea încep o coabitare sau o 


aventură de tipul celor practicate de tinerii de azi. Dar statistica demografică este crudă pentru femei: 
raportul bărbaţi/femei la vârsta de şaizeci şi cinci până la şaptezeci şi patru de ani este de 100:131; 
pentru cei de la şaptezeci şi cinci la optzeci şi patru, este de 100:180; iar pentru peste optzeci şi cinci de 
ani, există 100 de bărbaţi la 229 de femei. 

Chestiunea sănătăţii generale are şi ea un impact asupra vieţii sexuale a unei persoane bătrâne. 
Deşi se estimează că 80% din americanii de peste şaizeci şi cinci de ani au probleme cronice de sănătate 
care le pot afecta funcţiile sexuale, cei mai mulţi spun că au un interes sănătos în sex. Singura boală care 
afectează serios viaţa sexuală la bătrâni este diabetul; jumătate din diabetici prezintă o pierdere 
oarecare a funcţiei sexuale — dificultăţi în erecţie la bărbaţi şi dispariţia reacției vaginale la femei. În 
plus, multe medicamente luate de persoanele în vârstă, în special tranchilizante, sedative, antidepresive 
şi pentru reglarea presiunii sanguine, au un efect negativ asupra funcţiilor sexuale (într-adevăr, la 
bărbaţii în vârstă folosirea medicamentelor este cea mai frecventă cauză a dificultăţilor de erecţie. În 
sfârşit, „substanţele” pe care unii indivizi le foloseau în tinerețe — printre ele tutunul, excesul de alcool 
sau cofeină, marijuana şi cocaina — pot să diminueze puternic activitatea sexuală o dată cu 
îmbătrânirea. 

Îmbătrânirea aduce cu ea schimbări în activitatea sexuală — ca şi în alte activităţi ale omului 
— chiar dacă bărbaţii şi femeile se bucură în continuare de o bună sănătate şi au parteneri sexuali. La 
vârsta de cincizeci de ani, cei mai mulți bărbaţi vor remarca reacţii sexuale mai lente şi mai puţin 
intense. Conform cu un studiu cunoscut sub numele Duke Longitudinal Study, 75% din toţi bărbaţii 
sexagenari intervievaţi încă au contacte sexuale cel puţin o dată pe lună. Peste vârsta de optzeci de ani, 
50% din bărbaţi sunt interesaţi de sex, dar numai 10% sunt angajaţi în acte sexuale. Studiul Duke arată 
că 39% dintre femeile între şaizeci şi unu şi şaizeci şi cinci sunt active sexual, ca şi 27% dintre cele între 
şaizeci şi şase şi şaptezeci şi unu. Doar 10% din bărbaţii între şaizeci şi şase şi şaptezeci şi unu, dar 50% 
din femeile de peste şaizeci şi cinci de ani au exprimat o lipsă totală de interes față de sex. Este limpede 
de aici că la această vârstă sexualitatea îmbracă forme foarte variate. 

Într-un studiu recent efectuat asupra unor persoane sănătoase din clasa medie în vârstă de 80 
până la 102 ani dintr-o instituţie de îngrijire rezidenţială, cele mai obişnuite activităţi sexuale întâlnite 
au fost atingerea şi mângâierea. MASTURBAREA şi ACTUL SEXUAL survin mult mai puţin frecvent. 
88% dintre bărbaţi şi şaptezeci şi 1% dintre femeile intervievate au fantezii sexuale, dar frecvenţa 
activităţii sexuale nu s-a schimbat semnificativ după vârsta de optzeci de ani. 

La bărbaţi, LIBIDOUL, sau dorința sexuală, se datorează în mare parte hormonului masculin, 
TESTOSTERONUL. Acest hormon ajunge la nivelul maxim în jurul vârstei de nouăsprezece ani, iar 
bărbaţii vor cunoaşte din acel moment un declin permanent al nivelului de testosteron, pentru tot restul 
vieţii. În obţinerea erecţiei sunt importante testosteronul şi vasele de sânge implicate, ca şi nervii din 


zonă. Dincolo de vârstele de şaizeci-şaptezeci de ani, cam o treime dintre bărbaţi au niveluri ale 


testosteronului destul de reduse pentru a îşi pierde capacitatea de a obţine şi a menţine o erecţie. Mai 
mult, timpul necesar pentru a ajunge la orgasm se măreşte o dată cu vârsta, orgasmul însuşi descreşte în 
intensitate şi ejacularea este mai puţin abundentă. În sfârşit, perioada refractară (intervalul necesar 
între două erecţii) creşte. La bărbaţii foarte bătrâni, în special la cei peste nouăzeci de ani, pot să treacă 
săptămâni până ce subiectul este iarăşi capabil de o ejaculare. 

La femei au loc schimbări similare o dată cu înaintarea în vârstă. Şi libidoul femeii este 
controlat de testosteron, hormonul masculin, dar lubrifierea vaginului este controlată parţial de 
hormonii feminini, în special de ESTROGEN (ca şi, evident, de vasele şi nervii intacţi din zonă). Prin 
urmare, pe măsură că înaintează în vârstă, o femeie are o capacitate tot mai redusă de lubrifiere a 
vaginului, perioada de platou creşte, iar orgasmul devine mai puţin intens. Din cauza creşterii perioadei 
refractare, orgasmele multiple descresc şi ele o dată cu îmbătrânirea femeii. 

Plângerile persoanelor bătrâne legate de activitatea lor sexuală pot fi explicate parţial prin 
schimbările în corpul lor. Femeile se plâng cel mai adesea de vaginul uscat şi atrofiat, ca şi sânii care 
atârnă. Aceste schimbări au efecte adverse atât în ce priveşte activitatea sexuală, cât şi ca imagine 
proprie. La bărbaţi, cele mai întâlnite plângeri sunt legate de erecţia întârziată şi parţială, platoul 
prelungit, timp de ejaculare, forţa fluidului seminal reduse, contracție redusă, o senzaţie redusă de 
inevitabilitate a ejaculării, o înmuiere rapidă a penisului şi perioade refractare mai lungi. 

Multe persoane în vârstă de ambele sexe suferă de tulburări psihice din cauza disfuncţiei 
sexuale. Ele se aşteaptă ca la şaptezeci de ani să aibă un comportament sexual ca la douăzeci, ceea ce 
este evident imposibil. Cauzele psihologice ale disfuncţiei sexuale de la vârsta înaintată includ şi 
pierderea unei imagini pozitive despre propriul corp (exacerbată de bolile somatice); stresuri 
emoţionale, tensiuni, conflicte; conflicte interpersonale şi pierderi cumulative de natură financiară sau 
personală. 

Tratarea problemelor sexuale ale persoanelor în vârstă. Foarte puţini pacienţi de orice 
vârstă oferă voluntar vreo informaţie doctorilor lor. Şi foarte puţini doctori pun întrebări. Este clar că 
dacă oamenii vor să-şi discute problemele sexuale, este necesar să iniţieze o comunicare cu doctorii lor. 

Aproape orice boală fizică, în special dacă este întâlnită la persoanele mai în vârstă, se poate 
asocia cu disfuncţia sexuală. Prin urmare, la apariţia oricărei schimbări în funcţia sexuală, prima 
regulă este să ne asigurăm că nu este simptomul vreunei boli. De asemenea, este important să ne 
asigurăm că eventuala medicaţie utilizată nu cauzează nici o disfuncţie sexuală, pentru că unele dintre 
medicamentele cele mai folosite, şi cu şi fără reţetă, pot să cauzeze disfuncţii sexuale. Doar discutând 
problema cu un doctor poate pacientul să treacă pe un alt medicament. În plus, medicamentele luate 
fără reţetă, cum ar fi antiinflamatoarele nesteroidiene şi substanţele cum ar fi tutunul sau cafeaua nu 


sunt niciodată suspectate şi nici nu sunt amintite doctorului. 


Unii bărbaţi bătrâni cu disfuncţii erectile pot să necesite injecții cu testosteron. Alţii vor 
beneficia de dispozitive de presiune negativă, care pompează penisul pentru a obţine erecţia. Rareori 
este necesar un implant de penis. (vezi şi IMPOTENȚA). 

La femei, tratamentul de înlocuire a estrogenului poate fi util pentru obţinerea lubrifierii 
vaginului. Este important să înţelegem că tratamentul cu hormoni poate să necesite până la doi ani 
pentru a deveni eficient. Dar poate să ajute şi folosirea unor lubrifianţi pe bază de apă. Pentru femeile 
cu libido scăzut, este util şi tratamentul cu testosteron. 

Alte recomandări, şi pentru bărbaţi şi pentru femeile care se lovesc de dificultăţi sexuale 
datorate îmbătrânirii normale includ odihna înainte de activitatea sexuală, o hrană mai bună, o apariţie 
personală mai pregnantă şi folosirea unor haine mai provocatoare. Cuplul ar trebui să discute 
schimbările din funcţiile sexuale, cum ar fi timpul mai lung necesar pentru obţinerea orgasmului. Multe 
cupluri mai în vârstă au avut probabil aceleaşi relaţii sexuale timp de patruzeci de ani sau mai mult şi 
pot să îşi îmbunătăţească viaţa sexuală prin poziţii sexuale modificate şi alt tehnici, cum ar fi cele 
oral-genitale, care pot să retrezească interesul sexual. 

Dacă o boală fizică determină o disfuncţie sexuală, atunci este obligatoriu ca ea să fie tratată. 
Nu toate bolile sunt vindecabile, din păcate, iar uneori medicaţia nu poate fi întreruptă. În aceste 
situaţii, este foarte important să se introducă schimbări în practicile sexuale. De exemplu, la persoanele 
cu artrită, o poziţie laterală poate fi mai confortabilă. Dacă piciorul prezintă dureri, se poate plasa sub 
el o pernă care să mai reducă din neplăceri. O baie fierbinte înainte de actul sexual poate ajuta la 
relaxarea muşchilor şi încheieturilor. Dacă bărbatul a avut un atac de cord, femeia poate să ia poziţia 
deasupra sau o poziţie cu penetrarea pe la spate, pentru ca sexul să fie mai uşor pentru el. Dacă vreunul 
din parteneri a fost operat, trebuie evitată orice presiune în zonele dureroase. La orice boală, trebuie să 
se accentueze preludiul senzual, afectiv, non-genital. Secretul unei activităţi sexuale continue este ca 
partenerii să discute ceea ce este mai plăcut pentru fiecare dintre ei. Problemele psihice pot să producă 
dificultăţi sexuale la orice vârstă. Depresiunea psihică este comună la bătrâni şi trebuie luată 
întotdeauna în consideraţie. Imaginea propriului corp poate fi îmbunătăţită prin exerciţii fizice, 
recreere şi relaxare. Contactele sociale trebuie încurajate. 

Consilierea poate să ajute oamenii în vârstă, dar uneori ajutorul psihologic le este refuzat chiar 
din cauza vârstei lor. Este o prejudecată, pentru că studiile au arătat în mod repetat că psiho-terapia 
poate fi eficientă la orice vârstă. 

Pe măsură ce îmbătrânesc, oamenii uită prea adesea de rolul jucat de ROMANTISM în relaţiile 
lor. Aspectele sexualităţii legate de curte sunt importante la orice vârstă, dar probabil cu atât mai mult 
cu înaintarea în vârstă. Tehnicile tipice de consiliere includ conştientizarea fanteziei; reducerea 
vinovăţiei şi a anxietăţii; acceptarea stimulării directe a organelor genitale (inclusiv tehnici de 


masturbare şi ajutoare mecanice); tehnici de îmbunătăţire a propriei imagini în privinţa atractivităţii 


sexuale proprii; şi acceptarea schimbărilor aduse de vârstă în funcţiile sexuale (vezi şi DISFUNCŢII 


SEXUALE LA FEMEIE; DISFUNCȚII SEXUALE LA BĂRBAT). 


SIDA (sindromul imunodeficienței dobândite) Amploarea suferinței umane şi a morţii 
provocate de SIDA au făcut din această boală ciuma ultimelor două decenii ale secolului douăzeci. La 
începutul lui 1992, cei doi viruşi cunoscuţi de SIDA infectaseră un total estimat de 13 milioane de 
oameni în toată lumea: un milion până la un milion şi jumătate în SUA, 10 milioane în Africa şi 2 
milioane în Asia. Iar viruşii se răspândesc în continuare. În prezent, nu există nici un vaccin împotriva 
SIDA. 

SIDA este provocată de unul dintre cei doi viruşi ai deficienței imunitare umane (HIV). Aceşti 
viruşi, identificaţi prin abrevierile HIV-1 şi HIV-2, determină boala prin infectarea şi distrugerea unora 
din celulelor sanguine numite limfocite, care protejează organismul de o mare varietate de bacterii, 
viruşi şi microorganisme parazite, din care multe se întâlnesc în viaţa normală de zi cu zi. 

Istoria bolii. Originea viruşilor HIV este necunoscută, dar multe informaţii ştiinţifice arată că 
îşi au originea în Africa Centrală. Testarea unor specimene de sânge recoltate din Zairul de Nord în 
1976 a stabilit că virusul se afla în sângele unui număr mic de persoane care şi-au petrecut cea mai 
mare parte a vieţii într-o zonă rurală izolată din regiune. Testele de sânge luate de la maimuţele 
africane verzi din aceeaşi regiune geografică au dus la izolarea unui virus foarte îndeaproape înrudit cu 
virusul uman HIV-2, care a fost denumit SIV-1 (virusul imuno-deficienţei simiene). Originea probabilă a 
lui HIV-1 este o mutație a lui SIV-I sau a vreunui virus înrudit cu acesta. Totuşi, nu există dovezi ne 
netăgăduit ale originii africane a lui HIV-1. 

În 1981 au fost recunoscute primele cazuri de SIDA în Statele Unite. Doctorii au descoperit la 
bărbaţii homosexuali un tip neobişnuit de pneumonie, cauzat de un microorganism numit Pneumocystis 
carinii. Acest microorganism produce îmbolnăvirea doar atunci când sistemul imunitar a fost puternic 
slăbit de medicamente sau de boli, fiind cunoscut în categoria agenţilor patogeni „oportunişti”. 
Investigaţiile acestor cazuri şi ale celor care au urmat au arătat că HIV se poate transmite prin contact 
sexual sau prin sânge, fie prin transfuzii de sânge sau de produse de sânge care conţin virusul, fie prin 
injecții cu ace şi seringi contaminate cu sânge infectat cu HIV. Cele mai multe cazuri de SIDA din 
America de Nord, Europa şi Africa sunt cauzate de virusul HIV-1. HIV-2 apare în special în Africa de 
Vest şi distruge limfocitele cu o viteză mult mai mică decât a lui HIV-1. 

Centrul pentru Prevenirea şi Controlul Bolilor din Statele Unite (CDC) a raportat în martie 
1994 că până pe 30 septembrie 1993 existau 339.250 de cazuri raportate de SIDA şi 204.290 de morţi 
din cauza acestei boli, numai în Statele Unite. În 1993, au fost raportate 103.500 cazuri noi de SIDA, 
deşi 46% din creşterea aceasta se datorează unei definiţii mai largi a bolii, adoptate de CDC în 1993. 


Dintre cazurile noi raportate, 6,056 femei şi 3.232 bărbaţi erau infectați. Cam jumătate din aceste 


cazuri au fost atribuite contactelor sexuale cu parteneri infectați cu HIV; 42% erau rezultatul 


contactului sexual cu un utilizator de droguri administrate intravenos. 


**** fig. p. 33 sus 


ADULȚI CU SIDA 


Bărbaţi homosexuali sau bisexuali 


Dependenţi de droguri intravenoase, heterosexuali 


Dependenţi de droguri intravenoase, homosexuali sau bisexuali 


Persoane cu hemofilie sau alte boli legate de coagularea sângelui 


NOU-NĂSCUȚI CU SIDA 


Bărbaţi şi femei, heterosexuali 


Primitori de transfuzii de sânge sau de produse din sânge 


Copii ai unor mame cu SIDA sau cu risc sporit de SIDA 


Altele sau nedeterminate 


*** end cadru 


Caption: Distribuţia cauzelor populaţiei atinse de SIDA: adulți (stânga) şi nou-născuţi 


(dreapta). 


Diagnosticarea infecţiei. Virusul HIV-1 a fost izolat din pacienţii bolnavi de SIDA într-o 
cultură de laborator în 1983, de către cercetători din laboratoare din SUA şi Franţa. Deoarece cultura 
virusului este scumpă şi necesită mult timp, infecțiile cu HIV sunt diagnosticate pe baza anticorpilor HIV 
din sânge. Aceşti anticorpi apar în general în circulaţia sanguină la trei până la opt săptămâni după 
infectare, testul rămânând pozitiv de-a lungul întregii perioade a infecţiei. Alte teste pot să detecteze 
virusul HIV în sânge la câteva zile după infectare, dar acestea nu sunt practice în viaţa de zi cu zi. Astfel, 


există o „fereastră” de timp după ce o persoană devine infectată cu un virus HIV, când analiza 
anticorpilor HIV poate fi negativă, fiind totuşi în măsură să transmită boala partenerului (partenerilor) 


de sex sau celor cu care împarte seringile şi acele. 


Ce face virusul. Mecanismul prin care viruşii HIV infectează şi atacă organismul sunt similare: 
ei circulă în sânge împreună cu celule infectate. Cantitatea de virus prezentă în corp creşte o dată cu 
distrugerea limfocitelor infectate cu HIV, în special a limfocitelor CD4, care joacă un rol esenţial în 
recunoaşterea şi distrugerea microbilor invadatori. Cursul infecţiei cu HIV este împărţit într-un stadiu 
timpuriu, viremic, un stadiu mediu, în care apar puţine simptome sau semne şi un stadiu târziu, 
simptomatic, când apar infecţii virale, bacteriene sau parazitoze. 

În stadiul iniţial, care urmează infectării, HIV poate produce simptome care seamănă cu cele 
ale mononucleozei infecțioase. Acestea sunt urmate de o perioadă de câţiva ani, variabilă în funcţie de 
persoană, în timpul căreia sunt prezente puţine semne ori simptome, cu excepţia unor ganglioni limfatici 
tumefiaţi. Persoanele infectate dezvoltă de obicei boli date de microbi cu care au fost infectate anterior. 
Aceşti microbi „oportunişti” pot fi prezenţi în mod normal în piele, în aer, sau în hrană. Atunci când 
apar infecțiile oportuniste, de obicei se dă şi diagnosticul de SIDA. Cel mai frecvent în Occident este 
Pneumocystis carinii, un protozoar parazit care duce la pneumonii care necesită spitalizarea şi care 
adesea sunt fatale, în stadiile ulterioare ale infecţiei cu HIV. Alte microorganisme oportuniste sunt 
Toxoplasma gondii, care invadează creierul, herpesul şi virusul citomegalic, care afectează creierul, 
ochii şi plămânii. În Africa şi Asia, microbul oportunist cel mai întâlnit este cel al tuberculozei. Unele 
dintre aceste boli pot fi preîntâmpinate dacă se iau profilactic anumite medicamente. 

Răspândirea SIDA. Deşi SIDA se poate dobândi prin transfuzii sau injectare de sânge sau 
produse de sânge infectate cu virusul HIV, marea majoritate a cazurilor de SIDA din America de Nord, 
Europa şi Africa sunt rezultatul unui contact homo sau heterosexual sau prin folosirea în comun a unor 
ace şi seringi între persoanele care se droghează. Sângele şi sperma sunt probabil infectante la orice 
moment după ce a avut loc infecția, dar probabil şi alte fluide corporale, cum ar fi saliva şi laptele 
matern sunt şi ele infecțioase, în special în fazele foarte târzii ale infecţiei. Transmisia pe cale sexuală a 
lui HIV-1 poate fi facilitată de prezenţa unor leziuni genitale cauzate de sifilis, herpes, chlamydia şi 


trichomonas. Leziunile de pe organele genitale pot oferă o deschidere în piele sau în mucoase prin care 


HIV-L trece de la persoana infectată la partenerul neinfectat, în timpul actului sexual. Leziunile 


mucoasei rectale pot furniza şi ele o deschidere pentru intrarea virusului HIV, în timpul sexului anal. 


*** fig. p.34 stânga 


Virusul de SIDA. 1) Revers-transcriptaza, 2) Înveliş cu 2 straturi; 3) Molecula de ARN. 


*** fig p. 34 dreapta sus 


Eficienţa răspunsului sistemului imunitar natural la HIV 


Virusul viabil în organism 


Reacţiile organismului la SIDA 


Evoluţia bolii. În Statele Unite, speranța de viaţă a unei persoane care a fost infectată cu HIV-1 
este de cam doisprezece ani. Este mai scurtă pentru persoanele care au fost infectate prin transfuzie cu 
sânge sau produse din sânge, ca şi la persoanele care nu au acces la o bună îngrijire medicală. 
Tratamentul cu medicamentele antivirale, ca zidovudine, cunoscut şi sub numele de azidothimidine 
(AZT), dideoxyinosine (DDI) sau dideoxyeytodine (DDC), ca şi medicamente pentru împiedicarea unor 
infecţii cu Pneumocystis carinii şi herpes, pot să îmbunătăţească atât calitatea vieţii, cât şi durata ei. 

Viteza de înaintare a infecţiei cu HIV este direct legată de viteza cu care virusul distruge 
limfocitele din sânge, celule care apără organismul de infecţii. Viteza avansării infecţiei cu HIV-2 este 
mai mică decât la HIV-I. Se pare că o bună stare a sănătăţii fizice şi mentale pot să afecteze şi 
longevitatea şi calitatea vieţii după diagnosticarea infectării cu HIV. Este important să se evite 
stresurile emoţionale şi exerciţiile fizice extenuante, să se urmărească o alimentaţie bine echilibrată, să 
se renunţe la orice utilizare a unor droguri sau medicamente care nu sunt prescrise de medic şi să se 
meargă cu regularitate la personalul medical specializat în persoane infectate cu HIV. Cele mai multe 
centre urbane din America de Nord au grupuri de susţinere pentru persoane cu infecţii HIV şi cu SIDA. 
Studii asupra unor soldaţi şi marinari americani infectați cu HIV au arătat că mulţi au fost în măsură 


să-şi continue activitatea chiar şi după ce majoritatea limfocitelor CD4 au fost distruse. 


*** grafic p.35 sus 


Puncte fierbinţi SIDA în lume 


*** cadru p. 35 stânga mijloc 


SEMNE FIZICE CARE SUGEREAZĂ INFECȚIA CU HIV 


o 


Transpiraţie, febră, pierdere în greutate inexplicabile 

Gât iritat permanent, sau mononucleoză 

1] Posibil limfom 

O Dermatoze seboreice recurente sau erupții cutanate neobişnuite 
O Dureri inexplicabile şi persistente 

O Tulburări de vedere, simptome de retinită 

O Leucoplazia păroasă a limbii sau a parții interioare a obrajilor 
O Candidoză orală, în special la tineri 

O Diaree cronică persistentă 

Simptome de pneumonie cu Pneumocystis carinii, tuse, dificultăţi în respiraţie, dureri 
acute în piept 

O Sarcomul Kaposi 


O Candidoză vaginală sau vaginită persistente, la femei. 


Nou-născuţi cu SIDA. În conformitate cu CDC, între 6.000 şi 7.000 de femei infectate cu HIV 
nasc în fiecare an. Între 25 şi 30% din copiii lor vor fi infectați, cam 25% din copiii cu HIV vor face 
SIDA în primul an de viață, iar 50% vor face SIDA până la vârsta de 3 ani. În februarie 1994, 
oficialitățile sanitare din SUA au anunțat că tratarea femeilor gravide cu AZT duce la o scădere 


spectaculoasă a şanselor transmiterii bolii la făt. 


Prevenirea bolii. În absența unei terapii curative sau a unui vaccin, singura cale de a evita 
infecția este evitarea unui comportament riscant. Singura cale sigură de a evita contractarea cu virusul 
HIV pe cale sexuală este celibatul sau relații monogame cu un partener neinfectat. Folosirea 
prezervativelor de către bărbaţi oferă o protecție foarte serioasă, dar nu absolută. La fel şi în cazul 
prezervativelor feminine. Prezervativele trebuie puse pe penis înainte de începerea oricărui contact 


sexual oral sau penetrant şi trebuie retras de pe un penis în erecţie, înainte de orice posibilă scurgere de 


spermă. Lubrifianţii pe bază de ulei nu ar trebui aplicaţi prezervativelor, pentru că ele pot duce la 
străpungeri. Prezervativele pot să fie îmbrăcate şi în substanţe spermicide, pentru controlul sarcinii, 
care conţin agentul chimic monoxyl 9. Acest compus omoară şi viruşii HIV-1 şi HIV-2, dar eficienţa lui 
în calitate de singură protecţie împotriva HIV nu a fost încă determinată. Experienţa a arătat că un 
procent mare din persoanele infectate cu HIV vor infecta, de-a lungul timpului, partenerii sexuali, dacă 
vor continua să aibă contacte sexuale neprotejate. 

Tratamentul. La momentul actual, nu există nici un vaccin care să protejeze împotriva SIDA, 
după cum nu există nici un tratament care să vindece boala. Sunt în lucru câteva vaccinuri anti-SIDA. 
Unul, care conţine o proteină (gp160), prezentă la suprafaţa virusului HIV-1, modificată prin inginerie 
genetică, a fost injectată în persoane deja infectate cu virusul. Această formă de terapie imunitară a 
încetinit viteza de distrugere a limfocitelor de către HIV-1 şi ar putea fi testată în curând şi ca vaccin 
pentru persoanele neinfectate. 

AZT s-a folosit ca tratament pentru personalul care s-a înțepat sau s-a tăiat cu ace sau 
instrumente contaminate cu sânge de la pacienţi cu HIV-1. Nu este clar dacă acest tratament profilactic 
împiedică sau nu infecția. Există unele indicii că AZT, administrat în fazele iniţiale ale infecţiei, poate să 
prelungească viaţa pacientului (vezi şi BISEXUALITATEA; SPUME, CREME ŞI GELURI 
CONTRACEPTIVE; HERPES; HOMOFOBIA; SEX PROTEJAT). 


ALCOOL Vezi AFRODISIACE; SINDROAMELE DE ABUZURI CU SUBSTANȚE LA FEȚI ŞI 
NOU-NĂSCUȚI 


STILURI DE VIAȚĂ ALTERNATIVE În timpul anilor 1960 şi ,70, în mass-media şi în 
campusurile universitare din Statele Unite s-au făcut dese referiri la stilurile de viaţă alternative. 
Termenul a fost folosit foarte pe larg pentru a numi un spectru foarte întins de aranjamente, de la viaţa 
de unul singur, pentru cei care aleg celibatul, până la comunităţi mari, în care sute de indivizi trăiau ca 
o singură familie, împărţindu-şi toate veniturile şi răspunderile legate de creşterea copiilor. În câteva 
cazuri extreme, se practica şi viaţa sexuală în comun, fie rezervată şefilor, fie tuturor membrilor 
comunităţii. În unele grupuri de oameni s-a încercat reunirea a două sau trei familii într-o „familie 
încorporată”, iar în unele din aceste familii s-a practicat şi împărţirea soţilor, de bună voie. 

Această experimentare a unor alternative la viaţa sexuală şi familială a fost văzută ca o reacție 
la portretul idealizat dar adesea nerealist al vieţii de familie din America din anii 1950 şi la începutul 
anilor 1960. Era în ton cu ideologiile multor mişcări antiautoritariste şi de eliberare de la sfârşitul 
anilor *60, în special cu mişcarea antirăzboinică, cu culturile hippy şi cu uzul drogurilor, cu mişcarea 


feministă, cu mişcarea de eliberare sexuală şi cu cele pentru drepturile civile. 


Deşi mai există unele enclave foarte mici de indivizi care se agaţă de versiuni actualizate ale 
sistemelor alternative de viaţă din anii 1960, astăzi termenul se referă în general la realitatea vieţii de 
familie din America şi nu la experimentele sociale. Prin urmare, el se aplică în special familiilor cu un 
singur părinte, mamelor care au ales să fie singure, cuplurilor care au ales să trăiască fără copii, 
cuplurilor de homosexuali şi lesbiene, cu sau fără copii, pe scurt, structurilor de relaţii de cuplu sau 
familiale altele decât modelul heterosexual cu mamă, tată şi doi sau mai mulţi copii, care ocupă o casă 


separată. 


AMENOREEA Ciclul menstrual feminin implică o serie extrem de complexă de mecanisme 
fiziologice interdependente. Încetarea oricăruia dintre acestea conduce la încetarea MENSTRUAȚIEI. 
Principalele organe implicate în menstruaţie — creierul, ovarele, uterul şi trompele uterine — sunt 
activate de diverşi mesageri chimici, sau HORMONI; hormonul de stimulare a foliculilor, 
ESTROGENUL, hormonul de luteinizare şi PROGESTERONUL. 

Există două tipuri de încetare a menstruației recunoscute clinic: amenoreea primară, sau 
incapacitatea femeii de a începe menstruaţia, deşi a ajuns la nivelul de maturitate la care ar trebui ca 
aceasta să apară; şi amenoreea secundară, sau pierderea menstruației după începerea ciclului . Există 
trei cauze fundamentale ale amenoreii: prima, evident, este posibilitatea ca femeia să fie gravidă; a 
doua, posibilitatea ca unul din organele implicate în ciclu să lipsească sau să nu funcţioneze normal, 
cauzând o amenoree primară; iar a treia şi de departe cea mai întâlnită cauză este absenţa hormonilor 
specifici sau eşecul hormonilor în a îşi îndeplini funcțiunile. Problemele hormonale apar în general 
datorită eşecului ovarelor de a produce cantităţile necesare de estrogen şi progesteron. În unele cazuri, 
apare un exces de hormoni masculini, în locul cantităţii adecvate de hormoni feminini. Din acesta 
rezultă amenoreea şi un anumit grad de masculinizare, simptomele incluzând un exces de păr facial, 
acnee şi o îngroşare a vocii. 

Alte cauze ale amenoreii includ chisturi şi tumori, stres, boli şi ocazional problemele emoţionale 
ale adolescenţei. Femeile anorexice şi cele care fac cu rigurozitate exerciţii fizice — alergătoarele 
aflate în perioadele de antrenament, de pildă — pot să aibă şi ele parte de o pierdere a menstruației. În 
sfârşit, amenoreea apare şi la începuturile MENOPAUZEI, care reprezintă încetarea naturală a 
menstruației la femeile care au ieşit din perioada de procreare. 

Tratamentul amenoreii este determinat de cauza precisă a fiecărui caz în parte. Radiologia şi 
analizele sanguine sunt adesea utile în determinarea cauzei. După cum am spus mai sus, cea mai 
întâlnită cauză a amenoreii primare este absenţa sau incapacitatea hormonilor de a-şi îndeplini 
funcțiunile. Prin urmare, tratamentul hormonal este în general încununat cu succes în reînceperea 


menstruației, fiind administrat sub forma unor medicamente orale, adesea în formule similare cu cele 


ale pilulei anticoncepţionale. În rarele ocazii în care se întâlneşte un himen neperforat sau alte anomalii 
anatomice, este nevoie şi de o intervenţie chirurgicală. 

Cauza cea mai întâlnită a amenoreii secundare la adolescente este stresul, la care se adaugă şi 
schimbarea modului de viaţă. Se întâlneşte adesea la studentele care pleacă de acasă pentru a locui 
într-un cămin. În cel mai multe cazuri, recăpătarea încrederii sau simpla schimbare în stilul de viață e 


tot ce trebuie pentru uşurarea stresului şi pentru reluarea menstruației. 


AMNIOCENTEZA Un făt care se dezvoltă pluteşte în uter, într-un sac plin cu un lichid 
amniotic. La şaisprezece până la optsprezece săptămâni de sarcină, se poate scoate o cantitate mică din 
acest fluid, cu ajutorul unui ac inserat prin peretele abdominal, în sacul amniotic. (Pentru a se evita 
rănirea fătului, se foloseşte ecografia, ultrasunetele pătrunzând prin peretele uterin şi făcând să apară 
contururile fătului, placenta şi fluidul amniotic.) Acest procedeu se numeşte amniocenteză. 
Amniocenteza prezintă un anume risc pentru femeie, pentru sarcină şi pentru copil. Riscul întreruperii 
sarcinii atunci când se recurge la amniocenteză este de 1:200. 

Fluidul scos cu ajutorul acului se poate analiza pentru căutarea anumitor compuşi chimici, 
enzime, cromozomi etc., care să ajute la diagnosticarea prenatală a unor boli cum ar fi mongoloidismul, 
boala Tay-Sachs la evreii din Occident, anemia falciformă la negri, beta-thalasemia la greci şi italieni, 
alfa-thalasemia la sud-est asiatici, defecte ale tubului neural (deschideri în coloana vertebrală şi în 
craniu) ca spina bifida şi anencefalia, fibroza chistică, hemofilia, boala rinichiului polichistic şi 
distrofia musculară. Este doar o listă sumară a bolilor şi stărilor pe care medicii le pot detecta la copilul 
nenăscut. 

Amniocenteza este de obicei efectuată atunci când mama va avea peste treizeci şi cinci de ani la 
naşterea copilului. Trebuie notat că este o vârstă aleasă arbitrar, părinţii putând să opteze pentru 
procedură la orice vârstă. Evident, toate femeile care deja au un copil cu deficienţe cromozomiale ar 
trebui să fie testate cu ajutorul amniocentezei, care ar fi necesară şi dacă există o anomalie 
cromozomială la unul dintre părinţi. Înainte de apariţia amniocentezei, aceste anomalii erau detectate 
doar la naşterea copilului; acum, ele pot fi detectate într-un stadiu mult mai incipient. Dacă sunt 
detectate defecte majore ale fătului, atunci se recomandă şi se efectuează în mod obişnuit un AVORT, 


deşi unii părinţi vor alege ducerea sarcinii până la capăt şi creşterea copilului. 


*** fig. p. 37 


Amniocenteza 


SEXUL ANAL Sexul anal are loc atunci când penisul este introdus prin anus în rectul 
partenerului. Deşi multe cupluri heterosexuale îl încearcă ocazional, el pare să fie mult mai frecvent la 
bărbaţii homosexuali. Indiferent de sexul partenerului, penetrarea poate fi dureroasă dacă recipientul 
nu este foarte relaxat sau dacă nu s-au folosit lubrifianţi apoşi (nu vaselină). De asemenea, din cauza 
faptului că anusul este mic şi nu a fost proiectat pentru împingeri puternice, prin frecarea sfincterului 
anal şi a țesutului înconjurător pot să apară răniri. După angajarea în sex anal, penisul nu trebuie să fie 
plasat în vaginul sau în gura partenerei înainte de a fi spălat, pentru că există posibilitatea ca el să 
transporte din anus în alte părţi ale corpului bacterii care cauzează infecţii. 

Cercetătorii SIDA cred că sexul anal este cea mai periculoasă practică sexuală în termeni de 
răspândire a virusului HIV, care produce SIDA (în special la recipient). Prin urmare, dacă partenerii nu 
sunt absolut siguri că sunt amândoi liberi de orice prezenţă a HIV, ei ar trebui să folosească un 


prezervativ nou de latex, împreună cu lubrifianţi apoşi din belşug. (vezi şi SIDA; SEX PROTEJAT). 


ANDROGINIA Atunci când la o persoană se întâlnesc şi trăsături cunoscute îndeobşte ca 
fiind feminine şi unele masculine, atunci persoana se spune că ar fi un androgin. (Cuvântul androginie 
provine din limba greacă, din cuvintele andros, bărbat, şi gyne, femeie.) În literatură, termenul se aplică 
tuturor personajelor care par să se mişte între sexe şi roluri de bărbat sau femeie. Un exemplu faimos 
este Orlando, din romanul cu acelaşi nume de Virginia Woolf, despre un individ care se deplasează prin 
istorie schimbându-și sexul la fiecare reapariţie, cu fiecare nouă generaţie. De asemenea, se poate 
aplica şi iubirii secrete a lui Scarlet O'Hara, Asley Wilkes, din romanul Pe aripile vântului, care se pare 
că era un bărbat romantic şi sensibil, într-o societate în care se aştepta ca un bărbat să fie arogant şi 
macho. 

Psihologii credeau pe vremuri că pot să măsoare masculinitatea şi feminitatea folosindu-se de 
scări bazate pe atribute care acoperă ROLURILE SEXUALE ale bărbaţilor şi femeilor. Trăsăturile 
definite în mod obişnuit ca masculine includ ambiția, independenţa de acţiune şi de decizie, dorinţa de 
afirmare. Trăsăturile feminine ar fi afecțiunea, blândeţea, simpatia şi sensibilitatea la nevoile altora. 
Recunoscând faptul că mulți bărbaţi şi multe femei nu se pot defini în concordanţă cu convențiile 
populare şi că mulţi prezintă un amestec al acestor trăsături, psihologul Sandra Bem a introdus la 
începutul anilor 1970 o scală a androginismului care reflectă autodescrieri ale oamenilor care prezintă 
în mod egal atribute feminine şi masculine. 

În ultimii ani, americanii au fost martorii unei creşteri a androginiei în viaţa de zi cu zi, pe 
măsură ce deosebirile distinctive între sexe par să se disipe în multe moduri. Profesiuni cum ar fi cea de 
crainic TV, reporter, avocat, pe vremuri aproape eminamente masculine, sau însoțitori de zbor, pe 


vremuri practic ocupate numai de femei, au devenit tot mai androgine. Coaforul şi frizeria au lăsat mână 


liberă frizurilor unisex, evident androgine. Şi hainele androgine, cum ar fi blue-jeans şi pardesiele, sunt 


purtate de ambele sexe. (vezi şi STEREOTIPURI SEXUALE). 


ANORGASMIA. Incapacitatea femeilor de a avea un ORGASM în cadrul masturbării sau al 
unui contact sexual cu un partener. Termenul se poate aplica şi la bărbaţi. Înainte de apariţia terapiei 
moderne a sexului, se folosea adesea termenul de „frigidă” pentru femeile care nu ajungeau la orgasm 
prin eforturile soţilor lor (era de neconceput ca o femeie matură să recurgă la masturbare). Ca termen 
peiorativ, el desemna o femeie care nu poate să aibă nici o reacţie la activitatea sexuală masculină. Deşi 
nu a fost niciodată un termen clinic, el a apărut în multe manuale de sexologie umană până prin preajma 
lui 1980, fiind considerat, eronat, ca fiind corespondentul feminin al IMPOTENȚEI masculine. Cuvântul 
„frigidă” masca pe vremea aceea ceea ce noi considerăm acum a fi două disfuncţii sexuale distincte; 
incapacitatea de a ajunge la orgasm chiar şi în situaţia excitării sexuale şi o lipsă generală a dorinţei 
sexuale. Sigmund Freud a sugerat că această problemă îşi are rădăcina în tranziţia eşuată la „starea 
genitală”, ducând la „imaturitatea” femeii. Terapeuţii sexului de acum consideră că problema se 
datorează în principal analfabetismului sexual din partea femeii şi a iubitului ei, sau prohibiţiilor 
religioase şi sociale care au împiedicat învăţarea răspunsurilor orgasmice prin masturbare. 

Un termen alternativ la anorgasmie este preorgasmia, ceea ce implică ideea că orice femeie 
poate să ajungă la orgasm prin tehnicile sugerate de terapeutul sexual — mai întâi prin masturbare şi 
apoi, adesea prin transferul acestei tehnici, la orgasmul reuşit prin coitus. (vezi şi SIMULAREA 


ORGASMULUI; TERAPIA SEXULUI). 


NELINIŞTEA ANTICIPATIVĂ Unii indivizi au probleme sexuale din cauza temerilor că 
s-ar putea să aibă probleme sexuale. Dacă unui bărbat îi este teamă că nu ar putea obţine sau menţine o 
erecţie, atunci această grijă, sau nelinişte anticipativă (numită uneori „nelinişte de performanţă”) că 
s-ar putea să nu fie în măsură să ducă la sfârşit un act sexual aşteptat poate să ducă la ceea ce se teme el. 
Neliniştea anticipativă trebuie să fie învinsă pentru a se obţine succesul în actele sexuale care implică 
erecţii. Terapeutul sexual urmăreşte să înlocuiască această anxietate învățând pacientul să fantazeze: 
cu ajutorul fanteziilor sexuale şi al MASTURBĂRII, adesea este mai uşor să se obțină şi să se menţină o 
erecţie până la punctul culminant, fără teama că va trebui să-i demonstrezi partenerului performanţe 


deosebite. 


O femeie care crede că nu va fi în măsură să aibă un orgasm cu un partener este foarte probabil 
să nu ajungă la orgasm. Ca şi la bărbaţi, neliniştea este redusă prin folosirea combinată cu succes a 
fanteziilor erotice şi a masturbării. După un grad oarecare de succes cu fantezia, clienta poate fi 


instruită să creeze imagini în care ea ajunge la orgasm cu un partener, în timp ce totuşi orgasmul este 


obţinut prin masturbare. Terapeuţii sexului au descoperit că această tehnică ajută multe femei să ajungă 


la orgasm atunci când sunt stimulate de un partener la adresa căruia au avut anterior fantezii. 


ANUS Punctul din partea inferioară a tractului intestinal, care face legătura dintre rect (în 
care se adună materiile fecale) şi pielea feselor. Este înconjurat de muşchii sfincterului anal, care se 
contractează pentru a permite omului să amâne defecaţia până ce se ajunge la un moment şi într-un loc 
acceptabil din punct de vedere social şi convenabil din punct de vedere personal. Anusul conţine şi 
terminaţii nervoase senzoriale şi, ca multe alte părți ale corpului, a fost folosit şi pentru stimularea 
sexuală. 

Practicile sexuale care implică anusul includ CONTACTUL SEXUAL ANAL atât în cadrul unor 
cupluri atât heterosexuale, cât şi homosexuale, ca şi inserarea de diverse obiecte cum ar fi 
FALUSURILE ARTIFICIALE sau degetele. Contactul anal heterosexual se poate folosi pentru a preveni 


sarcina sau pentru a-i permite femeii să rămână „virgină”. Contactul sexual anal este practicat de 
bărbaţii homosexuali şi în unele culturi este considerat o alternativă la actul heterosexual. În timpul 
actului homosexual anal are loc o oarecare stimulare a glandei numite prostată, ejacularea rezultând de 
obicei ca rezultat al unei masturbări. Penetrarea anală este considerată de mulţi bărbaţi homosexuali 
ca fiind la fel de importantă cu relaţia în sine, spre deosebire de sexul oral sau masturbarea ocazională. 

Pericole multiple sunt asociate cu practicarea sexului anal. Sfincterele anale nu se dilată bine 
pentru a permite intrarea penisului sau a unui penis artificial. Prin supraîntinderea sfincterelor 
anusului, pot să apară rupturi (fisuri anale) sau ruperea muşchilor sfincterelor. Inserarea unor obiecte 
străine în anus poartă cu ea riscul perforării rectului, a sfâşierii mucoasei rectale, sau pierderea 
obiectului în rect, ceea ce va necesita serviciile unui chirurg, pentru scoatere. 

Rectul conţine şi bacterii într-un număr şi de o diversitate uriaşă. Acestea pot să intre pe canalul 
uretral sau prin pielea iritată a penisului, cauzând eventuale infecţii grave. În plus, infecțiile transmise 
pe cale sexuală, cum ar fi sifilisul, herpesul, preferă să se dezvolte în mediul cald şi umed al anusului. În 
zilele noastre, o şi mai mare îngrijorare suscită pericolul prezentat de virusul bolii SIDA, care este 
prezent şi în spermă şi în sânge. Dacă se practică sexul anal, folosirea prezervativului este obligatorie, 
dar nu împiedică 100% răspândirea infecţiei. Mai mult, persoanele care practică sexul anal ca 


receptoare prezintă un risc sporit de cancer al canalului anal. 


AFRODISIACE Orice mâncare, băutură, medicament, miros sau dispozitiv despre care se 
crede că ar stimula interesul sexual şi că ar mări vigoarea sexuală a unei persoane. Timp de multe 
secole, oamenii au căutat diverse substanţe care să mărească excitarea sexuală. În special, bărbaţii 


caută afrodisiace pentru îmbunătăţirea performanţelor lor sexuale, prin întărirea erecţiei. 


Una din cele mai vechi poţiuni cunoscute — testicule de țap fierte în lapte — vine din India. În 
China şi Japonia, ficatul de rechin şi cornul de rinocer pisat sunt de peste o mine de ani nişte stimulente 
sexuale foarte populare. Drept afrodisiace au fost prescrise stridiile, glandele de maimuţă, ginsengul şi 
chiar alunele. Dar probabil afrodisiacul cel mai intrat în conştiinţa socială este cantarida. Aceasta este 
probabil originară din Africa, dar se foloseşte de mai multă vreme în toată lumea. Deşi se numeşte în 
mai multe limbi „muscă spaniolă”, cantarida nu este o muscă , ci un coleopter verde strălucitor, care 
este uscat şi pisat până se obţine un praf foarte fin. Atunci când este consumată, substanţa irită vezica 
urinară şi uretra. Se spune că mâncărimea rezultată ar duce la excitarea sexuală. În fapt, cantarida este 
foarte periculoasă. Consumată continuu, ea este otrăvitoare, ducând la infecţii uro-genitale şi la rănirea 
uretrei. 

Afrodisiacul cel mai larg răspândit este alcoolul. Explicaţia este aceea că un coctail, sau un 
pahar de bere sau de vin, are un efect plăcut de ridicare a inhibiţiei, creând senzaţia de căldură şi 
relaxând reţinerile sexuale ale persoanei. Dar prea multă băutură are efectul evident de deprimare. O 
femeie se poate trezi că nu mai este deloc excitată, iar un bărbat că nu mai poate obţine deloc o erecţie. 

Multe droguri ilegale, cum ar fi marijuana, amil-nitraţii, cocaina şi ecstasy au fost lăudate de 
consumatorii entuziaşti ca îmbunătăţind activitatea sexuală. Dar folosirea combinată cu alcool, 
folosirea neadecvată sau supradozele pot să aibă efectul contrar, distrugând orice capacităţi sexuale. 
Amil-nitraţii şi cocaina pot să ducă chiar la moarte. Au existat şi multe afrodisiace legale, vândute 
oficial, dar nici unul nu s-a dovedit eficient, ar multe au avut chiar efecte contrare. 

Folosirea afrodisiacelor este o practică veche de secole pentru că nimeni nu doreşte să vadă 
diminuându-i-se capacitatea sau dorinţa sexuală. Este greu de stabilit dacă ele funcționează într-adevăr 
sau nu. Evident, dacă o persoană are o problemă fiziologică obiectivă, nimic — nici stridiile, nici 
vitamina E, ginsengul sau cornul de rinocer — nu îl va ajuta. În acelaşi timp, există zicala că cel mai 
important organ sexual se află între urechi. O stare de spirit relaxată şi încrezătoare joacă un rol 


important în obținerea satisfacţiei sexuale. 


ARTRITA ŞI SEXUL Multe boli sunt incluse în termenul general de artrită sau de 
reumatism. Toate pot să aibă aceleaşi simptome — posibil o febră care se repetă, care indică afectarea 
unui organ intern. Pacienţii prezintă probleme articulare sau musculo-scheletice în diverse grade, care 
duc la durere şi la limitarea libertăţii articulaţiilor. 

Dacă o persoană nu se simte bine, atunci în mod normal nu va mai prezenta un interes pentru 
sex. De obicei, dorinţa creşte proporţional cu uşurarea durerii individului. Nici un studiu nu a sugerat 
că activitatea sexuală ar avea vreun efect asupra stării medicale a bolnavului de reumatism. Este 
important ca pacienţii să fie asiguraţi că dacă simt dorinţă sexuală, activitatea sexuală nu va avea nici 


un efect advers asupra stării lor fizice. 


Soluţia unei vieţi sexuale satisfăcătoare pentru o persoană cu afecţiuni artritice/reumatice 
constă într-o flexibilitate a atitudinii şi a abordării sexului, ca şi în respectarea unui orar. Este 
important să nu uităm că starea variază de la bolnav la bolnav. Prin urmare, pacientul nu ar trebui să fie 
făcut să simtă că există o abordare corectă şi una incorectă a sexului, sau că există un model de urmat în 
abordarea sexului. De pildă, pacienţii pot avea perioade în timpul cărora sunt relativ liniștiți din 
punctul de vedere al simptomelor şi disconfortului. Perioadele acestea pot fi în funcţie de ora zilei şi de 
aceea s-ar putea să fie necesar ca activitatea sexuală să fie ajustată pentru prânz sau după-amiază, dacă 
atunci ei se simt cel mai bine. 

Articulațiile afectate de artrită pot să determine poziţiile şi acţiunile în care persoana se simte 
cel mai confortabil. Evident, orice activitate sexuală care provoacă durere trebuie evitată. În unele 
cazuri, satisfacerea sexuală se poate obţine mai bine prin alte metode decât penetrarea sexuală — 
MASTURBAREA reciprocă, CUNNILINGUS sau FELAȚIA. Un partener înţelegător, deschis unor 
experienţe noi, este de mare ajutor în risipirea disconfortului şi în producerea maximului de plăcere. 
Trebuie încurajate discuţiile deschise şi sincere între parteneri, pentru a se şti care activităţi sunt cele 
mai plăcute şi care provoacă cele mai mari neplăceri. Deoarece este extrem de dificil ca partenerul să 
ghicească intensitatea durerii pacientului, acesta ar trebui să descrie ce simte şi să sugereze activităţile 
sexuale adecvate situaţiei. Pacientul poate să ia şi un analgezic sau un antiinflamator uşor şi cu efect 
rapid, de pildă o aspirină, cu o oră înainte de activitatea sexuală. În unele cazuri, medicamentul va fi 
suficient pentru evitarea posibilelor dureri din timpul actului sexual. 

Dacă pacienţii cu artrită/reumatism pot să aibă o activitate sexuală satisfăcătoare într-o 
anumită măsură, starea lor de spirit va fi în general mai bună, marcată de optimism. Se va îmbunătăţi şi 
atitudinea bolnavului faţă de afecțiunea lui. Nu există nici un motiv pentru care, cu ajutorul unei 
abordări flexibile din partea bolnavului şi a partenerului, perechea să nu aibă o relaţie sexuală reciproc 
satisfăcătoare, chiar şi în cazul unei artrite sau a unui reumatism acut (vezi şi PERSOANELE 


HANDICAPATE ŞI SEXUL) 


INSEMINARE ARTIFICIALĂ CU DONATOR (AID) Există un număr de motive pentru 
care a luat amploare în ultimii ani însămânţarea artificială cu spermă furnizată de un donator. Metoda 
este tot mai mult acceptată la nivel social. Este mai greu să găseşti un copil pe care să-l adopţi. Multe 
cupluri în vârstă sau femei nemăritate doresc să aibă copii. Inseminarea artificială cu donator (AID) a 
fost efectuată pentru prima oară în 1884, dar a devenit o opţiune acceptabilă abia în secolul 20. În anii 
1950, s-a descoperit că sperma poate fi îngheţată şi folosită ulterior. În anii care au urmat au fost 
studiate aspectele legale şi morale ale procedeului, ca şi criteriile pentru stabilirea donatorilor. Abia în 
1979 s-au emis directivele prin care sunt eliminaţi donatorii purtători de boi ereditare sau sexuale. 


Aceste criterii au fost reevaluate în 1986, introducându-se şi un test SIDA obligatoriu. 


Astăzi, cele mai întâlnite motive pentru folosirea însămânţării artificiale cu donator sunt 
infertilitatea masculină şi împiedicarea unor boli ereditare, cum ar fi fibroza chistică, hemofilia, boala 
Rh, distrofia musculară sau boala Tay-Sachs. Criteriile legate de infertilitatea masculină care justifică 
inseminarea artificială cu donator sunt: o ireversibilă lipsă a spermei, din copilărie sau ca rezultat al 
unei boli, al iradierii, chimioterapiei sau sterilizării; cantităţi insuficiente de spermă sau cu 
spermatozoizi ineficienţi; sau alte forme de impotenţă ireversibilă. 

În cele mai multe cupluri, impotenţa este adesea însoţită de sentimente de mânie, frustrare şi 
vină. Chiar şi atunci când se oferă soluţia inseminării artificiale, soţul poate să aibă mari dificultăţi cu 
senzaţia de eşec, putând să apară în timp o criză care să ducă la ruptura căsniciei. De aceea, atunci 
când testele arată că nu există nici o alternativă, doctorul trebuie să prezinte rezultatul cu o deosebită 
prudenţă. Tratamentul nu trebuie să înceapă imediat. Cuplul are nevoie de timp pentru a se obişnui cu 
problema lor şi a o aborda. Şi femeile se pot simţi dezgustate de injectarea de spermă „străină” în 
corpurile lor. Unele femei chiar ajung să aibă probleme fizice, exprimate prin dereglări menstruale şi de 
ovulaţie, sau chiar prin încetarea ovulaţiei. Evident, nu toate cuplurile pot fi considerate candidaţi 
potriviţi pentru însămânţarea artificială. Orice cuplu care depune o cerere trebuie să fie studiat cu 
atenţie şi trebuie să fie absolut încredinţat că nu există altă soluţie la problema lor. Ambii parteneri 
trebuie să exprime în scris acordul de primire a spermei de la un donator, iar bărbatul trebuie să 
semneze o declaraţie prin care se angajează să recunoască drept al lui copilul rezultat. Pentru a 
împiedica orice păreri de rău, bărbatul trebuie să participe la toate fazele procesului, de la 
determinarea ovulaţiei până la completarea procesului AID. O altă metodă de reducere a tensiunii este 
ca ambilor parteneri să li se explice foarte detaliat şi complet toate etapele procedurii, inclusiv modul în 
care sunt aleşi donatorii şi testele la care se supun aceştia, pentru ca sperma lor să fie considerată 
adecvată, şansele de graviditate, posibilele complicaţii ale sarcinii şi şansele apariţiei unui defect la 
naştere. 

Donatorii sunt aleşi cu mare grijă, pentru a se evita aceia cu o sănătate şubredă, cu boli 
ereditare sau cu potenţial de fertilitate redus. Sperma trebuie să aibă un volum de peste 1,5 mililitri, o 
concentraţie de spermatozoizi de 20 de milioane la mililitru, o motilitate de peste 40% şi o morfologie 
normală la cel puţin 50% dintre spermatozoizi. În general, donatorii sunt aleşi dintr-o populaţie de 
calitate (mulţi sunt studenţi); ei sunt supuşi unor serioase teste fizic şi mentale, ca şi unui interviu foarte 
serios, din care să rezulte dacă există probleme în trecutul donatorului sau în al familiei lui, căutându-se 
în special boli ereditare sau mentale în familie. Are loc şi o testare cuprinzătoare, pentru a se determina 
dacă sperma este purtătoare de boli cu transmitere sexuală, în special SIDA. Aceste teste sunt repetate 
la fiecare şase luni: apoi eşantionul de spermă este congelat până când, după şase luni în care 


rezultatele sunt tot negative, sperma este declarată utilizabilă. 


Este întocmită o listă cu factori fizici (grupa sanguină, factorul Rh, structura corporală, 
culoarea pielii, a ochilor şi a părului). Sunt înregistrate şi profilul psihologic şi cel social al donatorului, 
pentru a facilita absorbirea copilului de familie şi de mediu. În acelaşi timp, cuplul trebuie să fie 
informat că, deşi se vor face eforturi în acest sens, nu există nici o cale de a garanta că donatorul este 
similar în toate privinţele cu tatăl. Identitatea donatorului şi a cuplului primitor al procedeului AID sunt 
ţinute secrete în cele mai multe ţări. Informaţia este păstrată într-un seif al spitalului şi nu este 
manipulată de nimeni. 

Procedeul AID include urmărirea ovulaţiei prin diverse metode, inclusiv măsurarea 
temperaturii bazale a corpului şi urmărirea cu ajutorul ultrasunetelor a dezvoltării foliculului. Sperma 
este injectată în preajma momentului ovulaţiei. Înainte de injectare, în vagin este introdus un 
depărtător, pentru a expune colul uterin, iar cantitatea de spermă este plasată cu ajutorul unui tub 
îngust. În unele cazuri, sperma este injectată şi direct în uter. Pacientele stau întinse timp de câteva 
minute, după care se ridică şi merg acasă. Atunci când se efectuează injectarea, se consideră că ovulul 
este în trompa uterină timp de până la trei zile de la ovulaţie, dar sperma rămâne funcţională în 
organele sexuale ale femeii timp de şapte zile. 

În general, o injecție este suficientă în timpul ovulaţiei, dar adesea se administrează două sau 
mai multe injecții, în special atunci când nu se cunoaşte cu precizie momentul precis al ovulaţiei. Atunci 
când timpul ovulaţiei este cunoscut cu precizie, în special atunci când ovulaţia a fost produsă cu ajutorul 
medicamentelor, un număr suplimentar de injecții nu aduce nici un avantaj. Din cauza timpului de viaţă 
al spermatozoizilor, este preferabil ca injectarea să aibă loc înainte de deschiderea foliculului. Atunci 
când se administrează mai multe injectări, cel mai bine este ca toate să provină de la unul şi acelaşi 
donator, pentru ca identitatea tatălui să fie sigură. 

Dacă nu există probleme suplimentare, şansele de apariţie a sarcinii sunt bune — cam 90% 
după un an de antrenament intensiv. Sarcina şi naşterea nu sunt cu nimic diferite faţă de alte sarcini şi 
naşteri. În fapt, s-a descoperit că în general copiii rezultați din însămânţarea artificială cu donator au o 


inteligenţă peste medie (vezi şi CONCEPȚIA; FERTILIZAREA IN VITRO; BĂNCI DE SPERMĂ). 


AUTOEROTISM Activităţi şi stimulări sexuale autoinduse. Aceste activităţi constau în 
principal în două tipuri: MASTURBAREA şi fanteziile sexuale. Masturbarea poate să includă şi 
folosirea unui număr de dispozitive mecanice, iar fanteziile pot să fie atât creaţia minţii individului, cât 
şi produsul lecturilor sau al urmăririi de filme sau fotografii erotice şi porno. Excitarea autoerotică 
poate fi produsă de persoane care sunt singure, dar şi în prezența partenerului sexual. Obiectul 
activităţii autoerotice poate fi strict obţinerea excitării, excitarea şi stimularea duse până la punctul 
ORGASMULUI, excitarea în timpul PRELUDIULUI dinainte de contactul fizic cu altă persoană, sau o 


variantă de sex în doi, în care fiecare este angajat într-o masturbare autoerotică până la orgasm. 


Această ultimă formă este tot mai populară, în special în rândul bărbaţilor homosexuali, care vor 
intimitatea unei experienţe sexuale, dar în acelaşi timp sunt foarte îngrijoraţi de transmiterea SIDA sau 


a altor boli sexuale. (Vezi şi VIBRATOARE). 


BESTIALITATE Vezi ZOOFILIE 


BIBLIA ŞI SEXUL vezi AVORTUL; ADULTERUL; DISCRIMINAREA SEXUALĂ; 
MASTURBAREA 


NAŞTEREA Naşterea unui copil începe cu instalarea travaliului — contracţiile ritmice ale 
uterului, care forţează copilul să iasă din pântec şi să se plaseze pe canalul de naştere, spre primul lui 
moment de viaţă în afara mamei. Mecanismul biologic exact care semnalează încheierea unei sarcini şi 
începerea procesului naşterii este unul din misterele vieţii care încă nu ni s-au relevat. Se presupune că 
mecanismul este hormonal. 

Primele contracţii uterine simţite la începutul travaliului pot să fie la distanţă de 
cincisprezece-douăzeci de minute şi pot să dureze până la un minut. Există însă o mare diversitate a 
modului lor de manifestare, iar unele femei nu au decât nişte contracţii şi crampe izolate iniţiale. 
Primele contracţii pot fi însoţite de alte simptome, cel mai ades de o scurgere de mucus cu sânge sau o 
bruscă eliberare de lichid amniotic prin vaginul femeii. Mucusul face parte din dopul care sigilează 
colul uterin pe timpul sarcinii şi care împiedică intrarea infecțiilor în uter. Fluidul amniotic este fluidul 
în care este suspendat fătul, protejându-l pe parcursul sarcinii. Una din zece femei suferă o rupere a 
membranelor înconjurătoare, din care rezultă o scurgere de fluid. Aceasta se numeşte popular „ruperea 
apei”. Dacă aceasta are loc înainte de începerea contracţiilor, atunci naşterea va avea loc în nu mai 
mult de douăzeci şi patru de ore. 

Contracţiile travaliului sunt principala forţă care împinge fătul afară din pântecul matern. Cele 
mai multe femei au aşa-numitele „dureri de travaliu”. Acestea pot fi moderate sau foarte intense, dar pot 
fi controlate cu medicamente şi folosindu-se tehnici speciale de respiraţie sau de altă natură. 

Atunci când contracţiile au căpătat o frecvenţă stabilă de una la cinci sau şase minute, femeile 
care nasc pentru prima oară ar trebui să-şi sune doctorul. (Cele care au mai născut sunt sfătuite să-l 
sune mai devreme.) Femeile care au ales să nască în spital sunt în general sfătuite să se ducă la secţia de 


maternitate atunci când contracţiile au loc la intervale regulate de patru sau cinci minute. 

foto p. 43. 
O mamă ţinându-şi pentru prima oară copilul 


ok 


Multe spitale şi alte aşezăminte pentru travaliu şi naştere au o „cameră de naşteri”, în care pot 
participa la naştere ambii părinţi. Ei au acces imediat la tot echipamentul de spital care poate fi necesar 
în timpul travaliului şi naşterii propriu-zise — mai ales dacă apare vreo urgenţă — dar camerele de 
naştere sunt în general mai puţini formale şi mai înfricoşătoare decât corespondentele lor din 
maternităţile din trecut. Ele oferă un mediu non-medical pentru naştere, deşi sunt în cadrul unor spitale. 
(Vezi NAŞTEREA ACASĂ; NAŞTEREA ÎN SPITAL). 

La sosirea la spital, femeia este în mod obişnuit preluată de o soră medicală sau de alt membru 
al personalului spitalului care răspunde pentru modul în care decurg travaliul şi naşterea. Se efectuează 
o scurtă examinare fizică, ca şi o examinare vaginală, pentru a degermina grosimea şi dilatarea colului 
uterin şi poziţia pe care o va avea copilul la naştere. Mulţi doctori vor cere şi aducerea unui sistem 
extern de monitorizare, pentru a înregistra ritmul şi caracteristicile cardiace ale fătului, ca şi timpul, 
durata şi intensitatea contracţiilor femeii. Monitorul este urmărit îndeaproape de către obstetrician şi 
asistente de-a lungul întregului travaliu. Legat la abdomenul femeii, sistemul exterior furnizează 
semnale vizuale şi auditive, iar personalul medical poate să vadă şi să audă cum decurge travaliul. Se 
poate folosi, la nevoie, şi un sistem intern de monitorizare. Un electrod şi un cateter de presiune sunt 
trecute prin colul uterin în curs de dilatare. Electrodul este ataşat direct la copil, iar cateterul va rămâne 
în cavitatea uterină. Acest sistem de monitorizare este mai precis, dar este invaziv şi prezintă un anumit 
risc. 

Durata travaliului variază pe o plajă largă de la o femeie la alta şi de la o naştere la alta a 
aceleiaşi femei. În general, durează mai mult la naşterea primului copil. Travaliul durează câteva ore, 
dar se poate întinde şi până la douăzeci şi patru de ore sau chiar mai mult. La naşterea primului copil, 
media este de cincisprezece ore, iar la naşterile ulterioare ea scade sub zece ore. 

Terminologia medicală divide travaliul în trei stadii. Primul stadiu al travaliului este 
pregătirea pentru naşterea care va urma. El începe cu primele contracţii simţite de femeie chiar înainte 
de a se prezenta la unitatea medicală. În această perioadă iniţială, colul uterin începe să se subţieze şi 
să se dilate, pentru a permite copilului să treacă din uter în partea superioară a canalului de naştere. Pe 
măsură ce travaliul progresează, contracţiile sunt mai puternice şi mai frecvente, iar deschiderea 
cervicală se dilată până la cam cinci centimetri sau mai mult. La sfârşitul primului stadiu, într-o 
perioadă care se numeşte stadiu de tranziţie, contracţiile devin foarte intense şi dureroase, iar colul 


uterin se dilată până la zece centimetri sau mai mult. 

Monitorizarea la naştere a inimii fătului 

ek 

Al doilea stadiu al travaliului este procesul de naștere propriu-zisă. El începe atunci când 
copilul începe să iasă din uter în partea superioară a canalului de naştere, împins de forţa contracţiilor 
mamei. Aceste contracţii sunt regulate şi puternice, iar copilul coboară profund în pelvis. Uneori, la 
începerea procesului de naştere, copilul nu este în poziţie corectă, cu capul în jos, iar în canalul de 
naştere pot să apară mai întâi pelvisul sau picioarele. În acest caz avem o naştere anormală. Deşi 
aceasta este mai dificilă, doctorii sunt antrenați să o rezolve. În unele cazuri, naşterile potenţial 
periculoase se pot realiza prin intermediul OPERAȚIEI CEZARIENE. 

Punctul culminant al naşterii se apropie atunci când capul copilului este „încoronat” de 
deschiderea colului şi devine vizibil în deschiderea vaginală. Vaginul mamei se poate destinde pentru a 
permite trecerea capului şi corpului copilului, dar de obicei doctorul care asistă naşterea va efectua (cu 
permisiunea mamei) o EPIZIOTOMIE, o incizie în țesuturile aflate imediat în spatele vaginului, pentru a 
preveni rupturi mai grave şi mai greu de cusut. Nou-născutul este apoi separat de corpul mamei şi i se 
şterge tot mucusul din jurul gurii, pentru a-i permite să respire pentru prima oară. Atunci când copilul 
a început să respire, este pensat şi tăiat cordonul ombilical care îl leagă de mamă. Cei doi sunt separați. 
De obicei, în această fază primele plânsete ale copilului s-au auzit deja. 

După naşterea copilului, urmează un al treilea stadiu, scurt, în care placenta se detaşează de 
uter şi este expulzată împreună cu membranele fătului. Acestea sunt „produsele după naştere”. În final, 


medicul care asistă naşterea va sutura epiziotomia femeii şi orice ruptură care ar fi putut surveni. 

fig. P.45 


1. Fătul gata de naştere 

2. Dilatarea colului uterin 

3. Colul uterin complet dilatat 
4. Apariția capului 

5. Apariţia umerilor 


6. Placenta se separă de uter 


Stadiile travaliului: colul uterin se dilată şi copilul trece din uter în canalul de naştere. Vaginul 
se întinde, pentru a permite trecerea copilului. Copilul este separat de corpul mamei. În sfârşit, placenta 


şi membranele fetale sunt expulzate din corpul mamei. 

Controlul durerii în timpul travaliului şi naşterii. Din secolul nouăsprezece, este posibil 
controlul sau chiar eliminarea durerilor la naştere cu ajutorul medicamentelor sau al anesteziei. Din 
anii 1920, cele mai multe dintre femeile din Occident care au născut în spitale folosesc o formă oarecare 
de control al durerii, iar în unele cazuri ele sunt anesteziate aproape complet în timpul travaliului şi al 
naşterii. Dar în ultimii treizeci de ani opoziţia faţă de folosirea medicamentelor a crescut, în special în 
grupurile de femei care susţin că au fost folosite excesiv, privându-le pe femei de o importantă 
experienţă de viaţă şi punând copilul în pericol. Cele mai multe medicamente pot să traverseze bariera 
placentară şi să intre în circulaţia sanguină a fătului. Alt punct de vedere susţine că acest control al 
durerilor nu este nevoie să fie exagerat şi că dacă el se potriveşte exact cu necesităţile femeii, fătul nu 
este în pericol, iar medicaţia adecvată poate împiedica naşterea să devină o experienţă negativă sau 
traumatizantă. Deşi în trecut doctorii administrau în mod obişnuit calmante fără a cere permisiunea, 
astăzi ei discută cu femeile opţiunile existente de control al durerii, înainte de începerea procesului de 
naştere. 

Fie că au ales să folosească calmantele, fie că nu, viitoarele mame pot să joace un rol important 
în stăpânirea durerilor care apar în timpul naşterii. Aceasta poate începe ajungând în preajma naşterii 
în cea mai bună formă fizică posibilă. Ele se pot pregăti pentru naştere prin exerciţii şi antrenamente 
recomandate de metodele de NAŞTERE NATURALĂ, în special tehnicile de relaxare şi de respiraţie 
oferite de METODA LAMAZE. Viitorii taţi pot juca şi ei un rol însemnat în naştere, antrenându-se 
pentru a asista femeile în efectuarea exerciţiilor de respiraţie şi a altor exerciţii, înainte de travaliu şi în 
timpul acestuia şi susţinându-le din punct de vedere psihic în timpul procesului. 

Vor mai rămâne dureri produse de contracţii, iar multe femei vor dori administrarea de 
medicamente pentru a scăpa de ele. Cei mai mulţi doctori vor folosi analgezice atunci când s-a declarat 
ferm începerea travaliului şi există dovada că dilatarea colului uterin este în progres, iar copilul 
coboară pe canalul de naştere. Mulţi doctori preferă să folosească analgezice epidurale, alteori 
Demerol, administrat intravenos, sau Phenergan, administrat intramuscular, în timpul fazei active a 
travaliului. Alţii folosesc Valium sau alte tranchilizante. 

Alte metode de îndepărtare a durerii pot fi folosite, de asemenea, în timpul travaliului şi naşterii. 
Una dintre ele controlează senzațiile primite de creierul femeii din partea organelor genitale exterioare. 
(Vezi şi ANALGEZIA EPIDURALĂ ÎN TIMPUL TRAVALIULUI; TRAVALIUL INDUS; MOAȘELE; 
NOU-NĂSCUTUL; PLACENTA; DEPRESIA POSTNATALĂ; UTERUL). 


CONTROLUL NAȘTERILOR De-a lungul celei mai mari părţi a istoriei omenirii, conceptul 


limitării naşterilor nu i-a trecut nimănui prin minte; cei mai mulţi copii nu treceau de cinci ani şi singura 


cale pentru ca un cuplu să-şi transmită genele mai departe era să producă un număr cât mai mare de 
copii. În plus, în societăţile agricole, cu cât existau mai mulţi potenţiali lucrători ai pământului, era cu 
atât mai bine. 

Evident, exista dorinţa de a împiedica apariţia unor sarcini în afara căsătoriei, care a generat 
de timpuriu o cerere de mijloace de control al nașterilor, dar pe măsură ce societatea a început să se 
schimbe, au intrat în joc alţi factori. Revoluţia Industrială a marcat sfârşitul societăţilor agrare şi a 
nevoii de familii foarte numeroase. Femeile erau mai educate şi au început să-şi dorească să-şi poată 
controla fertilitatea. În timpul celor două războaie mondiale, pe măsură ce tot mai multe femei intrau în 
câmpul muncii — la început temporar, pentru a înlocui bărbaţii plecaţi la război, iar apoi permanent — 
familiile mari au devenit incompatibile cu noul stil de viaţă al femeilor. Astăzi, când suprapopularea 
ameninţă existenţa planetei, lucrurile s-au schimbat radical: se pare că acum controlul naşterilor este o 
necesitate pentru supraviețuirea speciei noastre. 

Există două metode esenţiale pentru controlul naşterilor: prevenirea sarcinii şi împiedicarea 
naşterii prin AVORT. Avortul a fost probabil prima cale încercată de femei, care poate că nu au înţeles 
cum pot preveni sarcina, dar în mod sigur ştiau că doresc să scape de sarcini înainte ca acestea să ducă 
la naşteri. Cele mai multe dintre poţiunile pentru avortare inventate de doctori sau de femeile pricepute 
probabil că nu făceau altceva decât să îmbolnăvească femeia. Dar în mod sigur dorinţa exista, chiar 
dacă mijloacele lipseau. 

Pentru prevenirea sarcinii, spălăturile au devenit prima linie de apărare. Prima dovadă istorică 
pe care o avem pentru asemenea poţiuni este din morminte vechi din jurul anului 1850 î.e.n., în care 
reţetele pentru „spermicide” au fost îngropate o dată cu moarta. Aceste spermicide includ ingrediente 
cum ar fi mierea, carbonatul de sodiu şi excremente de crocodil. 

Alte metode de controlul naşterii folosite de femei includ DIAFRAGMA, CAPACUL CERVICAL 
şi PREZERVATIVUL FEMININ. Prima „diafragmă” ar putea să fi fost folosită de celebrul aventurier 
Giovanni Casanova, despre care se spune că ar fi plasat jumătăţi golite de lămâie peste colurile uterine 
ale partenerelor. Până în 1864, asociaţia medicală britanică întocmise o listă de 123 de metode de 
bariere vaginale folosite în tot cuprinsul Imperiului Britanic. 

În timpul anilor 1870, o dată cu adoptarea legilor cunoscute sub numele de Comstock, a devenit 
ilegal să trimiţi prin poştă în Statele Unite dispozitive sau informaţii legate de controlul naşterilor. În 
1916, Margaret Sanger, cea care a înființat Federaţia pentru Planificarea Familiei din America, a 
început o campanie pentru abolirea acestor legi. Ea credea că dreptul femeilor de a-şi controla propria 
fertilitatea nu trebuie să fie limitat de reguli impuse de guvern. Bătălia ei a continuat până în 1965, când 
Curtea Supremă din Statele Unite, prin decizia în cazul Griswold împotriva statului Connecticut, a 


abolit legile statale care interziceau controlul naşterilor. 

fig. P. 47 


Diafragma: a & b) aplicarea de spermicid; c) inserţia diafragmei; d) diafragma montată 


Uter 


Col uterin 

Astăzi, PREZERVATIVELE au devenit principala metodă de barieră în controlul naşterilor. Ele 
se vând şi se folosesc nu atâta pentru capacitatea lor de a împiedica naşterile, cât pentru faptul că sunt 
eficiente împotriva BOLILOR CU TRANSMISIE SEXUALĂ. Cele mai multe prezervative sunt făcute din 
latex, de unde şi numele popular de „cauciucuri”. 

Deoarece unii bărbaţi sunt foarte încăpăţânaţi şi nu vor să folosească prezervative, s-a produs 
şi un prezervativ feminin, pentru ca femeile să beneficieze de dublul rol al prezervativului, de apărare 
împotriva bolii şi de prevenire a sarcinii. Acesta a apărut abia de curând şi nu pare a fi foarte bine pus la 
punct. Unele femei care l-au folosit se plâng că este greu de montat, dar multe altele, îndată ce reuşesc 
să înveţe utilizarea, se declară foarte mulţumite. Capacitatea prezervativului feminin de a împiedica 
sarcina şi răspândirea bolilor cu transmisie sexuală ar trebui să fie cam la fel de mare cu cea a 


prezervativului masculin. 

fig. P. 48 sus 


Inserţia de spermicide: 1. Vezică 2. Uter 3. Vagin 4. Spermicid 


fig. P. 48 jos 


Steriletul: 1) Steriletul şi dispozitivul de inserţie; 2 & 4) Dispozitive cu manşon de cupru, 3 & 5) 


Sterilete cu cupru 


Uter 


Sterilet 


Sterilet 


Fire de nailon 

Alte două metode de barieră populare de control al naşterilor sunt diafragma şi capacul pentru 
colul uterin. Ambele sunt inserate în vagin, pentru blocarea colului uterin, care face legătura între vagin 
şi uter şi prin care trece sperma pentru a ajunge la ovule. Diafragma este uşor mai mare, fiind mai uşor 
de plasat de către doctor sau chiar de către femeie, dar capişonul (capacul) poate fi lăsat în acelaşi loc 
timp de patruzeci şi opt de ore, în vreme ce diafragma poate fi inserată doar cu şase ore înainte de 
contactul sexual şi poate fi lăsată la locul ei timp de douăzeci şi patru de ore. Ambele aceste dispozitive 
sunt folosite în conjuncţie cu un spermicid (un gel sau o spumă care omoară spermatozoizii, care în mod 
normal pot să trăiască şapte zile). La o folosire normală, fiecare dintre dispozitive are coeficientul 18 
(adică 18 posibile sarcini la 100 de femei pe an de utilizare), dar la o utilizare perfectă, coeficientul 
scade la 6. Toate aceste metode de control prin barieră sunt reversibile (femeile pot să renunţe la ele în 
orice moment, putând imediat după aceea să ajungă gravide). 

Altă metodă de barieră pentru controlul naşterilor este buretele contraceptiv. Ca şi diafragma şi 
capacul cervical, acesta este inserat în vagin, pentru a bloca deschiderea colului uterin şi a împiedica 
accesul la ovulele femeii. Buretele conţine şi el spermicid. Buretele nu este la fel de eficient ca diafragma 
şi capacul cervical pentru femeile care deja au născut un copil. Coeficienţii sunt de 28 şi respectiv 9 
sarcini la 100 de femei per an de utilizare. Pentru femeile care nu au născut încă, eficienţa buretelui este 
aceeaşi cu cea de la celelalte două metode. O dată cu folosirea buretelui, există şi un mic risc ca femeia 
să dezvolte un sindrom de ŞOC TOXIC. 

Buretele este disponibil fără reţetă. La fel şi o serie întreagă de spume, geluri, creme, pelicule şi 
supozitoare (vezi CREME, SPUME ŞI GELURI CONTRACEPTIVE) care funcţionează prin crearea 
unei bariere care acoperă colul uterin şi omoară spermatozoizii cu ajutorul spermicidelor. Aceste 
produse sunt uşor de folosit şi de aceea au succes la femei, coeficienţii fiind de 21 la 100 pe an la 
utilizarea tipică şi 3 la 100 de femei pentru utilizarea perfectă. Efectele secundare sunt minime (unele 
femei prezintă alergie la ele, ca şi unii bărbaţi) dar oferă o protecţie limitată împotriva bolilor cu 


transmisie sexuală. 

fig. P. 49. 


Pilule contraceptive orale 

Următorul grup de mijloace contraceptive sunt metodele farmaceutice reversibile. Acestea 
trebuie să fie prescrise de un doctor şi funcţionează fie prin împiedicarea ovulaţiei de către femeie, fie 
prin împiedicarea unui ovul fertilizat să se implanteze în uter. 

Cea mai faimoasă dintre aceste metode, care a fost creditată cu iniţierea revoluţiei sexuale, este 
numită simplu „Pilula”. Conţinând hormoni feminini, pilula împiedică ovarele să elimine ovule. Pilula 
trebuie luată o dată pe zi. Femeile care folosesc pilulele exact, luând una în fiecare zi, au şanse mai mici 
de 1% de a rămâne gravide. Chiar şi coeficientul tipic, în care mai apar erori în utilizare, este de doar 
3%. Efectele secundare ale utilizării pilulei sunt minime, în special o dată cu apariţia mini-pilulelor, 
care conţin doze mai mici de hormoni. Femeile peste treizeci şi cinci de ani care fumează nu ar trebui să 
folosească pilula. De asemenea, nu trebuie uitat că pilula nu oferă nici o protecţie împotriva bolilor cu 
transmitere sexuală (vezi CONTRACEPTIVE ORALE). 

Deoarece uneori femeile uită să ia pilula, au fost inventate alte metode de distribuire a aceloraşi 
hormoni. Una, DEPO-PROVERA, constă într-o injecție al cărei efect durează douăsprezece săptămâni. 
Alta, numită NORPLANT, constă în şase capsule moi care sunt inserate sub piele, pe partea superioară 
a braţului şi care eliberează hormoni continuu, timp de cinci ani. Norplant este cea mai eficientă dintre 
toate aceste metode, doar 4 femei din 10.000 rămânând însărcinate într-un an de utilizare; nu există nici 
o şansă ca femeia să facă vreo greşeală. Deoarece aceşti hormoni au efecte secundare, metodele nu sunt 


recomandate oricărei femei şi, repet, aceste metode nu oferă nici o protecție împotriva bolilor cu 


transmitere sexuală. 

Altă metodă reversibilă de control al naşterilor este STERILETUL, numit şi dispozitiv 
intrauterin. Steriletele sunt mici dispozitive de plastic care conţin fie cupru, fie un hormon şi sunt 
introduse în uterul femeii de către un specialist. Ele funcţionează fie prin împiedicarea fertilizării 
ovulului, fie prin împiedicarea implantării unui ovul fertilizat pe peretele uterin. La utilizarea tipică, 
doar 3 femei din 100 rămân însărcinate într-un an după montarea unui sterilet. Firul care iese din 
sterilet trebuie să fie verificat cu regularitate, pentru a se şti dacă steriletul se află la locul lui. Cele mai 
multe femei se adaptează uşor la sterilet, dar există efecte secundare potenţiale, dintre care unele, foarte 
rar, pot pune în pericol viaţa femeii. Un clinician va cere în mod obişnuit pacientei să semneze o 
declaraţie prin care aceasta recunoaşte că i s-au explicat toate riscurile la care se supune, înainte de 
inserarea unui sterilet. 

Următorul grup de metode sunt cele permanente — ligaturarea trompelor (vezi 
STERILIZAREA) la femei şi vasectomia (vezi VASECTOMIA ŞI PILULA MASCULINĂ) la bărbaţi. 


Ambele necesită o intervenţie chirurgicală şi sunt extrem de eficiente (deşi, surprinzător, nu 100%, deşi 


trompele uterine la femei respectiv vasele deferente la bărbaţi sunt blocate permanent). Aceste metode 
sunt nişte proceduri foarte sigure, deşi pot să apară şi complicaţii. Deşi costul lor iniţial este mai mare 
decât al altor metode, este vorba de o singură cheltuială. Aceste metode nu sunt eficiente împotriva 
bolilor cu transmitere sexuală şi este foarte important să nu uităm că ele sunt foarte rareori reversibile, 
astfel încât dacă va apare ulterior dorinţa de a avea un copil, ea nu va mai putea fi îndeplinită. 

Grupul final de metode intră la categoria PLANIFICAREA FAMILIALĂ NATURALĂ. Aceste 
metode nu se folosesc de nici un dispozitiv sau procedură artificială. Multe dintre aceste metode pot de 
asemenea să ajute o femeie să devină gravidă, în special dacă are dificultăţi în a rămâne gravidă, pentru 
că astfel ea va afla cel mai bun moment pentru concepţie din calendarul ciclului ei menstrual. 

Prima dintre aceste metode este ABSTINENȚA, altfel spus, a nu te angaja în contact sexual. 
Atunci când doi oameni sunt parteneri sexuali, pentru ca abstinenţa să fie 100% eficientă, trebuie avută 
mare grijă pentru ca sperma să nu ajungă în contact cu vaginul, chiar în lipsa copulării. Dacă bărbatul 
ejaculează în apropierea vaginului şi apoi oricare dintre parteneri atinge sperma şi apoi şi vaginul 
femeii, atunci în vagin poate fi introdusă spermă, urmând o posibilă sarcină. 

Celelalte metode se bazează pe abstinenţa parţială (sau pe folosirea unui dispozitiv contraceptiv 
numai în anumite situaţii). Aceste metode au la bază cunoaşterea de către femeie a momentului 
ovulaţiei, interval în care se va abţine de la contacte sexuale sau va folosi un mijloc contraceptiv doar în 
acest interval. Deoarece spermatozoizii pot să trăiască până la şapte zile, iar ovulul trei zile, perioada 
de abstinenţă trebuie să fie suficient de lungă pentru a lua şi aceşti factori în consideraţie. Atunci când 
sunt folosite perfect, aceste metode pot fi foarte eficiente, dar în utilizarea tipică rata eşecului este de 
20% pe an de folosire. 

Cea mai obişnuită metodă de abstinenţă parţială este cea numită a calendarului, sau metoda 
„ciclului”. Femeia ţine o înregistrare a ciclurilor ei menstruale şi încearcă să prezică următoarea 
perioadă de fertilitate. Cu cât sunt mai regulate ciclurile, cu atât va fi mai de încredere această metodă, 
deşi chiar şi în cazul utilizării perfecte rata de eşec este de 9% pe an de utilizare. Femeia trebuie să se 
abţină de la contacte sexuale sau să folosească un contraceptiv cel puţin opt zile înainte de momentul în 
care crede ea că va ovula şi cel puţin trei zile după. 

În cadrul metodei temperaturii bazale, femeia îşi măsoară temperatura în fiecare dimineaţă 
înainte de a se scula din pat. Presupunând că nu există altă cauză a fluctuaţiei temperaturii (cum ar fi o 
infecţie, o răceală sau gripă), va remarca o uşoară ridicare a temperaturii în ziua ovulaţiei. 

Altă metodă de testare a ovulaţiei este metoda mucusului cervical. În mod normal, mucusul este 
tulbure, dar în cele câteva zile care preced ovulaţia el devine limpede şi lipicios. El poate fi întins între 
vârfurile degetelor. (O cale prin care unele femei pot să-şi dea seama că au ovulat cu adevărat este o 
uşoară senzaţie de durere în abdomenul inferior, care semnalează că a avut loc ovulaţia. Dar multe 


femei nu au avut niciodată acest semnal.) 


Evident, pentru optimizarea eficienţei acestor metode, ele ar trebui folosite în concordanţă cu 
metoda calendarului, astfel încât femeia să se abţină de la contactul sexual (sau să folosească o metodă 
contraceptivă). Atunci când toate aceste metode se folosesc împreună, ele poartă numele de metodă 
simptotermală. 

Există o ultimă metodă pe care o folosesc unii în scopul controlului naşterilor — metoda 
retragerii. La metoda retragerii, bărbatul retrage penisul din vaginul femeii chiar înainte de ejaculare. 
Principalul neajuns al metodei este că înainte ca bărbatul să ejaculeze, glandele Cowper eliberează un 
fluid care serveşte ca lubrifiant pentru ca sperma să parcurgă întreaga uretră. Aceste fluid poate să 
conţină mii de spermatozoizi, care pot să fie în drum spre ovulul nefecundat mult înainte ca bărbatul să 
ejaculeze. Celălalt pericol este ca bărbatul să nu se retragă suficient de rapid şi ejacularea să aibă loc în 
interiorul vaginului. Metoda retragerii are un coeficient tipic de 18% şi o rată la utilizarea perfectă de 4 
la o sută de femei pe an. 

În sfârşit, există oameni care nu iau nici o măsură de prevedere, dar se joacă de-a „ruleta 
rusească”, chiar dacă nu vor să devină părinţi. Din 100 de asemenea femei, în cursul unui an, 85 vor 
ajunge gravide. Din această cauză avem atât de multe sarcini nedorite. Dar şi din această cauză specia 
noastră continuă să populeze planeta (vezi şi RU-486; MITURILE CONTROLULUI NAȘTERILOR; 
PLANIFICAREA FAMILIALĂ ŞI MARGARET SANGER). 


MITURILE CONTROLULUI NAŞTERILOR Miturile pot fi nişte poveşti evocative care 
oferă lecţii valoroase sau pot fi nişte basme fabuloase, care încântă copiii. Unele mituri sexuale pot să 
conducă la unele practici periculoase, materializate prin sarcini nedorite. În ciuda abundenței de 
informaţii despre sex şi a apariţiei lor în mediile de informare în masă, plus orele obligatorii de 
EDUCAȚIE SEXUALĂ, încă există un număr imens de oameni care cred în unele din aceste mituri 
sexuale, dintre care multe au fost dezavuate cu multă vreme în urmă. 

SPĂLĂTURILE ca metodă de control al naşterilor sunt un bun exemplu de mit care nu vrea să 
dispară. Arheologii au descoperit desene detaliate ale unor tehnici de spălături folosite în Egiptul Antic. 
În vremurile din urmă, oţetul a fost cel mai folosit, multă lume având o sticluţă de oţet pe chiuveta din 
baie, pentru spălături după contactul sexual. O dată cu trecerea timpul, s-au schimbat şi miturile 
spălăturilor: s-a răspândit zvonul că o spălătură eficientă ar fi aceea cu Coca-Cola. Adevărul este că 
spălăturile nu sunt un mijloc eficient de control al naşterilor — în momentul în care femeia a ajuns să se 
spele, mulţi spermatozoizi care s-au depozitat în timpul acuplării au avut un timp mai mult decât 
suficient ca să înceapă călătoria spre ovulul care îi aşteaptă. 

Alt mit care rezistă de multă vreme este acela că o femeie nu poate să rămână însărcinată de la 


prima experienţă sexuală sau dacă nu are orgasm. Este adevărat că reacția orgasmică poate favoriza 


sarcina (contracţiile vaginale care au loc o dată cu orgasmul determină colul uterin să se scufunde în 
rezerva de spermă din vagin), dar o femeie poate să rămână însărcinată şi fără să aibă orgasm. 

Alt mit este că femeile nu pot să rămână însărcinate dacă fac sex stând în picioare. Un doctor 
poate să recomande unei femei anumite poziţii culcat, dacă ea doreşte să rămână însărcinată, dar 
aceasta nu înseamnă că este nevoie ca femeia să fie culcată pentru ca spermatozoizii să ajungă la ovul. 

Alt mit este acela că raporturile sexuale din timpul menstruației sunt sigure. Contactul sexual 
din timpul menstruației este relativ mai sigur decât în alte momente, dar nu toate femeile au un ciclu atât 
de regulat, în care în timpul menstruației să nu apară nici un ovul. De aceea, utilizarea tuturor 
metodelor de PLANIFICARE FAMILIALĂ NATURALĂ simultan nu poate garanta că o femeie nu va 
rămâne gravidă. 

Cel mai periculos mit sexual spune că o femeie nu poate să rămână însărcinată dacă bărbatul se 
retrage înainte de ejaculare. Acest mit continuă să fie propagat de mulţi bărbaţi, care sunt disperaţi să 
aibă un contact sexual cu o femeie înainte de a avea la dispoziţie alte metode de control al naşterilor. 
Unii bărbaţi ar spune orice într-o asemenea situaţie, dar femeia trebuie să fie avertizată. Adevărul este 
că încă dinainte de ejaculare, glanda Cowper eliberează câteva picături de fluid care apar în vârful 
penisului aflat în erecţie. Acest fluid acţionează ca un lubrifiant pentru milioanele de spermatozoizi care 
urmează în timpul ejaculării, dar şi el conţine câteva mii de spermatozoizi, unul singur fiind suficient 
pentru fertilizarea unui ovul. Dacă bărbatul reuşeşte sau nu să se retragă şi să ejaculeze în afara 
vaginului este irelevant. Coitus interruptus, cum se numeşte metoda retragerii în termeni ştiinţifici, nu 


este deloc o metodă sigură de control al naşterilor. 


DEFECTE LA NAŞTERE Cei mai mulţi copii se nasc sănătoşi şi nu suferă nici o aberaţie 
genetică sau comportamentală evidentă, dar în aproximativ 3% dintre cazuri copilul se naşte cu o 
anomalie majoră. Aceste defecte pot să aibă cauze genetice sau de mediu sau din interacţiunea ambelor 
tipuri de cauze. 

Factorii genetici sunt implicaţi în toate procesele reproductive. Într-adevăr, defectele genice şi 
cromozomiale sunt responsabile pentru cele mai multe cauze cunoscute ale defectelor la naştere, iar unii 
oameni prezintă un risc mai mare de a avea copii anormali. Între aceştia se numără cuplurile care au 
produs deja un copil cu o boală genetică sau cu un defect la naştere, femeile peste treizeci şi cinci de ani 
şi femeile care au avut mai multe avorturi spontane sau copii născuţi morţi. Un înalt risc de defecte la 
naştere este asociat şi cu anomalii genetice specifice unor rase, cum ar fi anemia falciformă la negri, 
talasemia (o altă formă de anemie) la popoarele din zona Mediteranei, sau boala Tay-Sachs la evreii 
est-europeni. Cuplurile care se încadrează în asemenea categorii de risc sporit ar trebui să apeleze la 


consilierea genetică. 


Femeile însărcinate de peste treizeci şi cinci de ani prezintă un risc sporit de a avea un copil 
care să sufere de o anomalie cromozomială, forma cea mai întâlnită fiind sindromul Down. Riscul 
acestei anomalii creşte o dată cu vârsta mamei, iar femeile mai în vârstă sunt sfătuite să aibă un 
diagnostic prenatal prin AMNIOCENTEZĂ sau prin biopsie chorială. Amniocenteza implică scoaterea 
unei cantităţi mici de fluid pentru analize genetice, în intervalul dintre paisprezece şi şaisprezece 
săptămâni de sarcină. Un ac subţire este introdus în uter prin peretele abdominal, pentru a se obţine 
fluidul amniotic, care conţine celule ale fătului. Pe aceste celule se pot efectua evaluări cromozomiale 
sau de altă natură, genetice sau metabolice, pentru a se determina dacă există sau nu vreo anomalie. 
Biopsia chorială se efectuează cu ajutorul unui cateter şi permite diagnoza prenatală în primele trei luni 
de sarcină. 

În timpul sarcinii, unele medicamente şi alte substanţe pot să traverseze barierele placentare şi 
să influenţeze negativ dezvoltarea fătului. Se recomandă o mare precauţie în folosirea medicamentelor 
în timpul sarcinii, pentru că unele medicamente pot provoca defecte în dezvoltare. Prin urmare, toate 
femeile însărcinate ar trebui să consulte un doctor înainte de a folosi un medicament. Trebuie discutat 
potenţialul unui medicament de a cauza malformații fătului în creştere şi tratamente alternative. 
Femeile însărcinate ar trebui să fie avertizate şi asupra riscului utilizării substanţelor „sociale” — 
tutunul şi alcoolul — în timpul sarcinii, pentru că acestea sunt asociate cu complicaţii la naştere şi cu 
anomalii ale fătului şi ale nou-născutului (vezi SINDROAMELE DE ABUZURI DE SUBSTANŢE LA 
FĂT ŞI NOU-NĂSCUT; SARCINA ŞI MEDICAMENTELE ŞI SUBSTANȚELE COMUNE). 

Infecţiile sunt comune şi potenţial periculoase şi pentru femeia gravidă şi pentru fătul ei. 
Infecţiile fetale pot să ducă la avorturi spontane, anomalii ale fătului, retard în creşterea fătului, 
moartea fătului sau la infecţii congenitale. Infectarea primară a mamei cu virusul rubeolic în primele 
trei luni de sarcină este o bine cunoscută cauză a unor anomalii ale fătului, dar infecțiile cu alţi viruși 
cum ar fi herpes simplex pot să ducă şi ele la anomalii ale fătului. Bolile materne sistemice pot să 
cauzeze şi ele defecte la naştere. De exemplu, anumite forme de diabet şi de lupus pot să-i producă 
fătului anomalii cardiace. Femeile care suferă de asemenea boli ar trebui să fie foarte atent urmărite în 


timpul sarcinii (vezi şi BOLI LEGATE DE SARCINĂ; ÎNGRIJIREA PRENATALĂ). 


BISEXUALITATEA Comportamentul sexual uman a fost în mod tradiţional împărţit în două 
categorii: heterosexualitatea şi homosexualitatea. Indivizii care se identifică pe sine ca heterosexuali se 
presupune că au relaţii sexuale doar cu persoanele de sex opus; persoanele care se identifică pe sine 
drept homosexuale se presupune că au relaţii sexuale numai cu persoane de acelaşi sex. Se crede că 
aceste trăsături sunt fixate în timpul copilăriei şi că ele rămân constante de-a lungul întregii vieţi a 


persoanei. 


Deşi cercetarea comportamentului bisexual a rămas mult în urma celei a comportamentului 
hetero şi homosexual, ştim că vieţile sexuale ale multor indivizi nu se încadrează uşor în nici una dintre 
aceste două categorii. Mulţi indivizi vor fi atraşi sexual de către, sau vor avea relaţii sexuale şi cu 
bărbaţi şi cu femei într-un moment anumit al vieţii. De asemenea, ştim că există multe modele diferite de 
comportament bisexual şi că oamenii se angajează în asemenea comportamente dintr-o varietate de 
motive. 

Până acum, cercetătorii nu au identificat factorii specifici biologici, psihologici sau sociologici 
care determină atracţia sexuală. Aceşti determinanţi, ca şi dezvoltarea comportamentului bisexual, 
poate să difere de la persoană la persoană. 

Definiţia bisexualităţii. Termenul de bisexualitate poate fi folosit pentru a descrie 
comportamentul sexual individual sau identitatea sexuală. Comportamentul bisexual se referă de obicei 
la contactul sexual atât cu bărbaţi cât şi cu femei. Timpii acestor contacte sexuale pot să varieze 
considerabil, în funcţie de individ. Unele persoane au relaţii sexuale atât cu bărbaţi cât şi cu femei, în 
acelaşi interval de timp, în vreme ce altele alternează partenerii bărbaţi-femei, unul după altul. Unii 
indivizi se angajează în activităţi bisexuale pe perioade de timp relativ scurte ale vieţii lor, în vreme ce 
pentru alții este un model mult mai stabil, începând în adolescenţă şi continuând de-a lungul întregii 
vârste adulte. 

Deşi unele persoane care se angajează în comportamentul bisexual se definesc drept bisexuale, 
multe se identifică pe sine ca hetero sau homosexuale. Cercetările limitate în această direcție sugerează 
că acest lucru este adevărat mai ales pentru afro-americanii şi latino-americanii bărbaţi bisexuali şi 


pentru femeile afro-americane. 


Preponderenţa şi caracteristicile bisexualităţii. Există relativ puţine informaţii disponibile 
despre preponderența comportamentului bisexual, fie el la femeile sau la bărbaţii din Statele Unite. 
Estimările extrase din eşantioane de comportament sexual din intervalul 1970-19990, raportate în 
Journal of Sex Research în 1991, sugerează că aproximativ 20% dintre bărbaţi relatează un oarecare 
contact sexual cu bărbaţi în timpul vieţii, dintre care aproximativ 6 până la 7% în timpul vârstei adulte. 
Relaţiile sexuale ale bărbaţilor cu alţi bărbaţi la vârstă adultă tind să fie episodice sau sporadice şi cei 
mai mulţi dintre aceşti bărbaţi au şi relaţii sexuale cu femei. Date comparative asupra 
comportamentului bisexual feminin nu au fost publicate; totuşi, s-a estimat că faţă de bărbaţi cam o 
treime din femei au avut relaţii sexuale şi cu bărbaţi şi cu femei. 

Câteva studii au sugerat că s-ar putea să existe diferenţe culturale în comportamentul bisexual 
şi că bărbaţii afro-americani şi latino-americani sunt mult mai pasibili de a face sex şi cu bărbaţi şi cu 
femei. Bărbaţii bisexuali afro- şi latino-americani au tendinţa mult mai marcată decât la albi de a se 


identifica drept heterosexuali, de a fi căsătoriţi şi de a nu le spune partenerelor lor femei despre 


contactele lor cu bărbaţi. Femeile lesbiene şi bisexuale afro-americane raportează raporturi 
heterosexuale mult mai mult decât o fac lesbienele şi bisexualele albe. Cauza acestor modele culturale 
nu este clară. 

La bărbaţi au fost identificate multe modele de comportament bisexual. Exemplele includ tineri 
care îşi explorează sexualitatea, bărbaţi care fac sex cu alţi bărbaţi pentru bani sau droguri, bărbaţi în 
închisori sau în alte aşezăminte instituţionale care conţin doar bărbaţi, bărbaţi care au în principal 
relaţii cu femei şi bărbaţi care se identifică pe ei înşişi drept bisexuali. Cei mai mulţi bărbaţi care se 
angajează în comportament bisexual nu intră în aceste grupuri identificabile; bărbaţii care se identifică 
pe ei înşişi bisexuali ar putea reprezenta cel mai mic din aceste grupuri. Totuşi, aceste caracteristici 
sugerează că nu toată bisexualitatea poate fi considerată ca o perioadă de tranziţie în viaţa unui individ 
sau o formă de negare a homosexualității cuiva. Într-adevăr, cele mai multe persoane care se angajează 
într-un comportament bisexual ar putea să o facă pentru că sunt atraşi sexual şi de bărbaţi şi de femei în 
timpul unei perioade prelungite a vieţii lor. 

Foarte puţine lucruri s-au înţeles în privința modelelor comportamentale bisexuale ale femeilor. 
Ca şi bărbaţii şi despre acestea se consideră că au istorii şi stiluri de viaţă foarte diverse. Apariţia 
stilului de viaţă bisexual ar putea să fie întrucâtva diferit la femei şi la bărbaţi. Totuşi, femeile bisexuale 
relatează, în medie, că iniţial au experienţe sexuale cu sexul opus, dar mai târziu dezvoltă şi atracţia şi 
experienţele sexuale față de acelaşi sex. Spre deosebire de bărbaţii bisexuali, care se pot căsători cu 
femei, în ciuda conştiinţei că sunt atraşi şi de acelaşi sex, în general femeile bisexuale devin conştiente 
de atracţia sexuală pentru alte femei după ce s-au căsătorit. Experiențele bisexuale pot să înceapă cu 
prietenii afectuoase, intense, între femei. 

Comportamente sexuale. Spectrul comportamental sexual raportat de bărbaţii şi femeile 
bisexuale oglindește pe acela al corespondenţilor lor homo şi heterosexuali. Estimările frecvenţei unor 
anumite practici sexuale cu parteneri bărbaţi şi femei au apărut ca urmare a unor studii recente legate 
de SIDA, care au drept ţintă populaţii cu risc înalt şi se concentrează asupra comportamentelor 
specifice legate de SIDA. De aceea, se pare că aceste modele nu sunt reprezentative pentru populaţia 
extinsă de bisexuali, bărbaţi şi femei. Totuşi, aceste studii sugerează că bărbaţii bisexuali se angajează 
în mai multe comportamente sexuale riscante decât cei exclusiv heterosexuali, dar mai puţine decât 
bărbaţii exclusiv homosexuali. În general, studiile au arătat că bărbaţii bisexuali raportează un număr 
mai mare de parteneri sexuali şi se angajează în mai multe contacte sexuale orale sau anale decât 
bărbaţii heterosexuali, dar mai puţine decât bărbaţii homosexuali. Bărbaţii bisexuali căsătoriţi 
raportează un număr mai mare de parteneri sexuali, dar şi faptul că recurg mai rar la sexul anal. 
Bărbaţii bisexuali care se identifică pe ei înşişi drept homosexuali se pot angaja în comportamente 
sexuale mai puţin riscante, poate din cauza programelor educaţionale din comunităţile homosexualilor 


legate de expunerea la virusul HIV. Doar o minoritate restrânsă (poate 20%) dintre bărbaţii bisexuali în 


relaţii principale cu o femeie spun soțiilor sau partenerelor sexuale despre contactele sexuale cu acelaşi 
sex. 

Până astăzi, foarte puţine studii au examinat practicile sexuale ale femeilor bisexuale. Într-un 
recent studiu pe tema SIDA, 88% dintre femeile care s-au angajat în sex cu un bărbat de la 1980 încoace 
dar care în mod curent se identifică drept lesbiene raportează că au avut contact vaginal sau anal cu 
bărbaţi fără prezervativ. Aproape 32% dintre aceste femei au raportat o relaţie sexuală cu un bărbat 
bisexual. Într-adevăr, aceste femei bisexuale sunt mult mai dispuse să se angajeze în comportamente 
sexuale riscante, cum ar fi contactul anal, cu un partener bărbat bisexual, mai degrabă decât cu un 
bărbat exclusiv heterosexual. Frecvența relaţiilor femeilor bisexuale cu bărbaţi bisexuali este neclară, 
dar un asemenea contact ar putea mări riscul la HIV al femeii. 

Este important de notat că cei mai mulți bărbaţi homosexuali şi femei lesbiene s-au angajat în 
sex cel puţin o dată cu un partener de sex opus. În fapt, între 15 și 26% dintre homosexuali şi între 20 şi 


35% dintre femeile lesbiene au fost căsătoriţi. 


Riscurile de sănătate puse de bisexualitate. Îngrijorarea pentru transmiterea virusului HIV a 
condus la o examinare a ratei BOLILOR CU TRANSMITERE SEXUALĂ (BTS), inclusiv SIDA, între 
bărbaţii şi femeile bisexuale. În general, bărbaţii bisexuali prezintă o rată mai mică de BTS decât cei 
exclusiv homosexuali şi una mai mare decât cei exclusiv heterosexuali. Dintre cei 65.389 bărbaţi care 
au avut raporturi sexuale cu bărbaţi şi care au fost diagnosticaţi cu SIDA la centrele de control din 
Statele Unite până în iunie 1990, 74% au spus că au avut relaţii sexuale doar cu bărbaţi, iar 26% au 
avut relaţii şi cu bărbaţi şi cu femei din 1977. Dat fiind numărul mare de bărbaţi homosexuali infectați în 
Statele Unite şi faptul că virusul HIV se transmite mult mai uşor de la bărbat la bărbat decât de la 
bărbat la femeie, este probabil că cei mai mulţi bărbaţi bisexuali s-au infectat în timpul unui contact 
homosexual. 

Datele despre bolile cu transmisie sexuală printre femeile bisexuale sunt izbitor diferite de cele 
pentru bărbaţii bisexuali. Femeile bisexuale prezintă mai des decât lesbienele scurgeri, cistite, herpes 
genital, gonoree şi infecţii vaginale. Până în 1989, au fost raportate 103 cazuri de SIDA la femeile 
bisexuale, în comparaţie cu 79 de cazuri la femeile lesbiene. Dintre aceste femei, 79% au relatat 
folosirea de droguri injectate ca principal factor de risc pentru HIV. Restul au raportat ca principal 
factor de risc sexul cu un bărbat (16%) sau transfuziile sanguine (4%). Există un potenţial de 
transmitere a HIV şi a altor boli prin contactul sexual femeie-femeie, dar pentru femeile bisexuale riscul 
principal este reprezentat de frecvenţa contactelor cu parteneri bărbaţi. Studii suplimentare au raportat 
că bărbaţii bisexuali au o mai mare probabilitate de a îşi injecta droguri sau de a primi bani sau droguri 
în schimbul sexului. Totuşi, date fiind procedurile de eşantionare folosite în aceste studii, nu se cunoaşte 


în ce măsură se pot face generalizări bazate pe aceste date la întreaga populaţie de bărbaţi bisexuali. 


Bisexualitatea nu a fost încă sistematic studiată în Statele Unite şi cunoaşterea 
comportamentului bisexual este în cel mai bun caz periferică. Dat fiind numărul de persoane care sunt 
bisexuale sau a căror viaţă este influenţată de cei care sunt bisexuali, este importantă apariţia unui 
interes şi a unei abordări ştiinţifice a modului în care indivizii ajung la stiluri de viaţă care includ 


relaţiile sexuale atât cu bărbaţi, cât şi cu femei. 


PLICTISEALA SEXUALĂ Una dintre cele mai dese plângeri adresate terapeuţilor sexului 
vine de la oameni care au relaţii emoţionale bune cu partenerul lor sexual, dar care au ajuns la o lipsă 
de interes sexual, pe care ei o interpretează drept un imbold sexual redus. Atunci când această scădere a 
dorinţei sexuale nu este rezultatul unor probleme organice sau efectul unor medicamente, este foarte 
probabil rezultatul unei plictiseli în activitatea sexuală, din cauza repetării momentelor, locurilor şi 
tehnicilor în episoadele sexuale. De aici survine o pierdere a emoţiei în aşteptarea activităţii sexuale. 
Rutinarea poate să ducă la predictibilitate pentru unii şi, pentru mulţi alţii, va avea drept rezultat 
plictiseala sexuală. 

Tratamentul plictiselii sexuale depinde de modul în care participanţii recunosc că probabil 
rutina este cauza problemei şi că toate cele cinci simţuri sunt implicate într-un act sexual reuşit. 
Participanţii ar trebui să recunoască şi că soluţia constă în a modifica un număr cât mai mare posibil 
din componentele senzoriale din jurul actului sexual: simţurile mirosului, pipăitului, gustului, vederii şi 
auzului. Uleiuri aromatice de corp, masaje, siropuri care să fie linse de pe piele, filme erotice şi fantezii 
verbale sunt doar un mic eşantion din gama largă de noutăţi care pot ajuta o relaţie sexuală să evite 


plictiseala. 


CANCERUL LA SÂN Cancerul la sân este una dintre cele mai întâlnite tumori maligne la 
emei şi una din principalele cauze de deces în rândul acestora. Incidenţa a crescut constant în Occident, 
fiind cauza numărul unu a deceselor la femeile între patruzeci şi cincizeci de ani. În timpul vieţii, o 
femeie americană din nouă va dezvolta un carcinom (termenul medical pentru cancer) la sân. 
Mortalitatea din cancerul la sân nu s-a schimbat notabil în ultimii cincizeci de ani. American 


Cancer Society estima că 182.000 de femei şi 1.000 de bărbaţi vor fi diagnosticaţi în 1994 şi 46.000 de 


femei şi 300 de bărbaţi vor muri din cauza acestei boli. 

Nu există nici o metodă cunoscută de prevenire a bolii. Rata de supravieţuire variază în funcţie 
de mărimea tumorii, de cât de mult s-a extins aceasta în alte zone decât sânul şi de caracterul 
microscopic al celulelor tumorale. Prin urmare, marea şansă de a schimba cursul firesc al bolii constă 
în detectarea într-o fază incipientă. 

Trebuie ţinut cont de faptul că această boală este în principiu vindecabilă. Pentru formele 


localizate şi detectate din timp, rata de supravieţuire după cinci ani este de 93%, în comparaţie cu 18% 


pentru stadiul cel mai avansat al bolii. Teama de cancerul la sân poate să facă o femeie să nege chiar şi 
existenţa unei tumefacţii evidente. Oricât de mari ar fi temerile, femeia nu trebuie să ezite să se ducă la 
doctor atunci când descoperă o umflătură sau alte schimbări la unul dintre sâni. Şansa unei detectări 


rapide şi a vindecării se află în mâinile ei. 

Caseta pat. 56 


FACTORII DE RISC PENTRU CANCERUL LA SÂN LA FEMEI 


* vârsta înaintată 

* statut socio-economic superior 
* cancer la sân în familie 

* cancer anterior la unul din sâni 
* maternitate întârziată 

* obezitatea 

* prim ciclu (menarha) precoce 


* menopauză survenită tardiv 

Factorii de risc în apariţia cancerului la sân sunt foarte puţin înţeleşi. Epidemiologii au 
descoperit statistic câţiva factori care par să amplifice sau să reducă probabilitatea apariţiei cancerului 
la sân. Femeile caucaziene prezintă un risc mai mare decât cele latino-americane, mediteraneene şi mai 
ales decât negresele. Femeile născute în Occident sunt supuse unui mai mare risc decât cele născute în 
Asia sau în Africa. Frecvența carcinomului la sân creşte direct cu vârsta pacientei. Cancerul la sân 
aproape că nu există la pubertate; incidenţa creşte gradat în timpul anilor reproductivi ai femeii şi are 
un apogeu după vârsta de patruzeci de ani. 85% din cazurile de cancer la sân după patruzeci şi doi de 
ani. 

S-a descoperit predispoziţie genetică pentru apariţia carcinomului în unele familii. Nu au fost 
identificaţi factori genetici specifici, dar în rândul rudelor de gradul unu ale pacientelor bolnave de 
cancer, fiicele şi surorile, şansa de a face cancer la sân este de două-trei ori mai mare decât la populaţia 
generală. Cel mai mare risc genetic, de şase la nouă ori mai mare, apare la rudele de grad unu ale unei 


femei aflate înaintea menopauzei şi care face cancer la ambii sâni. 


Femeile cu fibroză chistică (o tumoră benignă a sânului), sau care au avut cancer la celălalt 
sân, la ovare, la uter sau la colon prezintă un risc sporit de cancer la sân. Femeile care au foarte 
devreme prima menstruaţie sau o menopauză târzie au de asemenea un risc sporit. Vârsta de naştere a 
primului copil este şi ea importantă. Dacă prima naştere din viaţa femeii are loc înainte de douăzeci de 
ani, ea prezintă un risc mai mic de cancer la sân decât femeia care nu a născut niciodată sau car a 
născut pentru prima oară după treizeci şi cinci de ani. Femeile obeze sunt de asemenea mai expuse; 
studiile au demonstrat că diferenţele de incidenţă a cancerului la sân sunt direct legate de cantitatea de 
grăsime din alimentaţie. Femeile din clasele superioare socio-economice prezintă un risc crescut. Se 
ştie cu exactitate că doze mari de radiaţie absorbite de sân constituie un factor de risc major. 

Există mulți alţi factori de risc, dar ei s-au identificat doar la 25% din femeile care dezvoltă în 
cele din urmă carcinom mamar. Studiile nu au ajuns la nici o concluzie în privinţa legăturii dintre 
pilulele contraceptive orale şi apariţia cancerului la sân. Unele studii recente au sugerat că utilizarea pe 
termen lung şi utilizarea de la vârste timpurii ar putea mări riscul de cancer la sân, dar este nevoie de 
cercetări suplimentare. Poziţia United States Food and Drug Administration este că la ora aceasta nu 
este nevoie de nici o schimbare în utilizarea mijloacelor orale de contracepţie. 

Au exista îngrijorări serioase în privinţa amplificării riscului de cancer la sân prin tratamentul 
pentru înlocuirea de estrogen, folosit de multe femei. Problema încă nu a fost rezolvată. Prin urmare, 
este obligatoriu ca înainte de administrarea tratamentului cu estrogen la femeile intrate în menopauză 
să se efectueze un examen al sânilor, ca şi o mamografie, examinări care trebuie să se repete cu 
regularitate. 

Examinarea şi diagnosticul timpuriu. Detectarea cancerului la sân este definită ca folosirea 
testelor la femeile simptomatice la intervale periodice, pentru descoperirea tumorilor maligne la sân. 
Femeile trebuie să înveţe tehnica AUTOEXAMINĂRII SÂNULUI. La verificările anuale, se recomandă 
şi o examinare a sânului. Testele radiologice (vezi şi MAMOGRAFIA) pot să detecteze cancerul la sân 
într-o fază incipientă şi sunt recomandate, acolo unde este posibil, a se efectua o dată pe an la femeile 
peste 40 de ani. Diversele studii au arătat că programele de detectare reduc efectiv mortalitatea legată 
de cancerul la sân. Totuşi, frecvenţa testărilor şi gradul în care femeile se prezintă la ele sunt 
factori-cheie în succesul activităţii de diagnosticare timpurie. 

Biopsia şi procedurile chirurgicale. Dacă prin examinarea sistematică s-a descoperit o 
umflătură suspectă sau o întărire a sânului, trebuie să se determine dacă este vorba de o tumoare 
malignă şi dacă e nevoie să se efectueze o operaţie. Există câteva metode de obţinere a celulelor dintr-o 
tumefacţie pentru diagnostic în laboratorul de patologie. Dacă tumora conţine fluid, atunci se poate 
înfige în ea un ac subţire, prin care se prelevează puţin fluid, aproape fără durere. Atunci când tumora 
este solidă, este nevoie de un ac mare de biopsie. În unele cazuri, întreaga tumoră sau o parte din ea se 


înlătură într-o sală de operaţie. 


Dacă există bănuiala că tumora malignă de la sân s-a răspândit deja în alte țesuturi, sunt 
necesare proceduri de test suplimentare, cum ar fi evaluările prin raze X şi o examinare osoasă. Cât de 
departe vor merge investigaţiile pre-operatorii trebuie să fie decis de un specialist experimentat. 

O femeie care se confruntă cu asemenea teste trebuie să fie conştientă de toate opţiunile care îi 
stau la dispoziţie şi trebuie să le discute cu un specialist. Diferitele operaţii efectuate azi pe cazurile de 
cancer la sân, întinderea operaţiei propuse şi consecinţele postoperatorii trebuie discutate în detaliu 
dinainte. Tratamentul cancerului la sân poate să necesite nu doar calităţile unui chirurg, ci şi pe cele ale 
unui radioterapeut şi ale unui oncolog. În prezent, principalele alternative disponibile pentru femeile 
care suferă de cancer al sânului pot fi clasificate după cum urmează (toate implică înlăturarea sânului, 
pentru a se asigura extirparea țesutului canceros): 

Mastectomia radicală. Această operaţie a fost descrisă pentru prima oară în 1891. Sunt 
înlăturate toate țesuturile sânului, muşchii pectorali (muşchii din spatele sânului) şi nodulii limfatici 
axilari. 

Mastectomia radicală extinsă. Este o operaţie rareori efectuată, în care se înlătură şi nodulii 
limfatici mamari, pe lângă celelalte proceduri de la mastectomia radicală. Pentru aceasta, uneori este 
necesar să se înlăture şi secţiuni ale coastelor. 

Mastectomie radicală modificată. Se înlătură întregul sân şi nodulii limfatici axilari. 

Mastectomie totală simplă. Este înlăturat întregul sân. Zona axilară (a subsorilor) şi muşchii 
pectorali sunt lăsaţi intacţi. 

De curând a apărut o susţinere tot mai mare pentru chirurgia conservativă — operaţii în care 
nu este nevoie de înlăturarea sânului — combinată cu radioterapia la femeile cu cancer descoperit de 
timpuriu. Chirurgia conservativă implică doar înlăturarea tumorii şi a unor ţesuturi înconjurătoare 
normale din sân. Quadrantectomia implică înlăturarea tumorii şi întregul sfert intern de țesut interior 
care înconjoară tumora. Aceste operaţii sunt combinate cu disecţii ale nodulilor limfatici axilari şi cu 
radioterapie. Principalul avantaj al tratamentului conservator este cel cosmetic. Pentru pacient, 
criteriul principal va fi capacitatea de a înlătura tumora păstrând controlul asupra deformărilor 
estetice. 

Diagnosticul timpuriu este factorul major care influenţează mortalitatea din cancerul la sân. 
Atunci când cancerul este diagnosticat într-un stadiu incipient, rata de supravieţuire pentru primii cinci 
ani este mai mare de 90%. Dacă leziunile sunt de un centimetru sau mai mici, iar nodulii limfatici nu 
sunt afectaţi, rata de supravieţuire după douăzeci de ani este de peste 90%. În cazul cancerului la sân în 
fază avansată, care acum constituie doar o minoritate, prognoza e mult mai rea — cam 20% 
supravieţuire după cinci ani. Prin urmare, pacientele care practică autoexaminarea cu regularitate şi se 
duc anual la o examinare a sânilor de către un doctor vor detecta leziuni mult mai mici decât cele 


descoperite la femeile care se examinează rar sau niciodată. Riscul morţii între femeile care se 


examinează sistematic este mult mai mic decât riscul printre femeile care nu se examinează (vezi şi 


AUTOEXAMINAREA SÂNILOR; MAMOGRAFIA). 


ALĂPTAREA LA SÂN Sânul femeii este o glandă mamară, adică un organ care produce 
lapte. Fiecare glandă mamară matură este compusă din cincisprezece până la douăzeci şi cinci de lobi 
separați, care sunt aranjaţi radial şi apoi se subdivid la rândul lor. Alveolele, sau unităţile producătoare 
de lapte, posedă mici tuburi care se unesc între ele, pentru a forma un canal mare pentru fiecare lob. 
Aceste canale ajung toate la sfârc, unde se deschid separat la suprafaţa sânului. 

Mecanismele hormonale şi nervoase implicate în lactaţie (producerea laptelui) sunt complexe. 
Prolactina, un hormon secretat de glanda hipofiză, este esenţială pentru lactaţie. Alţi hormoni, cum ar fi 
PROGESTERONUL, ESTROGENUL, cortisolul şi insulina, acţionează sinergic cu prolactina şi sunt în 
aceeaşi măsură de importanţi. Suptul de către prunc duce la contracţii în canale, care vor ejecta lapte 
prin mamelon şi vor stimula producţia de lapte. Astfel, cantitatea de lapte produs este regularizată de 


necesitatea de lapte a copilului. 

fig. P. 58 
Femeile pot adopta multe poziţii diferite atunci când alăptează la sân copiii. Uneori, mama 


inițiază hrănirea la sân prin plasarea mamelonului în gura copilului. 

Tot mai multe femei americane aleg să-şi alăpteze la sân copiii 

Orice mamă şi copil nou-născut sunt în măsură să efectueze un alăptat la sân, dacă sunt 
suficient încurajați. Alăptarea naturală ar trebui să înceapă îndată după naştere, când starea mamei şi a 
copilului o permite, de preferat în primele ore de viaţă. Alimentaţia mamei trebuie să conţină destule 
calorii şi vitamine pentru a le compensa pe cele secretate în lapte sau pe cele necesare în producerea 
altui lapte. Mamele care alăptează trebuie să evite curele de slăbire. 


Hrănirea la sân aduce patru mari beneficii pentru copil. 


— compoziţia laptelui matern este ideală pentru necesităţile nutriţionale ale copilului. Recent, 
au fost identificaţi în laptele matern hormoni şi enzime despre care se crede că ajută la creşterea 
copilului; 

— laptele matern conţine anticorpi care oferă protecție împotriva infecțiilor comune ale 
copiilor. Primul lapte (colostrum) are şi proprietăţi antiinflamatorii; 

— laptele matern diminuează probabilitatea de apariţie a alergiilor la copil, reducând 
expunerea la proteine străine, non-umane, cum sunt cele aflate în laptele de vacă; 

— hrănirea la sân promovează interacțiune psihologică pasivă şi o legătură între mamă şi 


copil. 


Alăptarea la sân a cunoscut un declin în țările cele mai industrializate între anii 1940 şi anii 
1970, când sub 30% din mame alăptau la sân copiii în vârstă de o săptămână. Principalele motive erau 
dificultăţile întâmpinate de mamele care munceau şi faptul că diversele „formule” care se substituiau 
laptelui matern erau foarte ieftine. În anii 1970, când au fost subliniate avantajele hrănirii la sân, s-a 
observat o schimbare marcantă a tendinței, iar aproximativ 60% din mame îşi hrăneau la sân copiii de o 
săptămână. 

Cele mai multe studii sugerează că femeile care produc lapte au necesităţi energetice 
suplimentare. În general, se recomandă ca o femeie care hrăneşte la sân să mănânce cu aproximativ un 
sfert mai mult decât o femeie care nu este însărcinată. Această recomandare este valabilă în special 
pentru femeile care nu au câştigat suficient în greutate în timpul sarcinii. Consumul crescut de lapte nu 
este necesar în timpul lactaţiei. În fapt, corpul femei poate produce lapte din orice hrană, cu condiţia ca 
aceasta să conţină toţi nutrienţii esenţiali. 

Suptul de către noul-născut poate să iniţieze fluxul de lapte la doar o oră după naştere, deşi în 
cele mai multe cazuri laptele nu va curge din abundență. Suptul din aceste prime ore reîntăreşte şi 
contracţiile uterine, ceea ce va reduce hemoragia uterină. În cele ce urmează, pentru ca fluxul de lapte 
să se menţină este nevoie ca nou-născutul să sugă des. Nu trebuie impusă nici o restricţie asupra 
timpului de supt. Dacă nou-născutul este hrănit la cerere, atunci foamea lui se va adapta după cantitatea 
de lapte produs. 

Mărimea sânilor femeii nu afectează capacitatea ei de a alăpta, dar mameloanele aplatizate sau 
invaginate pot produce probleme de lactaţie, care necesită îngrijire medicală. La fiecare hrănire trebuie 
să fie oferiţi ambii sâni, fiecare între cinci şi cincisprezece minute, iar copilul ar trebui să înceapă de 
fiecare dată pe altă parte. Dacă mama alăptează la un singur sân, celălalt se va bloca, iar producţia de 
lapte va descreşte. Tumefierea sânilor este normală timp de trei până la şapte zile de la naştere şi va fi 
sursa unor oarecare neplăceri. În acest caz vor fi de ajutor o uşoară mulgere a sânilor şi un sutien 


special pentru alăptare. Când copilul începe să sugă, mameloanele moi sunt un lucru obişnuit. Durerile 


mamelonare pot fi evitate printr-o corectă poziţionare şi episoade de supt scurte. În unele cazuri, se pot 
folosi creme de alăptare sau o uşoară mulgere a sânului şi servirea laptelui într-o linguriţă alternânad 
cu o alăptare normală. În foarte rare cazuri, apare o inflamare a sânului şi este nevoie de o îngrijire 
medicală. 

Cântărirea sugarului înainte şi după alăptarea la sân („proba suptului”) poate oferi o 


măsurătoare indirectă a cantităţii de lapte îngurgitate. 


AUTOEXAMINAREA SÂNULUI Detectarea de timpuriu a CANCERULUI LA SÂN este 
posibilă cu ajutorul unei verificări sistematice a femeilor care nu prezintă nici un simptom al bolii. 
Femeile trebuie să înveţe tehnica autoexaminării, iar examinarea clinică a sânilor este recomandată în 
cadrul controlului anual. Radiografiile cu raze X ale sânilor (vezi MAMOGRAFIA) pot detecta cancerul 
la sân într-o fază incipientă şi se recomandă ca femeile peste 40 de ani să facă o mamografie pe an. 
Diverse studii au arătat că diagnosticarea în fază iniţială prin programe de verificare sistematică au 
redus cu adevărat rata mortalităţii prin cancer la sân. Totuşi, frecvenţa verificării şi gradul de atenţie şi 


de responsabilitate din partea fiecărei femei sunt factori-cheie în succesul verificărilor. 

fig. P.61 


Autoexaminarea sânilor începe cu femeia şezând în faţa oglinzii şi examinând cu atenţie sânii, 
pentru a se vedea orice tumefăcţie. Apoi femeia se aşează culcat şi palpează fiecare sân prin mişcări 


circulare, începând cu sfârcul sânului şi continuând spre periferie. 

Autoexaminarea sânului poate fi efectuată de orice femeie şi rămâne una dintre cele mai 
importante metode de căutare sistematică a cancerului la sân. Majoritatea cazurilor de cancer la sân 
sunt descoperite de paciente. Mai mult, tumorile descoperite de femeile care practică regulat 
autoexaminarea sunt de obicei mai mici şi mai vindecabile decât cele descoperite la femeile care nu îşi 
asumă această responsabilitate. Femeile care practică autoexaminarea la sân trebuie să se concentreze 
asupra a trei elemente: timpul, inspectarea vizuală şi palparea sânului. 

Timpul. Cele câteva zile care urmează imediat după perioada menstruală sunt cel mai bun 
interval în care se pot detecta schimbările survenite la sân. Femeile aflate la menopauză sau femeile 
care nu au ciclu menstrual din alte motive ar trebui să efectueze examinarea sânilor în fiecare lună 


calendaristică, în aceeaşi zi. 


Inspectarea vizuală. Femeia trebuie să-şi inspecteze sânii în faţa unei oglinzi, căutând 
schimbări în formă, contur, aspectul pielii sau al mamelonului fiecărui sân — ca şi culoare, retrageri 
sau umflături. 

Palparea. Femeia trebuie să se întindă, iniţial cu un braţ de-a lungul corpului şi apoi cu acelaşi 
braţ sub cap. Trebuie aplicată o mişcare de uşor masaj pe întregul sân, de o manieră sistematică, 
folosindu-se părţile plate — buricele — degetelor (nu vârfurile degetelor). O tehnică mai simplă este 
palparea sânului în cerc, începând cu sfârcul şi apoi în cercuri tot mai largi. Multe femei preferă 
palparea sub duş, pentru că au o sensibilitate tactilă mai bună atunci când sânul este ud. 

Orice umflătură ar trebui să declanşeze automat prezentarea la un medic, chiar dacă cele mai 
multe umflături de la sân nu sunt maligne. În sfârşit, în timpul autoexaminării femeia ar trebui să 
strângă uşor ambele mameloane, observând dacă există eventuale scurgeri. 

Deoarece mamografia şi alte abordări tehnologice ale verificării sistematice pot fi instrumente 
eficiente pe lângă autoexaminarea regulată, o examinare anuală a sânului de către un doctor 


experimentat rămâne esenţială. 


Sânii. Sânii femeilor conţin glande mamare capabile să secrete lapte, definind specia umană ca 
făcând parte din clasa mamiferelor. Acest lapte furnizează hrană copilului sugar de la naştere şi până la 
înțărcare. Deşi nu sunt organe sexuale, sânii au o semnificaţie erotică deosebită în societăţile 
occidentale (vezi SÂNII CA OBIECTE SEXUALE). 

Sânii sunt două organe rotunde. Ei constau în cea mai mare parte într-un ţesut gras moale şi 
fibros şi se situează de ambele părţi ale pieptului femeii. Fiecare sân conţine cincisprezece sau mai 
multe glande mamare, fiecare dintre acestea având un canal care duce la mamelonul din vârful sânului. 
Mameloanele sunt de formă cilindrică şi de obicei sunt plate, dar pot intra uşor în stare de erecţie ca 
reacţie la o stimulare de tip atingere sau la rece. Schimbările hormonale care însoțesc graviditatea şi 
naşterea determină mărirea sânilor şi sfârcurilor (mameloanelor), ca şi mărirea şi închiderea la 
culoare a areolelor, zonele circulare din imediata apropiere a sfârcurilor. Atunci când o femeie naşte un 
copil, schimbările hormonale din corpul ei declanşează activitatea secretorie a glandelor mamare, mai 
întâi de colostrum, apoi de lapte pentru alăptare (vezi ALĂPTAREA LA SÂN). 

Dezvoltarea sânilor începe o dată cu apropierea fetei de pubertate, de obicei între vârstele de 
nouă şi treisprezece ani, deşi există şi cazuri mai timpurii. Schimbările în nivelurile hormonilor sexuali 
stimulează creşterea țesutului gras al sânului, iar calotele şi sfârcurile sânului tinerei fete devin treptat 
tot mai proeminente. Există o mare varietate de mărimi şi forme ale sânilor femeilor; stereotipiile 
populare despre mărimile şi formele „ideale” le-au făcut pe multe femei să îşi schimbe pe cale 


chirurgicală aspectul, de obicei prin mărirea sânilor, dar în unele cazuri şi pentru reducerea mărimii 


lor. Mărimea şi aspectul sânilor nu pare să aibă vreo legătură cu capacitatea femeii de a alăpta un 
sugar. 

Sfârcurile sunt formate în mare parte din fibre de muşchi netezi. Ele sunt sensibile, deoarece 
conţin o mare concentraţie de terminaţii nervoase. Sânii şi sfârcurile joacă un rol important în jocurile 
erotice ale unor femei; altele au raportat doar o uşoară stimulare erotică atunci când partenerii îi 
mângâie şi îi sărută. Oricum ar fi receptat de o persoană sau alta, jocul erotic cu sânii şi sfârcurile face 


parte din interacţiunea sexuale obişnuită în societăţile occidentale. 

Anatomia sânului 

SÂNII CA OBIECTE SEXUALE În Statele Unite şi, într-o anumită măsură şi în alte ţări 
care împărtăşesc valorile culturii occidentale, sânii femeilor au devenit un obiect al atracției şi dorinței 
sexuale. În ultimii ani, aceasta a ajuns la un extrem, motivând un număr tot mai mare de femei să se 
supună unor operaţii de mărire a sânilor, pentru ca ele să îşi îmbunătăţească atractivitatea sexuală. 
Importanţa sporită acordată sânului ca obiect de excitare sexuală mai degrabă decât organ pentru 
alăptare pare să fie o derivație culturală, un produs al socializării; în cele mai multe culturi, sânul este 
privit în principal ca o sursă de lapte pentru sugari. 

Deşi nu există o explicaţie precisă a acestei exagerări a rolului sânilor ca obiecte sexuale în 
ţările occidentale, o explicaţie posibilă constă în suprimarea diferențelor anatomice vizibile dintre 
bărbaţi şi femei în epoca victoriană. În consecinţă, sânul ar fi devenit un „fruct oprit”, ca şi organele 
genitale. Deoarece ceea ce distinge sânul feminin de cel masculin este mărimea, mărimea în sine a 
devenit asociată cu sexualitatea, iar „femeile cu piept plat” au devenit un termen depreciativ în cea mai 
mare parte a secolului douăzeci (perioada din anii 1920 în care dezirabile erau fetele care se îmbrăcau 
băieţeşte pare să fi fost o aberaţie). 

Până spre sfârşitul anilor 1930, multe decrete locale interziceau formal bărbaţilor şi femeilor să 
facă baie în locurile publice cu sânii sau torsul la vedere. Deoarece bărbaţii s-au opus, costumul lor de 
baie a devenit un chilot simplu. În vreme ce plaja fără sutien (iar în multe locuri nudismul) este destul de 
răspândită la femeile din Europa, pe plajele din America este încă o raritate. Deşi motivele acestei 


reticenţe americane privind sânii femeilor nu sunt clare, interzicerea expunerii la plajă topless pare să 


fie in concordanţă cu DISCRIMINAREA SEXUALĂ, care presupune că bărbatul se bucură de o mai 


mare libertate decât femeia. 


BORDEL Un loc — poate fi o casă, o rulotă sau un apartament — în care prostituatele şi 
clienţii lor se întâlnesc pentru a se angaja în activităţi sexuale. Bordelurile sunt cunoscute şi drept „case 
rău famate”, „case de târfe” etc. Ele sunt de obicei administrate de o femeie, universal cunoscută sub 
numele de „madam”, care uneori face şi aranjamentele cu clienţii care vin să întâlnească prostituatele. 
Tot ea plăteşte şi dările stabilimentului, oferă protecţie şi serveşte drept gazdă. În schimb, ea primeşte 
un procent important din banii plătiţi pentru prostituatele ei — adesea jumătate. Unele din aceste 
„madame” sunt foarte inteligente şi competente în materie de afaceri. Poate că cea mai cunoscută dintre 
ele a fost Xaviera Hollander, care a condus un bordel din New York în anii 1970 şi a scris The Happy 
Hooker (Prostituata veselă). 

Bordelurile pot să varieze de la stabilimente sărăcăcioase unde clienţii pot fi victime ale unor 
bătăi şi jafuri, până la unele foarte elaborate. Ele sunt în afara legii în toate statele americane, cu 
excepţia Nevadei, dar continuă să înflorească în mai toate oraşele mari. În zilele noastre nu mai sunt 


atât de obişnuite pe cât erau pe vremuri. 
FEMEI UŞOARE Vezi PROSTITUȚIA 


CANCER vezi formele specifice: CANCERUL LA SÂN; CANCERUL CERVICAL; CANCERUL 
OVARIAN; CANCERUL DE PROSTATĂ; CANCERUL TESTICULAR; CANCERUL UTERIN; de 
asemenea, ANUSUL; CASTRAREA; MAMOGRAFIA. 


CASTRAREA Procedeul chirurgical de extirpare a testiculelor la bărbaţi şi a ovarelor la 
femei. Atât la bărbaţi, cât şi la femei, duce de obicei la episoade de bufeuri. Castrarea este foarte rareori 
recomandată la femei, pentru că are tendinţa de a conduce la osteoporoză („subţierea” oaselor), ca şi la 
simptome de menopauză, cum ar fi bufeurile, şi schimbări în caracteristicile sexuale secundare, cum ar 
fi mărimea sânului. La bărbaţi, castrarea poate fi indicată pentru tratarea CANCERULUI DE 
PROSTATĂ. În asemenea cazuri, testiculele sunt îndepărtate de obicei printr-un procedeu simplu, 
printr-o incizie în scrot. 

Adesea, pacientul este supus operaţiei şi în aceeaşi zi va pleca acasă. Pentru bărbaţii care sunt 
preocupaţi de efectele vizuale ale castrării, există proteze cu aspect identic cu aspectul extern aproape 
identic cu al testiculelor şi care se plasează în scrot. Deoarece medicamentele pot furniza acelaşi efect 


ca şi castrarea, mulţi pacienţi aleg un tratament medical în locul castrării chirurgicale. Totuşi, 


castrarea este o procedură simplă, efectuată într-un singur pas, care oferă un tratament definitiv pentru 
bărbaţii care au nevoie de el, în principal victime ale cancerului extins de prostată. 

Castrarea chirurgicală poate furniza o rezolvare aproape imediată a durerilor osoase şi o 
îmbunătăţire ulterioară a obstrucţiei pasajului urinar datorată cancerului avansat de prostată. Totuşi, 
castrarea medicală sau chirurgicală duce la o scădere a dorinţei sexuale sau a libidoului atât la bărbaţi 


cât şi la femei, ca şi schimbări de erecţie la mulţi bărbaţi (vezi şi CANCERUL TESTICULAR). 


CELIBATUL De-a lungul istoriei, au existat grupuri de bărbaţi şi femei care au adoptat 
celibatul, fiind de acord să nu se căsătorească şi prin extensie nici să nu aibă relaţii sexuale. Preoţimea 
romano-catolică este formată din bărbaţi cărora le este interzis să se căsătorească. Există, în acelaşi 
timp, în cadrul religiei catolice, ordine de călugări şi călugăriţe devotate vieţii în rugăciune, fără a avea 
statut sau funcțiuni de preoţi, dar care trăiesc respectând regulile celibatului. 

În biserica anglicană, deşi nu este o regulă ca preoţii să rămână celibatari, unii preoţi îşi impun 
ei înşişi celibatul; există şi ordine celibatare de călugări şi călugăriţe anglicane. În biserica 
greco-ortodoxă şi în alte biserici răsăritene, preoţii au dreptul să se căsătorească, excepţie făcând cei 
care vor să ajungă la rangul de episcop, pentru că în aceste biserici episcopii nu au dreptul să fie 
căsătoriţi. Uneori, Biserica Catolică a găsit potrivit să tolereze clerici căsătoriţi. În rândul clerului 
romano-catolic există câţiva preoţi căsătoriţi, între aceştia fiind şi membri ai clerului protestant care 
s-au convertit şi care, deşi căsătoriţi, voiau să slujească în calitate de preoţi catolici. Această dispensă a 
fost oferită şi clerului răsăritean, în anumite circumstanţe. 

Legea canonică a catolicismului privind celibatul preoţilor are o istorie furtunoasă. Mulţi dintre 
primii creştini, atât mireni cât şi preoţi, credeau că este inutilă căsătoria, deoarece sfârşitul lumii era 
foarte aproape. Curând avea să vină Ziua de Apoi, iar după aceasta, nici o căsătorie. Nu toată lumea 
era însă de această părere, existând şi creştini care se căsătoreau, între care şi mulți preoți. Într-o zonă 
era moda ca preoții să se însoare, în alta erau impuse diverse reguli asupra celibatului preoţilor. Unii 
bărbaţi au devenit preoți după căsătorie şi nu li s-a cerut să renunţe la soțiile lor. Altora li s-a permis să 
rămână căsătoriţi, dar să nu aibă relaţii sexuale. În secolul patru, au apărut reguli mai energice, dar nu 
au putut rămâne în vigoare. În sfârşit, în secolul doisprezece, Biserica a scos în afara legii preoţii 
căsătoriţi stabilindu-se alte reguli; dar şi acestea au fost luate în derâdere în timpul Renaşterii. Ca 
reacţie la Reforma protestantă, Biserica aflată în declin şi-a întărit regulile; acesta au rămas practic 
aceleaşi până în zilele noastre. 

Celibatul este o practică întâlnită încă de la religiile antice pre-creştine. Preoţii anumitor zeități 
erau obligaţi să se dedice total rolului lor religios; între ei şi zeul lor nu trebuia să intervină vreun 
interes în sex sau faţă de altă ființă umană muritoare. Această stare era valabilă în special pentru preoții 


zeităților feminine, cum ar fi cei ai Marii Zeite Mame egiptene, Isis. Preotul era diferit de ceilalți 


muritori, făcând legătura între aceştia şi zeitate. În mod similar, preoţii catolici de astăzi se situează la 
altar între Dumnezeu şi copiii Lui. Pentru a putea celebra îndatoririle preoțești, el trebuie să fie calificat 
şi pur din punct de vedere al ritualului, celibatul lui fiind considerat un ajutor în această privinţă. 

În epocile pre-creştine s-au practicat tipuri asemănătoare de celibat. Filosofi precum Epictet 
susțineau că celibatul ajută mult pe cei care urmăresc înţelepciunea şi seninătatea. Prin celibat, spunea 
el, înveţi să ignori imboldurile poftelor şi scapi de răspunderea pentru o soţie şi pentru copii. Celibatul a 
fost practicat şi de asceţii care încercau să împiedice orice contaminare senzuală a ideilor pe care le-au 
îmbrăţişat. 

În cultura populară, o minte strălucită este adesea legată de celibat — vezi cazurile lui Sherlock 
Holmes şi Hercule Poirot, eternii detectivi populari din literatură. În viaţa reală, oamenii practică 
celibatul atunci când sunt absorbiți de munca lor, atunci când urmăresc o instruire sau un nivel 
profesional mai înalt, sau atunci când încep o afacere sau o carieră. Acest tip de celibat poate însemna 
mai degrabă abţinerea de la căsătorie mai degrabă decât de la satisfacerea sexuală (de exemplu, se 
poate practica masturbarea), dar se cunosc şi cazuri de celibat individual combinat cu CASTITATEA. 

Tradiţia ebraică nu are preoți celibatari, fiind încurajate căsătoria şi creşterea copiilor. În 
special de la rabini se aşteaptă să fie modele de soţi şi părinţi. 

Religiile orientale au anumite tradiţii celibatare. Primii budişti au fost un ordin de bărbaţi 
celibatari. Pe măsură ce credinţa s-a răspândit, aspectul acesta s-a atenuat. În multe mănăstiri, tinerii 
intră pe termene scurte, de obicei un an. Unii oameni sfinţi încă practică celibatul, împreună cu alte 


privaţiuni autoimpuse. Taoismul şi shintoismul au celibatari în ordinele lor monastice. 


CANCERUL CERVICAL. După CANCERUL UTERIN şi CANCERUL OVARIAN, cancerul 
colului uterin (numit şi cervix) este cel mai comun tip de cancer al tractului genital. El apare în mod 
obişnuit la femeile după vârsta de patruzeci şi cinci de ani, dar poate să apară şi la femei aflate la vârsta 
reproductivă: 1% dintre cazuri sunt detectate în timpul sarcinii. Incidenţa cancerului cervical a scăzut 
în ultimul deceniu. Cu toate acestea, incidenţa leziunilor precanceroase (numite carcinoame in situ) 
cunoaşte o creştere vertiginoasă. Unele schimbări precanceroase ale colului uterin preced de obicei 
apariţia unui cancer invaziv în zece-cincisprezece ani. 

Factorii care contribuie la apariţia cancerului cervical includ activitatea sexuală şi parteneri 
sexuali multipli; rasa — boala este foarte rară printre evreice, dar de două ori mai răspândit în rândul 
afro-americanelor decât în cel al femeilor albe; situaţia socio-economică slabă; şi BOLI CU 
TRANSMITERE SEXUALĂ avute anterior. 

Simptomele. Carcinoamele in situ sunt de obicei asimptomatice. Simptomele cancerului 
invaziv includ hemoragii postcoitale (sângerări care apar după contactul sexual); scurgeri vaginale; 


iar, în unele cazuri, dureri pelviene. Doar în timpul stadiului invaziv există simptome de malignitate cum 


ar fi pierderea în greutate, slăbirea şi anemia, ca şi trăsăturile clinice legate de răspândirea tumorii, 
cum ar fi o masă pelviană şi obstrucţia tractului urinar. 

Diagnostic. Atunci când există doar carcinoame in situ, diagnosticul se poate face prin 
TESTUL PAPANICOLAU, colposcopie (observarea colului uterin cu ajutorul unei lupe) şi biopsia de 
col uterin. În stadiile invazive se descoperă în colul uterin structuri fizice care se pot vedea cu ajutorul 
unui speculum. La examenul clinic, diagnosticul se bazează pe EXAMINAREA PELVIANĂ. Este 
important să se determine dacă leziunea este localizată doar în colul uterin sau s-a extins. În stadiile 
avansate ale bolii, cancerul se răspândeşte în principal prin sistemul limfatic şi poate să apară ulterior 
în plămâni, creier, oase şi alte organe. Pentru diagnosticarea extinderii bolii în nodulii limfatici şi în 
alte organe, se folosesc radiografii şi imagini obţinute prin rezonanţă magnetică. 

Tratamentul. În fazele timpurii, cancerul cervical poate fi complet vindecat prin distrugerea 
leziunii prin căldură concentrată sau cu laserul. La femeile aflate la menopauză sau cu puţin înainte de 
menopauză, se recomandă histerectomia. În stadiile avansate ale bolii, histerectomia radicală este cel 
mai bun tratament. Aceasta include înlăturarea uterului, a ovarelor, a trompelor uterine şi a părții 
superioare a vaginului. Se efectuează şi o disecţie a nodulilor limfatici pelvieni şi uneori şi abdominali. 
În stadiile şi mai avansate, tratamentul primar consta de obicei în radioterapie. Uneori se aplică şi 
chimioterapia. În prezent, se fac experimente cu diverse tratamente combinate. 

Şansele pacientelor cu cancer cervical sunt favorabile dacă este prins în stadiu iniţial, in situ. 
Prognosticul este mai puţin optimist pentru leziunile mai avansate şi depinde în principal de stadiul 
clinic al bolii. Cu cât este mai devreme diagnosticată şi tratată leziunea, cu atâta sunt mai bune şansele 
de vindecare. În stadiul iniţial al fazei invazive, rata de vindecare este de 85%, în vreme ce în stadiul 


avansat doar 4 până la 10% din paciente se vindecă. 


CAPAC CERVICAL O metodă de barieră în CONTROLUL NAȘTERILOR, capacul cervical 
este o bucată flexibilă de cauciuc care se potriveşte peste colul uterin al femeii şi blochează deschiderea 
către uter. Se pune după consultarea unui medic şi este o metodă reversibilă. În formă de degetar, 
obiectul trebuie să fie adaptat de către un doctor pentru a se potrivi bine peste colul uterin şi a 
împiedica pătrunderea spermatozoizilor în uter, până la ovul. Se foloseşte şi un spermicid, pentru a 
omori orice spermatozoid, care altfel ar trăi până la şapte zile. 

Capacul este învelit într-o substanţă spermicidă şi poate fi plasat de către femeie cu până la şase 
ore înainte de contactul sexual; poate fi lăsat pe loc timp de patruzeci şi opt de ore. Folosirea 
spermicidului pentru episoadele ulterioare de acuplare sexuală este opţională. Spermicidele folosite cu 


capacul cervical oferă o oarecare protecţie împotriva BOLILOR CU TRANSMITERE SEXUALĂ. 


Din 100 de femei care folosesc capac cervical, 18 vor rămâne gravide într-un an de utilizare 
tipică. Dacă este folosit adecvat, doar 6 din 100 vor rămâne gravide. Capacul nu poate fi folosit în 
timpul menstruației sau dacă există vreun fel de sângerare vaginală. 

Capacul este similar cu DIAFRAGMA, dar este mai greu de plasat de către un profesionist, iar 
femeii îi trebuie mult timp până să înveţe cum să-l insereze şi cum să-l îndepărteze. Capacul cervical 
este preferat diafragmei de femeile care au muşchii pelvieni mult prea relaxaţi ca să reţină diafragma. 

Capacele sunt inserate adânc în vagin înainte de contactul sexual, pentru a acoperi colul uterin. 
Femeia ar trebui să verifice înainte şi după contactul sexual că dispozitivul nu s-a deplasat din loc. 
Deoarece capacul necesită un proces de inserare şi de înlăturare, el nu este preferat de femeile cărora 
nu le place să-şi atingă organele genitale, deşi plasarea capacului poate să fie efectuată şi de bărbat, nu 
numai de femeie, astfel încât dispunerea capacului poate să facă parte din preludiu. Capacul cervical 
este mult mai popular în Europa decât în Statele Unite. 

În general, nu există efecte secundare ale folosirii capacului cervical, deşi dacă dispozitivul este 
lăsat în loc mai multe zile la rând poate să apară un miros neplăcut. Unele femei au o uşoară reacție 


alergică fie la cauciucul folosit, fie la spermicidele care însoțesc dispozitivul. 


COLUL UTERIN (CERVIX) Cea mai joasă parte a uterului. În mod normal, colul uterin are 
o lungime de cam doi-trei centimetri. La naştere, colul uterin al unei fetiţe este relativ mare în 
comparaţie cu restul uterului, dar o dată cu schimbările hormonale de la pubertate colul uterin devine 
tot mai mic faţă de restul uterului. Colul uterin formează o scurtă zonă de tranziţie între uter şi vagin. O 
porţiune a lui este mai sus decât peretele vaginal (colul supravaginal), iar o porţiune este expusă în 
vagin. Colul uterin este format din ţesut conjunctiv, cu o cantitate mică de țesut elastic şi fibre musculare 
netede. Este acoperit de celule secretoare de mucus. 

Fiind porţiunea ce mai joasă a uterului, colul uterin joacă un rol foarte important în sarcină. El 
funcţionează ca un opritor, ţinând sarcina în uter până la termen. Noţiunea de „cervix incompetent” este 
aplicată unei dilatări fără durere a colului uterin în timpul trimestrului doi de sarcină, urmată de o 
ruptură a membranelor şi apoi de expulzarea fătului (avort spontan). Cauzele incompetenţei cervicale 
sunt necunoscute, dar se pare că ele includ o serie de factori determinanţi. Printre aceşti factori se pot 
aminti traume anterioare ale colului uterin, datorate diverselor dilatări şi chiuretaje, amputări, 
cauterizări sau naşteri traumatizante. De asemenea, există şi cazuri de defecte structurale congenitale, 
anomalii ale uterului şi dezvoltări anormale ale colului, asociate cu expunerea la dietilstibestrol (DES). 
După ce a fost diagnosticată, incompetenţa cervicală este tratată în general chirurgical. În jurul colului 
uterin se suturează o pungă pe la 12-14 săptămâni de sarcină. Aceasta se înlătură atunci când fătul s-a 


maturizat — în general după treizeci şi şapte de săptămâni de sarcină. 


Inflamaţiile colului uterin (cervicite) sunt foarte comune. Colul uterin este permanent expus 
traumelor, cum ar fi coitul sau naşterea. Secreţia abundentă de mucus, ca şi permanenta floră 
bacteriană din vagin, favorizează infecțiile. Totuşi, doar ocazional o femeie va prezenta simptome şi va 
solicita tratament. 

Cancerul colului uterin (cancerul cervical) a fost studiat foarte detaliat. Câteva studii au arătat 
că boala apare mult mai des la femeile cu o situaţie socio-economică modestă, sau la femei care au avut 
primul contact sexual la o vârstă mică, la prostituate, la femeile care au coitus cu mai mulţi parteneri şi 
posibil la femeile care sunt infectate cu HPV (virusul uman papilloma) (vezi şi CANCERUL 
CERVICAL). 

Deoarece cele mai multe leziuni apar fără simptome şi nu sunt uşor de detectat la examinare, 
este foarte important testul Papanicolau. Testul Papanicolau este un test clinic foarte simplu, uşor de 
efectuat din punctul de vedere al medicului şi fără vreo neplăcere pentru pacientă. Este o măsură de 
verificare sistematică, care permite depistarea în cele mai timpurii stadii a cancerului cervical. Testul 
Papanicolau are o înaltă eficienţă de detectare, tratamentul putând surveni foarte rapid, când 
vindecarea este aproape sigură (vezi şi ORGANELE SEXUALE FEMININE; SARCINA CU RISC 
ÎNALT; HISTERECTOMIA; UTERUL). 


CEZARIANA Extragerea fătului din uter printr-o incizie abdominală, în locul naşterii prin 
expulzie vaginală. Operația cezariană înseamnă că travaliul este considerat periculos fie pentru mamă, 
fie pentru făt, atunci când naşterea trebuie să aibă loc dar nu este indus travaliul, atunci când 
caracteristicile fătului prezintă riscuri semnificative pentru naşterea vaginală şi atunci când o urgenţă 
impune naşterea imediată, iar calea vaginală nu este posibilă sau nu este de dorit. 

Originea termenului de cezariană nu este sigură. Există o explicaţie populară conform căreia 
Iulius Caesar s-a născut în acest fel, dar este cu siguranţă un mit, pentru că mama lui a trăit mulţi ani 
după naştere — lucru practic imposibil, dacă ţinem cont de tehnicile chirurgicale ale epocii. O 
explicaţie mai plauzibilă este aceea că numele vine de la codul de legi roman, Lex caesara, care cerea 
ca fătul nenăscut să fie scos din mama moartă. Prima operaţie modernă se spune că ar fi fost efectuată 
în 1610. Dar au fost necesare două secole pentru ca tehnica operaţiunilor cezariene reuşite să fie 
perfecționată. 

Operația cezariană este una dintre cele mai importante operaţii efectuate în 
obstetrică-ginecologie. Însemnătatea ei în salvarea vieților mamei şi fătului a crescut de-a lungul 
deceniilor, deşi indicaţiile specifice pentru utilizarea ei s-au schimbat. Scopul iniţial, acela de a salva 
viaţa unei mame cu travaliu obstrucţionat şi de a ajuta la naşterea unui copil dintr-o mamă pe moarte, 


s-a extins treptat până la a salva fătul de pericole mai subtile. Patru elemente majore au redus riscul 


pentru mamă în cazul cezarienei: îmbunătăţirea tehnicilor chirurgicale, îmbunătăţirea tehnicilor de 
anestezie, apariţia transfuziilor sanguine sigure şi descoperirea antibioticelor. 

Ponderea naşterilor cezariene din totalul naşterilor a crescut permanent. Deoarece riscul 
pentru mamă este acceptabil de redus, cezariana poate fi aleasă în locul naşterii vaginale normale, 
despre care se ştie că e asociată cu morbiditatea şi mortalitatea prenatală şi cu neplăceri în zona 
pelviană. Cezariana este preferată şi atunci când fătul este compromis în timpul travaliului, suferința 
fetală putând fi evidenţiată de un puls anormal (monitorizare), sau prin examenul unui eşantion din 
scalp, ca şi atunci când se poate prezice, din testele prenatale, că fătul nu va rezista travaliului. În 
sfârşit, cezariana este indicată în zilele noastre pentru un număr tot mai mare de copii născuţi prematur 
sau copii cu probleme, pentru că aceştia au şanse sporite de supravieţuire prin îngrijirea neonatală 


intensivă (vezi şi NAŞTEREA). 


ŞANCRUL. Este o boală cu transmitere sexuală, care cauzează ulceraţii genitale dureroase, 
însoţite adesea de tumefacţia ganglionilor limfatici regionali. Boala este cauzată de bacteria 
Haemophylus ducreyi. De obicei, începe cu o veziculă mică pe penis, la bărbaţi, sau pe labii, colul uterin 
sau pereţii vaginului, la femei. În mod normal, este prezentă şi febra. Mersul este foarte dificil dacă 
ganglionii limfatici din zona bazinului sunt foarte tumefiaţi formând o formaţiune dură, numită „bulbo”. 
Tratamentul cu un antibiotic din familia cefalosporinelor este eficient. De obicei nu rămân sechele, deşi 


femeile pot să dezvolte fistule între peretele vaginal posterior şi rect. În lipsa tratamentului, la bărbaţi 


mărirea rapidă a ulceraţiei poate să ducă, ocazional, la amputarea penisului. 


CASTITATEA Un om cast, sau un practicant al castităţii, înseamnă în general o persoană cu 
un stil de viaţă în care se abţine de la contactele sexuale. La tinereţe, castitatea implică virginitatea. 

Există multe motive pentru care o persoană — în special o persoană tânără — se poate decide 
să practice castitatea. Pentru unii, valorile familiale sau religioase pot să interzică sexul înainte de 
căsătorie. Pentru alţii, problema când şi cu cine vor face pentru prima oară sex este de o foarte mare 
importanţă. 

Astăzi, se estimează că opt din zece oameni au experimentat contactul sexual înainte de vârsta 
de douăzeci de ani. În mod clar, castitatea nu este o tendinţă dominantă în rândul tinerilor de astăzi. Şi 
totuşi, în ciuda imensei presiuni exercitate în cadrul societăţii pentru ca tinerii să fie activi sexual, mulți 
adolescenţi aleg să-şi urmărească propriul program sexual — să aştepte până simt că sunt pregătiţi, 
căsătoriţi, sau cu persoana potrivită pentru a avea prima experiență sexuală fizică. Între tinerii de astăzi 
există chiar o mişcare informală pentru castitate. Adepții ei au ales să spună deocamdată „nu” sexului. 

Cei care susţin castitatea în rândul tineretului au multe argumente împotriva prea marii grabe 


cu care adolescenţii se aruncă în contactele sexuale. În căldura pasiunii, este foarte uşor să uiţi că sexul 


are consecinţe — potenţial rele, ca şi bune — şi că este ceva care trebuie tratat cu multă 
responsabilitate. Dacă tinerii nu sunt într-adevăr pregătiţi să abordeze sexul împreună cu tot cortegiul 
care îl însoţeşte, ABSTINENȚA este o opţiune foarte normală. 

De exemplu, sexul presupune o decizie de a folosi mijloace contraceptive şi înțelegerea faptului 
că există situaţii în care acestea dau greş. Graviditatea poate să survină chiar dacă un cuplu a folosit 
mijloace contraceptive. De fapt, singura metodă de control al naşterilor este abstinenţa. BOLILE CU 
TRANSMITERE SEXUALĂ, inclusiv SIDA, pot să fie şi ele consecinţa unui contact sexual. De câte ori se 
face sex, trebuie folosit prezervativul; dar şi atunci pot să apară accidente. Încă o dată, cea mai bună 
protecţie este abstinenţa. Există în acelaşi timp nişte consecinţe emoţionale ale sexului — 
INTIMITATEA pe care o aduce cu el poate să te facă pasibil de suferinţă, nu numai de bucurie. Sexul cu 
o persoană nepotrivită — care te manevrează, te presează, te foloseşte — poate aduce suferinţă, în 
special la vârsta adolescenţei. 

Cei care susţin castitatea în rândul tinerilor subliniază faptul că adolescenţii au în faţă o viaţă 
întreagă în care să se bucure de relaţiile sexuale. Deşi sexul pare să fie o problemă foarte presantă 
pentru adolescenţi, în fapt este întotdeauna mai bine ca un tânăr să aştepte până când se va considera cu 
adevărat pregătit să se angajeze în aşa ceva. sexul la timpul potrivit şi cu persoana potrivită este un sex 


mai plăcut şi merită să aştepţi (vezi şi H 5 ;, 
i pl. şi ită să aştepţi (vezi şi CELIBATUL; ADOLESCENȚII ŞI SEXUL; VIRGINITATEA) 


MOLESTAREA MINORILOR Tratamentul rău aplicat copiilor, inclusiv toate tipurile de 
cruzimi nelegate neapărat de abuzul sexual, nu este un fenomen nou. Abuzuri împotriva unor copii 
umplu coloanele din presă şi timpul de emisie de la TV, iar literatura şi cinematograful se ocupă mult de 
problema incestului şi a violului minorilor, subiecte aflate în atenţia publicului. Dincolo de oroarea 
noastră la aflarea şi vederea unor asemenea imagini, mai tulburătoare este trădarea încrederii de către 
cei chemaţi să îngrijească aceşti copii. Oamenii se întreabă cum se poate face mai sigură viaţa copiilor, 
în cine mai poţi să ai încredere. 

În aer pluteşte foarte multă teamă şi neîncredere. Atmosfera actuală este coaptă pentru 
vânătoarea de vrăjitoare. Comunitățile s-au întors chiar şi împotriva babysitter-ilor care nu au comis 
nimic rău. Nu există nici o îndoială că unii lucrători sociali şi terapeuţi mult prea zeloşi au încurajat 
copii să-şi amintească nişte atrocități care nu au avut niciodată loc. În această problemă ar trebui să 
domnească bunul-simţ. Părinţii, poliţia, tribunalele şi publicul în general trebuie să înţeleagă că deşi 
adesea un copil îşi va aminti fapte reale, în alte cazuri copiii sunt determinaţi pe o cale sau alta să 
inventeze poveşti. Abuzul sexual la adresa copiilor este o realitate, dar nu oricine acuzat că a molestat 
un copil este vinovat. 

Copiii trebuie protejaţi, iar calea cea mai bună în acest sens este ca abuzurile să fie împiedicate 


înainte de a avea loc, în loc de a se căuta pedepsirea celor răspunzători pentru ele. Banii trebuie 


investiţi în programe de asigurare a copiilor, dacă vrem să ne considerăm o societate responsabilă şi 
plină de grijă (vezi şi LEGILE MOLESTĂRII COPIILOR; PROBLEME DE MÂNCARE ŞI DISFUNCȚII 
SEXUALE; INCESTUL; STRESTUL POST-TRAUMATIC; VIOLUL). 


LEGILE ÎMPOTRIVA MOLESTĂRII COPIILOR Legile americane care fixează vârsta 
minimă a CONSIMȚĂMÂNTULUI legal pentru activitatea sexuală variază mult de la stat la stat şi se 
întinde de la unsprezece la optsprezece ani. În Delaware, în anii 1950, copiii de şapte ani erau 
consideraţi legal capabili să consimtă actul sexual. Mai mult, definițiile legale ale legilor care se ocupă 
de molestarea minorilor variază foarte mult: un tânăr de nouăsprezece ani care face sex cu o fată de 
şaptesprezece ani comite în unele state un delict, iar în altele nu. 

„Vârsta consimțământului” a variat mult de-a lungul istoriei. În Anglia secolului treisprezece, 
de exemplu, vârsta până la care fetelor li se interzicea să aibă legături sexuale era de doisprezece ani. În 
secolul şaisprezece, această vârstă a fost coborâtă la zece ani, rămânând aşa timp de aproximativ trei 
sute de ani. Apoi, vârsta minimă a fost treptat ridicată până ce în 1879 a ajuns la valoarea de astăzi, 
anume şaisprezece ani. (Pe o perioadă de cincizeci de ani, până în 1929, vârsta la care o fată se putea 
mărita era de 12 ani, cu patru ani mai mică decât vârsta la care avea dreptul să consimtă un act sexual.) 

Unii susţin că stabilirea unei vârste minime a consimţământului ar trebui abolită pur şi simplu. 
Între aceştia se numără pedofilii, care îşi au propriile lor planuri de viață, dar şi unele persoane care 
consideră că nu ar trebui să fie instrumentate în justiţie numai acele cazuri în care a intervenit o 
presiune sau forţa, pentru care cazuri oricum există legi care interzic asemenea activităţi. Cu toate 
acestea, marea majoritate a experţilor, şi cei în legi şi cei în psihologie, sunt de acord cu conceptul de 
protejare a copiilor de relaţii sexuale cu adulți. 

Molestarea copiilor poate fi clasificată în două categorii mari: aceea care implică membri ai 
aceleiaşi familii, numită INCEST, şi cea între străini. Incestul a fost acceptat în unele culturi, inclusiv 
cea a Egiptului Antic (a se vedea căsătoria reginei Cleopatra cu fratele ei). Deoarece destrămarea 
permanentă a familiei, chiar şi a uneia incestuoase, poate să cauzeze copilului suferinţe mai mari decât 
alte metode de rezolvare a unor asemenea cazuri, tribunalele folosesc diverse metode de a aborda 
incestul, inclusiv perioade scurte de închisoare şi terapia de familie. 

Astăzi, MOLESTAREA MINORILOR este recunoscută drept o problemă tot mai gravă — fie din 
cauza creşterii numărului de cazuri, fie din cauză că oamenii acum sunt dispuşi să recunoască faptul că 
s-a abuzat de ei în copilărie — iar guvernele statale au luat măsuri de protejare a copiilor bănuiţi că ar 
putea fi victime. Oricine intră în contact cu un copil în calitate oficială, de la profesori la doctori, dacă 
bănuieşte că acest copil a fost victima unui abuz oarecare, are dreptul să raporteze autorităţilor 
bănuielile sale. Totuşi, de teama destrămării familiilor, se estimează că multe incidente nu sunt 


raportate. 


Altă dificultate în impunerea legilor împotriva molestării minorilor este aceea că adesea 
singurii martori sunt copiii înşişi, astfel încât dovedirea delictului este foarte grea. Conform 
Amendamentului Şase al Constituţiei, un acuzat într-un caz penal are dreptul să se confrunte cu 
martorul acuzării. Deşi Curtea Supremă a statuat că orice copil, de orice vârstă, poate fi considerat 
martor competent, tribunalele au încercat în acelaşi timp să protejeze copiii de trauma unui 
interogatoriu încrucişat într-o sală de judecată, permițându-le să depună mărturie în primă instanţă în 
faţa unei camere de luat vederi, deşi în unele cazuri procedura a fost denunțată de apărare ca atingând 
drepturile acuzatului. De asemenea, s-a demonstrat că un copil poate fi manipulat să spună că a avut loc 
un abuz, pentru a-i face pe plac persoanei care pune întrebarea, iar unele cazuri au fost respinse de 


jurii, care au considerat că mărturiile copiilor nu sunt credibile. 


SEXUALITATEA COPIILOR Femeile şi bărbaţii anilor 1990, oricare ar fi valorile lor 
morale şi credinţele lor religioase, ştiu şi acceptă faptul că o sexualitate sănătoasă este una dintre 
pietrele de temelie ale unei vieţi personale pline şi fericite. Dar mulţi acceptă cu mare greutate ideea că 
o sexualitate sănătoasă începe mult înainte vârstei adulte, în anii adolescenţei şi chiar în copilărie, ba, 
mai mult, în faza de prunc. 

Acceptăm că băieţii şi tinerii au nevoi sexuale foarte puternice o dată cu maturizarea lor. De 
asemenea, am evoluat mult față de epoca — deloc îndepărtată — în care cei mai mulţi oameni credeau 
că o femeie se naşte fără necesităţi sexuale şi că rămâne aşa (dacă nu este coruptă de vreun seducător) 
până la vârsta căsniciei, când trebuie să fie învățată şi „trezită” la sex de soţul ei iubitor. În trecut a 
existat foarte multă suferință din cauza acestei idei a purității sexuale, când tinerele şi femeile credeau 
că sunt anormale din cauza dorințelor lor sexuale. Ştim acum că senzațiile şi plăcerile sexuale încep — 
şi pentru băieţi şi pentru fete — curând după naştere, iar pentru unii chiar în uter. Aceste senzaţii şi 
dorinţa de a le satisface prin plăcerea sexuală, continuă pentru majoritatea persoanelor de-a lungul 
copilăriei, în adolescenţă, la vârsta matură şi la bătrânețe. 

Din observaţiile părinţilor şi ale îngrijitorilor copiilor (lucru confirmat şi de studii), ştim că 
pruncii se joacă, explorând nu numai ţarcul lor, ci şi propriile corpuri. Fetiţele îşi freacă foarte des 
zonele genitale, atunci când acestea nu sunt acoperite de scutece. Băieţeii au foarte adesea erecţii, 
frecându-şi penisul şi jucându-se cu el cu o evidentă plăcere (unii au erecţii chiar şi înainte de naştere). 
Copii mici pot să aibă inclusiv orgasme. Acestea pot fi chiar foarte obişnuite în primii ani de viaţă, atât 
pentru băieţi, cât şi pentru fete. Sugarii, ca şi copiii care au început să meargă pot să-şi producă 
deliberat senzaţii sexuale plăcute prin frecarea de haine şi jucării — iar mai târziu de pături şi perne — 


ca şi prin frecarea reciprocă a picioarelor. Curând după aceea, ei vor descoperi că mâinile şi degetele 


pot fi folosite de o manieră creatoare pentru a obţine plăcerea sexuală. 


În ciuda (sau poate din cauza) plăcerii pe care o simte copilul, mulţi părinţi sunt supăraţi de 
acest comportament (uneori pentru că îl consideră — eronat — că face rău, iar uneori pentru că sunt 
jenaţi de exprimarea plăcerii sexuale) şi încearcă să determine copilul să înceteze. Unii părinţi vor 
plezni cu putere mâna copilului, spunându-i cu asprime „Nu, este rău pentru tine!” (de parcă un sugar 
ar fi în măsură să înţeleagă). Alţii vor încerca să distragă atenţia copilului spre altceva, oferindu-i o 
jucărie sau hrană. Există chiar şi părinţi care ajung la extreme, înfăşurându-şi copiii în pături şi 
prinzându-le cu ace de scutece, pentru ca puştiul să nu mai ajungă la sursa plăcerii. Există chiar unii 
care ameninţă „Ţi-o tai!” dacă îşi surprind copilul de trei-patru ani masturbându-se. Evident, nu ne 
dorim să vedem copii masturbându-se pe străzi, dar se pare că mulţi părinţi, dacă nu majoritatea, sunt 
prea preocupaţi de masturbarea copiilor. 

Mulţi terapeuţi consideră că impresiile dobândite de timpuriu în copilărie au un efect de durată 
asupra dezvoltării emoţionale a individului, ecouri putând să ajungă chiar şi la vârsta adultă. 
Închipuiţi-vă ce poate să treacă prin mintea nevinovată a unui copil care îşi produce plăcere, atunci 
când află că ceea ce face el este rău, murdar, interzis, greşit. Din fericire, unii copii au părinţi care, în 
loc să exagereze, aşteaptă până la vârsta la care copilul este destul de mare ca să înţeleagă că atingerea 
organelor genitale este plăcută, dar ar trebui să fie făcută în intimitate. 

Mulţi părinţi sunt atât de mult deranjaţi de discuţiile despre sex cu sau în prezenţa copiilor lor, 
încât ei emană, probabil fără intenţie, mesajul că sexul este atât de interzis, încât nici măcar nu trebuie 
să auzi de el, cu atât mai puţin să-l discuţi. Într-un anume sens, unii dintre aceşti părinţi pot chiar să 
creadă că interzicerea comportamentului şi cunoştinţelor sexuale este prelungirea firească a 
învățăturilor morale necesare creşterii unui copil „bun”. Aceşti părinţi ar trebui să înțeleagă că de fapt 
ei întăresc ideea că sexul este „fructul oprit”, peste măsură de misterios şi irezistibil pentru copii lor. 
părinţii care se sfiesc să vorbească despre sex pentru că nu vor să le dea „idei” copiilor sunt sfătuiţi de 
dr. John E. Schowalter, şef la secţia de psihiatrie infantilă de la Yale Child Studies Center „să nu se 
îngrijoreze că vor băga sexul în capul copilului”, pentru că „el deja există acolo”. Mulţi părinţi renunţă 
la responsabilitatea lor în educaţia sexuală a copiilor, presupunând că şcolile îi vor învăţa pe aceştia tot 
ce trebuie să ştie şi că ei, părinţii, nu trebuie să susţină decât ideea de abstinenţă. De obicei, nu este 
suficient. Există mult mai multe fațete ale sexului decât funcţia şi mecanismele reproductive sau „spui 
Nu şi gata”. Discuţiile din sălile de clasă trebuie să sublinieze complexitatea şi răspunderile pe care le 
aduce cu el comportamentul sexual, ca fiind o activitate care implică activ valori umane, nu numai un 
exerciţiu fiziologic aducător de satisfacţii. 

Copiii primesc multe mesaje legate de sex din surse diferite de părinţi şi de şcoală: de la 
prietenii de joacă (sursa principală de dezinformare); de la liderii religioşi, care mai mult îi învață 
ABSTINENȚŢA decât lucruri concrete; şi în special din mass-media. Din nefericire, mesajele amestecate 


despre sex şi valorile sexuale sunt prevalente în cultura americană. 


Apariţia pubertăţii este o epocă foarte tulbure pentru băieţi şi mai ales pentru fete. Băieţii vor fi 
susținuți de la alţi băieți (nu numai în privinţa legitimităţii propriilor senzaţii, ci şi a masturbării, ba 
uneori şi prin facilitarea actelor sexuale), pentru fete continuă mesajele contradictorii, care nu fac decât 
să mărească problemele. Adesea, afecțiunea exprimată formal de taţi prin atingere, îmbrăţişări şi 
sărutări pot să se transforme într-o relaţie mai distantă şi mai formală. Este foarte probabil ca această 
distanță să susţină tabu-ul incestului, dar se pare că în multe familii acest adevăr se aplică mai mult 
fetelor decât băieţilor. 

Senzaţiile sexuale tot mai intense ale adolescentelor devin o sursă de îngrijorare pentru ele, 
pentru că mesajele venite din partea societăţii adulte spun că trebuie să fii CASTĂ până la căsătorie şi 
apoi să fii pasională — să explodezi, pur şi simplu — în viaţa orgasmică, împreună cu soţul tău iubit. 
Acest scenariu a fost adesea comparat cu imaginea unei fete care are între picioare o bombă cu ceas, 
care nu are voie să explodeze decât după căsătorie. Acest model nu numai că nesocoteşte necesităţile 
corporale ale adolescentelor, ci şi contrastează puternic cu mass-media, în special grupurile rock 
contemporane, care descriu o lume cu totul diferită de cea propovăduită de părinţi. Casetele închiriate 
le oferă adolescenților de azi vizionări private foarte vii ale tuturor aspectelor sexualităţii şi plăcerii 
sexuale, adesea în cei mai încântători termeni, chiar şi pentru tineri. 

Tentativele de a interzice sexul interpersonal al adolescenților (iar unii părinţi ar interzice şi 
masturbarea, dacă ar putea) s-au dovedit lipsite de succes în ultimii ani, aşa cum probabil a fost şi 
pentru părinţii înşişi, în tinereţea lor. dar, spre deosebire de generaţiile trecute, adolescenţii de astăzi au 
„senzaţia că numai ei au dreptul să se ocupe de comportamentul lor sexual”, conform dr. Lilian Rubin, 
sociolog şi psiholog la Institute for the Study of Social Change de pe lângă University of California, 
Berkeley. Specialiştii sunt de acord că tinerii de peste tot din Statele Unite consideră că au „dreptul” să 
se angajeze în relaţii sexuale. O explicaţie parţială a acestui fapt este fără îndoială răspândirea 
mijloacelor contraceptive eficiente şi, pentru unii, faptul că este perfect normal să ai un copil în afara 
unei căsnicii. 

Teama de îmbolnăvire a fost pentru generaţiile anterioare un factor limitator în adolescenţă. 
Unii ar putea crede că epidemia de SIDA din zilele noastre va duce la o diminuare drastică a sexului 
adolescenților, dar este evidentă că adolescenţii nu sunt dispuşi să renunţe la proclamatul lor „drept” de 
a face sex, recurgând doar la uşoare modificări ale comportamentului lor sexual prin reducerea 
numărului de parteneri şi prin luarea unor precauţii. Conform datelor Institutului Alan Guttmacher, un 
milion de adolescente americane rămân în fiecare an însărcinate, cifră rămasă constantă în ultimi şapte 
ani. 

Ar trebui menţionate alte două schimbări importante în societatea noastră, din cauza efectului 
lor asupra activităţii sexuale a tinerilor: „Societatea nu a restricţionat niciodată cu adevărat sexul 


adolescenților băieţi”, spune dr. Rubin. „Ceea ce este nou în rândul băieților este că au prima 


experienţă sexuală la o vârstă mult mai mică şi că nu le condamnă pe fete că procedează la fel.” De 
aceasta se leagă şi faptul că VIRGINITATEA în calitate de condiţie necesară pentru căsătoria cu o „fată 
cuminte” nu mai este considerată importantă de prea mulţi tineri ca în generaţiile anterioare. Dar, 
poate şi mai important, în multe case părinţi singuri au legături şi totuşi încearcă să impună copiilor lor 
adolescenţi morala tradiţională, de pe când erau ei adolescenţi. Aceasta poate să conducă uşor la 
inconsecvenţe şi la ipocrizie, care ar putea submina autoritatea părintească. Dr. Hirsch Silverman, un 
binecunoscut specialist în terapia de familie din New Jersey, spune că nici măcar cei mai bine instruiți 
părinţi nu mai ştiu „cum să abordeze activitatea sexuală a copiilor lor”! 

Altă parte a adolescenţei timpurii foarte neglijată este pregătirea adecvată a tinerelor fete 
pentru primul ciclu. Adesea, părinţii îi comunică tinerei fete (sau mai degrabă nu comunică cu ea) 
atitudini privitoare la menstruaţie care au în conştiinţa ei un impact imens asupra propriei imagini. 
Asemenea mesaje din partea părinţilor pot să le inducă şi băieţilor anumite atitudini în raport cu 
surorile lor şi cu alte fete. Atunci când o fată are primul ciclu, este un semn că ea este pregătită, din 
punct de vedere biologic, să creeze o viaţă omenească. Ar trebui să fie un moment minunat al vieţii ei — 
prilej de sărbătoare. În unele culturi, se organizează o sărbătoare a comunităţii sau a tribului, la care se 
oferă cadouri pentru a marca acest ritual al trecerii unei punți. În societatea noastră, ar fi mai bine să se 
facă o petrecere legată de „atingerea vârstei”, în care sărbătorita, devenită o tânără femeie, să 
primească daruri, în locul nefericitelor petreceri „de şaisprezece ani”, care încă se ţin — cel mai 
apropiat eveniment care să amintească faptul că o fată s-a maturizat şi a devenit o tânără femeie. 
Timpul petrecut în aşteptarea acestui moment — anii dinainte de primul ciclu — poate fi folosit cu 
înțelepciune, dar numai de către părinţi, ca o ocazie de a îi furniza fetei lor informaţii, dar şi pentru 
discuţii despre moralitatea şi responsabilitatea legate de actul sexual şi de consecințele acestuia. 
Aceleaşi mesaje ar trebui să le parvină şi băieţilor la maturitate, nu numai surorilor lor, pentru a se crea 


nucleul unei noi generaţii mature. 
CHLAMYDIA Vezi GONOREEA ȘI CHLAMYDIA. 


CREŞTINISMUL ŞI SEXUL vezi AVORTUL; ADULTERUL; CELIBATUL; 
MASTURBAREA; PURITANISMUL; EDUCAȚIA SEXUALĂ. 


CIRCUMCIZIA. Circumcizia este probabil cea mai veche şi mai răspândită operaţie 
chirurgicală. Ea a fost descrisă pentru prima oară în Biblie, acum 3000 de ani, în calitate de „tăiere 
împrejur” rituală, dar probabil că este practicată de mult mai mult timp. Încă există controverse asupra 
necesităţii şi oportunității circumciziei făcute în mod obişnuit. În afară de raţiunile religioase, există şi 


unele motivații medicale recunoscute pentru aplicarea circumciziei. Acestea includ împiedicarea 


infecțiilor repetate ale glandului (vârful penisului) şi ale prepuţului; evitarea îngustării deschiderii 
prepuţului, care să obstrucţioneze eliminarea urinei şi împiedicarea prepuţului să acopere tot vârful 
penisului. Există şi dovezi că circumcizia reduce şansele apariţiei cancerului la penis. 

Operația constă în esenţă în îndepărtarea prepuţului, pacientul fiind anesteziat. Zona este 
curățată, iar prepuţul este retras, pentru îndepărtarea adeziunilor şi pentru a se curăța sub el. Apoi este 


întins în faţă, simetric, de obicei cu ajutorul unor pense chirurgicale fine. O altă pensă este plasată 


transversal pe prepuţ, pentru a reţine vârful penisului în spate, prepuţul este îndepărtat cu ajutorul unui 
bisturiu sau al unei foarfeci, iar pensa este îndepărtată. Pielea pungii penisului se retrage de obicei şi 
marginea pielii rămase în jurul vârfului penisului este suturată la pielea din spate, completându-se 
astfel procedura. Pacientul se poate întoarce acasă fără probleme, după ce mai întâi a urinat. Într-o 
tehnică simplificată, peste vârful penisului se pune un capac în formă de clopot, sub prepuţ. O sutură 
este legată de bază şi prepuţul suplimentar este îndepărtat. 

Complicaţiile legate de circumcizie sunt rare, deşi va exista o perioadă de disconfort, care poate 
dura câteva zile. Cea mai întâlnită complicaţie este o hemoragie, care de obicei se poate controla. Alte 


complicaţii pot să implice rănirea vârfului penisului şi infecţii. 

fig. P.73 


Tehnica circumciziei masculine: prepuţul este tras în faţă şi întins, fiind apoi înlăturat cu 


ajutorul unui bisturiu sau al unei foarfeci. 

Aspectele culturale. În Statele Unite de astăzi mulţi bărbaţi sunt circumcişi. Deşi părinţii 
invocă în mod obişnuit motive de igienă, profesioniştii medicinii consideră că operaţia nu are valenţe 
igienice. Prin urmare, se poate spune că circumcizia este cea mai întâlnită formă de chirurgie cosmetică 
din Statele Unite. Mulţi oameni din lume practică circumcizia din diverse motive, etnice şi culturale. 
Circumcizia este omniprezentă la evrei şi musulmani, ca şi în sectele creştine mai mici, cum ar fi copții 
din Egipt. De asemenea, ea se găseşte în sânul unor grupuri etnice diferite din Africa, India şi Oceania. 
Dar în Europa circumcizia s-a practicat foarte rar, chiar şi astăzi fiind mai puţin obişnuită decât în 
Statele Unite. 

Sociologii şi antropologii au sugerat câteva argumente pentru explicarea circumciziei. Se poate 
să fi fost considerată sănătoasă, un semn de apartenenţă etnică sau ca fiind atrăgătoare pentru sexul 


opus, sau poate s-a crezut că amplifică plăcerea sexuală. Dar nu există o explicaţie unică pentru 


prevalența circumciziei în anumite grupuri. De pildă, deşi se crede că amplifică plăcerea sexuală, 
aceasta nu explică de ce atât de multe grupuri o practică şi asupra copiilor foarte mici. 

În Occident, circumcizia este adesea asociată cu iudaismul. În mod tradiţional, toţi băieţii evrei 
sunt circumcişi. Aceasta respectă porunca din Biblie: „Acesta este legământul Meu cu tine şi cu copiii 
tăi, după tine; pe fiecare copil de parte bărbătească dintre voi îl veţi trăia împrejur” (Geneza 17:10). 
Circumcizia este efectuată în ziua a opta de la naşterea copilului, cu excepţia situaţiei în care 
împrejurările medicale arată că ar fi dăunătoare copilului. Circumcizia face parte integrantă din religia 
mozaică. Este prima poruncă biblică pe care trebuie să o respecte evreii. Circumciziile sunt efectuate în 
mod obişnuite de un mohel, o persoană specializată în circumcizii, deşi în Statele Unite este un lucru 


obişnuit ca mohel-ul să aibă pregătire medicală. 


CIRCUMCIZIA FEMININĂ vezi CLITORIDECTOMIA. 


CURĂȚENIA ŞI MIROSURILE SEXUALE Curăţenia are două aspecte importante în 
contextul sexual: fizic şi psihologic. Din punct de vedere fizic, este necesar un anumit grad de curăţenie, 
pentru a preveni apariţia bolilor. Psihologic, curăţenia poate să fie un factor excitant pentru unii 
bărbaţi sau femei, sau, dimpotrivă, un factor inhibitor, pentru alţii. 

La nivel fizic şi igienic, atunci când un penis, un deget sau un DILDO este introdus în vagin sau 
în alte deschideri corporale, acestea ar trebui să fie curate, pentru a nu introduce în corp posibili factori 
de infecţie. La bărbaţii care nu au fost circumcişi, lipsa unei spălări adecvate a vârfului penisului duce 
la un miros neplăcut şi posibilitatea infectării de la substanţa numită „smegma”, care este produsă de 
mici glande aflate sub prepuţ. 

Mirosul de mosc care înconjoară organele genitale masculine care nu au fost destul de bine 
curățate poate să fie pentru unii foarte excitant, în timp ce altora li separe respingător. În mod similar, 
mirosul natural al vaginului (nu mirosul puternic datorat în general infecțiilor) îi excită pe mulţi, în 
vreme ce alţii îl consideră respingător. Unele femei sunt atrase de un uşor miros al pielii proaspăt 
spălate a bărbatului, în vreme ce altele consideră că acestui miros îi lipseşte „aroma de bărbat”. 
Mirosurile care de obicei nu se asociază cu sexul — cum ar fi o respiraţie urât mirositoare — sunt de 
obicei percepute negativ şi de bărbaţi şi de femei. Poate că cele mai temute mirosuri dintre toate 
mirosurile legate de sex, dacă e să ne luăm după reclamele de la televizor şi după produsele respective, 
sunt cele menstruale. Antropologii susțin că aceasta se datorează probabil setului foarte complex de 
tabu-uri legate de sânge ataşate menstruației în cele mai multe culturi, de-a lungul istoriei. 

Pe scurt, deşi cele mai multe reacţii la curăţenie şi la mirosurile corespunzătoare sunt învăţate 


social sau au origini şi natură psihologică, este înţelept ca o persoană să înţeleagă în ce fel poate să 


placă sau să displacă unui partener sexual, pentru a elimina un element potenţial distructiv al actului 


sexual (vezi şi SPĂLĂTURILE). 


CLIMAXUL SEXUAL Vezi ORGASMUL. 


TUNICA CLITORISULUI Este un pliu de ţesut care înconjoară CLITORISUL, acţionând ca 
un element protector al acestuia. Este de fapt o extensie a buzelor interioare ale vulvei şi este întrucâtva 
corespondentul prepuţului, care acoperă vârful penisului unui bărbat care nu a fost circumcis. Pe când 
la circumcizia masculină este eliminat doar prepuţul, în unele culturi în care este efectuată 
CLITORIDECTOMIA sunt înlăturate atât tunica clitoridiană cât şi clitorisul. 

În timpul excitării sexuale, clitorisul începe să se mărească şi va ieşi din tunica clitoridiană; o 
excitație şi mai mare va duce la retragerea rapidă a clitorisului în tunica lui, la cele mai multe femei 
clitorisul rămânând complet ascuns în momentul orgasmului. Pentru unii observatori, este o secvenţă 
spectaculoasă, asemănătoare cu deschiderea unei flori în lumina soarelui de dimineaţă şi cu închiderea 


ei, seara. 


CLITORIDECTOMIA Este un termen care descrie o procedură chirurgicală de înlăturare a 
CLITORISULUI, de obicei la fetiţele pre-pubere, în jurul vârstei de şapte ani. Uneori este numită, în 


mod eronat, „circumcizie feminină”. În vreme ce cei mai mulţi specialişti în medicină cred că nu există 
efecte negative ale circumciziei masculine — dimpotrivă, există unele beneficii igienice — o 
clitoridectomie va priva în mod normal o femeie de plăcerea sexuală şi poate să devină o sursă 
permanentă de durere în timpul contactelor sexuale. 

Există diverse grade ale operaţiei de clitoridectomie, de la înlăturarea TUNICII 
CLITORISULUI şi a unei părţi din labiile mici, până la înlăturarea acestora, plus a clitorisului şi a unei 
părţi din labiile mari. 

În Orientul Mijlociu şi în Africa, locuri în care în unele grupuri etnice se mai practică 
clitoridectomia, aceasta poate fi însoțită şi de închiderea vaginului cu copci, cu excepţia unei mici 
deschideri, pentru a permite urinarea. Atunci când o femeie care a suportat clitoridectomia se 
căsătoreşte şi este pregătită pentru sexul acceptat social, deschiderea este lărgită de soţul ei, fie cu 
ajutorul unui cuţit, fie prin pătrunderea forţată a penisului. Acest tip de clitoridectomie, numit 
„infibulaţie vaginală”, are drept scop asigurarea castităţii tinerelor femei, în special în societăţile în 
care tatăl primeşte pentru viitoarea mireasă un anumit preţ. Clitoridectomia s-a practicat, dar foarte 
rar, şi în Occident, până spre începutul secolului douăzeci, pentru a descuraja masturbarea la femei, 


considerată pe atunci nesănătoasă. 


Deşi se ştie că Naţiunile Unite se opun oficial clitoridectomiei, nu s-a reuşit mare lucru în 
eradicarea ei, datorită adâncilor rădăcini religioase practicilor sociale din anumite culturi. In aceste 
culturi, clitoridectomia este folosită adesea pentru a face deosebirea dintre femeile bune de măritat şi 


cele care nu sunt potrivite. 


CLITORIS Clitorisul este principalul organ al plăcerii sexuale feminine. Localizat în 
apropierea părţii superioare a vulvei, chiar sub punctul în care se întâlnesc labiile mici (buzele 
interioare aflate de o parte şi de alta a vaginului), clitorisul este în general ascuns de un pliu al pielii, 
numit TUNICA CLITORISULUI. Clitorisul are aproximativ mărimea unui bob de mazăre (cam cinci 
milimetri diametru), dar mărimea poate varia într-o plajă foarte largă. Structura lui este asemănătoare 
întrucâtva cu cea a penisului masculin şi, atunci când este stimulat sexual, se umple cu sânge şi se poate 
umfla de câteva ori faţă de mărimea normală. Este constituit din ţesuturi moi şi are multe terminaţii 
nervoase, ceea ce îl face extrem de sensibil la atingere şi la stimularea erotică. 

Clitorisul este format din patru componente. Capul (glandul) este singura parte vizibilă a 
clitorisului şi uneori este acoperit de tunică. Sub cap şi localizat sub piele este situat corpul clitorisului, 
sub el întinzându-se două aripi (crura). Cele două părţi ale clitorisului aflate sub piele sunt prinse cu 
ligamente de partea inferioară a osului pubian. Pielea care acoperă clitorisul se numeşte prepuţ, sau 
prepuţ clitoridian. La unele femei, tunica acoperă complet clitorisul, în vreme ce la altele clitorisul iese 
de sub tunică. 

Clitorisul este considerat cel mai important organ din cele implicate în ORGASMUL feminin. În 
trecut, se credea că există un orgasm de un tip superior, numit „orgasm vaginal”. Acesta s-a dovedit a fi 
un mit, toate orgasmele feminine fiind legate, direct sau indirect, de clitoris (vezi FREUD, SIGMUND). 
De obicei, femeile ating punctul orgasmului pentru că clitorisul lor este atins sau stimulat. În timpul 
contactului sexual, labiile mici şi vaginul sunt de obicei întinse. Deoarece sunt ataşate prin țesutul 
conectiv de clitoris, această întindere duce la tragerea şi stimularea clitorisului. Această stimulare este 
răspunzătoare pentru orgasmul feminin (vezi şi ORGANELE SEXUALE FEMININE; ORGASMUL; 
VULVA). 


FRECVENȚA COITALĂ Terapeuţii sexului descoperă adesea că clienţi lor sunt preocupaţi 
de ideea că frecvenţa cu care se angajează în contacte sexuale s-ar putea să nu fie „normală”: cu alte 
cuvinte, cred că fac mai puţin sex decât ar trebui sau decât ar fi „potrivit” sau „sănătos”. Există şi alţii 
care, deşi satisfăcuţi de frecvenţa actului sexual în viaţa lor, sunt curioşi cât de des fac alţii sex. Acest 
lucru este scos în evidenţă prin frecventele „statisticilor sexuale” din revistele de mare tiraj. 

În ceea ce priveşte fericirea familială şi satisfacția sexuală, nu există o frecvenţă normală sau 


corectă a actelor sexuale. Câtă vreme ambii parteneri sunt fericiţi şi satisfăcuţi în privinţa frecvenţei cu 


care recurg la sex, frecvenţa activităţii lor sexuale se poate considera normală şi potrivită pentru ei. 
Dacă fac sex de două ori pe zi sau de două ori pe lună, este o problemă legată de libidoul lor, de 
dorinţele şi preferinţele lor. Abia atunci când unul dintre parteneri — sau amândoi — sunt nemulţumiţi 
de frecvenţa contactului sexual se poate merge la un terapeut sexolog. 

Cifrele frecvenţei coitale nu sunt uşor de comparat, pentru că ele sunt afectate de mulţi factori. 
Cel mai evident este existenţa unui partener disponibil. Prin urmare, cele mai utile şi mai de încredere 
statistici sunt acelea bazate pe eşantioane de persoane căsătorite, care, teoretic, au cu toate parteneri 
sexuali. Studiile au arătat cu consecvență că frecvenţa contactului sexual descreşte cu vârsta. Totuşi, la 
persoanele mai în vârstă care divorţează sau rămân văduve şi apoi se recăsătoresc, frecvenţa coitală 
poate să crească în primii ani ai noii căsnicii. 

Bazându-se pe informaţiile colectate în 1948 şi în 1953, Alfred Kinsey a raportat că frecvenţa 
contactelor sexuale la persoanele în vârstă de şaisprezece până la douăzeci şi cinci de ani este de 2,45 
pe săptămână, scăzând la 0,5 pe săptămână pentru persoanele de peste cincizeci şi cinci de ani. 

Un studiu privitor la îmbătrânire şi la comportamentul sexual al persoanelor de cincizeci de ani 
şi mai în vârstă, mai recent (1984), comandat de Consumers Union, a arătat că între cei 4246 de 
subiecţi, 28% dintre cele 1016 femei căsătorite au raportat că fac sex cu soţii lor mai des de o dată pe 
săptămână. La fel şi 25% din bărbaţii căsătoriţi. Frecvenţele medii nu au fost prezentate, dar materialul 
indică faptul că schimbările în atitudinile sociale şi personale favorizează acceptarea unei depline 
sexualităţi printre persoanele în vârstă. 

Frecvența contactului sexual este cea mai înaltă la începutul vârstei adulte, din motive 
hormonale şi deoarece persoanele tinere sunt în primele stadii ale ciclului căsniciei. Dar, comparând 
persoanele singure cu cele căsătorite, imaginea „burlacului libertin” nu reiese din frecvenţa rapoartelor 
sexuale declarate. Într-un studiu la nivel naţional, dr. Janus şi Janus au raportat că „...există o 
confirmare consecventă a faptului că, deşi persoanele divorţate au mai mulţi parteneri sexuali, ele nu 
fac sex cu frecvenţa cu care îl fac persoanele căsătorite. Aceste rezultate sunt afectate în mod evident de 
disponibilitatea unui partener sexual pentru persoanele căsătorite.” În prezentarea frecvenţei globale a 
activităţii sexuale, ei au arătat că 64% din toate persoanele singure afirmă că fac că fac sex cel puţin o 


dată pe săptămână, în comparaţie cu 85% dintre persoanele căsătorite. 


POZIȚII COITALE Există două poziţii principale pe care un cuplu le poate folosi în timpul 
contactului sexual: cei doi pot fi faţă în faţă, sau bărbatul poate fi cu faţa la femeia întoarsă cu spatele la 
el. în fiecare dintre aceste poziţii, unul sau ambii parteneri pot fi întinşi, aşezaţi în pat, aşezaţi pe un 
scaun, îngenunchind pe podea sau în pat, sau în picioare. Nu există o poziţie „naturală” sau „normală” 


şi nici vreo poziţie anormală sau vreun indiciu de perversiune sau de boală în vreo poziţie sexuală. 


Poziţia faţă în faţă. Cea mai întâlnită poziţie sexuală pare să fie cea numită „a misionarului”, 
în care bărbatul stă cu faţa în jos, deasupra femeii. Termenul a fost folosit pentru prima oară de 
indigenii din Pacificul de Sud, pentru a descrie preferinţele misionarilor, care considerau că alte poziţii 
sunt păcătoase. Poziţia este potrivită anatomic şi de obicei produce plăcere ambelor părţi. Ea permite 
celor doi parteneri să se privească în timpul contactului şi facilitează săruturile şi „discuţiile amoroase” 
între ei. Din punct de vedere psihologic, bărbatul poate fi privit în această poziţie ca un agresor, iar 
femeia ca partenerul pasiv. Poziţia aceasta poate să împiedice o excitare suficientă a clitorisului, în timp 
ce bărbatul îşi introduce şi îşi scoate penisul din vagin. De asemenea, dacă bărbatul este obosit, el poate 
să piardă din erecţie sau să nu îi fie comod să se susțină deasupra femeii, sau femeia se va simți 
neplăcut, dacă bărbatul este neobişnuit de greu. Pe de altă parte, unii bărbaţi vor descoperi că poziţia în 
care sunt deasupra este prea excitantă şi vor ejacula înainte de momentul dorit (o stare numită ejaculare 
prematură sau precoce). În plus, unele femei se pot simţi uneori mai agresive sau mai stăpâne pe ele şi 
vor dori să rămână „la comanda” actului sexual. Astfel, multe cupluri care experimentează o poziţie cu 
femeia deasupra descoperă că aceasta adaugă o dimensiune nouă şi foarte plăcută varietăţii sexuale. 

Terapeuţii sexului au relatat că multe femei care au avut mari greutăţi în obţinerea orgasmului 
sau care au parteneri care suferă de ejaculare precoce pot folosi poziţia superioară pentru a trata 
ambele asemenea probleme. Poziţia cu femeia deasupra pare să prezinte toate avantajele poziţiei cu 
bărbatul deasupra, fără a avea şi neajunsurile acesteia, având în plus şi avantajul că bărbatul poate 
folosi în timpul actului mâinile pentru a mângâia sfârcurile şi clitorisul femeii. În plus, multe femei au 
raportat că le este mai uşor să ajungă la orgasm, pentru că îşi pot mişca trupul astfel încât să 
maximizeze stimularea clitorisului şi să continue această stimulare chiar dacă bărbatul a ajuns primul 
la orgasm. Totuşi, mulţi bărbaţi se vor simţi neplăcut având partenera în ceea ce ei interpretează a fi o 
poziţie dominantă. 

Unele cupluri pot să experimenteze poziţii laterale, mai ales dacă partenerii sunt obosiţi. 
Această poziţie nu permite o penetrare prea profundă. Unii o pot găsi nesatisfăcătoare, dar alţii pot s-o 
folosească în stadii avansate de graviditate, au în cazurile în care lungimea penisului bărbatului poate 


să ducă la rănirea partenerei în cazul unor penetrări adânci. 


ek 
fig. P. 77 
Coitus: 1) Testicule; 2) Vas deferent; 3) Veziculă seminală; 4) Prostata; 5) Uretra; 6) Veziculă 


seminală; 7) Colul uterin. 

Penetrarea pe la spate. Penetrarea pe la spate implică introducerea penisului în vagin atunci 
când bărbatul se află în spatele femeii. Adesea, femeia îngenunchează, susținându-şi corpul în palme 
sau în coate. Poziţia „pe la spate” oferă un tip diferit de stimulare fizică şi psihică, nu prezintă nici unul 
din avantajele unice ale poziţiei faţă-în-faţă, ci doar noutatea. Totuşi, ea oferă o penetrare adâncă, pe 
care multe femei şi-o doresc, deşi unele o consideră foarte neplăcută. 

Nici una dintre numeroasele poziţii pe care cuplurile le pot lua în consideraţie nu trebuie să fie 
respinsă din capul locului. Doar după discuţii şi experimente pot cei doi parteneri de sex să decidă care 


poziţii sunt potrivite şi de dorit pentru ei (vezi şi SARCINA ȘI SEXUL; CONTACTUL SEXUAL). 


COITUS Vezi CONTACTUL SEXUAL. 


REVELAȚIA Oamenii au revelații despre ei înşişi atunci când li se relevă lucruri care 
reprezintă pentru ei o mare sensibilitate, o ruşine sau o nelinişte. Cel mai adesea, termenul se referă la 
revelaţia faptului că eşti homosexual, bisexual, sau lesbiană, dar se poate descrie şi în cazurile în care 
unei persoane i se relevă că are SIDA sau este infectată cu HIV, că este alcoolică sau că are cancer sau 
oricare altă boală. 

Un bărbat homosexual sau o lesbiană pot să se simtă îngroziţi de faptul că simt o atracţie pentru 
membrii propriului sex, fie conştientă, fie inconștientă, o groază atât de mare, încât poate bloca însăşi 
recunoaşterea acestei stări de fapt. O asemenea persoană este neliniştită, confuză, roşeşte sau este 
excitată de apariţia unor persoane de acelaşi sex, fără să ştie care este cauza acestor senzaţii. Acest 
lucru este mult mai probabil să se întâmple în medii cu atitudini negative puternice la adresa 
sentimentelor sau comportamentelor de tip homosexual, sau între persoane care nu au nici o 
sensibilitate legată de acelaşi sex. Persoanele care sunt în legătură cu senzațiile lor sau cu un set de 
experienţe mai extins, pot să recunoască o atracţie pentru acelaşi sex, dar pot să nu accepte sentimentele 
legate de nimeni. 

Senzaţiile şi gândurile sunt puternice şi recurente duc adesea la nevoia de a le exprima în faţa 
cuiva. În primul stadiu al „revelaţiei”, aceste persoane discută fie cu ţinta afecțiunii lor, fie cu un prieten 
apropiat, prezentând o teamă proporţională cu percepțiile despre inacceptabilitatea unor asemenea 
sentimente. Deşi unele persoane sunt la fel de atrase şi de bărbaţi şi de femei, o formă incipientă de 
recunoaştere a înclinațiilor homosexuale duce adesea cu gândul la bisexualitate, nu la homosexualitate 
sau lesbianism, pentru că să fii atras de sexul opus poate să fie perceput ca un lucru mai acceptabil. 

Mulţi bărbaţi homosexuali şi lesbiene se destăinuiesc mai întâi unui posibil partener. Dacă nu 
sunt refuzaţi şi au alte experienţe reuşite, cu timpul ei capătă curajul pentru a înştiinţa şi familia şi 


prietenii despre senzațiile, iubirile şi atracțiile lor. În stadiul final, un număr mic de homosexuali sunt 


destul de curajoşi ca să-şi descrie experienţele în mod deschis în comunităţi mai largi, prin mass-media 
sau la orele de curs, să se „releve” lumii. 

Chiar dacă oamenii sunt conştienţi de propria lor identitate sexuală şi o afirmă, există încă zone 
ale vieții şi experienţei oricui care sunt ţinute ascunse cu mare grijă. De exemplu, deşi homosexualitatea 
poate fi acceptată de familie, prieteni şi colegi, relaţiile multiple pot să rămână ascunse, chiar şi față de 
doctor. Un alt exemplu ar fi FETIŞISMUL sau o exprimare neobişnuită a dorinţei sexuale, care vor 
rămâne strict ascunse, cu excepţia a foarte puţine cazuri. 

Infecţiile cu HIV şi SIDA sunt stigmatizate chiar mai mult decât stilul de viaţă homosexual. Deşi 
s-a căzut de acord în general că este lipsit de etică să îi expui pe alţii la acest virus mortal şi că există 
moduri de a face sex care să împiedice transmisia lui HIV, unele persoane infectate cu HIV se tem că 
recunoaşterea infectării ar putea duce la discriminări sau la pierderea partenerilor. 

În timpul anilor 1990 a apărut un nou concept de „relevare”, anume relevarea homosexualității 
cuiva, oricât ar fi fost aceasta de pusă în umbră. De exemplu, deşi politica Departamentului Apărării din 
Statele Unite interzice homosexualilor să se înroleze în armată, mulţi dintre aceştia au servit ţara 
ascunzându-şi identitatea sexuală. În timpul Războiului din Golf, unii activişti homosexuali au cerut 
recunoaşterea faptului că au luptat în război fără să pericliteze în vreun fel misiunile date de patrie. 
Atunci când recunoaşterea nu a venit de la sine, organizaţiile de homosexuali au „relevat” că un 
proeminent funcţionar civil de la Departamentul Apărării îşi ascundea homosexualitatea, arătând prin 
aceasta că homosexualii pot să ocupe cu succes posturi militare importante. 

Trebuie să „relevăm” sentimentele, comportamentul şi situaţiile în care ne aflăm? Adesea s-a 
argumentat că dacă acestea rămân ascunse, ele vor constitui o povară grea pentru psihic. Cartea lui 
Howard Brown, Familiar Faces; Hidden Lives (Figuri familiare, vieţi ascunse) vorbeşte elocvent despre 
dificultatea de a menţine o viaţă dublă. Oamenii care s-au deschis faţă de familii şi prieteni spun adesea 
că li s-a luat astfel o piatră de pe inimă; alţii au descoperit că cele mai urâte temeri ale lor s-au împlinit 
şi nu au mai putut să păstreze legătura cu familiile şi prietenii. Decizia de a te „releva” trebuie să fie cu 


mare grijă cumpănită, solicitând eventual ajutorul prietenilor de încredere şi al specialiştilor. 


FIDELITATEA În ultimele decenii, „fidelitatea” este un subiect mult discutat în ce priveşte 
relaţiile dintre sexe. Foarte adesea, femeile sunt cele care se plâng de lipsa de fidelitate a bărbaţilor, în 
vreme ce bărbaţii par să nu aibă prea clar semnificaţia acestui termen. În esenţă, fidelitatea înseamnă 
voinţa de a continua o relaţie pe o perioadă indefinită, sau de a face astfel încât să se ajungă la o relaţie 
stabilă, pe termen lung. Pentru unii, fidelitatea este echivalentă cu o CĂSĂTORIE fără un statut legal 


sau formal, sau poate să însemne doar un angajament de a nu avea relaţii cu alte persoane. 


La persoanele mai tinere, să îţi asumi angajamente de fidelitate este un fel de joc prenupţial în 
diverse grade, de la exclusivitatea persoanei cu care ai ÎNTÂLNIRILE sexuale, până la a trăi tot timpul 
împreună sau a-şi oferi reciproc susţinere emoţională, financiară şi socială. În multe privinţe, un 
angajament de fidelitate este comparabil cu ideea de „logodnă” sau angajament de căsătorie, noţiune 
biblică, medievală şi victoriană: este o promisiune de a acţiona „ca şi cum” cuplul ar urma să se 
căsătorească, fie că intenţionează sau nu să facă acest pas. Deoarece fidelitatea implică adesea o 
implicare sexuală şi emoţională pe termen lung, ea nu ar trebui tratată cu superficialitate, cu ca o 


încercare pentru relaţii mai permanente pe viitor (vezi şi IUBIREA; ADOLESCENȚII ŞI SEXUL). 
COMPORTAMENT SEXUAL INTENS vezi HIPERSEXUALITATEA. 


CONCEPȚIA. Concepţia începe atunci când un ovul al femeii şi un spermatozoid al 
bărbatului se întâlnesc în corpul ei pentru a forma primele celule ale unei fiinţe noi, în calitate de 
părinţi. Dacă va avea succes, întâlnirea ovulului cu spermatozoidul într-una din TROMPELE UTERINE 
ale femeii duce la fertilizarea ovulului şi la creşterea primelor straturi celulare ale embrionului noii 
ființe. După aceea, ovulul fertilizat se deplasează prin trompa uterină şi se implantează în UTERUL 
femeii. Atunci când s-a terminat acest proces, se spune că a avut loc concepţia. 

Ovulul femeii este prezent în trompa uterină şi este fertil timp de aproximativ trei zile după 
ovulaţie (adică eliminarea ovulului dintr-un ovar), de obicei în jurul punctului median al ciclului ei 
lunar. Spermatozoidul bărbatului, care poate rămâne viu şi mobil timp de până la şapte zile, este prezent 
în trompă deoarece între timp cuplul a avut contacte sexuale. (Deşi dorită, adesea concepţia nu apare, 
dintr-o multitudine de cauze. Totuşi, această stare se poate îmbunătăţi cu ajutorul tehnicilor medicale 
moderne, între care inseminarea artificială şi FERTILIZAREA IN VITRO, în care o parte importantă a 
etapelor are loc în afara corpului femeii.) 

Atunci când ovulul este generat (eliberat din foliculul ovarian), el este înconjurat de multe 
celule produse de foliculul ovarian. Între aceste celule şi imediat în jurul ovulului se află o membrană 
dură, numită zona pellucida, care reprezintă principala barieră împotriva penetrării spermatozoidului. 
Franjurile de la capătul trompei uterine ajută la transferul ovulului de la suprafaţa ovarului până în 
regiunea superioară a trompei uterine. Simultan, sperma este transportată din vagin până în aceeaşi 
zonă a trompei uterine. 

La un act sexual normal, milioane de spermatozoizi sunt depozitate în partea superioară a 
vaginului. În mod obişnuit, doar câteva sute ajung în locul fertilizării normale. Folosindu-se de o 
combinare între mişcări de înot şi eliberare de substanţe chimice, unii spermatozoizi pot să pătrundă 


prin straturile de celule care înconjoară ovulul, dar de obicei un singur spermatozoid e în stare să 


străpungă zona pellucida şi să fertilizeze efectiv ovulul. Procesul de fertilizare implică fuziunea 


spermatozoidului cu ovulul în sine. 

foto. P. 80 


Momentul concepţiei (mărit cu un microscop electronic) — un spermatozoid penetrează ovulul. 


Fig. P. 80 stânga 


Spermatozoizi apropiindu-se de ovul. 


Fig. P. 80 dreapta 


Spermatozoizi apropiindu-se, făcând contactul şi penetrând ovulul. 

fig. P. 81 


Concepția — de la ovulație la implantare 


Diviziunea celulelor 


Ovar 


1. Ovulaţie 
2. Fertilizare 


3. Ovulul implantat care devine embrion (mărire) 


UTER 
ENDOMETRU 

Embrion (4 săptămâni) 


(DIMENSIUNILE DIVERSELOR ELEMENTE DIN ACEST DESEN AU FOST EXAGERATE, 
PENTRU O MAI BUNĂ ILUSTRARE) 

În primele douăzeci şi patru de ore după fertilizare, materialul genetic (cromozomii) transportat 
de spermatozoid se combină cu cromozomii purtaţi de ovul şi, la aproximativ treizeci de ore după 
fertilizare, ovulul fertilizat se divide pentru prima oară. De acum, se va numi embrion. Următoarele 
diviziuni celulare vor avea loc la intervale de aproximativ douăsprezece ore. În condiţii normale, 
fertilizarea are loc în jumătatea superioară a trompei uterine, iar embrionul petrece cam trei zile plutind 
liber în această porțiune a trompei uterine. Embrionul, care acum posedă douăsprezece până la 
şaisprezece celule, este apoi transportat rapid în cavitatea uterină. El este hrănit de secrețiile uterine şi 
va suferi o dezvoltare suplimentară. La aproximativ şase zile după ovulaţie şi fertilizare, el „sparge 
coaja”, ieşind din zona pellucida, se dezvoltă spectaculos şi în cele din urmă se îngroapă în endometru 
(peretele uterului). Noul embrion produce un hormon (hCG) care, atunci când este eliberat în sângele 
mamei, semnalează că aceasta este gravidă şi determină corpus luteum din ovare să continue să 
producă hormonii estrogen şi progesteron, necesari pentru menţinerea sarcinii. 

Procesul efectiv al concepţiei trebuie să fie foarte bine determinat în timp. Ovulul are un timp de 
viaţă foarte limitat, în care poate fi fertilizat (estimat la nu mai mult de trei zile). Pe de altă parte, 
spermatozoidul poate să-şi menţină capacitatea de fertilizare pe o perioadă mult mai mare de timp. În 
fapt, spermatozoizii pot să-şi menţină motilitatea (capacitatea de a înota), ca şi capacitatea de a fertiliza 
chiar dacă stau în mucoasa cervicală timp de câteva zile. Astfel, deşi cuplul poate să nu aibă un contact 
sexual la momentul ovulaţiei, sarcina poate să survină dacă femeia a avut un contact sexual în oricare 
dintre cele câteva zile precedente (vezi şi INSEMINAREA ARTIFICIALĂ CU DONATOR; TROMPELE 
UTERINE; ORGANELE SEXUALE FEMININE; EREDITATEA; FERTILIZAREA IN VITRO; 
STERILITATEA; ORGASMUL; SPERMA(TOZOIZII); BĂNCILE DE SPERMĂ). 


PREZERVATIVELE Un prezervativ este un toc care se montează pe penis, pentru a bloca 
trecerea spermei. Este folosit ca un dispozitiv de control al naşterilor şi ca mijloc de prevenire a 
răspândirii BOLILOR CU TRANSMITERE SEXUALĂ în timpul contactului sexual. Cuvântul englez, 
„condom”, este atribuit unui anume dr. Condom, despre care se spune că ar fi fost doctor la curtea 
regelui Carol al II-lea al Angliei în secolul şaptesprezece. Prezervativul lui era făcut din intestine de 
oaie, odorizate cu parfumuri. În fapt, anatomistul italian Fallopius (cel care a descoperit şi a şi dat 


numele trompelor uterine, numite şi trompele lui Fallopius) a creat un prezervativ din olandă, cu o sută 


de ani mai devreme. El s-a lăudat că din o mie o sută de bărbaţi care au folosit prezervativul lui 
experimental, nici măcar unul nu a fost infectat cu o boală venerică. Printre avantajele prezervativului, 
spunea el, e şi acela că se poate purta într-un buzunar de la pantaloni. 

Alt avantaj a devenit evident atunci când prezervativele (numite în foarte multe feluri, de la 
„maşini” la „cauciucuri” şi „profilactice”) au căpătat o largă acceptare în secolele şaptesprezece şi 
optsprezece; pe lângă că protejau împotriva bolilor cu transmitere sexuală, ele erau şi un mijloc eficient 
de contracepţie. Bărbatul care a popularizat utilizarea prezervativelor pentru valoarea lor 
contraceptivă a fost libertinul secolului al XVIII-lea, Giovanni Casanova. Acesta era foarte ataşat de 
prezervative, lucru evident din diversele porecle pline de afecţiune cu care le gratula: „haina 
englezească de călărie”, „veşmântul englezesc care te lasă să te culci pe o ureche”, „teaca apărătoare” 
şi „capace de siguranţă”. 

Din nefericire, aceste prime prezervative nu erau eficiente. Ele nu împiedicau cu adevărat bolile 
cu transmitere sexuală, pentru că bacteriile care cauzează gonoreea şi alte boli venerice pot trece prin 
intestinele de animal din care erau făcute prezervativele; în plus, ele nu stăteau întotdeauna pe penis 
atunci când erau folosite. 

Prezervativele moderne, relativ sigure şi eficiente, datează de la mijlocul secolului 
nouăsprezece, moment în care a apărut cauciucul vulcanizat. Ultima mare evoluţie a tehnologiei 
prezervativului a avut loc îndată după 1930, când prezervativele au început să fie produse din latex, un 
produs din cauciuc care putea fi făcut mai subţire şi mai rezistent decât înainte. 

În anii 1950 şi 1960, folosirea prezervativelor a suferit o cădere rapidă, din cauza a două 
descoperiri importante. Prima a fost că penicilina şi alte antibiotice s-au dovedit eficiente în tratarea 
sifilisului şi a gonoreii, iar a doua, datorită apariţiei contraceptivului oral feminin, „pilula”, care a 
privat prezervativul de unul din principalele lui roluri: prevenirea gravidităţii. Dar în anii 1980, o dată 
cu creşterea pericolului prezentat de epidemia de SIDA, prezervativul a căpătat o nouă importanţă, fiind 
cel mai eficient mijloc de prevenire a bolii, cu excepţia ABSTINENȚEI sau a unei relaţii monogame 
stabile cu un partener neinfectat. 

Numai prezervativele din latex oferă o protecţie împotriva bolilor cu transmitere sexuală. 
Prezervativele din piele de miel (de fapt din ţesut intestinal) oferă teoretic o senzaţie mai autentică, dar 
sunt pline de mici orificii microscopice. Acestea sunt prea mari pentru trecerea spermatozoizilor şi de 
aceea „pieile de miel” sunt eficiente împotriva gravidităţii, dar găurile sunt destul de mari pentru a 
permite trecerea microorganismelor, inclusiv a virusului care provoacă SIDA. De aceea, aceste 
prezervative nu ar trebui folosite pentru prevenirea răspândirii bolilor. 

Prezervativul este plasat pe penis, astfel încât ejacularea spermei se va face în capul 


dispozitivului, numit rezervor. Este important să ne amintim că spermatozoizii sunt prezenţi şi în fluidul 


pre-ejaculator eliminat de glanda Cowper şi de aceea prezervativul trebuie plasat pe penis înainte de 
orice penetrare a vaginului. 

Eficienţa prezervativului, pentru o utilizare tipică, este de 12, număr dedus pe baza gravidităţii 
pe un colectiv de 100 de femei, în timpul unui an de utilizare. Dacă se utilizează precis, rata de eficienţă 
va fi de 2 la 100 de femei pe an. Prezervativele se pot rupe (deşi foarte rar) şi dacă nu se vor scoate cu 
mare grijă, sperma se poate scurge, ajungând în vagin. O cale de a mări eficienţa prezervativului este 
folosirea în conjuncţie cu un spermicid. Unele prezervative sunt deja acoperite cu spermicid, de obicei 
monoxynol-9. 

Folosirea unguenţilor pe bază de petrol poate să ducă la sfâşierea latexului şi la răspândirea 
spermei. Dacă este nevoie de lubrifianţi, aceştia ar trebui să fie pe bază de apă. Unele prezervative se 
vând deja pre-lubrifiate cu ingredienţi siguri. 

Ambii parteneri ar trebui să ştie să monteze un prezervativ, deşi cel mai important este ca 
partenerul care îl foloseşte să cunoască acest lucru. În pacheţelele în care se vând, prezervativele sunt 
rulate. Prezervativul rulat se plasează pe vârful penisului în erecţie, se lasă cam un centimetru de la vârf 


pentru colectarea spermei şi apoi se derulează prezervativul pe penis, până la baza acestuia. Cu 


ajutorul mâinii, se va elimina prin strângere aerul din vârf: principala cauză a ruperii prezervativelor 
este frecarea cu bulele de aer. Nu scoateţi prezervativul decât după ce penisul a fost extras complet din 


vagin şi v-aţi asigurat că nu a avut loc nici o scurgere de spermă în acest proces. 

fig. P. 82 
Atunci când montați un prezervativ, asiguraţi-vă că a rămas cam un centimetru de vârf pentru a 


colecta sperma. Strângeţi vârful pentru a elimina aerul rămas şi derulaţi prezervativul în jos pe penis. 

Prezervativele sunt uşor de obţinut, costând în jur de 25-30 de cenți bucata (elementele 
adăugate, cum ar fi lubrifiantul, spermicidul şi diverse forme şi culori pot să crească valoarea 
prezervativului până la 2,50 dolari pe bucată). Toate farmaciile vând prezervative, multe etalându-le pe 
rafturi. În unele toalete publice, prezervativele se pot cumpăra de la distribuitoare automate. 

Prezervativele nu prezintă efecte secundare nedorite decât în cazul în care bărbatul — sau 
partenera lui — are o alergie la latex. Unii bărbaţi se plâng că prezervativul reduce senzaţia, alţii laudă 
acest lucru, spunând că îi împiedică să ejaculeze prea repede. Oricare i-ar fi hibele, în ce priveşte 
protecţia împotriva bolilor cu transmitere sexuală, în special a mortalei SIDA, prezervativul nu are egal 
şi ar trebui să facă parte din obiceiurile oricărei persoane active sexual care nu este implicată într-o 


relaţie monogamă pe termen lung. 

fig. P. 83 

Prezervativul feminin 

Ultimele apărute în lunga istorie a prezervativelor sunt „prezervativele feminine”, care au 
primit o aprobare provizorie din partea US Food and Drug Administration în februarie 1992. 
Prezervativul feminin este o pungă cu un capăt închis, pe care femeia o plasează adânc în vagin. 
Capătul superior este deschis şi rămâne în afara vaginului, fiind locul prin care intră penisul. Avantajul 
potenţial este că pune un mijloc de protecţie la dispoziţia femeilor care, în timpul contactelor 
heterosexuale, sunt cele mai expuse contactării virusului HIV. În acelaşi timp, prezervativul feminin 
înlătură orice argument al bărbaţilor care nu vor să folosească prezervativele clasice (vezi şi 


CONTROLUL NAȘTERILOR; SEX SIGUR). 


CONSIMȚĂMÂNT „Între adulţi care consimt” este în zilele noastre una din definițiile 
comportamentului sexual acceptabil. Totuşi, în unele situaţii, linia dintre ceea ce este consimțit şi ce nu 
este consimţit nu este deloc clară. Într-un context legal, consimţământul este legitim dacă a fost dat 
voluntar şi liber, fără presiuni sau violenţe, de către o persoană care este din punct de vedere legal 
capabilă să consimtă; în acelaşi timp, trebuie obţinut fără fraudă sau înşelăciune. 

Problema dacă s-a dat consimţământul sau nu poate să apară în mai multe aspecte legale, cum 
ar fi violul comis de un cunoscut, în care presupusul atacator este cunoscut de către victimă: violul 
statutar, în care minorii sunt consideraţi incapabili să îşi asume un consimţământ conştient, sau violul în 
cadrul unei căsnicii, în care relaţia dintre soţ şi soţie poate să implice un anume grad de consimțământ. 
Problema consimţământului este adesea invocată şi în acuzaţiile de HĂRȚUIRE SEXUALĂ la locul de 
muncă, precum şi în cazurile de molestare sexuală a minorilor (a se vedea şi MOLESTAREA 
MINORILOR; LEGILE MOLESTĂRII MINORILOR; VIOLUL COMIS DE UN PRIETEN; VIOLUL). 

În general, violul este definit de legile statelor ca fiind contactul sexual cu cineva, fără ca acea 
persoană să fi consimţit în mod conştient şi activ. Aceasta înseamnă că violul presupune nu numai un 
contact sexual cu folosirea forţei. Contactul sexual cu o persoană care are un handicap mintal care face 
consimţământul imposibil se consideră tot viol. De asemenea, minorele, în mod obişnuit cele sub 16 sau 
sub 18 ani, în funcţie de legile statului respectiv, sunt considerate incapabile de a-şi da consimţământul 
conştient pentru un contact sexual. 

Atunci când se recurge la forță pentru a determina o femeie să se supună unui act sexual, 


problema violului este clară. Dar unele femei nu se consideră victime ale unui viol dacă au fost să 


„petreacă” şi au fost intoxicate şi determinate să facă sex sub influenţa drogurilor, nefiind în măsură să 
răspundă în mod perfect conştient avansurilor. 

Cel puţin una din patru femei din America este victima unui viol în decursul vieţii. Studiile 
estimează că peste 90% din femeile care au fost agresate sexual nu depun plângere la poliţie. 
Aproximativ 40% nu spun nimănui. 

Deşi tendinţa este în schimbare, cele mai multe legi legate de viol din trecut prevedeau că un 
bărbat nu poate fi acuzat că şi-a violat soţia. Unele state şi-au revizuit legislaţia legată de viol, astfel 
încât un bărbat poate fi dat în judecată pentru că şi-a violat soţia. Dar procesele duse pe baza acestor 
legi se loveşte de problema dovedirii: această situaţie are loc în general în cadrul intim al patului 
conjugal. 

În absenţa folosirii evidente a forţei, problema consimțământului în cazurile de acuzaţie de viol 
comis de un prieten a dus invariabil la controverse. Dacă unul din parteneri a spus un „nu” care 
înseamnă „da”? Dacă unul din parteneri a comunicat consimțământul prin intermediul 
comportamentului anterior? Sau prin semnale? Dacă a comunicat că e de acord prin modul în care se 
îmbracă? Dacă una din părţi a fost provocată şi deci se putea aştepta deznodământul? 

Unele dintre aceste întrebări pot să încurce mai mult problema, dar o cale de a clarifica 
subiectul este să ne amintim că avem dreptul să refuzăm orice tip de contact sexual, în orice moment şi în 
orice loc şi în orice stadiu al unei relaţii, indiferent de nivelul de excitare sexuală atins de partener. Nu 
există lucruri de tipul „punctul de la care nu mai poţi da înapoi”, momentul din care nimeni n-ar mai 
avea dreptul să decidă ce să facă cu propriul trup. „Nu” înseamnă NU. 

Este poate un concept greu de acceptat pentru unii, atunci când o femeie se plasează voluntar 
într-o situaţie în care se teme că ar putea fi văzută că „o cere”. În asemenea situaţii, ea ar trebui să ştie 
că partenerul are tot dreptul să fie frustrat sau chiar furios atunci când i se spune „nu”. Un partener are 
dreptul la propriile lui păreri şi sentimente, dar dreptul lui se opreşte acolo unde începe spaţiul personal 
al celuilalt. Toţi avem dreptul să ne exprimăm dezamăgirea, dar nu întotdeauna avem dreptul să ne 


impunem voinţa, iar contactul sexual este una din aceste situaţii. „Nu” înseamnă NU. 

Conform legilor americane, o persoană are dreptul să lucreze într-un mediu lipsit de 
comunicaţii sexuale „nedorite”, lipsit de solicitări pentru un contact sexual. Acceptul sau refuzul unui 
asemenea comportament de către un angajat nu poate constitui baza pentru decizia de a nu fi angajat 
sau de a fi concediat de către angajator. Altfel, am avea a face cu o discriminare a individului la locul de 
muncă. Aceasta înseamnă că, chiar dacă un individ nu pierde o slujbă sau o potenţială slujbă, fiind doar 
forţat să trăiască într-un mediu cu abuzuri verbale sau fizice, el are dreptul să depună plângeri 
împotriva mediului ostil tolerat de angajator. La locul de muncă, comportamentul profesional ar trebui 
să fie singurul criteriu de evaluare a contribuţiei, nu modul în care se acceptă sau nu un comportament 


sexual insultător. Unii angajaţi ezită să-şi exprime părerile, temându-se de represalii, iar uncori ei 


consimt tacit, neluând cuvântul. Legea îi protejează pe angajaţi de represalii în asemenea cazuri. 


Angajaţii trebuie să se educe pe ei înşişi în privinţa dreptului lor de a spune „nu”. 


CONTRACEPȚIA Vezi CONTROLUL NAŞTERILOR; MITURILE CONTROLULUI 
NAŞTERILOR; CAPACUL CERVICAL; CONCEPȚIA; PREZERVATIVELE; SPUMELE, CREMELE ŞI 
GELURILE CONTRACEPTIVE; DIAFRAGMELE; STERILETUL; PLANIFICAREA NATURALĂ A 
FAMILIEI; PLANIFICAREA FAMILIALĂ ŞI MARGARET SAGNER; VASECTOMIA ŞI PILULA 
MASCULINĂ. 


SPUME, CREME ȘI GELURI CONTRACEPTIVE Metodele legale de CONTROL AL 
NAȘTERILOR pentru femei includ contraceptive care pun o barieră fizică sau chimică. Sunt mijloace 
familiare oricui, pentru că sunt prezentate atât în supermarket-uri, cât şi pe rafturile farmaciilor. (A nu 
se confunda cu metodele igienei feminine, care nu pot să preîntâmpine nici graviditatea, nici bolile cu 
transmisie sexuală.) Pot fi obţinute fără reţetă şi nu au efecte secundare serioase, dar nu sunt la fel de 
eficiente ca alte mijloace contraceptive, unele din ele fiind bine să se folosească doar în asociere cu alte 
metode de barieră. 

Aceste produse oferă într-un anumit grad o protecţie împotriva BOLILOR CU TRANSMISIE 
SEXUALĂ, inclusiv HIV, dar deoarece SIDA este o boală mortală, riscurile ar trebui considerate prea 
mari pentru ca cineva să se bazeze exclusiv pe aceste metode atunci când face sex cu un partener despre 
care nu ştie dacă e lipsit sau nu de boli. 

Spuma contraceptivă vaginală este plasată într-un aplicator, care este folosit pentru a o 


introduce în vagin. (Unele tipuri sunt preambalate în doze de unică folosinţă în aplicator.) Datorită 


o 


ectelor peliculare, spuma se împrăștie peste tot prin vagin şi va acoperi colul uterin. Spuma conține un 
spermicid care paralizează spermatozoizii, împiedicându-i să ajungă în uter şi deci să fertilizeze ovulul. 
Ca să fie folosită cum trebuie, trebuie urmate întocmai instrucţiunile producătorului. 

Pentru femeile care simt o jenă la atingerea organelor genitale, spuma oferă avantajul unui 
aplicator uşor de folosit. Nu este nevoie ca spuma să fie înlăturată, pentru că este antrenată de secrețiile 
naturale ale vaginului. Unele femei găsesc aceste spume murdare şi lipicioase şi consideră că, de vreme 


ce spuma trebuie plasată imediat înainte de penetrare, ea lipseşte actul sexual de o componentă a 


spontaneităţii, cu toate că şi procesul de aplicare poate să facă parte din preludiu. 

Dintre femeile care folosesc spuma drept unică metodă contraceptive, 20 din 100 vor rămâne 
însărcinate în timpul unui an de utilizare. Combinând spuma cu alte metode de contracepţie, cum ar fi 
PREZERVATIVELE şi DIAFRAGMELE, rata eficienţei se măreşte semnificativ. 

Ovulele care eliberează un spermicid atunci când sunt introduse în vagin sunt mai puţin 


„murdare” decât spumele şi nu necesită o aplicare, lucru pe placul multor femei. Pe de altă parte, ele 


trebuie să fie plasate în vagin cu cel puţin zece sau cincisprezece minute înaintea penetrării şi cu nu mai 
mult de patruzeci şi cinci de minute înainte de terminarea actului sexual şi de aceea afectează, categoric, 
spontaneitatea, deşi prin integrarea utilizării lor în preludiu se poate recupera o parte din farmecul 
actului. Dacă bărbatul nu a ejaculat în patruzeci de minute de la plasarea ovulului în vagin, trebuie 
inserat un alt ovul, începând un alt interval de aşteptare. 

Spermicidele care se livrează sub formă de creme sau geluri sunt destinate utilizării în 
combinaţie cu diafragma sau cu CAPACUL CERVICAL, deşi unele vin cu aplicatoare şi se pot folosi 
fără aceste bariere fizice. Aceasta le scade eficienţa până la aproximativ 20%. Rata lor joasă de 
protecţie împotriva HIV le face inacceptabile pentru cineva cu mai mulți parteneri sexuali, dacă nu se 


folosesc şi prezervativele. 


CURTEA Procesul de cunoaştere care are loc în cadrul unui cuplu şi care uneori conduce la 
căsătorie. Deşi obiceiurile variază în funcţie de cultură, în fiecare societate în care există viitori iubiţi 
curtarea funcţionează ca un dans, în care ambii parteneri pot să examineze sentimentele proprii după ce 
experimentează şi comunică o atracţie sexuală inițială. 

În unele culturi nu există curtea, ci numai aranjamente matrimoniale. Dar culturile moderne 
permit libertatea de alegere. Bărbaţii şi femeile trebuie să găsească şi să-şi aleagă partenerii şi să-i 
convingă să-i iubească şi să se căsătorească. Acest proces de convingere romantică face parte tot din 
funcţiile curtării. 

Deşi un cuplu care se întâlneşte nu efectuează neapărat o curte, atunci când un cuplu ajunge la 
sentimente serioase, este în acelaşi timp înălțător şi înfricoşător. Curtea permite cuplului un răgaz să se 
închege şi să se gândească bine la ideea că-şi vor petrece restul vieţii împreună. lubiţii pot să trăiască 
emoţii şi temeri care adesea pot să fie copleșitoare. 

Curtea este un proces activ: unul din iubiţi îl curtează activ pe celălalt. În mod tradiţional, 
răspunderea curtării cade în seama bărbatului. El o invită pe femei la întâlniri, el îi trimite flori, îi oferă 
o masă şi o convinge de sentimentele lui, în cele din urmă propunându-i căsătoria. Dar chiar şi în cadrul 
tradiţiei adesea femeia este cea care face pe ascuns curtea. O zicală foarte înțeleaptă spune că „el a 
vânat-o şi ea l-a prins”. Adesea, femeia este cea care alege bărbatul şi apoi comunică receptivitatea ei 
prin diferite semnale. Râde la glumele lui, îi permite să-i mai ofere o băutură, îşi lasă mâna pe 
genunchiul lui. Femeia este cea care stabileşte câtă curte să i se facă înainte de a se trece la sex. 

Toate aceste manevre au făcut parte din arsenalul dansului curtării din trecut. Totuşi, regulile 
dansului se tot schimbă. Multe femei au acum impresia că pot să curteze un posibil partener deschis şi 
declarativ. Ele pot să-l invite pe bărbat, să plătească cina, să iniţieze sexul şi să pună problema 


căsătoriei. Curtea a rămas în continuare un dans, în care bărbatul şi femeia îşi explorează sentimentele 


şi temerile; dar acum femeia poate iniţia o relaţie — atâta vreme cât este dispusă să se supună riscului 
unui refuz. 

Cuplurile căsătorite consideră adesea perioada curtării ca fiind cea mai frumoasă. A fost 
perioada în care s-au îndrăgostit, perioada ROMANTICĂ şi o perioadă de intensă excitare sexuală. Şi 
aceasta este o importantă funcţie a curţii, aceea de a oferi cuplurilor un fundament pentru iubirea 
romantică şi sexuală. Păstrată cu grijă, această iubire poate să dureze de-a lungul întregii căsnicii, de-a 


lungul întregii vieţi (vezi şi FLIRTUL). 


PĂDUCHII PUBIENI ŞI RÂIA Păduchii pubieni („păduchii laţi”) şi râia se pot transmite de 
la o persoană la alta prin contact sexual. Aceşti paraziți produc o mâncărime intensă, care poate duce la 
iritaţii puternice ale zonei pubiene. Tratamentul încununat de succes presupune aplicarea de scabicide o 


decontaminare completă a hainelor şi aşternutului de pat. 


CUNNILINGUS Este o varietate de SEX ORAL care implică un contact al gurii cu organele 
genitale feminine. Termenul previne din combinarea a două cuvinte latine: cunnus, care înseamnă 
vulvă, şi ingere, care înseamnă a linge. Cunnilingus este considerat de multe femei ca fiind cel mai 
eficient mijloc de stimulare sexuală. Unele spun că este singura cale pe care pot ajunge la ORGASM. 

Cunnilingus nu este agreat de toate femeile, dar se pare că în ultimii cincizeci de ani este tot mai 
mult acceptat. În cadrul unui cuplu de lesbiene, este principala sursă de satisfacţie sexuală. Un indiciu 
al acceptabilităţii tot mai mari a cunnilingusului se poate vedea în compararea datelor culese de Alfred 
Kinsey în anii 1940 cu cele ale altor cercetători, din anii 1970 şi 1980. De exemplu, printre femeile 
căsătorite cu studii superioare rata de acceptare a procedeului a urcat de la 58% la 72%. 

Multe cupluri consideră cunnilingus ca fiind foarte preţios pentru stimularea şi satisfacerea 
femeii în perioadele în care bărbatul-partener are probleme temporare cu obţinerea erecţiei. În unele 
cazuri, cunnilingus este preferat de femeile care tocmai au născut, până când zona vaginală este 
complet vindecată. 

Pentru cele mai multe femei, senzaţia principală dată de cunnilingus vine din stimularea 
CLITORISULUI de către partenerul care linge zona cu mişcări lente sau rapide. Dar pentru altele 
această stimulare poate fi mult prea intensă, cazuri în care bărbatul ar trebui să îşi concentreze 
activitatea pe părţile laterale ale zonei clitoridiene. Dacă clitorisul femeii este suficient de alungit în 
timpul excitării, partenerul poate să şi sugă. Zona din jurul clitorisului, în special labiile, este adesea o 
sursă de atenţie în timpul procedeului de cunnilingus şi poate fi de asemenea linsă şi trasă cu blândeţe 
cu gura. Senzaţia individuală a femeilor prezintă o plajă întinsă şi de aceea este imperativ ca partenerii 
să discute mai întâi care zone oferă senzaţii plăcute sau neplăcute persoanei care receptează 


cunnilingusul. 


Multe femei declară că este foarte iritantă barba pe care o au bărbaţii la sfârşitul zilei, când se 
angajează în actul sexual. Această „mirişte” poate fi extrem de neplăcută pentru unele femei, dar pentru 
altele senzaţia bărbii partenerului poate fi foarte excitantă. 

Multe persoane au primit în copilărie mesajele subtile care asociază organele genitale şi zonele 
din jurul lor cu murdăria. Cei mai mulți adulţi par să fi trecut peste aceste asocieri, dar din timp în timp 
mirosul zonelor vaginale poate să întărească prejudecăţi timpurii. După o spălare normală, de rutină, 
zona vaginală nu ar trebui să aibă un miros neplăcut. Dacă acesta există totuşi, femeia ar trebui să 
consulte un ginecolog. 

Cunnilingus se poate defini şi prin termeni „de stradă”, cum ar fi: „a da jos”, „plonjeuri”, „a da 


limbi” etc. (vezi şi FELAȚIA; SEXUL SIGUR; POZIȚIA ŞAIZECIŞ NOUĂ). 


VIOLAREA DE CĂTRE PRIETEN Multe studii arată în zilele noastre că violurile sunt 
comise în majoritate nu de către străini, ci de către cineva cunoscut de victimă. 

O anchetă recentă printre femeile care lucrează şi studentele de colegiu, efectuată de 
Facultatea de Medicină a Universităţii Arizona, a relevat că peste 80% din victimele unor violuri 
cunoşteau persoana care le-a violat, iar dintre victimele de la colegiu peste jumătate fuseseră obligate la 
sex de către prietenii lor. Asemenea statistici nu sunt niciodată foarte de încredere, dar nu există nici o 
îndoială că violul (sau violul comis de către un cunoscut) este un fenomen în creştere şi o problemă 
socială care a iscat o furtună de păreri controversate în Statele Unite. 

Controversa se duce în jurul problemei centrale — în jocul sexual non-verbal jucat de bărbat şi 
femeie, ce constituie CONSIMȚĂMÂNT şi ce nu ? Unele cazuri de viol comis de un cunoscut sunt, 
evident, limpezi şi nu pot fi în discuţie — violarea victimei prin folosirea forței de către făptaş. Dar nu 
toate cazurile sunt atât de clare. La fiecare VIOL comis cu recurgerea la forță există altele care se pot 
numi în cel mai bun caz „sex constrâns” — situaţii în care un bărbat este prietenul unei femei şi are 
întâlnire cu ea sau chiar se află în pat cu femeia şi are senzaţia, dintr-o multitudine de motive, că poate 
să ignore „nu”-ul ei la propunerea de contact sexual şi să-şi arate bărbăţia în faţa obiecţiilor ei. 
Asemenea constrângere, dacă devine agresivă şi fizică, poate deveni viol comis de un cunoscut. Dar 
liniile de demarcare dintre seducere, constrângere şi viol sunt foarte neclare. 

Bărbaţii şi femeile au adesea alte idei despre ceea ce înseamnă a fi de acord să faci sex. Atunci 
când o femeie se arată doritoare să fie sărutată sau mângâiată, de exemplu, un bărbat poate să îi 
interpreteze eronat comportamentul, crezând că este o invitaţie la un contact sexual. Atunci când o 
femeie spune „nu”, un bărbat presupune foarte adesea că înţelesul este „poate”, adică începutul unui 
proces de negociere. În mod similar, atunci când o femeie este de acord să intre în apartamentul sau 
dormitorul unui bărbat, unii bărbaţi presupun că acest lucru înseamnă că ea doreşte să facă sex. În 


realitate, femeia poate să nu se gândească de loc la aşa ceva. 


Mare parte din confuzia creată între concepţiile bărbaţilor şi femeilor de astăzi are rădăcini 
adânci în jocurile sexuale vechi de mii de ani dintre cele două sexe. În mod tradiţional, bărbaţii şi 
femeile nu discută explicit despre sex. Ei au născocit un foarte elaborat limbaj al FLIRTULUI, 
trimiţându-şi unii altor semnale uneori foarte subtile. Nu este surprinzător că asemenea semnale pot să 
se intersecteze, în special atunci când cineva este excitat sexual şi predispus să vadă dorinţa la un 
potenţial partener sexual. Mulţi bărbaţi cred sincer că femeile doresc ca ei să treacă peste protestele lor 
— că refuzul femeii este parte esenţială a unui „joc al împerecherii” care dictează că femeile trebuie să 
reziste, de formă. Un studiu recent coroborează această afirmaţie. Bărbaţii şi femeile au probleme 
atunci când e să se cadă de acord asupra a ceea ce înseamnă în realitate „nu”. Dar atunci când o femeie 
spune „stop, nu sunt pregătită”, bărbatul adesea are tendinţa să înţeleagă „da”. Adesea, el consideră 
spusele femeii o invitaţie la continuarea avansurilor, pentru a o excita sexual. Dacă „nu”-ul femeii este 


interpretat drept „da, continuă, aprinde-mă”, este uşor de înţeles că insistenţele bărbatului vor căpăta 
un aspect fizic tot mai accentuat — chiar violent — şi se poate trece linia dintre convingere şi viol. 
Există, în fapt, un larg consens între cercetători, care spun că bărbaţii şi femeile implicaţi în cazuri de 
sex forţat sau „constrâns” adesea nu înţeleg că au trecut graniţa definiţiei legale a violului. Într-un 
studiu revelator, bărbaţi au fost întrebaţi dacă ar forţa o femeie să facă sex, ştiind că nu vor fi traşi la 
răspundere. Aproape jumătate au răspuns „da”! Dar atunci când au fost întrebaţi dacă ar viola o femeie 
dacă ar şti că pot fi prinşi, numai aproximativ 15% au spus că ar face-o. 

Asemenea probleme de percepţie sunt puternic accentuate atunci când intră în scenă alcoolul şi 
drogurile. Din punct de vedere legal, se pune problema dacă o femeie poate să consimtă la sex dacă este 
beată. Şi totuşi, ştim că multe persoane — şi bărbaţi, şi femei — recurg adesea deliberat la alcool 
pentru a-şi reduce inhibiţiile şi se angajează în mod curent în sex atunci când sunt intoxicaţi. Pentru ca 
sexul să fie cu adevărat consimţit, trebuie ca ambele părți să fie conştiente de ceea ce fac şi responsabile 
pentru acţiunile lor. Beţia exclude asemenea condiţii. Acest lucru este o dilemă în particular în 
campusurile facultăţilor, acolo unde s-a tras alarma asupra numărului mare de violuri comise de 
cunoscuţi. Violul din cadrul asociaţiilor studenţeşti este o reală problemă. La petreceri, atunci când se 
bea, se fac glume pe teme sexuale, există o competiţie în această direcţie, avem un context care 
încurajează comportamentul sexual agresiv. Fetele care se îmbată la petrecerile studenţeşti pot să nu 
ştie că au cerut să facă sex. Cu toate acestea, ele trebuie să fie conştiente de faptul că asemenea 
comportament le pune într-o situaţie vulnerabilă. 

Factorii principali ai sexului constrâns incert sau ai violului comis de către o cunoştinţă sunt 
lipsa de înţelegere între sexe, faptul că nu este respectată partenera şi faptul că nu este acceptată 
responsabilitatea pentru acţiunile proprii. În cele din urmă, bărbaţii trebuie să accepte că femeile nu le 
trimit întotdeauna semnale sexuale. Faptul că o femeie îmbracă haine sexy, intră în camera unui bărbat 


sau îi permite acestuia să o sărute nu înseamnă automat că ea este interesată de actul sexual. Bărbaţii 


trebuie să înţeleagă şi să accepte că „nu” însemnă „nu” şi că sexul este un privilegiu acordat, nu un 
drept avut. În ce le priveşte, femeile trebuie să înțeleagă că bărbaţii nu le pot citi gândurile. O femeie ar 
trebui să ştie care sunt limitele ei sexuale şi să le expună limpede bărbatului cu care se află. De 
asemenea, ea trebuie să accepte că siguranţa sexuală proprie cade în responsabilitatea ei. În termeni 
reali, aceasta înseamnă că trebuie să se folosească de bunul simţ. Nu este înţelept ca o femeie să se 
îmbete atunci când se află cu cineva relativ străin, sau să se răzgândească în privinţa sexului în mijlocul 
preludiului, dezbrăcată, lângă prietenul ei. Da, ea are dreptul să se răzgândească. Dar în asemenea 
circumstanţe un bărbat poate fi înţeles când nu admite că femeia spune chiar „nu”. Este foarte puţin 
probabil că sexul prin constrângere va fi vreodată eliminat din societatea noastră. Într-un sens foarte 
real, seducţia este un fel de joc, iar limbajul sexului nu este precis. Totuşi, bărbaţii şi femeile pot face 
foarte multe pentru a îmbunătăţi înţelegerea şi respectul reciproc. Atunci când sexul este privit ca o 


plăcere împărtăşită cu cineva şi nu ca un act egoist, constrângerea este de neconceput. 


ÎNTÂLNIRILE. Întâlnirile par să fie un fenomen relativ recent apărut în cultura occidentală. 
Sociologii atribuie creşterea popularității întâlnirilor dispariţiei căsătoriilor aranjate, care a coincis cu 
dezvoltarea automobilului şi a transportului în masă, care au mărit mobilitatea tinerilor. El 
contrastează cu formele mai tradiţionale de întâlnire cu sexul opus, care se purtau sub ochii vigilenţi ai 
adulţilor, care acționau ca nişte guvernante. Întâlnirile şi forma lor ulterioară de „a fi cu” — întâlniri cu 
o singură persoană de sexul opus — furnizează mijloacele de selectare a partenerilor, în locul fostelor 
căsătorii aranjate de părinţi. Deşi cei mai mulţi cred că cele mai multe întâlniri încep o dată cu 
pubertatea, există un număr tot mai mare de pre-adolescenţi care nu numai că încep întâlnirile, dar şi 
„sunt împreună”. 

Întâlnirile din timpul ADOLESCENȚEI sunt considerate de cei mai mulți specialişti ca fiind un 
stadiu normal şi sănătos de a învăţa şi de a practica cunoştinţele psihosexuale necesare pentru o 
tranziţie la o implicare emoţională mai intensă. Totuşi, exclusivitatea socială inerentă stării de „a fi cu” 
poate să le producă adolescenților unele probleme, care, prin limitarea aceste experienţe sociale la o 
singură persoană, pot să nu-şi dezvolte pe deplin alte fațete ale personalităţii sau interesele care par să 


plictisească partenerul. 


DEPO-PROVERA Este o metodă reversibilă, prescriptibilă de către doctor, de CONTROL AL 
NAȘTERILOR. Depo-Provera se prezintă sub formă de injecție şi prin urmare trebuie să fie 
administrată de un profesionist. Injecţia conţine un hormon care împiedică ovarele să secrete ovulele şi 
îngroaşă mucoasa colului uterin, pentru ca spermatozoizii să nu ajungă la ovulele care au putut totuşi fi 


eliberate. Efectele injecţiei durează douăsprezece săptămâni. Femeile care folosesc injecţia şi vor să 


rămână după aceea însărcinate trebuie să aştepte în medie zece luni, cel mult optsprezece luni după 
ultima injecție pentru a deveni gravide. 

Depo-Provera este o metodă foarte eficientă de control al naşterilor: doar 3 femei din 1.000 vor 
rămâne însărcinate după un an de utilizare. Dat fiind că femeia nu mai trebuie să facă nimic după 
primirea injecţiei, nu există nici o şansă ca ea să comită vreo greşeală. Evident, ea trebuie să se ducă la 
doctor o dată la douăsprezece săptămâni, pentru o nouă injecție. 

Totuşi, există posibile efecte secundare. Deoarece efectul injecţiilor Depo-Provera este de 
douăsprezece săptămâni, nu ai cum să anulezi efectul lor decât atunci când a încetat efectul (perioadă 
care poate să dureze mai mult de douăsprezece săptămâni). Aceste efecte secundare se pot manifesta ca 
intervale neregulate între cicluri, sângerări menstruale mai lungi, apariţia unor mici sângerări chiar şi 
între cicluri şi prin perioade lungi fără menstruaţie. Cu cât foloseşte un timp mai îndelungat 
Depo-Provera, femeia are şanse tot mai mari de a-i înceta perioadele menstruale. Peste jumătate din 
utilizatoarele de Depo-Provera nu mai au ciclu după un an de injecții. Pot să apară şi alte efecte 
secundare, cum ar fi schimbarea apetitului, câştigul în greutate, durerile de cap, sânii dureroşi, amețeli 
şi o dorinţă sexuală sporită. Ca şi în cazul pilulei, femeile fumătoare de peste treizeci şi cinci de ani nu 
au voie să apeleze la Depo-Provera. 

Costul tratamentului Depo-Provera include în mod obişnuit un consult iniţial la doctor, care la 
un cabinet privat din Statele Unite costă între 35 şi 125 de dolari (la o clinică va costa mai puţin). 
Injecţiile costă fiecare între 22 şi 30 de dolari. Vizitele ulterioare costă între 20 şi 40 de dolari, plus 


costul injecţiei. 


DEPRESIA Vezi SINDROMUL CUIBULUI PĂRĂSIT; DEPRESIA POST-PARTUM; 
STRESUL POST-TRAUMATIC. 


DIABETUL Vezi SARCINA CU RISC CRESCUT; BOLILE LEGATE DE SARCINĂ. 


DIAFRAGMA Este o metodă de barieră în cadrul CONTROLULUI NAȘTERILOR; este 
fabricată din cauciuc. Atunci când este plasată acoperă complet colul uterin, împiedicând 
spermatozoizii să ajungă la ovulele femeii. Este subţire şi are o formă de dom, cu o margine flexibilă. 
Necesită o examinare clinică preliminară şi apoi o aplicare atentă. Întreruperea folosirii ei îi readuce 
imediat femeii fertilitatea. Diafragma este folosită întotdeauna împreună cu o cremă, o spumă sau un gel 
spermicid, care se aplică pe suprafaţa exterioară a diafragmei, pentru a omori spermatozoizii, care 
altfel ar trăi până la şapte zile. Diafragma trebuie să fie scoasă din vagin în intervalul a douăzeci şi 


patru de ore. 


Diafragma trebuie să aibă mărimea corectă şi de aceea trebuie ca un doctor să facă iniţial 
evaluarea mărimii ei. Clinicianul trebuie să furnizeze şi instrucţiunile pentru inserarea şi înlăturarea 
diafragmei, ca şi condiţiile în care poate fi folosită. 

Diafragma nu este potrivită pentru toate femeile. Între condiţiile care împiedică utilizarea 
diafragmei se numără: tonus slab al mușchilor vaginali, un uter ascuţit sau încovoiat, infecţii repetate 


ale tractului urinar. Diafragma nu trebuie folosită în timpul menstruației. 

Inserarea corectă a diafragmei 

O diafragmă trebuie inserată cu până la şase ore înaintea contactului sexual. Ea este împăturită 
în două şi, după inserarea în vagin, împinsă astfel încât să acopere colul uterin. Ea trebuie să rămână pe 
loc cel puţin opt ore după contactul sexual, iar dacă acesta se repetă, trebuie să se mai aplice spermicid 
câtă vreme diafragma se află la locul ei. La o utilizare tipică, diafragma are o rată de eşec de 18 la suta 
de femei într-un an de folosire, rată care scade la 6% la o utilizare perfectă. Unele femei prezintă alergie 
la cauciucul diafragmei şi altele pot să capete infecţii ale vezicii urinare de la folosirea diafragmei. Mult 
mai rar se întâlnesc cazuri de sindrom de ŞOC TOXIC. Diafragma oferă o oarecare protecţie împotriva 
BOLILOR CU TRANSMITERE SEXUALĂ, dar în zilele noastre nu este suficientă împotriva SIDA. 
Diafragmele sunt convenabile şi relativ ieftine. Examinarea şi evaluarea mărimii vor costa între 50 şi 85 
de dolari, iar diafragma în sine costă între 13 şi 25 de dolari. 

Unor femei nu le place să plaseze ceva în vaginul propriu, în timp ce altele au degetele prea 
scurte pentru a plasa diafragma. Totuşi, diafragmele au avantajul că nu întrerup interludiul, dacă sunt 
plasate înainte şi nici nu pot fi simţite de nici unul dintre parteneri. Cu toate acestea, ele pot fi dislocate 


dacă se face sex cu femeia aflată deasupra. 


REGIMUL ALIMENTAR ÎN TIMPUL SARCINII Vezi SARCINĂ ŞI DIETĂ; ÎNGRIJIREA 
PRENATALĂ. 


PENISURI ARTIFICIALE (DILDO) Dildo-urile sunt penisuri artificiale, fabricate într-o 
multitudine de lungimi şi circumferinţe, pentru a oferi diferite senzaţii de umplere a VAGINULUI sau a 
ANUSULUI. Deşi nu există date de încredere asupra persoanelor şi momentelor în care sunt folosite, cei 
ce se ocupă de educaţia sexuală şi sexologii cred că sunt folosite în principal de femei, care le inserează 


în vagin, pentru a ajuta la MASTURBARE. De asemenea, pot fi folosite şi de femei care simulează coitul 


cu alte femei, sau pentru emularea sexului anal cu un bărbat. În aceste ultime două situaţii, femeia 
foloseşte un harnaşament special conceput, pentru a ţine penisul artificial în poziţie. 

Din punct de vedere istoric, penisurile artificiale au fost construite dintr-o mare varietate de 
materiale, inclusiv aur, argint şi fildeş sau, mai puţin scumpe, ceară şi lemn. Ele sunt amintite din 
antichitate, în piesele lui Aristofan, între care amintim Lysistrata. Într-o pictură antică chinezească, trei 
femei studiază cu mare atenţie produsele unui negustor de penisuri artificiale. 

Unele dintre penisurile artificiale mai vechi sunt goale înăuntru, permiţând trecerea unui lichid 
cald, care simulează ejacularea. Unele dildo-uri moderne sunt acţionate cu baterii şi se cunosc sub 
numele de VIBRATOARE. Cele mai obişnuite dildo-uri din zilele noastre — şi cele mai bune, se spune 
— sunt făcute din cauciuc siliconic şi sunt disponibile în magazinele specializate în auxiliare sexuale 
pentru femei. Multe femei consideră că aceste penisuri artificiale de silicon sunt foarte satisfăcătoare, 
datorită texturii lor suple şi netede. Obiectele rețin căldura bine şi pot fi curățate uşor şi sterilizate în 
apă fiartă. În cartea ei Sex for One (Sexul de unul singur), Betty Dodson, o autoritate în materie de 
masturbare feminină, sugerează că un dildo eficient poate fi sculptat şi dintr-un castravete, oferindu-i 
cititoarei şi instrucţiuni. 

Unii terapeuţi ai sexului au recomandat folosirea unor penisuri artificiale mai mici, pe post de 
dilatatori în cazurile de vaginism sau de contact sexual dureros. Altă utilizare medicală a dildo-urilor 
este un dispozitiv-proteză pentru bărbaţii cu răni la penis. Acesta este prins de corpul bărbatului cu 
ajutorul unui harnaşament şi îi permite să simuleze coitusul prin penetrarea partenerei cu dildo-ul, îl 
locul penisului. Recent, dildo-ul ca proteză de penis a fost înlocuit cu implantul de penis. 

Deşi penisurile artificiale au o lungă istorie în toată lumea, ele sunt folosite cel mai mult ca 
dispozitive secundare faţă de alte tipuri de excitare sexuală, cum ar fi vibratorul şi masturbarea cu 
degetul. Sau, cum scrie într-un catalog dintr-un magazin specializat pentru femei: „....nu concepem 
dildo-urile ca nişte imitații ale penisului. Le-am conceput să fie plăcute tactil şi estetic. Sunt accesorii 
sexuale, nu substitute.” În general, pe lângă folosirea lor ca proteze, dildo-urile sunt tratate mai mult ca 


nişte noutăţi decât ca o sursă majoră de satisfacţie sexuală (vezi şi TEHNICI SEXUALE LESBIENE). 
HANDICAPAȚII Vezi şi PERSOANELE HANDICAPATE ŞI SEXUL. 
BOLILE GRAVIDITĂȚII Vezi BOLILE ASOCIATE CU GRAVIDITATEA. 
DIVORŢUL Din 1850, istoria a înregistrat tot mai multe divorţuri în lumea occidentală. Acest 
lucru este perceput în general ca un semn de dezintegrare socială în nişte ţări care altfel sunt printre 


cele mai avansate din lume. Dar există un argument în favoarea unor legi ale divorţului chiar mai 


liberale în Vest. Şi bărbaţii şi femeile pot să scape acum de un parteneriat care nu funcţionează în care 


au intrat într-un moment în care nu puteau alege cu înţelepciune — când eşti tânăr, lipsit de experiență 
şi îndrăgostit. O dată cu complexitatea tot mai mare a societăţii moderne şi cu mobilitatea căpătată de 
indivizi, au apărut legi ale divorțului tot mai liberale, la care s-a apelat tot mai des. Persoana modernă 
este mult mai des departe de structurile familiale şi de controlul care ţinea pe vremuri atâţi oameni 
prinşi în nefericitele închisori familiale. Femeile, care acum au mijloace eficiente de contracepţie, cu 
care evită o sarcină prematură, care au slujbe şi cariere care le fac independente de nişte soți 
incompatibili, sunt principalele beneficiare ale eliberării oferite de divorţ. 

Este probabil adevărat că cei mai mulţi oameni vor relaţii stabile şi de durată cu membri ai 
sexului opus şi le vor căuta iar şi iar, fără a găsi întotdeauna ceea ce îşi doresc. De asemenea, este 
adevărat şi că îmbunătăţirea unei relaţii stabile (inclusiv CĂSNICIA) este un scop al noii arte a terapiei 
psihosexuale şi că terapia psihosexuală acţionează cel mai bine asupra oamenilor care se află în relaţii 
viabile, în care ei sunt utili unul altuia. Dar nu există suficiente dovezi că primele căsnicii ar fi de 
durată. În prezent, cam jumătate din primele căsnicii rezistă timpului. Dar este foarte discutabil câte 
dintre ele sunt funcţionale, fericite şi reciproc avantajoase. 

Divorțul este o instituţie antică şi el se găseşte adesea şi la culturile primitive. Divorțul era 
permis în China antică, în Japonia, la vechii greci, romani şi evrei. Evreii au permis dintotdeauna 
divorţul, deşi presiunea familială s-a situat cu mare greutate împotriva lui. Dar divorţul din aceste 
culturi tradiţionale era conceput în favoarea bărbatului: de obicei, soţul divorța de soţie. De obicei, era 
nevoie de un motiv foarte serios şi dacă divorțai în anumite situaţii erai pedepsit aspru. De exemplu, la 
chinezii antici, dacă un bărbat se îmbogăţea în timpul căsniciei, în anumite condiţii soţia lui putea să 
ceară divorţul sau să înceapă un proces care să îi dea dreptul să divorțeze. Cu toate acestea, ea avea 
şanse mult mai puţine să scape de o căsnicie decât avea bărbatul ei. 

Din punctul de vedere al femeii, faptul că în zilele noastre este mai uşor să obţii divorțul este un 
câştig, chiar dacă divorţul poate să ducă la ruperea unei căsnicii din care au rezultat copii. E mai puţin 
probabil ca femeia modernă care îşi câştigă singură traiul să stea căsătorită „de dragul copiilor”, 
pentru că să îţi creşti de una singură copiii este mult mai puţin stigmatizat de către societate, iar să fii 
divorțată nu mai constituie nici un rău din punct de vedere al societăţii. Totuşi, este adevărat că divorţul 
este o experienţă extrem de dureroasă pentru persoanele care trec prin el şi multe persoane preferă să 
rămână în căsnicii nefericite, în loc să ia în piept incertitudinile legate de libertatea individuală. Cu 
toate acestea, divorţul este de obicei considerat mai bun decât să rămâi într-o căsnicie a cărei nefericire 
va afecte în ultimă instanţă viaţa emoţională a tuturor membrilor familiei. 

Legile divorţului. Auzim foarte multe despre divorţuri murdare între persoane faimoase şi 
bogate, dar în fapt jumătate din toate căsătoriile din Statele Unite se încheie prin divorțuri banale. 
Aceste divorţuri sunt cele care au schimbat atât de mult lumea în care trăim. Dacă tendinţele actuale din 


divorţ şi proceduri vor continua, atunci tribunalele vor juca un rol din ce în ce mai mic, pe măsură ce 


oamenii vor recurge la alte tipuri de înţelegeri de divorţ, mai puţin stresante. Şi totuşi, traumele care 
sunt asociate cu divorţul sunt catalogate de către experţi ca fiind imediat sub cele asociate cu moartea 
unei rude apropiate şi de aceea va fi întotdeauna nevoie de o reglare a acestui sfârşit al unei căsnicii. 

Legile divorțului au în Statele Unite trei surse principale. Deoarece fiecare stat îşi are propriile 
lui legi ale divorţului, corpul principal al regulamentelor divorţului este constituit din suma statutelor 
legale din fiecare stat. Aceste legi trebuie să fie conforme atât cu Constituţia Statelor Unite, cât şi cu 
constituţiile fiecărui stat federal şi deci şi aceste legi fundamentale trebuie să joace un rol în legile 
divorțului. În sfârşit, există şi cazuistica anterioară, reguli practice provenite de la concluziile date de 
diverşi judecători, în care legile sunt aplicate şi interpretate şi pe care alţi judecători le iau în seamă 
atunci când iau propriile lor decizii. 

Deoarece divorţul a devenit mult mai comun (în 1990 au avut loc în Statele Unite peste 
1.200.000 de divorţuri), cele mai multe divorţuri nici nu mai ajung în instanţă, ci sunt decise între cele 
două părți, cu ajutorul avocaţilor lor. Tribunalele trebuie să aprobe fiecare divorţ şi prin urmare 
termenii fiecărei înţelegeri între părţi trebuie să fie conforme cu legile fiecărui stat. A devenit tot mai 
obişnuit ca diverse cupluri să îşi finalizeze propriile lor divorţuri, astfel încât în Arizona, de pildă, un 
cuplu poate „divorța prin corespondenţă”. Cu cât sunt mai simple circumstanţele (dacă nu au copii, 
dacă au o proprietate comună fără mare valoare şi dacă ambele părţi muncesc şi se pot susţine singure), 
cu atât mai puţină nevoie este de intervenţia unor tribunale. Uneori, acest lucru se numeşte „divorţ fără 
vinovaţi”, ceea ce înseamnă că nici una din părţi nu a suferit ceva de pe urma celeilalte astfel încât să fi 
determinat sfârşitul căsniciei. Părțile pot să declare încheiată căsnicia lor şi să producă documentele de 
încheiere, iar tribunalul va confirma documentele dacă acestea se vor conforma standardelor juridice 
ale tribunalelor statale şi locale. Modul precis în care se face acest lucru variază de la stat la stat. 

Evident, există şi alte situaţii, în special în care una din părţi a produs multe suferinţe celeilalte 
— de exemplu, comiţând ADULTER, abandon sau acţiuni crude şi inumane — iar partenerul afectat 
doreşte divorțul, în vreme ce celălalt se opune. Într-o asemenea situaţie, una din părţi trebuie să „cheme 
în judecată” pe cealaltă. Chiar şi după ce una dintre părți introduce acţiune judecătorească împotriva 
celeilalte, partenerii pot să se decidă de comun acord asupra încheierii amiabile a căsniciei şi împărțirii 


proprietăţii. Dacă o înţelegere nu este posibilă, va avea loc un proces, iar un judecător va decide asupra 


vinovăţiei fiecăreia dintre părți. Adesea, este şi o problemă de bani, iar una dintre părți — tradiţional, 
femeia, pentru că în trecut femeile nu lucrau în număr atât de mare ca în zilele noastre — va cere o 
susţinere materială din partea celeilalte, pe termen lung sau scurt, sau o plată pentru susţinerea pe care 
i-a oferit-o celeilalte părţi în timpul căsniciei. În cazurile în care una dintre părţi aduce în căsnicie sume 
considerabile, el (sau ea) poate să ceară celeilalte părţi să semneze un contract prenupţial, în care sunt 
stabilite limitele oricăror aranjamente de divorţ viitoare. Se vor împărţi numai bunurile căpătate ca 


rezultat al ambelor părți, soţ şi soţie, în timpul căsniciei. 


Cealaltă problemă importantă rezolvată de obicei prin divorţ este custodia copiilor şi 
susţinerea financiară a acestora. O mamă sau un tată care munceşte va continua să contribuie la 
susținerea financiară a copiilor, până când aceştia vor ajunge la maturitate. Din nefericire, mulţi, dacă 
nu majoritatea taţilor nu îşi respectă obligaţiile de plată şi lăsându-le pe mame să aibă grijă de copii 
atât fizic, cât şi financiar — ceea ce constituie o povară greu de suportat. Tot mai multe state şi probabil 
că în curând şi guvernul federal iau măsuri pentru a obliga părinţii să plătească pensiile alimentare 
pentru copii, cerându-le angajatorilor să reţină plăţile din salarii, aşa cum se face cu persoanele care se 
sustrag plăţii impozitelor, sau prin stabilirea proprietăţilor din ale căror venituri vor fi satisfăcute 


obligaţiile de plată. 


DOMINARE ŞI SUPUNERE Pe măsură ce indivizii se dezvoltă şi îşi lărgesc experienţa 
sexuală, unii dintre ei vor observa că anumite practici sexuale neobişnuite îi excită mult mai mult decât 
acţiunile obişnuite în timpul unui act sexual. Pentru unii, activitatea sexuală care produce cele mai mari 
satisfacţii poate să implice o formă de dominare sau de umilire sexuală a partenerului. În sensul cel mai 
larg, aceste practici sexuale sunt considerate o formă de parafilie, adică iubirea pentru practicile 
sexuale neobişnuite. Mai specific, dominarea sexuală este adesea considerată de psihoterapeuţi o formă 
de SADO-MASOCHISM. Deşi unii indivizi pot fi destul de obsedaţi de acest tip de comportament ca să 
fie consideraţi cazuri psihopatologice, pentru mulţi, în special în cupluri căsătorite, dominaţia sexuală 
se poate manifesta numai în „jocuri” consensuale care implică legări şi disciplină sau alte forme de 
dominare şi supunere. Într-un recent studiu la nivel naţional, 11% din bărbaţi şi femei au susţinut că au 
avut experienţe de dominație şi/sau legare. 

În aceste relaţii, unul dintre parteneri se comportă de o manieră dominatoare, în vreme ce 
celălalt este supus în timpul „jocului”. Comportamentul din timpul acestor episoade, pentru cei care nu 
sunt consideraţi clinic sado-masochişti, nu reflectă în mod obişnuit relaţie din cadrul cuplului în viaţa de 
toate zilele. Dimpotrivă, unii cercetători au raportat că persoanele care exercită o mare autoritate şi 
control asupra altora în afaceri şi în viaţa profesională joacă rolul de supus în aceste jocuri sexuale, în 
vreme ce, reciproc, persoana ştearsă din viaţa de zi cu zi poate să dorească o dominație extremă în 
activităţile din timpul sexului. Distincția dintre obsesia psihopatologică şi jocul ca varietate este o 
decizie clinică şi ar trebui să fie făcută doar de personalul calificat. Dacă partenerul supus nu este un 
adult capabil să consimtă, acest comportament este considerat de natură infracţională. 

În cea mai simplă formă a ei, dominaţia poate să implice simpla legare, în care un soţ sau o soţie 
îşi leagă partenerul de pat în timp ce face sex cu el. Multe cupluri consideră această practică inofensivă, 
un recent bestseller semnat de Stephen King explorează ororile unui asemenea joc scăpat de sub control. 


În jocurile mai elaborate, partenerii supuşi pot fi loviți sau biciuiţi pentru imaginare fapte rele, ca şi cum 


ar fi nişte copii pedepsiţi de un părinte. În cele mai elaborate jocuri, indivizii pot fi legaţi în lanţuri, să li 
se pună măşti de piele, să fie încătuşaţi etc. 

Unele persoane (de obicei bărbaţi) pot să prefere să meargă la o femeie dominatoare de 
profesie, ca să poată participa la aceste jocuri în scene regizate elaborate, cu costume şi cu decoruri 
demne de o piesă autentică. Aceste spectacole implică rareori o activitate sexuală din partea femeii 
dominatoare. În Satele Unite şi în alte ţări, există cluburi şi baruri care furnizează parteneri dominatori 
sau supuşi. Unele dintre aceste baruri se numesc „baruri cu piele”, din cauza folosirii de către 


participanţi cu predilecție a îmbrăcămintei şi elementelor auxiliare din piele. 


DISCRIMINAREA SEXUALĂ Termen folosit pentru a descrie ceea ce aşteaptă şi ce 
consideră societatea normal şi acceptabil în comportamentul sexual al bărbaţilor şi femeilor. Aceste 
criterii pentru comportamentul sexual nu se aplică întâlnirilor întâmplătoare şi relaţiilor sporadice. 
Este vorba de cuplurile declarate stabile şi de CĂSNICII, în care normele par în continuare să fie mai 
tolerante cu bărbaţii decât cu femeile în materie de ADULTER. Cel mai adesea, normele discriminatorii 
susţin că bărbaţii sunt mult mai puţin condamnabili pentru că s-au angajat în sex extramarital. Dar 
există o formă subtilă tot mai acceptată, care permite femeilor să se angajeze în activităţi sexuale în 
afara cuplului, dacă bărbatul continuă să aibă relaţii sexuale întâmplătoare. 

Istoricii au sugerat că rădăcinile discriminării sexuale datează din timpurile biblice, când 
femeile erau considerate proprietatea bărbaţilor — mai întâi a taţilor, apoi a soţilor. Conform cu 
Deuteronomul (22:14-21), dacă un bărbat descoperă că soţia lui nu este virgină atunci când s-a 
căsătorit, iar părinţii nu pot să demonstreze contrariul, femeia poate să fie bătută cu pietre. În cazul 
adulterului, un bărbat însurat care a avut o relaţie sexuală cu o femeie nemăritată poate fi amendat, în 
vreme ce o femeie măritată care a avut contacte sexuale cu un bărbat necăsătorit poate fi bătută cu 
pietre până la moarte. 

Mulţi critici sociali cred că discriminarea sexuală este perpetuată şi că ea reflectă atât gândirea 
feminină, cât şi cea masculină. Adesea, părinţii nu se preocupă prea mult de faptul că fiii lor fac sex, dar 
le propovăduiesc fetelor ABSTINENȚA. Unii consideră că asta se datorează faptului că fetele pot să 
rămână gravide, în vreme ce băieţii nu, iar această discriminare pare să nu ia în seamă că fiii lor pot să 


lase gravidă pe fata altcuiva... 


SPĂLĂTURILE Actul irigării şi spălării interiorului vaginului, folosind preparate 
improvizate sau cumpărate. Intenţia este de a menţine curăţenia. Dar de obicei spălăturile nu sunt 
necesare decât atunci când sunt recomandate de doctor. Vaginul are un echilibru natural între acizi şi 
baze, care ţine în frâu creşterea ciupercilor şi a bacteriilor. Spălăturile pot să schimbe acest echilibru şi 


să predispună vaginul la infecții. Mulţi ingredienţi folosiţi la spălături sunt fie cosmetice, parfumuri sau 


anestezice locale. Acestea pot să ducă la reacţii alergice (vezi MITURILE CONTROLULUI 
NAŞTERILOR; CURĂȚENIA ŞI MIROSURILE SEXUALE). 


BĂUTURA ÎN TIMPUL SARCINII Vezi SINDROAMELE DE ABUZURI CU SUBSTANȚE 
LA FĂT ŞI LA NOUL-NĂSCUT. 


DROGURI ŞI ABUZUL DE DROGURI Vezi AFRODISIACE; SINDROAMELE DE 
ABUZURI CU SUBSTANȚE LA FĂT ŞI LA NOUL-NĂSCUT; SARCINA ŞI MEDICAMENTELE ŞI 
SUBSTANȚELE CHIMICE COMUNE. 


PROBLEMELE ALIMENTARE ŞI DISFUNCȚIILE SEXUALE Intimitatea, încrederea şi 
controlul, toţi aceşti factori sunt esenţiali într-o relaţie sexuală sănătoasă. Ei se leagă în acelaşi timp şi 
de problemele grave de alimentaţie. Oamenii care au o atitudine sănătoasă față de mâncare şi de actul 
de a mânca au adesea o atitudine sănătoasă şi pozitivă faţă de ei înşişi, de corpurile lor şi de relaţiile lor 
sexuale. Cei care suferă de probleme de alimentaţie îşi resping adesea adevărata personalitate 
fizico-sexuală, atât de complet încât pot să nu mai fie capabili să accepte sexualitatea şi nici să ceară 
intimitate emoţională sau fizică. 

Studiile au arătat că mai mult de 60% din femeile cu disfuncţii alimentare au suferit agresiuni 
sexuale, copleşitoarea lor majoritate în copilărie. Un număr tot mai mare de studii de caz arată că 
printre bărbaţii adolescenţi şi adulţi cu probleme de alimentaţie există o corelaţie puternică a acestora 
cu conflictul de identitate sexuală şi cu abuzul sexual din copilărie. (Evident, există o legătură puternică 
între abuzul sexual din copilărie şi disfuncţiile sexuale de mai târziu.) Este evident că indivizii care au 
probleme de alimentaţie folosesc o cantitate enormă de energie pentru a-şi ascunde obiceiurile 
alimentare anormale. Orice formă de intimitate fizică sau emoţională pe care o presupune o relaţie 
sexuală sănătoasă poate să compromită secretul necesar pentru menţinerea ritualurilor şi hranei 
implicate în disfuncţia lor alimentară. 

În cazurile care îi privesc pe adolescenţi — iar aceştia constituie o proporţie foarte mare a celor 
care suferă de disfuncţii alimentare — ambii părinţi şi colegii ar trebui să fie atenţi la semnele şi 
simptomele acestor disfuncţii, căutând să înțeleagă dacă acestea provin din o mânie direcţionată spre 


propria persoană, cauzată de o victimizare trecută sau prezentă. 


SARCINA EXTRAUTERINĂ Un ovul fertilizat poate să fie implantat și în alte locuri decât 
UTERUL. Aceasta se numeşte sarcină extrauterină şi fixarea poate să aibă loc în TROMPELE 
UTERINE, COLUL UTERIN, OVARE, sau în cavitatea abdominală. Peste 95% din sarcinile 


extrauterine sunt localizate în trompele uterine. Cazurile de sarcină extrauterină sunt tot mai multe, 


datorită mai multor factori, între care BOLILE CU TRANSMITERE SEXUALĂ, sterilitatea şi diverse 
tratamente medicale cu hormoni. În Statele Unite, la optzeci de naşteri apare o sarcină extrauterină. 

În fiecare lună, la jumătatea ciclului menstrual, ovarul produce un ovul. În mod normal, ovulul 
este preluat de trompa uterină, care se relaxează şi se contractă ritmic, pentru a-l împinge spre uter. De 
obicei, spermatozoidul ajunge la ovul când acesta încă se află în trompa uterină. O dată fertilizat, ovulul 
se va divide în mai multe celule şi se va mări. Această mulţime de celule în plină diviziune îşi continuă 
drumul prin trompa uterină şi intră în uter, în care se implantează. Totuşi, dacă va exista o îngustare a 
trompei uterine datorată adeziunilor, vreunei operaţii sau infecţii, ovulul fertilizat poate să crească prea 
rapid ca să mai străbată trompa şi să ajungă în uter. În alte cazuri, trompa nu se contractă 
corespunzător şi nu poate să ajute la împingerea ovulului spre uter. Dacă apare oricare dintre aceste 
situaţii, ovulul fertilizat va crea placenta în interiorul trompei uterine. Placenta va continua să 
hrănească embrionul, care va continua să crească. 

În câteva zile, sarcina începută va începe să lărgească trompa, cauzându-i mamei dureri. În 
trompa uterină, fluxul de sânge nu este atât de bun ca în uter. O dată cu umflarea trompei şi cu fluxul 
redus de sânge, trompa poate să se rupă, generând o hemoragie abdominală. Acest sânge produce 
iritarea peritoneului, care, lucru interesant, poate să cauzeze dureri la umărul drept. Dacă hemoragia 
este abundentă, femeia poate să aibă amețeli sau să se simtă mai uşoară şi în cele din urmă va ajunge 
într-o stare de şoc (o scădere dramatică a tensiunii sanguine). 

În mod tipic, femeile vor remarca schimbările datorate unei sarcini extrauterine tubare (în 
trompele uterine) la cinci până la şapte săptămâni de la ultima perioadă menstruală normală. Femeia 
poate să simtă dureri într-o parte a abdomenului, asociate cu o sângerare vaginală neregulată, sau 
poate să nu sângereze deloc. Dacă o femeie care a avut în ultimele două luni contacte sexuale prezintă 
simptome de sarcină extrauterină, indiferent de tipul de mijloc de control al nașterilor pe care l-a folosit, 
ea trebuie să îşi facă rapid un test de sarcină sanguin. Dacă testul este pozitiv, o examinare ultrasonică 
va fi utilă pentru a stabili unde a fost implantat embrionul. Dacă nu se vede nici o sarcină în uter, există 
trei posibilităţi: embrionul este normal, în uter, dar prea mic pentru a fi văzut; există o sarcină 
extrauterină; sau a avut loc un avort spontan şi sarcina nu mai există. Dacă există o masă vizibilă de o 
parte sau de alta a uterului şi se vede sânge în pelvis, este vorba de o sarcină extrauterină. 

Atunci când doctorul bănuiește existenţa sarcinii extrauterine, se efectuează o operaţie 
chirurgicală. Un tub lung şi îngust, ca un telescop, este inserat prin pielea abdomenului; doctorul poate 
să privească prin acest tub, numit laparoscop, pentru a găsi sarcina din trompa uterină. O dată 
localizată, se efectuează o incizie în trompă şi sarcina este scoasă. Trei până la cinci la sută din aceste 
femei necesită ulterior un tratament pentru scoaterea micii cantităţi de ţesut placentar rămas în trompa 


uterină. 


Pentru a îndepărta parţial sau total trompa afectată, este nevoie de o operaţie mai complexă. 
Dacă trompa este îndepărtată şi cealaltă trompă nu funcţionează, survine sterilitatea. Operația se poate 
efectua fie printr-o incizie în peretele abdominal, fie prin laparoscopie. 

O descoperire nouă în tratamentul sarcinilor extrauterine este medicamentul numit 
methotrexate. Tratamentul cu methrotrexate duce la absorbţia sarcinii extrauterine în trei luni, fără a 
mai fi nevoie de o intervenţie chirurgicală. Totuşi, în timpul tratamentului cu methotrexate poate surveni 
o ruptură a trompei uterine şi de aceea femeile care urmează acest tratament trebuie să fie 
supravegheate. Avantajul acestei terapii este că trompa uterină va rămâne liberă, în cele mai multe 
cazuri. La o singură injecție cu methotrexate, efectele secundare sunt foarte rare. Totuşi, dacă se 
folosesc doze repetate, efectele secundare pot fi foarte severe. 

Dacă o femeie are o sarcină extrauterină, există un risc crescut ca următoarea sarcină să fie tot 
extrauterină, fie în aceeaşi trompă, fie în cealaltă. Prin urmare, cineva care a avut o sarcină 
extrauterină prezintă simptome de sarcină trebuie să se asigure că ea este în uter. Cu cât este localizat 
mai repede locul fixării, cu atât mai rapid poate fi tratată sarcina extrauterină, împiedicându-se astfel 
ruperea trompei uterine şi hemoragia care o însoţeşte. 

Din nefericire, şansa de a avea după o sarcină extrauterină o sarcină normală pe viitor este 
redusă la 50-55%, iar la sarcini extrauterine repetate această probabilitate descreşte şi mai mult. Dacă 
ambele trompe uterine au fost afectate grav, atunci după o FERTILIZAREA IN VITRO („sarcină în 


eprubetă”) embrionul poate fi plasat în uter, pentru a permite o dezvoltare normală. 


OVULELE Vezi ADOLESCENȚA; CONCEPȚIA; FERTILIZAREA IN VITRO; 
STERILITATEA; MENSTRUAȚIA; UTERUL. 


EJACULAREA. Ejacularea masculină survine atunci când fluidul este expulzat prin 
deschiderea din vârful PENISULUI, în timpul contracţiilor experimentate în momentul ORGASMULUI 
sexual. Fluidul se numeşte spermă. Fiecare ejaculare conţine în mod normal sute de milioane de mici 
celule reproductive, numite spermatozoizi. 

Procesul ejaculării necesită coordonarea a mai multe funcțiuni. Emisia (secreția) de spermă are 
loc prin uretră, tubul muscular prin care se elimină urina. Acest lucru are loc în timpul PRELUDIULUI, 
atunci când bărbatul este excitat sexual şi în timpul mişcărilor sexului înainte de orgasm. Chiar înainte 
de orgasm, gâtul vezicii se închide, pentru a împiedica curgerea spermei înapoi în vezică. În timpul 
orgasmului, contracţiile uretrei şi ale musculaturii pelviene duc la o ejaculare puternică a spermei prin 
meatus — deschiderea de la vârful penisului. 

Oamenii ejaculează în medie trei mililitri de spermă, plaja întinzându-se de la 1,5 la 6 mililitri. 


Sperma este compusă din spermatozoizi şi lichid seminal. Volumul spermatozoizilor este nesemnificativ 


— mai puţin de 1% din volumul total al ejaculării. Într-adevăr, bărbaţii cărora li s-a făcut vasectomie 
raportează că volumul ejaculării nu s-a schimbat. 

Sperma provine din două glande numite vezicule seminale. Compoziţia ei a fost studiată în 
detaliu. Sperma conţine mai multe componente, între care electroliți, carbohidrați (fructoză), compuşi 
azotaţi, prostaglandină, enzime, aminoacizi, zinc şi colesterol. 

După emisiunea de spermă în partea din spate a uretrei şi începerea fenomenului de orgasm, 
bărbatului îi este foarte greu să îşi stăpânească ejacularea. După ejaculare începe o perioadă 
refractară, în timpul căreia nici o stimulare sexuală nu va duce la alt orgasm sau la ejaculare. Durata 
acestei perioade variază direct cu vârsta. Ea poate fi scurtă, de cinci minute, la un adolescent sau la un 
bărbat trecut puţin de douăzeci de ani, sau poate dura câteva săptămâni în cazul unui bărbat mai în 
vârstă. 

Diverse probleme de sănătate pot să cauzeze o lipsă a emisiei de spermă, sau la o ejaculare 
retrogradă, în vezică. O lipsă totală a ejaculării în timpul orgasmului poate să apară la bărbaţii 
diabetici insulino-dependenţi, care au fost răniţi la coloana vertebrală, sau care au suferit o operaţie 
chirurgicală radicală în urma unui CANCER TESTICULAR sau la colon. Bărbaţii cu scleroză multiplă 
în plăci, cu disfuncţii psihologice, sau cu tuberculoză a ductului deferent (tubul care conectează 


testiculele cu uretra) pot să sufere de o totală lipsă a ejaculării. Totuşi, şi de la bărbaţii care suferă de 


lipsa totală de ejaculare se poate obţine spermă pentru o inseminare artificială, printr-un procedeu 
medical numit electroejaculare. 

Ejacularea retrogradă. 2% din totalul cazurilor de sterilitate masculină se datorează 
disfuncţiilor ejaculatorii. Cea mai obişnuită formă este aceea a ejaculărilor retrograde. Ejacularea 
retrogradă este suspectată atunci când în timpul orgasmului prin deschiderea din vârful penisului iese 
foarte puţină spermă sau deloc. Diagnosticul poate fi confirmat prin prezenţa spermatozoizilor într-o 
probă de urină luată post-ejaculator. O totală lipsă de emisie (aspermie) este demonstrată prin lipsa 
spermatozoizilor în urina post-ejaculatorie, dacă nu s-a stabilit anterior o obstrucţie a ductului deferent, 
iar testiculele fabrică spermatozoizi. Ejacularea retrogradă totală sau parţială se datorează 
incapacității gâtului vezicii urinare de a se închide în timpul orgasmului. 

Orice boală de natură medicală sau chirurgicală care interferă cu nervii, cu anatomia sau 
funcţionarea gâtului vezicii poate să ducă la o ejaculare retrogradă. Peste 60% din bărbaţii care sunt 
sexual activi raportează că nu mai au ejaculare în timpul orgasmului, după ce au suferit o înlăturare 
transuretrală a prostatei. În această situaţie, cea mai mare parte a ejaculării este retrogradă şi este 
eliminată prin uşurare, după orgasm. 

Fenomenul ejaculării retrograde poate să apară şi la bărbaţii cu diabet, cu scleroză multiplă şi 
în urma unei întreruperi chirurgicale a nervilor simpatici. Medicamente cum ar fi alpha-metildopa 


(Aldomet) şi fenoxibenzamina (Dibenzyline) pot să provoace pe cale chimică blocarea transmisiei 


nervoase şi ejacularea retrogradă. Înlăturarea chirurgicală a colonului sau a rectului şi cancerul 
testicular diseminat pot să ducă la ejaculare retrogradă. Repararea unui anevrism aortic abdominal 
poate să ducă şi la ejaculare retrogradă şi la o disfuncţie a erecţiei. 

Chiar şi în lipsa unui tratament, unii bărbaţi cu ejaculare retrogradă pot să îşi recapete în mod 
spontan ejacularea normală. Deşi nu există nici un tratament chirurgical pentru vindecarea ejaculării 
retrograde, există unele medicamente care ajută întrucâtva. La bărbaţii care nu răspund la medicaţie, 
există o metodă alternativă, în care sperma este recuperată din vezică pentru a fi folosită la inseminarea 
artificială (vezi şi IMPOTENȚA; STERILITATEA; MOMENTUL DE INEVITABILITATE; 
ORGASMUL; PARAPLEGICII ŞI SEXUL; SPERMA ȘI FLUIDUL SEMINAL; DISFUNCŢIILE 
SEXUALE LA BĂRBAT; VASECTOMIA ŞI PILULA MASCULINĂ). 


COMPLEXUL ELECTRA Deşi în literatura tradiţională psihanalitică este mai puţin ferm 
stabilit decât COMPLEXUL OEDIP, termenul de complex Electra este folosit pentru a descrie 
ataşamentul unei fete faţă de tatăl ei şi rivalitatea ei cu mama în timpul dezvoltării genitale. Reacţia fetei 
la „anxietatea castrării” este transferarea iubirii pentru organul lipsă, penisul, spre purtătorul acestui 
organ, de unde şi insistența de a fi „singura iubire a tăticului”. Complexul Electra se rezolvă în mod 
normal prin îndepărtarea de figura tatălui spre alt obiect al iubirii, care poate oferi o viaţă emoţională 
şi sexuală satisfăcătoare şi care i se poate alătura fetei în activitatea de a aduce copii pe lume. Conform 
teoriei psiho-sexuale a lui Freud, eşecul rezolvării complexului Electra poate să creeze serioase 
probleme femeilor, care vor avea dificultăţi în a-şi abandona taţii în favoarea unor parteneri 
acceptabili. 

Complexul Electra îşi trage numele de la legenda grecească a Electrei, sora lui Oreste, care l-a 
ajutat să-şi omoare mama, Clitemnestra, drept răzbunare pentru că aceasta le-a omorât tatăl, pe regele 
Agammemnon. În teatrul modern, Eugene O'Neill repovesteşte această străveche legendă în piesa lui 
Mourning Becomes Electra (vezi şi FREUD, SIGMUND; STADIILE PSIHO-SEXUALE ALE 
DEZVOLTĂRII). 


ELLIS, HAVELOCK (1859-1939), doctor şi autor britanic. Havelock Ellis a fost un 
deschizător de drumuri în investigarea şi discutarea sexului. Înainte de Masters şi Johnson a fost 
Kinsey, înainte de Kinsey a fost Freud, iar înainte de Freud a fost Ellis. La moartea lui, Ellis era puternic 
eclipsat de opera mult mai spectaculoasă a lui Freud, care se concentra mai puţin asupra fiziologiei şi 
mai mult asupra omului în ansamblu ca fiinţă sexuală. Opera principală a lui Ellis, în şapte volume, 
Fiziologia sexului, a fost publicată, volum cu volum, între 1897 şi 1928. Primul volum a fost interzis în 
Marea Britanie. Judecătorul l-a numit „mizerii prezentate drept ştiinţă”. Volumele ulterioare au fost 


publicate în Statele Unite şi vândute numai şi numai personalului medical — drept care a devenit un 


mult râvnit trofeu pentru tineri! Ellis a înfricoşat pe mulţi, indicând că diverse comportamente sexuale 
considerate pe atunci drept „ciudate” şi „anormale” sunt în realitate mult mai răspândite decât şi-ar fi 
dorit ei să creadă. Cercetătorii care au urmat şi care au întâmpinat o rezistenţă mult mai slabă, i-au 


confirmat concluziile. 


EMBRIONUL/FĂTUL ŞI DEZVOLTAREA Odată ce au avut loc ovulaţia şi apoi 
fertilizarea ovulului, se formează un embrion, care se implantează în mucoasa uterului, formându-se 
PLACENTA. La patru săptămâni după ovulaţie, sacul amniotic măsoară 2,5 cm în diametru, iar 
embrionul are cam 7 mm. Inima şi țesuturile care o înconjoară sunt foarte proeminente, sunt prezenţi 
mugurii mâinilor şi picioarelor, iar corpului este învelită în amnios, care va deveni cordonul ombilical. 

La şase săptămâni după fertilizare, embrionul are o lungime de cam 2,5 cm; capul este mare în 
comparaţie cu corpul. Apar degetele de la mâini şi de la picioare şi urechile externe se prezintă ca 
excrescenţe de o parte şi de alta a capului. 

Terminarea perioadei embrionare şi începerea perioadei fetale sunt definite arbitrar de 
majoritatea embriologilor ca având loc la opt săptămâni după fertilizare. În acel moment, embrionul 
este aproape de 4 centimetri lungime. După aceea se mai formează foarte puţine structuri importante, 
dacă se formează vreuna; dezvoltarea în perioada fetală a gestaţiei constă în maturizarea structurilor 


formate în timpul perioadei embrionare. 

fig. P. 98 


Embrion format din patru celule 

La sfârşitul celei de-a douăsprezecea săptămâni de sarcină, uterul se poate palpa chiar 
deasupra osului pubian. Structura osoasă continuă să se dezvolte, degetele de la mâini şi de la picioare 
se diferenţiază şi capătă unghii, apar începuturi disparate ale firelor de păr, iar organele genitale încep 
să prezinte semne clare că este un băiat sau o fată. Deci la sfârşitul celei de-a şaisprezecea săptămâni se 


poate identifica sexul. 


kk 


fig. P. 99 


Dezvoltarea embrionului la 1) 4 săptămâni; 2) 5 săptămâni; 3) 6 săptămâni; 5) 8 săptămâni de 


sarcină. În acest timp apar capul, trunchiul şi membrele. 

În săptămâna a 20-a, la mijlocul sarcinii sau gestaţiei, fătul are aproximativ 300 de grame. 
Pielea este mai puţin transparentă, întregul corp este acoperit cu un păr moale (lanugo), fiind prezent şi 
puţin păr pe cap. 
La sfârşitul săptămânii douăzeci şi patru, fătul are aproximativ 650 de grame. Pielea prezintă 
ridurile caracteristice şi sub ea se află depozite de grăsime. Capul este încă foarte mare. De obicei se 
pot recunoaşte genele şi sprâncenele. 
La sfârşitul a douăzeci şi opt de săptămâni de gestație, fătul cântăreşte aproximativ 1.100 de 


grame. Pielea este roşie şi acoperită cu vernix caseosa (o substanţă grasă, cu aspect brânzos, care 


protejează pielea fătului de lichidul amniotic). Ochii se pot deschide. Un copil născut în acest moment al 
gestaţiei poate să dea din picioare foarte energic şi să plângă slab. Copilul născut în acest stadiu poate 
de cele mai multe ori să supravieţuiască, dacă are parte de o îngrijire corespunzătore. 

La sfârşitul a treizeci şi şase de săptămâni de gestație, corpul îşi pierde aspectul roşu şi ridat. La 
patruzeci de săptămâni, care marchează termenul naşterii, fătul este dezvoltat complet, având toate 


caracteristicile unui nou-născut. 

foto. P. 100 


Un făt la 4 luni şi jumătate. 

Copiii născuţi au o greutate medie de 3,1 până la 3,6 kilograme, în funcţie de rasă, starea 
economică a părinţilor şi mărimea părinţilor. În medie, băieții cântăresc uşor mai mult decât fetele. 

Fătul primeşte oxigen şi substanţe hrănitoare de la mamă, prin intermediul placentei. Prin 
placentă se transferă mamei dioxidul de carbon şi alte produse ale metabolismului. Placenta şi, într-o 
anumită măsură, membranele ataşate furnizează toate materialele pentru creşterea fătului şi producția 
de energie. În acelaşi timp, prin ele are loc şi eliminarea produşilor metabolici ai fătului (vezi şi 
DEFECTE LA NAŞTERE; CONCEPȚIA; TROMPELE UTERINE; AVORTUL SPONTAN; SARCINA; 
BOALA RH). 


SINDROMUL CUIBULUI PĂRĂSIT Literatura este plină încă de la începutul anilor 1970 
de descrierea femeilor — şi într-o mai mică măsură a soţilor lor — ca fiind deprimate după ce şi cel mai 
mic dintre copii se căsătoreşte sau pleacă la facultate. Relaţiile părinţilor este de presupus că în acest 


moment sunt schimbate — s-au diminuat — pentru că se consideră că multe sau cele mai multe cupluri 


au foarte puţine lucruri de discutat în cadrul căsniciei, cu excepţia problemelor legate de copii. Există şi 
o credinţă populară conform căreia dacă nu e vorba de o căsnicie foarte solidă — lucru valabil doar 
pentru foarte puţine căsnicii — situaţia degenerează în crize şi probleme, manifestate adesea prin 
pierderea dorinţei sexuale, din cauza deprimării. Partizanii sindromului cuibului părăsit subliniază că 
acesta se asociază în timp cu MENOPAUZA şi arată că şi aceasta este însoţită de depresiuni şi de 
anxietatea legată de conştiinţa îmbătrânirii. 

Cercetătorii au contrazis în repetate rânduri afirmaţiile populare despre sindromul cuibului 
părăsit, ca şi despre consecinţele psihologice ale menopauzei. Studii efectuate pe femei din toate clasele 
socio-economice, care au fost casnice până când a plecat ultimul copil arată că aceste femei simt pentru 
scurt timp o tristeţe la separarea de copil şi că aceasta este urmată în general curând de uşurarea că nu 
mai este legată de nevoile copiilor. În alt studiu despre îmbătrânire, femeile cu copii care au crescut şi 
au plecat de acasă sunt mult mai pasibile de a se declara fericite în căsnicie decât femeile care încă au 
copii care depind de ele. Acest studiu a arătat şi că viaţa psihosexuală a persoanelor trecute proaspăt de 
jumătatea vieţii este mult mai fericită decât presupun miturile populare. 

În timp ce deprimarea nu pare să fie inevitabilă în acest stadiu al vieții, dacă ea apare, ea ar 
trebui să constituie un semnal de alarmă cum că poate există o problemă în căsnicie sau în alt aspect al 
vieţii femeii. Dacă nu sunt vizibile imediat cauzele, deprimarea poate însemna o boală foarte serioasă, 


care ar trebui supusă atenţiei unui doctor, consilier sau terapeut. 


ENDOMETRU vezi MENSTRUAŢIA; UTERUL. 


ENDOMETRIOZĂ Un număr mic dintre femei — poate sub 1% — suferă de o boală în care 
ţesut asemănător cu endometrul (țesutul cu aspect de mucus care înveleşte în interior UTERUL care este 
antrenat o dată cu MENSTRUAȚIA), este descoperit în afara uterului, în principal în alte părţi ale 
cavităţii pelviene. (Ţesuturile care apar în alte locuri decât cele în care sunt ele în mod normal se 
numesc „ectopice”). Țesuturile ectopice şi leziunile obişnuite în endometrioză pot fi găsite în multe 
locuri: OVARELE, pereţii uterului sau ligamentele acestuia, VAGIN, APENDICE, VULVA şi COLUL 
UTERIN. 

În situaţii rare, leziuni au fost descoperite şi în vezică, intestine şi plămâni. Boala poate să fie 
dureroasă, să aducă neregularități în menstruaţie, dureri la contactul sexual şi alte disfuncţii sexuale. 

Boala a fost diagnosticată cu o frecvenţă ridicată în ultimele trei decenii. Răspândirea ei este 
greu de aflat exact, pentru că s-a descoperit că multe femei au această stare fără a prezenta simptome 
clinice, nefiind, deci, conştiente de situaţie. Endometrioza se găseşte în mod normal la femeile trecute de 
treizeci de ani, între acelea din clasele superioare care au născut câţiva copii sau care au amânat 


conceperea copiilor. În Statele Unite este mai întâlnită la femeile albe, dar după o supraveghere atentă 


şi proceduri de diagnostic îmbunătăţite, boala a fost descoperită şi printre cele de origine 
afro-americană şi japoneză. 

Simptomele endometriozei includ: 

— Dismenoreea (menstruaţia dureroasă), care începe înainte de debutul ciclului menstrual şi 
persistă până după terminarea acestuia. Cauza durerii este necunoscută, dar probabil este legată de 
schimbările în secreţii din țesutul endometrial ectopic, cu sângerarea aferentă. 

— Dispareunia (contactul sexual dureros), care poate apărea atunci când leziunile 
endometriale apar în preajma ligamentelor uterine sau în vagin. 

— Discrete sângerări intermenstruale şi un volum redus de sânge menstrual. În cazuri de 
implicare la extrem a ovarelor, pot să apară perioade menstruale anormale. 

— ocluzia intestinală şi apariţia sângelui în scaun şi în urină, care poate fi cauzată de leziuni 


endometriale din afara cavităţii abdominale. 


Sterilitatea este adesea asociată cu endometrioza. Se estimează că 15 până la 20% din femeile 
atinse de sterilitate suferă de endometrioză într-un anumit grad. În vreme ce femeile care au boala pot 
să conceapă normal, probabilitatea este mică şi chiar mai mică dacă boala este gravă. Leziunile 
endometriale pot duce la afectarea ovarelor şi ale TROMPELOR UTERINE şi la interferenţe cu 
ovulaţia. 

S-a descoperit că cel mai eficient tratament pentru endometrioză este sarcina. Acolo unde 
aceasta nu este posibilă din cauza vârstei pacientei, sterilităţii sau dezinteresului pentru maternitate, 
adesea este recomandat un tratament hormonal menit să producă o pseudosarcină. Introducerea unei 
stări de pseudosarcină este cea mai eficientă în cazul tratamentului unor mici leziuni şi de obicei se 
realizează prin administrarea de preparate cu steroizi, androgeni şi estrogeni şi oricare dintre 
CONTRACEPTIVELE ORALE aflate actualmente în uz. De obicei, intervenţia chirurgicală este 
recomandată numai la simptome foarte acute, care nu au putut fi eliminate pe altă cale, sau atunci când 
pacienta încearcă să rămână gravidă. O abordare chirurgicală radicală este obişnuită numai dacă 


simptomele se agravează şi femeia şi-a completat familia, fiind şi în preajma MENOPAUZEI. 


ANESTEZIA EPIDURALĂ ÎN TIMPUL TRAVALIULUI Durerile simţite în timpul 
travaliului de femeile care nasc au fost clasificate printre cele mai rele forme de durere. Ameliorarea lor 
ar trebui să fie obligatorie pentru a evita suferința mamei şi pentru a reduce efectele psihice colaterale 
pentru mamă şi pentru noul născut. Anestezia epidurală pentru travaliu a devenit o metodă universală, 
datorită uşurării eficiente a durerilor şi faptului că dacă este administrată corect este sigură. Tehnica 
aceasta este de o mare simplitate şi este preferată pentru a face mama insensibilă la durere, fiind însă în 


acelaşi timp conştientă în timpul travaliului. 


Uşurarea epidurală a durerilor este efectuată de un anestezist în timpul travaliului activ. 
Femeia stă aşezată pe partea stângă, personalul medical şi soţul fiind în faţa ei. Anestezistul stă în 
picioare în spatele ei şi administrează un anestezic local, pentru a minimiza neplăcerea asociată cu 
injecţia epidurală. Pentru a ajuta anestezistul să localizeze punctul potrivit pentru a efectua injecţia 
femeia trebuie să îşi curbeze spatele în poziţiile „fetală” sau de „pisică furioasă”, astfel încât să 
mărească distanţa între vertebre. Acul este apoi înfipt cu grijă în regiunea lombară. Localizarea corectă 
a vârfului acului este confirmată prin administrarea unei mici doze de anestezic. Apoi un cateter subţire 
este inserat prin ac şi fixat în spaţiul epidural după scoaterea acului. Cateterul îi permite anestezistului 
să adauge cantităţi suplimentare de medicament, dacă travaliul se prelungeşte; să îl folosească pentru o 
anestezie epidurală completă, dacă este nevoie de o operaţie cezariană şi să furnizeze o analgezie 
eficientă după operaţie. După travaliu, cateterul se scoate foarte uşor. Medicamentele folosite în mod 
uzual pentru uşurarea durerilor de travaliu sunt anestezice locale cu efect prelungit. În plus, o doză mică 
de narcotice face posibilă reducerea dozei necesare, obținându-se o mai bună reducere a durerii, cu 
efecte secundare mai mici. Recent a început să se folosească un nou grup de medicamente: acestea 


acţionează asupra părții adrenergice a măduvei , cu rol în modularea durerii. 

fig. P. 102 
Capătul măduvei spinării 
Ace epidurale 


Anestezia epidurală constă în inserarea unui ac în porțiunea inferioară a coloanei vertebrale a 
femeii. Pentru a ajuta anestezistul obstetrician să găsească locul precis în care să introducă acul, femeia 


stă întinsă pe o parte şi îşi curbează spatele în poziţia fetală. 

În timpul anesteziei epidurale, femeia aflată în travaliu simte adesea o senzație de slăbiciune în 
membrele inferioare, o diminuare a simțurilor şi ocazionale frisoane; greața este rară. Durerile de cap 
sunt rare şi apar de obicei dacă acul atinge, fără intenţie, partea osoasă a coloanei. Rareori apar 
distrugeri serioase ale nervilor. Totuşi, injecţia epidurală nu trebuie administrată în cazul unor 


sângerări, sau al unor infecţii grave, locale sau generale. 


Atunci când este efectuată cum trebuie, uşurarea epidurală a durerilor poate transforma 
travaliul într-o experienţă agreabilă pentru mamă, ţinând-o trează şi atentă în tot timpul naşterii. Mama 
relaxată este în măsură să ajute la evoluţia procesului naşterii, în timp de stresul atenuat al procesului 
travaliului poate să fie de mare folos din punct de vedere psihic, atât pentru mamă, cât şi pentru 


noul-născut. 


EPIZIOTOMIA. Este o incizie efectuată în perineu (zona dintre vagin şi anus), pentru a lărgi 
deschiderea vaginală şi a facilita expulzia copilului în timpul naşterii. Cea mai obişnuită formă de 
epiziotomie este o tăietură mediană din partea din spate a vaginului înspre anus. Ocazional, această 
incizie se face la 45 de grade şi se numeşte epiziotomie medio-laterală, în contrast cu cea mediană. 
Există un consens general că epiziotomia este necesară în cazuri în care coborârea fătului este 
întârziată sau ca un ajutor la naşterile cu forceps sau cu aspirație. 

Rolul epiziotomiei ca procedură de rutină încă este în dezbateri. Avantajele includ substituirea 
cu o incizie chirurgicală autentică ruptura ţesuturilor mamei şi o reducere a traumei musculaturii bazei 
pelvisului. Dovezi recente arată că rupturi grave sunt mult mai obişnuite la pacientele care au avut 
epiziotomii decât la cele la care nu s-a efectuat epiziotomia. Dezavantajele epiziotomiei includ o 
creştere a pierderii de sânge datorată inciziei şi posibilitatea unei creşteri a traumelor faţă de cazul în 


care naşterea este spontană. Până acum, dezbaterea a rămas nerezolvată. 

fig. P. 103 


Coroana fătului 


Anus 


Epiziotomia este efectuată pentru a extinde deschiderea vaginală şi pentru a împiedica sfâşierea 


perineului în timpul naşterii. Inciziile sunt făcute a) oblic faţă de vagin, sau b) direct sub vagin. 

DIFICULTĂȚI ERECTILE Vezi IMPOTENȚA; DISFUNCȚIILE SEXUALE LA BĂRBAT. 


ERECŢIA Se spune că PENISUL unui bărbat intră în erecţie atunci când creşte în lungime, 


diametru şi duritate, schimbându-și starea de obicei moale într-una de rigiditate. Erecţia penisului este 


un proces complex, care depinde de coordonarea şi de integrarea mecanismelor psihologic, neurologic, 
endocrin (hormonal) şi vascular. Aceste mecanisme au fost înţelese abia spre sfârşitul anilor 1980, unii 
paşi ai fenomenului rămânând încă un mister. 

O erecţie poate fi cauzată fie de stimuli psihici (gânduri erotice) fie prin reflexe car apar atunci 
când receptorii senzoriali de pe pielea penisului şi glande sunt activaţi (atinşi). Totuşi, corpii cavernoşi 
ai penisului (vase de sânge cu aspect cavernos care se umplu cu sânge în timpul erecţiei) trebuie să fie şi 
ei sănătoşi, dacă se doreşte obţinerea şi menţinerea erecţiei. 

În interiorul penisului se află un membrană densă, tunica albuginea, care înconjoară corpii 
cavernoşi. Arterele care furnizează sânge penisului ajung până în mijlocul corpilor şi duc până la micile 
caverne. Atunci când penisul este flasc, arterele sunt gâtuite şi cavernele la care sunt legate sunt strânse 
de țesutul muscular înconjurător. Atunci când survine excitarea sexuală, arterele se dilată şi țesutul 
muscular neted care înconjoară cavernele se relaxează. 

Expansiunea acestor caverne serveşte nu numai la stocarea sângelui şi la creşterea în lungime 
şi diametru a penisului, ci şi la împingerea micilor vene de evacuare a sângelui (localizate la periferia 
corpilor cavernoşi) în tunica albuginea, care este groasă şi relativ ne-elastică. Acesta este mecanismul 
prin care sângele este prins în interiorul penisului, pe care îl va mări şi îl va întări. O substanţă numită 
oxid de azot este eliberată de celulele care înfăşoară corpii cavernoşi, vasele de sânge şi terminaţiile 
nervoase, servind ca un activator al relaxării mușchilor. 

Dacă relaxarea mușchilor nu va surveni, nu numai că rezistenţa la intrarea sângelui în penis va 
fi mai mare, dar şi rezistenţa la ieşirea sângelui va fi mai mică, deoarece venele care drenează sângele 
din penis rămân deschise. Se crede că această relaxare mediată de oxidul azotic nu funcţionează la 
bărbaţii care suferă de impotenţă legată de diabetul zaharat, arterioscleroză şi nivele înalte ale 
colesterolului. Peste 80% din bărbaţii trataţi obţin o erecţie fermă cu ajutorul unei injecții mici şi 
nedureroase a unui substanţe vasodilatatoare direct în unul din corpii cavernoşi. 

Disfuncţiile erectile, sau IMPOTENȚA, sunt o problemă majoră pentru bărbaţii adulţi din 
Statele Unite. Se estimează că 10 milioane dintre ei suferă de probleme de erecţie şi este probabil că 
acest număr va creşte o dată cu îmbătrânirea populaţiei. Opțiunile de tratament includ folosirea unui 
dispozitiv extern de umflare, auto-injecţiile sau protezele de penis. La pacienţii tineri cu traume 
pelviene, se recurge şi la o reconstrucție vasculară, dar cu mult mai puţin succes. În mod curent, 
tratamentul care pare să fie ales de majoritatea bărbaţilor care suferă de IMPOTENȚĂ şi care doresc să 
aibă o erecţie este cel cu injecții nedureroase cu prostaglandină E (vezi şi ERECŢIA GENERATĂ 
PSIHIC). 

fig. P. 104 


În cadrul unei erecţii, camerele erectile ale penisului se umplu cu sânge şi penisul se dilată, 


devenind ferm. 

ZONELE EROGENE Mulţi oameni, în special tineri, vor să ştie care părţi ale corpului vor 
oferi partenerului senzaţii erotice şi excitante. Totuşi, este impropriu să se discute despre „zone” sau arii 
care sunt comune nouă, tuturor, altele decât — evident — zonele genitale. Practic, orice parte a 
corpului, până şi buricul, poate să producă senzaţii erotice atunci când este atinsă — de la mângâierea 
părului, până la atingerea şi sugerea degetelor de la picioare. Totul depinde de cine, cum, când şi în ce 
condiţii ne atinge. Este foarte important să aflăm care ne sunt preferinţele şi să fim în măsură să le 
comunicăm. Prin urmare, ar trebui să ne atingem şi să ne stimulăm toate părţile corpului (în cadrul unor 
limite practice, evident) cu mâinile cu uleiuri, cu masaje şi vibratoare. În mod similar, ar trebui explorat 
corpul partenerului. Partenerul ar trebui întrebat ce îi produce cea mai mare plăcere. 

Este important să înţelegem că nu există doi bărbaţi sau două femei identice din punct de vedere 


al intensiti 


ii erotice a fiecărei părţi a corpului. Aceasta pentru că erotismul nu este doar o problemă de 
terminaţii nervoase; este şi o problemă de percepţie. De exemplu, terminaţiile nervoase care produc 
senzațiile erotice din vagin sunt concentrate doar în prima treime a intrării vaginului. Dar acest lucru 
este mai puţin important decât modul în care femeia percepe senzaţia în care sunt stimulate şi cele două 
treimi interioare. Dacă ea este la fel sau mai receptivă în părţile mai adânci ale vaginului, atunci ar 
trebui să se relaxeze şi se bucure de stimulii de acolo. Dacă un bărbat este excitat atunci când soţia lui 
îşi freacă sânii de capul lui chel, perfect. Nu contează dacă crezi că eşti singurul din lume care se bucură 
de un anumit tip de stimulare sexuală. Este corpul tău. Numai tu cunoşti senzațiile pe care le ai, aşa că 
învaţă cât mai mult despre acest corp. Gândeşte-te la corpul tău aşa cum un cartograf se gândeşte la 
planeta Pământ. Tu şi mai târziu partenerul tău puteţi să cartografiaţi diversele tipuri şi intensităţile 
senzaţiilor erotice, explorând fiecare centimetru pătrat din corpul fiecăruia. Aşa cum cartografii au 
continuat să îmbunătăţească hărţile de-a lungul anilor, şi voi ar trebui să continuaţi să vă cunoaşteţi 
corpul, uneori cu ajutorul altora, ca să vă cunoaşteţi fiecare centimetru al „drumului erotic”! (Vezi şi 


PRELUDIUL; PATA-G; SĂRUTUL; SEXUL ORAL). 


ARTA ŞI LITERATURA EROTICĂ Arta erotică poate fi înțeleasă cel mai bine prin 
comparaţie cu PORNOGRAFIA. Deşi distincţiile sunt adesea de natură legală şi uneori publicul este 
confuz, mulţi observatori — atât oameni obişnuiţi, cât şi profesionişti — sunt de acord că cele două sunt 
foarte diferite. Comunicaţiile verbale (cărţi, versuri din cântece, mesaje telefonice), comunicațiile 


picturale (filme, înregistrări video, fotografii) ca şi spectacolele în direct care reprezintă o imagine 


înjositoare, umilitoare sau exploatatoare a sexualităţii şi care nu au nici un merit artistic pot fi 
considerate pornografie. Operele recunoscute de criticii de artă şi de alţi privitori cu pregătire ca având 
merite artistice sau literare pot fi considerate erotice, ca şi descrierile calde şi senzuale care descriu 
indivizi aflaţi într-o situaţie sexuală care îi satisface pe amândoi. Totuşi, şi pornografia şi arta erotică 
duc adesea la excitarea sexuală. De multe ori, linia despărţitoare dintre cele două este tulburată de 
faptul că „standardele comunităţii” sunt criteriul principal pentru distincţie, iar adesea comunitatea 
este împărţită în această privinţă. O complicare suplimentară constă în schimbarea în timp a 
standardelor comunitare. 

Erotismul a existat în cele mai multe culturi de-a lungul istoriei. Vechii greci, de pildă, erau 
foarte interesaţi de conceptul de frumuseţe, mai întâi simbolizată de perfecțiunea idealizată a corpului 
bărbătesc nud şi apoi a nudului feminin. Conceptul elen de frumuseţe — care a rămas un model de 
perfecţiune până la începutul secolului douăzeci — recunoaşte faptul că aprecierea frumuseții este 
amestecată cu dorinţa sexuală. Statuile Afroditei, zeiţa iubirii (numită Venus de către romani) o arătau 
întotdeauna îmbrăcată normal sau cel puţin parţial. Asta până când artistul grec Praxiteles a sculptat 
un nud pentru un templu de pe insula Kos. Conform lui Pliniu, locuitorii din Kos au refuzat statuia, 
pentru că era un nud, dar cei din Knidos au acceptat-o cu bucurie. A devenit una din cele mai celebre 
sculpturi ale antichităţii. În contrast cu pozele modeste impuse de greci şi romani nudurilor feminine, 
statuile bărbaţilor erau nuduri, fără urmă de ruşine. Iar reprezentările antice ale satirilor erau şi mai 
puţin inhibate: creaturi lascive cu urechi şi coarne ca de ap, uneori chiar şi cu coadă. 

Aproape orice cultură cu o tradiţie vizuală viguroasă a produs opere artistice care reprezintă 


poziţii ale contactului sexual. În Japonia, volumele numite „cărţi pentru pernă” erau plasate în 
aşternuturile proaspeţilor căsătoriţi, pentru a-i ghida prin plăcerile care îi aşteptau. În Italia 
renascentistă, Giulio Romano a produs o serie de gravuri numite / Modi (Poziţiile), care prezintă 
şaisprezece varietăţi de poziţii coitale. Vechii greci prezentau diverse poziţii pe cănile de vin şi pe 
pahare. 

Savanţii cred că activitatea sexuală prezentată pe templele indiene este un aspect al credinţei 
tantrice, în care actele sexuale sunt una din cele cinci ofrande care se fac unei zeități. Pe măsură ce acea 
societate a evoluat, continuă teoria, sexul ritual care avea loc pe vremuri în ceremonii magice a fost 
înlocuit cu sculpturile actelor sexuale de pe fațadele templelor şi din interior. Pe aceşti pereţi de templu 
găsim sculpturi detaliate ale unor persoane implicate în sex în doi, în trei, în patru şi în mai mulţi. În 
Japonia, găsim frumoase imprimeuri ale unor activităţi heterosexuale şi lesbiene, ilustrând toate 
variațiile cunoscute ale actului sexual, ca şi folosirea PENISURILOR ARTIFICIALE (DILDO) şi a altor 
dispozitive. Alte forme de artă erotică din Europa, Asia şi din alte locuri ilustrează MASTURBAREA — 


atât masculină, cât şi feminină — cu o varietate de poziţii şi tehnici. 


Arta şi literatura erotică pentru femeile contemporane. Perspectiva istorică ne arată că 
erotismul a fost inventat de bărbaţi şi era destinat unei audienţe masculine. Evident, există şi excepţii: 
Amantul doamnei Chatterley este evident o povestire care a excitat femeile de la publicarea ei, iar 
jurnalele lui Anais Nin sunt excitante pentru ambele sexe. Totuşi, deoarece bărbaţii sunt principalii 
consumatori de artă erotică, domeniul a fost dominat de ei şi la nivel creativ. În anii 1990, acest lucru a 
început să se schimbe. Librăriile au acum raioane dedicate literaturii erotice pentru femei, alături de 
rafturi pline de literatură obişnuită şi cărţi de bucate. Cărţile erotice care au drept ţintă publicul 
feminin au publicitate în revistele populare, iar femeilor nu le este ruşine să le afişeze acasă. În fapt, 
aceste cărţi nu se găsesc în rafturile magazinelor cu literatură porno pentru bărbaţi. 

Într-o anumită măsură, aceste cărţi provin din extinderea romanelor de dragoste, un domeniu 
literar care a explodat în ultima vreme. În vreme ce romanele de dragoste prezintă un format deja destul 
de bine stabilit, obligatoriile scene de amor fizic au devenit de-a lungul anilor tot mai îndrăzneţe. În 
aceste condiţii, nu este de mirare că cititoarele au dorit să facă un pas mai departe şi să citească 
literatură erotică destinată special lor. 

Ceea ce distinge cărţile scrise pentru femei, cu titluri ca Focul care te atinge, Interludii erotice 
sau Mână înceată de literatura erotică standard este faptul că cele mai multe din aceste romane şi 
nuvele sunt scrise de femei. O scriitoare posedă probabil o mai bună înţelegere a ceea ce o altă femeie 
consideră excitant, atât în termeni de acţiune în paginile cărţii, cât şi ca ceea ce simte o femeie ca reacţie 
fizică la lectură. Femeile sunt adesea interesate să citească o poveste care pune accentul pe anticiparea 
chinuitoare şi pe acumularea tensiunii erotice între două persoane, nu doi oameni care se întâlnesc, îşi 
smulg hainele şi sar în pat. 

Multe din aceste autoare fac efortul de a descrie mai mult decât atributele fizice ale celor doi 
iubiţi. Pentru o femeie, o descriere vie, cum ar fi o grădină încărcată cu flori, iubiții acoperiţi în mătase 
şi catifea şi stimulii senzoriali care umplu aerul sunt toate detalii excitante care trebuie să fie incluse 
pentru ca povestea să fie într-adevăr satisfăcătoare. 

Însuşi faptul că o asemenea literatură există poate să înceapă să schimbe modul în care femeile 
reacţionează la stimularea sexuală. S-a demonstrat ştiinţific că femeile au nevoie de mai mult timp decât 
bărbaţii pentru a fi excitate la maxim, dar ceea ce nu se ştie este dacă această excitare este un atribut 
fizic sau pur şi simplu un reflex condiționat. Femeilor li s-a spus că ar trebui să-şi reprime senzațiile de 
excitare şi că „fetelor cuminţi nu le place sexul”, în timp ce aceste poveşti le spun femeilor că nu este 
necesar să aştepte permisiunea cuiva ca să fie excitate şi să se bucure de o fantezie sexuală. 

Un aspect pozitiv al literaturii şi artei erotice scrise de femei este acela că scriitoarele nu 
idealizează forma feminină. Nu toate femeile din aceste cărţi arată ca fetele de pe coperta Playboy. 
Aceste cărți arată că femeile de toate formele şi mărimile, înalte sau grase, cu sâni mici sau coapse late, 


pot să aibă parte de o viaţă sexuală împlinită. Altă deosebire de miturile care înconjoară sexualitatea 


feminină este aceea că eroinele cărţilor sunt excitate numai privind un bărbat atrăgător. În multe 
poveşti, femeile au discuţii deschise despre anatomia masculină, discutând despre care părţi sunt 
considerate de ele excitante şi care nu, arătând clar că aparatul sexual al bărbatului nu este cel mai 
important factor pentru ele. De obicei, societatea se uită cu reproş la femeile care se uită la bărbaţi şi îi 
cântăresc aşa cum fac bărbaţii cu femeile. În aceste poveşti, femeile primesc libertatea de a face la fel. 

Nu toate aceste cărţi ilustrează sexualitatea într-o lumină pozitivă. Unele personaje feminine 
cedează nevoii de a face sex întâmplător, ceea ce, în epoca noastră cu SIDA şi cu alte BOLI CU 
TRANSMITERE SEXUALĂ, poate fi descris ca un comportament prostesc. Altă temă periculoasă care 
străbate unele poveşti este aceea că femeile sunt depăşite de bărbaţi, atât fizic, cât şi emoţional. În 
asemenea fantezii, femeile renunţă la sexualitatea lor pentru a place altora, de obicei bărbaţilor. 
Asemenea afirmaţii nu favorizează deloc femeile, care ar trebui să îşi susţină dreptul de a fi nişte ființe 
sexuale, nu nişte obiecte sexuale. 

De asemenea, modul în care sunt folosite aceste cărţi diferă la cele două sexe. La bărbaţi, 
literatura erotică este adesea folosită pentru a îmbunătăţi calitatea auto-satisfacerii sexuale; este 
evident că şi femeile care nu au un partener pot să se masturbeze citind asemenea romane, dar femeile 
care au partener folosesc adesea această literatură pentru a ajunge la o întâlnire sexuală autentică. O 
asemenea poveste nu numai că poate să contribuie la excitarea sexuală a femeii, dar aceasta poate să 
încorporeze romanul în viaţa ei sexuală, fie experimentând unele din activităţile sexuale descrise în 
carte, fie folosindu-le pe post de fantezii. Astfel, dormitorul ei poate deveni un loc mai interesant pentru 


ea şi pentru partenerul ei (vezi şi AUTOEROTISMUL; OBSCENITATEA; SEXUL ÎN MASS-MEDIA). 


ESTROGENUL Unul dintre principalii HORMONI sexuali feminini. În principal, este obținut 
prin transformarea androgenilor din ovare şi, într-o mai mică măsură, din țesutul adipos. Estrogenul 
este legat de alţi hormoni din corp care îi controlează nivelul din sânge la anumite momente. Estrogenul 
este important în special în ciclul menstrual, în timpul ADOLESCENȚEI şi în cazul SARCINII. 

În creier, hipotalamusul trimite un mesaj glandei hipofize, care excretă FSH (hormonul de 
stimulare a foliculinei) şi LH (hormonul de luteinizare), influențând foliculii care conţin ovule din ovare. 
Drept consecinţă, se produce o proliferare a celulelor care stimulează sinteza estrogenului. Creşterea 
nivelului de estrogen în sânge declanşează eliberarea LH, cauzând o rupere a foliculului şi eliberarea 
ovulului maturizat. Foliculul rupt va deveni corpus luteum (corp galben), care răspunde la regresia LH 
printr-o încetinire a producţiei de hormoni şi prin desprinderea şi eliminarea endometrului 
(MENSTRUAŢIA). 

Estrogenul are şi alte funcțiuni în corp, în afara ciclului menstrual. El face parte dintr-o grupă 


de hormoni răspunzători de dezvoltarea şi maturizarea sânilor în timpul pubertăţii. Alte schimbări care 


se datorează estrogenului sunt îngroşarea labiilor mici, schimbarea culorii mucoasei vaginale de la 
roşu aprins la roz, ca şi prezenţa unor secreţii mucoase vaginale. 

La femeia gravidă, estrogenul face parte din grupul de hormoni răspunzători pentru creşterea 
țesutului sânilor. De-a lungul vieţii, estrogenul joacă un rol important în echilibrul calciului din oase. 
Acest lucru devine mai vizibil atunci când nivelul estrogenului scade şi oasele devin deficiente în calciu 
(osteoporoză). 

Pe măsură ce femeia se maturizează şi ajunge la MENOPAUZĂ, apar multe schimbări ca 
urmare a reducerii producţiei de estrogen. Evenimentul cel mai vizibil este încetarea menstruației. Alte 
simptome legate de deficienţa hormonală sunt atrofia genito-urinară, instabilitatea vasomotorie (vezi 
BUFEURILE) şi osteoporoza (pierderea calciului din oase). Alte simptome probabil legate de hormoni 
includ ateroscleroza cardiovasculară precum şi de insomnie, oboseală şi posibil depresiune psihică. 

Pentru a uşura aceste simptome ale menopauzei, se poate folosi tratamentul de substituție cu 
estrogen obținut sintetic. Tratamentul s-a dovedit foarte util pentru prevenirea sau pentru uşurarea 
osteoporozei şi pentru prevenirea bolilor cardiovasculare la femei care au în familie o istorie stabilită 
de asemenea boli. O dată ce s-a luat decizia de a prescrie terapia de înlocuire a estrogenului, doctorul 
trebuie să determine ce fel de estrogen să folosească şi în ce doză, pe ce cale să-l administreze şi 
modurile de a supraveghea tratamentul pentru fiecare femeie în parte. 

Toate pacientele care primesc TERAPIA DE SUBSTITUȚIE HORMONALĂ ar trebui să meargă 
anual la un control care să includă informaţiile despre dieta urmată, examinări ale sânului şi 
EXAMINAREA PELVIANĂ, un test Papanicolau şi căutarea de urme de sânge în fecale. Este, de 
asemenea, nevoie şi de o MAMOGRAFIE şi de o analiză a lipidelor din sânge (vezi şi AMENOREEA). 


EXERCIŢIUL FIZIC ŞI SEXUL Medicina modernă plasează inactivitatea fizică printre 
principalii factori de risc pentru sănătate — ceilalţi fiind fumatul şi alimentaţia prea bogată în grăsimi 
şi colesterol. Inactivitatea fizică este cea mai evidentă între persoanele care lucrează la un birou, dar şi 
printre persoanele care se obosesc făcând munci fizice repetitive şi limitate. Menajerele, pictorii, 
instalatorii, lucrătorii la bandă din fabrică pot să nu aibă nici un beneficiu fizic din munca lor. Oricine 
trebuie să înveţe, să-şi planifice şi să efectueze regulat exerciţii despre care se ştie că sunt bune pentru 
corp şi pentru a te bucura de sex. 

Se subliniază nevoia de moderație, mai ales pentru o persoană care de obicei omite sau refuză 
exerciţiul fizic mare parte a vieţii. O intrare bruscă într-o activitate sportivă este periculoasă. Oamenii 
care se aruncă rapid în performanţe fizice eroice sunt, evident, obiect de batjocură. Două dintre 
rezultatele grave posibile sunt un atac de cord sau un spate înţepenit. 

Zicala „nu suferi, nu câştigi”, atât de bine cunoscută în această epocă a exerciţiului fizic 


promovat cu agresivitate, este pur şi simplu o minciună, şi încă una care ameninţă sănătatea oamenilor. 


Beneficiezi de pe urma unui exerciţiu puţin intens, care poate fi treptat mărit. Dar prima senzaţie de 
încordare excesivă trebuie să fie un semn pentru încetare. Dacă semnalul acesta devine alarmant, 
trebuie să vă prezentaţi la doctor. 

Un program de exerciţii fizice va aduce multe beneficii dacă începe cu prudenţă, crescând 
foarte încet şi continuat cu regularitate. El va mări circulaţia sanguină, va întări inima, va ajuta 
plămânii şi va transporta o cantitate sporită de oxigen în toate părţile corpului. Pericolul unui atac de 
cord sau al accident vascular cerebral va fi micşorat. 

Toate sistemele corpului vor fi îmbunătăţite — glandele, muşchii, oasele, nervii şi creierul. Cel 
mai notabil efect va fi o stare de spirit mai bună şi o capacitate crescută de a susţine o muncă mentală. 
Oboseala cronică sau insomnia vor fi înlocuite cu perioade de trezie eficientă şi de somn odihnitor. 

Deşi toate aceste beneficii sunt garantate fără probleme, avantajele directe în performanţele 
sexuale sunt altă problemă. Multe alte lucruri din viaţa omului pot să influențeze activitatea sexuală — 
problemele băneşti, necazurile la birou, dificultăţi în relaţie, atitudini pesimiste cronice — toate acestea 
pot să contribuie la disfuncţiile sexuale. Activitatea fizică poate să aducă o îmbunătăţire, dar nu trebuie 
privită ca o vindecare. 

Oamenii cu o capacitate fizică foarte limitată, între care unii pentru care singurul exerciţiu 
poate fi de natură pasivă, anume ajutaţi de un fizioterapeut, sunt încă în stare să aibă o dorinţă sexuală 
şi o mulţumire semnificativă. Nu trebuie uitat acest lucru. 

Unele femei s-au plâns că partenerii lor sunt obsedaţi de forma fizică şi de culturism. Unii 
entuziaşti ai exerciţiului fizic nu lasă timp şi pentru sex, nu au nici un interes erotic pentru corpul altora. 
Un culturist, cum ar fi o femeie obsedată de felul cum arată, poate să îşi mulţumească foarte puţin 
partenerul. Dar asemenea probleme nu îşi au originea în activitatea fizică echilibrată, de bun-simţ. 

Atunci când spun „exerciţiu moderat”, să nu se înţeleagă că nu e necesar niciodată să te opreşti 
ca să-ţi tragi răsuflarea şi nici că nu ai voie să transpiri. Moderat înseamnă moderat pentru persoana cu 
pricina, în respectiva stare fizică de moment. Exerciţiul moderat poate să de facă să simţi o plăcere când 
adormi şi poate înlocui cafeina la trezire şi tranchilizantele atunci când vrei să te linişteşti. Ziua care 
urmează unei plimbări sau unei alergări este una în care te simţi mai vesel, mai puţin iritabil, mai gata 
să te iei la trântă cu provocările şi corvezile, în contrast cu o zi în care ai lenevit. 

Pe lângă orele de gimnastică aerobică, sau de dans, sau de înotul regulat, sau de un ciclu la 
„fiare”, este înţelept să încerci să incluzi exerciţiul şi în activităţile obişnuite. Atunci când aveţi prilejul, 
folosiţi scările, nu liftul. Mergeţi până la bufet sau până la chioşcul de ziare pe jos. Când vă aflaţi la 
biroul propriu, ridicaţi-vă ca să vă întindeţi sau ca să vă plimbaţi puţin. Munca pe care o faceţi la birou 
va avea de câştigat, ca şi viaţa dvs. sexuală (vezi ARTRITA ŞI SEXUL; BOLILE DE INIMĂ ŞI SEXUL; 
PERSOANELE HANDICAPATE ŞI SEXUL). 


EXHIBIȚIONISMUL Mulţi oameni cred că exhibiţionismul însemnă doar expunerea în 
public a organelor genitale, dar definițiile legale şi psihiatrice includ şi un element care constă în 
publicul sau persoana spre care se îndreaptă exhibiţionismul şi care nu doreşte să fie supusă la aşa 
ceva. Mai mult, consideraţiile psihiatrice presupun că o anumită formă de gratificare sexuală motivează 
sau urmează actului de expunere a organelor sexuale. Termenul este complicat şi de faptul că multe 
decenii exhibiţionistul-standard a fost descris doar ca fiind bărbat — adesea, un bărbat care poartă un 
balonseid, sub care nu are nimic altceva — care se prezintă în faţa unor tinere femei pe stradă şi le arată 
penisul. Cercetările efectuate asupra exhibiţioniştilor cunoscuţi au arătat că într-adevăr cei mai mulţi 
sunt bărbaţi, în general sub vârsta de treizeci de ani. Autorii care tratează devierile sexuale au sugerat 
că s-ar putea să fie vorba de o prejudecată culturală care funcţionează, care ignoră sau chiar admiră 
exhibiţionismul feminin, cum ar fi femeile care poartă haine care lasă să se vadă foarte mult la petreceri 
sau în public. Dacă o femeie poartă o fustă foarte scurtă şi care lasă să se vadă foarte mult, este ea o 
exhibiţionistă, sau pur şi simplu o persoană la modă şi sexy? Oare o stripteuză la o petrecere de burlaci 
o exhibiţionistă cu acte în regulă dacă unul din bărbaţii prezenţi nu este de acord cu nuditatea feminină 
în public? Probabil că nu, deoarece ea este considerată o artistă şi se presupune că nu este mânată nici 
de urmărirea unor satisfacţii sexuale personale şi nici de dorinţa de a şoca audiența, ci de a distra. 
Totuşi, motivaţia nu este relevantă pentru persoanele dintr-o tabără de nudişti, pentru că, indiferent de 
motivaţie, normele sociale de acolo anticipează nuditatea. Alergarea gol pe străzi printre oameni poate 
fi sau nu considerată exhibiţionism, în funcţie de motivaţie, care poate fi de natură sexuală sau nu. 

Existenţa exhibiţionismului masculin alarmează multă lume, în special femeile şi părinţii 
copiilor. Deşi există puţine dovezi care să indice că exhibiţioniştii continuă activitatea prin atingerea 


sau afectarea fizică a vreunei victime, efectul psihic poate fi însemnat atunci când victima este un copil. 


SIMULAREA ORGASMULUI Deoarece ORGASMUL este în esenţă o experienţă 
subiectivă, ale cărei semne nu sunt întotdeauna clare partenerului, este posibil ca o femeie — sau un 
bărbat — să geamă şi să îşi mişte corpul pentru a simula un orgasm. Se presupune că femeile pot să 
simuleze mai uşor orgasmul, pentru că cei mai mulţi bărbaţi ajung la apogeu foarte rapid în timpul 
contactului sexual. Deoarece prin tradiţie rolul sexual al bărbatului este să aducă femeia la orgasm, 
mândria sexuală a bărbatului este adesea legată de capacitatea lui de a îşi aduce soţia sau iubita la 
orgasm. Aceasta a creat situaţia de nedorit în care unele femei, din iubire sau din consideraţie pentru 
soţii sau partenerii lor, se prefac că au avut un orgasm fie în timpul orgasmului partenerului, fie scurt 
timp după acesta. Unele femei nu vor să se ştie că sunt anorgasmice, de teamă că partenerul lor le va 
considera „mai puţin femei”. 

Simularea orgasmului pare să îşi aibă rădăcinile în analfabetismul sexual. Aceste femei nu au 


învăţat să îşi antreneze corpurile astfel încât să aibă orgasme. În alte cazuri, simularea orgasmului 


poate să rezulte din problemele conştiente sau inconștiente survenite în cadrul unei relaţii, în timp ce în 
altele, este incapacitatea sau faptul că nu se doreşte discutarea problemelor legate de orgasm, soţia 
neputând să îi comunice soțului ei căile prin care ea ar putea fi adusă la orgasm. Dacă o persoană simte 
că este nevoie să simuleze orgasmul, el sau ea ar trebui să înţeleagă că este un semn că ceva nu merge 
bine în relaţia lor sexuală sau afectivă şi că trebuie să apeleze la ajutorul calificat al unui profesionist 


(vezi şi DISFUNCȚIILE SEXUALE LA FEMEIE; DISFUNCȚIILE SEXUALE LA BĂRBAT). 


TROMPELE UTERINE Trompele uterine sunt nişte tuburi musculare care se întind de la 
suprafaţa superioară a UTERULUI până la OVARE, de ambele părţi ale pelvisului femeii. Fiecare 
trompă are o lungime de circa zece centimetri. Partea cea mai apropiată de uter se numeşte porţiunea 
istmică, în vreme ce partea cea mai apropiată de ovar se numeşte porţiunea ampulară. Porțiunea 
istmică a trompei uterine se leagă cu un canal, numit porţiunea intramurală a trompei, care străbate 
peretele gros al uterului. La capătul regiunii ampulare, capătul deschis al trompei uterine se 
prelungeşte cu nişte proiecţii fine, ca nişte degete, numite fimbrii. Capătul deschis al trompei uterine se 
află în general în imediata apropiere a ovarului. Fimbria ajută la culegerea ovulului de pe suprafaţa 
ovarului, atunci când are lor ovulaţia, şi la transportarea ovulului în deschiderea trompei uterine. În 
regiunea ampulară a trompei uterine are loc fertilizarea (întâlnirea între ovul şi spermatozoid) şi tot aici 
noul embrion îşi petrece primele aproximativ trei zile după fertilizare. În acest timp, celulele 
embrionului se divid în mod obişnuit de câteva ori înainte de a fi transportate în uter. 

Principala cauză a STERILITĂȚII feminine constă în trompe uterine blocate sau distruse. În 
general, trompele uterine sunt distruse prin infecţii. Multe infecţii ale trompelor uterine sunt transmise 
pe cale sexuală (în special GONOREEA ŞI infecțiile cu CHLAMYDIA), dar trompele uterine pot fi 
afectate şi de alte infecţii, cum ar fi cele care provin de la un apendice perforat. Atunci când sunt 
infectate trompele uterine, fimbriile de la capătul trompei se inflamează, se unesc şi rezultatul este 
blocarea trompei. Celulele care căptuşesc trompa uterină continuă să producă secreţii, dar cu o 
deschidere obstrucţionată, fluidul se acumulează în trompa uterină şi în cele din urmă va produce ceea 
ce se numeşte hidrosalpinx. Aceasta este o boală în care fluidul acumulat umflă trompa uterină, dându-i 
aspectul unui balon plin cu apă. Presiunea fluidului asupra peretelui tubului duce la o compromitere a 
funcţiilor trompei. 

Tehnicile microchirurgicale, incluzând folosirea laserelor, s-au dovedit inutile în restaurarea 
funcţionării normale a trompei uterine blocate ca urmare a unei infecţii. În fapt, rata de succes (adică 
rata sarcinilor obţinute) după o reparare chirurgicală a trompelor uterine blocate nu depăşeşte 
25-30%. De aceea au apărut tratamentele de FERTILIZARE IN VITRO. 

La momentul actual, aproape 1% din totalul sarcinilor sunt sarcini extrauterine tubare, în care 


ovulul fertilizat este implantat într-o trompă uterină, în loc de uter. Deoarece trompele uterine au o 


capacitate limitată de a reţine o sarcină în creştere, în cele din urmă sarcina va rupe trompa-gazdă şi va 
genera o foarte serioasă hemoragie în cavitatea abdominală. Deşi în general este nevoie de o înlăturare 
chirurgicală a sarcinii extrauterine, testele de diagnosticare actuale permit un diagnostic suficient de 
timpuriu al sarcinii, astfel încât să poată fi salvată trompa uterină. Sarcinile extrauterine se întâlnesc în 
special la femeile care au fost supuse anterior unor operaţii la trompele uterine, care au avut infecţii sau 
alte anomalii pelviene (vezi şi CONCEPȚIA; SARCINA EXTRAUTERINĂ; ORGANELE SEXUALE 
FEMININE; HISTERECTOMIA). 


FELAȚIA Este o formă de SEX ORAL. Termenul de „felaţie” derivă din verbul latin fellare, 
care înseamnă „a suge”. Există mulţi termeni peiorativi cu acelaşi sens. Felaţia a devenit astăzi mult mai 
acceptată decât era în secolul nouăsprezece, când era considerată o „perversiune”. În 1983, o echipă de 
cercetători a relatat că 90% din cuplurile studiate s-au angajat în felaţie la un moment dat al relaţiei lor. 
Raportul lanus (bazat pe un eşantion la nivel naţional) a arătat că 88% din bărbaţi şi 87% din femei au 
declarat că sexul oral este „foarte normal” sau „în regulă”. 

Felaţia implică stimularea sexuală a penisului partenerului cu ajutorul gurii şi/sau a limbii. Ea 
se poate limita la lingerea sau sugerea vârfului penisului, sau penisul poate fi luat în gură în întregime. 
Stimularea este efectuată de către lingerea penisului sau de mişcarea în sus şi în jos a gurii (prinse 
strâns în jurul penisului). 

În funcţie de dorinţa partenerei, partenerul-bărbat va ejacula în gura partenerului, sau se va 
retrage înainte de ejaculare. Felaţia pare să fie nu numai foarte excitantă pentru bărbat, ci şi pentru 
persoana care o efectuează. Ea poate să facă parte din procesul PRELUDIULUI care va duce la 
CONTACTUL SEXUAL, sau poate să se termine ea în sine cu o EJACULARE. 

Deoarece ejacularea de spermă în gura partenerei poate pune riscuri de SIDA sau de alte BOLI 
CU TRANSMITERE SEXUALĂ, este important ca în timpul felaţiei să se folosească PREZERVATIVE 
nelubrifiate, în cazul în care femeia nu are o încredere absolută în partenerul ei ca urmare a unei relaţii 
monogame de lungă durată. Retragerea penisului înainte de ejaculare nu este suficientă, deoarece 
câteva picături pre-ejaculatorii de spermă vor apare în timpul stimulării penisului. Şi acestea pot să 


poarte o infecţie cu HIV (vezi şi CUNNILINGUS; SEXUL SIGUR; POZIȚIA ŞAIZECI ŞI NOUĂ). 


PREZERVATIVELE FEMI 


NE Vezi CONTROLUL NAȘTERILOR; PREZERVATIVELE. 


ORGANELE SEXUALE FEMI 


NE Organele sexuale feminine sunt interne şi nu pot fi 
văzute şi nici simţite din afara corpului, şi externe. Cea mai mare parte a aparatului genital feminin — 


implicat în reproducere — este alcătuit din organele genitale interne. 


Organele sexuale externe. Organele sexuale externe şi vizibile sunt numite colectiv cu 
termenul de VULVĂ. Vulva constă în mons pubis (sau mons veneris — Muntele lui Venus), 
CLITORISUL, perechea de labii mari, perechea de labii mici şi HIMENUL. 

Mons pubis este partea cea mai de sus a vulvei. Este zona adipoasă care acoperă osul pubian şi 
care este acoperită de părul pubian aspru. Imediat sub mons pubis se află clitorisul, organ erectil 
similar cu PENISUL bărbatului. Are lungimea de cam doi centimetri şi un diametru de cam cinci 
milimetri. Clitorisul este extrem de sensibil, iar în cazul excitării sexuale se măreşte, fiind porţiunea 
vulvei cu reacţia sexuală cea mai puternică. Pentru femei, clitorisul este principala sursă a senzaţiei de 
plăcere sexuală. 

De ambele părți ale clitorisului se situează labiile mici (buzele mici sau interne), care 
înconjoară deschiderea vaginală, întinzându-se de la clitoris până deasupra anusului (deschiderea 
rectului). În afara labiilor mici se află labiile mari (buzele — labiile mari sau externe), care, ca şi 
muntele pubian, sunt acoperite cu un fire groase de păr pubian. Între labiile mici se află deschiderea 
vaginală. La fete şi la femeile care nu au avut încă relaţii sexuale şi nici nu au folosit tampoane interne, 
deschiderea este parţial acoperită de o membrană subţire, numită himen. În rare cazuri, himenul poate 
să acopere complet deschiderea vaginală, împiedicând menstrele. Între deschiderea vaginală şi clitoris 


se află deschiderea uretrei, tubul care porneşte de la vezică şi permite eliminarea urinei. 

Organele sexuale interne. Organele sexuale feminine interioare sunt VAGINUL, COLUL 
UTERIN, UTERUL, TROMPELE UTERINE şi OVARELE. 

Vaginul, în formă de tub, se întinde de la vulvă la colul uterin. Vaginul are o lungime de 
aproximativ zece centimetri, dar în timpul actului sexual sau al naşterii se poate mări. Este localizat 
între rect şi uretră, pe de o parte, şi vezică, pe de alta. Dacă nu există nimic în el, vaginul este dezumflat 
ca un balon. Vaginul funcţionează ca organ sexual feminin, care acceptă pătrunderea penisului în 
timpul contactului sexual şi primeşte SPERMA ejaculată de bărbat, dar funcţionează şi ca o porţiune a 
canalului de naştere, prin el trecând copilul care iese din uter spre lumea exterioară. 

Colul uterin este în fapt porţiunea cea mai joasă a uterului. La o femeie care nu este însărcinată, 
colul uterin are o lungime de doi-trei centimetri şi pătrunde pe o lungime de cam un centimetru în partea 
superioară a vaginului. În centrul colului uterin se află deschiderea canalului cervical. La femeile care 
nu au fost niciodată însărcinate, deschiderea cervicală este în general circulară, în timp ce la femeile 


care au avut una sau mai multe sarcini ea tinde să fie mai eliptică şi de o formă întrucâtva neregulată. 

Uterul are o lungime de aproximativ 7,5 cm şi are mărimea şi forma aproximativă a unei pere, 
codiţa fructului reprezentând-o deschiderea cervicală. Este un organ solid, muscular, care conţine o 
cavitate triunghiulară (cavitatea uterină). Ca şi în cazul vaginului, cavitatea uterină este colabată 
atunci când este goală. Cavitatea uterină este acoperită cu un ţesut numit endometru, care se dezvoltă şi 
se elimină in exterior(vezi MENSTRUAŢIA) ca răspuns la hormonii ovarieni. 

Trompele uterine sunt structuri pereche care au o lungime de cam zece centimetri şi un diametru 
cu puţin peste 5 milimetri. Ele sunt ataşate la un capăt de uter, iar celălalt capăt este liber, dar în 
apropierea ovarelor. Deschiderile libere ale trompelor uterine (numite şi capetele fimbriate) se 
prelungesc cu o reţea de mici „degete” (fimbrii) care ajută la culegerea ovulului eliberat de ovar 
(ovulat) şi la transportarea lui în trompa uterină. 

Trompele uterine au un perete muscular gros în partea cea mai apropiată de uter şi un perete 
relativ subţire în partea apropiată de ovar. Deschiderea trompei uterine este relativ mare la capătul 
dinspre ovar (porţiunea ampulară), dar se îngustează brusc pe măsură ce se apropie de partea 
apropiată de uter (porţiunea istmică). Această porţiune îngustă a trompei uterine este conectată la un 
canal la fel de îngust, care trece prin peretele muscular al uterului şi face legătura cu cavitatea 
endometrială. 

Ovarele sunt structuri pereche care măsoară aproximativ cinci pe şapte centimetri. Ele sunt de 
un alb strălucitor şi au o suprafaţă în general neregulată. În funcţie de stadiul ciclului menstrual, 
ovarele pot să conţină unul sau mai mulţi foliculi în curs de dezvoltare — nişte chisturi pline de fluid în 
care se dezvoltă ovulul — sau un corpus luteum, care este rămăşiţa unui folicul din care a fost eliberat 
ovulul. Corpus luteum este răspunzător pentru producerea hormonilor care pregătesc mucoasa uterului 
pentru implantarea unui ovul fertilizat şi menţinerea noii SARCINI. 

Fiziologie şi funcţionare. Multe dintre organele reproductive feminine suportă schimbări 
spectaculoase de structură şi funcţionare ca rezultat al activităţii ciclice hormonale şi al sarcinii. Cele 
mai evidente schimbări fiziologice pot fi observat la colul uterin, la endometru (căptuşeala cavităţii 
uterine) şi la ovare. 

Colul uterin conţine o deschidere tubulară (canalul cervical) căptușită cu glande care produc o 
secreție cu aspect de mucus. Cantitatea şi calitatea mucusului cervical variază în funcţie de hormonii 
produşi de ovare. În timpul primei jumătăţi a ciclului menstrual, în special atunci când se apropie 
ovulaţia, mucusul cervical este abundent, limpede şi apos. El este foarte receptiv la penetrarea şi 
supraviețuirea spermatozoizilor. Atunci când sperma se depozitează în partea superioară a vaginului, în 
timpul contactului sexual, spermatozoizii înoată rapid în mucusul cervical, în care îşi păstrează 
motilitatea şi capacitatea de fertilizare timp de câteva zile. O dată cu ovulaţia (în aproximativ a 
paisprezecea zi a ciclului menstrual de douăzeci şi opt de zile), mucusul cervical prezintă o schimbare 


dramatică în aspect. Devine gros, semi-opac şi vâscos, fiind practic imposibil să fie penetrat de 


spermatozoid. Această schimbare este adusă de producţia de PROGESTERON de către ovare, după 
ovulaţie. În mod similar, o femeie care ia pilule de control al naşterilor va avea un mucus cervical care 
este impenetrabil de către un spermatozoid. Aceasta este una din căile prin care pilulele contraceptive 
împiedică apariţia sarcinii. 

În timpul travaliului, ca rezultat al contracţiilor uterine (durerile travaliului), colul uterin se 
extinde spectaculos, diametrul canalului cervical ajungând la capăt la un diametru de zece centimetri, în 
primul stadiu al travaliului. Atunci când este dilatat la maxim, colul uterin formează partea superioară a 
canalului de naştere, vaginul formând partea inferioară. 

După cum am spus, cavitatea uterină este căptuşită cu un ţesut care creşte şi se elimină ca 
răspuns la hormonii ovarieni, numit endometru. Aceste schimbări în căptuşeala uterului, care fac parte 
din ciclul menstrual, pregătesc uterul pentru posibila apariţie a unei sarcini. În prima jumătate a 
ciclului menstrual (faza foliculară sau de proliferare), căptuşeala uterului creşte şi se dezvoltă treptat. 
În a doua parte a ciclului (faza luteală sau secretorie), endometrul se maturizează ca rezultat al acţiunii 
progesteronului produs de corpus luteum şi este pregătit pentru implantarea unui ovul fertilizat. Ca 
parte a acestui proces, endometrul eliberează în cavitatea uterină secreţii care hrănesc embrionul 
înainte ca acesta să se fixeze de peretele uterului. Dacă fertilizarea şi implantarea nu au avut loc, atunci 
căptuşeala maturizată a uterului se desprinde şi rezultă sângerarea menstruală. Crampele pe care le au 
mai toate femeile în această perioadă sunt rezultatul contracţiilor muşchilor uterului, care ajută la 
expulzarea sângelui menstrual şi a endometrului din cavitatea uterină. Aceleaşi tipuri de contracţii din 
timpul travaliului duc la dilatarea colului uterin şi la expulzarea copilului prin vagin. 

Porțiunea externă a trompelor uterine este locul în care are loc în mod normal fertilizarea 
(interacţiunea între ovul şi spermatozoid). Fimbria ajută la culegerea şi transportarea ovulului în 
regiunea ampulară a trompei uterine, atunci când are loc ovulaţia (eliberarea ovulului din ovar). În 
acelaşi timp, dacă spermatozoidul a fost depozitat în partea superioară a vaginului, el va intra în 
mucusul din canalul cervical şi va ajunge în partea superioară a trompei uterine. Deşi sute de milioane 
de spermatozoizi sunt de obicei depozitaţi în vagin, în mod obişnuit doar câteva sute vor ajunge la locul 
fertilizării. Dacă fertilizarea este încununată de succes, proaspătul embrion va petrece aproximativ trei 
zile în zona superioară a trompei uterine, după care va fi transportat în cavitatea uterină. Acolo petrece 
alte trei zile plutind în cavitatea uterină, după care se ataşează de peretele uterului. 

Ovarele au două funcțiuni principale: producţia de ovule şi producţia de hormoni feminini, 
ESTROGEN şi progesteron. Hormonii feminini sunt necesari în primul rând pentru dezvoltarea unor 
caracteristici sexuale secundare normale (de pildă, dezvoltarea sânilor şi creşterea şi maturizarea 
organelor reproductive) şi în al doilea rând pentru pregătirea endometrului uterin la fiecare ciclu 


menstrual pentru posibila ataşare a unui ovul fertilizat. Dacă un ovul fertilizat se ataşează cu bine de 


peretele uterin, ovarele continuă să producă aceeaşi hormoni în cantităţi mari, pentru a susţine prima 
parte a sarcinii, anume primele opt până la douăsprezece săptămâni. 

Ovarele reacţionează la hormonii GLANDEI PITUITARE, FSH (hormonul care stimulează 
foliculii) şi LH (hormonul de luteinizare). Ciclul ovarian al unei femei este continuu şi în general se 
consideră că el începe o dată cu debutul sângerării menstruale. În acel moment, producţia de hormoni 
de către ovare este la cel mai redus nivel. Ca reacţie a nivelului redus al hormonilor ovarieni, glanda 
pituitară eliberează FSH, care stimulează creşterea unui folicul — un sac umplut cu fluid, care conţine 
un ovul imatur. Pe măsură ce foliculul creşte şi se dezvoltă, ovulul se maturizează şi celulele din jurul lui 
încep să producă estrogen. Estrogenul astfel produs va duce la dezvoltarea mucoasei uterului, 
stimulează producţia de mucus cervical favorabil, ceea ce duce la o scădere a cantităţii de FSH produse 
de glanda pituitară. Atunci când ovarul a produs o cantitate critică de estrogen timp de o anumită 
perioadă, glanda pituitară este programată să producă o cantitate mare de LH. Producerea de LH va 
iniţia maturizarea finală a ovulului, preparându-l pentru eventuala fertilizare, va face ca foliculul să se 
rupă şi să elibereze ovulul (ovulaţia) şi în sfârşit va schimba ceea ce a fost foliculul într-un corpus 
luteum. Pe lângă faptul că va produce estrogen, corpus luteum va produce şi progesteron, necesar 
pentru pregătirea mucoasei uterului pentru posibila implantare a ovulului fertilizat. Dacă survine 
sarcina, la începutul ei va fi produs hormonul hCG, care va determina corpus luteum să îşi menţină 
producţia de estrogen şi de progesteron şi astfel să susţină tot începutul sarcinii. Dacă nu are loc 
implantarea (şi deci nici secretarea de hCG), corpus luteum încheie spontan producţia de hormoni. 
Aceasta duce la desprinderea şi eliminarea endometrului uterului şi la perioada menstruală, ciclul 


reluându-se. 


FERTILITATEA Vezi CONTROLUL NAȘTERILOR; CONCEPȚIA; STERILITATEA; 
PLANIFICAREA NATURALĂ A FAMILIEI; VASECTOMIA ŞI PILULA MASCULINĂ. 


FERTILIZAREA Vezi INSEMINAREA ARTIFICIALĂ CU AJUTORUL UNUI DONATOR; 
CONCEPȚIA; ORGANELE SEXUALE FEMININE; FERTILIZAREA IN VITRO; STERILITATEA; 
SPERMATOZOIZII. 


SINDROAMELE DE ABUZ DE SUBSTANȚE ALE FĂTULUI ŞI NOU-NĂSCUTULUI 
Un fetus sau un copil nou-născut pot fi afectaţi în diverse feluri de droguri, alcool sau alte substanţe 
toxice luate de mamă în timpul sarcinii. În momentul CONCEPȚIEI şi în timpul primelor două sau trei 
luni de SARCINĂ formarea structurilor corporale poate fi afectată de droguri sau de alte substanţe 
toxice, rezultând de aici copii cu anomalii. Mai târziu, în cursul sarcinii, drogurile pot afecta creşterea, 


ceea ce va duce la un făt sau la un nou-născut care nu şi-a atins întreg potenţialul de creştere. În sfârşit, 


drogurile pot să afecteze capacitatea noului-născut de a trece cu succes din stadiul de viaţă fetală în 
acela de viaţă în afara uterului (vezi şi SARCINA ȘI MEDICAMENTELE ŞI SUBSTANȚELE 
COMUNE). 


Alcoolul. Primul raport asupra anomaliilor cu care s-au născut copiii unor mame alcoolice a 
apărut în Franţa abia în 1968, iar în Statele Unite, independent, în 1973. Anomaliile raportate includ o 
reducere semnificativă a inteligenţei, până la un IQ mediu de 60-70, hiperactivitate, coordonare slabă şi 
putere slabă a muşchilor, creştere redusă înainte şi după naştere şi o figură caracteristică, anormală. 
După unele estimări, cam 5% din defectele la naştere se pot atribui expunerii la alcool prin intermediul 
mamei, în timpul sarcinii. Efectele alcoolului sunt şi mai pregnante dacă mama bea cantităţi tot mai 


mari, riscul de făt cu sindrom alcoolic apare la 30-50% dintre femeile alcoolice cronic. O cantitate de 


D 


cool egală cu doar două „băuturi standard” (30 de grame de alcool pur) pe zi a fost asociată cu o 
reducere a greutății la naştere, fiind responsabilă parțial şi pentru sindromul alcoolic la unii copii. 
Astfel, se vede că nu există un nivel „sigur” al consumului de alcool în timpul sarcinii, sub care efectele 
alcoolului asupra nou-născutului să nu se vadă. 


Narcoticele. Abuzul de droguri în timpul sarcinii a fost asociat nu un număr de probleme grave 


D 


e fătului. Multe din aceste probleme sunt probabil legate mai degrabă de situația socială precară a 
multor utilizatori de droguri. Femeile (şi bărbaţii) care abuzează de narcotice au o rată înaltă de 


infecții, în special în BOLILE CU TRANSMITERE SEXUALĂ. Drogurile obținute ilegal de cei care 


abuzează de ele sunt de obicei impure şi conțin substanțe chimice care au propriile lor efecte asupra 
sarcinii. Indivizii care abuzează de narcotice abuzează foarte adesea şi de alte substanțe, cum ar fi 
tutunul şi alcoolul, care la rândul lor au un efect semnificativ asupra fătului. 

Pe lângă alţi factori care contribuie la problemele copiilor cu mame narcomane, un model deja 
răspândit printre femeile însărcinate care se droghează este riscul crescut de AVORT SPONTAN 
asociat cu utilizarea de heroină. Copiii narcomanelor sunt adesea născuţi prematur şi sunt mici, 
datorită duratei reduse a sarcinii. Cea mai semnificativă problemă legată de utilizarea narcoticelor în 
timpul sarcinii este efectul asupra copilului al renunțării bruşte la droguri. Feţii născuţi după o 
renunțare la droguri sunt nervoși, tremură şi plâng fără să poată fi liniştiţi. Mănâncă puţin şi prezintă 
vomă şi diaree. În cazurile mai grave, sunt atât de neliniştiţi, încât pot să-şi provoace zgârieturi ori alte 
leziuni, iar la unii copii apar convulsiile. Aceste simptome sunt asociate în mod obişnuit cu renunţarea la 
heroină şi la metadonă şi apar deoarece fătul se obişnuise cu primirea acestor droguri de la mamă. 
Copiii afectaţi doar uşor pot fi trataţi prin înfăşare şi prin mângâieri, dar cei afectaţi mai grav pot să 
necesite tratamente cu sedative sau tranchilizante. 

Deşi nu există un model definit al defectelor la naştere asociate cu abuzul matern de droguri, 


există probleme serioase pe termen lung la copiii mamelor toxicomane. Acestea includ dificultăţi în 


învăţare şi în alte abilităţi comportamentale, probleme de somn şi o incidenţă mare a morţii în leagăn 
(sindromul de moarte subită a sugarilor). Din nefericire, abuzul de droguri este asociat şi cu multe alte 
probleme sociale, fiind adesea nevoie de ajutorul organizaţiilor comunitare, al consilierilor în materie 
de droguri şi al lucrătorilor sociali, dacă se doreşte ca rezultatul să fie un copil normal. Deşi este 
evident că renunţarea de către mamă la consumul de droguri va duce la evitarea complicaţiilor legate 
de expunerea fătului la narcotice, decizia de retragere în timpul sarcinii ar trebui să fie cu mare atenţia 
luată în seamă de mamă şi de consilierul ei medical. Fătul poate să fie şi el supus acestei renunţări, ceea 
ce poate cauza grave probleme în anumite cazuri. 

Cocaina. Expunerea la cocaină în timpul sarcinii prezintă multe efecte serioase asupra fătului 
în creştere. Utilizarea cocainei este asociată cu o rată mare a naşterilor premature, adesea asociată cu 
o desprindere a placentei, din care rezultă mari probleme pentru făt şi pentru noul-născut. Retardarea 
creşterii fătului, absenţa unor membre şi serioase afectări cerebrale şi ale rinichilor au fost atribuite 
utilizării cocainei în timpul sarcinii. Aceste efecte pot să se datoreze capacităţii cocainei de a întrerupe 
fluxul sanguin către uter. Deşi mecanismul exact prin care acţionează cocaina nu este cunoscut, trebuie 
ca în timpul sarcinii să se evite consumul de cocaină. 

Marijuana. Consumul de marijuana în timpul sarcinii pare să ducă la copii mai neliniştiţi şi cu 
mai multe probleme de somn decât la copiii care nu au fost expuşi acestei substanţe. Nu există un 
sindrom clar asociat renunţării bruşte la acest drog şi nu există nici modele de defecte la naştere 
asociate cu consumul de marijuana în timpul sarcinii. Unele studii relatează că nou-născuţii unor 
fumătoare de marijuana au o greutate mai mică decât copiii femeilor care nu folosesc substanţa, dar 


aceste rezultate nu au fost confirmate de toate studiile (vezi şi DEFECTE LA NAŞTERE). 


FETIŞISMUL În termeni sexuali, fetişismul este dotarea unui obiect fizic cu puteri sexuale, 
astfel încât persoana cu un fetiş are nevoie de acest obiect pentru a se excita sexual sau pentru a fi 
satisfăcută sexual. Obiectele obişnuite drept fetişuri includ părţi ale corpului, cum ar fi sânii sau 
picioarele, sau obiecte fizice, cum ar fi lenjeria, pantofii sau obiecte de îmbrăcăminte cu elastic ale 
femeilor, dar practic orice obiect poate să devină un fetiş sexual. 

Fetişiştii (oameni cu fetişuri) sunt de obicei bărbaţi şi pot să obţină satisfacţii sexuale fie din 
privirea fie din atingerea fetişurilor, masturbându-se de obicei în timp ce fac asta, de obicei ejaculând 
chiar pe obiect. Deşi cauza exactă a fetişismului nu este cunoscută, acesta este legat de un tip de 
condiţionare. Cu alte cuvinte, dacă un băiat se masturbează ţinând în mână lenjeria intimă a mamei sau 
a sorei lui, aceasta se poate transforma într-un fetiş, în care el va avea nevoie întotdeauna de o piesă de 
lenjerie feminină pentru a deveni excitat sexual (spre deosebire de cineva care foloseşte din când în când 
de o piesă de lenjerie feminină ca ajutor pentru masturbare, dar care poate fi excitat şi de o persoană). 


Obiectele pot să ofere anumite senzaţii, cum ar fi aceea de piele sau de miros al lenjeriei intime 


feminine. S-a discutat mult ideea că fetişistul îşi transferă sentimentele faţă de obiect deoarece este 
indignat de propriile lui tendinţe sexuale: fetişul devine atunci un obiect al păcatului. 

Unii fetişişti pot să facă sex numai cu obiectul fetişului lor, în vreme ce la alţii obiectul este 
folosit pentru ca ei să fie în stare să facă sex cu o altă persoană. Unii bărbaţi, care nu pot să-şi convingă 
soțiile să fie de acord cu fetişul sau cărora le e ruşine să recunoască faptul că au un fetiş, le vor cere 
unor prostituate să facă sex cu ei, folosindu-se şi de fetiş, de exemplu un anumit articol de îmbrăcăminte. 
Travestiţii, care îşi derivă plăcerea sexuală din îmbrăcarea hainelor sexului opus, sunt consideraţi 


exemple extreme de fetişism (vezi şi HIPERSEXUALITATEA). 


FLIRTUL Flirtul implică o anumită tentă sexuală, fără necesitatea imediată a întâlnirii 
sexuale. El înseamnă foarte mult pentru cei implicaţi în jocul sexual. El reprezintă „mutarea de 
deschidere” a relaţiei dintre bărbat şi femeie, indicând disponibilitatea şi un interes într-o posibilă 
relaţie. Evident, oamenii flirtează cu alţii chiar şi atunci când nu sunt disponibili, atunci când soţii sau 
partenerii sunt de faţă şi nu au nici un alt interes decât să demonstreze că au capacitatea de a atrage şi 
de a se bucura de stimularea de o seară. Dar flirtul este excitant şi pentru că el declară că s-au deschis 
credeau că sunt disponibili. Deşi poate fi „un joc de-a curtea”, ceva „trecător” şi „superficial”, flirtul 
este adesea mai mult decât atât. Este oarecum ca un dans care ar putea (sau ar putea să nu) ducă la o 
întâlnire sexuală reuşită. 

Cei mai mulţi oameni par să fie capabili să flirteze în mod natural, fără să audă nici măcar un 
cuvânt din partea unui terapeut al sexului. Oricine care a observat fetele de liceu chicotind împreună, în 
vreme ce băieţii se plimbă ţanţoşi pe lângă ele a văzut flirtul la lucru, de o manieră în care riscul este 
minim. 

Deoarece riscul este un element întâlnit în toate flirturile, băiatul de liceu care îşi arată muşchii 
trecând pe lângă fete sau bărbatul care întâlneşte privirea unei femei într-o cameră aglomerată — toţi 
sunt supuşi riscului de a nu primi un răspuns sau măcar de a nu primi răspunsul pe care şi-l doresc. 
Oamenii care au probleme de respect propriu sau care nu se consideră destul de atrăgători (şi cine nu 
are asemenea probleme la un moment dat al vieţii?) sunt adesea reticenţi în a-şi asuma riscul implicit de 
a deschide un flirt. 

Din fericire, este adesea posibil să flirtezi fără să pari că o faci. Altfel spus, fetele care chicotesc 
şi se uită cu admiraţie la băiatul care trece pe lângă ele, sau bărbatul care a surprins privirea femeii din 
camera foarte populată pot să se comporte ca şi cum chicotelile şi privirea nu au existat, că au fost 
adresate altcuiva, în cazul în care răspunsul este fie rece, fie ostil. Cel mai mult ne temem nu de 


respingere, ci de faptul că publicul va fi conştient că am fost respinşi şi de aceea de obicei ne vom 


preface că nu am avut o tentativă de flirt. În orice societate există reguli sociale care guvernează flirtul; 
acestea oferă o ghidare şi o anumită protecţie, dar riscurile rămân în continuare. 

Din toate aceste motive, oamenii, în special tinerii, sunt adesea neliniştiţi atunci când încearcă 
să decidă dacă au curajul să facă sau nu prima mişcare. Dr. Ruth le-a spus pacienţilor ei că există o 
mică vietate, numită broasca ţestoasă. Dacă broasca vrea să fie în siguranţă şi să nu păţească nimic, 
atunci nu se mişcă şi nu i se întâmplă nimic, niciodată. Îndată ce vrea să se mişte, trebuie să-şi scoată 
capul afară. La fel şi cu flirtul. Dacă cineva vrea o experienţă nouă, el trebuie să-şi scoată capul din 
cutie şi să-şi asume riscul de a fi respins. Dar chiar dacă este lovit, sigur nu este ceva mortal şi va putea 
încerca din nou, în alte moduri. Uneori, flirtul poate fi încercat în cadrul unei conversații intelectuale; 
cu persoana sau persoanele potrivite, poate fi ceva foarte excitant din punct de vedere sexual. Am văzut 


minunate flirturi având loc între oameni care se prefăceau că se uită la picturile dintr-un muzeu. De 


PRELUDIUL Autorii de manuale populare ale căsătoriei din generaţiile trecute acordau o 
foarte mare atenţie „jocului dinainte”, preludiului. Prin acesta, ei înțelegeau toate purtările care 
stimulează sexual şi care pregătesc femeia să se bucure de sex şi să ajungă la ORGASM. Chiar şi astăzi, 
oamenii folosesc acest termen în practic acelaşi sens. Totuşi, există implicaţii sexiste şi părtinitoare, 
care îl fac nepotrivit pentru abordarea modernă a comportamentului sexual. 

Femeile nu sunt nişte inocente caste, pasive, care aşteaptă să fie trezite de soţii lor, aşa cum au 
fost prezentate în trecut. Ele au un LIBIDO la fel de puternic cu al bărbaţilor şi pot să ajungă în pat la fel 
de doritoare de sex şi de pregătite pe cât sunt bărbaţii. De asemenea, nu toate activităţile sexuale trebuie 
să aibă neapărat drept scop orgasmul. Activitatea sexuală care a fost denumită preludiu — SĂRUTUL, 
îmbrăţişările, masajul, linsul, strângerile — ar trebui să fie privite mai corect drept surse de plăcere 
pentru partenerul unei persoane, fie că va începe un contact sexual şi se va ajunge la orgasm, fie că nu. 
Multe dintre tehnicile de excitare sau cu efect plăcut pot fi folosite asupra propriei persoane, pentru a 
afla mai multe despre ZONELE EROGENE proprii, în scopul de a comunica mai bine cu un partener în 
sex sau în iubire. Astfel, folosirea VIBRATOARELOR şi a altor dispozitive autoerotice poate să joace un 
rol important în producerea plăcerii proprii sau a partenerului, aducând elemente interesante şi 


varietate în interacţiunile sexuale, cu sau fără a avea drept scop orgasmul. 
FRECVENȚA CONTACTULUI SEXUAL Vezi FRECVENȚA COITALĂ. 
FREUD, SIGMUND (1856-1939) Întemeietorul psihanalizei, care este un corp întins de teorii 


ce se ocupă de comportamentul normal şi anormal, ca şi de tehnicile speciale pentru tratarea 


persoanelor diagnosticate drept nevrozate. Născut în Moravia, Freud a crescut în Austria şi şi-a 


completat studiile la facultatea de medicină a Universităţii din Viena, unde s-a concentrat asupra 
cercetărilor neuroanatomice. După ce a făcut un stagiu la Spitalul General din Viena, Freud a mers la 
Paris (1885-1886), pentru a studia cu neurologul francez Jean-Martin Charcot. După ce a observat cum 
se foloseşte hipnoza în tratarea unor manifestări isterice, el a început să fie interesat de factorii ascunşi 
sau „inconştienţi” din comportamentul normal şi anormal. Freud nu a inventat şi nici nu a descoperit 
inconştientul, dar l-a transformat în punctul central al noilor lui teorii despre comportamentul şi 
motivațiile umane. 

Freud s-a întors la Viena şi a devenit un practician privat, specializat în boli nervoase. A fost 
deziluzionat de efectele temporare ale hipnozei în tratamentul nevrozelor şi a inventat tehnica de bază a 
psihanalizei: asocierea liberă, în care pacientul se relaxează şi îi relatează terapeutului tot ce-i trece 
prin minte. Aceste asociaţii libere, cu simbolurile lor presupus simbolice, erau considerate de Freud 
indicii ale procesului inconştient din mintea umană şi o cale spre aflarea cauzelor şi menţinerii nevrozei 
pacientului. 

Munca lui Freud cu pacienţii a constituit baza teoriilor lui psihanalitice, bazate pe o reţea 
conceptualizată a minţii: un model ipotetic care conţinea elementele id, ego şi superego, descris în 
cartea Ego-ul şi Id-ul (1923). Aceste elemente nu sunt părţi fizice ale creierului, ci categorii de procese 
şi funcțiuni mentale. Id-ul e constituit din tendinţele biologice, instinctive ale LIBIDO-ului (cuvântul 
latin pentru „poftă trupească”) şi ale agresiunii. El este prezent încă de la naştere şi operează pe 
„principiul plăcerii”, care îl face pe individ să vrea să îşi descarce tensiunile sexuale şi agresive. Freud 
a descris ego-ul ca fiind depozitarul proceselor raţionale bazate pe memorie, percepții şi comunicare. 
Ego-ul ar fi sursa „principiului realităţii”, care controlează şi reţine id-ul de la a se manifesta de o 
manieră periculoasă pentru individ. Deşi este parţial conştient, ego-ul funcţionează de o manieră 
inconştientă adesea, pentru a proteja persoana prin folosirea unor „apărări”. Freud considera 
supe-ego-ul drept un fel de mediator între id şi ego, furnizând susţinerea morală (conştientul) pentru a 
ajuta la atenuarea id-ului şi pentru a-i permite individului să facă alegeri morale ale comportamentului. 
Teoria lui spune că id-ul se află prezent la naştere, în vreme ce ego-ul se dezvoltă în primii ani ai 
copilăriei, urmat de superego, pe măsură ce copilul creşte şi învaţă normele morale ale societăţii. 

Scrierile lui Freud, ca şi munca multora dintre urmaşii lui, au dus la formularea unor teorii şi 
modele ale STADIILOR PSIHOSEXUALE ALE DEZVOLTĂRII; stadiul oral, stadiul anal şi cel falic. În 
timpul stadiului falic, care survine la vârsta de patru sau cinci ani, sexualitatea copiilor se concentrează 
asupra zonelor genitale. În acest stadiu, băieții încep să devină atraşi sexual de mamele lor 
(COMPLEXUL OEDIP), iar fetele atrase de taţii lor (COMPLEXUL ELECTRA). La vârsta de şase ani, 
cei mai mulţi copii au înţeles că nu pot avea părintele de sex opus drept partener erotic şi se transferă în 
stadiul de latenţă, în timpul căruia copii nu au, teoretic, nici un fel de sentiment sau imbold sexual până 


la pubertate, atunci când acestea reapar, dar direcționate spre sexul opus (stadiul genital). În teoria 


freudiană este centrală credinţa că multe nevroze ale adulţilor sunt rezultatul faptului că pacientul nu 
s-a transferat cu bine în fiecare dintre stadii şi că imboldurile nu s-au rezolvat de o manieră normală 
pentru acel stadiu de dezvoltare. 

Un aspect controversat al gândirii lui Freud este credinţa lui că femeile au două tipuri de 
ORGASM: vaginal şi clitoridian. El credea că „orgasmul vaginal” este un indiciu că femeia a trecut cu 
succes în stadiul genital. Femeile care pot să aibă doar „orgasme clitoridiene” probabil că nu şi-au 
rezolvat cu succes conflictele stadiului falic. Cercetătorii moderni (vezi MASTERS ŞI JOHNSON) susţin 
că nu există dovezi ştiinţifice pentru o asemenea diferenţiere a orgasmelor feminine, ci e vorba pur şi 
simplu de tehnici diferite de a aduce la orgasm femeile şi variaţii în intensitatea reacţiilor orgasmice la 
diverse tehnici, în circumstanţe diferite. Mai mult, credinţa că orgasmul vaginal există şi că el este mai 
matur sau superior celui clitoridian poate să creeze conflicte în conştiinţa femeilor care ar putea să aibă 
nevoie de o stimulare manuală pentru a ajunge la orgasm prin MASTURBARE, în timpul sau după 
contactul sexual. Altă idee a lui Freud care este criticată este aceea că toate femeile tinere trec printr-o 
perioadă, în timpul stadiului falic, în care „invidiază penisul”. El susţinea că acest lucru are un impact 
asupra dezvoltării personalităţii femeii şi duce la vârsta adultă la senzaţia de inferioritate faţă de 
bărbaţi. 

Freud şi-a extins teoriile pentru a include şi artele, religia şi chiar societatea însăşi. În 
Civilizaţia şi nemulțumirile ei, Freud discută opreliştile pe care societatea le pune în faţa imboldurilor 
instinctive ale indivizilor şi modul în care acestea pot să ducă la nevroze şi conflicte. În Moise şi 
monoteismul, el reinterpretează personalitatea personajului istoric Moise. Freud avea puternice 
sentimente antireligioase, pentru că în religie el vedea un dispozitiv social pentru împlinirea dorințelor 
infantile de a depăşi moartea şi neajutorarea existenţială prin crearea şi credinţa într-un tată 
atotputernic care îşi va salva copiii. 

Opera lui Freud, în special scrierile legate de sexualitatea feminină, este puternic criticată, dar 
importanţa ei a rămas neatinsă. Produs al epocii victoriene, în care exprimarea şi discutarea 
sexualităţii erau suprimate şi refuzate energic, Freud a scris şi a arătat că sexul este o parte importantă 
a dezvoltării copilului şi, poate şi mai important, că sexul este un subiect legitim de analiză şi cercetare 
ştiinţifică. 

Fiind evreu, Freud a fost obligat să se exileze din Austria încorporată în Germania nazistă în 
1938. El a plecat de la Viena la Londra, unde şi-a continuat opera până când a murit în anul următor, de 
cancer. Opera lui a fost continuată la Londra de către un nucleu de colaboratori, între care şi fiica lui, 
dr. Anna Freud (vezi şi HOMOSEXUALITATEA; STADIILE PSIHOSEXUALE ALE DEZVOLTĂRII; 
TERAPIA SEXULUI). 


PATA-G (Pata Grafenberg) Unii terapeuţi ai sexului susţin că există un loc în corpul femeii, la 
cam cinci centimetri pe partea superioară a vaginului, între osul pubian şi colul uterin, care, dacă este 
suficient stimulată cu un deget sau cu alte mijloace care produc frecarea, va aduce un orgasm foarte 
intens şi o secreție echivalentă cu EJACULAREA din acel punct. Acest punct a fost identificat pentru 
prima oară de ginecologul german Ernest Grafenberg. În prezent, nu există nici o cercetare sau un 
consens care să susţină existenţa petei, dar unii autori au remarcat că diverse zone de pe vagin pot fi 
intens erotice la diferite femei şi că secrețiile urinare, asimilate „ejaculării”, însoțesc ocazional reacţiile 
orgasmice la unele femei. În mod sigur, femeile nu ar trebui să se considere nepotrivite pentru că nu pot 


localiza acest punct în vaginul propriu. 

Existenţa petei Grafenberg (petei-G) nu a fost confirmată de către cercetători. 

VIAȚA HOMOSEXUALILOR ŞI LESBIENELOR Înainte de 1969, viaţa homosexualilor 
şi a lesbienelor era ascunsă în mare parte de societate, iar activităţile acestor comunităţi erau secrete. 
Pe vremea aceea, homosexualii îşi ascundeau cu grijă homosexualitatea, iar cei mi mulţi oameni 
susțineau că nu au cunoscut niciodată un homosexual. În multe cazuri, femeile şi bărbaţii homosexuali 
duceau o viaţă ascunsă, secretă, încercând disperaţi să le pară heterosexuali colegilor, familiilor şi 
prietenilor în timpul zilei, iar noaptea căutând iubire şi relaţii sexuale cu persoane de acelaşi sex. În 
acest timp, homosexualii se adunau în locuri la adăpost de ochi indiscreţi şi de — se spera — capcanele 
puse la cale de poliţie. Lesbienele erau şi mai ascunse decât homosexualii bărbaţi. Ele se reuneau în 
grupuri de prietene, în care susțineau discuţii şi îşi căutau iubite. Ca cele mai multe femei din societatea 
noastră, ele îşi doresc şi preţuiesc relaţiile intime, dar cu alte femei. Bărbaţii homosexuali, pe de altă 
pare, erau mult mai motivaţi din punct de vedere sexual. Ei se întâlneau în baruri (şi femeile lesbiene 


aveau baruri, dar mult mai puţine), în băile publice, sau „făcând” străzile. Adesea ei nu aflau numele 


partenerilor lor sexuali — anonimatul era politica cea mai sigură împotriva deconspirării unui 


homosexual, pentru că deconspirarea însemna să fii dat afară din slujbă, recuzat de familia proprie şi de 
prieteni şi chiar arestarea şi încarcerarea. 

Au existat homosexuali, şi bărbaţi şi femei, care sufereau atât de mult din cauza pierderii 
respectului de sine încât nu şi-au permis niciodată să se angajeze în contacte sentimentale sau sexuale 
cu acelaşi sex. Ei duceau la lumină o viaţă heterosexuală, adesea se căsătoreau şi aveau copii, în tot 
acest timp blestemându-se pentru dorinţele lor homosexuale, pe care ei le considerau perverse şi 
păcătoase. Mulţi au suferit izbucniri de deprimare şi unii s-au sinucis. Ura de sine cunoscută de unii 
homosexuali este cunoscută sub numele de homofobie. 

În 1969, poliţia a efectuat o razie la „The Stonewall”, un bar de homosexuali din New York. 
Pentru prima oară, homosexualii au rezistat activ şi au demonstrat pe străzi, momentul marcând 
începutul mişcării moderne de eliberare a homosexualilor. Mişcarea homo a urmat pur şi simplu 
exemplele mişcărilor negrilor şi ale femeilor. Ea insista ca stilul de viață homosexual să fie tratat cu 
acelaşi respect de care se bucura cel heterosexual. Se susţinea că bărbaţii şi femeile cu stil de viață 
homosexual ar trebui să aibă aceleaşi drepturi cu oricare alţi cetăţeni, respingându-se legile îndreptate 
împotriva homosexualilor, legile care împiedică adunarea lor sau care pedepsesc sexul homosexual 
consimţit, chiar în condiţii private, sau discriminarea la locul de muncă sau în cazare. 

De la începerea mişcării de eliberare a homosexualilor au trecut puţine decenii, dar viaţa 
acestor oameni s-a schimbat obiectiv în bine. Cele mai multe state şi-au abrogat legile care incriminau 
sodomia, iar multe oraşe au adoptat legi civile pentru protejarea de discriminări a homosexualilor. 
American Psychiatric Association nu mai consideră homosexualitatea o boală mentală; aceasta a 
încurajat tot mai mulţi oameni să iasă din discreţia anterioară, astfel încât acum în orice profesiune 
există homosexuali declaraţi. 

Tot mai mulţi homosexuali, bărbaţi şi femei, trăiesc deschis un stil de viaţă homo. Ei s-au 
dezvăluit familiilor, prietenilor şi colegilor, iar această atitudine de respect propriu a adus şi la 
îmbunătăţirea imensă a atitudinii altora faţă de ei. Cuplurile lesbiene şi homosexuale trăiesc împreună 
deschis, temându-se mult mai puţin de vecini şi de proprietari decât înainte. Deşi căsătoria între 
homosexuali nu este încă legală în nici unul din statele SUA, multe oraşe permit contracte de 
„parteneriat domestic”, furnizând într-o oarecare măsură o recunoaştere legală angajaţilor din acele 
oraşe. Chiar mai interesant este faptul că unele mari corporaţii au recunoscut cuplurile homosexuale şi 
lesbiene, oferindu-le drepturi materiale maritale comune. Cuplurile homosexuale şi lesbiene au 
schimbat chiar şi natura familiei: mii de copii au fost adoptați de aceste cupluri; alţi copii au fost născuţi 
în cupluri lesbiene prin inseminare artificială; iar alţi copii au apărut în cuplurile homosexuale sau 
lesbiene aduşi din precedente căsnicii heterosexuale. 

Relaţiile afective în cuplurile homosexuale şi lesbiene. Relaţiile afective între bărbaţi sau 


între femei există, documentat, din vremea Greciei Antice. Poetesa greacă Sappho îi scria iubitei ei „ne 


potrivim noi două ca două picături de apă”. Filosoful grec Socrate a menţinut o relaţie cu Alcibiade 
până când a fost obligat să bea cupa de cucută pentru „coruperea tinerilor” (o acuzaţie împotriva 
ideilor lui ireverenţioase, nu la adresa homosexualității lui). Alexandru Macedon a avut un iubit numit 
Hephaestion, care a luptat umăr la umăr cu el. Înregistrările istorice dispar după ce morala iudaică şi 
cea creştină au condamnat aceste relaţii ca fiind „nenaturale”. 

Există multe documente care vorbesc despre femei care trăiesc împreună în relaţii intime 
strânse, în secolele nouăsprezece şi douăzeci. Nu era un lucru neobişnuit ca două femei nemăritate să 
trăiască împreună şi chiar să doarmă în acelaşi pat, păstrând relaţia până la moarte. Istoricii au numit 
aceste relaţii „căsătorii tip Boston”, sugerând că erau relaţii lesbiene care puteau să fie sau să nu fie 
sexuale. Există şi exemple de burlaci care trăiau împreună în armonie. Dar în toate aceste cazuri 
intimităţile de natură homosexuală se exprimau discret, departe de ochii severi ai familiei, prietenilor şi 
mai ales ai poliţiei. 

Astăzi, cupluri homosexuale şi de lesbiene trăiesc în toate părţile ţării, în oraşe şi în aşezări 
rurale. Cuplurile homosexuale se bazează pe dragoste, relaţii care durează o viaţă şi cu tot 
ROMANTISMUL şi pasiunea care se pot găsi într-un cuplu heterosexual. Aceste cupluri sunt o 
importantă forţă economică în multe părţi ale țării. Ele cumpără în comun proprietăţi, semnează 
contracte împreună şi beneficiază de drepturi de moştenire. Ei pretind, dar încă nu au primit, egalitate 
economică deplină cu cuplurile heterosexuale căsătorite, cum ar fi asigurări medicale de familie şi 
recunoaşterea legală a uniunii lor. Cu toate acestea, în cele mai multe privinţe, vieţile cuplurilor de 
homosexuali şi de lesbiene sunt foarte asemănătoare cu vieţile altor oameni din comunităţile lor. Acolo 
unde în aer pluteşte competiţia, dinamismul, cum ar fi în New York, cuplurile homosexuale intră în cursă 
în ritm alert. Acolo unde timpul se măsoară mult mai lent, cum ar fi în aşezările noastre rurale, cuplurile 
homosexuale şi lesbiene oglindesc ritmul vecinilor lor. 

Relaţiile de afecţiune între homosexuali şi între lesbiene sunt acum foarte obişnuite, iar în multe 


cazuri cuplurile îşi recunosc deschis homosexualitatea. Cum sunt relaţiile homosexuale? In unele 


privinţe, ele sunt similare cu cele heterosexuale şi totuşi în alte privinţe ele diferă. Toate cuplurile, homo 
sau obişnuite, doresc să aibă relaţii care să dureze o viaţă. Amanţii homosexuali sau lesbiene vor să 
trăiască într-o casă sigură, protejaţi de discriminări şi de hărţuieli legale. Ei vor să facă parte din 
societate, ca şi alte cupluri. Vor posibilitatea de a creşte copii, aşa cum fac şi cuplurile heterosexuale. 
Pe scurt, ei vor să fie integrați în societate ca orice altă familie. 

Există însă şi deosebiri. Nu toţi bărbaţii şi femeile sunt la fel, dar probleme potenţiale din cadrul 
relaţiilor afective între lesbiene sau între homosexuali bărbaţi se bazează pe următoarele generalizări. 
Lesbienele par să dorească mai mult INTIMITATEA decât homosexualii bărbaţi, fiind în acelaşi timp 
mai puţin solicitante din punct de vedere sexual. La bărbaţii angajaţi în relaţii homosexuale, este exact 


invers. Aceştia consideră că sexualitatea este deasupra altor griji. Mulţi bărbaţi par să nu se simtă bine 


atunci când sunt implicaţi în relaţii de dependenţă emoţională reciprocă cu o altă persoană şi în special 
cu alt bărbat. Aceste caracteristici par să fie adevărate fie că vorbim despre homosexuali, fie despre 
heterosexuali şi sunt probabil rezultatele unor deosebiri comportamentale între bărbaţi şi femei. 
Relaţiile lesbiene au uneori o problemă numită „contopire”. În această situaţie, cele două femei devin 
prea dependente una de alta. Pe de altă parte, bărbaţii homosexuali au tendinţa să aibă prea multă 
independenţă, în special independenţă sexuală. 

Cuplurile homosexuale şi lesbiene pot să aibă probleme şi cu familiile lor, care ar putea să le 
susţină sau să le distrugă relaţia. Cei mai mulţi părinţi din zilele noastre au cel puţin respectul pentru 
alegerile afective ale copiilor lor, dar se cunosc şi alţii, care i-au atacat atât verbal cât şi fizic, le-au 
retras sprijinul financiar (de pildă, plata taxelor la facultate) şi au refuzat să permită fiilor sau fiicelor 
lor să le mai intre în casă. Este un alt exemplu de ceea ce se numeşte HOMOFOBIA socială. 

HOMOSEXUALII ŞI LESBIENELE CA PĂRINȚI. Homosexualii şi lesbienele au fost 
părinţi de-a lungul întregii istorii, în special ai unor copii apăruţi în condiţiile unor căsnicii 
heterosexuale. Deşi ei simțeau pentru soţii lor o afecţiune sinceră, ei au intrat în aceste cupluri în 
speranţa de a-şi ascunde sexualitatea şi pentru a avea un context tradiţional în care să poată să crească 
nişte copii. Totuşi, în ultima vreme a apărut un fenomen nou: homosexualii şi lesbienele întemeiază 
familii şi cresc copii în contextul unor cupluri de acelaşi sex sau ca părinţi singuri. Acest fenomen a 
început la mijlocul anilor 1970, în comunitatea lesbiană, continuând să se răspândească în ceea ce a 
devenit cunoscut sub numele de „baby-boom-ul lesbian”. Lesbienele pot să adopte copii sau să îi nască, 
prin inseminare artificială. Unele recurg la BĂNCILE DE SPERMĂ, dar adesea aranjează ca un 
bărbat, rudă a partenerei lor, sau un homosexual să doneze sperma. Bărbaţii homosexuali au copii de 
obicei prin adopţie, deşi uneori intră în relaţii parentale distribuite cu lesbienele pentru care au fost 
donatori de spermă. Ocazional, ei vor intra într-un contract formal sau ne-formal cu o mamă-surogat. 
Acest nou tip de taţi homosexuali s-a dezvoltat spectaculos spre sfârşitul anilor 1980, mulți bărbaţi 
homosexuali tineri manifestându-şi interesul pentru creşterea copiilor. 

Părinţii homosexuali şi lesbiene pun la încercare temerile şi stereotipurile societăţii noastre în 
privinţa relaţiilor între homosexuali şi copii. Totuşi, toată cercetarea ştiinţifică la zi ne sugerează că 
aceste stereotipuri nu sunt decât nişte mituri. Studiile indică faptul că nu există deosebiri evidente între 
copiii lesbienelor şi cei ai mamelor heterosexuale, în privința dezvoltării psihice generale, a identităţii 
de sex, a comportamentului sexual sau a orientării sexuale. Cercetările asupra taţilor homosexuali 
arată că ei nu abuzează sexual de copiii lor şi nici nu produc un număr disproporționat de copii 
homosexuali. Mai mult, se pare că nu există deosebiri semnificative în modul de creştere a copiilor la 
taţii homosexuali față de cei heterosexuali. Cu toate acestea, dată fiind provocarea punctelor de vedere 
tradiţionale despre ceea ce înseamnă o familie sănătoasă, familiile de lesbiene şi de homosexuali se vor 


întâlni adesea cu neînţelegerea şi cu prejudecățile. 


POPULAȚIILE DE HOMOSEXUALI ŞI LESBIENE Se estimează că în Statele Unite cam 
o persoană din douăzeci — 5% din populaţie — ar fi atraşi în mod fundamental de un membru al 
propriului sex. Totuşi, numărul de indivizi care se angajează într-un comportament homosexual este 
subiect de dezbatere, dat fiind că valabilitatea datelor furnizate de actualele studii întâmpină obiecţii. 

Statisticile asupra homosexualității nu s-au bazat întotdeauna pe grupuri alese la întâmplare şi 
s-a ridicat problema cât de sigure sunt datele furnizate de aceste studii şi cât de părtinitori au fost 
autorii lor. Altă problemă în privinţa căreia nu există un consens este definirea homosexualității. În anii 
1940, Alfred Kinsey a propus o scală cu şapte trepte: un „0” pe scara Kinsey se ataşa unei persoane care 
nega orice atracţie fizică pentru un membru al aceluiaşi sex — deci un heterosexual „pur”. Kinsey a 
ataşat un „l” subiecţilor care încercau o atracţie, dar care nu avuseseră niciodată un contact sexual cu 
un membru al sexului lor. Subiecţii de tip „2”, „3” şi „4” ai lui Kinsey erau persoane care raportau o 
activitate bisexuală, dar cu o preponderență homosexuală în creştere, „3” fiind persoanele care sunt la 
fel de excitate şi de interesate de ambele sexe. „5” a fost desemnat pentru persoane care ar putea să fi 
avut atracţii heterosexuale, dar care nu au avut niciodată relaţii cu sexul opus, iar „6” a fost ataşat 
persoanelor atrase exclusiv homosexual. O ultimă categorie, „X”, a fost folosită pentru a caracteriza 
persoanele care nu au o reacţie erotică la stimuli, nici heterosexuali, nici homosexuali, şi nu au avut 
relaţii fizice cu persoane, indiferent care ar fi fost sexul acestora. Deşi puţini bărbaţi trecuţi de pubertate 
pot fi introduşi în categoria „X”, în rândul femeilor, aproape 20% rămân la vârsta adultă în această 
categorie. 

Una dintre descoperirile lui Kinsey care a suscitat o mică dispută a fost aceea că vârsta la care 
are loc activitatea sexuală raportată este o variabilă-cheie în determinarea experienţelor homosexuale. 
De exemplu, cam jumătate dintre bărbaţii în vârstă (48%) şi aproape două treimi (60%) dintre băieţii 
preadolescenţi intervievaţi au raportat o activitate homosexuală în anii preadolescenţi. Deşi 
exhibiţionismul este cea mai comună activitate raportată, două treimi din bărbaţii cu o asemenea 
experienţă homosexuală raportează şi masturbări reciproce, iar 17% raportează şi încercarea 
penetrării anale. Pe măsură de bărbaţii se apropie de douăzeci de ani, frecvenţa contactelor 
homosexuale scade foarte mult, în special în rândul celor care se duc la facultate. Astfel, răspândirea 
depinde de vârstă şi de alţi factori sociali. 

Primele studii ale lui Kinsey (din anii 1940) au fost criticate şi considerate nereprezentative 
pentru întreaga populaţi: statisticile erau extrase în mare parte din rezidenţi ai comunităţilor 
universitare şi din grupuri de delincvenţi şi infractori din închisori. Totuşi, oricât de nereprezentativi ar 


fi fost ei pentru populaţia întregii ţări, numărul subiecţilor lui Kinsey (5.300 de bărbaţi şi 5.940 de 


emei) era de patruzeci de ori mai mare decât studiile anterioare asupra sexualităţii umane, iar datele 


au fost obţinute de un personal cu o foarte înaltă pregătire, nepărtinitor, care probabil au cules 
informaţiile de cea mai mare profunzime de până atunci. 

Validitatea informaţiilor obţinute prin auto-raport, fie prin completarea unor formulare, fie prin 
interviuri personale, este considerată adesea suspectă, în lipsa unor probe „materiale” (cum ar fi cele 
serologice, de laborator) sau a unor confirmări prin coroborări discrete cu alte statistici. Şi totuşi, toate 
informaţiile legate de sexualitatea umană (cu excepţia studiilor asupra fiziologiei şi performanţelor 
sexuale, cum sunt acelea efectuate de MASTERS ŞI JONHSON) se bazează pe auto-rapoarte. Cu toate 
acestea, validitatea datelor din auto-rapoarte poate fi verificată folosind un număr de metode, inclusiv 
colectarea aceloraşi informaţii la o dată ulterioară (metoda test-retest) şi inserând întrebări aleatoare 
cu formulări diferite, pentru a verifica subiectele-cheie. În fapt, studiile cele mai de încredere arată că 
informaţiile auto-raportate sunt de foarte mare încredere. 

Date fiind consideraţiile privind nivelele de homosexualitate şi heterosexualitate, efectele 
vârstei şi îndoielile asupra datelor auto-raportate, oare care sunt cele mai bune evaluări ale 
preponderenţei sexului bărbat-cu-bărbat şi femeie-cu-femeie? La bărbaţi, se pare că în jur de 20-30% 
din bărbaţii pre-adolescenţi au experienţe homosexuale, multe până la punctul orgasmului, iar 6-10% 
pot să continue să aibă experienţe predominant homosexuale. Se cunosc mai puţine despre bărbaţii 
activi bisexuali. Totuşi, cercetătorii evaluează că s-ar putea să fie un număr aproape egal de bărbaţi 
care predominant sunt sexual activi cu femei, dar au şi unele contacte homosexuale. Primele date ale lui 
Kinsey şi cele mai recente studii din literatura ştiinţifică (Fay et al., Science, 1989), care şi-au tras 
concluziile pe baza unui studiu efectuat cu subiecţi la întâmplare în 1970, datele fiind adunate prin 
chestionare completate de către subiecţi, au ajuns la concluzii similare. Fay a raportat că cel puţin 20% 
din bărbaţi au avut o experienţă sexuală cu un alt bărbat, culminând cu un orgasm, aproape 7% au avut 
o asemenea experienţă după vârsta de nouăsprezece ani, iar 2% au avut-o în cei doi ani anteriori. Dar 
autorii cred că s-ar putea ca aceste procente raportate să fi fost atenuate. 

Printre femeile de până la vârsta de patruzeci de ani din marile studii din anii 1940 ale lui 
Kinsey, 28% au raportat o excitare psihică drept reacţie la altă femeie, 19% au raportat un oarecare 
contact fizic, iar 13% au raportat un orgasm cu altă femeie. Dar diverşi autori argumentează că din 
cauză că eşantioanele feminine cuprindeau „un număr disproporționat de femei din colegii sau 
absolvente de colegii, în care incidenţa practicilor lesbiene pare să fie mai mare decât în şcolile primare 
şi în licee”, cifrele pentru acest eşantion din populaţie ar putea fi mai mari decât cele din ansamblul 
populaţiei Statelor Unite. Pentru aproape jumătate din femeile care au raportat o activitate 
homosexuală, aceasta a fost limitată la doar un an sau mai puţin, iar cam aceeaşi proporţie (51%) au 
raportat relaţii homosexuale avute cu o singură parteneră. 

Datele lui Kinsey sugerează că femeile cu experienţe homosexuale de deosebesc de bărbaţi în ce 


priveşte numărul de parteneri raportați. Numai 20% dintre femei au raportat experienţe sexuale cu două 


sau mai multe partenere, 29% cu trei, iar 4% cu mai mult de zece partenere, în vreme ce la bărbaţii cu 
aceeaşi experienţă sexuală, o mare proporţie a raportat contacte cu mai multe persoane diferite, 22% 
având peste zece parteneri. 

În concluzie, proporția de bărbaţi şi de femei care au raportat reacţii şi activităţi homosexuale, 
din eşantioanele studiilor, a fost mai mare pentru bărbaţi decât pentru femei. Mai mult o proporţie mult 
mai mică de femei decât de bărbaţi au rămas active homosexual cu înaintarea în vârstă. Cu toate 
acestea, multe persoane au reacţii erotice homosexuale, se angajează în activitate sexuală şi obţin 
orgasm cu un membru al sexului lor, şi probabil că un american din douăzeci rămâne atras în principal 


şi activ sexual cu membri ai propriului lui sex (vezi şi BISEXUALITATEA). 


GENUL Cele două căi fundamentale prin care indivizii sunt definiţi ca bărbaţi sau femei sunt 
prin sexul biologic şi prin seturile de roluri şi comportamente pe care societatea le impune indivizilor 
strict ca urmare a sexului lor. Genul se referă atât la sexul biologic, cât şi la desemnările sexuale care 
sunt făcute şi impuse de societatea în care trăim. Desemnările de gen care există în diverse societăţi sunt 
privite ca fiind „naturale”, oricât de mult ar varia ele de la cultură la cultură. 

Astfel, genul feminin al unei persoane va include un întrec ciorchine de trăsături psihologice şi 
de comportamente sociale considerate potrivite pentru o femeie, cum ar fi punerea mesei şi dependenţa, 
în vreme ce o persoană de genul masculin va avea caracteristici cum ar fi voinţa şi independenţa. Cele 
mai multe roluri sociale — în familie, la locul de muncă şi în structura politică — sunt desemnate pe 
bază de gen. Femeile sunt încurajate să devină gospodine sau secretare, iar de la bărbaţi se aşteaptă să 
fie cei care aduc banii, dintr-o activitate purtată în afara casei. 

Rolurile legate de gen variază în diversele societăţi şi uneori în diversele clase ale aceleiaşi 
societăţi. De exemplu, în multe societăţi africane femeile trebuie să lucreze pământul, iar în unele 
societăţi asiatice ele sunt patroanele unor mici magazine. În societatea americană, chiar şi în epocile în 
care se considera că o femeie trebuie să stea acasă şi să aibă grijă de copii, pentru femeile 
afro-americane era normal să lucreze în afara casei. Femeile din clasele superioare ale societăţilor 
patriarhale (cum ar fi India, Pakistan) şi-au asumat înalte funcţii politice. În ciuda aparentei dependențe 
fireşti de sexul lori biologic, rolurile de gen ale bărbaţilor şi femeilor pot să se schimbe cu timpul, 
deoarece oamenii încep să trăiască în moduri diferite de cele convenţional aprobate, din cauza 
obiecţiilor ridicate de mişcările sociale sau din cauza schimbărilor din legi (vezi şi ROLURILE 


SEXUALE). 


DISFORIA DE GEN Există foarte puţine persoane care trăiesc o senzaţie intensă că au fost 
prinse în tipul de corp care nu li se potriveşte — bărbaţi care tânjesc să fie femei şi femei care îşi doresc 


foarte mult să fie fizic bărbaţi. Disforia de gen există atunci când o persoană menţine o convingere 


profundă, de-a lungul a mai mulţi ani că genul ei, sau identitatea interioară, este nepotrivit cu anatomia 
sa sexuală. Acest lucru este diferit de travestism, care este o formă de rol asumat, în care o persoană 
îmbracă hainele genului opus dar se excită sexual ca membru al propriului sex. 

Disforia de gen şi TRANSSEXUALITATEA se suprapun, totuşi, într-o anumită măsură. Un 
transsexual trăieşte sentimentele profunde şi neplăcute ale sexului nepotrivit până când va apela la 
consultaţia medicală şi la procedurile de schimbare de sex. Transsexualul care acum este femeie deşi s-a 
născut bărbat (sau viceversa) a fost supus unei terapii chirurgicale, hormonale şi psihologice necesare 


pentru a deveni cu adevărat o persoană de sexul opus (vezi şi ANDROGINIA). 


ROLURILE DE GEN (Vezi ROLURILE SEXUALE). 


ANOMALIILE GENETICE Vezi DEFECTELE LA NAȘTERE. 


HERPESUL GENITAL Herpesul care apare la organele genitale externe, ca şi în oricare 
altă parte a corpului, este cauzat de o infecţie virală. Herpesul genital (numit şi Condyloma acuminata, 
sau herpes veneric) rezultă dintr-o infecţie cu subtipuri specifice ale HPV (virusul papilar uman). Acest 
virus îşi inserează propriul cod genetic (ADN) în codul genetic al gazdei umane. ADN-ul viral produce 
rapid replicarea particulelor virale şi diviziunea celulară, producând mici vezicule care sunt adesea 
vizibile cu ochiul liber. Acestea sunt nişte umflături roşiatice, moi, care pot să crească rapid. Ele 
proliferează într-un mediu umed şi cald şi se găsesc în mod obişnuit în zonele perineale, genitale şi 
anale ale bărbaţilor şi femeilor. Locuri obişnuite sunt prepuţul la bărbat şi VULVA şi COLUL UTERIN 
la femeie. 

Herpesul genital este considerat boală venerică pentru că HPV este un virus cu transmitere 
sexuală. Estimările spun că un milion de infectări cu acest virus apar anual în Statele Unite. Importanţa 
medicală a acestor infecţii este considerabilă, întrucât s-a demonstrat că există o legătură între 
infecțiile cu HPV şi displazia cervicală, fază precursoare pre-malignă a cancerului cervical. 

Tratamentul bolii HPV este complicat de faptul că cele mai multe infecţii cu HPV nu duc la 
formarea de leziuni vizibile. Detectarea infecţiei poate fi ajutată prin aplicarea de acid acetic diluat pe 
organul genital. Zonele afectate ale pielii vor deveni albe şi se va putea face fie o biopsie fie aplicarea 
unui tratament. 

Se ştie că herpesul genital este foarte dificil de tratat. Recidivele şi re-infectările sunt foarte 
obişnuite. În mod sigur, leziunile vizibile trebuie înlăturate. Herpesul poate fi extirpat chirurgical, 
îngheţat cu azot lichid şi apoi înlăturat, sau înlăturat cu un laser. Au fost folosiţi cu succes şi agenţi 


medicamentoşi. Femeile care fac des herpes genital ar trebui să meargă regulat la controale 


ginecologice, să facă anual un test Papanicolau şi să caute eventuale semne de cancer pe colul uterin. 
Deoarece infecția se transmite pe cale sexuală, se recomandă utilizarea PREZERVATIVELOR atunci 


când există sau se suspectează existenţa leziunilor, pentru a împiedica infectarea partenerilor sexuali. 


EXAMINAREA GENITO-UROLOGICĂ Examinarea genito-urologică este de obicei 
făcută ca parte a unei examinări medicale generale sau separat de către un urolog, atunci când pare 
prudent să verifici dacă există anomalii sau boli care să îţi afecteze sistemul genito-urinar. Urologii se 
specializează în general în examinarea genitală a bărbaţilor şi în sistemele urinare şi la bărbaţi şi la 
femei, în vreme ce ginecologii sunt specializaţi în examinarea aparatului genital la femei, de obicei prin 
examene pelvine. Problemele reproductive sau de fertilitate sunt în general evaluate de urologi pentru 
bărbaţi şi de ginecologi pentru femei, uneori împreună cu un endocrinolog (specialist în hormoni). Unii 
urologi şi ginecologi sunt pregătiţi pentru a aborda STERILITATEA din punct de vedere al cuplului. 

Examinarea genito-urologică începe cu inspectarea abdomenului, în căutarea unor mase 
anormale şi cu ajutorul stetoscopului, căutându-se sunete anormale în abdomen. Apoi doctorul îşi va 
plasa mâinile pe abdomen, pentru a examina organele interne. Sub porţiunea inferioara a cutiei 
toracice, rinichii pot fi examinaţi prin plasarea unei mâini pe spatele pacientului şi deplasarea în față a 
rinichilor. Zona vezicii urinare este inspectată în mod similar şi apoi palpată de către doctor. Apoi este 
verificată zona inghinală, căutându-se semne de hernie. 

Examinarea bărbatului continuă cu examinarea vizuală a PENISULUI, căutându-se iritaţii ale 
pielii şi palpându-se suprafaţa după umflături şi neregularități. Scrotul este examinat pentru a detecta 
prezenţa şi mărimea TESTICULELOR, ca şi consistenţa lor. Examinarea testiculelor este importantă 
pentru detectarea unor zone tari sau a unor mase distincte, care ar putea sugera prezenţa unui cancer, a 
unei tumori testiculare. Zona din jurul testiculelor este de asemenea examinată, de pildă vasele 
deferente, prin care sperma este transportată de la testicule în zona ejaculatorie. 

În acest punct, urologul examinator îi va spune de obicei pacientului să se ridice în picioare. La 
bărbaţi, se va plasa un deget pe funiculul spermatic care poartă vasele de sânge spre testicule, în 
regiunea în care se pot forma herniile. Pacientul va fi rugat de obicei să tuşească sau să se aplece, 
pentru a se detecta prezenţa herniilor. Funiculul spermatic va fi şi el examinat, pentru a se detecta 
prezenţa varicelelor (o umflare a venelor din interiorul scrotului) care ar putea afecta funcţionarea 
testiculului şi fertilitatea. 

Examinarea urologică va include şi o examinare a rectului, cu un deget înmănuşat şi uns. 
Aceasta îi va permite doctorului să capete informaţii importante despre mărimea şi consistenţa 


PROSTATEI, ca şi despre orice alte anomalii rectale, cum ar fi tumorile. 


La femei, examinarea urologică include o examinare externă a vulvei. Medicul va separa 
labiile, pentru a examina porţiunea exterioară a uretrei (calea urinară). Apoi, doctorul va efectua în 
general o examinare pelviană internă (vezi şi EXAMINAREA GINECOLOGICĂ; IMPOTENȚA; 
EXAMINAREA PELVIANĂ). 


GONADELE Vezi OVARELE; TESTICULELE. 


GONOREEA ŞI CHLAMYDIA La bărbaţi, cele mai întâlnite boli cu transmitere sexuală 
sunt infecțiile uretrei (uretritele) cauzate de microbii Chlamydia trachomatis şi Neisseria gonnorrhoeae 
(gonococul). Simptomele încep la câteva zile după expunerea sexuală la microbi, cu apariţia unei 
urinări dureroase şi cu o emisie de puroi din uretră. Aceste simptome pot fi minime sau chiar să 
lipsească la 10% din bărbaţii infectați. Rămas netratat, gonococul poate migra pe uretră, infectând 
funiculul spermatic şi testiculele. În cazuri foarte rare, gonococul poate să intre şi în fluxul sanguin şi să 
infecteze cele mai multe organe şi ţesuturi, inclusiv articulațiile, pielea şi sistemul nervos. Simptomele 
de invadare a sângelui cu gonococ pot include febră, artrită acută şi apariţia unor mici vezicule la 
extremităţi. Dacă nu este tratat la timp şi adecvat, vindecarea va aduce cu ea ţesuturi cu cicatrice, care 
pot bloca uretra şi canalul spermatic. Acest lucru poate cauza adesea STERILITATE, ca şi formarea 
unei deschideri uretrale anormale în PENIS (o fistulă) pentru trecerea urinei. 

La femei, gonococul şi chlamydia infectează celulele care învelesc intrarea în uter 
(endo-cervixul). De obicei, apar infecţii asimptomatice, dacă aceşti microbi nu intră în UTER, urcând 
într-una sau în ambele TROMPE UTERINE. Acolo, microbii pot să cauzeze abcese, care pot să blocheze 
una sau ambele trompe uterine, cauzând o infecţie acută (salpingită) şi dureri abdominale. Dacă 
abcesul este la trompa uterină dreaptă, el nu va putea fi uşor deosebit de o apendicită acută. Fără 
tratament, se va forma un ţesut cicatricial, care probabil va bloca una sau ambele trompe. Acest lucru 
poate cauza sterilitatea, sau va împiedica ovulul fertilizat să coboare în uter, rezultatul fiind o sarcină 
extrauterină tubară. Partenerii sexuali ai femeilor diagnosticate cu salpingită prezintă adesea infecţii 
uretrale gonococice. 

Un copil născut printr-un canal de naştere infectat are o şansă mare să aibă ochii infectați cu 
secreţii materne, dezvoltând o infecţie gonococică la ochi care îi va pune în pericol vederea (oftalmia 
gonococică a nou-născutului) în prima săptămână de viaţă, sau o infecţie mai puţin gravă la ochi şi o 
pneumonie, dacă este infectat cu chlamydia. Unguentele oftalmice cu tetraciclină sunt folosite în mod 
curent după naştere pentru a împiedica infecțiile oculare, dar pneumonia cu chlamydia poate încă să 
apară în primele trei luni de viaţă şi necesită un tratament suplimentar cu antibiotice. 

Deoarece 50% din bărbaţii şi femeile cu gonoree sunt infectați şi cu chlamydia, tratamentul 


obişnuit vizează pentru eliminarea ambelor tipuri de microbi. Deşi penicilina a fost tratamentul preferat 


pentru gonoree timp de mulţi ani, un mare procent din tulpinile de gonococ au dezvoltat o rezistenţă la 
acest antibiotic, iar tratamentul preferat în Statele Unite constă în administrarea altor tipuri de 
antibiotice mai noi, cum ar fi ceftriaxone sau spectinomicina. Infecţiile gonococice ale faringelui care 
rezultă în urma SEXULUI ORAL (FELAȚIEI) sunt şi ele tratate eficient cu o singură injecție de 
ceftriaxone. Pentru chlamydia, se recomandă un tratament de zece zile cu tetraciclină, dar nu şi femeilor 
însărcinate, cărora li se administrează oral eritromicină, deoarece tetraciclina poate să afecteze 
ireversibil dentiţia fătului. 

Limfogranulomatoza veneriană Chlamydia transmisă sexual poate să cauzeze şi alte boli 
venerice, cum ar fi limfogranulomatoza veneriană. Această boală implică țesuturile limfatice, ducând la 
tumefacţii dureroase ale ganglionilor limfatici din zonele inghinală şi pelviană, ulterior propagându-se 
spre rect şi colon. Tumefacţia nodulilor limfatici este însoţită de febră, iar boala poate să semene cu o 
hernie strangulată. Tratarea necesită administrarea de tetraciclină (vezi şi SEXUL SIGUR; BOLILE 
CU TRANSMITERE SEXUALĂ). 


SEXUL ÎN GRUP În ultimii ani, termenul de „sex în grup” este folosit pentru a denumi 
comportamentul sexual care implică patru sau mai multe persoane în acelaşi timp. Sexul în grup s-a 
diminuat considerabil o dată cu răspândirea HERPESULUI şi a SIDA, dar el încă există, în special în 
„sex-cluburile” care se pot găsi în multe oraşe mari. În ciuda tentativelor oficialităților sanitare din 
multe oraşe de a închide asemenea cluburi, ele încă există, deşi în ele s-ar putea insista asupra utilizării 
prezervativelor. Aceste cluburi furnizează de obicei cupluri, dar pot fi disponibile şi prostituate, pentru a 
însoţi bărbaţii veniţi singuri. Activităţile sexuale din aceste cluburi pot să implice cincizeci de oameni 
sau mai mulţi în acelaşi timp. 

Sexul în grup se poate face şi în cluburi care aranjează petreceri în casele membrilor sau în 
apartamente închiriate pentru o seară sau pentru week-end. Unii cercetători au relatat că petrecerile cu 
sex în grupuri mari tind să aibă un efect dezumanizator asupra participanţilor după un timp scurt, 
rezultatul fiind petreceri mult mai puţin formale, care generează formarea de grupuri sociale de trei 
până la cincisprezece cupluri. Deoarece acestea nu sunt organizate, nu există date certe despre numărul 
de multe cupluri din Statele Unite implicate în ele (vezi şi SCHIMBAREA PARTENERILOR; 
RĂTĂCITORII). 


GUTTMACHER, DR. ALAN Alan Guttmacher (1898-1974) a fost un distins ginecolog 
american care a început să susțină necesitatea controlului naşterilor încă din anii 1930. Fiu al unui 
rabin şi al unei asistente sociale, el este unul dintre primii susţinători ai STERILETULUI. A fost 
preşedinte al Asociaţiei pentru Planificarea Familiei în anii 1960 şi a înfiinţat prima filială din 


Washington a acestei organizaţii, care curând a devenit un institut autonom, numit mai întâi Centrul 


pentru Dezvoltarea Programelor de Planificare Familială. După moartea lui Guttmacher, în 1974, 
Centrul a luat numele de Institutul Alan Guttmacher. Acesta continuă să publice rapoarte anuale despre 


subiecte legate de planificarea familială, respectate în toată lumea. 


EXAMINAREA GINECOLOGICĂ Cele mai multe femei sunt foarte energice când susţin că 
nu le place să li se facă o EXAMINARE PELVIANĂ. Vizita la ginecolog nu trebuie să fie traumatizantă, 
şi există căi de a face această experienţă mai puţin neplăcută. Dar este de înţeles de ce atât de multe 
femei nu ard de nerăbdare să se urce pe masa ginecologică. 

Poziţia de examinare însăşi este penibilă. Pentru a fi examinată, femeia trebuie să stea întinsă 
pe spate, să-şi desfacă picioarele şi să-şi sprijine picioarele pe nişte suporturi metalice. În această 
poziţie, femeile se simt adesea expuse şi vulnerabile, în special la prima vizită, la un doctor nou. Este 
important ca femeia care se simte vulnerabilă să îşi amintească faptul că ea este cea care alege la ce 
doctor se va duce. O relaţie bună cu ginecologul este esenţială. Dacă un doctor nu răspunde la întrebări 
sau face pacienta să se simtă jenată într-un fel, ea ar trebui să aleagă un altul. De fapt, o femeie ar trebui 
să viziteze până la trei ginecologi până să aleagă unul care îi place şi în care să aibă încredere. 

Altă cauză a neliniştii este examinarea pelviană internă însăşi. Aceasta poate să fie neplăcută 
fizic. Relaxarea mușchilor este de mare ajutor. În general este o idee bună să te relaxezi cât poți mai 
mult. Poate să fie de ajutor şi inspiraţia profundă de aer, ca şi amintirea vreunei experienţe plăcute. 

Multe femei se simt jenate de faptul că nu pot să vadă la ce se uită doctorul şi chiar de faptul că 
el se uită acolo. Organele reproductive pot fi un mister total pentru femeie. Prin urmare, ea ar trebui să 
pună încontinuu întrebări. Fie că este pentru prima oară la un ginecolog, fie că e pentru a o suta oară, o 
femeie ar trebui să aibă întotdeauna o listă cu întrebări de pus. Ea ar trebui să-i spună doctorului tot de 
o supără şi să-i ceară să-i explice ce se întâmplă sau dacă ar trebui să ştie ceva. Dacă femeia este 
implicată într-o relaţie sexuală sau chiar dacă se gândeşte să înceapă una, ginecologul este persoana cu 
care trebuie discutate toate alternativele de mijloace contraceptive. 

Altă sursă de îngrijorare ar putea fi problema confidenţialităţii. Chiar dacă o femeie are mai 
puţin de optsprezece ani, relaţia ei cu ginecologul trebuie să fie pe de-a-ntregul confidențială. Pentru 
adolescente asta înseamnă să aleagă un ginecolog diferit de cel al mamei lor. O femeie care are acelaşi 
ginecolog cu cel al mamei ei trebuie să fie sigură că i se respectă intimitatea. 

Cea mai bună abordare a unui examen ginecologic este să îţi asumi răspunderea acestei 
experienţe. Alegerea doctorului potrivit, punerea întrebărilor potrivite şi relaxarea vor face această 
experienţă mult mai puţin neplăcută (vezi şi EXAMINAREA GENITO-UROLOGICĂ; EXAMINAREA 
PELVIANĂ). 


PERSOANELE HANDICAPATE ȘI SEXUL Până în epoca modernă, persoanele care erau 
handicapate de defecte din naştere, de accidente, diverse boli sau alte cauze erau privite ca „debile” — 
până într-atât încât nici numai aveau nevoie de activitate sexuală sau de intimitate. Mai recent, mulți 
lucrători în domeniul reabilitării, educatori sexuali şi terapeuţi ai sexului au devenit avocaţii drepturilor 
sexuale ale persoanelor handicapate. Persoanele cu handicapuri fizice nu numai că au necesităţi şi 
nevoie de exprimare sexuală, ci şi sunt adesea capabile să participe la sex, deşi pot să existe limitări ale 
activităţilor lor sexuale, datorită naturii debilităţii lor. 

Am devenit tot mai sensibili la ideea că scaunele de invalid ar trebui să poată intra uşor în 
clădirile publice, dar această sensibilitate nu se extinde încă până la a concepe o „accesibilitate în pat”. 
Au fost făcute filme în care se prezintă paraplegici făcând sex cu parteneri care nu sunt handicapaţi, dar 
educaţia şi cunoştinţele publicului nu merg mai departe de atât în această problemă. Unii cred că este 
suficient să înveţi persoanele handicapate sau partenerii lor acte şi poziţii inovatoare în care s-ar putea 
angaja. Dar pentru persoanele handicapate fără partener dificultatea principală este de ordin social — 
iniţierea contactelor care să ducă la implicarea sexuală. Există încă un mare grad de adversitate la 
adresa recunoaşterii legitimităţii nevoilor sexuale ale handicapaţilor. Uneori, chiar şi administratorii 
din centrele de reabilitare cred că a permite cuplurilor să facă sex în instituţiile lor poate duce la 
probleme cu cei care nu au parteneri, sau cred că ar putea fi ilegal sau imoral. 

Dacă un cuplu în care unul sau ambii parteneri sunt handicapaţi fizic alege să aibă un copil prin 
mijloace naturale sau prin adopţie, alegerea lor ar trebui respectată în aceeaşi măsură cu aceeaşi 
decizie luată de oricare cuplu adult şi responsabil. Totuşi, pentru persoanele care sunt handicapate 
intelectual sau emoţional, trebuie să intre în joc şi diverse consideraţii etice. Dacă acestea nu sunt 
capabile emoţional să crească un copil sau capabile să înţeleagă intelectual răspunderile şi 
consecinţele creşterii unui copil, oare trebuie să li se permită să aibă copii? Sunt nişte întrebări la care 
se răspunde cu dificultate, pentru că problemele implică multe alte persoane decât cuplurile însele. 
Evident este nevoie de multă consiliere sexuală şi parentală pentru handicapaţii mintal, pentru că 
aceştia pot să prezinte sentimente şi nevoi sexuale puternice, nu mai puţin decât cei cu handicap fizic sau 
de cei care au avut norocul să nu fie handicapaţi (vezi şi ARTRITA ȘI SEXUL; PARAPLEGICII ŞI 
SEXUL). 


DUREREA DE CAP ȘI SEXUL Vezi SEXUL ŞI DUREREA DE CAP. 


BOLILE DE INIMĂ ŞI SEXUL Oamenii care au suferit de infarcturi miocardice sau care au 
angină pectorală ridică îşi pun adesea întrebări asupra activităţii sexuale, dată fiind starea lor de 
sănătate. Sunt permise activităţile sexuale? Când sunt ele permise? Există vreo restricţie în privinţa 


acestor activităţi? Trebuie urmat un tratament special pentru a face sexul posibil sau mai puţin 


periculos pentru ei ? Aceste întrebări sunt puse şi de pacienţii care au fost supuşi unor proceduri 
cardiace invazive, cum ar fi operaţiile de bypass coronarian sau angioplastia. 

Adevărul este că disfuncţii sexuale există la mulţi pacienţi cu boli cardiace. Dificultăţile sunt 
cele mai comune la pacienţi după atacurile de inimă sau având angină pectorală. Disfuncţia se 
datorează uneia sau mai multora dintre cele trei probleme majore: psihologică — teama din partea 
pacientului sau a partenerului pacientului că activităţile sexuale ar putea duce la înrăutățirea situaţiei 
generale a pacientului sau chiar la o moarte subită; disfuncţia cardiacă — în special angina sau 
dispneea: şi efectele secundare asupra funcţiei sexuale ale medicamentelor, în special din partea 
beta-blocatelor şi a diureticelor. 

Au existat multe studii privind problema activităţii sexuale după un atac de inimă: cel puţin 
jumătate din toţi pacienţii intervievaţi au raportat schimbări în activităţile lor sexuale. A avut loc o 
reducere semnificativă a frecvenţei şi duratei contactului sexual, adesea din cauza libidoului scăzut, 
depresiunii, anxietăţii şi rezervelor partenerului, fricii de revenire a simptomelor, anginei, şi 
IMPOTENŢEI. Dificultăţile de erecţie apar la aproape jumătate din pacienţi: impotenţa permanentă a 
fost descoperită la aproximativ 10%, deşi dificultăţile ejaculatorii sunt foarte rare. O descreştere 
similară a activităţii sexuale se întâlneşte şi la femei: ANORGASMIA este o plângere comună. 

Acuzele de natură cardiacă, vezi angină, dificultăţi respiratorii, palpitaţii, apar în toate cele 
patru stadii ale reacției sexuale (excitarea, platoul, orgasmul şi rezoluţia; vezi CICLUL REACȚIEI 
SEXUALE). Aceste simptome sunt semnificativ mai puternice în faza de rezoluţie a acestor pacienți. 

Abordarea terapeutică. Reluarea activităţilor sexuale, ca parte a efortului de reabilitare după 
un eveniment cardiac sau o intervenţie cardiacă, trebuie să se bazeze pe patru factori: 

e O stabilire medicală a stării în care se află pacientul, în special funcţionarea inimii 
(funcţia ventriculului stâng) şi ischemia reziduală. Determinarea funcţiei ventriculare 
poate fi obținută prin ecocardiografie sau prin cartarea radioizotopică a inimii. 
Ischemia poate fi determinată printr-un test-exerciţiu fizic, cu sau fără cartarea 
radioizotopică adiacentă, sau printr-o monitorizarea prelungită cu ajutorul ECG 
(electrocardiogramelor); 

e Asigurarea pacientului de către doctorul de familie sau de către cardiolog, pe baza stării 
medicale a pacientului, cu furnizarea de recomandări detaliate asupra activităţilor 
posibile. Este important să fii conştient care poziţii sunt recomandate pentru contactul 
sexual — de obicei, cea mai familiară pacientului, sau o poziţie laterală; 

e  Reevaluarea medicaţiei pacientului şi, dacă este posibil, încercarea de a schimba orice 
medicaţie care ar putea impieta asupra funcţiei sexuale. Lista medicamentelor asociate 
cu disfuncţiile sexuale este lungă, în capul ei fiind beta-blocantele şi diureticele. Totuşi, 


nici o medicaţie nu ar trebui schimbată sau oprită înainte de consultarea unui doctor; 


e Dacă paşii de mai sus nu au reuşit să îmbunătăţească disfuncţia sexuală a pacientului, 


atunci trebuie consultat un terapeut sau un consilier al sexului. 


In concluzie, disfuncţiile sexuale în cazurile pacienţilor care suferă de boli coronariene nu sunt 
neobişnuite, în special la pacienţii care au suferit un infarct miocardic. Foarte adesea, această situaţie 
neplăcută este cel puţin parţial reversibilă. Evaluarea medicală rezonabilă, tratamentul şi optimismul 


joacă un rol critic în aspectele reabilitării. 


HEPATITA Este o inflamare sau o infecţie a ficatului. Hepatita infecțioasă este de obicei 
cauzată de un virus. Există câteva tipuri de hepatită virală acută, cele mai obişnuite fiind „tip A” şi „tip 
B”. Simptomele incipiente includ pierderea poftei de mâncare, greață, vomă, oboseală cronică, dureri 
ale încheieturilor şi muşchilor, dureri de cap, gât iritat, tuse şi febră. În cazurile mai grave apare o 
coloraţie galbenă a tegumentelor, are loc o scădere în greutate şi ficatul se măreşte, rezultând o stare de 
disconfort abdominal. Nu există nici un medicament şi nici un tratament care să vindece hepatita virală, 
dar, în cele mai multe cazuri, se vindecă spontan în câteva luni. 

Tipul A. Virusul hepatitei A este în general mai puţin virulent. El este transmis de cele mai 
multe ori prin hrană sau prin apă sau lapte, contaminate cu materii fecale care conţin virusul. Acest tip 
apare cel mai adesea în comunităţile suprapopulate şi cu facilităţi sanitare precare. Deşi nu se transmite 
de obicei prin contact sexual, hepatita de tip A se poate căpăta prin contactul direct între gura unei 
persoane neinfectate şi anusul unui partener infectat. O persoană infectată cu virusul hepatitei A poate 
să nu prezinte simptome clare şi nici să nu ştie că are boala. Aproape toţi pacienţii care nu suferă 
concomitent de alte afecţiuni se vor vindeca. 

Tipul B. Virusul hepatitei de tip B este de obicei mai agresiv decât cel al tipului A şi se transmite 
mai uşor pe cale sexuală. Virusul se găseşte doar rareori în materiile fecale, chiar şi la un individ 
infectat, dar se găseşte în mod curent în spermă, salivă şi secrețiile vaginale. Oricare dintre aceste fluide 
poate să transmită hepatita unei alte persoane în timpul contactelor de tip genital-genital, genital-oral, 
oral-oral şi genital-anal. 

Probabilitatea ca o persoană să transmită virusul hepatitei B unui partener sexual variază în 
funcţie de vârstă, sexualitate, număr de contacte sexuale şi de prezenţa altor BOLI CU TRANSMITERE 
SEXUALĂ. Virusul apare la 5% din populaţia generală. Într-o populaţie de oameni trataţi într-o clinică 
de boli cu transmitere sexuală, virusul a fost descoperit la 20% din heterosexuali care au avut mai mult 
de cincizeci de parteneri sexuali. În comunitatea bărbaţilor homosexuali, mai mult de 4% sunt infectați 
şi capabili să transmită boala. Totuşi, femeile homosexuale prezintă o incidenţă foarte redusă a 


infecţiei. 


Hepatita B este o boală mult mai contagioasă decât SIDA. Virusul poate fi transmis chiar şi fără 
un contact sexual direct. Aproximativ 1,2 milioane de americani sunt purtători ai virusului şi pot infecta 
alţi indivizi. În fiecare an, apar alţi 30.000 de purtători. 

Cele mai multe cazuri de hepatită de tip B se vindecă după trei sau patru luni, dar cam 10% sunt 
asociate cu mari distrugeri ale ficatului, iar boala poate fi fatală. În Statele Unite, în medie paisprezece 
oameni mor în fiecare zi ca urmare a suferințelor care apar frecvent în urma hepatitei de tip B, inclusiv 
ciroză şi cancer al ficatului. În toată lumea, mai mult de cinci mii de oameni mor zilnic din cauza 
urmărilor hepatitei B, făcând din aceasta a noua cauză de deces. 

Deoarece nu există nici un tratament curativ, de cea mai mare importanţă este prevenirea ei. 
Trebuie evitat cu orice preţ contactul sexual cu o persoană cunoscută ca purtătoare de hepatită virală 
activă. În cadrul populaţiei generale, totuşi, adesea oamenii nu ştiu că sunt purtători ai virusului. 
Folosirea prezervativului în timpul sexului ar putea oferi o protecţie împotriva transmiterii hepatitei B, 
dar acest lucru nu a fost dovedit categoric. Dacă un partener a avut deja o infecţie cu hepatită B, sângele 
lui poate să arate că este imun la o altă infectare. 

Hepatita B este singura boală care se transmite şi sexual şi pentru care există un vaccin eficient. 
Persoanele cu un mare risc de a fi infectați sunt bărbaţii homosexuali, oricine are mai mulţi parteneri 
sexuali, partenerii pasivi din timpul sexului anal şi cei care au contact sexual cu un purtător de hepatită 
B. Alte persoane care prezintă un risc mărit sunt cei care oferă asistenţă medicală, poliţiştii, pompierii şi 
utilizatorii de droguri. Persoanele din grupele de risc sporit ar trebui să se vaccineze, dar pentru că 
vaccinul este eficient doar înainte de contactarea virusului este doar o măsură preventivă, nu un 


tratament pentru hepatita B. 


EREDITATEA Reprezintă transmiterea trăsăturilor de la părinţi la copii. Atunci când are loc 
reproducerea sexuată, ambii părinţi contribuie la celulele noii fiinţe cu o copie a codului genetic care 
controlează dezvoltarea şi trăsăturile moştenite. Fiecare nou individ seamănă cu părinţii lui în unele 
privinţe şi se deosebeşte de ei în alte privinţe. 

SPERMATOZOIZII produşi în TESTICULELE bărbatului şi ovulele localizate în OVARELE 
femeii conţin „planurile” chimice pentru fiecare nouă viaţă. Această informaţie este conținută în 
cromozomi, care sunt formaţiuni filiforme de material genetic compuse din acid dezoxiribonucleic 
(ADN). Caracteristicile ereditare, cum ar fi culoarea pielii, culoarea părului, forma corpului şi 
înălţimea sunt determinate de combinaţiile precise de ADN pe care le primim de la fiecare părinte şi de 


influenţele ulterioare din partea mediului. 


Toate celulele umane conţin patruzeci şi şase de cromozomi. Excepţiile fac celulele care se 
numesc spermatozoizi şi ovule, deci celulele sexuale, care conţin câte douăzeci şi trei de cromozomi 


fiecare. Atunci când un spermatozoid ajunge la un ovul în timpul fertilizării, cromozomii celor două 


celule sexuale se combină pentru a forma un zigot cu patruzeci şi şase de cromozomi — un set complet 
de instrucţiuni pentru formarea unui individ unic. Fiecare genă (un fragment de spirală ADN) răspunde 
de o singură trăsătură care este transmisă noului individ prin reproducere. 

Toate ovulele produse de o femeie pot să se unească cu un spermatozoid, pentru a crea un copil 
de sex masculin sau feminin. Factorul care determină sexul copilului vine de la celula spermatozoidului. 
Toate ovulele poartă un cromozom sexual, numit cromozomul „X”. Atunci când celula spermatozoid 
care se uneşte cu un ovul conţine un cromozom „X”, noul zigot are doi de „X” (XX) şi viitorul individ va 
fi o fată. Dacă cromozomul sexual cu care contribuie spermatozoidul este de tip „„Y”, rezultatul este un 
individ „XY”, sau un bărbat. 

În unele privinţe, toate ființele umane sunt la fel. Asta înseamnă că toţi purtăm gene pentru 
anumite trăsături. Aceste trăsături, cum ar fi capacitatea de a vorbi, se numesc caracteristici de specie. 
Cele care deosebesc indivizii unii de alţii sunt trăsăturile individuale (doar dacă nu e vorba de gemeni 
identici). Oamenii de ştiinţă dezbat de mult care din trăsăturile noastre rezultă din ereditate şi care din 
efectul mediului, sau al forţelor exterioare care acţionează asupra fiecărui individ (vezi şi 


HETEROSEXUALITATEA). 


HERMAFRODITISMUL Hermafroditismul este o situaţie patologică extrem de rară, în care 
un copil se naşte cu organele genitale sau reproductive ale ambelor sexe. Un asemenea copil va avea 
trăsăturile caracteristice atât ale unui bărbat, cât şi ale unei femei. 

În mitologia greacă, Hermaphroditos a fost un tânăr foarte frumos care a respins iubirea unei 
nimfe. Nimfa, nedorind să accepte refuzul, l-a îmbrățișat pe Hermaphroditos atât de tare, încât trupul ei 
s-a topit în al lui. Bărbat şi femeie au devenit una. Totuşi, cauza hermafroditismului nu este mitologică, 
ci biologică. 

Pe măsură ce copilul se formează în interiorul uterului matern, organele se formează şi se 
dezvoltă până când ajung forma completă pe care o vedem la naştere. În cazurile de hermafroditism, în 
acest proces intervine ceva, iar copilul se va naşte cu organele sexuale (şi deci, cu sexul biologic), 
incomplet dezvoltate. Un hermafrodit „adevărat” se naşte cu ţesuturi atât testiculare, cât şi vaginale. Un 
asemenea copil, care posedă (în formă rudimentară) atât un penis, cât şi un vagin, va prezenta sigur la 
maturizare un puternic conflict de gen. 

Din fericire, tratamentul hormonal şi chirurgical pot ajuta un copil să-şi „încheie” dezvoltarea 
sexuală. Părinţii unui asemenea copil ar trebui să ceară ajutor din punct de vedere medical şi 
psihologic, astfel încât, în timp, copilul să capete şi să-şi menţină o identitate sexuală clară (vezi şi 


DISFORIA DE GEN). 


HERPESUL Există o confuzie foarte răspândită în privinţa infecțiilor genitale cu herpes, 
datorită unui mare număr de prejudecăţi apărute la începutul anilor 1980, când numărul tot mai mare 


de cazuri de herpes a început să atragă atenţia publicului. Pentru public, „herpes” înseamnă apariţia la 
bărbaţi sau femei a unor leziuni dureroase, în regiunea genitală, după un contact sexual cu un adult care 
ştie că este purtător al unui asemenea virus. Publicul judeca atât victima, cât şi purtătorul: prima pentru 
că se considera că a căpătat virusul printr-un comportament sexual iresponsabil; cel de-al doilea, 
pentru că şi-a infectat în cunoştinţă de cauză partenerul. (Era larg răspândită credinţa că toţi purtătorii 
care prezintă simptome de herpes ştiu că au virusul atunci când îl trec partenerului sexual.) „Herpesul 
este pentru toată viaţa” — adică virusul nu va putea fi eliminat niciodată din organism — iar bărbaţii şi 
femeile infectați vor infecta toţi partenerii sexuali viitori. Purtătorii au devenit un fel de leproşi în 
societate, iar atunci când îşi mărturiseau problemele medicale, relaţiile se rupeau brusc. Femeile aveau 
o problemă suplimentară de conştiinţă, pentru că se ştia că virusul se poate transmite de la mamă la făt, 
în timpul travaliului şi al naşterii, rezultând o infecţie cu posibile rezultate grave pentru sistemul central 
nervos al copilului nou-născut. 

Studii recente arată că toate acestea constituie nişte puncte de vedere foarte înguste şi adesea 
incorecte în privinţa răspândirii infecțiilor de herpes. Cei mai mulţi adulţi infectați cu virus de herpes nu 
au avut niciodată simptomele clinice ale bolii şi, prin urmare, pot să-şi infecteze involuntar partenerii 
şi/sau copiii. 

Există doi viruşi de herpes separați şi distincţi — herpes simplex 1 (HSV-1) şi herpes simplex 2 
(HSV-2). Deosebirile între frecvențele infecțiilor cu HSV-1 şi HSV-2 sunt arătate de diversele locuri în 
care apare infecția. Există două locuri în care infecția apare cel mai des: gura (herpesul bucal) şi 
regiunea genitală (herpesul genital). Aproximativ 85% din infecțiile herpetice bucale sunt cauzate de 
HSV-1, iar restul de HSV-2, în timp ce peste 85% din herpesurile genitale sunt cauzate de HSV-2 şi 
restul de HSV-1. HSV-1 nu se transmite întotdeauna pe cale sexuală (deşi ar putea fi răspândit şi pe 
calea sărutului şi a sexului oral), dar HSV-2 se transmite de obicei sexual. 

Manifestările clinice ale infecțiilor cu HSV-I şi cu HSV-2 sunt diverse. Cei mai mulţi adulţi cu 
infecţii orale sau genitale cu HSV-1 şi HSV-2 nu ştiu că au respectiva infecţie. De exemplu, 90% din 
adulţii cu anticorpi HSV-2 nu au avut semne de herpes genital. Ei fie nu prezintă simptome, fie 
simptomele sunt atât de slabe, încât nu au cerut o consultaţie medicală. Prin contrast, unii pacienţi au 
izbucniri de herpes repetate, de obicei în aceleaşi locuri ale gurii sau ale zonei genitale. Adulții cu 
leziuni orale au adesea izbucniri ale herpesului după expunerea la soare. 

Mulţi pacienţi au semne de erupție care urmează un model: o mâncărime sau o arsură simțită la 
locul infecției, urmată de apariţia unor mici leziuni pline cu un fluid limpede (vezicule), care se rup şi se 
vindecă, de obicei în cinci până la opt zile. Cea mai gravă formă de boală datorată virusului de herpes 


apare la pacienţii care au sistemul imunitar compromis, în special la aceia care sunt infectați cu HIV: la 


asemenea persoane pot să apară infecţii ale sistemului nervos care le ameninţă viaţa. O dată căpătat, 
virusul de herpes rămâne în organism, dar este ţinut la respect de mecanismele de apărare imunitară. 
Atunci când la un purtător de virus herpetic sistemul imunitar este slăbit sau compromis, apar forme 
mult mai virulente de erupție. 

Dat fiind că în ultima vreme oamenii sunt mult mai conştienţi de răspândirea şi natura 
infecțiilor cu HSV-1 şi HSV-2, a apărut o nouă abordare în diagnosticul bolii. Înainte, precizia 
diagnosticului depindea de verificarea unor culturi de virus herpetic recoltat de la pacienţii cu erupții 
genitale repetate. Astăzi, o cultură pozitivă este considerată un semn clar că simptomele şi leziunile sunt 
cauzate de herpes. Totuşi, o cultură negativă nu înseamnă că herpesul nu există. Studii recente au arătat 
că multe femei cu uşoare simptome şi mici leziuni genitale nu posedă o cultură pozitivă. Din această 
cauză, accentul se pune acum pe detectarea anticorpilor de HSV-2 în sânge. 

Detectarea sistematică a anticorpilor ar putea avea aplicaţii pe scară largă în viitor. Multe 
cupluri care plănuiesc să aibă o relaţie pe termen lung se gândesc acum la detectarea virusului HIV 
(pentru SIDA) înainte să devină intimi din punct de vedere sexual. O determinare similară a anticorpilor 
HSV-2 va limita posibilitatea unei viitoare infecţii cu herpes căpătată de la un partener sexual 
asimptomatic dar care este, totuşi, infectat şi poate să răspândească virusul. Dacă este însărcinată, o 
femeie cu test negativ pentru anticorpi poate fi sfătuită fie să se abţină de la contacte sexuale, fie să îi 
pretindă partenerului să folosească un prezervativ, dacă este HSV-2 pozitiv. 

Deşi virusul de herpes nu poate fi eliminat din organism, există tratamente. Evident, strategia 
principală este prevenirea. Bărbaţii şi femeile cu herpes oral sau genital cunoscut ar trebui să-şi 
informeze partenerii, să recunoască simptomele erupţiilor şi să evite contactul intim în asemenea 
situaţii. Acest lucru este valabil în special pentru femeile însărcinate, pentru că leziunile genitale active 
la momentul naşterii necesită o operaţie CEZARIANĂ pentru a reduce riscul de transmitere a infecţiei 
cu herpes la copil. Pentru o femeie însărcinată, o primă infecţie a tractului genital prezintă un factor de 
risc mult mai mare pentru copil decât o infecţie recurentă. 

Pe lângă aceste măsuri preventive, au apărut agenţi antivirali pentru infecțiile sistemului nervos 
central la o persoană cu sistem imunitar compromis. Există un număr de situaţii în care medicamentul 
numit acyclovir poate fi un important tratament. Pentru pacienţii cu infecţie herpetică a tractului 
genital, folosirea din timp a acyclovirului reduce durata şi gravitatea simptomelor. Pacienţii cu infecţii 
repetate al tractului genital care le împiedică orice şansă de a avea o viaţă normală, pot lua acyclovir 
zilnic, timp de şase luni până la doi ani, după care frecvenţa erupţiilor va scădea semnificativ. Probabil 
că acyclovirul se va folosi în viitor în prevenirea infecţiei şi tratarea nou-născuţilor expuşi virusului de 


herpes, dar încă nu există studii care să stabilească modalităţi clare de tratare (vezi şi SEXUL SIGUR). 


HETEROSEXUALITATEA Oamenii sunt o specie heterosexuată, adică se înmulţesc prin 
împerecherea masculilor şi femelelor speciei. Nimeni nu ştie cu exactitate cum au apărut cele două sexe 
separate, dar în urmă cu milioane de ani au apărut indivizi cu două tipuri complementare de organisme, 
urmate de apariţia celor două sexe distincte — unul purtător de ouă, celălalt de spermatozoizi. Aceştia 
au fost strămoşii noştri sexuali, precursorii heterosexualităţii umane. 

În vreme ce alte specii posedă metode alternative de reproducere, oamenii au reuşit să se 
înmulțească printr-un complex sistem de legături bărbat-femeie. În termeni strict biologici, 
reproducerea heterosexuată prezintă un număr de avantaje, principalul fiind acela că permite o mai 
mare variabilitate a speciei. Reproducerea asexuată produce foarte adesea progenituri care sunt 
identice cu părintele, în vreme ce reproducerea sexuată produce indivizi care reflectă trăsăturile a doi 
părinţi distincţi. De-a lungul generaţiilor, această constantă mixare şi re-mixare a zestrei genetice 
produce o specie de o adaptabilitate fantastică. Deci oamenii sunt bărbaţi sau femei şi trebuie să-şi 
amestece genele, altfel specia se va stinge. 

Necesitatea împreunării sexuale pentru reproducere a dat naştere unui sistem uimitor de 
complex al împerecherii. O femeie şi un bărbat trebuie să-şi trimită semnale sexuale unul altuia, trebuie 
să simtă atracţia şi să fie atrăgători. Pe lângă aceasta, ei trebuie să simtă emoţii sexuale hotărâtoare, ca 
motive nu numai pentru a investi timp în sex, ci şi în legături de pereche mai stabile. Perechile stabile 
sunt o trăsătură definitorie a animalului uman, o strategie inteligentă pentru creşterea tinerilor lipsiţi de 
apărare. Este un principiu de bază al culturii heterosexuale. Atunci când un bărbat şi o femeie se 
îndrăgostesc unul de altul, în mod normal ei vor forma un cuplu. Este modul de viaţă uman, guvernat de 
cultură, dar determinat şi de biologia noastră heterosexuală ca o cale de a perpetua specia. 

La toate animalele heterosexuale, jocul reproductiv începe cu atracţia sexuală. Oamenii nu fac 
excepţie. Corespunzător, bărbaţii şi femeile au căpătat anatomii, instincte şi comportamente foarte 
distincte. Forma corpului, statura, părul, mirosurile şi buzele înroşite senzual funcţionează ca nişte 
semne de gen, proiectate să atragă un partener posibil. Charles Darwin era conştient de faptul că 
selecţia sexuală nu poate să ţină cont de toate caracteristicile sexuale, dar considera că eterna luptă a 
heterosexualităţii — să decidă cine şi cu cine se va împerechea — este cea mai probabilă explicaţie a 
părţilor celor mai seducătoare şi mai ispititoare. 

De exemplu, sânii femeilor sunt unici în regnul animal şi mărimea lor este absolut inutilă dacă 
ar fi să luăm în seamă numai scopul alăptării. Etnologul Desmond Morris a emis ipoteza că scopul lor 
principal ar fi acela de momeală sexuală. Alte aspecte ale sexualităţii umane au apărut pe măsură ce 
strămoşii noştri se luptau pentru perechile cele mai dorite. Pe măsură ce apăreau aceste aspecte, se 
iveau şi comportamente care să ne sporească abilitatea de a atrage. De ce, de pildă, femeile, nu 
bărbaţii, îşi dau cu ruj de buze ? De ce bărbaţii îşi umflă pieptul atunci când sunt atraşi de o femeie? De 


ce încă există regula generală că o femeie îşi va pune în valoare aspectul, în vreme ce un bărbat — banii 


şi situaţia socială? Există mulţi bărbaţi şi femei care nu urmează acest model, dar mare parte din 
comportamentul nostru de curtare ar putea fi guvernat de instincte de care nu suntem conştienţi. 

Unul dintre cei mai mari determinanţi ai interacțiunii heterosexuale umane este starea de 
permanentă receptivitate sexuală a femeii. La masculii şi femelele aproape tuturor celorlalte specii 
animale existente, sexul nu este o prezenţă permanentă. Femelele celor mai multe specii au o perioadă 
de călduri, iar atunci când nu sunt în călduri în general refuză să accepte masculul. Dar femelele umane 
pot, dacă doresc, să copuleze în orice moment. În practică, acest imperativ biologic a dus la un întreg 
sistem al flirtului, cu obiceiuri, reguli şi protocoale complexe, pe care le cunosc şi le utilizează şi 
bărbaţii şi femeile. Zâmbete, priviri aruncate, capul dat pe spate, o încruntare a sprâncenei, toate aceste 
acţiuni sunt gramatica unui limbaj foarte bogat, un vocabular care ne defineşte ca fiinţe sexuale. 

Poate cea mai umană calitate a sexualităţii este capacitatea noastră de a ne îndrăgosti. 
Oamenii de ştiinţă au arătat că şi acest lucru îşi are originile în biologic; emoţiile care ne încurajează 
sau chiar ne împing să ne legăm de cineva şi să ne îndrăgostim au o comandă fiziologică într-o 
majoritate cu adevărat surprinzătoare. Ce sunt aceste emoţii care ne îndreaptă spre un cuplu? În iubire, 
oamenii experimentează un întreg spectru de sentimente. Dar locomotivele gemene ale perechilor 
umane sunt mai întâi pasiunea oarbă şi apoi ataşamentul emoţional. 

Există dovezi că pasiunea sexuală este declanşată chimic de sistemul neuro-vegetativ din 
creierul uman. Sistemul neuro-vegetativ ne guvernează emoţiile cele mai primitive, fundamentale: frica, 
furia, bucuria, iubirea şi ura. Este aproape sigur că furtuna pasiunii este în mod similar declanşată de 
această parte a creierului. Euforia extraordinară şi energia extraordinară a atracției sunt cauzate 
efectiv de o baie cu amfetamine naturale a centrilor emoţionali ai creierului. De aici s-ar putea să 
decurgă dorinţa noastră intensă pentru o iubire romantică; de aceea riscăm să intrăm în vârtejul 
emoţional al îndrăgostirii. 

Pasiunea sexuală pare să fie o întâmplare foarte firească a vieţii oricui, iar existenţa ei permite 
apariţia altei emoţii — ataşamentul. Acesta este, probabil, cel mai elegant dintre toate sentimentele 
umane, acel sens al mulțumirii, al împărtăşirii, senzaţia că eşti una cu altă fiinţă umană. În starea de 
ataşament a iubirii, creierul începe să stimuleze producţia de endorfine, opiaceele minţii. O relaţie 
aflată în faza ataşamentului nu mai este turbulentă; este o relaţie stabilă. Bărbatul şi femeia care au fost 
reuniți de atracţia sexuală şi iubirea romantică stau împreună din cauza legăturilor lor puternice 
afective şi amoroase. 

Oamenii sunt o specie care se reproduce heterosexual, proiectaţi fiind, ca toate organismele vii, 
să se reproducă. Unirea sexuală le dă mijloacele să obţină o mare varietate, iar chimia sexuală a speciei 


lor poate să furnizeze stimulentul (vezi şi BISEXUALITATEA; IUBIREA; CONTACTUL SEXUAL). 


HIPERTENSIUNE SANGUINĂ Vezi SARCINA CU RISC SPORIT; FLIRTUL; BOLI 
LEGATE DE SARCINĂ. 


SARCINA CU RISC SPORIT În timpul SARCINII, multe probleme pot fi evitate prin 
evaluare femeilor din punctul de vedere al anumitor factori de risc şi prin tratarea acestora îndată ce a 
fost diagnosticată starea de sarcină. O cale eficientă de a acorda mai multă atenţie unei femei care are 
nevoie de o îngrijire specială în timpul sarcinii este clasificarea sarcinilor în sarcini cu risc sporit şi 
sarcini cu risc redus. Această clasificare poate să fie făcută fie înainte ca femeia să rămână gravidă, la 
începutul sarcinii, sau în orice moment din timpul sarcinii. Unele femei prezintă încă dinainte de 
graviditate diverse probleme de sănătate, care le vor încadra în grupa de risc sporit. Este important ca 
aceste femei să fie evaluate şi tratate cu mult înainte de începerea sarcinii, pentru ca graviditatea lor să 
ducă le cel mai bun rezultat. Alte femei pot să îşi înceapă sarcina ca paciente cu risc redus, pentru ca 
apoi să fie diagnosticate în grupa cu risc sporit. Factorii care sporesc riscul pot să apară fie lent fie 
brusc în timpul sarcinii. Este extrem de important ca ei să fie identificaţi îndată ce apar. 

Femeile care ştiu dinainte că vor avea o sarcină cu risc sporit ar trebui să intre în graviditate în 
condiţii optime, pentru a asigura cel mai bun rezultat pentru ele şi pentru copiii lor. Cel mai bine pentru 
ele este să se prezinte la examinare la un doctor pregătit în sarcinile cu grad mare de risc înainte să 
rămână însărcinate şi să discute posibilele complicaţii şi măsurile preventive. De exemplu, femeile cu 
diabet ar trebui să-şi controleze nivelul glucozei din sânge în lunile care preced sarcina. Acest lucru 
diminuează puternic riscul major ca fătul să prezinte anomalii la naştere. 

Femeile care trebuie să urmeze tratamente medicale ar trebui să-şi consulte doctorii înainte de 
a rămâne gravide. Multe medicamente se pot folosi în siguranţă în timpul sarcinii, dar există unele care 
pot să prezinte probleme potenţiale pentru făt şi pentru mamă. Uneori, s-ar putea să fie mai bine pentru 
mamă şi pentru fătul în dezvoltare să se treacă pe o medicaţie mai sigură. Totuşi, nici un tratament 
medicamentos nu ar trebui să fie oprit brusc din cauza sarcinii, fără a se consulta un doctor. Încetarea 
bruscă a medicaţiei fără consultarea doctorului poate să ducă la probleme neaşteptate şi grave. 

Cele mai multe femei nu sunt conştiente de faptul că riscă să ajungă la probleme mari în timpul 
sarcinii. Totuşi, există câteva stări ale sănătăţii care arată că o femeie ar putea să fie în categoria de risc 
sporit. O evoluţie nefavorabilă a unei sarcini anterioare plasează femeia în grupa de risc sporit pentru 
următoarele sarcini. Dacă, de exemplu, sarcina anterioară s-a terminat cu un AVORT SPONTAN, cu un 
copil născut mort sau cu o NAŞTERE PREMATURĂ, există o probabilitate sporită ca acest lucru să se 
repete. Dacă un copil născut anterior a fost fie prea mic fie prea mare, dacă sarcina a durat semnificativ 
mai mult decât perioada normală, dacă s-a diagnosticat o problemă medicală cum ar fi diabetul, 


hipertensiunea sau hemoragii, sau dacă femeia a nu a putut naşte din cauza unui pelvis mic, a avut 


anterior o operaţie CEZARIANĂ, sau a dat naştere unui copil cu malformații congenitale, atunci ea se 
va afla de obicei în grupa de risc sporit pentru o altă situaţie neplăcută. 

Factorii de risc sporit în timpul sarcinii. Dacă în timpul sarcinii au loc hemoragii sau pătări 
ale lenjeriei, atunci avem un semn că pacienta prezintă un risc sporit. Ori de câte ori femeia are 
sângerări în timpul sarcinii, ea trebuie să se prezinte imediat la doctorul ei. Primul sfat dat unei femei 
care are hemoragii vaginale este de obicei să renunţe la contacte vaginale, pentru a împiedica o 
potenţială problemă să se înrăutăţească. 

Aproximativ 20% dintre toate femeile au parte de mici hemoragii în timpul primelor luni de 
sarcină. Cele mai multe vor avea copii normali, dar hemoragia vaginală ar putea indica totuşi o 
problemă. Cauzele hemoragiilor vaginale din timpul sarcinii se clasifică de obicei în funcţie de 
momentul apariţiei lor în perioada de sarcină: fie apar spontan, fie după sex, fie că sunt asociate cu 
dureri, fie sângele este roşu aprins sau roşu închis. Sarcina se divide în trei trimestre: primele trei luni 
(primul trimestru), cele trei luni mediane (al doilea trimestru) şi ultimele trei luni (al treilea trimestru). 
Hemoragiile sunt clasificate în hemoragii de primul, de al doilea trimestru şi de al treilea trimestru. 
Hemoragia sau pătarea vaginală din primele două trimestre de sarcină se numesc iminenţă de avort 
spontan sau disgravidie. Hemoragiile din ultimul trimestru se numesc pur şi simplu hemoragii de al 
treilea trimestru. 

Atunci când o femeie care este însărcinată se plânge de hemoragie vaginală, primul lucru pe 
care îl face de obicei doctorul este să afle dacă hemoragia îşi are originea în afara UTERULUI, în 
VAGIN sau în COLUL UTERIN, sau dacă vine din interiorul uterului. Sarcina este verificată pentru a se 
vedea dacă este viabilă şi dacă fătul este încă în viaţă şi creşte normal. Dacă hemoragia vaginală este 
însoţită de dureri, în timpul primelor luni de sarcină, doctorul ca verifica dacă sarcina se află la locul ei 
potrivit în uter. O sarcină în afara uterului este localizată de obicei în TROMPELE UTERINE şi se 
numeşte SARCINĂ EXTRAUTERINĂ. Sarcina extrauterină este foarte gravă. Dacă nu este 
diagnosticată la timp, ea poate duce la hemoragii interne care pun în pericol viaţa femeii. 

Hemoragiile vaginale din timpul sau la scurt timp după contactul sexual din timpul sarcinii pot 
reprezenta semnul unei situaţii grave. Aceasta se poate datora unei infecţii vaginale sau cervicale, unei 
tumori la colul uterin, sau unei poziţii anormale a PLACENTEI. 

Infecţiile vaginale sunt adesea prezente atunci când vaginul sau colul uterin sunt congestionate 
şi par inflamate, sau atunci când există nişte scurgeri vaginale anormale. Analiza la microscop a 
acestor scurgeri ajută la identificarea microorganismelor eventual responsabile pentru infecţie. 
Tratamentul cu antibiotice sau alte medicamente specifice este obişnuit. De obicei, trebuie tratat şi 
partenerul sexual. (În timpul tratamentului, partenerul ar trebui să folosească un prezervativ, pentru a 


evita reinfectarea.) Infecţiile vaginale netratate au fost implicate în cazuri de naştere prematură, infecţii 


ale copiilor nou-născuţi şi infecţii ale uterului după naştere. Sexul vaginal poate fi reluat în timpul 
sarcinii după ce infecția vaginală a fost tratată cu succes, iar ambii parteneri s-au vindecat. 

O tumoare a colului uterin (neoplazie cervicală) este rareori cauza unei hemoragii vaginale în 
timpul sarcinii, dar poate fi foarte gravă dacă nu este diagnosticată la timp. Dacă o femeie îşi face cu 
regularitate TESTUL PAPANICOLAU, neoplazia cervicală este diagnosticată de obicei de timpuriu şi 
tratată înainte de apariţia hemoragiilor. Diagnosticul neoplaziei cervicale este de obicei efectuat prin 
prelevarea de mucoasă, prin cercetarea vizuală directă a colului uterin sau cu ajutorul unui instrument 
numit colposcop, sau prin efectuarea unei biopsii, caz în care este prelevată o mică porţiune de ţesut al 
colului uterin. Diagnosticul şi tratamentul timpurii ale acestor anomalii ale colului uterin duc de obicei 
la o rată de succes de aproape 100%. 

Plasarea anormală a placentei (placenta praevia) poate fi o altă cauză a unor hemoragii 
vaginale asociate cu sexul. Acestea survin de obicei în ultima parte a sarcinii. În mod normal, placenta 
este localizată în partea superioară a uterului. În cazurile de placenta praevia, placenta este localizată 
anormal, în partea inferioară a uterului, deasupra colului uterin, între făt şi vagin. De obicei, 
hemoragiile cauzate de placenta previa sunt fără dureri, cu sânge de culoare roşu aprins. 
Diagnosticarea acestei stări se face de obicei prin ecocardiografie. Dacă apare starea respectivă, sexul 
vaginal este interzis pe tot restul sarcinii, pentru că el ar putea duce la hemoragii care ameninţă viaţa 
pacientei. 

Altă cauză a hemoragiilor din ultimul trimestru poate fi iminenţa de avort. Pacientele aflate în 
această stare ar trebui să-şi informeze imediat doctorul. Dacă apare o hemoragie vaginală, poate fi 
prezent şi un travaliu prematur, cu contracţii premature ale uterului. Din nefericire, multe femei nu simt 
aceste contracţii şi pot să continue o vreme înainte să observe hemoragiile vaginale. Pătarea sau 
hemoragia vaginală poate fi primul indiciu al unui travaliu prematur. De obicei, doctorii internează în 
spital pacientele cu risc de sarcină prematură şi le administrează medicamente (tocolitice) pentru 
oprirea travaliului. 

Uneori, colul uterin al unei femei se deschide chiar fără contracţii şi dureri, ceea ce duce la 
sângerări vaginale şi la posibila pierdere a sarcinii. Această situaţie este numită „col uterin 
incompetent” şi de obicei apare în luna a patra sau a cincea de sarcină. Dacă problema este 
diagnosticată destul de rapid, sau dacă femeia a mai avut-o la o sarcină anterioară, în a patra lună de 
sarcină se face în colul uterin o ligatură (numită uneori cerclaj). Diagnosticarea de col incompetent 
plasează femeia în grupa de risc înalt de pierdere a sarcinii. 

CONTACTUL SEXUAL poate să ducă la declanşarea contracţiilor uterine, deoarece sperma 
conţine hormoni (prostaglandinele) care pot să inducă contracţii. În plus, în cazul unui col uterin deja 
deschis, sexul vaginal poate să slăbească membranele femeii, fiind posibilă chiar şi o rupere a acestor 


membrane. Pacientele care au mai avut travaliu prematur ar trebui să fie consiliate cu mare grijă în 


privinţa actului sexual. Folosirea unui prezervativ poate să împiedice sperma să intre în vagin, 
prevenind astfel şi stimularea contracţiilor uterine. 

Altă cauză serioasă a hemoragiilor vaginale este desprinderea placentei de uter. Această 
situaţie se numeşte abruptio placentae. Femeile cu această stare se plâng de obicei de dureri în partea 
inferioară a abdomenului, asociate cu eliminarea vaginală a unui sânge de un roşu închis. Abruptio 
placentae poate ameninţa viaţa femeii. De obicei, pentru salvarea atât a mamei cât şi a fătului, se 
recomandă internarea imediată şi supravegherea fătului. 

În cazul unei sarcini, şi diabetul plasează pe o poziţie de risc sporit atât mama cât şi fătul. 
Această situaţie poate fi diagnosticată cu ajutorul unor teste de sânge speciale. Un copil mare născut 
anterior sau diabetul în timpul altei sarcini anterioare pot indica un risc crescut. Sarcina în sine 
agravează diabetul, dar diagnosticul şi tratamentul timpuriu printr-un regim adecvat sau prin 
administrarea de injecții cu insulină asigură un deznodământ fericit la cele mai multe paciente. 

Tensiunea arterială crescută în timpul sarcinii constituie unul dintre cele mai frecvente indicii 
de plasare a femeii în grupa de risc înalt în timpul sarcinii. Tensiunea arterială mare poate fi sau de 
lungă durată (hipertensiune cronică) sau poate să apară brusc, în timpul sarcinii (toxemia sau 
preeclampsia). Toxemia este o stare care apare de obicei la femeile aflate la prima sarcină. Ea survine 
în partea ultimă a sarcinii. Diagnosticarea acestei stări este de obicei făcută la descoperirea unei 
tensiuni arteriale crescute (de obicei peste 140/90 mm Hg), apariţia de proteine în urină şi o creştere 
bruscă în greutate. Femeile cu toxemie sunt de obicei internate în spital, unde se vor odihni la 
orizontală. Posibile complicaţii includ atacuri (eclampsia) şi detaşarea placentei (abruptio placentae). 
Cel mai bun tratament în asemenea cazuri este considerată naşterea copilului, mai ales atunci când 
situaţia apare în preajma datei la care se aşteaptă naşterea (vezi şi SARCINA ȘI MEDICAMENTELE ŞI 
SUBSTANȚELE COMUNE). 


HIRSCHFELD, DR. MAGNUS (1868-1935) Medic german specializat în „afecţiuni sexuale 
psihice”. În cercetările lui, el a tras concluzia că persecuția legală, apoi doar socială a homosexualilor 
este nedreaptă, iraţională şi inumană, luând atitudine împotriva legilor anti-homosexualitate din 
Germania. El a fondat în 1897 un comitet de cercetare ştiinţifică a HOMOSEXUALITĂȚII şi a co-editat 
un jurnal care s-a ocupat de această cauză, continuând în acelaşi timp alte cercetări legate de 
sexualitatea umană. 

În 1921, Hirschfeld a organizat Congresul Internaţional pentru Reformă Sexuală la Berlin; 
acesta avea să se transforme ulterior în Liga Mondială pentru Reforma Sexuală. Membrii Ligii îi 
includeau pe Havelock Ellis, August Forel şi Bertrand Russell. În lunga listă a publicaţiilor lui, cele mai 
importante sunt Travestiţii (termen a fost inventat de el), Homosexualitatea la bărbaţi şi femei, 


Patologie sexuală (în trei volume) şi Cunoaşterea sexuală (în cinci volume). 


În 1933, când Adolf Hitler a ajuns la putere, naziştii au comis un raid la institutul lui, i-au 
distrus dosarele şi i-au ars cărţile. Hirschfield era plecat din ţară şi nu s-a mai putut întoarce. El a murit 
doi ani mai târziu, în Franţa. Naziştii au continuat să persecute cu violenţă homosexualii, omorând mulţi 
în lagărele de concentrare. Deşi aceste persecuții au luat sfârşit o dată cu înfrângerea lui Hitler, abia 


spre sfârşitul anilor 1960 au fost abrogate, în sfârşit, legile împotriva homosexualilor din Germania. 


HIV Vezi SIDA. 


NAŞTEREA ACASĂ Copleşitoarea majoritate a oamenilor care trăiesc astăzi s-au născut 
acasă, în ciuda adoptării aproape universale a NAȘTERII LA MATERNITATE în societăţile occidentale. 
Şi totuşi, chiar şi în Statele Unite, naşterea la maternitate este o practică relativ recentă; la începutul 
secolului douăzeci, doar americancele sărace dădeau naştere la spital. La vremea aceea, femeile ale 
căror familii îşi puteau permite o îngrijire satisfăcătoare în casă şi care aveau acces la doctori sau la 
MOAŞȘE preferau să nască acasă. 

Trecerea de la naşterea în casă la aceea din spital a fost spectaculoasă şi practic universală în 
toată lumea occidentală, în anii 1960 şi 1970. Dar nici măcar în Statele Unite naşterea acasă nu a fost 
abandonată. Chiar şi când naşterea la spital a devenit universală, un grup mic dar semnificativ de femei 
au început să privească din nou la casele lor ca la un loc alternativ de naştere. În principal din clasele de 
mijloc, aceste femei sunt de obicei bine informate şi foarte motivate. Unele provin dintr-un mediu 
feminist, iar altele au convingeri ideologice sau religioase care susţin ideea de naştere acasă. Toate 
împărtăşesc dorinţa de a evita sau de a minimiza intervenţiile medicale obişnuite actualmente la o 
naştere, vor să nu fie separate de copiii lor nou-născuţi, vor să aibă controlul decizional asupra 
procesului naşterii şi să li se respecte toate aspectele familiale, private şi spirituale ale naşterii. În 
ultimii douăzeci de ani, mişcarea pentru naşterea acasă a crescut, incluzând femei şi bărbaţi din toate 
păturile societăţii. 

Elementele esenţiale ale naşterii în casă sunt o îngrijire prenatală atotcuprinzătoare, care să 
releve orice factor de risc şi alegerea unei persoane calificate şi îndemânatice pentru a asista la naştere. 
Persoana care asistă naşterea trebuie să fie pregătită, să poată recunoaşte dacă SARCINA sau 
NAȘTEREA au loc în cadrul parametrilor normali. Starea mamei şi a copilului sunt în general 
supravegheate în timpul travaliului — inima fătului este verificată intermitent, se notează culoarea 
fluidului amniotic, se măsoară tensiunea arterială a mamei. Trebuie să fie la îndemână echipament 
pentru tratarea urgenţelor, în caz că apar, iar persoana asistentă trebuie să fie destul de competentă ca 
să înțeleagă atunci când e cazul că este necesar un transfer la spital şi să fie pregătită să îl efectueze fără 
întârziere. Decizia de a da naştere acasă nu este regula în Statele Unite sau în cele mai industrializate 


ţări, deşi pentru mulţi părinţi responsabili poate fi o alegere sigură şi pertinentă. Persoane în măsură să 


asiste o naştere există în toate cele cincizeci de state SUA, deşi în unele comunităţi s-ar putea să fie 


nevoie să cauţi mai mult o persoană adecvată şi bine pregătită. 


HOMOFOBIA Homofobia este definită drept teama de homosexuali, uneori într-o măsură 
extremă, care poate să devină patologică. Ca multe alte forme de discriminare, cum ar fi antisemitismul 
sau rasismul, homofobia este adesea exprimată de oameni care sunt furioşi pe propria lor soartă şi în 
loc să dea vina pe cei aflaţi într-o situaţie oarecare de putere, aleg drept ţapi ispăşitori pe alţii pe care îi 
urăsc şi care nu pot să riposteze. 

Ca toate fobiile, homofobia este legată adesea de necunoscut, deci este probabil să fie simțită de 
persoane care nu cunosc cu adevărat nici un homosexual. O parte a fricii lor manifeste este aceea că 
homosexualii încearcă să seducă heterosexualii, deşi asta nu va pune în pericol nici o persoană care 
este cu adevărat heterosexuală. Totuşi, de vreme ce homofobia poate fi legată şi de o frică interioară de 
propriile tendinţe homosexuale, pe care homofobul se teme să o recunoască chiar şi faţă de sine însuşi, 
ameninţarea unei asemenea seduceri are potenţialul de a institui o teroare în homofob. Adesea, 
persoana homofobă va exagera în declaraţiile sale de ură împotriva homosexualilor, temându-se efectiv 
că dacă ar acţiona cu bunăvoință faţă de aceştia, restul lumii o va considera homosexuală. Atunci când 
diferite evenimente din viaţa lor îi vor împinge la extreme, homofobii vor încerca să inducă rău fizic la 
adresa homosexualilor. 

Epidemia de SIDA care a lovit comunitatea homosexualilor a dat naştere unui val de homofobie, 
în parte datorată fricii individului de SIDA în sine, iar în parte datorită homofobiei proprii latente. SIDA 
se poate transfera prin contactul sexual cu orice persoană infectată, dar atingerile obişnuite nu pot 


transmite boala, aşa că această scuză pentru înclinările homofobice nu este justificată. 


HOMOSEXUALITATEA 

Cauze şi teorii. Cauzele homosexualității masculine şi feminine se tot dezbat de cel puţin două 
mii de ani. Deşi întrebarea ce îi face pe oameni să fie homosexuali pare să fie simplă la prima vedere, 
răspunsul ei este învăluit în controverse. De pildă, nu a fost încă tranşată disputa între „esenţialişti” şi 
„construcționişti”. Esenţialiştii spun că o identitate homosexuală (în contrast cu comportamentul 
homosexual) a existat dintotdeauna, deci ei stabilesc o origine biologică. Pe de altă parte, 
construcţioniştii cred că ideea de a fi homosexual, cineva diferit de alți oameni, este relativ nouă, 
apărând doar în ultimele câteva sute de ani. Nici una dintre cele două teorii nu neagă că a existat 
dintotdeauna un comportament homosexual şi că există înregistrări şi desene ale comportamentului 
homosexual vechi de mii de ani. Chestiunea care se ridică este dacă în acele timpuri vechi aceşti oameni 
se considerau pe ei înşişi ca fiind deosebiți de alţi contemporani — aşa cum gândim în zilele noastre 


despre a fi „homosexual”. 


Cea mai veche teorie biologică a fost propusă de Aristotel, care a scris că bărbaţii cărora le 
place să fie sodomiţi au un nerv suplimentar de-a lungul măduvei spinării şi care se termină în rect. 
Stimularea rectului duce la plăcere în timpul CONTACTULUI ANAL. Este interesant de remarcat că 
Aristotel nu a găsit necesar să explice comportamentul părţii active. Cea mai veche teorie psihologică a 
fost formulată de doctorii perşi, care au sugerat că preferința unui bărbat pentru băieţi, mai degrabă 
decât pentru femei, depinde de modul în care acesta a învăţat să se masturbeze. Bărbaţii care îşi ţin 
strâns penisurile ajung să le placă băieţii, iar cei care le ţin mai puţin strâns vor prefera femeile. 

Oricât de încântătoare par să fie aceste teorii, ele sunt incorecte. Dar în ultima sută de ani au 
fost expuse şi alte teorii biologice şi sociale despre cauzele homosexualității. În timpul ultimii jumătăţi a 
secolului nouăsprezece, a dominat explicaţia biologică. Homosexualitatea, atât la bărbaţi, cât şi la 
femei, a fost considerată o formă de degenerare care în cele din urmă va duce la nebunie. În secolul 
nostru, în special după al doilea război mondial, popularitatea explicaţiilor biologice s-a diminuat, ele 
fiind înlocuite de o serie de explicaţii psihanalitice. Dar explicaţiile biologice au căpătat de curând un 
nou avânt. 

Sigmund Freud, părintele psihanalizei, credea că homosexualitatea la un bărbat se dezvoltă 
atunci când, băiat fiind, el se identifică mai degrabă cu mama lui decât cu tatăl, asta în jurul vârstei de 
cinci-şase ani. În anii 1940, alţi psihanalişti au sugerat că o anumită constelație familială va produce 
homosexuali. Ei au spus că bărbaţii homosexuali sunt împotriva femeilor datorită mamelor lor, care îi 
copleşeau emoţional, în timp ce taţii lor le erau ostili. Nu există nici o dovadă că vreuna dintre aceste 
teorii psihanalitice ar fi corectă. Dimpotrivă, există dovezi destul de serioase care arată că sunt 
incorecte. Cu toate acestea, există încă oameni care cred în ele. 

Cea mai mare parte a cercetărilor din ultimii douăzeci şi cinci de ani s-au concentrat asupra 
originilor biologice ale comportamentului homosexual şi includ studii asupra hormonilor, genelor şi 
anatomiei. Cercetările hormonale au studiat deosebirile între androgenii (hormonii masculini) şi 
estrogenii (hormonii feminini) de la homosexuali şi heterosexuali. Deşi rezultatele nu au arătat nici o 
deosebire între cele două grupuri, adesea clinicienii le-au administrat injecții cu androgeni 
homosexualilor bărbaţi, în credinţa că un plus de masculinitate îi va aduce de la starea homo la normal 
(adică la heterosexualitate). Metoda nu a reuşit. 

Studiile genetice s-au concentrat asupra ratei de concordanţă în orientarea sexuală la gemeni, 
atât la cei monozigoţi (formaţi din acelaşi ovul), cât şi la cei dizigoţi (formaţi din două ovule distincte). 
De vreme ce gemenii monozigoţi (identici) au exact aceeaşi zestre genetică, dacă orientarea sexuală 
este moştenită, atunci aceşti gemeni vor avea exact aceeaşi orientare sexuală (o rată de concordanţă de 
100%). Pe de altă parte, gemenii dizigoţi ar trebui să aibă o rată de concordanţă mai mică. Rezultatele 
acestor studii au arătat o rată de concordanţă a homosexualității de 50 până la 55% la gemenii 


monozigotici, cam 20% la gemenii dizigoţi şi numai aproximativ 8% între fraţi şi surori. Prin urmare, 


s-a stabilit că există un puternic factor genetic, dar acesta nu este răspunzător pentru toate cazurile. 
Trebuie să existe şi altceva decât ereditatea. 

Studiile anatomice au urmărit structurile din creier, la homosexuali şi la heterosexuali. În unele 
cazuri, sau descoperit deosebiri, dar originea acestor deosebiri este necunoscută. Este posibil ca ele să 
fi început în stare prenatală. Un cercetător a sugerat că deosebirile de structură a creierului între 
homosexuali şi heterosexuali încep la aproximativ patru sau cinci luni de gestație, iar o dată stabilite ele 
nu se mai schimbă. În acest moment, acest tip de cercetare se bazează însă pe foarte multe speculaţii. 

Mulţi bărbaţi se simt foarte bine ştiind de aceste studii, dar multe lesbiene sunt deranjate. Unele 
lesbiene consideră că homosexualitatea lor este o alegere, nu o condiţionare anterioară şi în mod sigur 
nu un impuls biologic. Unele susţin că au ales lesbianismul din motive politice, drept o metodă de a 
contracara societatea patriarhală (vezi şi BISEXUALITATEA; VIAȚA HOMOSEXUALILOR ŞI 
LESBIENELOR). 

Atitudini culturale. Atitudinile individuale privitoare la homosexualitate se nasc din 
credinţele culturale ale societăţii în ansamblu, îşi au rădăcinile în etnicitate, în tradiţie, religie şi clasele 
sociale. În societate sau la nivel de grup cultural poate să există o variaţie considerabilă a acceptării 
sau tolerării homosexualității, totuşi istoricii au notat schimbări substanţiale în atitudinile de grup, în 
timp. 

În unele ţări există acum o acceptare ca şi completă a homosexualității. De exemplu, spre 
sfârşitul anilor 1980, în Danemarca a fost adoptată o lege care permitea cuplurilor homosexuale să se 
căsătorească legal. Deşi nu recunosc legal căsătoria, în Olanda, Norvegia şi Suedia relaţiile 
homosexuale sunt în general respectate şi sunt încorporate în structura socială. Cu toate acestea, chiar 
şi în aceste ţări mulţi homosexuali încă simt nevoia să îşi ascundă adevăratele înclinații, în vreme ce în 
alte ţări comportamentul homosexual este pedepsit aspru. 

În Statele Unite, atitudinile legale faţă de homosexualitate variază de la stat la stat. Două state 
(Massachusetts şi Minnesota) şi multe oraşe au adoptat norme de interzicere a discriminării contra 
homosexualilor, în vreme ce în alte zone de jurisdicție (de exemplu, Georgia) contactele homosexuale 
sunt pedepsite prin lege. totuşi, legile împotriva comportamentului homosexual sunt rareori aplicate, iar 
când există cazuri trimise spre judecată, se descoperă că legile nu se pot aplica. 

Atitudinile religioase variază după religie, după condiţiile locale şi perioada istorică. De pildă, 
Biserica Episcopaliană şi-a exprimat de curând susţinerea pentru preoţii bărbaţi şi femei care se 
declară deschis homosexuali, iar multe parohii au angajat asemenea preoți. În vreme ce majoritatea 
grupurilor baptiste consideră homosexualitatea un păcat, o biserică baptistă a angajat recent un pastor 
homosexual declarat. La ora aceasta, Biserica Catolică tratează homosexualitatea ca pe un păcat; 
totuşi, în Evul Mediu timpuriu romano-catolicii nu vedeau nici un rău grav în comportamentul 


homosexual (Vezi cartea lui Boswell Christianity, Homosexuality, and Social Tolerance). Cum se vede, 


tabu-urile despre care unele religii stabilite spun că decurg din Biblie nu au fost considerate nişte păcate 
în interpretări anterioare ale scrierilor biblice. 

Deşi literatura de specialitate de început considera sentimentele şi comportamentul homosexual 
drept anormale şi un semn de dezvoltare psihică incompletă, în anii 1970 mulţi psihiatri şi-au schimbat 
atitudinea. În loc să considere homosexualitatea o boală, ei au ajuns să o considere o varietate normală 
(dar minoritară) a comportamentului sexual uman. Această decizie a rezultat dintr-o abordare 
ştiinţifică nouă, care a tratat cu rezervă părtinirile din „studiile” mai vechi asupra homosexualilor 
(efectuate în principal de psihiatri care au studiat homosexuali evident tulburaţi de situaţia lor în 
societate) şi din tot mai multele date antropologice şi biologice asupra varietăţii sexuale în societăţi şi în 
multe specii de mamifere. Totuşi, reclasificarea aceasta rămâne în continuare contestată de o minoritate 
de psihiatri. În ciuda schimbării de atitudine, mulţi homosexuali sunt obsedaţi de sentimentele şi 
dorinţele, sau de comportamentul lor; dată fiind marea răspândire a atitudinilor anti-homosexuale din 
cadrul societăţii, ei pot fi diagnosticaţi ca suferind de „homosexualitate ego-distonantă). 

Antropologii (de pildă Coming of Age in Samoa a lui Mead) şi istoricii (Christianity, Sociology, 
and Homosexuality a lui Boswell) au scris că în alte societăţi contactele homosexuale sunt normale şi 
fireşti. În Grecia Antică, homosexualitatea era o practică obişnuită; totuşi, relaţiile bărbat-bărbat 
presupuneau în general un adult mai în vârstă care iniţia şi menținea relaţii active cu bărbaţi mai tineri. 
Rolul pasiv al bărbaţilor mai în vârstă era condamnat şi descurajat. 

În măsura în care societatea şi cultura în ansamblu îşi vor păstra atitudinile negative la adresa 
lor, persoanele homosexuale vor fi mai puţin dornice şi dispuse să se releve (vezi REVELAȚIA) şi pot să 
rămână „la cutie”. Atitudinile negative acute în privinţa homosexualilor pot să le limiteze grav 
capacitatea de a îşi recunoaşte, de a accepta şi de a îşi exprima sentimentele interioare, creând astfel 
confuzie sau chiar auto-blamare. Dacă atitudinile negative ale societăţii sunt puternic interiorizate, 
homosexualii pot să ajungă fie la depresie psihică, fie la sinucidere. Preponderenţa mare a acestor două 
fenomene a fost bine documentată între bărbaţii homosexuali din zona Golfului San Francisco. Această 
preponderență este mai degrabă un efect al HOMOFOBIEI (teama sau atitudinea negativă a societăţii 
în privința homosexualilor) decât al homosexualității în sine. (Totuşi, aceste descoperiri pot fi şi 
rezultatul unei atitudini părtinitoare introduse în eşantioanele pentru respectivele studii.) 
Comportamentul suicidar este şi mai comun în rândul adolescenților homosexuali, ceea ce a dus la 
apeluri pentru o mai bună educaţie în rândul tinerilor în privinţa naturii homosexualității şi a varietăţii 
obiectivelor sexului uman. În sfârşit, există de mult dovezi asupra unei ostilităţi şi violențe îndreptate 
împotriva homosexualilor: atacurile fizice la adresa homosexualilor şi a lesbienelor au crescut de la 
declanşarea epidemiei de SIDA. 

Deoarece schimbarea atitudinii populare este posibilă prin educaţie, comportament 


responsabil al conducătorilor şi prin lege şi deoarece studiile arată că mulţi bărbaţi şi femei vor fi atraşi 


sexual de propriul lor sex, se pare că este în interesul societăţii să dezvolte atitudini mai sănătoase în 
privinţa homosexualității. Asemenea atitudini vor duce la diminuarea violenţei faţă de persoanele din 
minoritățile sexuale, vor fi încurajate relaţiile sănătoase şi pe termen lung, va scădea numărul de 
parteneri sexuali şi transmiterea bolilor pe cale sexuală, va diminua nevoia lor de a-şi ascunde 
sentimentele şi relaţiile. În sfârşit, se va micşora numărul de cazuri de depresie şi de sinucidere care pot 
rezulta din confuzia asupra identităţii sexuale, lipsa de respect propriu şi senzaţia de izolare. Atitudinile 
negative ale societăţii nu afectează numai homosexualii, ci şi întreaga societate. 

Tehnicile sexului bărbat-bărbat. Practicile sexuale bărbat-bărbat includ un evantai larg de 
activităţi. Unele sunt absolut sigure din punctul de vedere al BOLILOR CU TRANSMITERE SEXUALĂ, 
inclusiv în ce priveşte virusul uman al imunodeficienței dobândite, HIV, sau în ce priveşte rănirea fizică; 
altele, în special în lipsa protecţiei unui prezervativ, sunt fie riscante, fie de-a dreptul periculoase. 

Spectrul practicilor homosexuale la bărbaţi începe cu partea sigură, cu VOYEURISMUL — 
privirea altora în timp ce fac sex. Pentru mulţi bărbaţi homosexuali, această activitate sexuală indirectă 
este producătoare de plăceri extreme şi poate deveni unicul lor scop sexual, sau poate fi însoţită de 
propria lor MASTURBARE, posibil până la ORGASM. Deşi în cea mai mare parte a societăţii 
voyeurismul este considerat în general ca o brutală invadare a intimităţii cuiva, mulţi bărbaţi 
homosexuali sunt doritori să fie văzuţi, iar unii chiar sunt excitaţi de ideea că sunt observați în timp ce 
fac sex. 

Altă activitate frecvent practicată de bărbaţii homosexuali este masturbarea în grupuri de doi 
sau mai mulţi. Aceasta poate fi o masturbare proprie, în prezenţa altora, sau o masturbare reciprocă, 
inclusiv în „cicluri”, când un bărbat îl masturbează pe următorul şi aşa mai departe. În epoca SIDA, în 
cele mai multe oraşe mari din SUA şi din Europa s-au înființat cluburi care oferă un mediu în care 
bărbaţii homosexuali se pot masturba împreună. Cele mai multe cluburi au reguli stricte: penisurile pot 
fi atinse doar cu mâna, fără a fi introduse în gură sau în anus. 

SĂRUTUL este pentru mulţi bărbaţi homosexuali la fel de erotic ca pentru heterosexuali. Totuşi, 
pentru unii homosexuali sărutul este respingător, deşi sunt doritori să se angajeze în sex oral-penian sau 
oral-anal. Pentru alţi homosexuali, sărutul poate fi principalul lor scop sexual. 

Frecarea corpului este o altă tehnică sexuală. Aceasta este considerată în general o activitate 
sexuală sigură, în care doi bărbaţi, adesea în asociere cu sărutul, se strâng în braţe şi îşi freacă 
trupurile şi în special penisurile unul de altul, adesea până la orgasm. 

Poate cel mai comun tip de sex între bărbaţi este FELAȚIA — sexul oral-penian. Ca cele mai 
multe comportamente sexuale, aceasta poate fi scopul sexual principal sau poate fi preludiul altor forme 
de activitate sexuală. O formă particulară de felaţie este „POZIȚIA ŞAIZECI ŞI NOUĂ”, deoarece 
această poziţie (două corpuri cu capetele la pubis) arată ca numerele „6” şi „9”. În această poziţie, două 


persoane pot să îşi lingă, să sărute sau să sugă organele genitale ale partenerului pentru a provoca 


plăcere până la punctul orgasmului. În general, se crede că ejacularea în gura partenerului face mai 
probabilă transmiterea de boli sexuale, inclusiv a virusului HIV. De aceea, în ultimii ani partenerii au 
început să evite această tehnică. 

Gura, buzele şi limba pot fi de asemenea aplicate pe alte părţi ale corpului bărbatului, inclusiv 
testiculele, anusul, sfârcurile, urechile, buricul, picioarele şi mâinile. Asemenea activităţi sexuale sunt 
relativ lipsite de riscuri, cu excepţia contactului oral-anal, care are potenţialul de a răspândi boli cum 
ar fi hepatita A şi dizenteria amoebiană. 

Din formele cele mai comune ale sexului homosexual la bărbaţi, poate cea mai riscantă pentru 
transmiterea HIV este sexul penian-anal. Acesta are loc atunci când penisul unui bărbat este inserat în 
anusul partenerului şi apoi stimulat cu o serie de mişcări de împingere, menite să ducă la orgasm. 
Aceasta produce plăcere nu numai penetratorului: cei mai mulţi dintre receptori simt o plăcere intensă 
să fie penetraţi şi să aibă PROSTATA şi rectul stimulate pe această cale. Se crede că pericolul de STD şi 
de HIV în această activitate provine atât din materialul ejaculat, cât şi din sensibilitatea mucoasei 
rectale, care fi foarte uşor zgâriată sau iritată, permiţând un acces uşor la fluxul sanguin. Deşi mulţi 
încearcă să ejaculeze în afara corpului, dorinţa de a rămâne în anusul partenerului poate fi foarte 
puternică, plus că există posibilitatea ca mici cantităţi de fluid emise înainte de ejaculare să fie capabile 
să răspândească infecția. Folosirea prezervativului pentru a bloca transmiterea de HIV şi de alte infecţii 
este foarte recomandabilă. 

O proporţie relativ redusă dintre bărbaţii homosexuali se angajează în ceea ce până şi 
homosexualii numesc perversiuni: „sporturi acvatice”, în care unul din parteneri urinează pe celălalt; 
„pumnul”, în care unul introduce mâna (pumnul) în rectul celuilalt; fetişuri; „S&M 
(SADO-MASOCHISM) şi/sau legare”, incluzând loviri, folosirea unor biciuri, eşarfe, cătuşe etc. (vezi şi 
TEHNICI SEXUALE LESBIENE). 


HOMOSEXUALITATEA ŞI TERAPIA SEXUALĂ Foarte puţini terapeuţi ai sexului sau 


psihoterapeuţi cred în continuare că homosexualitatea poate fi „tratată”, obiectivul fiind schimbarea 
orientării sexuale a clientului către heterosexualitate. Puţinii terapeuţi care cred acest lucru sunt de 
obicei asociaţi unor organizaţii religioase fundamentaliste şi abordarea lor este în general ajutarea 
homosexualilor care, pe considerente religioase, vor să înceteze activitatea homosexuală şi să intre în 
schimb într-o relaţie heterosexuală. Criticii acestui tip de terapie argumentează că aceşti terapeuţi pur 
şi simplu îşi ajută clienţii să îşi reprime adevărata orientare, cea homosexuală, şi să acţioneze „ca şi 
cum” ar fi heterosexuali. 

Cei mai mulţi terapeuţi din curentul principal acceptă orientarea sexuală a clienţilor lor şi 


tratează problemele emoţionale şi sexuale ale homosexualilor în exact acelaşi mod cu cele ale 


heterosexualilor. Astfel, atunci când un cuplu sau un individ homosexual intră în biroul unui terapeut cu 


o problemă de relaţie sau cu o disfuncţie sexuală, ei sunt trataţi cu aceleaşi tehnici de tratament ca şi 
heterosexualii. În loc să încerce să influenţeze comportamentul homosexual, cei mai mulţi terapeuţi 


sexuali renumiţi tratează problemele care li se pun. 


TERAPIA DE ÎNLOCUIRE HORMONALĂ Hormonii sunt substanţe chimice produse de 
glandele corpului. Unii reglează metabolismul, iar alții, hormonii feminini, reglează ciclul menstrual. 
La femei, cei doi hormoni principali, specifici funcţiunilor feminine, sunt ESTROGENUL şi 
PROGESTERONUL. Estrogenul joacă şi un rol-cheie în menţinerea sănătăţii inimii, sângelui şi oaselor 
femeii. 

MENOPAUZA este momentul din viața unei femei mature în care OVARELE încetează să 
producă estrogen şi progesteron şi în care ea încetează să mai aibă perioade menstruale. (Totuşi, unele 
femei ajung la o menopauză artificială”, dacă ovarele lor sunt înlăturate chirurgical sau făcute 
inactive, tot chirurgical). Estrogenul este produs şi de celulele din țesuturile grase ale organismului, 
astfel încât chiar şi la menopauză nivelul de estrogen nu ajunge niciodată la zero. Cu toate acestea, e 
vorba de un nivel foarte redus, insuficient pentru a proteja femeia de osteoporoză sau de boli de inimă. 

Atunci când nivelul de estrogen scade, aproape toate femeile vor avea simptome 
corespunzătoare. Cele mai obişnuit dintre acestea sunt BUFEURILE. Acestea sunt o senzaţie bruscă de 
căldură, care se răspândește în tot corpul, iar pielea se va înroşi şi va transpira. Aceste senzaţii durează 
rareori mai mult de douăzeci de minute, şi pot să survină de mai multe ori într-o perioadă de douăzeci şi 
patru de ore. Adesea, bufeurile apar noaptea, întrerupând somnul. 

Țesutul care înveleşte vaginul, mucoasa vaginală, reacţionează de asemenea la niveluri scăzute 
ale estrogenului. Celulele produc mai puţini agenţi de LUBRIFIERE, țesutul devine mai subţire, iar la 
contactul sexual pot să apară mâncărimi, arsuri sau dureri. 

Osteoporoza (scăderea accelerată a densităţii oaselor) este altă consecință a scăderii nivelului 
estrogenului. După menopauză, unele femei prezint risc crescut de fractură de şold, de încheietură a 
mâinii sau la coloana vertebrală. Aceasta se datorează unei pierderi mari de calciu din oase, care le 
face să se rupă mai uşor. Cele mai expuse pericolului a face osteoporoză sunt femeile albe slabe, dar 
orice femeie aflată după menopauză este supusă riscului. Fumatul şi lipsa de exerciţiu fizic agravează 
procesul, ca şi alimentaţia neadecvată. 

Femeile au rareori atacuri de cord înainte de menopauză. Estrogenul are un efect protector 
asupra arterelor, inimii şi restului aparatului circulator. Estrogenul ajută la menţinerea nivelului 
colesterolului „bun”, HDL şi la reducerea nivelului de colesterol „rău”, LDL. După menopauză şi fără o 
înlocuire a estrogenului sub formă de pilule, atacurile de cord sunt mult mai obişnuite. 

De obicei, menopauza este precedată de perioade menstruale neregulate. O femeie poate să 


treacă peste menstră o lună sau două, sau sângerarea poate să se oprească brusc, sau cantitatea poate 


să fluctueze. Terapia hormonală începe la menopauză sau mai devreme dacă o femeie prezintă 
simptomele premergătoare menopauzei. Dacă unei femei i-au fost extirpate ovarele pe cale 
chirurgicală, ea va începe imediat terapia hormonală. 

Terapia cu estrogen singură poate stimula învelişul uterului (endometru), dar în acelaşi timp 
creşte incidenţa cancerului la acest înveliş. Pentru a anula acest efect, la regimul de terapie hormonală 
se adaugă şi estrogen. 

Există o largă paletă de metode folosite pentru înlocuirea hormonilor. Una poate consta într-un 
ciclu de douăzeci şi cinci de zile de estrogen, adăugând şi progesteron în ultimele zece zile ale perioadei, 
iar apoi urmând o perioadă de cinci-şase zile fără administrare de hormoni. Cele mai multe femei vor 
avea o perioadă menstruală cât timp nu li se administrează hormonii. Această sângerare este regulată şi 
de obicei uşoară. Altă metodă este aceea a administrării zilnice de estrogen şi progesteron, fără un 
interval lipsit de hormoni. Folosind această metodă, unele femei au mici hemoragii, iar altele vor avea 
nici un fel de hemoragie. Există pilule cu estrogen şi progesteron, ca şi forme de aplicare direct pe piele, 
care conţin estrogen. Hormonii pot fi administraţi şi prin injectare. 

Ori de câte ori o femeie are după menopauză hemoragii neregulate, trebuie efectuată o biopsie 
endometrială. Astfel se va vedea dacă hemoragia este sau nu datorată unor celule anormale sau unui 
cancer uterin. 

Cu puţine excepţii, aproape toate femeile pot beneficia de tratamentul de substituție hormonală 
în anii de menopauză. Terapia de înlocuire a estrogenului după menopauză elimină bufeurile, ajută la 
întârzierea dezvoltării osteoporozei, reduce riscul de boli cardiovasculare, corectează subțierea 
țesutului vaginal şi ajută femeia să trăiască după menopauză nişte ani frumoşi şi plăcuţi. 

Există rapoarte care spun că femeile care folosesc terapia de înlocuire hormonală au o 
probabilitate puţin mai mare de cancer mamar. Totuşi, relaţia nu a fost demonstrată destul de 
convingător şi orice femeie îngrijorată de acest risc ar trebui să îşi consulte doctorul (vezi şi 


AMENOREEA; MENSTRUAŢIA). 


HORMONII Mesagerii chimici ai corpului, numiţi hormoni, sunt secretaţi de glandele 
endocrine. Glandele endocrine principale includ pancreasul, care secretă insulina, hormonul care 
reglează utilizarea zahărului de către celulele corpului nostru; gonadele, care secretă hormonii sexuali, 
care reglează reproducerea; şi tiroida, care secretă tiroxina, hormonul care reglează metabolismul. 
Reglarea creşterii corporale, a reproducerii şi multe funcţii metabolice, cum ar fi utilizarea energiei, 
sunt realizate de secrețiile hormonale. Hormonii sunt eliberaţi de sistemul endocrin într-un ritm lent şi 
constant şi fiecare dintre ei ajunge la ţintă prin sânge. Acest mecanism este diferit de cel al celuilalt 


sistem regulator, sistemul nervos, care transmite semnale electronice din celulă în celulă, în fracțiuni de 


secundă. Mesajele chimice au nevoie de câteva minute sau chiar de ore ca să fie receptate şi să îşi facă 
efectul, iar efectele lor sunt de obicei de lungă durată. 

Glandele endocrine însele sunt reglate printr-un mecanism complex numit feedback”, sau 
reacţie inversă. Atunci când activitatea țesutului ca reacţie la hormon ajunge la un nivel critic, 
informaţia este trimisă înapoi la glanda endocrină reglatoare, care îşi reduce activitatea. Glandele 
endocrine pot să reacționeze la creşteri ale activităţii țesutului-ţintă prin descreşterea propriei activităţi 
sau reacţionează la descreşterea activităţii ţesutului-ţintă printr-o creştere a activităţii proprii. 

Există multe clase de structuri chimice care sunt definite ca hormoni. Cei mai comuni hormoni 
sunt fie mici peptide, molecule steroide sau proteine complexe. În termeni evoluţionişti, steroizii sunt 
probabil cei mai vechi hormoni folosiţi de corp. Ei există în mai toată lumea vertebratelor, funcţionând 
şi la peşti, ca şi la mamifere. Structura steroidului este simplă şi uşor de recunoscut de către celula care 
va reacţiona la hormon. 

Hormonii interacționează cu celulele corpului prin structuri celulare numite receptori. 
Receptorii sunt astfel alcătuiți încât numai un hormon specific se va cupla la un receptor specific, 
precum o broască cu o cheie. Dacă o celulă nu are un receptor hormonal specific, ea nu va reacţiona la 
un hormon. Receptorii se află atât în membrana celulei, cât şi în interiorul acesteia. Receptorii din 
membrană se cuplează la hormonii care nu intră în celulă. O dată legat hormonul de receptor, 
receptorul îşi schimbă forma, deci este activat. Receptorul activat transferă stimulul din afara peretelui 
celular în interiorul celulei şi produce o reacţie. Adesea, reacţia va fi o creştere a producției proteinice 
sau producţia unui metabolit anume. Răspunsul poate să afecteze şi cantitatea de enzime aflate într-o 
anume reacţie din celulă, mărind rata de reacţie. Produsul final poate fi o proteină care va creşte sau va 
descreşte metabolismul, sau ar putea fi chiar un alt hormon. 

Controlul hormonal se află la multe niveluri ale funcţiei reproductive. Hormonii stimulează 
dezvoltarea gonadelor, producţia de spermatozoizi şi de ovocite (ovule), ca şi caracteristicile sexuale 
secundare. Tot ei joacă şi un rol în reglarea comportamentului sexual şi a LIBIDOULUI (vezi şi 
AMENOREEA; ESTROGENUL; TERAPIA DE ÎNLOCUIRE HORMONALĂ; IMPOTENȚA; GLANDA 
PITUITARĂ ŞI SECREȚIA HORMONALĂ; PLACENTA; PROGESTERONUL; TESTICULELE; 
TESTOSTERONUL; VASECTOMIA ŞI PILULA MASCULINĂ). 


NAŞTEREA LA SPITAL La începutul secolului 20, majoritatea copiilor se năşteau în casă, 
cu MOAŞELE pe post de asistente la naştere. Doar o mică parte a copiilor erau născuţi cu asistența unui 
doctor. Dar în 1935 în Statele Unite 35% din copii se năşteau în spitale. Proporția de naşteri în spital a 
crescut la 88% în 1950 şi a ajuns la un maxim de 99% la începutul anilor 1970. Astăzi, cele mai multe 
femei aduc copiii pe lume în mod tradiţional într-un spital, în care există unităţi pentru travaliu şi pentru 


naştere. Totuşi, în ultimii ani au apărut versiuni alternative pentru naştere, în privința unităţii, a 


asistenţei la naştere şi a gradului în care se foloseşte tehnologia. În unităţile tradiţionale, femeile sunt în 
camerele de travaliu atunci când sunt în travaliu şi apoi se deplasează ca să nască în sala de naşteri, 
care seamănă foarte mult cu o sală de operaţie. Alternativele includ camere de naştere în spital, 
cunoscute şi drept camere de travaliu/naştere (LDR) Aceste camere sunt de obicei localizate în unitatea 
tradiţională de travaliu, dar constituie un compromis între instalaţia spitalicească tradiţională şi un 
centru de naşteri din afara spitalelor. Camerele LDR sunt de obicei mobilate şi au un aspect de cameră 
de locuit. Atunci când se apropie naşterea, ele pot schimbate, pentru a semăna cu tradiţionalele camere 
de naştere. Dacă naşterea va fi normală, mamele nasc în aceeaşi cameră în care a avut loc travaliul, iar 
copiii stau după aceea, de obicei, cu mamele lor. Mamele şi copii sunt apoi transferați la unităţile 
post-naştere. Mai recent, au apărut unităţi în care travaliul, naşterea şi odihna post-naştere au loc în 
aceeaşi cameră, mama stând cu copilul peste noapte, plecând împreună. Alte opţiuni pentru naştere 
includ centre de naşteri care depind de spital, dar care sunt separate, ca şi maternităţi separate, care nu 
sunt legate în nici un fel de un spital general. Doar puţine femei aleg să nască acasă (vezi NAŞTEREA 
ACASĂ). 

Avantajul principal al naşterii copilului la spital, în comparaţie cu naşterea acasă, este că acolo 
este la îndemână echipament care asigură cel mai bun rezultat pentru mamă şi copil. Acesta include 
aparatură pentru monitorizarea fătului şi echipament pentru operaţii cezariene. Dacă mama va suferi 
complicaţii, profesionişti antrenați vor putea să o ajute. Dacă este nevoie de o OPERAȚIE CEZARIANĂ, 
o sală de operaţii este foarte aproape şi nu se va pierde timp preţios cu transportul. În plus, dacă 


nou-născutul are o problemă, alţi doctori, inclusiv pediatri, pot fi chemaţi să se ocupe de ea. 


BUFEURILE Sunt un simptom acut şi obişnuit al menopauzei. Cunoscute şi sub numele de 
îmbujorări, ele sunt caracterizate printr-o senzaţie bruscă de căldură intensă, urmată de o înroşire a 
părţii superioare a corpului, transpiraţie abundentă şi adesea şi palpitaţii cardiace. O senzaţie de 
presiune în cap poate să marcheze începutul unui bufeu. Senzaţia efectivă de căldură sau chiar de 
arsură este centrată pe faţă, gât şi trunchiul superior; uneori este însoțită de înroşiri ale unor zone ale 
pielii şi îndată după aceea şi de izbucniri ale unor transpiraţii intense. Atât senzaţia de căldură, cât şi 
transpiraţia se propagă mai apoi pe tot corpul. Ameţeli, o pierdere a realităţii, oboseală, greață şi 
durere de cap sunt unele dintre simptomele mai puţin frecvente care însoțesc bufeurile. Bufeul se încheie 
în mod tipic cu un frison rece. 

Bufeurile tulbură şi deranjează; senzaţia de căldură forțează femeile să îşi facă vânt, să dea la o 
parte pătura, să se dezbrace, să deschidă fereastra. Deoarece bufeurile survin mai ales noaptea, ele sunt 
numite şi „năduşeli de noapte”. De obicei, femeile se trezesc din cauza senzaţiei neplăcute şi prin urmare 


vor suferi de insomnie, somnolenţă, lipsă de concentrare. 


Lungimea medie a unui bufeu este de aproximativ patru minute, dar ea poate să varieze de la 
câteva secunde la zece minute. Unele femei pot avea bufeuri o dată sau de două ori pe oră, în vreme ce 
altele pot să aibă o dată sau de două ori pe săptămână. În timpul anului care urmează după ultimul 
ciclu, 75% dintre femei vor avea bufeuri. Între acestea, 82% vor avea simptomele pe o perioadă mai 
lungă de un an, iar 25 până la 85% vor continua să aibă episoade repetate de bufeuri timp de peste cinci 
ani. Puţine femei se mai plâng de acest fenomen la zece ani după menopauză. 

Senzaţia subiectivă de căldură intensă este asociată cu schimbări fiziologice, cum ar fi o 
creştere a temperaturii pielii şi o scădere a temperaturii interne a corpului. Aceste schimbări au loc 
chiar înainte de apariţia bufeului în sine şi dispar câteva minute după acesta. 

Deoarece atât femeile aflate la menopauza naturală cât şi cele cărora li s-au extirpat ovarele 
(menopauză chirurgicală) suferă de bufeuri, oamenii de ştiinţă cred că apariţia lor se datorează 
nivelului redus de hormoni sexuali feminini. Temperatura corporală este controlată de centri regulatori 
din creier care acţionează ca nişte termostate cu o anumită temperatură prestabilită. Atât menopauza 
naturală cât şi cea chirurgicală duc la o reducere a nivelului de estrogen, care va declanşa o scădere 
drastică a punctului de termoreglare. Mecanismele care induc pierderea de căldură, cum ar fi 
transpiraţia şi încălzirea, aduc temperatura interioară a corpului la noul nivel stabilit. 

Deoarece este cel mai probabil ca bufeurile să fie rezultatul dispariţiei estrogenului, 
tratamentul cel mai comun şi mai eficient este înlocuirea estrogenului. Acesta reduce bufeurile şi în 
general îmbunătăţeşte somnul. Totuşi, deşi estrogenul furnizează o uşurare temporară, el nu constituie o 
vindecare, iar simptomele vor continua în lipsa unui tratament continuu. 

Au fost folosite şi alte medicamente pentru a înlătura simptomele bufeurilor. Progestativele, 
cum ar fi acetatul de pomedroxyprogesteron (DEPO-PROVERA), sunt prescrise pacientelor care nu pot 
să ia estrogen. Medicamentul numit Clonidine sau Catapres, folosit împotriva hipertensiunii, este relativ 
eficient în uşurarea simptomelor. El este adesea folosit la femeile hipertensive, pentru că acestea au o 
mai bună toleranţă la efectele lui secundare. Au fost încercaţi şi alţi agenţi, cum ar fi tranchilizantele, 
sedativele şi antidepresivele, ca şi vitaminele E şi K, alcaloizii de beladonă şi suplimentele minerale; 
eficienţa lor încă nu este cunoscută bine. Datorită potenţialului lor de dependenţă şi efectelor 
secundare, acestea nu sunt de obicei prescrise pentru tratarea bufeurilor (vezi şi TERAPIA DE 


ÎNLOCUIRE HORMONALĂ). 


Enciclopedia sexului 


partea a 2-a 


Coperta 4 


Prezenta Enciclopedie a sexului a fost actualizată, pentru a include şi elementele revoluţionare numite 

Uprima şi Viagra. Lucrând împreună cu o echipă formată din şaizeci de experţi cu largă recunoaştere 
internaţională — psihiatri, psihologi, sexologi, avocaţi, educatori — extraordinara dr. Ruth reuşeşte să asambleze 
toate cunoştinţele necesare unui om pentru a se putea numi alfabetizat în domeniul sexului. Enciclopedia sexului 
abordează toate aspectele sexualităţii, de la informaţia fundamentală, biologică, la toate problemele psihologice, 
culturale, legale şi religioase ridicate. Limbajul este clar şi uşor de înţeles, potrivit pentru cititori de la vârsta 
adolescenţei în sus, fiind un element de referinţă ideal. Oricine a auzit de dr. Ruth ştie că ea aduce o atitudine 
deosebită în subiectul întotdeauna controversat al sexului. Dorinţa ei de a educa şi de a demistifica este evidentă 


în toate aspectele acestei Enciclopedii a sexului. 


Renumita scriitoare Dr. Ruth K. Westheimer este autoarea multor cărţi, între care Heavenly Sex: 
Sexuality in the Jewish Tradition, pe care Library Journal o consideră „foarte utilă, atât pentru evrei, cât şi pentru 


ne-evrei”. 


Dr. Westheimer, care trăieşte în New York, este în permanentă activitate, având apariţii la TV şi la radio, 


pe lângă conferințele pe care le ţine în Statele Unite şi în străinătate. 

VIRUSUL IMUNODEFICIENȚEI DOBÂNDITE — Vezi SIDA. 


HIMENUL — O membrană situată la deschiderea vaginului femeii. Forma lui este extrem de variabilă; 
poate să lipsească aproape în întregime, să lase o deschidere care permite intrarea unuia sau a două degete în 
vagin, sau uneori formează o barieră a deschiderii vaginale. În ciuda acestei variaţii, prezenţa unui himen intact 
(numită adesea „capul fecioriei” în literatura din trecut, sau „cireaşă” în argou) a fost considerată dovada 
virginităţii femeii în multe culturi tradiţionale care preţuiesc acest lucru. Într-adevăr, „dovada” unui himen intact 
— uneori aşternutul de pat pătat cu sânge de pasăre — este în continuare cerută fetelor şi femeilor în unele culturi 


tradiţionale, atunci când se căsătoresc. 


În America şi în alte ţări occidentale mai toată lumea acceptă că o femeie poate fi lipsită de himen la 
primul contact sexual din viaţa ei; himenul poate să fie întins sau rupt ca rezultat al practicării sporturilor intense, 
sau ca urmare a inserării degetelor în vagin, sau pentru că — rareori — a fost tăiat chirurgical. Atunci când o 
femeie are himenul intact la primul ei contact, acesta va fi de obicei întins sau sfâşiat la penetrarea penisului 
bărbatului în vagin, cauzând posibile dureri şi mici hemoragii. Dacă femeie este îngrijorată de această 
posibilitate, ea poate de obicei să întindă himenul cu degetele sau să ceară unui chirurg să taie membrana. 

În rare cazuri, himenul poate să blocheze deschiderea vaginală, fie complet fie aproape complet. Atunci 
când fetele cu asemenea vagin încep să aibă menstruaţie, scurgerea sângelui din vagin va fi împiedicată, 
determinând dureri pelviene progresive. Problema se rezolvă de obicei printr-o incizie (vezi şi ORGANELE 


SEXUALE FEMININE; VIRGINITATEA). 


HIPERSEXUALITATEA Termenul de „hipersexualitate” este folosit pentru a descrie întregul spectru 
de situaţii descrise mai familiar prin cuvintele PROMISCUITATE, SATIRIASIS, NIMFOMANIE, obsesie 
sexuală şi erotomanie. Astăzi, expresia definitorie este tot mai des aceea de comportament sexual compulsiv 
(CSB, Compulsive Sexual Behaviour). 

Forţa motrice a comportamentului sexual compulsiv este nevoia persoanei de a-şi 
reduce anxietatea; comportamentul sexual implicat este mai puţin important. El 
poate fi considerat parafilic (dependent de practicile sexuale neobişnuite) sau 
non-parafilic. Deşi comportamentul non-parafilic este în mod general acceptat drept 
comportament sexual „normal”, indivizii care suferă de hipersexualitate vor aduce 
acest comportament la extreme patologice. Un exemplu ar putea fi MASTURBAREA, 
acceptată în general drept un comportament normal, dacă nu este continuată 


non-stop şi după ce s-a ajuns la orgasm, sau până se ajunge la răni şi dureri. 
Totuşi, unele forme de comportament non-parafilic, chiar duse la extrem, ar putea fi considerate 


normale atunci când survin în cadrul unor evoluţii psihosexuale adecvate. De exemplu, adolescenţii pot fi 
preocupaţi obsesiv de probleme sexuale multe luni la rând, iar o asemenea comportare poate să se repete episodic 
mai târziu în cursul vieții. Aici, factorul distinctiv este acela că în cele din urmă individul se va întoarce la un 
model comportamental sexual normal, deci comportamentul hipersexual există pentru un timp limitat. 

Cele mai cunoscute exemple de CSB sunt acele stări patologice care se potrivesc cu grupul 
comportamental al parafilicilor. Aceste comportamente au şi elemente conştiente, şi inconştiente. Ele sunt 
caracterizate prin fantezii sexuale intense, constituie o pacoste pentru persoana în cauză şi sunt copleşitor de 
constrângătoare prin intensitatea lor. Aceste comportamente sunt complet lipsite de sentimentul iubirii; singurul 
lor obiectiv este eliminarea unei anxietăţi. 

Comportamentele parafilice includ: 

EXHIBIȚIONISMUL: expunerea organelor genitale în faţa unor necunoscuţi care nu bănuiesc nimic. 

FETIŞISMUL: fantezii sexuale implicând obiecte materiale, cum ar fi pantofii unei femei; 


PEDOFILIA: activităţi sexuale care implică un adult (pedofilul) şi un copil; 


SADISMUL SEXUAL: obţinerea excitării sexuale impunând altora lucruri care vor duce la suferinţe 
fizice sau psihice; 

MASOCHISMUL SEXUAL: primirea de insulte, pedepse, torturi sau insulte, pentru a obţine 
excitarea sexuală; 

VOYEURISMUL: urmărirea pe ascuns a unor persoane care nu bănuiesc nimic în timp ce se dezbracă 
sau sunt angajate în activităţi sexuale; 


ZOOFILIA: folosirea animalelor pentru sex. 


Hipersexualitatea este o reacţie la anxietatea cauzată de o boală psihică. Este o tentativă a minţii de a se 
apăra împotriva unor neplăceri emoţionale groaznice, care ar putea fi uşurate temporar printr-o activitate sexuală. 
Hipersexualitatea este o formă de boală obsesiv-compulsivă; nu este rezultatul vreunui dezechilibru hormonal, iar 
aceşti indivizi nu posedă o dorinţă sexuală de nivel înalt. 

Tratamentele hipersexualităţii încă sunt în faza de testare. Deocamdată, nu există terapii precise sau 
preferate. Tratamentele folosite la ora aceasta pot să includă terapie comportamentală, terapii individuale sau de 
grup şi/sau diverse medicaţii. Cea mai nouă clasă de antidepresive pare să fie promițătoare, deoarece acestea au 
efecte de diminuare a intensității impulsurilor sexuale. Antiandrogenii — medicamente care micşorează nivelul 
de hormoni sexuali masculini — au avut un succes limitat în tratarea acestor stări (vezi şi EXHIBIŢIONISMUL; 


FETIŞISMUL; SADISMUL/MASOCHISMUL; VOYEURISMUL; ZOOFILIA). 


HISTERECTOMIA Operația efectuată pentru a înlătura UTERUL femeii. Uterul este alcătuit din 
două părți: corpul (corpus) şi COLUL UTERIN (gâtul). O histerectomie totală implică înlăturarea întregului uter 
(şi corpul şi colul). O histerectomie subtotală este o operaţie în care se înlătură numai corpul uterului, dar colul 
uterin rămâne pe loc. Uneori, în timpul histerectomiei se înlătură şi TROMPELE UTERINE şi OVARELE 
femeii. În aceste cazuri, procedura are denumirea medicală de „„histerectomie cu salpingo-ovarectomie 
bilaterală”, ceea ce înseamnă îndepărtarea trompelor uterine şi a ovarelor de pe ambele laturi. 
Salpingo-ovarectomia (înlăturarea trompelor uterine şi a ovarelor) poate fi efectuată şi la histerectomia totală, şi 
la cea sub-totală. În limbajul comun, această nomenclatură este confuză şi de aceea se foloseşte termenul de 
histerectomie totală în mod eronat pentru a desemna o histerectomie totală şi o salpingo-ovarectomie bilaterală, în 
timp ce termenul de histerectomie parţială ar fi o histerectomie totală fără înlăturarea trompelor uterine şi a 
ovarelor. Această utilizare a termenilor este imprecisă şi confuză. 

O histerectomie radicală este procedura efectuată la unele tipuri de CANCER UTERIN. Această 
operaţie implică nu numai o histerectomie totală, ci şi înlăturarea ligamentelor şi a ţesuturilor conjunctive care 
înconjoară uterul, ca şi a vaselor limfatice care drenează uterul şi a nodulilor limfatici în care se varsă acestea. De 
obicei, la o histerectomie radicală sunt înlăturate ambele trompe uterine şi ovarele. Scopul histerectomiei radicale 
este acela de a trata cancerul care se limitează la pelvis. Atunci când celulele canceroase pornesc de la colul 
uterin, ele se propagă în țesuturile adiacente şi, prin vasele limfatice, în ganglionii limfatici, prima linie a apărării 
corpului. În teorie, o histerectomie radicală are intenţia de a înlătura tumoarea împreună cu zona primară de 


propagare, astfel încât să fie eliminate toate celulele canceroase. 


Există câteva metode de a efectua histerectomia. Histerectomiile vaginale pot fi efectuate cu utilizarea 
simultană a unei proceduri laparoscopice, care ajută la înlăturarea ţesuturilor ce nu sunt accesibile direct prin 
vagin. În plus, histerectomia sub-totală se poate efectua şi ea prin proceduri laparoscopice, fără a fi nevoie de o 
incizie vaginală. O histerectomie abdominală este efectuată printr-o incizie chirurgicală în partea inferioară a 
abdomenului. Această incizie poate fi fie verticală fie transversală. Există multe motive pentru efectuarea 
histerectomiei abdominale, inclusiv eliminarea tumorilor mari şi, dacă este posibil să existe un cancer, capacitatea 
de a evalua şi a examina întregul abdomen pentru a se vedea răspândirea cancerului. La pacientele a căror situaţie 
a fost complicată de factori care au făcut uterul să fie cicatrizat sau aderent la alte structuri din abdomen, cum ar fi 
colonul sau intestinul subţire, abordarea transabdominală este necesară, pentru a permite chirurgului să efectueze 
o operaţie mai delicată. Avantajul major al abordării abdominale este acela că îi oferă chirurgului un câmp de 
vedere mare şi un mai bun acces la structurile din interiorul abdomenului. Avantajul evident este că lasă o 
cicatrice vizibilă pe abdomenul inferior. Perioada de recuperare este uşor mai lungă după operaţia abdominală 
decât după cea vaginală. 

Dacă uterul nu este aderent la alte structuri din abdomen şi dacă nu este prea mare pentru a fi înlăturat în 
siguranţă prin vagin, se poate efectua o histerectomie vaginală. În cadrul acestei operaţii se face o incizie în jurul 
colului uterin, separându-l pe acesta de vagin şi de țesuturile adiacente. Apoi operaţia se extinde în abdomen prin 
vagin şi se extrage uterul. Avantajul histerectomiei vaginale este că în general apar mai puţine complicaţii, nu 
rămân cicatrice vizibile pe abdomen şi perioada de recuperare este mai scurtă. 

Histerectomiile se efectuează şi pentru a se salva viaţa femeii sau pentru a corecta probleme serioase, 
care impietează asupra activităţilor normale ale femeii şi deci se urmăreşte îmbunătăţirea calităţii vieţii ei. Un 
exemplu al potenţialului histerectomiei de a salva vieţi este în cazurile de hemoragii uterine grave, care nu pot fi 
oprite prin medicaţie sau prin proceduri chirurgicale mai simple; hemoragiile vor fi rezolvate prin histerectomie. 
Un alt motiv ar fi eliminarea unor dureri pelviene care handicapează femeia şi care pot fi datorate unor infecţii 
grave, unei ENDOMETRIOZE simptomatice, sau unor dureri provocate de o fibromatoză uterină. Calitatea vieţii 
unei femei poate fi îmbunătăţită vizibil printr-o histerectomie menită să înlăture un uter deplasat, care şi-a pierdut 
susținerea în cavitatea abdominală şi atârnă, astfel încât colul uterin poate să iasă în vagin. 

Poate cea mai comună cauză a recurgerii la histerectomie este tratamentul tumorilor benigne ale 
uterului, numite fibromatoze. Fibromatoza poate deveni suficient de voluminoasă ca să interfereze cu funcția 
altor structuri din abdomen şi să producă neplăceri şi presiuni asupra vezicii urinare şi a rectului. Ocazional, 
fibromatoza poate să producă dureri destul de intense pentru a necesita înlăturarea lor. Fibromatoza este asociată 
adesea şi cu hemoragii abundente, care sunt un semn că ar putea fi nevoie de o histerectomie. 

Endometrioza este o boală necanceroasă în care învelişul interior a uterului se dezvoltă în zone din afara 
cavităţii uterului. Acest lucru poate duce la dureri care pot ocazional să necesite o histerectomie. Alte cauze ale 
durerilor pelviene pot să includă infecţii cronice ale ovarelor şi ale trompelor uterine. Aceste infecţii pot să 
cauzeze cicatrici sau aderenţe care ţin împreună structuri care în mod normal nu sunt conectate. Acest fapt poate 
produce neplăceri grave şi ar putea să necesite o histerectomie pe post de tratament definitiv. 

Dacă femeia nu a ajuns încă la MENOPAUZĂ şi i s-au înlăturat ovarele, rezultatul va fi o menopauză 


chirurgicală. Aceasta poate să producă simptome neplăcute, cum ar fi BUFEURILE, transpiraţie, oboseală 


cronică şi uscăciune vaginală. TERAPIA DE ÎNLOCUIRE HORMONALĂ poate fi necesară pentru a reduce 
riscul de osteoporoză (subțierea oaselor) şi de boli cardiovasculare. 

Operaţiile majore sunt în mod clar nişte evenimente traumatizante; multe paciente trăiesc o depresie 
psihică câteva săptămâni după ele. O histerectomie indică limpede o renunțare definitivă la capacitatea de a face 
copii. Deoarece pentru multe femei naşterea unor copii, existenţa uterului şi perioadele menstruale sunt indicaţii 
ale unei vieţi feminine normale, înlăturarea uterului poate să fie asociată cu un fel de defeminizare. 

Histerectomia poate să afecteze plăcerea femeii de a face sex, dar dacă o va scăpa de durerile puternice 


chiar o va ajuta să-şi îmbunătăţească viața sexuală. 


IMPOTENȚA este un termen general folosit de pacienţi, de mass-media şi de comunitatea medicală 
pentru a descrie o varietate de probleme legate de Disfuncţiile Sexuale Masculine (MSD). Atunci când cineva 
discută despre impotenţă, fie că discuţia se poartă între prieteni, fie în cabinetul unui doctor, s-ar putea să treacă 
un timp până subiectul va deveni limpede. Adesea folosim termenul de „impotenţă” pentru a descrie probleme de 
libido (dorinţă sexuală scăzută), de erecţie (alungirea şi rigidizarea penisului), sau de orgasm (senzaţia de apogeu 
în actul sexual). Această confuzie contemporană, care cu un singur termen desemnează mai multe probleme, 
provine din antichitate: impotentia erigendi se referă la incapacitatea de a avea o erecţie a penisului, impotentia 
coenundi se referă la incapacitatea unui bărbat de a duce la sfârşit un act sexual, iar impotentia generandi se referă 
la incapacitatea unui bărbat de a procrea. În 1992, United States National Institute of Health a sponsorizat prima 
conferinţă pe teme de impotenţă. Între participanţi s-au numărat mulţi profesionişti ai medicinii, care s-au ocupat 
cu toţii fie de evaluarea, fie de tratarea, fie de studierea bărbaţilor impotenţi: urologi, endocrinologi, 
epidemiologi, geriatri, psihiatri şi psihologi. Ei au recomandat folosirea unui termen mai precis, anume de 
Disfuncţie Erectilă (DE). Disfuncţia Erectilă (DE) înseamnă incapacitatea de a obţine sau de a menţine o erecţie 
suficientă pentru o comportare sexuală satisfăcătoare. Acest termen este foarte specific. 

DE este în mod normal asociată cu îmbătrânirea. Cu toţii concepem că DE poate să 
crească o dată cu înaintarea bărbatului în vârstă, dar că nu este neapărat 
inevitabilă. Aceasta înseamnă că DE se poate trata şi că poate fi prevenită. DE este 
asociată cu anume factori de risc. Factorii de risc sunt boli sau stări care măresc 
probabilitatea ca bărbatul să ajungă la DE; arterioscleroză (întărirea pereților 
arterelor), diabetul zaharat (hiperglicemia, problemele cronice ale glucozei din 
sânge), hipertensiunea (tensiunea arterială crescută), fumatul, insuficienţa renală 
(boli ale rinichiului). Din nefericire, unele dintre medicamentele folosite pentru a 
trata aceşti factori de risc pot să cauzeze şi DE şi de aceea doctorii care încearcă să 
trateze o problemă pot să dea naştere alteia. Alte stări asociate cu DE sunt: 
traumatismele peniene şi pelvine, operaţii pentru cancerului pelvian (operaţii la 
vezică, prostată, sau rect), tratamente cu radiaţii la pelvis şi afectarea nervilor prin 


rănirea coloanei vertebrale sau prin boli cum ar fi scleroza multiplă. 
Disfuncţia erectilă: prevalența. Estimări recente plasează numărul bărbaţilor din Statele Unite care 


suferă de disfuncţie erectilă între 10 şi 20 de milioane. Dacă includem şi disfuncţia erectilă parțială, estimarea 


trece de 30 de milioane. Prevalenţa este un termen statistic care descrie procentajul din populaţie care este afectat 


de o anumită boală. Răspândirea DE complete poate să atingă cota de 5% la vârsta de 40 de ani şi 15% la 70 de 
ani. Nivelul răspândirii DE la orice vârstă este considerabil sporit de oricare dintre factorii de risc DE. De 
exemplu, diabeticii prezintă un risc de trei ori mai mare decât non-diabeticii. Informaţii recente despre prevalența 
DE în Statele Unite vin de la Massachusetts Male Aging Study şi de la National Health and Social Life Survey. 
Mulţi pot fi surprinşi de faptul că disfuncţia sexuală la bărbaţi (MSD) este estimată la 31%, iar prevalența 
disfuncţiei sexuale la femei (FSD) este estimată la 43%. 

Fiziologia şi anatomia erecţiei. Erecţia este un eveniment fiziologic complex, care implică un aflux, 
controlat nervos, de sânge care pătrunde în penis. Stimularea sexuală a creierului începe cu o atingere, o viziune, 
un miros, un gând sau o amintire pe care bărbatul ar putea-o considera excitantă. Deşi adesea bărbaţii sunt acuzaţi 
că gândesc cu „capul cel mic”, adevărul este că creierul este un organ sexual foarte important. Imboldul sexual îşi 
are la bărbat centrul în creier. Zona corespunzătoare din creier se numeşte aria preoptică mediană (MPOA) a 
diencefalului. MPOA pare să fie centrul pentru impulsul sexual la toate mamiferele. Rețelele nervoase care 
pornesc de la MPOA sunt diferenţiate sexual, altfel spus la animale căile nervoase sunt clar diferite la bărbaţi faţă 
de femei. Unele dintre aceste deosebiri neuronale sunt evidente de la naştere, dar altele pot să fie modificate de 
timpuriu în viaţă, prin supraexpunerea la hormoni sexuali. Această zonă receptează şi trimite semnale nervoase 
de la mulți transmiţători nervoşi (neurotransmiţători: substanţe chimice eliberate de terminaţiile nervoase, cu rol 
în transmiterea impulsurilor nervoase) inclusiv dopamina, serotonina şi adrenalina. Tot aici este zona din care 
provin şi semnalele de la glanda numită pituitară. Hormonii pituitari, la rândul lor, reglează producţia de 
TESTOSTERON în testiculele bărbatului. Testosteronul este hormonul care răspunde de reglarea libidoului 
(impulsului sexual). Un nivel redus de testosteron este o cauză rară dar uşor de tratat şi reversibilă a ED. 

Căile complexe ale neuronilor din creier şi din măduva spinării traduc mesajele dorinţei sexuale şi ale 
excitării în semnale chimice, pe calea neurotransmiţătorilor. Sosirea acestor mesaje la penis declanşează 
descreşterea nivelului adrenalinei şi creşterea nivelului de oxid azotic (NO) şi de acetilcolină. Se crede că cea mai 
importantă este creşterea nivelului NO. 

Penisul este format din două corpuri erectile, corpii cavernoşi (corpora cavernosa) şi un corp urinar 
(corpus spongiosum). Fiecare dintre corpii cavernoşi are o arteră centrală şi fascicule de muşchi care formează 
mici camere cunoscute sub numele de sinusoide. Muşchiul penisului este un muşchi de tip neted, deosebit de 
muşchii striaţi, cum sunt cei scheletici sau mușchiul cardiac. Arterele cavernoase şi sinusoidele reacționează prin 
relaxare la creşterea nivelului de oxid azotic. Arterele se dilată (se deschid) şi inundă camerele sinusoide cu 
sânge; penisul se umflă, plin de sânge. Rezultatul este o erecţie rigidă, dar numai atunci când venele din corpii 
cavernoşi sunt comprimate şi se închid, proces cunoscut sub numele de veno-ocluzie. Erecţia rigidă ar trebui să 
fie un fenomen temporar, în cadrul căruia sângele este prins ca într-o capcană şi apoi eliberat după ejaculare. La 
bărbaţi, punctul culminant al sexului duce la creşterea nivelului de neurotransmiţători ce stimulează 
contractilitatea, în special adrenalină. Consecința directă a neurotransmiţătorilor de tipul adrenalinei este 
contractarea muşchilor netezi ai penisului. Atunci când musculatura netedă a sinusoidelor se contractă, presiunea 
asupra venelor corpilor cavernoşi scade brusc şi permite ca sângele să scape din penis. Atunci când acest proces 
natural nu are loc, erecţia devine dureroasă; o erecţie care se prelungeşte timp de patru sau mai multe ore este 


cunoscută sub numele de priapism. Priapismul este o erecţie prelungită dureroasă, care nu este stopată de procesul 


natural al ejaculării. Pe lângă că este dureros, priapismul provoacă şi leziuni. Priapismul este o stare urologică 
gravă, care necesită un tratament imediat. Priapismul poate distruge arhitectura mușchiului neted al penisului, 
împiedicând alimentarea cu sânge proaspăt. Fără sângele proaspăt, care conţine oxigen, muşchiul neted devine 
fibros. Priapismul poate să apară spontan la o erecţie naturală, dar este foarte rar. El se întâlneşte uneori la băieţii 
şi bărbaţii cu anemie falciformă. Anemia falciformă este o boală în cadrul căreia celulele roşii anormale (în formă 
de seceră) transportă mai puţin oxigen decât celulele roşii normale şi au tendinţa de a se grupa în micile spaţii 
vasculare cum ar fi sinusoidele şi în micile vase sanguine ale corpilor cavernoşi. Priapismul apare şi la bărbaţii 
care nu au astfel de boli, dar în aceste cazuri priapismul rezultă de obicei din supradoze cu medicamente 
injectabile care cauzează o activitate vasculară în penis. În ambele cazuri, priapismul cauzat de sângele rămas în 
penis este dureros. În cele din urmă, corpul va reuşi să reabsoarbă sângele coagulat din penis, într-o manieră 
foarte asemănătoare cu absorbţia vânătăilor de sub piele, dar procesul necesită o perioadă considerabilă, timp în 
care penisul va avea un aspect normal, dar va fi complet lipsit de reacţii la stimularea sexuală, rămânând flasc ca 
o frânghie. 

Tratamente pentru DE. Tratamentul ideal pentru DE ar trebui să fie foarte eficient, uşor de administrat 
şi disponibil oricând se cere; ar trebui să aibă puţine efecte secundare şi ar trebui să se încheie în mod natural cu 
orgasmul. Primul lucru la care te gândeşti este o pilulă ca fiind tratamentul ideal. Au trecut aproape două decenii 
de la descoperirea medicamentelor injectabile până la apariţia primelor pilule. Producţia de noi medicamente 
pentru DE este rezultatul direct al mai bunei înțelegeri a fiziologiei erecţiei, atât în penis, cât şi în creier. 

Primul tratament pentru DE ar trebui să fie o tentativă de a modifica (de a elimina) factorii de risc. La 
unii pacienţi, încetarea fumatului va duce la eforturi fizice posibile mai mari şi la o îmbunătăţire a funcţiei 
sexuale. În mod similar, controlarea hiperglicemiei poate să îmbunătăţească funcţia erectilă. Ca o regulă generală, 
tot ce este bun pentru inimă (inclusiv scăderea nivelului de colesterol şi de trigliceride prin regim alimentar şi 
exerciţii fizice) este bun şi pentru viaţa sexuală a unui bărbat, cu excepţia posibilă a ciclismului. Ciclismul pe 
distanţe mari pare să fie un factor de risc special. Unii ciclişti maratonişti se plâng de parestezie peniană şi de DE. 

O schimbare radicală în tratamentul problemelor de erecţie a avut loc spre sfârşitul anilor 1960 şi 
începutul anilor 1970, o dată cu apariţia protezelor de penis şi a implanturilor peniene. Ideea umplerii corpilor 
cavernoşi cu un material semirigid a fot pentru prima oară înaintată în 1936; în acest scop s-a folosit cartilaj osos. 
Implanturile moderne de penis sunt produse din material sintetic sigur. Implanturile de penis sunt fie nişte vergele 
semirigide, fie nişte cilindri gonflabili. Aceştia au o rată de complicaţii medicale mică sau oricum acceptabilă. Pe 
lângă faptul că necesită o operaţie, alt neajuns este că implanturile semirigide lasă penisul într-o stare permanentă 
de erecţie. Ele pot fi îndoite în jos şi ţinute aşa în lenjerie atunci când nu se face sex. 

Implanturile gonflabile produc un penis cu o aparenţă mult mai naturală atât în starea flască, cât şi în cea 
rigidă. Acest implant are trei componente: cilindrii plasați în fiecare dintre corpurile cavernoase, o pompă plasată 
în scrot, lângă testicule, şi un rezervor plasat în spatele peretelui abdominal, care de obicei se află deasupra vezicii 
pacientului. Erecţia este iniţiată la cerere prin folosirea pompei, care transferă apa sărată din rezervor în cilindrii 
din penis. Erecţia se păstrează până când este comprimată valva de eliberare a pompei, iar fluidul din camerele 
penisului se poate trimite prin comprimare înapoi în rezervor. O asemenea proteză implantată cum se cuvine nu 


va afecta în nici un fel senzațiile din penis şi nici capacitatea de a ajunge la senzaţia maximă şi de a ejacula. 


Proteza peniană gonflabilă are o rată foarte înaltă de satisfacere a pacientului, iar dispozitivele curente sunt foarte 
bune. Diverse probleme de infecţie, eroziune sau defecţiuni mecanice vor necesita o re-operare şi internări mai 
lungi în spital. 

Altă opţiune mecanică pentru pacienţii cu DE este pompa cu vid, sau dispozitivul cu constricţie în vid. 
Dispozitivul trebuie să fie aplicat pe penis la fiecare erecţie. Penisul este plasat în interiorul unui cilindru mare de 
plastic. O pompă manuală creează vid, care aduce sângele în penis. Un inel de strângere este pus de cilindrul vidat 
pe baza penisului, pentru a prinde sângele şi a menţine erecţia. În timpul contactului sexual, inelul de latex va 
rămâne pe loc. Dispozitivul este oarecum greoi de manipulat dar relativ sigur. Uneori, el va determina apariţia 
unor pete de sânge sub piele. O erecţie sub vid este rece: atunci când bărbatul are orgasm, ejacularea lui este 
oprită de banda de constricţie, ceea ce poate să ducă la dureri. Au fost raportate chiar răniri în zona benzii, la 
bărbaţii cu nervii afectaţi, care nu pot simţi cât de tare este strânsă banda şi o lasă prea mult. Banda ar trebui 
înlăturată după 30 de minute. 

Istoria terapiei cu medicamente a DE. În 1982, în timpul unei operaţii de bypass, un chirurg a 
descoperit accidental că un medicament injectabil (papaverina) poate să determine apariţia unei erecţii. 
Închipuiţi-vă surpriza tuturor celor de faţă când cele câteva picături de papaverină din pelvis au determinat 
ridicarea unui penis în erecţie de sub aşternuturile chirurgicale! În ciuda multor ani de experienţă clinică cu o 
întreagă varietate de medicamente vasoactive injectabile penian, din 1982 până în anii 1990, abia în 1995 Food 
and Drug Administration a aprobat o substanţă injectabilă penian, care conţinea prostaglandină E1 (PGE1), aptă 
de a fi folosită în Statele Unite. Medicamentul se numea Caverject (alprostadil, Pharmacia and Upjohn). Tot 
întâmplarea pură a jucat un rol în descoperirea primei pilule cu activitate penian-activă. Spre sfârşitul anilor 1980, 
Viagra (sildenafil citrate, Pfizer Inc.) era în încercări clinice în calitate de vasodilatator pentru tratamentul anginei 


(durerea în piept). Norocul a făcut ca sildenafilul să nu facă o treabă prea bună în controlarea anginei pectorale, 


dar voluntarii se trezeau cu erecţii de dimineaţă. Viagra a fost aprobată pentru terapia DE în cele mai multe țări, 
după încercări extensive în 1998 şi 1999. 

Aflat actualmente în teste clinice şi foarte posibil să fie deja disponibil la publicarea actualei ediţii se 
află un nou agent sublingual cu un mecanism unic de acţiune, UPRIMA [apomorfină HC1 (tablete cu 
administrare sublinguală — sub limbă), TAP Pharmaceuticals Inc.]. În loc să fie vasoactiv (să stimuleze vasele 
sanguine să se dilate), apomorfina acţionează asupra centrului sexual din creier pentru ca acesta să iniţieze şi să 
amplifice semnalele cerebrale care duc la erecţie. UPRIMA va fi primul medicament de acest tip. La încercările 
clinice, el nu măreşte libidoul, dar facilitează apariţia erecţiei după o stimulare sexuală (atingere, viziune, miros, 
un gând, o amintire pe care bărbatul o consideră excitantă). 

Terapia cu auto-injecţii peniene. Injecţiile peniene cu medicamente vasoactive (agenţi care 
stimulează vasele şi muşchii netezi din penis) pot produce o erecţie fără excitarea sexuală. Injecţiile peniene de 
medicamente vasoactive au aceleaşi efecte cu neurotransmiţătorii eliberaţi de stimularea sexuală, dar bărbatul va 
putea avea o erecţie fără o excitare sexuală. O largă varietate de medicamente au fost folosite singure sau în 
„coctailuri” combinate, pentru tratamentul cu injecții peniene: papaverină, fentolamină şi prostaglandină E1 
(PGE1). Din punct de vedere practic, stimularea sexuală nu va îmbunătăţi reacţia erectilă la injecție. Până la 87% 


dintre bărbaţi vor îmbunătăţi calitatea erecţiilor lor la stimularea sexuală, iar stimularea va reduce cantitatea de 


medicament necesară. Într-un studiu, aproape toţi pacienţii aveau DE de tip neurogen şi peste 65% din bărbaţii cu 
DE vascular au reacţionat pozitiv la tratamentele cu autoinjecţii peniene. Pacienţii trebuie să înveţe tehnica în 
cabinetul unui urolog, unde se va determina doza corectă de medicament. PGEI este singurul medicament 
injectabil aprobat de Food and Drug Administration pentru impotenţă; este disponibil în două forme 
prescriptibile: Caverject şi Edex (alprostadil, Schwarz Pharma). Pot să survină erecţii prelungite şi priapism, iar 
11 până la 37% din bărbaţi vor avea neplăceri la penis, de la o durere surdă la una acută. 

Terapia intrauretrală pentru DE. Medicamentele vasoactive inserate la vârful penisului se dizolvă în 
uretră (canalul care transportă urina de la vezica urinară) şi difuzează până în corpii spongioşi şi apoi în camerele 
erectile. În urma testelor clinice, Food and Drug Administration a aprobat în 1996 un supozitor intrauretral cu 
PGW1, numit MUS (alprostadil, Vivus, Inc.). În practica clinică, peste 60% din bărbaţii cu DE vasculară pot avea 
contacte sexuale folosind MUSE. Rigiditatea erecţiei cu MUSE şi succesul contactului sexual pot fi îmbunătăţite 
cu ajutorul unei benzi de cauciuc ajustabile, Actis (Vivus, Inc.), care va ajuta la păstrarea sângelui în penis 
(veno-ocluzie). Principalul efect secundar al acestui tratament cu PGE1 este o durere în penis (32%). Dozarea 
adecvată trebuie să fie făcută la cabinetul doctorului. 

Terapia topică (locală) pentru DE. În teorie, aceleaşi medicamente vasoactive care produc o erecţie 
după o injecție peniană ar trebui să producă o erecţie şi dacă sunt aplicate pe pielea penisului. S-a încercat acest 
lucru cu o pastă cu nitroglicerină (care în mod obişnuit se pune pe piept în timpul unui atac de angină pectorală, 
pentru relaxarea arterelor coronare). Din nefericire, rezultatele după aplicarea de nitroglicerină pe penis sunt 


umflături fără rigiditate, dureri de cap şi scăderea tensiunii sanguine — nici unul din aceste efecte nefiind de dorit 


pentru un bărbat care vrea să facă sex. Recent, PGEI combinată cu un permeabilizator al pielii, Topiglan 
(alprostadil, Machrochem), pare să stimuleze apariţia şi calitatea erecţiei la bărbaţii cărora li se prezintă o 
înregistrare video erotică. Topiglan este în continuare în teste clinice. 

Terapia orală pentru DE. Relaxarea mușchilor din camerele erectile este stimulată de 
neurotransmiţătorul NO. Stimularea sexuală declanşează eliberarea de NO, care apoi dilată arterele cavernelor şi 
relaxează sinusoidele pentru ca sângele să fie reţinut în penis. Efectele NO în corp sunt neutralizate de un tip de 
enzime (substanţe chimice) cunoscute sub numele de fosfodiesteraze. De aceea arterele bărbatului nu sunt mereu 
dilatate şi ei nu se plimbă peste tot cu penisul în erecţie permanentă. Viagra blochează fosfodiesterazele, 
îmbunătăţind efectul NO şi calitatea erecţiei. Pentru ca efectele Viagrei să se vadă, bărbatul trebuie să fie stimulat 


sexual. Îmbunătăţirea erecţiilor (iniţierea sau menţinerea lor) are loc la 43% până la 84% la pacienţii studiaţi în 


testele clinice. Pe global, 63% din bărbaţii care iau o doză de 25 mg de Viagra au raportat o îmbună 


tire a 
erecţiei; rata de succes este puţin mai mare pentru bărbaţii cu DE de natură psihogenică (din anxietate) şi mai 
mică pentru bărbaţii cu diabet zaharat sau care au avut prostatectomie (operaţie radicală de înlăturare a unei 
prostate canceroase). Efectele secundare comune după Viagra sunt dureri de cap (16%), înroşirea feţei (10%), 
tulburări gastrice (7%), congestie a mucoasei nazale (4%) şi o modificare temporară a câmpului vizual, cu o tentă 
uşoară de albastru la dozele recomandate: 25 mg, 50 mg şi 100 mg. Viagra este contraindicată bărbaţilor care iau 
orice formă de nitrați. În plus, American Heart Association (Asociaţia Americană a Inimii) recomandă bărbaţilor 
cu presiune sanguină scăzută, cu insuficienţă cardiacă congestivă şi pacienţilor supuşi unor terapii complicate 


împotriva hipertensiunii să fie prudenți. 


UPRIMA este primul medicament din clasa celor care promovează erecţia prin acţionarea asupra 
creierului. UPRIMA acţionează asupra centrului sexual din creier, pentru a iniţia şi a amplifica semnalele care 
duc la erecţie. UPRIMA nu este un produs opiaceu (nu este un drog); este o substanţă înrudită cu dopamina, un 
neurotransmiţător natural. Deşi măreşte semnalele „proerectile” din creier, facilitează apariţia erecţiei în urma 
unei stimulări sexuale (atingere, viziune, un gând sau o amintire pe care bărbatul o consideră excitantă). La testele 
clinice, bărbaţii cărora li s-au prezentat casete cu filme erotice şi care luaseră UPRIMA au avut o erecţie chiar în 
10 minute, media situându-se între 15 şi 25 de minute. UPRIMA este un medicament cu administrare sublinguală. 
După aproximativ 20 de minute, pilula poate fi înghițită, medicamentul fiind rapid absorbit. La testele clinice, 
UPRIMA s-a dovedit eficient la bărbaţi cu diverşi factori de risc pentru DE (arterioscleroză, hipertensiune, 
diabet) ; peste 50% din bărbaţii care au luat UPRIMA (4 mg) au avut erecţii destul de ferme pentru un contact 
sexual. Efectele secundare raportate cel mai mult au fost greaţa, ameţeala şi durerile de cap, care s-au ameliorat la 
o utilizare repetată. Efectele secundare sunt minimizate dacă se porneşte de la o doză mai mică şi apoi se măreşte 
(2 mg, 3 mg, 4 mg). Cel mai semnificativ efect secundar a fost sincopa (leşinul), întâlnit la mai puţin de 1% dintre 
bărbaţi. Testele clinice cu UPRIMA au fost supuse spre aprobare la Food and Drug Administration şi s-ar putea 


ca la publicarea ediţiei americane a prezentei cărți medicamentul să se afle deja disponibil în Statele Unite. 


FERTILIZAREA IN VITRO Primul copil născut fără să fi fost conceput în interiorul corpului mamei 
a fost o fetiţă care a apărut pe lume la Louise Brown, în Marea Britanie. În zilele noastre, în Statele Unite, 
aproximativ un cuplu din şase nu poate avea copii atunci când îşi doreşte. Cea mai întâlnită cauză a incapacității 
unei femei de rămâne însărcinată o reprezintă afecțiunile trompelor uterine. Fără o funcţionare normală a 
TROMPELOR UTERINE, ovulul şi spermatozoizii nu se pot întâlni normal şi nu va avea loc SARCINA. 
Tratamentele convenţionale pentru STERILITATE, cum ar fi microchirurgia şi chirurgia cu laser, au adesea rate 
de reuşită foarte mici, atunci când se încearcă repararea trompelor uterine distruse sau blocate. 

În încercarea de a trata mai bine această formă de sterilitate, s-a inventat procesul fecundării in vitro — 
adică „în sticlă”, în laborator. Pe scurt, fertilizarea in vitro înseamnă prelevarea din corpul femeii a unuia sau a 
mai multor ovule, adăugarea, la suprafaţa unui vas de laborator, a spermei soţului ei şi observarea în laborator, 
timp de o zi-două, pentru a se constata dacă fertilizarea ovulelor de către spermă a decurs normal. Ovulele 
fertilizate şi care au suferit deja diviziuni, care acum se numesc embrioni, sunt plasați în uterul soţiei, ocolindu-se 
astfel cu totul trompele uterine. Deoarece unele dintre primele experimente de mixare a ovulelor cu sperma au 
avut loc în eprubete, procesul de fertilizare in vitro se mai numeşte şi procedeul „copii făcuţi în eprubetă”. 

Deşi iniţial a fost inventată pentru cupluri în care femeia are o boală incurabilă a trompelor uterine, 
fertilizarea in vitro, împreună cu metodele înrudite, s-a extins şi la tratarea unor boli ca ENDOMETRIOZA, sau la 
situaţii în care spermatozoizii au o densitate sau o mobilitate reduse, sau în cazuri în care nu se cunoaşte cauza 


sterilităţii. 


ek 


Fig. Sus 


Sus: Tehnică de micro-manipulare: ovulul este ţinut în loc cu un dispozitiv de sucţiune (dreapta) şi este 
perforat cu un ac minuscul (stânga), rezultând un orificiu în zona pellucida. Astfel, sperma săracă în 


spermatozoizi poate pătrunde, fertilizând ovulul. 


Dreapta: Stare iniţială a fecundării in vitro (dreapta). Un ac mic este inserat în ovar, iar ovulul este extras 


pentru fecundarea în afara corpului femeii. 

Actuala practică a fertilizării in vitro presupune câteva etape. Deoarece rata de succes a gravidităţii este 
mai mare o dată cu creşterea numărului de embrioni plasați în uter, prima oară se încearcă mărirea numărului de 
ovule care se dezvoltă simultan în ovarele femeii. Într-un ciclu menstrual normal, un ovul se dezvoltă în cadrul 
unui folicul ovarian. În mod normal, o femeie care se supune metodelor de fertilizare in vitro va urma un 
tratament cu medicamente administrate în mod normal femeilor lipsite de ovulaţie. Atunci când o femeie normală 
primeşte un asemenea medicament, ovarele vor avea o reacţie exacerbată, dezvoltând numeroşi foliculi, fiecare 
conţinând un ovul. Reacţia femeii la aceste medicamente este monitorizată prin măsurarea nivelului de 
ESTROGEN produs de foliculii în curs de dezvoltare şi prin imagini ultrasonice ale ovarelor, în care se urmăreşte 
mărimea, numărul şi rata de creştere a foliculilor. Pentru o femeie supusă la tratamentul de fertilizare in vitro, nu 
este neobişnuită apariţia simultană a zece, douăzeci sau chiar mai mulţi foliculi. Atunci când s-a determinat că 
foliculii sunt complet dezvoltați, femeii i se face o injecție cu hCG, un hormon care declanşează maturizarea 
ovulelor în foliculi, pentru a putea fi fertilizate după recoltare. 

La aproximativ treizeci şi patru de ore după injecţia cu hCG, ovulele sunt scoase din corpul femeii. 
Astăzi, acest lucru se efectuează printr-un procedeu de aspirare ghidat prin ultrasunete, efectuat cel mai obişnuit 
prin vagin. După ce administrează medicamente pentru relaxare şi împotriva durerilor, doctorul plasează sonda 
ultrasonică în vagin, pentru a localiza foliculii ovarieni. Sondei ultrasonice i se ataşează un ac, care trece din 
vârful vaginului direct în foliculii ovarieni, ocolind trompele uterine. Conţinutul foliculilor, inclusiv ovulele, este 
apoi scos prin absorbire şi examinat într-un laborator alăturat. Ovulele recoltate sunt evaluate, introduse într-un 
mediu de cultură (un fluid hrănitor) şi plasate într-un incubator. Apoi soţul prelevă proba de spermă. Sperma este 
spălată, introdusă în suspensie într-un mediu de cultură şi apoi se alătură ovulului. În dimineaţa următoare, 
ovulele sunt examinate, căutându-se semne de fertilizare şi, dacă sunt fecundate normal, sunt din nou introduse 
într-un incubator. A doua zi, dimineaţa, ovulele se vor fi divizat o dată sau de mai multe ori, fiind de obicei în 


stadiul de două sau patru celule. În această situaţie, ele se numesc embrioni. Embrionii sunt introduşi în uterul 


femeii prin intermediul unui cateter trecut prin col. Dacă rezultă o sarcină, ea va continua ca orice sarcină 
normală. 

În prezent, rata de succes pentru fecundarea in vitro este de aproximativ 15%. Cu alte cuvinte, una din 
şapte femei care încearcă va deveni gravidă. Procedeul este scump, un singur ciclu de tratament costând 6-8.000 
de dolari. 

Procesul de fertilizare in vitro a condus şi la dezvoltarea unor tehnici colaterale. Un exemplu ar fi GIFT 
- Gamete Intra-Fallopian Transfer, transferul gameţilor prin trompele uterine. Procedura începe de o manieră 
identică cu cea a fertilizării in vitro. Dar recoltarea ovulelor se face nu prin aspirație ghidată prin ultrasunete, ci 
prin LAPAROSCOPIE. Laparoscopia este o procedură chirurgicală în care în abdomenul femeii este introdusă o 
lentilă cu lumină, pentru a permite vizualizarea directă a trompelor uterine şi a ovarelor. După ce ovulele sunt 
recoltate din ovare, ele sunt amestecate imediat cu sperma. Amestecul ovule-spermă este imediat introdus în 
trompele uterine ale femeii, în loc ca fertilizarea să se facă în laborator acest procedeu este bun pentru cuplurile în 
care femeia are trompe uterine normale în la care există o altă explicaţie pentru sterilitatea cuplului. 

Un procedeu similar este ZIFT — transferul în trompele uterine al zigotului. Aceasta este o combinaţie 
între fertilizarea in vitro şi GIFT, în care fertilizarea este efectuată în laborator, dar la o zi după inseminare 
embrionul incipient este plasat în trompa uterină a femeii. Şi în acest caz, este obligatoriu ca femeia să aibă 
trompe uterine normale. 

Fertilizarea in vitro, împreună cu folosirea de ovule donate de voluntare, se poate folosi pentru 
graviditatea la o femeie născută fără ovare sau care şi-a pierdut anterior funcţionalitatea ovarelor. În sfârşit, 
procedee de micromanipulare, cum ar fi disecţia membranei ovulului sau microinjectarea de spermă se pot folosi 
acolo unde densitatea de spermatozoizi este mică, sau spermatozoizii au o mobilitate redusă. Aceste procedee 
implică o acţiune directă asupra ovulelor însele, facilitând intrarea spermatozoizilor şi fertilizarea (a se vedea şi 
articolele CONCEPŢIE şi STERILITATE). 


INCEST Incestul este de obicei definit ca orice activitate sexuală între persoane înrudite prin „sânge”, 
adică genetic, de exemplu, tată cu fiică, unchi cu nepoată, sau frate şi soră. Termenul se poate extinde şi la relaţii 
de înrudire prin alianţă, cum ar fi tată vitreg cu fiică vitregă. Conceptul devine mai puţin limpede şi variază în 
legislaţiile diverselor state în privinţa relaţiilor dintre verii primari şi secundari şi a altor relaţii de înrudire prin 
alianţă, cum ar fi acelea între cumnaţi. În timp ce mulţi susţin că în definirea incestului este implicat ACTUL 
SEXUAL, acest lucru nu este valabil în cazul copiilor. În asemenea cazuri, incestul include nu numai penetrarea, 
ci şi joaca cu organele genitale ale copiilor — sau joaca unui copil cu organele genitale ale unui adult, sau SEXUL 
ORAL. 

Incestul, în special sexul părinte-copil, a fost interzis în aproape toate culturile din decursul istoriei. Au 
fost acceptate excepţii, cum ar fi incestul frate-soră, în unele culturi — de exemplu, în Egiptul Antic, în care 
faraonii erau obligaţi să practice acest obicei. 

În Statele Unite, la un moment dat, frecvenţa incestului a ajuns chiar la 30% din populaţie. Într-un recent 
studiu la nivel naţional, efectuat de doctorii Sam şi Cynthia Janus, 14,9% din femei şi 4,7% din bărbaţii studiaţi au 


declarat că au fost agresaţi sexual în copilărie de către o rudă. Studiul arată şi că este mai probabil că femeile, mai 


degrabă decât bărbaţii, văd în incest o problemă importantă a societăţii americane contemporane, probabil pentru 
că femeile sunt victime mai probabile ale incestului în copilărie sau la începutul adolescenţei. Studiile altor 
cercetători arată că în cazurile raportate de incest, 92% implică femeile ca victime. 

Cea mai frecventă formă de incest raportată este aceea frate-soră, aproape de 5 ori mai frecventă decât 
forma tată-fiică. Un studiu arată că 13% din studenţii de colegiu au spus că au experimentat o formă de activitate 
sexuală cu fratele sau sora. Se spune că cele mai comune activităţi sunt privirea şi atingerea organelor genitale, în 
timp ce 4% ar implica chiar actul sexual. Incestul între mamă şi fiică apare să fie cea mai puţin comună formă de 
incest. El apar în mai puţin de 1% din familii. Femeile care au avut în copilărie taţi vitregi au fost agresate sexual 


cu o probabilitate de 8 ori mai mare decât în cazul celor care au crescut alături de taţii lor naturali. S-au relatat 


foarte puţine cazuri de incest homosexual, dar unii cercetători care studiază AGRESAREA SEXUALĂ A 
COPIILOR au arătat că şi aceasta ar putea fi o problemă foarte serioasă. 

Deşi toată lumea consideră că incestul tată-fiică este detestabil, există puţine probe care să arate că 
adulţii aflaţi într-o asemenea poziţie ar fi atât de tulburaţi emoţional încât să nu fie capabili să se abţină. Chiar şi 
cercetătorii care consideră că dimpotrivă, majoritatea sunt bolnavi mintal, consideră că aceştia ar trebui deferiţi 
justiţiei. Dar statisticile ne arată că adulţii acuzaţi de incest sunt rareori judecaţi dacă nu au comis şi o agresiune 
fizică simultană. 

Relatări de tip anecdotic legate de incestul tată-fiică arată că o situaţie foarte comună este un tată frustrat 
de relaţia sexuală cu mama. Cercetătorii arată cu multe mame au întrucâtva cunoştinţă de relaţiile incestuoase, dar 
aleg — din pasivitate, dependenţă, teama de expunerea în fața publicului sau alte motive — să le nege atunci când 
sunt întrebate. Adesea, mama va da vina pe fetiţă pentru situaţia creată, creând o dereglare psihică şi mai mare 
după încetarea relaţiei. În cele mai multe cazuri, copilul este obligat să intre în relaţia incestuoasă prin amenințări 
sau chiar prin forţă, comiţându-se astfel una dintre variantele de viol în familie. Mulţi scriitori din acest domeniu 
au căzut de acord că incestul părinte-copil nu apare în familii stabile, în care părinţii se iubesc. 

Incestul nu este în general un act sexual singular. El are tendinţa de a continua pe parcursul a mai mulţi 
ani. Durata medie a unei relaţii incestuoase părinte-copil este de aproximativ cinci ani. Este foarte limpede că 
incestul induce, cu mare probabilitate, un impact traumatic emoţional profund asupra copilului, pe care mulţi îl 
vor duce cu ei în relaţiile emoţionale şi sexuale de la vârsta adultă. (vezi şi articolele AGRESAREA SEXUALĂ 
A COPIILOR; LEGILE CONTRA AGRESĂRII SEXUALE A COPIILOR; VIOL 


TRAVALIUL INDUS Iniţierea travaliului prin mijloace medicale, în contrast cu apariţia lui pe cale 
naturală, spontană. Pentru stimularea travaliului, există mai multe alternative care pot fi alese. Cea mai obişnuită 
metodă este infuzarea unei soluţii diluate de ocitocină, un hormon produs de glanda pituitară, într-o venă a 
mamei, determinând astfel contracţii uterine. Un stimulent pentru eliberarea de ocitocină este stimularea 
mecanica a sânului. De pildă, contracţii uterine pot să apară în urma suptului sau a strângerii sfârcurilor. 

O a doua metodă de inducere a travaliului este ruperea membranelor fătului. Acest lucru se poate efectua 
cu ajutorul unui ac sau al unui mic instrument tăietor, conceput special în acest scop. Colul uterin trebuie să fie 


parțial dilatat, iar partea vizibilă a fătului (partea din corp care va ieşi prima la naştere) să fie bine ieșită în pelvis, 


astfel încât la ruperea membranelor cordonul ombilical să nu coboare în vagin, împreună cu lichidul amniotic. La 
pacientele cu col uterin subțire sau dilatat, ruptura de membrane este o metodă eficientă de inducere a travaliului 
şi nu mai este nevoie de folosirea ocitocinei. 

O a treia metodă de a induce travaliul este administrarea de prostaglandină, un puternic contractor uterin, 
fie în colul uterin, fie în vagin, pentru a determina contracţii uterine. Acţiunea prostaglandinei este mult mai 
dificil de controlat decât injectarea intravenoasă de ocitocină şi prin urmare este mai puţin răspândită, dar uneori 
este utilă în dilatarea colului uterin. (vezi şi NAŞTEREA). 

SĂNĂTATEA COPILULUI Vezi SARCINĂ ŞI ALIMENTAȚIE; ÎNGRIJIREA PRENATALĂ. 

STERILITATEA Incapacitatea de a ajunge la CONCEPȚIE după un an de acte sexuale fără protecţie, 
sau incapacitatea de a păstra o SARCINĂ până la termenul de naştere a unui copil viu. Din aproximativ 28 de 
milioane de cupluri aflate la vârsta reproducerii, cel puţin 15% au experimentat un aspect oarecare al sterilităţii. 
Aproximativ 4 milioane de cupluri care îşi doresc copii sunt frustrate emoţional atunci când planurile lor nu se 
îndeplinesc. 

Cauza sau cauzele sterilităţii pot fi uneori dificil de diagnosticat, pentru că se pot datora unor factori 
legaţi de unul sau de ambii parteneri. Problemele legate de femeie sunt cauza sterilităţii în 30-40% din cazuri. 
Alte 30-40 de procente se datorează unor probleme legate de bărbat. Aproximativ 25% se datorează unei 
combinaţii de factori legaţi de factori legaţi de ambii parteneri, iar aproximativ 5% dintre cazuri nu au cauze 
explicate. 

Pe vremuri, constatarea sterilităţii era verdictul final şi nici nu era vorbă de vreun tratament. Astăzi 
există multe tratamente şi, deşi nu toate cazurile de sterilitate sunt rezolvate, unele cauze au o rată de succes de 
până la 50%. Un cuplu care are probleme în conceperea unui copil se prezintă la un doctor specializat în 
sterilitate. Aceşti doctori cunosc adesea mult mai bine problemele cuplului decât cei doi parteneri şi sunt şi 
experţi în tratamente specifice pentru diferite tipuri de probleme. În ce îl priveşte, cuplul trebuie să fie dispus să 
discute liber despre problemele şi sentimentele lor şi trebuie să înţeleagă că sterilitatea este o problemă pe care o 
trăiesc amândoi şi că nu este vina unuia sau a celuilalt. 

Cele mai obişnuite cauze ale sterilităţii feminine sunt endometrioza, trompele uterine blocate, lipsa 
ovulaţiei, susţinerea precară a ovulaţiei de către sistemul endocrin şi bolile polichistice ovariene. Cauze mai puţin 
comune ar fi malformații ale ovarelor și ale trompelor uterine. ENDOMETRIOZA este cea mai obişnuită cauză a 
sterilităţii feminine. Endometrioza poate fi şi foarte dureroasă. Problemele de ovulaţie, cum ar fi anovulaţia, 
bolile polichistice ovariene, sau insuficienţa hormonală pot fi detectate la testele hormonale, pentru că nivelurile 
hormonale vor indica dacă a avut loc ovulaţia şi dacă ea este bine susţinută. În multe cazuri, dacă hormonii 
produşi de ovar nu sunt adecvaţi unei reproduceri reuşite, ei pot fi suplimentaţi. Femeilor cu ciclu şi ovulaţie 
neregulate li se pot administra hormoni care să simuleze procesele naturale şi să susțină astfel ovulaţia. Pentru 
rezolvarea endometriozei sau pentru deblocarea trompelor uterine poate fi necesară o operaţie chirurgicală, 
înainte de a putea fi încercate alte tratamente. 

Cele mai obişnuite cauze ale sterilității masculine sunt densitatea mică de spermatozoizi, mobilitatea 
redusă a spermatozoizilor, o structură fizică anormală, un volum redus al fluidului seminal, sau spermatozoizi 


care nu funcţionează normal. Cauze mai puţin întâlnite sunt azoospermia (lipsa oricărei producţii de spermă), 


absenţa ductelor deferente, lipsa unei stimulări hormonale, sau incapacitatea de a reacţiona la stimularea 
hormonală. Deşi prezenţa spermei poate indica o posibilă fertilitate, este greu de determinat dacă sperma este 
capabilă de fertilizare. 

Capacitatea spermei de a fertiliza un ovul şi a embrionului de a se fixa pe uter şi să continue să se 
dezvolte sunt testele finale ale fertilităţii. Tratamentul hormonal pentru sterilitatea masculină are un succes 
limitat. Cel mai obişnuit tratament este pregătirea spermei pentru inseminarea artificială direct în uterul femeii. 
Această procedură aduce sperma mai aproape de locul fertilizării. 

Pentru ca fertilizarea să poată avea loc, spermatozoizii trebuie să traverseze tractul reproductiv feminin 
şi să penetreze ovulul. În plus, tractul reproductiv feminin trebuie să fie în măsură să susţină transportul 
spermatozoizilor, iar un ovul trebuie să fie în zona adecvată a trompei uterine, pregătit pentru fertilizare. După ce 
s-a produs fertilizarea, ovulul fertilizat, numit şi zigot, este transportat în uter. Țesutul intrauterin trebuie să fie 
pregătit pentru implantarea zigotului. Controlul hormonal este extrem de important, pentru că hormonii 
determină dacă ovulul şi uterul sunt pregătite, ca şi pregătirea spermatozoidului pentru transport. Orice disfuncție 
a vreuneia din componentele acestui proces complex poate duce la sterilitate. 

FERTILIZAREA IN VITRO (IVF) şi transferul în trompa uterină a gameţilor (GIFT) sunt tehnici noi şi 
dificile, folosite atunci când alte tratamente au dat greş. Ovulul poate fi prelevat din ovar, incubat împreună cu 
sperma, în afara corpului femeii, iar apoi ovulul fertilizat poate fi plasat în apoi în uterul mamei, sau în uterul unei 
femei care nu este mama genetică, dar care doreşte să poarte embrionul şi fătul până la naşterea pe cale naturală. 
O femeie cu trompe uterine blocate sau un bărbat cu densitate mică de spermatozoizi sunt buni candidaţi pentru 
FIV sau GIFT. Ultrasunetele şi microchirurgia au făcut ca aceste metode să fie mai puţin invazive. 

Sterilitatea poate însemna pentru cuplu o perioadă de mari încercări. Adesea, ea înseamnă criza cuplului 
şi reducerea comunicării. Diagnosticul poate să ceară un orar strict al actelor sexuale şi tratamentul poate necesita 
ca bărbatul să recolteze o probă de spermă chiar în cabinetul doctorului. Sterilitatea poate să creeze o atmosferă 
tensionată într-un cuplu, care poate să bulverseze stilul de viaţă curent al celor doi. Relaţiile sexuale normale 
devin frustrante, dată fiind lipsa de spontaneitate şi respectarea unui orar, pentru întâlnirea optimă între 
spermatozoizi şi ovul. Adesea, cuplurile ezită să discute aceste probleme cu doctorul, lucru care poate spori 
frustrarea şi neliniştea. Există grupuri de suport şi cei mai mulţi doctori care se ocupă de sterilitate sunt deschişi 
pentru orice fel de discuţii. Multe din aceste tensiuni pot fi atenuate prin alegerea atentă a doctorului potrivit şi 
prin abordarea cu curaj a tuturor aspectelor ale problemelor legate de sterilitate. (vezi şi CONTRACEPȚIE; 
ENDOMETRIOZĂ). 

ACT SEXUAL, FRECVENȚA Vezi VÂRSTĂ ŞI SEX; FRECVENȚĂ COITALĂ, PROSTATĂ 


INTIMITATE Multe persoane folosesc în discuţii cuvinte ca „intim” sau „intimitate” referindu-se strict 
la actul sexual, cum ar fi în întrebări de tipul „Aţi fost intimi aseară?” Întrebarea corectă ar fi dacă au fost „intimi 
sexual”, pentru că noţiunea de intimitate presupune o apropiere interpersonală foarte mare, dar nu neapărat 
apropiere fizică sau act sexual. Un dicţionar defineşte intimitatea ca fiind „nu numai marcată de o cunoaştere 
îndeaproape sau familiaritatea cu altă persoană, ci implică şi o cunoaştere a aspectelor celor mai ascunse ale 


celuilalt”. Prin urmare, atunci când doi oameni sunt intimi, aceasta nu implică obligatoriu o activitatea sexuală. 


Ar trebui, mai degrabă, ca ei să fie în măsură să-şi exprime unul altuia cele mai ascunse gânduri, experienţe şi 
sentimente. Alte caracteristici ale intimităţii sunt grija pentru binele celuilalt şi capacitatea de a comunica deschis, 
fără teama de a fi judecat şi fără teama de riposte. Intimitatea ar trebui să fie prezentă nu numai între doi oameni 
care se iubesc, ci şi între prieteni, între părinţi şi copii. Intimitatea este ceva ce se dezvoltă în timp în aceste relaţii. 
Poate cea mai mare valoare a intimităţii constă în sentimentul că aparţii unui întreg, în sentimentul de 
securitate pe care ţi-l aduce persoana cu care te afli într-o relaţie de intimitate. Adesea, actele de intimitate îi dau 
celui care le receptează senzaţia că este respectat şi iubit. Pe unii, intimitatea îi ajută să treacă peste diverse 
nelinişti din viaţă, ştiind că la vreme de nevoie susţinerea va veni în mod sigur. (Vezi şi FIDELITATEA; 


IUBIREA). 


STERILETELE (IUD) Cunoscute cel mai mult sub forma prescurtată de IUD, aparatele intrauterine 
numite sterilete sunt o metodă reversibilă de CONTROL AL NAŞTERILOR. Ele sunt mici corpuri de plastic care 
conţin cupru sau un hormon şi sunt inserate în uterul femeii. Ele funcţionează în general prin împiedicarea 
fertilizării ovulului, dar ele pot împiedica şi implantarea ovulului fertilizat. 

Inserarea unui IUD este de obicei efectuată de către un medic, în perioada de menstruaţie, pentru a avea 
siguranţa că femeia nu este gravidă. Inserţia este însoţită într-o oarecare măsură de durere, dar de obicei aceasta 
nu este mai intensă decât crampele menstruale. IUD sunt foarte eficiente: doar 3 femei din 100 care le folosesc 
vor rămâne însărcinate în timp de un an. Dispozitivele au o eficienţă de un an întreg. 

Ele nu previn BOLILE CU TRANSMISIE SEXUALĂ şi de aceea cel mai bine este ca femeia să aibă un 
partener unic sau parteneri dispuşi să folosească prezervativul. Există un fir ataşat steriletului, vizibil prin colul 
uterin, permiţând femeii să verifice dacă dispozitivul se află la locul lui. Dacă femeia ajunge însărcinată, ea poate 
oricând să-i ceară medicului să îndepărteze IUD-ul. 

IUD-urile din cupru sunt unul dintre cele mai eficiente mijloace de control al nașterilor disponibile şi 
este cel mai popular dintre mijloacele folosite în toată lumea. Cele mai multe femei se adaptează fără mari 
probleme, dar efectele secundare pot include crampe, o scurtă perioadă după inserţie. Există destule situaţii în 
care ciclul femeii este mai abundent şi durează mai mult (mai multe decât în cazul IUD-urilor care conţin 
hormoni). În cazuri foarte rare, IUD-urile cauzează complicaţii care pot chiar să amenințe viaţa femeii, iar o 
anumită marcă de IUD a trebuit retrasă de pe piaţă din cauza unor îmbolnăviri foarte grave. Din această cauză, 
clinicianul este obligat înaintea inserării dispozitivului să ceară femeii un consimțământ scris, în care ea declară 
că este conştientă de pericolele potenţiale. 

Uterul poate să respingă IUD-ul. Acest lucru se întâmplă cel mai probabil în primele luni de după 
inserţie şi este mai întâlnit la femeile care încă nu au născut. Sarcina poate interveni într-o asemenea situaţie şi de 
aceea este necesar să se verifice din când în când firul de siguranță. 

Deoarece IUD-ul trebuie inserat de către un specialist, costurile sunt între 150 şi 300 de dolari la medicii 
cu practică privată din Statele Unite. Pentru acest preţ, femeia este protejată de sarcină timp de un an, deşi s-ar 
putea să fie necesare măsuri suplimentare de protecţie, cum ar fi prezervativele, dacă are mai mulţi parteneri. 

Uneori este posibilă o sarcină chiar şi atunci când IUD-ul nu s-a deplasat de la locul lui. Dacă unei femei 


care foloseşte un IUD nu îi vine ciclul, ea trebuie să se prezinte imediat la doctor. O sarcină cu IUD-ul la locul lui 


prezintă complicaţii foarte serioase, de la infecţii până la implantarea sarcinii în afara uterului, pe trompele 


uterine. (Vezi şi SARCINA EXTRAUTERINĂ) 


* J-K 


GELOZIA Conform dicționarului, gelozia îşi are rădăcinile atât în teama cuiva de a pierde ceva — în 
general, IUBIREA sau afecțiunea — în favoarea altcuiva, cât şi în resentimentele la adresa succeselor sau 
avantajelor rivalului. Ambele au în comun incapacitatea individului de a controla situaţiile care implică alți 
indivizi. Gelozia poate să apară într-o situaţie imaginară sau reală, sau dintr-o speranţă cu slabe şanse de realizare. 
Cei mai mulţi oameni care au trăit gelozia ştiu cum s-au simţit, dar în general nu sunt în măsură să înțeleagă sau să 
explice emoţiile simţite. Ei nu pot să explice decât ce situaţii amplifică acest sentiment. Gelozia este în mod clar 
un sentiment foarte intens, cu reacţii fiziologice însoţitoare: senzaţia de strângere a stomacului, uneori o depresie 
profundă după o experienţă sau gând privitoare la partenerul sexual sau amoros şi o altă persoană. 

În cultura noastră, există în general o susţinere socială a geloziei, atunci când un soţ/soţie sau iubit/iubită 
afişează un comportament nepotrivit cu o altă persoană. Totuşi, nu toţi oamenii prezintă sentimentul geloziei, nici 
chiar în situaţii extreme. Acest lucru a atras atenţia unui mare număr de cercetători în anii '60 şi '70, producând 
dovezi asupra rolului important şi adesea distructiv al geloziei în relaţiile din cupluri. Aceste cercetări s-au 
concentrat adesea nu asupra cauzei geloziei, ci mai degrabă asupra lipsei geloziei în situaţii care în mod normal ar 
suscita o reacție de tipul geloziei. 

O concluzie care se extrage cu consecvență din aceste studii este că gelozia sexuală apare cel mai adesea 
la persoane care simt că nu controlează toate împrejurările în care se află partenerul sau o altă persoană. lată 


opinia unuia dintre cercetători, din cartea The Sex Researchers: 


Ceea ce contează este sentimentul că ai controlul asupra a ceva, nu controlul ca atare. (Pentru a te feri 
de reacţii de tipul geloziei) este suficient ca cineva să aibă senzaţia că este la cârma situaţiei, chiar dacă nu este. 


Pe de altă parte, nu este suficient să controleze situaţia cu adevărat, ca să nu fie gelos. 


Unele caracteristici comune ale oamenilor care trăiesc sentimentul de gelozie sunt raportate în mai multe 
studii: senzaţia că nu eşti potrivit ca partener sexual sau afectiv, idei puternice despre exclusivitatea relaţiilor 
sexuale cu cineva şi mai ales lipsa respectului propriu. 

Unii cercetători au remarcat că din punct de vedere istoric şi în unele culturi tradiţionale gelozia s-ar 
putea să fi jucat un rol foarte important în reducerea infidelităţilor. În unele grupuri, gelozia este privită ca un 
semn de mare iubire, iar soţul/soţia ar putea să pună la îndoială intensitatea sentimentelor partenerului, dacă într-o 
situaţie adecvată acesta nu se va arăta gelos. Unii oameni se simt flataţi atunci când partenerul este gelos, dar în 
ultimele câteva decenii aceste puncte de vedere au fost înlocuite de acela conform căruia gelozia, dacă nu este 
ţinută în frâu, poate să distrugă o relaţie. 

Majoritatea oamenilor trăiesc sentimentul de gelozie într-un moment sau altul al relaţiilor lor sexuale, 


maritale sau afective. Unii scriitori pun la îndoială faptul că gelozia ar putea fi evitată dacă un cuplu cade de acord 


asupra unor limite de comportament, de afecţiune sau de afişare în public. Astfel, chiar dacă aceste limite sunt 


respectate, comunicarea unor fapte aflate în interiorul acestor limite poate să ducă spontan la o gelozie distructivă. 


KAMASUTRA Hinduismul a dat naştere practicilor ascetice şi oamenilor sfinţi, dar pe de altă parte el 
celebrează şi plăcerea sexuală în ceea ce este probabil cel mai faimos manual de sex din istorie: Kamasutra, care 
s-ar traduce prin („Preceptele iubirii”). Cartea a fost scrisă în secolul 2 î.e.n. de un înţelept indian foarte respectat, 
numit Vatsyayana. În Kamasutra, Vatsyayana consideră actul sexual drept un mijloc de îmbogăţire spirituală, dar 
şi ca pe o artă care trebuie studiată, dacă doreşti ca ea să-ţi aducă o bucurie profundă. Kamasutra sfătuieşte atât 
bărbaţii cât şi pentru femeile să dea cea mai înaltă prioritate plăcerilor simţurilor şi prezintă în detalii grafice o 


uimitoare varietate de tehnici sexuale. 


KAPLAN, DR. HELEN SINGER Născută la Viena, în 1929, Helen Singer Kaplan a emigrat în 1940 în 
Statele Unite. A studiat la Universitatea Syracuse, la Columbia University şi la New York Medical College. Ca 
psihiatru, s-a specializat în sexualitatea umană, devenind terapeut, profesor şi instructor de terapeuţi în acest 
domeniu. Printre elevii ei de la cursurile de terapie psihosexuală s-a numărat şi profesoara de mai târziu din 
domeniul asistenţei sociale, dr. Ruth Westheimer. 

Dr. Kaplan, medic cu doctoratul în psihologie, a fost unul din pionierii aplicării metodelor de laborator 
ale lui MASTERS ŞI JOHNSON, fondatorii TERAPIEI SEXULUI, la necesităţile oamenilor foarte ocupați, care 


nu pot să-şi ia două săptămâni de vacanţă pentru a urma un tratament la Saint Louis. Menţinând cerinţele de înaltă 
calitate ale acestui tratament, dr. Kaplan a adaptat tehnicile terapiei sexuale, astfel încât oamenii să o poată vizita 
la cabinet pentru instrucțiuni şi consultaţii curente, fiind în măsură între timp să execute acasă temele şi exerciţiile 
prescrise, în propriile dormitoare. 

Clienţii de astăzi pot fi într-o relaţie sau singuri şi pot să fie oameni cu dare de mână, funcţionari înalţi 
sau săraci dependenţi de securitatea socială. Terapia nu este doar pentru persoanele bogate, ci pentru oricine are 
nevoie de ea. Faptul că terapia sexului este la îndemâna oricui se datorează în mare parte doamnei doctor Kaplan 
şi Grupului Helen S. Kaplan pentru Evaluare şi Tratament al Problemelor Sexuale, aflat în New York. 

Terapia sexului nu este o afacere seacă, mecanică, un set de proceduri stipulate într-un manual rigid şi 
aplicate unor clienţi care le urmează ca nişte roboţi, fiecare având nevoie strict de aceleaşi sfaturi şi instrucțiuni. 
Este în aceeaşi măsură o artă şi o ştiinţă. Munca proprie efectuată de dr. Kaplan a îmbogăţit acest domeniu, iar 


cursurile predate de ea altor terapeuţi sunt inspirate şi inspiratoare. 


EXERCIȚIILE KEGEL La începutul anilor '50, dr. Arnold H. Kegel, ginecolog, a inventat o serie de 
exerciţii pentru a mări controlul vezicii la femeile care sufereau de incontinenţă urinară. Controlul este 
îmbunătăţit prin exerciţii ale muşchiului pubococcigian (numit şi „muşchiul PC”). Terapeuţii sexului au 
descoperit curând că aceleaşi exerciţii pot să permită multor femei să se simtă mai active în timpul procesului 


coital, permițându-le să strângă muşchiul pubococcigian în timpul actului sexual. Ele au relatat că a existat o 


creştere a stimulării sexuale nu numai în zonele vaginale, ci şi în penisul partenerului lor. Multe femei care au 
efectuat exerciţiile Kegel au relatat că au mai multe orgasme în timpul actului sexual. 

O metodă rapidă pentru femei, pentru identificarea şi antrenarea muşchiului pubococcigian, este să 
urineze, să oprească jetul de urină şi apoi să urineze din nou. După câteva repetări, cele mai multe femei sunt în 
măsură să îşi contracteze muşchiul fără implicarea urinării. O altă metodă pentru a învăţa exerciţiile Kegel este 
introducerea de către femeie a unui deget în vagin pe o adâncime de aproximativ 5 centimetri. Muşchii din zona 
vaginală sunt contractaţi ca şi cum ar fi vrut să oprească un jet de urină, iar ea va simţi cum muşchiul 
pubococcigcal se va strânge în jurul degetului. Va continua să contracte puternic muşchiul timp de câteva 
secunde, relaxându-l apoi şi repetând de mai multe ori această secvenţă în timpul unei sesiuni de exerciţii şi de 
oricâte ori este posibil în timpul unei zile. Deoarece este un exerciţiu simplu şi poate fi efectuat fără degete, o dată 
identificat muşchiul pubococcigian, el constituie un ajutor foarte preţios în cadrul TERAPIEI SEXULUI. 
Tonifierea muşchiului pubococcigeal se poate realiza foarte repede, permiţând femeii să aibă încredere că va 
putea să îl controleze şi în timpul intromisiunii penisului. 

Au fost create şi dispozitive numite „aparate pentru exerciţii Kegel”. Acestea par să nu fie altceva decât 
nişte FALUSURI ARTIFICIALE mai evoluate. Dar nu există nici o dovadă că un dispozitiv care produce o 
rezistenţă, sau chiar un deget, ar produce rezultate mai bune decât simpla strângere a muşchiului pubococcigeal, 


fără introducerea vreunui obiect, îndată ce s-a învăţat bine contractarea musculară. 


KINSEY ŞI INSTITUTUL PENTRU CERCETAREA SEXULUI Pentru cei mai mulţi cercetători, 
terapeuţi sau educatori ai sexului, începuturile actualei ştiinţe a comportamentului sexual al omului se găseşte în 
lucrările lui Alfred C. Kinsey şi în organizaţia formată de acesta: Institutul pentru Cercetarea Sexului, de la 
Universitatea Indiana, Bloomington, Indiana. Kinsey s-a născut în 1894 la Hoboken, New Jersey, într-o familie 
din clasa de mijloc, cu intense sentimente religioase. A studiat ingineria mecanică între 1912 şi 1914, iar apoi s-a 
transferat la Colegiul Bowdoin din Maine, ca să studieze biologia. În 1916, el a început cursurile la Universitatea 
Harvard, concentrându-se asupra entomologiei, studiul insectelor; a devenit doctor în biologie în 1920. 

Kinsey nu părea deloc o persoană menită să devină cel mai faimos cercetător al sexului din generaţia lui. 
Ela început prin a fi instructor de biologie la Universitatea Indiana, în 1920, construindu-şi o remarcabilă carieră 
academică în domeniul clasificării speciilor de insecte, în special a viespilor. El a devenit autoritatea mondială 
supremă în ce priveşte viespile din familia Cynipidae. Viaţa lui s-a schimbat radical în 1937. La acea vreme era 
un respectat familist, cu patru copii şi avea o reputaţie imensă de biolog şi de persoană de un conservatorism 
ireproşabil. Atunci i s-a cerut să scrie şi să predea un curs despre sex şi căsătorie. În timp ce pregătea acest curs, 
şi-a dat seama cu rapiditate că cercetarea în domeniul sexualității umane era foarte slabă şi că mare parte din 
credinţele acceptate ale epocii pe această temă se bazau pe cunoştinţe demodate şi pe speculaţii, nu pe studii 
ştiinţifice. A început să îşi strângă propriile date prin urmărirea comportamentului sexual la studenții lui şi a lărgit 
treptat baza la publicul general. 

În scurt timp, a atras la Universitatea Indiana un grup de oameni de ştiinţă din domeniul social foarte 
talentaţi. Împreună cu aceştia, a început intervievarea pe scară largă a populaţiei (peste 11.000 de persoane) 


pentru proiectele lor principale de cercetare. În 1947, Kinsey şi colaboratorii lui au înfiinţat Institutul pentru 


Cercetarea Sexului al Universităţii Indiana. Institutul a fost finanţat iniţial de către Fundaţia Rockefeller, dar apoi 
publicaţiile Institutului au devenit foarte cerute şi finanţarea a fost furnizată de veniturile aduse de aceste 
publicaţii. 

În anii în care Kinsey a condus Institutul, au fost intervievaţi peste 17.000 de subiecți. Printre subiectele 
tratate se numără: activitatea sexuală în copilărie (vezi SEXUALITATEA COPIILOR; ADOLESCENȚII ŞI 
SEXUL); MASTURBAREA; jocurile sexuale; începuturile diverselor tipuri de activitate sexuală; frecvenţa 
sexuală înainte, în timpul şi după CĂSNICIE; HOMOSEXUALITATEA (vezi şi RĂSPÂNDIREA 
HOMOSEXUALILOR ȘI A LESBIENELOR); poluţiile nocturne; SEXUL EXTRAMARITAL,; sexul la bătrâni 
(vezi ÎMBĂTRÂNIREA ŞI SEXUL). Cele două opere principale produse la Institut de Kinsey şi colegii lui au 
furnizat date fundamentale pentru activitatea sexuală umană şi sunt elemente de comparaţie pentru toate studiile 
în acest domeniu care le-au urmat. Aceste două studii se intitulau: Comportamentul sexual al masculului uman, 
bazat pe statistica făcută pe 5.300 de bărbaţi, şi Comportamentul sexual al femelei umane, lucrare scrisă după 
studierea a 5.940 de femei. La apariţia lor, aceste două cărți groase de 800 de pagini au fost considerate de către 
editor şi Institut ca având interes limitat la domeniul medical şi profesional. Totuşi, lipsa de informaţie pe tema 
comportamentului sexual şi dorinţa de informare a publicului pe această temă, practic tabu, a făcut ca ambele 
cărţi să devină mari succese la nivel naţional şi să genereze o pleiadă de comentarii secundare din partea altor 
autori de ştiinţă şi medicină. 

Activitatea principală a Institutului şi publicaţiile lui au apărut într-o epocă în care Statele Unite erau o 
ţară foarte conservatoare din punct de vedere politic şi social. Grupurile de extremă dreaptă conduse de senatorul 
Joseph R. McCarthy de Wisconsin considerau că deteriorarea MORALITĂȚII SEXUALE era exacerbată de 
convingerile comuniste şi că Institutul lui Kinsey dădea, fără intenţie, apă la moară complotului comunist. Prin 
urmare, în câteva oraşe cărţile au fost confiscate şi distruse. Justificarea a fost dată de legile statale şi federale 
cunoscute sub numele de Legile Comstock, datând din anii 1870. Aceste legi stipulau că trimiterea prin poştă de 
„material erotic” şi cu conotaţii sexuale constituie o infracţiune. (După aproape un secol, în anii 1960, aceste legi 
au fost considerate ca intrând în contradicţie cu Primul Amendament al Constituţiei.) În epoca lui McCarthy, s-au 
exercitat presiuni pentru retragerea finanţării, iar Fundaţia Rockefeller a cedat, dar, în 1957, după discreditarea 
senatorului McCarthy şi a „MeCarthy-ismului”, atacurile la adresa Institutului au diminuat puternic şi finanţarea 
a început să crească. De atunci, Institutul a rămas un important centru de cercetări. 

Kinsey a murit în 1956, la vârsta de şaizeci şi doi de ani. Deşi unii savanţi au obiectat în privinţa 
metodelor de eşantionare folosite de Kinsey în studiile lui, nu există nici o îndoială că procedurile meticuloase 
folosite de Kinsey erau cele mai buna la epoca respectivă şi că studiile rămân în continuare cele mai bune 
informaţii culese vreodată despre comportamentul sexual al bărbatului şi femeii. Toate studiile asupra 
comportamentului sexual care apar în zilele noastre se raportează invariabil la datele lui Kinsey, pentru a compara 


schimbările în comportamentul sexual din ultimii 50 de ani. 


SĂRUTUL Sărutul este o activitate orală universală — în aproape toate culturile şi în toate epocile 


istorice. Sărutul este folosit adesea pentru salutul între prieteni, dar aici îl vom examina în context sexual. 


Ca definiţie de dicţionar, sărutul înseamnă atingerea sau mângâierea cu buzele. Dar această definiţie nu 
reuşeşte să transmită multele şi variatele fațete ale plăcerii sărutului. Sărutul comunică atât iubire cât şi dorință 
sexuală şi adesea este considerat un preambul al actului sexual. Dar sărutul poate să constituie şi o plăcere în sine. 
Se ştie că unele cupluri care se iubesc îşi petrec multe ore sărutându-se. Cuplurile care sunt împreună de mai mult 
timp ar trebui să îți amintească faptul că sărutul este un minunat act de intimitate şi că ar trebui să rămână o parte 
importantă a repertoriului lor sexual. 

Buzele sunt o zonă erogenă foarte sensibilă la stimuli sexuali. Deşi în unele culturi nu se foloseşte sărutul 
pe buze, în cele mai multe societăţi sărutul este parte integrantă a practicilor şi tehnicilor sexuale, iar unii indivizi 
l-au ridicat la rangul de artă. Dar sărutul nu se limitează neapărat la două perechi de buze. Pot fi sărutaţi şi ochii, 
gâtul, lobul urechii, sânii, testiculele, subsorile şi degetele. Explorarea corpului partenerului cu ajutorul buzelor 
poate fi extraordinar de excitant, ca şi sărutul profund, care constă în atingerea pasională a limbilor în timpul 
atingerii buzelor. 

În graba societăţii moderne, în care se doreşte ajungerea rapidă la scopul sexual propriu-zis, sărutul a 
devenit o artă neglijată. Dar un amant desăvârşit va fi întotdeauna un artist al sărutului — şi dintr-un motiv foarte 
simplu. Buzele omului au fost făcute pentru sărut. În timpul excitării erotice, ele devin foarte sensibile şi invită, 


colorându-se şi mărindu-şi volumul, devenind cu atât mai atrăgătoare. 


*L 


LABIILE Vezi ORGANELE SEXUALE FEMININE; VULVA. 


TRAVALIUL Vezi NAŞTEREA; NAŞTEREA NATURALĂ; UTERUL 


LIPSA INTERESULUI SEXUAL Scrisorile sosite pe adresa emisiunii radiofonice şi de televiziune 
„Dr. Ruth” şi la rubricile specializate din ziare arată că lipsa dorinţei sexuale este una dintre cele mai frecvente 
plângeri din partea celor care afirmă că au disfuncţii sexuale. Aproape un sfert (24%) dintre toţi oamenii care 
raportează o problemă sexuală menţionează lipsa dorinţei sexuale — iar acest lucru se împarte egal între bărbaţi şi 
femei. 

În trecut, profesioniștii medicinii au presupus adesea (greşit) că toţi bărbaţii au un LIBIDO puternic în 
mod natural, o dorinţă de a face sex, în vreme ce femeile trebuie să fie excitate în cadrul unui PRELUDIU erotic. 
Lipsa de dorinţă sexuală la femei era considerată rezultatul unor acte sexuale incompetente din partea partenerilor 
bărbaţi, în special în faza de preludiu. 

Studiile moderne au descoperit că dorinţa sexuală este exprimarea firească a interesului sexual al unui 
om. Dorinţa sexuală, ca şi interesul, poate să preceadă orice tip de excitare fizică sau psihică. În argou, există 
diverşi termeni colorați care desemnează persoanele cu o dorinţă sexuală intensă şi de durată. Există o stare 
sexuală interesantă care nu are nevoie de stimularea erotică şi pe care se clădeşte excitarea sexuală ulterioară. 


Dorinţa sexuală poate fi „lucrată” şi influenţată prin numai prin stimulare senzuală şi un comportament erotic. 


Dar dacă cineva nu are sau nu îşi recunoaște imboldul sexual interior, acea persoană poate fi stimulată fizic până 
la acel punct, iar uneori poate fi stimulată mental sau printr-o predispoziţie romantică. 

Manualele de sex din anii trecuţi erau bine intenţionate şi de orientare romantică, dar nu conţineau prea 
multe cunoştinţe despre mecanismul dorinţei sexuale. Cercetările lui MASTERS ȘI JOHNSON şi ale lui Helen 
Singer Kaplan au revoluţionat gândirea noastră despre sex. Acum ştim că prea mulţi bărbaţi şi femei se lipsesc de 
plăcerile unei relaţii sexuale pline de iubire, chiar şi în timpul căsniciei, pentru că „pur şi simplu nu sunt 
interesaţi” de sex. Aceasta înseamnă că preferă să nu facă nimic legat de sex, nici măcar să se gândească la el. 

Ce se înţelege prin „lipsa de dorinţă sexuală”? Unii consideră că ea descrie o femeie sau un bărbat care 
nu mai simt nici un ORGASM, eventual nici măcar excitarea după ce au fost stimulaţi de partener şi nici prin 
MASTURBARE. Dar nu acesta este înțelesul, pentru că lipsa de dorință poate fi starea fundamentală a multor 
oameni, înainte de interacţiunea sexuală şi de excitare. 

A nu se confunda lipsa reacției orgasmice cu lipsa dorinţei sexuale. Atunci când nu eşti interesat deloc de 
sex, nu te pui într-o postură în care să te comporţi sexual. Dacă o persoană prezintă un oarecare interes, dar foarte 
puţină dorinţă, ea poate să aştepte ca partenerul să vină cu iniţiative. 

Unii cercetători sugerează că cel puţin la femei lipsa de dorinţă este rezultatul modului în care sunt 
excitate. Ele au fost învăţate să îşi suprime orice senzaţii sexuale dacă nu sunt „stimulate” de un bărbat. Paradoxul 
este că unele femei se plâng de o lipsă de dorinţă sexuală dar ajung uşor la orgasm, în vreme ce alte femei, cu un 
imens interes sexual şi o dorinţă pe măsură, nu ajung la orgasm. 

Terapeuţii sexului întâlnesc frecvent cazuri în care femeile s-au măritat pentru că le venise timpul sau 
pentru că bărbatul cu care se întâlneau părea un potenţial soţ şi tată bun. Ele ştiau că vor avea parte de acte sexuale 
şi că, deşi nu aveau nici o dorinţă de sex, vor crea conflicte dacă nu îşi vor îndeplini această parte a contractului 
lor marital. De aceea, ele trec prin toate mişcările sexuale, fără să se bucure de ele. Aceasta nu înseamnă că ele nu 
ţin la soţii lor, sau că nu îi iubesc, ci doar că elementul pasiune lipseşte. Ele nu vor să rişte căsnicia înfruntându-şi 
senzațiile. 

În unele cazuri, lipsa de dorință este „conjuncturală”. Această situaţie se întâlneşte mai adesea la cei care 
spun că nu au nici o dorinţă sexuală, dar care reacționează sexual şi au chiar şi orgasm. Dacă partenerul iniţiază 
sexul, o asemenea persoană va răspunde, dar dacă nu se va iniţia actul sexual, va rămâne la fel de mulţumită. 
Cazurile se numesc „conjuncturale” pentru că un factor exterior oarecare interacționează cu dorinţa naturală de 
sex. Dacă această situaţie este modificată, iar factorul perturbator este înlăturat, pacientul va percepe mai uşor 
faptul că are într-adevăr o dorinţă sexuală, poate chiar una foarte puternică. O cauză destul de obişnuită este o 
supărare nerecunoscută pe care persoana în chestiune o are la adresa partenerului, supărare pe care o duce şi în 
pat. Totuşi, în unele cazuri, dorinţa sexuală a unei femei poate fluctua în funcţie de influenţele hormonale din 
timpul fazelor menstruației. 

Există multe alte situaţii care pot să ducă la un LIBIDO, la dorinţă sau la performanţe sexuale scăzute 
sau chiar inexistente. Unele din aceste cauze sunt: stresul ocupaţional, stresul familial, stresul financiar; teama de 
sarcină; probleme cu aspectul şi cu comportamentul sexual al partenerului; folosirea de alcool şi de droguri; 
agresarea sexuală în copilărie sau la o vârstă adultă; o părere proastă despre sine, sau o teamă generală de sex şi de 


organele sexuale. 


Dorinţa sexuală nu este prezentă sau absentă. Adevărata problemă este în ce măsură este ea prezentă. Să 
o privim pe o scară de măsură de la unu la zece. Nu ai cum să spui dacă cineva este la nivelul opt sau la nivelul 
unu. Este doar un indicator relativ, prin care încercăm să măsurăm cât de des sau de intens se gândeşte cineva la 
sex şi acţionează conform cu aceste gânduri. Oare cineva poate să îşi modifice acest „coeficient” al dorinţei 
sexuale de la trei la şapte? Cei mai mulţi terapeuţi ai sexului consideră că acest deziderat se poate atinge prin 
folosirea unei atitudini mai erotice, împreună cu un sănătos respect de sine (vezi şi PLICTIS, SEXUAL; 


TERAPIA SEXULUI; DISFUNCȚII SEXUALE LA FEMEIE; DISFUNCȚII SEXUALE LA BĂRBAT). 


LACTAȚIE (Vezi şi ALĂPTAREA) 


METODA LAMAZE Una dintre metodele pentru naşterile „pregătite”. Teoriile fundamentale din 
spatele naşterilor pregătite sunt acelea ale auto-controlului, ale înaltei cunoașteri de sine prin exerciţii programate 
şi reducerea durerii prin educarea înţelegerii proceselor travaliului şi naşterii propriu-zise. Metoda Lamaze 
pregăteşte mamele şi persoanele care le ajută ca să abordeze în mod activ contracţiile travaliului şi aspectele 
emoţionale, intelectuale şi fizice ale naşterii. Un scop principal este ca o mamă sănătoasă şi care se cunoaşte bine 
să dea naştere unui copil sănătos. Lamaze oferă tehnici sau unelte psihologice, care vor fi folosite în timpul 
travaliului pentru a îl transforma într-o experienţă împărtăşită, mai plăcută şi cu semnificaţii mai adânci. 

Metoda Lamaze îşi are bazele în Rusia, ţară în care femeile erau condiţionate să răspundă la contracții cu 
relaxare. În anii '50, Fernand Lamaze, doctor francez, a adaptat tehnicile ruseşti şi a introdus metoda naşterii 
pregătite în clinica unei uzine metalurgice, la care lucra pe atunci. Răspunsul condiţionat, sau automat, este în 
continuare baza metodei, dar Lamaze a mai adăugat la modelul rusesc şi tehnici speciale de respiraţie. În Statele 
Unite, metoda a fost extinsă, tatăl (sau alte persoane) având rol de antrenor. Astfel, cuplurile pot să îşi împartă 
activ naşterea copilului. În zilele noastre, metoda Lamaze este o tehnică foarte populară pentru abordarea 


durerilor din timpul travaliului. 


LAPAROSCOPIA Procedură medicală folosită pentru a inspecta cavitatea abdominală cu ajutorul unui 
instrument telescopic numit laparoscop. Procedura se mai numeşte şi pelviscopie. Operaţiunea este folosită 
adesea pentru pacienţi care nu sunt internaţi, pentru că perioada de recuperare este mult mai scurtă decât în cazul 
deschiderii cavităţii abdominale, care este considerată o intervenţie chirurgicală majoră. Laparoscopul este 
introdus în cavitatea abdominală printr-o mică incizie efectuată mai jos de ombilic. Pentru ca vizualizarea să fie 
mai uşoară şi pentru a micşora şansele de distrugere a ţesuturilor, înainte de introducerea laparoscopului, 
cavitatea abdominală este destinsă prin umplere cu un gaz, de obicei dioxid de carbon, cu ajutorul unui ac. După 
ce laparoscopul a ajuns în poziţia finală, se mai fac şi alte incizii suplimentare, pentru alte instrumente, care vor 
efectua prelevări, manipulări, sau chiar operaţii chirurgicale. Laparoscopul permite o inspectare completă a 
abdomenului: toate organele din interiorul cavităţii abdominale pot fi vizualizate direct. 

Pentru efectuarea laparoscopiei, există două motive principale: diagnosticarea şi terapia. Motivele 
diagnostice includ evaluarea durerilor pelviene ale pacientei sau cauzele sterilităţii. UTERUL poate fi văzut cu 


ajutorul laparoscopului şi, folosind un instrument introdus prin VAGIN pentru a manipula uterul, acesta poate fi 


ridicat, astfel încât să se poată vedea şi lateral, şi din spate. Neregularităţi ale uterului, cum ar fi modificările 
fibroase uterine, pot fi văzute direct. TROMPELE UTERINE, care transportă ovulele de la ovar la uter, pot fi şi 
ele vizualizate direct şi evaluate din punct de vedere al inflamaţiilor şi al blocajelor. Prin COLUL UTERIN se 
poate introduce un colorant. Dacă trompele uterine sunt deschise, se poate vedea ieşirea colorantului prin 
deschizăturile superioare şi intrarea în cavitatea abdominală. Astfel, laparoscopia poate fi utilizată pentru a se 
determina dacă trompele sunt sau nu permeabile. Pot fi observate direct şi ovarele, ca şi prezenţa de chisturi, 
semnele de ovulaţie precum şi alte structuri din abdomen. 

Operația laparoscopică cea mai obişnuită în terapie este blocarea trompelor, pentru a împiedica 
graviditatea. În regim de vizualizare directă, trompele uterine se pot bloca prin cauterizarea unui segment din 
fiecare cu ajutorul unui curent electric sau cu un laser, sau pot fi obstrucţionate prin plasarea de bandă în jurul lor, 
pe la mijloc. Prin laparoscop, aderenţele (zone anormale de ţesut conjunctiv care țin împreună ţesuturi care în 
mod normal nu sunt legate între ele) pot fi tăiate sau cauterizate. În mod similar, zonele cu ENDOMETRIOZĂ 
pot fi distruse chirurgical, iar chisturile mici pot fi aspirate (conţinutul lor poate fi aspirat) folosindu-se un 
laparoscop. În unele situaţii, trompele uterine pot fi reparate folosindu-se acest instrument. Altă utilizare 
obişnuită a chirurgiei laparoscopice este îndepărtarea SARCINII EXTRAUTERINE. Se pot înlătura trompa 
uterină sau sarcina, folosindu-se numai instrumente laparoscopice. Unele chisturi ovariene pot fi înlăturate cu 
ajutorul laparoscopului, iar uneori pot fi extirpate şi ovarele. Cu ajutorul laparoscopului, trompele uterine şi 
ovarele pot fi eliberate de țesuturile care le ţin legate de restul organelor, fiind astfel posibilă histerectomia 
vaginală (vezi HISTERECTOMIA), în situaţii în care altfel ar fi fost nevoie de operaţii chirurgicale abdominale 
majore. Chirurgia generală a început să folosească laparoscopul şi pentru a extirpa vezicula biliară. 

În ultimii ani, utilizarea laparoscopiei s-a extins, astfel încât este tot mai mult folosită pentru efectuarea 
unor procedee chirurgicale majore. Aceasta micşorează perioada de spitalizare şi de recuperare. Laparoscopia 
poate da naştere şi unor complicaţii minore, care includ infecția la locul puncţiei abdominale sau echimoze 
(vânătăi). Dar pot să apară şi complicaţii grave, inclusiv răniri ale intestinelor sau ale vaselor sanguine importante 
din abdomen. Aceste complicaţii pot să necesite o operaţie chirurgicală majoră imediată. Ca la toate operaţiile, 


există şi posibilitatea unor complicaţii provenite din anestezie. 


TEHNICI SEXUALE LESBIENE O lesbiană este definită în general ca o femeie al cărei interes 
sexual principal este orientat în direcţia altor femei şi care, drept urmare, se angajează în principal în acte 
homosexuale cu femei. Forma specifică a acestor acte sexuale prezintă o mare varietate, ca şi în activitatea 
heterosexuală. Sexul de tip lesbian este prin definiţie tot ce fac două femei împreună şi, prin urmare, este dificil de 
generalizat. Există, totuşi, practici şi subiecte sexuale care sunt comune întregii comunităţi lesbiene. 

Poate cea mai caracteristică trăsătură a sexului lesbian este că nu implică organele genitale masculine şi 
prin urmare nu este centrat în jurul ACUPLĂRII SEXUALE. Activităţi care la multe perechi heterosexuale sunt 
privite ca PRELUDIU, la sexul lesbian au o mult mai mare importanţă şi pot fi practicate o perioadă de timp mai 
lungă decât se obişnuieşte între bărbaţi şi femei. Atingerea, SĂRUTUL, linsul şi suptul sunt tehnici primordiale 
pentru excitarea sexuală, lesbienele concepând corpul întreg ca un teren senzual de joacă. SÂNII sunt o zonă 


erogenă foarte importantă şi lesbienele au o mare plăcere să se joace una cu sfârcurile celeilalte — le strâng între 


degete, le mângâie, le sărută, le sug, închipuie cercuri cu limba în jurul lor. Deoarece ambele partenere au sâni, 
lesbienele extrag plăcere şi din senzaţia împingerii sânilor în cei ai partenerei, stimulându-şi propriile sfârcuri o 
dată cu cei ai iubitei. 

O tehnică sexuală frecventă la sexul lesbian este frecarea corpurilor unul de altul. Zona genitală a unei 
partenere este apăsată puternic şi frecată de gamba sau de coapsa celeilalte. O variaţie obişnuită este 
„tribadismul”, în care cele două femei stau faţă în faţă, una deasupra celeilalte. Zonele genitale sunt apăsate strâns 
împreună, în timp ce partenerele efectuează mișcări ritmice de frecare. Unele îşi freacă CLITORISUL de osul 
pubian al partenerei. În secolul nouăsprezece, lesbienele erau numite „tribade”, mulţi ani romanele porno 
franţuzeşti descriind această tehnică drept principala în activitatea sexuală lesbiană. Un avantaj al tribadismului 
este acela că lasă libere mâinile şi gura, care pot să stimuleze alte zone ale corpului. 

Atingerea şi frecarea clitorisului şi a altor organe genitale produce plăcere majorităţii lesbienelor. Pentru 
stimularea organelor genitale ale partenerei, se pot folosi şi VIBRATOARE. Sexul oral, sau folosirea gurii în 
contact cu organele genitale ale partenerei, este o altă formă de joc sexual clitoridian. În timpul sexului oral, 
limba, dinţii şi buzele pot fi folosiţi pentru a mușca, a linge, a manipula sau a explora clitorisul, labiile sau 
VAGINUL. Partenerele pot să aleagă varianta unui sex oral simultan, prin aşezarea în poziţia faţă—organe 
genitale. Acest lucru se face în mod obișnuit prin poziţii laterale, sau cu una dintre femei deasupra şi cealaltă sub 
ea. Multe femei consideră că sexul oral simultan distrage prea mult şi, în locul lui, se stimulează reciproc, pe rând. 

Multe lesbiene extrag plăcere din penetrarea vaginală de către limba sau degetele partenerei. De 
asemenea, se obişnuieşte şi introducerea de corpuri străine, dar în cazul FALUSURILOR ARTIFICIALE, este 
discutabil, mai ales dacă acestea au formă explicită de PENIS. Unele lesbiene folosesc falusuri artificiale, dar 
altele sunt împotriva lor, considerând că au o acuplare sexuală cu un organ masculin simulat. Comunitatea 
lesbiană se mândreşte cu faptul că sexul lesbian nu este un sex convenţional şi că femeile lesbiene nu sunt limitate 
şi nici legate de semnificaţiile tradiţionale ale regulilor şi rolurilor în sex. De aceea, unele lesbiene resping ideea 
însăşi de sex cu falusuri artificiale, pe care le concep ca fiind prea masculine. Acest lucru explică de ce multe 
lesbiene refuză să judece aspru vreo formă de sex lesbian, alegând în schimb ideea că orice femeie are dreptul să 
îşi definească şi să îşi determine propriul comportament sexual, indiferent de ce obiceiuri, fantezii sau practici ar 
implica acesta. 

Aşa cum cultura heterosexuală are tendinţa să definească sexul ca fiind penetrarea, lesbienele pot să cadă 
şi ele în capcana definirii sexului ca o interacţiune deget-vagin, sau limbă-clitoris, având drept scop final 
ORGASMUL. Dar comunitatea lesbiană în globalitatea ei consideră că toate jocurile sexuale sunt valabile şi intră 
în definiţia sexului. Scopul final al sexului este plăcerea, fie că duce la orgasm, fie că nu. Totuşi, unele studii 
efectuate în anii '80 au arătat că frecvenţa orgasmului la partenerele lesbiene este mai mare decât la femeile 
heterosexuale. Cercetătorii au venit cu ipoteza că în cuplurile sexuale partenerele se excită reciproc mai lent şi 
discută deliberat mai mult în timpul actului, adesea comunicându-şi explicit când şi cum au plăcerea. Dar ce este 
plăcerea sexuală este o problemă la fel de vastă pe cât este şi comunitatea lesbiană însăşi. 


Ocazional, lesbienele pot să stimuleze pentru plăcere sexuală şi ANUSUL. Anusul poate fi înconjurat cu 


limba pe margini, poate fi bătut uşor cu degetele, sau penetrat cu degetele sau un falus artificial. Unele lesbiene 


extrag plăcerea din jocuri care implică legarea sau introduc în jocul lor sexual fantezii sado-masochiste (vezi 


SADISM/MASOCHISM). Altele consideră foarte excitantă posibilitatea de a fi „prinse”. Poate fi foarte excitant 
să faci ceva ceea ce alţii ar considera scandalos, în caz că ar afla. Adesea, lesbienele se ating pe furiş, în locuri 
publice, sau fac sex în pădure sau în toalete publice. 

Lesbienele pot chiar să facă sex cu un bărbat, deşi acest lucru este blamat de comunitatea lesbiană. Unele 
au relaţii sexuale ocazionale cu bărbaţi, sau relaţii anonime, pentru variaţie. Altele au întâlniri foarte regulate cu 
un anume bărbat. Pentru unele lesbiene, sexul cu bărbaţii este un supliment foarte plăcut la relaţiile sexuale 
principale cu femei, lucru care nu le împiedică să se considere în continuare a fi lesbiene. Pentru ele, lesbianismul 
este starea mentală din punct de vedere sexual. Este o identitate care merge mult mai departe decât actele sexuale 
individuale. 

Spectrul activităţilor sexuale lesbiene este foarte larg şi depinde de gusturile individuale. Unele lesbiene 
îşi asumă roluri specifice, de femeie sau bărbat. Aşa-numitele „lesbiene rujate” sunt atrăgătoare din punct de 
vedere convenţional, dar multe altele fug de asemenea modele tradiţionale, având atât plăcerea cât şi mândria să 
fie ceea ce ele numesc exploratoare complete ale sexualităţii lor (vezi şi BISEXUALITATEA; VIAȚA 
HOMOSEXUALĂ ŞI LESBIANĂ; RELAȚIILE HOMOSEXUALE ŞI LESBIENE; RĂSPÂNDIREA 
HOMOSEXUALILOR ȘI LESBIENELOR; HOMOSEXUALITATEA). 


LIBIDO Atracția sexuală sau apetitul sexual se numeşte în mod obişnuit „libido”. Acesta este prima 
componentă din sistemul sexual trifazic al lui Helen Singer Kaplan — dorinţă, excitare, orgasm (vezi şi CICLUL 
REACȚIEI SEXUALE) — şi constituie un foarte complex echilibru între factori fizici şi sociali. Cercetători ca 
Alfred Kinsey şi Masters şi Johnson au sugerat că libidoul trece prin perioade de creştere şi descreştere de-a 
lungul vieții unui individ. Cea mai frecventă plângere legată de libido este că este mult scăzut în comparaţie cu 
ceea ce individul simte că ar fi nivelul normal. 

Factorii fizici care afectează libidoul pot include durerea din timpul acuplării sexuale (dispareunia), 
bolile organice, cele funcţionale şi disfuncţiile erectile. De exemplu, dispareunia poate fi cauzată de atrofierea sau 
subțierea țesutului vaginal după MENOPAUZĂ (datorită scăderii producţiei de estrogen), de infecţii sau de o 
recentă naştere pe cale vaginală. Bolile endocrine, cum ar fi diabetul, sau leziunile coloanei vertebrale, ca şi 
anumite medicamente, pot să afecteze capacitatea unui bărbat de a avea şi de a menţine o ERECŢIE şi astfel pot 
să influenţeze şi libidoul. 

Relaţia dintre libido şi performanţele sexuale este complexă şi, după cum am scris mai sus, este 
influenţată nu numai de starea fizică a individului, ci şi de starea lui emoţională. Disfuncţiile sexuale, atât la 
bărbaţi, cât şi la femei, sunt foarte răspândite. În timpul vieţii, jumătate din indivizi vor traversa o oarecare 
disfuncţie sexuală, adesea trecătoare şi circumstanţială, fără a indica drept cauză o boală organică sau o problemă 
de patologie psihică. Dacă alterarea libidoului sau a performanţelor sexuale persistă, trebuie luată în consideraţie 
o evaluare adecvată de către un medic (vezi şi PLICTIS, SEXUAL; MENOPAUZĂ; DISFUNCȚIE SEXUALĂ 
LA BĂRBAT; TESTOSTERON). 


TUBIREA Despre iubire s-a scris probabil mai mult decât despre orice subiect din experienţa şi istoria 


umană. Subiectul a atras atenţia filosofilor şi a savanților în ştiinţelor sociale, a poeților şi dramaturgilor, a 


psihoterapeuţilor şi a teologilor, dar oricât de ar fi fost de analizat subiectul, nu s-a ajuns la un consens asupra 
definiţiei exacte a iubirii, a originilor şi semnificaţiilor ei. După toate probabilitățile, nu va exista niciodată o 
asemenea definiţie, pur şi simplu pentru că iubirea prezintă prea multe fațete: iubire senzuală, iubire romantică, 
iubire de familie, iubirea faţă de Dumnezeu, iubirea naturii, iubirea faţă de omenire, iubirea faţă de artă, iubirea 
animalelor, a prietenilor, iubirea de sine şi aşa la infinit. 

Printre teoriile moderne ale iubirii care au fost luate în seamă de savanţi se numără cele avansate de 
Sigmund Freud, Erich Fromm, Abraham Maslow şi Robert Sternberg. Freud concepea iubirea ca pe o expresie 
necesară a energiei dorinţei sexuale care, în viziunea lui, motivează toate fiinţele umane. Freud afirma că iubirea 
este întotdeauna o manifestare a tensiunii sexuale, fie că e îndreptată către părinţi, către prieteni sau către 
iubit/iubită. 

Deşi antrenat în tehnicile psihanalitice, Erich Fromm se delimitează întrucâtva de conceptualizarea 
îngustă a iubirii de către Freud. Fromm specifică cinci tipuri de iubire: de frate, de părinte, erotică, iubirea de sine 
şi iubirea faţă de Dumnezeu. După el, o persoană complet dezvoltată este capabilă de toate cele cinci tipuri de 
iubire. Tot el a subliniat şi că diferitele tipuri de iubire sunt interconectate. De exemplu, indivizii care nu sunt 
capabili să se iubească pe ei înşişi probabil nu vor fi în măsură să-i iubească nici pe alţii. Tot din teoria lui Fromm 
rezultă şi că dacă înveţi să iubeşti într-unul din aceste domenii-cheie, atunci vei învăţa mai uşor să iubeşti în 
oricare din cele cinci tipuri de iubire. 


Fromm credea că iubirea este mai degrabă activă decât pasivă: nu există o „stare de iubire”. Mai 


degrabă, iubirea este un fel de comportament care îi ajută pe ceilalţi să îşi îmbunătăţească potenţialul de creştere 


emoţională şi socială. Cine iubeşte este mai degrabă o persoană care dăruieşte decât una care primeşte. Prin 
urmare, după Fromm, iubirea implică „grijă”, „responsabilitate”, „respect” şi faptul că persoana iubită ştie de 
această iubire. 

Psihologul Abraham Maslow a deosebit două tipuri de iubire: unul bazat pe nevoia egoistă şi pe primire 
(numită de el iubire-D, adică iubire deficitară) şi una bazată pe lipsa egoismului şi pe dăruire (pe care Maslow a 
denumit-o iubire-B, iubire autentică). El a remarcat că persoanele care prezintă o iubire-B caută şi se îndrăgostesc 
de persoane care le satisfac necesităţile de securitate, respect propriu, recunoaştere socială şi recompensare 
sexuală. În acelaşi timp, ei pot să împlinească (neintenţionat) necesităţile de iubire-D ale propriilor lor părinţi. 
Dacă necesităţile sunt complementare, membrii cuplului se pot considera fericiţi, iar relaţia poate să dureze mult. 
Nu este surprinzător că Maslow consideră că cele mai mature relaţii, care conduc la creşteri sinergetice ale 
ambilor parteneri, sunt uniunile între două persoane care prezintă iubire-B. 

În studiul lui din 1998, The Triangle of Love, psihologul Robert Sternberg a izolat trei componente 
majore — INTIMITATEA, pasiunea şi fidelitatea, care, combinate, vor oferi toate tipurile de iubire cunoscute. El 
a prezentat aceste componente ca pe laturile unui triunghi. Atunci când este prezentă doar pasiunea, fără 
intimitate sau fidelitate, atunci este infatuare. Dacă există doar fidelitate, este o iubire goală, ca în cazul cuplurilor 
căsătorite care rămân împreună din motive religioase, dar nu împărtăşesc nici intimitate şi nici pasiune. 
Intimitatea singură, fără pasiune sau fidelitate, constituie o prietenie. Sternberg spune că unele cupluri au o iubire 
de tip camaraderesc, conţinând şi fidelitate şi intimitate, dar fără pasiune, în timp ce altele sunt angajate într-o 


iubire romantică, în care există intimitate şi pasiune, dar nu şi fidelitate (această situaţie se regăseşte în special 


între tineri şi între persoanele implicate în AVENTURI EXTRACONJUGALE). Iubirea la prima vedere, urmată 
de o căsătorie fulgerătoare, care combină pasiunea şi fidelitatea, dar fără intimitate, este descrisă de Sternberg 
drept „iubire imbecilă”. În sfârşit, există şi iubirea ideală, desăvârşită, în care pasiunea, intimitatea şi fidelitatea 
există în proporţii egale. 

Sternberg subliniază că nici una dintre aceste relaţii nu este bătută în cuie. În orice moment dat, fie la 
alegere, fie pe nesimţite, un cuplu poate să treacă de la un tip la altul — sau la o stare de ne-iubire, în care nu este 
prezentă nici una dintre componentele discutate mai sus. 

Din teoria lui Sternberg rezultă implicit că relaţiile de iubire nu pot fi considerate ca un dat şi nici 
justificate prin simplul fapt că cei doi se „simt bine” împreună. Ca mai toţi gânditorii contemporani din acest 
domeniu, el crede că o relaţie de iubire satisfăcătoare nu este ceva ce se „întâmplă” unui cuplu; este un lucru pe 
care cei doi îl fac să se întâmple (vezi şi CURTE; FLIRT; RELAŢII DE IUBIRE DE TIP HOMOSEXUAL ȘI 
LESBIAN; INTIMITATE; SĂRUT; CĂSĂTORIE; RELAȚIE ROMANTICĂ; ACUPLAREA SEXUALĂ). 


IMPULSUL SEXUAL REDUS Vezi PLICTISEALĂ SEXUALĂ; LIPSA DE INTERES SEXUAL; 
DISFUNCȚII SEXUALE, LA FEMEIE; DISFUNCȚII SEXUALE LA BĂRBAT. 


LUBRIFIEREA Lubrifierea VAGINULUI apare ca reacţie la excitarea sexuală. Lubrifierea femeii nu 
este produsă de vreo glandă, ci apare atunci când în vagin se filtrează prin vasele de sânge din jurul acestuia 
anumite fluide. Îngustarea venelor din jurul vaginului în timpul excitaţiei sexuale duce la creşterea presiunii, care, 
la rândul ei, determină împingerea fluidului din serul sanguin în țesutul peretelui vaginal. 

Lubrifierea funcţionează ca un fenomen de umezire a membranei mucoase a vaginului şi micşorează 
frecările în timpul acuplării sexuale. Atunci când lubrifierea este inadecvată, acuplarea poate fi foarte neplăcută, 
chiar dureroasă. După MENOPAUZĂ, când țesutul vaginal nu mai este stimulat de ESTROGEN şi imediat după 
naştere, apar două perioade în care lubrifierea redusă poate crea probleme la acuplare. Infecţiile vaginale locale 
pot şi ele să afecteze procesul normal de lubrifiere. 

Deoarece excitarea sexuală depinde în aceeaşi măsură de factorii psihici şi de cei fizici, libidoul şi 
dispoziţia (loc, timp etc.) pot să influenţeze de asemenea lubrifierea. Dacă lipsa unei suficiente lubrifieri devine o 
problemă persistentă, se poate diagnostica o cauză specifică. De exemplu, dacă se datorează unei deficienţe de 
estrogen în anii de menopauză, se poate folosi un înlocuitor local sau chiar oral (vezi şi TERAPIA DE 
ÎNLOCUIRE DE HORMONI). Dacă lipsa lubrifierii se datorează unei vaginite sau unei infecţii, pot fi de ajutor 
antibioticele. Chiar dacă problema nu poate fi diagnosticată, ea poate fi abordată simptomatic. Se pot utiliza 
creme pe bază de gelatină, care vor restabili umiditatea țesutului vaginal. Diverse produse bazate pe uleiuri se află 
în vânzare şi, de fapt, multe sunt însoţite de o mare diversitate de arome, gusturi, texturi şi chiar proprietăţi 
termale, care pot să ajute acuplarea, funcţionând mult peste acţiunea unui simplu lubrifiant. 

Trebuie avută mare grijă la folosirea acestor produse în combinaţie cu un prezervativ. Produsele bazate 
pe derivați ai petrolului pot să modifice proprietăţile elastice ale latexului folosit la PREZERVATIVE, ducând la 
distrugerea acestora. În sfârşit, orice lubrifiant poate produce o reacţie alergică sau de iritare. Dacă acest lucru se 


întâmplă, trebuie să se renunţe imediat la folosirea respectivului lubrifiant. 


PILULA ANTICONCEPȚIONALĂ MASCULINĂ Vezi VASECTOMIA ŞI PILULA 
ANTICONCEPȚIONALĂ MASCULINĂ. 


GLANDELE MAMARE Vezi SÂNII 


MAMOGRAFIE The American Cancer Society (ACS) a arătat că în 1994 au fost diagnosticate 
182.000 de cazuri de cancer la sân şi că aproximativ 46.000 de femei au murit din cauza acestei boli. (Aceeaşi 
organizaţie a arătat că doar 1.000 de bărbaţi au fost diagnosticaţi cu aceeaşi boală.) Aceste cifre sunt alarmante, 
mai ales că se ştie că semnele caracteristice ale cancerului la sân — umflături, îngroşare, noduli, modificări ale 
pielii — reprezintă de fapt stadii evoluate ale acestei boli. În plus, la actualul stadiu al ştiinţei medicale, cancerul 
la sân nu poate fi preîntâmpinat. 

Care ar fi factorii de risc? Din nefericire, 80 de procente din femeile cu cancer la sân nu prezintă nici 
unul din factorii de risc cunoscuţi: vârstă peste cincizeci de ani, o istorie de cazuri de cancer la sân în familie, lipsă 
de copii, naşterea primului copil la peste treizeci de ani. Este evident că cea mai bună protecţie este detectarea 
precoce. În zilele noastre, cele mai multe speranţe vin din partea mamografiei. 

Mamografia este o metodă eficientă de detectare a cancerului la sân în stadii precoce, care sunt 
vindecabile cu o mare probabilitate. Tumora mamară creşte foarte lent timp de şase-opt ani, până să ajungă să fie 
detectată prin examinarea directă a sânului. În această fază preclinică, tumoarea poate fi văzută şi localizată precis 
cu ajutorul mamografiei. 

Mamograful este un dispozitiv special cu raze X, pentru analiza ambilor sâni. El a fost conceput acum 
peste patruzeci de ani, iar deceniile care au trecut au apărut multe îmbunătăţiri, atât sub aspectul siguranţei 
echipamentului, cât şi al calităţii imaginii produse de aparat. La aparatura modernă nu mai există riscul expunerii 
excesive la radiaţie. De fapt, cantitatea de radiaţie asociată cu echipamentul folosit în mod curent este echivalentă 
cu doza primită la altitudini mari, de exemplu, ca şi cum ai urca la altitudinea de la Denver, după ce ai locuit la 


Boston sau New York. Această examinare nu ar trebui să fie niciodată refuzată, pe motiv de pericol de iradiere. 


*fig pag. 170 Echipament pentru mamografie 


Mamografia a redus rata de mortalitate din cauză de cancer la sân (dar din cauza mediei de viaţă generale 
mai ridicate a populaţiei, numărul femeilor care au contractat boala a crescut). Acum peste treizeci de ani, un 
studio american a demonstrat că printre femeile de peste cincizeci de ani a scăzut spectaculos rata de mortalitate 
din cauză de cancer la sân la acelea care au fost supuse examinării mamografice de o manieră regulată. Aceste 
cifre s-au repetat în studiile mai recente din Statele Unite şi din alte ţări şi există tot mai multe dovezi că rata 
mortalităţii din cancer la sân poate fi redusă la femeile care încep la vârsta de patruzeci de ani să facă regulat teste 
mamografice. 

În ciuda acestor dovezi, cele mai multe femei din America nu profită de acest program de detectare. Un 


studiu recent arată că doar 30% din femei urmează recomandările de folosire a mamografiei începând cu vârsta de 


patruzeci de ani. Este o creştere de doar 10 procente faţă de acum câţiva ani. Peste două treimi din femeile 
americane încă nu profită de acest important test de diagnostic. Din păcate, aproape jumătate din femeile care nu 
au făcut testul spun că doctorii lor nu l-au recomandat. 

Despre mamografie se pot face următoarele afirmaţii: 


e singura metodă despre care s-a dovedit că reduce rata mortali 


i din cancerul la sân este supunerea 
periodică la analiza mamografică; 

e mamografia este singura metodă de diagnosticare a tumorilor maligne la sân atunci când acestea sunt 
prea mici pentru a fi detectate prin pipăit de un doctor; 

e rata de vindecare a unei tumori detectate în stadiu precoce este de peste 90 de procente; 


e mamografia este sigură. 


Reperele acceptate pentru folosirea mamografiei includ următoarele: 

e  mamografiile trebuie să fie obţinute prompt începând de la vârsta de patruzeci de ani. Ele ar trebui să 
fie efectuate la fiecare doi ani, dar mai frecvent dacă există bănuieli din partea pacientei sau ca 
urmare a unei examinări medicale; 

e începând cu vârsta de cincizeci de ani, mamografia ar trebui efectuată anual; 

e pacientele care au în familie o lungă istorie de cancer la sân (mai ales mamă şi soră), în special dacă 
tumorile s-au dezvoltat după menopauză, ar trebui să facă prima mamografie la vârsta de treizeci şi 


cinci de ani, iar după aceea anual. 


* fig. 171 Mamografia unui sân de femeie 


Mamografiile se pot obţine într-un spital, într-o clinică specializată în tratarea sânilor, sau într-un cabinet 
particular. Dacă în privinţa eficienţei unui mamograf folosit adecvat sunt prea puţine dubii, calitatea examinării şi 
interpretării trebuie să fie urmărită cu mare atenţie. Majoritatea instalaţiilor care furnizează la această oră 
mamografii sunt acreditate de către Colegiul American pentru Radiologie, iar dacă un mamograf este într-adevăr 
autorizat se poate afla fie de la American Cancer Society sau de la societatea medicală locală. 

Filmele sunt efectuate într-o cameră specială, cu pacienta în poziţie fie şezând, fie în picioare. O imagine 
oferă o vedere laterală a sânului iar alta privindu-l de sus: ambele imagini sunt necesare. Uneori, metoda produce 
uşoare neplăceri, pentru că sânii trebuie să fie comprimaţi, pentru a se avea o imagine clară a țesutului mamar. 
Pentru cele mai multe paciente, este o situaţie uşor tolerabilă şi ele nu obiectează. Filmele sunt developate şi 
interpretate de un radiolog specializat în mamografie. Ocazional se pot remarca anormalităţi, cum ar fi densități 
variate, sau mici zone cu calciu. Recomandările includ repetarea mamografiei mamare după patru-şase luni sau 
chiar o biopsie. 

Evident, informaţia că o mamografie prezintă anormalităţi o va neliniști pe pacientă. Totuşi, trebuie 


remarcat că 80 de procente din afecțiunile relevate de o mamografie nu sunt canceroase. Dacă mamografia este 


considerată anormală, atunci trebuie să se treacă la o consultaţie medicală. Dacă este recomandată reluarea 
procedurii, vor apare alte filme şi acţiunile ulterioare vor depinde de aceste noi rezultate. Dacă este recomandată 
o biopsie, atunci trebuie abordat un doctor specializat în acest tip de analiză (vezi şi CANCERUL LA SÂN). 

Deoarece zonele anormale ale sânului nu pot fi simţite nici de pacientă şi nici de doctor, biopsia necesită 
o tehnică specială. Mamografia este revăzută şi în zona suspectă se introduce un ac, de obicei după o anestezie 
locală. Doctorul va împinge acul până la zona anormală. Este extras şi analizat țesut din zona respectivă. În cele 
mai multe cazuri, anomaliile sunt legate de modificări fibrochistice şi nu este nevoie de un tratament suplimentar, 
dar dacă se descoperă o tumoră malignă, atunci este foarte probabil că va urma o intervenţie chirurgicală (vezi şi 
AUTOEXAMINAREA SÂNULUI). 


VIOLUL MARITAL Vezi CONSIMȚĂMÂNTUL; SINDROMUL DE STRES POST-TRAUMATIC; 
VIOLUL 


TERAPIA MARITALĂ Terapia maritală va aborda întreg spectrul de relaţii şi de probleme care pot să 
apară cu o anumită probabilitate între partenerii unui cuplu căsătorit. În America zilelor noastre, termenul de 
„terapie de relaţie” poate fi mai adecvat, pentru că tehnicile şi scopurile terapiei maritale se aplică la fel de bine şi 
heterosexualilor necăsătoriți şi cuplurilor homosexuale care au o relaţie stabilă. Terapia maritală nu este totuna cu 
TERAPIA SEXULUI, pentru că se referă la zone mult mai largi ale relaţiilor din cuplu. Ea acoperă probleme de 
natură interpersonală, creşterea copiilor, relaţiile cu familiile originare (părinţii şi fraţii, atât ai soţului, cât şi ai 
soţiei) şi cu familia extinsă. Terapia maritală abordează şi probleme de confort de viaţă, băneşti, scopuri ale 
relaţiei şi satisfacția sau nemulțumirea în cadrul unei căsnicii. Nu este cazul întotdeauna, dar multe cupluri care 
prezintă una sau mai multe din aceste probleme vor descoperi că acestea au un impact asupra calităţii vieții 
sexuale din cadrul relaţiei lor. De aceea, mulţi terapeuţi ai sexului colaborează îndeaproape cu un terapeut 
marital, pentru a ajuta cuplurile atunci când apar probleme legate de disfuncţii sexuale care sunt posibil legate de 
problemele maritale interpersonale. 

Terapia maritală, cum ar fi psihoterapia, este abordată de numeroase şcoli de gândire şi teorii despre cum 
se poate trata mai bine un cuplu. Ea poate să folosească terapia de grup ca metodă suplimentară sau ca metodă 
principală, eventual unică. Adesea, terapia maritală oferă o soluţie pe termen scurt, concentrându-se asupra 
problemelor imediate în relaţiile specifice, nu asupra personalităţilor individuale şi a posibilelor schimbări în 


acestea. 


CĂSNICIA Uniunea recunoscută de societate, de comunitate a doi indivizi aflaţi într-o relaţie 
permanentă sexuală şi familială, în calitate de soţ şi soţie. Emoţiile şi atenţiile lor sunt concentrate asupra 
celuilalt, dar rolurile şi relaţiile sunt extinse dacă şi când apar copiii. Antropologii şi sociologii consideră că în 
întreaga istorie şi în aproape toate culturile principala funcţie a familiei a fost aceea de a creşte şi a educa 
progenitura, pentru a asigura continuitatea instituţiilor sociale de la o generaţie la alta. În vremurile primitive, 
familia era şi principala răspunzătoare pentru protejarea fizică şi pentru instruirea tinerilor, ca şi pentru 


transmiterea valorilor religioase, printre altele; într-o mare măsură, acestea au fost preluate astăzi de instituţii ca 


şcoala, poliţia şi religia instituţionalizată. Între timp, o funcţie tot mai importantă a căsniciei este aceea a 
înţelegerii, iubirii şi împlinirii sexuale care ar trebui să existe în mod ideal între soţ şi soție. 

Multe culturi, de-a lungul întregii istorii şi în foarte multe părţi ale lumii — au permis sau au preferat 
poligamia (bărbaţii au două sau mai multe soţii în acelaşi timp), iar unele societăţi au permis poliandria (femeile 
pot să aibă doi sau mai mulţi soți). Societăţile moderne, în special acelea influențate de sistemele de valori iudaic 
sau creştin, limitează aproape în întregime căsătoria la monogamie — uniunea între un bărbat şi o femeie. (Există, 
totuşi, unele mişcări în Statele Unite şi în unele părţi ale Europei care militează pentru acceptarea căsătoriilor 
homosexuale.) În cultura occidentală, conceptul de monogamie se extinde şi la activitatea sexuală a fiecărui 
partener, limitând sexul în afara căsniciei. (DISCREPANȚA SEXUALĂ dintre comportamentele bărbaţilor şi 
femeilor a dus la o toleranţă mai mare față de comportamentul bărbaţilor, în contrast cu cea față de libertatea 
sexuală a femeii.) 

În ultimele decenii, atât în Europa, cât şi în Statele Unite, un segment mic dar semnificativ al populaţiei 
a exprimat punctul de vedere conform căruia exclusivitatea sexuală tradiţională ar putea fi o frână în calea 
satisfacerii maxime a soţului sau soţiei. Unii autori consideră că această mișcare îşi are originile în ideea 
post-freudiană că fericirea individuală trebuie să fie un scop major la vieţii şi că, în mare măsură, căsătoria ar 
trebui să se concentreze asupra împlinirii sexuale şi emoţionale a cuplului. 

În ciuda ratei mari a DIVORȚURILOR în Statele Unite, un recent studiu la nivel naţional, efectuat de 
doctorii Sam şi Cynthia Janus, arată că majoritatea covârşitoare a americanilor (90% din bărbaţi şi 92% din femei 
sunt de acord sau consideră cu tărie că familia este cea mai importantă instituţie a societăţii. Pe de altă parte, ei au 
remarcat că numai 20% din bărbaţi şi 13% din femei consideră că „pentru a fi cu adevărat împlinit, trebuie să fii 
căsătorit”. Această atitudine are o oarecare legătură cu faptul că în ultimele decenii a devenit încetăţenită practica 
vieţii în comun, uneori pentru zeci de ani, fără căsătorie. În aceste cazuri, căsătoria survine fie când cuplul s-a 
decis să aibă un copil, fie când un copil este „pe drum”. 

În ultimul secol, ratele căsătoriilor din Statele Unite au cunoscut creşteri şi scăderi periodice. Cea mai 
scăzută rată (aproximativ 8 căsătorii la 1.000 de persoane pe an) a survenit în jurul lui 1900, în 1930 şi în 1960. 
Ratele înalte (de aproximativ 12 căsătorii la mia de locuitori pe an) au fost în anii 1920, 1940, 1990. Vârsta primei 
căsătorii a unui om a crescut permanent, de la 15-19 ani la începutul secolului, la douăzeci şi şase de ani la bărbaţi 
şi douăzeci şi patru, la femei, în 1990. Într-un raport recent, Centrul Naţional pentru Statistica de Sănătate a prezis 
că aproximativ 70 de procente din bărbaţi şi femei se vor căsători cel puţin o dată în viață — o estimare 
considerabil mai mică decât aceea din anii 1970, când se estima că 87% din femei şi 96% din bărbaţi se vor 
căsători. Au fost avansate mai multe cauze ale declinului: o presiune socială mai redusă asupra persoanelor care 
nu sunt emoţional înclinate spre intimitatea şi responsabilităţile căsniciei; creşterea numărului de bărbaţi 
homosexuali şi femei lesbiene, care se păstraseră „la cutie” în deceniile anterioare şi care s-ar fi căsătorit fie 
pentru a îşi nega HOMOSEXUALITATEA, fie pentru a o ascunde; independența economică tot mai mare a 
femeilor; şi acceptarea socială tot mai mare a femeilor care aleg să facă şi să îşi crească singure copiii. 

Pe măsură ce înaintăm în secolul 21, se pare că definirea căsniciei ca fiind o relaţie exclusiv monogamă 
şi heterosexuală va fi supusă unei analize şi probabil unei modificări. Departe de a fi un motiv de îngrijorare, 


această tendinţă este o sănătoasă reflectare a necesităţii ca familia să fie o instituţie care să funcţioneze în armonie 


cu o lume într-o schimbare tot mai accelerată. (Vezi şi ADULTER; AVENTURI; FIDELITATE; ÎNTÂLNIRI; 
RELAȚII DE IUBIRE HOMOSEXUALE $ LESBIENE; IUBIREA; TERAPIA MARITALĂ) 


APARATE DE MASAJ Vezi VIBRATOARE. 


MASTECTOMIE Vezi CANCERUL LA SÂN 


MASTERS ŞI JOHNSON Dr. William H. Masters, ginecolog, şi dr. Virginia E. Johnson, psiholog, au 
fost principalii cercetători ai sexului în perioada care a urmat doctorului Alfred Kinsey. În ultimii patruzeci de 
ani, ei au acumulat mai multe cunoştinţe în privinţa reacţiilor sexuale decât se cunoscuseră în toate perioadele 
precedente. Tot ei au creat şi tehnicile de bază ale terapiei sexului, care nu existau înainte ca opera lor să fie dată 
publicităţii. 

Începând cu anii '50, ei au proiectat, în laboratorul lor din Saint Louis, Missouri, instrumente necesare 
pentru a înregistra reacţiile fizice ale subiecţilor, bărbaţi şi femei, în timpul stimulării sexuale. Apoi, 
observându-şi subiecţii sistematic, au acumulat informaţii despre sexualitatea umană care au schimbat premisele 
fundamentale ale modului în care funcționează aceasta. Au definit patru faze distincte (Vezi CICLUL 
REACŢIILOR SEXUALE). Ei au arătat că reacţia femeii la stimulare este aceeaşi, indiferent de mijlocul de 
stimulare, fie frecarea cu un penis, fie cu instrumentele de înregistrare din laborator, fie cu degetele, fie prin coit, 
fie prin MASTURBARE. Aceste descoperiri au tulburat puternic concepţiile despre sexualitatea femeii datând 
din timpul lui Sigmund Freud sau mai dinainte. 

După aceea, această remarcabilă pereche de colegi (s-au căsătorit în 1971, dar apoi au divorțat) a 
identificat câteva tipuri distincte de disfuncţii sexuale. Până la ei, tratamentul psihanalitic, care adesea dura ani 
întregi, tratamentul medicamentos şi cel chirurgical se bazaseră pe noţiuni vagi de „impotenţă” la bărbaţi şi de 
„frigiditate” la femei. Aceste tratamente echivalau cu tratarea unei boli generale pe baza diagnosticului de 
„bolnav”. Ei au identificat disfuncţii specifice, cum ar fi dificultăţile erectile, ejacularea precoce, ejacularea 
întârziată, lipsa stimulării la femei, vaginismul (incapacitatea de a relaxa muşchii din jurul deschiderii vaginului, 
pentru a permite intrarea penisului). Apoi, după ce au identificat disfuncţiile specifice, ei au inventat şi 
tratamentele pentru rezolvarea lor. În fine, Masters şi Johnson i-au învăţat şi pe alţii practica TERAPIEI 


SEXULUI, antrenând mii de terapeuţi. 


MASTURBAREA Dorinţa de a avea plăceri sexuale este extrem de puternică. Aproape oricine îşi 
stimulează organele sexuale din când în când, probabil mult mai des decât este dispus să recunoască. Expresie 
firească a sexualității umane, masturbarea poate să înceapă în copilărie şi să continue până la vârste înaintate, sau 
poate să fie abandonată complet. Există credința populară că masturbarea este un fenomen în principal al vârstei 
adolescenţei, dar, deşi se poate spune că hormonii dezlănţuiţi la adolescenţă duc la o masturbare susținută, 
obiceiul există la toate vârstele, la oameni căsătoriţi sau necăsătoriți, chiar şi la persoanele în vârstă. 

Atitudinea socială şi medicală față de masturbare s-a schimbat considerabil în ultimii 50 de ani. Ea a 


pornit de la un punct de vedere negativ, conform căruia este vorba de un abuz asupra propriei persoane, cu 


consecinţe potenţial grave asupra fizicului şi psihicului individului. În zilele noastre, profesorii de educaţie 
sexuală şi terapeuţii sexului sunt de acord că masturbarea este normală în dezvoltarea sexuală a tânărului, că este 
folositoare ca element ajutător în interacţiunea sexuală dintre două persoane care se iubesc şi un mijloc de 


eliberare a tensiunii sexuale atunci când cineva este lipsit de un partener. 


Miturile trecutului recent, privitoare la pericolele puse de masturbare, par să îşi aibă rădăcinile în 
sentinţele medicinii despre efectele ei negative şi în credinţa religioasă că masturbarea este imorală. Se credea că 
un exces de masturbare putea cauza orbirea şi nebunia, că la femei masturbarea ar duce la creşterea de păr pe faţă, 
iar bărbaţilor, din cauza masturbării, le creşte păr pe palme. Aceste mituri au fost întărite şi de credinţa populară 
că un bărbat are o cantitate dată şi finită de spermă; dacă pierde prea mult prin masturbare, el riscă să sufere o 
degradare fizică. Oricât de absurde ar fi aceste mituri, multe din ele au fost predate până în anii '40 la cursurile de 
educaţie fizică. 

Persoanele care îşi bazează atitudinile pe credinţele religioase citează adesea din povestea biblică a lui 
Onan şi a păcătoasei lui de „vărsări a seminţei”, de unde şi termenul de „onanism” sau „onanie”, echivalent cu 
masturbarea. Totuşi, după majoritatea oamenilor de ştiinţă, povestea păcatului lui Onan se referea probabil la 
coitus interruptus, nu la masturbare. Onan se retrăgea înainte de ejaculare şi se sustrăgea astfel datoriei sociale şi 
religioase de a o lăsa gravidă pe văduva fratelui lui. 

Astăzi, cei mai mulţi oameni a căror profesie este medicina sau sexualitatea umană resping aceste 
sentinţe non-ştiințifice, sau pseudo-ştiințifice despre pericolele puse de masturbare. Experții contemporani 
avertizează părinţii asupra pericolului unei prea mari rigidităţi în a împiedica un copil, chiar foarte mic, să se 
masturbeze. Ei arată că dacă te implici în masturbarea infantilă — altfel decât eticheta elementară, adică să nu se 
facă în public — atunci te implici în tendința naturală şi foarte imperativă a copilului de a îşi explora propria 
sexualitate. Un cercetător al sexului a emis teoria că probabil masturbarea este o parte firească a procesului de 
creştere. Prin ea, copiii învaţă să reacționeze fiziologic, conform naturii lor, pregătindu-se pentru viața de adulţi 
activi sexual. Masturbarea poate să îi ajute să dezvolte mecanismele necesare mai târziu pentru reacţiile reuşite şi 
performanţele în ciclul lor reproductiv. 

Studiile de astăzi arată că aproape toţi bărbaţii şi majoritatea femeilor s-au masturbat într-un anume 
moment al vieții lor şi mulţi se masturbează de-a lungul întregii vieţi. The Janus Report, un studiu la nivel 
naţional publicat în Statele Unite în 1993, arată că 55% din bărbaţii adulţi şi 38% din femeile adulte au spus că se 
masturbează de o manieră „regulată”, care se întinde de la zilnic la lunar. Mai mult, 66 de procente din bărbaţi şi 


67% din femei au spus că sunt de acord sau susţin cu tărie afirmaţia că „masturbarea este o parte fire 


ă a vieţii 
şi continuă şi în timpul căsniciei”. Acest punct de vedere este susţinut de 63% din catolicii şi 73% din evreii care 
au răspuns studiului. 

Importante cercetări în domeniul sexului au arătat că există într-adevăr diferenţe între sexe în privinţa 
raportării masturbării. Rezultatele studiului publicat de Alfred Kinsey în anii ‘50 au arătat că 92% din subiecţii 
bărbaţi au spus că s-au masturbat până la orgasm cel puţin o dată în viaţă, în comparaţie cu doar 58% din femei. 
Studiul Hunt, efectuat la mijlocul anilor 1970, a raportat că 63 procente din femei s-au masturbat până la orgasm 
cel puţin o dată, un procentaj nu mult mai mare decât cel al lui Kinsey, în ciuda creşterii toleranţei față de 


subiectul sex în cei douăzeci de ani trecuţi între cele două studii. Ambele studii au arătat că femeile sunt probabil 


mai reticente în a recunoaşte că s-au angajat în asemenea comportament sexual, dar probabil mai important, că 
masturbarea la femei pare să înceapă mai târziu decât la bărbaţi. Cei mai mulți din subiecţii care au răspuns 
studiului lui Kinsey au spus că au început masturbarea între treisprezece şi cincisprezece ani, dar multe dintre 
femeile din anchetă au declarat că au început după vârsta de douăzeci şi cinci. 

Într-un studiu de comportament sexual sponsorizat de Uniunea Consumatorilor în anii 1980, 33% din 
femeile de şaptezeci de ani şi peste au spus că se masturbează curent, ca şi 43% din bărbaţi. Dintre aceste femei, 
74% au raportat că experimentează un orgasm de fiecare sau aproape de fiecare dată. Între bărbaţi, 73% au spus 
că ajung la orgasm aproape de fiecare dată. Se pare că masturbarea este o activitate care durează toată viaţa în 
cultura noastră (vezi şi ANORGASMIE; AUTOEROTISM; FALUS ARTIFICIAL; ORGASM; 
VIBRATOARE). 


Masturbarea în pruncie, copilărie şi adolescenţă. Punerea mâinii la organele genitale este obişnuită şi 
normală în pruncie şi copilărie. Pentru copii este plăcută, ca parte a curiozităţii naturale şi a explorării propriului 
corp, similar cu modul în care îşi explorează degetele de la mâini şi picioare. Auto-stimularea genitală este de 
asemenea foarte comună şi la vârste între doi şi cinci ani, când copiii descoperă deosebirile fizice dintre băieți şi 
fete. Dorinţa de a se atinge pe sine şi poate şi pe alţi copii în „jocuri sexuale” reflectă parțial curiozitatea naturală 
legată de aceste deosebiri. Copiii nu trebuie făcuţi să se ruşineze de comportamentul lor sau să simtă că aceste 
părţi ale corpului sunt „rele” în vreun fel. Evident, nu există nici urmă de adevăr în miturile care spun că 
masturbarea poate să cauzeze HOMOSEXUALITATE, orbire, deformaţii fizice, retard mentală, păr pe palme sau 
orice altă boală fizică sau mentală. Părinţii ar trebui să le sugereze copiilor că este vorba de un lucru care, ca şi 
toaleta zilnică, trebuie făcut în intimitate. 

Adolescenţii au o dorinţă imperioasă de a se masturba, ca rezultat al schimbărilor hormonale de la 
pubertate. Studiile arată că aproape toţi băieţii au obţinut un orgasm prin masturbare până la vârsta de optsprezece 
ani. Masturbarea la băieţi constă de obicei în frecarea PENISULUI cu mâna sau de o saltea, într-o mişcare 
sus-jos, până când survine ejacularea. Cantitatea de spermă şi distanţa la care poate ea fi ejectată din penis pot să 
varieze. Se crede că 25% din bărbaţii heterosexuali şi 60% din bărbaţii homosexuali trecuţi de vârsta de 
paisprezece ani s-au angajat în masturbări reciproce, ponderea crescând la 90% din bărbaţii homosexuali după 
vârsta de nouăsprezece ani. 

De obicei, fetele se masturbează prin frecarea CLITORISULUI şi labiilor VULVEI şi pot să se excite şi 
prin atingerea ZONELOR EROGENE cum ar fi SÂNII. Deşi fetele nu ejaculează, ca băieţii, atunci când o fată 
este excitată, în vagin este secretat un lichid lubrifiant clar. Pentru fete, masturbarea poate fi o cale de a amâna 
ACUPLAREA SEXUALĂ. Masturbarea pare să fie mult mai întâlnită la femeile din grupurile socio-economice 
inferioare, care participă şi mult mai frecvent la coitul premarital. 

În anumite situaţii, masturbarea copilului sau a adolescentului poate să apară excesivă sau obligatorie, 
sau poate să apară în public. Aceasta pare să indice o tensiune sau o grijă din partea copilului sau a adolescentului. 
Dacă există alte indicii că adolescentul sau copilul este neliniştit sau preocupat de ceva, dacă el sau ea pare să fie 
singuratic, sau are prea puţini prieteni şi prea puţine preocupări, s-ar putea să fie mai prudent să se apeleze la un 


profesionist în sănătatea mintală (vezi şi SEXUALITATEA COPIILOR; EDUCAȚIA SEXUALĂ). 


Masturbarea în terapia sexului. Masturbarea şi alte forme de auto-erotism sunt esenţiale pentru 
tratamentul disfuncţiilor sexuale masculine şi feminine prin terapia sexului. Din cauza atitudinii tradiţionale a 
creştinilor şi evreilor față de masturbare, ca şi din cauza credințelor vechi şi greşite care leagă masturbarea 


„excesivă” de bolile mentale, terapia disfuncţiilor sexuale nu ar fi ajuns la nivelul de profesiune dacă nu ar fi avut 
loc o schimbare radicală de atitudine față de autoerotism. Schimbările în atitudinile publicului şi ale medicinii 
faţă de masturbare îşi au rădăcinile în lucrările lui Alfred Kinsey, MASTERS ŞI JOHNSON şi ale lui Helen 
Singer Kaplan. Marea contribuţie a lui Kinsey a constat în descoperirea faptului că marea majoritate a oamenilor 
s-au masturbat — fără consecinţele îngrozitoare care, credeau unii, ar fi trebuit să apară. Masters şi Johnson au 
raportat importanţa masturbării la femei, faptul că prin manipularea zonei clitoridiene sau prin folosirea 
VIBRATOARELOR ele pot ajunge la orgasm mult mai sigur decât prin coit. Kaplan a dezvoltat tehnici pline de 
inventivitate pentru a învăţa femeile să se folosească de auto-stimulare pentru a depăşi disfuncţiile sexuale. 

Deoarece principalul motiv pentru care femeile caută sfatul terapeuţilor sexului este disfuncția 
orgasmică, metodele prin care femeile sunt învăţate să se masturbeze şi să se bucure de plăcerile corporale sunt 
absolut esenţiale pentru ca ele să accepte plăcerea sexuală şi stimularea din partea altei persoane. Cei mai mulţi 
terapeuţi ai sexului cred că este necesar ca femeile cu disfuncţii orgasmice să înveţe să îşi asume responsabilitatea 
pentru propriile orgasme înainte de a se bucura de orgasme provocate de stimulările partenerilor, fie ele provocate 
manual, oral sau prin coitul penian. Ca rezultat al lucrărilor lui Masters şi Johnson, terapeuţii sexului recomandă 
adesea folosirea vibratoarelor, ca fiind mijlocul cel mai eficient pentru ca femeile să ajungă să aibă orgasm. 
Aceasta nu înseamnă că ele vor fi nevoite să continue sau să depindă de aceste mijloace, pentru că succesul cu 
vibratorul se transmite uşor auto-stimulării şi apoi stimulării de către partener. Pentru unele femei, s-ar putea să 
fie de ajutor discutarea într-un grup de terapie feminin a dificultăţilor lor în a avea orgasm. Terapeuţii au relatat că 
alte femei, în cadrul grupurilor de susţinere, care discută probleme pe care femeile nu le discută în mod norma, 
pot constitui un ajutor important în terapie. 

Masturbarea este rareori folosită pentru învăţarea bărbaţilor să ajungă la orgasm sau să ejaculeze. Totuşi, 
ea este folosită în tratarea disfuncţiilor masculine des întâlnite ale ejaculării premature şi emoțiilor anticipatoare 
(vezi şi KAPLAN, HELEN SINGER; KINSEY, ALFRED; DISFUNCŢII SEXUALE LA FEMEIE; 
DISFUNCȚII SEXUALE LA BĂRBAT). 


SĂNĂTATEA MAMEI vezi GRAVIDITATE ŞI ALIMENTAȚIE; ÎNGRIJIREA PRENATALĂ. 


MEDICAMENTELE ŞI GRAVIDITATE vezi GRAVIDITATEA ŞI MEDICAȚIA OBIŞNUITĂ. 


PRIMA PERIOADĂ MENSTRUALĂ vezi ADOLESCENȚA; SEXUALITATEA LA COPII; 
MENSTRUAȚIA; PUBERTATEA. 


MENOPAUZA Este perioada din viaţa femeii în care încetează ciclurile menstruale. Femeia nu mai 


produce un ovul pe lună şi prin urmare mucoasa uterină nu mai este eliminată în timpul sângerării menstruale. 


Media de vârstă a ultimei MENSTRUAȚII este la femeile americane de cincizeci şi unu de ani. Prin urmare, o 
femeie trăieşte după menopauză o treime din viaţă. 

Momentul la care are loc menopauza este cunoscut şi sub numele de „climax”. El începe atunci când 
ovarele scad producţia de HORMONI feminini, de ESTROGEN şi PROGESTERON. Acest lucru poate să aibă 
loc cu cam doi ani înainte de încetarea menstruației. Primele semne ale menopauzei sunt o schimbare (uneori o 
neregularitate) în ciclul menstrual. Menstrele pot deveni mai puţin abundente, unele pot fi sărite, perioada de 
hemoragie poate fi mai mică sau mai mare. 

Alt simptom clasic al menopauzei este BUFEUL. Acesta constă într-o senzaţie bruscă de căldură în tot 
corpul, adesea însoţită de îmbujorare şi de transpiraţie. Puseurile pot să aibă loc la orice oră a zilei sau a nopții. 
Atunci când apar noaptea, de obicei ele întrerup somnul femeii. Numărul, frecvenţa şi durata bufeurilor diferă la 
femei. Unele femei nu au niciodată bufeuri, dar 25% din femei, dacă nu se tratează, le vor avea timp de peste doi 
ani. O femeie nu are nici un control asupra acestor simptome şi adesea ele apar în momente nepotrivite, 


producând stânjeneală. 

fig. 177 stânga 


MENOPAUZĂ 


Pre-menopauză Peri Post 


Estrogen Progesteron 


Schimbările survenite la hormonii ovulaţie, estrogenul şi progesteronul, în timpul menopauzei. 

Fig 177 Dreapta 


Conținutul în minerale al osului 


Începerea tratamentului cu estrogen 


Terminarea tratamentului cu estrogen 


Terapia de înlocuire hormonală opreşte pierderea calciului din oase din timpul menopauzei. 

O descreştere a nivelului de estrogen poate să cauzeze schimbări în vagin şi în vezică. Mucoasa 
vaginului devine subțire sau se atrofiază in absenţa estrogenului, cauzând uscarea vaginului, o lubrifiere redusă şi 
acte sexuale dureroase. Vaginul în post-menopauză, fără TERAPIA DE ÎNLOCUIRE A HORMONILOR, nu 
furnizează întotdeauna o suficientă lubrifiere în timpul actului sexual. Acest fapt poate să ducă la neplăceri fizice 
şi poate duce la pierderea interesului sexual. Mucoasa vezicii urinare se poate atrofia şi ea (sau se subţiază), 
ducând la simptome cum ar fi polakiuria (urinarea frecventă), micţiunile imperioase (dificultatea de a te „reţine”) 
şi urinarea dureroasă (usturimi). 

Multe femei trecute de menopauză se plâng şi de tulburări fiziologice. Unele dintre acestea includ 
depresiune, anxietate, nervozitate şi insomnie. Unele femei prezintă şi disfuncţii sexuale. Aceste disfuncţii 
sexuale pot fi rezultatul uscării vaginului, descrisă mai sus, sau se poate datora unei scăderi a LIBIDOULUI 
(impulsului sexual). Nervozitatea, neliniştea şi insomnia sunt agravate de puseurile de căldură, în special atunci 
când acestea survin noaptea. Multe femei devin emoţional vulnerabile şi izbucnesc în episoade frecvente de 
plâns. Totuşi, relaţia directă dintre aceste simptome fiziologice şi deficienţa de estrogen este destul de neclară. 
Ele sunt mai degrabă reflectarea situaţiei femeii în acea perioadă a vieții. 

Schimbările fizice care au loc o dată cu menopauza au un impact important asupra sănătăţii ei pe viitor. 
Estrogenul ajută la menţinerea conţinutului de calciu din oase, care conferă oaselor rezistenţă. O dacă cu 
pierderea estrogenului, calciul este eliminat din os, iar oasele se pot fractura mai uşor. Încheietura mâinii, şoldul 
şi coloana vertebrală sunt în mod special vulnerabile. Fracturile de şold sunt afecţiuni care pot să amenințe viaţa 
pacientelor în vârstă, având serioase complicaţii: infecţii, cheaguri de sânge, atacuri de cord, pneumonie. O 
femeie este protejată de unele boli de inimă şi vasculare (ale vaselor de sânge) prin existenţa estrogenului. 
Estrogenul ajută la împiedicarea acumulării de depuneri de colesterol. După menopauză, nivelul estrogenului 
scade, scăzând şi efectul lui protector, iar probabilitatea apariţiei bolilor cardiovasculare ajunge la femei aproape 
de cea pentru bărbaţi. 

Bufeurile, modificările vaginale, osteoporoza şi riscurile de boli cardiace pot fi toate abordate cu ajutorul 
terapiei de administrare a estrogenului. Deşi anumite femei cu probleme de sănătate specifice, cum ar fi cancerul 
la sân, tulburări de coagulare a sângelui, hemoragii genitale anormale nu ar trebui să primească tratamente cu 
hormoni, terapia de înlocuire a hormonilor este foarte importantă în menţinerea sănătăţii celor mai multe femei. 

Relaţiile sexuale pot să devină chiar mai plăcute după menopauză. Nu mai există teama de o sarcină 


neașteptată 


multe cupluri trăiesc singure, copiii fiind la casele lor, şi prin urmare se bucură de mai multă 


intimitate. La vârste mai înaintate, femeia şi bărbatul sunt mai experimentați în a îşi aduce plăcere reciprocă. 
Estrogenul ajută la evitarea uscării vaginului, iar relaţiile sexuale regulate ajută la menţinerea lubrifierii şi a 
elasticităţii vaginului. Uneori, interesul sexual al femeilor (libidoul) scade după menopauză. Ocazional, femeile 
pot beneficia de tratament hormonal de înlocuire atât cu hormoni feminini, cât şi cu hormoni masculini, atunci 
când acest libido dispare. 

O femeie are nevoie în continuare de vizite regulate la ginecolog şi după menopauză. TESTUL 
PAPANICOLAU ar trebui efectuat anual, ca şi o examinare anuală prin palpare a sânilor, însoţită de o 


mamografie, după vârsta de patruzeci de ani. O femeie ar trebuie să facă lunar de una singură o examinare a 


sânilor. De asemenea, ar trebui efectuate şi o analiză anuală a nivelului de colesterol, ca şi un test pentru cancerul 
de colon. Dacă la un moment dat femeia are după menopauză hemoragii vaginale inexplicabile, o evaluare rapidă 
a situaţiei este obligatorie. Ea nu ar trebui să aştepte perioada examinării de rutină. 

„Menopauza timpurie” apare la femei sub patruzeci de ani. Ea poate să se datoreze înlăturării 
chirurgicale a ovarelor, tratamentului cu radiaţii, chimioterapiei, sau, rareori, disfuncţiei premature a ovarelor. 
Femeia care suportă o menopauză timpurie este supusă unui risc sporit de dezvoltare a unei osteoporoze şi a unor 
boli cardiovasculare, pentru că ea va avea un deficit de estrogen pe o perioadă mai lungă de timp. Prin urmare, 
este foarte important ca în cazul menopauzelor timpurii să se treacă la tratamentul de înlocuire a estrogenului. 

Femeile trecute de momentul menopauzei pot să ducă o viaţă activă şi plăcută. O alimentaţie adecvată şi 
exerciţiile fizice sunt foarte importante. Pe măsură ce femeia înaintează în vârstă, metabolismul ei se încetinește 
şi are nevoie de mai puţine calorii, dar ea are nevoie de suficient calciu pentru a preveni apariţia osteoporozei. 
Exerciţiile regulate vor întârzia apariţia osteoporozei şi vor conferi femeii o senzaţie de bine. Administrarea de 
calciu şi exerciţiile fizice pentru împiedicarea apariţiei osteoporozei sunt mult mai eficiente dacă au început cu 
câţiva ani înainte de menopauză. 

Speranţa de viaţă a femeilor a crescut şi prin urmare numărul de femei în anii post-menopauză este şi el 
în creştere. Schimbările fizice pe care le suferă o femeie ca rezultat al menopauzei nu o împiedică să se bucure de 
nişte ani plăcuţi, mulțumitori, productivi şi activi din punct de vedere sexual. Perioada poate fi una plină de 
optimism, de şanse, de împliniri (vezi şi ÎMBĂTRÂNIREA ȘI SEXUL; AMENSTRUAȚIA; SINDROMUL 
CUIBULUI PĂRĂSIT; TERAPIA DE ÎNLOCUIRE HORMONALĂ; PUSEURI; MAMOGRAFIE; TESTUL 
PAPANICOLAOU). 


MENSTRUAȚIE Ciclurile menstruale ale unei femei sunt rezultatul unui foarte complex proces de 
comunicaţie între hipotalamus (o zonă a creierului), glanda pituitară, OVARE şi UTER. Mesagerii acestei 
comunicaţii sunt HORMONII, substanţe chimice produse de glandele endocrine şi transportate cu ajutorul 
sângelui pentru a îşi exercita influenţa în locurile ţintă din organism. Deşi aceste procese sunt în mod evident 


interdependente, ciclurile hormonale ale femeilor sunt considerate a se grupa după trei criterii: 


e comunicații hormonale între hipotalamus, glanda pituitară şi ovare (ciclul hormonal); 
e dezvoltarea foliculilor ovarieni care conţin ovulele şi corpus luteum (corpul galben), care este 
partea din folicul rămasă după ce ovulul a fost eliberat (ciclul ovarian); 


e ciclul endometrial, sau uterin. 


Ciclurile femeilor vor fi discutate din aceste trei perspective, dar este necesar să nu uităm că ele sunt 


părţi integrante ale întregului ciclu reproductiv al femeii. 


Ciclul hormonal. Hipotalamusul produce un hormon numit „hormonul de eliberare a gonadotropinei” 


(GnRH), care stimulează glanda pituitară să secrete doi hormoni: hormonul de foliculino-stimulator (FSH) şi 


hormonul de luteinizare (LH), care influenţează activitatea ovarelor femeii. În timpul perioadei menstruale (sau 
chiar scurt timp înainte de ea), nivelul de FSH începe să crească şi face ca ovarele să înceapă dezvoltarea unuia 
sau a mai multor foliculi — un fel de chisturi umplute cu fluid, în care se dezvoltă ovulul. Peretele foliculului este 
construit din celule care, ca răspuns la stimulului FSH, produc ESTROGEN, hormonul feminin asociat cu 
excitarea sexuală şi cu trăsăturile sexuale secundare. Ca răspuns la nivelul crescut de FSH, un folicul devine 
dominant, creşterea lui depăşind-o pe a tuturor celorlalte. Acest folicul va produce cantităţi sporite de estrogen, 


iar nivelul sporit de estrogen va determina glanda pituitară să scadă producţia de FSH. 

Fig. p. 179 


Zile Endometru (mucoasa vaginală) Ovar Hormoni 


Menstruaţie 
Pregătirea ovulaţiei 


Pregătirea implantării 


Foliculul creşte 
Foliculul este străpuns 


Forme caracteristice pentru corpul galben 


Menstruaţie 


Zile fertile 


Ovulaţie 


Caption: Cele trei faze ale ciclului menstrual: Legenda: FSH: Hormonul foliculino-stimulator; E: 
estrogen; LH: hormon luteinizant; P: progesteron. 
Remarcaţi faptul că nivelul progesteronului scade considerabil în intervalul de 24 de ore care urmează 


ovulaţiei. 

Atunci când s-a atins un anumit nivel al estrogenului, menţinut de-a lungul unei perioade critice de timp, 
glanda pituitară va fi obligată să genereze o cantitate mare de LH (aşa-numita inundație LH). La rândul ei, aceasta 
cauzează maturizarea finală a ovulului şi pregătirea pentru fertilizare şi iniţiază lanţul de evenimente care duc la 


ovulaţie (ruptura foliculului şi eliberarea ovulului) în aproximativ treizeci de minute. Inundaţia LH mai are şi 


efectul transformării a ceea ce a mai rămas din folicul în ceea ce se numeşte corp galben. În vreme ce produsul 
hormonal principal al folicului este estrogenul, corpul galben produce o cantitate mare de PROGESTERON, pe 
lângă estrogen. 

Corpul galben are un timp de viaţă limitat, dacă femeia nu rămâne gravidă. Dacă rămâne însărcinată, 
atunci corpul galben continuă să producă estrogen şi progesteron. Altfel, producţia acestor hormoni încetează, iar 
nivelul de FSH creşte şi se iniţiază un nou ciclu. 

Ciclul ovarian. O fetiță se naşte cu toate ovulele pe care le va avea vreodată. Aceste ovule sunt 
înconjurate de un strat de celule, împreună cu care alcătuiesc foliculii. Foliculii rămân într-o stare latentă până 
când sunt selectaţi să se dezvolte, zece, douăzeci, treizeci, patruzeci sau chiar cincizeci de ani mai târziu. S-a 
estimat că la vârsta la care o fată începe să prezinte dezvoltarea sexuală secundară (pubertatea), ea are 
aproximativ patru sute de mii de foliculi dezvoltați — fiecare conţinând un „ovocit”, sau un ovul primitiv. În 
fiecare lună, încep dezvoltarea aproximativ o mie de asemenea foliculi. Acest lucru se întâmplă indiferent dacă ea 
are o perioadă menstruală, dacă ia pilule anticoncepţionale, dacă vrea să rămână însărcinată sau dacă alăptează un 
copil. Stadiile iniţiale de dezvoltare a acestor foliculi pare să aibă loc fără vreo stimulare hormonală externă. O 
dată ce foliculii ajung la o anume fază de dezvoltare, în celula granulară se creează o cavitate care se umple cu un 
lichid. În aproximativ această etapă, foliculul necesită niveluri crescute de FSH, pentru a continua creşterea şi 
dezvoltarea. Foliculul care este într-o stare de dezvoltare perfectă atunci când începe să crească nivelul de FHS va 
fi în măsură să devină dominant, creşterea şi dezvoltarea lui depăşindu-le pe ale tuturor celorlalţi foliculi. Acest 
folicul va produce cantităţi crescute de estrogen, iar ovocitul din interiorul lui este destinat ovulaţiei. Ceilalţi 999 


de foliculi sunt destinaţi atrofierii sau morţii, fără ca ovulul lor să fie vreodată eliberat. 

Legenda: 


Uter 
Vagin 


A. Endometrul 
B. Dopul cervical 
C. Endometrul desprins este eliminat 


D. Zona de desprindere 


1) Mucoasa uterină începe să crească după menstruaţie. 2) Acum este pregătită pentru implantarea 


unui ovul. 3) Dacă nu are loc nici o implantare, endometrul se distruge. 


După cum am remarcat, atunci când foliculul dominant ajunge la o anumită stare de dezvoltare, el 
produce o anumită cantitate de estrogen, pe o perioadă critică de timp, determinând glanda pituitară să elibereze o 
cantitate mare de LH. LH duce la maturizarea ovulului, care poate fi fertilizat; de asemenea, declanşează ruperea 
foliculului şi eliberarea ovulului, foliculul devenind un corpus luteum, corpul galben. Corpus luteum are o 
perioadă limitată de viaţă, de aproximativ douăsprezece zile, timp în care produce estrogen şi progesteron. Dacă 
nu survine sarcina, corpus luteum încetează să producă hormoni şi se atrofiază. Dacă rezultă o sarcină, la 
începutul acesteia se produce hCG, alt hormon, care stimulează corpus luteum să continue să fabrice cantităţi 
importante de estrogen şi progesteron, necesare pentru întreţinerea iniţială. În această situaţie, corpus luteum 
continuă să fie pe deplin funcţional în timpul primului trimestru de sarcină. Prima fază a ciclului ovarian, în 
timpul căreia foliculii sunt dezvoltați până la ovulaţie se numeşte faza foliculară (care se referă la ceea ce se 
întâmplă în ovar) sau faza proliferativă (se referă la schimbările din mucoasa uterului). Cea de-a doua fază a 
ciclului, de la ovulaţie până la sângerarea menstruală, se numeşte faza luteală. A treia fază, din timpul ciclului 


menstrual, se numeşte faza menstruală. 


Ciclul uterin. Cavitatea uterină este căptuşită cu un ţesut numit endometru, gros de aproximativ cinci 
milimetri. Membrana uterină suferă o serie de schimbări dramatice în timpul ciclului menstrual. 
În timpul etapei proliferative, ca reacţie la estrogen, membrana creşte şi se îngroaşă. O dată cu ovulaţia şi 
mai precis cu iniţierea producţiei de progesteron, membrana câştigă mai puţin în grosime, dar suferă o dramatică 
dezvoltare, pregătindu-se pentru o posibilă implantare a unui ovul fecundat. Printre aceste schimbări este secreția 
de fluid din glandele mucoasei, pentru hrănirea embrionului în timpul celor trei zile în care pluteşte liber în uter, 
înainte de a se ataşa de endometru. În absenţa unei implantări reuşite, producţia de estrogen şi progesteron 
încetează la cam douăsprezece zile după ovulaţie şi, fără o susţinere hormonală continuă, începe perioada 
menstruală. Perioada menstruală implică zdrenţuirea părţii superficiale a endometrului uterului. Cu iniţierea 


producţiei de hormoni a următoarei „recolte” de foliculi, începe dezvoltarea endometrului pentru un nou ciclu. 


Pe scurt, hormonii produşi de hipotalamus, glanda pituitară şi ovare orchestrează dezvoltarea 
inter-condiţionată a foliculilor ovarieni care conţin un ou în curs de maturizare şi a membranei uterului în care se 
va implanta ovulul, dacă va fi fertilizat. Dacă nu apare sarcina, ciclul feminin se repetă la intervale de aproximativ 
douăzeci şi opt de zile (vezi şi AMENOREEA; CURĂȚENIA ŞI MIROSURILE SEXUALE; MENOPAUZA; 
SINDROMUL PREMENSTRUAL (PMS); TAMPOANE, UMPLUTURI ȘI BUREŢI; ȘOCUL TOXIC). 


Aspectele culturale şi psihologice ale menstruației. În vremurile de demult, atitudinea în privința 
menstruației a oscilat între repulsie şi adulare. Unele culturi au sărbătorit acest eveniment lunar ca fiind de natură 
magică şi legat intim de reînnoirea vieţii. Dar cea mai întâlnită atitudine a fost aceea de a privi menstruaţia cu 
dezgust. În multe locuri, femeile aflate în menstruaţie erau ţinute departe de bărbaţi, uneori chiar în colibe 
destinate acestui scop. În vechiul Sumer, femeile purtau un ştergar specific, un „bandaj pentru sânge”, în timpul 
zilelor în care aveau menstruaţie. În acest timp, li se interzicea să atingă plantele sau recoltele şi erau privite ca o 


sursă de rău şi de boală. 


De-a lungul istoriei, mulţi au crezut că sângele menstrual este impur şi că un bărbat care intră în contact 
cu el, cum ar fi în timpul actului sexual, va fi otrăvit de acest sânge. Din acest motiv — greşit — unele societăţi au 
interzis sexul cu femeile aflate în perioada lunară. Evident, credinţa că în menstruaţie este ceva impur, nesănătos, 
este pură superstiție. Menstruaţia este un proces biologic perfect normal. Şi totuşi, ecouri ale acestor mituri 
ancestrale încă apar în credinţele care interzic femeilor să înoate, să urce sau să facă oricare alt act obişnuit, 
inclusiv cel sexual, în timpul menstruației. 

În fapt, menstruaţia nu debilitează corpul. Exerciţiile fizice, inclusiv înotul, sunt chiar foarte benefice în 
timpul ciclului; în general, femeile sportive se plâng mai puţin de crampe decât cele sedentare. Prin stimularea 
sistemului circulator, activitatea fizică ajută la atenuarea tensiunilor musculare şi la descongestionarea vaselor de 
sânge. În privinţa sexului, deşi multe femei prezintă o lipsă de interes în timpul ciclului, altele se bucură foarte 
mult de el. Orgasmul poate să uşureze temporar crampele slabe, prin accelerarea fluxului menstrual şi eliberarea 
tensiunilor. 

Altă atitudine greşită, dar persistentă, legată de menstruaţie este că ea debilitează intelectual şi fizic 
femeile. Superstiţiile susțin că în timpul menstruației, tot sângele părăseşte creierul femeii. Lumea nu mai crede 
astăzi în asemenea bazaconii, dar încă există credinţa că femeile sunt mai puţin raţionale în timpul perioadelor 
menstruale. O asemenea credință ar putea fi, de fapt, o profeție care se împlineşte singură: atitudinile mentale 


negative pot afecta experienţele din timpul menstrei, făcându-le mai neplăcute, atât psihic, cât şi fizic. 


Deoarece este foarte importantă o atitudine sănătoasă, optimistă, în privinţa perioadei menstruale, 
adolescenţii trebuie să fie învățați despre procesul natural pe care îl trăiesc, cel care într-o zi le va permite să 
aleagă să aibă copii. Fetele ar trebui să primească o îndrumare specifică despre schimbările corporale şi practicile 
igienice. Este de cea mai mare importanţă ca părinţii să demonstreze că sunt mândri de trecerea fetelor lor de la 


copilărie la maturitatea sexuală. Poate că nu este rău să se sărbătorească cumva prima menstruaţie. 


HANDICAPUL MENTAL ŞI SEXUL vezi PERSOANELE HANDICAPATE ȘI SEXUL 


MOAŞELE Moaşa este o expertă în sarcina şi naşterea normală. Ajutorul oferit de ea constă în 
susținerea NAŞTERII ca un proces fiziologic normal. Adesea, moaşele oferă o susţinere socială, emoţională, 
fiziologică şi nutriţională în timpul anului de purtare a copilului, pe lângă supravegherea schimbărilor fizice şi 
creşterea fătului. Moaşele le dirijează pe mame în timpul procesului de naştere şi au fost definite ca „femei care 
ajută alte femei să se ajute în timpul nașterii”. De fapt sensul germanic al cuvântului moaşă (midwife în engleză) 
este de „cu femeile”. 

În timp ce majoritatea naşterilor din America au sunt supravegheate de medici, în lume majoritatea 
covârşitoare a naşterilor sunt ajutate de moaşe. Iar acest lucru este valabil şi în ţările în curs de dezvoltare, şi în 
cele dezvoltate. În Statele Unite, la aproximativ 4% din naşterile din 1992 au participat moaşe, faţă de Europa, în 
care 75% dintre noii născuţi trec prin mâinile moaşei. Surorile-moaşe sunt surori medicale calificate care au făcut 
un curs suplimentar de moaşă. Cele mai multe programe de instruire au loc în instituţii medicale, deşi există acum 


şi programe susținute de comunităţi. Moaşele-îngrijitoare se consideră pe ele însele „echipă de obstetrică”, chiar 


lucrând împreună cu un obstetrician. Covârşitoarea majoritate a moaşelor-îngrijitoare asistă naşterile în cadrul 
unui mediu spitalicesc, în vreme ce celelalte lucrează în centre de naştere sau asistă naşterile la domiciliu. În 
America, moaşele-îngrijitoare au dreptul legal de a practica meseria în toate cele cincizeci de state, deşi 
regulamentele şi anvergura atribuţiunilor lor variază de la stat la stat. 

Există şi o categorie de moaşe care nu sunt surori medicale, provenind dintr-o mare varietate de medii 
educaţionale. Unele sunt pregătite în şcoli de moaşe din Statele Unite şi din străinătate, în vreme ce altele au 
învăţat în cadrul unei ucenicii. Cele mai multe au experienţă în naşterea acasă, foarte puţine lucrând în 
maternităţi. Este puţin probabil ca acestea să lucreze direct cu un obstetrician, deşi ele pot să facă trimiteri către 
doctori sau spitale. Statutul lor legal variază de la stat la stat. În unsprezece state există o activitate de certificare şi 


înregistrare a lor, meserie lor fiind recunoscută ca legală în alte nouăsprezece state. 


AVORT SPONTAN Pierdere timpurie spontană a sarcinii — avortul spontan — este cea mai comună 
complicaţie a SARCINII. Ea are loc în aproximativ 15% din sarcinile confirmate clinic, dar pierderea de sarcină 
foarte timpurie şi adesea nerecunoscută este de două sau trei ori mai mare. Rata de apariţie creşte o dată cu vârsta 
potenţialei mame. 

Cele mai multe avorturi spontane au loc datorită defectelor embrionului în dezvoltare, cum ar fi celule 
sau cromozomi anormali, implantare deficitară în uter şi poate şi alte cauze, necunoscute încă. Proporția mare de 
ţesuturi anormale găsite la embrionii avortaţi este o indicație a unui proces de selecţie naturală care împiedică 
dezvoltarea până la naştere a până la 95% din embrionii cu defecte (Vezi şi DEFECTE LA NAŞTERE). 

Sarcinile pierdute spontan se clasifică de obicei pentru a determina tratamentul medical adecvat. 
Doctorii folosesc de mult termenul medical de „AVORT” pentru a descrie pierderea spontană a sarcinii în faza ei 


incipientă, dar expresia „pierdere de sarcină” pare să fie preferată de paciente, înlocuind treptat termenul de avort. 


Totuşi, clasificarea medicală a pierderii sarcinii continuă să se bazeze pe cuvântul „avort”. 


Amenințarea de avort. Posibilitatea unei pierderi spontane a sarcinii este de obicei indicată de o emisie 
vaginală de sânge, care precede de obicei crampele uterine sau durerile la coloana vertebrală inferioară. La o 
EXAMINARE PELVIANĂ, colul uterin este închis. Până la 25% din femeile însărcinate sângerează într-o 
anume măsură, dar cam jumătate dintre ele vor continua să poarte sarcina până la naştere. Bătăile inimii fătului, 
care acum sunt detectabile cu ultrasunete din primele şase săptămâni de sarcină, au făcut mai precisă prezicerea 
posibilei iminenţe a unui avort spontan. Peste 95% din sarcini vor continua, dacă se demonstrează prin această 
tehnică existenţa vieții fătului. Prognosticul este mai rău dacă sângerările şi crampele se extind, nivelele 
hormonului hCG (gonadotropinele corionice umane) scad, sau uterul nu creşte în dimensiuni. Nu există nici o 
dovadă concludentă că vreun tratament, cum ar fi repausul la pat, evitarea acuplării sexuale sau medicaţia ar 
schimba cursul unei sarcini amenințate cu avortul spontan, dar o atitudine binevoitoare din partea doctorului este 
foarte importantă. Iniţial, este foarte indicat ca femeia să rămână acasă, lângă un telefon, până când se va 
determina dacă simptomele persistă sau încetează. Dacă evaluarea clinică indică faptul că embrionul nu mai este 
în viaţă, atunci se efectuează evacuarea uterului prin dilatarea colului uterin şi chiuretarea mucoasei interioare a 


uterului. Ocazional, unele femei așteaptă o pierdere spontană de sarcină. 


Avort inevitabil şi incomplet. Pierderea sarcinii nu este un eveniment, ci mai degrabă un proces. Ea 
este considerată iminentă atunci când hemoragia sau ruptura membranelor este însoţită de durere şi dilatarea 
colului uterin. Avortul spontan este incomplet atunci când produsele concepţiei au trecut doar parţial din cavitatea 
uterină prin col, sau sunt în vagin, însoţite de crampe şi hemoragii persistente (care pot fi inclusiv 
supraabundente). O examinare atentă a vaginului poate să ducă la un diagnostic. Deoarece la pierderile de sarcină 
inevitabile sau incomplete nu este posibilă supraviețuirea fătului, tratamentul va urmări evacuarea uterului, 


pentru a împiedica apariţia ulterioară a altor hemoragii sau infecţii. 


Avort complet. Pacientele supravegheate pentru iminenţă de avort sunt instruite să păstreze spre 
examinare toate țesuturile trecute prin col. La un avort spontan complet, durerea şi sângerarea încetează curând 
după ce toţi produşii concepţiei au fost evacuaţi. Dacă diagnosticul este sigur, nu mai este nevoie de o terapie 
suplimentară. Totuşi, în anumite circumstanţe, este necesar un chiuretaj, pentru a se asigura că uterul este complet 


evacuat. 


Avort ratat. În cazul unui avort ratat, expulzarea țesuturilor nu se produce timp de o perioadă lungă 
după moartea embrionului. Simptomele de sarcină regresează şi nu se mai detectează bătăile inimii fătului. Deşi 
cele mai multe paciente vor avorta în cele din urmă spontan, aşteptarea acestui eveniment poate stârni multe 
încercări emoţionale, iar multe femei vor prefera ca țesuturile să fie înlăturate pe cale chirurgicală. 

Avortul septic. Avortul cu infecţie (septic), pe vremuri principala cauză a morţii mamelor la naştere, din 
cauza condiţiilor clinice inadecvate în care se efectuau multe avorturi ilegale, este mult mai puţin frecvent în 
ultimii ani, pentru că legile liberale ale avortului au permis ca doctorii să efectueze legal avorturi femeilor cu 
sarcini nedorite. Femeile cu avort septic prezintă simptome ca febră, dureri abdominale şi uterine; în cazurile mai 
grave pot să ajungă la infecţie generalizată (septicemie) şi şoc. Terapia constă într-un tratament agresiv cu 
antibiotice şi prin evacuarea conţinutului uterului, de obicei într-o secţie de terapie intensivă. 

Avortul spontan repetitiv. Avortul spontan repetitiv se defineşte ca pierderea spontană a trei sau mai 
multe sarcini consecutive în primul lor trimestru. Asemenea avorturi spontane au primit foarte multă atenţie din 
partea mass-media şi în literatura medicală în ultimii câțiva ani. Diagnosticul şi tratamentul femeii care suferă de 
avorturi spontane repetitive este încă unul dintre cele mai dificile, în medicina reproducerii. Este necesară o 
cercetare a cromozomilor anormali, a anomaliilor uterine, a deficienţelor hormonale şi a factorilor imunologici 
pentru a determina factorii cauzali la mamă sau tată. 

O cauză majoră a pierderii sarcinii în al doilea trimestru (lunile patru-şase) este o dilatare prematură a 
colului uterin, cunoscută în medicină sub numele de cervix incompetent sau col uterin incompetent. Acest lucru 
se manifestă printr-o dilatare nedureroasă a colului uterin, ruperea membranelor şi apariţia pe lume a unui făt atât 
de imatur încât aproape niciodată nu va supravieţui. Colul uterin incompetent poate fi abordat printr-o procedură 
chirurgicală numită cerclaj, care constă într-o sutură pentru întărirea colului uterin. 

Avortul spontan este o problemă frustrantă atât pentru paciente cât şi pentru doctori. Adesea nu este 


suficient să i se afle cauzele, deoarece tratamentul nu este întotdeauna încununat de succes. În cele mai multe 


cazuri, avortul spontan nu înseamnă că la următoarea sarcină va avea loc un altul. Cu toate acestea, stabilirea unui 
raport de încredere şi aprecierea suferinţei încercate de aceste cupluri permite o discuţie completă între doctor şi 
cuplu în privinţa tratamentului avortului şi a viitoarelor sarcini (vezi şi SARCINA; ÎNGRIJIREA 
PRENATALĂ). 


POZIŢIA MISIONARULUI Vezi POZIŢII SEXUALE. 


AMANTA Vezi AVENTURILE. 


MOMENTUL DE INEVITABILITATE Chiar înainte ca bărbatul să ejaculeze, există o senzaţie 
premonitorie care marchează un punct de la care nu mai există întoarcere, atunci când EJACULAREA devine 
inevitabilă. Unii terapeuţi au numit aceasta „momentul de inevitabilitate”. O dată trecut acest prag, este prea 
târziu să se mai întârzie ejacularea; aceasta va avea loc fără ca bărbatul să o mai poată controla. Mulţi bărbaţi par 
să fie deranjaţi de ceea ce pare a fi pierderea controlului atunci când au loc ORGASMUL şi ejacularea. 
Recunoaşterea senzaţiei care precede ejacularea este o parte critică a terapiei sexului la bărbaţii care suferă de 
EJACULARE PRECOCE. Este necesar ca bărbatul să înveţe să recunoască senzațiile care apar înainte de 
momentul de inevitabilitate, pentru a putea învăţa cum să controleze timpii ejaculării. 

Evident, există şi un moment de inevitabilitate pentru femei, deşi acesta apare mult mai aproape de 
momentul orgasmului decât la bărbaţi. Totuşi, de vreme ce orgasmul feminin nu constituie o plângere curentă — 
într-adevăr, niciodată, practic, nu a fost definit ca plângere — există câteva referinţe la el în literatura medicală 
sau de popularizare. 

O tehnică obişnuită, recomandată de terapeuţii sexului, este ca bărbatul să se masturbeze lent de câteva 
ori, concentrându-se asupra senzaţiilor imediat premergătoare ejaculării, pentru a recunoaşte senzațiile 
premonitorii care îi spun că începe orgasmul, dar ejacularea încă nu este inevitabilă. În acel moment, el ar trebui 
să se oprească şi să îşi depărteze mâna de penis. Probabil că îşi va pierde parţial sau total erecţia fermă. Apoi se va 
putea stimula din nou, oprindu-se în aceleaşi condiţii. A treia oară va putea să se conducă până la momentul 
ejaculării. După câteva asemenea sesiuni de exerciţii, el poate să-i ceară partenerei să-l ajute să ajungă la 
momentul de inevitabilitate, instruind-o cum să oprească stimularea. Atunci când învaţă să îl recunoască la timp 
şi să oprească imediat stimularea sexuală, de foarte multe ori ejacularea nu va mai avea loc. 

Unii terapeuţi spun că este de înţeles că mulţi bărbaţi par să nu fie conştienţi de trecerea dintre începutul 
orgasmului şi punctul lui culminant din timpul ejaculării. Ei argumentează că pentru cei mai mulţi bărbaţi 
orgasmul este scopul activităţii sexuale şi deci ei sunt inconştienţi de senzațiile continue pe care le trăiesc şi de 
semnificaţiile lor fizice. Deoarece cei mai mulți bărbaţi nu au fost educați în privinţa diverselor senzaţii, ei nu sunt 
conştienţi că există timp disponibil pentru controlarea procesului. În consecință, ejacularea prematură (precoce) 
este una dintre cele mai des întâlnite disfuncţii la bărbaţi (vezi şi DISFUNCȚIILE SEXUALE LA BĂRBAȚI; 
TERAPIA SEXUALĂ). 


MONS PUBIS Vezi ORGANELE SEXUALE FEMININE; VULVA. 


NARCOTICELE Vezi AFRODISIACELE; SINDROMURILE DE ABUZ DE SUBSTANȚE LA 
FETUŞI ȘI COPIII NOU-NĂSCUȚI. 


NAŞTEREA NATURALĂ Ce poate fi mai firesc decât naşterea unui copil? Dacă fătul s-a dezvoltat în 
ritmul lui natural în timpul SARCINII, procesul natural al NAŞTERII se desfăşoară firesc şi independent de 
factorii externi. Travaliul îşi stabileşte propriul lui ritm şi copilul pe cale să fie născut se mişcă din mediul uterin 
în lumea de afară. Deşi o femeie poate să determine locul în care vrea să nască şi persoanele care vor fi prezente, 
ea nu poate controla modul în care se va desfăşura naşterea. 

Ce este naşterea naturală? Unii înţeleg prin ea naşterea unui copil fără ajutorul medicamentelor sau 
naşterea fără vreo intervenţie de nici un fel. Alţii includ în categorie orice naştere care are loc pe calea vaginală, în 
care femeia urmează un anumit set de reguli sau linii directoare care o ajută să treacă de travaliu. 

Cele mai multe metode de pregătire a naşterii se concentrează pe două direcţii: tehnici fără medicamente 
pentru minimizarea durerii şi educaţia în privinţa procesului naşterii. Prima asemenea metodă a fost introdusă de 
dr. Grandly Dick-Read în 1933. Acesta era adeptul folosirii relaxării şi a inspiraţiei profunde, fiind convins că 
durerea este rezultatul fricii şi al tensiunilor. Apoi a venit dr. Fernand Lamaze, cu un regim cu totul diferit de 
exerciţii de respiraţie folosite de femei pentru a putea face faţă durerii la naştere şi a o aduce la minim. O a treia 
metodă a fost discutată de dr. Robert Bradley, fondatorul „soţului-antrenor”. Acesta a recurs la o inspiraţie mai 
lentă, de data aceasta tatăl fiind „antrenorul”. Scriitorul şi chirurgul Michel Odent a pus accent pe intimitate şi 
întuneric care să faciliteze procesul natural şi a susținut utilizarea bazinelor cu apă pe timpul travaliului. 

Astăzi, cele mai multe spitale oferă propriile lor cursuri în materie de naştere. În plus, există mulţi 
profesori independenţi, care pot fi recomandaţi de o moaşă sau de un doctor. Asemenea cursuri independente pot 
să ofere câteva avantaje: clase cu mai puţini elevi, care se bucură de atenţia profesorului, o orientare în direcția 
îngrijirii în maternitate, capacitatea de a privi cu un ochi critic rutina dintr-un spital şi o informaţie mult mai 
actuală drept ghid pentru a înţelege ştiinţa înnăscută a corpului care duce la naştere. 

Nici una dintre metodele de uz curent nu oferă „naşterea fără durere”. Dar, de să se evite folosirea 
medicamentelor, când ele pot să elimine durerea din timpul naşterii? Medicamentele au tendinţa să interfereze cu 
procesele naturale ale corpului. De exemplu, anestezia şi sedativele pot încetini contracţiile sau să le facă mai 
puţin eficiente; multe femei vor avea nevoie de un aport artificial de hormoni pentru a mări amplitudinea 
travaliului. În timpul fazei de împingere, medicamentele care uşurează durerea pot să interfereze cu capacitatea 
femeii de a continua, mărind rata de utilizare a forcepsului, de extracţie prin aspirație şi de OPERAȚIE 
CEZARIANĂ. Mai mult, multe femei au senzaţia că medicamentele le jefuiesc de experienţa plenară a naşterii 
(vezi şi NAŞTEREA; ANESTEZIA EPIDURALĂ ÎN TIMPUL NAŞTERII). 

În ultimă analiză, naşterea este mai mult decât o metodă. Esenţa „naşterii naturale” este respectul pentru 
înţelepciunea procesului naşterii, încrederea în ceea ce face natura, ca fiind cel mai eficient mod pentru orice 


mamă şi orice copil. Atunci când o femeie este învățată să depăşi 


că durerea şi frica, ea va putea să lucreze în 


armonie cu travaliul, reducând sau eliminând nevoia de intervenţie exterioară. Ea poate fi mobilă de-a lungul 


travaliului, alegându-şi poziţiile care permit forţei de gravitație să faciliteze procesul naşterii, femeia fiind în tot 
acest timp pe deplin conştientă şi putând să primească copilul în braţele ei nerăbdătoare (vezi şi METODA 
LAMAZE; MOAȘELE). 


PLANIFICAREA NATURALĂ A FAMILIEI Metoda de CONTROL AL NAŞTERILOR bazată pe 
ABSTINENȚĂ în timpul în care se presupune că femeia este fertilă este cunoscută sub numele de „planning 
familial”. Există mai multe metode prin care se stabileşte intervalul de timp, dar nici una dintre ele nu este 
infailibilă şi de aceea planificarea de acest tip are o rată de eşec de 20% la utilizarea tipică, ceea ce înseamnă că 
într-un an 20 de femei dintr-o sută care folosesc această metodă vor rămâne gravide. (Ratele sunt mult mai mici 
pentru utilizarea perfectă, ajungând la 9 pentru metoda calendarului folosită singură şi la 3 pentru metoda 
termometrică descrisă mai jos.) Pe de altă parte, aceleaşi metode pot fi folosite şi pentru a ajuta planificarea unei 
sarcini în cazul în care o femeie are greutăţi în a concepe sau în situaţia în care este important momentul apariţiei 
pe lume a copilului. 

Prima dintre aceste metode este cea a calendarului, sau a „ritmului”. Femeia trebuie să înregistreze timp 
de mai multe luni datele de apariţie a ciclului, pentru a aprecia regularitatea acestuia. Manualele spun că o femeie 
ovulează la paisprezece zile după încheierea ciclului, dar nu este o regulă absolută. Unele femei au un ciclu 


regulat, în vreme ce la altele acesta variază puternic. Pentru a fi „sigură”, o femeie trebuie să afle care este cel mai 
lung şi care este cel mai scurt ciclu şi apoi să facă puţină matematică, ţinând cont că spermatozoidul poate să 
trăiască în sistemul ei reproductiv timp de câteva zile, ca şi ovulul, care poate supravieţui douăzeci şi patru de ore 
sau mai mult, astfel încât trebuie să existe o limită de siguranţă de cel puţin opt zile. Pentru cele mai multe cupluri, 
asta înseamnă că nu trebuie să se angajeze în nici un CONTACT SEXUAL neprotejat timp de aproximativ zece 
zile din jurul mijlocului ciclului feminin. 

Altă cale de a calcula perioada sigură este folosirea metodei temperaturii bazale a corpului. Temperatura 
corporală bazală este temperatura de dimineaţă a corpului, dinainte de scularea din pat. Dacă o femeie este la 
ovulaţie, temperatura bazală a corpului ei va fi cu 0,4-0,8 grade mai înaltă decât temperatura corporală normală. 
Pentru a calcula bine, femeia trebuie să ţină o evidenţă a temperaturilor de dimineaţă, astfel încât să poată face o 
comparaţie, iar metoda aceasta trebuie folosită în conjuncție cu metoda calendarului, pentru a avea o idee cam 
când să aştepte ovulaţia, pentru că orice spermatozoid aflat deja în drum spre ovul poate să o lase gravidă. Există 
şi alţi factori care pot să mărească temperatura bazală a femeii, cum ar fi o infecție sau o răceală banală. De aceea, 


femeia trebuie să-şi păstreze sănătatea corporală generală atunci când foloseşte această metodă. 


ek 

Ciclu Ciclu 


În timpul ovulaţiei, temperatura corporală a femeii creşte uşor. 


ok 


Metoda mucusului cervical cere ca femeia să observe schimbările mucusului colului uterin. În mod 
normal, mucusul este opac şi vâscos, dar cu câteva zile înainte de ovulaţie va deveni clar şi lunecos, întinzându-se 
între degete ca un albuş de ou. Atunci când se întâmplă acest lucru, femeia trebuie să se abţină de la contacte 
sexuale sau să folosească o metodă de barieră. Dintre cele trei metode, aceasta este cea mai puţin eficientă, cu o 
rată de graviditate de 40% pe an. 

O combinaţie a acestor trei metode, numită metoda simptotermală, este, evident, mai eficientă decât 
oricare altă metodă de planning familial luată de una singură. Ultima metodă, numită metoda post-ovulaţiei, cere 
ca femeia să se abţină de la contacte sexuale sau să folosească o metodă de barieră de la începutul ciclului până în 
dimineaţa celei de-a patru zile după ovulaţia prezisă, adică mai mult de jumătate din timpul ciclului ei menstrual. 

Metodele de planning familial sunt lipsite de riscuri, nu au nici un fel de efect secundar, nu costă foarte 
mult să fie implementate şi sunt acceptate de cele mai multe grupuri religioase. Cu cât vor studia mai mult 
utilizarea planificării familiale naturale, femeile vor deveni tot mai experte în folosirea acestor tehnici. Pentru 
oricine doreşte să utilizeze aceste metode, este recomandabilă urmarea unui curs. Totuşi, planificarea naturală a 
familiei este departe de a fi sigură, chiar dacă este practicată perfect. Există factori suplimentari care pot reduce 
serios eficienţa acestui tip de control al naşterilor, cum ar fi infecțiile, insomniile, efectul de fus orar după o 
călătorie cu avionul, care modifică şi temperatura bazală a corpului, sau secrețiile vaginale care afectează 
mucoasa colului uterin. În sfârşit, planificarea naturală a familiei nu oferă nici o protecţie împotriva BOLILOR 
CU TRANSMITERE SEXUALĂ. 


COPIII NOU-NĂSCUȚI Îndată după naştere, nou-născutul este încă ataşat de PLACENTĂ prin 
intermediul cordonului ombilical. De obicei, cordonul ombilical este prins cu ajutorul a două cleme de plastic sau 
de metal, plasate la cam zece centimetri distanță una de alta şi la cam douăzeci şi cinci de centimetri de punctul de 
intrare a cordonului în abdomenul copilului. Porțiunea dintre cleme este apoi tăiată, cam la treizeci de secunde de 
la naşterea copilului. 

Acum mulți ani, copiii erau ţinuţi de picioare de către OBSTETRICIAN şi li se dădea o palmă la fund. 
Această practică a fost abandonată, deoarece ţinerea copilului de picioare poate să dea naştere unor probleme la 
şold. În schimb, acum copilul este plasat cu faţa în sus într-un pătuţ încălzit şi examinat imediat după naştere. 
Dacă nou-născutul nu prezintă probleme, el poate fi plasat pe abdomenul mamei, de obicei cu burtica în jos. 

Îndată după naştere, pielea copilului este încă acoperită cu un înveliş lunecos, cenușiu, numit „vernix 
caseosa”. De asemenea, poate să fie acoperit şi cu mucus şi sânge. Capul copilului poate să nu prezinte forma lui 
normală, rotundă, fiind alungit şi ascuţit. După naştere, pielea copilului poate fi uscată şi acoperită cu materiale 
termoizolante, pentru a se evita pierderea de căldură şi scăderea temperaturii corporale. 

Îndată după naştere, este verificată starea de sănătate a copilului, pentru a se identifica problemele 
imediate. Acest lucru se face între un minut şi cinci minute după naştere. Copilul primeşte o notă în cadrul a ceea 


ce se numeşte sistemul de notare Apgar, numit aşa după dr. Virginia Apgar, doctorul care l-a imaginat. În cadrul 


notării Apgar, există cinci semne vitale separate, fiecare având trei valori posibile: 0, 1 şi 2. Zero este cea mai rea 
şi doi cea mai bună notă. La sfârşitul evaluării, se face suma celor cinci note. Cele cinci caracteristici analizate 
sunt: 

— ritmul cardiac al copilului 

— respiraţia copilului 

— tonusul muscular al copilului 

— reflexele copilului 


— culoarea copilului 


O notă Apgar între 8 şi 10 indică faptul că nu este nevoie de un ajutor suplimentar, în timp de un copil cu 
nota 4 are nevoie de mai multă îngrijire intensivă. 

Doar un mic număr de nou-născuţi (mai puţin de unu din o sută) necesită o îngrijire intensivă. Aceasta 
poartă numele de „resuscitarea nou-născutului” şi urmează o procedură strictă, numită ABC: 

A eliberarea căilor respiratorii (Airway) 

B începerea respirației (Breath) 

C menţinerea circulaţiei (Circulation) 

Dacă nou-născutul are probleme respiratorii, i se aspiră fluidele şi secrețiile din gură, nas şi alte căi 
aeriene, cu ajutorul unei mici pompe în formă de pară, sau al unui cateter de plastic legat la un dispozitiv de 
aspirație. Apoi pe nasul şi gura copilului este plasată o mască şi i se pompează prin presiune oxigen în plămâni, 


folosindu-se un sac pneumatic legat de mască. În rarele cazuri în care copilul tot nu va reuşi să respire singur, i se 


va plasa un tub de plastic în trahee, pentru a alimenta plămânii cu oxigen. 

Cei mai mulţi copii sunt sănătoşi şi sunt trimişi în salonul de nou-născuţi. Totuşi, dacă un copil a avut 
probleme sau dacă este prea mic, el poate fi dus în secţia de îngrijire intensivă neonatală, pentru continuarea 
tratării lui. Copiii aduşi aici sunt din grupa celor care sunt prea mici fie pentru că sunt prematuri, fie pentru că nu 
s-au dezvoltat suficient în interiorul uterului, copiii cu infecţii şi cei cu malformații congenitale (vezi şi SIDA; 
DEFECTE LA NAŞTERE; SINDROMURILE DE ABUZ DE SUBSTANȚE LA FĂT ŞI LA NOU-NĂSCUT; 
GRIJA PRENATALĂ; BOALA RH). 


POLUȚIILE NOCTURNE Curând după începerea pubertăţii, atât băieţii, cât şi fetele încep să aibă 
vise erotice în timpul somnului. La băieți, aceste sunt adesea însoţite de ORGASM şi EJACULARE, situaţii 
cunoscute sub numele de emisii sau poluţii nocturne, sau „vise umede”. Fetele adolescente pot să aibă vise erotice 
în care să survină o creştere a secreţiilor vaginale şi orgasm. 

Încă nu se ştie dacă visul erotic precede excitarea sexuală şi emisia nocturnă în timpul somnului sau 
dacă emisia nocturnă din timpul stării de somn numite REM (Rapid Eye Movements - mişcări oculare rapide) 
este cea care generează visul erotic. Cauzele orgasmelor şi poluţiilor nocturne nu sunt nici ele complet cunoscute, 
dar cercetătorii au emis ipoteza că ele se pot datora stimulării genitale prin frecarea de lenjeria de noapte strânsă 
pe corp; activităţii sexuale fără eliberarea de tensiuni; dorințelor sexuale pe care persoana nu poate sau nu vrea să 


le îndeplinească în timpul orelor de veghe; sau se datorează nevoii persoanei de a urina. 


Conform lui Alfred Kinsey, cei mai mulţi bărbaţi au avut poluţii nocturne la un moment dat al vieții 
(unii timp de mai mulţi ani) şi cel puţin o treime din totalul femeilor au mărturisit că au trăit vise erotice care au 
dus la orgasm. Conţinutul viselor erotice, ca al oricărui vis, poate să reflecte imagini care în timpul stării de veghe 
nu sunt luate în calcul, cum ar fi sexul cu parteneri interzişi sau acte sexuale bizare. Visele erotice şi orgasmele 
pot să apară în orice moment al vieţii, dar ele sunt cel mai mult întâlnite de la adolescenţă până la peste douăzeci 


de ani la bărbaţi şi în jur de patruzeci de ani la femei (vezi şi IMPOTENȚA; PUBERTATEA). 


SEXUL NON-MARITAL Termenul de sex premarital a fost utilizat pentru a descrie spectrul de relaţii 
sexuale interpersonale în care se angajează persoanele tinere până la data căsătoriei. Dar cuvântul „premarital” 
este nepotrivit şi adesea incorect față de realitățile sfârşitului de mileniu. El implică ideea că toată lumea se va 
căsători când va şi că tot sexul premarital nu este decât un simplu preludiu la cel marital. De exemplu, se poate 
aplica acest termen unui bărbat de cincizeci şi nouă de ani, care a ales să nu se căsătorească, dar care a avut 
dintotdeauna o viaţă activă heterosexuală? Oare el se angajează în sex premarital? Sau o femeie divorțată de 
patruzeci şi doi de ani, care continuă să fie activă heterosexual: activitatea ei sexuală trebuie să se numească 
premaritală, sau postmaritală? Problemă similară o ridică şi activitatea homosexuală, deoarece, cu puţine 
excepţii, homosexualii nu au dreptul să se căsătorească între ei. Un termen mai precis ar fi acela de sex 
non-marital, altfel spus acte sexuale de orice tip între două persoane care consimt şi care nu sunt căsătorite una cu 
alta la timpul respectiv. Dacă unul dintre parteneri sau amândoi sunt căsătoriţi în acea perioadă, atunci se poate 


folosi și termenul de sex extramarital (vezi şi ADULTERUL; AVENTURILE; DISCRIMINAREA SEXUALĂ). 


NORPLANT O metodă foarte eficientă şi reversibilă de CONTROL AL NAȘTERILOR. Din 10.000 
de femei care folosesc Norplant timp de un an, doar 4 vor rămâne gravide. Cauza acestei foarte înalte rate a 
eficienţei este faptul că, o dată implantat, nu mai poate fi folosit eronat. Ca şi CONTRACEPTIVELE ORALE, el 
împiedică sarcina prin folosirea hormonilor, dar în loc să se ia o pilulă zilnic (ceea ce unele femei uită din când în 
când), şase implanturi subţiri, asemănătoare cu chibriturile de carton, sunt inserate sub pielea părţii de sus a 
braţului femeii, eliberând încontinuu hormoni. Hormonul folosit se numeşte levonorgestrel. El este similar 
PROGESTERONULUI, care este un hormon natural secretat de ovare, şi împiedică ovarele să elibereze ovule. 
De asemenea, îngroaşă mucusul femeii, împiedicând spermatozoizii să ajungă la eventualul ovul scăpat. În 
acelaşi timp, un eventual ovul fertilizat este împiedicat să se ataşeze de uter. Norplant este eficient timp de cinci 
ani. 

Costul iniţial al Norplantului — la ora aceasta în jur de 500 de dolari — este înalt, dar este o metodă 
economică de control al naşterilor, pentru că durează cinci ani. 

Există unele efecte secundare posibile. Cel mai obişnuit este o hemoragie menstruală neregulată. După 
nouă luni, de obicei perioada menstruală se normalizează, dar unele femei vor avea menstre neregulate de-a 
lungul tuturor celor cinci ani. De obicei, femeile au hemoragii menstruale mai puţin abundente atunci când 
folosesc Norplant decât înainte de introducerea implantului. Alte posibile efecte secundare includ dureri de cap, 


modificări de greutate, apariţia sau pierderea părului facial, ovare şi trompe uterine mărite. Ca şi în cazul pilulei, 


combinaţia dintre Norplant şi fumat măreşte riscul de atacuri de cord şi de apoplexie la femeile de peste treizeci şi 
cinci de ani. 

La cele mai multe femei, implanturile sunt invizibile, deşi ar putea fi remarcate la cele foarte 
musculoase sau la cele foarte slabe. Orice cicatrice lăsată de implant ar trebui să fie aproape invizibilă. Totuşi, 
implantul se poate simţi la pipăit, iar unele femei au făcut observaţia că dacă un bărbat simte implantul, atunci ar 
putea să creadă că femeia s-a implicat în relaţii sexuale cu el doar pentru că ea nu poate deveni însărcinată. Este 
un argument la care femeia ar trebui să aibă deja un răspuns. 

Ca şi în cazul pilulelor de control al naşterilor, Norplant nu poate preveni BOLILE CU 


TRANSMITERE SEXUALĂ. Femeile cu mai mulţi parteneri ar trebui să apeleze la prezervative. 


ALIM 


ARE ŞI SARCINĂ Vezi SARCINA ŞI ALIMENTAŢIA; ÎNGRIJIREA PRENATALĂ. 


NIMFOMANIA Este un termen folosit înainte pentru a descrie comportamentul unor femei cu un 


apetit sexual patologic. Cuvântul „nimfomană” a fost folosit în general cu sensul de femeie cu un LIBIDO 
„anormal”, care o îndeamnă să caută în mod constant parteneri sexuali. Comunitatea terapeutică nu mai 
recunoaşte nimfomania drept o boală, deşi unii bărbaţi se bucură să fantazeze pe tema unor femei „nimfo”. 

Din punct de vedere istoric, termenul reprezintă o prejudecată — aceea că o femeie care îşi doreşte 
multe întâlniri sexuale este deviantă sau „supra-sexuată”. În realitate, dacă activităţile sexuale ale unei persoane 
sunt autentic satisfăcătoare şi nu au consecinţe negative, o tendinţă sexuală accentuată nu este nici rea şi nici 
nesănătoasă. 

Totuşi, impulsul sexual poate deveni o problemă atunci când interferă serios cu munca, sănătatea sau 
sistemul de relaţii ale unei persoane, sau dacă îndeamnă persoana să caute în mod constant situaţii sexuale 
riscante, dintre care nici una nu este cu adevărat satisfăcătoare. Dar cauza primordială a unei asemenea 
comportări imperative nu este aşa-numita nimfomanie. O femeie poate să încerce să se folosească de întâlnirile 
sexuale pentru a îşi împlini necesităţile ei emoţionale. Dacă o persoană simte că obiceiurile ei sexuale au devenit 


prea imperative, sfatul unui psiholog ar putea fi de ajutor (vezi şi HIPERSEXUALITATEA; SATIRIAZA). 


OBSCENITATEA Definiţia obscenităţii este strictă: orice limbaj, material sau comportament care este 
considerat din punct de vedere social sau legal obscen — adică desfrânat, dezgustător, sau care incită intenţionat 
la excitarea sexuală, de o manieră jignitoare. Dar termenul de obscenitate nu este întotdeauna folosit în context 
sexual. În fapt, mulţi consideră că violenţa excesivă de la televizor este mai obscenă decât materialele explicit 
sexuale. Pentru scopurile prezentei enciclopedii, vom considera obscenitatea numai sub aspectul ei sexual. 

PORNOGRAFIA constă în literatura şi arta considerate obscene. Dar termenii nu sunt în întregime 
sinonimi. Obscenitatea se poate referi — şi chiar o face — la limbajul vorbit, la gesturi, mişcări şi acţiuni, ca şi la 
literatură şi artă. Problema etichetării drept obscen a unui lucru este subiectivismul aprecierii. Ceea ce o persoană 
poate să considere obscen poate fi pentru altcineva perfect acceptabil şi aducător de plăcere. Indivizii din aceeaşi 


comunitate pot să aibă gusturi şi senzaţii complet diferite despre ceea ce este indecent şi dezgustător. 


Mulţi oameni au o mare plăcere în a folosi un limbaj sau materiale vizuale obscene. În cadrul multor 
cupluri, excitarea sexuală este crescută atunci când cei doi îşi vorbesc „murdar” unul altuia sau când privesc filme 


porno. O problemă survine dacă cei doi au păreri diferite despre ce este acceptabil. Nimeni nu ar trebui să încerce 


vreodată să îi impună unui partener reticent să participe la ceva care îl dezgustă. Între adulţi care consimt, în 
liniştea dormitorului, dacă nimeni nu este afectat şi ambii parteneri receptează plăcere, orice „îţi trece prin minte” 


este perfect acceptabil. 


OBSTETRICIAN Un obstetrician este un medic care s-a pregătit special să aibă grijă de femeile 
gravide în timpul SARCINII şi apoi în timpul travaliului şi al naşterii. Pregătirea unui obstetrician include o 
perioadă de rezidenţiat de câţiva ani, după absolvirea facultăţii de medicină. Doctorul obstetrician este pregătit şi 
ca ginecolog (specialist în sănătatea aparatului reproductiv al femeilor). 

Femeile se duc la obstetrician fie pentru că plănuiesc să rămână gravide, fie pentru că sunt deja gravide. 
De obicei, se recomandă consultarea unui obstetrician atunci când se planifică graviditatea, pentru că dacă există 


probleme de sănătate, ele trebuie să fie rezolvate mult înainte ca femeia să rămână gravidă. 


COMPLEXUL OEDIP Una dintre pietrele de temelie ale teoriei psihanalitice este complexul lui 
Oedip, numit astfel de către Sigmund Freud. Este vorba de unul din stadiile-cheie ale STADIILOR 
DEZVOLTĂRII PSIHOSEXUALE la băieţi. După Freud, stadiul oedipian al dezvoltării este caracterizat de un 
ataşament intens față de mamă şi de rivalitatea cu tatăl. Acestea sunt însoţite de sentimente de vinovăţie pentru 
aceste dorinţe incestuoase şi o teamă de castrare drept o pedeapsă la îndemâna tatălui. Freud a formulat şi 
complexul dezvoltării fetelor, mult mai complicat, numit al Electrei, în care iubirea față de mamă, obiectul iniţial 
al afecțiunii fetelor, se schimbă dramatic în iubirea faţă de tată. La fete, complexul Electra este însoţit de 
asemenea de sentimente de vinovăţie şi de teama de pedeapsă. 

Numele de Oedip se referă la legenda Greciei Antice, în care Laios, regele Tebei, a fost avertizat că un 
fiul al lui, nenăscut încă, îl va omori. locasta, regina, a dat naştere unui fiu, iar regele a poruncit ca pruncul să fie 
lăsat să moară pe versantul unui munte. Dar copilul a fost găsit şi adoptat de regele Polibius, care l-a crescut ca pe 
propriul copil. După ce a crescut, Oedip l-a întâlnit pe Laios, s-a certat cu el şi l-a omorât. Călătorind, Oedip a 
întâlnit Sfinxul, care l-a obligat să-i răspundă la „ghicitoarea vieţii”. Drept recompensă pentru rezolvarea 
enigmei, Oedip a fost făcut rege al Tebei şi s-a căsătorit cu propria mamă, locasta. Dar zeii l-au pedepsit pentru 
relaţia incestuoasă; sfârşitul tragic este că locasta se spânzură, iar Oedip îşi scoate ochii cu broga folosită de 
regină pentru a susţine rochiile (vezi şi FREUD, SIGMUND). 


PERSOANELE ÎN VÂRSTĂ ŞI SEXUL (Vezi ÎMBĂTRÂNIREA ŞI SEXUL). 


CONTRACEPTIVELE ORALE Numite adesea sub termenul generic „Pilula”, contraceptivele orale 
sunt o metodă de CONTROL AL NAȘTERILOR în care femeia ia o doză zilnică de HORMONI, care împiedică 
ovarele să producă ovule. Metodă convenabilă şi sigură de control al nașterilor, contraceptivele orale pot fi 


considerate una din cauzele principale ale REVOLUȚIEI SEXUALE care a început în anii 1960, pentru că rata 


lor înaltă de eficienţă a eliberat femeile de spectrul unor sarcini nedorite. La o utilizare tipică, pilula are o rată de 
eşec de doar 3 la o sută de femei pe an la utilizarea medie, iar la o utilizare perfectă această rată scade la o 
fracțiune de procent. 

Există două tipuri de contraceptive orale — pilule combinatorii, care conţin doi hormoni, ESTROGEN 
şi progesteron, şi mini-pilulele, care conţin numai progesteron. Pilula lucrează prin împiedicarea ovarelor femeii 
să elibereze ovule. Mini-pilulele pot împiedica şi ele ovulaţia, dar au şi efectul de îngroşare a mucusului cervical, 
împiedicând sperma să ajungă la un eventual ovul. Mini-pilulule mai împiedică şi eventualul ovul fertilizat să se 
implanteze pe peretele uterului. 

Primele pilule conţineau doze destul de mari de hormoni şi s-a ridicat problema dacă nu cumva ele 
prezintă efecte secundare, inclusiv un risc crescut de cancer şi un libido redus. Deoarece dozele hormonale au 
scăzut, aceste riscuri au fost puternic reduse, deşi pilula nu este recomandată femeilor fumătoare de peste treizeci 
şi cinci de ani. S-a descoperit că pilula reduce riscul unor tipuri de cancer, cum ar fi CANCERUL OVARIAN sau 
CANCERUL UTERIN. Datorită pericolelor asociate cu complicațiile unei sarcini, cele mai multe femei preferă 
să ia pilula, care este o metodă eficientă de control al nașterilor, decât să nu o ia. 

Există şi unele efecte secundare minore pe care femeile le suportă, inclusiv sângerări între cicluri, 
pierdere sau câştig în greutate, o anumită înmuiere a sânilor, greață şi vomă. Aceste dificultăţi dispar adesea după 
primele trei luni de utilizare. 

Adevăratul pericol important, care trebuie menţionat, este acela că pilula nu previne BOLILE CU 
TRANSMITERE SEXUALĂ, iar dacă femeia nu are o relaţie stabilă, monogamă, trebuie folosit un prezervativ, 
ca măsură profilactică. Cealaltă măsură de precauţie pe care trebuie să o ia femeile care utilizează pilula este că nu 
trebuie să uite să o ia zilnic. Chiar dacă femeia nu se angajează în CONTACTE SEXUALE foarte des, dacă omite 
să ia pilula într-o zi şi după aceia reia administrarea, s-ar putea să nu mai fie eficientă. 

Contraceptivele orale trebuie să fie prescrise de un doctor după o examinare care costă între 35 şi 125 de 
dolari la un cabinet privat din Statele Unite (la o clinică este mai ieftin). O doză lunară de pilule de control al 


naşterilor costă între 15 şi 25 de dolari, dar, repet, la o clinică ne putem aştepta la costuri mai mici. 


SEXUL ORAL Un termen comun, care se referă la contactele între gură şi organele genitale. Atunci 
când bărbatul se foloseşte de gură şi de limbă pentru a stimula CLITORISUL sau labiile partenerei, sexul oral 
poartă numele de CUNILINGUS. Stimularea orală a PENISULUI bărbatului de către gura şi/sau limba partenerei 
este cunoscută sub numele de FELAȚIE. Plăcerea simultană a ambilor parteneri prin sex oral este cunoscută 
colocvial sub numele de POZIȚIA ŞAIZECI ŞI NOUĂ. Aceste acte sexuale ale femeilor şi bărbaţilor pot fi atât 
între parteneri heterosexuali, cât şi între parteneri homosexuali. Deşi până recent sexul oral a fost blamat frecvent 
în cadrul civilizaţiei occidentale, există dovezi din opere artistice şi artefacte că în antichitate el a fost mult mai 
acceptat. Reprezentări artistice din Asia şi alte părţi ale globului tind să susțină părerea că sexul oral nu este un act 
sexual neobişnuit. Statuile şi basoreliefurile din India, dintr-un context religios şi reprezentările din 
KAMASUTRA au descris sexul oral alături de multe alte variante ale activităţii sexuale. 

Primele manuale sexuale tratau sexul oral drept o parte esenţială a PRELUDIULUI, înainte de 


penetrarea care duce la orgasm şi de EJACULARE. Astăzi, se pare că există un interes sporit în utilizarea sexului 


oral ca o metodă mai sigură decât coitul prin care bărbatul să aducă femeia la ORGASM. Pentru multe cupluri, 
sexul oral reprezintă o metodă ca oricare alta de producere a plăcerii sexuale, iar actul poate să culmineze cu 
orgasmul şi ejacularea fără ca bărbatul să se mişte ca să penetreze femeia. 

În absenţa unor programe adecvate de educaţie sexuală, cei mai mulţi oameni din trecut au fost nevoiţi 
să înveţe despre sexul oral de la alţii, care puteau să fie la fel de neştiutori. Urologii au raportat că unele femei, 
probabil influențate de unii termeni din limbajul străzii pentru sexul oral (de pildă, „a cânta la flaut”) şi-au rănit 
partenerii suflând aer în uretră. 

Recent, expresiile argotice de tipul „a da m...” par să capete popularitate în vorbirea curentă în dauna 
expresiei mai culte de „sex oral”. Limitările acestor termeni la contactul oral-genital par să reflecte punctul de 
vedere istoric că sexul ar trebui să se concentreze asupra organelor genitale, în vreme de alte forme de stimulare 
sexuală care implică limba sau gura şi alte părţi decât cele genitale nu sunt considerate variante ale sexului oral 
(de exemplu, stimularea zonei anale ori a sânilor). 

Multe persoane îşi folosesc limba şi gura pentru a săruta ori linge părţi non-genitale ale corpului 
partenerului. Câtă vreme nu există un termen consacrat pentru această formă de sex oral, se foloseşte o expresie 
veche pentru SARUTUL si linsul corpului, inclusiv organele genitale: „călătoria in jurul lumii”. Sexul oral este 
un bun exemplu despre insuficienta dezvoltare a unei terminologii adecvate pentru descrierea tuturor aspectelor 
comportamentului uman (vezi şi HOMOSEXUALITATEA; TEHNICILE SEXUALE LESBIENE; SEXUL 
SIGUR). 


ORGASMELE MULTIPLE William H. Masters şi Virginia Johnson, pionierii americani ai cercetării 
sexuale (vezi MASTERS ŞI JOHNSON) au scris în Reacţiile sexuale umane (1966) că cele mai multe femei care 
au participat la studiu considerau că o auto-manipulare a zonei Muntelui lui Venus cu ajutorul unui vibrator 
produce nu numai o excitare de un tip care duce la cel mai rapide şi mai intense orgasme, ci duce şi la orgasme 
multiple în timpul unui singur episod sexual. Masters şi Johnson i-au scris unui coleg: 

Femeia medie, la o excitare optimă, va fi în mod normal satisfăcută cu trei până la cinci orgasme induse 
manual; în vreme ce stimularea mecanică, precum şi cea cu un vibrator electric, este mai puţin obositoare şi îi 
permite sesiuni de stimulare mai lungi, de o oră sau mai mult, timp în care ea ar putea avea douăzeci până la 
cincizeci de orgasme consecutive. 

Cam în aceeaşi vreme, Mary Sherfey, psihanalistă, a scris într-un articol din Journal of American 
Psychoanalytic Association (pe care l-a reluat în cartea ei The Nature and Evolution of Female Sexuality), din 
care cităm: 

În practica clinică, mi-au atras atenţia un număr de femei căsătorite şi necăsătorite care folosesc 


vibratoare electrice pentru a obţine până la cincizeci de orgasme într-o singură şedinţă. Din punctul de vedere al 


funcţionării fiziologice normale, aceste femei prezintă o sexualitate sănătoasă, neinhibată — iar numărul de 


orgasme la care se ajunge este măsura potenţialităţii sexuale a femeii. 
Orgasmele multiple în timpul unui singur act sexual, altfel spus, înainte de a se instala pierderea 


excitaţiei sexuale, pare să fie o caracteristică aproape exclusiv feminină. Deşi s-au raportat orgasme multiple şi la 


bărbaţi, sunt multe discuţii dacă sunt orgasme complete sau doar o reluare a unui orgasme întrerupt chiar înainte 
de MOMENTUL DE INEVITABILITATE. 

Principala cauză a discrepanţei între bărbaţi şi femei este că deşi şi unii şi alţii trec prin FAZA DE 
REZOLUȚIE, timp în care corpul se întoarce în starea de pre-excitare, numai bărbaţii trec printr-o perioadă 
refractară automată, atunci când ei au ejacularea care însoţeşte orgasmul. În această perioadă, bărbaţii îşi pierd 
repede excitarea sexuală şi au nevoie de o stimulare reînnoită pentru a recăpăta dorinţa sexuală, înainte de apariţia 
altui orgasm şi a altei ejaculări. La bărbaţi, acest lucru durează între câteva minute şi câteva zile, în funcţie de 
vârstă, de condiţia fizică şi puterea libidoului. Femeile, în schimb nu trec prin perioada refractară imediat după 
atingerea orgasmului. Ele rămân la un nivel înalt de excitare sexuală, care scade lent (la unele femei, foarte lent). 
În acest timp, dacă femeia este adecvat stimulată, ea poate obţine orgasm după orgasm, iar şi iar. 

Unele femei au relatat că în orgasmele lor pot să crească în intensitate în timpul acestor sesiuni de 
orgasme multiple, până la un nivel în care par să leşine de plăcere. Chiar printre bărbaţii care susţin că au avut 
orgasme multiple, nici unul nu se apropie de numărul de orgasme relatate de femei. 

Comparat cu intensitatea excitaţiei sexuale produse la femei prin CUNILINGUS, stimularea manuală şi 
utilizarea VIBRATOARELOR, există foarte puţine rapoarte de orgasme multiple obţinute doar prin coitus. Deşi 
multe femei îşi doresc orgasme multiple îndată ce devin conştiente că pot să le aibă, altele se mulțumesc cu un 
orgasm, ia altele consideră că o stimulare continuată după orgasm este neplăcută sau chiar dureroasă. Orgasmele 
multiple nu ar trebui să fie un scop pe care să şi-l impună o femeie, iar incapacitatea de a obţine orgasme multiple 


nu constituie o disfuncţie sexuală. 


OSTEOPOROZA Vezi TERAPIA DE ÎNLOCUIRE HORMONALĂ; MENOPAUZA. 


CANCERUL OVARIAN Carcinomul ovarian este cel de-al treilea cancer genital ca frecvenţă (după 
CANCERUL DE SÂN şi CANCERUL UTERIN), dar este principala cauză de deces din cancer al căilor genitale. 
Cancerul ovarian este o boală a îmbătrânirii: incidența lui creşte mult după vârsta de şaptezeci şi şapte de ani. În 
ciuda numeroaselor cercetări, cauza precisă a cancerului ovarian nu a fost încă descoperită, dar se crede că este 
legată de ovulaţia frecventă. Prin urmare, este de remarcat protecţia oferită de mai multe sarcini sau de folosirea 
CONTRACEPTIVELOR ORALE. Pe de altă parte, femeile care au o MENOPAUZĂ la o vârstă prea mare sau 
care nasc la vârste înaintate sunt supuse unui risc sporit. Cancerul ovarian a fost asociat şi cu alimentaţia bogată în 
grăsimi animale şi este mai întâlnită la femeile în ale căror familii au fost cazuri de cancer, în special ovarian sau 
la sâni. 

Căutarea sistematică şi diagnosticarea precoce. Nu există metode satisfăcătoare de cercetare 
sistematică a cancerului ovarian. Cu toate acestea, trebuie făcute eforturi pentru detectarea cât mai rapidă a lui. 
Simptomele stadiilor iniţiale ale cancerului, cum ar fi o dilatare abdominală, dureri sau disconfort, sunt foarte 
importante, deşi de obicei ele arată un cancer extins deja. Mărirea ovarelor la peste 6,5 centimetri este considerată 
anormală. De obicei, o formaţiune ovariană la o femeie aflată în plină menstră este un chist funcţional, care va 


dispare spontan. La vârste de peste patruzeci de ani, riscul malignităţii creşte şi masa ovariană trebuie evaluată cu 


grijă. O examinare ultrasonică va ajuta la evaluarea dimensiunilor masei ovariene şi la diferenţierea dintre 
chisturile ovariene şi tumori. 

Tratamentul. Dacă s-a pus diagnosticul de cancer ovarian, chirurgul va înlătura ambele OVARE, ca şi 
UTERUL, TROMPELE UTERINE și orice altă extensie canceroasă din cavitatea abdominală. Atunci când 
cancerul a apucat să se propage, cum este cazul celor mai multe paciente, va fi nevoie şi de chimioterapie. Este 
important să se discute şi să se înţeleagă consecinţele unui asemenea tratament. După operaţie, femeia nu va mai 
putea deveni însărcinată şi va avea o MENOPAUZĂ artificială. 

Nu toate tumorile ovariene sunt maligne. Această afirmaţie este valabilă mai ales la femeile tinere, 
aflate în plină perioadă reproductivă. Un patolog experimentat poate să determine exact patologia tumorii şi va fi 
suficient un tratament de conservare. Astfel, femeile tinere, aflate în anii reproductivi, vor fi în măsură să-şi 


conserve potenţialul de fertilitate. 


OVARELE Organe interne feminine, localizate de ambele părţi ale UTERULUI. Ele răspund pentru 
eliminarea lunară de ovocite (ovule) şi de producerea HORMONILOR sexuali feminini, ESTROGENUL şi 
PROGESTERONUL. Ovarele sunt organe de dimensiuni reduse, cam de mărimea unei alune mari, dar ele 
determină o mare parte a fiziologiei femeii. La pubertate, hormonii din ovare stimulează creşterea 
caracteristicilor sexuale secundare, a părului corporal şi distribuţia țesutului adipos. Cel mai important, ovarele îi 
conferă femei capacitatea de a procrea. 

Ovarele reacționează la stimularea din partea „gonadotropinelor” — hormonul luteinizant (LH) şi 
hormonul foliculinostimulator (FSH) — secretate de glanda pituitară. Gonadotropinele stimulează celulele 
ovarului să producă hormoni sexuali, controlează maturizarea foliculilor care conţin ovulul în formare şi 
stimulează ovulaţia. Aceşti hormoni pituitari cauzează şi începerea ciclului menstrual feminin, pregătind în 
fiecare lună uterul pentru a primi un ovul fertilizat. 

Ovarele constau din două componente de bază: stroma, sau celulele corpului de bază al ovarului, şi 
foliculii. Stroma conţine vase de sânge şi nervi şi ajută la susţinerea şi încapsularea ovarului. Foliculii sunt 
structurile care se dezvoltă în jurul ovocitelor (ovulelor), furnizându-le hrană şi susţinându-le. Celulele foliculare 
secretă şi hormonii sexuali feminini. 

Numărul de ovocite pe fiecare ovar este determinat în timpul dezvoltării intrauterine şi nu se schimbă în 
cursul vieţii femeii. La naştere, fiecare fetiță va avea câte 200.000 de ovule în fiecare ovar. 

Schimbările hormonale din timpul pubertăţii stimulează foliculii care conţin fiecare ovul să înceapă să 
se dezvolte. Ovulul în sine nu va suferi nici o modificare în timpul dezvoltării foliculului, dar foliculul care 
înconjoară ovulul se va schimba atât în mărime, cât şi în ce priveşte funcționarea (vezi şi CONCEPȚIA; 
ORGANELE SEXUALE FEMININE; HISTEROCTOMIA; MENSTRUAȚIA). 


OVULAȚIA Vezi CONCEPȚIA; MENSTRUAȚIA, SINDROMUL PREMENSTRUAL (PMS). 

Anatomia unui ovar, prezentând câteva stadii ale dezvoltării foliculilor care conțin ovulele şi ruperea 


corpului galben după ovulație. 


TESTUL PAPANICOLAU Este o procedură simplă, dar importantă, de detectare a celulelor anormale 
din colul uterin — o stare pe care doctorii o numesc displazie cervicală intraepitelială (CIN) — care poate indica 
prezența sau posibila apariție a CANCERULUI COLULUI UTERIN. 

Testul Papanicolau se efectuează de obicei o dată pe an — dar poate fi făcut mai des sau mai rar, în 
funcție de sfatul doctorului. Testul este numit după doctorul George Papanicolau, care a dezvoltat tehnica de 
prelevare de fluid prin raclarea colului uterin şi a zonelor înconjurătoare pentru colectarea de celule care apoi sunt 
puse pe o lamelă şi fixate cu o soluţie fixativă, pentru prezervare. Procedura se face de obicei după o examinare 


pelviană de rutină („internă”), la cabinetul ginecologului. Este aproape întotdeauna nedureros şi nu prezintă 
efecte secundare. Celulele prelevate vor fi trimise apoi unui patolog, doctor specializat în analizarea structurii 
celulare. Femeia nu trebuie să facă spălături vaginale cel puţin douăzeci şi patru de ore înainte de test, pentru că 
spălăturile reduc numărul de celule disponibile pentru analiză. 

Dacă toate celulele par să fie normale, țesutul colului uterin este considerat sănătos şi rezultatul poartă 
denumirea de „negativ”. Apariţia unor celule anormale în mostra de laborator poate semnala necesitatea unor 
teste suplimentare pentru determinarea cauzei apariţiei. 

Pe lângă utilitatea lui în detectarea stadiului primar în cancerul colului uterin, testul Papanicolau este 
folosit şi în diagnosticarea infecțiilor şi în determinarea nivelului estrogenului al femeii. Acesta este important 
pentru a se determina dacă femeia care se află la menopauză are sau nu nevoie de un tratament de înlocuire a 


estrogenului. 


PARAPLEGICII ŞI SEXUL Funcţiunile măduvei spinării sunt similare cu cele ale unui circuit 
telefonic: ea leagă creierul de celelalte organe ale corpului. Atunci când coloana vertebrală este afectată, pot 


rezulta multe handicapuri, inclusiv disfuncţii sexuale. Atunci când măduva spinării este lezată, poate să rezulte 


tetraplegia (paralizia tuturor celor patru extremităţi); dacă este întreruptă partea inferioară, atunci este paralizată 
jumătatea inferioară a corpului (paraplegie). 

La femeile cu paraplegie sau cu tetraplegie, poate să apară o AMENOREE temporară (lipsa perioadelor 
menstruale) care va durea aproximativ şase luni de la rănirea măduvei spinării. Capacitatea lor de a rămâne 
gravide este restaurată o dată reapariţia menstruației. Deşi femeile care au măduva spinării compromisă complet 
nu sunt în stare să aibă senzaţii în zona genitală, ele pot avea orgasme dacă sunt stimulate alte zone sensibile din 
restul corpului, de deasupra nivelului distrugerii neurologice — urechile, gâtul, sfârcurile etc. Totuşi, 
spasticitatea (spasmele involuntare ale mușchilor) la picioare şi secrețiile vaginale reduse pot să creeze probleme 
în timpul contactului sexual. În asemenea situaţii, înainte de trecerea la intimitatea este de folos utilizarea de 
medicaţie spasmolitică, în paralel cu un uşor masaj al muşchilor picioarelor şi lubrifierea zonei genitale. În timpul 
sarcinii, femeile cu răni la măduva spinării sunt predispuse la infecţii ale tractului urinar. În timpul travaliului, 
femeile cu tetraplegie sau cu paraplegie vor avea diverse simptome, cum ar fi dureri de cap, transpiraţie 
abundentă, tensiune arterială ridicată schimbări ale pulsului. Apariţia acestor simptome ar trebui să fie urmărită 
îndeaproape până la naşterea copilului. După naştere, femeile din această categorie sunt considerate ca 
prezentând un mare risc de tromboflebită (formarea de cheaguri de sânge în vene) în pelvis sau la membrele 
inferioare. 

Bărbaţii cu tetraplegie sau cu paraplegie prezintă erecţii spastice ale penisului. Din păcate aceste erecţii 
sunt adesea de scurtă durată şi nu ţin suficient de mult pentru a se angaja într-un contact mulţumitor cu o 
parteneră. Pacienţii bărbaţi care au suferit distrugeri în partea inferioară a măduvei spinării sau la mănunchiurile 
de nervi cu care se termină aceasta pot să ajungă la IMPOTENȚĂ. Totuşi, pacienţii bărbaţi cărora le lipseşte o 
erecție adecvată pot să fie asistați prin folosirea unui dispozitiv extern, cum ar fi o pompă de vid cu inel penian. 
De asemenea, erecţia poate fi indusă şi prin injecții intrapeniene cu papaverină (care este un vasodilatator). În 
anumite cazuri, pot fi implantate chirurgical proteze peniene, existente pe piaţă (vezi şi IMPOTENȚA). 

Datorită excitaţiei din timpul activităţii sexuale, bărbaţii cu răni la măduva spinării pot să cadă din pat 
din cauza unei activităţi spasmodice puternice. Din nefericire, majoritatea bărbaţilor tetraplegici sau paraplegici 
nu vor avea nici orgasm, nici ejaculare. Pentru a ajuta ejacularea atunci când se doreşte realizarea unei sarcini, în 
trecut s-a încercat injectarea de prostigmină (stimulator al muşchilor) în lichidul cerebrospinal. Totuşi, dacă se 
foloseşte prostigmina, trebuie avută mare atenţie, pentru că aceasta poate fi însoţită de efecte secundare foarte 
serioase, cum ar fi tensiune arterială mare şi chiar hemoragie cerebrală. În zilele noastre, cele mai des folosite 
metode pentru obţinerea ejaculării sunt stimularea electrică intrarectală şi electrovibraţia penisului, care dau 
rezultate destul de bune. Există, totuşi şi posibilitatea de a se ajunge la un hiperreflex automat în timpul stimulării 
electrice pentru ejaculare. Sunt necesare cercetări avansate pentru a îmbunătăţi calitatea spermatozoizilor 
bărbaţilor tetraplegici şi paraplegici, pentru a face posibilă o fertilizare reuşită (a se vedea şi PERSOANELE 
HANDICAPATE ȘI SEXUL). 


PEDOFILIA Vezi MOLESTAREA COPIILOR; LEGILE MOLESTĂRII COPIILOR; 
PROSTITUȚIA MASCULINĂ. 


EXAMINAREA PELVIANĂ Examinarea pelviană este acea parte a examinării medicale a unei femei 
în care doctorul sau alt cadru medical poate determina starea structurilor reproductive externe sau interne, prin 
inspectare oculară sau prin palpare. În timpul examinării pelviene, se pot efectua şi alte proceduri, cum ar fi 
obţinerea unui eşantion pentru testul Papanicolau sau a unei culturi din colul uterin. 

Examinarea pelviană este efectuată cu pacienta întinsă pe spate pe o masă de examinare echipată cu 
suporţi pentru picioare. Pacienta îşi plasează călcâiele sau gambele în suporţi, se lasă pe spate şi îşi depărtează 
genunchii. În general, doctorul va acoperi picioarele şi abdomenul femeii cu un cearşaf, pentru a reduce senzaţia 
de vulnerabilitate a pacientei. Se va folosi o lampă de observaţie, care va permite medicului o mai bună 
vizibilitate. 

Primul pas al examinării pelviene constă în inspectarea vizuală şi palparea organelor genitale externe. 
Doctorul va examina muntele lui Venus, clitorisul, labiile majore şi minore, perineul şi zona perineală. În această 
fază se descoperă orice iritare, tumefacţie sau infecţie. Examinatorul poate să palpeze şi glandele Bartholin, aflate 
în părţile laterale ale deschiderii vaginale, precum şi uretra. Sunt inspectaţi apoi pereţii vaginali şi sunt observate 
vizual structurile lor de susţinere. În acest stadiu este notat prolapsul pereţilor vaginali şi se observă şi starea 
himenului. 

Următoarea parte a examinării este cu un speculum, instrument fabricat fie din metal fie din plastic, cu 
două lame rotunjite care pot fi separate. Speculumul este proiectat să separeu pereţii superior şi inferior al 
vaginului, pentru a se putea observa colul uterin. După inserarea speculumului în vagin şi deschiderea lamelelor, 
între acestea sunt vizibili atât pereţii vaginali, cât şi colul uterin. Lamelele speculumului pot fi înlocuite cu altele, 
de diverse mărimi, pentru a se adapta la diverse dimensiuni ale vaginului. Cu speculumul astfel plasat, se poate 
efectua şi prelevarea unui eşantion pentru testul Papanicolau (vezi TESTUL PAPANICOLAU). 

Examinarea cu ajutorul speculumului, ca şi alte părţi ale examinării pelviene, nu ar trebui să producă 
durere decât dacă există o boală din care rezultă durere. Această parte a examinării poate să fie ceva mai 
confortabilă prin acoperirea lamelor speculumului fie cu un lubrifiant, fie cu apă, selectând o lamă potrivită cu 
mărimea vaginului femeii şi încălzind metalul speculumului, care altfel este rece, până la temperatura corpului. 
Următoarea parte a examinării pelviene este examinarea bimanuală, în care doctorul se foloseşte de ambele 
mâini. Se inserează două degete în vagin, iar mâna cealaltă se plasează pe abdomenul femeii, pentru a se putea 
palpa prin peretele abdominal uterul şi ovarele. În timpul examinării bimanuale, examinatorul poate să palpeze 
colul uterin, pentru a-i determina forma, mărimea şi poziţia şi poate evalua şi uterul din punct de vedere al 
mărimii, formei, poziţiei şi consistenţei. Sunt palpate şi țesuturile vecine uterului, inclusiv trompele uterine şi 
ovarele. În mod normal, trompele acestea nu pot fi palpate la examinarea pelviană, deoarece au în mod normal 
aceeaşi consistenţă cu cea a ţesuturilor înconjurătoare. Ovarele se pot de obicei simţi, determinându-se mărimea, 
forma şi consistenţa lor. Ovarele la femeile în post-menopauză sunt de obicei prea mici ca să fie simţite la 
examinare. 

Pasul final al unei examinări pelviene este examinarea recto-vaginală. Aceasta este menită să determine 
dacă există anomalii în rect şi la ligamentul uterosacral, una dintre structurile care susţin uterul. Adesea, 
examinarea recto-vaginală va permite şi o mai bună palpare a ovarelor. În timpul examinării recto-vaginale, se 


inserează un deget în rect şi un deget adiacent acestuia în vagin. Anomaliile în septul dintre vagin şi rect se pot şi 


ele simţi cu această ocazie. Atunci când degetul de examinare este retras din rect, se pot căuta pe el şi urme de 
sânge, care ar putea însemna că e nevoie de analize mai avansate, pentru că descoperirea de sânge în rect poate si 
un semn al unei afecţiuni tractul gastro-intestinale. Examinarea recto-vaginală este etapa cea mai neplăcută a 
întregii proceduri şi nu se efectuează întotdeauna în examinările pelviene. 

Deşi nu există un consens general cu privire la vârsta la care o tânără ar trebui să aibă prima ei 
examinare pelviană, ori de câte ori apar probleme implicând abdomenul inferior sau pelvisul, scurgeri sau 
sângerări anormale, ar trebui să se efectueze o asemenea examinare. Dacă tânăra femeie nu prezintă nici un 
simptom, de obicei se sugerează ca examinarea pelviană să se efectueze înainte ca ea să devină activă sexual sau 
atunci când vrea să îşi administreze contraceptive. Examinarea se poate face fără să afecteze himenul, dacă există 
o deschidere mai mare în centrul țesutului acestuia. O examinare pelviană ar trebui să fie făcută şi atunci când se 
prelevează eşantionul pentru testul Papanicolau, de obicei anual la femeile tinere şi active sexual. Deşi nu toţi au 
căzut de acord asupra frecvenţei examinărilor pelviene de rutină, la femeile tinere şi active sexual acestea se 
efectuează în mod normal o dată pe an (vezi şi EXAMINAREA GENITO-UROLOGICĂ; EXAMINAREA 
GINECOLOGICĂ — PRIMA VIZITĂ). 


BOALA INFLAMATORIE PELVINĂ (PID) Termenul de boală inflamatorie pelvină descrie 
infecțiile de la nivelul pelvisului, în mod specific cele ale trompelor uterine, ale ovarelor şi uterului. Cel mai 
adesea, aceste infecţii rezultă prin progresia unei infecţii cu o bacterie patogenă dinspre partea inferioară a 
tractului genital. Se estimează că în țările dezvoltate 20 din 100 de femei între 15 şi 24 de ani capătă o infecţie 
pelvină în fiecare an. Infecţiile pelvine sunt răspunzătoare pentru 25% din toate solicitările de servicii 
ginecologice. 

Factorii de risc principali pentru bolile inflamatorii pelvine sunt partenerii sexuali multipli, situația 
socio-economică precară, infecţii pelvine precedente, folosirea unui sterilet şi vârsta tânără. Pe de altă parte, se 
cunosc câţiva factori care oferă o oarecare protecţie împotriva infecțiilor pelvine: 

— Sarcina, în special după opt până la zece săptămâni de gestație, protejează împotriva infecțiilor 
ascendente şi deci a bolii inflamatorii pelvine. După atingerea acestui stadiu, infecțiile pelvine devin foarte rare. 

— Femeile peste 45 de ani rareori capătă infecţii pelviene. 

— Folosirea prezervativului ca mijloc contraceptiv poate să protejeze împotriva răspândirii unor boli cu 
transmitere sexuală în general, având o implicare majoră în prevenirea infecțiilor pelviene. 

— Pilulele contraceptive orale oferă o oarecare protecţie împotriva infecțiilor ascendente, din cauza 
influenţării negative a receptivităţii mucusului din colul uterin. 

Câteva microorganisme care se transmit sexual, cum ar fi Neisseria gonorrhea (gonococul) şi 
Chlamidia trachomatis, sunt responsabile pentru majoritatea infecțiilor pelviene. Dacă o femeie prezintă o 
analiză de cultură pozitivă pentru gonococ, partenerul ei masculin va avea o cultură pozitivă a secreției uretrale în 
86% dintre cazuri. Totuşi, doar jumătate dintre aceşti bărbaţi vor prezenta simptome. Imaginea clinică a infecţiei 
cu gonococ este: dureri abdominale inferioare, la câteva zile după actul sexual, însoţite de febră şi de secreţii 


vaginale. 


În ţările industrializate, Chlamydia trachomatis poate fi recoltat din colul uterin de la 5% până la 15% 
din femeile de vârstă reproductivă care nu au nici un simptom. Cam un sfert din femeile găsite cu culturi pozitive 
de gonococ prezintă culturi pozitive şi pentru chlamydia. Infecţiile pelviene asociate cu chlamydia sunt mai puţin 
acute şi uneori nu prezintă nici un simptom. Totuşi, ambele tipuri de infecţii pot conduce la complicaţii ulterioare 
grave, cu afectarea trompelor şi pelvisului în general, care pot să afecteze fertilitatea a 20 până la 30% dintre 
paciente. 

Există şi alţi agenţi patogeni recoltaţi din trompele uterine ale pacientelor cu infecții pelviene. Între 
aceştia se numără micoplasma, pneumococul, campylobacter, bacilul tuberculos şi bacterii anaerobe. 

Procesul inflamator dintr-o boală infecțioasă pelviană începe în epiteliul cervical sub formă de cervicită, 
urmată de infecţii uterine (endometrite), de infecţii ale trompelor uterine (salpingite) şi în cele din urmă de o 
infecţie generalizată a cavităţii abdominale (peritonită). Pe măsură ce infecția avansează, depozitele de fibrină, 
împreună cu alte celule inflamatorii, pot să afecteze grav trompele, distrugându-le delicata structură. 

Purtătorii de Neisseria Gonorrhea (gonococ) şi de Chlamydia trachomatis, fie că prezintă fie că nu 
prezintă simptome, necesită tratament cu antibiotice, pentru evitarea complicaţiilor. Penicilina, tetraciclina sau 
sulfonamidele sunt folosite în general, dar la fel de eficiente sunt şi alte tratamente. Uneori, se utilizează 
LAPAROSCOPIA pentru a confirma diagnosticul şi pentru a obţine culturi pentru determinarea unui tratament 
specific cu antibiotice, în funcţie de microorganismul implicat. 

Complicaţiile infecțiilor pelviene sunt: 

— abcese ale trompelor şi ovarelor: acestea pot să necesite laparotomie şi adesea şi anexectomie; 

— revenirea infecţiei, eventual periodică; aceasta necesită spitalizare şi un tratament cu antibiotice 
administrate intravenos; 

— adeziuni intrauterine, în interiorul şi în jurul trompelor uterine: acestea pot să ducă la pierderea 
fertilităţii; 

— infecţii ale trompelor: sactosalpinx, hidrosalpinx, piosalpinx, hematosalpinx; 

— peritonită: o infecţie generală a cavităţii abdominale; 


— abcesul Douglas: un abces localizat între uter şi rect. 


Descoperirea şi tratarea din timp a infecțiilor pelviene înseamnă în cele mai multe cazuri prevenirea 
complicaţiilor. Folosirea prezervativului şi tratarea partenerilor sexuali ai unei femei cu infecţii pelviene vor 
împiedica răspândirea bolilor venerice (vezi şi PREZERVATIVUL; GONOREEA ȘI CHLAMYDIA; SEXUL 
PROTEJAT). 


PROTEZA PENIANĂ Vezi IMPOTENȚA. 
PENISUL Organul sexual şi reproductiv masculin. În timpul actului sexual, penisul în erecţie (vezi 


ERECŢIA) este introdus în vaginul partenerei şi rămâne acolo până când survin ORGASMUL şi EJACULAREA 


de lichid seminal, care va duce, eventual, la fertilizarea femeii. 


Penisul uman are în vârf o zonă moale, masivă, numită gland, urmată de un corp, şi de o rădăcină a 
penisului, îngropată în zona pubiană. La bărbaţii necircumcişi, glandul este acoperit de o piele mobilă care se 
numeşte prepuţ. Mulţi, dacă nu cei mai mulţi bărbaţi din Occidentul industrializat, sunt circumcişi; prepuţurile lor 
au fost înlăturate la scurt timp după naştere, din motive de igienă sau de religie (vezi CIRCUMCIZIA). 

Corpul penisului este format din trei structuri alungite: cele două corpuri cavernoase şi uretra. În 
interiorul penisului, dar localizate mai aproape de partea de sus şi spate, sunt cele două corpuri cavernoase, în 
esenţă două tuburi cilindrice, de obicei aplatizate, plasate lateral. Fiecare dintre ele este compus dintr-un ţesut 
interior buretos, înconjurat de un ţesut foarte dens, asemănător cu o bandă, numit tunica albuginea. (Este cel mai 
dens ţesut fascicular din corpul uman, mult mai dens decât dura mater, care este membrana care înconjoară 
creierul.) Membrana nu separă total cele două corpuri cavernoase, câteva pasaje permiţând trecerea sângelui de la 
unul la altul. Țesutul spongios din interior poate fi cel mai bine descrie ca un ansamblu de cavităţi şi spaţii 
separate şi înconjurate de straturi de ţesut muscular. În centrul fiecărui corp cavernos se află o arteră cu ramificații 
în formă de tirbuşon, care conduc sângele la fiecare dintre aceste cavităţi minuscule. 

Sub cele două corpuri cavernoase, pe linia mediană a penisului, se găseşte o a treia structură tubulară, 
uretra. Uretra serveşte la conducerea urinei sau a spermei spre orificiul din vârful glandului, numit meat. Uretra 
este înconjurată de corpul spongios, un ţesut buretos care este şi el capabil de erecţie. Corpul spongios este şi 
elementul esenţial al glandului. Spre deosebire de corpurile cavernoase, țesutul erectil al corpului spongios şi al 
glandului nu este conţinut în interiorul unei membrane groase cum este tunica albuginea. Între corpurile 
cavernoase şi corpul spongios nu există nici un fel de comunicaţie vasculară. 

Corpurile cavernoase se separă în două ramuri în apropierea rădăcinii sau a bazei penisului, în forma 
literei „Y”. În punctul bifurcaţiei, cele două corpuri se leagă de osul pubian printr-un ligament. În plus, fiecare 
ramură a „Y”-ului se leagă ferm de o zonă a osului pelvian numită ischium. Această legare a corpurilor 
cavernoase de osatură este responsabilă de schimbarea de unghi care are loc atunci când un penis flasc intră în 
erecție. Pe măsură ce bărbatul îmbătrâneşte, ligamentul de susţinere a penisului se întinde, ceea ce explică de ce 
penisul în erecţie al unui bărbat de şaptezeci de ani va fi îndreptat în jos. Uretra se curbează în sus, trece printre 
cele două corpuri cavernoase despărțite şi se conectează la vezica urinară. 

Vârful penisului, cunoscut sub termenul medical de gland, are o formă conică, având în vârf o 
deschidere numită meat şi la bază o coroană. Glandul este extinderea în afară a corpului spongios şi, cum am 
menţionat mai sus, la bărbatul necircumcis el este acoperit cu un repliu al pielii numită prepuţ. La intrarea în 
erecţie, presiunea sanguină din gland este cam jumătate din aceea din corpul cavernos, permiţând sângelui să intre 
liber în corpul penisului. O funcţiune a glandului este şi aceea de a absorbi şocurile şi de a proteja colul uterin al 
femeii de presiunea penisului bărbatului în timpul actului sexual. Presiunea vaginală menţine glandul relativ rigid 
şi îmbunătăţeşte sigilarea vaginului, împreună cu coroana. Aceasta măreşte fricţiunea şi încurajează ejacularea şi 


reținerea spermei în apropierea colului uterin, pe unde sperma intră pentru a fertiliza femeia. 

Fig. P. 201 


Organele sexuale masculine 


. Penisul 

. Corp cavernos (unul din două) 
. Corpul spongios 

. Prepuţul 

. Glandul 

. Deschiderea uretrei 

. Scrotul 


. Testicul (unul din două) 

. Epididim (unul din două) 

10. Duct deferent (unul din două) 

11. Veziculă seminală (una din două) 
12. Vezica urinară 

13. Prostata 

14. Uretra 


15. Glandă bulbouretrală (a lui Cowper) (una din două). 

La naştere, prepuţul acoperă aproape complet glandul. Deschiderea lui este strânsă şi la noul născut el 
nici nu poate fi retras de pe gland. Dacă nu este înlăturat curând după naştere prin circumcizie, în mod normal 
prepuţul devine elastic şi retractil, pe măsură ce copilul creşte. (Problema dacă prezenţa prepuţului măreşte 
plăcerea sexuală atât a femeii, cât şi a bărbatului, nu a fost încă rezolvată.) Funcţia principală a prepuţului este să 
protejeze pielea sensibilă a glandului, iar unii au postulat că poate să joace şi un rol în dezvoltarea glandului în 
timpul sarcinii. Înlăturarea prepuţului după naştere este o practică religioasă la evrei şi musulmani şi s-a 
încetățenit chiar şi la populaţiile din unele societăţi occidentale, pentru că astfel se poate mai uşor curăța zona din 
jurul glandului. În ultimii ani, unii părinţi şi doctori au obiectat că circumcizia masculină este inutilă, iar unii 
părinţi chiar o refuză pentru nou-născuţii lor. Circumcizia masculină este cu totul diferită de „circumcizia 
feminină”, prin obiective şi efecte (vezi CLITORIDECTOMIA). 

Există o mare varietate în mărimea şi în modul în care penisul îşi modifică mărimea de la starea flască, 
moale, la aceea de erecție parţială sau completă. Acest lucru este valabil fie la comparaţiile între persoane, fie la 
aceeaşi persoană în diverse momente ale vieții şi chiar în cursul aceleiaşi zile. Terapeuţii sexului şi cercetătorii au 
stabilit că variațiile de dimensiune ale penisului au prea puţin a face cu capacitatea de a satisface o parteneră sau 
de a procrea. Variaţiile în mărimea penisului se datorează, în parte, în raportul diferit dintre partea îngropată a 
penisului (rădăcina) şi partea expusă (corpul penisului). Indivizii cu o rădăcină mai scurtă au penisuri mai lungi, 


dar în timpul erecţiei penisul poate să fie îndreptat în jos. Cei cu o rădăcină mai lungă pot să aibă penisuri cu 


corpuri mai scurte şi cu erecţii îndreptate în sus sau înainte. Variația în schimbarea mărimii penisului de la starea 
flască la cea de erecție înseamnă că bărbaţi cu penisuri de mărimi similare în stare flască pot să aibă penisuri în 
erecție de mărimi diferite. Indivizii vor avea erecții de mărimi dar şi de durități diferite, în funcţie de starea lor 


fizică şi emoţională şi de starea de excitare. 


***fig. P. 202 


Spermatozoizii produşi în testicule călătoresc prin epididim şi prin ductul deferent. Veziculele seminale 
şi prostata îşi adaugă fluidele la spermatozoizi, pentru a crea sperma, care este ejaculuată prin uretră şi apoi 


prin vârful penisului. 

Nu există nici o corelaţie între mărimea corporală şi lungimea penisului. Există dovezi că mărimea şi 
lungimea penisului descresc cu vârsta, dar acest lucru este treptat şi în cele mai multe cazuri nu se observă. 
Lungimea penisului poate fi influenţată de scăderea în greutate: aceasta diminuează stratul de grăsime din zona 
pubiană. O bună regulă empirică spune: „la fiecare cincisprezece kilograme pierdute, există o creştere de trei 
centimetri a penisului” (vezi şi CURĂȚENIA ŞI MIROSURILE SEXUALE; EJACULAREA; ERECŢIA; 
IMPOTENȚA; ERECŢIA PSIHOGENICĂ). 


ANGOASA DE PERFORMANȚĂ Vezi ANGOASA ANTICIPATIVĂ. 


GLANDA PITUITARĂ ŞI SECREȚIA HORMONALĂ Glanda pituitară sau hipofiza este o mică 
glandă endocrină localizată la baza creierului, care are rolul de a regla sistemul endocrin, răspunzând la semnalele 
primite din partea sistemului nervos central şi transmise apoi către restul glandelor endocrine. Glanda endocrină 
secretă HORMONI, molecule care reglează creşterea, dezvoltarea şi reproducţia şi ajută la menţinerea multor 


funcţii metabolice ale corpului. 


Sistemul nervos central (SNC) şi sistemul endocrin cooperează pentru controlul mediului intern al 
corpului, într-un proces numit homeostază. SNC primeşte informaţii despre mediul exterior, cum ar fi 
schimbările de temperatură sau în lungimea zilei, şi cunoaşte situaţia din interiorul corpului, cum ar fi 
funcţionarea sistemelor respirator sau digestiv, ca şi schimbările în activitatea metabolică. Această informaţie 
este trecută în revistă şi transmisă glandei pituitare prin intermediul hipotalamusului, o zonă mică a creierului de 
lângă glanda pituitară. Mesajele creierului sunt transformate în mesaje chimice, sau hormonale. Glanda pituitară 
trimite aceste mesaje hormonale care vor stimula alte glande endocrine sau celulele somatice să îşi regleze 
activitatea. Fiecare hormon stimulează o anume glandă endocrină, numită organul-ţintă, de fapt o anume reacţie 


în interiorul organului-ţintă. 


*** fig p. 203 

La femeie (stânga), doi hormoni, FSH şi LH, sunt transmişi de glanda pituitară de-a lungul întregii luni. 
Hormonii ovarieni, estrogenul şi progesteronul, ajută la pregătirea colului uterin şi a uterului pentru concepție. 
La bărbat (dreapta), LH şi FSH emişi tot de glanda pituitară stimulează testiculele să producă testosteron, 
stimulând în acelaşi timp şi producția de spermatozoizi. Testosteronul influenţează distribuţia țesutului adipos şi 


a părului. 

Glanda pituitară are doi lobi: lobul anterior şi cel posterior. Lobul anterior produce hormoni trofici. 
Reacţia poate fi o secreție hormonală, o creştere a producţiei de proteine sau o activitate metabolică. Hormonii 
reproductivi trofici sunt numiţi gonadotropine; ei controlează activitatea gonadelor (ovarele şi testiculele) şi 
stimulează producţia de gameţi (spermatozoizi sau ovule). Există două gonadotropine: hormonul de luteinizare 
(LH) şi hormonul foliculinostimulator (FSH). LH stimulează celulele producătoare de hormoni atât la bărbaţi cât 
şi la femei, în testicule, respectiv ovare. FSH stimulează dezvoltarea celulelor spermatozoizilor. Alţi hormoni 
trofici sunt hormonul de stimulare a tiroidei (SDH) şi adrenocorticotropina (ACTH), care acţionează asupra 
glandei corticosuprarenale. Hormonul de creştere, care este secretat mai ales în timpul copilăriei, reglează 
înălţimea finală a individului. Prolactina, care stimulează producţia de lapte, este şi ea produsă de partea 
anterioară a glandei pituitare. 

Hormonii trofici şi alți hormoni ai glandei pituitare sunt secretaţi ca răspuns la schimbările în 
concentraţia din sânge a hormonilor produşi de organele-ţintă. De exemplu, hormonii secretaţi de gonade 
(testosteronul la bărbaţi şi estrogenii la femeie) inhibă secreția de gonadotropine, menţinând homeostaza. 
Nivelurile de estrogen şi de testosteron sunt detectate de hipotalamusul creierului, care semnalează glandei 
pituitare să crească sau să descrească producţia de gonadotropine, în funcție de necesităţile sistemului. Acest 
mecanism de control este cunoscut sub numele de reacţie negativă sau feedback. Astfel, sistemul endocrin 
menţine un echilibru al funcţiunilor şi sistemelor corpului. În cadrul sistemului reproductiv, el ajută la reglarea 
ciclului menstrual al femeii şi la producerea de spermatozoizi la bărbat (vezi şi MENSTRUAŢIA; 


TESTICULELE). 


Lobul posterior al glandei pituitare produce hormoni care reglează retenţia apei şi contracţiile uterine la 


momentul naşterii. 


PLACENTA Placenta este membrana care asigură dezvoltarea fătului în abdomenul mamei, în timpul 
celor nouă luni de sarcină normală. Placenta este cea care furnizează viitorului copil sângele şi prin ea are loc 
contactul intim între mamă şi copil, permiţând transferul de nutrienți şi alte substanţe chimice esenţiale creşterii şi 
dezvoltării între mamă şi fiu. Astfel, placenta reprezintă organul de respiraţie, nutriţie şi excreţie al viitorului 
copil, câtă vreme el se află în corpul mamei lui. 

Placenta se formează la începutul sarcinii, atunci când nişte proiecţii cu aspect de deget, numite 
trofoblaste, intră în țesutul care înveleşte uterul mamei. Sângele mamei ajunge la placentă prin intermediul 
vaselor de sânge din uter, iar sângele fătului ajunge la placentă prin două artere ombilicale, care se întind de la 
buricul fătului până la placentă. 

Sângele mamei nu circulă niciodată în interiorul fătului şi nici sângele fătului în circuitul mamei. 
Substanțele nutritive şi de altă natură necesare fătului sunt transmise prin „bariera placentară”, în vreme ce multe 
microorganisme nu se pot transfera. Astfel, mama poate să sufere de o răceală gravă, dar fătul va rămâne sănătos. 
Totuşi, mulţi viruşi şi alte organisme nocive pot să treacă de bariera placentei. Între aceştia, HIV, sifilisul şi 
pojarul. De asemenea, şi unele medicamente luate de mamă pot să treacă de bariera placentei. 

Placenta însăşi produce mulţi dintre hormonii necesari pentru reglarea adecvată a sarcinii. De exemplu, 
ea produce gonadotropina corionică umană (hCG), care este hormonul măsurat de testele de sarcină. Hormonii 
produşi de placentă ajută la modificarea corpului mamei, pentru a accepta sarcina şi pentru a se ajusta la ea şi 
pentru a o ajuta să capete capacitatea de a îngriji copilul nou-născut. Placenta produce şi câţiva hormoni steroizi şi 
este capabilă şi să producă progesteron din substanţele obţinute de la mamă. Progesteronul, la rândul lui, va ajuta 
la menţinerea unei sarcini în dezvoltare. Utilizând hormoni produşi de făt, placenta poate şi să producă niveluri 
mari de estriol, estrogenul cel mai abundent în timpul sarcinii. 

În timpul sarcinii, toți nutrienţii necesari pentru menţinerea şi dezvoltarea viitorului copil sunt 
transferați prin placentă, din fluxul sanguin al mamei. Oxigenul necesar fătului pentru a trăi este transferat prin 
placentă în fluxul sanguin al fătului, din fluxul sanguin al mamei. În mod similar, produsele de dezasimilare ale 
fătului sunt excretate de mamă după ce i-au fost transferate prin placentă. 

O placentă sănătoasă este esenţială pentru supraviețuirea viitorului copil. Dacă se întâmplă ceva care să 
separe placenta de uterul mamei, cum ar fi o rănire abdominală după un accident de automobil, fătul se va sufoca 
şi va muri imediat. După naşterea copilului, placenta se separă de obicei spontan de uterul mamei şi este şi ea 
expulzată (vezi şi NAȘTEREA). 

De obicei, placenta, ca şi alte produse biologice de după naştere, este expulzată, dar în situaţii speciale 
placenta şi produsele ei pot fi salvate după naşterea copilului. Atunci, din placentă se poate extrage hormonul 
hCG, ca şi unii hormoni steroizi şi proteine, pentru experimente ştiinţifice. Colectarea de placentă este posibilă 
doar la un număr foarte mic de spitale. De obicei, mama are un cuvânt de spus în privinţa soartei placentei, deşi 


rareori se pune problema. 


Interesant, oamenii sunt singura specie de mamifere cunoscută care nu-şi mănâncă placenta după 
naşterea puilor. Alte primate o mănâncă îndată după naştere. În unele culturi umane primitive, placenta este 
îngropată în cadrul unui ritual (vezi şi SARCINA CU RISC SPORIT). 


„PLANNED PARENTHOOD” ŞI MARGARET SANGER Planned Parenthood din America este o 
organizaţie de voluntari pentru sănătatea reproducerii, care are aproape 900 de clinici în întreaga ţară, sub 
umbrela a 170 de societăţi non-profit. Originile acesteia se găsesc într-o clinică înființată de o soră medicală, 
Margaret Sanger (1879-1966), care în 1916 a sfidat curentul dominant de atunci, deschizând o clinică în care se 
putea găsi informaţie despre contracepţie. Acest lucru era ilegal, pentru că în cadrul legislaţiei împotriva 
obscenităţii adoptate în Statele Unite anii 1870, erau interzise şi importul şi trimiterea prin poştă de mijloace 
contraceptive, ca şi de materiale informative legate de contracepţie. Aceste legi fuseseră adoptate ca urmare a 
activităţii congresmanului de New York Anthony Comstock şi de aceea se cunosc sub numele de Legile 
Comstock. 

În calitatea ei de soră medicală de maternitate, Sanger ştia că multe din femeile pe care le-a ajutat nu 
şi-ar fi dorit să mai nască, dar nu ştiau cum să facă să împiedice sarcina. Nici doctorii nu aveau voie să le 
furnizeze asemenea informaţii. Sanger şi-a asumat lupta împotriva acestor legi, după ce a fost martora unui deces 
cauzat de un avort ilegal, a unei femei pe care Sanger o tratase înainte tot ca urmare a unui avort ilegal. 

Sanger s-a dus în Europa, pentru a învăţa metodele de prevenire a apariţiei sarcinii care existau acolo şi 
s-a întors în Statele Unite, unde a publicat un ziar numit The Woman Rebel, în care a fost cea care a încetățenit 
noţiunea de control al naşterilor. Sanger a fost pusă sub acuzaţie în 1914 de guvernul federal şi a plecat în Europa, 
pentru a nu i se intenta procesul. În timpul celei de-a doua şederi în Europa, ea a învăţat mai multe despre metoda 
control al naşterilor numită diafragmă. S-a întors în Statele Unite în 1915, pentru a face faţă procesului, dar 
susținerea tot mai mare a ideilor ei de către americani a determinat guvernul să înceteze urmărirea penală. A 
început să călătorească în toată ţara, susținând organizaţiile pentru controlul naşterilor, între care unele aveau să 


fie mai târziu precursorii actualelor filiale ale lui „Planned Parenthood”. 


Pe 16 octombrie 1916, Sanger a deschis în Brooklyn, New York, în cartierul Brownsville, o clinică 
care oferea sfaturi privitoare la contracepţie. Clinica a atras sute de oameni, dar a fost închisă de poliţie în mai 
puţin de zece zile. Sanger a primit o sentinţă de treizeci de zile de închisoare, dar însă n-a făcut decât s-o 
îndârjească şi mai tare. 

Anii 1920 le-au adus femeilor dreptul la vot, iar mişcarea pentru controlul naşterilor a căpătat avânt. 
Deşi Legile Comstock erau încă în vigoare, în 1921 Sanger a înfiinţat Liga Americană pentru Controlul Naşterilor 
(ABCL), care în timpul celor patru ani de existenţă a primit peste un milion de scrisori din partea femeilor care 
doreau informaţii. Sanger a părăsit ABCL, ca să deschidă o clinică de control al nașterilor adevărată, sub 
controlul unui medic care putea să prescrie contraceptive folosindu-se de o scăpare a Legilor Comstock, care 
permiteau folosirea prezervativelor „pentru a împiedica răspândirea bolilor”. Deşi oficial legea le permitea 
bărbaţilor să folosească prezervative pentru a se feri de bolile venerice, centrul lui Sanger a fost în măsură să 


lărgească definiţia bolii, incluzând în ea şi sănătatea precară şi problemele economice legate de un copil nedorit. 


Încet-încet, sub loviturile lui Sanger şi ale altora din mişcarea de control al nașterilor, s-au creat tot mai 
multe breşe în Legile Comstock, iar mişcarea s-a răspândit în localităţi din toată ţara. În 1937, liderii ABCL şi 
sutele de clinici din ţară au decis să caute o cale de a se uni, iar în 1939 au anunţat formarea Federaţiei pentru 
Controlul Naşterilor din America, Margaret Sanger fiind preşedinte onorific. În 1942, numele federaţiei s-a 
schimbat în „Federaţia Planificării Familiale din America”, sau „Planned Parenthood”. 

Anii 1940 au fost martorii unor lupte intense pentru organizaţie, atât la nivel naţional, cât şi local, 
clinicile fiind înfiinţate şi apoi desfiinţate de autorităţi pe tot teritoriul țării. În 1952 s-a înfiinţat „Federaţia 
Internaţională de Planificare Familială”, în urma unei conferinţe de la Bombay, pentru a aborda problema tot mai 
acută a tendinței de suprapopulare a planetei. Dar evenimentul cel mai însemnat a fost inventarea în anii 1950 a 
contraceptivelor orale, cunoscute colectiv sub numele de „pilula”. Banii pentru aceste cercetări au fost furnizaţi 
de Katherine Dexter McCormick, moştenitoarea averii International Harvester, şi canalizaţi prin Federaţia pentru 
Planificare Familială. Ei au ajutat la crearea acestei noi metode de control al naşterilor, care avea să revoluţioneze 
planificarea familială. 

Deşi planificarea familială era tot mai integrată în viaţa cotidiană americană, încă existau legi care o 
interziceau. În sfârşit, în 1965, în cazul Griswold contra Connecticut, Curtea Supremă a stipulat că statelor le este 
interzis prin Constituţie să se amestece în deciziile cuplurilor căsătorite privitoare la naşterea de copii. 
(Persoanele căsătorite nu au avut dreptul să folosească servicii contraceptive până în 1972, după decizia Curţii 


Supreme în cazul Eisenstadt contra Baird.) 


În 1970, preşedintele Richard Nixon a semnat prima lege federală scrisă special pentru a mări accesul la 
planificarea familială: Titlul X al Legii Serviciilor de Sănătate Publică. Acesta a permis o extindere 
impresionantă a serviciilor oferite de Planificarea Familială, în special pentru femeile cu venituri reduse şi pentru 
adolescente. 

Tot în 1970, „Planned Parenthood” a început să ofere servicii de avorturi în statul New York, mulţumită 
legislaţiei care făcea din acel stat cel mai progresist din punct de vedere al legilor avortului. Adversarii avortului 
au ripostat, dar în 1973, după verdictul în cazul Roe contra Wade, Curtea Supremă a decis că statele nu mai au 
dreptul să se amestece în decizia unei femei, dacă aceasta, după ce consultă un doctor, ajunge la concluzia că vrea 
să facă un avort în primele trei luni de sarcină. 

Astăzi, „Planned Parenthood” oferă servicii clinice — inclusiv instruire şi prescripţii în controlul 
naşterilor, urmărirea cancerului, teste de sarcină, avort, îngrijire prenatală, consiliere genetică, teste de sterilitate, 


teste HIV, urmărirea adopțţiilor, îngrijirea copiilor — dar şi programe educaţionale în subiecte cum ar fi 


planificarea familială, bolile cu transmitere sexuală, prevenirea sarcinii, sănătatea femeii şi metode de creştere 


(vezi şi AVORTUL). 


PMS Vezi CONTROLUL NAȘTERILOR; SINDROMUL PREMENSTRUAL. 


PORNOGRAFIA Pornografia este definită de către lege sau societate ca fiind ansamblul materialelor 


sau spectacolelor care portretizează un aspect umilitor, crud, înjositor sau exploatator al sexului, fără merite sau 


conţinut artistic. Tribunalele au avut întotdeauna dificultăţi în definirea precisă a pornografiei; un membru al 


Curţii Supreme a Statelor Unite a spus că, deşi nu e în măsură să dea o definiţie precisă a pornografiei, el o poate 
recunoaşte atunci când o vede. 

Pe de altă parte, terapeuţii sexului vor uneori ca unul dintre parteneri — sau amândoi — să fie într-o 
stare de puternică excitare înainte de începerea unui contact sexual. Prin urmare, ei pot să recomande citirea de 
povestiri pornografice, privirea unor fotografii pornografice sau a unor materiale video pornografice. Asemenea 
materiale poartă de obicei numele de „explicite sexual” sau „erotice”. Pornografia este un termen peiorativ şi este 
preferat unul mai puţin părtinitor. Pentru terapeuţi, o povestire sau o fotografie excitantă nu este nici nesănătoasă 
şi nici nu face rău. Pur şi simplu, este un ajutor pentru obţinerea excitării sexuale. 

Această atitudine nonşalantă privitoare la pornografie poate să îi pună pe terapeuţii sexului în conflict cu 
anumiţi politicieni şi lideri religioşi. În fapt, chiar dacă vreodată clienţilor le va fi imposibil să cumpere 
pornografie, un sistem de „pornografie pe reţetă” s-ar putea să fie necesar. Este regretabil că creatorii de materiale 
pornografice nu sunt întotdeauna nişte cetăţeni admirabili, care vor pur şi simplu să promoveze un sex sănătos. 
Unele filme implică performanţe forţate, cruzime autentică în nişte scene de sex dur şi, cel mai rău, exploatarea 
copiilor participanţi la scene sexuale. Evident, acestea ar trebui să fie eliminate, iar actualele legi împotriva 
acestor activităţi ar trebui să fie impuse mai cu stricteţe. Nimeni nu ar trebui să fie exploatat în acest mod numai 
pentru a ajuta cuplurile suburbane să îşi îmbunătăţească viaţa sexuală. 

Mai mult, copiii şi adolescenţii în formare ar putea să îşi facă o idee complet greşită despre sex dacă 
privesc sau citesc pornografie. Totuşi, de vreme ce asemenea materiale sunt atât de răspândite şi uşor accesibile, 
cade în sarcina părinţilor să-şi ţină copiii ocupați cu altceva (vezi şi ARTA EROTICĂ; OBSCENITATEA; 
SEXUL ÎN MASS-MEDIA; SEXUL PRIN TELEFON). 


POZIȚIILE CONTACTULUI SEXUAL Vezi POZIȚIILE COITALE; SEXUL ÎN TIMPUL 
SARCINII. 


DEPRESIA POST-PARTUM Este un termen care descrie în mod obişnuit depresia emoţională 
suferită de multe femei imediat după naştere. Deşi nu este un termen prin care se pune un diagnostic în lumea 
medicală, el este frecvent utilizat atât de profesionişti, cât şi de public, pentru a descrie o largă gamă de reacţii 
emoţionale care urmează naşterii unui copil, de la o aparentă euforie la melancolie şi, rareori, la o adevărată 
psihoză. 

Există câteva cauze posibile pentru depresia post-partum (de despărțire). Ele includ stresul naşterii în 
sine, schimbările hormonale rapide care au loc la sfârşitul sarcinii şi poate înţelegerea bruscă a faptului că 
maternitatea înseamnă nişte răspunderi noi sau amplificate. Măsura gravităţii acestei depresii depinde şi de tăria 
emoţională anterioară a persoanei şi de stabilitatea şi tăria emoţională din familia din care provine persoana. 

De fapt, cazurile de „melancolie” apar după jumătate din toate naşterile normale — sunt atât de 
obişnuite, încât starea e considerată o reacţie normală a femeii după naştere. Melancolia începe de obicei în 
câteva ore sau în câteva zile de la naştere şi dispare treptat după una sau două săptămâni. 

Depresia post-partum este marcată de tristeţe, de frecvente episoade de plâns, de extenuare şi de lipsa 


energiei, de o neliniște generalizată şi uneori de o iritabilitate extremă. Tratamentul constă în susținere morală, 


asigurarea că totul va fi bine şi, dacă este necesar şi proaspăta mamă nu alăptează, folosirea unor medicamente 
uşoare şi/sau a unor pilule de somn. 

Totuşi, psihoza post-partum poate să pună în pericol viaţa mamei şi constituie un adevărat caz de 
urgență medicală. Deşi clasificată în cadrul psihozelor neobişnuite, ea include toate simptomele tipice: iluzii, 
halucinaţii şi scheme comportamentale şi de gândire foarte dezorganizate. Uneori este însoţită de o puternică 
depresie şi de pierderea în greutate — ocazional, până în punctul în care se atinge anorexia. 

Această stare gravă are loc de obicei doar la o naştere sau două dintr-o mie, deşi e mult mai probabil să 
apară dacă proaspăta mamă sau familia ei au în spate mai multe situaţii de instabilitate emoţională. (În foarte rare 
cazuri, ea poate să apară şi la proaspeţii taţi.) Asemenea cazuri apar în general în câteva zile, sau la cel mult o lună 
de la naștere. Starea poate să evolueze din aceea de melancolie, dar de obicei este se sine stătătoare. Primele 
simptome le includ pe acelea ale melancoliei, dar şi o lipsă de interes pentru copil, teama că vrei să-i faci rău 
copilului, sau o grijă obsedantă pentru sănătatea copilului. Ar mai putea fi şi senzaţia că nou-născutul a murit sau 
că s-a născut cu defecte. De asemenea, poate să apară şi o susceptibilitate paranoică, cu gânduri de omorâre a 
copilului sau de sinucidere. 

Mama psihotică este un pericol pentru ea însăşi şi pentru copil şi trebuie să fie spitalizată. Tratamentul 
include utilizarea unor antidepresive şi adesea a unei medicaţii antipsihotice şi sedative. În fazele acute ale bolii, 
vizitele la copil, deşi de obicei ajută, trebuie făcute sub supraveghere. Pe măsură ce psihoza dispare, mama va 
prezenta un interes mai sănătos pentru copil şi ar trebui să i se permită vizite mai lungi la acesta. 

După întoarcerea de la spital, atunci când femeia a revenit la o stare emoţională mai aproape de cea 
normală, urmează psihoterapia individuală. Aceasta va ajuta de obicei mama să ajungă să înţeleagă ce s-a 
întâmplat, pentru a reuşi să se împace cu sentimentele ridicate de boala ei. Importantă este şi implicarea tatălui 
într-un fel de consiliere psihică. Îndată ce femeia ajunge la psihoza post-partum, sarcinile următoare vor aduce un 


risc sporit de repetare. De aceea, şedinţele psihiatrice sunt de dorit. (vezi şi NAŞTEREA.) 


SIMPTOMELE DE STRES POST-TRAUMATIC Atunci când o persoană este victima neajutorată a 
unui eveniment extrem de tulburător, cum ar fi războiul, cutremurul sau abuzul sexual fizic intens, starea 
ulterioară a acelei persoane poate să degenereze într-o boală psihică numită drept stres post-traumatic. Ea este 
caracterizată de amintiri repetate, invazive, tulburătoare ale evenimentului, o reacție exagerată şi un număr de alte 
schimbări comportamentale, care pot arăta că victima nu se mai consideră în siguranţă. 

Sindromul traumatic de viol. Din 1980, Asociaţia Psihiatrică Americană recunoaşte sindromul 
traumatic de viol drept un stres post-traumatic autentic. Date fiind caracteristicile violului — agresarea fizică a 
victimei, şocul psihologic, invadarea psihică, mesajele amestecate ale societăţii în direcția blam-ruşine — nu e de 
mirare că multe victime ale violului suferă traume emoţionale ulterioare. Cantitatea de timp necesară pentru 
rezolvarea traumei depinde de susţinerea emoţională din partea profesioniştilor şi a persoanelor iubite. 

Faza acută a traumei de viol începe imediat după viol şi poate să continue timp de mai multe zile şi, 
adesea, câteva săptămâni. O victimă poate să aibă insomnii, coşmaruri, stare de nervozitate şi/sau teama de 
străini. Femeia poate să dea vina pe ea însăşi sau poate să renunţe complet la sex, chiar şi cu un partener de 


încredere. Este la fel de important ca familia şi prietenii să-i ofere susţinere şi ca orice bărbat deosebit din viaţa 


victimei să fie înţelegător şi răbdător în legătură cu temerile sexuale eventuale ale victimei. De asemenea, este 
esenţial ca victima să ceară ajutor specializat din partea unui consilier pentru violuri sau a unui psiholog. 

Înainte de a face faţă şi de a-şi rezolva drama, victima trebuie să treacă prin ceea ce se numeşte stadiul 
de ajustare. În această perioadă, ea poate să-şi reia, aparent, viața normală şi să treacă „peste” cele întâmplate. Dar 
în realitate ea îşi suprimă sentimentele care o tulbură. Dar odată ce începe să abordeze direct ceea ce i s-a 
întâmplat, ea poate intra în faza finală a recuperării. Atunci ea va accepta şi va rezolva violul, îl va lăsa undeva în 
urmă şi îşi va continua viaţa (vezi şi VIOLUL DE CĂTRE UN CUNOSCUT; VIOLUL). 

Violul sau molestarea în cadrul familiei. O femeie violată de soţul ei sau un copil molestat de un 
membru al familiei se confruntă cu probleme foarte specifice. Victima violenţei sexuale familiale poate să nu fie 
crezută de alți membri ai familiei sau de autorităţi şi poate să refuze să vorbească despre aceasta. În cazul unui 
copil, situaţia pune probleme mult deosebite. Un copil complet dependent de un adult care îl atinge de o manieră 
nepotrivită se va teme la extrem să îşi releve teribilul secret. În toate cazurile, este important ca victima care 
trăieşte un stres post-traumatic să apeleze la ajutor de specialitate, chiar dacă de la evenimente au trecut mai mulţi 


ani (vezi şi MOLESTAREA COPIILOR; INCESTUL). 


SARCINA Sarcina începe o dată cu CONCEPȚIA şi se termină o dată cu naşterea. În acest interval de 


timp, fătul se dezvoltă în interiorul abdomenului mamei şi ajunge un copil viabil (deşi unele sarcini se pot termina 


în avorturi spontane). Sarcina este în general împărţită în trei perioade, sau trimestre. 

Primul trimestru. Primul trimestru este numărat de la prima zi a ultimei perioade menstruale până la a 
douăsprezecea săptămână de sarcină. La aproximativ şapte zile după ce ovulul este fertilizat şi se implantează în 
uter, el continuă să se dividă şi să se multiplice, formând placenta şi embrionul. Cele mai multe organe ale 
embrionului se formează între patru şi opt săptămâni de la concepţie. De obicei, bătăile inimii pot fi detectate prin 
ultrasunete în a opta sau a noua săptămână; mugurii membrelor şi orbitele ochilor se formează în aceeaşi 
perioadă. Canalul măduvei spinării se creează ca un şanţ în spate, el închizându-se în săptămâna a 5-a. Organele 
genitale se diferenţiază între săptămâna a unsprezecea şi a paisprezecea. La sfârşitul celei de-a douăsprezecea 
săptămâni, fătul are o formă umană clară şi, pentru că toate sistemele organice sunt formate, organismul viu este 
numit mai degrabă făt decât embrion. 

Ceea ce face esenţială această perioadă este diferenţierea celulelor corpului în sisteme organice. Este 
foarte important ca în această perioadă mama să păstreze o alimentaţie sănătoasă şi să evite substanţe cum ar fi 
tutunul sau alcoolul, care pot să facă mult rău embrionului în plină dezvoltare. Folosirea tutunului poate să ducă la 
copii cu greutate foarte mică la naştere, iar abuzul de alcool poate să ducă la sindromul alcoolic fetal, în cadrul 
căruia copilul creşte foarte puţin în uter şi, după naştere, are o serie de tulburări, inclusiv retardarea mentală, 
tulburări comportamentale şi caracteristici faciale anormale (vezi SIDROMURILE DE ABUZ DE SUBSTANȚE 
LA FĂT ŞI COPILUL NOU-NĂSCUT). 

În primul trimestru, mama suferă de simptome obişnuite, ca extenuarea, ameţeala, voma şi o frecvenţă 
crescută a urinării. Acestea reprezintă adaptarea normală la schimbările corporale rezultate din sarcină. Are loc o 
mărire şi o înmuiere a sânilor, pielea se pigmentează, în special pe sâni şi abdomen, iar ocazional apar crampe 


asemănătoare cu cele menstruale, care sunt normale, dacă nu sunt însoţite şi de sângerări. Cele mai multe dintre 


aceste simptome sunt deja rezolvate în săptămânile doisprezece-paisprezece de sarcină şi în general nu impun 
nici un fel de restricţie la activităţile fizice ale mamei. 

Avortul spontan are loc în aproape 20% din toate sarcinile. Cel mai adesea, el apare din anomalii 
cromozomiale ale fătului, incompatibile cu viaţa. Peste 80% din avorturile spontane au loc în primele 
douăsprezece săptămâni de sarcină, când, datorită dezvoltării anomaliilor cromozomiale, nici un tratament 
preventiv nu este nici util, nici benefic şi nici nu se acordă. O pierdere spontană de sarcină apare cel mai probabil 


la prima sarcină. 


*** fig. P. 209 


1. Sânii 

2. Placenta 
3. Fătul 

4. Uterul 


5. Lichidul amniotic 


În timpul sarcinii, embrionul se dezvoltă în uterul mamei. 


ek 


Al doilea trimestru. Al doilea trimestru continuă din a treisprezecea săptămână de gestație şi durează 
până în săptămâna douăzeci şi patru sau douăzeci şi cinci. Este o perioadă în care sistemele organice formate în 
primul trimestru continuă să se dezvolte, perioada în care fătul se dezvoltă cel mai rapid. Fătul va creşte în 
greutate de la 14 grame (greutatea unei monede) până la 820 de grame în doar trei luni. În acest timp, oasele 
fătului încep să se calcifieze tot mai pronunţat, iar sistemul nervos şi tractul intestinal se maturizează. 

În al doilea trimestru, mama va începe să simtă mişcările fătului (celebrele „şuturi”) la cam douăzeci de 
săptămâni de sarcină. Apar crampe la picioare şi tot acum mama câştigă în greutate, în special în zona mijlocului, 
în special spre sfârşitul acestui trimestru. Alte simptome obişnuite includ senzațiile de arsuri la nivelul 
stomacului, dureri de spate şi ocazional crampe ale abdomenului inferior, datorate ligamentelor care susțin uterul. 
Aceste simptome sunt toate normale şi în general sunt minime. Ele servesc la atenţionarea femeii asupra 
schimbărilor pe care le suportă corpul ei. 

Trimestrul al treilea. Al treilea trimestru este caracterizat de o marcată creştere şi maturizare a fătului. 
Sub piele se depune grăsime şi sistemul pulmonar începe să se maturizeze, în vederea funcţiei respiratorii din 
afara uterului matern. Cresc unghiile şi părul, se dezvoltă pleoapele şi se deschid ochii. În a treizeci şi şaptea 
săptămână de gestație, fătul este considerat maturizat. Dacă el se naşte în orice clipă după această perioadă, el ar 
trebui să supravieţuiască şi să se comporte bine, fără a fi nevoie de o îngrijire specială. Feţii născuţi devreme în al 
treilea trimestru de sarcină au acum şanse mari de supravieţuire, o dată cu noile tehnici terapeutice perinatale şi 


postnatale, dar, evident, cu cât se naşte mai prematur copilul, cu atâta este necesară mai multă îngrijire medicală. 


La oameni, o sarcină durează în medie 266 de zile între concepţie şi naştere. Această perioadă de 
gestație este remarcabil de constantă. Ceea ce iniţiază travaliul de la sfârşitul sarcinii încă rămâne unul dintre 
misterele vieţii. Uterul începe să se contracte regulat. Pe măsură ce travaliul se intensifică, cresc frecvenţa şi 
intensitatea contracţiilor. Cel mai adesea, travaliul începe înainte ca membranele, sau „punga” de apă se rup, dar 
ocazional travaliul începe şi după „ruperea apei”. Atunci când pierderea de fluid apare la termen, travaliul începe 
întotdeauna în intervalul a douăzeci şi patru de ore. O hemoragie cu mucus poate să fie un semn că travaliul 
urmează inevitabil, dar este un semn incert, mai ales după prima sarcină. 

Simptomele şi testele de sarcină. De obicei, o femeie bănuieşte că este însărcinată dacă este activă 
sexual şi menstruaţia a încetat. Poate să prezinte şi amețeli şi vomă, o frecvenţă sporită a urinării, extenuare şi 
adesea o creştere a dimensiunilor şi a sensibilităţii sânilor. Dar aceste simptome sunt destul de vagi şi multe 
sarcini ajung chiar în opt săptămâni sau mai mult până să apară bănuiala şi se apelează la un test de sarcină. Alt 
simptom, mai târziu, îl constituie mişcările fetale, care pot fi detectate de femeie deja la şaisprezece săptămâni 
după concepţie. Cunoscute şi sub numele de „şuturi”, aceste mişcări se mai numesc şi „agitaţii abdominale”. 

Cele mai multe teste de sarcină efectuate pe o probă de urină au drept scop să detecteze o sarcină în 
prima săptămână de la încetarea perioadei menstruale. Dar aceste teste pot să aibă rezultate incorecte în 10% din 
situaţii, iar diagnosticul sarcinii trebuie confirmat printr-o examinare pelviană, sau, la nevoie, de un test de 
sarcină cu probă de sânge. Acest test de sarcină foarte precis poate identifica hormonul produs de ovulul fertilizat 


şi de placentă în cel mult şase zile de la fertilizare, adică din ziua prinderii ovulului de peretele uterin. 


*** fig. P. 210 

Un copil gata de naşterea la termen. 

Examinarea fizică şi pelviană dă şi alte indicii despre prezenţa unei sarcini. Un uter mărit, o pigmentare 
accentuată a părţii areolare din jurul sfârcului sânului, o pigmentare accentuată a abdomenului, ca şi o înmuiere şi 
o albăstrire a colului uterin sunt toate indicii care sugerează o sarcină. 

Sarcina este confirmată de bătăile inimii fătului sau prin vizualizarea sacului de gestație la o analiză 
ultrasonică. Inima fătului poate fi auzită la opt săptămâni de la concepţie, cu ajutorul unui microfon specializat, cu 
efect Doppler, dar la cele mai multe femei bătăile inimii sunt detectate între zece şi paisprezece săptămâni de 
sarcină cu microfon Doppler, iar la douăzeci de săptămâni cu ajutorul fetoscopului, un stetoscop specializat. O 
examinare ultrasonică transvaginală poate da un diagnostic de sarcină în a patra săptămână de gestație: se poate 
vedea sacul de gestație intrauterin, iar activitatea cardiacă a fătului se poate detecta la sfârşitul celei de-a şasea 
săptămâni (vezi şi AVORTUL; AMNIOCENTEZA; CONCEPȚIA; SARCINA EXTRAUTERINĂ; 
FERTILIZAREA IN VITRO; AVORTUL SPONTAN; PLACENTA). 


SARCINA ŞI MEDICAMENTELE ŞI SUBSTANȚELE UZUALE În Statele Unite, femeia gravidă 
obişnuită poate să ingereze de la trei la şapte medicamente diferite în timpul sarcinii. Multe din medicamentele 
uzuale pot să traverseze placenta, intrând în fluxul sanguin al copilului în dezvoltare. Doar pentru foarte puţine 
din ele s-a demonstrat că duc direct la malformații congenitale, dar pentru cele mai multe nu există informaţii 
suficiente despre efectele pe termen lung ale acestor medicamente. Dat fiind marele număr de medicamente care 
se vând fără reţetă la ora actuală, fiecărei femei gravide îi revine datoria de a avea grijă de propriul consum de 
medicamente. 

Cea mai bună regulă empirică este aceea că o femeie care bănuiește că este însărcinată nu ar trebui să 
mai folosească medicamente pe reţetă sau fără reţetă fără a se consulta mai întâi cu obstetricianul ei. Potenţialul 
unor defecte serioase la naştere este cu atât mai mare cu cât o substanţă este folosită mai devreme în timpul 
sarcinii (vezi şi SINDROMURILE DE ABUZ DE SUBSTANȚE LA FEȚI ŞI NOU-NĂSCUȚI). 

Vom discuta mai jos o listă scurtă de medicamente larg folosite. Lista conţine denumirile generice alea 
medicamentelor. În unele cazuri, medicamentele opt fi mai bine cunoscute sub un nume de marcă. 

Paracetamolul. Paracetamolul este folosit în mod obişnuit în timpul oricărui trimestru de sarcină 
pentru controlul durerilor şi pentru scăderea temperaturii. Utilizarea recomandată în prospect pare să fie sigură. 
Paracetamolul traversează placenta, dar nici un defect congenital nu a fost încă asociat cu acest medicament. 
Totuşi, utilizarea continuă în doze mari îi cauzează fătului probleme de ficat şi de rinichi. 

Aspirina. Aspirina este probabil cel mai folosit medicament care nu necesită reţetă din timpul sarcinii. 
Unele studii au arătat că există efecte adverse, cum ar fi anemia mamei, o sarcină prelungită şi o sângerare 
excesivă la naştere. Efectele asupra fătului pot să includă şi o capacitate redusă de coagulare a sângelui şi 
hemoragii cerebrale la copiii născuţi prematur. Aspirina ar trebui să fie evitată în timpul sarcinii. 

Cofeina. Cofeina traversează bariera placentei, dar nu există nici o dovadă a unei relaţii între consumul 
de cafeină şi malformaţiile congenitale. Unele studii au pus în evidenţă o legătură între consumul mare de cofeină 
(şase până la opt ceşti de cafea pe zi) şi avortul spontan, ca şi cu o greutate scăzută a copiilor la naştere, dar aceste 
studii nu au o susţinere puternică. 

Tbuprofenul. Nu există relatări despre asocierea dintre ibuprofen şi malformaţiile congenitale. Totuşi, 
s-a demonstrat că utilizarea acestui medicament prelungeşte sarcina. În plus, există, teoretic, riscul ca ibuprofenul 
să determine schimbări în circulaţia sanguină a fătului. Prin urmare, producătorul nu recomandă folosirea lui în 


timpul sarcinii. 


Antiacidele. La ora actuală există mai multe preparate antiacide diferite. Ele includ carbonat de calciu 
tamponat, magneziu şi hidroxid de aluminiu. Nu s-a demonstrat că aceste produse ar avea efecte nocive asupra 
fătului. Totuşi, ele trebuie administrate cu grijă, pentru că multe din aceste produse au un conţinut bogat în sare şi 


prin urmare pot duce la diaree sau constipaţie. 


Medicamentele pentru răceli. Există multe medicamente care se vând fără reţetă şi care conţin 


antihistaminice şi/sau o componentă decongestivă. Două asemenea medicamente, Cyclizine şi Pseudoephedrin, 


sunt folosite în mod curent în timpul sarcinii. Studiile medicale au făcut o legătură clară între acestea şi 
malformaţiile congenitale, inclusiv buza-de-iepure. Totuşi, aceste studii nu sunt foarte bine documentate. Este 
deci prudent să se evite folosirea acestor medicamente în primul trimestru de sarcină, atunci când este posibil. În 
orice caz, trebuie descurajată utilizarea lor în doze mari. 

Îndulcitorii artificiali. Adesea se ridică întrebarea dacă îndulcitorii artificiali folosiţi în timpul sarcinii 
prezintă siguranţă. Nu s-au descoperit efecte congenitale ale utilizării acestor produse. Cu toate acestea, 
moderaţia este în mod sigur de dorit. 

Medicamente antimicotice. Infecţiile cu ciuperci sunt extrem de frecvente în timpul sarcinii. 
Medicamentele folosite în mod obişnuit pentru a le ţine sub control nu sunt considerate cauze de malformații 


congenitale. Totuşi, aplicarea vaginală a acestor medicamente necesită prudenţă. 


ALIMENTAŢIA ÎN TIMPUL SARCINII Alimentarea mamei poate să influenţeze starea de sănătate 
a ei, dar şi a viitorului copil. În condiţii obişnuite, mama câştigă în greutate 12-15 kilograme în cursul unei sarcini 
normale. O femeie subponderală ar trebui să câştige mai mult în greutate, iar o femeie obeză ar trebui să fie 
sfătuită să adopte un regim mai restrictiv, dar în acelaşi timp să nu neglijeze o alimentaţie adecvată. 

Pentru femeia obişnuită, un aport zilnic de 2.200 până la 2.400 de calorii este foarte bun, dar pe lângă 
caloriile propriu-zise, alimentaţia din timpul sarcinii trebuie să fie şi de calitate. Aceasta înseamnă un aport de 
proteine de 80 de grame pe zi, necesare pentru dezvoltarea fătului. Dacă sunt consumate în cantităţi suficiente, 
carnea, peştele, lactatele, ouăle şi legumele pot oferi cantitatea necesară de proteine în timpul sarcinii. 

Şi aportul de calciu ar trebui să fie mărit; el este mai eficient absorbit din hrana animală decât din 
medicamente. Legumele cu frunze verzi şi produsele lactate oferă cea mai mare parte a acestui aport. Aproape 
toate necesităţile de minerale şi de vitamine din timpul sarcinii pot fi satisfăcute dintr-o alimentaţie potrivită, 
pastilele „prenatale” nefiind decât un fel de poliţă de asigurare. Numai suplimentul de fier este necesar în timpul 
sarcini, pentru că există o dublă cerere suplimentară, atât pentru făt, cât şi pentru volumul de celule roşii din 
sângele mamei. De obicei, se recomandă un supliment de 30 până la 60 de miligrame pe zi. 

Alcoolul şi tutunul ar trebui să fie cu desăvârşire evitate. În general, înainte de a se lua orice fel de 
medicament fără reţetă, cel mai bine este să fie consultat obstetricianul (vezi şi SINDROMURILE DE ABUZ DE 
SUBSTANȚE LA FEȚI ŞI NOU-NĂSCUȚI; SARCINA ŞI MEDICAMENTELE ŞI SUBSTANȚELE 
UZUALE). 


SEXUL ÎN TIMPUL SARCINII Contactul sexual este condiţia primordială a apariţiei unei sarcini, 
dar o dată ajuns acolo cuplurile descoperă că în literatura publică sau în cea ştiinţifică se discută foarte puţin 
despre sexul în timpul sarcinii. Deşi cuplurile nu reacţionează la fel, cele mai multe prezintă o schimbare a 
activităţii sexuale în timpul sarcinii. În general, se înregistrează o descreştere a frecvenţei raporturilor sexuale. 
Sarcina este o perioadă în care au loc multe schimbări dramatice — în nivelul hormonal, în aspect, în dispoziţia 
sufletească — care pot să afecteze sentimentele sau libidoul unei femei. 

Există multe schimbări importante în fiziologia femeii care pot influenţa activitatea ei sexuală. La 


începutul sarcinii, ea va avea greţuri, sâni dureroşi, astenie. Schimbările hormonale fac ca prin diferite părţi ale 


corpului să treacă un flux mai mare de sânge. Sânii sunt ţesuturi bogat vascularizate şi vor congestiona, devenind 
şi mai sensibili. Stimularea lor poate deveni dureroasă. Fluxul sanguin crescut în zona pelviană, în special în 
vagin şi în organele genitale externe, poate deasemenea să ducă la o stare de congestie neplăcută. Apare şi o 
creştere a secreţiilor vaginale. Aceste secreţii îmbunătăţesc lubrifierea vaginală, dar în acelaşi timp prezintă 
mirosuri care pot să facă sexul oral neplăcut pentru partener. Multe femei descoperă că pe măsură ce uterul creşte, 
sexul în poziţiile obişnuite devine incomod. 

Frecvența contactelor sexuale în timpul sarcinii variază de la un cuplu la altul. Câteva studii au pus în 
evidenţă modelele comportamentale, dar în mod diferit. Un studiu a arătat un declin constant al sexului în timpul 
sarcinii. Altul a prezentat o creştere a frecvenţei actelor sexuale în primele două trimestre şi o diminuare în 
ultimul trimestru. Dar aproape toate studiile sunt de acord că există o scădere a frecvenţei coitale în timpul 
ultimelor luni de sarcină. 

Multe cupluri se tem că ar putea să facă rău fătului sau că ar putea provoca un avort spontan dacă fac 
dragoste în timpul sarcinii. Spre sfârşitul sarcinii, poate să apară teama de o naştere prematură sau de ruperea 
sacului amniotic. 

Doctorii sfătuiesc femeile să se abțină de la sex în perioada de început a sarcinii, dacă prezintă mici 
sâgerări. Totuşi, cele mai multe avorturi spontane au loc nu datorită sexului, ci pentru că este ceva în neregulă cu 
fătul. Nici un studiu nu a demonstrat convingător că sexul făcut la începutul sarcinii ar contribui la avortul 
spontan. 

Cei mai mulţi doctori sunt de acord că sexul vaginal în partea finală a sarcinii la femeile din grupa cu 
risc scăzut nu pare să ducă la nici o problemă majoră. Totuşi, contactul sexual ar trebui evitat în ultima parte a 
sarcinii, de către femeile cu probleme obstetricale anterioare, cum ar fi cele care au avut placenta previa, naşteri 
premature, membrane fetale rupte, sau de către acele femei care au avut contracţii. Există o părere foarte 
încetăţenită că femeile nu ar trebui să aibă nici un obiect în vagin în timpul sarcinii, de teamă că acesta ar răni 
vaginul, colul uterin sau fătul. 

Există puţine informaţii despre SEXUL ANAL în timpul sarcinii. Unele studii au sugerat că examinarea 
rectală din timpul sarcinii poate să ducă la o probabilitate crescută de transmitere a unor organisme potenţial 
dăunătoare din rect în vagin, ceea ce, teoretic, poate duce la infecţii ale fluidului amniotic. Acest lucru ar fi valabil 
şi în cazul sexului anal. 

Sexul oral în timpul sarcinii este sigur câtă vreme nu se insuflă aer în vagin. S-a dovedit că suflarea de 
aer sub presiune în vagin în timpul sexului oral este dăunătoare pentru mamă. Ea ar putea conduce la intrarea 
forţată a aerului în vasele sanguine vaginale ale mamei, care în timpul sarcinii sunt dilatate. 

Orgasmul din timpul sarcinii poate să ducă la contracţii ale uterului. Aceste contracţii pot să fie mai 
puternice la masturbare decât la actul sexual şi uneori se simt foarte acut. Cei mai mulţi doctori nu sunt îngrijoraţi 
de aceste contracţii, dacă ele nu durează mai mult de treizeci de minute. Femeile care prezintă riscul unor sarcini 
premature ar trebui să discute această problemă cu doctorul lor. 

Stimularea sfârcurilor sânilor în timpul sarcinii poate să elibereze hormonul numit ocitocină. Se ştie că 


acest hormon duce la contracţii uterine şi uneori la o hiperstimulare a uterului şi la anomalii în rata pulsului 


fătului. Unele studii au arătat că stimularea sfârcurilor poate fi folosită pentru a induce travaliul. Drept urmare, cei 
mai mulți doctori sugerează ca în timpul sarcinii sfârcurile sânilor să nu fie atinse. 

Pentru a evita infecțiile la făt în timpul sarcinii, ca şi expunerea la prostaglandine dăunătoare (substanţe 
asemănătoare cu hormonii, care pot să cauzeze contracţii uterine) în spermă, unii doctori recomandă folosirea 
prezervativelor la sexul în timpul sarcinii. 

Săptămânile de după naştere sunt o perioadă critică pentru o femeie. De obicei, doctorii recomandă 
renunţarea la sexul vaginal timp de câteva săptămâni. Colul uterin rămâne deschis timp de câteva săptămâni după 
naştere, fie că aceasta a fost vaginală, fie că a fost prin cezariană, iar colul deschis înseamnă şanse mai mari ca 
infecțiile să pătrundă din vagin în uter. Dacă naşterea a fost normală, vaginală, e posibil să se fi efectuat şi o 
incizie în porţiunea dintre vagin şi rect (EPIZIOTOMIE), pentru a facilita naşterea. În mod normal, epiziotomia 
este cusută îndată după naştere şi necesită multe săptămâni pentru vindecare. Contactul anal sau vaginal din 


perioada imediat următoare naşterii poate răni locul epiziotomiei şi să rupă cusătura. 


BOLI LEGATE DE SARCINĂ Peste 95% din femeile însărcinate vor avea o sarcină absolut normală, 
care se va termina cu travaliul şi cu naşterea, rezultatele fiind excelente pentru mamă şi copil. Dar toate aceste 
femei vor avea simptome asociate cu sarcina care uneori vor fi percepute drept simptome de boală. Multitudinea 
de simptome care însoțesc sarcina — de la greaţa matinală din primele stadii ale sarcinii până la durerea de spate 
în ultima perioadă — nu sunt ale unor boli; nici nu sunt reacţii la schimbările hormonale şi fizice asociate cu 
sarcina. Totuşi, există câteva boli care sunt specifice şi unice în perioada sarcinii. 

Diabetul zaharat. 3 din o mie de femei însărcinate au diabet înainte de sarcină, dar încă 30 vor căpăta 
diabet de gestație (sau diabet limitat la perioada de sarcină). Sarcina determină o descreştere a glucozei din fluxul 
sanguin şi o creştere a glucozei postprandiale (după masă), din cauza capacităţii scăzute a corpului de a folosi 
insulina. La diabetul de gestație, rezultatul constă în perioade prelungite de niveluri înalte ale glucozei în sângele 
matern, care se transmite fătului prin placentă. Nivelurile mari de glucoză pot să determine pancreasul fătului să 
secrete foarte multă insulină, care, la rândul ei, va duce la complicaţii pentru făt şi, mai târziu, pentru noul-născut. 

De aceea, cazurile de copii născuţi morți sau de pierderi de sarcină sunt mai dese la sarcinile diabetice. 
Copiii unor mame diabetice sunt şi mai expuşi la defecte la coloană sau la inimă şi/sau la schelet. Există o relaţie 
între nivelul înalt al glucozei materne şi frecvenţa acestor malformații congenitale, ceea ce subliniază importanţa 

Altă problemă întâlnită la copiii unor mame diabetice este „macrosomia” — copiii excesiv de mari. 
Această problemă poate să cauzeze mari dificultăţi în travaliu şi la naşterea normală. Macrosomia pare să fie 
rezultatul unor niveluri înalte ale insulinei la făt. La copiii nou-născuţi din mame diabetice poate surveni 
sindromul de detresă respiratorie şi hipoglicemia, în special atunci când controlul diabetului în timpul sarcinii nu 
a fost suficient de strict. 

Diabetul din timpul sarcinii aduce nişte riscuri suplimentare şi pentru mamă. Dacă femeia este diabetică 
dinainte de a fi însărcinată, este esenţial ca ea să fie prevenită asupra riscurilor. Dacă diabetul nu este ţinut sub un 


control strict în timpul sarcinii, pot rezulta deteriorări accelerate ale rinichilor, nervilor, retinei şi ale vaselor de 


sânge ale mamei. Aceste probleme potenţiale trebuie tratate cu mare grijă în cadrul unei îngrijiri prenatale de 
calitate. 

Hipertensiunea Hipertensiunea arterială (presiunea sanguină ridicată) indusă de sarcină este o altă 
boală specifică gravidităţii. Această boală, cunoscută şi sub numele de toxemie gravidică sau preeclampsie, 
survine la aproximativ 7% din femei şi de obicei are loc în a doua jumătate a unei prime sarcini. Simptomele 
hipertensiunii, ca apariţia de proteine în urină sau apariţia edemelor, sunt clasice. Alte simptome mai puţin 
specifice sunt durerile de cap, greaţa, voma, tulburări vizuale şi reflexe hiperactive. Cauza acestei stări este 
necunoscută. 

Hipertensiunea indusă de sarcină (HIS) este de obicei clasificată în uşoară sau gravă. Dacă pentru 
hipertensiunea uşoară rezolvarea constă în odihna la pat şi apoi naşterea, în situaţiile grave tratamentul presupune 
împiedicarea apariţiei unor complicaţii serioase şi o naştere promptă. Scopul este ţinerea sub control a 
hipertensiunii de sarcină pentru a împiedica apariţia comei, a controla tensiunea arterială a sângelui matern şi 
pregătirea pentru naştere. 

Pentru a diminua şansa apariţiei atacurilor epileptice, se administrează sulfat de magneziu. În timp ce la 
mamă se urmăresc cu atenţie tensiunea, proteinele în sânge şi funcţionarea rinichilor, la făt se monitorizează orice 
semne de anomalie. Dacă pre-eclampsia se înrăutățește, în ciuda terapiei medicale adecvate, şi dacă inducerea 
travaliului nu a reuşit, sau dacă fătul dă semne că nu tolerează boala maternă, se poate efectua o operaţie 


cezariană. Totuşi, cele mai multe femei cu hipertensiune indusă de sarcină vor avea parte de o naştere normală, 


vaginală, iar cele mai multe din femeile care au această situaţie la prima naştere nu o vor repeta la următoarele 
sarcini. 

Incompatibilitatea sanguină. Boala Rh („Boala hemolitică izoimună a nou-născutului”) apare atunci 
când o mamă cu Rh negativ poartă un făt cu Rh pozitiv. Combinația dintre Rh-ul negativ al mamei şi cel pozitiv al 
tatălui face ca fătul să aibă şanse mari la un Rh pozitiv. Atunci când apare o asemenea situaţie, există posibilitatea 
ca o parte din sângele cu Rh pozitiv al fătului să intre în circuitul sanguin al mamei; la rândul lui, sângele 
Rh-negativ al mamei va dezvolta anticorpi împotriva celulelor roşii Rh-pozitive, iar aceşti anticorpi pot să 
traverseze placenta, distrugând celulele roşii ale fătului şi cauzând anemie. 

O asemenea situaţie este rară, deoarece 90% din populaţie este Rh-pozitivă, iar sensibilitatea fătului 
poate fi prevenită prin administrarea de imunoglobulină Rh, care împiedică reacţia imunitară a mamei 
Rh-pozitive. O bună îngrijire prenatală presupune recunoaşterea Rh-ului negativ la mamă. 

Anemia şi infecția urinară. Alte două boli care merită să fie amintite sunt anemia şi infecția tractului 
urinar. Deşi acestea nu sunt specifice sarcinii, în mod sigur ele sunt mai obişnuite în această perioadă. Cea mai 
comună formă de anemie din timpul sarcinii este anemia prin deficit de fier, care rezultă din necesităţile sporite de 
fier din timpul sarcinii. Volumul de celule sanguine ale mamei creşte în timpul unei sarcini normale cu aproape 
50%, iar aceste celule roşii au nevoie de fier. La sfârşitul sarcinii, fătul are aproape un litru de sânge, iar celulele 
roşii ale acestuia au nevoie, de asemenea, de fier. Anemia dată de deficitul de fier din timpul sarcinii poate fi 
prevenită prin obiceiuri alimentare sănătoase înainte de şi în timpul sarcinii şi prin suplimentarea dietei 


corespunzătoare în timpul sarcinii (vezi şi SARCINA ŞI ALIMENTAŢIA). 


Infecţiile tractului urinar survin la aproximativ 8% din toate femeile însărcinate. Se crede că această 
sensibilitate crescută ar avea un complex de cauze hormonale şi mecanice — presiunea asupra vezicii urinare, 
exercitată de sarcina în plină dezvoltare şi dilatarea ureterelor (tuburile care duc de la rinichi la vezică), care sunt 
consecințe normale ale sarcinii. Infecţiile tractului urinar sunt aproape întotdeauna tratate uşor şi cu succes, dar 
este importantă recunoaşterea lor rapidă, în timpul îngrijirii prenatale (vezi şi SARCINA CU RISC SPORIT; 
BOALA RH). 


SEXUL PREMARITAL Vezi SEXUL NONMARITAL 


NAŞTEREA PREMATURĂ Termenul clasic de „prematur” se referă la o greutate la naştere de mai 
puţin de 2.500 de grame. Termenul mai corect ar fi acela de „pre-termen”, care se aplică oricărui copil născut 
înainte de treizeci şi şapte de săptămâni de sarcină (266 de zile din prima zi a ultimei perioade menstruale a 
mamei). Greutatea mică la naştere (GMN) se aplică tuturor nou-născuţilor care cântăresc la naştere sub 2.500 
grame, iar greutatea foarte mică la naştere (GFMN) copiilor născuţi cu mai puţin de 1.500 de grame, indiferent de 
durata gestaţiei. 

Copiii născuţi înainte de termen sunt supuși riscurilor unor boli legate de imaturitatea diverselor sisteme 
şi organe. Frecvența acestor complicaţii variază cu timpul sarcinii. Cu cât se naşte mai devreme copilul, cu atât 
riscurile sunt mai mari. Riscul scade atunci când sarcina a trecut de douăzeci şi opt de săptămâni. 

Copiii născuţi înainte de termen prezintă şi un risc sporit de handicapuri neurologice, cum ar fi paralizie 
cerebrală, retard mental, convulsii. Poate să apară şi riscul unor boli pulmonare grave, sau al unor boli grave în 
general. Există şi temerea că naşterea prematură rupe cumva legătura mamă-copil, ceea ce va avea un impact 
major în armonia familială. O dată cu progresele în tehnicile medicale şi tehnologia de îngrijire a copilului, tot 
mai mulți copii prematuri supraviețuiesc, iar numărul de supraviețuitori sănătoşi este în creştere. 

Studiile rezultatelor neurologice sunt, inevitabil, nişte treceri în revistă ale practicilor prenatale 
anterioare. În general, un an sau doi de examinări amănunțite ajung pentru a detecta handicapurile majore. Pentru 
a identifica problemele legate de performanţa şcolară sau de comportament, este nevoie de o studiere mai 
îndelungată. 

Naşterea înainte de termen este legată de diverşi factori. Statutul socio-economic, rasa, vârsta mamei 
(optsprezece ani sau mai puţin, patruzeci de ani sau mai mult), o greutate mică înainte de sarcină, ca şi fumatul, 
toate acestea pot prezenta riscuri majore. Fumatul matern este corelat direct cu mortalitatea perinatală, cu 
naşterile înainte de termen, cu ruperea prematură a membranelor şi cu hemoragiile din timpul sarcinii. Femeile 
care muncesc în timpul sarcinii nu nasc mai mulți copii înainte de termen pe ansamblu, faţă de femeile care nu 
muncesc. Dar femeile care au avut probleme în timpul sarcinilor şi care muncesc în ture lungi sau în meserii care 
duc la epuizare au tendinţa de a naşte prematur. Coitul şi/sau orgasmul din timpul sarcinii nu au fost asociate până 
acum cu naşterea înainte de termen. 

Incidenţa naşterilor înainte de termen se corelează puternic cu problemele obstetrice anterioare. Dacă o 
femeie a avut o naştere înainte de termen, atunci probabilitatea de repetare a acesteia este de 17 până la 40%, 


factorul de risc crescând o dată cu numărul de sarcini încheiate înainte de termen şi scăzând cu numărul de naşteri 


la termen. Femeile cu malformații ale uterului prezintă şi ele riscuri mari de naştere înainte de termen. Riscul 
variază în funcţie de anormalitatea uterului. Adesea, incompetenţa cervicală duce adesea în al doilea trimestru de 
sarcină la o dilatare nedureroasă a colului uterin şi la un avort spontan. O dată ce a apărut dilatarea, pot să apară şi 
travaliul înainte de termen şi/sau o ruptură a membranelor), ceea ce face dificilă stabilirea etiologiei naşterii 
înainte de termen. 

Identificarea femeilor care prezintă un risc sporit de a avea un travaliu înainte de termen este un prim 
pas necesar în prevenirea naşterilor înainte de termen. Identificarea permite ca doctorul să monitorizeze 
pacientele selectate cu mai mare atenţie şi să intervină dacă în timpul sarcinii vor apare probleme. O dată 
identificate, se ridică problema dacă există şi alte abordări, pe lângă îngrijirea prenatală de rutină, care ar putea să 
împiedice apariţia travaliului şi a naşterii înainte de termen la aceste paciente cu risc sporit. S-au propus mai 
multe regimuri de tratament, inclusiv utilizarea unui supliment de progesteron, agenţi tocolitici (medicamente 
care previn contracţiile uterine), cerclaj (prinderea mecanică a colului uterin în timpul sarcinii) şi odihna la pat. 
Cele mai multe femei din grupa de risc sporit sunt de obicei tratate printr-o combinaţie a două sau mai multe din 
aceste regimuri. 

Nici un alt făt nu beneficiază de o mai mare supraveghere decât cel foarte prematur. O supraveghere 


atentă şi intensivă a acestor feţi a dus la rezultate tot mai bune (vezi şi SARCINA CU RISC SPORIT). 


EJACULAREA PREMATURĂ Vezi MOMENTUL INEVITABILITĂȚII; TERAPIA SEXULUI; 
DISFUNCȚIILE SEXUALE LA BĂRBAT. 


SINDROMUL PREMENSTRUAL (PMS) Apariţia ciclică a stării psihice de iritare, deprimare şi alte 
tulburări din timpul fazei luteale (după ovulaţie) a ciclului menstrual. Această fază durează de la şapte la 
paisprezece zile înainte de menstruaţie. Mai mult de 150 de simptome au fost asociate cu PMS, iar multe femei 
normale, cu ciclu menstrual regulat, prezintă unele din aceste simptome într-o măsură mai mică sau mai mare. 

Termenul PMS ar trebui rezervat simptomelor care au efecte suficient de mari pentru a împiedica 
femeia în activităţile ei cotidiene. Simptomele mai întâlnite includ schimbarea rapidă a dispoziţiei, iritabilitate, 
balonarea abdomenului, dureri ale sânilor, modificarea poftei de mâncare, insomnii, dureri de cap, concentrare 
slabă, anxietate, episoade de plâns şi umflarea extremităților (edeme). Boli preexistente, cum ar fi epilepsia sau 
migrenele, pot să se agraveze în timpul perioadei luteale a ciclului menstrual. Pentru a se pune diagnosticul de 
PMS, trebuie să existe cicluri cu ovulaţii spontane, iar aceste simptome să apară în faza luteală, sau 
premenstruală, a ciclului. 

S-au propus multe cauze pentru apariţia PMS, inclusiv deficitul de progesteron, anomalii în echilibrul 
fluidelor şi deficienţe nutriţionale. Totuşi, nu există dovezi ştiinţifice neechivoce care să susţină că oricare din 
acestea ar fi cauza unică a unei stări PMS. Dezechilibrul hormonal pare să nu joace nici un rol; dar reciproca e 
valabilă — o femeie trebuie să aibă cicluri ovulatorii şi prin urmare niveluri hormonale corecte pentru a fi 
diagnosticată cu PMS. 

Pentru a determina dacă are PMS sau nu, o femeie trebuie să ţină un calendar menstrual, în care să 


înregistreze şi propriile simptome, corelându-le cu faza ciclului. Ceea ce se vede în cadrul PMS este un interval 


fără simptome din timpul fazei preovulatorii (foliculare), urmat de simptome, începând cu ovulaţia. Acestea vor 
continua până la menstruaţie, când vor dispărea. Dacă simptomele persistă şi după menstruaţie, trebuie luate în 
consideraţie şi alte tulburări, cum ar fi depresia sau anxietatea. 

Pentru tratarea PMS s-au propus multe terapii. Nu există un tratament unic şi cu eficacitate universală. 
Contraceptivele orale elimină modelul hormonal ciclic şi acest lucru îmbunătăţeşte unele simptome la unele 
femei; totuşi, altele prezintă simptome asemănătoare cu cele PMS de-a lungul întregului ciclu, atunci când iau 
pilule de control al naşterilor. Vitaminele şi suplimentele de calciu şi magneziu au fost folosite şi ele, dar 


ameliorarea adusă de acestea este neconsistentă şi trecătoare. 


***fig. P. 216 


Simptomele emoționale ale sindromului premenstrual 


SIMPTOME „PMS” 

Unele cercetări s-au concentrat asupra utilizării medicamentelor psihiatrice în tratarea PMS, atunci când 
predomină simptomele de dispoziţie şi comportament. Aceste medicamente scad iritabilitatea, anxietatea şi 
deprimarea, dar dificultatea constă în diagnosticul corect. Oare asemenea femei suferă de PMS autentic, sau au o 
tulburare emoţională ascunsă? Acestea, împreună cu simptomele care nu sunt ciclice, înseamnă că ar trebui să se 
apeleze la consiliere şi la o evaluare psihologică. Atenuarea unor simptome fizice al PMS poate de asemenea să 
uşureze calitatea vieții multor femei în suferință. Un diuretic uşor poate să fie folosit pentru a reduce retenţia de 
fluide şi umflarea abdominală, iar agenţii anti-inflamatori pot să reducă durerile pelviene şi de spate. Strategiile 
de reducere a stresului sunt importante în diminuarea simptomelor PMS. Exerciţiile fizice contribuie mult la o 
senzaţie de bine, care poate atenua simptomatologia în ansamblu. Limitarea cantităţii de sare şi eliminarea 


cofeinei par să scadă iritabilitatea şi retenţia de fluide. 


***fig, P, 217 


Simptomele comportamentale ale sindromului premenstrual 

Sindromul premenstrual rămâne o entitate frustrantă şi pentru pacientă şi pentru doctor. Nu s-au 
descoperit nici cauza şi nici vindecarea; totuşi, o combinaţie de modificări adecvate în stilul de viaţă şi o tratare cu 


simpatie a diverselor plângeri vor ajuta femeia care suferă de aceste simptome (vezi şi MENSTRUAŢIA). 


sănătate a mamei, reducerea potenţialelor complicaţii ale sarcinii şi obţinerea unei sănătăţi optime şi a unei 
siguranţe pentru nou-născut. Printr-o îngrijire prenatală adecvată, se pot obţine îmbunătăţiri semnificative ale 
rezultatelor sarcinilor, o incidenţă redusă a nașterilor premature şi a copiilor născuţi morţi sau a pierderilor de 
sarcină. 

Se foloseşte uneori noţiunea de „sarcină de douăsprezece luni”. Aceasta implică o planificare dinaintea 
concepției, în care viitoarea mamă doreşte să primească sfaturi înainte de a încerca să ajungă însărcinată. Se poate 
obţine astfel istorie medicală completă şi detaliată. Atunci când se descoperă factori care pot influenţa negativ 
sarcina, ei sunt corectaţi înainte ca aceasta să survină. 

Înregistrarea situaţiei profesionale şi casnice poate adesea să ofere indiciile prezenţei sau absenței unor 
expuneri periculoase de exemplu la substanţe chimice sau de altă natură. O examinare fizică poate să pună în 
lumină boli necunoscute anterior sau să verifice starea de sănătate a femeii. Consilierea dinainte de sarcină 
încurajează renunțarea la unele obiceiuri dăunătoare (cum ar fi consumul de tutun sau de droguri), care pot să 
ducă la probleme în timpul sarcinii sau chiar la defecte la naştere. Testele de laborator pot să ducă la descoperirea 
unor probleme nutriţionale, cum ar fi o anemie prin carenţă de fier, sau lipsa imunităţi în faţa unor boli cum ar fi 
rubeola. Alte teste dinaintea sarcinii care pot fi de dorit includ căutarea unui eventual cancer al colului uterin, un 


test Papanicolau şi un test pentru hepatită. Atunci când se consideră că sănătatea mamei este optimă, se poate 


trece la tentativa de a deveni însărcinată. Cele mai multe cupluri reuşesc să obţină o sarcină în primul an. După 
concepţie, primul semn de sarcină este lipsa perioadei menstruale. Vizite ulterioare la doctor vor implica o 
actualizare a evenimentelor care au dus la sarcină şi repetarea examinării fizice, pentru a se vedea dacă sănătatea 
mamei şi anatomia fătului sunt normale. 

La timpul vizitei care urmează concepţiei, se efectuează şi studii de laborator adecvate. Acestea includ o 
statistică a celulelor sângelui, un test serologic pentru a exclude sifilisul (adesea impus de legea statului 
respectiv), un test pentru imunitatea la rubeolă şi identificarea grupei sanguine şi a Rh-ului. Se efectuează în mod 
obişnuit şi o analiză a sângelui pentru hepatită şi se prelevează şi secreţii vaginale pentru diagnosticarea 
eventualelor infecţii. Se ia şi o probă vaginală pentru testul Papanicolau, pentru urmărirea unui posibil cancer 
cervical, dacă testul nu s-a efectuat deja. În timpul examinării pelviene iniţiale, obstetricianul evaluează 
arhitectura oaselor pelviene şi cât de potrivite sunt ele cu sarcina, pentru detectarea oricăror probleme potenţiale 
care pot să survină la o naştere vaginală. Se va calcula şi data aproximativă a naşterii, folosindu-se regula lui 
Naegle — se adaugă nouă luni şi o săptămână la prima zi a ultimei perioade menstruale. 

În a zecea până la a douăsprezecea săptămână de sarcină, numărând din prima zi a ultimului ciclu 
menstrual, se pot detecta uşor bătăile inimii fătului, cu un microfon specializat, cu efect Doppler. În acel moment, 
uterul are mărimea unei portocale, iar fătul se poate vedea uşor prin tehnici ultrasonice. 

În primele şase luni ale unei sarcini fără complicaţii, este suficientă o examinare lunară. La aceste vizite 
se înregistrează greutatea mamei, împreună cu tensiunea arterială şi prezenţa sau absenţa proteinelor sau glucozei 
în urină. Se notează şi ritmul bătăilor inimii fătului. Pulsul normal este de 120-160 de bătăi pe minut (rata pulsului 
nu indică sexul fătului). Mărimea uterului este aproximată prin examinare abdominală, pentru a se vedea cât a 
crescut fătul. 

Între cincisprezece şi douăzeci şi patru de săptămâni de sarcină, mamei i se face un test serologic pentru 
alfa feto-proteine. Această analiză a sângelui urmăreşte posibilele malformații ale tubului neural, cum ar fi spina 
bifida. Dacă aceste test de urmărire indică posibile probleme, trebuie efectuate alte teste, cum ar fi cele 
ultrasonice, pentru vizualizarea defectelor. 

Alt studiu special care ar putea fi efectuat în trimestrul median al sarcinii este AMNIOCENTEZA, care 
constă în recoltarea cu o seringă cu ac a unei probe din lichidul amniotic care înconjoară fătul, pentru a se 
determina dacă cromozomii fătului sunt normali. În general, amniocenteza se efectuează între paisprezece şi 
douăzeci şi două de săptămâni de sarcină, la femeile care au o bogată istorie de malformații genetice în familie, la 
femeile de peste treizeci şi cinci de ani sau mai mult la momentul naşterii şi la femeile la care unele examinări sau 
analize prenatale sugerează o posibilă anomalie cromozomială. Amniocenteza este o procedură cu risc redus, 
dacă este efectuată de un obstetrician cu experienţă. 

Examinarea fătului prin metode ultrasonice se efectuează adesea la şaisprezece până la douăzeci de 
săptămâni de sarcină. Astfel se poate examina anatomia fătului şi se determină, în cele mai multe situaţii, şi sexul. 
Volumul fluidului amniotic (care este şi un indice al stării fătului) poate fi măsurat, se poate localiza placenta, se 
pot observa anatomia şi mişcările fătului. 

La începutul celui de-al treilea trimestru, la aproximativ şapte luni de sarcină, se efectuează în mod 


obişnuit un test de căutare a diabetului zaharat. Acesta determină cantitatea de glucoză din sânge, după ce se 


ingerează o băutură bogată în glucoză. Unele femei vor dobândi în timpul sarcinii o intoleranţă la glucoză, 
datorată, în parte, hormonilor secretaţi de placentă. Această boală este cunoscută sub numele de diabet de gestație 
şi este uşor de contracarat, dar este foarte important să fie detectată. 

După al doilea trimestru, vizitele prenatale cresc de obicei în frecvenţă. Ele au loc de obicei la interval 
de o săptămână în ultima lună de sarcină. În aceste timp se repetă de obicei examinarea pelviană, pentru 
verificarea dilatării şi ştergerea colului uterin şi pentru a se determina ce parte prezintă fătul — capul sau 
picioarele. Dacă sarcina se lungeşte peste patruzeci de săptămâni, atunci vizitele prenatale pot include o urmărire 
mai amănunţită a inimii fătului, pe o perioadă de aproximativ treizeci de minute, uneori în conjuncţie cu teste 
ultrasonice. Participarea şi cooperarea activă a femeii cu doctorul vor duce cel mai adesea la o sarcină 
confortabilă şi sănătoasă şi la un copil sănătos, la aproximativ 266 de zile după concepţie (vezi şi 
AMNIOCENTEZA; DEFECTELE LA NAŞTERE; SINDROMUL DE ABUZ DE SUBSTANȚE LA FĂT ŞI 
LA NOU-NĂSCUT; BOLI LEGATE DE SARCINĂ). 


PREGĂTIREA NAŞTERII. Vezi METODA LAMAZE; NAŞTEREA NATURALĂ. 


PROGESTERONUL Unul din cei mai importanţi hormoni sexuali feminini, progesteronul serveşte la 
pregătirea uterului pentru primirea unui ovul fertilizat. Progesteronul este produs în mod normal în ovare, de către 
corpul galben (corpus luteum). După ovulaţie, endometrul rămâne într-o stare receptivă pentru posibila 


implantare a unui ovul fertilizat, datorită nivelurilor crescute de progesteron şi ESTROGEN. Producţia continuă 


dacă femeia rămâne însărcinată. Dacă nu, corpus luteum încetează să producă progesteron şi estrogen, rezultând o 
creştere a nivelului de FSH (hormonul de stimulare a foliculului). Femeia are menstră iar ciclul începe din nou. 

Pe măsură ce femeia îmbătrâneşte, cantitatea de progesteron pe care o produce începe să scadă. O 
cădere a nivelului de progesteron este considerată şi una din cauzele SINDROMULUI PREMENSTRUAL, deşi 
nu există dovezi ştiinţifice care să susțină aceasta drept singura cauză (vezi şi AMENOREEA; TERAPIA DE 
ÎNLOCUIRE HORMONALĂ; MENOPAUZA). 


PROMISCUITATEA Definiţia de dicţionar a promiscuităţii este „Amestec de indivizi foarte diferiţi, 
pe care ii reuneşte un mod de viaţă foarte dubios şi contradictoriu şi un comportament necuviincios. Convieţuire 
în condiţii de mizerie sau de imoralitate a mai multor persoane de sex diferit.” (DEX). În termeni sexuali, un 
bărbat sau o femeie cu o existenţă promiscuă sunt persoane care nu aplică nici o discriminare în partenerii sexuali. 
Deci sunt persoane care se angajează în multe acte sexuale, cu mulţi parteneri diferiţi. În termeni colocviali, o 
asemenea persoană este uşor de „agăţat” pentru o largă varietate de oameni. 

Este important să nu uităm că termenul de promiscuitate este relativ. Câte relaţii sexuale şi cu câte 
persoane diferite trebuie să aibă cineva pentru a fi considerat promiscuu? Este o apreciere subiectivă şi depinde de 
vederile religioase, morale şi etice ale fiecăruia. Totuşi, general vorbind, promiscuitatea nu implică neapărat o 
atitudine uşuratică față de sex; cineva poate să dorească relaţii sexuale cu mai mulţi parteneri şi nu intimitatea şi 


calitatea implicite din relaţia cu o persoană sau cu câteva persoane. 


În unele condiţii culturale, promiscuitatea este admirată. În Roma Antică, în care orgiile erau un lucru 
obişnuit, dorinţa de a face sex cu mai mulţi parteneri diferiţi era mai mult decât acceptată: era admirată. Chiar şi 
astăzi, în America, există indivizi care privesc cucerirea sexuală drept o realizare; ei se laudă de câte ori au 
„înscris”; totuşi, majoritatea americanilor de astăzi consideră comportamentul promiscuu ca fiind şi distructiv şi 
periculos. 

Dorinţa de a căuta ocazii de contact sexual în afara căsniciei poate fi deosebit de distrugătoare, 
împiedicând încrederea între soț şi soţie. Aventurile promiscue au distrus multe familii, afectând profund copiii. 
Promiscuitatea ca obicei poate să aibă consecinţe negative chiar dacă persoana în cauză este necăsătorită. 
Căutarea neîncetată a unor parteneri sexuali noi şi diferiţi poate să facă foarte grea închegarea unei relaţii solide 
cu o singură persoană. Promiscuitatea aduce aproape întotdeauna cu ea probleme de gelozie şi neîncredere. O 
relaţie stabilă presupune în majoritatea cazurilor monogamia. 

Astăzi există şi un foarte real risc sanitar legat de comportamentul promiscuu. Cu cât are mai mulți 
parteneri sexuali, cu atât şansa ca persoana să contracteze SIDA sau alte BOLI CU TRANSMITERE SEXUALĂ 
este mai mare. Acest lucru este valabil pentru oricine — băieți, fete, bărbaţi, femei, heterosexuali şi homosexuali, 
de orice vârstă. La nivelul aproape de epidemie atins în zilele noastre de SIDA şi de bolile venerice, căutarea fără 
discriminare de parteneri sexuali este un comportament foarte riscant (vezi şi HIPERSEXUALITATEA; SEXUL 
PROTEJAT). 


PROFILACTICELE (Vezi PREZERVATIVELE). 


PROSTATA Este un organ în formă de castană, o glandă aflată sub vezica urinară a bărbatului. Femeile 
nu posedă prostată. Glanda prostată este în esenţă un organ sexual care produce o parte din fluidul ejaculat de 
bărbat. Glanda înconjoară pasajul urinar (uretra) în drumul acestuia de la vezică până la penis. Pe măsură ce 
bărbatul îmbătrâneşte, prostata are tendinţa de a se mări (de obicei un proces benign) şi poate să blocheze parţial 
curgerea urinei. În fazele iniţiale, vezica poate să treacă peste această blocare parţială, deoarece este compusă din 
muşchi care pot să se strângă puternic, pentru a împinge urina în afară. Această blocare urinară poate să devină 
remarcabilă la cam o treime din toţi bărbaţii de peste cincizeci de ani. Mărirea benignă a prostatei nu afectează 
funcţiile sexuale. 

Bolile şi anomaliile prostatei includ CANCERUL DE PROSTATĂ, prostatita şi prostatodinia. 
Prostatita, o inflamare a glandei prostate, poate să fie cauzată de o infecţie bacteriană sau de altă natură organică. 
De obicei, ea duce la o frecvenţă sporită a urinării şi la dureri sau arsuri în timpul urinării şi/sau dureri în 
profunzimea zonei pelviene sau în partea inferioară a spatelui. Dacă este detectată la timp, boala se tratează cu 
antibiotice. 

Prostatodinia este o durere prostatică fără prezenţa unei inflamații sau a unei infecţii. Prostatodinia 
cauzează dureri similare cu cele de la prostatită, dar nefiind o infecţie, tratamentul este foarte diferit. Numai un 
doctor poate să stabilească dacă simptomele sunt cauzate de prostatită, prostatodinie sau alt proces care afectează 


tractul urinar. 


Mulţi bărbaţi îşi pun întrebarea dacă frecvenţa contactelor sexuale poate cauza sau, dimpotrivă, uşura 


problemele asociate cu prosta 


dar adevărul este că nu există probleme de prostată cauzate de contactele sexuale 


prea frecvente sau dimpotrivă, prea rare (vezi şi ÎMBĂTRÂNIREA ŞI SEXUL; FRECVENȚA COITALĂ). 


CANCERUL DE PROSTATĂ Cancerul prostatei este cel mai răspândit din toate tipurile de cancer 
care afectează bărbaţii. Aproximativ 10% din toţi bărbaţii vor avea cancer la prostată în timpul vieţii. Din păcate, 
deşi cancerul de prostată avansat poate să diminueze fluxul urinar şi funcţia sexuală, nu există nici un simptom 
specific în fazele lui iniţiale, în care s-ar putea vindeca uşor. 

Cancerul de prostată este de obicei o tumoare care creşte încet în interiorul prostatei. Este mai obişnuit 
la bărbaţi care au avut un frate, tată sau fiu afectat de cancerul la prostată. De asemenea, el este mai răspândit la 
bărbaţii afro-americani şi la bărbaţii din societăţi în care alimentaţia e bogată în grăsimi, cum ar fi în Statele 
Unite. 

Faza timpurie şi potenţial vindecabilă a cancerului la prostată poate fi detectată printr-o examinare 
rectală cu ajutorul degetului sau printr-o analiză a sângelui în care se caută PSA (antigenul specific prostatei). 
Analiza sanguină pentru PSA va detecta proteinele fabricate în prostată şi secretate în mod normal în afara 
corpului prin fluidul seminal. Atunci când PSA „scapă” în fluxul sanguin, înseamnă că a apărut o situaţie 
anormală, cum ar fi o creştere benignă, o infecţie, sau cancer, dar nu indică exact apariţia cancerului. 
Descoperirea unui nodul în timpul examinării rectale a prostatei sau nivelurile ridicate ale PSA în sânge pot să-l 
determine pe urolog să efectueze o biopsie a prostatei. Numai prin biopsie se poate confirma existența unui cancer 
la prostată. Dacă s-a instalat cancerul la prostată, sunt necesare teste suplimentare pentru a se stabili întinderea lui. 
Dacă tumora nu s-a extins in vecinătate, pacientul este vindecat fie prin înlăturarea chirurgicală a prostatei, fie 
prin tratament cu radiaţii. Pentru a mări şansele de vindecare, tar trebui să se efectueze periodic examene rectale 


ale prostatei şi analize PSA, înainte de apariţia simptomelor. 


*** FIG. P. 220 
În timpul unei examinări rectale cu un deget, doctorul inserează un deget înmănuşat şi lubrifiat în rectul 


pacientului, pentru a se examina prostata. 


ek 


Durerea dată de extinderea cancerului de prostată la oase sau prin obstrucţionarea căilor urinare poate fi 
tratată cu hormoni. Acest lucru se efectuează prin castrarea chirurgicală sau prin medicaţie. Acest tip de tratament 
hormonal duce de obicei la o scădere a libidoului şi are drept rezultat şi dificultăți de erecţie. 

Deoarece este o boală cu evoluţie lentă şi afectează adesea bărbaţii foarte în vârstă, cancerul de prostată 
va avansa timp de şase până la zece ani până să ajungă să fie fatal pentru pacienţii declaraţi incurabili. Prin 
urmare, nu toţi bărbaţii care au cancer la prostată necesită un tratament agresiv. Noi abordări ale tratamentului 
chirurgical al cancerului de prostată au adus la rate bune de vindecare, cu prezervarea unor funcţii urinare şi 
sexuale normale la cei mai mulţi dintre bărbaţi. În fiecare an, cercetătorii descoperă noi tratamente mai eficiente 


chiar şi în cancerul de prostată în faze avansate (vezi şi PROSTATA). 


PROSTITUȚIA Prostituţia reprezintă efectuarea de servicii sexuale în schimbul banilor sau al altor 
recompense. Cuvântul derivă din latinul prostituere, care înseamnă „de vânzare”. Cei mai mulţi oameni consideră 
că prostituţia este practicată numai de femei, dar există şi prostituție masculină. Prostituţia este cunoscută din 
antichitate, făcând chiar parte din unele ritualuri de adorare în temple. Acum peste două mii de ani, în Grecia 
Antică, existau prostituate sub numele de hetaire. Prostituţia este menţionată și în Biblie şi de atunci a existat 
întotdeauna în cultura occidentală. Prostituatele au fost în unele perioade obligate să lucreze numai în bordeluri 
— case sau apartamente locuite de prostituate şi localizate în „cartierele cu felinare roşii” cvasi-legale (zone 
tolerate de autorităţile din multe ţări, în care se practică prostituţia şi alte forme de activităţi sexuale ilicite). În 
Statele Unite, prostituţia este ilegală, cu excepţia câtorva comitate din statul Nevada. 

În activitatea de prostituție există persoane care recrutează femei pentru prostituție şi altele, „peştii”, 
care uneori le protejează dar de cele mai multe ori trăiesc din veniturile prostituatelor, ca şi „madamele”, care 
administrează bordelurile. 

Prostituţia feminină. Există o ierarhie a prostituţiei feminine, în care elita o constituie „call girls”, care 
sunt contactate de un client care doreşte companie şi sex. Ele sunt cele mai bine plătite. Cele care „fac trotuarul”, 
care îşi solicită contactele pe stradă sau în baruri, sunt adesea cele mai supuse riscului arestării. În general, ele 
sunt dependente de droguri şi băutură şi adesea peştii le tratează cu violenţă. În comparaţie cu prostituatele de 
stradă, cele de elită sunt rareori arestate sau supuse violenţei peştilor, dar unele riscă să fie bătute sau chiar 
omorâte de clienţi. 

Prostituatele de elită lucrează adesea sub forma unor întreprinzătoare individuale, având propriile lor 
contacte cu clienţii, prin legăturile lor sociale. De obicei, clienţii le contactează prin telefon atunci când vor 
serviciile lor şi tot prin telefon se stabileşte unde şi când va avea loc sexul — poate fi la un hotel sau la casa unuia 
dintre parteneri. În general, prostituatele de clasă sunt femei din clasa mijlocie, cu studii universitare. Multe dintre 
ele fac parte dintr-o organizaţie condusă de o „madamă”, care primeşte o parte însemnată din beneficii, în 
schimbul furnizării contactelor iniţiale cu clienţii bogaţi. Prezentăm numele unora dintre cele mai faimoase 
madame din perioada recentă (şi titlurile amintirile lor): Xaviera Hollander (The Happy Hooker), Sydney Biddle 
Barrows (The Mayflower Madam) şi cel mai recent Heidi Fleiss, acuzată că a furnizat prostituate unor clienţi de la 
Hollywood. 

Între cele două categorii extreme de prostituate, există femei care lucrează în bordeluri şi „saloane de 
masaj”. Aceste saloane de masaj nu sunt deţinute şi conduse de terapeuţi profesionişti adevăraţi, cu licenţă şi 
pregătire, ci mai degrabă au un personal format din tinere fără pregătire şi frumoase, care oferă de la simple 
mângâieri la masturbare şi sex oral. 

Motivele pentru care o femeie alege această cale variază mult în funcţie de clasa socială. Multe femei 
implicate în prostituție declară că au suferit abuzuri sexuale în copilărie. Prostituatele de stradă şi lucrătoarele din 
saloanele de masaj provin de obicei din clasele socio-economice cele mai defavorizate şi sunt femei care cred că 
nu există o alternativă rezonabilă de a câştiga bani, în special atunci când prezintă dependenţă de droguri. Unele 
dintre femeile din bordeluri şi în special fetele independente şi instruite, cred că este o cale de a face mulți bani 


într-o perioadă scurtă de timp (vezi şi BORDELUL). 


PROSTITUȚIA MASCULINĂ. Prostituaţii bărbaţi intră în două mari categorii, în funcţie de clienţii 
lor, care pot fi homosexuali sau heterosexuali. Acestea nu reflectă în mod necesar preferinţele sau orientarea 
sexuală a prostituatului, ci numai natura actului sexual pentru care este el plătit. Prostituaţii heterosexuali, 
cunoscuţi mai ales sub numele de „gigolo”, provenit din limba franceză, au fost făcuţi celebri de literatură şi 
filme, sub forma unor încântători tineri europeni care însoțesc văduve bogate şi urâte. Deşi unii dintre ei oferă 
servicii de însoţire în oraşele mari — de obicei chiar apar în „Pagini Galbene” — cei mai mulţi prostituaţi 
heterosexuali îşi întâlnesc clientela în situaţii mai puţin protocolare, în staţiuni, în zone de vacanţă şi altele 
asemenea, unde pot să vâneze femei în vârstă şi singure. Cei care oferă servicii de însoţire pot să facă sex sau nu 
cu clientele; există şi servicii de escortă absolut legale, care nu permit angajaţilor lor să se angajeze în prostituție. 

Totuşi, se pare că există mult mai mulţi prostituaţi homosexuali decât heterosexuali. Anunţurile lor 
publicitare apar în revistele specializate şi în ziarele care au legături cu lumea subterană a sexului în America. 
Mulţi dintre aceşti bărbaţi prostituaţi homosexuali — numiţi uneori şi „descurcăreţi” — nu se consideră 
homosexuali, pentru că deşi au plăcere din contactele sexuale, ei îşi limitează activitatea la o felaţie care li se face 
lor, fără a efectua o felaţie clientului şi fără a se angaja în sex anal. Prostituaţii sunt în general tineri, de obicei 
între optsprezece şi douăzeci şi cinci de ani, dar şi mai tineri sunt cei dintr-o altă categorie de prostituaţi, „puii”, 
copii sau adolescenţi preferaţi de bărbaţii mai în vârstă — „şoimii”. Numărul de băieţi adolescenţi sau 
preadolescenţi care se prostituează este necunoscut, dar autorităţile consideră că în Statele Unite ei ar putea fi de 


ordinul zecilor de mii. 


LEGILE PROSTITUŢIEI În antichitate, prostituţia era general acceptată; în unele culturi, ea avea 
chiar legături cu religia, sub forma de prostituție „de templu” sau sacră. Culturile în care a înflorit prostituţia le 
includ şi pe cele din Grecia şi Roma antică, din Persia, China şi Japonia. Dar acum, deşi prostituţia este legală în 
multe ţări europene, ea este interzisă prin lege în toate statele, mai puţin Nevada. 

Susţinătorii legalizării prostituţiei au încercat să contreze legile împotriva „celei mai vechi meserii din 
lume” argumentând că aceasta ar trebui protejată în virtutea dreptului la intimitatea sexuală. Totuşi, în 1973, în 
cazul Paris Adult Theater I v. Slanton (caz de obscenitate), Curtea Supremă a decis că dreptul statelor de a 
supraveghea activităţile comerciale este mai important decât dreptul la intimitate. Pe baza acestui caz, alte 
tribunale au stipulat în mod repetat că activităţile care au loc între prostituate şi clienţii lor nu sunt protejate de 
nici un drept constituţional la intimitate pentru că, deşi sunt acte între adulţi la vârsta consimţământului, are loc un 


schimb de bani, ceea ce le transformă într-o tranzacție comerci 


aflată automat sub jurisdicţia statului. 

Alt argument împotriva legilor prostituţiei actuale este acela că prostituatele sunt discriminate, doar ele, 
nu şi clienţii lor, fiind trimise în judecată. Tribunalele au răspuns că statele au dreptul de a ataca prostituţia dintr-o 
extremă — ele spun că a nu trimite clienţii în judecată echivalează cu a nu trimite în judecată cumpărătorii de 
material obscen, ci doar pe vânzători. 

Un argument pentru ca prostituţia să rămână ilegală este acela că legalizarea ei ar duce la răspândirea 
BOLILOR CU TRANSMITERE SEXUALĂ, deşi studiile au arătat că prostituatele contribuie doar cu un mic 
procent la aceste boli. Argumentele contrare susţin că legalizarea prostituţiei, însoţită de supravegherea sănătăţii 


prostituatelor, ar contribui mai degrabă la scăderea răspândirii bolilor cu transmitere sexuală de către prostituate. 


Afirmația este susținută de studii din Europa, care au arătat că rata bolilor venerice a scăzut după legalizarea 
prostituţiei. Cu toate acestea, cu legislaturile şi puterea judecătorească aflate în mâinile unor persoane care 
consideră legalizarea prostituţiei un semn de declin moral al țării, sunt prea puţine şanse ca alte state să se alăture 


Nevadei în viitorul apropiat în legalizarea prostituţiei 


ERECŢIA PSIHOGENICĂ În cea mai mare parte a vieţii unui bărbat, penisul este moale. Pentru cei 
mai mulţi bărbaţi, această moliciune este întreruptă din când în când de o stare de duritate — erecţia. În timpul 
copilăriei, tinereţii şi în starea de adult în vigoare, un semnal de la creier poate să-i comande penisului să intre în 
erecţie: un gând sexual poate da naştere erecţiei. Un băiat culcat în pat care se gândeşte la femei care se dezbracă: 
penisul se întăreşte. Un bărbat care se întoarce acasă cu trenul lui de navetişti se gândeşte la iubita lui (sau poate la 
o colegă atrăgătoare): el intră în erecţie. Un bărbat aflat în pat cu soţia lui are uneori probleme de erecţie. El se 
gândeşte la ceva mai excitant ca să producă erecţia. Acest semnal trimis cu succes de creier penisului se numeşte 
erecţie psihogenică. La vârste mai înaintate, penisul are nevoie de o stimulare mai directă; atingerea şi strângerea 
de către parteneră poate fi eficientă. Erecţia indusă de un gând, de o imagine mentală sau de o situaţie poate să nu 
mai fie uşor de obţinut la vârste mai înaintate, dar multe cupluri de vârsta medie sunt încă active sexual şi se 


bucură de sex fără acest tip de excitare (vezi şi ERECŢIA; PENISUL). 


STADIILE PSIHOSEXUALE ALE DEZVOLTĂRII Spre sfârşitul secolului nouăsprezece, o dată 
cu apusul epocii victoriene, au început să apară şi să fie luate în seamă noi idei despre psihicul uman. Acestea se 
concentrau asupra stării emoţionale a oamenilor, asupra senzaţiilor lor interioare şi, destul de îndrăzneţ, asupra 
relaţiei dintre tendinţele sexuale ale unei persoane şi starea de bine simțită de acea persoană. Cea mai mare 
contribuţie la acest mod inovator de gândire a avut-o Sigmund Freud (1856-1939), fondatorul psihanalizei. 
Descoperirea de către el a inconştientului şi a sexualităţii infantile a dus la dezvoltarea unor importante idei în 
domeniul psihologiei generale. 

Înainte de Freud, viaţa mentală a copiilor se bucura de foarte puţină atenţie. Aceştia urmau să fie 
„civilizaţi” prin antrenament şi disciplină (şi fără îndoială şi cu o scărmăneală bună, la nevoie). Mintea lor era 
privită ca o tabula rasa, ca o foaie de hârtie nescrisă care acumulează stimuli din lumea exterioară. Conceputul 
revoluţionar al lui Freud a fost că mintea este de fapt compusă din impulsuri înnăscute şi fantezii şi dorinţe 
inconștiente. După el, cele două impulsii dominante sunt foamea şi impulsul sexual. Freud a denumit impulsul 
sexual „instinctul sexual al libidoului”. 

Toţi oamenii se nasc cu dorinţe sexuale şi cu dorinţa de a îşi împlini nevoile sexuale. Freud a remarcat că 
sexualitatea începe în copilărie, aceasta determinându-l să stabilească o serie de stadii psihosexuale de dezvoltare. 
Ela ajuns să înţeleagă aceste stadii din psihanalizarea pacienţilor lui adulţi, care, în timpul tratamentului, i-au 
relevat fanteziile lor sexuale reprimate, inconștiente. El a văzut în aceste fantezii cheia către bolile, dificultăţile 
lor emoţionale şi simptomatologia nevrotică. Era un model ştiinţific cu totul nou pentru viața mentală. Acest 
model a făcut din Freud unul dintre cei mai importanţi oameni ai secolului douăzeci şi a dus la un interes 


extraordinar pentru psihanaliză. Ernest Jones, psihanalist englez, l-a numit pe Freud „un Darwin al Minţii”. 


Stadiul oral. Primul dintre stadiile psihosexuale ale lui Freud este faza orală. Freud a reconstituit-o din 
relatările pacienţilor privind viaţa lor în copilărie şi din observarea directă a copiilor. El credea că în stadiile 
iniţiale ale copilăriei un copil se simte imens de bine fiind hrănit de o mamă sau printr-un substitut al acesteia. 
Sugerea sânului şi hrana bună reprezintă un model al fericirii supreme. Aceasta este rădăcina relaţiei mamă-copil. 
(Faptul că hrănirea şi legătura cu mama este critic pentru viitorul copilului este susţinut de o imensă literatură de 
specialitate.) Freud a văzut în această fază orală o stare sexuală generalizată, nu sexuală în sensul reproductiv al 
acuplării, ci în acela că se creează o excitare, o acumulare a tensiunii şi o eliberare printr-o plăcere intensă. 
Amintirile acestei stări le regăsim la vârsta adultă, prin plăcerea sărutului şi multele forme de recompensare orală. 

Stadiul anal. Pe măsură ce sugarul începe să meargă, maturizarea biologică şi dezvoltarea psihică se 
reunesc în jurul controlului muşchiului sfincterului şi pentru începerea antrenamentului pentru toaletă. Acum, 
copilul devine mai independent, fiind în măsură să controleze propriile nevoi şi funcțiuni corporale. Desigur, 
vârsta potrivită pentru toaletă variază pentru fiecare copil, iar negocierea datei de începere a folosirii toaletei 
necesită mare grijă şi chibzuială, pentru a nu obliga copilul să fie independent prea devreme. Pe de altă parte, nici 
nu trebuie împiedicat să-şi controleze propriile mâini. Freud a numit această fază a dezvoltării stadiul anal. De 
obicei, el survine în al doilea an de viaţă şi, ca şi stadiul oral, a fost descris de Freud drept un stadiu psihosexual. 
De asemenea, este şi o perioadă critică în relaţia dintre copil şi părinţii lui. Copilul devine mândru că are grijă 
singur de propriile lui funcțiuni corporale. Freud a dat faimosul exemplu al copilului care îşi vede fecalele drept 
un „cadou” pentru părinţi şi adesea nu se va ruşina să le prezinte părinţilor mostre. Părinţii trebuie să fie dispuşi să 
accepte senzaţia copilului de împlinire şi să-i încurajeze toate micile victorii în controlul motor şi în maturizarea 
psihică. 

Stadiul falic. Aproximativ între al treilea şi al cincilea an de viaţă, copiii încep să se concentreze asupra 
organelor lor genitale. Încep să culeagă plăcere din atingerea penisului şi a vaginului — foarte asemănătoare cu 
senzațiile care apar în stadiile iniţiale ale excitării sexuale. În această etapă, copilul devine foarte curios în 
privinţa organelor genitale ale părinţilor şi ale altor copii, în special ale fraţilor şi surorilor. În această perioadă, 
copiii descoperă şi plăcerile activităţii de masturbare. Conform lui Freud, ei descoperă şi deosebirile anatomice 
între sexe. Fetele descoperă că ele nu au penis, ceea ce le poate face să fie invidioase pe băieți şi să se 
desconsidere pe ele însele. Pe de altă parte, băieții cred că ei îşi pot pierde penisul (în unele cazuri, ei cred că asta 
li s-a întâmplat fetelor) şi sunt plini de aşa-zisul „complex al castrării”. Tot conform lui Freud, anxietatea castrării 
şi invidia penisului joacă roluri foarte importante în caracterului comportamental al copiilor. De asemenea, ele 
joacă un rol central în dezvoltarea constelaţiei oedipiene care mai întâi se suprapune peste şi apoi se dezvoltă 
separat începând cu stadiul falic. 

Stadiul oedipian. Poate cel mai important dintre stadiile de dezvoltare psihosexuală ale lui Freud, 
stadiul oedipian se află în centrul întregii dezvoltări personale pe viitor. În timpul stadiului oedipian, copiii devin 
atraşi de ceea ce Freud numeşte „romanţa familială”. Băieţii devin posesivi cu mamele lor şi le concep ca pe cele 


mai importante obiecte ale afecțiunii lor. Ataşamentul acesta îi face să se teamă de taţii lor, care, cred ei, devin 


rivalii la iubirea mamei. Ei adoptă sentimente agresive la adresa taţilor lor şi au tendinţa să îi înlocuiască în 
afecțiunea mamelor. Acest lucru va duce la o anxietate de nesuportat şi la temeri puternice de castrare. Pe de altă 


parte, fetiţele încep să se îndrăgostească de taţii lor şi vor să le înlocuiască pe mame ca obiect al iubirii taţilor. Ele 


vor da naştere unei intense rivalități cu mamele lor (pe care le iubesc, de asemenea) şi vor deveni convinse că 
rezultatul aceste agresivităţi la adresa mamelor este rezultatul faptului că nu au un penis, pe care l-au „pierdut”. 

Această situaţie a fost numită de Freud „complexul Oedip”. Copiii învaţă să treacă peste frustrarea 
tabu-ului incestului exact prin trecerea cu succes prin drama oedipiană şi vor dori să joace un rol de adult matur 
sexual, să îşi îmblânzească pornirile instinctuale, folosindu-se de ele pentru a îşi dezvolta îndemânări personale, 
pentru a căpăta sentimentul propriei valori. Freud a luat noţiunea de complex Oedip din mitologia greacă, în 
special din Oedip rege al lui Sofocle. În această piesă, un copil abandonat la naştere se întoarce în Teba natală în 
calitate de rege şi fără să ştie se îndrăgosteşte de propria mamă. Are relaţii sexuale cu ea şi este pedepsit de zeii 
mâniaţi prin orbire, plecând în sălbăticie. Freud considera că Oedip rege şi-a menţinut atracţia pentru public timp 
de mii de ani exact pentru că atinge tendinţele noastre oedipiene interioare, inconştiente. De asemenea, el 
consideră că puterea permanentă de atracţie a lui Hamlet al lui William Shakespeare se datorează iubirii 
oedipiene a tânărului prinţ al Danemarcei pentru mama lui. 

Perioada oedipiană este extrem de volatilă. Părinţii trebuie să fie în măsură să-şi ajute copiii să renunţe 
la dorinţele lor oedipiene fără senzaţia că nu ar fi iubiţi sau că nu ar fi susținuți în lupta lor. Părinţii care vor 
exploata stadiul oedipian prin suprastimulare şi chiar prin seducţie sexuală efectivă, pot să cauzeze copiilor 
pagube psihice pe termen lung. Chiar şi într-un mediu sănătos, unui copil îi este greu să se împace cu 
sentimentele oedipiene şi adesea este nevoie de mulți ani de muncă pentru a rezolva aceste sentimente (vezi 
COMPLEXUL ELECTRA; COMPLEXUL OEDIP). 

Stadiul de latenţă. Freud credea că furtunosului stadiu oedipian îi urmează o perioadă de dezvoltare 
biologică şi psihică liniştită. El a numit această perioadă, care de obicei începe atunci când copilul este în jur de 
şapte ani: stadiul de latenţă. Copilul se concentrează mai puţin asupra impulsurilor interioare sau a energiei 
sexuale. Ceea ce contează este eu-l personal şi dezvoltarea cognitivă. Este o perioadă de imensă dezvoltare 
intelectuală a copilului şi începutul capacităţii şi eforturilor de a se raporta la ceilalți şi la lume. Este o perioadă 
în care în mod normal copiii se concentrează asupra instrucției şi a sporturilor de echipă. Copiii aflaţi în starea de 
latenţă sunt remarcabili de asemenea şi prin timiditate şi ascetism, fiind interesaţi în primul rând de valorile 
morale, spirituale sau religioase. Adesea, ei se detaşează de drama familială din anii anteriori şi pot să găsească 
alinare în izolare şi introspecţie. Teoria freudiană a stării de latenţă a fost primită cu multe rezerve, pentru că 
există dovezi care arată că în nici un caz copiii nu-şi abandonează pornirile sexuale interioare şi nici 
impetuozitatea şi nici nu devin mai paşnici şi mai maleabili în perioada dintre şapte ani şi instalarea pubertăţii. 

Pubertatea. Adolescenţa şi pubertatea înseamnă instalarea capacităţii sexuale de reproducere şi o 
retrezire a tendinţelor psihice din copilărie. Resturile fazelor orală, anală, falică şi oedipiană găsesc noi forme de 
manifestare în formarea sexualităţii şi identităţii adolescentului. Pubertatea este adesea o fază turbulentă, în care 
au loc modificări corporale şi hormonale care se întâlnesc cu apetitul sexual şi cu fanteziile sexuale. Adolescenţii 
care, în timpul perioadei de latenţă, au rezolvat problemele pregenitale şi oedipiene vor fi în măsură să transfere 
sentimentele sexuale îndreptate în copilărie spre părinţi şi fraţi către membrii adecvaţi ai sexului opus. În această 
perioadă încep întâlnirile şi este foarte frecvent fenomenul de îndrăgostire. Este de asemenea şi perioada în care 
viaţa sexuală poate să devină foarte activă la adolescenţi. Tensiunile acestor probleme intervenite subit pot să 


cauzeze pe de o parte un comportament promiscuu şi pe de altă parte pot duce la izolare, la retragere. Este, de 


asemenea, o fază în care identificarea cu părinţii, dacă nu este transferată adecvat unor parteneri relevanţi, poate 
să ducă la o varietate de preferințe sexuale. În unele cazuri, sentimentul de vinovăţie şi anxietatea afectează 
adolescenţii atât de intens, încât nu mai sunt în măsură să se regăsească, suferă de schimbări de atitudine, sunt 
rebeli şi chiar capătă un comportament asocial şi de delicvenţă. Stadiul adolescenţei este pentru mulți o epocă a 
confuziei; tânăra persoană este bombardată de tendinţele interioare, de forţele culturale exterioare şi de lumea 
tehnologică a televiziunii şi filmelor. Este, de asemenea, perioada în care adolescenţii vor experimenta alcoolul şi 
drogurile şi vor căpăta obiceiuri alimentare ciudate. Adolescentul încearcă, în acelaşi timp, să continue planurile 
de instruire şi de carieră. Pentru a învinge în această luptă pentru maturitate şi independenţă, adolescenţii trebuie 
să caute căi de a scăpa de presiunile interne şi externe care îi înconjoară şi adesea îi copleşesc. 

Stadiul final. Stadiul final constă în lunecarea treptată a persoanei de la adolescenţă la vârsta matură. 
Este stadiul care implică stabilirea simțului identităţii personale, decizii finale în ce priveşte instruirea şi cariera şi 
alegerea unui partener de sex şi de viaţă, ceea ce duce de obicei la căsătorie şi reproducere. Astfel iau naştere noi 
familii şi ciclul vieţii începe din nou. Nu există un orar bine stabilit de intrare şi de obţinere a soluţiilor date de 
stadiul final. Indivizii prezintă o varietate imensă în capacitatea de a se găsi pe sine, de a se simţi bine după 
decizia de a rămâne la un partener şi în capacitatea de a-şi asuma răspunderea de a avea o familie. În perioada 
modernă, presiunile culturale, necesităţile economice şi comportamentele sexuale se schimbă rapid şi pe scară 
largă. Există tot mai puţine soluţii tradiţionale sau răspunsuri la problema urgentă a împăcării cu tine însuţi şi a 


găsirii plăcerii în compania altora (vezi şi FREUD, SIGMUND). 


PUBERTATEA. Vezi ADOLESCENŢA. 


PURITANISMUL În contextul strict sexual, puritanismul înseamnă un comportament sexual represiv 
şi inhibat, moştenit din vremurile trecute. Religia şi etica puritană se combină pentru a propovădui ideea că 
plăcerile sexuale şi cele înrudite cu ele, cum ar fi artele decorative şi de distracţie, dansul, teatrul şi muzica 
profană, nu sunt nimic mai mult decât ispite oferite bărbaţilor şi femeilor de către diavol, în strădania acestuia de 
a îi deturna de la calea decenţei şi a paradisului. Toate ideile care respectă acest model sunt etichetate drept 


„puritanism”. 


VIOLUL Act sexual ilegal, obţinut prin forță sau prin ameninţarea cu forţa, fără 
CONSIMȚĂMÂNTUL femeii. Există şi posibilitatea ca un bărbat să fie violat, dar aproape toate cazurile de viol 
raportate implică bărbaţi care violează femei. Atacul sexual este un termen cu o semnificaţie foarte largă, care 
acoperă o mare varietate de infracțiuni sexuale, între care se numără violul, molestarea copiilor şi violul marital. 
Aceste definiţii sunt acceptate în general în societăţile occidentale; dar în Statele Unite fiecare stat îşi are propriile 
legi care definesc elementele precise ale violului şi atacului sexual în statul respectiv. 

În ultimii ani, multe state au reformulat legile legate de viol, pentru a reflecta atitudini mai noi. Înainte 
de aceasta, se impuneau reguli de coroborare care în esenţă trebuia să fie îndeplinite înainte de un proces în care 
singura probă era mărturia femeii împotriva bărbatului. Alt aspect al reformei legilor violului se referă la definiţia 


violului ca un raport sexual între persoane necăsătorite una cu cealaltă. Acum este acceptată în cele mai multe 


state ideea că violul poate să survină şi în familie. De asemenea, înainte de această reformă, multe discuţii s-au 
centrat pe problema forţei necesare pentru ca un act sexual să fie considerat viol. Acum se ştie că o persoană poate 
fi violată şi fără a suferi o agresiune fizică gravă. 

Poate cea mai semnificativă schimbare din cadrul reformei legale legate de viol este expresia-cheie „Nu 
înseamnă Nu”. În trecut, se presupunea că atunci când o femeie spunea „nu” unui bărbat, însemna de fapt „da”. 
Această concepţie se baza pe două premise învechite: anume că femeile nu ştiu ce spun şi nici nu spun ce ştiu şi că 
de vreme ce femeile sunt sub presiunea de a-şi păstra virtutea, ele trebuie să apară neinteresate de sex. Consensul 
actual este că nu numai că femeile ştiu despre ce e vorba, dar şi că un bărbat trebuie să le asculte. 

Această schimbare de atitudine în privinţa cuvintelor unei femei a deschis calea spre acceptarea violului 
de către un cunoscut drept un viol autentic. Nu se mai presupune că o femeie poate fi violată doar de un străin, sau 
că ea a provocat violul prin abordarea unei atitudini şi îmbrăcăminţi sexi, sau prin faptul că merge în apartamentul 
unui bărbat. Viziunea acceptată astăzi este că VIOLUL DE CĂTRE UN CUNOSCUT este un viol adevărat. Nu 
trebuie să ne aşteptăm de la bărbaţi să citească gândurile unei femei. Nici regretele de a doua zi dimineaţa nu 
transformă sexul în viol. Însă bărbaţii trebuie să considere că nu este nu: dacă ei refuză şi forțează femeia, 
afirmaţia că ea a vrut sex prin simplul fapt că a venit la întâlnire sau în camera bărbatului pentru a bea ceva nu mai 
constituie o apărare valabilă (deşi, din nefericire, ea continuă să influenţeze juriile în cazurile de viol). 

Legile violului nu se mai concentrează atât de mult asupra a ceea ce se înţelege prin forță sau ce este 
nevoie pentru a dovedi consimţământul. În schimb, dezbaterile de astăzi sunt în jurul credibilităţii; când ar trebui 
să fie o femeie crezută şi de ce are nevoie un juriu să ştie despre femeie înainte de a putea decide dacă să o creadă 
sau nu. Această deplasare de la problemele culpabilităţii la acelea ale credibilității a avut consecinţe asupra 
tacticilor apărării în procesele de viol. Un bărbat acuzat nu poate să mai spună că nu înseamnă da, aşa că cea mai 
bună strategia este ca femeia să fie prezentată drept o uşuratică, pentru a o discredita. Nici un studiu nu a 
demonstrat că femeile mint în privinţa violurilor mai mult decât mint bărbaţii în alte privinţe. Chiar şi aşa, femeile 
trebuie să facă faţă în continuare mitului femeii care minte, al iubitei refuzate care doreşte răzbunarea, sau al 
virginei deflorate care refuză să-şi asume răspunderea pentru activităţile ei sexuale. 

Altă problemă prevalentă astăzi în legile care tratează violul este dacă dovezile experienţei anterioare a 
femeii sau anterioare abuzării ei sexuale de către bărbat ar trebui sau nu să fie prezentate într-un proces de viol. 
Multe state au legi care împiedică prezentarea în faţa unui tribunal a detaliilor intime ale vieţii unei femei, legi 
numite „scuturi”. Ele au fost adoptate pentru a împiedica hărţuirea femeilor de către avocaţii apărării şi în acelaşi 
timp pentru contracararea concepţiei că dacă o femeie a mai avut relaţii sexuale în trecut, în viitor nu va fi 
capabilă să spună „nu” unui bărbat, inclusiv celui cu care a avut înainte sex consimţit. 

Mulţi judecători optează acum pentru o abordare simetrică, în care dovezile despre o activitate sexuală 
anterioară a bărbatului sau a femeii sunt excluse de la proces. Aparent, pare o abordare corectă, dar mulţi 
observatori consideră că ea aduce o mai mare atingere femeii decât bărbatului. Dovada că un bărbat a abuzat de 
alte femei înainte e o dovadă mai puternică de viol decât aceea că o femeie care a avut sex consimțit cu alţi bărbaţi 
a avut şi cu acuzatul tot sex consimţit. 

Astăzi, majoritatea oamenilor consideră că nu înseamnă nu şi că forţă înseamnă când bărbatul a 


obligat-o pe femeie să facă sex cu el. Totuşi, nu există un consens în legătură cu informaţiile necesare despre 


trecutul bărbatului şi femeii înainte de a decide dacă ea a spus „da” sau „nu”. Ceea ce urmăresc legile legate de 


viol este să rezolve dilema credibilităţii, pentru a proteja atât femeile nevinovate, cât şi bărbaţii nevinovaţi. 


SINDROMUL TRAUMATIC DE VIOL. Vezi SINDROMUL DE STRES POSTTRAUMATIC. 


RELIGIA ŞI SEXUL Vezi AVORTUL; ADULTERUL; CELIBATUL; SEXUALITATEA 
COPIILOR; EDUCAȚIA SEXUALĂ; MORALITATEA SEXUALĂ. 


FAZA REZOLUȚIEI După ce au avut un orgasm, cele mai multe femei şi cei mai mulţi bărbaţi intră 
într-o fază de rezoluţie, care îi întoarce într-o stare fără excitare sexuală şi în care sângele părăseşte țesuturile în 
care a fost captiv în timpul excitării sexuale. Faza de rezoluţie poate să dureze câteva minute, dar şi o oră sau mai 
mult. La bărbaţi, există şi o perioadă refractară, în timpul căreia, aproape imediat după ejaculare, ei îşi pierd nu 
numai starea de erecţie, ci şi dorința de a face sex în continuare. Această perioadă este definită de timpul care îi 
este necesar bărbatului pentru a avea o nouă erecţie. Lungimea acestei perioade este de obicei în funcție de vârsta 
bărbatului şi de posibilitatea ca întâlnirea sexuală să continue sau nu. Dar pentru femei faza de rezoluţie este mult 
mai lentă decât la bărbaţi, pentru că femeile nu au o perioadă refractară şi nici nu-şi pierd brusc dorința. Astfel, 
unele femei se plâng că partenerii lor vor să se culce îndată după ejaculare, în timp ce bărbaţii se pot plânge că 
soțiile lor vor să continue să fie mângâiate şi ţinute în braţe încă mult timp după ce au avut orgasmul. Chiar dacă 
un bărbat se relaxează foarte mult după ejaculare, datorită eliberării bruşte a tensiunii sexuale acumulate înainte 
de orgasm, el poate să împiedice adormirea bruscă. Atunci când cuplul cunoaşte lungimea şi natura perioadei 
refractare, el poate să evite diverse interpretări ale comportamentului bărbatului după ejaculare. 

La femei, această lipsă a perioadei refractare în timpul fazei de rezoluţie explică de ce femeile au mult 
mai des decât bărbaţii orgasme multiple. Unele femei nu doresc o stimulare clitoridiană în timpul fazei de 
rezoluţie, dare altele o doresc în mod expres. Dacă o femeie care doreşte o stimulare suplimentară şi un orgasm în 
timpul fazei de rezoluţie nu este satisfăcută în această dorinţă, atunci rezoluţia nu va fi satisfăcătoare pentru ea. 
Bărbaţii trebuie să înveţe să nu impună partenerelor lor propriul model de fază de rezoluție — perioada refractară 
şi dorinţa de a dormi. Astfel, un rezultat pozitiv al fazei de rezoluţie depinde adesea de înţelegerea de către ambii 


parteneri şi de dorinţa lor de a aborda nevoile şi limitele celuilalt (vezi şi CICLUL REACȚIEI SEXUALE). 


EJACULARE RETARDATĂ (Vezi DISFUNCȚIILE SEXUALE LA BĂRBAT). 


BOALA Rh O complicaţie a sarcinii, în care tipurile celulelor roşii din sângele mamei şi din cel al 
fătului sunt incompatibile. La suprafaţă, celulele ruşii sunt acoperite de antigene, care sunt nişte markeri 
structurali care le conferă celulelor o identitate imunologică distinctă. Toate celulele roşii ale corpului unei 
persoane au aceleaşi antigene de suprafaţă, dar aceşti markeri diferă de la o persoană la alta. Atunci când o femeie 
este expusă la sânge care nu este ca al ei (cel mai obişnuit ca rezultat al trecerii celulelor roşii ale fătului prin 
placentă sau printr-o transfuzie sanguină), ea va genera anticorpi pentru a distruge sângele străin din circulaţia ei, 


ca parte a reacției imunologice normale. 


Numită „boala Rh” pentru că a fost studiată pentru prima oară la maimuţele Rhesus, această 
incompatibilitate apare atunci când femeii îi lipseşte din celulele roşii antigenul D (este Rh-negativă) şi poartă un 
făt care are antigenul D (este Rh-pozitiv). Dar există zeci de alţi antigeni, mai puţin întâlniți, care pot să genereze 
aceleaşi probleme clinice. 

Anticorpii sunt apoi produşi toată viaţa şi, în timpul sarcinii, ei pot să traverseze placenta, distrugând 
celulele roşii din sângele fătului, dacă ei prezintă antigenul care a cauzat reacţia imună iniţială. Rezultatul este o 
anemie a fătului, de la una uşoară la una foarte gravă, putând surveni hidropsul fetal (o acumulare a fluidelor în 
corpul fătului) sau chiar moartea fătului. 

Femeile care au probleme Rh sunt de obicei identificate prin teste de rutină care cercetează anticorpii 
celulelor roşii în timpul primelor faze ale sarcinii. Dacă anticorpul există, se cercetează cantitatea lui. Dacă este 
sub un anumit nivel (de obicei 1 până la 8), atunci este puţin probabil ca fătul să sufere o anemie gravă. Dacă 
nivelul anticorpilor este peste acest prag, trebuie evaluată mult mai îndeaproape anemia fetală. De obicei, 
gravitatea anemiei este estimată indirect, prin analizarea fluidului amniotic obţinut prin amniocenteză. În unele 
cazuri, celulele roşii ale fătului se măsoară direct prin extragerea de sânge din cordonul ombilical, printr-o 
procedură asemănătoare cu amniocenteza, numită prelevarea de sânge din cordonul ombilical. 

Dacă analiza arată că fătul este foarte anemic şi dacă sarcina nu este destul de apropiată de termen ca să 
permită o naştere în siguranţă, se efectuează o transfuzie. Transfuzia se face prin injectarea de sânge Rh-negativ 
în abdomenul fătului sau direct în circuitul sanguin al fătului, prin intermediul cordonului ombilical. Procedeul 
este repetat la intervale regulate, până la naştere. 

Din fericire, boala Rh este prevenită de cele mai multe ori pentru că femeile gravide Rh-negative 
primesc o injecție cu Rh imunoglobulină la aproximativ douăzeci şi opt de săptămâni de sarcină şi ori de câte ori 
este nevoie în timpul sarcinii sau după naştere (dacă fătul şi apoi copilul este Rh-pozitiv). Nu există tratamente de 
protecţie pentru alți antigeni, mai puţin întâlniți (vezi şi SARCINA CU RISC SPORIT; BOLI LEGATE DE 
SARCINĂ). 


REUMATISMUL ŞI SEXUL Vezi ARTRITA ȘI SEXUL. 


METODA CALEN! 
A FAMILIEI. 


ULUI Vezi CONTROLUL NAŞTERILOR; PLANIFICAREA NATURALĂ 


IUBIREA ROMANTICĂ Ideea de iubire romantică a apărut în Europa, în Evul Mediu. Era o idee 
foarte idealizată despre iubire — iubirea de curte, făcută celebră de trubaduri — care punea mare preţ pe 
sentimente şi emoţii. În fapt, cei care acceptau idealul romantic credeau că relaţiile sexuale sunt dezonorante şi 
obscene dacă ele au loc fără iubire. Şi astăzi sunt oameni care împărtăşesc acelaşi sistem de valori. Dar mulţi au 
senzaţia că trăim o epocă lipsită de romantism. 

Ce este exact iubirea romantică ? Plimbarea sub clar de lună cu persoana iubită? Credinţa că există o 
singură iubire adevărată, tovarăşul perfect de viaţă, sortit fiecărui om? Cel mai bine, romantismul este descris ca 


o stare de spirit, o atitudine față de sex care pune preţ pe iubire şi care contribuie la menţinerea acestei iubiri. 


Romantismul aparţine cu adevărat tuturor celor care iubesc; ambele sexe trebuie să-l cultive şi să-l 
păstreze. Trimite-i iubitei trandafiri. Trimite-ţi ţie trandafiri. Găseşte timp să spui „te iubesc”. Chiar după 
cincizeci de ani de căsnicie, poţi să ai romantism fără sex şi sex fără romantism. Totuşi, combinaţia între sex şi 
romantism este imbatabilă (vezi şi CURTEA; IUBIREA). 


RU-486 Considerată drept mijloc de CONTROL AL NAȘTERILOR, RU-486 este un medicament 
realizat în Franța, care administrat la începutul sarcinii induce un avort. RU-486 este un anti-progesteron care 
blochează receptorii corticoizi ai progesteronului, un hormon esenţial în stabilirea şi menţinerea sarcinii. Efectul 
este că medicamentul poate fi folosit în primele săptămâni de sarcină pentru a induce un avort fără a mai fi nevoie 
de aspirație (sucţiune), sau dacă este administrat în şaptezeci şi două de ore de la contactul sexual va acţiona ca 


pilula „din dimineaţa de după”, ca un simplu contraceptiv. Este folositor în special femeilor care au fost violate 
sau al căror mijloc contraceptiv nu a funcţionat. RU-486 poate să împiedice implantarea ovulului fertilizat şi să 
inducă menstruaţia dacă este luat în ultima jumătate a ciclului menstrual. 

RU-486 se administrează oral; după două zile, se administrează prostaglandină. Cele mai multe femei 
prezintă sângerări, iar la patru ore de la administrarea prostaglandinei sarcina se va elimina. S-a descoperit că spre 
sfârşitul celei de-a opta săptămâni de sarcină, RU-486, în combinaţie cu prostaglandina, induce un avort complet 
la 96% din femeile cărora li s-a administrat. În calitate de pilulă „de după”, RU-486 are o eficiență de 97%. 
Aceasta este comparabilă cu eficienţa altor pilule „de după”, dar efectele secundare ale lui RU-486 sunt mult mai 
uşoare. 

Până acum, singurele efecte secundare raportate sunt cele care se întâlnesc la orice avort spontan — 
crampe uterine, hemoragii, greață, epuizare. De vreme ce RU-486 nu necesită anestezie şi este o metodă 
neinvazivă de obţinere a unui avort, ea s-ar putea dovedi mai sigură decât obişnuitele avorturi efectuate prin 
aspirație. Medicamentul ar putea să însemne sfârşitul avortului pe calea standard, dacă nu s-ar ţine cont de 
presiunea politică exercitată asupra producătorului, Roussel-Uclaf din Franţa, să nu vândă pilula în anumite ţări, 
între care şi Statele Unite. Medicamentul a fost aprobat în Marea Britanie şi în Suedia, ca şi în Franța şi rămâne de 
văzut dacă mişcarea anti-avort poate să împiedice folosirea pe scară largă a medicamentului în Statele Unite, deşi 


este foarte puţin probabil, pe termen lung. 


SADISMUL/MASOCHISMUL (S & M) Există oameni care consideră cruzimea şi umilirea nişte 
metode foarte eficiente de stimulare sexuală. Actul biciuirii cuiva poate să stimuleze anumite persoane până la 
atingerea unei excitări sexuale extreme — ERECŢIE sau LUBRIFIERE — şi chiar până la EJACULARE şi 
ORGASM. Pentru unii, a provoca durere înseamnă PRELUDIUL care îi va duce la coitus sau la stimularea 
directă a organelor genitale; pentru alţii pedeapsa este principalul eveniment al întâlnirii... Orgasmul este obținut 
atunci când persoana biciuieşte, loveşte sau furnizează orice alt tip de durere. Acest lucru se leagă, se pare de 
experienţa pedepselor din copilărie — posibil pentru masturbare sau pentru udarea patului. Oricare ar fi cauza 
comportamentul sado-masochist, el este în afara spectrului comportamentului uman normal. 

Copiii care se simt neglijaţi pot să înveţe să caute pedeapsa ca să se bucure de atenţie. Ei se comportă 


intenţionat rău şi sunt recompensaţi cu o pedeapsă fizică şi emoţională. Copiii de care s-a abuzat adesea ajung să 


devină ei înşişi molestatori de copii. Deşi nu toți copiii care sunt bătuţi vor deveni sadici (provocatori de durere) şi 
nici masochişti (receptori de durere), sadicii şi masochiştii par să devină ca atare devreme în viaţă. 

Tranzacţia sexuală între partenerii din acest tip de ritual sexual se numeşte sado-masochism. Un 
partener este prin obicei şi prin dorinţa proprie furnizorul de dureri, iar celălalt este receptorul, dar s-ar putea ca 
cel puţin unul din ei să dorească să schimbe rolurile, ocazional. Pentru unii sado-masochişti, durerea efectivă 
implicată poate fi uşoară şi suportabilă pentru un adult mediu, dar alţii care se angajează în acest tip de 
comportament sexual pot să devină foarte periculoşi, să furnizeze multă durere şi să îşi piardă controlul. Unii pot 
chiar să ajungă să-şi omoare partenerul. 

În timp ce amanţii „„normali” se angajează într-o formă uşoară de sado-masochism, un fel de joacă la pat, 
pentru a oferi şi a primi plăcere, este bine ca ei să nu devină dependenţi de acest tip de excitare. Ei trebuie să cadă 
de acord că trebuie să se oprească ori de câte ori unul dintre ei vrea acest lucru. 

Sadismul şi-a luat numele de la marchizul de Sade (1740-1814), nobil şi militar francez, care şi-a 
petrecut mulţi ani în închisori şi aziluri, în cea mai mare parte pentru comportamentul lui sexual considerat 
abominabil. Tot el a scris romane în care descria scene de cruzime sexuală. Leopold von Sacher-Masoch 
(1836-1895), romancier german ale cărui personaje îşi trăgeau plăcerea din receptarea durerilor, şi-a împrumutat 
numele masochismului (vezi şi DOMINAREA ȘI SUPUNEREA; HIPERSEXUALITATEA). 


SEXUL PROTEJAT În vreme ce pentru a denumi actul sexual între doi oameni care nu va duce la 
transferul de BOLI CU TRANSMITERE SEXUALĂ este folosit termenul de „sex sigur”, tristul adevăr este că 
nu există aşa ceva. Se pot lua măsuri de precauţie care să micşoreze foarte mult riscurile, dar nimeni nu poate 
spune cu absolută siguranţă că vreo metodă garantează sexul lipsit de riscuri. Singura formă perfect sigură de 
eliberare sexuală este MASTURBAREA. Aceasta poate fi o experienţă împărtăşită în cazul în care partenerii se 
privesc masturbându-se, dar dacă există vreun contact fizic între parteneri, există şi posibilitatea, oricât de mică, 
de a se transmite ceva între ei. De aceea, termenul aplicat este acela de „sex mai sigur” sau „sex protejat”, nu de 
sex sigur. Calificând astfel termenul, cuvinte ca „împiedicare” şi „protecţie” se vor folosi în ideea statistică, aceea 
că răspândirea bolilor este împiedicată, deşi nu cu o certitudine de 100%. 

Mulţi oameni practică sexul aşa-zis protejat pentru că le este teamă de SIDA. Această boală îngrozitoare 
este mortală şi ei au tot dreptul să se protejeze. Dar există multe alte boli transmise sexual, între care SIFILISUL, 
GONOREEA ŞI CHLAMYDIA, HEPATITA şi HERPESUL, a căror transmitere poate fi de asemenea 
împiedicată prin practicarea sexului mai sigur şi care furnizează un motiv în plus în favoarea acestuia. 

Există multe niveluri la care se poate practica sexul mai sigur. Cum am spus, singura care garantează 
siguranţa absolută este masturbarea. Doi tineri virgini care intră într-o relație monogamă sunt de asemenea în 
siguranţă, admițând că ambii parteneri vor fi sinceri şi vor rămâne monogami. Prin urmare, iubirea şi încrederea 
devin aspecte importante ale sexului mai sigur în relaţiile sexuale şi de aceea trebuie încurajată fidelitatea dacă se 
abandonează celelalte tehnici de sex mai sigur. 

În ultimele decenii s-au întâlnit tot mai puţine căsătorii monogame între doi tineri virgini. Tinerii doresc 
să întârzie căsătoria pentru a-şi desăvârși instruirea şi a începe o carieră. Totuşi, este mult mai rară întârzierea 


formării unor relaţii sexuale şi de aceea ei trebuie să fie informaţi asupra practicilor sexuale mai sigure. 


Mulţi oameni întreabă dacă o activitate anume, precum SĂRUTUL profund, zis şi francez, este sigur. Ei 
vor să ştie care sunt riscurile de a lua o boală transmisibilă prin sărut. Riscul de transmitere a SIDA prin sărut sunt 
foarte mici, nu ştim dacă virusul HIV este prezent în saliva persoanelor infectate, dar nu se cunoaşte nici un caz în 
care boala să se fi transmis exclusiv prin sărut, fie el şi adânc, precum cel franțuzesc. Oare înseamnă că aceste 
practici sunt în întregime sigure? Precum multe alte probleme legate de SIDA, şi la aceasta trebuie dat un răspuns 
mai vag; trebuie să foloseşti propria minte. Repet, cea mai bună cale de a practica sexul mai sigur este să ai un 
contact sexual — fie el doar scurt — cu o persoană care a făcut analize la bolile cu transmitere sexuală şi a ieşit 
negativă şi cu care poţi să clădeşti o relație bazată pe încredere. 

Să spunem că ai întâlnit o persoană cu care vrei să începi o relaţie. Presupunând că nici unul din voi nu 
mai este virgin, puteţi decide că fiecare dintre voi va face un test de HIV înainte de a trece la relaţii sexuale. 
Această practică este tot mai obişnuită. Această analiză face parte din practica de trecere la un sex mai sigur, dar 
din păcate aceasta nu înseamnă că un cuplu se poate angaja în sex fără a apela la sexul mai sigur. Testele sanguine 
nu detectează virusul în sine, ci doar reacția imună a organismului la el. Această reacţie poate să întârzie şase luni 
sau mai mult până să fie vizibilă printr-o analiză, aşa că o persoană infectată poate să transmită virusul HIV şi 
totuşi să treacă testul. Deşi rar, analiza poate să dea şi false rezultate negative, aşa că o persoană căreia i se spune 
că nu are boala poate în fapt să o aibă. Viaţa era în mod sigur mult mai uşoară înainte de SIDA. 

Evident, unele practici sunt mai riscante decât altele. HIV se transmite prin trecerea de fluide corporale 
— sânge, spermă şi posibil secreţii ale colului uterin şi ale vaginului. Aceste fluide pot fi schimbate într-un număr 
de moduri limitat: prin sex anal, genital sau oral; prin primirea de sânge contaminat; sau prin folosirea de ace 
hipodermice contaminate. Dacă sângele sau sperma contaminată intră în contact cu o inflamație deschisă sau cu o 
rană din gură, vagin sau rect, sau trece prin mucoasele care acoperă vaginul, rectul, uretra şi posibil gura, virusul 
se poate transmite. CONTACTUL ANAL, este considerat de către experţi cel mai periculos, în special pentru 
recipient, deoarece există o mai mare şansă ca în ANUS sau în rect să existe sânge sau o rană deschisă. 

Mulţi se întreabă asupra riscurilor puse de sexul oral. FELAŢIA este considerată o activitate sexuală cu 
grad înalt de risc dacă bărbatul ejaculează în gura femeii. Virusul HIV este prezent în spermă şi poate fi absorbit 
prin membranele mucoase sau prin orice mică tăietură sau ruptură din mucoasa gurii, stomacului sau tractului 
intestinal dar chiar şi dacă penisul este retras înainte de ejaculare, există întotdeauna o cantitate mică de fluid 
pre-ejaculator, care poate şi el să conţină virusul. În termenii sexului mai sigur, este importantă folosirea unui 
prezervativ şi în cadrul sexului oral (atenţie, să fie un prezervativ din cele care nu au lubrifianţi!) 

Sexul oral efectuat unei femei devine şi mai riscant în timpul MENSTRUAȚIEI, pentru că există o mare 
şansă ca virusul să fie prezent în sângele menstrual. Chiar dacă o femeie nu prezintă hemoragia menstruală, 
secrețiile vaginale şi cervicale ale femeii pot să conţină o concentraţie oarecare a virusului. 

Evident, cu cât este mai mare numărul de parteneri sexuali, cu atât este mai mare riscul de îmbolnăvire. 
Dar, aşa cum o femeie poate să rămână însărcinată la primul ei contact sexual, şi HIV se poate transmite printr-un 
singur episod sexual. Atunci când faci sex cu cineva, faci sex cu toţi partenerii trecuţi şi prezenţi ai persoanei 
respective, din punct de vedere al riscurilor. Dacă te-ai culcat cu zece parteneri în ultimul an, iar fiecare dintre 


aceştia s-a culcat cu alţi zece, care la rândul lor s-au culcat cu alţi zece, înseamnă că ai avut în esenţă contact cu o 


mie de persoane şi că ţi-ai mărit imens şansele de a căpăta SIDA sau alte boli cu transmitere sexuală. (Şi 
gândiţi-vă că am luat în consideraţie partenerii dintr-un singur an!) 

Unii oameni consideră, greşit, că SIDA este o boală care se limitează doar la homosexuali. Este o mare 
greşeală, care poate să aibă consecinţe fatale. În părţile Africii în care SIDA este răspândită, ea este în principal o 
boală heterosexuală, iar rata infecţiei printre heterosexualii din ţările occidentale creşte rapid. Atât femeile, cât şi 
bărbaţii pot să capete boala prin contact heterosexual, deşi femeile par să prezinte un risc semnificativ mai mare. 
Un studiu a arătat că femeile care au fost mult timp partenerele unor bărbaţi infectați au o probabilitate de 
douăzeci de ori mai mare să fie infectate cu HIV decât au bărbaţii care au fost parteneri pe termen lung al unor 
femei infectate. 

Dar oricare ar fi tipul de sex implicat: bărbat-bărbat, bărbat-femeie, femeie-femeie, dat fiind că HIV şi 
alte boli cu transmitere sexuală trec în fluidele corporale, cea mai bună cale de a micşora probabilitatea de 
transmitere a unei boli este folosirea unei metode de barieră, care să blocheze transferul de fluide corporale. 
Deoarece fluidul cu cea mai mare concentraţie de virus care este schimbat în timpul actului sexual este sperma, 
cea mai populară metodă de barieră este prezervativul. 

Dar prezervativele sunt eficiente? Foarte eficiente, cu condiţia să fie folosite. Unii spun că folosesc 
prezervative, dar nu de fiecare dată şi numai înainte de ejaculare. Un prezervativ care rămâne în buzunar sau pe 
comodă este inutil. Uneori, şi prezervativele dau greş, cu alte cuvinte ele se pot rupe în timpul unui raport sexual 
şi sperma poate să iasă. Prezervativele au fost fabricate iniţial pentru a împiedica atât sarcina cât şi bolile cu 
transmitere sexuală, dar acum un prezervativ rupt poate însemna moartea, aşa că producătorii de prezervative le 
fac mai rezistente ca oricând. Totuşi, prezervativele care nu sunt făcute din latex, de obicei dintr-o substanță 
naturală cum ar fi intestinele de oaie (numite de producători „piele de miel”) oferă o bună protecție împotriva 
sarcinii, dar o mult mai slabă protecţie împotriva bolilor cu transmitere sexuală. Ele conţin găuri microscopice 
care sunt destul de mari pentru a lăsa un virus să treacă şi nu sunt recomandate în cadrul unui sistem de sex mai 
sigur. Altă limitare a eficienţei prezervativelor constă în alunecarea lor de pe penisul bărbatului în interiorul 
vaginului partenerei lui, respectiv în rect, în timpul acuplării. Există un tip de prezervative care au un adeziv care 
ajută în păstrarea lui pe penis, pentru cei conştienţi de acest pericol. S-a demonstrat în laborator şi că un 
spermicid, numit nonoxynol-9, are şi capacitatea de a omori virusul HIV, iar prezervativele îmbrăcate în 
asemenea substanţă oferă o oarecare protecţie împotriva bolilor cu transmitere sexuală, chiar şi în caz de rupere 
sau de alunecare. Totuşi, nonoxynol-9 nu s-a dovedit eficient 100% împotriva virusului HIV în afara 
laboratorului, aşa că nu ar trebui folosit ca unică metodă de sex mai sigur. 

Unele prezervative vin pre-lubrifiate, ceea ce este bine, dar dacă se aplică un lubrifiant extern, 
asiguraţi-vă că nu este pe bază de hidrocarburi: uleiul poate să distrugă latexul prezervativului, astfel încât nu va 
mai fi eficient împotriva bolilor cu transmitere sexuală. Vaselina ar trebui evitată, ca şi oricare alt produs derivat 
din petrol. Nu uitaţi să folosiţi un prezervativ nou pentru fiecare acuplare genitală sau act sexual oral. 

Este important şi momentul în care este pus prezervativul. Unii aşteaptă până imediat înainte de actul 
efectiv de penetrare, dar s-ar putea să fie prea târziu. Înainte de ejaculare, la deschiderea (meatul) penisului apar 
mici picături de fluid. Aceste picături conţin mii de spermatozoizi (de aceea metoda retragerii este ineficientă în 


controlul naşterilor) iar la o persoană purtătoare de HIV ei conţin şi viruşi. Penetrarea nu este necesară pentru ca 


virusul să fie transmis partenerului dacă penisul intră în contact cu fluidele vaginale. Soluţia problemei este 
simplă: prezervativul trebuie plasat pe penisul în erecţie înainte ca lucrurile să devină prea înfocate. Dacă ambii 
parteneri împărtăşesc această experienţă, atunci nici măcar nu va avea loc vreo întrerupere a preludiului — poate 
chiar să facă parte din plăcerea care precede actul ca atare. (Ar fi bine dacă prezervativul ar fi ţinut în apropiere, în 
loc să fie uitat în torpedoul maşinii!) 

Dacă pentru felaţie se pot folosi prezervative nelubrifiate, în cazul CUNILINGUSULUI prezervativele 
sunt inutile. Totuşi, există un alt produs, numit „barajul dental”. Acesta este o bucată de cauciuc care se poate 
întinde pentru a acoperi deschiderile anusului şi vaginului. O problemă cu aceste „baraje” este aceea că ele pot să 
alunece în timpul mişcărilor care au loc firesc în timpul sexului oral. La magazinele specializate se pot găsi 
produse specifice, care să le fixeze. 

Dacă aceste proceduri ale sexului mai sigur se aplică pentru SIDA, există alte practici de sex mai sigur 
care, deşi nu se pot aplica pentru SIDA, pot fi eficiente într-o anume măsură împotriva altor boli cu transmitere 
sexuală. CREMELE, SPUMELE ȘI GELURILE CONTRACEPTIVE pot ajuta la omorârea bacteriilor şi 
viruşilor bolilor cu transmitere sexuală. Spălarea organelor genitale înainte de contact poate ajuta la înlăturarea 
bacteriilor. Urinarea înainte şi după fiecare contact poate ajuta la păstrarea bacteriilor în afara uretrei. Şi, în 
sfârşit, spre deosebire de HIV, multe alte boli prezintă semne vizibile. Dacă vezi un şancru, un neg sau vezicule, 
sau orice emisie la sau în jurul organelor partenerului tău sexual, nu face sex cu acea persoană. 

Până când ştiinţa medicală va descoperi un remediu sau un vaccin pentru SIDA, practicarea sexului mai 
protejat este obligatorie pentru orice persoană care face sex în afara unei relaţii monogame de lungă durată — 
heterosexuali şi homosexuali, bărbaţi şi femei, consumatori de droguri non-intravenoase sau intravenoase. Nu are 
importanţă cât de mici sunt riscurile la care te supui tu şi partenerul tău, pentru că accidente au loc oricând. Cu 


SIDA, orice accident poate fi fatal. 


SATYRIASIS Este o incontrolabilă şi obsesivă dorință a unui bărbat de a face sex. Satyriasis derivă de 
la numele satirilor, făpturi lascive şi turbulente, jumătate bărbat, jumătate ţap, din mitologia greacă. Această 
creatură mitică, având torsul, capul şi braţele unui bărbat şi spatele şi partea inferioară a corpului de ap, era mare 
consumatoare de vin, cânta bine la nai şi, cel mai important, vâna nimfe. Victima umană a acestei boli pare să îşi 
dorească să facă sex cu femei, cu alţi bărbaţi, cu copii sau cu animale. Satyriasis este corespondentul masculin al 
NIMFOMANIEI. 

Acest comportament patologic pare să-şi aibă originile în neliniştile legate de masculinitatea sau de 
potrivirea sexuală a pacientului. În unele cazuri, promiscuitatea unui bărbat cu femeile poate să fie o apărare 
împotriva tendinţelor şi temerilor de HOMOSEXUALITATE. Se crede că acest comportament sexual are scopul 
de a reduce anxietatea şi de a restaura respectul de sine al bărbatului. 

Din fericire, cazurile de satyriasis sunt foarte rare. Ele au fost tratate cu succes prin psihoterapie 
intensivă (vezi şi HIPERSEXUALITATEA). 


SCROTUL Vezi TESTICULELE 


SPERMA ȘI FLUIDUL S. 


INAL Sperma este constituită din fluidul seminal (materialul produs de 
organele sexuale interne ale bărbatului) şi din spermatozoizii produşi de testicule. Ea este eliberată în timpul 
EJACULĂRII. Volumul de spermă este în mod normal de câteva linguriţe şi este afectat de gradul de excitare 
sexuală şi de frecvenţa ejaculării. În general, volumul spermei ejaculate nu are legătură cu fertilitatea sau cu 
virilitatea. 

Sperma este albă la culoare şi opacă. Are de obicei un miros specific, ceva descris ca asemănător cu cel 
de decolorant pe bază de clor. De obicei este ejaculată într-o stare vâscoasă şi se lichefiază în decurs de 
douăzeci-treizeci de minute. Cea mai mare parte a fluidului seminal provine de la veziculele seminale, care 
produc un fluid coagulat asemănător cu un gel. Acest fluid coagulat este lichefiat de un alt fluid, produs de 
PROSTATĂ, care este a doua mare componentă a fluidului seminal. Împreună, aceste organe furnizează un 
număr de substanţe chimice şi nutrienți care susţin funcţionarea şi motilitatea spermatozoizilor. Cea mai mică 
parte a fluidului (3 până la 5%) provine chiar de la testicule. Acest fluid are o mare concentraţie de spermatozoizi. 

După o vasectomie (vezi VASECTOMIA ŞI PILULA MASCULINĂ), atunci când spermatozoizii din 
testicule nu mai ajung să facă parte din spermă, nu se detectează o schimbare notabilă a volumului spermei. 
Bărbaţii care au avut o vasectomie nu prezintă nici o schimbare a mirosului sau culorii spermei, iar ejacularea nu 
este afectată de această procedură. Prezenţa spermatozoizilor se poate evalua numai după examinarea 
microscopică a spermei. O mică parte a volumului fluidului seminal este produsă de glandele periuretrale şi 
bulbouretrale. O parte din acest fluid poate fi eliberată înainte de ejaculare şi se poate remarca sub forma unei 
picături de fluid la capătul penisului, în timpul excitării sexuale. Se consideră că secrețiile bulbouretrale sunt cele 
care curăţă şi ung uretra şi pasajele urinei şi spermei, înainte de ejaculare. 

La bărbaţii seropozitivi HIV, fluidul pre-ejaculator conţine niveluri detectabile ale virusului HIV. 
Sperma conţine şi concentraţii mari de fructoză şi alte substanţe necesare pentru a hrăni spermatozoizii, dar nu are 
alte proprietăţi în afara capacităţii ei de a susţine funcţionarea spermatozoizilor. Nu conţine nici o proteină 
benefică pentru sănătate sau pentru frumuseţea pielii şi nici nu există dovezi că ejaculările mai puţin frecvente ar 
avea vreun efect negativ asupra bărbatului. 

Deşi spermatozoizii au o mare concentraţie în prima ţâşnire a spermei, ei pot să se găsească în oricare 
parte a produsului de ejaculare şi chiar în lichidul pre-ejaculator. Din acest motiv, retragerea PENISULUI din 
VAGIN chiar înainte de ejaculare nu este o metodă eficientă de CONTROL AL NAŞTERILOR (vezi şi SEXUL 
PROTEJAT). 


SEXUL DUPĂ UN ATAC DE CORD Vezi BOLILE INIMII ŞI SEXUL. 


SEXUL ŞI DURERILE DE CAP Durerea de cap de natură sexuală este relativ rară, dar adesea este 
extrem de puternică. Într-un sondaj recent, durerea de cap sexuală s-a descoperit că aproximativ 1 din 360 de 
pacienţi ai unei clinici de neurologie generală. Bărbaţii sunt afectaţi cu o frecvenţă de patru ori mai mare decât a 
femeilor. Aceste dureri apar în mod obişnuit în deceniile doi până la şase (deci de la adolescenţă la cincizeci şi 
nouă de ani). Durerea este imprevizibilă, apărând în momente cu totul neaşteptate şi nerepetabile. Această 


variabilitate face imposibilă evaluarea eficienţei unei terapii. 


Există trei tipuri generale de durere de cap de origine sexuală: tipul jenant, tipul exploziv şi tipul 
postural. 24% din pacienţii cu dureri de cap sexuale au durerea jenantă, dată de contracția musculară. Pacienţii se 
plâng de o durere la ceafă sau de una generalizată, care constă într-o presiune musculară. Această durere poate să 
dureze de la câteva ore la câteva zile şi de obicei începe în timpul CONTACTULUI SEXUAL şi se intensifică la 
ORGASM. Durerea de cap pare să se coreleze cu gradul de excitare sexuală şi cu contracția muşchilor faciali şi ai 
gâtului. Unii pacienţi au descoperit că relaxarea deliberată a acestor muşchi în timpul sexului duce uneori la o 
durere atenuată. 

Tipul exploziv de durere de cap este subtipul cel mai comun. El apare la 69% dintre pacienţii cu dureri 
de cap de origine sexuală. Durerea este descrisă drept „explozivă” şi „cu palpitaţii”, de obicei la ceafă sau în zona 
frontală a capului, de ambele părţi. Durerea este adesea suficient de puternică pentru a întrerupe activitatea 
sexuală. Aproximativ un sfert din pacienţi au antecedente de migrenă, personale sau în familie. 

7% din durerile de cap sexuale sunt de tipul postural. Această durere se simte în partea de sus a gâtului şi 
la baza craniului şi este însoţită de greață şi vomă. Ea poate să dureze două până la trei săptămâni, dispărând apoi 
spontan. 

În conformitate cu Societatea Internaţională pentru Dureri de Cap, un grup de profesionişti dedicați 
studiului şi tratamentului simptomelor, la stabilirea diagnosticului trebuie eliminate afecțiunile cerebrale grave. 
Un pacient care se plânge de durere de cap în timpul activităţii sexuale are nevoie de o evaluare medicală care să 
excludă posibila prezenţă a unei boli cerebrale. Apariţia bruscă a unei dureri intense de tipul exploziv sugerează o 
hemoragie cerebrală. Este foarte important ca asemenea pacienţi să se ducă imediat la doctor. Anumite atacuri de 
apoplexie pot să aibă ca simptom iniţial durerile de cap de origine sexuală; meningita, o inflamare sau o infecţie a 
membranelor care înconjoară creierul, poate să cauzeze şi ea dureri de cap în timpul sexului; iar hidrocefalia, sau 
mărirea anormală a spaţiilor umplute în mod obişnuit cu fluid din creier, poate de asemenea să cauzeze durerile de 
cap sexuale. Durerea de cap sexuală poate fi rezultatul unei tumori cerebrale cu hemoragie. Apariţia subită a unei 
dureri explozive poate fi declanşată şi de un feocromocitom, o tumoare rară, non-malignă, care nu apare în 
interiorul craniului şi care poate cauza dureri de cap asociate cu o „strângere” prin secretarea în exces a unei 
substanţe chimice cu efecte semnificative asupra presiunii sanguine, inimii şi vaselor sanguine din creier. Şi alte 
medicamente, cum ar fi amil-nitratul sau pilulele de control al naşterilor pot contribui la durerile de cap sexuale. 

Cauzele durerilor de cap de origine sexuală. Există mai multe teorii care speculează pe tema cauzelor 
acestor dureri. Nu se ştie dacă durerea dată de contracția mușchilor şi cea explozivă au o bază comună. Unii cred 
că ele au mecanisme distincte, în timp ce alţii sugerează că diverse tipuri de durere sunt manifestarea unui spectru 
continuu de cauze similare. În anii 1970, J.W. Lance a tratat zece pacienţi cu dureri de cap provocate de 
hipertensiune, nelegate de activitatea sexuală. Şapte din pacienţi au avut durerea în locuri similare şi în acelaşi 
mod atunci când au făcut sex, ceea ce a dus la teoria că muşchii contractaţi sunt răspunzători pentru durerile 
sexuale. Unii din pacienţii nu au îndeplinit criteriile IHS pentru durerile asociate cu activitatea sexuală, pentru că 
durerile lor de cap nu au avut loc numai în legătură cu activitatea sexuală. 

Cauza precisă a durerii explozive este la fel de neclară. Se poate invoca drept origine schimbarea 


survenită în corp o dată cu apogeul sexual. La apropierea orgasmului, are loc creştere a tensiunii sanguine, cu o 


dilatare bruscă a vaselor de sânge şi o creştere a fluxului de sânge furnizat de inimă. Uneori, aceste schimbări duc 
la o creştere trecătoare a tensiunii sanguine intracraniene. 

Tratamentul cu propranolol a avut succes în unele cazuri (propranololul este eficient împotriva 
migrenelor). La 23% din pacienţii cu dureri de cap sexuale de tip exploziv s-au descoperit antecedente de 
migrenă. 11% aveau antecedente în familie, iar 28% aveau antecedente fie personale, fie familiale. 

Tratamentul. Propranololul a constituit tratamentul cel mai eficient, în doze de 40 până la 200 de 
miligrame pe zi. S-au folosit şi Bellergal S şi ergotamina tartrat. Durerea de cap poate fi evitată sau diminuată 
semnificativ prin administrarea orală sau rectală de ergotamină, cu aproximativ treizeci de minute înainte de 
orgasm. Indometacinul (50 mg) administrat după cină a obţinut un succes limpede la 80% din pacienţii cu dureri 
asociate cu activitatea sexuală. 

Sexul ca metodă de diminuare a durerilor de cap de tip migrenă. James Couch şi Candice Bears au 
studiat posibila uşurare a migrenelor intermitente prin contacte sexuale la cincizeci şi şapte din pacienţii lor 
căsătoriţi. 27% din acest grup au obţinut o oarecare uşurare a migrenei prin actul sexual. Unii pacienţi au avut 
doar o ameliorare trecătoare, durerea încetând doar timp de o oră sau mai puţin. 5% din pacienţi au raportat că 


actul sexual le agravează durerile de cap. 


OPERAȚIA DE SCHIMBARE DE SEX Vezi HERMAFRODIȚII; TRANSSEXUALITATEA. 


DISCRIMINAREA SEXUALĂ Vezi SEXISMUL; HĂRȚUIREA SEXUALĂ. 


SEXUL ÎN TIMPUL SARCINII Vezi SARCINA ŞI SEXUL. 


EDUCAȚIA SEXUALĂ Educaţia sexuală modernă cuprinde întregul spectru de informaţii ştiinţifice 
şi atitudini culturale şi învățături implicite în starea de a fi bărbat sau femeie sau în a deveni bărbat sau femeie. Ea 
include şi informaţiile aşteptate astăzi cu privire la fiziologia sexuală şi reproducerea umană, ca şi toate 
învăţăturile sexuale — formale, verbale şi chiar non-verbale — căpătate prin experienţă începând cu naşterea, 
de-a lungul întregului ciclu al vieții. 

Educaţia sexuală a fost considerată pe vremuri educaţia în vederea contactului heterosexual şi a 
procreării, deşi în unele licee şi în armată scopul ei principal era să evite bolile venerice. Această educaţie se 
concentra asupra anatomiei genitale feminine şi masculine, informaţiile despre cum ajung ovulele sau 
spermatozoizii la locul potrivit şi la timpul potrivit fiind foarte sărace. De asemenea, nu rezulta deloc modul în 
care evoluează embrionul şi nici stadiile sarcinii în urma căreia rezultă o nouă viaţă. Multe „manuale” de sex 
timpurii aveau ca titluri variaţii pe tema „sex fără frică”, referindu-se la frica foarte reală care rezultă din 
ignoranţa în sex, în special ignoranţa feminină, deşi bărbaţii erau adesea la fel de ignoranţi în problemele sexuale. 

Deşi mulţi părinţi speră că orele de educaţie sexuală din şcoală îi vor scuti de povara unei misiuni destul 
de jenante, pentru care sunt destul de prost pregătiţi, ei ar trebui să accepte faptul că, într-un fel sau altul, toţi 
părinţii sunt şi educatori sexuali. Educaţia sexuală începe, evident, în copilărie, ca produs al emoţiilor şi 


atitudinilor părinţilor, comunicate prin interacţiunile cu noul-născut. Cunoştinţele ştiinţifice sunt întărite la cei 


care au fraţi şi surori mai mici, sau care îşi asumă răspunderea schimbării unui scutec — chiar şi copiii foarte mici 
par să se bucure de joaca lor cu organele genitale proprii. Judecând după zâmbete şi murmurele de plăcere, se pare 
că plăcerea este foarte mare. 

În ciuda plăcerii pe care par să o încerce copiii lor, mulţi părinţi par să fie jenaţi de acest comportament 
şi încearcă să determine copilul să înceteze. Foarte probabil, prima învăţătură morală şi educaţională pe care o 
primim în legătură cu sexul e legată de MASTURBAREA din copilărie. Unii părinţi vor plesni puternic copilul 
peste mână şi îi vor spune cu fermitate că este ceva rău pentru el. Alţii vor încerca să distragă atenţia copilului 
spre altceva, oferindu-i o jucărie sau hrană. Unii părinţi pot să ducă la extrem acest comportament, legând copilul 
cu scutecul sau cu păturile, astfel încât acesta să nu ajungă la sursa de plăcere. În toate aceste cazuri există 
impresii şi asociaţii care pot să aibă un efect pe termen lung asupra dezvoltării emoţionale a copilului şi pot chiar 


să ajungă până în anii vârstei adulte. Astfel, primul şi cel mai important aspect al educaţiei sexuale pe care al 


trebui să îl înveţe un copil ar trebui să fie că nu este rău şi nici nesănătos să îţi atingi sau să-ţi explorezi organele 
genitale şi nici alte părţi ale corpului. Mai târziu, copilul poate să înveţe normele culturale, între care şi aceea a 
nevoii de intimitate în ceea ce priveşte problemele sexuale. 

Pe măsură ce copilul devine o fiinţă socială şi se raportează la cei asemenea lui, educaţia sexuală va 
continua fie din partea părinţilor, fie a profesorilor, fie a altor copii. Deoarece copiii de toate vârstele sunt din fire 
foarte curioşi în privinţa sexului, nu există nici o cale uşoară prin care părinţii să evite educaţia sexuală. Părinţii 
trebuie să decidă dacă doresc să renunţe la această răspundere şi să lase în seama străinilor educaţia sexuală, sau 
dacă să înveţe să rezolve necesităţile copiilor lor în această privinţă. Cei mai mulți părinţi înțeleg că cel puţin o 
parte din educaţia aceasta va cădea oricum în seama lor şi că nu pot să lase toată instruirea pe seama şcolii, pentru 
că cele mai multe sisteme şcolare evită cu grijă să meargă dincolo de biomecanica reproducerii, de transmiterea 
bolilor şi de alte fapte acceptabile ale „igienei sociale”, refuzând să intre în zonele mult mai controversate ale 
MORALITĂȚII SEXUALE şi ale răspunderii în luarea deciziilor. 

Conţinutul educaţiei sexuale, ca şi scopurile ei specifice, sunt în mod necesar legate de vârsta copiilor. 
Ceea ce îi trebuie unui copil de şase ani să ştie în materie de sex în mod sigur nu este suficient pentru un copil 
pre-adolescent. Dar la toate vârstele educaţia sexuală dată de părinţi (ca şi de şcoală) trebuie să ia în seamă nu 
numai faptele legate de reproducere, ci şi acelea legate de luarea de decizii potrivite respectivei vârste, pentru a 
ajuta copiii să ia decizii morale şi responsabile şi să facă faţă încărcăturii emoţionale şi consecinţelor întâlnirilor 
de natură sexuală. Dacă sunt doar bine intenţionate şi nu sunt bine orientate, eforturile părinţilor pot să echivaleze 


educaţia sexuală cu o lis 


ă de interdicții, care probabil nu vor ajuta copiii sau adolescenţii să devină responsabili şi 
în mod sigur nu vor mări respectul de sine al unui tânăr şi nici credinţa că el sau ea este un copil iubit şi în care se 
are încredere. 

La cel mai jos nivel al copilăriei, de la naştere la doi ani, un părinte nu poate să înveţe prea multe un 
copil despre sex. Scopul lui este mai degrabă să nu înveţe copilul să asocieze penisul sau vaginul cu ceva rău sau 
murdar. Este prea devreme chiar şi să înveţi copilul că masturbarea poate fi acceptabilă dacă se face în intimitatea 
camerei copilului. Mai târziu (între trei şi şapte ani), copiii prezintă un mare interes pentru sex şi pun multe 
întrebări pe tema lui. Părinţii au ocazia să ajute copiii să-şi construiască un sistem de cunoştinţe şi o încredere în 


sine, furnizându-le răspunsuri clare şi adecvate, folosind terminologia corectă şi nu eufemisme care adesea 


distorsionează informaţia şi îi încurcă pe copii. La întrebări trebuie să se răspundă direct şi la un nivel la care 
copilul este capabil să înţeleagă fără să facă prea complicat subiectul şi fără să-i dea o aură de mister sau de tabu. 
Curiozitatea copiilor în privința sexului este normală şi comună în acest stadiu, iar educaţia lor sexuală ar trebui 
să reflecte întrebările puse de copil. 

Copii pre-adolescenţi (între opt şi doisprezece ani) sunt de obicei mult mai timizi atunci când le pun 
întrebări despre sex părinţilor şi adesea vor recurge pentru informare la cei de vârsta lor. În loc să permită 
copilului să capete informaţii eronate şi posibil dăunătoare, părinţii pre-adolescenţilor ar trebui să fie foarte 
amabili şi să se asigure că ei vor primi informaţiile potrivite pentru vârsta lor. Pentru părinţii care nu ştiu sigur 
care dintre informaţii sunt necesare pre-adolescenţilor şi cum li se pot furniza acestora, pediatrii şi bibliotecarii 
pot sugera un număr de cărţi aduse la zi. 

Schimbările corporale suferite de tineri şi de tinere la sfârşitul acestei perioade — fetele încep să le 
crească sânii, iar ambele sexe încep să aibă păr pubian — pot să îi facă pe copii conştienţi de sine şi pot crea 
probleme în dezvoltarea unei sexualităţi sănătoase. Acest lucru este valabil în special pentru că aceste cauze sunt 
asociate adesea cu începutul unor impulsuri sexuale puternice. Este un moment foarte important, în care părinţii 
pot să-şi ajute copiii să înceapă să aibă noţiuni de sexualitate sănătoasă şi să înveţe să-şi accepte propriul corp. 
Începutul sau amplificarea masturbării din această perioadă, atât la băieţi cât şi la fete, poate să ducă la întrebări 
despre ce este „normal? şi ar trebui să fie una din problemele abordate de părinți. Întrebările despre cât de 
adecvată şi în ce măsură este activitatea sexuală şi cât de departe trebuie să mergi la o „întâlnire” pot să apară tot 
în această perioadă, grupul celor de vârsta lui devenind cel mai important centru de referinţă pentru copil. Părinţii 
viitorilor adolescenţi ar trebui să se ocupe de problemele de valoare şi morale şi de relaţii, ca şi de comportament. 
Este un moment important pentru a aborda acest aspect al deciziei sexuale, pentru că în timpul adolescenţei 
(aproximativ între treisprezece şi nouăsprezece ani) cei mai mulţi adolescenţi trec, într-un anumit grad, la o 
activitate sexuală, de la masturbarea reciprocă la contactul sexual propriu-zis. La începutul sau chiar la mijlocul 
perioadei adolescenţei, copilul nu cunoaşte nici „viaţa” şi nici importanţa CONTROLULUI NAŞTERILOR şi 
nici nu posedă standardele morale pentru luarea unor decizii responsabile, care trebuie învăţate cel mai bine în 
pre-pubertate, pentru că altfel va fi prea târziu pentru ca adolescentul să evite probleme foarte serioase. 

Totuşi, mulţi părinți vor face greşeala răspândită de a crede că îşi ajută copilul să primească o bună 
educaţie sexuală, cuplată cu valori morale solide şi cu simţul răspunderii dacă îl învaţă pe copil să spună „nu”. 
Interdicţiile răspicate (şi este foarte greu să le impui altfel) nu pot înlocui un simţ moral serios la copil şi nici nu-l 


pot determina să ia decizii în problemele sexuale. Dacă părinţii vor să-şi asume rolul de educatori sexuali ai 


copiilor, ei trebuie să fie mai conştienţi de sexualitate în general şi să nu se bazeze doar pe experienţele lor 
personale. 

O problemă permanentă a educaţiei sexuale din America este aceea că autorităţile locale nu o pot 
impune întotdeauna în programa şcolară, de obicei în ideea că va urma o furtună politică. Educaţia sexuală a 
copiilor de şcoală este apărată de cele mai multe organizaţii profesionale ale pedagogilor, dar şi de Asociaţia 
Medicală Americană, de Consiliul Naţional al Bisericilor, de Consiliul Sinagogilor din America şi de Conferinţa 
Catolică din Statele Unite. Pe de altă parte, există o minoritate restrânsă ca număr dar foarte bine organizată care 


se opune educaţiei sexuale în şcoli. Aceştia cred că educaţia sexuală ar trebui să fie produsul instituţiilor familiale 


şi religioase, părere lăudabilă, dacă studiile nu ar fi arătat că nici familiile şi nici instituţiile religioase nu sunt 
întotdeauna echipate sau dispuse să îşi asume acest rol. În general, tribunalele au stipulat că educaţia sexuală este 
o parte legală a programei şcolilor publice şi că nu afectează libertatea religioasă a părinților mai mult decât 
învăţăturile despre evoluţia prin selecţie naturală. În ciuda deciziilor tribunalelor, obiecțiile religioase au rămas 
bariera cea mai impenetrabilă împotriva educaţiei sexuale în şcolile publice. Aceasta înseamnă că, deşi statele 
permit sau chiar impun ore de educaţie sexuală, adesea lipseşte discuţia despre relaţia dintre comportamentul 


sexual şi morală şi valori. În alte state, orele de educaţie sexuală exclud orice discuţie pe teme de moralitate, pe 


motiv că problemele şi valorile morale sunt răspunderea părinţilor. Cei mai mulţi educatori cred, totuşi, că 

ignorarea valorilor şi a moralității în orele de educaţie sexuală pot să încurce copiii şi să creeze impresia că sexul 
poate şi trebuie separat de moralitate şi valori. În lumina sentimentelor puternice ale multor grupuri religioase şi 
etnice din comunităţile americane, această controversă poate să devină foarte complexă pentru educatori şi pentru 
consiliile şcolilor, dar nu trebuie ignorată (vezi şi SEXUALITATEA COPIILOR; ADOLESCENȚII ŞI SEXUL). 


SEXUL ÎN MAS-MEDIA Sexul şi artele vizuale erotice fac de multă vreme parte din mass-media, 
existând mult exemple de pornografie încă din epoca glaciară şi picturi de nuduri şi erotice în Grecia şi Roma 
Antică. Arta erotică se găseşte peste tot pe glob, de la artefactele precolumbiene şi până la statuile şi picturile din 
templele indiene ( vei şi ARTA ŞI LITERATURA EROTICĂ). 

Totuşi, abia o dată cu inventarea fotografiei în secolul nouăsprezece reprezentările sexuale ale corpului 
uman au început să se răspândească în societăţile occidentale. A crescut posibilitatea unui acces larg la subiecte 
cu miez sexual în primii ani ai secolului douăzeci, o dată cu apariţia cinematografului. Oricât ar fi de erotică o 
statuie, o pictură sau chiar o fotografie, ele nu se pot compara cu ceea ce a devenit posibil cu naşterea 
cinematografului. Actul sexual nu este sedentar, ci un lucru plin de mişcare. De la prima mângâiere la zvârcolelile 
pasiunii, sexul este uniunea a două corpuri în mișcare. Camera de luat vederi a fost repede utilizată pentru a 

Aşa cum lumea picturii s-a împărțit de mult în pieţe legale şi pieţe subterane, aşa a fost cazul şi cu 
filmele. Oricât de rapidă ar fi fost evoluţia noilor tehnici cinematografice pentru uzul maselor, cei care aveau 
drept afacere prezentarea explicită a sexului le-au urmat îndeaproape. Primele filme au fost doar scurte aventuri şi 
se puteau vedea la aparate cu fise, la care beneficiarul dădea el însuşi din manivelă. Aceste vizionări costau doar 
un bănuţ, dar dacă voiai să ajungi până la capăt şi să vezi, de pildă, un orgasm, trebuia să furnizezi maşinii mai 
multe monede. 

Pe măsură ce filmele au evoluat şi a apărut proiectorul, filmele explicit sexuale s-au mutat în camerele 
din spate, pline de fum, ale barurilor şi cluburilor private. Aceste filme erau adesea rulate în grabă, iar bărbaţii 
purtau măşti sau ciorapi peste faţă. Adesea, spectatorii trăiau că spaima că poliţia va intra în orice clipă. 

Anii au trecut, filmele pornografice au trecut la o calitate superioară, dar genul a rămas tot scurt, fără 
intrigă şi fără un dialog şi un joc decent. Industria a avut o scurtă perioadă de renaştere în 1973. În acel an au fost 
turnate trei filme esenţiale, anume Behind The Green Door şi The Devil in Miss Jones, cu Marilyn Chambers şi 
Deep Throat, cu Linda Lovelace. Mai târziu, Linda Lovelace avea să îşi retragă entuziasmul pentru film, 


susținând că a fost obligată să îl filmeze. Conform obiceiului, de la aceste filme nu s-a aşteptat mare lucru, dar ele 


au devenit brusc populare, cuplurile dorindu-și să le vadă împreună. A fost prima dată când femeile au fost văzute 
într-un număr oarecare la spectacolele cu filme pornografice. Dar în 1973 Curtea Supremă a emis o regulă care 
permitea ca asemenea filme să poată fi văzute în comunităţi mai liberale, ca New-York-ul, şi să fie interzise în 
altele, mai conservatoare. Ceea ce a adus cu adevărat arta erotică la îndemâna maselor a fost apariţia video-ului. 
O dată cu apariţia video-ului, oricine putea să vadă filme explicit sexuale în intimitatea sufrageriei 
proprii. Pe lângă că acest lucru făcea MASTURBAREA mult mai uşor de integrat în procesul vizualizării, a 
crescut imens şi numărul de femei care se uitau la asemenea filme. În ciuda micului salt statistic adus de Deep 
Throat, cele mai multe femei nu şi-ar fi dorit să fie văzute într-un cinematograf în care rulau filme pornografice. 
Dar să priveşti un film în propria casă, în linişte, este altceva. Magazinele de casete video au arătat că femeilor nu 
le este ruşine să închirieze acele filme. Într-adevăr, unele probabil că au descoperit că urmărirea împreună cu soţii 
a acestor filme le asigură o noapte de sex intens. Cele mai multe filme pornografice au rămas la reţeta clasică, dar 


noi producători, între care şi femei, au încercat să aducă o intrigă, o acţiune, sau chiar IUBIRE ROMANTICĂ, o 


schimbare pe care cele mai multe femei o consideră mult mai nimerită decât sexul pur şi simplu. 

Deşi se poate spune că au devenit populare, filmele porno sunt totuşi privite doar de o mică parte a 
populaţiei. Ceea ce a schimbat semnificativ situaţia este integrarea sexului în filmele din curentul principal şi în 
programele de televiziune, ceea ce a făcut pe mulți să se întrebe dacă nu cumva într-o zi distincția între porno şi 
restul filmelor va dispare. 

Lumea filmelor mute poate să pară curată spectatorilor de azi, dar aceste filme au fost pe vremuri 
îndrăzneţe. Chiar şi un lucru banal era îndrăzneţ. Unul dintre primele filme, din 1896, se numeşte Sărutul şi chiar 
asta era: un sărut între două persoane îmbrăcate şi obişnuite. Începea destul de stângaci şi dura doar câteva 
minute, dar pentru public a fost ceva foarte îndrăzneţ. Era un act intim care era prezentat tuturor, în schimbul unui 
bănuţ. 

Actorii şi actrițele filmelor mute comunicau prin expresii faciale exagerate şi prin limbajul corporal. În 
ciuda nevoii de a se supune standardelor comunităţii, care cereau ca într-un dormitor cel puţin unul dintre 
parteneri să ţină cel puţin un picior pe podea, vampe ca Mae West şi Theda Bara, bărbaţi fatali în frunte cu Rudolf 
Valentino şi chiar mai „nevinovatele” lor compatrioate, ca fetele lui Mack Sennett emiteau o senzualitate care 
atrăgea masele în săli. Ca şi în cazul pictorilor renascentişti, o scuză pentru scenele sexuale a fost că se prezintă 
scene din trecut. D.W. Griffith a făcut acest lucru în /ntolerance (1916), în care prezenta scene de orgii din 
Sodoma şi Gomora. 

În jurul lui 1930 se naşte o altă eră. Aşa cum fetele moderne ale anilor 1920 au schimbat societatea în 
ansamblul ei şi filmele vorbite au adus un adevărat val de sexualitate în industria cinematografică. La începutul 
anilor 1930, multe filme aveau subiecte sexuale explicite: dacă nu erau nuduri, atunci cel puţin era multă piele 
dezvelită. Regizorii foloseau orice truc pentru a le scoate din haine pe Jean Harlow, Joan Crawford, Greta Garbo, 
Marlene Dietrich, Bette Davis şi Barbara Stanwyck. Temele acestor filme includeau prostituţia infantilă, legătura 
sexuală şi femei care îşi fac drum spre vârf prin farmecele lor sexuale, mutilări, băutură, fumat etc. 

Această tendinţă alarmantă a condus la apariţia Codului Producătorului din Hollywood, sau Codul 
Hayes, un plan de auto-cenzură pentru toată industria cinematografică, precursorul codurilor MPAA de astăzi. 


Codul interzicea prea multă piele dezvelită şi în special acte sugestive cum ar fi „sărutul excesiv şi prea senzual, 


îmbrăţişări senzuale, posturi şi gesturi sugestive”. Toţi actorii erau obligaţi să fie adecvat îmbrăcaţi şi chiar şi 
când scenariul obliga personajele să se angajeze într-o activitate interzisă, cum ar fi adulter sau sex premarital, 
ultima bobină trebuia să arate că în cele din urmă s-a făcut dreptate şi făptaşii au fost pedepsiţi. 

Datorită faptului că Europa nu avea asemenea restricţii, primele scene nude dintr-un film comercial au 
apărut de cealaltă parte a Atlanticului. Cel mai faimos dintre acestea a fost probabil un film din 1933, din 


Cehoslovacia, numit Extaz, în care apărea nudă Hedy Lamarr. În vreme ce producătorii de film din Statele Unite 


multă vreme nu s-au bucurat de atâta libertate, a existat o excepţie: sânii negreselor care reprezentau băştinaşele 
africane. Aşa cum National Geographic a prezentat fotografii cu nuduri înaintea oricărei alte reviste, 
„documentarele” care prezentau băştinaşe goale nu au fost niciodată cenzurate, dar ambele sexe au avut 
întotdeauna şoldurile acoperite. 

Europenii au continuat să preseze şi unul dintre filmele care au cauzat o revoluţie în domeniu a fost Și 
Dumnezeu a creat femeia, al lui Roger Vadim, având în rolul principal o nouă ingenuă, Brigitte Bardot. Publicul 
european se înghesuia să vadă aventurile erotice ale lui Brigitte Bardot. Dar chiar dacă trupul ei era gol (văzut din 
faţă în versiunea franceză, dar nu şi în cele rulate în America), iar ea îşi săruta partenerii, Roger Vadim a avut 
grijă ca ea să ţină picioarele strânse. 

Tribunalele au făcut ca nici o bucată de piele europeană să nu apară pe ecranele americane, statuând că 
filme ca La Ronde al lui Max Ophul sau Les Amants al lui Luis Malle sunt obscene şi deci trebuie interzis 
importul lor în ţară. Dar, deşi nuditatea era interzisă, sexul a făcut cu siguranţă o importantă parte din scena 
filmelor americane, în special în anii lui Marilyn Monroe, al lui James Bond (cu Sean Connery) şi în filmele de 
plajă. Abia în 1966, o dată cu abolirea Codului Hayes, nudul s-a întors în curentul cinematografic principal din 
America, copiind ceea ce în reviste apăruse de mult, sub forma nudurilor din Playboy-ul lui Hugh Hefner. 

În 1957, Curtea Supremă a respins ideea că obscenitatea ar trebui protejată, conform Primului 
Amendament. După judecătorul William Brennan, pornografia era „fără nici cea mai mică importanţă socială”. 
Abia peste nouă ani Curtea Supremă avea să-şi schimbe părerea, enunţând că, dacă nu se dovedesc anumite 
elemente, între care că tema dominantă a materialului atacă interesul publicului şi nu avea nici o valoare socială, 
atunci materialul nu se consideră obscen. În 1973, Curtea Supremă a adăugat că se poate determina obscenitatea 


dacă „opera, luată global, este lipsită de valoare artistică, politică sau ştiinţifică”. Cu toate acestea, poarta fusese 
deja larg deschisă. 
În conformitate cu ceea ce se întâmpla în tribunale şi în societate, şi industria cinematografică a trecut la 


propriile schimbări. Codul Hayes a fost înlocuit cu sistemul de evaluarea MPAA. În loc să se interzică nuditatea şi 


activităţile sexuale, ele erau doar clasificate. Cele mai explicite filme primeau un X, acum înlocuit prin NC-17. 
Unele cinematografe s-au transformat rapid, prezentând numai filme explicite sexual. Multe au folosit sistemul 
de rating pentru a face publicitate filmelor cu conţinut erotic, aplicând o etichetă proprie: XXX. 

Companiile cinematografice în căutare de profituri cât mai mari au considerat că X sau NC-17 
înseamnă moartea filmului şi de aceea indicele R este cel care a readus sexul în filmele curentului principal din 
America. Un cowboy la miezul nopții a fost primul film american care a primit indicele X, dar a fost repede 
re-montat, pentru a-şi putea căpăta respectabilul R, ajungând unul din filmele de mare succes ale anului și 


cucerind şi un Oscar. Z am Curious Yellow/Blue (1967) a fost cu adevărat primul film cu distribuţie mare din 


America în care se arătau explicit organele genitale masculine şi feminine. Mesajul principal al filmului, în esenţă 
un atac la adresa statului social suedez, a fost probabil omis de publicul american, care se-a dus să vadă ceva ce nu 
se mai văzuse până atunci pe ecrane. Filmul din 1973 al lui Bernardo Bertolucci Ultimul tangou la Paris a fost 
primul film X cu un star important, Marlon Brando, deşi, pentru a avea o audienţă mai largă, a fost tăiat şi 
distribuit în versiunea R. El a fost şi cel mai explicit film al unui mare producător de la Hollywood, anume casa 
United Artists. 

În fiecare an, un nou film încălca alt şi alt tabu. A fot cazul sexului din Blow Up, din 1966, Raquel 
Welch în rolul unui travestit în Myra Breckinridge (1970), grupul de patru dintr-un dormitor din Bob and Carol 
and Ted and Alice (1970), sex violent în A Clockwork Orange (1971), sex blând în The Summer of ‘42 (1971), 
Harlod and Maude, cu George Seegal în fundul gol (1971), sex animat în Fritz the Cat (1972), verii adulterini din 
Cousin Cousine (1975), Brooke Shield în calitate de prostituată minoră în Pretty Baby (1978) şi revoltătorii 
homosexuali din La Cage Aux Folles (1979). 

În timp ce în domeniul cinematografic barierele cădeau una după alta, televiziunea rămânea mai 
degrabă cuminte. Ca mediu care ajungea în toate casele, era disponibilă şi adulţilor şi copiilor. Chiar şi cuplurile 
căsătorite, cum ar fi Mary Tyler Moore şi Dick van Dyke din Dick van Dyke Show, dormeau în paturi separate. 
Dacă un gen îşi poate asuma meritul că a spart nişte bariere, atunci acela este cel al telenovelei, în special cele de 
noapte, cum ar fi Dallas şi Falcon 's Crest. Dar televiziunea nu va merge mai departe câtă vreme va rămâne strict 
un mediu radio. Apariţia video-ului şi a cablului TV au fost instrumentele de schimbare a ei. 

Cum deja am remarcat, video-ul a permis chiar vizionarea unor filme pornografice pe ecranele de acasă, 
ca şi îmblânzitorul filmelor R care nu puteau fi prezentate la televiziune în varianta integrală. Apoi a venit cablul 
şi în vreme ce filmele X erau de obicei tăiate la R, filmele pentru adulţi au devenit unul din principalele motive 
pentru ca oamenii să se aboneze la canale de tip HBO şi Cinemax, chiar dacă privitorii erau nevoiţi să plătească în 
plus ca să le primească (şi unele oraşe mai mari din America au avut probleme cu emisiuni cu nuduri pe posturile 
publice, deşi nu a fost un fenomen prea răspândit). 

O dată cu video-ul, sexul ajunge în toate casele şi era firesc ca televiziunile să riposteze, şi să încerce 
să-şi recupereze telespectatorii pierduţi. N. Y.P.D. Blue este primul serial TV care prezenta bărbaţi şi femei goi şi 
folosea cuvinte care nu mai fuseseră auzite vreodată în televiziune. Neîndoios, primul dintr-o lungă serie. 

Alt mediu în care sexul are o vertiginoasă ascensiune e cel al calculatoarelor. Îndată ce modemul a făcut 
posibilă comunicaţie între calculatoarele personale prin liniile telefonice, o parte din aceste comunicaţii a fost 
dedicată sexului. Unele din comunicațiile sexi dintre cei de la tastatură erau de amatori, dar altele sunt 
profesioniste, cu nume ca EROSlink. Oamenii îşi dactilografiază toate fanteziile pe care cei de la capătul celălalt 
vor să le vadă şi pentru care plătesc. 

O dată cu ecranele color, computerele au devenit altă cale de a prezenta fotografii sexi. Discurile sunt 
uşor de multiplicat, fie de către firmele mici, fie de jucători vechi din domeniu, cum ar fi Penthouse. Cu apariţia 
CD-ROM-urilor, pe un disc s-a putut scrie tot mai multă informaţie. Inclusiv fotografii şi filme. De aceea, tot mai 
mulţi au adăugat la calculator o unitate CD-ROM. Cei interesaţi de sexul pe computer îşi aveau deja propria lume, 
cu buletine, cu reviste şi chiar cu propriul limbaj, cu termeni cum ar fi „cybersex”. Acum câţiva ani, ideea că atâţi 


oameni vor căuta sexul virtual în loc de sexul real ar fi părut de neconceput, dar din cauza SIDA şi din alte motive 


mulţi oameni sunt prea înfricoşaţi să întâlnească un partener real şi preferă siguranţa companiei virtuale (vezi şi 
SEXUALITATEA COPIILOR; ARTA ŞI LITERTURA EROTICĂ; OBSCENITATEA; PORNOGRAFIA). 


ROLURILE SEXUALE Rolurile prescrise de societate — lucrurile pe care oamenii le fac în mod 
normal — şi care sunt considerate potrivite pentru bărbaţi şi femei în privinţa sexului se numesc roluri sexuale. 
Cultura fiecărei societăţi defineşte în mod tipic rolurile femeilor şi bărbaţilor, aşa cum le consideră societatea, 
„naturale”. Rolurile sunt comunicate non-formal, dar foarte viguros, de la o generaţie la alta, prin familie, mediile 
de informare şi instituţii cum ar fi şcoala şi biserica; adesea, ele sunt incluse chiar în legile ţării. (De exemplu, în 
trecutul recent, legile americane le interziceau femeilor anumite meserii, cum ar fi mineritul la suprafaţă, 
considerat prea periculos pentru ele.) 

Totuşi, deşi unele roluri sunt aproape universale — cum ar fi rolul de mamă al femeii şi cel de soldat 
pentru bărbat — alte roluri asociate cu femeile şi bărbaţii pot să varieze după societate sau după epoca istorică. 
Astfel, în Statele Unite anumite ocupaţii, cum ar fi aceea de secretar sau de învăţător la şcoala primară, sunt 
privite în mod obişnuit ca fiind pentru femei, deşi în trecut erau meserii eminamente bărbăteşti! 

Astăzi se face o distincţie între rolurile sexuale, care se referă la activităţi determinate biologic, cum ar 
fi acela de mamă care alăptează sau cel de donator de spermă, și rolurile de gen, care sunt construite social (cum 
ar fi acela de a defini munca de avocat sau de instalator ca strict masculine, în vreme ce la grădiniţă nu sunt decât 
educatoare). 

Adesea, este dificil pentru oamenii dintr-o societate să creadă că în alte societăţi există alte distribuiri ale 
rolurilor de gen. Astfel, dentiştii, aproape toți bărbaţi în America, în Danemarca şi în alte ţări sunt aproape 
exclusiv femei. La fel, majoritatea avocaţilor şi contabililor din multe ţări est-europene sunt femei, iar peste 75% 
din medicii din fosta Uniune Sovietică sunt femei. 

În mod tipic, rolurilor sexuale li se ataşează şi anumite aşteptări, care specifică faptul că o persoană 
într-un anumit rol are un comportament preferat, considerat corect. Atunci când un individ îşi exprimă 
comportamentul preferat, el sau ea primeşte un premiu sub forma aprobării societăţii; atunci când un individ 
sfidează convențiile sociale şi se comportă într-un fel considerat deviant sau inadecvat, comportamentul este 
dezaprobat şi el sau ea este pedepsit într-un mod oarecare. 

Astfel, o femeie care devine inginer poate fi privită ca o persoană care şi-a asumat un rol deviant pentru 
sexul ei, iar dacă în plus ea acţionează dominant şi agresiv este privită ca violând regulile de comportament 
aşteptate din partea unei femei. (Încercând să explice un asemenea caz, mulţi vor spune că femeia „vrea să se 
comporte ca un bărbat”.) Şi bărbaţii se vor lovi de dezaprobarea socială atunci când îşi vor asuma un rol 
ocupaţional privit ca strict feminin (poate soră medicală, sau operator telefonic) sau dacă joacă roluri bărbăteşti 
dar de o manieră privită ca feminină. 

Toate societăţile impun norme generale de comportament (adică ceea ce este privit drept normal) pentru 
bărbaţi şi femei şi norme specifice pentru rolurile lor în diverse sfere sociale, cum ar fi ocupațiile sau familia. Dar, 
în ciuda aşteptărilor tradiţionale, descoperim tot mai mult că bărbaţii şi femeile sunt capabili de o gamă largă de 


tipuri de comportament, atât în dormitor, cât şi în lumea de afară (vezi şi ANDROGINIA; GENUL). 


SUROGATELE SEXUALE Persoane, atât bărbaţi cât şi femei, care servesc drept parteneri sexuali ca 
parte a terapiei sexuale, sub supravegherea unui terapeut. Funcţia lor este aceea de a învăţa clienţii şi de a-i ajuta 
să facă exerciţiile care să le mărească sensibilitatea corporală. De asemenea, surogatele ajută bărbaţii să îşi 
controleze momentul ejaculării şi femeile să capete funcționalitatea orgasmică. Unii terapeuţi au încetat să mai 
folosească surogate sexuale, pentru că clienţii începuseră să se lege afectiv de ele. În plus, în multe state federale 
şi ţări străine folosirea surogatelor sexuale poate fi considerată ilegală, din cauza legilor care interzic 
PROSTITUȚIA: de obicei, surogatele oferă sex într-o măsură oarecare clientului şi sunt plătite pentru acest lucru. 
Totuşi, există un număr mic de terapeuţi de mare clasă şi de înaltă ţinută care susţin că folosirea surogatelor 


sexuale este de mare valoare practică pentru unii clienţi singuri. 


TERAPIA SEXUALĂ Deşi suntem în mod cert mult mai deschişi în privinţa sexului decât străbunicii 
noştri din epoca victoriană, iar studiile arată că probabil că începem viaţa sexuală mai devreme, că sexul este mai 
variat şi cu mai mulţi parteneri decât la generaţiile trecute, tot cert pare şi faptul că nu suntem scutiţi de o totală 
necunoaştere în problemele sexuale. Studiile au arătat că majoritatea adulţilor, atunci când sunt întrebaţi, susțin că 
au avut perioade când au avut probleme cu dorința sexuală, cu performanţele sau cu reacţiile sexuale (vezi 
DISFUNCȚIILE SEXUALE LA FEMEI; DISFUNCȚIILE SEXUALE LA BĂRBAȚI). Dr. William Masters, 
marele pionier al terapiei sexului în Statele Unite, credea că cel puţin 50% dintre americani — singuri sau 
căsătoriţi — au avut şi vor avea dificultăţi sexuale într-un anumit moment al vieţii lor. 

Terapiile sexuale moderne se bazează pe informaţia ştiinţifică apărută după prima cercetare pe scară 
largă asupra practicilor şi comportamentului sexual al americanilor, efectuată de dr. Alfred C. Kinsey în anii 
1940, de Masters şi dr. Virginia E. Johnson începând cu anii 1950 şi de dr. Helen Kaplan începând cu anii 1960. 
Cercetarea ştiinţifică mai veche şi teoriile doctorului Sigmund Freud s-au centrat pe grupurile din clasele de 
mijloc din Germania şi Franţa antebelice şi mare parte din ele îşi au rădăcinile în viziunea rigidă din acele 
vremuri. De exemplu, Freud şi mulţi din colegii lui credeau că femeile sunt şi ar trebui să fie pasive sexual şi că ar 
trebui să ajungă la orgasm în principal prin eforturile bărbatului. Tot ei credeau că femeile care arată un interes 
prea viu pentru sex ar trebui clasificate ca deviate sau chiar ca nimfomane — un termen care a căzut de mult în 
desuetitudine, datorită implicaţiilor lui peiorative. Astăzi, vedem lucrurile cu totul altfel. 

Spărtura esenţială care a dus la ştiinţa modernă a sexului a fost opera lui MASTERS ȘI JOHNSON (care 
au ajuns să fie cunoscuţi sub acest nume colectiv), care ne-au oferit primele informaţii despre comportamentul şi 
reacţiile sexuale umane în condiţii de laborator autentice. Ei au studiat aproape şapte sute de bărbaţi şi femei timp 


de peste zece ani, observând şi analizând mai mult de zece mii de episoade sexuale. Subiecţii, care au fost plătiţi 


pentru contribuţia lor la cercetări, au fost filmaţi şi supravegheați cu instrumente medicale sensibile în timpul 
experienţelor. Unele dintre femei au fost chiar filmate în interior înainte şi după ORGASM, cu ajutorul unor 
camere minuscule conţinute în FALUSURI ARTIFICIALE introduse în vaginurile lor. Aceasta ne-a dat primele 
— şi foarte viile —- imagini a ceea ce se întâmplă cu adevărat în interiorul unei femei atunci când aceasta face 
sex. Imaginile au fost legate de date medicale precise, ca pulsul cardiac, presiunea sanguină şi alte măsuri 
importante în acel moment al experienţei. Studiul lui Masters şi Johnson, publicat în 1966, a furnizat bazele 


ştiinţifice pentru mare parte din progresele din terapia sexului din anii care au urmat. 


Terapeuţii sexului de astăzi au construit pe baza acestor date şi pe a altor descoperiri, ajungând la o 
metodă eficientă de tratament care se concentrează pe ajutorarea persoanelor sau cuplurilor să treacă peste 
problemele lor şi să obţină o împlinire sexuală într-un mediu liber. Deşi unele din lucrările iniţiale despre terapie, 
inclusiv ale lui Masters şi Johnson, implică folosirea SUROGATELOR SEXUALE, adică parteneri sexuali 
antrenați, folosirea acestora a fost în mare parte abandonată din motive legale şi etice. Terapeuţii sexului de astăzi 
se concentrează mai mult asupra muncii cu persoanele şi cuplurile cu probleme, ajutându-le să îşi rezolve singure 
problemele, sau împreună cu partenerii. Este în mare parte o vindecare prin discuţii. 

Cele mai obişnuite probleme sexuale întâlnite de americani (dar nu în mod necesar cea pentru care se 
cere ajutor) pare să fie LIPSA DE INTERES SEXUAL. Problemele legate de performanţele sexuale sunt mult 
mai apte să tulbure oamenii — în special persoanele aflate în relaţii active — şi mult mai pasibile de a ajunge să 
fie discutate cu un terapeut. Din fericire, aceste probleme de performanţă sexuală sunt uşor de diagnosticat şi pot 
fi la fel de uşor tratate în calitate de dorinţă inhibată. La bărbaţi, cele mai comune probleme de reacţie sexuală 
includ ANXIETATEA ANTICIPATIVĂ, ejacularea prematură şi DIFICULTĂŢILE ERECTILE. La femei, 
problemele cel mai des raportate includ ANORGASMIA, dificultăţile orgasmice şi contactele sexuale dureroase. 

Cum procedează cineva care vrea să primească ajutor de la un terapeut de încredere? Există trei căi 
principale: se alege un terapeut certificat de Asociaţia Americană a Educatorilor, Consilierilor şi Terapeuţilor 
Sexuali, cu adresa 11 Dupont Circle, NW, suite 220, Washington DC, 20036; se contactează cel mai apropiat 
spital universitar şi se cere o recomandare; sau se întreabă doctorul de familie sau alt profesionist a cărui 
competenţă o respectaţi. Terapeuţii moderni ai sexului sunt în cele mai multe cazuri nişte profesionişti bine 
pregătiţi şi licenţiaţi în psihologie, educaţie, medicină, psihoterapie sau îngrijire. 

Cei mai mulţi terapeuţi ai sexului lucrează pe o scară tarifară. Cu alte cuvinte, ei vor percepe un tarif 
dependent în mare parte de cât îşi permite clientul să plătească. În medie, tarifele pentru terapia sexuală sunt 
întrucâtva mai mici decât cele percepute de un psiholog clinic. Totuşi, terapia sexuală, ca şi alte terapii 
comportamentale este de obicei pe termeni scurt şi în general nu trece de douăsprezece sesiuni de câte o oră. Ea se 
potriveşte cel mai bine persoanelor care sunt foarte motivate să se ajute să-şi schimbe comportamentul şi sunt 
partenere într-un cuplu stabil. Vârsta clienţilor nu este un factor determinant, pentru că sunt trataţi cu succes 
oameni de toate vârstele. 

Cele mai multe disfuncţii sexuale sunt tratate cu succes, dar unele persoane şi-ar dori ca un partener sau 
un iubit homosexual sau bisexual să fie „tratat” şi să devină heterosexual. Nu există nici o dovadă că orientarea 
homosexuală sau bisexuală ar fi cumva alterată prin terapia sexuală sau prin oricare altă metodă terapeutică 
tradiţională. Dar dacă o persoană are îndoieli şi angoase în privinţa propriei identități şi orientări sexuale, un 
terapeut sexual va putea întotdeauna să o ajute să înțeleagă şi să accepte ceea ce este, în loc să fie sfâşiată în 
continuare de conflictul interior. 

Pe scurt, aproape orice dificultate sexuală care nu are o cauză fiziologică sau patologică poate fi tratată 
cu succes, rezultatul fiind o persoană mult mai încrezătoare în ea însăşi. Succesul unui tratament de asemenea 
natură poate chiar să ajute la căutarea unui partener într-o iubire romantică, reducând anxietatea legată de 


performanţele sexuale proprii. 


Un principiu de bază al terapiei sexuale susţine că reacţiile sexuale ale bărbaţilor şi femeilor sunt nişte 
funcțiuni naturale, nu educate, în acelaşi sens în care un strănut este un proces fiziologic înnăscut. Totuşi, 
inhibarea acestor reacții sexuale naturale poate fi învățată prin comportamente care influenţează negativ 
condiţiile care preced aceste reacţii naturale. Prin urmare, unul din scopurile principale ale terapiei sexului este să 
înlăture aceste condiţionări şi să permită exercitarea funcţiunilor naturale. 

Ce face un terapeut al sexului în timpul unor şedinţe cu clienţii? Pentru ca un terapeut să înţeleagă 
întreaga natură şi profunzime a problemei sau problemelor clientului, trebuie să i se povestească toate 
antecedentele sexuale ale clientului. Etapa se numeşte „examinarea stării sexuale”. Totuşi, dacă terapeutul sexual 
este doctor şi natura plângerii este mai degrabă fizică decât comportamentală, se va trece la o examinare fizică. 
Dacă plângerea chiar este de natură fizică (de pildă, durere sau o altă tulburare fizică) terapeutul sexual care nu 
este şi medic va trimite automat clientul la un doctor şi va cere să fie informat asupra rezultatelor examinării fizice 
şi asupra oricărui tratament aplicat de medic. 

În timpul examinării stării sexuale, terapeutul va încerca să determine disfuncţiile sexuale specifice ale 
clientului, cauzele acestor probleme, prezenţa altor probleme care ar putea afecta principalele probleme sexuale, 
obiectivele terapiei şi relaţiile clientului, ca şi nivelul lui de cunoştinţe sexuale. 

Sesiunile cu un terapeut al sexului sunt în esenţă sesiuni de discuţii, însoţite de exerciţii sexuale 
specifice efectuate de clienţi în intimitatea propriei lor case, pentru a învăţa diverse tehnici pentru a aborda 
diversele aspecte ale vieţii lor afectate de performanţa lor sexuală. După ce va practica acasă exerciţiile 
recomandate, clientul va raporta rezultatele terapeutului, care ar putea să sugereze modificarea exerciţiilor sau 
trecerea la un stadiu mai avansat al exerciţiilor, adecvat problemei specifice a clientului. Cei mai mulţi terapeuţi 
ai sexului nu folosesc parteneri sexuali antrenați pentru a ajuta la aceste exerciţii. Ei cred că un partener este mai 
eficient în exerciţiile care implică cupluri. În plus, deoarece cei mai mulţi terapeuţi ai sexului cred că este mai 
eficient ca ambii parteneri dintr-o relaţie să fie implicaţi în terapie, ei vor cere de obicei să se întâlnească şi cu 
partenerul clientului. Unii terapeuţi vor lucra împreună cu co-terapeutul care se ocupă de partenerul clientului, 
pentru că se crede că atunci când fiecare partener are un terapeut de propriul sex comunicarea cu acesta este mai 
bună (vezi şi FREUD, SIGMUND; VIAȚA HOMOSEXUALILOR ȘI A LESBIENELOR; 
HOMOSEXUALITATEA ȘI TERAPIA SEXULUI; HIPERSEXUALITATEA; KAPLAN, DR. HELEN 
SINGER; TERAPIA MARITALĂ; SUROGATELE SEXUALE; DISFUNCȚIILE SEXUALE LA FEMEIE; 
DISFUNCȚIILE SEXUALE LA BĂRBAT). 


SEXISMUL Discriminarea sau dezaprobarea îndreptată împotriva unor persoane din cauza sexului lor 
se numeşte „sexism”, aşa cum discriminarea oamenilor pe motive de rasă se numeşte „rasism”. De obicei, 
sexismul se bazează pe credinţa că sexul unei persoane, fie bărbat fie femeie, va interfera cu performanţele ei în 
anumit roluri sociale, cum ar fi o ocupaţie sau o poziţie importantă într-o corporație, o profesie sau o biserică. 

Astfel, persoanele care au puterea în societate sau într-o instituţie cred adesea că femeile sau bărbaţii nu 
ar trebui să facă o anume muncă, pentru că sexul i-ar incapacita să efectueze acea muncă optim, sau pentru că alţii 
din cadrul societăţii se vor în furia sau nu le va place să îi găsească în anumite slujbe. Femeile s-au lovit de sexism 


atunci când li s-au refuzat slujbe în industria construcţiilor sau la burse, sau atunci când au fost excluse de la 


serviciul militar sau de la promovarea în slujbe de supervizori sau directori. Bărbaţii se lovesc de sexism atunci 
când directorii de şcoală le refuză angajarea ca învăţători sau îngrijitori de copii, iar liniile aeriene le refuză 
statutul de însoțitori de bord (Vezi şi ROLURILE SEXUALE; HĂRȚUIREA SEXUALĂ; STEREOTIPELE 
SEXUALE). 


ANXIETATEA SEXUALĂ Vezi ANXIETATEA ANTICIPATORIE. 


DEZVOLTAREA SEXUALĂ Vezi ADOLESCENȚA. 


DISFUNCȚIILE SEXUALE LA FEMEIE Problemele sexuale nu sunt întotdeauna uşor de definit. 
De unde ştii dacă ai o problemă sexuală? Dacă vrei să faci sex şi nu poţi să găseşti un partener sigur şi disponibil, 
este cu siguranţă o problemă, dar nu una sexuală. Poate că cea mai limpede definiţie a unei probleme sexuale este 
următoarea: lipsa de satisfacţie în privinţa unui aspect esenţial al vieţii tale sexuale, cum ar fi senzaţia, 
performanţele sexuale sau satisfacția în orice stadiu al sexului (presupunând că întradevăr îţi pasă de partenerul 
tău). Asemenea probleme se numesc „disfuncţii sexuale”, termen care înseamnă că ceva interferă cu 
performanţele şi senzațiile sexuale dorite de persoana în cauză. Care sunt cele mai întâlnite probleme sexuale ale 
femeilor care vin la terapeutul sexului pentru ajutor? Cele mai comune dintre aceste disfuncţii sexuale sunt 
dificultăţile orgasmice; actul sexual dureros; şi LIPSA DE INTERES SEXUAL. Alte probleme, cum ar fi 
plictiseala, rutina sexuală şi îngrijorarea faţă de conţinutul fanteziilor sexuale, nu sunt disfuncţii sexuale în nici un 
fel. Acestea necesită doar puţin mai multe cunoştinţe despre sex şi nu un tratament sexual. 

Există şi alte tipuri de probleme sexuale care sunt mai complicate şi sunt probleme psihologice 
autentice, care necesită serviciile unui psihoterapeut înainte să poată apare orice schimbare sexuală semnificativă. 
De exemplu, există femei ( şi bărbaţi) care nu-şi permit să aibă nici o plăcere, sexuală sau de altă natură. Pentru 
alte probleme, trebuie mers la doctor. Dacă apar dureri sau neplăceri în timpul contactului sexual, acestea pot să 
indice o problemă medicală. Cauzele acestei probleme pot să fie peniene sau vaginale, fie, pentru unii, în cap, sau 
în modul în care partenerii comit actul sexual. În toate aceste cazuri, problemele sunt reale şi trebuie abordate 
dacă persoanele respective vor să se bucure de o viaţă sexuală plăcută. Diagnosticul trebuie pus rapid şi tot rapid 
trebuie să urmeze şi tratamentul. 

Dacă crezi că ai o problemă sau o disfuncţie sexuală, este probabil înţelept să mergi la un terapeut al 
sexului sau la un doctor ca să o expui. Astăzi, cele mai multe disfuncţii sexuale sunt relativ uşor de tratat şi 
corectat (vezi şi ANORGASMIA; TULBURĂRILE ALIMENTARE ŞI DISFUNCȚIILE SEXUALE; 
MASTURBAREA ÎN TERAPIA SEXULUI; SINDROMUL PREMENSTRUAL (PMS); SEXUL ŞI 
DURERILE DE CAP; TERAPIA SEXULUI; CICLUL REACȚIEI SEXUALE). 

Problemele orgasmice ale femeilor. Mare parte din literatura contemporană pe tema sexului ar trebui 
să se numească În căutarea orgasmului femeii. Poate cea mai întâlnită grijă în privinţa performanțelor sexuale ale 
femeii este legată de ORGASM sau de lipsa lui. Ştim că odată ce femeia este excitată sexual, fluxul de sânge din 


labii, clitoris şi alte părţi ale organelor genitale creează o tensiune care este eliberată cel mai bine prin orgasm. 


Excitarea sexuală frecventă fără eliberarea orgasmică duce, la unele femei, la dureri în diferite părţi ale corpului şi 
la o tensiune nervoasă. 

Este adevărat că o femeie poate să conceapă un copil fără a avea orgasm şi că poate să simtă plăcere 
sexuală şi satisfacția şi în afara orgasmului, dar dacă o femeie nu are orgasm înseamnă că îi lipseşte un dar al 
naturii pentru corpul ei. Mulţi terapeuţi ai sexului susţin ideea că procesul evoluţiei (sau Dumnezeu) a creat 
bărbatului şi femeii nişte corpuri magnifice, fiecare parte, sistem şi reacţie existând pentru un motiv anume. 
Femeia, ca şi bărbatul, a primit capacitatea minunată de a simți experienţa senzuală pe care o numim orgasm. 

Unii profesionişti şi chiar şi neofiţi etichetează pe nedrept femeile care nu reuşesc să aibă orgasm ca 
fiind suferinde. Fie că există o problemă medicală, fie că femeia nu a învăţat cum să creeze condiţiile necesare 
orgasmului sau nu a fost suficient de bine stimulată ca să permită descătuşarea reflexului orgasmului, ea poate fi 
clasificată drept „frigidă” (vezi ANORGASMIA). Unii soţi şi parteneri exercită asupra femeii o presiune 
contraproductivă, încercând să obţină orgasmul feminin de fiecare dată când fac dragoste. Realitatea şi 
complexitatea fiziologiei feminine şi factori cum ar fi munca sub stres lucrează împotriva şanselor de apariţie a 
orgasmului în asemenea condiţii. 

Unele femei nu sunt sigure dacă au avut orgasm sau doar „senzaţii plăcute”. Reacţiile orgasmice sunt 
subiective, ele pot să fie foarte blânde la unele femei, în vreme ce altele simt adevărate cutremure interioare. Dacă 
partenerul sau ea însăşi îşi oferă suficientă stimulare, femeia va fi foarte conştientă de senzaţia ajungerii la 
orgasm — de obicei o senzaţie că este în continuare excitată. Ea poate să dorească să continue, dar de obicei va şti 
că a avut un orgasm. Femeile care sunt îngrijorate că au doar senzaţii slabe ar trebui să discute cu un terapeut al 
sexului. 

O femeie care ştie că în mod consecvent nu are orgasme poate fi considerată în prezent ca fiind 
anorgasmică. Dar aceasta nu este o stare permanentă şi în mod sigur nu este o boală. Înseamnă pur şi simplu că nu 
s-au îndeplinit condiţiile necesare sau nu s-a creat suficientă stimulare ca să creeze reacția sexuală optimă, 
respectiv orgasmul. Atunci când o femeie este cu un partener care îi place în mod deosebit, într-un mediu care îi 
place (nu pe canapeaua din spate a unei maşini, unde să îşi facă griji sau să se simtă jenată), dacă simte că nu are 
nici o oprelişte legală, religioasă sau de altă natură şi se bucură de suficientă stimulare sexuală — dacă toate 
aceste condiţii sunt prezente şi ea totuşi nu ajunge la orgasm, atunci se poate spune că este un caz tipic de 
anorgasmie feminină. 

Dificultăţile în obținerea orgasmului pot să se clasifice în două tipuri. Unul este atunci când „problema” 
se datorează incapacității partenerului de a aduce femeia la orgasm, iar cealaltă atunci când, oricât de 
experimentat ar fi partenerul, femeia nu poate ajunge la orgasm. Condiţiile în care orgasmul poate să apară sau nu 
sunt foarte variate. O femeie poate fi orgasmică prin autostimulare, dar nu şi prin stimularea de către partener, ar 
putea să fie orgasmică numai cu un partener, nu şi cu altul, sa ar putea să nu obţină orgasmul nici singură, nici cu 
un partener. Fiecare situaţie necesită abordări întrucâtva deosebite din partea terapeutului sexului. 

Uneori apare şi alt tip de problemă orgasmică; unele femei au un „moment plat” care precede reacţia 
orgasmică, moment în care se pare că nu se va întâmpla nimic. Multe femei spun că nu trăiesc niciodată aşa ceva. 


Dar altele, când fenomenul apare, gândesc: „n-o să se întâmple nimic, să-mi iau gândul”, creând astfel o profeție 


care se va împlini singură. Dar o femeie cu experienţă menţine stimularea şi în timpul „momentului plat” şi va 
putea foarte bine să ajungă la orgasm. 

Dacă o femeie este în măsură să ajungă la orgasm prin autostimulare, sau dacă femeia a ajuns la orgasm 
cu un partener anterior, aceasta nu înseamnă că ea îşi respinge subconștient actualul iubit. Faptul poate indica 
incapacitatea de a comunica bărbatului ce fel de presiuni şi mişcări fizice îi sunt necesare pentru a ajunge la 
orgasm. Problema nu acuză neapărat o lipsă de experienţă sexuală din partea lui, pentru că el nu are cum să 
ghicească ce-i trece ei prin minte. 

Pentru a înţelege mai bine ceea ce produce problema orgasmică, femeia trebuie să se gândească la 
relaţia pe care o are cu soţul sau partenerul. Nici toată terapia sexuală şi consilierea din lume nu o vor ajuta pe o 
femeie care desconsideră persoana cu care face sex sau care consideră că partenerul este neatrăgător. Dacă 
partenerul nu îi place, ea ar trebui să se ducă la un consilier marital, la un consilier pastoral sau la alt profesionist, 
pentru a explora problemele lor interpersonale şi a găsi mijloace de a aborda această relaţie lipsită de satisfacţii. 

Un alt tip de dificultate orgasmică, datorat în principal mass-mediei şi miturilor populare, este ideea că 
numai femeile tinere sunt atrăgătoare din punct de vedere sexual, iar o femeie care îmbătrâneşte îşi pierde atracția 
pentru bărbaţi şi interesul în sex. Acestea sunt nişte simple stereotipuri culturale; nici măcar HISTERECTOMIA, 
MENOPAUZA sau SINDROMUL CUIBULUI PĂRĂSIT nu duce la o scădere semnificativă a dorinţei sexuale 
(sau la lipsa atracției din partea bărbaţilor). Trebuie să vrei tu însuţi să îţi pierzi interesul ca să crezi în aceste 
mituri. De obicei, femeile aflate la menopauză se folosesc de BUFEURI drept scuză, deşi cauzele sunt altele. E ca 
şi cum ele şi-ar spune: „Vezi, corpul meu îmi spune că viaţa mea sexuală s-a terminat”. Bufeurile semnalează 
nişte schimbări hormonale ale menopauzei, dar în nici un caz sfârşitul sexualităţii. Dimpotrivă, multe femei 
descoperă că, eliberate de grijile sarcinii şi cu copiii plecaţi de acasă, menopauza este o perioadă minunată pentru 
a redescoperi intimitatea care poate că a stat îngropată zeci de ani. Soţul şi soţia pot acum să se bucure de şansa 
proaspătă de a se comporta ca doi tineri căsătoriţi, dacă doresc acest lucru. Sexul este ceva care sălăşluieşte în 
principal în cap şi adesea este nevoie de o schimbare de atitudine înainte de a se obține reacția dorită numită 
orgasm. Pentru unele femei, sexul poate fi mai bun ca oricând atunci când au îmbătrânit. Deşi reacţia orgasmică 
poate fi puţin atenuată, ea poate fi totuşi foarte plăcută în continuare, chiar şi pentru femei aflate în al optulea şi 


Chiar al nouălea deceniu de viaţă (vezi şi ÎMBĂTRÂNIREA ŞI SEXUL). 


DISFUNCȚIILE SEXUALE LA BĂRBAT Înainte de apariţia TER APIEI SEXULUI din timpurile 
moderne, viaţa sexuală a masculului speciei noastre era adesea mitologizată sub termenii de „bestie sexuală” sau 
„amant extraordinar”, gata mereu să facă curte, să seducă şi să cucerească femeile şi dotat cu o cunoştinţă a priori 
despre cum să facă toate acestea. Rareori au apărut în literatura medicală problemele bărbatului în obţinerea şi 
menţinerea ERECȚIEI, iar în literatura şi cultura populară nu apar mai deloc asemenea probleme. În ultimele 
decenii s-a dezvăluit o mare parte din secret, iar ruşinea a fost înlăturată. Terapeuţii sexului află acum că un 
număr considerabil de bărbaţi — ponderea lor adevărată încă este greu de evaluat — suferă de o formă oarecare 
de disfuncţie sexuală, fie cronică, fie temporară. 

Putem clasifica dificultăţile sexuale ale bărbatului în patru categorii principale: 


— ejacularea prematură; 


— ejacularea retardată; 
— dificultăţi erectile; 


— lipsa interesului sexual. 


Ejacularea prematură. Ejacularea prematură înseamnă diverse lucruri pentru diverşi oameni. În 
esenţă, este o situaţie în care un bărbat crede că EJACULAREA lui are loc prea devreme. Totuşi, „prea devreme” 
poate să aibă o largă varietate de înţelesuri: 

— bărbatul poate fi atât de excitat în timpul PRELUDIULUI, ideea că va face dragoste determinându-l 
să ejaculeze înainte de penetrarea partenerei; 

— bărbatul ejaculează în timp ce încearcă penetrarea; 

— bărbatul ejaculează la câteva secunde după penetrarea partenerei, chiar dacă nu face nici o mişcare; 

— bărbatul îşi penetrează partenera, începe să se mişte în interior şi după câteva mişcări urmează 
ejacularea; 

— bărbatul are mişcările sexuale de intrare-ieşire, dar, deşi nu vrea încă să ajungă la apogeu, acţiunile 
reflexe provoacă ejacularea. 

Ceea ce este comun tuturor acestor scenarii este faptul că bărbatul nu îşi poate controla momentul 
ejaculării. Corpul lui controlează acest lucru, nu voinţa lui, iar ejacularea la timpul nepotrivit — şi nu contează 
dacă are loc în timpul, înainte sau după penetrare — îl lasă cu senzaţia de neîmplinire, de frustrare. Totuşi, 
terapeuţii sexului au descoperit tehnici relativ simple de tratare a acestei probleme — cu o mare rată de succes — 
învățând bărbaţii să recunoască MOMENTUL DE INEVITABILITATE chiar înainte de începerea reacției 
ejaculatorii şi învăţându-i să amâne orgasmul. 

Ejacularea retardată. Ejacularea retardată apare atunci când un bărbat nu poate să obțină orgasmul 
într-un timp rezonabil după ce se decide să îl aibă. Unii vor considera că un contact prelungit este de dorit 
întotdeauna, dar adesea o ejaculare retardată înseamnă o ejaculare ratată de tot. 

Este o situaţie deloc de invidiat. Adesea, ea conduce la frustrări fizice şi emoţionale, jenă şi pierderea 
interesului sexual. Bărbaţii care suferă de ea pot să devină furioşi, îşi pot pune în discuţie masculinitatea sau 
orientarea sexuală. Prin urmare, unii bărbaţi vor transforma o problemă care îi tulbură într-o virtute. Lăudându-se 
cu puterea lor de a se „abţine”, ei pot să evite uşor abordarea problemei, dându-se amanți cu experienţă. Unii 
bărbaţi îşi anunţă partenerele că nu vor ajunge rapid la apogeu pentru că sunt mari amanți. Din nefericire, acest 
lucru poate să acopere o problemă psihologică profundă. 

Există mulți bărbaţi care pot să aleagă să îşi întârzie ejacularea până când partenera are un orgasm. Este 
perfect normal dacă acest lucru îl doresc ambii parteneri. Dar aici cuvântul-cheie este „alegere”. Cineva care are 
ejaculări retardate este la fel de lipsit de control sexual ca şi cel cu ejaculare prematură. Numai discuţiile cinstite 
dintre bărbaţi şi partenerele lor despre momentul în care îşi doresc ele apogeul bărbatului şi exprimarea cinstită a 
senzaţiilor şi părerilor vor duce partenerii pe un drum de împliniri. Consultarea unui terapeut al sexului urmează 
dacă bărbatul este dezamăgit adesea de momentul ejaculării şi nu poate să înceapă să exercite un control asupra 


ei. 


Dificultăţi erectile. Cât timp trebuie să treacă până ce un bărbat să poată obţine o erecţie îndată ce este 
stimulat de atingerea partenerei? Oare un bărbat ar trebui să aibă oricând o erecţie doar gândindu-se la o persoană 
sexi sau la o scenă sexi? Cât de mult timp ar trebui să fie un bărbat în măsură să îşi menţină erecţia înainte de a se 
angaja într-un preludiu? Dar cum rămâne cu menţinerea erecţiei după penetrare şi mişcarea de intrare-ieşire? Cât 
de dură ar trebui să fie erecţia? Oare un bărbat poate să aibă o erecţie în somn, inconştientă? 

Aceste întrebări sunt foarte des puse terapeutului sexual, dar răspunsurile sunt mai puţin precise, pentru 
că, la fel cu ejacularea prematură, dificultăţile erectile pot să fie foarte subiective. În esenţă, câtă vreme bărbatul 
este preocupat de duritatea, frecvenţa sau durata erecţiei, el are o problemă reală pentru el. Trebuie determinat în 
fiecare caz în parte dacă problema se datorează unei alte probleme fiziologice care afectează erecţia, unor factori 
psihologici sau pur şi simplu analfabetismului sexual sau proastei informări. Deoarece problema poate să indice o 
disfuncţie medicală, nu trebuie să se elimine din capul locului problemele fiziologice. Chiar înainte de lua în 
considerare cauzele psihologice sau situaţionale împreună cu un terapeut sexual, bărbatul trebuie să fie examinat 
de un medic internist sau de un urolog. 

Bărbaţii sunt adesea victimele unei situaţii paradoxale în privinţa dificultăţilor erectile. Ei sunt 
îngrijoraţi că nu se comportă satisfăcător, iar stresul indus de această grijă îi face să se comporte şi mai 
nesatisfăcător. Stresul în sine este adesea cauza problemelor erectile. Cu alte cuvinte, grija că s-ar putea să ai 
dificultăţi cu erecţia poate chiar să determine dificultăţile de erecţie. Adesea, acest fenomen se numeşte „profeția 
autorealizatoare” sau ANXIETATEA ANTICIPATORIE. 

Diverse situaţii pot să ducă bărbaţii la gândul că s-ar putea să aibă o problemă cu erecţia: 

— slăbirea stimulării vizuale — nu ai erecţie atunci când vezi femei goale, când priveşti fotografii 
sugestive sau când te uiţi la filme erotice; 

— slăbirea stimulării fizice — nu obţii o erecţie nici prin autostimulare şi nici prin stimularea fizică dată 
de alţii; 


— durează mult mai mult timp şi e nevoie de un efort mai mare decât înainte ca să obţii o erecţie; 


— o erecţie necesită mult mai multe tipuri de stimulare „exotice” — fie ca fantezie, fie ca şi 
comportament — decât înainte. 

Unii bărbaţi au relatat că nu obţin niciodată o erecţie şi că prin urmare sunt „asexuaţi” sau „impotenţi”. 
Aceste două cuvinte sunt mai mult înşelătoare şi înfricoşătoare decât utile. Bărbaţii care au mari dificultăţi în 
obţinerea unei erecţii — sau nu pot să obțină una — pot să aibă o problemă fiziologică şi să necesite tratament din 
partea unui urolog. În unele cazuri, situaţia se poate datora utilizării unor medicamente sau din alte cauze de 
sănătate. Dacă un bărbat ia medicamente şi ulterior ajunge la o dificultate erectilă sau la pierderea libidoului, el ar 
trebui să-şi consulte doctorul cât mai curând posibil. 

Dar în multe cazuri există factori legaţi de stilul de viaţă, nu în privinţa sexului, care pot să inhibe 
erecţia, de pildă stresul de la muncă, lipsa banilor, problemele de igienă ale partenerei sau câştigul în greutate, sau 
pur şi simplu plictiseala uneia şi aceleiaşi partenere. Chiar dacă aceşti bărbaţi pot să aibă dificultăţi de erecție 
atunci când încearcă să aibă un act sexual, ei pot să fie perfect capabili de o erecţie în timpul somnului. Este eronat 
să argumentezi că erecţia în somn nu este o erecţie adevărată, pentru că este stimulată de presiunea din vezica 


urinară. Câtă vreme aparatele corpului funcţionează, un bărbat este probabil capabil să aibă o erecţie şi din 


stimularea sexuală. Dacă el doreşte un test simplu dar nu neapărat sigur ca să vadă dacă are sau nu erecţii în somn, 
el poate să încerce TESTUL CU TIMBRE. 

O a doua clasă de dificultăţi erectile se găseşte la bărbaţii care sunt în măsură să obțină erecţii, dar 
consideră că acestea nu sunt suficient de tari, de rigide şi de lungi ca durată ca înainte. Aceste probleme, ca şi cele 
ale bărbaţilor care nu pot obţine o erecţie, se pot datora proceselor naturale de maturizare şi îmbătrânire, în care 
expunerea repetată la stimuli pare să slăbească răspunsul dorit. 

O a treia clasă de dificultăţi erectile implică o erecţie prea scurtă înainte de ejaculare. Cu alte cuvinte, 
bărbatul se plânge că penisul lui se înmoaie înainte de a avea orgasm şi că orgasmul apare în perioada în care 
erecţia dispare. Adesea, aceşti bărbaţi, deşi au obţinut o erecţie, încep să se îngrijoreze că s-ar putea să-şi piardă 
din „tărie”. Ca şi în cazul celor incapabili de erecţie, terapeuţii pornesc de la presupunerea că foarte adesea 
adevărații vinovaţi sunt stresul şi grijile. În asemenea cazuri este vital să ştii cum să te relaxezi şi se te bucuri de 
relaxare. 

Lipsa dorinţei sexuale. Înțelegerea rolului culturii în viaţa noastră ne ajută să înţelegem mai limpede şi 
să definim problemele pe care le poate avea un bărbat în privinţa dorinţei sexuale. De exemplu, un bărbat poate să 
emane bărbăţie, să fie căsătorit, să aibă copii şi curând să se trezească lipsit de interes sau de dorinţă sexuală. 
Acest lucru nu înseamnă că nu-şi iubeşte soţia, că ar fi un homosexual latent şi nici o altă explicaţie simplistă. 
Acest lucru este adesea o lipsă de dorinţă care probabil nu poate fi afectată de o altă parteneră. Deşi bărbatul pare 
să fie plictisit de soţie, el nu este dispus să se angajeze într-o aventură extraconjugală. În unele cazuri, pot să 
treacă săptămâni sau luni până ce soţul şi soţia să se angajeze în vreo activitate sexuală. Soţia poate să dorească 
sexul, dar se va simţi jenată de ideea de a iniţia actul, dată fiind aparenta lipsă de interes a soțului. Bărbatul poate 
chiar să simtă că doreşte să facă sex, dar dorinţa este prea slabă ca să-l motiveze îndeajuns. 

Aceste situaţii nu sunt dintre acelea în care lipsa de dorinţă este generată de o schimbare de relaţie. 
Iubirea există, dar nu mai există dorinţa. În unele cazuri, bărbatul poate să nu fi avut niciodată o dorinţă sexuală, 
fizică, autentică, în vreme ce în altele a existat o evidentă lipsă de dorinţă de-a lungul anilor. Există cazuri în care 
o operaţie sau o uşoară problemă cardiacă a făcut să dispară de tot dorința soţului. Într-un caz, un bărbat avea un 
testicul care nu coborâse în scrot şi unul care nu se dezvoltase normal. Era perfect capabil să facă sex, dar credea 
că nici o femeie nu va mai fi interesată de el. Ruşinea şi îndoiala în ce-l priveşte au expulzat din mintea lui ideea 
de sex. Cazul lui este similar cu acela al femeilor care şi-au pierdut interesul pentru sex în urma unei mastectomii 
sau a altei operaţii asemănătoare. Ele cred acum că nu mai pot să atragă vreun bărbat, aşa că evită, defensiv, 
intimitatea şi posibilitatea de a fi respinse. 

Cunoaştem că aceşti bărbaţi şi femei nu sunt morţi din punct de vedere sexual. Aceiaşi bărbaţi şi femei 
pot să prezinte un interes în sex — în romanele romantice, în filmele erotice, sau pur şi simplu gândindu-se la sex 
— dar nu au nici o dorinţă reală de a iniţia şi a încheia un act sexual. Le lipseşte impetuozitatea, impulsul de 
nestăvilit de a face sex. Problema lor poate fi adesea rezolvată prin terapie sexuală sau chiar prin cărţi de tipul 
„ajută-te singur” care oferă sugestii pentru revitalizarea relaţiilor sexuale. 

Uneori, bărbaţii şi femeile pot să aibă nişte imagini negative şi senzaţii de dezgust foarte puternice 
legate de organele sexuale, încât nu vor să se gândească la sex, sau să-l vizualizeze. Alţii au fost învăţaţi în 


copilărie că organele sexuale sunt murdare şi periculoase, sau uneltele diavolului, credință care a perpetuat până 


la vârsta matură. Unii au o teamă iraţională că vaginul ar putea să le rănească penisul. Aceste probleme cu 
rădăcini foarte profunde sunt tratate de un psihoterapeut, care trebuie să încerce să descopere inconştientul 
pacientului şi să distrugă blocajele anti-sexuale ale pacientului. Un terapeut sexual poate doar să sugereze cursul 
de acţiuni necesar, dar în general nu va încerca să trateze direct blocajele psihologice fără un ajutor coordonat din 
partea altor terapeuţi (vezi şi ÎMBĂTRÂNIREA ŞI SEXUL; TULBURĂRILE DE ALIMENTAȚIE ŞI 
DISFUNCȚIA SEXUALĂ; ERACȚIA; EXAMINAREA GENITO-UROLOGICĂ; IMPOTENȚA; 
STERILITATEA; LIPSA DE INTERES SEXUAL; LIBIDOUL; TERAPIA MARITALĂ; MASTERS ŞI 
JOHNSON; SEXUL ŞI DURERILE DE CAP; TERAPIA SEXUALĂ; CICLUL REACȚIEI SEXUALE). 


HĂRȚUIREA SEXUALĂ Hărţuirea sexuală este ilegală, conform Titlului VII din Legea Drepturilor 
Civile din Statele Unite din 1964, care împiedică discriminarea pe criterii sexuale. Este posibil ca şi bărbaţii şi 
femeile să fie victime ale hărţuielii sexuale, dar marea majoritate a cazurilor implică femeile ca victime. Curtea 
Supremă a Statelor Unite a definit două tipuri de hărţuire sexuală: quid pro quo şi „mediu ostil”. 


Hărţuiala sexuală de tip quid pro quo, sau serviciu contra serviciu are loc atunci când o promovare sau 


un privilegiu legat de slujbă este condiţionat de un anume comportament sexual. Prototipul acestui tip de hărţuire 
este un şef-bărbat care îi spune unei femei subordonate „dacă te culci cu mine, vei fi promovată; dacă nu, vei fi 
concediată”. 

Pentru a dovedi hărţuirea quid pro quo, sunt necesari doi factori: existența unei ameninţări efective şi 
dovada că reacţia victimei la ameninţare a dus la concedierea sau la retrogradarea ei. Aceste elemente sunt adesea 
foarte greu de dovedit, pentru că amenințările au loc de obicei atunci când doi oameni sunt siguri şi deci rămâne o 
problemă de confruntare a două afirmaţii. De asemenea, deoarece foarte puţini angajaţi sunt perfecţi, un angajator 
poate să găsească întotdeauna sau să provoace o situaţie legitimă care să ducă la concedierea cuiva. 

Un caz mai dificil este cel care are loc într-un mediu de lucru. Acest tip de situaţie a fost recunoscut de 
Curtea Supremă abia în 1986. Hărţuiala dată de un mediu ostil survine atunci când condiţiile de la locul de muncă 
devin foarte neplăcute pentru o persoană. De pildă, angajaţii bărbaţi pot să facă aluzii sexuale, să se refere la 
femei de o manieră lipsită de respect, sau primesc privilegii pe care angajatele aflate la acelaşi nivel nu le au, toate 
acestea constituind un mediu de lucru ostil. 

Un tribunal trebuie să ia seamă de întregul context al mediului de lucru pentru a determina dacă acesta 
este într-adevăr „ostil”. În cazul Harris contra Forklift Systems (1993), Curtea Supremă a emis o listă cu factori 
care trebuie luaţi în consideraţie: frecvenţa şi gravitatea comportamentului discriminator; tipul de comportament 
legat de situaţia respectivă (dacă a fost ameninţare fizică, umilire sau pur şi simplu atac); şi dacă o persoană 
rezonabilă poate gândi că acest comportament poate să afecteze eficacitatea în muncă a victimei. 

Curtea Supremă a emis şi regula că persoana care a depus plângerea (de obicei o femeie care îşi dă în 
judecată şeful) nu este necesar să fi suferit atingeri grave fizice sau psihologice ca urmare a hărțuirii sexuale. 
Astfel, o femeie poate să dea în judecată pe cineva chiar dacă situaţia nu a împiedicat-o să îşi continue munca şi 
nici nu i-a cauzat mari probleme emoţionale. 

Cheia ambelor tipuri de hărţuire sexuală este faptul că „atenţiile sexuale” nu sunt binevenite. Această 


exprimare este problematică din trei puncte de vedere: schimbă mare parte din caz spre comportamentul victimei, 


nu spre cel al făptaşului; comportamentul va deveni un etalon al acceptării, implicând ideea că nu este de ajuns un 
„nu” politicos al femeii; şi dat fiind că ancheta se concentrează asupra reclamantei, rămân deschise bănuielile 
privitoare la comportamentul ei, inclusiv cum se îmbracă, vorbeşte sau chiar cu cine se culcă. Este o situaţie care 
tulbură, pentru că invită la revenirea la imaginea femeilor care caută cu lumânarea necazurile prin imaginea 
sexuală pe care o emană, aceea că se consideră niște potenţiale obiecte sexuale pentru bărbaţi. 

Nu este uşor să instrumentezi un caz de hărţuire sexuală în cadrul legilor federale. Nu este suficient să 
arăţi că cineva a fost hărțuit la locul de muncă. Trebuie arătat că a existat un quid pro quo, trebuie stabilită 
existenţa unui mediu de lucru ostil, sau trebuie arătat că şeful a determinat concedierea, nepromovarea sau 
retrogradarea. Pentru a se îndeplini aceste grele sarcini, femeia trebuie în primul rând să fie crezută — lucru deloc 


uşor, dat fiind că credibilitatea este prin definiţie împotriva femeii (vezi şi CONSIMȚĂMÂNTUL). 


IDENTITATEA SEXUALĂ Vezi ADOLESCENȚA; BISEXUALITATEA; RESPINGEREA 
PROPRIULUI SEX; HOMOSEXUALITATEA; TRANSSEXUALITATEA. 


CONTACTUL SEXUAL Există ideea că sexul îl fac „şi albinele şi păsările”, dar există o deosebire 
uriaşă între ceea ce are loc în lumea animalelor şi cea a insectelor şi contactul sexual dintre oameni. Contactul 
sexual este actul în care PENISUL unui bărbat este introdus în VAGINUL unei femei şi împreună încep mişcările 
ritmice care duc la ORGASM şi la CONCEPȚIA unui copil. Contactul sexual este numit şi coitus, cuvânt derivat 
din latinescul coire, care înseamnă a merge sau a fi împreună. 

Deşi contactul sexual este evident parte a procesului reproductiv şi prin urmare este esenţial pentru 
însăşi existenţa speciei, aspectele pur reproductive ale contactului, aşa cum a evoluat între oameni, a devenit doar 
o mică parte, am putea spune un vestigiu, al actului sexual în ansamblu. Oamenii au inventat metode de 
reproducere care nu au nimic comun cu contactul sexual propriu-zis, dar este foarte puţin probabil că actul sexual 
va dispare din activităţile umane, aşa cum nici mersul pe jos nu a dispărut. 

Oamenii au de multă vreme o problemă legată de reproducerea speciei. Evoluând din maimuțe, Homo 
sapiens se deosebeşte de acestea printr-un creier mai mare. Dar puiul de om nu poate să treacă prin canalul genital 
matern cu un creier dezvoltat, nici măcar puţin dezvoltat. Mare parte din dezvoltarea craniană a unui copil trebuie 
să aibă loc în afara uterului matern, ceea ce înseamnă că oamenii trebuie să se ocupe tot timpul de aceşti copii 
fragili şi neajutoraţi în toată perioada de dezvoltare a acestora. Acest lucru transformă relaţia între bărbat şi 
femeie într-una foarte complexă, cu multe elemente interactive, inclusiv o întreagă gamă de legături emoţionale, 
din care multe sunt circumscrise actului sexual. 

Altă situaţie nouă adusă de specia umană este aceea că oamenii fac sex în tot timpul anului, nu doar 
atunci când femeia este capabilă de reproducere. Acest lucru separă actul sexual de reproducere într-o asemenea 
măsură, încât de-a lungul vremurilor au existat oameni care au ignorat complet consecinţele care pot să rezulte 
din actul sexual. Chiar şi astăzi este un lucru pe care tinerii trebuie să-l înveţe, deşi am putea gândi că 
reproducerea este ceva foarte important pentru specie şi ar trebui să fie cunoscut instinctiv. Evident măsura de 
siguranţă luată de natură împotriva acestei ignoranţe, pentru perpetuarea speciei, este existenţa unei dorinţe foarte 


puternice de a avea contact sexual, care nu poate fi ignorată. Şi animalele au această dorinţă, dar suntem deosebiți 


prin faptul că, pe lângă dorinţele instigate de libidoul nostru, noi prezentăm şi pasiuni la fel de puternice provenite 
din inimă. În mod sigur, nu toate actele sexuale sunt legate de emoţiile pe care le asociem cu IUBIREA (dacă ar fi 
fost aşa, cea mai veche meserie din lume, PROSTITUȚIA, nu ar fi existat deloc), dar pentru noi şi pentru 
funcţionarea optimă a speciei noastre iubirea este de fapt impulsul cel mai important dintre cele două. 

Oamenii se deosebesc de animale şi prin poziţia pe care o folosesc pentru contactul sexual. Deşi oamenii 
au un întreg repertoriu de poziţii sexuale, cea mai folosită este „poziţia misionarului”, în care bărbatul stă 
deasupra femeii, faţă în faţă (la animale, masculii stau în spatele femelelor). Această poziţie facilitează 
comunicarea între parteneri, prin cuvinte, prin stimuli vizuali, prin SĂRUT, ceea ce arată iarăşi cât de important 
este rolul jucat de creiere în actul sexual global. 

Din punct de vedere tehnic, actul contactului sexual se poate considera împlinit atunci când un bărbat şi 
o femeie îşi împreunează organele genitale, dar într-un sens mai larg trebuie considerat că actul începe mult mai 
devreme. Dacă cineva trimite persoanei iubite un buchet de flori dimineaţa, acesta poate să iniţieze procesul de 
excitare care va culmina seara cu un contact sexual. Deoarece multe femei rămân într-o stare de excitare multă 
vreme după contactul sexual, aceleaşi flori pot să declanșeze alt episod de contact sexual în dimineaţa următoare. 
Conversaţia care are loc la o cină este alt ritual, care adesea devine parte a unui proces de acuplare sexuală. 
(Industria restaurantelor a recunoscut de mult acest lucru şi de obicei îşi joacă rolul propriu în stabilirea unei 
atmosfere romantice şi seducătoare, prin micşorarea iluminării). Alt comportament uman care face parte din acest 
proces este punerea unei îmbrăcăminţi provocatoare, folosirea anumitor parfumuri şi dansul strâns lipit. 

Actul acuplării sexuale a evoluat în timp, în special după ce femeile au fost eliberate de riscul sarcinii 
prin apariţia metodelor contraceptive eficiente. Deşi în trecut multe femei s-au angajat în acest act mai mult din 
datorie decât pentru plăcere, femeile moderne caută satisfacția sexuală la fel cu partenerii lor. O femeie necesită o 
stimulare fizică a CLITORISULUI pentru a ajunge la o satisfacţie sexuală, dar localizarea clitorisului face să nu 
primească în mod necesar o stimulare prin mişcări ale penisului din interiorul vaginului. Această necesitate a dus 
la ceea ce acum numim PRELUDIU, o parte integrantă a actului sexual, în care clitorisul femeii este manipulat 
de către partener, fie manual fie oral, până când ea ajunge la o stare de excitare suficient de înaltă pentru a ajunge 
la orgasm fie înainte, fie după penetrarea penisului (Vezi şi POSTLUDIUL; CONTROLUL NAȘTERILOR; 
FRECVENŢA COITALĂ; CONCEPȚIA; EJACULAREA; ERECŢIA; HETEROSEXUALITATEA; 
LUBRICAŢIA; ORGASMUL; PARAPLEGIA ȘI SEXUL; FAZA DE REZOLUȚIE; SEXUL PROTEJAT; 
CICLUL REACȚIEI SEXUALE). 


MORALITATEA SEXUALĂ Adesea apare un conflict sexual din deosebirile între concepţiile 
oamenilor privitoare la ce comportament este moral, drept sau acceptabil. Există multe situaţii în care un individ 
se confruntă cu probleme morale şi în care trebuie să aleagă modul în care va proceda. Uneori, aceste alegeri se 
leagă de CONTACTUL SEXUAL, persoana întrebându-se dacă este corect să aibă sex extraconjugal atunci când 
partenerul nu este capabil de o activitate sexuală. Uneori, alegerile sunt consecința actului sexual: de exemplu, o 
femeie tânără, necăsătorită dar însărcinată trebuie sau nu să se căsătorească, sau să facă AVORT? Există şi situaţii 
mai puţin grave, atunci când o mamă îşi găseşte fiica de şapte ani goală împreună cu un băiețel de şase ani, cei doi 


examinându-şi reciproc organele genitale. Mama ar putea reacţiona cu o senzaţie de uriaşă nelinişte, gândindu-se 


că fiica ei s-ar comporta imoral şi deci pedepsind-o. Dacă această situaţie este o adevărată problemă de morală 
este mai puţin important decât faptul că părinţii o consideră un „păcat”. În mod obişnuit, tinerii care au sentimente 
intense faţă de cineva şi vor să şi le exprime fizic se pot întreba: „Cum se poate ca un lucru care mă face fericit şi 
este făcut de atât de multe perechi să fie ceva rău?” Dacă un adolescent a cărui familie a cumpărat o cadă cu 
jacuzzi va invita mai mulţi prieteni de ambele sexe la o petrecere şi vor vrea să intre goi în bazin, oare va face 
mama, mai ales că, mai toţi oamenii, ea a fost crescută în ideea că nuditatea în faţa străinilor este nu numai 
indecentă ci şi imorală? 

Cum pot oamenii să ştie care este alegerea corectă în asemenea situaţii? Ce este bine şi ce este rău? Sunt 
decizii care adesea sunt greu de luat şi, din nefericire, alegerea „rea” are adesea consecinţe pe termen lung și 
repercusiuni tragice. Multe persoane au suferinţe psihice şi fizice imense şi dificultăţi sociale pentru că au făcut 
alegeri greşite în privinţa opţiunilor sexuale. Mare parte din judecarea celor care au făcut „greşeli” se bazează pe 
faptul că cel care îi judecă are impresia că el ar fi ştiut mai bine şi sigur nu ar fi făcut alegerea greşită. Dar studiile 
asupra sarcinilor la adolescente au arătat că mulţi indivizi nu aleg raţional să se angajeze într-un comportament 
sexual care le va face rău, ci acţionează într-o stare de pasiune spontană. 


Este adevărat că oamenii sunt diferiţi atunci când este vorba de diverse aspecte ale luării de decizii 


morale, dar ei se aseamănă foarte mult prin faptul că toţi oamenii au nevoie de nişte linii călăuzitoare, în special în 
anii în care dezvoltă ceea ce ei consideră a fi propriul sistem de valori personale. Totuşi, fără valori personale care 
să fie consistente cu credinţele morale acceptate, alegerile lor pot fi foarte confuze şi responsabilitatea pentru 
consecinţele alegerilor le poate fi foarte neclară. 

De ce nu pot să facă toţi aşa cum au făcut părinţii lor? Pentru că nici o societate din istorie nu a furnizat 
vreodată un mediu în care oamenii să aibă atâtea alternative de creştere şi de comportament social precum există 
astăzi în societăţile occidentale moderne, în special în Statele Unite. De ce? Libertatea de a alege şi variațiile în 
comportamentul social depind de cunoaşterea alternativelor aflate la îndemână. De ce există atât de multe 
alternative între care se poate alege? Un lucru e sigur: americanii sunt printre cele mai instruite popoare din lume. 
Tinerii nu sunt doar conştienţi de comportamentele din propriul grup etnic sau religios, ci şi de căile şi credințele 
adoptate de alţii. 

Deşi unele grupuri aleg să nu-şi expună copiii la aceste valori, sisteme de credinţe şi stiluri de viaţă ale 
unor grupuri diferite, cei mai mulţi americani par să ştie că este bun şi valoros pentru tineri să vadă şi să înveţe 
deosebirile între diferite grupuri, de la alimente, limbă, obiceiuri şi până la expresia religioasă. Părinţii au învăţat 
că este dificil să îşi împiedice copiii să afle despre aceste deosebiri. În consecinţă, cei mai mulţi copii ajung să 
afle că alți oameni — altfel indivizi buni şi bine intenţionaţi — au atitudini şi valori sexuale care, de exemplu, 
sunt deosebite de cele din propriul lor grup etnic. 

În america există mai multe televizoare pe cap de locuitor decât în orice parte a lumii. Televiziunea are 
un impact enorm asupra învăţării şi determină o cunoaştere a vastului spectru al comportamentului uman. Acest 
lucru pare să aibă un impact de liberalizare şi de informare care rivalizează cu cel al paginii tipărite. În plus, 
oamenii călătoresc mult, nu numai prin propriul continent, ci şi în Europa, Asia, Orientul Mijlociu şi alte 
destinaţii. Şi acest lucru are un efect eliberator şi de creştere a conştiinţei că există diverse valori şi atitudini 


morale în privinţa comportamentului sexual. 


În sfârşit, în cursul ultimului secol migrarea către oraşe a dus la medii sociale în care controlul este mai 
puţin strict, consecința fiind slăbirea legăturilor cu sistemul de valori al părinţilor. Este o lume foarte diferită de 
cea a părinţilor, bunicilor şi străbunicilor noştri, care de obicei locuiau în comunități mici, în care era uşor să 
impui valorile împărtășite de toţi membrii comunităţii şi să transmiţi aceste valori copiilor tăi. 

Ce se înţelege prin morală, etică şi valori? De unde vin ele şi cum se schimbă ele în societatea 
contemporană? Într-o lume în care alegerile sunt tot mai abundente şi într-o tot mai mare schimbare, ce rol joacă 
ele în formarea atitudinilor şi în ghidarea comportamentului uman? 

Prin morală, înţelegem un set de principii, care în general au prins formă de-a lungul a mulţi ani, prin 
intermediul unor mari lideri religioşi şi filosofi, care au rezistat la testul timpului. Acestea servesc drept linii 
directoare şi ca bază pentru a determina comportamentul bun sau rău din situaţii care nu sunt întotdeauna clare 
pentru noi. Sociologii le numesc norme morale, adică reguli pentru comportamentul moral pe care le avem de 
multă vreme şi care adesea îşi au rădăcinile în religie. Unele norme morale sunt incluse în legile seculare, cum ar 
fi codul penal al oricărui stat. De asemenea, unele norme morale care la un moment dat au reflectat doar vederi 
religioase au fost modificate de legile civile pentru că intrau în conflict cu drepturile civile stipulate în codurile 
civile din America şi din alte ţări occidentale. Legile legate de avort şi de adulter sunt doar două exemple. 

Etica este modul practic de a lua decizii prin care determinăm dacă un anume comportament de care 
suntem nesiguri este rău sau bun în conformitate cu un cod moral. Consideraţiile etice sunt necesare pentru că 
adesea moralitatea unui comportament social specific nu poate fi judecată ca un act izolat; trebuie să luăm în 
consideraţie şi contextul social în care a avut el loc. Etica ne ajută să evaluăm moralitatea comportamentelor 
sociale prin luarea în seamă a altor informaţii. De exemplu, Biblia conţine porunca să nu ucizi. Dacă cineva ia 
viaţa altcuiva, ne va fi greu să judecăm moralitatea sau imoralitatea faptei dacă nu cunoaştem împrejurările etice 
şi situaţionale în care a avut loc ea. Dacă un om omoară cu sânge rece un vânzător de la un magazin pe care îl 
jefuieşte, pentru ca acesta să nu-l recunoască mai târziu, putem să stabilim uşor că este vorba de o crimă şi prin 
urmare de un act imoral. Pe de altă parte, să ne gândim la situaţia unui poliţist confruntat cu un infractor care 
tocmai a omorât doi oameni nevinovaţi. Infractorul refuză să se predea şi chiar trage în poliţist. Aproape toată 
lumea va fi de acord că este etic ca polițistul să scoată pistolul şi să tragă în infractor, pentru a proteja trecătorii 
nevinovaţi din zonă, chiar dacă infractorul va fi omorât. În acest caz, el ar putea să fie considerat un erou, pentru 
că şi-a pus viaţa în pericol în timp ce era la datorie. 


Alt element esenţial în determinarea moralității unui comportament sexual este sistemul de valori. 


Valorile fac apel la etică şi morală, fără a se identifica cu acestea. Prin sistem de valori se înţelege cât de 


importantă, de „valoroasă” este o anumită comportare în raport cu alte lucruri. Astfel, s-ar putea să ştim că dacă 
facem sex cu cineva de care ne simţim atraşi comitem ceva imoral în conformitate cu credinţa noastră religioasă, 
ar poate că pentru noi este mai important să ne exprimăm iubirea şi să alegem să ne angajăm în sex, chiar dacă 
aceasta încalcă ceea ce am fost crescuţi să credem că este bine. 

Sistemul de valori influenţează aproape orice aspect al comportamentului nostru social — de la 
banalităţi şi până la elementele esenţiale. Cariera pe care o alegem, tipul de maşină pe care o conducem, oamenii 
cu care ne asociem, tipul de mâncare pe care o consumăm şi în mod sigur comportamentul nostru sexual — toate 


sunt reflexii ale sistemului nostru de valori. În studierea comportamentului social, sociologii ne spun că valorile 


sunt adesea mai importante decât morala sau etica în formarea comportamentului nostru de zi cu zi. Afirmația 
este adevărată chiar şi atunci când suntem conştienţi să sistemul nostru de valori intră în conflict cu standardele 
morale la care se presupune că am aderat în virtutea religiei în care am crescut. Imaginile pe care le proiectăm 
către alţii (tot reflexii ale sistemului nostru de valori) — idealiste, materialiste, estetice, intelectuale, sexi şi altele 
— formează adesea baza a ceea ce vrem să se creadă despre noi. Astfel, valorile sunt foarte active în viaţa noastră 
de zi cu zi, în vreme ce codurile morale rămân adormite în absenţa unei reimpuneri sociale permanente, de către 
oamenii din jur, egalii sau partenerii noştri. Astfel, valorile, care adesea sunt foarte schimbătoare, pot să aibă 
asupra noastră o influenţă cotidiană mai puternică decât credinţele morale şi etice. 

Deşi nu se poate spune uşor sau printr-o singură afirmaţie la întrebarea ce este etic şi moral, este clar că 
de vreme ce comportamentul sexual are consecinţe pentru persoana în cauză şi pentru alţii, principiile şi liniile 
directoare nu se pot modifica uşor ca să se muleze pe necesităţile şi dorinţele cuiva. Oricine are nevoie să ia în 
seamă considerentele morale şi etice implicite în activitatea sexuală, ca şi în alte domenii ale vieții. Poate că o 
examinare a perspectivelor istorice şi tradiţionale poate să furnizeze un început, dacă nu răspunsul complet (vezi 


şi AVORTUL; ADULTERUL; AVENTURILE; SEXUL NONMARITAL). 


ORIENTAREA SEXUALĂ Vezi ADOLESCENȚA; BISEXUALITATEA; 
HOMOSEXUALITATEA. 


CICLUL REACȚIEI SEXUALE Ajunse la maturitate, aproape toate persoanele sunt conştiente că 
trupurile lor au trecut printr-o serie de schimbări atunci când devin excitate sexual şi procedează la 
MASTURBARE sau la CONTACTUL SEXUAL. Schimbările cele mai evidente au loc la bărbat sub formă de 
erecţii şi EJACULARE, iar la femei o LUBRIFIERE vaginală şi o mărire a CLITORISULUI şi a pliului exterior 
al vulvei. Un studiu sistematic al acestui ciclu al reacției sexuale a fost efectuat de dr. William Masters şi dr. 
Virginia Johnson, care au studiat peste 10.000 cicluri ale reacției la 694 de bărbaţi şi femei la sfârşitul anilor 1950 
şi începutul anilor 1960. Masters şi Johnson au descris ciclul reacției sexuale ca având patru stadii, sau faze, care 
trec lin una în alta: excitarea, platoul, ORGASMUL şi rezoluţia. În publicaţiile lor ştiinţifice, cei doi au raportat o 
largă varietate de reacţii individuale în fiecare dintre aceste stadii, în privinţa duratei şi intensității. Mai mult, 
pentru orice individ dat, percepţia intensității excitării şi reacţia la stimulare poate să varieze cu tipul de stimulare: 
orală, manuală, peniană, cu vibrator (vezi MASTERS şi JOHNSON). 

Helen Kaplan Singer a modificat ciclul lui Masters şi Johnson bazându-se pe cercetările ei proprii în 
privinţa disfuncţiilor sexuale la bărbaţi şi femei. Dr. Kaplan a adăugat un stadiu anterior, acela al dorinţei (absenţa 
ei fiind o disfuncţie sexuală comună tratată de Kaplan şi de alți terapeuţi ai sexului), eliminând FAZA 
REZOLUȚIEI, despre care ea crede că este o absenţă a reacției sexuale, mai degrabă decât o parte a ciclului în 
sine. În plus, Kaplan a eliminat şi faza de platou aşa cum au definit-o Masters şi Johnson, pentru că ea credea că 
aceasta este în esenţă o continuare a fazei de excitare şi din această cauză este de prea mică importanţă în terapia 


doar trei faze: dorinţa sexuală, excitarea şi orgasmul (vezi KAPLAN, DR. HELEN SINGER). 


***FIG. P. 255 

În starea de excitare: 1) labiile mari se separă şi se ridică; 2) labiile mici cresc în mărime şi se ridică; 
3) clitorisul se umflă şi devine de două sau trei ori mai lung. 

În faza de platou: 1) glanda Bartholin excretă câteva picături de fluid; 2) labiile mici se înroşesc şi 
cresc în dimensiuni; 3) clitorisul se retrage sub tunica clitoridiană. 

În stadiul de orgasm: nu există nici o reacţie specifică din partea labiilor exterioare sau interioare. 
Clitorisul este retras sub tunica lui. 


În stadiul de rezoluţie: 1) labiile mari; 2) labiile mici şi 3) clitorisul revin la dimensiunea lor normală. 


ek 


Faza dorinţei sexuale. (Doar în modelul Kaplan.) Dorinţa sexuală, numită uneori şi LIBIDO, este 
interesul sau energia sexuală care precede stimularea fizică sau psihologică. Kaplan a descris fiziologia dorinţei 
sexuale ca avându-şi originea în „circuitele sexuale ale creierului — mediate de TESTOSTERON.” Ea a arătat că 
în timp ce toate mecanismele implicate în dorinţa sexuală sunt necunoscute, „nivelele potrivite de testosteron şi 
un echilibru adecvat al neurotransmiţătorilor serotonina şi dopamina şi al catecolaminelor sunt necesare pentru 
funcţionarea normală a circuitului sexual al creierului, atât la femei, cât şi la bărbaţi”. Această senzaţie sexuală 
interioară nu are nevoie de stimulări erotice şi este senzaţia fundamentală care s-ar putea să iniţieze activitatea 
sexuală şi pe care apoi se acumulează excitarea sexuală. Atunci când dorinţa sexuală este scăzută sau absentă, 
funcţionarea sexuală poate fi nepotrivită, nesatisfăcătoare sau absentă (vezi DISFUNCŢIILE SEXUALE LA 
FEMEIE; DISFUNCȚIILE SEXUALE LA BĂRBAT). 

Faza de excitare. (modelele Kaplan şi Masters-Johnson). Acest stadiu este marcat de o vasocongestie 
(în această fază, o tumefiere a organelor genitale, datorată afluxului sanguin sporit) care duce la ERECŢIA 
penisului la bărbaţi, iar la femei la umflarea clitorisului şi a labiilor, la o lubrifiere vaginală accentuată, o creştere 
a sânilor şi la erecţia sfârcurilor. Acestea sunt de obicei grăbite de o stimulare fizică, vizuală sau psihologică 


proprie sau de către partener. La mulţi bărbaţi şi multe femei apare o „îmbujorare sexuală” pe abdomenul 


superior, care se poate extinde pe piept. Muşchii braţelor şi picioarelor, printre alţii, încep să fie încordaţi şi apare 
o creştere a ritmului cardiac, a frecvenţei respirației şi a presiunii sanguine. 

Faza de platou (numai la Masters şi Johnson). Este continuarea fazei de excitație, în care tensiunile 
care se acumulează în toate procesele citate mai sus până ce vor fi eliberate prin orgasm. La bărbat, o indicație că 
s-a atins această fază este prezenţa a două sau trei „picături ale iubirii”, numite şi fluidul lui Cowper, la vârful 
penisului, compuse din fluid preejaculator (aceste picături pot să conţină spermatozoizi şi de aceea fac ineficientă 
ca mijloc contraceptiv metoda retragerii penisului înainte de ejaculare.) testiculele bărbatului sunt mărite şi 
apropiate de corp. (Kaplan încorporează aceste aspecte ale platoului în descrierea dată de ea fazei de excitație.) 

Faza orgasmului. (Kaplan şi Masters-Johnson). Atât la bărbaţi, cât şi la femei, există contracţii 
puternice ale penisului şi ale vaginului, la intervale de 0,8 secunde, ejacularea bărbatului petrecându-se în două 
etape: senzaţia de inevitabilitate (vezi MOMENTUL INEVITABILITĂȚII) şi ejacularea efectivă a spermei. 
(Unii autori au scris şi despre o ejaculare feminină, dar nu există nici o dovadă ştiinţifică a existenţei acesteia.) 
Contracţiile şi spasmele musculare, inclusiv contorsiuni ale expresiei faciale, apar la ambele sexe, iar rata 
respirației creşte la 40 de inspiraţii pe minut şi pulsul ajunge la 180 de bătăi pe minut, presiunea sanguină 
crescând şi mai mult. 

Faza de rezoluţie. (Numai la Masters şi Johnson.) În această ultimă fază a ciclului reacției sexuale, 
corpul se întoarce încet la starea existentă înainte de faza de excitație. Totuşi, viteza de revenire pare să fie mai 
mare la bărbat decât la femeie. În plus, Masters şi Johnson susţin că bărbaţii au o perioadă refractară aproape 
imediat după ejaculare, în timpul căreia corpul nu mai răspunde la alte stimulări sexuale într-o perioadă cuprinsă 
între câteva minute (de obicei numai la adolescenţi) până la câteva ore sau zile, în funcție de vârstă şi forma fizică. 


Dar la femei lungimea fazei de rezoluţie poate să fie considerabil mai lungă. 


REVOLUȚIA SEXUALĂ În anii 1960 şi 1970 a avut loc o rapidă schimbare a concepțiilor despre sex 
în societăţile occidentale. Descrisă adesea de mass-media drept o „revoluţie sexuală”, această schimbare reflectă 
o creştere a activităţii sexuale în rândul persoanelor necăsătorite şi schimbări în standardele tradiţionale ale 
căsătoriei. Pentru unii, ceea ce a fost pe vremuri un secret şi o ameninţare la adresa căsniciei — adulterul — a 
devenit mai deschis şi chiar justificabil. Comentatorii sociali au pus majoritatea schimbărilor în comportamentul 
sexual pe seama răspândirii CONTR ACEPTIVELOR ORALE, care au eliminat teama de SARCINĂ; pe seama 
nudităţii tot mai răspândite în arte, în special pe scenă şi la cinema; şi materialelor sexuale mult mai la îndemână. 

Totuşi, dacă examinăm datele asupra schimbărilor din comportamentul sexual începând cu anii 1960, se 
pare că termenul de revoluţie sexuală este întrucâtva greşit. Este adevărat că mai mulţi bărbaţi şi femei tinere 
necăsătoriți se angajau în sex, că dormitoarele facultăţilor au devenit mixte, că multe cupluri tinere susțineau 
deschis ceea ce alţii făceau numai în intimitate şi că femeile erau mult mai conştiente de sexualitatea lor. Dar 
criticii sociali şi sociologii de astăzi nu văd situaţia ca pe o revoluţie, ci ca pe o etapă evolutivă a unei tendinţe care 
continuă şi astăzi, în care tema centrală este cea a creşterii libertăţii şi opţiunilor individului şi a limitării dreptului 
guvernului de a interveni în comportamentul sexual interpersonal. 

S-a argumentat că schimbările radicale nu au avut loc la nivelul comportamentului sexual, ci mai 


degrabă în semantica manifestărilor sexuale. Multe activ! 


sexuale în care probabil că oamenii s-au angajat de 


când lumea erau acum privite ca legitime şi acceptabile, nu imorale şi nici perverse. Într-adevăr, dacă trebuie trasă 
o concluzie din această perioadă, aceea este că ea a reflectat dorinţa oamenilor de a fi văzuţi ca fiind morali în 
exprimarea fizică a iubirii şi impulsurilor lor biologice. Altfel spus, era pus în discuţie codul moral tradițional 
care a condamnat exprimarea sexualităţii în afara formei sale heterosexuale, monogame şi maritale. 

Tendinţa spre eliminarea reprimării sexualităţii umane continuă cu mişcarea pentru drepturile 
homosexualilor, cu mişcarea femeilor, cu mişcarea pentru dreptul de a alege şi cu multe alte eforturi pentru 


respectarea alegerii individuale în sexualitate. Acest proces evolutiv este în plină desfăşurare. 


EXAMINAREA STĂRII SEXUALE Vezi TERAPIA SEXULUI. 


STEREOTIPURI SEXUALE Trăsăturile pe care se presupune că le au bărbaţii şi femeile în virtutea 
sexului lor — fie că sunt sau nu legate de sex — se numesc stereotipuri sexuale. Ca şi presupunerile legate de 
calităţile sau caracteristicile de membri ai altor grupuri (de pildă, grupurile rasiale şi etnice care adesea sunt 
privite ca fiind mai mult sau mai puţin violente decât altele, sau chiar mai mult sau mai puţin inteligente sau de 
încredere decât altele), stereotipurile despre bărbaţi şi femei şi despre diferenţele dintre aceştia tind să apară din 
observaţii personale şi din convențiile vechi. 

Stereotipurile despre femei se concentrează de obicei asupra presupuselor trăsături de caracter şi a 
capacităţilor lor intelectuale, astfel încât femeile sunt privite ca mai grijulii, mai emotive, mai puţin analitice şi 
mai puţin sexuale decât bărbaţii (deşi există şi stereotipul femeii nesăţioase dacă lasă frâu liber libidoului). 
Stereotipurile asociate cu bărbaţii îi caracterizează drept detaşaţi emoţional, agresivi, ambiţioşi şi mai puţin 
concentrați asupra relaţiilor. 

Stereotipurile pornesc de la premisa că orice membru al grupului va poseda trăsăturile asociate cu 
grupul. Ele nu recunosc gama de variabilitate a trăsăturilor de personalitate şi a abilităţilor din cadrul grupurilor 


(vezi şi ROLURILE SEXUALE). 


BOLILE CU TRANSMITERE SEXUALĂ Peste 20 de microorganisme diferite se pot transmite prin 
contactul sexual. Aceştia includ bacterii, viruşi (între care şi viruşii HIV care cauzează sindromul 
imuno-deficienţei dobândite (SIDA), precum şi paraziți (păduchi şi râie). Câţiva din aceşti microbi pot să 
infecteze mai mult de un singur organ anatomic şi pot să invadeze fluxul sanguin, de unde se pot răspândi prin 
toate organele şi țesuturile corpului. De asemenea, este obişnuit ca mai mulți microbi transmişi sexual să 
infecteze acelaşi loc anatomic simultan, în special uretra, deschiderea colului uterin şi rectul (vezi bolile specifice 
transmise prin actul sexual, cum ar fi SIDA; PARAZIȚII ŞI RÂIA; GONOREEA ŞI CHLAMYDIA; 
HEPATITA; HERPESUL; VAGINITA; VAGINITA MICOTICĂ). 

În orice societate, există persoane a căror orientare sexuală sau stil de viaţă le face pasibile de a dobândi 
boli cu transmitere sexuală. Tratamentul reuşit şi controlarea bolilor cu transmitere sexuală necesită nu numai 
tratarea celor care doresc îngrijire medicală, ci şi a partenerilor lor sexuali, fie că prezintă simptomele, fie că nu. 
Tratamentul trebuie aplicat simultan partenerilor sexuali, pentru a evita ca ei să fie re-expuşi la microb şi 


re-infectaţi (vezi şi ANUSUL; PROMISCUITATEA; SEXUL PROTEJAT). 


ŞAIZECI ŞI NOUĂ O formă de SEX ORAL, în care două persoane se angajează simultan. Termenul, 
cunoscut şi sub forma franceză a numărului şaizeci şi nouă, soixante-neuf, derivă din reprezentarea grafică a 
numărului şaizeci şi nouă, care cu puţină imaginaţie poate fi vizualizat ca două corpuri îngemănate, fiecare 
persoană fiind cu capul în dreptul picioarelor celeilalte. În poziţia şaizeci şi nouă se pot angaja două femei care 
vor efectua CUNILINGUS reciproc, doi bărbaţi angajaţi într-o FELAȚIE reciprocă, sau un bărbat şi o femeie, 
unul efectuând cunilingus şi cealaltă felaţie. Această variantă este cunoscută în istorie şi chiar este pictată pe 
zidurile templelor din India. 

Deşi cei mai mulţi vizualizează poziţia cu un partener deasupra, ea poate să fie şi cu ambii parteneri 
dispuşi lateral. Deşi există multe glume pe seama poziţiei şaizeci şi nouă şi multe speculaţii printre tineri în ce 
priveşte virtuțile ei imaginare, autorii pe tema sexului oral — inclusiv terapeuţi ai sexului — cred că, din cauza 
acrobaţiei implicate nu este întotdeauna o metodă de dorit pentru a furniza o stimulare pentru CLITORIS sau 
pentru PENIS. În particular, poziţia este foarte incomodă pentru o persoană care posedă tehnici deosebite de 
felaţie. Pentru mulţi, poziţia şaizeci şi nouă este obositoare şi poate să inhibe capacitatea celor doi parteneri de a 
se stimula reciproc. Probabil că sexul oral secvențial, mai degrabă decât şaizeci şi nouă, oferă o mai mare libertate 
de a îţi exprima tehnicile sexuale. 

O problemă, care totuşi nu este tipică pentru şaizeci şi nouă, este posibilitatea ca bărbatul să aibă un 
ORGASM mai rapid decât partenera lui şi să nu fie în măsură să continue stimularea ei, pentru a o aduce la 
orgasm, timp de cel puţin câteva minute, timp în care pasiunea ei poate să dispară. Alte dificultăţi raportate sunt 
prea multele activităţi şi senzaţii care au loc simultan, rezultatul fiind că ambii parteneri nu se vor bucura deplin 
de senzațiile trăite, fiind concentrați asupra satisfacerii celuilalt. De asemenea, unele femei au raportat că se simt 
incomod atunci când partenerul este deasupra şi îşi împinge penisul în gură, ele nemaifiind în măsură să-și retragă 
capul. Pentru cuplurile care consideră că şaizeci şi nouă este o poziţie stimulantă dar dificilă, decizia de a o folosi 
în timpul primului stadiu al actului sexual, înlocuind-o apoi cu altă poziţie mai confortabilă, pare să fie mai de bun 


simţ. 


SODOMIA Este un termen care se foloseşte pentru a defini „acte sexuale nenaturale”, definite legal ca 
SEX ANAL; FELAȚIE sau ZOOFILIE (Vezi şi LEGILE VIOLULUI). 


CANTARIDA Vezi AFRODISIACELE. 


SPERMATOZOIZII Celule microscopice produse în testicule, care transportă potenţialul genetic al 
bărbatului. Atunci când un spermatozoid se întâlneşte cu un ovul feminin, cele două celule vor începe un proces 
care va duce la sarcină şi la apariţia unei noi vieţi. În capul spermatozoidului se află cromozomii care conţin o 
jumătate din zestrea genetică a celorlalte celule ale corpului (cealaltă jumătate a materialului genetic al celulelor 
fătului va proveni de la ovulul mamei). Jumătate dintre spermatozoizii unui bărbat vor conţine cromozomul Y, 
care combinat cu cromozomul X din ovul va produce un copil de sex bărbătesc, iar jumătate vor transporta 


cromozomul X, care este specific feminin. 


Spermatozoidul este singura celulă din corpul uman care are o coadă care îi permite să înoate din 
VAGIN prin COLUL UTERIN şi în UTER, iar de acolo în TROMPELE UTERINE, unde se va întâlni cu ovulul 
feminin. Fiecare spermatozoid are o tunică numită acrozom, care conţine enzime puternice, care îi permit 
spermatozoidului să pătrundă prin învelişul protector al ovulului. Un singur spermatozoid are o dimensiune de 
cam o sutime de milimetru şi poate să înoate până la cinci centimetri pe oră. 

TESTICULELE unui bărbat încep să fabrice spermatozoizi la vârsta pubertăţii şi vor produce cam 
50.000 de spermatozoizi pe minut, în fiecare minut al fiecărei ore, până la vârste foarte înaintate. Producţia de 
spermă din interiorul testiculelor ia aproximativ şaptezeci şi şapte de zile. Apoi este nevoie de încă patru-cinci 
zile pentru ca spermatozoizii să înveţe să înoate în conductul numit epididim. Ductul deferent este un muşchi 
puternic care propulsează spermatozoizii din epididim până în PENIS. Un bărbat ejaculează în mod normal 80 
până la 300 de milioane de spermatozoizi în momentul unui orgasm. Doar câţiva din milioanele de spermatozoizi 
depozitaţi în vaginul femeii vor supravieţui dificilei călătorii până la trompele uterine, şi doar unul penetrează 
ovulul femeii, fertilizându-l. Spermatozoizii pot să trăiască până la şaptezeci şi două de ore în interiorul 
traiectului reproductiv al femeii. 

Deoarece spermatozoizii sunt atât de mici, cei 80-300 de milioane pot să intre uşor într-un spaţiu de 
mărimea unei gămălii de ac. Cea mai mare parte din ceea ce este ejaculat este fluidul care hrăneşte 
spermatozoizii, nu spermatozoizii în sine. Spermatozoizii şi fluidul de la testicule formează doar 3 până la 5% din 
materialul ejaculat. Restul este fluidul hrănitor produs de veziculele seminale (65%) şi de prostată (30%; vezi şi 
CONCEPȚIA; FERTILIZAREA IN VITRO; EREDITATEA; STERILITATEA; ORGASMUL; SPERMA ȘI 
FLUIDUL SEMINAL; DISFUNCȚIILE SEXUALE LA BĂRBAT; BĂNCILE DE SPERMĂ; VASECTOMIA 
ŞI PILULA MASCULINĂ). 


***fig. P, 258 


Stânga: structura celulei spermatozoid: 1) cap; 2) coadă; 3) zona mediană; 4) acrozomul. 
Dreapta: celulele spermatozoizi au doar o lungime de o sutime de milimetru. Fiecare ejaculare conţine 


câteva sute de milioane de spermatozoizi. 


ek 


BĂNCILE DE SPERMĂ De aproximativ patruzeci de ani se ştie că sperma umană poate fi congelată 
la temperaturi foarte joase (minus 196 grade Celsius) şi stocată pe perioade nedefinite. Instalaţiile în care se 
păstrează sperma se numesc „bănci de spermă”. 

Sperma se poate stoca din două motive. Primul este pentru a fi folosit de către bărbatul care a produs 
sperma, de pildă o persoană care se aşteaptă să fie supusă chimioterapiei, sau care se gândeşte la vasectomie dar 
vrea să-şi păstreze capacitatea de reproducere, sau îl aşteaptă o operaţie de înlăturare a unui testicul sau a ambilor. 


În aceste situaţii, un bărbat poate să aranjeze cu o bancă de spermă să îi stocheze sperma. Mostrele de spermă sunt 


recoltate şi congelate în azot lichid. Ele se pot stoca pe un timp nedefinit, până când se doreşte o sarcină. În 
general, bărbatul care îşi stochează sperma nu trebuie să se supună vreunui test special. 

Al doilea motiv, mai comun, este acela de a se stoca sperma donată anonim. O cauză importantă a 
sterilităţii de cuplu este densitatea redusă a spermatozoizilor bărbatului sau motilitatea lor redusă. Deşi mulţi 
dintre aceşti bărbaţi sunt ajutaţi prin tratamente medicamentoase şi chirurgicale curente, există mulţi pentru care 
aceste tratamente nu dau rezultate sau care sunt complet lipsiţi de capacitatea de a produce spermatozoizi. În 
general, în asemenea cazuri se foloseşte sperma unor donatori anonimi. Caracteristicile fizice ale donatorului sunt 
potrivite cu cele ale bărbatului, astfel încât copilul rezultat să semene cât mai mult cu părinţii lui. 

Deoarece este posibil să se transmită BOLI CU TRANSMITERE SEXUALĂ (inclusiv SIDA) prin 
intermediul spermei donate, donatorii sunt foarte atent selectaţi şi verificaţi, iar probele de spermă sunt analizate 
în căutarea de boli. În prezent, toată sperma folosită pentru inseminarea de la donatori anonimi din America este 
congelată şi ţinută în carantină cel puţin şase luni înainte de a fi folosită. După perioada de carantină, dar înainte 
ca sperma să fie trimisă spre inseminare, donatorul este rechemat şi i se face un test de boli cu transmitere sexuală, 
mai precis de SIDA, înainte ca mostra să fie folosită. 

Donatorii sunt în general studenţi de la colegii, de la facultăţile de medicină, sau tineri profesionişti care 
sunt plătiţi pentru cele câteva mostre de spermă care vor fi folosite pentru inseminarea artificială pentru a produce 
o sarcină unor femei necunoscute lor (vezi şi INSEMINAREA ARTIFICIALĂ CU AJUTORUL UNUI 
DONATOR). 


SPERMICIDE Vezi CONTRACEPȚIA; SPUME, CREME ȘI GELURI CONTRACEPTIVE; SEXUL 
PROTEJAT. 


TESTUL TIMBRELOR Mulţi bărbaţi sunt atingi din când în când de episoade de impotenţă — 
incapacitatea de a obţine o erecţie atunci când doresc să facă sex — sau de altă formă de disfuncţie erectilă. Deşi 
ar trebui să fie consultat un urolog, ca să vadă dacă nu cumva există o cauză organică, unii bărbaţi se pot asigura 
că nu au o problemă fizică prin „testul timbrelor”. Pur şi simplu se cumpără un şir de timbre poştale (evident, cele 
mai ieftine). Apoi, când te duci la culcare, iei cinci până la opt timbre într-o bandă continuă şi le înfăşori la baza 
penisului. La capătul ultimului timbru se plasează puţină umezeală, astfel încât „inelul” să rămână închis de-a 
lungul nopţii. Dacă banda este răsucită sau ruptă, atunci probabil că ai avut o erecţie sănătoasă, tare. Dacă nu, 
atunci încearcă şi noaptea viitoare, cu timbrele prinse ceva mai strâns. 

Cei mai mulţi bărbaţi, chiar şi dintre cei care cred că nu au erecţii în somn, în fapt le au. Dacă aparatul 
tău sexual funcţionează (dacă doreşti, verifici acest lucru la doctor), atunci va trebui să determini ce fel de factori 
psihogenici sau situaţionali te-au adus la această impotenţă temporară. Dacă nu poţi corecta problema rapid, 
singur, atunci trebuie să consulți un psiholog sau un terapeut al sexului (vezi şi IMPOTENȚA; DISFUNCŢIILE 
SEXUALE LA BĂRBAT). 


STERILIZAREA Procedeu chirurgical efectuat asupra bărbaţilor sau femeilor pentru a întrerupe 


drumul urmat de SPERMATOZOIZI sau de ovul către punctul din corpul femeii în care are loc în mod normal 


fertilizarea. Este în intenţie permanentă şi este cea mai comună formă de CONTROL AL NAȘTERILOR folosită 
de cuplurile căsătorite din Statele Unite. Procedura efectuată asupra femeilor se numeşte sterilizare tubară; la 
bărbaţi, se numeşte vasectomie (vezi şi VASECTOMIA ŞI PILULA MASCULINĂ). 

Sterilizarea sigilează TROMPELE UTERINE ale femeii, locul în care sunt în mod normal fertilizate 
ovulele de către spermatozoizi. Această metodă de control al naşterilor este foarte eficientă, deşi în unele cazuri 
rare trompele uterine se pot repermeabiliza de la sine, iar femeia poate să rămână gravidă. Atunci când acest lucru 
se întâmplă, un ovul fertilizat se poate dezvolta în afara UTERULUI, iar sarcina rezultată trebuie întreruptă 
printr-o procedură chirurgicală de urgenţă. 

Cu excepţia acestor cazuri foarte rare, sterilizarea tubară, cunoscută şi sub numele de „legarea 
trompelor” este o metodă permanentă, astfel încât dacă femeia va decide că va vrea copii, nu va mai putea să-i 
facă. Acest lucru va fi valabil chiar dacă şi-a părăsit partenerul şi vrea să întemeieze o nouă familie, cu altcineva. 
Prin urmare, decizia de a efectua o sterilizare tubară trebuie să fie gândită cu mare grijă. Printre motivele pentru 
care unele femei se supun procedurii se numără şi faptul că dacă vor rămâne gravide se vor supune unor riscuri 


mari, sau ar putea să transmită mai departe o boală ereditară. 


*** fig. P, 260 
La una dintre tehnicile pentru sterilizarea tubară, trompa este a) legată şi b) tăiată. După vindecare, 


cele două ligaturi sunt îndepărtate. 


ek 


Există mai multe metode de efectuare a sterilizării. Cele două cele mai cunoscute sunt laparoscopia şi 
mini-laparotomia. La metoda laparoscopică, abdomenul femeii este destins cu ajutorul unui gaz inofensiv, apoi 
chirurgul efectuează o mică incizie în ombilic şi inserează un laparoscop (un instrument în formă de tub cu 
iluminare şi lentile oculare) care va ghida instrumentele folosite pentru închiderea trompelor. 

Laparotomia durează sub o jumătate de oră. La mini-laparotomie nu se mai foloseşte nici un gaz, iar 
operaţia are loc adesea îndată după o naştere. Laparotomia, care implică o operaţie mai invazivă, ca şi procedurile 
vaginale, sunt rar folosite astăzi, deoarece pun nişte riscuri sporite. 

Cele două metode cele mai comune de sterilizare sunt proceduri cu risc scăzut, cu efecte ulterioare 
neglijabile, deşi orice procedură chirurgicală are întotdeauna şanse de a deschide calea unor infecţii, a unei 
hemoragii interne sau unei reacţii adverse la anestezicul folosit. Deoarece nu interferă nici cu OVARELE şi nici 
cu producerea normală sau cu ciclul HORMONILOR, sterilizarea nu afectează nici impulsul sexual al femeii şi 
nici ciclul menstrual. 

Costul unei sterilizări tubare este în Statele Unite de 1.000 până la 2.500 de dolari, deşi la nevoie unii 


doctori vor mai lăsa din preţ, iar unele poliţe de asigurare medicală vor acoperi parţial sau total costul. 


MENOPAUZA CHIRURGICALĂ Vezi TERAPIA DE ÎNLOCUIRE HORMONALĂ; 
HISTERECTOMIA. 


MAMELE SUROGAT Până de curând, expresia era folosită pentru a desemna orice femeie care ţinea 
loc de mamă, cum ar fi o soră mai mare care a crescut un copil sau îngrijitoarea de la şcoală. Dar în zilele noastre 
noţiunea de mamă-surogat înseamnă altceva, anume o femeie care îşi implantează în uter ovulul fertilizat al altei 
femei şi care poartă SARCINA până la naşterea copilului. În cazurile în care o femeie nu poate să poarte un copil 
până la termen dar poate să convingă altă femeie s-o facă, acest lucru este acum posibil. O femeie de vârstă medie 
şi-a împrumutat în acest fel recent uterul fiicei ei; la naşterea copilului ea şi-a ţinut în braţe propriul nepot. 

O femeie care ajută un cuplu fără copii permiţând ca ovulul ei să fie inseminat artificial, renunțând în 
acelaşi timp prin contract la copil când acesta se va naşte, nu se numeşte mamă-surogat. Ea este mama naturală a 
copilului, iar soţul celeilalte femei este tatăl. 

Femeia care poartă un copil al altora face un mare serviciu cuplului care îşi doreşte un copil. Adesea, ea 
suferă mult să cedeze copilul şi de aceea la sfârşitul sarcinii este normal ca ea să apeleze la un consilier (vezi şi 
INSEMINAREA ARTIFICIALĂ CU AJUTORUL UNUI DONATOR). 


RĂTĂCITORII Termenul de „rătăcitor” a evoluat în ultimii treizeci de ani. Înainte de 1960, el 
desemna un stil de viaţă lipsit de griji, premarital, tineresc. În anii 1960 şi 1970, el s-a aplicat la persoane, de 
obicei căsătorite, care se angajau în activităţi sexuale care implicau trei sau mai multe persoane, toate consimţind. 
Aceste activităţi includeau: schimbarea partenerilor, troilism (sexul în trei), SEXUL ÎN GRUP (patru sau mai 
multe persoane) şi căsătoria deschisă. Acum, noţiunea de „rătăcitor” are ambele semnificaţii şi trebuie înţeleasă 
din context. 

Rătăcitorii furnizează mai multe motive pentru implicarea lor în activităţi sexuale neconvenţionale: 
incompatibilitatea sexuală cu partenerul (soţul) pe care altfel îl iubesc; o energie imensă a dorinței sexuale, care îl 
face pe rătăcitor să se plictisească de unul şi acelaşi partener; şi senzaţia de poftă nesăţioasă, raportată de unele 
femei — sindromul Sherfey. Un punct de vedere comun exprimat de rătăcitori este că există o deosebire 
psihologică între varietatea sexuală cu o persoană şi varietatea partenerilor sexuali. Explicarea acestei deosebiri 
se bazează adesea pe ideea că intimitate sexuală are un efect unic şi inimitabil asupra fiecărei persoane, pentru 
orice combinaţie unică de persoane. 

Prima amintire publică a rătăcitorilor a apărut în mass-media în 1957. Sociologii au început să studieze 
fenomenul la începutul anilor 1960 pe ambele Coaste , în Vestul Mijlociu şi în Sud-Vest. Unul dintre cercetători, 
Carolyn Symonds, a remarcat deosebirea dintre „rătăcitorii utopişti” şi cei „recreaţionali”. Utopiştii erau persoane 
cu orientare ideologică şi plasau sexul în contextul unui sistem filosofic. Ei credeau că războiul, violenţa, 
distrugerea ecologică, dispariţia animalelor şi materialismul sunt rele sociale — împreună că posesivitatea, 
gelozia şi exclusivitatea sexuală. Mulţi dintre ei au fost atraşi de comunele din anii 1960 şi 1970 sau trăiau în 
grupuri. Ei credeau că iubirea este o forță motivaţională şi civilizatorie, având drept expresie fizică sexul. Ei erau 
consecvenţi cu tradiţia utopică americană a secolului nouăsprezece, cum ar fi cea din comunitatea Oneida. În 
vreme ce unii rătăcitori de azi ar mai putea fi consideraţi „utopişti”, ei par să fi fost înlocuiţi de al doilea tip: cei 


recreaţionali. Aceştia erau şi sunt bărbaţi şi femei adesea căsătoriţi care cred că e mai plăcut să faci sex cu 


prietenii şi cunoştinţele decât să joci bridge sau să mergi să joci popice. Astăzi, termenul de „rătăcitor” se referă 
de obicei la tipul „recreaţional”. 

Rătăcitorii de astăzi tind să fie în medie de patruzeci de ani, din clasa mijlocie, conservatori politic şi 
provenind dintr-un mediu sexual şi dintr-o copilărie plină de restricții. Cei mai mulți rătăcitori căsătoriţi relatează 
că au intrat pe această cale datorită căsniciei care se deteriora, în care nemulţumirea sexuală era o sursă majoră a 


discordiei din familie. În vreme ce mulţi rătăcitori relatează că dizolvarea familiei lor a fost temporar evitată, 


foarte adesea unul dintre parteneri se plictiseşte sau începe să se simtă amenințat atunci când celălalt devine mai 


implicat în „rătăcire”, dând astfel naştere altei crize de familie (vezi şi PROMISCUITATEA). 


SIFILISUL Sifilisul a fost descoperit ca boală în Europa sfârşitului secolului cincisprezece, coincizând 
cu întoarcerea lui Cristofor Columb din Lumea Nouă. Încă se dezbate dacă sifilisul a fost adus în Europa din 
Americi, sau dacă a fost importat o dată cu sclavii din Africa de Est, aduşi la acea vreme de spanioli şi portughezi. 
La început, sifilisul a cauzat o imensă epidemie în Europa, cu o rată de mortalitate foarte înaltă. Infecția a devenit 
mai puţin virulentă în secolele următoare. 

Sifilisul este produs de bacteria Treponema pallidum, un organism microscopic de formă spiralată, şi 
una din puţinele bacterii care nu pot fi crescute artificial într-o eprubetă. Se ştie că sifilisul este un mare imitator, 
pentru că el poate să semene ca şi simptome clinice cu multe alte boli. El cauzează o boală care progresează în 
timp pe etape: primară, secundară şi terţiară, stadiile fiind separate între ele de intervale durând de la luni la ani, 
intervale în care nu se manifestă nici un semn de infecţie. 

Principala leziune sifilitică este şancrul, o leziune circulară, nedureroasă şi fermă, apărută la locul 
invaziei. Un şancru poate să apară oriunde pe buze, limbă, sfârcurile sânilor, rect sau organele genitale, la nouă 
până la nouăzeci de zile după infectare. În general, în jurul şancrului apar noduli limfatici măriţi, dar nedureroşi. 
Şancrul se vindecă spontan în şase până la zece săptămâni, iar înainte să apară semnele şi simptomele sifilisului 
secundar trece o perioadă liniştită, durând între şase săptămâni şi şase luni. Semnele şi simptomele sunt rezultatul 
împrăştierii microbului prin sânge şi limfă de la locul infecţiei până la orice organ şi ţesut al corpului. Cele mai 
vizibile leziuni sunt nişte erupții nedureroase pe piele, de diverse tipuri. Ele apar în general pe palme şi pe tălpi, 
nu dau mâncărimi şi se vindecă fără să lase cicatrice. Curând după vindecarea leziunilor secundare, survine încă o 
perioadă liniştită această perioadă poate să dureze tot restul vieții, dar se poate ca în câţiva ani să apară leziunile 
terțiare. Ultimele leziuni sifilitice pot să distrugă pielea normală, oasele şi ligamentele prin ulceraţii şi cicatrizări. 
Sifilisul terțiar atacă sistemul nervos prin împiedicarea fluxului de sânge către creier şi țesuturile nervoase şi prin 
înlocuirea ţesuturilor normale cu nişte mase asemănătoare cu cele tumorale. Tratamentul cu o formă injectabilă 
de penicilină asigură vindecarea pacienţilor cu sifilis primar, secundar şi latent. Dar distrugerile suferite de 
țesuturile nervoase, de inimă, piele şi oase nu mai pot fi recuperate prin terapia cu penicilină (vezi şi SEXUL 
PROTEJAT; BOLILE CU TRANSMITERE SEXUALĂ). 


TAMPOANELE INTRAVAGINALE, ŞERVEȚELELE IGIENICE ȘI BUREȚII 
MENSTRUALI În timpul MENSTRUAȚIEI, femeile trebuie să poarte un material absorbant care să colecteze 


sângele menstrual. Femeile din diferite culturi şi-au rezolvat problema fluxului menstrual în diverse feluri. Din 


cele mai vechi timpuri, femeile au făcut tampoane şi şervete din materialele avute la îndemână, adesea spălând şi 
refolosind cârpe specializate. În America zilelor noastre, femeile folosesc tampoane şi şerveţele igienice. O mică 
parte dintre ele utilizează bureţii. 

Tampoanele aflate în comerţ sunt constituite din piese moi de bumbac presate într-o formă 
asemănătoare cu un tub lung de ruj. Tamponul este introdus în vagin şi apoi împins în sus cu ajutorul unui deget. 
Unele tipuri de tampoane se livrează într-un tub de carton sau cu un fel de piston central. Aceste dispozitive ajută 
femeia să ghideze tamponul. Un tampon are şi o aţă ataşată de un capăt. Această aţă nu este inserată în vagin şi 
foloseşte la extragerea tamponului după utilizare. Un avantaj important al tampoanelor este că ele împiedică orice 
scurgere externă a sângelui. Deoarece se află în interiorul vaginului, ele se pot purta şi la înot sau cu haine mulate. 
Spre sfârşitul anilor 1970 a apărut o boală extrem de rară dar și periculoasă asociată cu folosirea tampoanelor: 
SINDROMUL DE ŞOC TOXIC (TSS). Boala survenea atunci când bacteriile se multiplicau în vagin ca urmare a 
folosirii unui tip de tampoane. Este important să nu uităm că TSS e extrem de rară şi pare să fie prevenită dacă 
tamponul nu este păstrat înăuntru peste perioada recomandată. 

Şerveţelele menstruale sunt făcute dintr-un material moale şi absorbant şi au o formă care le permite să 
stea aşezate pe chilot. De obicei, ele chiar se lipesc de chilot cu ajutorul unor aripioare colante. Primul asemenea 
şerveţel igienic de unică folosinţă a apărut pe piaţă în 1921. Acum ele se produc într-o largă varietate de grosimi, 
pentru a se adapta la diverse niveluri de hemoragie menstruală — de la uşoară la foarte abundentă. 

Unele femei au descoperit că bureţii naturali (nu cei artificiali, din celuloză) prezintă multe avantaje 
pentru folosirea menstruală. Un burete este moale şi confortabil, iar atunci când este ud ia forma vaginului, 
eliminând iritarea dată de uscăciune, comună tampoanelor în timpul unor menstre uşoare. Un burete se poate 
reutiliza. Femeia poate să taie buretele cu o pereche de foarfeci, inserându-l apoi în vagin cu ajutorul degetelor. 
Atunci când simte că este plin, îl scoate cu ajutorul degetelor, îl limpezeşte în apă rece şi îl reinserează. Cu toate 
acestea oricine se gândeşte la folosirea unui burete trebuie să ştie că Administraţia Alimentelor şi 
Medicamentelor nu aprobă folosirea bureţilor la ciclul menstrual. Deşi unele femei îi foloseau prin anii 1970, 


astăzi bureţii sunt foarte rar întâlniți. 


ADOLESCENȚII ŞI SEXUL Fie că societatea americană aprobă, fie că nu, activitatea sexuală este 
comună printre adolescenţi. Aceştia se află la apogeul energiei, entuziasmului şi sexualităţii, iar avertismentele 
maturilor care le cer să îşi controleze purtarea nu au întotdeauna sorţi de izbândă. Din punct de vedere fizic, 


adolescenţii sunt pregătiţi pentru sex. Aceasta nu înseamnă că ei trebuie să se angajeze în contacte sexuale sau că 


când se vor 


nu pot să înveţe să abordeze sexul de o manieră responsabilă sau chiar să practice abstinenţa până 
căsători. Pur şi simplu înseamnă că sexualitatea lor este o forță de care trebuie ţinut cont. 

În ultima jumătate a secolului douăzeci, numărul adolescenților care au relaţii sexuale a crescut 
constant. Cu o generaţie în urmă, mai puţin de jumătate din adolescenţii americani aveau relaţii sexuale înainte de 
căsătorie. Astăzi, o treime dintre adolescenţi fac sex înainte de cincisprezece ani. Până la douăzeci de ani, aproape 
80% vor fi făcut sex. 

Adulții trebuie să recunoască faptul că senzațiile sexuale sunt o parte firească a dezvoltării şi că 


explorarea şi curiozitatea sexuală sunt părţi fireşti ale maturizării. Totuşi, oricât de natural ar fi sexul pentru 


adolescenţi, el are toate motivele să îi îngrijoreze pe adulţi. Peste un milion de adolescente americane rămân 
gravide în fiecare an, iar 84% din aceste sarcini sunt neintenţionate şi nedorite. Centrul pentru Opțiunile 
Populaţiei estimează că 41% din aceste sarcini ar fi putut fi evitate dacă toți adolescenţii activi sexual ar fi folosit 
metode de contracepţie, în timp ce doar o treime din adolescenţii activi sexual spun că folosesc întotdeauna 
metode contraceptive. 

Există şi problema tot mai acută a BOLILOR CU TRANSMITERE SEXUALĂ. În fiecare an, 2,5 
milioane de adolescenţi sunt infectați cu boli cu transmitere sexuală — aproximativ unu din şase adolescenţi 
activi sexual. Tinerii pot să creadă că sunt invulnerabili, dar adevărul este că atunci când se angajează în actul 
sexual se expun riscului. De asemenea, şi SIDA este în creştere în rândul adolescenților. 

Nu este o idee bună ca un adolescent să îşi nege sexualitatea — la urma urmei, sexul face parte din viață 
— dar ei trebuie să înțeleagă că o relaţie sexuală are consecinţe şi că prin urmare trebuie să fie abordată de o 
manieră responsabilă. Există foarte multe căi de a te exprima sexual fără a te îmbolnăvi şi fără să apară o sarcină. 

Adolescenţii care au luat decizia de a face sex trebuie să folosească o metodă contraceptivă. Cele mai 
obişnuite metode de CONTROL AL NAȘTERILOR sunt CONTRACEPTIVELE ORALE şi 
PREZERVATIVELE. Dintre adolescentele active sexual care practică contracepţia, 64% se bazează pe pilulă, în 
vreme de 21% pe prezervative. Dar există multe metode la îndemână: prezervativele se pot cumpăra la orice 
chioşc, iar în cele mai multe cazuri fetele pot să obţină reţete de contraceptive de la Planned Parenthood fără ca 
clinica să anunţe părinţii. 

Adolescenţii nu trebuie să se simtă niciodată obligaţi să se angajeze în contacte sexuale. Dacă un 
adolescent are îndoieli sau crede că s-ar putea să regrete după aceea că a făcut sex, probabil că este o idee bună să 
mai aştepte. Decizia de a deveni activ sexual trebuie să nu se bazeze pe ceea ce cred ceilalți. La urma urmei, 
întotdeauna există alte opţiuni sexuale. 

MASTURBAREA pare o cale acceptabilă de eliberare a energiei sexuale. Aproximativ 80% din fete şi 
90% din băieţi se masturbează cu o frecvenţă care se întinde între o dată pe zi şi o dată pe săptămână. Masturbarea 
este o experienţă sexuală normală, sigură şi la îndemână, deşi unele religii o interzic. Pentru cei mai mulţi 
adolescenţi, masturbarea este cea mai frecventă exprimare sexuală. De asemenea, este o cale bună prin care o 
persoană tânără descoperă acele atingeri care îi produc cea mai mare plăcere. 

Unii adolescenţi, în special băieți, se masturbează împreună, sau chiar reciproc. Acest tip de experienţă 
este normal şi nu înseamnă că ei ar fi homosexuali. Fetele pot şi ele să se atingă şi să se frece reciproc, fără ca 
aceasta să însemne că ar fi lesbiene. Curiozitatea sexuală este foarte intensă în timpul adolescenţei şi în mod firesc 
va duce la diferite tipuri de explorare. Evident, dacă un adolescent este sigur că este homosexual, respectiv 
lesbiană, atunci este probabil o idee bună să găsească o persoană cu care să poată discuta despre acest lucru. În 
multe oraşe există grupuri de ajutorare pentru tinerii care cred că sunt homosexuali. Dar este la fel de important 
pentru tineri să ştie că mulţi adolescenţi heterosexuali se pot îndrăgosti de o persoană de acelaşi sex. 

Adolescenţii se aruncă adesea fără să se gândească într-un act sexual, uneori înainte de a fi cu adevărat 
pregătiţi, iar aceasta este adesea din cauză că nu au informaţii suficiente în privința SEXULUI PROTEJAT. 
Adolescenţii sunt adesea presaţi de cei de vârsta lor şi de mass-media să creadă că singura cale de a face sex este 


acuplarea. Pentru mulţi, există o opţiune mai bună, anume aducerea partenerului la orgasm fără acuplarea 


organelor sexuale. Aceasta presupune o întreagă pleiadă de activităţi sexuale: joaca cu organele genitale ale 
partenerului, explorarea întregului corp, SĂRUTUL sau SEXUL ORAL. Acestea reduc şansele bolilor cu 
transmitere sexuală şi pot fi extrem de plăcute. Fetele au în mod repetat mai multe orgasme, iar băieții au ocazia 
să înveţe tehnici sexuale. Aceste metode determină un cuplu să se grăbească mai puţin şi să exploreze acel tip de 
atingeri care oferă cea mai mare plăcere, ţinând cont de sensibilităţile şi necesităţile partenerului. Sexul fără 
contactul sexual este o minunată cale prin care adolescenţii se pot bucura de sexualitatea lor. 

Dacă adolescenţii se decid să se angajeze în contact sexual propriu-zis, ei trebuie să înţeleagă nişte 
reguli fundamentale. Dacă ei se consideră destul de vârstnici ca să facă sex, atunci ei trebuie să fie destul de 
maturi ca să o facă în deplin respect, atât faţă de ei înşişi, cât şi faţă de partener. Ei trebuie să respecte gusturile 
partenerului şi să nu facă niciodată lucruri care nu-i plac acestuia. Nu trebuie să oblige persoana iubită să facă 
ceea ce nu vrea să facă. Nu trebuie să mintă pentru a obţine ceea ce vor. Trebuie să îşi protejeze partenerii 
împotriva SARCINII şi a bolilor cu transmitere sexuală. Sexul nu trebuie să fie niciodată ceva de genul „am 
marcat”. 

Uneori, chiar când acţionează responsabil, o adolescentă poate să rămână gravidă. O sarcină nedorită 
poate fi o experienţă traumatizantă. Atunci când un băiat lasă însărcinată o fată, este foarte probabil ca el să fie 
foarte tulburat, poate chiar îngrozit de situaţie şi să nu ştie unde să se adreseze pentru un ajutor. Primul lucru care 
trebuie făcut este să discute cu fata. Sarcina are loc în trupul ei şi ea este în ultimă instanţă cea care va decide ce 
vrea să facă, de dorit cu ajutorul celor din jur. Pentru fată, sarcina poate să aducă teamă şi vinovăţie. Ea nu trebuie 
să piardă prea mult timp încercând să nege evidența. Dacă o adolescentă crede că este însărcinată, primul lucru pe 
care trebuie să îl facă este să afle dacă chiar este însărcinată. Dacă are impresia cu nu poate discuta cu părinţii, 
atunci trebuie să apeleze la un consilier sau la alt profesionist al sănătăţii. Consilierii de la Planned Parenthood 
vor păstra confidenţialitatea întâlnirilor cu fata. Dacă aceasta descoperă că este însărcinată, ea va trebui să 
discute, în cazul ideal, cu părinţii ei toate opţiunile. Totuşi, uneori, ea are motive întemeiate să nu o facă, iar 
consilierii de la Planned Parenthood pot să o ajute. 

În general, există patru opţiuni pentru o adolescentă însărcinată: 

— să avorteze; 

— să păstreze copilul şi să îl crească singură; 

— să păstreze copilul şi să se căsătorească cu tatăl acestuia; 

— să nască şi să dea copilul spre adoptare. 

Fata trebuie să-şi cântărească foarte atent opţiunile şi să cântărească toate argumentele pro şi contra. Ea 
poate să fie supusă unei presiuni din partea părinţilor, prietenului, prietenelor şi a altora, dar decizia este a ei şi 
numai a ei. Ea trebuie să îşi asume consecinţele deciziei ei, oricare ar fi aceea. 

Avortul. Patru din zece adolescente cu sarcini nedorite fac avort. Decizia de a face un avort nu este 
niciodată uşoară, iar multe fete simt o mare tristeţe şi vinovăţie. Dar emoția copleşitoare pe care o simt cele mai 
multe adolescente este uşurarea. Ele pot să aleagă să aibă copii mai târziu, atunci când le vor putea oferi acestora 
multă grijă şi iubire. 

Păstrarea şi creşterea copilului. În fiecare an, peste o jumătate de milion de adolescente se decid să 


păstreze copiii. Unele dintre ele se vor simţi prinse într-o capcană, furate de o parte din copilăria lor. Nu este uşor 


să creşti un copil nici măcar în cele mai favorabile împrejurări. O adolescentă trebuie să se întrebe dacă este 
pregătită pentru răspunderile maternității. Pentru unele, totuşi, este cea mai bună decizie, în urma căreia se vor 
simţi răsplătite. 

Căsătoria cu tatăl copilului şi creşterea împreună a copilului. Pentru adolescentele mai în vârstă, în 
special pentru cele care sunt deja logodite, şansele de a se simţi bine după păstrarea copilului sunt mai bune decât 
dacă ele sunt mai tinere şi înstrăinate de tatăl copilului. Multe cupluri care se căsătoresc pentru un copil vor 
termina căsnicia într-un dezastru. Căsătoria de dragul unui copil este foarte riscantă. 

Încredinţarea copilului spre adopţie. În fiecare an, mii de adolescente aleg această opţiune. Ele 
înţeleg că sunt prea singure sau prea tinere ca să fie acel tip de mamă pe care şi l-ar dori. Unii se pot întreba cum 
sunt ele în stare să renunţe la copil. Dar pentru fetele cu obiecţii religioase sau de altă natură faţă de avort, este o 
faptă curajoasă să ofere copilul unui cuplu disperat să aibă un copil şi în măsură să îi ofere acestuia un viitor. 

Nici una dintre aceste alegeri nu este simplă. În mod sigur, cea mai bună situaţie pentru o adolescentă 
este să nu fie forţată să ia o asemenea decizie. Dar sarcina este o posibilitate reală după ce ai avut un contact 
sexual şi de aceea ar trebui folosit întotdeauna un mijloc contraceptiv. Dacă un adolescent nu este pregătită să 
abordeze cu răspundere această posibilitate, atunci nu este pregătit pentru actul sexual (vezi şi CASTITATEA; 


VIRGINITATEA). 


TESTICULELE Organele principale ale sistemului reproductiv la bărbat. Ele au formă de ou şi sunt 
pereche, aflându-se într-un sac din afara corpului bărbatului, numit scrot. În acest loc, ele se păstrează la o 
temperatură cu 4 grade Celsius mai mică decât restul organelor corpului, pentru că la temperatură mai joasă ele 
funcţionează mai bine. 

Testiculele au două funcțiuni principale separate, dar înrudite. Cea mai mare parte a testiculului este 
destinată producţiei de SPERMATOZOIZI, celulele care transportă potenţialul genetic al bărbatului spre ovulul 
femeii. Cealaltă importantă funcţiune a testiculelor este producerea hormonilor sexuali masculini, în principal a 
TESTOSTERONULUI. La vremea pubertăţii, testiculele primesc un semnal hormonal de la glanda pituitară de la 
baza creierului, care le comanda producerea de testosteron. Aceşti hormoni declanşează creşterea părului pubian, 
a bărbii, a muşchilor şi a PENISULUI, ca şi schimbările din voce şi din tendinţele sexuale. Împreună cu semnalul 
hormonal venit de la creier, testosteronul produs de celulele specializate din testiculul bărbatului stimulează 
celulele reproductive (spermatogonia) să înceapă să se dividă şi să producă spermatozoizi. La un bărbat normal, 
producţia de spermatozoizi este de cam 50.000 pe minut, în fiecare minut al fiecărei zile, de la pubertate până la 
bătrâneţe. Producerea de spermatozoizi durează aproximativ şaptezeci şi şapte de zile, după care spermatozoizii 
părăsesc testiculele printr-o serie de canale minuscule din partea de sus şi pătrund în epididim, un tub musculat 
încolăcit, de circa 4,5 metri lungime, unde îşi dezvoltă capacitatea de a înota şi de a fertiliza un ovul. 
Spermatozoizii sunt apoi propulsaţi din epididim în penis de către ductul deferent, un conduct muscular lung de 
aproximativ 40 cm. 

Testiculele sunt foarte sensibile la căldură, medicamente, alcool, radiaţie şi toxine din mediu. 
Expunerea la una din acestea poate să afecteze capacitatea testiculului de a produce hormoni şi spermatozoizi 


sănătoşi. Aproximativ 15% din bărbaţi au în jurul testiculelor vene varicoase, numite varicocele. Acestea 


supraîncălzesc testiculele şi, în timp, vor scădea fertilitatea bărbatului. Varicocelele pot fi rezolvate uşor cu 
ajutorul unei operaţii numite varicocelectomie, pentru a împiedica sterilitatea masculină. Dacă un testicul sau 
amândouă nu coboară în scrot din copilărie (o situaţie numită criptorhidie sau testicul necoborât) el trebuie 
coborât, fie prin injecții cu hormoni, fie prin operaţie chirurgicală. Bărbaţii cu această problemă pot să prezinte o 
fertilitate scăzută şi un risc sporit de cancer la testiculul afectat (vezi şi CANCERUL TESTICULAR; 
VASECTOMIA ŞI PILULA MASCULINĂ). 

Anatomia testiculului 
1. Veziculă seminală 
2. Ductus deferens 

3. Epididymis 

4. Ductuli efferentes 

5. Rete testis 


6. Utriculus prostaticus. 


CANCERUL TESTICULAR Boală relativ rară, care de obicei nu are nici un simptom în fazele 
iniţiale. În mod normal, apare la bărbaţii între cincisprezece şi treizeci şi cinci de ani, deşi poate afecta, într-o 
formă sau alta, bărbaţii de orice vârstă. Este o boală a bărbaţilor tineri şi este cea mai întâlnită formă de cancer 
între bărbaţii aflaţi în jurul vârstei de treizeci de ani. Din fericire, este şi una dintre formele de cancer care se 
vindecă cel mai uşor dacă este detectat din vreme. Deoarece se află în afara corpului, testiculele sunt uşor de 
examinat. 

Cancerul testicular începe de obicei cu apariţia unei umflături dureroase sau a unei mase compacte 
anormale în testicul. Adesea este remarcat după o traumă minoră sau o rană la scrot, iar prezenţa ei este adesea 
trecută cu vederea deoarece se consideră că a fost rănit în acelaşi timp şi testiculul. Cea mai bună metodă de a 
detecta din timp cancerul este să se efectueze o examinare lunară a testiculelor, cel mai bine atunci când se face 
duş sau baie. (Bărbaţii care se feresc să-şi examineze testiculele pot să-şi roage partenerele să o facă.) Un testicul 
ar trebui să fie neted şi ferm, cu o uşoară moliciune. O porţiune dură a testiculului, o umflătură sau orice altă 
deosebire între un testicul şi celălalt ar trebui să însemne o vizită urgentă la un doctor specialist. O examinare 
suplimentară va include o ecografie, care este nedureroasă. 

Rănile la testicule nu cauzează cancer testicular. Cancerul testicular este mai răspândit la bărbaţii la care 
testiculele nu au coborât în scrot după naştere (criptorhidie). Tratarea criptorhidiei nu afectează şansa apariţiei 


cancerului testicular. Examinarea testiculelor bărbaţilor cu antecedente de testicule necoborâte este esențială. 

Bărbaţii ar trebui să caute orice umflătură sau creştere anormală a testiculelor, prin rularea lor uşoară 


între degetul opozabil şi celelalte. 


ek 


Tratamentul cancerului testicular implică înlăturarea testiculului şi evaluarea răspândirii cancerului cu 
ajutorul unui scanner, analize ale sângelui şi eventual alte teste. Dacă tumora s-a diseminat în afara testiculului, ar 
putea fi necesară o operaţie abdominală sau chimioterapia. Marea majoritate a cazurilor de cancer testicular sunt 
acum vindecabile fie prin chirurgie, fie printr-o combinaţie de chirurgie, chimioterapie şi radiaţii. Diagnosticul 
precoce şi începerea grabnică a tratamentului sunt esenţiale pentru ca pacientul să se bucure de şanse mari de 
reuşită. Orice bărbat care descoperă deosebiri între testicule sau o zonă tare într-unul din testicule ar trebui să se 
ducă urgent la un urolog sau la alt medic specialist. 

Dacă un testicul este înlăturat în timpul tratamentului, cel care rămâne va prelua producerea normală de 
spermatozoizi şi de TESTOSTERON. Un testicul unic este suficient pentru o sexualitate normală şi pentru 


fertilizare (vezi şi CASTR AREA). 


TESTOSTERONUL HORMONII sexuali sunt clasificați în trei categorii: androgeni, estrogeni şi progesteron. 
Aceste trei tipuri de hormoni se regăsesc atât la bărbaţi, cât şi la femei, dar cantitatea fiecăruia e determinată de 
sexul respectivei persoane. Progesteronul şi estrogenii sunt hormoni feminini, iar androgenii sunt hormoni 
masculini. Androgenul produs în cea mai mare concentraţie la bărbaţi e testosteronul. 

Testosteronul are un rol complex în determinarea caracteristicilor sexuale secundare. La pubertate începe 
producţia testosteronului, afectând creşterea, structura osoasă, mărimea şi tonusul muscular. Structura distribuţiei 
părului pe corp şi pe faţă la bărbaţi e de asemenea determinată de testosteron și afectează distribuţia părului pe 
cap, pe măsură ce bărbatul îmbătrâneşte. 

Testosteronul afectează de asemenea LIBIDOUL şi, într-o anumită măsură, sexualitatea. Efectul său 
asupra creierului e responsabil de caracteristici comportamentale asociate cu masculinitatea, cum ar fi 
agresivitatea. HSF (hormonul stimulator al foliculinei), produs de glanda pituitară, stimulează şi producerea de 
spermă. Un al doilea hormon pituitar, LH (hormonul de luteinizare) acţionează pentru stimularea producerii 
testosteronului care, la rândul lui, menţine producerea de spermă. Concentrația testosteronului la bărbaţi rămâne 
la un nivel destul de constant pe parcursul vieţii, după pubertate (a se vedea ÎMBĂTRÂNIREA ŞI SEXUL; 
TESTICULE). 


TUTUN a se vedea SINDROMULUI ABUZULUI DE MEDICAMENTE LA FĂT ŞI NOU-NĂSCUT. 


ȘOCUL TOXIC La începutul anilor 1980, apariţia unui tip virulent de infecţie, uneori fatală, a fost asociată cu 
folosirea tampoanelor intravaginale de către femei. Etichetat drept sindromul şocului toxic, boala, care atacă 
multe organe vitale, rezultă din eliberarea unei toxine în infecţii cauzate de o tulpină de bacterie numită stafilococ 
coagulazo-pozitiv. 


Boala s-a manifestat prin febră, tensiune scăzută şi afecţiuni ale pielii (înroşire iniţială şi ulterior 


descuamare) mai ales la nivelul palmelor şi tălpilor. Era o afecţiune sistemică, afectând uneori trei sau mai multe 
din următoarele: tractul digestiv, musculatura, mucoase, rinichi, ficat, sânge (număr scăzut de trombocite) şi 
sistemul nervos central. La aceste paciente, stafilococul coagulazo-pozitiv poate fi izolat adesea de la locul 
infecţiei primare, de obicei vaginul, fără ca microorganismul să pătrundă în sânge. 

Cum boala a atins proporţii epidemice la începutul anilor 1980, s-au remarcat unele caracteristici 
distinctive. 90% din victimele sindromului şocului toxic (TSS) au fost femei, majoritatea sub 34 de ani, iar 
instalarea simptomatologiei s-a produs fie în timpul menstruației, fie imediat după. TSS a fost de patru ori mai 
frecventă în statele nordice, muntoase, din SUA decât în cele din sud. Asocierea TSS cu folosirea tampoanelor s-a 
remarcat încă de la început. Cele care foloseau tampoane super-absorbante care rămân mult timp în vagin îşi 
asumă cel mai mare risc. 

Scoaterea de pe piaţă a tampoanelor super-absorbante a redus, dar n-a eliminat total TSS. Orice infecţie cu 
această tulpină de bacterie, de exemplu infectarea unei plăgi abdominale după o operaţie, poate evolua în 
sindromul şocului toxic. 

Antibiotice cum ar fi penicilina şi cefalosporinele sunt eficiente contra acestui organism, iar 
corticosteroizi ajută la diminuarea efectelor toxinei asupra sistemelor organismului. Recent, un sindrom identic 
TSS ca simptomatologie clinică şi anormalităţi ale testelor de laborator s-a remarcat la pacienţii infectați de altă 
bacterie, numită streptococul beta-hemolitic din grupul A Lancefield. Revizuirea cazurilor de infecţii provocate 
de această bacterie în anii 1960 şi 1970 sugerează că acest sindrom se remarcase deja, dar nu se ştia ce e. În orice 
caz, aceste infecţii sunt foarte rare. Streptococul beta-hemolitic de grup A poate fi distrus de o varietate de 
antibiotice, iar modificările organice sistemice pot fi contracarate prin îngrijire medicală. 

TSS e o problemă serioasă pentru pacient dar, din fericire e un eveniment foarte rar în anii ‘90 (a se vedea de 


asemenea TAMPOANE, ŞERVEŢELE IGIENICE ŞI BUREŢI). 


TRANSSEXUALITATEA Transsexualii sunt persoane normale din punct de vedere biologic, a căror adevărată 
identitate e cea opusă sexului lor anatomic. Au trei caracteristici comune: respingerea propriei anatomii sexuale; 
hotărârea de a aparţine sexului opus; dorinţa de îmbrăca haine caracteristice sexului opus, deşi acest fapt nu e 
însoţit de o excitare sexuală. Transsexualii consideră că aparţin emoţional şi psihologic sexului opus şi că s-a 
produs o greşeală biologică, obligându-i să existe într-un corp străin. Majoritatea transsexualilor sunt bărbaţi. 
Transsexualitatea e identificată adesea în presa populară cu chirurgia de „schimbare a sexului”. Dar 
termenul se referă, de fapt, la stare, nu la tratament. Altă confuzie rezultă din folosirea populară a termenilor de 
„transsexual” „travestit” şi „homosexual”. Aceşti termeni descriu stări separate, dar sunt adesea interşanjabili. 
Homosexualii sunt persoane care preferă relaţiile cu un membru al propriului lor gen. Orgasmul genital e 
important pentru homosexuali, aşa că nu ţin neapărat să scape de organelor lor genitale. Majoritatea preferă să 
poarte haine specifice sexului propriu. Un travestit e o persoană care se excită să îmbrace haine femeieşti. O 
diferenţă importantă între un travestit şi un transsexual masculin rezidă în sentimentele travestitului faţă de 
PENIS. Pentru transsexual, penisul lui, mai ales în erecţie, e dezgustător, în timp ce travestitul poate face faţă unei 
legături transsexuale. Transsexualii trăiesc mai intens identificarea lor cu sexul opus şi sunt interesaţi de parteneri 


bărbaţi. E mai probabil să-i vezi îmbrăcaţi mereu în femeie. 


Tratamentul modern al transsexualităţii a început cu prima operaţie de succes în Danemarca, în 1952. 
Referinţe la transsexuali se regăsesc pe parcursul întregii istorii, din mitologia greacă şi Roma antică, până în 


secolele 18-19, când transsexuali celebri şi-au scris autobiografiile. 


SCHIMBAREA SEXULUI DIN BĂRBAT ÎN FEMEIE, TRATAMENT ŞI INTERVENȚIE 
CHIRURGICALĂ Arndt descrie cinci etape în evaluarea şi tratamentul pacienţilor transsexuali. Prima 
determină dacă pacientul trebuie să-şi asume alt sex. Se face acest lucru pentru a exclude homosexualii, travestiţii 
şi pacienţii care par instabili psihologic, cum ar fi schizofrenicii care sunt derutaţi în privinţa genului lor. Îi 
exclude şi pe cei care au o motivaţie pentru schimbarea sexului. De exemplu, un homosexual care consideră 
asumarea sexului opus o cale de a scăpa de sentimentul de neliniște şi nevinovăție față de homosexualitatea sa. 
Acest gen de pacient răspunde bine la psihoterapie şi se va adapta nesatisfăcător la redefinirea sexului. A doua 
etapă constă în discuţii pentru a stabili identitatea pacientului la respectivul gen şi depistarea oricăror concepţii 
greşite, extravagante. 

În a treia etapă, se încearcă modificarea nechirurgicală a caracteristicilor sexuale secundare. Tratamentul 
cu estrogeni pentru reducerea libidoului produce atrofia testiculelor, redistribuie grăsimea corporală şi măreşte 
sânii. Vocea e mai greu de schimbat şi, cu toate că se poate modifica tonalitatea cu estrogen, rămâne de obicei o 
caracteristică masculină. 

A patra etapă testează abilitatea pacientului de a trăi ca femeie un an sau mai mult la serviciu, în societate, 
acasă. În această perioadă, pacientul trebuie să se reorienteze, asumându-și statutul sexului opus. 

A cincea etapă e chirurgia reconstructivă care îndepărtează organele masculine şi construieşte organe 
genitale feminine. Asta presupune amputarea penisului, îndepărtarea TESTICULELOR şi construirea 
VAGINULUI. Vaginul trebuie să fie adecvat actului sexual şi să rețină țesutul erectil pentru intensificarea 
senzaţiei în timpul excitaţiei sexuale. E de asemenea important să se localizeze deschiderea uretrei într-o poziţie 
normală feminină. O parte din organele masculine sunt folosite la crearea celor feminine. Chirurgia cosmetică 
ulterioară măreşte SÂNII, feminizează trăsăturile faciale şi reduce mărul lui Adam. Chirurgia de redefinire 
sexuală se asociază cu mai multe complicaţii decât multe alte proceduri chirurgicale. 1/2 până la 2/3 din pacienţi 


pot suferi pierderea noului ţesut vaginal, stenoză vaginală, infecţii, sângerare sau pierderea grefelor de piele. 


SCHIMBAREA SEXULUI DIN FEMEIE ÎN BĂRBAT Transsexualii masculini depăşesc numărul celor 
masculini, cu o rată de aproximativ 1 la 4. Femeia care recurge la un program de redefinire a identităţii sexuale 
trebuie să parcurgă aceleaşi etape iniţiale ca un bărbat. Mulţi urologi cred că psihoterapia pe termen lung şi nu 
chirurgia e tratamentul care trebuie aplicat în asemenea cazuri. Se cunosc puţine schimbări de sex reuşite în cazul 
femeilor. Eşecul chirurgiei de redefinire sexuală la femei e legat de dificultatea de a crea o uretră de o lungime 
adecvată şi un penis funcţional pentru actual sexual. 

Transsexualitatea e o contradicţie de gen dintre minte şi trup, care poate fi tratată adesea chirurgical şi 
hormonal. E foarte important ca diagnosticul transsexualităţii să fie foarte limpede şi să se urmeze un plan de 
tratament gradat. Diagnosticul grăbit şi ignorarea metodei gradate au drept risc o chirurgie mutilantă asupra 


homosexualilor, travestiţilor şi schizofrenicilor care se vor adapta slab noului lor gen. O bună adaptare socială şi 


sexuală presupune o intervenţie chirurgicală asupra unor transsexuali selectaţi (a se vedea, de asemenea, 


DISFORIA GENULUI). 


TRAVESTIȚII Travestiţii sunt cei care obţin plăcere sexuală îmbrăcându-se in haine ale sexului opus. 
Travestiţii nu sunt neapărat homosexuali şi pot avea relaţii heterosexuale satisfăcătoare. Travestitul e, de fapt, o 


formă extremă de fetişism (a se vedea de asemenea TRANSSEXUALITATEA). 


SARCINA TUBARĂ a se vedea SARCINA ECTOPICĂ. 


UPRIMA a se vedea IMPOTENȚĂ 


URETRITA O inflamație sau infecţie a uretrei (calea de trecere a urinei), comună ambelor sexe. La bărbaţi, se 
manifestă printr-o senzaţie de arsură la urinare sau la o scurgere din penis. Scurgerea poate fi albă sau gălbuie şi 
se observă pe chiloţi. 

În afară de infecţie, uretrita poate fi provocată de o iritare chimică sau mecanică. Iritarea chimică a uretrei 
se produce de la spermicide sau lubrifianţi vaginali. lritarea mecanică a uretrei se poate produce în timpul actului 
sexual, mai ales dacă nu există o lubrifiere adecvată. 

Simptomele uretritei pot fi generate de infecţii sau alte probleme ale tractului urinar sau genital. De 
exemplu, bărbaţii cu prostatită (inflamaţia prostatei) pot prezenta iniţial simptome de uretrită. La femei, 
simptomele de uretrită pot fi cauzate de un episod sever de VAGINITĂ. Uneori e greu să se facă distincţia dintre 
cele două probleme şi e nevoie de o analiză a urinei şi a secreţiilor vaginale. 

În majoritatea cazurilor, uretrita infecțioasă se tratează uşor cu antibiotice. Deoarece infecțiile uretrale se 


transmit în mod obişnuit prin contact sexual, e necesar adesea să se trateze şi partenerul. 


EXAMINARE UROLOGICĂ a se vedea EXAMINAREA URO-GENITALĂ 


CANCERUL UTERIN Cancerul UTERULUI e o boală a vârstei a treia. Majoritatea cazurilor se produc la femei 
peste cincizeci de ani. Se estimează că la 3% din femei apare carcinomul mucoasei uterine (endometru), în jurul 
vârstei de şaptezeci şi cinci de ani. Creşterea incidenţei cancerului de endometru în ultimul deceniu se datorează 
în parte proporţiei crescute de femei în vârstă în totalul populaţiei. Factorii de mediu pot juca de asemenea un rol 
în apariţia cancerului de endometru. În Vest, s-a manifestat o creştere a incidenţei bolii la începutul anilor 1970. 
În Asia şi America de Sud, procentele sunt mult mai scăzute. 

Factori de risc Incidenţa cancerului uterin e mai mare la femeile care nu au născut datorită problemelor de 
fertilitate, cauzate de lipsa ovulaţiei; cu naşteri puţin sau deloc; cu ciclu neregulat, mai ales cu intervale lungi între 
ciclu; la femeile obeze, cu diabet zaharat sau hipertensiune; femeile cu o antecedente familiale de boli maligne; şi 
la femeile din grupuri socio-economice de elită. Stimularea estrogenă permanentă, cu un dezechilibru hormonal 
concomitent asociază cu apariţia cancerului de endometru. Pe de altă parte, femeile care iau CONTRACEPTIVE 


ORALE mai mult de un an prezintă un risc mai scăzut de apariţie a cancerului de endometru. 


Simptome Cel mai obişnuit semn al cancerului uterin e sângerarea vaginală anormală. Sângerarea la femeile în 
menopauză e anormală şi trebuie investigată imediat. Şi la femeile cu menstruaţie trebuie investigate simptome ca 
mici pierderi de sânge sau hemoragii inter-menstruale sau o sângerare vaginală abundentă şi prelungită. Aceste 
simptome apar de obicei la începutul bolii. Dacă diagnosticul se stabileşte rapid şi se face imediat tratamentul, 
rata de supravieţuire este de 95%. Pe de altă parte, rata de vindecare a cazurilor avansate e neglijabilă. Pe măsură 
ce boala înaintează, apar şi alte simptome, cum ar fi senzaţia de presiune şi încordare a pelvisului, iritarea vezicii 
urinare. 

Investigarea şi diagnosticul timpuriu Orice femeie care manifestă sângerări anormale trebuie consultată de un 
medic şi trebuie să i se facă o biopsie uterină. Alte procedee de investigare a populaţiei cu risc ridicat includ: 
ANALIZA SECREȚIEI VAGINALE, ecografia, biopsia de endometru şi histerescopia. 

Tratament Din fericire, simptomele se produc într-o etapă timpurie, înainte ca boala să se extindă dincolo de 
uter. Când diagnosticul e timpuriu, rata de vindecare e foarte ridicată. Atât intervenţia chirurgicală cât şi 
radioterapia s-au folosit eficient pentru tratarea carcinomului uterin. Pentru pacientele cu o bună condiţie fizică, 
tratamentul principal este intervenţia chirurgicală. La această intervenţie se evaluează extinderea cancerului şi se 
extirpă uterul şi ovarele. Pentru etapele timpurii, doar acest tratament asigură o rată de supravieţuire de 85%. 
Pentru pacientele care nu suportă o operaţie sau pentru femeile la care cancerul s-a extins dincolo de uter, 
radioterapia, fie local (vaginal sau intrauterin) sau extern reprezintă tratamentul indicat. Există diverse combinaţii 
ale metodelor de tratament. Orice femeie cu cancer de endometru trebuie tratată la un centru oncologic cu 
experienţă, unde se poate alege cel mai bun tratament. Tratamentul trebuie discutat cu pacienta, luându-se în 


consideraţie avantajele şi dezavantajele fiecărei modalităţi. 


UTERUL Uterul este organul feminin în care se implantează ovulul proaspăt fertilizat, pentru a trece prin etapele 
succesive de dezvoltare de embrion, făt şi nou-născut la NAŞTERE. 

Este un organ aproximativ de mărimea unei pere (cu excepţia perioadei de GRAVIDITATE), fiind situat 
în partea inferioară a abdomenului femeii, în capătul superior al vaginului. Deschiderea inferioară a uterului, 
colul uterin, poate fi expusă la EXAMINAREA PELVIANĂ cu ajutorul unui instrument numit speculum, care 
separă pereţii vaginului. Deschiderea colului uterin, numită canal cervical, conduce la mucoasa de pe peretele 
interior uterin, endometrul. În cavitatea uterină mai sunt două deschideri: ale canalelor trompelor uterine, prin 
care trece ovulul după fertilizare, pentru a ajunge în uter. 

Începutul gravidităţii e marcat de implantarea ovulului proaspăt fertilizat în uter. Uterul va asigura mediul 
şi protecţia necesară pe măsură ce noua sarcină începe procesul complex de nouă luni de gestație necesare unui 
copil la termen. Vasele sanguine uterine se dezvoltă, pentru a face posibil ca sângele mamei să furnizeze oxigen şi 
alte substanţe metabolice şi nutritive necesare creşterii şi dezvoltării ovulului fertilizat în embrion, şi mai apoi în 
etapa fetală. Aceste substanţe vitale se transmit fătului prin PLACENTĂ, un organ care se formează şi dezvoltă in 
interiorul uterului. Uterul şi placenta se măresc în timpul sarcinii. Uterul este în primul rând un organ muscular, 
componenta sa musculară purtând numele de miometru. În timpul travaliului, contracţiile mio metrului împing 
copilul în jos, prin colul uterin dilatat şi vagin. La femeia care nu e gravidă, contracţiile miometrului sunt cauza 


crampelor menstruale (dismenoreea). Prostaglandinele, hormoni naturali, iniţiază contracţiile de endometru, iar 


ocitocina, hormon al glandei pituitare, provoacă de asemenea contracţii uterine. 

Când o femeie matură sexual nu e gravidă, uterul ei răspunde la secrețiile hormonale ciclice ale ovarelor, 
organe în formă de alună, de fiecare parte a uterului, în care se află ovulele. În fiecare lună, un ovar eliberează un 
ovul în trompa uterină pentru o eventuală fertilizare. Înainte de ovulaţie, moment al ciclului menstrual când 
ovarul eliberează ovulul, mucoasa uterului se îngroaşă în urma stimulării reprezentate de nivelele crescute de 
estrogen. După ovulaţie, endometrul e receptiv în continuare, pentru posibila implantare a ovulului fertilizat, prin 
nivelele crescute ale progesteronului şi estrogenului. Dacă ovulul nu se implantează, se produce o scădere bruscă 
a nivelului acestor hormoni, micile artere care alimentează mucoasa uterină (endometrul) se contractă, iar 
mucoasa se dezintegrează şi se elimină odată cu sângerarea pe care o numit MENSTRUAȚIE. Femeile încep să 
aibă menstruaţie după zece ani şi continuă să aibă la intervale regulate, până în jur de cincizeci de ani. Momentul 


în care ciclul menstrual încetează se numeşte menopauză. 


v 


VAGIN Unul din principalele ORGANE SEXUALE FEMININE, vaginul e un tub muscular care se întinde de la 
COLUL UTERIN, (intrarea în UTER), până la deschiderea externă dintre labii. Este organul în care se introduce 
PENISUL masculin în erecție în timpul ACTULUI SEXUAL şi care primeşte sperma ejaculată în timpul 
ORGASMULUI masculin. Dacă nu există o barieră fizică, cum ar fi prezervativul sau diafragma, care să 
împiedice ajungerea spermei mai departe, aici, în vagin, îşi încep spermatozoizii călătoria în corpul femeii - din 
vagin în uter, apoi în TROMPE, unde poate avea loc fertilizarea ovulului. 

Vaginul unei femei adulte are o lungime de circa 8-10 centimetri lungime când e în repaus. Pereţii săi se sprijină 
unul de altul, fiind extrem de flexibili. În timpul actului sexual, vaginul se măreşte pentru a primi penisul 
masculin, iar în timpul sarcinii se măreşte de mai multe ori în raport cu dimensiunile sale obişnuite, devenind 
canalul de naştere prin care trece copilul din uter în lumea exterioară. 

Pereţii vaginului au trei straturi: mucoasa, stratul muscular şi un strat de ţesut conjunctiv periferic 
(adventicia). Mucoasa e foarte groasă şi formează mai multe pliuri longitudinale şi circulare. Țesutul ei se 
schimbă ca răspuns la modificările hormonale din timpul ciclului menstrual, în primul rând datorită nivelului 
estrogenilor. Stimulată de estrogeni, produce glicogen (o formă de depozitare a hidrocarburilor), care se 
acumulează. Bacteriile prezente în mod normal în vagin metabolizează glicogenul şi generează acid lactic, care 
dă mediul de obicei acid al vaginului. În timpul tratamentului medical excesiv cu antibiotice, aceste bacterii sunt 
suprimate şi se pierde mediul acid, permiţând dezvoltarea ciupercilor şi a altor tipuri de bacterii. 

Mucoasa vaginală e lubrifiată de trecerea fluidelor în interiorul vaginului, mai ales în timpul excitaţiei 
sexuale. Şi mucusul colului uterin lubrifiază de asemenea vaginul. 

Stratul muscular conţine grupuri musculare dispuse longitudinal şi în circular. Aceşti muşchi sunt foarte 
bine vascularizaţi şi, în timpul excitării sexuale se produce congestia sanguină a pereţilor vaginului. Muşchii 
pelvieni împreună cu cei vaginali ţin vaginul ridicat, strâmt şi ferm. Exersarea repetată a acestor muşchi previne 
slăbirea lor (a se vedea EXERCIŢIILE KEGEL). 


La fetele pre-pubere peretele vaginal e subțire, cu cantitate scăzută de glicogen şi predispus la infecţii 


bacteriene. În timpul perioadei reproductive, igiena defectuoasă, contraceptivele, contactul sexual şi folosirea 
unor chiloți strâmţi, neabsorbanţi pot provoca infecţii vaginale. 

După menopauză, din cauza nivelului scăzut de estrogeni, celule mucoasei vaginale capacitatea de a 
secreta glicogen, iar aciditatea vaginală scade, făcând țesutul vaginal susceptibil la traumatisme şi infecţii. 
Terapia de înlocuire a hormonilor, urmată de multe femei după menopauză, opreşte subţierea mucoasei vaginale 
şi restabileşte echilibrul acid al vaginului. 

Lipsa estrogenului după menopauză afectează alimentarea pelviană cu sânge şi țesutul moale al vaginului, 
compromite elasticitatea structurilor pelviene şi poate avea drept rezultat coborârea uterului, vezicii, rectului şi 
intestinului. Cel mai obişnuit simptom al bolii vulvo-vaginale e o mâncărime intensă, care poate fi provocată fie 
de infecţie, fie, mai rar de boli canceroase sau pre-canceroase. Orice afecţiune de acest gen trebuie investigată 
imediat de un medic (a se vedea de asemenea CURĂȚENIA ŞI MIROSURILE SEXUALE NEPLĂCUTE; 
EPISIOTOMIA; LUBREFIEREA). 


HISTERCTOMIE VAGINALĂ a se vedea HISTERECTOMIE 


LUBREFIEREA VAGINALĂ a se vedea LUBRIFIERE 


VAGINITĂ Femeia care suferă de vaginită are fie o scurgere vaginală mai abundentă, fie o senzaţie de arsură sau 
mâncărime în zona vaginală. Nu e o problemă neobişnuită pentru femei, se produce adesea, fiind la o 1/3 din 
femei cauza principală pentru care se duc la ginecolog. Pacientele cu asemenea simptome nu-şi pot vedea de viața 
lor socială şi profesională obişnuită. Poate fi de asemenea semnul unei boli mai grave, cum ar fi cancerul de tract 
genital sau GONOREE ori infecția cu CHLAMYDIA. Din această cauză, e important ca femeile cu simptome 
vaginale recurente să apeleze la medic şi să nu se trateze singure. 

Există diverşi agenţi infecţioşi care pot provoca vaginita. Cei mai obişnuiţi sunt microbii (vaginitele 
bacteriene), Candida şi Trichomonas vaginalis. Deşi toate trei afecțiunile au simptome asemănătoare, se 
deosebesc totuşi prin anumite caracteristici clinice. Pacientele care suferă de vaginită bacteriană au scurgere 
persistentă, urât mirositoare, mai pronunţată adesea în timpul actului sexual, când VAGINUL a fost expus 
ejaculării masculine. Această afecțiune vaginală impune un tratament cu antibiotice fie local, fie sistemic. 
Pacientele cu Candida prezintă adesea scurgeri vaginale şi mâncărimi după ce iau antibiotice sistemice din alt 
motiv, cum ar fi un abces dentar sau o inflamație a faringelui. Deoarece aceste simptome sunt cauzate de prezenţa 
Candidei albicans în vagin, tratamentul se face cu medicamente antimicotice. Pacientele cu Trichomonas 
vaginalis au de obicei o scurgere vaginală persistentă, neplăcută. Ca tratament se administrează metronizadol 
oral. Partenerii sexuali masculini pot fi purtători asimptomatici ai bacteriei şi trebuie să se trateze şi ei. 

Există şi alte forme de vaginită. Înainte de menopauză, femeile pot acuza disconfort vaginal şi senzaţia de 
arsură din cauza lipsei de ESTROGEN. Aceste simptome se pot ameliora prin folosirea estrogenilor administraţi 
local, vaginal, sau sistemic. Evident, vor fi folosiţi numai după un control pelvian riguros, care să elimine altă 
patologie pelvină. La femeile active sexual, scurgerea anormală se poate datora infectării colului uterin cu 


Neisseria gonorrhea, Chlamydia trachomatis sau Papilo virusul (HPV). Prezenţa primelor două poate fi 


determinată prin culturi de laborator şi toate trei pot fi depistate prin tehnici ADN. Primele două microorganisme 
sunt bacterii şi trebuie tratate cu antibiotice. Trebuie să se trateze de asemenea şi partenerii sexuali masculini. 
HPV se tratează prin îndepărtarea prin laser a țesutului anormal, cu acid tricloracetic sau cu 5-fluorouracil . 

Altă cauză obişnuită a vaginitei este alergia. Sursele cele mai obişnuite sunt gelurile contraceptive 
vaginale, cremele vaginale antifungicide, supozitoarele şi ejacularea masculină. În majoritatea cazurilor, cauza 
reacției alergice nu se poate determina. Pentru multe din aceste femei, antihistaminicele pot fi de ajutor. 

Vaginita rămâne o problemă medicală complexă. Necesită o evaluare medicală pentru a asigura un 


diagnostic exact şi un tratament corespunzător (a se vedea de asemenea VAGINITA CANDIDOZICĂ). 


VAN DE VELDE, DR. TEHODOR HENDRYK Numele Van de Velde a fost făcut celebru de nu mai puţin de 
trei pictori ai gloriosului şi artisticului secol 17 olandez. Un alt Van de Velde, Theodor Hendryk (1873-1937) a 
pictat o imagine plină de inspiraţie de sex marital, într-o carte intitulată Căsătoria ideală. Acest manual de 
educaţie sexuală timpuriu a fost foarte căutat de mirese şi miri cu mult înainte ca asemenea cărţi să se vândă pe 
faţă în librării cu reputaţie. A fost o carte de mare ajutor pentru aceşti tineri care nu ştiau ce înseamnă sexul. 
Aborda subiectul funcţionării sexuale cu mult tact, ceea ce era important pentru tinere care se temeau de ce o să li 
se întâmple şi erau îngrozite să nu cumva "să facă vreun lucru urât". Dintr-o perspectivă modernă, cartea e prea 
solemnă (dar aşa trebuia să fie, atunci); nu menţionează de ce au mai multă nevoie partenerii sexuali: permisiunea 
de a zâmbi, chicoti şi de a se amuza de greşelile şi stângăciile lor reciproce. Plasează responsabilitatea primei 
întâlniri sexuale numai asupra bărbatului. El trebuie să conducă actul şi orice eşecuri i se datorează. În metodele 
moderne de îndrumare, ambii parteneri sunt responsabili de satisfacerea reciprocă. Dar, la vremea sa, Căsătoria 
ideală a fost importantă. A apărut în formă scrisă faptul că plăcerea sexuală în sexul marital e pozitivă şi de dorit 
şi a arătat că bărbatul are un rol important în a dărui şi a căuta satisfacția sexuală. 

Tinerii căsătoriţi mai citeau încă această carte în anii 1940 şi 1950, îndrumați de cei mai în vârstă. Van de 


Velde merită un loc de onoare în istoria deschiderii concepţiei despre sex. 


VASECTOMIA ŞI PILULA CONTRACEPTIVĂ MASCULINĂ Două abordări importante ale contracepției 
masculine se bazează pe blocarea trecerii SPERMEI din TESTICULE în zona de ejaculare sau tratamentul 

medical pentru împiedicarea oprirea producţiei de spermă. Blocarea chirurgicală a spermei din testicule în zona 
de ejaculare se realizează uşor prin procedura chirurgicală minoră numită vasectomie. În această abordare, ductul 


deferent, tubul muscular puternic care duce sperma de la testicule în zona de ejaculare este blocat prin suturi sau 


clipsuri metalice. Aceasta e o procedură chirurgicală simplă şi foarte eficientă, cu efecte secundare minime. Cu 
toate acestea, mulţi bărbaţi sunt preocupaţi de eventualele consecinţe asupra testiculelor şi funcţiei lor sexuale 
după vasectomie. Aceste temeri sunt, în general, nejustificate, pentru că vasectomia nu afectează funcţionarea 
testiculelor sau a nivelului hormonal care influenţează dorinţa şi viaţa sexuală. Unii bărbaţi sunt preocupaţi de 


reversibilitatea procedurii, în caz că mai târziu vor să aibă copii. 

Ductul deferent e tăiat şi legat de fiecare parte. 


În cazul unei vasectomii, vasul purtător e tăiat astfel încât sperma să nu poată ajunge în zona de ejaculare. 


Datorită acestor temeri, s-au încercat alternative. Acestea includ "vasectomia fără bisturiu”, o procedură 
chirurgicală care secționează de asemenea ductul deferent şi leagă capetele, dar printr-o incizie mai mică decât la 
vasectomia obişnuită. În plus, s-au experimentat diverse tehnici de a plasa mijloace de obstrucţie, cum ar fi 
dispozitive de plastic sau valve cu deschidere şi închidere pe ductul deferent. Aceste încercări sunt reversibile dar 
nu sunt foarte sigure, pentru că sperma poate trece accidental dincolo de zona blocată. 

Deoarece în mod fiziologic sperma se acumulează şi dincolo de porţiunea unde s-a executat blocajul, un 
bărbat care a făcut vasectomie trebuie să folosească şi alte metode contraceptive până să depăşească un număr de 
cincisprezece ejaculări după operaţie. Se poate face un test simplu, ca să se verifice că nu mai există 
spermatozoizi la ejaculare. 

Deoarece e o operaţie minoră (prin unele metode noi de microchirurgie, "operaţia" se rezumă la ceva mai 
mult decât o înţepătură în scrot) apar rar complicaţii, deşi o uşoară durere e normală; există de asemenea riscul 
infectării. Majoritatea bărbaţilor nu lipsesc de la serviciu după această intervenţie chirurgicală, deşi unii îşi iau 
câteva zile libere ca să-şi revină. Trebuie evitat efortul un timp. 

Vasectomia nu afectează în nici un fel potenţa bărbatului. Toţi hormonii sexuali se produc în continuare. 
Ejacularea scade cantitativ cu 5%, ceea ce nu se remarcă. Spermatozoizii (de dimensiuni microscopice) se produc 
în continuare, dar nu mai sunt ejaculaţi. Se dizolvă şi sunt absorbiți, un proces inofensiv care are loc tot timpul în 
organism, implicând alte tipuri de celule moarte. 

Nu se cunosc probleme de sănătate care să rezulte din vasectomie. Cu toate acestea, în 1978 s-a constatat 
că maimuţele de laborator care au suferit această operaţie prezentau un risc mai mare de ateroscleroză, mai ales 
când li se administra un regim bogat în colesterol. Însă mai mult de 12 studii asupra bărbaţilor n-au depistat nici o 
creştere a ratei bolilor cardiovasculare sau a altor afecţiuni la cei care s-au supus vasectomiei. În mod similar, 
multe studii au cercetat incidenţa CANCERULUI DE PROSTATĂ la bărbaţii cu vasectomie. Un studiu din 1993 
arată că poate creşte riscul unui astfel de cancer după operaţie, dar studiul nu s-a aprofundat şi nici un alt studiu 
n-a mai pus în evidenţă vreo legătură între acest cancer şi vasectomie. 

Deşi majoritatea vasectomiilor pot fi înlăturate prin microchirugie, ataşându-se din nou cele două capete 
ale vasului purtător, vasectomiile nu sunt reversibile în proporţie de 100%. Prin urmare, uneori ar trebui 
considerată o procedură permanentă (a se vedea de asemenea STERILIZAREA). 

O abordare alternativă nechirurgicală a contracepţiei masculine are în vedere scăderea producţiei de 
spermatozoizi a testiculelor sau neutralizarea spermei prin medicaţie. Abordarea cea mai obişnuită în trecut a fost 
cu HORMONI, deoarece în testicule are loc un delicat control hormonal al producţiei de spermă. Din păcate, 
pentru a bloca total producţia de spermă prin mijloace hormonale înseamnă înlăturarea tuturor efectelor 
hormonilor masculini în organism. Această "castrare medicală" are drept rezultat modificări de libido (apetit 
sexual) la bărbaţi, precum şi alte posibile schimbări ale caracteristicilor sexuale secundare, cum ar fi creşterea 
bărbii. În prezent se testează şi se evaluează noi abordări alternative ale fabricării unei pilule contraceptive 


masculine, cu doze scăzute de hormoni sau medicamente care înlocuiesc hormonii, cu efecte mai puţin 


pronunţate asupra LIBIDOULUI. 

Deoarece la un bărbat se produc zilnic milioane de spermatozoizi şi deoarece trebuie să se ajungă la 
nivelul zero pentru a asigura o contracepție absolută, e greu de creat un medicament care să funcţioneze eficient 
ca pilulă contraceptivă. Efectele pe termen lung ale suprimării producţiei de spermatozoizi şi eventuala revenire 
la starea iniţială nu sunt cunoscute. În mod sigur, o pilulă contraceptivă masculină ideală ar trebui să acţioneze 
prompt, să nu afecteze libidoul sau alte activităţi hormonale şi să fie complet reversibilă. 

Medicamentul chinezesc gossypol s-a aplicat ca o încercare de a afecta funcţia spermatozoizilor, fără a 
opri neapărat producerea lor. Gossypolul, derivat al uleiului din seminţe de bumbac, blochează motilitatea 
spermatozoizilor şi, prin urmare, îi face nefuncţionali. A fost folosit pe scară largă în China, cu rezultate bune. 
Din păcate, se pare că afectează funcţionarea rinichilor şi echilibrul hidric al organismului, iar folosirea sa pe 
termen lung e nesigură. Prin urmare, gossypolul nu poate fi acceptat ca pilulă contraceptivă masculină. 

O problemă care limitează toate încercările de a scădea fertilitatea masculină e faptul că producerea 
spermatozoizilor şi maturizarea în testicule durează aproximativ 77 zile. Prin urmare, oricărui medicament care 
afectează producerea lor i-ar trebui până la trei luni ca să-şi facă pe deplin efectul. Crearea unei pilule 


contraceptive masculine de succes e una din cele mai dificile încercări cu care se confruntă cercetarea medicală. 


VIAGRA a se vedea IMPOTENȚĂ. 


VIBRATOARE Cunoscute şi drept aparate de masaj, vibratoarele sunt dispozitive mecanice folosite pentru 
stimularea erotică, ducând inclusiv la ORGASM. Deşi unele vibratoare se pot folosi şi de bărbaţi şi de femei, sunt 
destinate în primul rând stimulării organelor genitale feminine. Unii producători au încercat să creeze vibratoare 
care să aducă bărbatul la orgasm, dar nu s-au dovedit satisfăcătoare. Apariţia pe piaţă a vibratoarelor destinate 
specific stimulării sexuale e de dată recentă - din anii 1940. Cu toate acestea, aparatele de masaj pentru relaxarea 
musculară şi al tonifierea pielii datează de la începutul secolului. Poate că s-au folosit şi pentru stimularea 
sexuală, dar nu acesta a fost scopul producătorilor. Aproape toate vibratoarele folosite pentru stimularea sexuală 
se împart în cinci tipuri: 1) "aparate de masaj suedez"; 2) în formă de falus; 3) cu mâner de pistol; 4) în formă de 
baghetă şi 5) oscilatoare. 

Aparate de masaj suedez Cele mai vechi dispozitive care au făcut trecerea de la folosirea lor doar pentru masaj 
muscular la stimularea erotică semăna cu cel folosit la masajele profesioniste sau la frizer. E vorba de aparatul de 


masaj suedez (prins de dosul palmei) şi folosit iniţial la masajul feţei, gâtului şi la relaxarea musculară. E greu să-l 


foloseşti singur. Se pretează doar pentru partea frontală a corpului. Pentru că sunt grele şi prinse de mână, sunt 
greu de folosit pe spate şi sunt manevrate cel mai bine de altcineva. Cea mai mare calitate a lor e faptul că 
vibraţiile motorului se transferă în buricele degetelor utilizatorului. Efectul vibrator al degetelor măreşte 
sensibilitatea pe care o simte pielea masată deşi majoritatea preferă să fie masaţi de o altă persoană decât de ceva 
artificial, mai ales în zona genitală. 

În formă de falus Cilindrii de plastic în formă de falus, de circa 12 centimetri, alimentaţi de o baterie au apărut în 
anii 1940. Se pare că au fost proiectaţi să se introducă în vagin. Forma lor arată clar care le principala funcție de 


"masaj în punct fix" după cum s-a spus uneori în reclame. Unii terapeuţi susţin că vibratoarele în formă de falus 


sunt mai mult produsul fanteziei masculine decât un obiect eficient pentru femei. Deşi sunt folosite de unele 
femei, nu sunt la fel de eficiente ca alte tipuri de vibratoare pentru stimularea şi obținerea orgasmului. 
Vibratoarele cu mâner de pistol La începutul anilor 1960 a apărut alt instrument de masaj pentru stimularea 
sexuală. Se numesc, de obicei aparate de masaj în punct sau pentru masajul pielii şi au diverse piese care se 
ataşează, instrucţiuni pentru masarea diverselor părţi ale corpului, dar nu se menţionează stimularea sexuală. Cu 
toate acestea, publicitatea care şi s-a făcut în reviste sexy le-a definit principala utilitate. 

Aparatul de masaj cu mâner de pistol seamănă cu un mixer electric manual. Dar, în loc de piesele care se 
ataşează la mixer, sunt adaptoare mici, nerotative, pentru masarea pielii capului, a unor zone mici ale corpului şi 
pentru stimulare sexuală. Conform descrierii din broşura Good Vibrations, cele cu mâne de pistol seamănă 
într-un fel cu o perie de păr (sau cu un uscător de păr), având un cap vibrator. Acest cap vibrator metalic se prinde 
de o bucată plată de metal, în capătul unei bobine, astfel încât, când se apasă pe buton., vibrează cu aproximativ 
30 rotații pe secundă. Vibratoarele cu bobină au 4-6 piese ataşabile, de diverse flexibilităţi, care alunecă sau se 
prind de cap. 

Aceste vibratoare se găsesc adesea în farmacii, magazine universale sau în cataloagele de comandă ale 
lanțurilor de supermarketuri. Unele tipuri generează şi multă căldură, dar sunt femei care consideră că e neplăcut, 
atunci când urmăresc stimularea erotică. Cele mai utile au piesă de 2,5-3,5 cm diametru, cu o suprafață convexă, 
pentru suprafeţe mai mari de piele sau o piesă de aproximativ 2 cm, sub forma unui ou suplu, pentru stimularea 
organelor genitale. Unele au ambele tipuri de piese. 

Bagheta Acest tip de vibrator are un corp cilindric lung sau mâner de circa 30-35 centimetri, cu un cap vibrator la 
un capăt (de circa 7 centimetri diametru) care seamănă cu o clanţă în formă de bilă sau cu o minge de tenis uşor 
turtită. Capul vibrator e prins de corp printr-un gât scurt, flexibil. Poate fi folosită în diverse feluri pentru 
excitarea erotică şi e probabil cel mai bun mod de auto masaj. Forma baghetei permite masarea spatelui. E dotată 
şi cu piese detaşabile care îi permit folosirea pentru excitaţia sexuală prin introducerea în vagin, deşi bagheta în 
sine, nu e destinată penetrării. Aceste instrumente de masaj se folosesc în toată lumea şi sunt produse de companii 
internaţionale de elită, fiind disponibile în majoritatea supermarketurilor mari. Unele modele au baterii 
reîncărcabile, de preferat celor cu cablu de alimentare, deoarece permit o mai mare flexibilitate în utilizare. Se 
pare că bagheta e foarte utilă partenerilor în timpul actului sexual. Se pune între cele două corpuri, aproape de 
organele genitale şi permite vibraţiilor să mărească stimularea. 

Oscilatorul Din punct de vedere tehnic, oscilatorul nu e un vibrator, deoarece stimularea asigurată provine din 
mişcarea de oscilare a capului dintr-o parte într-alta - având până la 3600 mişcări pe minut - şi nu din vibrații în 
sus şi în jos, ca la alte tipuri de vibratoare. E disponibil, în general, cu mai multe tipuri de capete: Un cap de 7 
centimetri, în formă de deget, un "ciorchine de struguri" cu un diametru de 2,5 centimetri şi o cupă de 2,5 
centimetri. Deoarece e în primul rând vibrator destinat exclusiv excitării sexuale a organelor genitale feminine, e 
mai specializat şi e cel mai bun pentru stimularea labiilor şi clitorisului. Oscilatorul e mic, de numai 18 centimetri, 
în formă de perie de dinţi electrică, cu un cap oscilator şi un motor cu viteză variabilă. Nu poate fi folosit pentru 
masaj şi relaxare musculară. 

Atenţie Dacă veţi cumpăra un aparat de masaj de la un magazin de renume sau prin comandă, veţi găsi, probabil, 


un paragraf în cartea de instrucțiuni care vă va spune să nu folosiţi vibratorul pe porţiuni ale corpului care prezintă 


tumefacţii. Acest lucru e valabil pentru orice tip de vibratoare. Nu trebuie folosit nici la călcâi sau laba piciorului 
dacă există porţiuni dureroase. Instrucţiunile trebuie respectate, pentru că zonele dureroase sau umflate pot 
ascunde un cheag de sânge care se poate desprinde şi provoca alte afecţiuni. Dacă aveţi nedumeriri în privința 
masării porţiunilor dureroase sau umflate, consultaţi un medic. 

În ultimele trei decenii, folosirea vibratoarelor a jucat un rol important în tratarea disfuncţiilor sexuale. În 
manualele despre sex, vibratorul a fost recomandat încă din 1949 pentru tratarea femeilor care nu pot ajunge la 
orgasm. 

Abia acum 25 de ani folosirea vibratoarelor a ieşit la lumină, fiind prezentate în manualele de tip "cum să 
faci singur sex" drept un instrument de TERAPIE SEXUALĂ. La sfârşitul anilor 1960, vibratorul a fost asociat 
cu studiul ştiinţific al funcţionării sexuale desfăşurat de MASTERS ŞI JOHNSON şi prezentat în cartea lor 
Răspunsul sexual la oameni. Constatările celor doi au stârnit multe reacţii şi controverse, deoarece au susţinut în 
studiul lor că automanipularea zonei genitale feminine cu un vibrator produce acel gen de stimulare care duce la 
cel mai rapid şi intens orgasm. 

Deşi Masters şi Johnson nu au luat în discuţie folosirea vibratoarelor în tratamentul femeilor care nu pot 
ajunge la orgasm, a făcut acest lucru terapeutul sexual Helen Singer Kaplan. În cartea ei Noua terapie sexuală: 
tratamentul activ al disfuncțiilor sexuale, dr. Kaplan remarcă diverse moduri în care poate fi folosit un vibrator ca 
ajutor în tratarea disfuncţiilor sexuale. De exemplu, sugerează o introducere combinată a penisului odată cu 
stimularea clitoridiană cu ajutorul vibratorului pentru acele femei care nu pot ajunge la orgasm în timpul actului 
sexual. Pentru acele femei care nu au avut niciodată orgasm, sugerează că, în cazul în care MASTURBAREA cu 
ajutorul degetelor nu e destul de intensă ca să declanşeze orgasmul, să se folosească un vibrator, care asigură o 
formă mult mai puternică şi intensă de stimulare. De asemenea, în etapele ulterioare, când o persoană învaţă cum 
să-şi transfere orgasmul în situaţii heterosexuale, sugerează ca soţul să folosească un vibrator, ghidat de mâna 
soţiei, ca s-o aducă la orgasm. În felul acesta, o scuteşte de stresul actului sexual neîmplinit. 

Vibratoarele se pot folosi şi ca instrument de învăţare, pentru a descoperi cele mai sensibile zone ale 
corpului. Utilitatea vibratorului nu constă atât în excitarea clitorisului sau în provocarea orgasmului, ci mai ales în 
a ne face să ne dăm seama cum variază sensibilitatea pielii în diverse părţi ale corpului. Folosirea vibratorului în 
acest mod e valabilă în aceeaşi măsură pentru bărbaţi şi femei. Astfel, folosirea vibratorului amplifică doar efectul 
mângâierii fiecărei zone. Ca exemplu, dacă-ţi atingi zona de sub braţ cu degetele şi o freci uşor, printr-o mişcare 
circulară, vei simţi probabil o senzaţie plăcută, erotică. Dacă încerci acelaşi lucru cu vibratorul, vei constata ce 
mult se amplifică senzaţia. Faptul că vibratoarele produc orgasme rapide şi intense pentru femei e bine cunoscut. 
Se discută de diverse utilizări creatoare în doi sau de unul singur. Utilizatorii experimentați şi terapeuții sexuali 
consideră că femeile nu trebuie să se teamă că vor deveni dependente de vibratoare tocmai pentru că sunt atât de 
eficiente. O mai largă acceptare a vibratoarele duce, la rândul ei la producerea de vibratoare mai ieftine şi 
eficiente, destinate specific utilizării sexuale. Se găsesc în magazine şi cataloage specializate în produse 
EROTICE feminine. 


VIRGINITATEA Termenul de "virgin" se aplică, în general, cuiva care n-a avut niciodată un contact sexual. În 


cazul femeilor, e considerată virgină o femeie al cărei HIMEN n-a fost rupt prin introducerea PENISULUI 


masculin. Himenul e o membrană care închide parţial intrarea în vagin şi poate acţiona drept barieră, până e rupt 
prin presiune. Deşi himenul intact a fost folosit de-a lungul timpului pentru a verifica virginitatea unei femei, mai 
ales în noaptea nunţii unei mirese virgine, e o noţiune complet falsă. Din motive necunoscute, himenul unei femei 
se poate deschide natural, fără să ofere rezistenţă penisului primului partener sexual. Sau e posibil să se fi rupt în 
trecut, din alte motive decât sexuale, şi practic să fi dispărut. 

Deşi experienţa ACTULUI SEXUAL e cel mai obişnuit mod de a defini "pierderea" virginităţii, există în 
realitate o mare zonă cenuşie în care o persoană poate avea experienţă sexuală, deşi e practic virgină, tehnic 
vorbind. Dacă ai practicat SEX ORAL sau ai fost adusă la orgasm de partener prin stimularea organelor genitale, 
poţi fi considerată virgină din punct de vedere tehnic. Cu toate acestea, e posibil să fi făcut sex mai mult decât 
cineva a cărui experienţă constă într-un singur act sexual. 

Sigur, se poate vorbi de virginitate atât la bărbaţi cât şi la femei, dar majoritatea culturilor au concepții 
diferite despre virginitate, în funcţie de sex. Tradițional vorbind, a existat un DUBLU STANDARD. Femeilor li 
s-a pretins să fie virgine înainte de CĂSĂTORIE, în timp ce bărbaţilor li s-a permis, ba chiar au fost încurajați 
uneori să aibă multe experienţe sexuale. 

Deşi în America de azi această atitudine se schimbă, dublul standard persistă. Despre fete se spune şi 
acum că sunt "uşuratice" dacă cedează prea uşor băieţilor. În timp ce băieții sunt încurajați adesea de societate "să 
marcheze" cu fetele. Adolescenţii încă virgini îşi fac griji să nu ajungă de râsul colegilor. 

De fapt azi, în contradicţie cu standardul dublu, pierderea virginităţii e resimţită de băieți şi fete 
deopotrivă ca o atitudine socială faţă de adolescenţi, iar concepţia despre sex a devenit mult mai permisivă. Mulţi 
adolescenţi de ambele sexe sunt presaţi acum de colegii lor să devină activi sexual. Sexul pare a fi peste tot - la 
TV, în filme, în clipurile video muzicale, în reviste. De aceea nu e de mirare că mulți tineri sunt tot mai grăbiţi să 
aibă prima lor experienţă sexuală, iar unora le e chiar ruşine că sunt virgini. 

E important de precizat că nimeni nu trebuie să renunţe la virginitate sub presiunea colegilor, dintr-un 
sentiment de ruşine, jenă sau pentru aşa cred alţii. Primul contact sexual al unei persoane e ceva de neuitat. Dacă 
ai această experienţă la momentul nepotrivit sau cu o persoană nepotrivită, sau pentru că așa crede altcineva că e 


bine e, în mod sigur, o mare greşeală (a se vedea de asemenea ABSTINENȚA; CASTITATEA). 


VOYEURISMUL Voyeurismul provine de la verbul francez voir, "a vedea". Acest termen defineşte un bărbat 
sau o femeie care se uită la organele sexuale ale unei persoane de sex opus (deşi pot fi şi voyeurişti homosexuali 
sau lesbiene) când acesta e dezbrăcat sau când n-ar trebui să facă acest lucru. O persoană căreia îi place să 
privească oamenii care fac striptease într-un film nu e considerat un voyeurist; un voyeurist se excită în primul 
rând uitându-se la o femeie sau un bărbat fără ca aceasta să ştie sau să-i permită. Într-o oarecare măsură, 
voyeursimul e o formă de comportament instinctual. Voyeuristul simte periodic nevoia să caute situaţii în care să 
poată observa pe furiş o persoană care se îmbracă, se dezbracă sau face sex. Satisfacţia sexuală obţinută poate 
merge până la MASTURBARE, deşi nu e obligatoriu întotdeauna. Voyeuriştii pot avea vieţi sexuale 
convenţionale, dar obţin cea mai mare satisfacție din activităţile lor clandestine. Deşi majoritatea voyeuriştilor se 
uită fără să atingă, unii îi asaltează pe cei pe care-i contemplă. De aceea, poliţia consideră voyeursimul un delict 


grav. 


Voyeuriştii se regăsesc în orice categorie de vârstă, inclusiv în copilărie, deşi majoritatea capătă, se pare acest 
obicei în jur de 40 de ani. În majoritatea cazurilor, în societatea noastră, voyeuriştii sunt bărbaţi heterosexual, 
raportul dintre voyeuriştii bărbaţi şi femei fiind de nouă la unu. Nu există nici un motiv al acestei discrepanțe, în 
afară de credinţa înrădăcinată social că trupul femeii e un obiect sexual dorit şi e un fel de "fruct oprit" care nu 


poate fi contemplat de străini (a se vedea de asemenea HIPERSEXUALITATEA). 


VULVA Partea externă, vizibilă, a ORGANELOR SEXUALE FEMININE. Vulva, compusă din labiile mari, 
labiile mici, CLITORIS, uretră şi glandele vestibulare e localizată între muntele pubian şi ANUS. 

Labia mare e compusă din două straturi rotunjite de țesut. Îşi are originea în muntele pubian şi se termină în 
perineu, formând limitele laterale ale vulvei. După pubertate, creşte păr pe tegumentul labiei mari; partea lor 
internă conţine multe glande sudoripare. Organele genitale feminine şi masculine au aceeaşi origine embrionară, 
iar labiile mari sunt analoagele scrotului masculin. 

Labiile mici constau din repliuri cutanate mai mici, fără păr, ascunse, de obicei între labiile mari. Ele 
delimiteză vestibulul (intrarea) vaginal. Aceste pliuri sunt netede şi pigmentate, iar capetele lor superioare se 
unesc în jurul clitorisului. Labiile mici reprezintă echivalentul tegumentului de pe PENISUL masculin. 

Clitorisul este principalul organ al plăcerii sexuale feminine. Se află sub muntele pubian, în partea 
superioară a vestibulului vaginal. Asemănător unui mic nasture sau unei boabe de mazăre ca mărime şi 
dimensiune, se poate mări datorită unui aflux sporit de sânge în timpul excitării sexuale sau când e atins. E bogat 
în terminaţii nervoase şi e un organ extrem de erogen. E comparabil penisului, dezvoltându-se din acelaşi ţesut 
embrionar. Uretra e o structură tubulară membranoasă permiţând trecerea urinei. Are aproximativ cinci 
centimetri lungime. Deschiderea sa externă se află sub clitoris. 

Vestibulul vaginal e zona mărginită lateral de labiile mici, deasupra de clitoris şi dedesubt de fuziunea 
labiilor mici. Reprezintă intrarea în canalul vaginal. La fetiţe şi la tinerele femei înainte de CONTACTUL 
SEXUAL şi de NAŞTERE, joncţiunea vulvo-vaginală e parţial acoperită de o membrană numită HIMEN. De 
obicei, himenul are unul sau mai multe orificii care permit sângelui menstrual sau altor secreţii să curgă în vagin. 
Dar, în unele cazuri, himenul e neperforat (nu are nici o deschidere), iar la prima menstruaţie sângele se 
acumulează în vagin. O procedură simplă, numită himenectomie, rezolvă această problemă. După contactul 
sexual, himenul se rupe şi nu mai rămân decât câteva fragmente pe marginea deschiderii vaginale. În unele cazuri 
se produce sângerarea la ruperea himenului. 

Glandele Batholin se află lateral față de vulvă, sub labiile mari. Secreţiile acestor glande care lubrifiază 
vulva şi vaginul, mai ales în timpul activităţii sexuale apar prin două deschideri care se află în zona laterală joasă 
a vaginului. În jurul vârstei de 30 de ani, glandele involuează şi se micşorează. Glandele Batholin au tendinţa să 


dezvolte chisturi şi abcese. Chisturile s-ar putea să nu deranjeze, dar abcesele trebuie tratate chirurgical. 


W-Y-Z 


METODA RETRAGERII a se vedea CONTRACEȚIA; MITURI LEGATE DE CONTRACEPȚIE 


PÂNTEC a se vedea UTER 


LEUCOREEA Un termen pentru a descrie infecțiile vaginale cauzate de proliferare ciupercilor. Aceasta şi 
vaginita bacteriană sunt principale cauze ale infecțiilor vaginale. Ciuperca cea mai obişnuită vinovată de această 
infecţie e Candida albicans, dar pot să apară infecţii cu Candida tropicalis şi Torulopsis glabrata. 

Diagnosticarea infecţiei cu această ciupercă poate fi confirmată de o examinare a secreţiilor vaginale. O 
femeie trebuie să îşi pună problema acestei infecţii dacă prezintă o scurgere vaginală excesivă, însoţită de 
mâncărimi, mai ales dacă se manifestă în timpul tratamentului cu antibiotice motivat de alte cauze decât cele 
ginecologice. În asemenea cazuri, examinarea microscopică a seereţiilor vaginale are ca rezultat depistarea 
acestei ciuperci. Se poate face şi o cultură pentru confirmare, fiind un mod de diagnosticare mai exact decât 
examinarea la microscop. 

Tratamentul iniţial al unei infecţii vaginale cu candida se face cu un agent local: cremă, supozitor sau 
tablete vaginale. Din fericire, puţine forme de infecţie cu candida sunt rezistente la terapie. În cazurile cronice sau 
recurente sau în caz că pacienta şi-a creat o sensibilitate locală în urma folosirii cremelor vaginale şi 
supozitoarelor se pot lua şi medicamente antimicotice pe cale orală. 

Există frecvent înţelegeri greşite ale naturii infecțiilor vaginale cu candida la femei. Infecţiile recurente cu 
candida nu sunt provocate de regulă de o formă rezistentă de ciupercă care trebuie eliminată prin chimioterapie 
sistemică. La o femeie normală, numărul de celule de candida de pe piele sau mucoase e scăzut, datorită existenţei 
florei bacteriene de suprafaţă şi a mecanismului local eficient de apărare dat de leucocite şi produşii lor 
metabolici de apărare, citotoxinele. În schimb, orice schimbare a acestui mediu complex poate înclina balanţa, 
permiţând proliferarea candidei. 

Sunt multe exemple de tulburare a acestui echilibru, iar dacă acesta nu se reface, folosirea repetată a 
agenţilor locali nu mai are efect decât pe termen scurt. Exemplele includ femeile gravide, care au o cantitatea mai 
mare de glucoză în urină şi secrețiile vaginale, un mediu metabolic care favorizează proliferarea candidei, precum 
şi femeile care urmează un tratament cu antibiotice din varii motive. Antibioticele distrug mare parte din flora 
bacteriană normală a VAGINULUI şi permit astfel proliferarea candidei. De asemenea, relaţia sexuală cu un 
bărbat infectat, de obicei necircumcis, introduce diverse forme de candida în VAGIN şi tulbură echilibrul 
obişnuit. Alt exemplu e scăderea răspunsului celular vaginal în urma unor boli ca infecția HIV sau tratamente ca 
imunoterapie pentru cancer. 

Toate aceste situaţii pot avea drept rezultat infecţii micotice vaginale repetate. În infecțiile recurente, 
trebuie să se restabilească echilibrul microbiologic al vaginului. Cheia găsirii unui tratament eficient e 
determinată de factorul care modifică răspunsul local. Dacă se poate corecta, vindecarea e sigură. Altfel, 


tratamentul antimicotic e sortit eşecului (a se vedea de asemenea VAGINITA). 


ZOOFILIA 
Numită şi bestialitate, zoofilia înseamnă sex cu animale. Deşi unele poveşti despre asemenea practici sunt pure 
mituri, cum ar fi Leda şi Lebăda, această activitate există în realitate. De fapt, dr. Alfred Kinsey a constatat că un 


mic număr din bărbaţii studiaţii avuseseră relaţii sexuale cu animale, dar numai o dată sau de două ori în viaţă. 


Asemenea practici nu sunt recomandate şi sunt adesea ilegale. 

GLOSAR 


ADOPȚIE 
Procesul legal prin care o persoană, de obicei un copil, devine membrul unei familii de care nu e legat biologic. 


ALAUN 
Un astringent (substanţă care face celulele musculare netede ale pielii să se contracte). Se credea că alaunul e o metodă contraceptivă, 
dar nu e eficientă. 


STEROID ANABOLIZANT 
Un medicament hormonal preparat fie din testosteron, fie dintr-un compus sintetic. Contracarează efectul hormonilor feminini şi 
stimulează creşterea. 


ANDROPAUZĂ 
Schimbare de viaţă la bărbaţi, considerată de unii similară menopauzei. E cauzată de scăderea nivelului hormonilor masculini. 


PĂR AXILAR 
Părul de sub braţ. Apariţia sa e un semn al pubertăţii 


TEMPERATURA BAZALĂ A CORPULUI 
Temperatura corpului luată devreme, dimineaţa, după somn, înainte de orice activitate. Deoarece creşterea temperaturii poate fi un semn 
al producerii ovulaţiei, se foloseşte ca metoda naturală de planificare familială. 


METODA CALENDARULUI 
O metodă naturală de planificare familială în care femeia ţine o strictă evidenţă a ciclului, pentru a calcula data la care se produce 
ovulaţia. 


CARNAL 
Termen derivat din cuvântul latin carnalis; folosit în expresia cunoaştere carnală, înseamnă raport sexual. 


CASTITATE 
Abstinenţa de la contact sexual, termen folosit în general la femei. 


CROMOZOMI 
Structuri filiforme localizate în nucleul unei celule, purtătoare ale informaţiei genetice. 


CLIMATERIU 
Schimbările emoţionale care însoțesc menopauza. 


RAPORT SEXUAL 
Act sexual. 


COLOSTRU 
Fluidul gălbui eliberat de sân imediat după naştere, înainte de producerea laptelui. 


CONSIMȚĂMÂNT 
Acceptarea de a participa la actul sexual. Termenul e folosit şi pentru a descrie aprobarea altor acţiuni, cum ar fi căsătoria sau divorţul. 


ADULT CARE CONSIMTE 
O persoană peste 18 ani care e de acord să aibă raport sexual. 


CONTRACEPȚIE 
Oricare din tehnicile disponibile pentru a nu rămâne gravidă. 


COPULAȚIA 
Actul sexual, folosit mai ales când e vorba de animale. 


GLANDA LUI COWPER 
O glandă care secretă o substanţă lubrifiantă înainte de ejaculare. Această substanţă ajută spermatozoizii în drumul lor prin uretră. 


APARIȚIA CAPULUI 


Momentul în care capul copilului se vede pentru prima oară prin deschiderea vaginală. 


OBSESIE AMOROASĂ 
Un sentiment romantic către altă persoană, adesea neîmpărtăşit. 


CULTURĂ (MICROBIANĂ) 
Un procedeu de laborator de a depista şi/sau identifica microorganismele. 


CHIURETAJ 
Raclarea de material dintr-un spaţiu interior pentru scoaterea unei formaţiuni sau, când e vorba de uter, raclarea învelişului interior 
(endometru). 


CISTITĂ 
O inflamare a vezicii urinare. Se întâlneşte mai ales la femei. 


D&C 
Dilataţie şi chiuretaj - lărgirea deschiderii uterului şi raclarea învelişului. 


PARTUM 
Naşterea unui copil. 


DES 
Un hormon puternic, prezent în pilula "dimineţii după ce s-a făcut sex". 


DILATATOR 
Un instrument folosit la lărgirea unei deschideri, cum ar fi speculum, folosit la dilatarea vaginului la controlul pelvian. 


DNA 
Acid dezoxiribonucleic, (ADN), o moleculă de dimensiuni mari care alcătuieşte cromozomii unei celule şi poartă informaţia genetică. 


DISFUNCȚIE 
În termeni sexuali, disfuncţiile sunt fie fizice, fie probleme psihice care împiedică o persoană să se bucure pe deplin de sexualitatea ei. 


DISMENOREE 
Durerea asociată cu menstruaţia, numită în mod obişnuit crampă. 


DISPAREUNIA 
O stare în care muşchii vaginali se contractă involuntar, făcând ca actul sexual să fie dureros. 


ESTOMPARE 
În timpul travaliului, scurtarea colului uterin şi subţierea pereţilor săi în timpul naşterii. 


OVUL 
O celulă feminină produsă în ovare. Când se uneşte cu spermatozoidul masculin, se va dezvolta într-un embrion. 


TESTUL ELISA 
Un test serologic imuno-enzimatic pentru a determina, între altele, prezenţa anticorpilor anti-HIV. 


SISTEM ENDOCRIN 
Sistemul de glande care secretă hormoni direct în sânge. Include şi testiculele care secretă testosteron, ovarele care secretă estrogen. 


LOGODNĂ 
Perioada dintre acceptarea căsătoriei de către un cuplu şi nuntă. 


EPIDIDIM 
Tub lung, contorsionat, de pe suprafaţa testiculelor, în care se depozitează sperma. 


EUNUC 
Un bărbat căruia i s-au extirpat testiculele. 


FANTEZIE 
Fantezie sexuală înseamnă să-ţi imaginezi scene sau evenimente legate de sex sau o legătură amoroasă care nu se realizează niciodată. 


FEMINISM 
O filozofie socio-politică care susţine că dreptul legal, social, politic, economic şi sexual al femeii trebuie să fie egal cu al bărbatului. 


PERIOADĂ FERTILĂ 


Momentul din timpul ciclului menstrual al unei femei când poate rămâne gravidă. 


FERTILIZARE 

Unirea gameţilor masculini şi feminini (spermatozoidul şi ovulul). E cunoscut de asemenea drept momentul procreării. 
FIMBRIA 

Marginea în formă de deget a trompei uterine din capătul ovarian. Fimbria ghidează ovulul în trompă, unde poate fi fertilizat. 
PREPUȚ 

Un pliu liber al pielii care acoperă glandul penisului, la bărbat, sau clitorisul la femeie. 

SĂRUT FRANȚUZESC 

Un sărut în care o parte a limbii partenerului pătrunde în gura celuilalt. 

FRENULUM 

Repliu cutanat al penisului, situat in partea inferioara a acestuia. 

FRIGIDITATE 

Un termen care se aplica odată oamenilor care-şi inhibă dorinţa sexuală. 

GAMET 

O celulă care funcţionează în timpul fertilizării: ovulul sau spermatozoidul. 

POPONAR 

Homosexual. 


MIŞCARE DE ELIBERARE A HOMOSEXUALILOR 
Mişcarea politică care cere drepturi egale pentru homosexuali şi lesbiene. 


GENE 
Unităţi fizice care determină caracteristicile moştenite ale unui individ. 


CONSILIERE GENETICĂ 
Înseamnă să discuţi cu viitori părinţi bolile sau malformaţiile congenitale care ar putea fi moştenite de copil. 


ORGANE GENITALE 
Organe sexuale. 


CELULE GERMINATIVE 
Celulele reproductive ale unui organism: ovarul şi sperma. 


GESTAȚIE 
Perioada dintre fertilizarea ovulului şi naştere. La oameni, perioada medie e de 266 zile. 


NODUL GLANDULAR 
Capul conic al penisului la bărbaţi sau vârful clitorisului la femei. 


GONADE 
Glande care eliberează gameţi, cum ar fi ovarele sau testiculele. 


ZONA INGHINALĂ 
Zona în care abdomenul se uneşte cu coapsele. 


TERAPIE DE GRUP 


Tratamentul disfuncţiilor psihologice sau sexuale în care un grup de oameni se concentrează asupra unei anumite probleme şi o discută 


cu un terapeut calificat. 


GINECOLOG 
Medic specializat în acea ramură a medicinii care se ocupă de sistemul reproductiv al femeii. 


GINECOMASTIE 
O creştere in dimensiuni temporară şi anormală a unuia sau a ambilor sâni la bărbaţi. Afectează în general băieţii, la pubertate. 


CĂLDURI 
Perioada de ovulaţie a unei femele. Nu se regăseşte la oameni. 


HEDONISM 


Un set de valori care pun accentul pe plăcerea sexuală în raport cu constrângerile morale. 


PAPILOVIRUSUL UMAN 
Un virus care cauzează negi, unii fiind transmisibili prin contact sexual. 


HIPOXIFILIE 
Excitare sexuală provocată de lipsa de oxigen. 


HISTERECTOMIE 
Îndepărtarea chirurgicală a uterului. 


HISTEROTOMIE 
Un gen de avort în care fătul e îndepărtat chirurgical, prin incizarea uterului. 


COPIL NEELGITIM 
Un copil născut în afara căsătoriei. 


IMPLANTARE 
Fixarea ovulului fertilizat în peretele uterin. 


INCUBATOR 
Un aparat medical folosit pentru a furniza un mediu controlat unui copil prematur. 


AVORT PROVOCAT 
Un avort provocat prin mijloace artificiale. 


INFERTILITATE 


Incapacitatea de a rămâne gravidă. 


INTERSEXUALITATE 
O stare intermediată în care o persoană posedă caracteristici masculine şi feminine în diverse proporţii. 


SARCOMUL KAPOSI 
Un tip de cancer care îi afectează, în general, pe bolnavii de SIDA. 


LABIE 
Cele două pliuri de piele care formează marginile exterioare şi interioare sau "buzele" vaginului. 


TRAVALIU 
Naşterea unui copil. 


METODA LEBOYER 
Tehnica naşterii fără dureri. 


POZIȚIE LITOTOMICĂ 
Poziţia unei femei la controlul pelvian. Femeia stă întinsă pe spate, cu genunchii îndoiţi şi tălpile sprijinite pe nişte suporţi. 


LIMFOGRANULOM VENERIC 
O boală transmisă sexual, provocată de chlamydia trachomatis, care provoacă tumefierea nodulilor limfatici din zona inghinală. 


MADAMĂ 
O femeie care conduce un bordel. 


MISOGINISM 
Atitudinea unor bărbaţi care consideră că masculii sunt superiori femelelor. 


GLANDĂ MAMARĂ 
Sânul feminin. 


MAMOPLASTIE 
Modificarea chirurgicală a formei sânului. 


CONSILIERE MARITALĂ 
Un gen de consiliere în care se iau în considerare toţi factorii implicaţi în căsătorie. 


MASAJ 
Atingerea ţesuturilor ca să se refacă sau ca să se provoace plăcere. 


Celula germinativă feminină. 


MENARHĂ 
Prima menstruaţie a unei femei. PROXENET 
Peşte. 
MENSTRE 
Scurgerea normală de sânge şi celule uterine care are loc în timpul menstruației. PEDERASTRIE 
Activitate sexuală cu băieţi mici ca vârstă. 
MINI-PILULĂ 
Pilulă orală de contracepţie care nu conţine estrogeni. PEDOFILIE 
Activitate sexuală cu copii, indiferent de sex. 
AMANTĂ 
O femeie care e partenera sexuală şi prietena unui bărbat însurat. "CURIOSUL" 
Cineva care simte plăcere sexuală urmărind pe furiş alte persoane care se dezbracă sau fac sex. Voyeurist. 
MITTELSCHMERZ 
Durere resimţită în partea inferioară a abdomenului. E provocată de ovulaţie. PELVIS 
Partea inferioară a trunchiului, formată din cercul în formă de bazin al oaselor pelviene. 
MONITRICE 
Un îndrumător în timpul naşterii, specializat în metoda Lamaze. IMPLANT PENIAN 
Proteză introdusă în penisul unui bărbat incapabil să aibă erecţii. 
MONOGAMIE 
Căsătoria dintre un singur bărbat şi o singură femeie. PENIS CAPTIVUS 
Penis blocat în vagin în timpul contactului sexual. 
MUNTELE PUBIAN 
La femei, ridicătura de ţesut adipos care acoperă osul pubian. PERINEU 


Zona dintre anus şi organele genitale interne: vaginul la femei şi scrotul la bărbaţi. 
PILULA "DIMINEȚII DE DUPĂ" 


O metodă de contracepţie care presupune să iei o pilulă cu o mare doză de estrogeni la 72 ore de la contactul sexual. Din cauza riscurilor PERVERSIUNE 

pe care le implică, se administrează doar în caz de viol sau incest. Comportamentul sau practicile sexuale care se abat de la normal. 

GREŢURI MATINALE PERVERS 

Greţurile pe care le au femeile în primul trimestru de sarcină, în general dimineaţa. O persoană care practică perversiuni. 

NARCISISM INSTRUMENT DE BLOCARE 

Iubirea sau dorinţa sexuală manifestată faţă de propria persoană. Un instrument introdus în vagin. Diafragma, care funcţionează ca barieră contraceptivă, e un astfel de instrument. 

BURIC MÂNGÂIERI 

Zona abdomenului în care cordonul ombilical se uneşte cu fătul. Activitate sexuală, practicată mai ales de tineri, care implică săruturi lungi, atingerea zonelor erogene, uneori inclusiv a organelor 
genitale. Deşi poate aduce la orgasm ambii parteneri, nu include contactul sexual. 

ÎMBRĂȚIŞARE 

O formă de exprimare sexuală şi emoţională în care cuplul mai mult se sărută şi se îmbrăţişează, încolăcindu-şi braţele unul de gâtul FALUS 

celuilalt. Penis, de la cuvântul grecesc phallos. 

NECROFILIE FIMOZĂ 

Plăcerea sexuală provocată de vederea ori contactul cu un cadavru. Strâmtorare a prepuţului penisului, aşa încât nu poate fi tras pentru dezgolirea vârfului. 

MICȚIUNI NOCTURNE PEŞTE 

Ejaculare în timpul somnului. Bărbat care trăieşte din câştigurile uneia sau mai multor prostituate. 

URETRITĂ NEGONOCOCICĂ IUBIRE PLATONICĂ 

O infecţie a uretrei provocată de alţi agenţi infecţioşi decât gonococul. O prietenie între doi oameni care nu sunt rude şi care nu implică o legătură sexuală. 

OBSTETRICĂ TEHNICI DE SATISFACŢIE SEXUALĂ 

Ramura medicinii care se ocupă de graviditate, travaliu şi naştere. Activităţi erotice, altele decât contactul sexual, care te satisfac fizic. 

OLIGOSEPRMIE POLIANDRIE 

Lipsa spermatozoizilor la ejaculare. Căsătoria dintre o femeie şi doi sau mai mulţi bărbaţi. 

CĂSĂTORIE DESCHISĂ POLIGAMIE 

O căsătorie în care amândoi partenerii sunt liberi să aibă relaţii sexuale cu alte persoane. Căsătoria dintre un partener de un sex şi doi sau mulţi de sex opus. Se referă, în general, la căsătoriile în care există mai multe soții. 

ORGIE POLIGENIE 

Un act sexual între mai mulţi oameni. Căsătoria dintre un bărbat şi mai multe femei. 

OVULAȚIE POTENȚĂ 

Eliberarea unui ovul din ovar. Abilitatea unui bărbat de a avea erecţie şi ejaculare. 


OVUL CONSILIERE PREMARITALĂ 


Să discuţi despre intenţia de a te căsători cu un specialist în consiliere. Unele religii impun ca viitori soţi să discute despre căsătorie cu un 
consilier sau conducător religios. 


SEX PREMARITAL 
Sex între doi oameni necăsătoriți; se referă uneori la perioada în care cei doi hotărăsc să se căsătorească. 


NAŞTERE PREMATURĂ 
Naşterea unui copil înainte de termen. 


EJACULARE PREMATURĂ 
O disfuncţie sexuală în care bărbatul ejaculează înainte să vrea, de obicei la scurt timp după ce pătrunde în vagin. 


ÎNGRIJIRE PRENATALĂ 
Tehnici de îngrijire a să! 


urmate de o femeie gravidă, ca să aibă un copi 


PRIAPISM 
O disfuncţie sexuală în care penisul rămâne prea mult în erecţie. 


CARACTERISTICI SEXUALE PRIMARE 
Organele sexuale masculine şi feminine, aşa cum apar la copii, înainte de pubertate. 


PROMISCUITATE 
Să ai relaţii sexuale cu mai mulţi parteneri într-o perioadă scurtă de timp. 


PROFILACTIC 
Care împiedică apariţia sau răspândirea unei boli. 


PSIHOSEXUAL 
Relativ la aspectele mentale şi emoţionale ale sexului. 


DEZVOLTARE PSIHOSEXUALĂ 
Cele cinci etape pe care trebuie să le parcurgă o persoană ca să ajungă la maturitate sexuală, conform părerii lui Freud. 


PĂR PUBIAN 
Părul care a apare la pubertate în jurul organelor genitale. E una din caracteristicile sexuale secundare. 


PUDENDUM 
Organe genitale externe. 


PRIMA MIŞCARE 
Prima mişcare a fătului simțită de mamă. 


RECT 
Porțiunea terminală a intestinului gros, înainte de orificiul anal. 


PERIOADĂ REFRACTARĂ 
Perioadă după orgasm, în care bărbatul nu răspunde la stimularea sexuală. 


SISTEM REPRODUCTIV 
Glandele şi organele sexuale masculine şi feminine care sunt implicate în procesul procreării. 


EJACULARE ÎNTÂRZIATĂ 
Stare în care bărbatul nu poate să ejaculeze în vaginul femeii nici după lungi perioade de contact sexual. 


EJACULARE RETROGRADĂ 
Ejaculare prin care sperma ajunge retrograd în vezica urinară, în loc să se elimine prin uretră. 


METODA CALENDARULUI 
O metodă naturală de contracepţie care se bazează pe regularitatea ciclului menstrual, pentru a stabili în ce zilele trebuie să evite 
contactul sexual neprotejat. 


DREPTUL LA VIAŢĂ 
Mişcarea politică împotriva legalizării avortului. 


PERIOADĂ SIGURĂ 
Perioada ciclului menstrual în care femeia poate avea contact sexual neprotejat, fără să existe riscul să rămână gravidă. 


AVORT SALIN 
Un tip de avort indus în care se injectează o soluţie salină în lichidul amniotic, care ucide fătul şi declanşează travaliul. 


SERVEŢEL SANITAR 
Pansament folosit de femei pentru a absoarbe sângele menstrual. 


SCABIE (RÂIE) 
O boală contagioasă provocată de un parazit. Se poate transmite prin sex. 


SCROT 
Tegumentul care susţine testiculele. 


CARACTERISTICI SEXUALE SECUNDARE 
Caracteristicile fizice care apar la pubertate şi care deosebesc adulţii de copii, cum ar fi păr pubian, păr axilar şi sânii. 


SEDUCȚIE 
Convingerea cuiva să facă un lucru pe care nu-l doreşte. 


AUTO-SATISFACȚIE 
Masturbare. 


VEZICULE SEMINALE 
Două mici pungi localizate în spatele prostatei. Eliberează lichid seminal la ejaculare. 


SENZUAL 
Să te laşi în voia simţurilor, mai ales a plăcerii sexuale. 


OPERAȚIE DE SCHIMBARE A SEXULUI 
O operaţie prin care un transsexual adoptă fizic celălalt sex. 


DISCRIMINARE SEXUALĂ 
Tratament inegal al unei persoane din cauza sexului căruia îi aparţine. 


ÎMBUJORARE SEXUALĂ 
Reacţie vasoconstrictoare care provoacă înroşirea pielii în timpul unui contact la o excitare sexuală maximă. 


ORGANE SEXUALE 
Părţile corpului implicate în actul sexual: penisul la bărbaţi şi vaginul la femei. 


DORINȚĂ SEXUALĂ 
Imboldul sau dorinţa de a avea activitate sexuală. Se mai numeşte şi imbold sexual. 


HĂRȚUIRE SEXUALĂ 
Orice gen de avans sexual verbal sau fizic care continuă după ce a fost respins iniţial. 


ISTORIE SEXUALĂ 
Informaţiile luate de un terapeut sexual despre viaţa sexuală a unei persoane. 


IDENTITATE SEXUALĂ 
Senzaţia de acceptare a unei persoane că e femeie sau bărbat. 


ORIENTARE SEXUALĂ 
Preferinţa sexuală manifestată faţă de cineva, pentru a întreţine o relaţie hetero, homo sau bisexuală. 


SISTEMUL RĂSPUNSULUI SEXUAL 
Părţile corpului implicate în sexualitatea umană. 


SEXUALITATE 
Exprimarea naturii sexuale a cuiva, fie că e bărbat sau femeie. 


SMEGMA 
Substanţa cu aspect brânzos care se acumulează sub prepuţul unui penis necircumcizat sau sub pielea clitorisului. 


SODOMIE 
Un termen folosit pentru a descrie acte sexuale contra naturii. 


SPERMATOGENEZĂ 


Procesul prin care se creează spermatozoizii în testicule. 


SPERMICID 
Substanţă care ucide spermatozoizii. 


AVORT SPONTAN 
Pierderea sarcinii. 


VIOL STATUTAR 
Relaţia sexuală cu o femeie minoră. Nu contează acordul ei. 
E considerat un delict. 


STERILITATE 
La bărbaţi, incapacitatea de a fecunda o femeie. La femei, incapacitatea de a rămâne gravidă. 


TEHNICA DE OPRIRE-PORNIRE 
Metodă recomandată de terapeuţii sexuali pentru vindecarea ejaculării premature. 


METODA ABSORBȚIEI 
Metodă de avort în care se foloseşte absorbţia pentru scoaterea embrionului. 


TEHNICA SIMPTOTERMICĂ 
O metodă contraceptivă care combină diverse metode folosite în planificarea familială naturală. 


TABU 
Intangibil, fie că ţine de credinţa religioasă, fie de gust. 


TAMPON 
Un mic cilindru absorbant introdus în vagin ca să absoarbă sângele menstrual. 


SEX TELEFONIC 
Comunicarea de material erotic prin telefon, pentru a excita şi a provoca orgasm. 


COPII ÎN EPRUBETĂ 
Un copil creat prin fertilizare in-vitro. 


TRAVESTIT 


Persoană care poartă hainele sexului opus. cineva, în general un bărbat, care obţine plăcere sexuală îmbrăcându-se ca persoanele sexului 


opus. 


TRICHOMONAS 
Un agent infecțios. Se poate transmite sexual. 


LEGAREA TROMPELOR 
O metodă de sterilizare feminină în care se taie trompele ovariene. 


SARCINĂ EXTRAUTERINĂ 
Sarcină ectopică în care ovul fertilizat s-a implantat în altă zonă decât endometrul uterin. 


ULTRASONOGRAFIA 


O metodă de investigaţie a organelor interne fără efecte secundare, folosită pentru vizualizarea evoluţiei sarcinii, între altele. 


CORDON OMBILICAL 
Un cordon care uneşte placenta de copil, asigurând hrănirea lui, oxigenul şi îndepărtarea produselor reziduale. 


TESTICULE NECOBORÂTE 
Testicule care n-au coborât în scrot. 


UNISEX 
O manieră de a te îmbrăca şi un stil care poate fi adoptat de ambele sexe. 


CONTRA NATURII 
Un termen neştiinţific aplicat comportamentului sexual care se abate de la normă. 


URETRĂ 
Tubul prin care trece urina din vezică. La bărbaţi transportă şi sperma. 


TRACT URINAR 
Traseul urmat de urină din rinichi, prin uretere în vezică şi în uretră. 


UROLOG 
Medic specializat în afecțiunile tractului urinar la ambele sexe. În cazul bărbaţilor, se ocupă şi tractul genital. 


UROFILIE 
Excitare sexuală provocată de contactul cu urina. 


ASPIRAȚIE ÎN VID 
Cea mai obişnuită metodă de avort, în care se absoarbe conţinutul uterului, inclusiv embrionul. 


ORGASM VAGINAL 
Un orgasm limitat la vagin. Existenţa sa e controversată. 


VAGINISM 
O stare în care muşchii vaginului se contractă involuntar, făcând actul sexual dureros sau imposibil. 


VAS PURTĂTOR 
Vasele care transportă sperma din testicule în uretră. 


VASOCONGESTIE 
Intensificarea fluxului sanguin în ţesuturi, făcându-le să se umfle; cauza erecţiei. 


BOALĂ VENERICĂ 
Boală transmisă sexual. 


VIABILITATE 
Momentul în care fătul care nu a ajuns la termen poate supravieţui în afara uterului cu îngrijirea medicală corespunzătoare. 


METODA RETRAGERII 
O metodă contraceptivă în care bărbatul scoate penisul din vagin înainte să ejaculeze. 


ZIGOT 
Celula unică rezultată din fertilizarea unui ovul de către un spermatozoid. 

1. IUBIREA 


Numai cînd e în comuniune sufletească cu altul, omul nu e singur. 
D. Stăniloae 


Cînd imaginaţia se opreşte, s-a stins iubirea. 
D. Stăniloae 


— Mă întreb de ce mă iubeşti ! Frumos nu sînt, nici prea puternic, avere nu am, şi nici cine ştie ce pagal... 
— Prostule ! Stinge lumina ! 
M. Carandino 


e Afectivitatea este ansamblul proceselor, stărilor şi relaţiilor emoţionale sau afective care însoțesc faptul 
trăit (subiectiv), manifestat prin plăcere — concordanţă — sau neplăcere — discordanţă între motivațiile interne şi 
derularea eveni- evenimentelor obiective externe. Ea are o bază neurofiziologică şi cuprinde emoțiile, 
sentimentele şi pasiunile. 

Din amalgamarea proceselor subcorticale cu cele rezultate din desfăşurarea vieţii individului, prin 
condiţionare-învăţare, se conturează personalitatea sub aspect afectiv. 

Despre afectivitate se poate vorbi doar sub aspect fenomenologic. 

e Sentimentul este o manifestare a trăirii afective, de relativă stabilitate, ce reflectă îndeosebi reacţiile cu 
mediul exterior. Stabilitatea şi durata lui este rela- tiv mare şi are întotdeauna un sens. 

e Emoţia denumeşte reacţia afectivă puternică, de durată relativ scurtă, ce urmează unei situaţii care 
impresionează puternic prin consecinţe (mai ales ime- imediate), insolit şi bruscheţe. Ea este însoţită de o 
bulversare afectivă şi fizio- logică a cărei amploare şi capacitate de control este în funcţie de individ şi cir- 
circumstanţe. 

Emoţiile îşi au originea în sistemul nervos vegetativ, iar glandele endocrine au un rol fundamental în geneza 
şi desfăşurarea lor. 

e Pasiunea este starea afectivă de o deosebită amplitudine şi durabilitate, în care persoana prezintă o amplă 
angajare şi participare raţională pentru cineva sau pentru ceva. 

e Tandreţea este manifestarea serafică de ataşament afectiv, cu note de curtoazie şi fără nimic senzual 
în ea. Între bărbat şi femeie, tandreţea este un preambul al relaţiei de dragoste. 

Amploarea manifestării tandreţei este legată de reacţia de acceptare şi întreţinere adecvată a persoanei ce o 
receptează. 
e Tandreţea mijloceşte reuşita relaţiei sexuale şi afective. Cînd senzualitatea depăşeşte tandreţea, nereuşita 
relaţiei devine probabilă, iar cînd tandreţea estompează senzualitatea, reuşita relaţiei este foarte probabilă. 

e Deosebirea între iubire şi dragoste. În accepțiunea curentă nu se face o deosebire între iubire şi dragoste, 
dar, principial, ea există. 

Simţămîntul de iubire nu implică simţurile, este necondiţionat (dar motivat) şi se poate manifesta numai față 
de elemente cu care este posibilă o unitate deplină (Chiar dacă, obiectiv, motivaţia este imprecisă). Din acest 
motiv, iubirea poate fi numai pentru ceea ce ar face parte (împlinire sau desprindere) din fiinţa fizică şi 
spirituală proprie: părinţii biologici şi spirituali, descendenţi, o persoană de sex opus şi pentru Dumnezeu 
(iubirea este omenescul). 

Simţămîntul de dragoste presupune plăcere, are motivaţie clară şi se poate manifesta faţă de aproape orice 
oferă un beneficiu: prieten, autoturism, sexualitate, partener, flori etc. 

* Erotismul defineşte ansamblul de gesturi, trăiri, atitudini, comunicări verbale şi non-verbale cu semnificaţie 
afectiv sexuală în relaţia dintre bărbat și femeie. 


e Iubirea erotică. Simplificînd la maximum, se poate afirma că ea este o nuanţă a sentimentului de iubire, 
exprimînd fuziunea dintre plăcerea afectivă şi cea senzuală. 
Caracteristicile iubirii erotice sînt expresia maturizării psihoafective, sexuale şi relaţionale. 
e Scopul primordial al iubirii erotice este de a fixa cuplul bărbat-femeie, cel puţin pe perioada de creştere a 
copiilor, iar în secundar de a diminua rivalitatea, agresivitatea, contrastele şi intoleranța dintre ei. 
istemul de reglaj şi control al constituirii şi expresiei iubirii erotice este exercitat de mediul sociocultural şi 
sistemul nervos vegetativ în armonie cu glandele endocrine. 
Expresia iubirii erotice constă mai ales în starea de tensiune intimă (cu tendință de descărcare prin 

intermediul partenerului), conştientizată mai mult sau mai puţin. 
e Factori ce determină sau influențează constituirea iubirii erotice: starea bună de sănătate; // vîrsta 
posibilităţii susţinerii unor relaţii sexuale; // conformaţia trupească agreabilă; // un minim de senzualitate la 
femeie; // echilibrul hormonal (tulburările hormonale determină scăderea amplă a capacităţii de rezonanță 
afectivă); // capacitatea de autosugestionare şi sugestibilitate („lesne crede omul ceea ce doreşte...”); // 
disponibilitatea conjuncturală de investire afectivă; // maturitatea (doar persoana matură doreşte mai mult să 
iubească, decît să fie iubită); // confortul material; // traversarea unei perioade de abstinenţă sexuală (ea creşte 
substanţial vulnerabilitatea şi disponibilitatea la îndrăgostire); // aptitudinea de a iubi şi mai puţin faptul de a 
avea reale calităţi pentru a fi iubit; // posibilitatea de „depersonalizare,” parţială (stare în care se acceptă şi 
altceva decît ceea ce este persoana pentru ea însăşi); // sexualizarea normală; // imaginaţia şi fantezia (prin 
procesul de idealizare-îndrăgostire se „găsesc” la persoana adorată calităţile dorite, rămînînd în acelaşi timp 
puţină atenţie şi reactivitate la particularităţile ei negative); // mediul sărac în posibilitatea stabilirii unor 
contacte cu persoane de sex opus, corespunzătoare (cu cît ele sînt mai puţine, îndrăgostirea este mai facilă, mai 
puţin selectivă, mai rapidă şi mai puţin pretențioasă); // disponibilitatea de timp liber (ea permite exacerbarea 
imaginaţiei, expunerea şi căutarea); // momentele de dificultate afectivă, cînd cel ce oferă o mică doză de sprijin 
afectiv este imediat supraevaluat şi investit afectiv; // calitatea impulsurilor ce derivă din caracterele sexuale 
secundare (la bărbat dorinţa de a poseda, supune, cuceri, ocroti, iar la femeie de a fi ocrotită, preţuită, posedată, 
disputată); // prezenţa mereu dominantă în cîmpul conştiinţei a unei persoane simpatizate; // iubirea arătată de o 
persoană agreată, de la care, prin contagiune emoţională, se „aprinde“ apoi propriul sentiment de iubire; // 
prezenţa îndelungată în proximitate a unei persoane de sex opus ce trezeşte simţăminte de confort, prietenie, 
simpatie, plus o situaţie catalizatoare ce declanşează polarizarea afectivă deplină; // relaţia de schimb (adesea 
neconştientizată) prin care se oferă prestigiu, confort material, satisfacţie sexuală, ajutor profesional, bani, 
dragoste, copii etc.; // disponibilitatea pentru concesii (a fi dispus la un comportament în concordanţă cu dorința 
partenerului de sex opus); // posibilitatea de transfer (inconştient) în persoana vizată a necesităţilor şi 
satisfacţiilor afective de tip infantil (bărbatul de a fi îngrijit de femeie ca de o mamă, iar femeia, de partener ca 
de un tată); // simpatia şi admiraţia; // recunoştinţa şi respectul; // micile despărţiri şi revederi în timp, între două 
persoane ce se simpatizează („nu întotdeauna poţi adora ceea ce vezi zilnic...”). 
e Selecţia partenerului pentru iubire erotică este un amalgam de instinct (prin instinctul sexual) şi rațiune (ca 
nefiind absolut „oarbă”, ci integrată în relaţiile de interes, schimb şi împlinire), într-o proporţie specifică 
fiecărui individ, situaţii (de exemplu, proximitatea unei persoane de sex opus şi puţinătatea candidaţilor 
potenţiali, scad exigenţa selecţiei), vîrstă (în adolescenţă selecţia este instinctivă, puţin laborioasă, iar la 
maturitate iubirea erotică nu se mai acordă oricui, oricînd şi oricît), sex (bărbaţii selectează şi aleg doar aparent, 
ei fiind de fapt aleşi...), experienţă, cultură etc. 
e Forme de expresie somatică şi psihologică a trăirii iubirii erotice. Sub aspect somatic, mai ales în faza de 
îndrăgostire, iubirea erotică se poate obiectiva prin: conjunctive umede, salivaţie abundentă, respiraţie 
accelerată, tahicardie, relaxarea contracţiilor intestinale, bufeuri de căldură, instabilitate motorie (neliniște). 

Sub aspect psihologic, iubirea erotică este evidenţiată prin: simţămîntul de împlinire deplină, întrerupt de 
căutări şi regăsiri; // comunicare telepatică amplificată; // simţămîntul partenerilor de a-şi fi suficienţi unul 


iubire ce-i leagă; // extaz şi euforie, întrerupte spontan de depresie, durere şi lacrimi nemotivate, de contraste 
(senzualitate şi răceală, certuri şi împăcări etc.), căutate şi dorite inconştient. 


Fațada expresivă a iubirii erotice este diversă, cu mari deosebiri de la un individ la altul, de la o vîrstă la alta, 
de la o etapă la alta în evoluţia ei, de la o experienţă la alta şi în funcţie de sex. 
e Factorii de care depinde intensitatea iubirii erotice: starea de sănătate, echilibrul hormonal, succese la sexul 
opus, vîrstă, experienţă afectivă şi sexuală, imaginaţie şi fantezie, caracteristici ereditare, vitalitate, partener, 
abilitate în cultivarea sentimentului, frecvenţa contactelor sexuale, condiţii de viaţă, succes în viaţă. 
e Iubirea suferă o uzură accelerată, cînd: s-a constituit pe prea multe iluzii şi interese; // partenerii s-au arătat, 
excesiv de mult, altfel de cum sînt cu adevărat; // tipul de personalitate are ca specific sentimentele superficiale 
şi trecătoare; // confortul material este foarte scăzut; // tandreţea este mincinoasă, voit exagerată; // imaginea 
reală nu coincide cu cea visată, dorită anticipat şi văzută astfel la începutul relaţiei; // există o discrepanţă mare 
între nivelul de instruire al partenerilor; // unul sau ambii parteneri prezintă imaturitate afectivă; // sentimentul 
se sprijină excesiv de mult pe plăcerea sexuală; // nu se acordă scurte perioade de odihnă emoţională; // se fac 
concesii cu scopul expres al înduplecării, cuceririi, cîştigării simpatiei sau reţinerii. 
e Valenţele pozitive ale iubirii erotice. Iubirea erotică poate cauza: modelarea, acomodarea şi încrederea 
reciprocă; // accentuarea dorinţei de a răspunde prompt la nevoile celuilalt; // diminuarea jenei şi a pudorii 
interrelaţionale; // accentuarea comunicării şi înţelegerii; // corectarea şi modelarea fără umilire; // amplă 
generozitate, bunăvoință şi amabilitate; // mărirea toleranţei şi dispoziţiei la schimbarea propriilor evaluări, 
atitudini şi opinii; // creşterea vitalităţii (îndeosebi ca urmare a modificărilor hormonale); // accentuarea 
maturității; // amplă mobilizare a energiei în scop creativ; // diminuarea egoismului şi orgoliului; // potenţarea 
cunoaşterii interindividuale şi a celei de sine; // satisfacția înlăturării singurătăţii (respectiv a blamului social); // 
siguranță de sine (atunci cînd cineva se interesează şi are grijă de noi, ne simţim mai importanţi); // 
responsabilitate; // facilitarea siguranţei sociale, materiale, fizice şi sexuale; // prestanţă socială; // sănătate 
mintală, sexuală, corporală şi socială; // diminuarea agresivităţii şi violenţei (îndeosebi, sexuale); // accentuarea 
calităţilor şi diminuarea defectelor. 
e Inconvenientele iubirii erotice. Iubirea erotică, fiind o stare emoţională, poate induce: îngustarea cîmpului 
conştienţei şi realităţii, deci falsificarea aprecierii logice a situaţiei; // limitarea inteligenţei la justificare şi deloc 
la stăpînirea şi înţelegerea situaţiei; // supraestimarea calităţilor şi toleranță excesivă a defectelor partenerului; // 
absorbţia atenţiei în măsură excesivă de către persoana iubită, ceea ce poate genera imprudenţă, diminuarea 
simțului critic, tentaţia de a satisface toate capriciile persoanei iubite etc.; // disponibilitate excesivă la supunere 
şi subordonare cu devoțiune celui iubit, şi astfel ivirea posibilităţii de a fi exploatat de el sau de o terță persoană; 
/| idealizare excesivă; // credinţa că totul este cu putință; // proliferarea primejdioasă a imaginaţiei şi fanteziei, în 
general. 
e Protejarea iubirii erotice. Iubirea erotică, nefiind o realizare definitivă, pretinde un sprijin permanent ce 
constă din: abstinenţă sexuală periodică; // preocupare de consolidare a sentimentului, după tensiuni şi conflicte 
oarecare; // comunicare amplă, continuă, eficientă; // preocupare pentru menţinerea calităţilor proprii, ce atrag 
partenerul; // cultivarea armoniei sexuale; // preocupare de celălalt, fără neglijarea propriei persoane; // justă 
apreciere a celuilalt; // disponibilitate la compromis în dispute diverse; // respect reciproc, inclusiv verbal; // 
stăpînire de sine; // solicitudine şi altruism continuu; // delimitarea şi îndeplinirea deplină a comportamentului 
specific de sex; // preocupare de adaptare a sentimentului la realitatea momentului; // luciditate şi analiză, apoi 
acţiune şi exprimare; // preocupare de menţinere a unei sănătăţi cît mai bune şi a unui fizic cît mai plăcut; // 
cultivarea senzualităţii şi atractivităţii seducătoare; // preocupare continuă de a iubi şi de a inspira iubire, 
deopotrivă; // a nu pretinde egalitate între investirea şi profitul afectiv; // încercarea realizării fericirii proprii pe 
seama fericirii partenerului, dar nu în exclusivitate; // luptă pentru trezirea iubirii celuilalt şi nu pretinzînd 
iubirea lui; // alternarea pornirilor pătimaşe, cu temperanţă (iubirea care se oferă permanent nu mai e, după un 
timp, remarcată, sesizată — prea multă ofertă eliminînd cererea, căutarea, lupta, valoarea); // seriozitate, dar nu 
prin uciderea umorului, care este un liant afectiv puternic, ci prin convieţuirea cu el; // evitarea insistențelor şi 
pretențiilor inoportune sau absurde, ce obosesc, alungă, irită; // neconsiderarea partenerului ca fiind definitiv 
cucerit; // rezolvarea imediată şi pe deplin a oricăror probleme şi neînţelegeri afective sau sexuale; // cultivarea 
empatiei; // exprimarea complimentelor cu generozitate; // răspuns cu promptitudine la fiecare gest de 
tandreţe; // cumpătare în exprimarea sentimentului (exagerarea poate induce răsfăţul şi încrederea exagerată, ce 
ucid apoi, prin greşeală, iubirea); // preocupare de a satisface sexual şi afectiv, deopotrivă; // cultivarea noului şi 


a emoţiilor pozitive, trăite împreună; // exprimare decentă; // spontaneitate şi sinceritate în dialogul afectiv; // 
evitarea confierii fără nici o reţinere şi rațiune, ori în exces (între adevăr şi minciună se află tăcerea, iar dacă 
confesiunea uşurează, deopotrivă, ea şi subjugă); // gelozie moderată; // oportunitate şi dozare justă în acordarea 
gratificaţiilor şi aplicarea pedepselor. 

e Caracteristicile iubirii erotice la femeie: normal, sentimentul de iubire antrenează disponibilitatea pentru 
susţinerea unor relaţii sexuale (dar nu neapărat şi dorinţă sexuală); // declanşarea iubirii este (relativ) rapidă, iar 
stingerea ei dificilă, pe cînd disponibilitatea sexuală se declanşează cu dificultate şi se stinge cu uşurinţă; // 
sentimentul de iubire erotică potenţează, în mare proporţie, dorinţa maternă; // sentimentul de iubire şi bărbatul 
iubit sînt elemente de mîndrie şi afişaj public; // aparenta „dependenţă” de bărbatul iubit n-o stînjeneşte cu 
nimic; // poate fi şi doar un fenomen de supunere adorată; // induce o totală dăruire de sine în relaţia de iubire 
erotică; // are un mimetism afectiv intensificat; // prezintă o amplă disponibilitate la flexiune modelatoare; la un 
procent mic de femei, a stîrni dragostea bărbaţilor este o pasiune, astfel că în momentul în care bărbatul s-a 
îndrăgostit, „iubirea” lor se stinge; // sentimentul de iubire nu determină o diminuare notabilă a capacităţii de 
calcul analitic a profitului din relaţie; // iubirea o face dispusă să simuleze ceea ce doreşte partenerul, cu 
uşurinţă şi chiar plăcere; // satisfacția îi provine în primul rînd din a fi iubită şi doar apoi din propriul sentiment 
de iubire; // în trăirea acestui sentiment este cu mult mai pragmatică decît bărbatul; // în majoritatea cazurilor, ea 
este cea care determină sau hotărăşte cînd sfirşeşte acest tip de relaţie; // iubirea îi poate fi indusă de iubirea ce-i 
poartă un bărbat, dar nu obligatoriu; // iubirea înşelată sau apusă se transformă cu uşurinţă în ură sau uitare 
deplină; // pretinde să fie: centrul preocupărilor partenerului, răsfăţată, măgulită, preţuită pentru frumuseţe (dar 
nu în exclusivitate), adulată (dar nu idolatrizată), asigurată repetat de iubirea ce i se poartă, emoţionată divers, 
înconjurată de tandreţe şi afecţiune, considerată a fi altfel decît toate celelalte femei; // investeşte cu uşurinţă 
iubire în bărbatul care o fascinează cu personalitatea sa (fizic copleşitor, maniere alese, comportament amabil, 
virilitate evidentă, competenţă sexuală etc.). 

e Caracteristicile iubirii erotice la bărbat: la începutul şi sfîrşitul vieţii erotice, multor bărbaţi (îndeosebi 
intelectuali) li se întîmplă să nu dorească sexual femeia pe care o iubesc, sau să nu poată iubi femeia pe care o 
doresc sexual; // satisfacția îi provine, în primul rînd, din a fi lăsat să iubească femeia şi doar apoi de a fi iubit 
de acea femeie; // iubirea ce i se poartă de către o femeie nedorită îl stînjeneşte şi agasează; // prezintă o tendinţă 
de „ascundere” pentru anturaj a iubirii purtate unei femei, indiferent cine ar fi ea; // adesea are simţămîntul că 
prin iubire şi sexualitate „atîrnă” de femeie şi doar prin rațiune ar reuşi de fapt să o domine cu adevărat; // se 
„aprinde”cu uşurinţă în dorinţa sexuală şi se stinge la fel de uşor după împlinirea ei, iar în iubire se investeşte cu 
reţinere şi se retrage cu mare dificultate; // femeia iubită cîndva continuă să rămînă o „slăbiciune” pentru toată 
viața; // iubirea este însoţită de gelozie şi de sentimentul dureros de a nu poseda deplin şi definitiv femeia; // are 
în orice moment al vieţii o anumită disponibilitate pentru o iubire erotică, afişind în acest sens şi un 
comportament de căutare, supraveghere şi agresivitate, neabdicînd niciodată pe deplin în dorinţa de curtare şi 
posedare a femeii, nici chiar atunci cînd potenţa este diminuată sau stinsă complet; // se ataşează rapid de 
femeia ce-l fascinează cu frumuseţea şi senzualitatea ei; // cînd iubeşte simte sexualitatea ca pe o datorie şi nu 
ca pe o necesitate personală; // trăirea reală a sentimentului de iubire erotică tinde să-i „obtureze” vederea şi să-i 
„paralizeze” raţiunea. 
e Importanţa pentru bărbat a iubirii ce îi poartă femeia, constă în obţinerea echilibrului psihic, sexual şi 
social, respectiv recunoaşterea valorii lui virile şi sociale. 

e Capacitatea de a iubi. O persoană sănătoasă psihosomatic este puţin probabil de a nu avea în decursul vieţii 
un episod de iubire erotică, de o amploare semnificativă. Multor persoane li se întîmplă să nu întîlnească la 
timpul oportun fiinţa de sex opus accesibilă, ce ar putea stîrni şi fixa un sentiment de iubire erotică deplină. Sînt 
şi persoane care din cauze psihologice (adesea moştenite ereditar), fizice, sociale, profesionale, prezintă o 
„anestezie” afectivă şi sexuală, ori o emoţionalitate extrem de instabilă. 

Între cauzele neşansei la îndrăgostire, mai frecvente sînt următoarele: fizic extrem de dizgraţios; // 
îmbătrînire precoce, însoţită de inafectivitate; // dereglări hormonale grave; // impresionabilitate, emoţionalitate, 
sugestibilitate şi imaginaţie în cuantum insuficient; // inhibarea indusă de frica pierderii „libertăţii”; // excesiva 
dragoste de sine; // egoismul exagerat; // unele boli mintale; // alcoolismul; // neconştientizarea faptului că nu te 
poţi iubi cu adevărat, decît prin altul; // educaţia eronată sau excesiv de severă. 


e Posibilitatea iubirii erotice, concomitent, a două persoane de sex opus, este iluzorie. Iubirea erotică reală 
presupune o deplină investire afectivă şi sexuală, într-o proporție mult apropiată de egalitate. Într-o asemenea 
situaţie dispare motivaţia iubirii erotice, concomitent şi pentru altă persoană. Dacă există un dezechilibru amplu 
între satisfacția sexuală şi afectivă resimţită, posibilitatea rîvnirii la o altă persoană devine posibilă şi probabi 
În acest caz nu se mai poate accepta realitatea trăirii unui sentiment de iubire erotică, ci doar îndrăgirea a două 
persoane. 

e Posibilitatea iubirii dintre bărbat şi femeie fără implicarea sexualităţii nu este posibilă, deoarece: instinctiv, 
femeia priveşte în totalitate un bărbat ca pe un bărbat şi acesta nu poate privi femeia altfel decît ca pe o femeie, 
inclusiv cu elementele ei sexuale, chiar dacă împlinirea sexuală poate fi, uneori, inhibată; // iubirea erotică 
însăşi presupune sexualitate, unitate, în nevoia naturii pentru perpetuarea viului. 

e Legătura între iubire şi sexualitate: iubirea dintre bărbat şi femeie nu se poate maturiza în absenţa 
sexualităţii, iar sexualitatea nu poate fi pe deplin satisfăcătoare în absenţa iubirii; // iubirea asigură 
selectivitatea, solidaritatea, fidelitatea, disponibilitatea, cooperarea, toleranța şi compromisul necesar maturizării 
şi desfăşurării eficiente a sexualităţii; // se potenţează reciproc în calitate, intensitate, durabilitate, dar nu se pot 
completa sau suplini reciproc, într-o proporţie satisfăcătoare; // sexualitatea oferă o motivaţie pentru investire 
afectivă într-o persoană de sex opus; // iubirea (nu dragostea !) fără o legătură sexuală este cvasiinutilă, iar 
legătura sexuală fără iubire are mari şanse de a fi regretată la un moment dat (îndeosebi de către femeie); // 
tensiunea sexuală măreşte disponibilitatea afectivă; // excesul de sexualitate reduce armonia afectivă, iar iubirea 
copleșitoare perturbă funcţia sexuală; // iubirea conferă libertate sexuală în sens de liber abandon. 

e Intensitatea iubirii erotice. Elementele comune din trăirea iubirii erotice au aceeaşi intensitate la bărbat şi 
femeie. În ansamblu, intensitatea iubirii erotice comportă mari diferenţe de nuanţă între sexe, ca şi între indivizi 
de acelaşi sex. 

e Raporturi specifice între iubire şi sexualitate la bărbat: poate susţine relaţii sexuale cu femei ce nu-i trezesc 
nici o simpatie afectivă, dar foarte rar poate iubi o femeie ce nu-l atrage şi sexual; // cînd iubeşte foarte intens, 
dorinţa sexuală este temporar inhibată; // cu cît femeia este mai senzuală, „slăbiciunea” afectivă pentru ca este 
mai mare. 

e Raporturi specifice între iubire şi sexualitate la femeie: pentru o sexualitate pe deplin satisfăcătoare, iubirea 
este indispensabilă; // iubirea o face dispusă să suporte insatisfacţia sexuală, dar nu pentru totdeauna; // criza 
elanului afectiv atrage după sine pe cel sexual şi viceversa; // libidoul trezeşte şi amplifică sentimentul de iubire 
într-o măsură mult mai mică decît reuşeşte sentimentul de iubire să amplifice dorinţa sexuală; // dependenţa 
între iubire şi sexualitate este puţin conştientizată; // poate avea orgasm într-un raport sexual cu o persoană 
neagreată, dar intensitatea lui este diminuată, iar satisfacția postcoitală este nulă. 

e Importanţa iubirilor erotice consumate, în trăirea celor următoare. În realizarea şi satisfacția iubirii erotice, 
rolul experienţei trecute este mare, dar nu indispensabil. 

Experiențele amoroase trecute, determină: selectare mai abilă a partenerului; // în funcţie de reuşi 
nereușită, mai multă disponibilitate şi pasiune sau, dimpotrivă, circumspecţie, reticență şi temperanţă; // 
adoptarea unei atitudini vizavi de constatarea marilor deosebiri între indivizi, în ceea ce priveşte potenţialul 
afectiv şi sexual; // evidenţierea necesităţii susţinerii conştiente a sentimentului de iubire erotică; // constatarea 
că iubirea se cere trezită, provocată, şi nu cerşită; // creşterea exigenţei chiar în pofida unui mediu ce nu oferă 
şanse de împlinire superioară; // dificultate în găsirea unui partener care să se apropie de idealul dorit; // mai 
multă prudenţă şi limitare în investirea afectivă; // mai mult discernămînt între ce este, ce trebuie şi ce nu trebuie 
făcut în iubire; // mai accentuată disponibilitate pentru savurarea trăirii prezente, cu tot ce poate ea oferi; // 
punerea accentului pe persoana purtătoare de sex opus şi nu pe sexualitatea acesteia; // abilitate în retragerea 
investiţiei afective, de o manieră cît mai puţin traumatizantă pentru ambii parteneri. 

e Prima iubire nu pretinde şi nu presupune actul sexual. Dacă în cadrul primei iubiri nu survin şi contactele 
sexuale, ea rămîne pentru toată viaţa un reper, o amintire vie, emoţionantă, chiar nostalgică. 

Actul sexual (inoportun) anihilează brutal, adesea, prima iubire, îndeosebi a bărbatului. 
e Momentul optim al debutului contactelor sexuale în relaţia de iubire. Cu cît debutul relaţiilor sexuale se 
amînă mai mult, cu atît legătura de iubire se verifică mai mult, se consolidează, se armonizează şi oferă şanse 
mai mari de satisfacţie şi longevitate. 

Ca în cazul tuturor acţiunilor, şi aici se implică un risc al fiecăruia şi al ambilor. 

Relaţia sexuală pripită inhibă instituirea sentimentului de iubire erotică. 
e Caracteristicile iubirii erotice la adolescenţi: se instituie sub imboldul dorinţei sexuale, dar mai ales al 
repolarizării afective, de la părinţi spre o fiinţă de sex opus; // adesea îndrăgostirea este pentru o fiinţă creată de 
imaginaţie şi în abstract, iar nu pentru o fiinţă percepută concret; // intensitatea sentimentului nu este 
proporţională cu durata lui; // persoana îndrăgită este frecvent schimbată; // este (şi) un proces de confirmare a 
ii, de creştere a încrederii în sine (a valorii proprii) şi de eliminare a anxii /! persoanei şi 
sentimentului îi sînt atribuite calităţi în funcţie de aspiraţia idealistă; // datorită instabilității afective, fascinaţiei, 
imaginaţiei şi idealizării excesive, intensității violente şi capricioase, stîngăciei în exprimare şi trăire, ignorării 
detaliilor, ea este rareori longevivă. 
e Reacţia bărbatului cînd este abandonat de partenera îndrăgită. La bărbaţi, şocul abandonării este la fel de 
violent resimţit ca şi la femeie. Dacă pe plan sexual se consolează rapid, reorientîndu-se, pe plan afectiv este 
marcat negativ pentru o lungă perioadă de timp. 
e Reacţia femeii cînd este abandonată de partenerul îndrăgit. Abandonarea constituie un şoc pentru femeie, iar 
amploarea lui este în strînsă corelaţie cu vîrsta ei, experienţa, succesul la sexul opus, poziţia socială, valoarea 
socială a partenerului. Pe plan sexual se constată o scădere bruscă şi de durată variabilă a libidoului, frustrarea 
sexuală fiind minimă şi doar episodică. Pe plan afectiv este violent marcată, dar pe o perioadă de timp relativ 
scurtă comparativ cu bărbatul aflat în aceeaşi situaţie. 

Singurătatea momentană, nesiguranța afectivă, sexuală, socială şi motivele abandonului sînt temele ce 

acaparează şi stresează femeia într-o astfel de situaţie, pe o durată specifică fiecăreia. 
e Căsătoria (doar) din iubire nu este cea ideală. Motivația acestei realităţi, aparent paradoxale, este 
următoarea: iubirea înseamnă şi idealizare, emoție ameţitoare, dezechilibru afectiv, gîndire obiectivă mult 
estompată, pe cînd căsătoria, ca un act de mare responsabilitate, pretinde luciditatea gîndirii, echilibru afectiv şi 
calm, pentru a putea cîntări toate însuşirile bune şi rele ale partenerului ales, pentru tot restul vieţii; // căsătoria 
din iubire nu survine totdeauna cînd sentimentul a trecut de faza emotivă, s-a maturizat şi temperat, iar 
luciditatea şi raţiunea le dublează îndeaproape; // căsătoria pretinde mai mult decît iubire, care este necesară, dar 
nu şi suficientă; // dragostea schimbă trăsăturile negative, dar numai temporar şi nimic în felul de fond de a fi 
ale fiecărui membru al cuplului; // după ce toate artificiile înșelătoare, mai mult sau mai puţin voit, cad, abia 
atunci se relevă caracterul adevărat al fiecărui partener; // iubirea amplifică impulsul fiecăruia de a arăta ceea ce 
are mai bun la modul ideal, atît pentru satisfacția proprie, cît şi ca un răspuns la dorinţele şi exigenţele celuilalt, 
estompînd defectele şi patimile, astfel încît comportamentul este alterat, mincinos, prefăcut; // în faţa 
dificultăţilor inerente în căsnicie, singură iubirea nu poate face faţă; // partenerul poate fi dorit (inconştient) 
doar pentru că seamănă cu un altul dorit sau idealizat; // iubirea pune excesiv accentul pe calităţi (reale sau/și 
închipuite). 

Căsătoria poate fi o reuşită şi dacă se fondează doar pe preţuire, dragoste, respect şi simpatie reciprocă. 
e Orice disfuncţie sexuală fragilizează iubirea, uneori pînă la completa ei dispariţie. 
* În cuplul conjugal, iubirea poate fi o realitate nu doar o aparenţă. Este real că iubirea erotică în căsnicie, spre 
deosebire de cea din afara ei, pierde mult din romantism, spectacular, pasiune şi entuziasm, dar este în mare 
măsură lucidă, profundă, stabilă şi motivată. 

Cînd iubirea eşuează, căsnicia devine o relaţie de rutină şi obligaţie. 
© Sentimentul de iubire se poate însoţi de ură. Coexistenţa contrariilor se regăseşte şi în iubire, afectivitatea 
fiind ambivalentă. Trăirea simultană şi continuă a acestor sentimente antagoniste se dezvoltă şi evidenţiază 
îndeosebi în psihopatii (schizofrenie, epilepsie, nevroză, sado-masochism etc.). 
e Iubirea se transformă în ură, cînd: este imposibilă suspendarea legăturii afective de o persoană ce 
dezamăgeşte brusc sau progresiv; // partenerul este excesiv de gelos; // partenerul prezintă un comportament 
prefăcut, afectiv sau/şi sexual; // există un conflict între rațiune şi sentiment; // persoana în cauză prezintă o 
boală mintală; // unul dintre parteneri exercită o dominare inacceptabilă; // iubirea este refuzată, neîmplinită, 
pierdută; // există o dorinţă de opoziţie faţă de o iubire excesiv de pătimaşă, obsesivă, copleşitoare, obositoare; // 
iubirea este percepută la un moment dat ca o pierdere a Eului; // pornirile primitive (de adversitate, nestatornicie 
etc.) răbufnesc şi devin dominante. 


e Iubirea erotică poate determina uciderea partenerului sau sinuciderea. Motivația actelor comise în stare 
pasională poate fi sau nu conştientizată, şi ea se poate datora: geloziei, urii, răzbunării, amorului propriu rănit, 
vanităţii, sentimentului de fatalitate, dorinţei afirmării de sine prin negarea celuilalt, dorinței de absolută 
comuniune, egoismului, bolii mintale. 


2. Aparatul genital feminin 


Maşina este un mijloc către un scop. 
T. Vianu 


e Organele genitale sînt destinate perpetuării speciei. 

e Organele genitale ale femeii, asigură: maturizarea celulelor sexuale; // realizarea fecundării; // adăpostirea şi 
hrănirea fătului pînă la naştere; // secreția unor hormoni cu funcţie sexuală (dar nu în exclusivitate); // 
copularea; // generarea unei plăceri specifice, prin actul sexual. 

e Părţile componente ale aparatului genital al femeii şi a zonei adiacente: ovar (a); trompă uterină (b); uter (c); 
peretele abdomenului (d); vezica urinară (e); osul pubis (f); pubis (g); corpul clitorisului (h); prepuţul 
clitorisului (i); orificiul glandei vestibulare mici (j); meatul urinar (k); labie mică (1); labie mare (m); colul 
uterin (n); yagin (0); glanda parauretrala (p); glanda vestibulară mare ®; anus (s); perineu (t). 


* Pubisul, penilul sau muntele lui Venus (figura 1.g.), este o regiune păroasă care acoperă osul pubis la femei şi 
bărbați. El se prezintă ca o regiune în relief, mai accentuat la femeie, datorită ridicării tegumentului de un strat 
voluminos de grăsime. Este acoperit de păr şi se termină în partea superioară după o linie aproximativ orizontală 
la femeie şi în pierdere progresivă spre ombilic, la bărbat. 

Amploarea reliefării pubisului este determinată de caracteristica ereditară, echilibru hormonal, conformaţia şi 
înclinația bazinului, vîrstă, sex, greutate corporală. 

Funcţiile pubisului: indiciu al atingerii stării de maturitate sexuală; // amortizare a şocurilor asupra osului 

pubis şi parţial asupra aparatului genital; // stimul sexual vizual; // termoreglare zonală; // excitație, fiind o zonă 
cu răspuns erogen (îndeosebi la femeie). 


e Perineul (figura 1.t.) este regiunea anatomică dintre organele genitale şi anus. Dimensiunile sale sînt între 2 
şi 4 cm la femeie, şi între 4 şi 7 cm la bărbaţi. 

e Vulva denumeşte ansamblul organelor genitale externe ale femeii. Ea reuneşte labiile, clitorisul, meatul 
urinar, glandele anexe şi introitul vaginului. 

Cînd femeia se află în picioare, fanta vulvei are o poziţionare care o face vizibilă pe deplin la circa 5% dintre 
femei, parţial vizibilă la aproximativ 80% şi complet ascunsă privirii, la circa 15% dintre femei. 

Lungimea vulvei se situează, normal, între 4 şi 10 cm. 

Mărimea vulvei nu este un indiciu de lejeritate în procesul parturiţiei. 

e Labiile mari (figura 1. m.) sînt două pliuri tegumentare paralele, simetrice, de formă ovoidal-alungită, care la 
unirea lor superioară se continuă cu pubisul, iar la cea inferioară se află în apropierea orificiului anal la o 
distanţă de pînă la 4 cm. 

Rolul labiilor mari este de protejare a introitului vaginului şi a meatului urinar, iar prin corpusculii voluptăţii 
pe care îi conţine ele sînt şi o zonă erogenă. 

Dimensiunile labiilor mari sînt între 4 şi 10 cm în lungime şi între 0,5 şi 2 cm în lăţime. 

Morfologia şi dezvoltarea labiilor mari se află în corelaţie cu tipul constituţional, echilibrul hormonal, vîrstă 
şi număr de naşteri. La femeia care nu a născut, labiile mari sînt direct aplicate una pe alta, închizînd complet 
fanta vulvară, iar la cele care au născut ele lasă întredeschisă vulva, mai mult sau mai puţin. La vîrste înaintate, 
labiile se alungesc într-o măsură oarecare, devin subţiri, flasce, lăsînd vulva (relativ) deschisă. 

Grosimea labiilor este determinată de acumularea de grăsime subcutanată, care le conferă consistenţă şi 
formă diversă (subţire, plate şi fără ţesut grăsos sau dimpotrivă, proeminente, bogate în grăsime). Sub tegument 
se găseşte un strat de fibre musculare a căror contractură nu este supusă voinţei. Pe faţa externă labia este 
neregulată, cutanată, intens pigmentată, cu fire de păr răzlețe şi glande sebacee şi sudoripare puternic 
dezvoltate. Pe faţa internă a labiei mari, mucoasa este umedă, lipsită de păr, de culoare brun închis, cu 
numeroase glande sebacee. 

La unele femei, labiile mari pot fi răsfrînte mult în afară, expunînd o vastă zonă mucoasă (situaţie întîlnită, 
adesea, şi la îndepărtarea coapselor). 

Pe suprafaţa externă, dar mai ales pe cea internă a labiilor mari, se găsesc numeroase terminaţiuni nervoase 
care, prin atingere repetată, au un răspuns erogen. 

e Labiile mici (figura 1. 1.) sînt două pliuri cutaneuo-mucoase situate între labiile mari şi paralele cu acestea, 
dar mai scurte şi acoperite de ele. Rolul lor este de protejare a meatului urinar şi a vestibulului vaginului, iar 
prin terminaţiunile nervoase ce le posedă sînt o zonă erogenă. 

Aceste labii prezintă numeroase variaţii interindividuale privind dimensiunea şi forma (putînd fi scurte şi 
plate, scurte şi încreţite, lungi şi plate, lungi şi ondulate, estompate, atîmînde — figura 2.). Labiile mici se unesc 
între ele anterior de clitoris, formînd prepuţul clitorisului şi apoi se întîlnesc pe faţa posterioară a clitorisului, 
formînd capişonul şi frenul clitorisului, iar posterior se pierd progresiv sub orificiul vaginal. La femeia care nu a 
născut, labiile mici sînt direct în atingere, închizînd complet orificiul vaginal, iar la femeia care a născut au o 
uşoară îndepărtare. La fetiţe ele depăşesc în lăţime labiile mari, iar această situare se poate întîlni uneori şi la 
femeia adultă, cînd una sau, mai rar, ambele labii mici proemină printre labiile mari. 

Labile mici au o culoare roz-violaceu, sînt elastice (cu cît sînt mai evazate şi mai mici, cu atît sînt mai 
elastice), prin întindere se „dizolvă” în labiile mari, sînt lipsite de fire de păr şi glande sudoripare, iar glandele 
sebacee sînt în număr mare. 

În interior labiile cuprind ţesut conjunctiv, bogat în fibre elastice ce permit o mare distensic, şi sînt lipsite de 
grăsime. 

În timpul sarcinii labiile mici sînt hipertrofiate, tegumentul lor devenind intens pigmentat. 

Dimensiunile labiilor mici sînt de circa 3 cm în lungime şi între 0,5 şi 1,5 cm în lăţime. 


e Caracteristicile uretrei feminine. La femeie ultima parte a căilor urinare, uretra, se deschide în vulvă prin 
orificiul extern al uretrei, meatul urinar (figura 1. k.), care se prezintă ca o papilă (adesea, dificil de localizat 
vizual) cu un diametru între 3 şi 4 mm, situată la aproximativ jumătatea distanţei între orificiul vaginului şi 
clitoris, iar în jurul său sînt dispuşi numeroşi corpusculi ai voluptăţii. 

Uretra feminină are o lungime între 3 şi 4 cm şi este uşor extensibilă. 

e Glandele vestibulare mari sau glandele Bartholin (figura 1.r.), secretă în exterior un lichid incolor, 
mucilaginos, cu rol de lubrifiere a vulvei şi introitului vaginului, facilitînd intromisiunea penisului în debutul 
actului sexual şi în mai mică măsură în timpul desfăşurării lui. 

Caracteristici: sînt în număr de două; // au o formă şi mărime asemănătoare bobului de mazăre sau fasole; // 
au o greutate între 4 şi 6 grame; // excreţia lor se face în spaţiul care separă labiile mici de himen, prin mici 
orificii, dificil de reperat vizual sau de sesizat palpator; // evacuarea secreției este intermitentă şi se produce prin 
contracția glandei, în urma excitaţiilor preponderent psihosexuale (la cele mecanice, în mai mică măsură); // 
intră în activitate la pubertate şi se atrofiază la menopauză; // volumul lor de secreție se situează între 0,5 şi 1,0 
ml la un act sexual, dar pot exista mari variaţii în plus sau minus. 

e Caracteristicile glandelor vestibulare mici (figura 1. j.): sînt situate în apropierea orificiului extern al uretrei 
şi pe feţele interne ale labiilor mici, iar secreția lor, accelerată de psihoexcitaţiile sexuale, se cumulează cu cea a 
glandelor sebacee formînd smegma. 

e Glandele parauretrale sau Skene (figura 1. p.) sînt două glande mici, vestigiale, dispuse de fiecare parte a 
uretrei, iar orificiile lor de golire se deschid în peretele posterior al uretrei. Aceste glande reprezintă omologul 
prostatei de la bărbat, iar la marea majoritate a femeilor funcţionarea lor este nesemnificativă. 

è Bulbii vestibulari (figura 3. g.) sînt două organe erectile situate în profunzimea părţilor laterale ale vaginului. 

Cei doi bulbi aflaţi în erecţie, în urma excitaţiei sexuale şi sub o presiune suplimentară realizată din 
contracția reflexă a mușchiului bulbocavernos, strîng ca două perniţe pereţii vaginului. Astfel se reduce lumenul 
vaginului, ceea ce înseamnă o stimulare intensă a penisului în actul sexual și indirect a clitorisului. 
Concomitent cu strîngerea vaginului, bulbii vestibulari prind şi strîng glandele vestibulare mari, determinîndu-le 
expulzarea secreției. 

Caracteristici: au o formă ovoidă şi împreună una de potcoavă cu deschiderea situată posterior, iar 
extremităţile lor sînt puternic umflate; // înconjoară parţial orificiul vaginului şi uretra, unindu-se posterior de 
clitoris de care se leagă; // avînd o structură spongioasă, bulbii vestibulari se umplu cu sînge, ceea ce duce la 
tensionarea lor puternică, concomitent cu erecţia clitorisului, în urma excitaţiilor sexuale; // au circa 3 cm în 
lungime, 1,5 cm în lăţime şi | cm în grosime. 

Figura 3. Aparatul genital feminin: a) trompa; b) ovar; c) uter; d) colul uterin; e) imaginea vaginului in sectiune; 
f) vagin; g) bulb vestibular; h) himen; i) vestibulul vaginului; j) labie mare; k) labie mica. 
e Clitorisul este un organ caracterizat prin crectibilitate şi o deosebită sensibilitate erogenă. Extirparea sau 
anestezierea lui determină imposibilitatea realizării orgasmului. 

Clitorisul este amplasat pe linia mediană a vulvei, la unirea superioară a labiilor mici şi la 1-2 cm deasupra 
meatului urinar. 

Morfologia clitorisului: este un organ cu o structură buretoasă care, în urma stimulilor psihosexuali sau 
mecanici locali, intră în erecţie prin umplere cu sînge sub presiune; // prin erecţie el se îngroașă (nu se alungeşte 
!), iar glandul lui într-o primă fază se reliefează, apoi se retractă sub prepuţ; // rădăcina lui are două ramuri 
lungi între 3 şi 5 cm, în formă de potcoavă, fixate de ramurile ischiopubiene; // corpul clitorisului are o lungime 
între 2 şi 4 cm (cu cît este mai mare, cu atît este mai rar întîlnit) şi proemină în vulvă printr-o porțiune rotunjită, 
numită gland; // glandul are forma unui mugure, cu mari variaţii dimensionale în funcţie de echilibrul hormonal, 
tip constituţional şi vîrstă, putînd avea, obişnuit, o lungime între 0,5 şi 1 cm şi un diametru între 4 şi 8 mm; // 
atinge jumătate din mărimea finală la vîrsta de un an, deplina dezvoltare în jurul vîrstei de 9 ani, iar 
sensibilitatea maximă în jurul vîrstei de 25 ani; // în stare flască, glandul clitorisului este acoperit parțial sau 
total de prepuţ (un repliu de forma unui capişon format din unirea extremităților superioare ale labiilor mici); // 
în erecţie, volumul clitorisului poate creşte pînă la dublu (15-35 cm?) faţă de cel avut anterior; // sensibilitatea şi 
mărimea clitorisului sînt în relaţie directă cu cantitatea de hormoni pe care îi primeşte şi prelucrează. 

e Caracteristicile de sensibilitate ale clitorisului: glandul conţine numeroşi corpusculi senzitivi erogeni; // 
reacţionează prin erecţie la stimuli psihosexuali şi la acţionarea mecanică asupra lui prin frecare sau/și apăsare 
pulsatilă, susţinută; // sensibilitatea erogenă a clitorisului aflat în erecţie creşte amplu, devenind sursa principală 
de voluptate erotică; // sensibilitatea nu este proporțională cu talia sau amploarea reliefării, dar cu cît are un 


volum mai mare cu atît poate fi excitat mai facil (prezintă un răspuns erectil mai alert); // nu-şi pierde 
sensibilitatea o dată cu înaintarea în vîrstă, ci doar viteza de reacţie erectilă şi amplitudinea ei; // prepuţul 
clitorisului prezintă corpusculi ai voluptăţii, dar într-o proporţie mai mică decît restul organului; // partea 
inferioară a clitorisului, în locul unde se termină prepuţul printr-un fren, este zona de maximă sensibilitate 
erogenă, aici putîndu-se acţiona mecanic, continuu (ceea ce practic nu se întîmplă), pînă la obţinerea 
orgasmului; // acţionînd direct asupra glandului, terminaţiunile nervoase generează plăcere pentru scurt timp, 
apoi jenă şi durere. Din acest motiv, reflex, clitorisul se retractă sub prepuţ, dar continuînd să fie turgescent şi 
foarte sensibil la presiunea pulsatorie pe care o receptează. 

e Smegma clitorisului este o substanță albicioasă, consistentă, rezultată din secreția glandelor sebacee 
(glandele Tysson) din jurul clitorisului, unde se şi adună. Dacă nu este îndepărtată prin spălare în mod regulat, 
intră în descompunere devenind puternic mirositoare şi o sursă de iritare locală cu usturimi şi mîncărimi intense. 
Secreţia smegmei este permanentă, dar are o puternică intensificare în urma psihoexcitaţiilor sexuale, motiv 
pentru care este mai abundentă la tinere şi abstinente. Acum cîteva mii de ani ea era în cantitate mai redusă 
(psihostimulii sexuali fiind mai reduşi), cu secreție intensificată ciclic şi avea un rol de excitant local şi de 
răspîndire a unor feromoni destinaţi atragerii, informării şi excitării partenerului. Şi azi o minoritate de bărbaţi 
sînt sensibili la acest miros, reacţionînd (inconştient) la el prin excitație sau intensificarea libidoului. 

o Vestibulul vaginului (figura 3. i.) este o depresiune tronconică de 0,5-3 cm adîncime (cu cît vulva este mai 
coborîtă, cu atît vestibulul este mai adînc), mărginită de labiile mici cînd acestea sînt depărtare, la deschiderea 
vaginului în vulvă. Pe circumferința sa inferioară se află înserată membrana himenului. 

Rolul vestibulului vaginului este în principal de a favoriza orientarea şi penetrarea penisului în vagin. 

e Himenul (figura 3. h.) este o membrană muco-fibro-elastică, perforată, dispusă la deschiderea vaginului în 
vulvă, iar rolul său este necunoscut. 

Orificiile himenului, în număr de pînă la zece, au menirea de a permite scurgerea sîngelui menstrual. 

Orificiul nedestins al himenului poate avea un diametru între 0,3 şi 1,5 cm. 

Pînă la vîrsta adolescenţei himenul este fibros, puţin elastic, după care, pînă la vî de 18 ani, se subţiază 
rapid, iar în caz de menţinere a integrităţii lui, după vîrsta de 30 de ani, intră din nou într-un proces de îngroşare 
progresivă. Membrana himenului cuprinde fibre elastice şi vase de sînge. 

Există o mare diversitate de tipuri în funcţie de etnie, specific individual, forma orificiului himenului, 
dimensiuni, înclinaţie, elasticitate, grosime. Formele cele mai frecvente ale orificiului sînt: inelar (la circa 80% 
dintre fete), semilunar (la circa 15 %), labial (la circa 4 %), cu sept ciuruit, cu rupturi, cu franjuri, cu incizii. 

Gradul de dilatabilitate al orificiului himenului, fără lezare, este foarte divers. Dilatabilitatea nu este în 
funcţie de diametrul orificiului himenului, ci de gradul de elasticitate al membranei, după specificul fiecărei 
fete. 

Himenul complezent (de formă) are o elasticitate care permite penetrarea penisului, de pînă la un anumit 
diametru (corelativ), fără a fi lezat. 

e Vaginul (figura 1. o.; figura 3. f.) este un canal cilindric musculo-membranos, extensibil şi elastic, al cărui 
orificiu superior se deschide în uter, iar cel inferior în vulvă. 

Rolul vaginului este multiplu: permite efectuarea actului sexual prin receptarea penisului în interiorul său; // 

receptează sperma în zona sa superioară; // asigură protejarea antimicrobiană a uterului; // selectează 
spermatozoizii (prin aciditatea mediului său). 
e Forma şi dispunerea vaginului. Vaginul are forma unui conduct cilindric turtit şi un calibru neuniform. La 
extremitatea vulvară orificiul vaginului are o tonicitate între 50 şi 250 mmHg (cu mari diferenţe interindividuale 
şi circumstanţiale), forma uşor ovalară, pentru a se adapta la forma fantei vulvare şi este delimitat la margini de 
himen, după care conductul se lărgeşte progresiv pentru ca la partea superioară, unde se inseră pe colul uterin, 
să ia forma de cupolă, cu un diametru de circa 25 mm, la femeia adultă. 

În stare de repaus vaginul este închis, are o tonicitate între 30 şi 175 mm Hg (cu mari diferenţe 
interindividuale şi circumstanţiale), peretele anterior se sprijină pe peretele posterior pe toată lungimea şi 
suprafaţa lui, astfel încît vaginul nu prezintă un spaţiu gol. Această alipire a pereţilor se datorează tonicităţii 
muşchilor ridicători anali ce încrucişează vaginul la 2-3 cm de capătul inferior. 


Fiind situat între vezica urinară şi rect, vaginul vine în contact intim cu acestea şi poate cliva cu uşurinţă 
între ele. Această situare, împreună cu marea mobilitate, face ca vaginul să-şi schimbe poziţia în funcţie de 
plinătatea sau vacuitatea vezicii urinare şi rectului, ca şi de poziţia corpului femeii. 

Vaginul are, normal, o direcţie uşor curbată pe vezica urinară. 

e Dimensiunile vaginului sînt foarte variate, fiind în funcţie de un specific individual, vîrstă, număr de naşteri, 
frecvenţa raporturilor sexuale, echilibru hormonal şi tip constituţional. 

Vaginul aflat în stare de repaus are o lungime între 6 şi 12 cm şi o lărgime de circa 2,5 cm. Deoarece peretele 
posterior al vaginului se inseră pe colul uterin mai sus decît cel posterior, primul este mai lung cu 0,5-1,5 cm 
decît celălalt. Fiind un organ extrem de elastic, atît în lungime cît şi în diametru, vaginul se lasă alungit şi dilatat 
cu mare uşurinţă de penisul erect sau de făt la naştere. În faza de excitație sexuală vaginul se alungeşte spontan 
cu 1-3 cm, iar sub presiunea penisului, repetat, atît cît este acesta. La femeia vîrstnică elasticitatea vaginului 
scade mult, ca şi în cazul deficitului hormonal. 

După naşteri, normal, calibrul vaginului nu se schimbă. Tonicitatea muşchilor ce înconjoară vaginul poate fi, 
uneori, diminuată după naşteri dificile. Dacă naşterile au avut loc între vîrsta de 18 şi 30 de ani, consecinţele lor 
asupra vaginului sînt minime, insesizabile. 

e Structura vaginului. Pereții vaginului, groşi de 3-5 mm, sînt formaţi din două structuri musculare, unul 
intern, circular, şi altul extern, longitudinal, care au proprietatea de a se contracta activ. 

Mucoasa vaginului: este netedă (excepţie fac unele femei de culoare, la care mucoasa este rugoasă); // are o 
grosime de circa 1 mm, iar la vîrste înaintate ale femeii de 0,2-0,5 mm; // modificările mucoasei sînt ciclice, 
fiind în raport cu cantitatea de hormoni, în special estrogeni, la care este expusă în timpul ciclului ovarian; // 
culoarea mucoasei vaginului variază între roz şi violaceu, în funcţie de ciclul menstrual; // o însușire deosebită a 
mucoasei vaginului este aceea de a absorbi cu mare uşurinţă substanţele chimice cu care vine în contact. 

Suprafaţa interioară a vaginului prezintă un număr relativ mare de pliuri transversale şi alte pliuri, în număr 
redus, circulare, acestea contribuind şi la extinderea vaginului în timpul raportului sexual, la reținerea spermei 
depuse şi în mai mică măsură la stimularea penisului (pliurile circulare suferă un proces de ştergere în urma 
nașterilor şi a raporturilor sexuale, dar aceasta nu afectează calitatea raporturilor sexuale). 

e Controlul tonicităţii vaginului. Indirect, sfincterul şi treimea inferioară a vaginului pot fi contractate 
voluntar (cu o amplitudine de pînă la 2,5 kgf, iar patologic pînă la circa 10 kgf) prin mijlocirea aceloraşi muşchi 
acţionaţi la strîngerea sfincterului anal şi vezical. Această tensionare nu poate fi menţinută continuu, ci doar cu 
intermitenţă. Posibilitatea, amploarea şi utilizarea în mod activ în timpul actului sexual a contracturii muşchilor 
din zona vaginului, diferă mult de la o femeie la alta. 

e Secreţiile vaginului. Vaginul este lipsit de glande secretorii şi deci nu are un produs activ de secreție. 
Secreţia pe care totuşi o expulzează se datorează: activităţii glandelor colului uterin; // celulelor descuamate din 
stratul superficial al mucoasei vaginului; // transudaţiei seroase a pereţilor vaginului; // produselor 
metabolismului microflorei şi microorganismelor din vagin. 

Secreţia normală a vaginului este între 4 şi 8 g în 24 de ore, iar atunci cînd este neinfectată, pătează scrobit şi 
fără culoare, este fluidă, subţire şi nciritantă pentru mucoasa vaginului şi vulvei. 

e Sensibilitatea vaginului la stimuli termici, dureroşi şi tactili este foarte mică. Circa 15 % dintre femei îşi 
apreciază vaginul ca fiind total lipsit de sensibilitate la durere, presiune şi chiar erogen (dincolo de 1-2 cm de la 
deschiderea sa în vulvă). Dacă, totuşi, în cursul actului sexual la nivelul vaginului se percepe presiunea şi 
atingerea, ea este datorată în cea mai mare parte sensibilităţii organelor apropiate, vezică, rect, uter şi vulvă, cu 
care vaginul se află în atingere. 

e Caracteristicile mediului vaginal. Ecosistemul vaginal reprezintă un sistem complex de microorganisme şi o 
microfloră ce menţin în vagin un mediu acid, cu rol de barieră naturală împotriva infecțiilor şi a dezvoltării unor 
germeni patogeni ce ar putea afecta uterul şi oul implantat în el. 

La femeia sănătoasă, pH-ul secreției vaginale variază între 3,5 şi 5, în funcţie de faza ciclului menstrual şi 
intensitatea excitaţiei sexuale (tind să mărescă pH-ul local). Metabolismul intens al microorganismelor din 
mediul vaginal (o generaţie de bacili durează doar 20 de minute) determină producerea de căldură suplimentară 
celei aportate de sînge, astfel încît vaginul este mai cald decît restul organismului (cu excepţia ficatului) cu 1-2 
“C. 

Perturbările ecosistemului vaginal se pot datora: unor medicamente (antibiotice şi preparate hormonale); 
ingestiei unor cantităţi mari de glucide; irigaţiilor vaginale nemotivate, abuzive; raporturilor sexuale excesiv de 
numeroase şi la scurt interval de timp; infecțiilor. 

e Mirosul vaginului. Datorită metabolismului microflorei şi bacteriilor, vaginul exală un miros de intensitate 
diferită de la o femeie la alta şi la aceeaşi femeie de la o situaţie la alta. 

Mirosul exalat de vaginul sănătos se aseamănă cu cel al laptelui acru, fiind net deosebit de cel din perioada 
menstruației, sau al unor infecţii vulvovaginale, cînd se aseamănă cu cel de peşte alterat. La unele femei, în 
pofida unei igiene riguroase, datorită intensității metabolismului local ca şi al unui biochimism general cu note 
particulare, mirosul vaginului sănătos este deosebit de intens. 

Excitaţiile şi actul sexual intensifică metabolismul local şi implicit mirosul exalat de vagin. 

Mirosul vaginului în perioada preovulatorie şi ovulatorie are nuanţe care-l fac plăcut şi excitant unei 
minorităţi de bărbaţi. 
e Uterul. (figura 1. c.; figura 3. c.) Caracteristici generale: // este organul central al gestaţiei, primind, protejînd, 
adăpostind şi nutrind oul, iar cînd ajunge la termen îl expulzează; // este situat în pelvis, în continuarea 
vaginului, între vezica urinară şi rect, iar lateral se continuă cu trompe spre ovare; // are aproximativ forma 
perei, cu extremitatea mai mare în sus unde se continuă de o parte şi de alta cu trompe, iar vîrful în jos, 
comunicînd cu vaginul prin col; // exceptînd perioada de sarcină, nu prezintă un gol interior, pereţii fiind în 
atingere; // raportul de lungime uter-col diferă astfel: la virgine lungimea cavităţii uterului este mai mică cu 5 
mm decît lungimea canalului cervical; la femeia care nu a născut, lungimea celor două cavităţi este aproximativ 
egală; la femeia care a născut, cavitatea uterului depăşeşte în lungime canalul cervical cu 5 mm; // uterul virgin 
are lungimea între 6 şi 8 cm, lăţimea între 3,5 şi 4,5 cm, grosimea peretelui între 1,5 şi 2,5 cm, greutatea între 35 
şi 60 g şi un volum de 3 cm”, iar uterul care a născut are o lungime între 8 şi 10 cm, lăţimea între 5,5 şi 6 cm, 
grosimea peretelui între 2,5 şi 3,5 cm, greutatea între 70 şi 115 g, şi volumul de 4 cm”; // în timpul sarcinii 
suferă modificări ample, atingînd lungimea de 30-32 cm, o greutate de peste 1 000 g şi un volum între 4 500 şi 
7 000 cms; // după parturiţie, revenirea la dimensiunile anterioare se face într-un ritm lent, neregulat, mai 
accelerat în primele zile şi mai încet în următoarele. După aproximativ şase săptămîni, dimensiunile lui sînt 
mult apropiate de cele avute anterior sarcinii (alăptarea este un factor care accelerează revenirea uterului la 
normal, într-un timp mai scurt). 
e Uterul este un organ foarte mobil, poziţia lui variind în raport cu poziţia pe care o are femeia, cu starea de 
plenitudine sau vacuitate a vezicii urinare şi a rectului. Atunci cînd vezica este goală, fundul uterului este 
aplecat înainte, corpul uterului avînd o poziţie aproape orizontală. 

Excitaţiile sexuale determină o ridicare a uterului, ceea ce-l aduce, aproximativ, în axul longitudinal al 
vaginului. 

În abaterile de la normal, uterul poate avea diverse orientări 
e Caracteristicile peretelui uterin. Practic, uterul este un muşchi (numit miometru) cavitar amplu vascularizat. 
Mucoasa (numită endometru) care căptuşeşte pereţii în spaţiul interior este formată dintr-un epiteliu ce suferă 
modificări ciclice sub acţiunea hormonilor. Grosimea mucoasei uterine variază între 2 şi 10 mm, în funcţie de 
etapa din ciclul menstrual. 

* Colul uterin (figura 1. n.; figura 3. d.) este canalul prin intermediul căruia uterul comunică cu vaginul. 

Funcţiile colului uterin sînt următoarele: împiedicarea ascensiunii germenilor patogeni spre uter, prin 
mijlocirea mucusului; // atracţie pentru spermatozoizi, fiind alcalin; // limitarea pătrunderii spermatozoizilor în 
uter, în afara perioadei ovulatorii; // amortizarea şocurilor în timpul actului sexual, protejînd astfel uterul; // 
generarea unor senzaţii voluptoase. 

Caracteristicile colului uterin: canalul cervical sau colul uterin este o porţiune din uter, de forma unui trunchi 
de con la vîrful căruia, în vagin, se găseşte orificiul extern, circular la femeia care nu a născut şi ca o fantă 
transversală la femeia care a născut; // structural, colul este constituit din țesut bogat în fibre elastice musculare, 
numeroase glande secretorii şi terminaţiuni nervoase pentru durere şi voluptate; // în mod normal consistenţa 
colului uterin este fermă, cartilaginoasă, elastică (asemănătoare cu cea a unei cireşe); // la virgine, lungimea 
colului uterin este de circa 28 mm, la femeia care nu a născut este de 25 mm, iar la femeia care a născut este de 
20 mm; // porţiunea colului ce proemină în cavitatea vaginală are o lungime care variază între 8 şi 12 mm şi un 

diametru exterior între 20 şi 25 mm; // diametrul interior este între 0,7 şi 1 cm la femeia care nu a născut şi între 
1 şi 1,5 cm la femeia care a născut. 

e Secreţia colului uterin. În canalul colului uterin se găsesc numeroase glande care secretă un mucus filant 
(asemănător cu albuşul de ou). Mucusul cunoaşte fluctuații ale cantităţii, consistenţei şi compoziţiei, în raport cu 
ciclul ovulator. La începutul ciclului secreția este transparentă şi în cantitate de 20-60 mg pe zi, iar în perioada 
ovulatorie (cînd şi colul este întredeschis) secreția este abundentă, 600-700 mg pe zi, fără a curge sesizabil, apoi 
secreția se reduce accentuat, devenind vîscoasă, aderentă, lăsînd impresia de col uscat. 

e Sensibilitatea colului uterin. La nivelul colului uterin se găsesc numeroși corpusculi senzitivi termici, 
dolorifici, barici şi erogeni. Toţi aceşti receptori cunosc o oscilare a acuităţii în funcţie de ciclul menstrual, 
secreție de hormoni, sarcină şi specific individual. 

Destinderea bruscă a colului cu peste 2-4 mm este extrem de dureroasă şi dificilă, dar acţionînd progresiv el 
poate fi destins foarte mult şi fără a genera durere. 

e Uterul este indolor la înţepături, dar foarte sensibil la dilatare extemporanee. 

e Ablaţia uterului (histerectomia) este compatibilă cu viaţa, ea impietînd doar asupra posibi i gestaţiei. 
Absența uterului nu stînjeneşte contactul sexual, nu duce la pierderea feminităţii şi nu împiedică realizarea 
orgasmului (dar, uneori, intensitatea lui este diminuată). 

e Uterul şi linia de profil a abdomenului. Proeminarea zonei subombilicale nu se datorează mărimii uterului, ci 
înclinării bazinului osos, depunerii mai abundente a țesutului adipos (adesea, după un model ereditar), relaxării 
peretelui muscular în urma sedentarismului şi a lipsei de îngrijire înainte şi după naştere. 

© Trompele uterine (figura 1. b.; figura 3. a) sînt conducte care fac legătura între ovare şi uter. Funcţiile lor sînt 
următoarele: captează ovulul de pe suprafaţa ovarului; // facilitează întîlnirea ovulului cu spermatozoizii; // 
permit supraviețuirea spermatozoizilor ajunşi în ele, mai multe ore sau zile, pînă la momentul ovulaţiei; // 
nutrirea oului înainte de implantarea lui în mucoasa uterului; // transportul oului în uter. 

Caracteristici: au forma unui conduct cilindric cu o extremitate externă evazată, aplicată pe ovar şi o 
extremitate internă, îngustată, care se deschide în uter; // consistenţa lor este moale şi au o mare mobilitate; // 
lungimea fiecărui conduct este între 10 şi 14 cm, diametrul exterior între 1 şi 1,5 cm, iar cel interior între 1 şi 5 
mm. 

e Ovarele (figura 1. a.; figura 3. b) sînt glandele genitale feminine, în număr de două, avînd funcţia de eliberare 

lunară a unui ovul şi de secreție hormonală, prin care se creează condiţiile activităţii genitale, a fecundaţiei, a 

menţinerii sarcinii şi stabilitatea caracterelor sexuale secundare. Aceste glande sînt dispuse în cavitatea 

pelviană, deasupra şi lateral de simfiza pubiană, în imediata apropiere a uterului, respectiv a trompelor uterine. 

Ligamentele permit ovarului o mare mobilitate, ceea ce le face relativ greu perceptibile prin palpare. 
„Specializarea” fiecărui ovar, pentru concepţia de băieţi sau fete, este ireală. 

e Forma şi dimensiunile ovarului. Forma ovarului este ovoidă, uşor turtită, asemănătoare migdalei. 

La femeia care nu a născut, ovarul are lungimea între 2,5 şi 4 cm, lăţimea între 1 şi 2 cm şi grosimea de 1,5 
cm. La femeia care a avut o naştere, ovarul are lungimea între 4 şi 5 cm, lățimea între 2 şi 3 cm şi grosimea de 
1,5 cm. Greutatea ovarului este în schimbare continuă, astfel la vîrsta de 10 ani are 4 g, la 25-30 de ani 
cîntăreşte 11-15 g, iar la 70 de ani revine la o greutate de 4 g. 

Ovarul suferă mari variaţii dimensionale în timpul ciclului menstrual, preovulator avînd un volum de două 
sau chiar de trei ori mai mare ca cel dinainte. În general, ovarul stîng este mai dezvoltat şi mai activ decît cel 
drept. 

e Structura şi sensibilitatea ovarului. Fiecare ovar conţine la naştere aproximativ 400 000 de foliculi 
primordiali din care, pe parcurs, se vor matura între 350 şi 400 (generînd cîte un ovul fiecare), iar restul vor 
involua. Foliculii se prezintă ca nişte vezicule de dimensiuni ce variază între 25 microni şi un cm, în funcţie de 
stadiul dezvoltării lor şi a ovulului pe care îl conţin. 

Pe suprafaţa ovarului se găsesc permanent foliculi în diferite stadii de dezvoltare. 

Ovarele sînt glande cu o mare sensibilitate la febră, frig, presiune şi carenţe alimentare. 

e Ablaţia unui ovar este urmată de hipertrofia compensatorie a celuilalt ovar, el producînd hormoni şi ovule 
fecundabile, lunar, fără a se reduce fertilitatea în mod semnificativ. Extirparea ambelor ovare are drept urmare 
înlăturarea posibilităţii realizării fecundaţiei, a susţinerii sarcinii şi reducerea cantităţii de hormoni sexuali cu 

circa 60 % (cu atît mai mult, cu cît vîrsta persoanei este mai mică). Libidoul, caracterele sexuale secundare şi 

orgasmul sînt afectate într-o proporţie mult diferită de la un caz la altul, dar sesizabil la toate. 

e Principalii muşchi ai aparatului genital feminin: 

- Muşchiul bu/bo-cavernos înconjoară orificiul vaginal şi se continuă pe laturile clitorisului contribuind 

la erecţia acestuia prin comprimarea şi coborirea lui. Acest muşchi este responsabil de îngustarea orificiului 

inferior al vaginului şi exprimarea glandelor anexiale. 

- Muşchiul ischio-cavernos comprimă rădăcina clitorisului menţinîndu-l în erecţie. El contribuie şi la 

coborîrea clitorisului şi aplicarea lui pe penis în cursul actului sexual. 

- Muşchiul pubo-vaginal înconjoară vaginul şi îi formează un sfincter superior cu posibilităţi de 

acţionare voluntară. Contracţia lui spastică produce vaginismul. 

- Muşchiul ridicător anal înconjoară vaginul la 2-3 cm de capătul inferior, iar tonicitatea lui menţine 

pereţii vaginului în atingere. 

- Muşchiul istmo-cervical prin contracţii ritmice, asigură în timpul orgasmului producerea unui 

fenomen de absorbţie (parţială) a spermei, prin deschiderea şi închiderea succesivă a canalului cervical. 

- Muşchiul abductor al coapsei are un rol major în reflexul de apărare şi în cel de pregătire a copulației. 
Muşchii striați voluntari sînt: muşchiul ridicător anal, muşchii transverşi şi profunzi ai perineului şi 

muşchiul bulbo-cavernos. 

e Raportul de proporționalitate între morfologia organelor genitale ale femeii şi unele segmente corporale. 

Părerea că ar exista o proporţionalitate între lungimea fantei vulvare şi cea a gurii sau a degetului mic, între 

grosimea buzelor şi labii, între eversia labiilor mari şi a buzelor gurii, între forma nasului şi a clitorisului, între 

lungimea degetului median şi vagin, între mărimea unghiei degetului mic şi cea a glandului clitorisului etc., este 

eronată. Asemenea relaţii de proporţionalitate se găsesc într-un procent ce nu permite consfinţirea lor printr-o 

lege. 

e Principalele afecţiuni patologice ale aparatului genital feminin: bartholinita, atrofia muşchilor vaginali, 

leucoreea, salpingita, anexita, ovarita, cervicita, cancerul colului uterin, uretrita, vaginita, pruritul vaginal, 

metrita, fibromul uterin şi cancerul uterin. 

e Bartholinita este o inflamație de natură gonococică a glandelor vestibulare mari (Bartholin). Ea se manifestă 

prin durere locală, febră, jenă la mers şi glande mărite în volum. Tratamentul se face cu antibiotice după 

specificul tipului de infecţie. 

e Diminuarea sau pierderea tonicităţii muşchilor genitali şi în special a celor ridicători anali şi perineali, se 

poate datora: nașterilor multiple, dificile şi la vîrste înaintate; // obezității; // caracteristicii constituţionale; // 

dezechilibrului hormonal acut; // sedentarismului; // unor boli locale sau generale. 

e Corectarea calibrului prea mare al vaginului este posibilă, dar în funcţie de agentul cauzal. 

* Leucoreea denumeşte scurgerea albă din vagin, cu caracter fiziologic normal sau patologic. 

Toate femeile elimină prin vagin o cantitate mică de mucus care în condiţii normale nu este iritant, apretează 
chilotul şi este lipsit de miros. Această secreție se constituie din mucusul glandelor cervicale, exudat vaginal şi 
celule descuamate din mucoasa vaginului. În faza de ovulaţie, leucoreea se accentuează moderat. 

Leucoreea este patologică dacă se prezintă astfel: roză, fetidă sau permanent cu sînge (semnifică un proces 
patologic foarte grav); // abundentă, mucoasă, permanentă, împăstînd chilotul fără a-l păta (semnifică prezenţa 
unei leziuni neinfectate încă, a colului uterin); // galben-verzuie, cremoasă, abundentă, pruriginoasă, cu tulburări 
de micţiune (indică o infecţie gonococică); // galben-rozată, abundentă şi mirositoare (indică o leziune 
infectată); // albă, brînzoasă, consistentă (semnifică o micoză vaginală); // abundentă, spumoasă, aerată, cu un 
miros de mucegai, însoţită de arsuri şi mîncărime (semnifică infecția cu trichomonas). 

Datorită multiplelor semnificaţii pe care le poate avea leucoreea anormală — unele deosebit de grave — este 
imperios necesar ca femeia să consulte imediat un medic ginecolog. Încercările de autotratare prin administrarea 
de antibiotice sau prin irigaţii vaginale sînt sortite eșecului şi chiar mai mult, ele vor accentua şi agrava boala 
prin distrugerea barierei chimice de apărare din vagin. Fixarea tratamentului este numai de competenţa 
medicului. Procesul terapeutic trebuie urmat întocmai (recidivele sînt foarte frecvente) şi adesea în el se 
angrenează şi partenerul femeii bolnave. 

Atenţie ! Înainte de prezentarea la medicul ginecolog nu se vor face irigaţii vaginale, ci doar o simplă toaletă 
a zonei vulvare. 

Cauzele leucoreei cu caracter patologic: irigaţiile vaginale frecvente, din proprie iniţiativă; // neglijarea 
igienei intime proprii şi a partenerului; // acceptarea unui partener cu o stare de igienă genitală şi bucală 
deficitare; // susţinerea de contacte sexuale cu parteneri numeroşi (în scurt timp); // menţinerea stării de stres, 
depresie şi complacerea într-o viaţă dezordonată, care duc cu timpul la deprimarea sistemului imunitar 
general; // netratarea dereglărilor hormonale. 

e Salpingita denumeşte procesul inflamator al trompei uterine. Simptomele ei sînt durerile în epigastru pe 
partea trompei bolnave şi febra. 

Pot cauza salpingita: avortul, frigul, umezeala lenjeriei (efect refrigerent), umezeala rece din mediu, 
contactul sexual neigienic, dispozitivul intrauterin contraceptiv. 

Salpingita trebuie tratată precoce şi pe deplin, pentru a nu se propaga infecția şi spre ovare (ceea ce ar putea 
avea consecinţe grave). 

e Anexita denumeşte localizarea procesului inflamator la trompe şi ovare, simultan. 

Salpingoovarita sau anexita se manifestă prin dureri pelviene, localizate în zona trompei şi a ovarului afectat 

(durerile pot fi intense, cu exacerbare la efort şi stări congestive), menoragie şi metroragie. 
e Ovarita denumeşte procesul inflamator al ovarului. Ea poate fi datorată: avortului, contactelor sexuale 
neigienice, constipaţiei cronice, apendicitei inflamate sau răcelii. Simptomatologia îmbolnăvirii constă mai ales 
în dureri locale (cu iradiere pe fața anterioară a coapsei, pînă la genunchi), febră, vărsături, balonări şi 
constipaţie. 

Ovarita impune un tratament neîntîrziat, susținut, pentru evitarea complicaţiilor care pot fi cauzatoare de 
sterilitate. 

e Chistul de ovar este o tumoare benignă a ovarului. Ea are o evoluţie lentă, fără manifestări şi simptome, mult 
timp. Nu este canceroasă, dar poate vira spre o formă canceroasă, dacă nu este tratată frenator. Depistată la 
timp, tratată medicamentos sau chirurgical, după caz, vindecarea este deplină şi definitivă. 

e Cancerul de ovar (afectează în medie o femeie din 80) are o evoluţie silenţioasă, foarte mult timp. Cînd apar 
primele semne evidente cum ar fi edemele, durerea sau reliefarea abdominală, tratamentul nu mai este eficace. 
Prin control ginecologic, anual la femeia cu relaţii sexuale și bianual la femeile în menopauză, cancerul poate fi 
depistat în faza incipientă, cînd se poate interveni terapeutic în mod eficient. 

e Cervicita denumeşte procesul inflamator al colului uterin. Ea se manifestă prin leucoree cu urme de sînge şi 
dureri locale în timpul actului sexual. În absenţa tratamentului, simptomele de debut se pot suspenda, atenua sau 
pot duce la obişnuinţă, deprindere, cervicita devenind cronică şi avînd consecinţe dintre cele mai grave. 

© Simptomele cancerului de col uterin. În faza de debut, cancerul colului uterin nu se manifestă prin semne 
caracteristice. Primele semne ale bolii pot fi metroragiile, leucoreea alb-roşcată cu un miros particular şi 
sîngerarea în timpul sau după actul sexual. Durerea este absentă pînă în faza foarte avansată a dezvoltării 
tumorii canceroase. 

Depistarea cancerului în stadiul preinvaziv şi tratamentul rapid duc la vindecări de sută la sută. Diagnosticul 
de cancer nu trebuie să ducă la abandonul oricărei speranţe, cancerul neînsemnînd obligator şi moarte şi deci 
refuzul tratamentului. 

e Vaginita denumeşte inflamaţia mucoasei vaginului. Simptomele ei sînt diverse, fiind în funcţie de cauza 
generatoare. Frecvent ele constau în: dureri şi usturimi în timpul actului sexual şi al urinării, mîncărimi locale 
violente, leucoree accentuată, micţiuni frecvente. 

Pot sta la originea vaginitei: debilitatea fizică; // carenţele alimentare grave; // traumatismele sau eroziunile 
survenite în urma unor contacte sexuale brutale sau în absenţa unei lubrefieri suficiente; // tulburările 
hormonale; // contactele sexuale ncigienice; // infecțiile diverse; // contactele sexuale excesive; // relaţii sexuale 
cu numeroşi parteneri; // frigul; // umezeala; // surmenajul. 

Tratamentul vaginitei este în funcţie de cauza generatoare şi se stabileşte numai de medic. 

e Pruritul vaginal (şi concomitent vulvar) este o senzaţie particulară de mîncărime manifestată prin nevoia 
imperioasă de scărpinare locală. 

Cauzele pruritului pot fi: bolile dermatovenerice, dezechilibrul hormonal, insuficienţa hepatică sau renală, 
stările alergice, igiena deficientă, tulburările nervoase, menopauza, frustrarea sexuală acută, leucoreea infectată, 
polipii uterini, colita cronică, carenţa de vitamine, constipaţia cronică, starea psihologică de înaltă tensiune. 

Pruritul vaginal nu trebuie neglijat, el fiind un simptom de boală locală sau la distanţă. 

e Metrita denumeşte procesul inflamator al uterului. Ea se exprimă prin durere şi jenă permanentă în regiunea 
pelviană şi sacrolombară, prin scurgeri albe, tulburări de ciclu şi febră. 

La originea metritei se pot afla: leziunile endometriale, infecțiile diverse, dispozitivul intrauterin 
contraceptiv, avortul, debilitatea fizică şi tulburările hormonale. 
e Adenomul este o tumoare de natură benignă sau malignă a organelor glandulare. 
e Fibromul uterin este o tumoare necanceroasă care afectează circa 20% dintre femei, şi care se manifestă sub 
formă de noduli ai țesutului muscular şi conjunctiv al organului. 

Simptomele fibromului uterin: senzaţia de apăsare şi greutate în bazin, tulburări urinare, constipaţie, 
tulburări de ciclu, scurgeri cu caracter divers, durere locală (cînd tumoarea este amplu dezvoltată). Fibromul 
uterin se poate dezvolta şi asimptomatic. 

Cauzele fibromului uterin: avortul, tulburările hormonale, traumatismele locale, menopauza, ereditatea 
predispozantă, agresiunile emoţionale, congestiile pelviene cronice. 

Formațiunile tumorale mici regresează sub tratament medicamentos, iar cele mari se extirpă. 

Degenerescenţa acestor tumori spre malignizare este posibilă, dar foarte rar. Acest fapt nu trebuie să inducă 
neglijarea lor, dar nici panica. 

e Sarcomul este o tumoare malignă, asemănătoare cancerului, rezultată din malignizarea unor fibre uterine. 

e Simptomele cancerului uterin. Principalele indicii sînt hemoragia, care poate fi continuă sau intermitentă, şi 
leucoreea patologică. Durerea apare tirziu, în stadii foarte avansate, cînd adesea orice terapie dă rezultate 
nesatisfăcătoare. 

Evoluţia cancerului corpului uterin este lentă, dar continuă, iar în absenţa tratamentului, adecvat şi la timp, 
evoluează spre generalizarea sa în tot corpul. Rezultatele terapeutice depind de stadiul bolii la data 
descoperirii ei. 

e Măsurile de profilaxie ale cancerului uterin. Deoarece cancerul este o boală perfidă care se dezvoltă cu mult 
înainte de apariţia simptomelor, se impune ca principală măsură profilactică controlul ginecologic (la 6-12 luni, 
în funcţie de vîrsta femeii şi sănătatea ei). 

Alte măsuri preventive: prezentarea la medic pentru orice scurgere de sînge în afara menstruației, indiferent 
de cantitate sau nuanţă; // tratarea imediată şi pe deplin a oricărei infecţii sau eroziuni în zona genitală; // 
evitarea schimbării frecvente a partenerului sexual; // acceptarea actului sexual numai în condiţii optime de 
igienă personală şi a partenerului; // menţinerea unei stări de igienă genitală adecvată, fără întreruperi. 

e Uretrita este denumirea generică pentru inflamaţiile uretrei. Cauza ei poate fi: infecția, iritarea prin substanţe 
chimice, unele medicamente (ca o reacţie secundară la ele), traumatismul local, excitaţiile sexuale prelungite, 
consumul abuziv de condimente pentru care există şi o alergie. 

Simptomele uretritei sînt: senzaţia de mîncărime şi de arsură pe uretră, scurgere uretrală, durere la micţiune 
şi micţiuni frecvente. Tratamentul fiind strict dependent de agentul cauzal al îmbolnăvirii, el poate fi instituit 
doar de medic în urma analizelor de laborator. Adesea, în procesul de tratament se include şi partenerul sexual. 
e Măsurile de igienă ale aparatului genital feminin: spălarea pe miini înainte de utilizarea wc-ului; // spălarea 
anusului (la bideu) după defecare; // tamponarea vulvei cu hîrtie igienică (de bună calitate) după fiecare 
micţiune; // după defecare, ştergerea cu hîrtie igienică se face numai dinspre vulvă spre anus; // spălarea zilnică 
a vulvei cu apă caldă; // înainte de toaleta organelor genitale se va urina, iar mîinile vor fi spălate cu apă caldă şi 
săpun; // după spălarea vulvei, pentru ştergere se utilizează hîrtie adecvată; // evitarea ajungerii deodorantelor pe 
mucoasa genitală; // evitarea constipaţiei (care este un factor favorizant în apariţia leucoreei abundente şi a 
infecțiilor, prin încetinirea circulaţiei sîngelui în organele pelviene); // obişnuirea golirii regulate a vezicii 
urinare (vezica plină favorizează retrodeviaţiile uterine); // purtarea chiloţilor în timpul somnului, doar în 
perioada menstruală; // evitarea purtării de lenjerie intimă din fibre sintetice, în mod exclusiv şi mai ales în 
perioada de vară; // schimbarea zilnică a chilotului; // asigurarea de căldură constantă, protectoare, în zona 
bazinului şi a organelor genitale, în perioadele reci ale anului; // evitarea cu străşnicie a umezelii (hainelor şi a 

încălțămintei); // prezentarea la medic imediat ce apare o iritare a tegumentului sau mucoasei din zona 
genitală; // obişnuirea cu un control ginecologic în perioada vieţii sexuale din an în an, iar după vîrsta de 40 de 
ani din şase în şase luni. 

e Caracteristicile organelor genitale externe, considerate „„frumoase”: pubis proeminent, păr pubian negru sau 
blond, vulvă mult coborîtă, labiile mari proeminente, labiile mici cu puţin mai late decît cele mari, vestibul 
adînc, clitoris cu corp proeminent (dar nu şi gland). 


3. Sînul 


Sinii sînt cea mai sublimă sursă de hrană, confort şi frumusețe. 
(xxx) 


e Sînul, simbol al feminităţii, este o glandă cutanată (anexă a aparatului genital) care îndeplineşte următoarele 
funcţii: asigură hrana nou-născutului; // furnizează excitație sexuală, fiind o zonă erogenă; // stimulează 
senzualitatea bărbatului prin caracteristicile sale de formă, mărime şi consistenţă; // contribuie la frumuseţea 
constituţională a femeii. 

e Elementele principale din compunerea sînului (figura 4; figura 5), sînt: tegumentul, areola mamară, 
mamelonul, țesutul adipos şi glanda lactogenă. 


Figura 5. Sinul: a) tegument; b) aerol 
muşchiul mamilar; f) duct lactifer; g) acin gi 
gräsos; k) muşchiul pectoral 


) glandă sebacees e) 
i) coastă; j) țesut 

e Caracteristicile tegumentului sînului: pielea sînului este fină, elastică, mobilă, cu o transparență care lasă să 
se vadă, mai mult sau mai puțin, o rețea venoasă subcutanată; grosimea tegumentului este mai mare la bază, 
devenind apoi din ce în ce mai subțire spre zona centrală; la femeile care nu au născut, tegumentul sînului are o 
grosime mai mare. 

e Areola mamară (figura 4. b.; figura 5. b.) este zona ce înconjoară mamelonul şi este situată aproximativ în 
centrul sînului 

Caracteristici: la circa 75 % dintre femei, areola priveşte în faţă, la aproximativ 24 % ea priveşte mai mult 
sau mai puţin în faţă, iar la circa 1 % dintre femei, areola este orientată spre zona mediană a toracelui; // 
diametrul ei este între 2,5 şi 5 cm (cu cît sînul este dispus mai sus pe torace, cu atît ar avea şi o areolă mai mare 
şi mai precis conturată) fără ca marginile să fie net delimitate (asemeni buzelor gurii), existînd o zonă de 
tranziţie (figura 4. e) de 1-3 mm, unde coloraţia diminuează; // mărimea, culoarea şi troficitatea areolei se 
modifică în raport cu impregnaţia hormonală. Astfel în insuficienţele estrogenice areola este mică şi roz-palidă, 
iar o impregnaţie hormonală normală sau peste măreşte areola şi-i intensifică culoarea, făcînd-o să vireze către 
maro-închis; // culoarea areolei este mai deschisă la virgine şi la femeile care nu au purtat o sarcină şi mai 
închisă la femeile care au născut sau care sînt brunete; // pe areolă există un număr de 10-15 proeminențe 
neregulate (figura 4. d. ; figura 5. d.) care reprezintă deschiderea unor glande sebacee hipertrofiate, a căror 
secreție are un rol protectiv în timpul alăptării; // areola are pe suprafaţa sa numeroşi corpusculi senzoriali 
erogeni şi rare fire de păr; // sub pielea areolei se află muşchiul mamelonar circular (fig. 5. e) de care aderă, iar 
contractura lui determină reducerea diametrului areolei, erecţia mamelonului şi comprimarea canalelor 
galactofore. Acest muşchi, prin contracție, reduce diametrul areolei în urma excitaţiilor tactile, la frig, sucţiune, 
emoţii sau contact sexual. 

e Mamelonul (figura 4.c; figura 5. c) este o proeminenţă centrală pe areola mamară, servind la apucarea sînului 
de către sugar. Formele lui pot fi: scurt, conic, ombilicat, invaginat şi înalt. Pe mamelon se găsesc orificiile 
canalelor galactofore în număr de 15-20. Corpusculii senztivi erogeni sînt în număr mare. 

Dimensiunile mamelonului sînt în funcţie de vîrstă, număr de naşteri, tip constituţional şi echilibru 

hormonal. Lungimea sa este între 6 şi 12 mm, iar grosimea între 5 şi 10 mm. La virgine şi femei ce nu au alăptat 
el poate să nu fie reliefat, iar la femeia care alăptează poate atinge temporar o lungime de pînă la 2 cm. 
e Aparatul lactogen şi sinteza laptelui. Glanda mamară propriu-zisă, în comparaţie cu țesutul grăsos, ocupă în 
sîn un volum mic. Structural, glanda mamară este formată din 15 pînă la 20 de lobi, fiecare alcătuit din lobuli, 
iar aceştia din acini secretori ai laptelui, care se elimină prin canalele galactofore ce se deschid în mamelon. 
Fiecare canal galactofor adună secreția unui lob, într-o dilataţie în care laptele se acumulează în intervalul dintre 
două alăptări. Între lobi se găseşte țesut grăsos care contribuie la forma şi consistenţa glandei. 

Sinteza laptelui se desfășoară în celulele glandei mamare prin transformarea glucozei sanguine în la 
aminoacizi, iar proteinele plasmatice în proteine ale laptelui. 

Declanşarea procesului lactaţiei are loc cu puţin înainte de parturiţie, dar mai ales după eliminarea placentei 
(este determinată şi susţinută de prolactină). 

Lactaţia nu poate avea loc în afara perioadei fiziologice de după parturiţie, exceptînd situaţiile patologice sau 
cînd mamelonul este frecvent şi intens excitat mecanic prin strîngere sau sucţiune. În această ultimă 
eventualitate, secreția este foarte mică. 

Secreţia laptelui este întreţinută, după parturiţie, prin două mecanisme: 1) prin excitarea mamelonului în 
timpul suptului se provoacă secreția de prolactină, hormon care declanşează şi menţine lactaţia; 2) prin reflexul 
de golire, care se realizează în timpul şi imediat după golirea conţinutului, determină excitaţia terminaţiunilor 
nervoase din glandă. Din acest motiv sistarea suptului este urmată, la scurt timp, de suspendarea lactaţiei. 


toză şi 


Inhibîndu-se stimulul nervos al secreției continue de lapte, prin încetarea secreției de prolactină, elaborarea 
laptelui este sistată. 

Cantitatea de lapte ce poate fi secretată de glanda mamară este de pînă la 600 ml. 

Contactele sexuale nu afectează secreția de lapte. 


Mărimea sînului nu indică gradul de dezvoltare al glandei mamare şi implicit al productivităţii de lapte. La 
femeile care nu au purtat o sarcină, glanda mamară e puţin dezvoltată, iar bombarea sînului este datorată în 
mare parte grăsimi subcutanate. 

Revenirea glandei mamare la parametrii apropiaţi de cei avuţi anterior parturiţiei, are loc pe parcursul a trei 
luni după sistarea lactaţiei. 
e Caracteristicile țesutului grăsos al sînului. Sînul cuprinde sub tegument ţesut adipos (figura 5. j) în două 
straturi, între care se află glanda mamară. Țesutul adipos şi ligamentele suspensoare constituie suportul glandei 
pe mușchiul pectoral. Dispunerea şi volumul țesutului grăsos este variabil, conferind sînului forme şi 
dimensiuni diverse, particulare. 
e Morfologia sînului este diversă, avînd în vedere evoluţia în timp a volumului țesutului grăsos care determină 
forma şi consistenţa şi care, împreună cu ligamentele, suferă o continuă schimbare. Forma sînului (figura 6.) 


poate fi hemisferică, piriformă, conică, tronconică, discoidală, cilindrică şi ... frumoasă. 
cmene 


Nu există o formă ideală a sînului, deoarece ea se află în corelație cu atitudinea deosebit de diversă față de 
femeie, sexualitate, maternitate, estetică şi morală a fiecărei societăți şi epoci. În estetica sînului, important este 
doar ca el să fie în armonie cu constituția persoanei și în special să fie lipsit de ptoză. 

Forma şi volumul sînului sînt extrem de variate, fiind condiționate de factori genetici, hormonali, vîrstă, 
perioadă fiziologică, activitate sexuală, activitate profesională etc. Raportul dintre țesutul grăsos şi glanda 
mamară determină forma şi volumul sînului, iar tonicitatea mușchiului pectoral mare şi dezvoltarea cutiei 
toracice, nivelul şi orientarea lui. 

Nu există un volum ideal al sînului, aprecierea fiind extrem de diversă şi dependentă de o multitudine de 
factori. La femeia cu talie medie, volumul obişnuit este de aproximativ 275 cm?, sub 200 cm: lăsînd impresia 
de mic, dar nu şi inestetic, iar peste 350 cm? devine mai puţin estetic datorită ptozei pe care, probabil, o 
antrenează. 

Pentru aflarea volumului sînului, acesta se cufundă într-un recipient plin cu apă și se măsoară apoi volumul 
de apă dislocat. 

Nu există vreo relaţie între morfologia sînilor şi talie sau constituţia femeii. 

Suprimarea timpurie a alăptării nu preîntîmpină ofilirea sînilor, ci o facilitează. 

Relaţia între conformaţia sînilor şi senzualitatea femeii este incertă. 

e Greutatea normală a sînului se află cuprinsă între 200 şi 500 de grame (ultima valoare fiind specifică femeii 
care alăptează). 

e Dimensiunile sînului. La femeia adultă, în afara stării de graviditate, sînii au în medie 10 cm înălţime, 12 cm 
lăţime şi 5 cm grosime. Distanţa între mameloane este de 20-21 cm, iar între mamelon şi ombilic între 24 şi 25 
cm. 

Varietatea dimensională a sînului apreciată ca normală este mare. 

Dimensiunile ideale ale sînului nu pot fi fixate. Pentru aprecierea lui estetică se impune corelarea cu forma, 
constituţia, talia, vîrsta, activitatea profesională, număr de sarcini, etnie etc. 

e Consistenţa sînului. Sînul normal dezvoltat dă la palpare senzaţia de consistenţă elastică, fermă, uniformă, 
nedureroasă. Consistenţa fermă, pietroasă a sînului este dată de starea țesutului conjunctiv, a ligamentelor 
suspensoare şi de raportul dintre glanda mamară şi gradul de umplere cu grăsime. 

Sînul suferă o diminuare a consistenţei în urma alăptării, înaintării în vîrstă, regimurilor de slăbire frecvente, 
vieţii sexuale intense. În aceste cazuri ligamentele de susţinere slăbesc şi sînul îşi pierde forma tinzînd să devină 
moale, flasc şi pendulant. Femeile cu o activitate intelectuală intensă pot prezenta uneori o uşoară accelerare a 
pierderii consistenţei sînului. Faţă de ciclul menstrual, sînul are o consistenţă variabilă: în partea a doua şi 
îndeosebi spre sfârşitul ciclului, sînul devine mai ferm, mai tare. 
© Sînul este un organ foarte sensibil. Inervaţia senzitivă de la nivelul tegumentului, şi mai ales de la nivelul 
mamelonului, este responsabilă de un număr important de reflexe tactile, termice, dureroase şi erogene. 
Sensibilitatea mare impune ocrotirea sînului de lovituri, mușcături şi vibrații, care pot fi deosebit de periculoase 
prin consecinţele lor asupra sănătăţii sînului. 

Sensibilitatea sînului depinde de starea de sănătate (cu cît sînul este mai sănătos, cu atît este mai sensibil), de 
echilibrul hormonal şi de gradul de ptoză. 

è Asimetria între sîni se referă la diferenţe de volum şi dispunere pe torace. La circa 50 % dintre femei, sînul 
stîng se află sub nivelul celui drept, iar la circa 30 % cel drept este mai coborit. Sînul mai coborit are în 
aproximativ 20 % din cazuri şi un volum mai mare. 

Dezvoltarea şi situarea inegală între sîni este puţin remarcată. 

Sînul asimetric nu este afectat în sensibilitate erogenă sau producţie de lapte. 

Cauza asimetriei sînilor este necunoscută. Ea se înscrie în seria asimetriei celorlalte organe binare (rinichi, 

plămiîni, membre, buze, ovare, emisfere cerebrale etc.) 
e Sînul în timpul ciclului menstrual, al gravidităţii şi post-partum. Premenstrual sînul creşte în volum, 
mamelonul devine mai proeminent şi apare o tensionare uşor dureroasă, mai ales la atingere. Post menstrual, 
pînă în ziua a 8-a a ciclului, se reduce volumul glandei şi dispare senzaţia de tensiune dureroasă, iar mamelonul 
revine la forma şi culoarea avute anterior. 

În timpul sarcinii, sînul: îşi măreşte volumul pînă la dublu, prin dezvoltarea glandei mamare, iar apoi prin 
acumularea de lapte; are areola şi mamelonul închise la culoare şi cu dimensiuni crescute; prezintă pe suprafața 
sa vene evidenţiate, cu o amploare oarecare. 

După sistarea alăptării, sînii revin treptat la forma anterioară, dar cu unele reminiscenţe, adică o creştere în 
volum şi o uşoară „cădere” (consecutivă, îndeosebi, creşterii greutăţii). La circa 10 % dintre femei, revenirea la 
forma, volumul şi consistenţa anterioară sarcinii este aproape perfectă. Cauza fiind, îndeosebi, conţinutul foarte 
redus în ţesut grăsos al sînilor. 

e Dezvoltarea şi fiziologia sînilor se face prin mijlocirea următorilor hormoni: estrogeni (stimulează şi întreţin 
dezvoltarea), prolactină (induce şi menţine lactaţia) şi ocitocină (determină contracția conductelor excretoare şi 
prin aceasta determină eliminarea laptelui). 

e Extirparea sînilor este perfect compatibilă cu viaţa. Consecințele negative ale ablaţiei sînilor pot fi jena în 
viaţa sexuală şi socială, iar foarte rar diminuarea activităţii ovarelor. 

e Menţinerea esteticii sînilor, pretinde: evitarea fluctuaţiilor de greutate corporală; // obişnuirea cu o poziţie 
corporală dreaptă; // evitarea băilor fierbinţi, prelungite; // dimineața, stropirea sînilor cu apă rece şi fricţiuni 
perimamelonare cu o bucată de gheaţă; // utilizarea sutienului dacă sînii sînt grei sau prezintă tendinţă la 
ptoză; // utilizarea doar a sutienelor adecvate formei sînilor; // practicarea unor exerciţii fizice, de tonifiere a 
mușchilor pectorali și pentru menţinerea unei ţinute de mers cît mai drepte; // susținerea unor relaţii sexuale 
cumpătate; // tratarea fără întîrziere şi pe deplin a oricărui dezechilibru hormonal; // masaj prin mişcări de 

netezire şi fricţiune uşoară a bazei sînului, dinspre mamelon spre bază; // susţinerea de contacte sexuale doar 
după vîrsta de 17-18 ani. 

Aceste măsuri profilactice se impun cu acuitate, deoarece un sîn o dată compromis nu mai poate fi restabilit 
ca formă decît, eventual, prin chirurgie estetică. 

Forma sînilor nu poate fi îmbunătăţită decît printr-o intervenţie chirurgicală reparatorie sau, în limite reduse, 
prin exerciţii de gimnastică medicală, echilibrare hormonală, ajungerea la o greutate corporală normală. 

Recurgerea la o intervenţie chirurgicală plastică în scopul corectării aspectului sînilor se recomandă în cazuri 
bine precizate şi justificate medical, iar în scop pur estetic numai după naşterea ultimului copil planificat. 
e Rolul sutienului în conservarea esteticii sînilor. Purtarea sutienului este indicată acelor persoane care 
prezintă o dezvoltare amplă a sînilor (prin greutatea lor s-ar alungi, alterîndu-şi forma și mai mult), precum şi 
femeilor însărcinate şi celor care alăptează. Nu se indică purtarea sutienului în perioada dezvoltării corporale 
cînd susţinerea artificială este inutilă, ca ducînd la destinderea pielii, ligamentelor şi muşchiului pectoral care, 
nefiind solicitate, slăbesc, lăsînd sînii să cadă. 

Purtarea sutienului în timpul somnului este eronată, exceptînd situaţia cînd sînii sînt voluminoşi sau femeia 
alăptează 
e Macromastia denumeşte starea sînului cu un volum exagerat de mare, disproporționat faţă de talie şi 
constituţie. Starea începe, în general, cînd volumul sînului depăşeşte cu circa 50 % volumul sînului normal, 
adică între 200 şi 300 cm?. Aprecierea stării de macromastie este relativ dificilă, deoarece nu există o delimitare 
precisă a sînului normal de cel hipertrofic. 

Principalele inconveniente ale macromastiei se referă la dificultăţi în alăptare, jenă în relaţia sexuală şi 

socială. Ea poate fi corijată printr-o intervenţie chirurgicală estetică. 

Macromastia se poate datora caracteristicii ereditare sau unei tulburări hormonale. 

Între volumul sînului şi cancerul mamar nu există o legătură. 
e Micromastia denumeşte sînul subdezvoltat, sînul mic, cu glanda mamară subdezvoltată. Ea poate fi datorată 
unei caracteristici ereditare sau unor tulburări hormonale. 

Micromastia poate genera dificultăţi în alăptare, sensibilitate erogenă diminuată, jenă în relaţia sexuală şi 

social. 

Corijarea micromastiei se face cu preparate hormonale, cînd cauza ei este dezechilibrul hormonal, sau printr- 
un implant de proteză, cînd cauza este o caracteristică constituţională. De avut în vedere că sînul atinge 
maturitatea, deplina dezvoltare, abia la prima sarcină. 
e Ptoza mamară denumeşte căderea, deplasarea mult în jos a sînului, care se culcă pe piept într-o măsură 
oarecare. Ea este mică atunci cînd sînul (figura 7) se deplasează pe piept între 1 şi 5 cm, medie între 5 şi 10 cm 
şi mare între 10 şi 20 cm, cînd practic mamelonul este orientat în jos. 

Cauza ptozei mamare poate fi: urmarea greutăţii proprii a sînului, îmbătrînirea, sarcinile multiple, oscilaţiile 
ample de greutate ale femeii, predispoziția ereditară sau tulburările hormonale. 

Ptoza poate fi înlăturată printr-o intervenţie chirurgicală. 


e Principalele afecţiuni ale sînului: mastita, traumatismul, tumorile benigne şi maligne, galactoreea, 
ginecomastia. 

e Mastita denumeşte inflamaţia glandei mamare, produsă de cele mai multe ori de o insuficientă igienă în 
perioada alăptării. 

e Sursele de traumatizare ale sînului. Prin dispunerea sa, sînul este expus unor traumatisme prin lovire, cădere 
şi vibrații în procesul exercitării profesiei sau casnic. De asemenea, în cursul vieţii sexuale se pot ivi împrejurări 
de traumatizare mai ales prin muşcare. Complicaţiile posttraumatice fiind foarte probabile şi uneori cu urmări 
grave, supravegherea medicală se impune cu stringenţă. Pînă la consultul medical se pot aplica comprese reci, 
ele reducînd durerea şi scăzînd activitatea inflamatorie. În caz de plagă deschisă, dezinfecţia imediată este 
obligatorie. Deosebit de importantă este şi urmărirea în timp a sînului traumatizat cîndva, pentru a surprinde în 
timp util orice nodul care s-ar dezvolta. 

e Ginecomastia denumeşte dezvoltarea excesivă a glandei mamare la bărbat, cu sau fără apariţia secreției de 
lapte. Afecţiunea poate viza ambii sîni sau numai unul (îndeosebi cel stîng). 

La originea ginecomastiei pot sta: caracterul constituţional ereditar; // afecțiunile testiculare, suprarenale, 
renale, hepatice, tiroidiene sau pulmonare; // alcoolismul; // deficitul ponderal sever; // realimentarea după o 
perioadă de înfometare; // unele medicamente administrate îndelungat şi/ sau în doze mari; // îmbătrînirea. 

e Galactoreea este o afecţiune a sînului şi constă în scurgerea laptelui în afara perioadei de sarcină şi alăptare. 
Ea poate fi cauzată de tumori hipofizare, dereglări hormonale, insuficienţă renală, administrarea unor anumite 
medicamente, stres psihic acut. 
Indiferent de cantitatea laptelui scurs se impune, de urgenţă, prezentarea la medic. 
e Tumoarea benignă a sînului este o formaţiune chistică necanceroasă. O asemenea tumoare benignă este 
adenofibromul de sîn, care, fără a fi o precursoare a cancerului, impune totuşi o supraveghere asiduă. 
Adenofibromul se caracterizează prin: prezentare sub forma unui nodul care se modifică ciclic în funcţie de 
ciclul menstrual; // mobilitate amplă; // formă încapsulată, independentă de restul glandei mamare; // delimitare 
clară; // sensibilitate dureroasă importantă; // volum mărit în perioada premenstruală şi menstruală, după care 
dispare la terminarea fluxului menstrual. 
e Cancerul de sîn nu are un semn caracteristic, astfel că orice simptom anormal trebuie semnalat de urgenţă 
medicului. Semnele posibile ale dezvoltării unei tumori canceroase a sînului: scurgeri de diferite aspecte şi 
consistențe prin mamelon; // retracţia tegumentului sau a areolei în apropierea tumorii sub forma unei 
depresiuni; // leziuni persistente pe mamelon; // îngroşarea pielii sînului într-o zonă oarecare; // nodul, sensibil 
sau nu, indiferent de faza ciclului menstrual; // retracţia mamelonului; // mărirea rapidă a sînului în afara stării 
de graviditate; // schimbarea culorii sînului într-o zonă oarecare; // senzaţia de schimbare a temperaturii 


În general, tumoarea canceroasă este solitară, unilaterală, dură, neregulată, puţin delimitată, mobilă, aderentă 
la restul glandei. 

Extincţia cancerului este relativ rapidă, deoarece în numai 24 de ore sînt eliminate, din tumoarea principală, 

circa 3 milioane de celule canceroase în circuitul sanguin şi este suficient ca una singură să găsească o zonă cu 
deficit imunitar pentru a se localiza şi astfel să se extindă boala canceroasă. 
e Durerea şi cancerul mamar. În prima fază, cînd tumoarea are pînă la un centimetru diametru, durerea este 
absentă; deci, absenţa durerii, în cazul descoperirii unui nodul, NU constituie un motiv de liniştire şi nepăsare 
ci, dimpotrivă, de maximă alertă. Aşteptarea apariției durerii sau a altor semne, ori accentuarea celor deja 
ravă eroare 
e Cauzele cancerului mamar. Cancerul sînului nu este consecinţa unei singure cauze izolate, ci a unui 
complex de factori înglobînd atît bagajul ereditar, cît şi condiţiile de viaţă şi comportamentul. Sînt incriminate 
drept cauze favorizante ale cancerului de sîn: tulburările hormonale; // predispoziția ereditară; // infecțiile 
locale netratate imediat şi pe deplin; // traumatismele locale; // unele obiceiuri alimentare eronate; // iradieri 
excesive; // noxe diverse (alcool, tutun, substanţe chimice cancerigene); // absenţa maternității pînă la 30 de ani; 
// utilizarea contraceptivelor hormonale în asociere cu obiceiul fumatului. 

Cancerul mamar nu s-a dovedit a fi exclusiv sau preponderent ereditar. O femeie a cărei mamă a avut cancer 
de sîn înainte de menopauză, are un risc mărit cu circa 20 % de a dezvolta această tumoare cîndva, iar în cazul 
în care cancerul s-a dezvoltat după menopauză riscul este de circa 1,5 %. Femeile a căror surori au avut un 
cancer de sîn prezintă un risc de 5-6 ori mai mare de a dezvolta un asemenea cancer. Acest risc nu înseamnă 
îmbolnăvire sigură, ci probabilitatea, ceea ce indică necesitatea de a duce o viaţă sănătoasă, cu o atenţie 
specială, dar nu obsesivă, pentru sîni. Temerea, obsesia, angoasa, controlul exagerat măresc riscul de declanşare 
a cancerului, deoarece se slăbeşte astfel sistemul nervos şi sistemul imunitar. 

Numărul nașterilor nu influenţează riscul apariţiei cancerului de sîn. 

e Măsuri de profilaxie a cancerului de sîn: evitarea loviturilor, muşcăturilor, strivirilor, eroziunilor şi 
infecțiilor sînului; folosirea sutienului pentru susţinerea sînilor voluminoşi; abţinerea de la ruperea crustelor 
care apar uneori pe mamelon, iar dacă ele nu cad de la sine după baia curentă cu apă caldă, se va consulta 
medicul; control ginecologic şi mamografic la 6-12 luni, pe parcursul întregii vieţi; lunar, autocontrolul 
palpator al sînilor; renunţarea la fumat dacă se utilizează contraceptive hormonale. 
e Autocontrolul stării de sănătate a sînilor se execută numai după menstruaţie, la 1-4 zile. Aceasta, deoarece 
în timpul ciclului în glanda mamară se pot forma zone de ţesut cu aspect nodular care sînt palpabile (doar) în 
perioada premenstruală, dispărînd cu desăvîrşire după menstruaţie. 

Autoexaminarea sînilor pentru depistarea precoce a unor modificări patologice se face prin următoarele 
manevre: 
1) Stînd în picioare în faţa oglinzii, femeia îşi examinează sînii din faţă, din lateral, avînd mîinile în şold apoi 
cu ele ridicate deasupra capului sau la ceafă. Prin această manevră se observă eventuale asimetrii între sîni ori 
mameloane, survenite în ultima perioadă de timp, precum şi eventuale retracţii ale mamelonului, schimbări de 
culoare, apariţia unor depresiuni sau zbîrcituri. 
2) Se comprimă mamelonul, moderat, pentru a se vedea dacă apare o secreție, dar fără a se insista pînă la 
obţinerea intenţionată a unei secreţii. 
3) În poziţia culcat pe spate, avînd sub omoplatul corespunzător sînului care va fi examinat o pernă mică, 
astfel ca sînul să se etaleze orizontal uniform pe torace, se execută palparea cu mîna opusă. Ea se face cu 
degetele întinse, prin alunecare, rulare, fără brutalitate, din afară spre înăuntru, în sens circular. Se apreciază 
consistenţa glandei, prezenţa unor tumefacţii sau noduli. La fel se procedează apoi cu celălalt sîn. 
e Regulile de igienă a sînilor: zilnic, spălarea şi masarea lor; // tratarea oricăror eroziuni; // purtarea unui sutien 
adecvat; // evitarea expunerii lor la traumatisme, vibrații, Soare (pe o durată excesiv de mare), iradiaţii; // 
control mamografic din 6 în 6 luni, după vîrsta de 35 de ani. 
e Caracteristicile sînilor consideraţi frumoşi: volum şi dispunere în armonie cu toracele; // situarea 
mameloanelor nu mai jos de jumătatea braţului; // mamelon proeminent; // înălţimea sînului de 1,5-2 ori mai 
mare decît lăţimea sa; // absenţa ptozei; // consistenţă fermă, dar cu posibilitate de balansare; // areolă închisă la 
culoare, conturată clar şi avînd un diametru mic sau mediu. 
e Atitudinea femeii faţă de sînii ei poate fi: de repulsie, cînd ei sînt consideraţi, real sau imaginar, inestetici 
(caz în care tinde să-i mascheze); // de indiferenţă, din cauza insesibilităţii lor erogene; // de jenă cu dezvoltarea 

unor complexe de inferioritate; // de adoraţie pînă la cult, caz în care sînt expuşi, ajungîndu-se chiar la 
exhibiţionism, dacă sînt real sau imaginar apreciaţi ca frumoşi sau au o sensibilitate erogenă deosebită. 

e Sînii femeii îi pot impresiona pe bărbaţi de o manieră şi într-o proporţie foarte diversă. Palpator, ei trezesc la 
majoritatea bărbaţilor excitaţia sexuală, iar vizual induc simțămîntul de respect matern, inhibare sau excitare 
sexuală, agresivitate sexuală, adoraţie. 


4. Ovulaţia 


Ovulul este jumătatea nevăzută a lumii... 
(xx) 


e Ovulaţia este procesul biologic ritmic care caracterizează funcţia lunară a ovarelor şi constă în expulzarea de 

către acestea a ovulului fecundabi 
Ovulaţia se desfăşoară aproximativ între vîrsta de 14 şi 50 de ani, adică între pubertate şi menopauză. 

Ovarele eliberează în această perioadă între 300 şi 400 de ovule, cîte unul pe ciclu ovulator cu durată de circa 

28 de zile. 

e Ovulul este celula sexuală germinativă feminină, purtătoare a jumătate din zestrea genetică a produsului de 

concepție. 

e Mărimea şi greutatea ovulului. Ovulul, cea mai mare celulă a organismului uman, are la expulzie un 

diametru de 0,1 mm şi o greutate de aproximativ 1,5 micrograme. 

e Eliberarea ovulelor se face de către cele două ovare, fără a avea un plan rigid sau dinainte stabilit. Uneori 

alternează, alteori acelaşi ovar eliberează ovule mai multe luni la rînd. În caz că unul dintre ovare este extirpat 

sau este bolnav, celălalt ovar preia funcţia într-un ciclu de durată neschimbată. 

e Ciclul ovulator constă în maturarea, dezvoltarea şi eliberarea foliculilor ovarieni (mici săculeţi pe ovar, în 

care se află cîte un ovul) printr-o serie de transformări succesive. 

Maturarea ovulului constă în creştere şi apoi într-o diviziune reductivă, menită înjumătăţirii numărului de 
cromozomi (rămînînd doar 23 din cei 46 iniţiali, dintre care unul este cel sexual — X). 

Dezvoltarea ovulului decurge astfel: aproximativ lunar, la începutul ciclului ovulator, mai mulţi foliculi 
primordiali încep să se dezvolte, iar în a 6-a zi de la prima zi a ultimei menstruaţii, cel mai puternic şi sănătos 
dintre foliculi blochează dezvoltarea celorlalţi. Ajuns la deplină maturitate, acest folicul proemină la suprafaţa 
ovarului sub forma unei vezicule mari, de 1-3,5 cm. Între a 12-a şi a 14-a zi a ciclului, vezicula fiind puternic 
tensionată din cauza lichidului aflat sub presiune, la contactul cu prostaglandinele din spermă sau a contracturii 
unor formaţiuni musculare periferice se rup brusc, ejectînd ovulul pe care-l conţine şi care este apoi captat de 
trompa uterină. Trecerea ovulului prin trompă durează circa 4 zile, perioadă în care poate fi întîlnit de 
spermatozoizi şi fecundat, după care pătrunde în uter unde, dacă este fecundat se implantează în peretele 
acestuia, iar dacă nu este fecundat se elimină. 

Foliculul care a eliberat ovulul îşi continuă evoluţia, încărcîndu-se cu o substanță galbenă ce îi umple 
cavitatea, transformîndu-l în aşa numitul „corp galben”. Rolul acestuia este de creştere a secreției de 
progesteron, necesar proliferării mucoasei uterine în scopul fixării şi hrănirii ovulului fecundat. Constituirea şi 
evoluţia corpului galben are loc între zilele a 15-a şi a 25-a a ciclului. Dacă fecundarea a avut loc, corpul galben 
îşi continuă funcţionarea pînă în a S-a lună de sarcină, fiind absolut necesar menţinerii sarcinii, după care este 
înlocuit funcţional de placentă. Dacă fecundarea n-a avut loc, funcţia corpului galben încetează brusc între ziua 
a 26-a şi a 28-a ale ciclului. Încetarea funcţiei corpului galben determină eliminarea mucoasei uterine prin 
procesul menstruației. 

e Relaţia între ovulaţie şi menstruaţie: pot exista ovulaţii excepționale în perioada în care menstruaţia este 
suspendată, şi menstruaţie după un ciclu în care nu s-a eliberat un ovul fecundabil, dar s-a format corpul galben; 

ovulaţia este posibilă în orice moment al ciclului, inclusiv în timpul menstruației, ca şi ovulaţii multiple în 
cadrul aceluiaşi ciclu. Aceste forme de ovulaţie sînt excepţii şi nu o regulă. 

e Eliberarea ovulului se însoţeşte de simptome perceptibile într-o măsură oarecare. Astfel, momentul ovulaţiei 
poate fi sesizat prin: temperatură crescută; // mică hemoragie vaginală; // durere vie, abdominală și lombară în 
partea ovarului care a eliberat ovulul, cu o durată de 1-2 ore; // amețeli; // cefalee; // accentuarea sensibilităţii 
simțului olfactiv; // micşorarea pentru cîteva ore a pupilelor. Aceste fenomene se diminuează în mod evident în 
cazul utilizării contraceptivelor orale. 

e De ce ovulaţia nu este ( sau nu trebuie să fie ) sesizabilă de către bărbaţi şi nici chiar de către femeie, asemeni 
situaţiei de la celelalte mamifere, este o necunoscută. 

e Consecințele eliberării simultane a două ovule. Dacă întîmplător se elimină două sau mai multe ovule 
fecundabile se ivește posibilitatea ca în cazul fecundării lor să se nască doi sau mai mulţi gemeni de acelaşi sex 
sau de sexe diferite, în funcţie de spermatozoizii care le-au fecundat. 

e Ovulaţia poate fi precipitată de relaţia sexuală trăită intens, de emoţii violente, pozitive sau negative (viol, 
orgasm etc.) sau de tensiunea nervoasă deosebit de intens: 
e Amînarea sau suspendarea ovulaţiei poate fi determinată de stres, emoţii negative intense, angoasă, boli 
diverse, carenţe alimentare etc. 


5. Ciclul menstrual 


Ciclul menstrual: „arătura de primăvară” la femeie... 
(xxx) 


e Ciclul menstrual denumeşte transformarea morfo-funcţională uterină, consecutivă modificărilor ciclice 
ovariene. 

e Menstruaţia este hemoragia fiziologică, declanșată pe cale vaginală, consecutivă desprinderii unui strat 
superficial de pe mucoasa uterină, în situaţia nefecundării ovulului şi implantării lui în mucoasa uterină, anume 
pregătită pentru acest act. 

Ciclul menstrual debutează în preajma vîrstei de 13 ani (cînd se numeşte, menarhă) şi continuă ritmic pînă la 
45 — 50 de ani, cînd încetează definitiv. Acest proces este suspendat temporar pe durata gravidităţii şi relativ în 
cea de alăptare. 

e Rolul menstruației. Datorită nefecundării ovulului o parte din mucoasa uterină se elimină, pentru ca în ciclul 
menstrual următor să se regenereze la parametri de maximă calitate, în eventualitatea fecundării şi implantării în 
ea a oului. 

e Durata normală a ciclului menstrual este de 28 de zile, plus sau minus două zile. 

e Numărarea zilelor ciclului menstrual se face începînd cu prima zi a sîngerării menstruale, pînă în prima zi a 
următoarei sîngerări menstruale. 

e Transformările mucoasei uterine în decursul ciclului menstrual. Etapele ciclului menstrual, ciclu controlat 
de axa hipotalamo-hipofizo-ovariană, se reflectă asupra mucoasei uterului astfel: 

Etapa menstruală, cuprinsă între zilele întîia şi a S-a, este caracterizată de scăderea progesteronului şi 
creşterea estrogenilor, ceea ce determină modificarea degenerativă a stratului superficial funcţional al mucoasei 
uterine, care se elimină simultan cu o cantitate de sînge. 

Etapa foliculinică, cuprinsă între zilele a S-a şi a 15-a, se sfirşeşte o dată cu eliberarea ovulului între zilele a 
13-a şi a 15-a ale ciclului. Datorită cantităţii crescînde de estrogeni în această perioadă, stratul funcţional uterin 
se îngroaşă prin înmulţirea celulelor pereţilor săi. 

Etapa progestativă este cuprinsă între a 15-a şi a 26-a zi cînd, sub influenţa în creştere a progesteronului, 
celulele superficiale ale mucoasei uterine se încarcă cu substanţă nutritivă de rezervă pentru a permite primirea 
şi hrănirea oului în ea. Dacă fecundarea se produce, mucoasa uterină se transformă în continuare pentru a 

adăposti şi hrăni oul implantat în ea. Dacă fecundarea nu a avut loc, stratul funcţional urmează să fie eliminat 
prin menstruaţie. 

Etapa premenstruală este cuprinsă între zilele a 27-a şi a 28-a cînd, paralel cu scăderea progresivă a 
progesteronului, stratul funcţional degenerează. Creşterea în această perioadă a secreției de estrogeni duce la o 
nouă desprindere a stratului funcţional, însoţită de hemoragia menstruală. 

e Grosimea stratului funcțional ce proliferează pe mucoasa uterului creşte progresiv în cursul ciclului 
menstrual, astfel: în ziua a 5-a are între 0,5 şi 1 mm, în ziua a 10-a are 3,5 mm, iar în ziua a 26-a are între 6 şi 7 
mm. 

e Durata sîngerării menstruale se situează între 3 şi 5 zile. 

e Cantitatea de sînge eliminat în cursul menstruației se situează între 20 şi 80 ml, pentru fiecare flux 
menstrual. 

e Caracteristicile sîngelui menstrual. Secreţia menstruală este formată din sînge, apă, mucus cervical şi 
fragmente de mucoasă uterină. Secreţia normală este fluidă, nu coagulează şi are un miros fad, caracteristic, 
foarte repulsiv pentru majoritatea bărbaţilor. 

e „Toxicitatea” femeii în timpul menstruației. Femeia aflată la menstruaţie poate prezenta unele însuşiri 
particulare, cum ar fi: hipersudoraţie cu miros particular, neplăcut, în pofida efortului de igienă; perturbări ale 
unor procese biologice (acceleraţia proceselor fermentative, inhibarea încolţirii seminţelor, ofilirea florilor din 
preajmă etc.) cu substanţele eliminate prin transpiraţie şi respiraţie. Aceste particularităţi, prezente la o 
minoritate de femei, nu pot eticheta femeia aflată la menstruaţie ca fiind „toxică”. 

e Modificările colului uterin în ciclul menstrual. Mucoasa colului uterin nu suferă modificări în cursul ciclului 
menstrual, ci numai mucusul secretat de glandele cervicale. Astfel în perioada ovulaţiei mucusul cervical este 
clar, filant, permiţînd trecerea cu uşurinţă a spermatozoizilor, apoi, la cîteva zile după ovulaţie, mucusul se 
reduce, nu mai este filant şi penetrabil cu uşurinţă pentru spermatozoizi. În timpul menstruației şi ovulaţiei, 
colul este uşor întredeschis. 

e Factori ce pot perturba desfăşurarea ciclului menstrual: oboseala fizică sau psihică, tensiunea nervoasă 
permanentă, exaltarea sexuală prelungită, boli diverse, dormitul în timpul zilei, serviciul în trei ture, dormitul cu 
lumina aprinsă (la unele femei foarte sensibile), schimbarea locuinţei, schimbarea zonei geografice, privarea de 
contactul (fie şi numai vizual) cu bărbaţi, privarea de libertate, deplasarea cu vaporul. 

Emoţiile pozitive, excitatorii, pot precipita menstruaţia, iar emoţiile negative, inhibitorii, să o întârzie. 

e Măsurile de igienă din timpul menstruației: înainte de atingerea organelor genitale se va proceda la spălarea 
miîinilor cu apă şi săpun; // uscarea regiunii genitale se face prin tamponare, nu prin ştergere sau frecare şi doar 
cu un prosop de hirtie de bună calitate; // organele genitale externe vor fi spălate zilnic cu apă caldă; // 
tampoanele intravaginale vor fi aplicate numai după spălarea regiunii vulvare; // tamponul sau bandajul obișnuit 
vor fi schimbate, ori de cîte ori va fi nevoie, dar cel puţin zilnic; // tampoanele intravaginale nu vor fi folosite în 
timpul nopții, cînd trebuiesc înlocuite cu bandaj vulvar; // duşurile vaginale vor fi făcute doar la recomandarea 
medicului; // relaţiile sexuale vor fi evitate, ele putînd determina infecţii sau accentuarea fluxului menstrual; // 
corpul va fi spălat zilnic cu apă caldă, dar nu fierbinte; // nu vor fi făcute băi la vană; // efortul fizic intens va fi 
evitat (cu excepţia cazurilor în care medicul recomandă aceasta, avînd în vedere unele particularităţi ale 
tensiunii arteriale); // se sistează practicarea înotului. 

e Sindromul intermenstrual denumeşte fenomenele din preajma ovulaţiei, care constau în: durere şi 
hemoragie în momentul desprinderii ovulului de pe ovar, astenie marcată, anxietate, nelinişte, iritablitate, 
libidou crescut. 

e Sindromul premenstrual denumeşte ansamblul de tulburări funcţionale care apar înainte de declanşarea 
menstruației şi dispar cel mai tîrziu la terminarea ei. Sindromul premenstrual are un aspect propriu fiecărei 
femei. 

Fenomenele proprii sindromului premenstrual: sîni dureroşi şi crescuţi în volum; // emotivitate accentuată; // 
creştere în greutate (circa 2,5 kg); // depresiune nervoasă; // tulburări hepatice; // senzaţie de greutate în 
pelvis; // dureri lombare acutizate de șederea în picioare; // greţuri; // insomnie; // afectivitate negativă; // 
micţiuni frecvente, imperioase; // sensibilitate crescută la răceli şi gripă; // cicatrizare cu viteză redusă; // 
modificări curioase la nivelul organelor de simţ (spre exemplu, scăderea percepţiei pentru galben şi albastru); // 

pupile dilatate; // spirit de independenţă marcat; // erupție herpetică; // creşterea tensiunii arteriale; // creşterea 
spasticităţii vaselor capilare; // congestia mucoasei nazale; // tumefierea mucoasei bucale; // tulburări de gust; // 
poftă crescută pentru carbohidrate. 

Suspendarea acestor fenomene este imposibilă, în majoritatea cazurilor, dar ele pot fi diminuate pînă la un 
nivel tolerant. 

Cauze ale sindromului premenstrual: dezechilibrul hormonal dintre estrogeni şi progesteron, înaintarea în 
vîrstă, viaţa sedentară, absenţa unei sarcini, emoţii acute şi frecvente, stresul divers, deficitul de vitamine, 
munca intelectuală intensă. 

e Hemoragia genitală în timpul sarcinii, indiferent de stadiul ei sau de amploarea hemoragiei, trebuie să 
îndemne la consultul de urgenţă al medicului ginecolog. 

e Hemoragia menstruală complementară, denumeşte hemoragia (anormală) a diferitelor organe, care are loc 
concomitent cu fluxul menstrual. 

e Metroragia defineşte hemoragiile vaginale intermitente sau continui, produse în afara menstruației normale, 
între cicluri. 

Metroragia poate avea drept cauză generatoare: bolile infecțioase, bolile nervoase, emoţiile violente, 
traumatismele diverse, fibromul uterin, chistul de ovar, inflamaţiile genitale, cancerul genital, sarcina 
extrauterină sau avortul incomplet. 

e Dismenoreea defineşte menstruaţia însoţită sau precedată de senzaţii dureroase pelviene sau sacro-lombare. 

La originea dismenoreei se pot afla: frigul, umezeala, constipaţia, nevrotismul, temperamentul 
dezechilibrul hormonal, psihonevrozele, insatisfacţia sexuală, stările conflictuale prelungite, hiperexcitablitatea 
sau hipersensibilitatea. 

Unele cazuri de dismenoree se suspendă după începerea unor relaţii sexuale satisfăcătoare, iar altele după 
prima sarcină. De remarcat că doar 20 % dintre femei nu au nici un simptom dureros în timpul menstruației. 

e Amenoreea denumeşte absenţa menstruației de debut sau pe un interval de timp mai mare de trei luni, în 
afara stării de graviditate, alăptare sau menopauză. 

La originea amenoreei se poate afla: cura de slăbire, ovarul polichistic, diabetul, insuficienţa renală, bolile 
febrile, anemia, obezitatea, schimbările bruște de climă, situaţiile stresante (deces în familie, schimbarea 
locuinţei sau a locului de muncă, examene, şoc afectiv, tentativă de viol, accidente diverse etc.), angoasa. 

e Hipomenoreea denumeşte menstruaţia regulată, dar cantitativ săracă în flux sanguin. 

e Hipermenoreea defineşte excesul cantitativ al hemoragiei menstruale, în cicluri care survin la un interval 
regulat. 

e Oligomenoreea exprimă situaţia în care menstruaţiile sînt regulate, dar au o durată de pînă la două zile. 

e Polimenoreea denumeşte menstruaţiile regulate, dar care au o perioadă a sîngerării între 6 şi 10 zile. 

e Menoragia defineşte menstruaţiile regulate, dar la care fluxul sanguin durează mai mult de zece zile. 

e Tahimenoreea exprimă situaţia în care menstruaţiile survin la intervale mai scurte decît cele normale 
(adesea ele sînt cicluri anovulatoare). 


6. Aparatul genital masculin 


Testiculul zămisleşte îndrăzneala, violența, brutalitatea, caracterele care deosebesc taurul de luptă de boul care trage 
plugul. 
A. Carrel 


e Rolul organelor genitale masculine este de a produce și depune celulele sexuale — spermatozoizii — în 
organele genitale ale femeii, în vederea fecundă, 

e Elementele componente ale aparatului genital masculin şi zona adiacentă (figura 8): vezica urinară (a); 
perete abdominal (b); osul pubis (c); canal deferent (d); corpul penisului (e); uretra (f); şanţ balanoprepuţial (g); 
prepuț (h); glandul penisului (i); meatul urinar (j); vezicula seminală (k); canal ejaculator (1); prostata (m); 
glanda bulbouretrală (n); anus (0); epididim (p); testicul (r); scrot (s). 


e Penisul este organul copulator masculin, menit depunerii spermatozoizilor în vagin. Prin inervaţia sa 
senzitivă, penisul este cea mai sensibilă zonă erogenă a bărbatului. 
Falusul este denumirea latină dată organului copulator masculin şi se utilizează pentru denumirea 

echivalentelor simbolice ale penisului. 
e Dispunerea şi orientarea penisului. Penisul este situat deasupra scrotului, înaintea şi dedesubtul simfizei 
pubienc. La tineri, penisul în repaus prezintă o uşoară arcuire care, o dată cu înaintarea în vîrstă, se atenuează, 
penisul luînd o poziţie verticală, atîrnîndă, la bărbatul vîrstnic. În erecţie, corpul penisului prezintă o uşoară 
curbură (în general, cu atît mai amplă cu cît bărbatul este mai scund), precum şi o mică deviere laterală, mai 
frecvent spre stînga. La tineri, penisul erect face cu abdomenul un unghi de circa 30°, poziţie pe care o pierde 
progresiv, o dată cu înaintarea în vîrstă, astfel că la bătrîneţe atinge un unghi de pînă la 90° . 
e Forma şi consistenţa penisului. Forma penisului este aproximativ cilindrică, iar în erecţie prezintă o oarecare 
aplatizare. 

Consistenţa penisului aflat în stare flască se află în corelare cu frecvenţa actelor sexuale, aportul de vitamina 
E „ tensiunea arterială, vîrstă, specfic individual. Normal, ea este comparabilă cu cea a unul balon jucărie, 
moderat umflat. 

În erecţie, penisul este foarte dur, rigiditate ce nu-i permite să fie îndoit fără riscul ruperii lui, dar poate fi 
aplecat pînă la circa 90°, din secţiunea sa intraabdominală şi printr-o uşoară arcuire. 
imensiunile penisului. Forma şi dimensiunile penisului sînt tot atît de diferite ca şi posesorii lui. La adult, 
penisul aflat în stare flască are o lungime între 8 şi 13 cm şi un diametru între 3 şi 3,5 cm, iar în erecţie o 
lungime între 13 şi 20 cm şi un diametru între 3,5 şi 5 cm. La bărbatul vîrstnic, penisul aflat în stare flască are o 
lungime cu 1-3 cm mai mare comparativ cu cea avută în tinereţe, datorită pierderii elasticităţii structurilor 
corpilor erectili. 

Un penis excepţional de mare se întilneşte mai frecvent decît unul excepţional de mic. 

Mărimea medie a penisului la om se pare că a scăzut în ultimii 500 de ani, cu circa 2,5 cm în lungime şi 1,0 
cm în grosime. 

Lungimea penisului relaxat nu depăşeşte lungimea scrotului deplin relaxat. 

Amplificarea artificială a mărimii penisului nu este posibilă. 

În pictură şi sculptură, din raţiuni morale, penisul este redat mic, cu trăsături infantile. 
e Variaţiile dimensiunilor penisului. În repaus, dimensiunile penisului variază astfel: la frig se contractă, 
uimitor (şi umilitor...) de mult, iar la căldură se alungeşte foarte mult; la emoţii negative se contractă, iar la cele 
pozitive se alungeşte; este mai retractat în perioada abstinenţei decît în cea de activitate sexuală regulată; este 
mai retractat la hipotensivi decît la hipertensivi; este mai retractat la cei cu deficit de vitamina E. 

În erecţie, dimensiunile penisului pot fi peste cele obişnuite cu 1-1,5 cm, cînd tensiunea sexuală este 
deosebit de amplă, ejacularea se amînă repetat sau cînd actul sexual se repetă în scurt timp. De asemenea, 
penisul erect aflat în vagin are cu 1-2 cm o lungime mai mare, deoarece grăsimea pubisului se dispersează prin 
comprimare la contactul cu corpul partenerei. 

e Între dimensiunile penisului aflat în erecţie şi cele din starea de repaus nu există un raport de 
proporţionalitate. Modificările dimensionale depind de capacitatea funcţională a ţesuturilor erectile, de 
caracteristica constituţională şi de vîrstă. 

Un penis de dimensiuni mici în stare de repaus, în erecţie creşte mult, pînă la dublarea lungimii, în timp ce 
un penis mai dezvoltat suferă o creştere medie. 
e Penisul considerat mic. Majoritatea bărbaţilor apreciază, în sinea lor, că au un penis mic sau prea mic. În 
această apreciere ei au în vedere: credinţa că un penis mare incumbă şi o poziţie superioară în ierarhia 
masculină; // satisfacția sexuală insuficientă (indiferent de motivaţie) pe care o produc partenerei; // compararea 
cu penisul unor personaje din reviste şi filme porno, neştiind că acei bărbaţi au fost selectaţi mai ales pentru 
organele lor genitale de excepţie (iar acestea pot fi şi trucuri chirurgicale, ori regizorale...). 

Un bărbat se consideră a avea un penis mic sau mare, numai prin raportarea lui la dimensiunea vaginului 

partenerei sale. 
e Corelaţia între mărimea penisului şi talia bărbatului. Penisul este un organ ale cărui dimensiuni se 
raportează foarte puţin la dezvoltarea fizică generală a bărbatului. Deci, un bărbat cu o constituţie atletică nu 
prezintă implicit şi un penis proporţional dezvoltat (excepţie fac majoritatea bărbaţilor cu constituţie atletică, 
născuţi în zone montane). Adesea, bărbaţii mult sub înălțimea medie au un penis hiperdezvoltat şi o potenţă 
mare, dar nu şi un libidou pe măsură. 

Bărbaţii obezi din copilărie au, adesea, un penis subdezvoltat. 

Relaţia de inversă proporţionalitate între inteligenţă şi mărimea penisului este doar o glumă. 
e Raportul de simetrie între unele segmente corporale şi morfologia organelor genitale la bărbat. Se crede, în 
mod eronat: că lungimea degetului median al miinii ar fi egală cu lungimea penisului în repaus; // că forma 
falangei distale a policelui ar indica conformaţia şi mărimea glandului penisului; // că lăţimea la bază a 
degetelor arătător şi median, luate împreună, ar fi egale cu lăţimea penisului în erecţie; // că lungimea şi 
grosimea nasului ar putea furniza indicii asupra mărimii penisului; // că lungimea penisului ar fi egală cu 
lăţimea palmei + 1/3 din ea. 

Asemenea corespondențe se verifică în prea puţine cazuri pentru a le generaliza la întreaga masă a bărbaţilor, 
ca o regulă. 
e Importanţa dimensiunilor penisului în satisfacerea sexuală a femeii. Pentru eficacitatea stimulării sexuale a 
femeii, dimensiunile penisului au un rol moderat, deoarece vaginul este un organ de dimensiuni mici, dar foarte 
elastic. Extremele dimensionale sînt, desigur, dezavantajoase, problematice. Sînt numeroase femeile deranjate 
(prin dureri de col uterin) de un penis lung sau chiar normal, dar nici una de cel cu o grosime peste medie 
(acesta, prin tensiunea exercitată pe corpul clitorisului, este mai excitant). Deci, un penis mai gros este mai 
„eficient” şi mai de dorit, decît unul cu o lungime mare. 

Poziţiile copulatoare adecvate pot suplini cu maximă eficacitate majoritatea disproporţiilor jenante între 
organele copulatoare. 

Dorinţa unor femei de a fi penetrate de un penis mare se explică prin dorinţa lor de a fi astfel, poate, 
satisfăcute sexual (cînd de fapt cauza insatisfacţiei lor sexuale este de cu totul altă natură, decît lungimea 
penisului partenerului lor). 

e „Avantajele” unui penis „mare”: A) Cu cît este mai lung, cu atit: are loc o mai intensă tracţiune (stimulare 
mecanică, indirectă) asupra ovarelor, ceea ce poate favoriza desprinderea unui ovul; se dinamizează activitatea 
uterului şi a trompelor uterine, pentru captarea şi tranzitarea spermatozoizilor; are loc o dispunere a uterului 
într-o poziţie mai favorabilă pătrunderii spermatozoizilor, inclusiv în situaţia în care uterul are o localizare 
anormală; colul uterin suferă o diminuare a lungimii şi lumenului. B) Orgasmul partenerei se obţine mai rapid 
(în urma stimulării mai intense a colului uterin şi a uterului, şi o extensie mai mare a vaginului, ceea ce poate 
favoriza apropierea clitorisului). C) Culisarea intravaginală fiind mai amplă, excitarea este mai eficace. D) Se 
evită „scăpările” jenante din vagin. E) Se pot practica unele poziţii coitale mai sofisticate (sau mai 
„acrobatice”...). F) Mîndria deţinătorului este potenţată. G) În condiţii de potenţă optimă, posesorul poate 
impune „respectul” sexual al unei anume categorii de femei. H) Poate „promite”, mai multe. I) Joaca cu el este 
mai lesnicioasă. J) Cînd potenţa este diminuată, se pot adopta mai uşor unele artificii compensatorii. K) Nu 
devine umilitor de mic în condiţii de frig sau stres. L) Stîrneşte curiozitatea unei anume categorii de femei. M) 
este un avertisment viril primitiv, un element de umilire şi impresionare a „adversarilor”. N) Sugerează o 
vitalitate şi o virilitate deosebită. 

e Importanţa lungimii penisului pentru satisfacerea sexuală a bărbatului. Nu există nici o corespondenţă între 
dimensiunile penisului şi amploarea satisfacerii sexuale, la nivel organic. Sub aspect subiectiv, mărimea 
penisului şi potenţa sînt atribute ce măgulesc toţi bărbaţii. 

e Părţile componente ale penisului (figura 9.): meatul urinar (a), glandul (b), prepuţul (c), şanţul balano- 
prepuţial (d), tegumentul (e),corpii cavernoşi ai penisului (f), corpul cavernos al uretrei (g), frenul prepuţului 
(h), artere (1), vene (j), uretra (k). 


e Caracteristicile tegumentului penisului: este subțire, fin, foarte mobil şi elastic, permițînd o întindere 
considerabilă; // este mai închis la culoare decît cel din vecinătate, iar faţa inferioară, uretrală, prezintă pe linia 
mediană o dungă mai închisă la culoare şi uşor reliefată, care se continuă pe scrot pînă la anus (originea ei se 
află în transformările embrionare); // se continuă cu scrotul şi regiunea pubiană, iar la extremitatea liberă a 
penisului se reflectă pe ea însăşi, formînd prepuţul; // nu aderă rigid de corpul penisului decît în porţiunea 
delimitată de baza glandului; // este lipsit de fire de păr, cu excepţia zonei de trecere de la penis spre scrot şi 
pubis; // cînd penisul este erect, pe el proemină, mai mult sau mai puţin, unele vene. 

e Prepuţul este o porţiune din pielea penisului, care acoperă ca un manşon glandul fără să adere de el, cu 
excepţia zonei de la baza glandului (figura 10.). Zona de aderenţă formează prin repliere șanțul balano- 


36 


prepuţial, bogat în glande care secretă smegma. Pe faţa uretrală, mucoasa prepuţului face o cută de formă 
triunghiulară care pleacă de sub meatul urinar şi se termină lărgindu-se pe prepuţ, numită frîul prepuţului. La 
începutul relaţiilor sexuale, frîul prepuţului este mult retractat şi puţin extensibil, apoi, cu trecerea anilor, el 
devine tot mai alungit şi hipoton. 

Inervaţia senzitivă erogenă a pielii care formează prepuţul este redusă, dar frîul acestuia este zona cea mai 
bogată în corpusculii voluptăţii erogene. 
În erecţie, o dată cu alungirea penisului, prepuţul se retrage de pe gland, descoperindu-l complet, pierzîndu-şi în 
această stare diferenţierea de restul tegumentului penisului. În stare de repaus, prepuţul acoperă aproape 
complet glandul la tineri, iar cu înaintarea în vîrstă tot mai puţin şi superficial. 

La bărbaţii care se masturbează intens, după mai mulți ani, prepuţul se alungeşte, astfel că, atunci cînd 
penisul este erect, glandul rămîne acoperit de prepuţ. 


10. Glandul pen 
prepuţial: d) prepuj de 


b) frenul prepuțului; c) şanțu 


e Smegma este o substanță albicioasă, lăptoasă, de consistență fermă, care rezultă din secreția glandelor 
sebacee aflate în șanțul dintre gland şi prepuț. Secreția este permanentă (la bărbații din ultimii 20 000 de ani) şi 
intensificată în urma excitațiilor sexuale, îndeosebi a celor psihice. În absența unei toalete zilnice, ea se adună 
devenind intens mirositoare şi iritantă. Prezenţa smegmei timp îndelungat şi în stare de descompunere poate 
cauza iritări şi chiar îmbolnăviri, în condiţii favorizante, atît pentru bărbat cît şi pentru partenera lui. 

Secreţia de smegmă este mai abundentă la tineri şi abstinenţi, aceştia fiind mai psihoexcitabili sexual. 

Rolul smegmei este de a proteja mucoasa glandului şi de a emana feromoni, iar prin iritarea ce o provoacă 
poate fi, circumstanţial, o sursă de stimulare sexuală. Aceste ultime două însuşiri sînt, pentru bărbatul 
contemporan, mult estompate. 

e Circumcizia este actul chirurgical prin care are loc ablaţia prepuţului. În urma circumciziei, penisul nu 
rămîne complet neacoperit de tegument, ci doar glandul lui. Tegumentul culisează cu uşurinţă pe penis, dar nu 
pentru că n-ar adera deloc la el; între tegument şi corpul penisului se găseşte o structură hiperelastică care le 
leagă, nelăsînd posibilitatea creării unui spaţiu gol între ele. După circumcizie, pielea penisului rămîne întreagă 
pînă la baza glandului, fără să se mai poată continua/plia pentru acoperirea glandului. 

Motivația circumciziei: prepuţ excesiv de strimt; // o măsură igienică în anumite zone geografice; // o 


glandului. 

Atenuarea sensibilităţii receptorilor nervoşi ai glandului, în urma expunerii lor continui la atingere mecanică, 
nu se reflectă în mod sensibil în posibilitatea susţinerii unui act sexual un timp mai îndelungat. 
e Glandul penisului (figura 8; 9; 10) este porţiunea din penis aflată în continuarea corpului spongios al uretrei. 

Menirea glandului penisului este de amortizare a atingerilor corpului uterin în timpul actului sexual, de a 

genera plăcere, fiind o zonă erogenă, de a crea un efect de compresie/decompresie în timpul ejaculării (cînd 
diametrul coroanei sale depăşeşte net, diametrul corpului penisului), de a reţine temporar sperma în vagin şi de 
a exercita o stimulare excitatorie adecvată a femeii. 
e Forma şi structura glandului penisului. Glandul are o formă aproximativ conică, cu baza foarte oblică de sus 
în jos şi dinainte înapoi, care formează coroana glandului, mai pronunţată pe fața dorsală, unde depăşeşte 

diametrul corpului penisului. La frig, emoţii negative şi la începutul erecţiei, diametrul glandului nu depăşeşte 
diametrul corpului penisului; preejaculator el creşte cu 3-8 mm peste acest diametru. 

Structura buretoasă, elastică, îi permite glandului penisului să-şi dubleze volumul în stare de erecţie. 

După ejaculare, glandul revine la dimensiunile avute anterior în decurs de circa o oră. 

La vîrful glandului se deschide orificiul meatului urinar, de forma unei despicături lungi de 5-10 mm. 

e Sensibilitatea glandului penisului. Glandul penisului are pe toată suprafaţa sa terminaţiuni nervoase 
(corpusculi senzitivi) cu o sensibilitate ce diferit de la o persoană la alta. În funcţie de zonă, durată şi 
intensitatea stimulării, răspunsul terminaţiunilor nervoase de pe gland este diferit. Corpusculii senzitivi situaţi 
pe mucoasa coroanei şi a calotei glandului, prin excitare tactilă, stimulează declanşarea şi menţinerea erecţiei şi 
generează, concomitent, senzaţii voluptoase, specifice, de intensitate medie. Acţionarea excitatorie susţinut şi 
exclusiv pe această zonă se transformă în scurt timp din plăcere în durere, cu detumescenţă reflexă şi temporară 
a glandului. Stimularea în exclusivitate a acestei zone nu poate determina declanșarea ejaculării, ci doar să 
întreţină starea de erecție. Acţionarea excitatorie mecanică pe zona din șanțul ce separă prepuţul de gland ajută 
la declanşarea şi menţinerea erecţiei şi concomitent generează o excitație voluptoasă, intensă, care nu se 
transformă în durere, indiferent de intensitatea şi durata stimulării ei. Stimularea intensă şi exclusivă a acestei 
zone declanşează ejacularea după relativ scurt timp. Zona frîului prepuţului prezintă o sensibilitate excitatorie şi 
voluptoasă maximă. Acţionarea susţinut pe această zonă induce, în scurt timp, ejacularea. 

e Culoarea glandului penisului. În stare de repaus, glandul penisului este puţin irigat de sînge, ceea ce face ca 
el să aibă o culoare vişiniu-violacee; în erecție şi mai ales preejaculator, culoarea virează spre violaceu intens, 
datorită sîngelui arterial ce-l umple şi mucoasei mult subțiate prin întindere. 

e Corpii cavernoşi ai penisului (figura 9.) sînt două formaţiuni cu o structură buretoasă în golurile cărora se 
deschid numeroase mici vase sanguine care, umplîndu-l cu sînge sub presiune, realizează erecţia penisului. 
Corpii cavernoşi formează cea mai mare parte a penisului şi se află situaţi pe părţile laterale începînd din 
perineu (figura 8.), unde sînt fixaţi de oasele bazinului, şi se termină la baza glandului. Deci penisul nu este un 
muşchi, ci un „burete” care prin umplere cu sînge sub presiune se alungeşte şi devine rigid. 

e Corpul cavernos al uretrei este o structură buretoasă, din fibre elastice şi musculare netede, situată în șanțul 
dintre cei doi corpi cavernoşi. Prin umplere cu sînge sub presiune protejează cavitatea uretrei în timpul erecției, 
lăsînd-o astfel deschisă pentru expulzarea nestînjenită a spermei. 

e Uretra penisului (figura 8) este un conduct prin care se elimină urina, iar în timpul ejaculării — sperma. Ea 
porneşte din vezica urinară, străbate prostata şi apoi penisul, şi se termină la exterior prin orificiul extern al 
uretrei, situat pe glandul penisului. În uretră, pe porţiunea prostatei, se deschid canalele ejaculatoare şi canalele 
prostatice. Sfincterul uretrei se află în porţiunea prostatică. Pereţii uretrei sînt în atingere continuă, astfel că pe 
canal nu poate rămîne urină sau spermă. 

e Irigația penisului cu sînge se face din ramurile arterei ruşinoase interne, iar returul venos prin vena dorsală 
superficială şi profundă. Venele penisului conţin valvule care împiedică returul sanguin (în timpul erecţiei), ele 
fiind acţionate reflex. 

În funcţie de mărimea organului, pentru realizarea erecţiei sînt necesari între 80 şi 180 ml de sînge. 
© Scrotul (figura 8.s) este o pungă cutanată proeminentă, care atîrnă sub penis şi în care se găsesc testiculele. 
Rolul ei este de adăpostire a testiculelor şi de menţinere a lor într-un mediu cu temperatură constantă şi mai 
scăzută decît a corpului cu 2-3" C. 

Relaxat, scrotul se prezintă ca o pungă alungită, mai îngustă în partea superioară, la baza penisului, şi mai 
voluminoasă în partea inferioară, mulată după testiculele pe care le cuprinde. Lungimea scrotului relaxat 
depăşeşte lungimea penisului flasc, într-o proporţie variabilă de la individ la individ şi în funcţie de 
circumstanţe. 

Forma asimetrică a scrotului, cu jumătatea stingă mai coborită împreună cu testiculul pe care îl adăposteşte, 
este normală. La circa 20 % dintre bărbaţi partea dreaptă a scrotului este mai coborită, iar la circa 5 % dintre ei 
testiculele se află la acelaşi nivel. 

Forma scrotului variază cu vîrsta şi starea fiziologică: este alungită la căldură, după ejaculare, în stări de 
debilitate şi la virstnici, şi contractată la frig, excitație sexuală, emoţii, atingere mecanică bruscă şi în 
preejaculare, cînd atinge un minim de mărime. 

Volumul scrotului este relativ constant, indiferent dacă este alungit sau nu, singura diferenţă fiind dată de 
aportul sporit de sînge în testicule în urma excitaţiilor sexuale. 
e Caracteristicile tegumentului scrotului: pielea scrotului este foarte elastică, încreţită cînd scrotul este strîns 
şi netedă cînd este relaxat; // perii sînt în număr mic, rari, lungi, puternici, răsuciţi; // glandele sebacee şi 
sudoripare sînt mari, intens secretoare, mai ales în urma excitaţiilor psihosexuale; // prezenţa corpusculilor 
voluptuoşi este redusă, rolul erogen al scrotului fiind nesemnificativ; // culoarea pielii este mai închisă decît cea 
a corpului, iar pe linia mediană se găseşte o cută, uşor proeminentă, mai închisă la culoare, numită rafeu, de la 
care porneşte în interiorul scrotului un perete ce desparte punga în două compartimente, cîte unul pentru fiecare 
testicul; // sub tegument se găseşte o țesătură formată din fibre musculare netede, a căror contractură reflexă este 
foarte alertă, strîngînd punga scrotală în grad diferit în funcţie de cauza şi intensitatea stimulului; // prezintă o 
contractură lentă, vermiculară, involuntară şi imperceptibilă a fibrelor netede ale scrotului, prin care, alternativ, 
zone de circa 3-9 cm? se subţiază şi se îngroaşă alternativ. 
e Asigurarea unei răciri optime, strict necesare spermatogenezei şi conservării spermatozoizilor pînă la 
ejaculare, se realizează prin: îndepărtarea şi apropierea testiculelor de corp; // alungirea scrotului; // activarea 
sau inhibarea glandele sudoripare (evaporarea fiind refrigerentă); // contractări şi relaxări ale tegumentului 
scrotului (imperceptibile şi involuntare), deci se variază mărimea suprafeţei de radiaţie şi grosimea 
tegumentului. 
© Testiculele (figura 8. r.) sînt glandele genitale masculine cu funcţie endocrină, prin secreția de hormoni, şi 
genezică prin producerea spermatozoizilor. Ele sînt situate în punga scrotală, unde au o mare mobilitate. 
Poziţia lor este variabilă, putînd fi apropiate de corp sau îndepărtate, printr-un mecanism fiziologic reflex sau, 
pentru scurt timp, şi voit (prin contractura mușchilor antrenați în suspendarea micţiunii). 

Testiculul stîng este situat, de obicei, mai jos cu un centimetru comparativ cu cel drept. 
e Structura testiculului. Fiecare testicul este format din 200-300 de lobi, cu 3-4 tubi seminiferi fiecare( figura 
11), ei ocupînd cea mai mare parte din testicul. În interiorul tubilor seminiferi (fiecare cu o lungime de circa 60 
cm) se găsesc celulele germinative din care se dezvoltă, progresiv, spermatozoizii. În afara tubilor seminiferi, în 
testicul se găsesc şi celule (Leyding ) care secretă hormoni androgeni, îndeosebi testosteron şi androsteron. În 
jurul testiculului se înfăşoară muşchiul cremaster, prin contracția căruia testiculul poate fi ridicat şi apropiat de 
corp. Reflexul cremaster de ridicare este foarte alert, la cea mai mică excitație sau lovire testiculii sînt ridicaţi. 
Pe lîngă rolul de protejare a testiculilor acest reflex se declanşează pentru golirea epididimului de 
spermatozoizi, în preejaculare. 


Figura 11. Testieutult a) capul epididimului; b) dute 
i 


e Greutatea testiculului variază cu vîrsta: 25 g la 15 ani, 45 g la 30 de ani şi 30 g la 70 de ani. 

e Sensibilitatea testiculelor este excepţional de mare. Lovirea, comprimarea sau răsucirea testiculelor pot 
determina reacţii vegetative intense, pînă la leşin şi chiar moarte. 

e Forma şi consistenţa testiculului. Testiculul are o formă ovală, turtită, iar consistenţa lui este fermă 
(îndeosebi în starea de excitație sexuală şi preejaculator), elastică, asemănătoare globului ocular. 

e Dimensiunile testiculului sînt între 4 şi 5 cm în lungime şi 3 cm în lăţime. Testiculul stîng este cu circa 5 
mm mai mare decît cel drept. 

Opinia potrivit căreia purtătorii de testiculi ce depăşesc aceste dimensiuni au o inteligenţă mai redusă, are o 
valabilitate incertă. 

e Consecințele extirpării testiculelor. Extirparea unui testicul este urmată de hipertrofia compensatorie a 
celuilalt testicul, capacitatea fecundantă şi potenţa fiind puţin afectate. Extirparea ambelor testicule (castrarea) 
este compatibilă cu viaţa, dar se însoţeşte de modificări somatopsihice accentuate, care constau în pierderea 
capacităţii de erecţie şi procreare, estomparea caracterelor sexuale secundare, tulburări metabolice, schimbări în 
comportament. Aceste modificări sînt cu atît mai ample, cu cît castrarea survine la o vîrstă mai mică. 
© Eunuc este individul de sex cromozomial masculin, lipsit de ambele testicule la naştere sau în urma castrării 
survenite înaintea vîrstei de 14 ani, iar prin eunucoidism se defineşte insuficienţa testiculară severă. 
e Epididimul. Tubii seminiferi se unesc la ieşirea din testicul într-o formaţiune întortocheată, alungită, 
sesizabilă palpator, alipită pe faţa laterală a testiculului, numită epididim (figura 8.p). Acest conduct are o 
lungime de 5-7 metri, iar în urma plierii sale are o lungime de numai 4-5 cm. 

În epididim, după eliberarea din testicul, spermatozoizii sînt maturaţi şi stocaţi pînă la eliminarea lor 
fracționată, prin ejaculare. 
e Prostata (figura 8. m) este un organ glandular care secretă şi acumulează lichidul prostatic ce va fi amestecat 
cu restul secreţiilor, formînd ejaculatul. 

Caracteristici: se află dispusă în pelvis, sub vezica urinară şi înconjoară ca un manşon prima parte a uretrei 
(această dispunere permite palparea ei prin rect, la circa § cm de orificiul anal); // extremitatea ei superioară se 
continuă cu veziculele seminale (sesizabile palpator prin rect), iar extremitatea inferioară cu uretra; // prin formă 
şi mărime se aseamănă cu o castană uşor turtită; // lungimea prostatei este între 2,5 şi 5 cm, lăţimea între 3 şi 4,5 
cm, iar grosimea între 1,5 şi 2,5 cm; // greutatea ei este în creştere în tot timpul vieţii, afectînd negativ (prin 
hipertrofie) peste 50 la sută dintre bărbaţii în vîrstă de peste 55 de ani. La vîrsta de 20 de ani, greutatea prostatei 
este între 15 şi 20 g, la 60 de ani între 20 şi 40 g, iar la 80 de ani între 30 şi 45 g. Această creştere în greutate a 
glandei, în raport cu virsta, diferă mult de la un bărbat la altul; // prin structura sa musculară, participă la 
expulzarea în forţă a spermei; // în funcțiunea sa, este puternic influenţată şi dependentă de hormonii sexuali; // 
extirpată, nu suprimă viaţa. 

e Caracteristicile lichidului prostatic: se adaugă ejaculatului; // este un lichid lăptos, fluid, tulbure şi 
lipicios; // conferă spermei un miros caracteristic; // fluidizează ejaculatul; // favorizează motilitatea şi suspensia 
spermatozoizilor. 

e Glandele bulbo-uretrale (figura 8. n) sînt două glande situate sub prostată, în grosimea muşchiului sfincter al 
uretrei membranoase, lîngă porţiunea iniţială a uretrei. 

Dimensiunea acestor glande variază între 4 şi 10 mm, iar canalul lor excretor, care se deschide în uretră, are 
o lungime între 4 şi 6 cm. 

Secreţia acestor glande se adaugă ejaculatului, dar lichidul emis de ele se face remarcat îndeosebi în urma 
(psiho)excitaţiilor sexuale, cînd apare la nivelul meatului urinar sub forma unei secreţii mucoase, filante, 
translucide, deosebit de lubrefiante. Rolul secreției glandelor bulbo-uretrale este de lubrefiere în actul sexual şi 
de facilitare a ejaculării spermei. 

e Veziculele seminale (fig. 8. k) sînt două glande rezervoare musculo-membranoase, situate deasupra prostatei 
şi aderente de vezica urinară. Au o formă conică, cu baza orientată în sus. Extremitatea inferioară pătrunde în 
prostată, unindu-se cu canalul deferent şi formînd astfel canalul ejaculator. 

Lungimea acestor glande este între 4 şi 7 cm, lăţimea între 1,5 şi 2 cm, grosimea între 0,5 şi 1 cm, iar 
volumul variază între 3 şi 10 ml. 


În timpul ejaculării, secreția veziculelor seminale (are un aspect gelatinos şi reprezintă 60 % din volumul 
ejaculatului, după trei zile de abstinenţă) se adaugă spermei aflate în canalul ejaculator şi are rolul de a asigura 
supraviețuirea spermatozoizilor (prin conţinutul său de fructoză), de a fluidiza mucusul din colul uterin, de a 
declanșa mici contracţii ale uterului (prin mijlocirea prostaglandinelor) şi pentru „spălarea“ uretrei de 
spermatozoizi, la finele ejaculării. De asemenea, aceste vezicule servesc acumulării secreţiilor ductelor 


spermatice, iar prin destinderea lor bruscă sînt o sursă de voluptate, componentă a orgasmului. 

e Canalul deferent (figura 8. d) este un conduct cilindric care continuă epididimul şi se termină la unirea 
veziculelor seminale cu canalul ejaculator. Peretele conductului este îmbrăcat într-o țesătură de fibre musculare 
care printr-o contracție puternică, în timpul ejaculării, expulzează sperma. 

Lungimea acestui conduct este între 35 şi 50 cm şi are diametrul între 2 şi 5 mm. 

e Canalul ejaculator (figura 8. I) rezultă din unirea canalului deferent cu canalul excretor al veziculelor 
seminale şi se deschide în uretră. Rolul său este de a transporta sperma spre uretră şi de expulzare cu putere. 

Ductul ejaculator are o lungime între 2 şi 3 cm şi o grosime între 2 şi 4 mm. 

e Principalii muşchi ai aparatului genital masculin: 

Muşchiul ischio-cavernos comprimă baza corpului cavernos al penisului şi împiedică refluxul sîngelui din 
vene, ţinînd astfel penisul în erecţie. Controlul voit asupra lui este neînsemnat. 

Muşchiul bulbo-cavernos încercuieşte bulbul şi corpul cavernos al penisului, contribuind la susţinerea 
erecţiei. Acest muşchi este activat voit pentru eliminarea ultimelor picături de urină la sfîrşitul micţiunii şi este 
contractat reflex, involuntar, pentru propulsarea spermei prin uretră în timpul ejaculării. 

Muşchiul transvers profund al perineului participă la erecţie (contracția lui împiedicînd refluxul sîngelui) şi 
la comprimarea glandelor bulbo-uretrale aflate în grosimea lui, cărora le expulzează conţinutul. Acest muşchi 
nu se supune controlului voinţei. 

Muşchiul sfincter al uretrei contribuie la expulzarea cu putere a spermei spre porţiunea inferioară a uretrei. 
Este un muşchi ce nu poate fi supus controlului voinţei. 

e Bolile aparatului genital masculin: 

Balanita este o inflamare a mucoasei glandului penisului, cauzată traumatic, microbian sau parazitar. Ea este 
asociată frecvent cu inflamaţia prepuţului. Manifestările bolii şi tratamentul ei sînt în funcţie de agentul cauzal 
al infecţiei. 

Uretrita este o inflamare a mucoasei uretrale ca urmare a infecţiei, excitaţiilor sexuale prelungite, 
traumatismelor, condimentelor alimentare consumate în exces sau substanţelor chimice iritante. 

Prostatoreea denumeşte scurgerea pe uretră a lichidului prostatic, ca urmare a unui proces patologic. 

Prostatita este o inflamație a glandei prostatice, determinată de inflamații cronice, congestii pelviene 
prelungite, consum de alcool în exces, abuz de tutun sau excese sexuale. 

Cancerul prostatei apare mai ales după vîrsta de 50 de ani, iar manifestarea lui este mult timp 
asimptomatică. Primele simptome ale cancerului sînt: prostatoreea, dureri locale, jenă locală la defecare, 
tulburări de micţiune, dureri sau jenă la ejaculare. Depistat şi tratat precoce se poate obţine o vindecare deplină; 
în caz contrar el evoluează rapid, ducînd la moarte prin generalizarea cancerului în corp. 

Factorii susceptibili a cauza cancerul prostatei sînt: bolile infecțioase ale aparatului genital, tratate 
superficial; predispoziția ereditară; uzura biologică accentuată; dezechilibrul hormonal; lezionarea glandei în 
împrejurări diverse în asociere cu o infectare a ei. 

Hidrocelul constă în acumularea de lichid seros în una din bursele scrotului.  Afecţiunea nu se declanşează 
brusc, acumularea fiind înceată, continuă şi fără durere. În poziţia culcat, cu bazinul uşor ridicat, acest lichid se 
revarsă în peritoneu dar reapare imediat ce persoana îşi pune bustul pe verticală. 

Hidrocelul poate fi urmarea traumatizării scrotului, infecțiilor generale, inflamaţiei epididimului, herniei sau 
a utilizării unor aparate de susţinere a erecţiei. 

În funcţie de amploare, hidrocelul poate genera jenă locală, infertilitate şi insuficiență hormonală (implicit, 
tulburări de dinamică sexuală). 

Singurul tratament eficace al hidrocelului este cel chirurgical (operaţia se face cu anestezie locală, intervenţia 
fiind simplă şi puţin traumatizantă). 

Varicocelul este o alterare a circulaţiei sanguine la nivelul testiculului şi constă în formarea unor dilataţii 
varicoase ale venelor spermatice. Ele se percep la palpare alături de testicul ca o formaţiune elastică. 

Varicocelul este total indolor şi poate apare după vîrsta de 16 ani, iar după vîrsta de 40 de ani se resoarbe 
lent, spontan. Această afecţiune benignă (afectează peste 20 % dintre bărbaţii din mediul urban şi circa 10 % 
din mediul rural) este mai frecventă la testiculul stîng. 

La originea varicocelului pot sta: defectul de închidere al valvelor venoase care fac ca sîngele să stagneze; // 
excesele sexuale; // excitaţiile sexuale îndelungate; // excesul de căldură la nivelul scrotului; // obişnuința 

purtării unor chiloţi strînşi; // obişnuinţa purtării scrotului pe coapsa stîngă (unde testiculul stîng suferă un aport 
de căldură mărit şi constant); // poziţia particulară a venei testiculare stîngi. 

Urmările varicocelului sînt variate și în mică măsură corelate cu mărimea dilataţiilor venoase. Între 
tulburările mai frecvente ale varicocelului se numără: tulburările spermatogenezei şi implicit a fertilităţii; // 
minoră reducere a volumului şi consistenţei testiculului aferent; // dureri de-a lungul cordonului spermatic după 
efort, stat în picioare sau excitație sexuală. În puţine situaţii aceste consecinţe iau o amploare majoră. 

Prevenirea formării varicocelului este posibilă prin:evitarea exitaţiilor sexuale nefinalizate printr-un act 
sexual; // abţinerea de la contactul cu materiale pornografice; // cumpătare în purtarea chiloților strînşi; // 
evitarea obezității şi a traumatismelor locale. 

Intervenţia chirurgicală, singurul tratament eficient, este decisă de medicul specialist care ia în considerare 
gravitatea consecinţelor şi nu mărimea varicocelului. Aceasta, deoarece rezultatul intervenţiei chirurgicale nu 
este în proporţie de sută la sută cu reuşită satisfăcătoare. 

Orhita constă în inflamarea testiculului ca urmare a lovirii sau infectării lui. Se impune un tratament susţinut 
al orhitei pînă la deplina vindecare, în caz contrar existînd posibilitatea unor consecinţe grave. 

e Hernia în scrot. În urma unei căderi sau a unui efort de ridicare excesiv de intens, se poate produce o cedare 
a structurilor susținătoare a viscerelor, iar prin hernia care urmează o ansă intestinală poate cobori pînă în scrot 
(prin canalul inghinal, acelaşi prin care a coborit testiculul în scrot după naştere). 

e Măsurile de igienă ale aparatului genital masculin: spălarea miinilor înainte şi după urinare; // după urinare, 
tamponarea glandului cu hîrtie igienică; // după defecare, utilizarea bideului; // spălarea zilnică a regiunii 
genitale; // prezentarea la medic pentru orice leziune apărută în regiunea genitală; // schimbarea cît mai 
frecventă a chilotului; // utilizarea unor chiloţi largi (îndeosebi în timpul verii); // utilizarea chiloţilor din fire 
vegetale; // dormit fără chiloţi; // utilizarea prezervativului în caz de contact sexual cu risc de infectare; // 
spălarea penisului şi scortului imediat după actul sexual sau după o excitare sexuală mai intensă; // evitarea 
excitaţiilor sexuale nefinalizabile printr-un act sexual; // extremă precauţie în utilizarea unor aparate de 
stimulare sau susţinere a erecţiei. 

e Caracteristicile penisului „estetic”: în stare flască, o lungime nu mai mare decît a scrotului; glandul este 
decalotat nu mai mult de 1/3 din lungimea sa, cînd penisul nu este erect; diametrul glandului depăşeşte net 
diametrul corpului penisului; scrotul este mulat pe testicule; corpul penisului aflat în stare flască prezintă o 
arcuire evidentă; părul pubian este negru şi abundent. 


7. Spermatozoidul 


Nu de unde veniţi se constituie onoarea voastră, ci încotro mergeţi. 
Fr. Nietzsche 


e Spermatozoidul este celula sexuală masculină, purtătoare a jumătate din zestrea genetică a produsului de 
concepţie. Caracteristice spermatozoidului sînt mobilitatea (este singura celulă din organism capabilă de 
mişcare autonomă) şi capacitatea de concentrare a unui maxim de energie pentru o celulă. 

Spermatozoizii sînt produşi în canalele seminifere din testicul, iar maturizarea lor deplină are loc în 
epididim. 
e Structura spermatozoidului. În morfologia spermatozoidului se disting patru elemente alcătuitoare şi 
anume: 
1) Capul spermatozoidului, cuprinde materialul genetic (3 x 10™ g ADN) adus la fecundare. Lungimea lui 
este de 4,5 microni, lăţimea de 3,2 microni, iar grosimea de 2 microni. Văzut din faţă are o formă ovală sau 
rotundă, iar din profil este piriform. 

2) Gitul spermatozoidului, face legătura între capul acestuia şi piesa intermediară şi are o lungime de un 
micron. 

3) Piesa intermediară are o lungime de 5-6 microni şi este sediul reacțiilor generatoare de energie necesară 
deplasării spermatozoidului. 

4) Coada spermatozoidului este aparatul locomotor (prin mişcările sale se realizează deplasarea în căile 
genitale ale femeii) şi are o lungime cuprinsă între 40 şi 60 de microni. 

Avînd o lungime medie de 65 microni, într-un milimetru se cuprind, puşi în aliniament, aproximativ 154 
spermatozoizi, iar dispuşi alăturat circa 3 330 de spermatozoizi. 

e Spermatogeneza este procesul prin care celulele germinale primitive din testicul se transformă în mod 
continuu, prin diviziune şi maturare, în spermatozoizi. 

Cele mai importante fenomene ce au loc în cadrul spermatogenezei sînt în număr de două şi anume: 
1. divizarea succesivă a celulelor germinale primitive, ce dau astfel naştere spermatozoizilor; 
2; cei 46 de cromozomi ai celulei germinale primitive se reduc la jumătate, spermatozoidul avînd în final 
doar 23 de cromozomi. Cei doi cromozomi de sex X şi Y se distribuie fiecare unui spermatozoid, astfel că 
jumătate dintre spermatozoizi vor avea cromozomul Y, iar cealaltă jumătate cromozomul X. 

La sfîrşitul acestui proces evolutiv, spermatozoizii din canalele seminale sînt împinși, progresiv, de noile 
celule ce se generează, în epididim (aici sînt circa 20 % dintre ei) şi apoi în ductul deferent şi ampula ductului 
deferent (restul de 80 %), unde sînt stocaţi pînă la ejaculare. 

Geneza fiecărui spermatozoid durează 74 de zile, la care se adaugă 7-12 zile în care spermatozoidul se 
maturează pe deplin în epididim. 

Procesul elaborării spermatozoizilor se declanşează la pubertate şi continuă pînă la şapte ore după decesul 
bărbatului. Intensitatea acestui proces se află în descreştere lentă, după vîrsta de 33 de ani. 

În perioadele de abstinenţă sexuală, prospeţimea materialului germinativ masculin se păstrează prin 
următoarele fenomene: reducerea cu pînă la 40 % a spermatogenezei; // eliminarea prin poluţii a 
spermatozoizilor elaboraţi; // (uneori) eliminarea celor ajunşi la o anumită vîrstă, în cadrul procesului final al 
micţiunii, cînd au loc mai multe strîngeri ale sfincterului vezicii urinare (fenomenul trece, cel mai adesea, 
nesesizat). 

Secreţia unor spermatozoizi fecunzi are loc pînă la decesul persoanei, dar proporţia spermatozoizilor capabili 
de fecundare se reduce progresiv cu înaintarea în vîrstă. 
e Spermatozoizii se diferenţiază prin formă, maturitate, mărime, antigenă ABO (doar una), energie, dar mai 
ales prin cromozomul de sex X sau Y pe care-l poartă. 

Spermatozoidul purtător al cromozomului Y se diferenţiază de cel purtător de cromozom X prin: conţinutul 
mai mic de ADN, cu 2,7 %; // viabilitate redusă; // viteză de înaintare mare, ceea ce îl face să ajungă primul la 
întîlnirea cu ovulul, dar prin epuizare să şi moară primul; // talie mică; // formă rotunjită; // fixare de catod; // 
greutate mică. 

e Amploarea spermatogenezei. Normal cei doi testiculi secretă, zilnic, între 37 000 000 şi 75 000 000 de 
spermatozoizi, adică o producţie anuală între 13 505 000 000 şi 27 010 000 000 spermatozoizi, iar în total, 
pentru intervalul de vîrsta între 15 şi 60 ani, între 607 725 000 000 şi 1 215 450 000 000 de spermatozoizi 
(spermatogeneza desfăşurîndu-se pînă la exitusul bărbatului, evident că numărul spermatozoizilor elaboraţi va fi 
proporţional mai mare). 

e Factori ce pot perturba spermatogeneza: nutriția deficitară; // abuzul de alcool şi tutun; // viața sedentară; // 
abuzurile sexuale; // abstinenţa prelungită; // unele medicamente; // căldura prea ridicată (ambientală sau la 
nivelul scrotului); // împiedicarea relaxării scrotului prin purtarea îndelungată a slipului; // surmenajul fizic sau 
psihic; // varicocelul; // hidrocelul; // unele boli infecțioase (oreion, blenoragie etc.); // traumatizmele 
testiculelor; // tulburările psihice (melancolie, depresie, anxietate etc.); // radiaţiile X; // emoţiile puternice; // 
zgomotul puternic, persistent; // stresul îndelungat. 

e Orientarea spermatozoizilor în căile genitale ale femeii. În ascensiunea lor în căile genitale feminine, 
spermatozoizii sînt orientaţi şi ajutaţi de mişcările peristaltice aspirative prezente aici (au o amplitudine infimă, 

dar totuşi sensibilă) şi de diferenţa de potenţial între pH-ul vaginal, mai scăzut, refractar, şi cel al colului uterin 
care este ridicat, benefic, asigurîndu-le supraviețuirea. 

e Modul de deplasare şi viteza spermatozoizilor. Spermatozoizii au o mişcare de înaintare aproximativ în linie 
dreaptă (cu atît mai rectiliniu, cu cît sînt mai sănătoşi), prin propulsia rezultată din zvicnirile cozii şi o mişcare 
de rotaţie, de înşurubare, în jurul axei proprii. Aceste mișcări le permit să circule şi contra curentului dintr-un 
lichid. 

Viteza de înaintare a spermatozoizilor se situează între 3 şi 12 cm pe oră şi este strict dependentă de mediul 
acid sau alcalin întîlnit în căile genitale ale femeii, şi de vîrsta bărbatului (între 25 şi 35 de ani se elaborează 
spermatozoizi cu mobilitate maximă). 

e Distanţa parcursă de spermatozoizi. Din tubii seminiferi (locul de origine) pînă la meatul urinar, 
spermatozoizii parcurg o distanţă de circa opt metri, dar nu prin mijloace proprii. După ejaculare, îndeosebi prin 
efort propriu, parcurg în interiorul căilor genitale ale femeii o distanţă între 15 şi 20 cm. 

e Viabilitatea spermatozoizilor. La o temperatură de 20 °C, spermatozoizii supraviețuiesc între 30 de minute 
şi 8 ore, în funcţie de structura spermei, iar în căile genitale ale femeii între 45 de minute şi 5 zile. 

După decesul bărbatului, spermatozoizii rămîn viabili în epididim circa 4 zile. 

Prin congelare în azot lichid, spermatozoizii pot fi menţinuţi în stare potenţial viabilă aproape indefinit, dar 
nu fără a fi afectaţi în structura lor genetică (de diverse noxe, cum ar fi radiaţiile), în proporţie simetrică cu 
durata stocării. 


8. Sperma 


Sperma: o mică/mare grămadă de stele... 
(xxx) 


e Sperma reprezintă cumulul secreţiilor testiculelor şi a glandelor anexe, în care se menţin în suspensie 
spermatozoizii. 
e Compoziţia spermei: lichid secretat de veziculele seminale (60 %), lichid prostatic (20 %) şi secreţii ale 
glandelor bulbo-uretrale. 
Principalele elemente din compoziţia spermei: azot, sodiu, clor, fosfor, potasiu, fructoză, acid citric, 
prostaglandine, hormoni androgeni şi estrogeni, spermatozoizi. 
e Caracteristicile spermei: volum între 2,5 şi 5,5 ml la o ejaculare, după 3-5 zile de abstinenţă. Valorile 
scăzute se întîlnesc mai frecvent la bărbaţii de la şes, iar cele înalte la bărbaţii de la deal şi pădure. După virsta 
de 55 de ani, volumul spermei scade sub 2 ml la un ejaculat; // pH între 7,2 şi 7,8; // aspect opalescent; // 
culoare albă, cu atît mai intensă cu cît concentraţia de spermatozoizi este mai mare; // gust alcalin; // miros 
caracteristic, fad, asemănător scrobelei sau a florilor de castan. La tineri, mirosul spermei este mai intens şi cu 
note distincte în funcţie de frecvenţa ejaculărilor, efort fizic sau emoţii; // consistenţă viscoasă la emisie (se 
lichefiază după 10-30 de minute de la emisie). 
Prostata secretă o substanţă grăsoasă, foarte fină, care atunci cînd se găseşte în cantitate excepţional de mare, 
conferă spermei, în primele 2 3 minute de la ejaculare, un aspect fluorescent (nu fosforescent !). 
e Numărul spermatozoizilor în sperma ejaculată. După 3-5 zile de abstinenţă, normal, numărul 
spermatozoizilor dintr-un mililitru de spermă se situează între 60 000 000 şi 120 000 000. 
În primul jet de spermă ejaculată se găsesc circa 75 % din spermatozoizii eliberaţi la acea ejaculare. 
Cantitatea spermatozoizilor maturi din epididim se epuizează prin ejaculări repetate la intervale scurte de 
timp. 
Faptul că la repetarea actului sexual, la intervale scurte de timp, numărul spermatozoizilor scade drastic nu 
este un motiv de infecundare, ci doar de diminuare a numărului de spermatozoizi fecundanţi. 
Concentrația maximă de spermatozoizi în spermă se atinge după o abstinenţă de 3-5 zile. 


e Numărul mare de spermatozoizi într-un ejaculat se justifică prin: necesitatea şanselor de concepție numeric 
egală a fetelor şi băieţilor; // posibilitatea selectării celui mai bun; // asigurarea unei variabilităţi a aportului 
genetic (ce permite noutatea necesară evoluţiei şi adaptării la mediu); // necesarul crescut de enzime (rezultat 
din moartea spermatozoizilor respinşi) pentru a permite penetrarea unuia dintre ei prin învelișul protector al 
ovulului; // procentul relativ redus de spermatozoizi apți pentru fecundare (din punctul de vedere al ovulului...). 
e Spermatoreea este o afecţiune patologică ce constă în scurgerea pe uretră a spermei în afara ejaculării 
fiziologice. Ea poate fi datorată asteniei, masturbării, prostatitelor sau afecţiunilor sistemului nervos. 

e Spermaturia exprimă prezenţa excesiv de mare a spermatozoizilor în urina evacuată. În procent mic, 
prezenţa lor episodică în urină este normală. 

e Azoospermia denumeşte absența patologică a spermatozoizilor din spermă. Ea poate fi cauzată de 
înfundarea canalelor ce duc spermatozoizii din testicul spre uretră, suspendării spermatogenezei, subdezvoltării 
testiculului, proceselor inflamatorii de origine virotică sau bacteriană. 


9. Erecţia 


Atunci cînd zeii vor să ne pedepsească, ne îndeplinesc rugile. 
O. Wilde 


© Erecţia este fenomenul vascular reflex de umplere cu sînge a corpilor cavernoși ai penisului şi clitorisului. 
Pentru bărbat, erecţia penisului înseamnă posibilitatea realizării actului sexual, a fecundării şi excitări 
sexuale a partenerei. Pentru femeie, erecţia clitorisului constă doar în posibilitatea receptării unor stimuli 
excitatorii, strict necesari realizării orgasmului. 
e Reflexul erector este dat de hipotalamus, după recepţia unor stimuli sexuali psihici sau mecanici, veniţi din 
exterior (îndeosebi de la partenerul sexual), prin intermediul organelor de simţ (văz, pipăit, auz, miros) şi din 
interior (imaginaţie, vis, substanțe excitante). După instalarea erecţiei în proporţie de peste 75 %, la potenţarea 
şi susţinerea ei intervine, pentru un timp limitat, şi contractura pulsatorie, reflexă, a unor grupe de mușchi. 

Dacă anestezie, penisul sau clitorisul intră în erecţie cu mare dificultate, pentru o scurtă perioadă de timp şi 
numai la tineri. Erecţia deplină şi persistentă este practic imposibil de realizat în absenţa stimulilor excitanţi 
întăritori, veniţi de la nivelul organului erectil. 

e Declanșarea erecţiei nu poate fi comandată, susţinută sau suspendată prin simplul act al voinţei, datorită 
automatismului sistemului nervos vegetativ căruia i se supune. În urma unui efort susţinut al imaginaţiei, erecţia 
se poate instala, dar nu se poate susţine decît scurt timp. De la un anumit grad de umplere al corpilor cavernoşi 
(cînd erecţia devine perceptibilă) este posibil ca prin contractura mușchilor genitali, strîngerea/încrucișarea 
coapselor sau tuşeul repetat al glandului penisului/clitorisului, erecţia să fie susţinută şi intensificată. 

e Mecanismul erecţiei. Aflat în stare flască, penisul are corpii cavernoşi goliţi de sînge şi mult micşoraţi. Sub 
acţiunea excitaţiilor sexuale, hipotalamusul comandă relaxarea unor structuri musculare, ceea ce determină 
vasodilataţia bruscă a arterelor penisului, în spaţiile cavernoase afluind o cantitate de sînge cuprinsă între 80 şi 
180 ml, după specificul fiecărui penis. După umplerea sub presiune a corpilor erectili, venele sînt jugulate, 
sîngele stagnînd pînă la declanşarea ejaculării sau pînă la diminuarea excitaţiei sexuale, sub un prag minim de 
susţinere a erecției. Împiedicarea refluxului sîngelui şi menţinerea lui sub presiune se realizează spontan prin 
acţionarea valvelor din venele drenoare, prin contractura fibrelor musculare netede din jurul venelor şi prin 
contractura reflexă şi voită a muşchilor ischio-cavernoşi ai perineului. Desigur, sîngele nu stagnează în penis pe 
toată durata erecţiei fără a fi permanent schimbat cu sînge oxigenat, adus cu fiecare din acele mici zvîcniri 
reflexe ale penisului (prin mijlocirea muşchilor genitali), ce survin la intervale de 3-8 secunde. 

Erecţia clitorisului se realizează printr-un proces fiziologic asemănător cu cel al penisului. 

e Erecţia penisului determină: alungirea penisului cu pînă la dublul lungimii avute în stare flască; // 
îngroşarea cu circa 50 %; // întărirea elastică a corpului penisului şi parțial a glandului; // uşoară deviere 

laterală, mai frecvent spre stînga; // retractarea prepuţului de pe gland, acesta rămînînd complet descoperit; // 
evidenţierea unei reţele venoase pe penis; // dobîndirea unui profil rectiliniu sau curbiliniu, cu o concavitate spre 
exterior; // intensă încălzire datorită aportului masiv de sînge arterial; // apariţia unor pulsaţii la interval de 3-8 
secunde, datorate contracţiei reflexe a mușchilor genitali şi unor pulsaţii sincrone cu ritmul cardiac; // intensă 
sensibilizare tactil-erogenă a glandului şi frenului prepuţului; // formarea cu abdomenul a unui unghi de circa 
30° la tineri şi de pînă la 90° la vîrstnici; // sistarea posibilităţii de a urina. 

e Erecţia clitorisului determină: creşterea dimensiunilor reale cu pînă la dublul avut anterior (ceea ce nu se 
observă vizual, datorită situării sale mascate); // sensibilizare erogenă la cote înalte; // reliefarea glandului într-o 
proporţie şi pentru o durată oarecare. Starea de erecţie a clitorisului nu împiedică posibilitatea de a urina. 

e Rigiditatea penisului erect este uniformă pe toată lungimea sa, cu excepţia glandului care este mai moale. În 
prima fază a erecţiei, presiunea sanguină în penis este egală cu cea dată de inimă, prin artera carotidă care îl 
irigă, apoi presiunea este amplificată prin contractura reflexă, pulsatilă, a unor grupe musculare locale. 

Rigiditatea penisului erect diferă în limite largi, de la un individ la altul şi la acelaşi individ de la o vîrstă la 
alta. 

Pentru a putea penetra într-un vagin cu tonicitate normală, în corpii cavernoşi ai penisului trebuie să existe o 
presiune minimă de 60 mm Hg. În mod obişnuit, presiunea sîngelui în penisul erect se situează între 100 şi 225 
mm Hg şi doar excepţional de rar atinge 300 mm Hg. 

e Rigiditatea clitorisului erect. Glandul şi corpul clitorisului în erecţie prezintă o rigiditate apropiată de cea a 
penisului erect. Datorită poziționării mascate, rigiditatea clitorisului este relativ dificil de apreciat. 

e Rigiditatea penisului şi a clitorisului în erecţie este maximă, cînd: stimularea psihosexuală este intensă; // 
apetitul pentru raport sexual este mare; // siguranţa de sine este deplină; // timpul scurs de la ultimul contact 
sexual este mai mare de şapte zile; // femeia se află la mijlocul ciclului ovulator; // tensiunea arterială de fond 
este normală sau uşor crescută; // sănătatea generală este bună; // vîrsta se situează sub 45 de ani; // persoana nu 
suferă de tulburări vasculare; // nu se utilizează frecvent excitante alimentare sau medicamentoase; // nu se 
administrează medicamente hipotensoare; // stimulii receptaţi la nivelul glandului sînt intenși şi intermitenţi; // 
în momentele premergătoare orgasmului şi ejaculării (în cazul bărbaţilor). 

În mod normal erecţia penisului nu diminuă pînă la ejaculare, decît în caz de act sexual prelungit excesiv sau 
complicat prin diferite rafinamente, cînd se poate înregistra o uşoară diminuare a erecției. 

e Durata instalării erecţiei depline a penisului este în funcţie de intensitatea/calitatea stimulilor sexuali, de 
persistenţa lor, de vîrstă, sănătate şi circumstanţe întîmplătoare. 

Reacţia la stimulii sexuali şi capacitatea de dilatare a corpilor cavernoşi scade progresiv cu vîrsta, fapt care 
explică diferenţa de durată, de la o vîrstă la alta, necesară realizării erecţiei, indiferent de metoda de excitare. La 
adolescenţi, erecţia se instalează deplin în 3-5 secunde, iar la bărbaţii în vîrstă de peste 40 de ani sînt necesare 
mai multe minute, frecvent ea nefiind atinsă pe deplin decît în momentul declanșării ejaculării. 
e Durata instalării erecţiei depline a clitorisului este în funcţie de vîrstă, sănătate, fază din ciclu menstrual, 
calitatea şi durata stimulilor sexuali, circumstanţe întîmplătoare. 

La femeile în vîrstă de pînă la 30 de ani, în condiţii normale, durata instalării erecţiei depline a clitorisului 
este de pînă la un minut, la cele în vîrstă de pînă la 40 de ani sînt necesare circa 5 minute, iar pentru femeile în 
vîrstă de peste 50 de ani sînt necesare stimulări susţinute mai multe minute. După vîrsta de 60 de ani durata 
instalării erecţiei nu mai creşte, dar ea devine tot mai slabă ca intensitate şi dificil de realizat. 

e Durata menținerii stării de erecţie a penisului în afara actului sexual. În condiţiile persistenţei stimulăi 
sexuale, erecţia penisului poate fi menţinută în adolescenţă circa o oră, apoi, o dată cu înaintarea în vîrstă, scade 
progresiv astfel că în jurul vîrstei de 45 de ani ea se limitează la circa 5 minute. După sistarea stimulării 
excitante, erecţia mai persistă în adolescenţă între 5 şi 10 minute, iar la bărbatul în vîrstă de aproximativ 45 de 
ani, circa 2 minute. 

e Durata menţinerii stării de crecţie a clitorisului în afara actului sexual. Pînă în jurul vîrstei de 40 de ani, în 
condiţiile unei excitări acceptate şi susținute, în afara actului sexual, erecţia clitorisului persistă pînă la 
suspendarea excitării, dar nu mai mult de o oră. După această vîrstă, persistenţa erecţiei scade vertiginos, astfel 
că în jurul vîrstei de 50 de ani ca se limitează la circa 5 minute. 

e Sistarea instalării sau menţinerea erecţiei în mod voit, în prezenţa unei surse intense de excitare sexuală, 
este posibilă, dar numai cu preţul unui efort imaginativ inhibitor deosebit de mare. 

e Simţămintele ce însoțesc starea de erecţie a penisului: tensiune nervoasă cu un caracter plăcut; // relativă 
pierdere a interesului pentru altceva decît actul sexual; // siguranţă de sine; // senzaţie de vigoare şi forță; // bună 
dispoziţie cu vagă senzaţie de voluptate; // impuls de intromisiune copulatorie; // dorinţa atingerii tactile, 
repetate, a penisului; // dorinţa de îmbrăţişare a partenerei. 

© Simţămintele ce însoțesc starea de erecţie a clitorisului: perceperea unei senzaţii de tensiune nervoasă cu un 
caracter plăcut; // dorinţa atingerii tactile repetate a zonei vulvare (uneori, senzaţia este percepută ca un prurit 
vulvar); // dorinţa de a fi îmbrăţişată; // dorința de copulare; // supunere şi abandon; // pierderea interesului 
pentru altceva decît actul sexual, dar nu pe deplin. 

e Erecţia penisului şi clitorisului în timpul somnului. Pe fondul fiecărei stări de visare se produce o 
semierecţie, fără a fi legată de conţinutul tematic al visului sau de vîrstă. Dacă visul are un conţinut erotic, 
erecţia este deplină. 

Starea de erecţie sau semierecţie persistă pe toată durata visului, adică aproximativ 25 de minute şi survine la 

un interval de circa 85 de minute. 
e Erecţia penisului la trezirea din somn este o reacţie spontană, fiziologică şi este urmarea unui cumul de 
factori: presiunea exercitată pe prostată de vezica urinară, umplută în timpul somnului; // plinătatea veziculelor 
seminale; // reactivarea scoarţei cerebrale; // creşterea presiunii arteriale; // creşterea secreției de adrenalină; // 
creşterea secreției de hormoni androgeni; // trezirea în perioada de visare, perioadă în care în mod normal există 
o semierecţie; // perceperea excitantă a moliciunii şi căldurii patului; // intensificarea metabolismului; // 
consumul sporit de oxigen. 

Din cauze asemănătoare şi la femeie se înregistrează o erecţie a clitorisului, dar ea este de mai mică 
amplitudine. 

Dacă înainte de perioada de somn a avut loc un act sexual, erecţia în timpul viselor se menţine, dar la trezire 
ea tinde să-şi piardă din amplitudine (excepţie fac tinerii de pînă la 20 de ani). 

După vîrsta de 40 de ani la bărbaţi şi de 45 de ani la femeie, erecţia din timpul stării de vis se diminuă cu 
pînă la 50 %, iar cea posthipnotică se diminuă pînă la anulare deplină (şi sub acest aspect, diferenţele 
interindividuale sînt foarte mari). 

Erecţia posthipnotică se însoţeşte de dorinţă sexuală, dar ea este diminuată de starea de „lene” ce o însoţeşte. 

În cazul rămînerii în pat, cu ochii închişi, erecţia se menţine circa 30 de minute la adolescenţi, 10 minute la 
adulţi şi 2-4 minute la vîrstnici. Erecţia se suspendă aproape imediat ce corpul este pe verticală sau ochii sînt 
menţinuţi deschişi mai mult de 1- 4 minute (indiferent de vîrstă). 

e Semierecţia exprimă starea de crecţie cu deficit de rigiditate, care nu permite intromisiunea penisului în 
vagin sau realizarea unor mişcări intravaginale satisfăcătoare pentru femeie. 

Pot cauza semierecţia: oboseala; // afecțiunile vasculare; // recuperarea energetică insuficientă după raportul 
sexual anterior; // deficitul senzorial; // stimularea excitatorie insuficientă; // libidoul scăzut; // fixarea eronată a 
atenţiei; // atrofia mușchilor genitali; // vîrsta înaintată; // temerile diverse, inhibante; // afecțiunile neurologice. 
e Erecţia abandonatoare defineşte situaţia în care erecţia penisului cedează înainte sau pe parcursul 
desfăşurării actului sexual, fără să se fi produs o ejaculare. 

Erecţia poate ceda în următoarele situaţii: absenţa dorinţei reale pentru actul sexual în desfăşurare; // actul 
sexual se susţine din interes, altul decît cel erotic; // contactele sexuale sînt foarte puţin distanţate în timp; // 
supraefort în tentativa satisfacerii unei partenere cu orgasm tardiv; // actul sexual este prelungit excesiv; // 
teamă de contaminare venerică; // frică de cedarea erecţiei; // teamă de a nu putea satisface sexual partenera; // 
perturbarea atenţiei de la actul sexual, din diverse motive; // excese sexuale; // ambient stresant; // remarce 
negative ale partenerei; // preandropauză; // tulburări vasculare; // administrarea unor anumite medicamente 
(tranchilizante, sedative etc.); // boli neurologice. 

În majoritatea situaţiilor, indiferent de factorii stimulatori, refacerea erecţiei este dificilă pe parcursul a mai 
puţin de 1-2 ore. 

* Anerecția intențională definește situația paradoxală în care există dorință de contact sexual şi erecție deplină, 
în urma apropierii de parteneră, dar numai atunci cînd condițiile nu permit susținerea concretă a actului; cînd 
situația este de aşa natură încît permite trecerea la înfăptuirea actului sexual, erecţia nu se mai declanşează. 

Cauza aceste disfuncţii sexuale este exclusiv de natură psihică şi se explică prin: frica de eşec; // atenţia 
deviată de la parteneră, asupra propriei persoane în vederea controlării instalării erecţiei; // experienţa sexuală 
insuficientă; // temeri diverse (infectare venerică, sarcină etc.). 

e Anerecţia selectivă defineşte situaţia în care erecţia penisului nu se declanşează în raport cu o anumită 
persoană sau în situaţii particulare. 

Poate sta la originea anerecţiei selective: amintirea unei situaţii traumatizante, sensibilitatea şi preţiozitatea 
deosebită a partenerei, repulsia inconştientă faţă de parteneră (cauzată de igiena deficitară, comportamentul 
jignitor sau profesionist, amănunte inestetice etc.), înclinația spre unele perversiuni (homosexualitate, fetişism 
etc.), starea de îndrăgostire. 

e Priapismul defineşte starea patologică de erecţie prelungită, dureroasă, nedeterminată de excitanţi sexuali, 
fără dorinţă de copulaţie şi din care ejacularea se realizează cu dificultate şi fără a determina detumescenţa 
penisului. 

Starea de erecţie priapică este un fenomen rar şi poate avea o durată permanentă sau intermitentă. 

Priapismul este expresia unei tulburări circulatorii locale sau a unor suferinţe neurologice. Tratamentul 
acestei afecţiuni este dificil, iar şansele de reuşită sînt relativ reduse. 
e Criza clitoridiană defineşte starea de priapism la femeie şi se manifestă printr-o îndelungată erecţie a 
clitorisului, fără a fi însoţită de dorinţă copulatorie şi plăcere sexuală. 

Această tulburare erecţională poate fi urmarea unei afecţiuni vasculare, neurologice sau psihice. 


10. Ejacularea 


Ejacularea este şuvoiul de lumină al dorinței de viaţă. 
(xx) 


e Ejacularea este actul fiziologic prin care organele genitale masculine se golesc de lichidul spermatic 
acumulat, printr-o expulzare bruscă, sacadată, în jeturi. Actul devine posibil numai după maturizarea glandelor 
sexuale secretoare, adică în jurul vîrstei de 14 ani. 

Ejacularea este posibilă şi în absenţa erecţiei, situaţie întâlnită la persoane labile, cînd tensiunea şi emoția 
sexuală sînt intense şi se produc, de obicei, brusc. 
e Momentul declanșării ejaculării are loc cînd tensiunea nervoasă sexuală şi acumularea secreţiilor glandelor 
sexuale ating un nivel specific fiecărui bărbat (de obicei, în cursul actului sexual). 
e Procesul fiziologic al cjaculării decurge astfel: la atingerea unui anumit nivel de presiune al secreţiilor 
glandelor sexuale accesorii şi la un anumit prag de tensiune şi oboseală nervoasă, se declanşează contracția 
canalelor deferente, a epididimului, a veziculelor seminale şi a prostatei. Aceste secreţii, ce vor constitui 
sperma, se cumulează în porțiunea uretrei care străbate prostata, determinînd o mărire a bulbului uretral de 
două-trei ori. Contracţia acestor glande sexuale accesorii are loc cu circa 3 secunde înainte de contracţiile 
expulsive ale penisului, dînd senzaţia de iminenţă a ejaculării, moment în care, prin diverse modalităţi, 
ejacularea încă mai poate fi stopată. În continuare, creşterea presiunii secreţiilor acumulate produce o 
contractură a muşchilor peretelui uretral, iar în momentul de tensiune maximă obstacolul sfincterian se deschide 
brusc, permiţînd eliminarea în afară a spermei, care se face sacadat datorită contracţiilor ritmice expulsive, ce au 
loc de-a lungul uretrei. 
e Caracteristicile contracţiilor expulsive ejaculatoare: se produc la un interval de 0,8-2 secunde, indiferent 
de vîrstă şi după un specific individual; // primele 3-5 contracţii se percep distinct, iar următoarele, în număr de 

2 — 3, sînt de forţă mult diminuată şi slab percepute; // cu înaintarea în vîrstă a bărbatului, numărul şi 
intensitatea acestor contracţii se reduce proporţional. 

Dacă la tineri şi adulţi spasmul ejaculator este precedat de un moment ca fiind de neînvins şi ireversibil, la 
vârstnici el este atenuat pînă la nepercepere. 

e Durata excitării pînă la ejaculare. În afara unui efort de amînare, ejacularea survine, pentru circa 50 % dintre 
bărbaţi, în decurs de 2 — 10 minute; pentru circa 15 % dintre bărbaţi ea se declanşează mai curînd, iar pentru 
restul de indivizi ea survine după mai mult de 10 minute de mişcări copulatorii. 

La unii bărbaţi, foarte emotivi şi excitabili, în cazul unei emoţii şi excitaţii sexuale intense, ejacularea se 
poate produce după numai 10-20 de secunde, iar uneori chiar în absenţa mişcărilor copulatorii. 

e Durata actului sexual pînă la ejaculare este mai mare decît în mod obişnuit, cînd: nivelul de excitație indus 
de femeie este redus; // poziţia coitală nu expune la o excitație intensă; // există un precedent de relaţie sexuală 
cu acea parteneră; // bărbatul doreşte şi poate să amîne ejacularea; // ritmul copulator este inferior celui obişnuit; 
// raportul dimensional dintre organele genitale ale partenerilor determină o excitare redusă a bărbatului; // 
există o stare de sedare indusă artificial. 
e Durata actului sexual pînă la ejaculare este mai mic decît în mod obişnuit, cînd: vezica urinară şi colonul 
sînt pline; // bărbatul suferă de diabet; // raportul sexual este foarte dinamic (mai ales datorită femeii); // poziţia 
coitală determină o stimulare excitatorie intensă; // actul sexual este însoţit de o stare emoţională deosebit de 
mare; // se folosesc unele medicamente; // raporturile sexuale sînt mult distanţate în timp; // calibrul vaginului 
este mic, comparativ cu diametrul penisului; // bărbatul suferă de nevroză; // mediul ambiant este foarte cald; // 
bărbatul prezintă o accentuată stare de oboseală nervoasă. 
e Volumul de spermă eliminat la o ejaculare. După 3-5 zile de abstinenţă, volumul ejaculatului este maxim, 
adică între 2,5 şi 6 ml, după specificul fiecărui individ. După o primă ejaculare, volumul spermei scade la 
următoarele ejaculări proporţional cu durata dintre ele. Astfel, după trei ejaculări succesive într-un interval de 
timp de 2-6 ore, volumul spermei ejaculate se reduce la 0,5 ml. 
e Forţa de expulsie a spermei în actul ejaculator. Primul jet de spermă este expulzat de tineri şi adulţi la o 
distanţă de 40-80 cm, iar după vîrsta de 50 de ani distanţa diminuează accentuat şi constant. 

Jeturile ejaculatorii sînt proiectate succesiv la jumătate din distanţa avută de jetul precedent. 

Intensitatea expulzării spermei este crescută, cînd: volumul de spermă ejaculat se află la cota maximă de 
acumulare posibilă pentru individ; // tonusul musculaturii veziculelor seminale este ridicat; // individul este un 
tip dinamic, cu o bună condiţie fizică; // persoana prezintă o asemenea caracteristică constituţională; // 
declanşarea ejaculării nu a fost amînată; // calibrul uretrei este mic. 

Intensitatea ejaculării este un factor important, dar nu decisiv în declanşarea orgasmului femeii şi pentru 
fecundare. 
© Ejacularea se însoţeşte de următoarele fenomene: tensiune arterială mărită (sistolica cu 40-100 mm Hg, iar 
diastolica cu 20-50 mm Hg); // orgasm (dar nu obligatoriu); // contracția spasmodică a multor grupe 
musculare; // salivaţie crescută (iar imediat după ejaculare, uscăciunea gurii); // transpiraţie intensificată; // 
eritem facial şi toracic; // respiraţie intensă, şuierătoare, cu suspendare în momentele de spasm ejaculator. 

e Controlul ejaculării. Fiind un act reflex, ejacularea se sustrage controlului voinţei. În caz de distragere a 
atenţiei, numărul contracţiilor expulsive şi forța lor suferă o diminuare oarecare, dar nu o suspendare. 

Amînarea declanşării ejaculării este posibilă în anumite limite şi împrejurări, printr-un efort de voinţă şi 
abilitate tehnică. 

Posibilitatea şi durata amînării ejaculării diferă mult între indivizi, depinzînd de calităţi native, experienţă, 
vîrstă, situaţia particulară a fiecărui act sexual etc. Fără un efort deosebit, ejacularea poate fi amînată cu circa 50 
% din durata normală, specifică individului, iar printr-un efort deosebit şi o tehnică adecvată ea poate fi 
întîrziată cu pînă la dublul duratei obişnuite. 
e Controlul reflexului de ejaculare şi dobîndirea tehnicii de temporizare sînt posibile, dar dobîndirea lor 
presupune multă voinţă, un efort de luni de zile de antrenare şi disponibilitate pentru modificarea radicală a unor 
deprinderi comportamentale. În tentativa de luare sub controlul voinţei a momentului ejaculării este absolut 
necesar sprijinul partenerei şi adesea şi al medicului. Cele mai importante metode de întîrziere a momentului 
declanşării ejaculării sînt următoarele: fortificarea sistemului nervos (prin stil de viaţă, medicamente, exerciţii 

diverse); // evitarea pozițiilor coitale de intensă excitare, de contractură a musculaturii abdominale sau de 
presiune pe abdomen; // desfăşurarea mişcărilor copulatorii în serii limitate de tensiunea acumulată; // relaxarea 
mușchilor fesieri şi distensia forțată a abdomenului; // în preambulul actului sexual, cu circa 15 minute, 
consumul a 50-100 grame de vin roşu; // uşoară stare de oboseală fizică; // executarea unui duş rece, cu pînă la 
o oră înainte de actul sexual; // aplicarea mai multor prezervative suprapuse (pentru diminuarea sensibilităţii la 
nivelul glandului penisului); // administrarea unor medicamente (la recomandarea medicului); // controlul 
mişcării şi a ritmului copulator numai de către bărbat; // distragerea sporadică a atenției perceptive din zona 
genitală, prin: provocarea unor dureri fizice, exprimarea unor formule autosugestive adecvate, sugestii pozitive 
făcute de parteneră, numărarea în gînd a mişcărilor respiratorii sau copulatorii fixînd o cotă tot mai înaltă pînă la 
ejaculare, imaginarea unor situații străine de actul sexual, fixarea atenției pe manifestările partenerei etc.; // 
rea gîndului spre reuşită şi deloc spre eventualitatea ejaculării iminente; // ablația unei porțiuni din frenul 
prepuţului; // controlul ritmului respirator (el trebuie să fie amplu şi cu o frecvenţă cît mai redusă); // suprimarea 
consumului de cafea, alcool, ţigări şi excitante; // exerciţii, în afara actului sexual, de concentrare a atenţiei în 
izolarea de stimulii exteriori oarecare. 
e Controlul momentului ejaculării oferă: aducerea partenerei la cel puţin un orgasm; // creşterea şansei de 
fecundare; // posibilitatea executării unor metode coitale diverse, menite să rupă ritmul uniform, blazant; // 
întărirea siguranţei de sine şi a mândriei virile. 
e Dezavantajele amînării repetate a momentului ejaculăi risc de cedare a erecţiei; // diminuarea 
orgasmului; // scăderea posibilităţii de reiterare a actului sexual în timp convenabil; // epuizare nervoasă; // 
uneori, jenarea partenerei; // riscul ca actul sexual să se prelungească, dar nu şi cuantumul de plăcere. 
e Ejacularea este precoce în situaţia în care bărbatul nu poate amîna declanşarea ei pînă la un prim orgasm al 
partenerei, într-un raport sexual cu o durată de pînă la 10 minute. Starea de ejaculare precoce este o apreciere 
relativă, ea făcîndu-se în corelaţie cu partenera de la un moment dat. Bărbaţii care ejaculează, în mod repetat, 
mai curînd de două minute de mişcări copulatorii intravaginale se consideră a avea un deficit de control al 
ejaculăi 
è Ejacularea precoce îşi poate avea cauza în: hipogonadism; // diabet; // hipo- sau hipertiroidie; // afecţiuni 
neurologice; // masturbare cronică; // traumatisme ale coloanei vertebrale; // inflamații ale prostatei; // anxietate; 
/! depresie; // situarea în faza de debut a vieţii sexuale; // relaţia sexuală cu o nouă parteneră; // abstinenţa 
prelungită; // hiperexcitabilitate şi hipersensibilitate erogenă, ca o caracteristică constituţională; // parteneră 
hiperexcitantă şi activă; // teama de ejaculare precoce; // remarce negative ale partenerei („mai vreau”..., „să nu 
mă laşi iar”... „mai repede” etc.); // calibrul mic al vaginului în raport cu diametrul penisului; // lipsa de interes 
pentru parteneră; // vezica urinară şi/sau colonul excesiv de pline; // excesele sexuale; // andropauza; // 
frecvente relaţii sexuale cu prostituate; // excesiva concentrare perceptivă asupra propriilor simţăminte; // 
contractura susţinută, reflexă, a unor muşchi cu rol genital; // neperceperea momentului preejaculator; // 
hiperemotivitate; // consumul anumitor medicamente; // intoxicații alimentare (spre exemplu, consumul 
alimentelor acide care au stat timp îndelungat sau au fost preparate în vase de aluminiu, metal ce împiendică 
absorbţia fosforului — element strict necesar sistemului nervos). 
e Consecințele posibile ale cjaculărilor precoce: alterarea gravă a armoniei sexuale şi relaţionale, infidelitate, 
nevrozarea ambilor parteneri. 
e Poluţia denumeşte emisia involuntară de spermă sub formă de ejaculare, în timpul somnului, pe fondul unui 
vis erotic (însoţit, cel mai adesea, şi de erecţie, dar nu obligatoriu). Ea este o reacţie fiziologică normală, cauzată 
de: preaplinul secreţiilor prostatei şi a veziculelor seminale; // abstinenţă; // excitaţii sexuale intense, 
nefinalizate printr-un act sexual în perioada premergătoare somnului; // presiunea mare exercitată pe prostată de 
vezica urinară sau rectul excesiv de pline, în asociere cu poziţia de somn în decubit ventral (uneori şi în decubit 
dorsal). 

Patologic, poluţia poate fi cauzată de tulburări neurologice sau de boli ale prostatei. 

Poluţiile sînt prezente în proporţie de 100 % la tinerii între 14 şi 20 de ani, de 30 % la bărbaţii între 20 şi 40 
de ani, de 5 % la cei între 40 şi 50 de ani şi de 1 % la bărbaţii cu vîrste mai înaintate. 

Poluţia este inexistentă la femei, deoarece ele nu pot avea ejaculare. Femeile pot avea vise erotice intense, 
însoţite de o abundentă secreție lubrefiantă şi orgasm, dar nu poluţie. 

Frecvența poluţiilor este dependentă de vîrstă, ritmul vieţii sexuale, abundența stimulilor sexuali receptaţi, 
mod de viaţă în general, stare de sănătate, specific individual, circumstanţe întîmplătoare. La bărbaţii fără relaţii 
sexuale, poluţiile se produc în medie la un interval de 10-90 de zile. Atunci cînd ele survin în mod repetat la 
intervale de sub 4 zile şi în absenţa unei intense excitaţii sexuale antehipnotice, este necesar să fie consultat 
medicul pentru precizarea exactă a cauzei lor. 

Cu excepţia cazurilor evident patologice, poluţiile nu sînt nocive; ele nu anemiază sau extenuează nervos, nu 
afectează relaţiile sexuale concrete, nu induc impotenţă sau ejaculare precoce şi nu diminuează libidoul. 
e Tematica viselor erotice este deosebit de vastă, specifică persoanei şi situaţiei în care se află. Cel mai adesea 
se visează: întreţinerea unei legături sexuale cu o persoană cunoscută întimplător sau cu care au avut loc în mod 
real contacte sexuale; apropierea intimă de o persoană dorită intens; susţinerea unui raport sexual de o manieră 
reprimată în stare vigilă; observarea sau atingerea unei persoane de sex opus, dezbrăcată. 

Visele erotice îşi au cauza în erotizarea corticală şi a nucleelor nervilor, prin hormonii sexuali. 

La bărbaţi, procesul mecanic de cumulare a secreţiilor glandelor sexuale dă naştere la impulsuri introceptive 
care influenţează centrii nervoși din creier, urmarea fiind apariţia viselor erotice (mijlocitoare a poluţiilor). 

Visele erotice debutează în adolescenţă și se produc, apoi, cu o frecvenţă oarecare, pe tot parcursul vieţii. La 
fete, debutul viselor erotice este cu circa 4 ani mai timpuriu ca la băieţi, dar întotdeauna ele au o frecvenţă mai 
redusă. 

Visul erotic este însoţit de orgasm la 10 % dintre femeile cu relaţii sexuale satisfăcătoare şi la 35 % dintre 
cele frustrate sexual. Visul erotic sfîrşeşte cu ejaculare la 25 % dintre bărbaţii fără relaţii sexuale curente şi la 2— 
10 % la cei cu relaţii sexuale satisfăcătoare. 


11. Bazinul osos 


Bazinul osos este primul leagăn al vieţii. 
(xxx) 


e Pelvisul sau bazinul osos este piesa scheletică intermediară între coloana vertebrală a cărei greutate o preia şi 
membrele inferioare cărora le-o transmite. În interiorul lui sînt adăpostite şi organele genitale interne. 
e Diferențele între bazinul osos al femeii şi al bărbatului. Bazinul osos al femeii este mai puţin înalt, dar mai 
lat şi mai înclinat înainte, dezvoltare adecvată sarcinii şi naşterii. Datorită acestei înclinații a bazinului osos, 
fesele femeii proemină, iar abdomenul inferior este retractat ascunzînd astfel, adesea, complet fanta vulvară. 
Dezvoltarea diferită a bazinului osos şi a curburii vertebrale determină la femeie şi un mers caracteristic. 

La femeie, simfiza pubiană nu se osifică decît la bătrîneţe, cînd nu mai este necesară îndepărtarea oaselor 
pubiene pentru facilitatea expulzării fătului. 
e Evoluţia bazinului osos. La bărbat, după vîrsta de 35 de ani, bazinul osos intră într-un proces de mărire 
progresivă, de mică amplitudine, mai evidentă după vîrsta de 50 de ani. 

La femeie, bazinul osos are o evoluţie de creştere dimensională pe tot parcursul vieţii, cu două perioade de 
intensificare: în adolescenţă şi în timpul sarcinii cînd, în parte, se datorează şi laxităţii lui. 
e Conformaţia şi evoluţia bazinului osos este determinată de factori genetici şi ereditari, echilibru hormonal, 
număr de naşteri în cazul femeii, activitate profesională, greutatea corpului şi tonicitatea musculaturii 
abdominale. 

Contactele sexuale nu schimbă modul normal de evoluţie al bazinului osos. 
e Menţinerea conformaţiei şi înclinaţiei bazinului osos la femeie se face prin: evitarea greutăţii corporale în 
exces; // evitarea ridicării şi purtării pe distanţe mari de greutăţi, peste limita efortului lejer; // remedierea în cel 
mai scurt timp a dezechilibrelor hormonale; // evitarea poziţiilor corporale incomode, obositoare; // evitarea 

sedentarismului; // susținerea sarcinilor la un interval de minimum doi ani; // evitarea sarcinilor la vîrste 
înaintate. 

* Deosebirile între forma abdomenului la femeie şi la bărbat. Abdomenul femeii este mai larg, mai înalt — 20 
cm de la ombilic la pubis, iar la bărbat de doar 15 cm —, mai lax, cu o musculatură mai slab dezvoltată şi 
tonifiată, mai traumatizat, mai proeminent (datorită fluctuațiilor de greutate, a tonicității musculare reduse şi 
specificului sexual de depunere a grăsimii). 

Factorii de care depind forma şi mărimea abdomenului: tipul constituțional; // vîrstă; postura corporală; // 

starea de plenitudine sau de vacuitate a viscerelor; // dispunerea țesutului adipos, potrivit specificului de sex; // 
conformaţia şi înclinația bazinului osos; // dezvoltarea şi tonicitatea musculaturii abdominale; // număr de 
naşteri; // greutate corporală; // amploarea ptozei viscerelor; // regimul alimentar; // normalitatea digestiei. 
e Menţinerea sau îmbunătăţirea profilului peretelui abdominal se face prin: exerciţii fizice de întreţinere 
executate zilnic, toată viaţa (ele sînt în măsură să reducă cu peste 50 % din tendinţa ereditară de proeminare a 
abdomenului); // evitarea alternărilor de greutate corporală; // menţinerea corpului cît mai aproape de greutatea 
ideală; // tonifierea mușchilor abdominali cu cel puţin trei luni înainte de sarcină şi trei luni după parturiţie; // 
interval între naşteri de circa doi ani; // evitarea statului nejustificat în picioare. 


12. Hormonii 


Hormonii: mesaje autoadresate... 
(xx) 


e Hormonii sînt substanţe chimice purtătoare de informaţii reglatoare a tuturor funcţiilor organismului. 
Împreună cu vitaminele şi enzimele, hormonii determină accelerarea sau inhibarea fenomenelor biologice. 

Hormonii acţionează nu atit prin intermediul substanţei sau energiei, cît prin intermediul informaţiei pe care 
o vehiculează (aşa se explică de ce ei pot acţiona în cantităţi infime: 10% — 107° M). Urmarea impactului cu 
semnalul hormonal depinde de celula receptoare; ea poate rămîne indiferentă sau îl poate recepționa de o 
manieră conformă programului ei specific. 
sînt elaboraţi şi secretaţi pulsatil, în cantităţi infime, de glandele endocrine (testicul, ovar, 
suprarenală, tiroidă, hipofiză) şi vehiculate prin intermediul sîngelui. După ce sînt secretaţi, hormonii nu se 
depozitează, ei trecînd imediat în circuitul sanguin de unde sînt preluaţi de ţesuturi şi organe, conform 
necesarului şi specificului. 
e Hormonii cu rol major în funcţia sexuală sînt androgenii, estrogenii, foliculina, ocitocina, progesteronul şi 
prolactina. 
e Androgenii, hormonii sexualizanţi masculini, sînt sintetizaţi în proporţie de circa 90 % de către testicule, 8 
% de către suprarenale şi 2 % de către tegument, muşchi şi ţesut adipos (prin conversia unor substanţe chimice). 

La femeie, androgenii sînt sintetizaţi în proporţie de circa 60 % de către glandele suprarenale, 30 % de către 
ovare, iar 10 % prin conversiune, în țesutul adipos, muşchi şi tegument. 

Concentrația androgenilor în sînge este maximă între orele 24-8 şi minimă între orele 12-19. 
e Funcţia androgenilor: crotizarea psihicului; // generarea unei stări de confort şi echilibru psihic; // 
Stimularea şi întreţinerea dezvoltării şi funcţionării organelor genitale; // stimularea şi menţinerea libidoului; // 
menţinerea _troficităţii organelor genitale, rinichilor, ficatului şi măduvei osoase; // creşterea sensibilităţii 
erogene a diverselor zone corporale; // controlul secreției glandelor sebacee; // generarea motivaţiei sexuale şi 
asigurarea realizării procesului dinamic copulator; // buna funcţionare a memoriei, atenţiei şi imaginaţiei; // 
conturarea personalităţii, vigorii spirituale şi a creativităţii; // organizarea comportamentului sexual; // reglarea 
eliminării apei din organism în perioada de efort; // conturarea gradului de agitaţie şi activitate fizică; // întărirea 
sistemului imunitar. 

e Rolul androgenilor la bărbat: apariţia şi dezvoltarea caracterelor sexuale; // controlul depunerii topografice şi 
cantitative a țesutului grăsos; // creşterea apetitului alimentar; // stimularea sintezei proteinelor şi creşterea 
depunerii de glicogen în muşchi; // dezvoltarea accentuată a masei mușchilor scheletici; // dezvoltarea 
accentuată a scheletului (în cantitate mare, ei determină inhibarea creşterii scheletului, cu excepţia claviculei 
care continuă să crească chiar şi după închiderea cartilajelor de osificare, mărind toracele continuu); // „topirea” 
grăsimii; // generarea agresivităţii, spiritului de dominare şi combativitate. 
© Rolul androgenilor la femeie este redus, dar nu neînsemnat, ei jalonînd funcţia estrogenilor. 
e Nivelul maxim al androgenilor la bărbaţi se înregistrează în jurul vîrstei de 20 de ani şi se menţine 
aproximativ constant pînă spre vîrsta de 50 de ani, după care începe să scadă lent. Creşteri secretorii episodice 
apar la interval de circa 12 zile, toamna şi primăvara, dimineaţa, după consumul masiv de proteine, în prezenţa 
femeii, la stimuli sexuali, în condiţii de succes oarecare, în efort fizic moderat, şi (la unii subiecţi) în perioada 
de creştere a Lunii. 
e Secreţia de androgeni este sub minimul normal: în condiţii de subnutriţie; // efort fizic sau psihic 
extenuant; // menţinerea corpului în poziţia culcat, mai mult de 14 zile; // afecţiuni hipofizare, testiculare, 
suprarenale sau renale; // abstinenţă sexuală îndelungată. 
e Hipersecreţia de androgeni determină la bărbat: creşterea în ritm alert a pilozităţii feţei; // fire de păr mai 
groase şi mai rezistente; // rărirea părului de pe extremitatea cefalică; // îngroşarea pielii; // bronzarea rapidă şi 
intensă a suprafeţei cutanate expusă luminii; // hipersecreţia glandelor sebacee; // vitalitate accentuată; // mărirea 
masei musculare; // creşterea libidoului pînă la limita agresivităţii sexuale; // voce puternică şi timbru gros; // 
comportament deosebit de dinamic, dominator şi întreprinzător; // rezistenţă mărită la stres, efort şi boli; // 
constituţie morfologică accentuat masculină. 
e Hipersecreţia de androgeni determină la femeie: corp şi psihic cu trăsături masculine; // pilozitate de tip 
masculin; // voce groasă, puternică; // seboree; // hipertrofia clitorisului şi labiilor mari; // nimfomanie; // 
fertilitate scăzută; // tulburări menstruale; // secreție lactată inhibată; // estomparea caracterelor sexuale 
secundare de tip feminin; // masă musculară crescută; // sîni atrofiaţi; // comportament masculin, dominator, 
agresiv, întreprinzător; // vitalitate deosebită; // egocentrism; // diminuarea sentimentului matern; // evitarea 
companiei bărbaţilor; // uneori, homosexualitate. 
e Cauzele hipersecreţiei de androgeni la bărbaţi: tulburări funcţionale ale corticosuprarenalelor, hipofizei sau 
testiculelor; // specific ereditar; // ingestia anumitor medicamente. 
e Cauzele hipersecreţiei de androgeni la femeie: ovarul polichistic; // tumoarea corticosuprarenalei; // 
tulburările funcţiei hipofizare; // tratamentul cu anumite medicamente; // aport crescut de androgeni alimentari. 
e Consecințele hiposecreţiei de androgeni la femeie: receptivitate sexuală scăzută; // diminuarea sensibilităţii 
erogene; // tonus vital scăzut; // bună dispoziţie la cote reduse; // libidou scăzut; // pilozitate săracă şi fragilă, 
îndeosebi în regiunea axilară şi pubiană; // frigiditate. 
e Consecințele hiposecreţiei de androgeni la bărbat: conformaţie corporală de tip feminin; // comportament cu 
trăsături feminine; // pilozitate redusă; // voce cu timbru feminin; // libidou redus; // potenţă mult diminuată; // 
atrofie testiculară; // forță musculară redusă; // obezitate; // astenie; // creşterea exagerată a membrelor inferioare 
la copii; // îmbătrânire precoce. 
e Cauzele hiposecreţiei de androgeni la bărbat: tulburări funcţionale ale hipofizei, corticosuprarenalelor, 
testiculelor sau ficatului; // caracteristica ereditară; // boli diverse; // obezitatea; // stresul acut; // subnutriţia; // 
alcoolismul; // tulburări ale somnului (îndeosebi, consecutive muncii în ture de noapte). 
e Cauzele hiposecreţiei de androgeni la femeie: subnutriţia; // tulburări glandulare (hipofiză, ovar, ficat, 
corticosuprarenale); // diverse boli; // caracteristica ereditară. 
e Corelaţia între hormonii androgeni şi nivelul de inteligenţă al persoanei. Prin activarea proceselor 
metabolice din scoarţa cerebrală, hormonii androgeni au un rol strict necesar, dar nu principal, în nivelul de 
inteligenţă al individului. Deficitul sau excesul de androgeni perturbă normalitatea inteligenţei în mod evident. 
Amploarea imaginaţiei şi fanteziei sînt strict dependente de nivelul secreției de hormoni androgeni (plus 
reactivitatea la ei), motiv pentru care ele sînt mai accentuate la bărbaţi. 

* Sursa hormonilor estrogeni la femeie. Hormonii sexualizanţi feminini, estrogenii, sînt secretaţi la femeie în 
principal de ovare şi în mică proporţie de corticosuprarenale şi placentă. Androgenii sînt convertiți parțial de 
țesutul adipos în estrogeni, mai ales la femeia obeză sau aflată în menopauză. 
* Sursa hormonilor estrogeni la bărbat. La bărbat, estrogenii sînt elaboraţi în cantitate mică de către testicule, 
iar la obezi şi prin conversia androgenilor în estrogeni în țesutul adipos. 
e Funcţiile estrogenilor la femeie: determinarea apariţiei şi menţinerii caracterelor sexuale secundare 
feminine; // stimularea troficităţii zonei vulvo-vaginale; // menţinerea turgescenţei labiilor mari; // stimularea 
creşterii şi proliferării ciclice a celulelor mucoasei uterine şi a epiteliului vaginului; // dezvoltarea aparatului 
genital, sînilor şi bazinului osos; // intensificarea depunerii de grăsime în țesutul subcutanat; // stimularea şi 
favorizarea creşterii rapide a scheletului în perioada pubertară, pentru ca apoi să o sisteze; // îmbunătăţirea 
vascularizaţiei şi supleței pielii, ea devenind subţire, elastică şi catifelată; // schimbarea intensității libidoului în 
funcţie de faza ciclului ovarian; // erotizarea sistemului nervos central (determinînd un comportament 
specific); // retenţia de apă şi sare în organism, mai mare ca la bărbat; // stimularea muşchiului uterin şi creşterea 
excitabilităţii lui; // hipertrofia glandei mamare; // menţinerea menstruației într-un ciclu regulat; // protejarea 
venelor de scleroză; // reducerea secreției glandelor sebacee; // dispunerea stratului adipos pe zone topografice 
specifice şi într-un volum de asemenea specific; // stimularea funcţiei suprarenalelor şi a pancreasului; // 
stimularea depunerii calciului în oase; // creşterea secreției glandelor din colul uterin; // menţinerea elasticităţii 
şi umidității vaginului; // creşterea elasti imfizei pubiene şi a articulației sacro-iliace în vederea expulziei 
fătului; // creşterea atractivităţii sexuale şi, în mai mică măsură, a receptivităţii sexuale; // inhibarea formării 
comedoanelor; // susţinerea ritmului ridicat al activităţii motrice. 
* Rolul estrogenilor la bărbat este îndeosebi de jalonare a funcţiei hormonilor androgeni. 
e Nivelul maxim şi minim al secreției de estrogeni se înregistrează în apropierea declanșării menstruației, 
pentru a scădea brusc după declanşarea ei, cînd ating nivelul minim. 
e Deficitului de estrogeni la femeie se datorează: unor tratamente medicamentoase; // tulburărilor funcţionale 
ale ovarului, hipofizei, corticosuprarenalelor; // stresului; // muncii în ture de noapte (uneori şi la unele femei); // 
caracteristicii constituţionale ereditare. 
e Deficitului de estrogeni la femeie, induce: tulburări menstruale, insomnii, nervozitate, manifestări isterice, 
comportament anormal, exagerarea dezvoltării membrelor inferioare la pubertate, amețeli, suferințe diverse 
(trenante), hipotensiune, valuri de căldură, excitabilitate psihică mărită, cefalee, libidou scăzut, dispareunie, 
prurit vulvar, atrofie tegumentară, distrofie vulvară şi vaginală. 
e Excesul de estrogeni determină la femeie: secreție vaginală abundentă, hipertrofia labiilor, tulburări 
menstruale, macromastie, retenţie hidrică, obezitate, oprirea timpurie din creştere, hiperexcitabilitate nervoasă, 
hiperactivitate motorie (excepţional, hipoactivitate motorie), maturare sexuală precoce, palpitaţii şi dureri 
precordiale, frilozitate, tulburări dispeptice, anxietate, insomnii, nevrotism, crize migrenoase, întărirea 
dureroasă a sînilor, exagerarea erotismului, orgasm dificil de realizat şi de intensitate mică, dezvoltare 
accelerată a caracterelor sexuale secundare, superficialitate, capriciozitate, tulburări ale simțului moral, 
hiperemotivitate, congestie vulvară, dezvoltare corporală redusă, edeme. 
e Excesul de estrogeni determină la bărbat: îngrășare, estomparea acţiunii androgenilor, tulburări de dinamică 
sexuală, comportament cu trăsături feminine, predispoziţie la dezvoltarea unor tumori maligne. 
* Deficitul de estrogeni determină la bărbat accentuarea deosebită a acţiunii androgenilor. 
e Alimente bogate în estrogeni: carnea păsărilor tratate cu hormoni estrogeni, lapte, unt, ouă, cartofi, prune, 
germeni de ovăz, ulei de măsline, arahide, soia, porumb, untură de vacă, orz. 
e Prolactina este hormonul lactogen a cărui acţiune principală este de a iniţia şi menţine lactaţia, de a dezvolta 
sînul şi de a susţine comportamentul matern. 
Sinteza prolactinei are loc în hipofiză. 
Secreţia de prolactină este crescută: consecutiv stimulăi 


sînului şi mamelonului, la mijlocul ciclului 


timpul orgasmului şi a stresului. 
Rolul prolactinei la bărbat: contribuie la actul reflex al ejaculării, susţine secreția de androgeni, contribuie la 
dezvoltarea şi funcţionarea prostatei şi a veziculelor seminale. 

e Ocitocina este un hormon de origine hipotalamică, stocat şi dat în circulaţie sanguină de către hipofiză. Ea 
determină contracția conductelor excretorii ale laptelui şi contracţii ale uterului în timpul naşterii şi a 
orgasmului. 

Acest hormon este eliminat reflex prin excitarea mamelonului, în timpul orgasmului şi în perioada de 
expulsie a fătului. 

e Foliculina, hormon specific sexului feminin, este secretată de ovare, iar în timpul sarcinii şi de placentă. 
Principalele funcțiuni ale foliculinei: asigură troficitatea organelor genitale, determină caracterul feminin al 
dispoziţiei sistemului pilos, concură la elaborarea libidoului, asigură contractilitatea muşchiului uterin, 
erotizează sistemul nervos. 
Foliculina în exces determină: exacerbarea sensibilităţii şi excitabilităţii, labilitate psihoafectivă şi 
neurovegetativă crescute, instinct matern diminuat, capacitate de efort fizic şi intelectual peste normal. 
e Progesteronul (hormonul maternității) este secretat de placentă şi de corpul galben ovarian. 

Funcţiile progesteronului: reglarea ciclului menstrual, pregătirea mucoasei uterine pentru nidarea oului, 
modificarea ciclică a epiteliului vaginal, inhibarea maturării ovulului în timpul sarcinii, inhibarea contracţiilor 
mușchiului uterin în timpul sarcinii (pentru menţinerii ei), diminuarea libidoului, anesteziere a zonei genitale, 
stimularea dezvoltării glandei mamare şi pregătirea sînului pentru lactaţie, fixarea comportamentului tipic 
matern, prelungirea somnului în perioada menstruației. 


13. Zonele erogene 


Zonele erogene: „cremene” vie 
(xxx) 


e Zonele erogene sînt porţiuni din suprafaţa corpului omenesc, particularizate printr-o mare sensibilitate tactilă, 
a căror stimulare generează senzaţii senzuale ce vizează aparatul genital. 
e Caracteristicile senzitive ale tegumentului la om. Suprafaţa corpului este în întregime un cîmp receptor, prin 
numeroase şi variate terminaţiuni nervoase care permit sensibilitatea la atingere, presiune, temperatură, durere, 
prurit şi vibrații. Excitaţiile acestor terminaţiuni nervoase se acumulează, iar cînd au ajuns la o anumită 
intensitate se transmite un impuls în hipotalamus, acesta transformîndu-l în emoție plăcută sau neplăcută. 
Această emoție poate fi şi erogenă. 

Gradul de reactivitate al zonelor erogene scade de la centru, reprezentat de organele genitale, spre periferia 
corpului. Delimitarea acestor zone erogene nu este fermă şi nici identică între indivizi. 

Acuitatea sensibilităţii erogene nu este simetrică cu cea tactilă; prima este maximă la nivelul glandului 
penisului şi al clitorisului, iar ultima la vîrful degetelor. 

e Factorii de care depinde sensibilitatea erogenă. Răspunsul erogen al tegumentului este diferit de la individ la 
individ, de la o vîrstă la alta şi chiar la acelaşi individ aplicat în momente diferite. 

Receptorii tactili erogeni se adaptează foarte uşor şi devin neutri la stimulări peste un anumit prag. Fac 
excepţie de la această regulă doar zona frenului prepuţului şi șanțul balanoprepuţial (deopotrivă la bărbat şi 
femeie), a căror stimulare poate fi cu răspuns erogen pînă la declanşarea orgasmului, după care eventuala lor 
stimulare în continuare este percepută ca fiind jenantă, dureroasă. 

Viteza adaptării la stimuli creşte cu forţa excitantului, durata şi concentrarea pe unitatea de suprafaţă pe care 
acţionează. O stimulare scurtă, de maximum 5 secunde, este excitantă, iar peste această durată excitarea 
diminuă progresiv, ajungînd apoi la perceperea stimulării ca fiind iritantă şi chiar dureroasă. 

Sensibilitatea tactil-erogenă este dependentă şi amplificată de: zona topografică pe care se acţionează 
stimulator şi momentul acţiunii acesteia; // numărul receptorilor distribuiţi pe o zonă anume, după un specific 
individual; // congestia vasculară periferică pe care o induce progresiv starea de excitație; // prezenţa părului pe 
acea suprafaţă; // temperatura locală superioară celei de pe restul tegumentului adiacent; // situarea în timp 

(seara, dimineaţa, toamna şi primăvara); // starea bună de sănătate; // capacitatea de fixare a atenţiei; // 
intensitatea libidoului; // vîrsta între 16 şi 45 de ani; // ordinea de activare a zonelor erogene, care trebuie să fie 
de la cele mai puţin sensibile la cele de maximă sensibilitate (primele „amorsîndu-le“ pe următoarele); // o bună 
experiență sexuală; // pielea umedă şi alunecoasă; // dispoziţia afectivă favorabilă, în momentul stimulării; 
intenţia evident senzuală a stimulării; // durata moderată, dar repetată a acţionării stimulatorii. 
e Zonele erogene la bărbat: a) grosiere: glandul penisului, anusul şi prostata; b) subtile: buzele, mameloanele şi 
mucoasa nazală. Ochii, urechile şi palmele, cu toate că sînt antene de culegere a stimulilor sexuali, nu pot fi 
considerate zone erogene. 
e Zonele erogene la femeie. La femeie 2/3 din suprafaţa corpului poate avea sau primi valenţe erogene. Au o 
sensibilitate erogenă grosieră: clitorisul, labiile mici, vestibulul vaginului, meatul urinar, anusul, sînii, iar una 
subtilă: buzele, interiorul gurii, pubisul, colul uterin, faţa internă a coapselor, regiunea perineală, extremitatea 
cefalică (această zonă, conjunctural, poate genera o sedare motrică), mucoasa nazală. 
Zonele erogene subtile au la majoritatea femeilor un răspuns doar de confort sen: 
Sensibilitatea zonelor erogene şi importanţa lor în procesul de excitare sînt mult diferite de la o femeie la alta 
şi circumstanţial. 


14. Orgasmul 


Fericirea adevărată e totdeauna o clipă. Mai mult n-ar putea îndura firea omului, care, deseori, într-o viaţă de mulți ani 
nu are norocul să întâlnească nici clipa aceea, nici măcar să se apropie de ea. 
L. Rebreanu 


Proba unei plăceri este amintirea ei. 
J. P. Richter 


e Orgasmul reprezintă faza terminală a actului sexual, prin care organismul bărbatului şi femeii se descarcă 
brusc de tensiunea nervoasă şi secrețiile acumulate în decursul desfăşurării excitaţiilor sexuale prelungite. 
Concret, orgasmul constă în descărcarea bruscă a tensiunii electrice a neuronilor din centrul emoţional aflat în 
creier, respectiv elaborarea la nivelul cortexului de endorfine (neurohormoni cu efect de relaxare pe întreaga 
scoarță şi în întreg organismul). Această detensionare se percepe în principal ca o plăcere organică la cote ce pot 
depăşi (nu neapărat) plăcerea resimţită în oricare alt proces organic. 

La bărbat, orgasmul se însoţeşte obligatoriu de ejacularea spermei, fără ca ejacularea să fie necesarmente 
însoţită de orgasm. 

La om, normal, orgasmul poate fi un simţămînt copleşitor, putînd fi compus atît din elemente organice şi 
psihice, cît şi afective. 
e Juisarea denumeşte dispoziția unei persoane de a se bucura de plăcerile primare. Deci, trăirea orgasmului se 
cuprinde în juisare, fără a fi sinonimă cu ea în exclusivitate. 
e Rolul orgasmului. Fiind o trăire deosebit de agreabilă, orgasmul determină căutarea mai susţinută a unui 
partener sexual, repetarea actului sexual şi menţinerea cuplului o perioadă îndelungată. Orgasmul poate fi un 
factor favorizant al concepţiei pentru femeie şi un mod de detensionare nervoasă, inclusiv cu o altă cauză decît 
cea sexuală. 

Trăirea orgasmului este necesară pentru satisfacția sexuală şi sănătate în general, la persoanele aflate la vîrsta 

necesităţii susţinerii unor contacte sexuale. 
e Reacţiile fiziologice ale orgasmului la femeie. Debutul orgasmului se percepe ca iminent cu 1-5 secunde 
înainte de declanşare, cînd are loc o creştere a fluxului sanguin în țesuturile erectile, în mucoase, buze, 
abdomen, sîni, miini şi urechi. Declanșarea orgasmului determină o amplă şi ultimă secreție, bruscă, a glandelor 
vestibulare mari şi mici, precum şi eliminarea a 2-3 picături de mucus din colul uterin, ce vor fi apoi resorbite 
impregnate cu spermatozoizi, în timpul spasmelor orgasmice ale corpului uterin (amploarea acestei secreţii este 

în funcţie de faza din ciclul menstrual în care se produce). La declanşarea orgasmului are loc un prim spasm, 
distinct, de intensitate maximă, urmat apoi de alte contracţii ritmice (în număr de 2-15) ale mușchilor genitali, 
într-o diminuare progresivă a intensității. Aceste contracţii involuntare, spasmodice, ale musculaturii bazinului 
sînt resimţite subiectiv ca localizate în treimea superioară a vaginului, generînd o senzaţie descrisă ca pulsatil 
în interiorul bazinului. O dată cu declanşarea orgasmului, uterul se contractă spasmodic, involuntar, cu o 
amplitudine diferită, iar prin alternarea contracţiilor cu relaxări se realizează un proces aspirativ, absorbindu-se 
astfel spermatozoizii spre colul uterin. Contracţiile uterine au loc la un interval de 1,4-3 secunde şi o durată de 
0,8-1 secunde. 

În timpul orgasmului se înregistrează: senzaţia de căldură ce invadează zona pelviană şi apoi se răspîndeşte 
în corp; // pierderea parţială şi temporară a acuităţii senzoriale (spre exemplu, pentru durere); // rapidă 
deturgescenţă a areolelor mamare, cu plisarea tegumentului lor; // salivaţie şi transpiraţie, proporţional cu 
intensitatea orgasmului; // contracţii ale buzelor; // retracţia limbii astfel încît gura devine o cavitate virtuală; // 
ritm cardiac între 110 şi 150 pulsaţii pe minut; // prăbuşire interioară, asemeni unei stări de somnolenţă; // 
pupile dilatate; // pleoape închise (la circa 3/4 dintre femei); // faţă congestionată; // relaxare musculară amplă 
(doar la un mic număr de femei se înregistrează reacţii convulsive generalizate); // grimase specifice fiecărei 
femei; // strigăte şi gemete (în manieră specifică fiecărei femei) ce tind, adesea, să imite armonic pe cele ale 
partenerului, dacă sînt auzite în momentul respectiv; // răcire accentuată a virfului limbii; // creşterea volumului 
sînului cu pînă la 25 la sută. 

Toate aceste reacţii sînt în funcţie de formula temperamentală a fiecărei femei, de intensitatea orgasmului şi 
de conjunctură. 

e Reacţiile fiziologice ale orgasmului la bărbat. Ejacularea (vezi Capitolul 10 „Ejacularea“) constituie 
manifestarea fiziologică şi a orgasmului, cu care se însoţeşte în mod normal. 

e Oboseala post-orgasmică. După orgasm, bărbatul şi femeia înregistrează, pentru două-trei minute, o stare de 
epuizare şi uşor imobilism, deoarece astfel: se împiedică ridicarea şi punerea în mişcare a femeii, ceea ce ar 
determina o refulare timpurie a spermei din vagin, reducîndu-se astfel excesiv şansele de fecundare; // 
persistenţa penisului în vagin permite menţinerea spermei în totalitate pe suprafaţa colului uterin, facilitîndu-se 
astfel fecundarea; // după „furtuna” electrică, scoarţa cerebrală are nevoie de o pauză pentru reechilibrare; // nu 
se şochează tensiunea arterială a bărbatului (după ejaculare, tensiunea arterială scade brusc şi apoi revine la 
normal). 

e Simţămintele subiective ale orgasmului. Orgasmul fiind o senzaţie (ca şi recele, dulcele, galbenul sau 
durerea, chiar dacă nu în exclusivitate) este indescriptibil, incomparabil şi nu poate fi dat uitării. În absenţa unor 
expresii verbale care să caracterizeze cu precizie extraordinara varietate a senzaţiilor stîrnite de orgasm, se poate 
încerca o comparaţie cu alte două senzaţii. O primă asemănare ar fi cu senzaţia resimţită în momentul 
declanşării micţiunii survenite după o extremă reţinere, dar de o amplitudine mult mai mare, iar a doua, care ar 
urma de fapt celei dintii, senzaţia percepută la cufundarea corpului în apă fierbinte. 

Alte simţăminte din timpul orgasmului: fuziunea totală cu partenerul, profundă securitate şi indiferenţă, 
prăbuşire interioară, senzaţie de suspendare în gol, intensă senzualitate, vid mintal, desprindere din realitatea 
spaţio-temporală, voluptate paroxistică, „chin dulce”, cel mai plăcut simţămînt corporal, pierderea de sine, extaz 
sau exaltare. 

Fiecare resimte orgasmul în felul său, potrivit experienţei, frecvenţei actelor sexuale, sensibilităţii, 
temperamentului, vîrstei etc. 
e Extazul este starea paroxistică de fericire şi exaltare în decursul căreia persoana, abandonată trăirilor sale, 
este ruptă de mediul ambiant, fiind dominată exclusiv de simţămîntul trăit. Extazul are o durată scurtă. 
e Exaltarea este starea de entuziasm şi încîntare, de mare intensitate, ce îngustează cîmpul de conştiinţă şi 
restrînge sensibil controlul comportamental. Exaltarea are o durată relativ lungă. 
e Bucuria derivă din simţuri, din împlinirea trebuinţelor biologice, deci este o caracteristică animalică. 
e Fericirea, o caracteristică a ființei umane, derivă din iubire, din creaţie (în cazul femeii, adesea, din 
maternitate) şi/sau înţelegere spirituală (îndeosebi în cazul bărbatului). 


57 


e Manifestări comportamentale ce însoțesc orgasmul. Există o gamă extinsă de manifestări comportamentale 
ce însoțesc orgasmul, datorate detensionării bruşte, care, suprimînd temporar controlul cortical, permite 
exprimarea dezinhibată, necontrolată a simțţămintelor şi pornirilor reflexe. 

Comportamental, orgasmul se poate însoţi de: atitudini mimice particulare, uşoare mușcături; // mici 
zgâriieturi; // exprimări verbale curioase, stereotipe; // privire fixă; // rîs spasmodic; // mişcări rapide, spastice; // 
exaltare pînă la furie; // contracţii violente ale muşchilor gîtului şi membrelor; // emisiuni sonore diverse, 
specifice (gemete, strigăte, ţipete etc.); // plins; // mimarea involuntară a comportamentului partenerului. 

Fiecare persoană are trăsături specifice de exteriorizare a orgasmului. 
e Durata orgasmului la femeie. Normal, orgasmul poate dura între zece secunde şi trei minute. Durata 
obiectivă şi subiectivă variază mult de la un act sexual la altul şi de la o vîrstă la alta. 
e Consecințele orgasmului la bărbat. La majoritatea bărbaţilor, orgasmul determină pentru o perioadă 
oarecare: confort psihic, echilibru în viaţa personală şi de relaţie, detensionare nervoasă generală, apetit de viață 
şi de acţiune oarecare, diminuarea violenţei şi agresivităţii. 
e Consecințele orgasmului la femeie: ataşament față de partener, confort psihosomatic, un plus de vitalitate, 
tolerarea prezenţei în preajmă a bărbaţilor, un atidot accesibil şi eficient la insatisfacţiile diverse din viaţa 
cotidiană, accentuarea feminităţii, reglarea ciclului menstrual, favorizarea fecundării, apetit de viaţă şi muncă, 
siguranţă de sine, calm, comportament echilibrat, favorizarea unei bune relaţionări cu partenerul. 
e Orgasmul femeii se deosebeşte de orgasmul bărbatului, prin: posibilitatea realizării de mai multe ori într-un 
act sexual unic; // dificultate în obţinerea lui la fiecare contact sexual; // posibilitatea realizării şi prin stimularea 
altor zone erogene decît cea genitală; // dependenţa de factori multipli, ce nu pot fi toţi reuniți la fiecare raport 
sexual; // independenţă faţă de o secreție oarecare, epuizabilă; // dependenţă covirşitoare de partener; // 
atingerea unei cote înalte de intensitate, mai frecvent. 
e Obţinerea orgasmului de către femeie este condiţionat de: durata actului sexual (cel puţin două minute); // 
tipul constituţional (unele femei parvin uşor la orgasm prin capacitatea lor înnăscută, iar altele greu sau chiar 
deloc); // capacitatea optimă de concentrare asupra perceperii stimulilor sexuali excitanţi; // capacitatea de 
izolare de stimulii ambientali perturbatori; // buna relaţie afectivă cu partenerul; // cooperarea cu partenerul; // 
abandonul deplin în trăirea actului sexual; // buna capacitate de control a musculaturii genitale; // vîrsta începerii 
actelor sexuale (precocitatea lor reduce, pentru o lungă perioadă, capacitatea de realizare a orgasmului); // vîrstă 
(între 25 şi 45 de ani); // utilizarea unei tehnici coitale adecvate particularităţilor ei; // starea bună de sănătatea 
generală; // echilibrul hormonal; // perceperea ejaculării sau contactul cu sperma (permanent sau sporadic); // 
distanţa între glandul clitorisului şi vestibulul vaginului sau/şi gradul de apropiere între corpul clitorisului şi 
vagin (în corelare cu diametrul penisului şi poziţia coitală); // capacitatea de transpunere imaginativă în stare de 
preorgasm; // stimularea zonelor erogene de o manieră şi într-o ordine adecvată; // ambianța nestresantă; // 
conjunctura favorabilă; // dorinţa reală pentru acel raport sexual; // convingerea realizării lui; // armonia între 
morfologia organelor genitale ale partenerilor; // motivaţia pentru acel raport sexual (cele spectaculare, 
interesate, sportive, din obligaţie, sînt puţin probabil generatoare de orgasm); // acceptarea şi dorinţa de trăire a 
orgasmului, dar nu obsesiv ori cu disperare; // erotizarea psihicului (cu cît este mai amplu, de la un anumit nivel, 
orgasmul se obţine cu mai mare dificultate, dar el este mai intens resimţit, mai dorit şi mai epuizant); // 
competenţa, răbdarea şi tandreţea partenerului; // sensibilitatea normală a zonelor erogene; // capacitatea bună 
de adaptare; // utilizarea unei metode contraceptive ce asigură maximum de siguranţă cu minimum de stînjenire; 
// maturitatea sistemului nervos; // normalitatea conformaţiei aparatului genital; // tonicitatea bună a 
musculaturii genitale; // relaxarea musculaturii corpului, cu excepţia celei genitale; // secreție lubrefiantă 
suficientă; // menţinerea unei stări psihoafective favorabile actului sexual pe toată durata desfășurării lui; // 
existenţa în trecut a unor relaţii sexuale satisfăcătoare cu acel partener; // faza din ciclul menstrual care oferă, 
după un specific individual, maximum de excitabilitate; // capacitatea de focalizare a stimulilor furnizaţi de 
toate simţurile; // absenţa consumului de medicamente sedante, tranchilizante, somnifere, hipertensive sau 
alcool şi cafea în exces. 
e Realizarea orgasmului de către bărbat, depinde de: concentrarea optimă a atenţiei perceptive senzoriale; // 
volum de spermă disponibil; // dorinţa pentru acel raport sexual; // vîrstă (cu un specific al fiecărui subiect); // 
absenţa consumului de medicamente care perturbă ejacularea sau sistemul nervos. 

e Intensitatea orgasmului. La nivel minim, orgasmul este perceput ca o plăcere scurtă, superioară celei 
resimţite pînă la ea. La nivel suprem, intensitatea simțămîntului este de extaz. Peste acest nivel de intensitate, 
plăcerea se transformă în durere şi este de regulă inhibată spontan de organism. 
Intensitatea obiectivă şi subiectivă a orgasmului este deosebit de inegală de la o trăire la alta, variind în raport 
cu o multitudine de factori. 
e Intensitatea orgasmului la bărbat este mărită, cînd: volumul spermei ejaculate este mare (sub 0,5 ml de 
ejaculat, senzaţia este de efort jenant şi chiar durere); // capacitatea de acumulare a tensiunii nervoase este mare; 
/ sensibilitatea senzorială este mare; // capacitatea de concentrare a atenţiei este crescută; // frecvenţa 
respiratorie este voit accelerată; // conjunctura este favorabilă; // partenera este potrivită şi apreciată ca 
valoroasă, „scumpă”; // partenera este senzuală şi cooperantă; // survine în timpul orgasmului partenerei, 
tat intens; // starea de sănătate este bună; // vîrsta se situează în jurul a 35 de ani; // există o bună 
experienţă de relaţie sexuală; // partenera este de dată recentă; // relaţia sexuală este cultivată în acest sens; // 
ejacularea nu se amînă de mai mult de trei ori; // dorinţa pentru acel act sexual a fost intensă; // de la ultimul act 
sexual s-au scurs cel puţin 7 zile; // ejacularea se face în vagin; // poziţia coitală utilizată oferă o mişcare lejeră 
în timpul ejaculării; // există o uşoară stare de oboseală fizică (adesea ea este indusă de „lupta” dintre parteneri) 
dar nu şi una nervoasă; // bărbatul stăpîneşte în exclusivitate mișcările copulatorii în această fază; // plăcerea 
resimţită se exprimă dezinhibat; // gradul de inteligenţă al bărbatului este peste medie. 
e Intensitatea orgasmului la femeie este crescut, cînd: echilibrul hormonal este optim; // capacitatea de 
acumulare a tensiunii nervoase este mare; // persoana are un grad înalt de mimetism; // nivelul abandonului în 
trăirea senzaţiilor este ridicat; // nivelul de excitație generală este ridicat; // erotizarea temperamentală este 
amplă; // există o preocupare de intensificare a plăcerii orgasmice; // persoana este uşor impresionabilă; // se 
situează într-o serie de alte orgasme (al doilea şi al treilea se resimt cel mai intens, sau mai satisfăcător, fiind 
mai subtile); // ultimul contact sexual nu a fost mai recent de zece zile sau mai îndepărtat de 21 de zile; // starea 
generală de sănătate este bună; // satisfacţiile generale din viaţă sînt ample; // are loc în apropierea momentului 
ovulaţiei; // conjunctura este favorabilă; // vîrsta femeii nu este mai mică de 30 de ani şi mai mare de 45 de 
ani; // partenerul este competent sexual; // partenerul este îndrăgit; // plăcerea se exprimă dezinhibat; // libidoul 
este intens; // tehnica coitală este adecvată particularităţilor femeii; // capacitatea de concentrare asupra 
perceperii stimulilor senzuali este mare; // se reuşeşte o deplină izolare de stimulii ambientali perturbatori; // nu 
există o stare de oboseală nervoasă sau fizică; // există o bună troficitate a mușchilor genitali; // tensiunea 
necesară declanșării orgasmului este înaltă; // are loc după o primă sarcină; // sensibilitatea emoţională este 
mare; // are loc dimineaţa şi în lunile de primăvară şi toamnă; // temerile legate de o posibilă sarcină nedorită 
sînt absente (iar la un mic număr de femei, doar cînd există riscul de fecundare !); // se declanşează în momentul 
ejaculării sau imediat după ea; // gradul de inteligenţă este mediu. 

Intensitatea orgasmului la femeie, ca şi la bărbat, nu depinde de durata actului sexual. 
e Intensitatea necesară a orgasmului. Nu există în acest sens un nivel standard, satisfacția orgasmică 
depinzînd de mai mulţi factori obiectivi şi subiectivi. În exclusivitate persoana care-l trăieşte poate, comparativ 
(dar subiectiv) cu altele trăiri anterioare, să-i aprecieze intensitatea ca fiind mulţumitoare sau nu. 
e Intensitatea orgasmului obţinut prin masturbare este de nivel sub mediocru în marea majoritate a actelor 
atît la bărbaţi, cît şi la femei (vezi Capitolul „Masturbarea“). 
e Intensitatea orgasmului poate fi amplificată prin: abstinență sexuală periodică; // creşterea capacităţii de 
fixare a atenţiei; // creşterea armoniei şi cooperării între parteneri; // cultivarea trăirii sexuale; // desfăşurarea 
actului sexual în spaţii cît mai întunecate şi liniștite; // izolarea de stimulii potenţial perturbatori; // respiraţie 
alertă, tumultuoasă, pe gură, cu expiraţie deplină în faza preorgasmică; // creşterea amplă a mişcărilor 
copulatorii preorgasmice; // adoptarea unei poziţii coitale finale de maximă penetrare şi minim efort; // reținerea 
la maximum posibil a fiecărui spasm ejaculator; // îmbrăţişarea puternică a partenerului; // (auto)excitarea 
intensă a mameloanelor în timpul preorgasmului şi orgasmului; // apăsarea ritmică a zonei subombilicale a 
femeii, în perioada preorgasmului şi orgasmului; // exprimare dezinhibată a plăcerii resimţite; // consumul a 50 
de grame de vin, înainte de actul sexual; // menţinerea echilibrului hormonal. 
e Importanţa orgasmului pentru femeie. Un orgasm intens, dar mai ales regulat, determină: distanțarea în 
timp a dorinţei de contact sexual; // uşurarea obţinerii orgasmului următor; // depăşirea cu uşurinţă a eşecurilor 

sexuale întîmplătoare; // ataşament şi solidaritate mărită faţă de partener; // plăcere de viaţă la cote înalte; // 
aprecierea problemelor vieţii şi a celor de cuplu la justa lor valoare, dimensiune şi realitate; // şanse mărite la 
fecundare; // amplu confort psiho-fizic. 

e Numărul orgasmelor femeii într-un act sexual. Deoarece la femeie susţinerea actului sexual nu este 
condiţionată de un proces secretor, iar după un orgasm nivelul de excitație nu revine imediat la zero, ea este 
capabilă de o nouă trăire orgasmică la un interval oarecare de timp, prin continuarea actului sexual. Cu cît 
femeia este mai uşor excitabilă şi are un partener mai competent, cu atît poate realiza mai uşor orgasme 
multiple. În general, într-un act sexual femeia realizează un singur orgasm. Femeile cu o sensibilitate peste 
medie pot realiza trei-patru orgasme la un act sexual. Într-o experiență multiorgasmică, ultimul tinde a fi 
prelungit (la o intensitate redusă progresiv) pînă la finalizarea actului sexual. 

e Numărul de orgasme necesar femeii la un act sexual. În mod normal, o femeie se declară mulţumită sexual 
după realizarea unui orgasm într-un prim act sexual sau la repetarea acestuia în scurt timp. Se consideră că 
primul orgasm al femeii este o datorie a bărbatului şi un drept al femeii, iar eventualele alte orgasme devin o 
gratificaţie pentru femeie şi un motiv de mîndrie pentru bărbat. 

e Numărul orgasmelor bărbatului într-un act sexual. Orgasmul bărbatului fiind indisolubil legat de ejaculare, 
care este fiziologic irepetabil într-un act sexual, implicit şi orgasmul va fi unic. 

e Ordinea orgasmelor partenerilor. Trăirea împreună a orgasmului în finalul actului sexual este de dorit fără 
a fi însă absolut necesar. Dacă bărbatul ejaculează înainte de orgasmul partenerei, aceasta rămîne nesatisfăcută, 
iar dacă femeia are orgasm, iar partenerul nu ejaculează, ci mai mai continuă un timp actul sexual, femeia se 
retensionează sexual şi va rămîne şi în acest caz frustrată, în pofida orgasmului realizat anterior. Din acest 
motiv, atunci cînd femeia se află în pragul declanşării orgasmului, iar bărbatul simte să nu mai poate să-i 
furnizeze un al doilea orgasm apropiat de al său, el trebuie să accelereze ritmul mișcărilor copulatorii pentru a 
ejacula cît mai aproape de momentul orgasmului partenerei. 

Datorită erorilor de apreciere ale bărbatului, a lipsei lui de preocupare şi a deficitului de comunicare, doar 
între 20 şi 45 % dintre actele sexuale ale unui cuplu înregistrează o apropiere mulțumitoare a orgasmelor lor. 

Pentru orgasmul bărbatului (sau a plăcerii sexuale), consecinţele simultancităţii (apropiate) sau 
nesimultancităţii orgasmului său cu cel al partenerei este practic nulă. Dar sub aspect relaţional are de suportat 
consecinţele frustrării sexuale ale partenerei. 

e Bărbatul atinge adesea orgasmul înaintea femeii, deoarece el se excită mai rapid, are rolul activ, este mai 
puţin dependent de factori subiectivi şi depinde de un număr mic de factori condiţionali. 

e Modificările orgasmului femeii o dată cu trecerea anilor. Caracteristicile orgasmului la femeie nu sînt 
atribute absolute şi definitive, ele modificîndu-se pe tot parcursul vieţii sexuale. La începutul vieţii sexuale, 
orgasmul nu se produce sau este de intensitate minimă şi frecvenţă redusă. În funcţie de particularităţile 
constituţionale ale fiecărei femei şi a celor conjuncturale, după o perioadă de relaţii sexuale de la cîteva luni 
pînă la câţiva ani, are loc o creştere progresivă a excitabilităţii sexuale, de la cea limitată la zona 
vulvoclitoridiană la cea vaginală şi apoi de col uterin, specifică maturității, care permite realizarea unor trăiri 
orgasmice ample şi frecvente. 

Capacitatea orgasmică şi intensitatea ei se află într-o continuă amplificare, pe măsura maturizării şi 
experienţei acumulate, culminînd între vîrsta de 35 şi 45 de ani cînd orgasmul este frecvent realizat şi resimţit 
la cote de intensitate maxime. 

După prima sarcină majoritatea femeilor obţin mai uşor orgasmul, iar intensitatea lui cunoaşte o creştere 
sensibilă. 

Dintre femeile care vor avea orgasm în decursul vieţii lor sexuale, în prima lună cu raporturi sexuale obţin 
orgasmul circa 5 %, după un an aproximativ 30 %, iar după trei ani 95 %. Diminuarea progresivă a calităţilor 
orgasmului începe cu vîrsta de 45 de ani, cînd orgasmul se obţine tot mai dificil, intensitatea lui diminuă tot mai 
accentuat, iar zona de declanşare este deviată din zona colului uterin spre cea vulvo-clitoridiană, ca la începutul 
vieţii sexuale. 

Adesea, după vîrsta de 50-55 de ani, orgasmul este resimţit ca o senzaţie jenantă sau chiar dureroasă. 
e Modificările orgasmului bărbatului o dată cu trecerea anilor. Orgasmul la bărbaţi se intensifică pînă la 


vîrsta de 25 de ani apoi, pe o perioadă de circa 25 de ani, se menţine la parametri aproximativ neschimbaţi, 

exceptînd persoanele care îşi cultivă percepţia pentru intensificare plăcerii şi a celor care contractă diverse boli, 
îndeosebi acelea care le perturbă sistemul nervos. După vîrsta de 45-50 de ani, puterea de expulsie şi volumul 
spermei scade, fapt care antrenează şi o diminuare a orgasmului. 

Ejaculările fără orgasm, sau cu o senzaţie dezagreabilă, survin la circa jumătate din numărul bărbaţilor în 
vârstă de peste 55 de ani. 
e Dependenţa de partener în obţinerea orgasmului. Femeia depinde în realizarea orgasmului de 
comportamentul partenerului în măsură cvasitotală, ea neputînd face aproape nimic pentru a-şi continua 
excitaţia întreruptă înainte de orgasm, ori insuficientă. 

Pentru a avea orgasm, femeia trebuie să beneficieze de un partener competent sexual şi în plus acesta să fie 
şi agreat afectiv. 

Dacă în instalarea erecţiei bărbatul depinde în mare măsură de femeie, aceasta depinde în mare măsură de 
bărbat în realizarea orgasmului. 

Caracteristicile de dinamică sexuală ale bărbatului sînt de o asemenea factură, încît el parvine la orgasm 
aproape indiferent de cum s-ar comporta partenera lui sau cine ar fi ea. 
e Relaţia între ejaculare şi orgasmul femeii. Perceperea ejaculatului facilitează orgasmul femeii, pri 
contactul colului uterin cu anumiţi constituenți ai spermei; // împlinirea ultimei şi a celei mai importante calităţi 
a actului sexual, cel puţin pentru femeie; // plusul de masaj şi de excitație a uterului, datorită unui mecanism de 
tip vacuum ce survine în urma creşterii importante a volumului glandului penisului în perioada ejaculăi 
e Tipurile de orgasm la femeie. Prin zona erogenă la care femeia răspunde mai intens în realizarea orgasmului 
sau care este stimulată la un moment dat, el se poate clasifica în clitoridian, vaginal şi uterin, fără a se putea 
face o distincţie netă între ele. Astfel, nici o femeie nu are orgasm doar de un tip, ci, cu preponderență, unul 
dintre ele. 
e Caracteristicile orgasmului de tip clitoridian: // declanşarea orgasmului de acest tip este consecința 
stimulării preponderente a clitorisului şi sensibilităţii lui erogene, net superioară celorlalte zone erogene; // 
percepţia lui are loc în treimea inferioară a vaginului şi vulvei; // prezintă pulsaţii în număr redus şi de 
intensitate mică; // poziţiile coitale care oferă o intensă stimulare a clitorisului declanşează acest orgasm cu 
uşurinţă; // are durată şi intensitate redusă; // detenta şi detensionarea sînt abrupte; // este repetabil în scurt 
timp; // satisfacția sexuală generală pe care o determină este modestă; // poate fi obţinut cu relativă uşurinţă; // 
poate fi obţinut şi prin masturbare; // experimental, dacă se anesteziază vaginul şi colul uterin, orgasmul 
clitoridian poate fi obţinut fără dificultate. În cazul anestezierii doar a clitorisului, orgasmul (de orice tip) nu 
mai poate fi realizat; // la femeia care poate avea orgasm, cel de tip clitoridian se realizează în proporţie de 80 % 
ca prim orgasm, iar în 25 % din cazuri şi ca un al doilea orgasm într-un act sexual; // la începutul vieţii sexuale 
acest tip de orgasm este primul resimţit, iar la sfîrşitul vieţii sexuale singurul realizabil; // poate fi indus de orice 
calibru al penisului; // (cînd este exclusiv) se întîlneşte mai ales la femeile cu un erotism de tip masculin, cu 
trăire sexuală redusă şi prag coborit de excitabilitate. 

În mod ideal acest tip de orgasm se cere realizat în preludiul actului sexual doar prin sărut şi mîngiiere, el 
fiind o trambulină pentru orgasmul de intensitate memorabilă. 
e Caracteristicile orgasmului de tip vaginal: este obţinut prin cumulul stimulilor erogeni din zona clitorisului 
şi a colului uterin, în proporţie aproximativ egală (deci, prin orgasm de tip vaginal nu se denumeşte un orgasm 
ce s-ar obţine doar prin stimularea vaginului; aceasta ar fi o imposibilitate mecanică, actul sexual neputînd avea 
loc fără a antrena clitorisul şi colul uterin, apoi, fiziologic, deoarece inervaţia senzitivă a vaginului este deosebit 
de anemică); // intensitate şi durată medie; // detensionarea lentă; // zona de percepţie a spasmelor orgasmice 
este la declanşare în treimea inferioară a vaginului, apoi cu iradiere în bazin; // pe parcursul unui act sexual, 
poate fi realizat de mai multe ori; // prin masturbare se obţine cu dificultate; // femeile care obţin acest tip de 
orgasm sînt mature sexual, au o bună experienţă sexuală, iar starea de sănătate genitală şi nervoasă este bună; // 
în cazul anesteziei experimentale a vaginului, obţinerea orgasmului de acest tip este puţin afectată, iar prin 
anestezierea colului uterin, devine imposibil de realizat; // poate fi indus de un penis cu un calibru cel puţin 
mediu; // se obţine în proporţie de 15 % ca prim orgasm şi de 70 % ca un al doilea orgasm. 
e Caracteristicile orgasmului de tip uterin. Sursa de stimulare în obţinerea orgasmului de tip uterin este cu 
preponderență uterul şi colul său. 

Caracteristicile acestui tip de orgasm sînt următoarele: este cel mai dificil de realizat; // este orgasmul cu cea 
mai mare intensitate şi subtilitate posibilă; // oferă cea mai lungă satisfacție sexuală; // epuizează nervos femeia, 
asemănător cu ejacularea la bărbat; // nu poate fi repetat în cursul aceluiaşi act sexual; // orice factor perturbator 
îl poate anula şi cobori la nivelul unuia de tip vaginal; // după trăirea lui, repetarea actului sexual nu mai este 
dorită şi adesea nici chiar acceptată; // produce contracţii uterine puternice, ample, regulate, ondulatorii; // este 
perceput în zona uterină şi pelvis, iar la declanşare şi în treimea inferioară a vaginului; // survine în majoritatea 
cazurilor ca un al doilea sau al treilea orgasm în desfăşurarea unui act sexual; // are o durată mare, uneori pînă la 
sfîrşitul actului sexual; // poate fi însoţit de extaz; // nu poate fi realizat prin masturbare; // este realizat 
îndeosebi de femeile ce ajung cu dificultate la orgasm; // în cazul anesteziei experimentale a colului uterin, nu 
mai poate fi obţinut. 

Realizarea acestui tip de orgasm pretinde: amplă tensiune nervoasă, furnizată de întreg corpul clitorisului şi 
uterului; // poziţie normală a uterului; // sensibilitate erogenă amplă a colului uterin; // capacitate deosebit de 
mare în acumulare a tensiunii nervoase; // existenţa în trecutul apropiat a unei trăiri asemănătoare; // amplă 
competență sexuală a partenerului; // vastă experienţă sexuală cu partenerul; // partener pe deplin acceptat 
afectiv; // bună capacitate de concentrare a atenţiei; // conjunctură favorabilă; // poziţie coitală optimă pentru 
femeie; // presiune puternică, ritmică, exercitată de penis asupra colului uterin; // un penis cu calibru mare şi 
într-un act sexual cu durată peste medie; // percepţia spermei (în majoritatea cazurilor). 

Ponderea orgasmului de tip uterin între orgasmele obţinute de femeie este între 3 şi 10 %, la femeile ce au 
regulat orgasm în actul sexual şi de pînă la 90 %, pentru cele ce obţin cu dificultate orgasmul. 

e Relaţia între obţinerea orgasmului şi distanţa dintre glandul clitorisului şi vestibulul vaginului este dificil de 
stabilit, deoarece: depinde de raportul între diametrul penisului şi apropierea pe care o realizează faţă de clitoris; 
/! poziţiile de contact sexual fac aproape neimportant acest raport; // în excitare este antrenat (sau se cere a fi) 
întreg corpul clitorisului şi nu doar glandul acestuia, or corpul lui are o dispunere imposibil de apreciat vizual; // 
sensibilitatea clitorisului este maximă la acţiuni pulsatile (directe şi indirecte) asupra lui şi nu doar la o frecare 
directă; // apropierea mărită a glandului clitorisului de vestibulul vaginului nu presupune neapărat o mai intensă 
stimulare a sa ca întreg (corpul său putînd fi mai îndepărtat), chiar dacă prin aceasta excitarea primară ar putea 
fi avantajată. 

e Elementele din morfologia corporală a femeii, ce indică tipul de orgasm pe care-l obţine mai frecvent. 
Părerea că femeia cu buze cărnoase şi nas mic ar avea mai ales orgasm clitoridian, iar cele cu buze subţiri, unul 
de tip vaginal sau uterin (cînd are şi un nas puternic dezvoltat) sînt pe deplin eronate. Nici o femeie nu poate fi 
strict cantonată la un tip sau altul de orgasm, el depinzînd de o multitudine de factori aleatori. 

e Relaţia între tipul de orgasm obţinut mai frecvent şi capacitatea fecundantă. Toate tipurile de orgasm 
facilitează fecundarea, iar în mod deosebit cel de tip uterin şi cele ce se suprapun pe o stare emotivă deosebit de 
intensă. 

e Frecvența trăirii orgasmului la femeile cu relaţii sexuale regulate. Dacă, în limite relativ largi, libidoul 
femeii se poate activa oricînd, nu oricînd şi oricum ea poate realiza şi orgasmul. Atingerea constantă a 
orgasmului la fiecare act sexual este o dorinţă practic imposibil de realizat. Dintre femeile cu relaţii sexuale 
regulate, circa 10 % nu au niciodată orgasm, 35 % rareori, 45 % frecvent, iar circa 10 % aproape de fiecare dată. 
e Importanţa dimensiunii penisului în obţinerea orgasmului de către femeie este relativ redusă. Problema 


ce caracterizează majoritatea cuplurilor. În cazuri extreme, printr-o tehnică adecvată se poate compensa orice 
dizarmonie dimensională. 

Se apreciază că un diametru mare (relativ la vagin) al penisului este un factor favorizant în obţinerea 
orgasmului de către femeie. 
e Posibilitatea ocultării sau mimării orgasmului de către femeie. Femeia reuşeşte cu uşurinţă să-şi mascheze 
plăcerea sexuală şi orgasmul real, dar nu fără o diminuare drastică a lor şi nu în mod îndelung repetat cu acelaşi 
partener. 

Plăcerea sexuală şi orgasmul sînt dificil de mimat doar de femeia care nu le-a cunoscut niciodată. Această 
mimare este foarte stresantă pentru femeie şi nu poate fi practicată timp îndelungat, fără ca partenerul să nu 
descopere mistificarea. 

Cînd, din diferite motive, femeia nu se poate excita sau este convinsă că nu va obţine orgasmul, iar efortul 
partenerului a fost mare şi sincer, mimare plăcerii şi a orgasmului sînt o necesitate. E de preferat mimarea 
plăcerii sexuale şi a orgasmului, ca un demers sporadic, pentru a cruța un partener cu o sensibilitate marcată, ce 
altfel s-ar complexa şi ar suferi inutil. Ca o practică curentă, în cazul unor eşecuri repetate, mimarea plăcerii 
este inutilă şi nocivă pentru ambii parteneri. 

e Cauzele ce pot determina femeia să-şi inhibe exprimarea plăcerii sexuale, sînt următoarele: pudoare 
excesivă; // principii morale rigide, eronate; // fire introvertită; // strategic, pentru a obliga partenerul la 
repetarea actului sexual; // „pedepsirea“ partenerului; // credinţa eronată că astfel bărbatul poate fi dominat; // 
opinia eronată că astfel partenerul nu-şi va aroga o conduită de „stăpîn”; // părerea că altfel ar putea fi etichetată 
drept imorală, frivolă, excesiv de senzuală sau cu tendinţe spre perversiuni; // experienţa de viaţă nefericită ce 
determină adoptarea unei strategii de apărare, printr-o cît mai redusă exteriorizare a stărilor afective şi de 
satisfacţie sexuală în expresie mimică, gestuală sau verbală, împiedicînd astfel ghicirea ei şi apoi posibila 
exploatare a stării; // tendinţa spre masochism. 
e Factori ce pot determina femeia să mimeze plăcerea sexuală şi orgasmul: determinarea partenerului la 
grăbirea sfirşitului actului sexual, din diverse motive (indispoziţie, credinţa imposibilității obţinerii orgasmului 
în acel act, act sexual din obligaţie sau interes etc.); // mascarea frigidităţii; // pentru a-i face plăcere partenerului 
în mod deosebit. 
e Consecințele inhibării exprimării plăcerii sexuale la femeie: limitarea accederii la satisfacţie sexuală; // 
diminuarea orgasmului pînă la suspendarea lui deplină; // reducerea disponibilităţii partenerului pentru efort şi 
eficienţă; // frustrarea partenerului; // diminuarea libidoului propriu şi al partenerului; // fragilizarea armoniei 
sexuale şi afective; // dezorientarea partenerului în comportamentul său sexual; // tulburări în comportamentul 
sexual propriu şi al partenerului, imposibil de prevăzut şi controlat. 
e Exprimarea normală a plăcerii sexuale la femeie. Oftaturile şi gemetele, admonestările şi implorările, ori 
tipetele de plăcută înfiorare senzitivă sînt fireşti şi chiar necesare pentru susţinerea şi intensificarea plăcerii 
proprii, cît şi pentru deplina satisfacţie sexuală a bărbatului, ce pretinde din partea partenerei această dovadă a 
eficienţei efortului său. Trăirea frenetică a actului sexual şi a orgasmului, întîlnită la femeia dezinhibată sau/şi 
îndrăgostită, nu este un indiciu de isterie, perversiune sau imoralitate. 

Exprimarea plăcerii se impune a fi modelată în aşa fel, încît partenerul să nu fie stînjenit în propria lui 
plăcere. 
© Rolul orgasmului femeii în armonia de cuplu. Obţinerea orgasmului de către femeie în cel puţin unul din trei 
contacte sexuale este un factor de strictă necesitate în armonia, consolidarea şi coeziunea cuplului, ca şi de 
solidaritate şi fidelitate a femeii faţă de partenerul ei. 
e Modalităţi de facilitare a realizării orgasmului de către femeie: abandonarea totală în trăirea actului 
sexual; // concentrarea cît mai intensă în perceperea senzaţiilor erotice, eliminînd orice alt gînd; // utilizarea 
poziţiilor coitale care expun clitorisul la o stimulare intensă; // imaginarea declanşării iminente a orgasmului; // 
amintirea plăcerii resimţite într-un act sexual anterior, reuşit; // utilizarea unor formule autosugestive, repetate 
mintal sau chiar sonor (împreună sau nu cu partenerul); // dirijarea comportamentului partenerului după 
propriile necesităţi, pretinzînd cooperare deplină; // consumul a 50 de grame de vin, cu 5-30 de minute înainte 
de actul sexual; // contracția repetată a mușchilor genitali; // eliminarea oricăror stimuli ambientali 
perturbatori; // reducerea comunicării verbale la minimum, vehiculînd doar informaţii necesare bunei 
desfăşurării a actului sexual; // evitarea oricăror acţiuni care ar putea întrerupe procesul de excitare, fie şi numai 
pentru scurt timp; // ambianţă cît mai intimă, întunecată şi liniştită; // încredere deplină în partener şi în 
realizarea orgasmului; // rezolvarea oricăror contrarieri, nemulțumiri şi inconveniente privind actul sexual, prin 
dialog şi sugestie, dar cît mai puţin în timpul desfăşurării lui; // refuzul actelor sexuale care, prin frecvenţa lor, 
se vor suplinitoare ale calităţii; // căutarea tehnicilor coitale adecvate specificului femeii, cuplului şi situaţiei; // 
efort de adaptare continuă la modificările aduse de înaintarea în vîrstă; // preluarea fără jenă a rolului activ în 
desfăşurarea actului sexual, dacă situaţia o impune; // evitarea aşteptării cu teamă a clipei declanşării precoce a 
ejaculării; // acceptarea actului sexual, propriu-zis, numai după ce s-a atins tensiunea excitatorie optimă; // 
evitarea „forţării”, a „muncii” excesive, disperate, ce perturbă reflexul natural al organismului; // menţinerea 

ochilor închişi pe toată durata desfăşurării actului, chiar dacă în cameră este întuneric; // solicitarea partenerului 
la amplificarea mişcărilor copulatorii în momentele ce preced orgasmul ca iminent. 

e Concentrarea atenţiei în cadrul desfăşurării actului sexual: permite realizarea erecţiei şi orgasmului prin 
focalizarea activităţii psihice asupra percepţiei şi acumulării stimulilor sexuali excitanţi, de natură endogenă şi 
exogenă; // permite bărbatului controlul momentului ejaculării; // proporţional cu intensitatea concentrării se pot 
recepționa senzaţii mai fine, mai subtile, mai pure, mai memorabile; // sporeşte receptivitatea unor arii corticale 
pentru stimulii sexuali şi se diminuează, pînă la suprimare, receptivitatea pentru alţi stimuli care ar fi 
stînjenitori; // intensifică plăcerea sexuală (dirijarea atenţiei perceptive asupra unui stimul îl intensifică, după 
cum poate fi observat, cu uşurinţă, în cazul foamei, setei, durerii, necesităţilor fiziologice imperioase etc.); // 
suprimă sau atenuează perturbările accidentale. 

e Factorii de care depinde acuitatea şi persistenţa atenţiei: absenţa oricărei griji şi temeri; // selectivitatea şi 
convergenţa stimulilor sexuali; // buna organizare a activităţii de concentrare a atenţiei în depăşirea concurenţei 
stimulilor asexuali perturbatori; // selectivitatea şi convergenţa stimulilor sexuali; // dispoziţia afectivă 
favorabilă actului sexual; // conduita coitală nestînjenitoare; // emoția sexuală de amploare; // comportamentul 
sexual adecvat al partenerului; // ambianța liniştită, întunecată şi călduroasă; // experienţa sexuală individuală şi 
de cuplu, satisfăcătoare; // starea moderată de oboseală fizică; // însuşiri favorabile, native şi dobîndite; // 
abstinenţa sexuală de minimum 7 zile şi maximum 21 de zile; // obişnuințe comportamentale corecte; // 
autoaprecierea pozitivă a capacităţii proprii de concentrare; // conjunctură; // uzură biologică redusă; // starea de 
sănătate generală, bună; // abţinerea de la consumul de alcool, cafea, medicamente excitante, sedative şi 
hipnotice; // regim de viaţă nestresant. 

e Capacitatea de concentrare a atenției este diminuată în următoarele situaţi stem nervos imatur; // 
comportament sexual eronat; // temeri şi preocupări acaparante; // stare de plictis, astenie sau oboseală excesivă; 
/! abuz de contacte sexuale; // boală mintală; // psihoastenie; // tensiune psihică efervescentă; // constituţie 
psihofiziologică nefavorabilă (fapt ce face ca forţa de interiorizare şi plăcerea să nu fie accesibile oricui şi la 
cote egale). 

e Modalităţi de îmbunătăţire a capacităţii de concentrare a atenţiei perceptive. Deoarece omul nu se poate 
izola întotdeauna spontan de ceea ce nu-i convine şi nu-i este necesar, trebuie ca în mod voit să-şi dezvolte 
capacitatea de a selecta stimulii şi de a rezista la influenţe, sugestii sau perturbări care contravin concentrării 
percepţiei senzoriale. Pentru aceasta, se impune antrenarea individuală şi împreună cu partenerul în vederea 
îmbunătăţirii capacităţii de concentrare a atenţiei. 

Modalităţile de atingere a acestui deziderat sînt următoarele: menţinerea unui ritm respirator uniform; // efort 

permanent de izolare în perceperea stimulilor în măsură să abată atenţia de la actul sexual; // concentrarea 
selectivă asupra unor imagini sau formule adecvate, repetate în limbaj interior; // degajarea de orice preocupare 
străină, încă de la începutul actului sexual; // concentrarea atenţiei numai pe zona erogenă în excitare activă şi 
asupra celei genitale; // rostirea cît mai frecvent a unor formule autosugestive adecvate (ceea ce-ţi spui cu 
statornicie se şi produce); // rostirea de către partener a unor formule sugestive adecvate; // exerciţii de respiraţie 
de tip yoga, ce facilitează concentrarea atenţiei; // prevederea posibililor factori perturbatori ce ar surveni; // 
antrenarea în menţinerea conştienţei libere de orice fel de gînd şi simţire, cît mai mult posibil (cel puţin cinci 
minute). 
e Concentrarea atenţiei trebuie exercitată de la primele incitaţii excitatorii acceptate şi pînă în finalul 
orgasmului. Efortul de concentrare neîntreruptă a atenţiei este posibilă, natural, pe o perioadă de maximum 12 
secunde urmată de o pauză de 5-20 de secunde, totul decurgînd într-o desfăşurare reflexă, o dată cu cîştigarea 
experienţei. 


durata actului sexual şi în pofida prezenţe reacţiilor normale de excitare. 

Termenul de anorgasmie nu este sinonim cu cel de frigiditate (vezi Capitolul „Frigiditatea “), fiecare 
denumind stări fiziologice diferite. 
e Manifestarea anorgasmiei la femeie. Femeia anorgasmică atinge cota de tensiune preorgasmică necesară, 
dar nu poate realiza detensionarea prin orgasm, cu toate că îi lipseşte foarte puţin pentru aceasta. 

e Manifestarea anorgasmiei la bărbat. Există un procent mic de bărbaţi care nu cunosc plăcerea orgasmului în 
pofida absenței altor tulburări sexuale. Pentru aceştia, plăcerea sexuală se rezumă la cea receptată pînă la 
ejaculare, declanşarea acesteia neaducînd un plus de voluptate. Majoritatea acestor bărbaţi nu ştiu că suferă de 
această anomalie, care este în majoritatea cazurilor înnăscută. Deci, în cazul bărbaţilor nu se poate vorbi de 
anorgasmie în termeni absoluţi. 

e Cauzele anorgasmiei la femeie: absenţa dragostei reale pentru partener; // autoreprimarea, conştientă sau nu, 
ca un gest autopunitiv din raţiuni oarecari; // frecvente ratări ale orgasmului datorită ejaculării precoce; // 
contactul sexual întrerupt ca măsură contraceptivă; // teama de o micţiune involuntară în timpul orgasmului, la 
femeile cu afecţiuni neurologice sau urologice; // alcoolismul; // masturbarea cronică; // unele afecţiuni hepatice 
şi tiroidiene, în faza de debut; // greşeli de tehnică copulatorie; // comportament sexual eronat; // anumite 
tratamente medicamentoase în curs; // stresul cronic; // nevroza; // teama de sarcină; // jena de comportamentul 
incontrolabil din timpul orgasmului, considerat ca anormal sau ruşinos; // caracteristica constituţională; // 
obezitatea; // teama de a nu putea realiza (din nou) orgasmul; // inhibiţia prin autosugestie; // imposibilitatea sau 
necunoașterea modalităţii de concentrare a atenţiei, pe toată durata actului sexual; // debutul traumatizant în 
viaţa sexuală; // raporturile sexuale excesive; // debutul precoce în viaţa sexuală; // stresuri afective neluate în 
consideraţie, dar care tulbură liniştea interioară; // factorii nocivi imperceptibili şi neconştientizaţi, dar cu mare 
efect; // raporturile sexuale din datorie sau interes; // gelozia; // stările de oboseală excesivă; // traumele ce îşi 
arată consecinţele nefaste, după o lungă perioadă de la eveniment; // perceperea partenerului ca şters, auxiliar, 
incapabil de impunere comportamentală virilă; // dorinţele sexuale perverse; // incapacitatea de destindere şi 
abandon; // frica de trăirea orgasmului la firi deosebit de delicate, hipersensibile; // situaţia conflictuală latentă şi 
durabilă cu partenerul; // reticenţă datorată neîncrederii în propria persoană sau în partener; // jena de un defect 
fizic real sau imaginar (ce ar interzice dreptul la plăcere !); // excesiva dorinţă de orgasm; // refuzul de a accepta 
plăcerea la firile masochiste; // comportamentul eronat al partenerului; // încordarea musculară susţinută, 
involuntară; // plăcerea deosebită din desfăşurarea actului sexual, ce se doreşte a mai continua; // inhibare 
spontană pentru protejarea organismului de acest şoc fiziologic la firile debile, hipersensibile; // uneori, 
expunerea la şocuri electrice sau prezenţa îndelungată în cîmpuri electromagnetice intense; // nivel foarte scăzut 
de declanşare a inhibiţiei de protecţie a celulei nervoase. 

e Cauzele ratării repetate ale orgasmului la bărbat: tulburări neurologice; // uneori, urmarea unor şocuri 
electrice, unice sau repetate, de intensitate oarecare, sau prezenţa îndelungată în cîmpuri electromagnetice de 
intensitate înaltă; // epuizare fizică şi nervoasă; // leziuni medulare; // excese sexuale; // tulburări hormonale; // 
diverse tratamente medicamentoase în curs; // caracteristica ereditară; // absenţa amplă a capacităţii de fixare a 
atenţiei asupra senzaţiilor. 

e Simţămintele femeii la ratarea orgasmului propriu. Atunci cînd, accidental, actul sexual nu se finalizează cu 
un orgasm, femeia îl suportă uşor, resimţindu-se foarte puţin şi fără să-i acorde o importanţă specială. Absența 
repetată a satisfacţiei orgasmice îi provoacă tulburări diverse, multiple şi adesea „inexplicabile”. 

e Simţămintele bărbatului cînd nu obţine orgasmul. Absența întîmplătoare a orgasmului la bărbat este un fapt 
banal şi are o frecvenţă ce diferă de la bărbat la bărbat şi în funcţie de situaţie. Urmarea acestui semieşec, puţin 
conştientizat, se repercutează asupra individului printr-o scurtă indispoziţie, tristeţe, oboseală, apatie. Absența 
repetată a orgasmului poate determina inhibarea libidoului şi îndepărtarea de preocupările sexuale. 

e Consecințele anorgasmiei la femeie: dureri lombare şi pelviene; // nervozitate; neliniște; // tensiune nervoasă 
explozivă la cele mai mici neajunsuri (provocînd interminabile conflicte şi discuţii); // suferințe organice 
inexplicabile, oculte; // fragilizarea ataşamentului şi solidarităţii faţă de partener; // tendinţe spre abordarea unor 
perversiuni; // infidelitate; // alcoolism; // refugiu într-o boală reală sau închipuită; // îndepărtarea de sexualitate; 
// repulsie pentru bărbaţi; // nemulţumire generală; // capriciozitate; // iritabilitate amplă; // simţămînt de 
insecuritate şi disconfort; // sentiment de incompletitudine stresantă; // instabilitate relaţională; // depresie; // 
nevroză; // insomnii; // agitaţie motrică; // congestie pelviană cronică; // cefalee; // frigiditate în constituire; // 
menstruaţii dureroase. 

e Consecințele pentru cuplu ale anorgasmiei femeii sînt grave, frecvente, dar nu şi de neînlăturat. Consecința 
cea mai gravă constă în lenta, dar continua răcire afectivă care duce la abandonul sexual şi afectiv după un timp 
oarecare şi în final la separarea cuplului. 

Această deficiență trebuie mărturisită cît mai curînd şi împreună căutate cauza şi remediul, iar dacă acest 
lucru nu-i posibil, consultul medical este indispensabil. Inducerea în eroare prin mimarea orgasmului nu 
foloseşte nici unuia şi în plus este dificil de realizat, pentru o lungă perioadă de timp. 

e Frecvența anorgasmiei la femeie. Anorgasmia episodică se întîlneşte la circa 35 % dintre femeile ce au 
orgasm, iar în forma absolută anorgasmia se întîlneşte la circa 5 % dintre femei. 

e Reacţia bărbatului la anorgasmia partenerei. La început bărbatul pune pe seama sa anorgasmia partenerei, 
ceea ce îi poate provoca depresie, preocupare obsesivă şi angoasă. După o perioadă de efort în schimbarea 
situației, se disculpă apreciind anorgasmia partenerei ca o dovadă a lipsei de iubire, a infidelităţii sau a 
caracteristicii constituţionale. Dacă femeia se frămîntă şi îşi exprimă frustrarea, el este contrariat permanent, 
tensionat, ceea ce duce la pierderea libidoului, răcirea relaţiei afective, tulburări de dinamică sexuală şi tendinţă 
de separare a cuplului. 

e Reacţia femeii la eşecul orgasmic al partenerului: în foarte puţine cazuri femeia află de eşecul orgasmic al 
partenerului şi nu-şi recunoaşte o vină în geneza lui. Tristeţea partenerului după actul sexual (datorată sau nu 
absenței orgasmului) este stînjenitoare şi de neînțeles pentru majoritatea femeilor. 

e Atitudinea femeii faţă de anorgasmia proprie. Anorgasmia este greu tolerată de femeie, ea determinînd 
reacţii diverse în raport cu natura legăturii cu partenerul, de tipul de personalitate, de situaţia familială şi socială 
etc. Sînt nu puţine femeile anorgasmice care caută să mimeze orgasmul, să se refugieze în diverse boli sau, dacă 
se simt ca fiind vinovate de disfuncţie, să sufere în tăcere. Din proprie iniţiativă puţine femei apelează la un 
consult medical, cu toate că acesta le-ar fi de un real folos în peste 3⁄4 din cazuri. 

Femeia care apreciază ca fiind vinovat partenerul de anorgasmia ei, la început se limitează la simpla 
constatare, apoi sugerează şi protestează verbal, după care se revoltă adoptînd o atitudine fermă, practică, 
apelînd la consultul medical, dar mai ales la substituirea partenerului, în căutarea satisfacţii sexuale depline. 

e Conduita corectă faţă de anorgasmie constă în prezentarea la medic (ginecolog sau sexolog) fără nici o 
reticenţă. Relatînd medicului starea de anorgasmie, femeia nu riscă să se expună unor aprecieri de imoralitate, 
perversiune, hipersexualitate etc., anorgasmia nefiind un motiv de ruşine, jenă sau culpă. 

o Înlăturarea anorgasmiei. Dacă există preocupare — şi pentru binele personal şi al familiei trebuie să existe — 
atunci în funcţie de factorul cauzal şi de precocitatea adoptării unor măsuri terapeutice, anorgasmia poate fi 
înlăturată sau, cel puţin, ameliorată. 


15. Climacteriul 


Nu-i început fără sfirşit. 
(xxx) 


e Climacteriul feminin este etapa fiziologică, de lungă durată, care face tranziţia între activitatea genitală 
procreativă şi cea de linişte genitală, nereproductivă. În această perioadă, progresiv, funcţiile ovariene se 
suspendă, determinînd oprirea ovulaţiei, a ciclului menstrual, sistarea funcţiei reproductive precum şi o 
involuţie a aparatului genital. 

Climacteriul survine atunci cînd secrețiile hormonale comandate de hipotalamus şi hipofiză se reduc 
drasticAcest proces, normal, debutează în jurul vîrstei de 45 de ani şi durează în medie 15 ani. 
e Rațiunea suspendării funcţiei reproductive la femeie. Climacteriul, urmarea unei programări genetice, are 
rostul limi 
posibilitatea generării unui produs de concepţie sănătos şi de însoţire a copilului pe perioada maturizării lui. 

Etapele instalării climacteriului la femeie: premenopauza, menopauza şi postmenopauza. 

e Premenopauza se caracterizează prin cicluri menstruale neregulate, tulburări generale şi cicluri tot mai 
frecvent anovulatorii. Debutul ei se situează în jurul vîrstei de 45 de ani şi are o durată situată între cîteva luni şi 
cinci ani. 

Manifestările tipice acestei perioade sînt următoarele: valuri de căldură, transpiraţie abundentă, tulburări 
digestive, cefalee, amețeli, palpitaţii, congestie mamară, diminuarea capacităţii de concentrare a atenţiei, 
diminuarea performanţelor intelectuale, irascibilitate, agresivitate, hiperemotivitate, bizarerii comportamentale, 
efort de captare a atenţiei celor din jur, entuziasm în seduceri, mărirea progresivă a intervalului între menstruaţii 
pînă la completa lor sistare (cînd se instalează menopauza propriu-zisă), creşterea evidentă a libidoului, orgasm 

La circa 20 % dintre femei, această etapă se desfăşoară fără fenomene jenante. 

e Menopauza constă în sistarea completă şi definitivă a menstruaţiilor şi atenuarea progresivă, lentă, a 
caracterelor sexuale secundare, după un specific individual. Instalarea menopauzei are loc în jurul vîrstei de 50 
de ani şi durează între doi şi zece ani. 

Menopauza poate fi însoţită de următoarele fenomene: dispareunie; // valuri de căldură; // alternarea stărilor 

de excitație sexuală, cu perioade de răceală deplină, care, progresiv, devin tot mai numeroase şi persistente; // 
resimţirea orgasmului, adeseori, ca fiind jenant, chiar dureros; // iritabilitate şi autoritarism; // depresiune; // 
defeminizare minoră; // exces ponderal; // ridarea accelerată a tegumentului; // pierderea consistenţei sînilor, ei 
devenind ptozici; // apariţia unei pilozităţi discrete pe buza superioară; // apariţia unor mici varicozităţi pe 
suprafaţa cutanată; // părul şi unghiile devin fragile; // oroare de singurătate; // retracţie afectivă şi mai ales 
sexuală; // tulburări comportamentale; // bizarerii comportamentale. 
e Postmenopauza constă în modificări involutive ale aparatului genital, datorate îmbătrinirii fiziologice şi 
accentuatei carenţe de hormoni estrogeni, după vîrsta de 60 de ani. În această etapă caracterele sexuale 
secundare se atenuează în mod sesizabil, libidoul scade pînă la dispariţie, relaţiile sexuale sînt greu suportate, 
iar aparatul genital suferă transformări atrofice importante. 

În postmenopauză se înregistrează: atrofia labiilor mari şi mici; // îngustarea orificiului vaginal și vulvar; // 
rărirea părului pubian; // micşorarea uterului şi a ovarelor; // scurtarea vaginului în lungime şi lăţime, 
concomitent cu o drastică diminuare a elasticităţii lui; // secreție lubrefiantă mult redusă; // labiile mari se 
subţiază şi se depigmentează; // tulburări metabolice şi cardiace; // fragilizarea scheletului. 

Frecvența şi amplitudinea fenomenelor negative legate de climacteriu diferă foarte mult între femei. 

e Întîrzierea climacteriului şi atenuarea efectelor lui la femeie, se obţine prin: confort afectiv; // viață 
dinamică; // greutate corporală normală; // relaţii sexuale regulate şi satisfăcătoare; // abţinerea de la consumul 
de alcool, tutun, somnifere; // evitarea avorturilor; // purtarea sarcinilor pînă la vîrsta de 30 de ani; // alimentaţie 
raţională; // regim ordonat de muncă şi odihnă; // efort de înţelegere şi acceptare a vîrstei, cu declinul ce o 
caracterizează. 

e Cauzele climacteriului precoce la femeie: nepurtarea unei sarcini; // consumul de alcool şi tutun; // somnul 
neregulat; // abuzul relaţiilor sexuale; // obezitatea; // diverse suferinţe organice, cronice; // debut precoce în 
viaţa sexuală; // caracteristica ereditară. 

e Principalele perturbări ale relaţiei sexuale ale femeii, datorate climacteriului: dificultăţi în stimularea 
sexuală a partenerului, oscilaţii ale libidoului, lubrifiere înceată şi insuficientă, tulburări ale orgasmului. 

e Andropauza sau climacteriul masculin denumeşte perioada de deficit sexual care survine în finalul vieţii 
sexuale a bărbatului. 

Nu există o vîrstă anume la care survine andropauza, deoarece declinul activităţii sexuale masculine se 
înscrie în involuţia lentă, generală, a organismului uman. În general, după vîrsta de 45 de ani activitatea sexuală 
a bărbatului începe să prezinte tulburări tipice andropauzei şi în decurs de circa zece ani ele capătă un contur 
evident. 

e Cauzele andropauzei: involuţia generală a organismului în acompaniament cu factorii neuroendocrini 
cerebrali, care modifică secreția hormonală testiculară, valoarea ei scăzînd progresiv, astfel că la vîrsta de 60 de 
ani ea este cu circa o treime mai redusă ca la vîrsta de 20 de ani; // diminuarea calităţii hormonilor secretaţi și a 
reacției la ei din partea ţesuturilor țintă; // îmbătrînirea prostatei; // facilitarea la procreare a bărbaţilor tineri, a 
căror material genetic este mai neafectat de diverşi factori poluanţi; // reorganizarea ierarhiei sociale (aspect în 
diminuare la omul contemporan). 

e Simptomele instalării andropauzei: episoade tot mai frecvente de ejaculare precoce; // scăderea forței de 
ejaculare; // erecţii lente, abandonatoare; // posibilitatea repetării actului sexual survine la intervale tot mai mari; 

/I diminuarea libidoului; // excitare sexuală numai la stimuli din ce în ce mai puternici; // diminuarea intensității 
orgasmului; // irascibilitate; // depresii; // insomnie; // dificultăţi de memorizare; // labilitate afectivă; // afecţiuni 
ale prostatei. 
e Caracteristicile andropauzei avansate: reacţia de ridicare a testiculelor este diminuată; // imediat după 
ejaculare, detumescenţa penisului este rapidă; // scrotul este mult alungit; // prostata este hipertrofiată (la circa 
1/5 dintre bărbaţi); // numărul spermatozoizilor este sensibil redus; // în stare flască, penisul are o poziţie pe 
deplin atîmîndă (nu mai prezintă o oarecare arcuire); // în erecţie, penisul face cu abdomenul un unghi de circa 
90°; // volumul ejaculatului scade evident; // descreşte sensibilitatea erogenă a glandului penisului; // creşterea 
congestivă a testiculelor în excitaţia sexuală este mult atenuată; // erecţiile matinale sînt foarte rare; // poluţiile 
se suspendă; // libidoul suferă oscilaţii ample; // satisfacția sexuală este diminuată; // erecţia deplină a penisului 
se realizează doar preejaculator; // senzaţia de inevitabilitate preejaculatorie dispare; // potenţa scade 
accentuat; // orgasmul este diminuat pînă la convertire în jenă sau chiar durere; // țesutul adipos se depune cu 
predilecție pe abdomen, şolduri şi coapse; // creşte perimetrul toracic; // scade elasticitatea cartilajelor şi a 
discurilor intervertebrale; // pilozitatea se răreşte; // musculatura se reduce ca volum şi tonus în favoarea 
țesutului adipos; // pilozitatea în pavilionul urechii şi în fosele nazale se intensifică; // sprîncenele devin 
stufoase; // pavilionul urechii îşi accentuează creşterea. 

e Principalele cauze ale andropauzei precoce: caracteristica ereditară; // bolile consumptive; // viaţa agitată; // 
relaţiile sexuale discontinui, epuizante sau abuzive; // consumul exagerat de alcool; // obezitatea; // efortul 
epuizant pe parcursul mai multor ani; // viaţa sedentară; // mediul de viaţă cu noxe (chimice, sonore, termice, 
electrice); // serviciul în ture de noapte (la persoane labile nervos). 

o Întârzierea andropauzei, pretinde: evitarea consumului de alcool, tutun, excitante; // practicarea unor relaţii 
sexuale regulate; // menţinerea unui tonus de viaţă la cote înalte; // evitarea efortului epuizant, la intervale scurte 
de timp; // menţinerea greutăţii corpului în limite normale; // practicarea de exerciţii fizice de întreţinere. 


16. Igiena în relaţia sexuală 


Două vorbe trebuie să aibă omul în minte şi inimă şi să le respecte: menţine-te şi abține-te. 
A. Marcus 


e Normele obligatorii de igienă personală la femeie. Sînt obligatorii faţă de sine şi partener respectarea 
următoarelor reguli de igienă: menţinerea danturii în bună stare; // spălarea dinţilor sau cel puţin clătirea gurii cu 
apă după fiecare prînz; // spălarea întregului corp, zilnic în timpul verii şi la două zile în timpul iernii; // spălarea 
în fiecare zi a organelor genitale externe, a picioarelor şi a axilelor; // în timpul menstruației, spălarea se va face 
de cîte ori este nevoie; // odorantele vor fi folosite pentru un plus de atractivitate şi nu pentru mascarea lipsei de 
curăţenie; // lenjeria de corp va fi schimbată cît mai frecvent; // lenjeria de corp trebuie să fie de utilizare strict 
personală; // utilizarea hîrtiei igienice şi după micţiune; // utilizarea bideului după defectare; // menţinerea 
curăţeniei unghiilor; // menţinerea unei greutăţi corporale cît mai aproape de normal; // utilizarea cumpătată a 
cosmeticelor; // schimbarea frecventă a tampoanelor igienice; // practicarea zilnic a exerciţiilor fizice de 
întreţinere. 

Înainte de un raport sexual previzibil se impune spălarea danturii şi executarea unui duş, sau cel puţin 
spălarea organelor genitale externe. După actul sexual se face un duş sau se spală organele genitale externe, cît 
mai amănunţit. 

Procesul de igienizare nu se face în prezenţa partenerului, sub nici un motiv ! 
Invocarea lipsei de timp pentru justificarea stării de igienă precare, este iluzorie şi inacceptabilă. 
e Normele obligatorii de igienă personală la bărbat. Pentru reuşita relaţiei sexuale sînt de primă importanță 
respectarea următoarelor reguli de igienă individuală: menţinerea în stare bună a danturii; // spălarea dinţilor 
după fiecare prînz sau cel puţin clătirea gurii cu apă; // spălarea zilnic a corpului sau cel puţin a organelor 

genitale, a axilelor şi picioarelor (numai cu apă caldă, pentru a preîntimpina transpiraţia lor); // raderea bărbii 
zilnic (practicată astfel, procedura este rapidă şi puţin traumatizantă); // înlăturarea hipercheratozei palmare; // 
tăierea unghiilor cît mai scurt; // schimbarea lenjeriei de corp cît mai frecvent; // practicarea zilnic a exerciţiilor 
fizice de întreţinere; // utilizarea hirtiei igienice după urinare; // utilizarea bideului după defecare; // folosirea 
numai de chiloţi lejeri, iar ei vor fi schimbaţi cît mai frecvent. 

Înainte de un act sexual previzibil se impune spălarea danturii, mîinilor, organelor genitale (preferabil un 
duş) şi raderea bărbii. După actul sexual este indicată executarea unui duş sau spălarea organelor genitale cît 
mai amînunţit, după ce în prealabil s-a urinat. 

e Regulile de igienă ale actului sexual: folosirea de către fiecare partener a unui prosop personal chiar şi în 
cuplul conjugal; // rufărie de pat curată şi utilizarea unui cearceaf/prosop igienic (țesătură textilă dublată de o 
folie de plastic) care înlătură grija stresantă de a nu păta rufăria de pat; // stare impecabilă de igienă personală a 
fiecărui partener; // după caz, utilizarea prezervativului. 

o Înlăturarea spermei după actul sexual. Spontan, sperma este refulată din vagin după 5-10 minute în 
proporţie de 95 %, astfel că nu se impune îndepărtarea ei din vagin prin alte măsuri (rămînerea unei cantități 
mici de spermă în vagin este benefică). Din zona vulvei, sperma se îndepărtează cu apă caldă, iar de pe lenjerie 
cu apă rece, cît mai curînd posibil. 

e Măsuri de igienă între două acte sexuale succesive. În situația în care s-a ejaculat în vagin, simpla ştergere cu 
un prosop igienic, anume destinat acestui scop, este suficientă. Sperma rămasă permite ca raportul sexual 
imediat următor să beneficieze de o lubrifiere superioară agreabilă, iar prin unele substanţe din spermă să se 
faciliteze obţinerea orgasmului şi chiar intensificarea lui. În cazul utilizării prezervativului el va fi îndepărtat cît 
mai discret, apoi bărbatul se va spăla, va urina şi se va spăla din nou. 

e Importanţa igienei personale pentru reuşita relaţiei sexuale. Igiena individuală constituie unul din 
elementele de bază în realizarea apropierii sexuale, favorizînd-o şi oferind confortul necesar satisfacerii 
reciproce depline. Sub impulsul dorinţei sexuale şi a excitaţiei, starea precară de igienă a partenerului de raport 
sexual poate fi eludată pe moment, dar după coit apare repulsia care va reduce disponibilitatea pentru un alt 
contact sexual. Frecvent, repulsia pentru un anumit partener, apreciată ca „inexplicabilă”, are drept cauză ocultă 
deficitul de igienă personală al acesteia şi care nu este conştientizat. 

Starea bună de igienă corporală permite nu numai un confort olfactiv, dar ea este şi o sursă de excitare, 
dezinhibiţie şi abandon deplin în trăirea actului sexual. Menţinerea în permanenţă a unei stări bune de igienă 
previne întreruperea jenantă a preludiului. 

A preveni disconfortul şi jena unei stări precare de igienă este mult mai uşor decît ştergerea din memorie a 
unui episod respingător, jenant. 

e Beneficiile pentru femeie din menţinerea unei stări bune de igienă personală. Starea de igienă desăvîrşită îi 
oferă femeii: apropierea partenerului fără reţinere; // obligarea partenerului la asumarea unei stări bune de igienă 
proprie; // oferirea şi receptarea manevrelor excitatorii fără reţinere sau jenă; // prevenirea disconfortului; // 
şanse pentru o satisfacţie sexuală deplină. 

Acordarea unui timp minim, dar constant, îngrijirii corpului, ţinutei, graţiei şi feminităţii sînt condiţii absolut 
necesare pentru reuşita relaţiei sexuale şi situarea femeii ca o prezenţă agreabilă, dorită, necesară. 
e Beneficiile pentru bărbat din menţinerea unei stări bune de igienă personală: acceptarea sărutului de către 
parteneră şi astfel excitarea ei mai lesnicioasă; // acceptarea tuturor mîngiierilor (dacă mîinile şi unghiile sînt 
curate); // posibilitatea femeii de a săruta fără reţinere; // dezinhibiţia amplă a femeii pentru raport sexual; // un 
plus de „trecere” la femei. 

Îngrijirea părului, tegumentului, unghiilor, danturii, ţinutei sînt o datorie atît faţă de parteneră, cît şi faţă de 
sine însuşi. 

e Farmacia casei trebuie să conţină, pentru igiena intimă: vată, pomezi antibiotice, substanţe lubrefiante, 
irigator, prosoape igienice, cearceaf igienic, contraceptive diverse, hemostatice, calmante, dezinfectante. 

e Principalele reguli de psihoigienă sexuală: refuz ferm contactului cu reviste şi filme pornografice; // evitarea 
stimulilor sexuali inutili; // evitarea gîndului repetat, inutil, la probleme sexuale; // menţinerea acţiunilor în 
propriile convingeri; // exprimarea dezinhibată a emoţiei sexuale resimţite; // evitarea conflictelor interioare 
persistente; // menţinerea atenţiei asupra aspectelor pozitive, naturale, ale sexualităţii (altfel, după un timp, o 

informaţie/stimul avută permanent în vedere, chiar antinaturală fiind, reuşeşte să-şi creeze drum spre 
„legiferare”, acceptare şi traducere în fapt); // atribuirea unei valori sexualităţii în măsura în care se cuvine, nu 
mai mult şi nici mai puţin; // evitarea rutinei prin acţiuni diverse, de mică amplitudine, dar frecvente; // 
autoimpunerea unor perioade de abstinenţă sexuală; // clarificarea deplină, imediată, hotărîtă a tendinţelor, 
dorințelor şi complexelor; // acţionarea cu fermitate şi fără menajamente de la primele simptome de disconfort 
afectiv sau sexual; // obişnuirea cu analiza lunară a vieţii sexuale personale şi de cuplu; // dăruire totală doar 
acelora care sînt apți să recepţioneze, merită, au bunăvoință şi înţelegere; // acceptarea cursului inexorabil al 
evenimentelor şi devenirii relaţiei sexuale, cînd stresul şi frămîntarea nu rezolvă nimic; // reprimarea certurilor 
şi discuţiilor care se ştie că nu vor duce la nimic pozitiv; // moderarea ambițiilor, renunțînd la performanţele 
care depăşesc cu mult posibilităţile; // trăirea în contact direct cu realitatea, refuzînd trăirea în imaginar şi ideal 
inaccesibil; // respectarea segmentului de viaţă şi intimitate care aparţine numai partenerului, apărîndu-l 
concomitent pe cel propriu; // maxim de realism privind propria persoană; // acceptarea realităţii că timpul 
vindecă multe, dar nu totul; // abordarea problemelor sexuale făţiş, cu o apreciere justă, adoptînd o rezolvare 
definitivă într-un sens sau altul (renunțare definitivă sau păşire hotărită spre realizare/schimbare); // evitarea 
persistenţei de a gîndi în acelaşi mod, făcînd un efort steril într-o problemă, cînd schimbarea poate duce la 
rezolvare şi satisfacţie; // acţiunile trebuie modificate după cum o cer interesele vieţii practice; // haz cît mai 
frecvent de sine şi de situaţii şi deloc de partener; // abţinerea de la copleşirea afectivă şi sexuală a 
partenerului; // cunoaşterea şi acceptarea deplină a propriilor însuşiri şi posibilităţi 
răspunde imediat, în mod automat, în stare de tensiune emotivă, unui stimul afectogen din relaţia sexuală; // 
relativizarea consecinţelor anticipate asupra unor situaţii stresante; // amplificarea moderată a satisfacţiei în 
succes şi minimalizarea eşecurilor; // autosugestionare pozitivă (deoarece felul de a gîndi şi vorbi cu sine însuşi 
afectează starea de echilibru biologic a organismului); // preocupare susţinută de a sustrage cît mai mult din 
efemer şi fericire, din simpla trăire a vieţii sexuale; // punerea în armonie cu propria persoană, înainte de a 
încerca armonizarea cu partenerul; // evitarea excitaţiilor sexuale aberante; // evitarea şocurilor emoţionale, a 
situaţiilor de inferioritate şi presiune morală în relaţia sexuală; // inhibarea geloziei din primul moment. 
Respectarea regulilor de psihoigienă sexuală sînt de maximă importanţă (îndeosebi în condiţiile vieţii 
contemporane), sexualitatea fiind „piatra unghiulară” a sănătăţii mintale. 


17. Întreţinerea aparatului genital 


Gimnastica prelungeşte tinerețea omului. 
J. Locke 


practicării exerciţiilor fizice, pentru sexualitatea bărbatului: consolidarea încrederii în sine; // 
menţinerea sau stimularea secreției de hormoni sexuali; // echilibru hormonal; // optimism; // capacitate de efort 
cu minim de consum energetic; // instalarea erecţiei rapid, pe deplin şi persistent; // stăpînirea duratei actului 
sexual; // potenţarea plăcerii sexuale; // stimularea libidoului şi a dispoziţiei pentru cucerirea femeii; // 
menţinerea unui corp agreabil; // prelungirea relaţiilor sexuale satisfăcătoare; // diminuarea probabilității ivirii 
unor eşecuri sexuale; // mărirea capacităţii de rezistenţă fizică şi nervoasă; // creşterea capacităţii de efort 
sexual; // mărirea capacităţii de concentrare a atenţiei şi implicit de intensificare a orgasmului; // amînarea 
andropauzei. 

e Beneficiile practicării exerciţiilor fizice, pentru sexualitatea femeii: menţinerea unui corp atractiv; // 
creşterea rezistenţei la stres; // echilibru emoţional; // profilaxia fenomenelor de uzură biologică; // prelungirea 
ii sexuale satisfăcătoare; // consolidarea încrederii în sine; // creşterea plăcerii de a trăi; // echilibru în 
secreția hormonală; // menținerea sau intensificarea libidoului; // detensionarea nervoasă; // ținută de mers 
estetică; // regularizarea ciclului menstrual şi diminuarea eventualei dureri însoțitoare; // intensificarea 
orgasmului; // diminuarea patologiei aparatului genital şi a întregului organism; // evitarea menopauzei timpurii. 

e Factorii de care depinde eficacitatea practic: ice, de susţinere a funcţiei sexuale. Nu sînt 
folositoare ciclurile de exerciţii fizice sporadice şi cele „eroice”. Eficacitatea exerciţiilor fizice este dependentă 
de practicarea lor constantă, zilnic şi cu un efort moderat. 

Rezultatele exerciţiilor fizice se fac simţite după circa o lună de practică şi dispar, dacă nu se mai practică, 
după circa şapte zile. 
e Afectarea sexualităţii de către efortul fizic extrem. Cînd este dus pînă la limită (spre exemplu, în sportul de 
performanţă), în mod repetat şi în scurt timp, efortul fizic acţionează ca un stresor provocînd modificări de 
durată asupra glandelor endocrine, care astfel vor afecta şi sexualitatea. Consecințele negative pot fi de la 
nesemnificative la foarte grave (diminuarea libidoului, scăderea potenţei, ejaculare precoce, frigiditate, orgasm 
obţinut cu dificultate şi de mică amplitudine, trăsături androgine la femeie etc.). 

Efortul fizic, chiar maxim, urmat de recuperare energetică şi nervoasă deplină, fiziologică, pînă la un nou act 
de solicitare maximă, NU provoacă tulburări negative asupra funcţiei sexuale. 
e Practicarea exerciţiilor fizice, respiratorii şi de concentrare a atenţiei de tip yoga, sînt folositoare funcţiei 
sexuale, prin ele putîndu-se corecta unele disfuncţii, menţine un potenţial sexual în limite optime, potența 
plăcerea sexuală şi intensifica orgasmul. Practicarea lor susţinută asigură o viaţă sexuală longevivă şi 
satisfăcătoare. 

Pentru obţinerea de rezultate pozitive prin practicarea exerciţiilor yoga, se impune ca ele să fie făcute sub 
îndrumarea unui medic specialist, care să individualizeze exerciţiile potrivit necesităţii practicantului. 


18. Instinctul sexual 


Instinctele noastre formează capitolul cu care Natura ne creditează şi pe care tot ei trebuie să i-l restituim. Plătiţi-vă 
datoriile la timp şi nu aduceţi Natura în situaţia de a pune sechestru pe tot ce aveți. 
L. Blaga 


o Instinctul sexual este un sistem de acte comportamentale reflexe, înnăscute, prin care se mijloceşte şi se 
asigură perpetuarea speciei. Existenţa unor condiţii organice specifice şi acţiunea unor stimuli proveniţi de la o 
persoană de sex opus, determină un comportament direcționat spre căutarea și efectuarea unei cît mai intime 
apropieri fizice (copulare), în scopul anulării stării de tensiune resimţite (subiectiv, dar nu numai). 

Instinctul sexual (sau motivaţia sexuală) se modulează şi împletește în proporţie diferită cu celelalte 
instincte, încadrînd întreg comportamentul persoanei. 

La om, instinctul sexual se împletește cu afectivitatea. 

Impulsul sexual este o stare de activare care presează spre exercitarea comportamentului sexual. 
e Importanţa instinctului sexual pentru individ. Instinctul sexual se află în slujba speciei, dar şi a individului, 
oferindu-i o sursă de satisfacţie psihoafectivă şi organică de primă importanţă. În limite extinse, instinctul 
sexual este unul din principalele surse de „energie” şi impuls a organismului şi un coordonator al motivaţiei 
comportamentului general. 
e Instinctul sexual se exprimă sub forma unei disponibilităţi energetice care se acumulează, se condensează, se 
tensionează şi tinde apoi, printr-un impuls motor, la o descărcare aflată mai mult sau mai puţin sub controlul 
raţiunii, a normelor şi restricţiilor, în urmărirea satisfacerii plăcerii care o însoţeşte. El nu se exprimă totdeauna 
clar, ci, adesea estompat, indirect, ocolit, inconştient, dar totuşi tiranic şi imperios. 

În manifestarea sa, instinctul sexual are o componentă formată din secvenţe reflexe şi o componentă 
dobîndită în funcţie de experienţă şi influenţa mediului cultural şi educaţional la care este expus. În majoritatea 
cazurilor, el se modelează după toate imperfecţiunile şi rezistă oricăror vicisitudini, luînd forme de exprimare şi 
intensitate, în nevoia de satisfacere, ce pot merge pînă la eludarea securităţii vieţii personale. 

19. Anomaliile instinctului sexual 


Natura nu justifică nimic pentru că cuprinde totul. 
G. Prouteau 


e Hipersexualitatea defineşte atracţia excesivă spre sexualitate, comparativ cu media grupului de apartenenţă, 
neorientată selectiv şi fără putinţă de autostăpînire. 

Aprecierea stării de hipersexualitate, ca şi a normalităţii, este dificilă fiind preponderent subiectivă, deoarece, 
cantitativ şi calitativ, activitatea sexuală prezintă mari variaţii de la un individ la altul. 

Exceptînd formele evident patologice, hipersexualitatea adultului trece de cele mai multe ori neobservată sau 
cel mult ca o particularitate de comportament. Ea devine intolerantă, de combătut, cînd generează probleme 
sociale şi cînd se exprimă agresiv. 

Cauze posibile ale hipersexualităţii: traumatismele craniocerebrale, structura ereditară, encefalita, meningita, 
precriza epileptică, schizofrenia în stadiul de debut, alcoolismul, debilitatea mintală, psihopatiile, tuberculoza 
pulmonară, dermatozele vulvare, excesul de hormoni sexuali de origine internă sau externă, hipertiroidismul 
moderat, climacteriul, obsesia performanţei sexuale, dorința de a avea copii la unele femei sterile, factori de 
mediu social, drogarea, frustrarea afectivă, isteria (la femeie). 

e Hipererotismul este o formă anormală de comportament sexual cu referire la libidou, cînd el determină o 
nevoie necontrolată şi imperioasă, niciodată posibil de a fi satisfăcută, de a avea contacte sexuale indiferent de 
faptul că ar putea sau nu să fie mulţumitoare. 
Hipererotismul este asociat pînă la un punct cu hipersexualitatea, de care se diferenţiază mai ales prin forma 
exclusiv patologică, anormală pe care o îmbracă. 
Cauzele hipererotismului sînt aceleaşi ca şi ale hipersexualităţii, dar într-o măsură mult accentuată. 
Hipererotismul se exprimă prin nimfomanie la femeie şi satiriazis la bărbaţi. 
e Nimfomania constă în dorinţa femeii pentru contacte sexuale numeroase, repetate la scurt timp, indiferent 
dacă sînt sau nu însoţite de plăcere sexuală. Comportamentul nimfomanei este provocator prin ţinută, 
exprimare, gesturi şi mimică, încălcînd normele etice, morale şi sociale. Bolnava nu are nevoi sexuale pe 
măsura dorinţei sexuale exprimate, ea căutînd astfel doar să-şi înlăture falsul simţămînt de singurătate, să 
„comunice” (în felul ei) cu bărbatul, ori să se „piardă”. 
e Satiriazisul constă într-o potenţă şi un libidou peste normal, ceea ce determină bărbatul la susţinerea unor 
acte sexuale repetate, fără o selectare a partenerelor şi fără a face vreo investire afectivă. 
e Erotomania denumeşte comportamentul patologic al bărbatului sau femeii, ce constă într-o preocupare 
excesivă, delirantă, faţă de viaţa amoroasă. Erotomanul sublimează iubirea erotică pură şi nu manifestă o clară 
dorinţă de raport sexual. 

Erotomania îşi are originea în unele psihoze maniaco-depresive, schizofrenie, demenţe senile sau tulburări 
hormonale. 
è Delirul erotoman, întâlnit mai frecvent la femei, constă în credinţa bolnavului că este iubit de o anume 
persoană, de obicei superioară, apoi pretenţia de a fi iubit de acea persoană, după care se ajunge la ură împotriva 
ei. Delirul erotoman marchează întregul comportament al persoanei bolnave. 

Într-o formă minoră, delirul erotoman se exprimă printr-o dragoste pasională morbidă. 
© Delirul sexual este o tulburare temporară a conştienţei în faza de excitație sexuală, dar mai ales în orgasm şi 
post orgasm, şi constă în dezorientarea în spaţiu şi timp, halucinaţii vizuale şi auditive, agitaţie psihomotorie 
stranie şi euforie. Delirul sexual nu se află în contingenţă cu isteria, fiind datorat hipersensibilităţii, unor 
conjuncturi rarisime sau unei anume stări patologice. 

è Donjuanismul denumeşte un mod de comportament sexual masculin în hipererotism, după numele unui 
celebru personaj din literatură care s-a demarcat ca făcînd pe deplin parte din această categorie de alterare a 
instinctului sexual. 

Donjuanul se distinge prin: permanentă activitate de seducere, orgoliu deosebit de intens, cinism, 
incapacitate de investire afectivă reală, permanentă dorinţă de a-şi ilustra şi demonstra zgomotos capacitatea sa 
de seducere şi doar uneori pe cea sexuală, potenţă normală sau sub medie, superficialitate în actul sexual, 
dorința de spectacol erotic, narcisism, seducere agresivă, indiferenţă totală pentru calitatea actului sexual 
practicat, vanitate, selectivitate redusă a partenerelor. 

e Mesalinismul denumeşte dorinţa exagerată a femeii de a întreţine relaţii sexuale cu numeroşi parteneri. 
Denumirea este dată femeilor bolnave de hipererotism, prin asemănare cu comportamentul împărătesei 
romane Messalina, celebră prin desfriul ei datorat acestei anomalii. 
e Casanovismul defineşte bărbatul hipersexual, ilustrat în literatură prin personajul Cassanova. El este tipul de 
bărbat dorit de multe femei, dar are faţă de ele un comportament plin de dispreţ, trufie şi răutate. Satisfacţia lui 
pur sexuală este mediocră sau chiar absentă 
e Epilepsia erotică este o denumire nepotrivită dată micii crize de epilepsie declanșată, uneori, de o excitație 
sexuală intensă şi îndeosebi de orgasm, exclusiv la persoane bolnave de epilepsie. Unele persoane cu epilepsie 
nerelevată pot avea, uncori, în trăirea orgasmului un comportament de mică criză epileptică, a cărei durată nu 
depăşeşte 5 de secunde. 
e Isteria sexuală se exprimă prin: mişcări copulatorii exagerate; // contracturi, îmbrăţişări spasmodice, 
excesive; // strigăte lugubre sau amuzante; // văitături neverosimile; // exprimarea unei plăceri exagerate, 
ireale; // mimică neobişnuită; // expresii verbale şocante, declamate. Întreg acest comportament este menit să 
impresioneze partenerul, ca de altfel în toate manifestările de tip isteric. 
e Caracteristicile persoanei isterice: amplă sugestibilitate, mitomanie, capriciozitate, erotizarea raporturilor 
sociale, frigiditate, impresionabilitate mărită, dependenţă afectivă, irascibilitate, extravaganţă, violenţă (adesea), 
complacere în zgomot (certuri, ţipete, lacrimi), comportament teatral cu evidentă ruptură între trăire şi expresie, 
aviditate de scandal şi tensiune relaţională, falsă dominare de emoţii, permanentă dorinţă de a impresiona, vie 
activitate imaginară, excesivă dorinţă de a place, teamă obsesivă de a displace, rezistență mică la frustrare, 
gelozie debordantă, instabilitate emotivă, orgoliu, egocentrism, autorăsfăţ, imaturitate afectivă. 
© Deosebirile între un comportament isteric real şi unul mimat sau excentric, în relaţia sexuală. La persoana cu 
adevărat isterică se poate observa în mod clar, repetat, următoarele simptome: comportamentul isteric se 
manifestă în general, nu numai în relaţia sexuală; // crizele isterice nu survin niciodată în singurătate; // vanitate 
deosebit de intensă; // urmărirea continuă a efectului ce-l produce asupra partenerului; // manifestarea ei poate fi 
cu uşurinţă modelată prin sugestie; // indiferența partenerului față de criza bolnavei determină estomparea sau 
exacerbarea dramatică a exprimării. 
e Comportamentul femeii isterice se particularizează în viaţa sexuală, prin: supravalorizarea sexuali I 
frivolitate; // exhibiționism; // activitate obsesivă de seducere; // exprimare spectaculoasă, impresionantă a 
dorinței, plăcerii sau insatisfacției sexuale; // mimarea unui orgasm de o intensitate extremă; // muşcături 
intenționate, violente, „calculate”; // expunerea la situații sexuale spectaculoase; // paradă publică de legături 
amoroase, de experiențe sexuale trăite. 

Popular se opinează că femeia isterică are un libidou şi o plăcere sexuală deosebit de intensă, dar în realitate 
ea este cel mai adesea o frigidă. Aceste bolnave fac din actul sexual şi sexualitate, în general, un instrument 
menit să le servească punerii lor în evidenţă, împlinirii obsesiei lor. Toate manifestările lor de plăcere sexuală şi 
libidou sînt false, menite doar să impresioneze partenerul. 

e Elemente de comportament isteric se pot găsi şi la femeia normală, cînd: insatisfacţia sexuală şi afectivă sînt 
de mare intensitate; // are un temperament exploziv, dezinhibat, extrovertit; // prezintă o intensă senzualitate 
(episodică); // urmăreşte diverse interese; // are stări de dezechilibru hormonal, ciclic sau ocazional. 

e Comportamentul bărbatului isteric în relaţia sexuală. Isteria la bărbaţi este rară, iar în relaţia sexuală 
bolnavul se distinge prin: dorinţa de a fi admirat pentru bărbăţie şi potenţă; // lăudăroşenie evident anormală cu 
privire la viața sa intimă; // delicvenţe sexuale minore menite să atragă atenţia asupra sa. 

e Cauzele isteriei: tulburarea echilibrului hormonal (mai ales insuficiența ovariană şi hiperfoliculinismul), 
abstinenţa impusă, structură ereditară predispozantă, fondul afectiv şi voliţional defectuos, trebuința 
inconştientă a refacerii imaginii de sine, tulburări neurologice şi psihologice. 


73 


20. Caracterele sexuale 


Caracterele sexuale sînt expresia complementarităţii, nu a deosebi 
(xx) 


între bărbat şi femeie. 


e Caracterele sexuale exprimă toate caracteristicile ce disting un individ de un sex, de un individ de alt sex. 
Ele pot fi împărţite în: 1) caractere sexuale primare: exprimă totalitatea deosebirilor morfologice genitale între 
bărbat şi femeie; 2) caractere sexuale secundare: exprimă totalitatea deosebirilor morfologice extragenitale 
dintre bărbat şi femeie; 3) caractere sexuale terțiare: exprimă totalitatea deosebirilor între sexe privind 
comportarea psihofiziologică. 

e Masculinitatea denumeşte caracteristii psihocomportamentale ale bărbatului şi înseamnă: inteligenţă 
rece, obiectivitate, apetit pentru agresiune şi luptă, curaj, impasibilitate în atmosferă combativă, catabolism, 
dinamism activ, instinct sexual clar exprimat, lăudăroşenie sexuală, aderenţă la materiale cu tematică sexuală, 
justiţie amenințătoare, spirit democratic, dorință de afirmare superioară, spirit critic, forță, îndrăzneală, 
iniţiativă, rezistenţă, imaginaţie. 

e Virilitatea exprimă ceea ce este propriu sexului masculin. 

e Feminitatea exprimă ansamblul trăsăturilor psihocomportamentale care constituie specificul caracterului 
femeii. 

Atributele feminităţii sînt: dorinţa de maternitate, cochetăria, pasivitatea, exaltarea, părăsirea facilă a 
propriilor dorinţe, dorință de a fi dominată fizic, disimularea, pudoarea, mîndria, afectivitatea, inteligenţa 
afectivă, predominarea funcţiei vegetative, receptivitatea, intuiţia, sensibilitatea, fineţea, activitatea ordonată, 
sentimentele durabile, preocuparea pentru înfrumusețare proprie şi a mediului înconjurător, emotivitatea, 
francheţea, amabilitatea, generozitatea, blîndeţea, bunătatea, tandreţea, sobrietatea, altruismul. 
eè Particularităţile sexuale ale persoanei tind să fie transmise ereditar pe linie de sex şi în funcţie de contribuţia 
celuilalt genitor, ca şi de particularităţile sexuale ele putînd să fie transmise accentuat, identic, diminuat sau 
deloc. 

Copilul moşteneşte, în proporţie de 50-80 %, de la părintele de acelaşi sex cu al său, caracteristicile de 
libidou, particularităţi de morfologie genitală, longevitate sexuală şi comportament sexual. 


21. Patologia sexualizării 


Nici o bogăţie nu este mai presus de sănătatea trupease 
Septuaginta, Siracides 30, 16 


e Intersexualitatea exprimă tipul de sexualitate care nu este nici masculin, nici feminin, ci un amalgam între 
ele. 

Tipurile de intersexualitate sînt: pseudohermafroditismul feminin, pseudohermafroditismul masculin, 
sindromul testiculului feminizant și hermafroditismul adevărat. 
e Pseudohermafroditismul feminin defineşte forma de intersexualitate în care persoana de sex genetic feminin 
are organe genitale interne de tip feminin, iar organele genitale externe au aspect masculin. 
e Pseudohermafioditismul masculin defineşte starea persoanei de sex genetic masculin ce prezintă testicule şi 
organe externe de tip apropiat celor de sex feminin, cu clitoris, vulvă şi vagin separat de uretră, dar fără uter şi 
ovare. 

e Hermafroditismul adevărat defineşte prezenţa la acelaşi individ a ovarelor şi testiculelor în formă 
funcţională, alternativ, însoţite de organele genitale externe şi interne ale ambelor sexe în grade de dezvoltare 
diferite. Aceste persoane pot avea relaţii sexuale ambisexuale, alternativ, uneori pot fi fecunde bilateral sau 
monosexual. Numărul persoanelor cunoscute ca fiind hermafrodite cu adevărat este foarte mic. 

e Sindromul testiculului feminizant. În această formă de intersexualitate, care este o variantă de 
pseudohermafroditism masculin, persoana are un aspect general feminin, cu organe genitale externe de tip 
feminin, iar organele genitale interne sînt absente. Testiculele sînt situate în abdomen sau în labiile mici şi 
secretă cantităţi mici de hormoni androgeni. 

e Transsexualismul este o formă aberantă a personalităţii individului şi constă în neconcordanţa între sexul 
biologic (genetic, gonadic, morfologic) şi civil, cu identificarea psihică ireală a identităţii de sex. Aceste 
persoane se simt psihic ca fiind de sex opus şi se comportă ca atare. Cu toate că organic nu prezintă nici o 
particularitate care să o îndreptăţească, bolnavul solicită schimbarea sexului civil şi modificarea chirurgicală a 
organelor genitale în sensul dorit. 

Persoanele cu transsexualism: nu prezintă alte tulburări de comportament (care să le distingă); // nu se 
confundă cu homosexualii, ale căror practici le refuză; // intelectual, sînt la limita normalităţii; // îşi conturează 
din copilărie această tendinţă; // se pot achita de rolul sexual într-o relaţie heterosexuală; // prezintă adescori 
tulburări neurologice; // prezintă o pondere neschimbată în rîndul populaţiei; // au adesea o constituţie gracilă. 

Cauza transsexualismului este necunoscută (nu este dovedit organică, biochimică sau genetică). 


22. Libidoul sexual 


Să ucidem dorința nu-i cu putință. O putem amăgi, adormi, anestezia... 
J. Green 


Nu există plăceri adevărate decît însoțite de nevoi adevărate. 
J. W. Goethe 


De la intenție la realizare e de parcurs obstacolul imens al posibilității. 
T. Arghezi 


e Libidoul sexual, dorința sexuală, impulsul sexual sau motivația sexuală, reprezintă aspectul psihoemoțional 
al instinctului sexual, al tensiunii nervoase şi al secrețiilor rezultate din activitatea organelor genitale. Se 
manifestă ca un imbold venit din inconştient şi îndemnînd la apropierea de un partener de sex opus, înainte de 
manifestarea excitaţiei sexuale (libidoul caută obiectul şi nu plăcerea !). 

Libidoul se elaborează în hipotalamus şi sistemul limbic, iar corticalitatea intervine ca un factor de potenţare 
sau inhibare. Stimulii sexuali din exteriorul şi interiorul organismului sînt recepţionaţi de corticalitate, care se 
încarcă cu o tensiune particulară, manifestată ca libidou şi are ca urmare o serie de reacţii organice şi 
comportamentale specifice. 

Amploarea libidoului (reacţia la stimulii sexuali endo- şi exogeni) este strict dependentă de hormonii sexuali 
şi în mod deosebit de androgeni. 

Exprimarea libidoului se află sub influența modelatoare a moralei, voinţei şi educaţie, în proporţie de pînă la 

90%. 
e Libidoul la bărbaţi se exprimă prin: curiozitate sexuală; // privire insistentă asupra unor elemente din 
plastica femeii; // supraevaluarea sexualităţii; // căutarea cu asiduitate a companiei femeii; // intensă imaginaţie 
erotică; // labilitate afectivă; // tristeţe (uneori); // neliniște motorie; // dorință de explorare a mediului în 
căutarea a ceva, nu totdeauna clar; // atracţie pentru tot ce e legat de sexualitate şi sexul opus; // dorința de 
posedare sexuală a femeii; // dorinţă de luptă cu, sau pentru femeie. 

Marea majoritate a bărbaţilor nu-şi ascund libidoul în dimensiunea lui conștientizată. 

e Intensitatea libidoului la bărbaţi se află în strînsă corelaţie cu: viteza de acumulare a secreţiilor glandelor 
sexuale anexe, vîrstă, volumul spermatozoizilor acumulaţi, comportamentul sexual al femeii din preajmă, 
prezenţa femeii, anotimpul, perioada din zi/noapte, preocuparea şi atenţia acordată sexualităţii, frecvenţa 
contactelor sexuale, echilibrul hormonal, profesia, reuşita actului sexual anterior. 
e Evoluţia libidoului la bărbaţi. În jurul vîrstei de 14 ani, libidoul se intensifică brusc, atingînd un nivel maxim 
în jurul vîrstei de 20 de ani, după care, o dată cu începerea contactelor sexuale curente, suferă o uşoară 
diminuare, nivel la care se menţine aproape constant pînă în jurul vîrstei de 40 de ani. Între vîrsta de 40 şi 45 de 
ani la unii bărbaţi se înregistrează o intensificare a libidoului, apoi majoritatea bărbaţilor suferă un declin al 
intensității libidoului. În funcţie de posibilitatea susţinerii contactelor sexuale, libidoul scade, mai lent sau mai 
accelerat fără ca el să se suspende pe deplin, cel puţin pînă la vîrsta de 70 de ani. 

Libidoul persistă şi în cazul pierderii potenţei, indiferent de vîrstă, cu o intensitate şi formă de expresie 
specifice fiecărui bărbat. 
e Libidoul la bărbaţi este intensificat în următoarele situaţii: ambianţă caldă şi umedă; // presiune atmosferică 
în scădere; // primăvara şi toamna; // consum masiv şi îndelungat de alimente excitante; // stimuli sexuali 
exogeni intenşi, inediţi, şocanţi; // existenţa unei stări de oboseală fizică moderată; // prezenţa unei femei 
deosebit de senzuale sau frumoase; // unele boli; // abstinenţă impusă; // scădere bruscă în greutate; // intervenţie 
chirurgicală pe epididim; // creşterea cantitativă sau calitativă a hormonilor androgeni; // exces de ioni pozitivi 
în atmosferă. 
e Diminuarea libidoului la bărbat poate avea drept cauză: insuficiența testiculară, tiroidiană, hepatică sau 
corticosuprarenală; // bolile infecțioase; // psihozele; // temerile diverse; // complexul de inferioritate; // tendinţa 
homosexuală; // stresul; // eșecurile sexuale repetate; // insuccesul în rezolvarea problemelor vieţii în general; // 
eşecurile sentimentale; // conjuncturile dezagreabile; // imaginaţia grotescă; // ambientul zgomotos şi excesiv de 
cald; // obezitatea; // carenţa de proteine; // partenera lipsită de afectivitate, senzualitate, fidelitate, feminitate, 
cochetărie sau igienă; // contactul sexual întrerupt ca metodă contraceptivă; // preocupările intelectuale 
debordante; // grijile copleşitoare; // surmenajul; // excesele sexuale; // convieţuirea îndelungată cu aceeaşi 
parteneră în condiţiile unei totale lipse de preocupare pentru cultivarea relaţiei sexuale; // mirosurile 
dezagreabile; // mirosul de produse petroliere; // privarea îndelungată de lumina solară (ea stimulează funcţia 
glandei pineale, iar aceasta inhibă funcţia gonadelor); // unele medicamente; // agresivitatea sexuală a femeii; // 
conduita sexuală prea rezervată a femeii. 
e Libidoul la femeie are o manifestare difuză şi puternic influenţată şi modelată psihic, ceea ce-l face capricios 
şi supus fanteziei în mare măsură. El se exprimă prin: tensiune emoţională mărită; // vivacitate ideativă; // 
labilitate afectivă; // anxietate; // imaginaţie erotică intensă; // tristeţe şi nemulţumire de sine, în alternare cu 
accese de veselie şi îndrăzneală; // lucire intensă a ochilor; // pupile dilatate; // palpitaţii; // înroşirea obrajilor la 
emoţii minore; // uşor tremur al degetelor; // voce cu ton înalt; // amețeli; // nelinişte motorie; // atracţie pentru 
tot ce este legat de sexualitate; // vorbire rapidă şi abundentă; // deschidere mare a pleoapelor; // tensiune ce 
dinamizează spre ceva neclar, inefabil şi inexplicabil; // dorinţa de explorare a mediului; // dorinţa de a fi văzută 
şi remarcată. 

Libidoul intens, dar mai ales cel nesatisfăcut, se însoţeşte de manifestări uneori foarte curioase a căror 
explicaţie cauzală scapă şi persoanei în cauză. 

Instinctiv, femeia caută să-şi ascundă libidoul pentru cei din jur şi, într-o oarecare măsură, chiar pentru 
partener. 

Absența libidoului la femeie nu este un motiv pentru a nu putea ajunge la orgasm (Situaţia se întîlneşte la 
relativ multe femei). 
e Evoluţia libidoului la femeie. La majoritatea femeilor libidoul se dezvoltă lent, atingînd intensitatea maximă 
în jurul vârstei de 35 de ani, după care descrește accentuat, continuînd să fie prezent şi după menopauză un timp 
oarecare. Numeroase femei ajunse în premenopauză înregistrează un nou apogeu de intensitate a libidoului. La 
circa 1/5 dintre femei, libidoul cunoaşte o diminuare progresivă începînd cu vîrsta de aproximativ 25 de ani. 
e Intensitatea libidoului la femeie depinde de: secreția normală de hormoni androgeni; // faza ciclului 
ovulator; // afinitatea faţă de partener; // conjunctură favorabilă; // emoţii diverse (pozitive); // satisfacția 
generală de viață; // confort socio-economic; // experienţă sexuală pozitivă; // amploarea stimulilor sexuali exo- 

şi endogeni; // amploarea şi calitatea stimulilor sexuali afectivi, olfactivi, vizuali, auditivi; // capacitatea de 
rememorare a relaţiilor sexuale satisfăcătoare; // timp liber. 
Printr-un act de voinţă, intensitatea libidoului se poate modifica, dar nu şi anihila. 

e Libidoul la femeie este diminuat în următoarele situaţii: griji excesive, efort fizic sau psihic excesiv, 
postovulator, supra sau subalimentaţie, obezitate, diabet, dezechilibru hormonal, boli infecțioase cronice, 
inhibiţie afectivă, stres, ambiţii, decepţii diverse, bigotism, relaţii sexuale nesatisfăcătoare, experienţe sexuale 
traumatizante, teama de sarcină, teama de contractarea unor boli venerice, tendinţă spre perversiuni, utilizarea 
contactului sexual întrerupt ca metodă contraceptivă, abstinenţa îndelungată, partener neagreat, ambianţă 
stresantă, relaţii sexuale stereotipe, privarea de lumină solară, comportament sexual eronat al partenerului, 
(uncori) utilizarea prezervativului. 
e Libidoul la femeie este accentuat în următoarele situaţii: perceperea unor stimuli sexuali pentru care există o 
sensibilitate deosebită; // prezenţa unui bărbat agreat; // sarcina, după luna a treia (uneori); // întunericul şi 
căldura; // primăvara şi toamna; // şansa previzibilă a trăirii unei emoţii inedite; // siguranţa contraceptivă; // 
intimitatea cu un bărbat; // tandreţea şi personalitatea deosebit de agreabile ale partenerului; // diverse bucurii şi 
succese; // vieţuirea într-un mediu restrîns, călduros, liniştit; // succesul la sexul opus; // relaţii sexuale 
satisfăcătoare; // excesul moderat de hormoni androgeni; // naşterea primului copil; // unele tratamente 
medicamentoase; // premenopauza; // creşterea presiunii atmosferice. 


23. Senzualitatea 


Din cupa desfătării amărăciune se naşte. 
Gr. Alexandrescu 


e Senzualitatea exprimă dorinţa accentuată pentru satisfacerea plăcerilor trupeşti (îndeosebi a celei sexuale). 

În general, senzualitatea este atributul unei sexualităţi robuste, a unei secreţii hormonale de calitate şi 
cantitate la cote peste medie. 

e Formele de manifestare ale senzualii Pe lîngă conduita clasică, ce constă în cultivarea intensă a 
sexualităţii şi/sau a simțului gustativ, senzualitatea se poate exprima şi exotic (preocupări artistice, misticism 
etc.) sau patologic (perversiuni, amoralitate etc.). 

În forma nepatologică, femeia accentuat senzuală sexual are o imaginaţie erotică bogată, îşi cultivă 
sexualitatea, seduce intens (voluntar sau nu) şi este cu insistență căutată de bărbaţi. În forma patologică, 
senzualitatea se exprimă prin hipersexualitate. 

Bărbatul cu o senzualitate accentuată are o amplă imaginaţie erotică, relaţii sexuale rafinate, partenere 
sexuale multiple, este petrecăreţ, caută şi este căutat de femei. În forma patologică, senzualitatea se exprimă 
prin hipersexualitate. 

Între senzualitate şi simţul parental nu se poate stabili o corelaţie. 

e Atitudinea femeii față de senzualitatea sexuală peste medie a partenerului este de satisfacţie, dar şi de teamă 
pentru infidelitatea pe care o au adesea aceşti bărbaţi. 

e Atitudinea bărbatului faţă de senzualitatea sexuală peste medie a partenerei. Senzualitatea accentuată este 
agreată şi dorită la o parteneră de ocazie, dar puţin la una perenă. Dacă în primele momente, pentru toţi bărbaţii, 
senzualitatea accentuată a femeii este o atracţie puternică, ea este apoi urmată de teamă şi îngrijorare. Aceasta, 
deoarece îi creează temeri în ceea ce priveşte fidelitatea ei, capacitatea lui de a putea răspunde permanent la 
solicitările şi exigenţele ei şi jenă faţă de posibilele şi probabilele ei experienţe sexuale, deosebite, din trecut. 

e Caracteristicile femeii accentuat senzuale sexual: sînt adesea brunete; // sînt normo- sau subponderale; // au 
o pilozitate bogată (dar nu obligatoriu); // sînt de înălțime medie sau sub medie; // prezintă o sensibilitate 
deosebită la nivelul pilozităţii scapulare (ceea ce le determină să-şi ridice cu mîna, repetat, părul de la ceafă); // 
nu se prea împacă cu bucătăria şi nici nu-şi cultivă simţul gustativ, excepţie făcînd starea de frustrare sexuală; // 

consumă alcool şi tutun în cantităţi mici sau deloc, excepţie făcînd perioada de „apus” a vieţii intime, cînd pot 
avea excese pentru acestea; // în opinie populară ar avea: nas mic şi cîrn, al doilea deget de la picioare mai lung 
decît primul, areola mamară închisă la culoare, buze groase (aceste păreri nu corespund realităţii, sau nu pentru 
o colectivitate „deschisă”, urbană). 
e Bărbatul senzual, posesor al unei potenţe peste medie: are un corp „uscat”, filiform; // prezintă o 
sensibilitate olfactivă peste medie; // agreează mîncărurile sărate; // este total străin de metafizică... 
e Bărbatul senzual, cu potenţă normală sau sub medie, prezintă: calviţie; // o voce baritonală; // buze cărnoase; 
/I plăcere pentru mîncăruri şi băuturi alese; // bărbie proeminentă; // pilozitate accentuată; // o greutate normală 
sau în exces; // imaginaţie amplă; // inteligenţă practică sau/şi speculativă. 

Fiecare individ fiind o unicitate morfofuncţională absolută, este firesc ca însuşirile mai sus înşiruite să fie 
doar orientative şi nu obligatorii, într-un caz sau altul. 
e Grafia scrisului şi senzualitatea persoanei. Scrisul, fiind amplu amprentat de procesele afective, poate releva 
satisfacția sau insatisfacţia sexuală de la un moment dat a persoanei, dar în mai mică măsură senzualitatea ei. Se 
pare că grafologii de înalt profesionalism pot descifra în scrisul persoanei numeroase atribute ale sexualităţii şi 
senzualităţii acesteia. 
e Relaţia între senzualitate şi conformaţia/starea danturii este iluzorie. Persoanele cu o dantură impecabilă au 
adesea o viaţă sexuală armonioasă şi longevivă, dar nu în mod obligatoriu. Presupusa relaţie între tulburările de 
dinamică sexuală şi îmbolnăvirile anumitor dinţi nu a putut fi demonstrată convingător. Este eronată credința 
populară că bărbaţii cu incisivi mari şi rari ar avea o senzualitate peste medie. 
e Persoanele cu talie mică au adesea o senzualitate accentuată. Talia individului depinde de vîrsta la care se 
închid cartilajele de creştere, iar acestea depind, la rîndul lor, de secreția de hormoni sexuali care sînt şi ei 
determinaţi, cantitativ şi calitativ, ereditar. Cu cît secreția de hormoni sexuali este mai intensă şi timpurie, la 
vîrsta pubertăţii, cu atât se atinge mai de timpuriu maturitatea sexuală şi o talie mai mică. Deci, datorită secreției 
deosebite de hormoni sexuali, persoanele scunde pot prezenta şi o senzualitate peste medie. 
e „Femeia de casă nu excelează în relaţia sexuală, iar femeia senzuală este rareori o bună gospodină şi un 
partener fidel“. Unii bărbaţi găsesc că femeia senzuală nu poate fi o femeie virtuoasă şi bună gospodină, 
deoarece ar fi atrasă involuntar spre o viaţă agitată, într-un spaţiu extins. Cu toate că această opinie conţine o 
apreciabilă doză de adevăr, ea nu poate fi acceptată fără mari rezerve. Este adevărat că o femeie senzuală este 
mai pretențioasă, mai dinamică şi îndrăzneață în împlinirea necesităţilor şi dorințelor nesatisfăcute în cuplul 
conjugal, dar aceasta nu este o caracteristică a tuturor femeilor senzuale. De competenţa sexuală a bărbatului 
depinde, în primul rînd, stabilitatea sexuală a partenerei. Un bărbat incompetent sexual sau leneș, este firesc să 
dezvolte sau să accepte asemenea păreri, în scop autoprotectiv. 


24. Tegumentul şi sexualitatea 


Pielea, oricum ar fi, asemănătoare marmurei sau abanosului, mă 
(xx) 


sau pistei, nu poate fi lipsită de senzualitate. 


e Importanţa tegumentului în sexualitate. În totalitate, tegumentul corpului este de o mare importanță 
sexuală, deoarece el conţine numeroşi corpusculi senzitivi (corpusculii Meckel şi Meissner — „corpusculii 
dezmierdării” —, corpusculii sensibil la presiune — Vater şi Pacini etc.) a căror atingere provoacă excitaţia 
sexuală. Prin prezenţa firelor de păr, fineţe şi culoare, pielea este un important factor de atenţionare, selecţie şi 
excitare sexuală. 
În cadrul rasei, culoarea tegumentului este un prim element de selecţie şi mai puţin unul de excitație sexuală. 
Contrastul dintre culoarea pielii, mucoase şi păr este un stimul excitant mai ales pentru bărbat. 
e Caracteristicile tegumentului la bărbat: este mai închis la culoare, se bronzează mai repede, este rugos, 
aspru, umed şi grăsos. 

e Caracteristicile tegumentului la femeie: este elastic, catifelat, cu senzitivitate mărită, bogat vascularizat, 
subţire. 

e Glandele sebacee secretă sebumul ce apare la suprafaţa pielii şi părului, sub forma unei substanţe grase, 
conferindu-le luciu şi elasticitate. Aceste glande sînt răspîndite pe întreaga suprafaţă a pielii, cu excepţia 
palmelor şi tălpilor. Densitatea lor maximă se află la nivelul frunţii, obrajilor, spatelui şi pieptului. Secreţia este 
declanşată şi întreţinută de hormonii androgeni, din care motiv este mai abundentă la bărbaţi. În medie, secreția 
zilnică de sebum este de un gram la femeie şi 3-5 grame la bărbaţi, cu valori mai crescute vara, dimineaţa, la 
efort fizic şi intelectual şi în urma excitaţiilor sexuale. 

e Seboreea denumeşte secreția abundentă de sebum, pielea şi părul devenind grăsoase la scurt timp după 
spălare. La bărbaţi, care sînt mai frecvent afectaţi de seboree, ea se declanşează la pubertate, iar la femei în 
cazul tulburărilor hormonale şi în timpul sarcinii. 

Cauzele seboreei pot fi: excesul de hormoni androgeni, hipersensibilitatea glandelor sebacee, excitaţiile 
sexuale neurmate de un raport sexual, intensa activitate intelectuală. 

e Acneea denumeşte erupția cutanată datorată leziunilor inflamatorii ale foliculilor piloşi. 

Cauzele acneei: seboreea, tulburările hormonale, receptivitatea crescută la androgeni a glandelor sebacee, 
predispoziția ereditară, tulburările digestive, infecțiile microbiene, tulburările neuropsihice şi unele 
medicamente. 

Tratarea acneei prin susţinerea unor contacte sexuale este iluzorie. Suprimarea preocupărilor sexuale şi a 
excitaţiilor sexuale nefinalizate printr-un act sexual pot diminua net erupțiile, în unele cazuri. 


25. Pilozitatea şi sexualitatea 


Omul a renunţat la păr pentru a-şi spori senzualitatea. 
(xx) 


e Rolul pilozităţii corpului în sexualitatea umană. Pilozitatea bărbatului şi femeii îndeplineşte un rol major în 
selecţia sexuală şi pentru excitare vizuală şi tactilă. În mod deosebit, părul femeii polarizează atenţia vizuală a 
bărbatului în absenţa altor stimuli mai intenşi, sau în armonie cu ei. 
e Caracteristicile pilozităţii la om. Distribuţia şi densitatea foliculilor piloşi (sacul din piele în care este 
cufundată rădăcina firului de păr) sînt aceleaşi la ambele sexe. Ei sînt distribuiţi pe întreaga suprafaţă a corpului 
cu excepţia palmelor, tălpilor, pleoapelor, prepuţului penisului şi clitorisului. Densitatea firelor de păr este pe 
bărbie şi pe cap de circa 300 foliculi pe cm?, pe braţe de circa 50/cm? şi relativ rară pe abdomen, braţe şi faţa 
internă a braţelor. 

În mod normal, bărbatul şi femeia se nasc cu același număr de foliculi piloşi, care rămîne neschimbat toată 
viaţa, dar, sub influenţa hormonilor, foliculii se dezvoltă diferențiat la fiecare sex. 

Viteza creşterii firului de păr este neuniformă; este mai mare la tineri şi bărbaţi, vara şi toamna, pe scalp şi în 
urma excitaţiilor sexuale. 

Durata de viaţă a firului de păr variază în funcţie de sex, vîrstă, stare de sănătate, regiune corporală, fiind 
între 2 şi 6 ani. 

Lungimea firului de păr este determinată genetic. Este mai scurtă la bărbaţi decît la femei, la bărbaţii de rasă 
neagră decît la albi, la femeile mongole decît la bărbaţi. 
e Distribuţia, densitatea, culoarea, forma, grosimea, luciul şi durata de viaţă a părului sînt elemente 
determinate de un complex factorial în care de primă importanţă este ereditatea şi secreția de hormoni sexuali. 
Sînt androgen dependente pilozitatea pubiană, axilară, facială, presternală, perimamelonară şi pe linia albă 
abdominală, iar independente cea de pe cap şi genele. 

Pilozitatea pubiană şi axilară este asemănătoare la bărbaţi şi femei, deoarece ea este cea mai sensibilă la 
hormonii androgeni secretaţi de corticosuprarenale. 

Hormonii androgeni măresc viteza de creştere şi scurtează viaţa firului de păr, iar estrogenii, care sînt 
antagonici efectului pilor al androgenilor, îi reduc viteza de creştere şi îi prelungesc durata de viaţă. 

Pilozitatea accentuată a bărbaţilor, comparativ cu cea a femeilor, se explică prin sensibilitatea crescută a 
receptorilor piloşi pentru hormonii androgeni (determinare genetică), cît şi prin cantitatea mare de hormoni 
androgeni de origine testiculară care se adaugă celor secretaţi de corticosuprarenale. 

e Caracteristicile pilozităţii pubiene. La ambele sexe, pilozitatea pubiană este formată din fire groase, 
viguroase, mai mult sau mai puţin ondulate (astfel se formează o pernă de aer, cu rol termoizolant), cu lungimea 
între 3 şi 6 cm şi creştere relativ înceată. Între 3 şi 5 fire de păr din această regiune depăşesc cu circa 25 % 
lungimea celorlalte fire de păr; aceasta este o reminiscență din preistoria omului cînd el umbla aplecat, iar 
aceste fire de păr împiedicau scurgerea urinei pe abdomen, la sfîrşitul micţiunii. 

Culoarea şi nuanţa părului pubian nu este identică întotdeauna cu cea de pe cap. 

La bărbaţi, părul pubian este distribuit sub forma unui romb mult alungit spre ombilic, iar la femei este 
distribuit sub o formă triunghiulară, ovalară sau cu tendinţă spre romb (la circa 10 % dintre femei). 

Nu există o diferenţă între firul de păr pubian al femeii şi al bărbatului. 

La majoritatea femeilor, părul pubian este mai dens decît la bărbaţi şi mai abundent (500-2 000 fire la 
femeie şi respectiv 400-1 200 fire la bărbat, în descreştere cu vîrsta). 

Abundenţa părului pubian nu este un indiciu al senzualităţ 
e Caracteristicile pilozităţii normale la femeie. La femei, pilozitatea sexuală se limitează la zona pubiană şi 
axilară. Părul de pe scalp (circa 100 000 de fire la femeia brunetă şi circa 110 000 de fire la femeia blondă) are 
firul subţire, lung, înserat pe frunte după o curbă cu concavitatea în jos, iar pe ceafă o curbă cu concavitatea în 
sus. 


Femeia brunetă este normal să aibă: sprîncenele stufoase şi uşor îmbinate pe linia mediană; // pilozitate 
moderată pe buza superioară; // pilozitate pubiană în prelungire spre ombilic şi lateral pe faţa internă a 
coapselor; // fire de păr crescute mai mari în regiunea perineală, pe fese, perimamelonar şi pe membrele 
inferioare şi superioare. 

e Caracteristicile pilozităţii normale la bărbat. La bărbat, pilozitatea se dezvoltă progresiv pe măsură ce 
hormonii androgeni ating cantitatea care determină declanșarea şi întreţinerea creşterii foliculilor piloşi. Cel mai 
rapid răspunde la androgeni pilozitatea pubiană, apoi reacţionează cea de pe linia albă pelviană, buza 
superioară, bărbie, sub bărbie, obraji, presternal, perimamelonar și corporal. După vîrsta de 35-40 de ani, încep 
să crească fire de păr şi în pavilionul urechii şi în fosele nazale, iar după vîrsta de 45-50 de ani se intensifică 
creşterea sprîncenelor care devin mai dese, cu fire groase şi lungi. 

Pe scalp cresc circa 75 000 de fire la bărbatul brunet şi circa 85 000 de fire la bărbatul blond. 

e Semnificaţia pilozităţii accentuate pe buza superioară la unele femei. Discreta pilozitate pe buza superioară, 
mai ales la femeile brunete, nu are semnificaţie patologică exceptînd situaţia cînd survine în scurt timp. Ea se 
poate datora unui exces de hormoni androgeni sau a sensibilităţii mărite a foliculilor din această zonă, ca o 
particularitate ereditară. Cînd creşterea părului pe buza superioară este amplă şi survine brusc, se impune 
consultul imediat al unui medic endocrinolog. 

La aceste femei se întilneşte, concomitent, şi o pilozitate accentuată a membrelor inferioare, din aceleaşi 
motive (presupunerea că aceste femei ar fi mai senzuale se verifică în prea puţine cazuri pentru a putea fi o 
regulă). 

e Virilismul pilos denumeşte dezvoltarea excesivă a pilozităţii la femeie, după un model masculin. În acest 
caz, părul este abundent deasupra buzei superioare, pe bărbie, intermamar, perimamelonar, abdominal, 
subombilical şi perineal. 

Factorii incriminaţi în declanşarea virilismului pilos pot fi: efortul fizic deosebit de mare, amfetaminele, 
cafeaua şi cacaua în consum excesiv, ovarul polichistic sau expunerile prelungite la Soare. Se impune 
supraveghere medicală permanentă, fără a face o tragedie din această situaţie. 

e Cauze ale creşterii accelerate a părului la bărbaţi: relaţii sexuale frecvente, fantasme şi emoţiile sexuale, 
ereditatea, consum de alcool, tensiunea nervoasă, căldura, vara şi toamna, aport de hormoni pe cale 
medicamentoasă sau alimentară. 

e Relaţia între virilitate şi pilozitate la bărbaţi. Pilozitatea abundentă poate fi un indiciu al unei senzualităţi 
mai deosebite, dar nu certifică şi o potenţă deosebit de mare. Există numeroşi bărbaţi cu o potenţă peste medie, 
care prezintă o pilozitate normală sau chiar redusă. 

e Hipertricoza denumeşte excesul pilar situat în regiunile în care în mod obişnuit există păr. În general, nu are 
un caracter patologic şi se întîlneşte la circa 20 % dintre femei şi aproximativ 35 % dintre bărbaţi (cu mari 
variaţii între zone geografice). 

În principal, cauza hipertricozei este excesul de hormoni androgeni sau reactivitatea crescută a foliculilor 
piloşi la androgeni. La bărbaţi cauza poate fi şi stresul, activitatea sexuală intensă, preocupările sexuale intense, 
etnicitatea, iar la femei depresiunile, efortul fizic intens sau etnicitatea. 

e Hirsutismul defineşte situaţia în care pilozitatea se dezvoltă în zone în care, în mod normal, nu există păr 
crescut. La bărbaţi el este cvasinormal pînă la un anumit nivel şi doar la femei ia un caracter evident şi alarmant. 
Cauzele hirsutismului poate fi de origine constituţională, rasială sau patologică. 

La bărbaţi, cauzele patologice ale hirsutismului pot fi: conversia periferică excesivă a estrogenilor în 
androgeni, hiperfuncţia testiculară sau corticosuprarenală, tumori suprarenale sau hipofizare, tulburări hepatice 
sau tiroidiene. 

La femei, cauzele hirsutismului pot fi: tumoarea sau hiperfuncţia suprarenalelor, afecţiuni ovariene, 
hipersensibilitatea foliculilor piloşi faţă de factorii hormonali sau nervoși. 

e Raportul între caniţie şi activitatea sexuală. Albirea părului este un proces fiziologic normal, care începe în 
jurul vîrstei de 35 de ani şi devine complet, frecvent, după vîrsta de 65 de ani. Desfăşurarea acestui proces are 
un pronunţat caracter ereditar. 

Caniţia precoce nu se află în relaţie directă cu ritmul activităţii sexuale. Se presupune că precocitatea albirii 
părului ar fi un indiciu de longevitate şi senzualitate intensă. 

Cauzele încărunţirii precoce ar putea fi: o caracteristică ereditară, tulburări ale sistemului nervos, anemia, 
hipo- sau hipertiroidismul, tulburările cardiace, migrenele, stările febrile prelungite, stresul îndelungat, 
activitatea psihică intens: 
e Particularităţile caniţiei la bărbaţi: este mai timpurie, mai alertă şi în mai scurt timp deplină. Procesul se 
face în următoarea ordine: barbă, mustăţi, zona cefalică, trunchi, pubis, sprîncene. Genele nu albesc niciodată, 
iar părul pubian şi axilar nu albeşte în totalitate decît în cazuri excepţionale, patologice. 

e Particularităţile caniţiei la femei: începe cu zona cefalică şi foarte tîrziu continuă cu pubisul. 

e Relaţia între calviţie şi activitatea sexuală. Rărirea părului este un proces fiziologic desfăşurat după un 
program genetic cu trăsături ereditare, dar este frecvent accelerat prin excesul de androgeni, seboree, depresii şi 
boli. Calviţia normală prezintă mari variaţii interindividuale, iar morfologia ei are un caracter accentuat ereditar 
şi etnic. 

Amploarea cheliei sau precocitatea instalării ei nu sînt indicii de virilitate deosebită sau de activitate sexuală 
intensă ori excesivă. 


26. Fecundarea 


Un singur lucru face omul fără nici un sentiment de responsabilitate: acela pe care ar trebui să-l facă terorizat de 
sentimentul responsabilități: copi 
G. Ibrăileanu 


e Fecundarea este procesul fuzionării celor două celule sexuale specializate, spermatozoidul şi ovulul, în 
scopul formării unei noi fiinţe menite să asigure perpetuarea speciei. 

e Procesul fecundării. După ejaculare, spermatozoizii se deplasează în căile genitale ale femeii cu ajutorul 
mişcărilor propulsoare ale cozii, intind să ajungă în trompe. În decurs de 2-4 ore de la ejaculare, spermatozoizii 
străbat colul uterin şi uterul intrînd în trompe unde, timp de cîteva ore sau chiar zile, aşteaptă întîlnirea cu 

ovulul sau îl întîlnesc. Din grupul de 100 pînă la 1 000 de spermatozoizi ce reuşesc să ajungă în trompe, doar 
unul va pătrunde în nucleul ovulului blocînd imediat apoi intrarea altora. După fuzionarea celor două celule şi 
multiplicarea lor de cîteva ori, oul este transportat de mișcările peristaltice ale trompei, în decursul a circa 5 zile, 
pînă în cavitatea uterină. Ajuns aici, între ziua a 3-a şi a 6-a de la fecundare, oul se implantează în mucoasa 
uterină în decurs de 24 de ore (unde este ferm fixat după 13 zile de la fecundare), apoi îşi continuă dezvoltarea 
timp de 9 luni. 
e Orientarea spermatozoizilor spre ovul. Spermatozoizii se orientează spre colul uterin prin chimiotropism 
(pH-ul vaginal este acid şi repulsiv, pe cînd cel din colul uterin este alcalin și atractiv, favorabil supravieţuirii), 
iar deplasarea în uter se face prin mişcări propulsive proprii şi a unor contracţii ondulatorii ale acestuia (în 
timpul şi imediat după orgasm), iar în trompe este ajutat (în perioada de fertilizare optimă) de mişcările 
curenților de lichid şi al cililor vibratili prezenţi aii 
e Sarcina ectopică defineşte starea în care ovulul fecundat sa implantat în afara cavităţii uterine (în 95 % din 
cazuri în trompe, iar restul se implantează la nivelul ovarului, cervixului sau peritoneului). Acest tip de sarcină 
se însoţeşte de sîngerări şi dureri abdominale, iar în final trebuie să fie întreruptă printr-o intervenţie 
chirurgicală. 
e Momentul fecundării nu este perceput în mod conştient, dar întreg organismul femeii este informat imediat 
şi mobilizat la susţinerea sarcinii. După 7-10 zile de la fecundare, unele fenomene psihologice şi fiziologice pot 
fi puse în corelaţie cu actul fecundării împlinite. 
e Simptomele de sarcină: suspendarea menstruației, tulburări neuro-vegetative (greţuri, vărsături matinale, 
secreție salivară mărită, modificări ale gustului şi apetitului, modificări psihoafective, oboseală, somnolență 
etc.), creşterea în greutate şi volum a sînilor, sensibilitate crescută a mameloanelor, hiperpigmentarea areolei şi 
mamelonului, creşterea corpului în greutate, constipaţie, hiperpigmentarea liniei albe de pe abdomen, coloraţie 
violacee a vulvei, înmuierea colului uterin. 
e Factorii favorizanţi ai concepției: purtarea unei sarcini anterioare; // emoția intensă; // poziţia coitală 
adecvată; // absenţa avorturilor; // abstinenţa moderată; // faza ovulatorie din ciclul ovarian; // dispoziţia psihică 
favorabilă; // orgasmul; // dorinţa moderată de sarcină; // perioada dintre lunile iunie şi decembrie; // raportul 
sexual în orele dimineții; // vîrsta femeii între 20 şi 30 de ani, iar a partenerului între 25 şi 35 de ani; // raportul 
sexual repetat la interval de sub 8 ore. 
e Conceperea unui copil trebuie să fie un act conştient, voluntar, intenţionat şi foarte bine pregătit. Motivele 
acestei premeditări se justifică prin necesitatea pregătirii psihologice şi fizice a celor doi genitori, în vederea 
creării unui produs de concepţie de calitate maximă. 

A pregăti un astfel de act este o dovadă de maturitate, umanism, cultură, moralitate, civilizaţie, luciditate şi 
bun simţ. 
e Pregătirea concepţiei unui copil. Pentru ca copilul să nu fie handicapat din momentul conceperii lui, se cer 
îndeplinite următoarele măsuri pregătitoare: asigurarea condiţiilor materiale şi sociale confortabile creşterii 
nestînjenite a copilului; // fecundarea să survină cînd mama are vîrsta între 18 şi 30 de ani, iar tatăl între 25 şi 35 
de ani (aceasta, deoarece cu trecerea anilor gonadele sînt supuse pe lîngă îmbătrînirea fiziologică, şi deprecierii 
ca urmare a noxelor chimice, electromagnetice etc., la care a fost expus); // sănătatea genitorilor să se afle cît 
mai aproape de maximum posibil (deci în absenţa unor boli netratate sau în curs de tratare, a danturii neîngrijite, 
a greutăţii corporale anormale etc.); // atingerea unei condiţii fizice generale cît mai bune; // elaborarea 
spermatozoidului făcîndu-se în 74 de zile, se impune ca în această perioadă, premergătoare concepţiei, bărbatul 
să evite pe deplin orice ar putea să marcheze negativ acest proces. Pentru aceasta va evita: fumatul, alcoolul, 
cafeaua, anumite medicamente (sulfamidele, tetraciclina, cloramfenicolul, somniferele, analgezicele, 
antivomitivele, excitantele), intoxicația cu plumb, ejaculările frecvente, abstinenţa mai mare de 21 de zile, 
efortul fizic sau intelectual epuizant, ascensiunile la mare altitudine, examinările radiologice, expunerea la 
cîmpuri electromagnetice de mare amplitudine, contactul prelungit cu produse chimice potenţial periculoase 
(insecticide, ierbicide, vapori de produse petroliere etc.). La fel, pe durata elaborării ovulului, de circa 60 de 
zile, femeia trebuie să evite, în plus de cele menţionate în cazul bărbatului, administrarea contraceptivelor 
hormonale (ideală este suspendarea loc cu cel puţin 90 de zile înainte), alimentaţia dezechilibrată, certurile şi 

traumele fizice şi psihice. Şi după concepţie, femeia trebuie să continue acest regim de viaţă, cel puţin în 
primele 5 luni de sarcină. 

e Beneficiile concepției premeditate. Cînd concepția este programată, copilul este acceptat deplin, ocrotit, 
investit cu afecţiune încă din momentul concepţiei intenţionale, ceea ce se va răsfrînge asupra dezvoltării lui 
intrauterine şi postnatale. Pregătirea psihofizică a genitorilor are drept consecinţe asupra copilului: evitarea la 
maxim a malformaţiilor şi debilităţii psihofizice; // o dezvoltare accelerată; // sistem imunitar puternic (deci 
îmbolnăviri rare); // comportament normal; // absenţa unor îmbolnăviri „inexplicable”, pentru o lungă perioadă 


de viaţă; // pubertate neproblematică; // reacție optimă la solicitările adaptative biopsihosociale. 
Toate dispoziţiile afective şi trăirile mamei sînt resimţite de făt, acestea marcîndu-l pozitiv sau negativ, după 


pentru trăirile mamei. 

Cu doar trei luni de „privaţiuni” se poate beneficia de confort parental pentru mulţi ani. 

e Sexul copilului este determinat de spermatozoid, deoarece ovulul conţine doar cromozomi X (pentru fete) pe 
cînd spermatozoidul poate avea cromozom X sau Y. Dacă fecundarea se face cu un spermatozoid purtător de 
cromozom X, copilul va avea doi cromozomi identici (XX — unul de la mamă şi unul de la tată) şi va fi de sex 
feminin, iar dacă spermatozoidul va avea cromozomul sexual Y rezultă un copil de sex masculin cu un 
cromozom X (de la mamă) şi unul Y (de la tată). 

e Polispermia şi calitatea produsului de concepţie. La om, concursul la fecundare între spermatozoizii mai 
multor genitori nu asigură un produs de concepţie superior şi nici şanse sporite de fecundare. În caz de 
polispermie la om, şansele de fecundare scad sau se pierde (neobligatoriu !) sarcina aflată în primele trei 
săptămîni de evoluţie. Aşa se explică relativa sterilitate a prostituatelor cu numeroși clienţi. 

e Conceperea copiilor gemeni. În mod obişnuit, în cursul fiecărui ciclu ovarian se elimină un singur ovul, 
care, fecundat, va determina conceperea unui singur copil. Uneori pot fi eliminate simultan două sau mai multe 
ovule, care, dacă vor fi fecundate, vor determina conceperea unui număr de copii egal cu numărul de ovule 
fecundate. Copiii rezultați vor fi de acelaşi sex sau de sexe diferite, în funcție de spermatozoizii care le-au 
fecundat. Asemănările dintre aceşti gemeni sînt minime, chiar insesizabile. Uneori, imediat după fecundare, oul 
se divide în două şi foarte rar în mai multe părţi distincte şi separate, fiecare ducînd la dezvoltarea unui copil. 
Deoarece aceşti gemeni descind din acelaşi ovul şi spermatozoid, vor fi numai de același sex şi se vor deosebi 
între ei foarte puţin. Se pare că această rară situaţie este determinată de către bărbat, deoarece spermatozoidul 
este purtătorul impulsului de separare a zigotului, ceea ce explică şi de ce aceşti bărbaţi vor avea gemeni 
univitelini cu majoritatea femeilor cu care vor concepe copii. 

e Factorii presupuşi a influenţa fecundarea ovulului cu un spermatozoid avînd cromozomul de sex X sau Y: 

Pentru conceperea unui copil de sex feminin: pH-ul vaginal acid; // absenţa orgasmului la femeie; // raport 
sexual violent sau de mare încărcătură emoţională; // existenţa unei naşteri în ultimii 5 ani; // genitori de vîrstă 
egală; // vîrsta tînără a genitorilor; // asocierea între un bărbat tînăr şi o femeie vîrstnică; // grupa sanguină 
diferită a părinţilor; // alimentaţia deficitară a genitorilor; // alimentaţia mamei bogată în lipide, ouă, lapte, came 
de miel şi dulciuri; // presiunea atmosferică scăzută; // lunile de vară; // expunerea femeii la lumină intensă, un 
timp îndelungat; prezenţa Lunii pe bolta cerului şi situarea ei în faza de creştere; // consum de apă cu un 
conţinut crescut de calciu; // consumul de antidiuretice, vomitive, excitante, expectorante; // aport masiv de 
vitamina A. 

Pentru conceperea unui copil de sex masculin: vîrsta mamei între 18 şi 40 de ani, iar a tatălui între 22 şi 44 
de ani; // consumul mare de alcool; // alimentaţia bogată în ceai, cafea, şuncă, peşte, sare, ciuperci, spanac, 
banane, curmale, castane; // penis lung şi ejaculare puternică; // orgasmul femeii; // pH-ul vaginal alcalin; // 
raportul fecundant în chiar orele ovulaţiei; // Luna în faza de descreştere şi absentă de pe bolta cerului; // bărbat 
cu virilitate accentuată; // lunile de toamnă sau iarnă; // femeia bine hrănită şi odihnită; // relaţii sexuale 
frecvente; // rujeola sau hepatita recentă a bărbatului; // bărbatul mai în vârstă decît femeia cu mai mult de 7 
ani; // presiunea atmosferică crescută; // geomagnetism intens; // consum de alimente şi apă bogate în fier, 
potasiu şi compuşii lor; // consumul de antialergice, antiasmatice, antidepresive, antihistaminice, 
antihemoragice, antipiretice, antispastice, diuretice; // aport masiv de vitamina B, C, D3; // consum de apă dură. 

e Stabilirea paternităţii copilului. Oficiul de medicină legală poate confirma sau infirma paternitatea prin 
examinări genetice, dermatoglifice, antropologice, biochimice şi sanguine. 

Nu există limitare în timp pentru expertizarea medio-legală de stabilire a paternităţii. 
e Sterilitatea genitală defineşte incapacitatea bărbatului sau a femeii de a produce gameţi apți pentru 
fecundare şi de a asigura fecundarea în cazul femeii. 
e Infertilitatea exprimă incapacitatea femeii mature de a naşte copii viabili. 
e Infertilitatea de cuplu defineşte situaţia în care fiecare membru al cuplului este fertil luat separat, dar în 
cuplu nu mai este. 

Un cuplu este infertil — temporar sau definitiv, după caz — dacă nu survine nici o sarcină în urma unor 

contacte sexuale regulate, fără utilizarea unor contraceptive, pe durata unui an. 

Responsabilitatea în infertilitatea de cuplu revine femeii în circa 60 % din cazuri, bărbatului în aproximativ 
25 % din cazuri, iar în circa 15 % din cazuri ambilor membri ai cuplului. 
e Cauze posibile ale sterilităţii bărbatului: subnutriţia, obezitatea, hidrocelul masiv, tulburările neuroendocrine, 
infecțiile sau tumorile aparatului genital, expunerea la temperatură ridicată timp îndelungat, excesele sexuale, 
iradierea, insuficienţa tiroidiană, insuficiența hepatică, uremia, abuzul de alcool şi tutun, unele medicamente, 
bolile venerice tratate superficial. 
e Cauze posibile ale sterilităţii femeii: avorturile, tulburările de ovulaţie, afecțiunile trompelor, afecţiuni 
uterine de poziţie sau fiziologie, hiperaciditatea vaginului, frigiditatea, intoxicaţiile cronice, carenţele 
alimentare, obezitatea, traumatismele psihice, stresul, frustrarea afectivă, gelozia, raporturile sexuale cu mai 
mulţi parteneri într-un interval scurt de timp, masturbarea intensă, bolile venerice tratate superficial sau cu mare 
întârziere. 
e Starea de sarcină poate fi stabilită cu certitudine de medicul ginecolog, iar cu o probabilitate de peste 80 la 
sută şi de femeia în cauză, utilizînd, spre exemplu, testul Pregocolor (într-o eprubetă cu acest preparat se 
introduc 3-4 picături de urină; dacă lichidul se colorează în gri, înseamnă că testul este pozitiv). 
e Nu se verifică la om: 
- efectul BRUCE: dacă unei femele, aflată în primele zile de gestație, îi este alăturat un mascul ce prezintă un 
miros diferit de cel al masculului care a fecundat-o, se declanşează un avort spontan; 
- efectul LEE-BOOT: dacă într-o colectivitate cu cel puţin patru femele nu există şi un mascul, estrul acestora 
se suprimă, dar pot apărea stări de pseudosarcină. 
- efectul ROPARTZ: dacă un individ este izolat, dar expus la mirosului unui alt individ, se produce o 
hipertrofie a suprarenalelor şi o creştere a secreției de hormoni corticosuprarenali cu scăderea capacităţii de 
reproducere. 
- efectul WHITTEN: femela expusă mirosului emanat de mascul, i se accelerează ciclul ovulator. 
- efectul APIS: o femelă fecundată şi aflată în postură de lider, poate induce sistarea ciclurilor ovulatorii la 
femelele din preajmă. 


27. Contracepţia 


Lumea trăieşte prin femei. 
J. Michelet 


e Tehnicile contraceptive sînt metode temporare sau definitive menite să împiedice apariţia unei sarcini 
e Contracepţia se poate realiza prin utilizarea: prezervativului masculin, prezervativului feminin, abstinenţei 
periodice, substanţelor spermicide, dispozitivului intrauterin, obturatorului pentru femei, pilulelor anovulatoare, 
sterilizării chirurgicale, coitului întrerupt, duşșului vaginal, testului de mucus cervical, buretelui contraceptiv, 
dispozitivului intracervical, inelului contraceptiv, vaccinului contraceptiv, coitului rezervat. 

e Metoda contraceptivă cu prezervativ la bărbat constă în aplicarea pe penisul erect a unui cilindru din 
cauciuc, obturat la unul din capete, cu menirea împiedicării ejaculatului să se disperseze în vagin. 

Prezervativul se aplică prin derulare pe penisul erect, înainte de intromisiune sau înainte de ejaculare. Aplicat 
de la începutul actului sexual nu alunecă, nu presupune întreruperea contactului sexual, este mai puţin jenant, se 
evită contaminarea venerică, oferă maximum de siguranță contraceptivă. În cazul aplicării doar preejaculator se 
pierd toate aceste avantaje. 

Aplicarea prezervativului se face cît mai discret şi cu multă delicateţe pentru a nu-l deteriora, cel mai mic 
orificiu anulîndu-i eficacitatea. După ejaculare se strînge cu mîna baza prezervativului pentru evitarea alunecării 
lui şi refulării spermei pe vulvă, ceea ce ar compromite siguranța contraceptivă. 

În scopul lubrifierii exterioare a prezervativului, dacă este necesar, nu se aplică salivă (poate conţine viruși) 
şi nici uleiuri (reduc rezistenţa la rupere a cauciucului), ci numai substanţe anume destinate acestui scop. 

e Inconvenientele utilizării prezervativului masculin. Utilizat de la începutul actului sexual, prezervativul 
poate determina la femeie senzaţia dezagreabilă de corp străin, stînjenitor, iar prin privarea de perceperea 
ejaculatului, dificultate în declanşarea orgasmului sau diminuarea intensității lui. Atunci cînd prezervativul este 
aplicat doar cu puţin timp înainte de ejaculare, poate avea următoarele inconveniente: jenă şi dificultate în 
aplicare; // stresare prin temerea de a nu fi utilizat la timp oportun; // riscul lezării lui; // alunecarea de pe 
penis; // diminuarea intensității orgasmului la bărbat; // riscul scăpării insesizabile de spermă înainte de 
aplicarea lui, ceea ce-i anulează eficacitatea contraceptivă. 

e Beneficiile utilizării prezervativului masculin. Aplicat de la începutul actului sexual, prezervativul oferă: 
siguranță contraceptivă mare; // pentru unele femei, un plus de excitare; // posibilitatea prelungirii actului 
sexual, datorită diminuării sensibil glandului penisului; // profilaxia bolilor venerice; // protecţie împotriva 
cancerului de col uterin; // reducerea mirosului posteoital la femeie. 

e Siguranța contraceptivă oferită de prezervativul masculin este foarte mare în cazul aplicării lui de la 
începutul actului sexual şi mediocră cînd este aplicat preejaculator. 

e Metoda contraceptivă cu prezervativ la femeie, constă în aplicarea în interiorul vaginului a unui cilindru de 
cauciuc (cu lungimea de circa 170 mm şi diametrul de circa 80 mm), obturat la unul din capete, iar la celălalt 
prezentînd un inel relativ mare şi semirigid. Bărbatul îşi introduce penisul erect în acest prezervativ (în care 
există o substanţă lubrefiantă) şi execută mişcările copulatorii în acesta (deci, prezervativul nu se află în frecare 
cu mucoasa vaginului). 

Acest tip de prezervativ are avantajele şi dezavantajele prezervativului masculin, iar în plus prezintă o 
rezistență mecanică relativ superioară şi se pare a fi şi mai uşor suportabil de către femeie (chiar dacă excitarea 
ei poate fi sensibil diminuată). 

e Metoda contraceptivă a abstinenţei periodice constă în sistarea contactelor sexuale cu trei zile înainte de 
ovulaţie, în timpul ei şi două zile după ea. Perioada cu cele mai reduse şanse de fecundare sînt în săptămîna de 
dinainte şi de după menstruaţie. 

Inconvenientele contracepţiei prin abstinenţă periodică: perioada lungă de abstinenţă; // se poate aplica 
numai la femeile cu ciclul menstrual regulat; // se pretează numai la femeile cu relaţii sexuale regulate, la care 
coitul nu mai produce o emoție deosebită, ce ar putea declanșa o ovulaţie rebelă; // data ovulaţiei poate fi cu 
uşurinţă modificată de numeroşi factori (efort fizic, emoţii, stări febrile etc.), deci expunînd la eşec. 

Siguranţa contraceptivă oferită de această metodă contraceptivă este redusă, nesatisfăcătoare. 

e Metoda contraceptivă a fermometrizării constă în măsurarea temperaturii (la nivel rectal) în fiecare 
dimineaţă, iar cînd se prezintă crescută se suspendă contactele sexuale. Aceasta, avînd în vedere că în faza 
ovulatorie are loc o creştere a temperaturii corpului cu 0,5-1,5 °C. 

Siguranţa contraceptivă a metodei este foarte scăzută, avînd în plus şi multiple inconveniente practice. 

e Metoda contraceptivă cu substanțe spermicide. Anumite substanţe chimice, introduse în vagin înainte de 
actul sexual, prin viscozitatea şi aciditatea lor provoacă imobilizarea spermatozoizilor, împiedicîndu-le 
ascensiunea spre colul uterin. 

Spermicidele se prezintă sub formă de geluri, tablete, creme sau ovule, care se introduc în vagin înainte de 
actul sexual cu 5-15 minute. După coit, într-un interval de pînă la 4 ore, substanţa se îndepărtează prin duş 

vaginal cu apă caldă. Substanţa spermicidă aplicată este eficientă, în general, pentru cel mult două acte sexuale 
desfăşurate pe parcursul a maxim patru ore. 

Inconveniente: modifică excesiv mediul vaginal, irită uneori mucoasa vaginului şi a colului uterin, provoacă 
bărbatului o senzaţie dezagreabilă, poate provoca fenomene sonore jenante. 

Într-o folosinţă curentă, eficacitatea este redusă, dar utilizată ocazional oferă o protecţie acceptabilă. 

e Metoda contraceptivă cu dispozitiv intrauterin constă în introducerea în cavitatea uterină a unui dispozitiv 
metalic inoxidabil, numit sterilet, care induce o sterilitate temporară prin împiedicarea implantării sau 
dezvoltării oului. Dispozitivul are o formă, mărime şi compoziţie diferite de la o marcă la alta. 

După implantare dispozitivul poate fi menţinut timp de doi ani, apoi, după o pauză de cîteva luni, se 
înlocuieşte cu un alt dispozitiv, diferit de cel anterior. 

Pot beneficia de această metodă contraceptivă numai femeile sănătoase ginecologic. Dispozitivul este total 
contraindicat în următoarele situaţii: absenţa unei naşteri, reumatism, afecţiuni sanguine, boli ale căilor urinare, 
afecţiuni ale colului uterin, tulburări de ciclu menstrual, cardiopatii, anemie, vîrsta sub 20 de ani şi peste 45 de 
ani. 

Inconvenientele acestei metode contraceptive: dispozitivul poate fi expulzat spontan, mai ales în timpul 
menstruației; // firul de extracţie lăsat în vagin provoacă jenă sau iritare mecanică în timpul actului sexual; // 
poate genera crampe uterine, sîngerări şi infecţii pelviene; // are o toleranţă redusă; // poate afecta funcţia de 
reproducere, după îndepărtarea dispozitivului, pe o durată de 1-2 ani; // permite fixarea sarcinii extrauterine. 

Femeile purtătoare de sterilet trebuie: să controleze frecvent existenţa steriletului prin prezenţa firului 
acestuia în vagin; // să se supună la control ginecologic din şase în şase luni; // să se prezinte imediat la medic în 
cazul unor inflamații locale, suspendarea menstruației, sîngerări intramenstruale, dureri persistente sau bruşte. 

Siguranţa contraceptivă a acestei metode este bună, dar reuşita depinde mult de calitatea dispozitivului şi 
reactivitatea organismului persoanei. 

e Obturatorul contraceptiv pentru femei este un dispozitiv care acoperă colul uterin, împiedicînd pătrunderea 
spermatozoizilor în col. Cele mai utilizate dispozitive de acest tip sînt diafragmele şi capişoanele. 

© Diafragmul are o formă hemisferică, un diametru între 50 şi 100 mm şi este confecţionat dintr-un cauciuc 
subţire şi foarte rezistent. Medicul ginecolog este cel care stabileşte mărimea necesară şi tot el instruieşte femeia 
cum să şi-l aplice singură peste colul uterin. Aplicarea diafragmei se face cu minim două ore înainte de 
contactul sexual şi poate fi menţinut apoi între 8 ore şi 5 zile. În mod obligatoriu, diafragma se aplică numai 
după ce s-a acoperit cu o substanţă spermicidă şi s-au luat măsurile de igienă specifice. 

Această metodă oferă o siguranţă contraceptivă bună, poate fi aplicată numai la nevoie, este puţin jenantă, iar 
uneori poate determina o excitare mai intensă a femeii, prin stimulare mecanică a colului uterin. 

Optarea pentru utilizarea acestui dispozitiv contraceptiv este de competenţa medicului ginecolog, pentru 
fiecare femeie. De diafragm pot beneficia femeile cu viaţă sexuală regulată şi cele cu o poziţionare particulară a 
uterului. 

Eficacitatea contraceptivă a acestei metode este bună, dacă dispozitivul este utilizat corect. 

e Capişonul contraceptiv este asemănător diafragmei, de care se deosebeşte doar prin mărime şi mod de fixare. 
Dacă diafragma se sprijină lateral pe pereţii vaginului în scopul obturării canalului cervical, capişonul se aplică 
pe colul uterin ca o ventuză. 

Avantajele şi dezavantajele capişonului contraceptiv: poate fi aplicat cu mult înainte de contactul sexual; // 
poate fi păstrat după coit mai multe ore; // poate fi folosit numai la nevoie; // se poate utiliza şi în timpul 
menstruației, pentru raporturi sexuale igienice; // scade riscul de cancer al colului uterin; // manevrele de 
aplicare şi extragere sînt relativ laborioase; // sensibilitatea erogenă din zona colului uterin este diminuată; // 
poate fi stînjenitor în timpul actului sexual, pentru bărbat. 

Eficacitatea contraceptivă a capişonului este mulțumitoare, sub rezerva folosirii lui corecte. 
© Buretele contraceptiv este o rondea din burete special, foarte moale, legat cu un fir de mătase şi îmbibat cu 
spermicid. El se introduce în vagin cu ajutorul unei seringi speciale, înainte de coit cu cel mult o oră, iar după 
contact trebuie păstrat încă 6-8 ore, dar nu mai mult de 48 de ore. După utilizare, buretele se spală şi se 
păstrează septic pînă la o nouă utilizare. 


86 


Beneficiile buretelui contraceptiv: poate fi utilizat pînă la 48 de ore, fără a necesita alte manevre; poate fi un 
factor mecanic excitant asupra colului uterin şi a glandului penisului (uneori, excesiv de mult). 


vaginului, pretinde o manipulare relativ meticuloasă. 

Eficacitatea buretelui contraceptiv este satisfăcătoare, dacă este utilizat corect şi doar pentru contacte sexuale 
mult distanțate în timp. 
e Dispozitivul contraceptiv intracervical blochează mecanic, chimic şi hormonal, fecundarea. Acest dispozitiv, 
mai mult sau mai puţin sofisticat, are o utilizare specială, fiind însoţit de multiple inconveniente. 
e Inelul contraceptiv se fixează în jurul colului uterin, iar din masa lui se elimină continuu substanțe 
contraceptive, pentru o durată de una pînă la trei luni. Dispozitivul are o răspîndire redusă, deoarece nu poate fi 
utilizat decît de femei cu aparatul genital sănătos şi este adesea jenant pentru ambii parteneri în timpul actului 
sexual. 

Eficacitatea inelului contraceptiv este ridicată. 
e Metoda contraceptivă hormonală. Potrivit acestei metode, în scop contraceptiv, se administrează oral, 
vaginal sau intradermic, preparate hormonale care suspendă ovulaţia dar nu şi menstruaţia. 

Efectele negative posibile ale contracepţiei hormonale: creştere în greutate, greţuri, hipomenoree, cefalee, 
tulburări ale libidoului, congestia dureroasă a sînilor, senzaţia de uscăciune vaginală, risc crescut de infarct 
miocardic sau cerebral (mai ales la femeile care fumează), risc de sarcină gemelară după sistarea administrării, 
irascibilitate, frigiditate, fragilizarea firului de păr, seboree, risc de cancer genital (la femeile care fumează, 
consumă alcool sau au o predispoziţie ereditară), senzaţie de tensiune în gambe, agravarea unor insuficiențe 
venoase în membrele inferioare, cardiopatie ischemică, accentuarea hipertensiunii arteriale, tulbură 
oftalmologice (exemplu: uscăciunea ochilor, ceea ce creează dificultăţi persoanelor ce utilizează lentile de 
contact). 

Amploarea şi acuitatea reacției negative la contraceptivele hormonale se află în strînsă corelaţie cu 
particularităţile de reacţie specifice fiecărei femei, de marca contraceptivului utilizat, de obiceiul fumatului şi al 
consumului de alcool, de echilibrul hormonal, vîrstă, număr de sarcini purtate. 

De această metodă contraceptivă nu pot beneficia femeile cu boli hepatice, cu afecţiuni vasculare, cele 

hiperponderale, cele cu istoric de diabet în familie, cele în vîrstă de peste 40 de ani (fumătoare sau 
nefumătoare), cele în vîrstă de peste 30 de ani şi mari fumătoare. 
e Femeia care foloseşte contraceptive hormonale este obligată să respecte următoarele reguli: administrarea 
pilulei se face conform specificului produsului (cel mai adesea, zilnic şi mai puţin în perioada menstruației); // 
din 6 în 6 luni trebuie să se supună unui control ginecologic pentru depistarea unui eventual cancer de col 
uterin, aflat în faza incipientă; // să întrerupă această metodă contraceptivă cu cel puţin trei luni înainte de o 
sarcină planificată; // orice tulburare ginecologică sau de sănătate în general va fi, neîntîrziat, comunicată 
medicului; // se suspendă fumatul sau se reduce drastic, ca şi consumul de alcool; // dacă se vomită în mai puţin 
de trei ore după administrarea pilulei, se va lua alta; // în caz de diaree în decurs de 7 ore de la administrarea 
pilulei, este mai bine să se suspende administrarea în continuare a pilulelor şi să se adopte alte metode 
contraceptive, pînă la menstruaţie. 

Dacă se constată absenţa administrării pilulei contraceptive, cu administrare zilnică, la un interval de 
întîrziere între 3 şi 5 ore, se continuă normal administrarea pilulelor, dar în următoarele 48 de ore se suspendă 
contactele sexuale sau se foloseşte şi o altă metodă contraceptivă. Dacă intervalul de timp al întârzierii este mai 
mare de 12 ore, se continuă administrarea normală a celorlalte pilule din pachet, dar se vor lua măsuri 
contraceptive suplimentare pentru următoarele 7 zile. Dacă întârzierea administrării este de peste 24 de ore, 
eficacitatea contraceptivă hormonală în curs este compromisă, situaţie în care se întrerupe administrarea în 
continuare a tabletelor şi se adoptă o altă metodă contraceptivă pînă la declanşarea menstruației. 

Efectul contraceptiv poate fi diminuat pînă la anulare de administrarea simultană cu unelemedicamente cum 
ar fi antibioticele (tetraciclina, ampicilina ş.a.), anticonvulsivantele, barbituricele, purgativele, vomitivele. 
e Contraceptive hormonale cu administrare la intervale mai mari de o zi. Aceste contraceptive se 
administrează prin implant subdermic sau prin injectare. În funcţie de marcă, se asigură astfel o contracepţie pe 
o perioadă între o lună şi 5 ani. 

Avantajele şi dezavantajele acestor produse sînt aproape similare cu ale pilulei cu administrare zilnică, mai 
puţin riscul omiterii administrării. 
e Afectarea produsului de concepţie, în cazul administrării neregulate a contraceptivelor hormonale este 
posibilă, dar nu şi obligatorie. 
e Contraceptivele hormonale şi alăptarea. Secreţia lactată este diminuată de pilule contraceptive hormonale şi 
nu este exclusă afectarea sugarului prin intermediul laptelui. Deci, cu excepţia indicaţiilor medicului ginecolog, 
nu se administrează aceste preparate hormonale în perioada alăptării. 
e Criteriile de alegere a mărcii contraceptivului hormonal. Alegerea uneia sau a altei mărci trebuie făcută de 
către medicul ginecolog, acesta luînd în calcul vîrsta femeii, starea de sănătate ginecologică şi generală, 
numărul de sarcini purtate la termen etc. 
e Eficacitatea contracepției hormonale este foarte ridicată, cu condiţia respectării riguroase a modului corect 
de administrare. 
e Pilula contraceptivă de urgenţă este destinată doar situaţiei cînd a avut loc un contact sexual fără protecţie 
contraceptivă sau aceasta a fost ratată. În acest caz se administrează un număr de pilule la intervale anume, în 
funcţie de marca produsului, dar nu mai tîrziu de 72 de ore de la raportul sexual. Preîntîmpinarea sarcinii este 
sigură, dar cu preţul unor tulburări generale majore, fapt care limitează folosirea acestor pilule la situaţii de 
excepţie (cum ar fi, spre exemplu, violul). 
e Metoda contraceptivă chirurgicală: a) La femei constă în ligaturarea (sau şi secţionarea) trompelor uterine, 
împiedicînd astfel întîlnirea dintre ovul şi spermatozoid. Dacă se doreşte refertilizarea ca este posibilă, dar nu 
sigură. b) La bărbaţi constă în secţionarea chirurgicală a canalelor deferente spermatice (traiectul 
spermatozoizilor), la nivelul scrotului. Dacă se doreşte restabilirea fertilităţii ea este dificilă, dar posibilă. În 
acest caz se impune ca durata suspendării funcţiei să fie mai mică de zece ani. Prin vasectomie nu se afectează 
libidoul, orgasmul, ejacularea sau erecţia. 

Eficacitatea contraceptivă a acestei metode este deplină. 
e Metoda contraceptivă a actului sexual rezervat constă în suspendarea deplină a ejaculării. 

Minusurile acestei metode contraceptive: privează de orgasm bărbatul, (adesea şi femeia), provoacă dureri 
testiculare, prezintă riscul de a nu putea fi stăpînită de fiecare dată şi este dificil de aplicat. 

Eficacitatea contraceptivă a acestei metode este neînsemnată. 

Opinia că prin această metodă se obţine o mărire a longevităţii vieţii sexuale şi generale este nedovedită, cel 
puţin în cazul modului de viaţă contemporan. 
e Metoda contraceptivă a evitării ejaculării în vagin. La bărbat, posibilele consecinţe negative sînt 
următoarele: nervozitate, anxietate, impotenţă, scăderea libidoului, diminuarea orgasmului, ejaculare precoce, 
insatisfacţie sexuală. La femeie, consecinţele pot fi: diminuarea libidoului şi orgasmului, dureri pelvienc, 
dispareunie, leucoree, congestie pelviană, stres la gîndul posibilităţii de eşec, jenă igienică 

Cu condiţia utilizării ocazionale, această metodă contraceptivă este lipsită de riscurile mai sus menţionate. 

Eficacitatea contraceptivă a acestei metode este redusă, deoarece: dominanta euforică apărută la un moment 
dat în psihicul bărbatului poate conduce cu uşurinţă la omiterea întreruperii actului şi retragerea preejaculatorie 
a penisului; // puţini bărbaţi îşi pot controla ejacularea pe deplin, în mod repetat; // în caz de intensă excitare sau 
raport sexual mult prelungit se poate produce o imperceptibil de mică scurgere de spermă, suficientă însă 
pentru a compromite acţiunea contraceptivă; // dacă retragerea din vagin nu este promptă, o parte a spermei va 
fi depusă în vulvă de unde, relativ uşor, spermatozoizii pot pătrunde în vagin. 
e Metoda contraceptivă a dușului vaginal constă în executarea unei irigaţii a vaginului, imediat după coit. Se 
utilizează în acest scop fie o pară de cauciuc, fie un irigator, iar în apa utilizată (1-1,5 litri ) se adaugă oţet 
alimentar, sare de lămîie sau suc de lămîie. 

Inconvenientele acestei metode contraceptive, cu eficacitate submediocră, sînt perturbarea postludiului şi 
iritarea vaginului. 
e Metoda contraceptivă a mucusului cervical (sau metoda Billings ), constă în supravegherea filanţei 
mucusului din colul uterin. În perioada critică a ovulaţiei, secreția colului uterin este mai amplă, fluidă, opacă şi 
viscoasă. 

Inconvenientele metodei: este jenantă, neigienică, subiectivă şi prezintă o eficacitate nesatisfăcătoare. 

e Vaccinul contraceptiv permite suprimarea oricărei sarcini pînă în ziua a opta a existenţei sale. Durata 
eficacităţii vaccinului este de mai multe luni. 
e Consecințele utilizării contraceptivelor, asupra comportamentului sexual al femeii. La unele femei 
siguranța contraceptivă determină o amplă dezinhibare sexuală, iar la altele, chiar dacă conştient acceptă 
necesitatea demersului contraceptiv, inconştient, datorită instinctului matern, îl resping, ceea ce le poate 
determina modificări de comportament sexual (inhibiţie, frigiditate, orgasm diminuat, libidou anemic). 

Pe un număr mic de femei, instinctul matern şi plăcerea pentru exercitarea actului sexual în condiţiile 
emoţiei riscului de sarcină (şi implicit de culpabilitate), le îndeamnă la respingerea sau „omiterea” metodelor 
contraceptive, cu o nepăsare uimitoare faţă de riscul unei sarcini, de altfel, nedorite. 


28. Avortul 


Crima nu iartă niciodată pe criminal. 
V. Hugo 


e Avortul denumeşte întreruperea cursului sarcinii spontan, înainte de a 6-a lună, sau provocat, indiferent de 
vîrsta sarcinii. 

e Avortul provocat este un act criminal. Din clipa unirii ovulului cu spermatozoidul, există o nouă fiinţă; deci, 
avortul provocat este o crimă (Chiar dacă nimeni nu vrea să trăiască fără a fi iubit, cel puţin de mamă !). În caz 
de avort, femeia, şi nu numai ea, va trebui să trăiască cu responsabilitatea deciziei, pentru tot restul vieţii 
e Avortul provocat este justificat, cînd : sarcina este urmarea unui incest, viața mamei este în pericol, vîrsta 
mamei este înaintată sau prezintă tulburări neuropsihice, sarcina este urmarea unui viol (autorul fiind un bolnav 
psihic sau cu tulburări genetice). 

e Avortul executat de medicul ginecolog constă în: manevre mecanice, adică chiuretaj (după dilatarea 
progresivă a colului uterin, cu un instrument numit chiuretă se răzuie pereţii uterului de oul fixat pe el; cînd 
sarcina este avansată se extrage fătul cu un cleşte numit forceps, apoi se răzuie peretele uterin cu chiureta) sau 
prin aplicarea unui instrument medical care prin vacuum, desprinde oul de pe mucoasa uterină; administrarea 
unor substanţe chimice care induc un avort fiziologic. 

e Urmările posibile ale avortului executat de medicul ginecolog. Fără urmări cu exprimare imediată şi tardivă, 
asupra fizicului şi psihicului femeii, practic, nici un avort nu rămîne. Consecințele negative ale avortului 
medical pot fi: avort spontan la sarcinile următoare; // sarcini extrauterine; // naşteri premature; // tulburări de 
ciclu menstrual; // tulburări sexuale, hormonale, psihice. 

e Consecințele avortului provocat empiric. Urmările posibile ale avortului provocat de persoane necalificate 
pot fi, în plus de cele ale avortului medical, următoarele: stare de şoc şi chiar moarte prin inhibiţie; // hemoragie 
letală prin abundență sau persistenţă (tamponamentul compresiv în scop hemostatic este iluzoriu !); // infecţii 
grave, galopante (autoadministrarea de antibiotice este agravantă, deoarece se estompează componenta 
infecțioasă, dar se lasă să evolueze componenta toxică, astfel că sub starea aparentă de bine, după cîteva zile 
apare cu brutalitate insuficienţa hepato-renală care poate fi mortală); // leziuni uterine sau de col, care pot 
degenera în boli grave; // deces prin embolie gazoasă (prin introducerea de aer, în cantitate cît de mică, în cursul 
manevrelor abortive, acesta este resorbit rapid prin venele uteroplacentare şi ajunge în circulaţia sanguină 
generală, determinînd decesul în cîteva minute sau atunci cînd femeia se ridică în picioare); // perforarea 
uterului urmată de infecţii sau hemoragie mare (uterul nu este sensibil la înțepături, ci numai la distensie 
extemporanee !). 

e Dacă în urma unui avort clandestin apar complicaţii, se impune: solicitarea ajutorului medical al Salvării 
(unui spital ginecologic, dacă este posibil); // evitarea oricărei tergiversării (riscul pierderii vieţii este foarte 
mare !); // mărturisiri complete, imediate (medicul nu poate şi, mai ales, nu mai are timp să ghicească ce s-a 
făcut în scop abortiv); // pînă la sosirea medicului, aplicarea unei pungi cu gheaţă pe abdomen. 

29. Maturitatea sexuală 


Maturitatea îşi are defectele ei, precum adolescența are altele şi mai rele. 
M. E. Montaigne 


e Maturitatea sexuală se exprimă prin: responsabilitate asumată; // capacitate de a simţi pentru partener, de a 
nu fi indiferent la satisfacția sau insatisfacţia acestuia; // cooperare; // altruism; // înţelegerea comportamentului 
sexual al partenerului; // capacitate de adaptare la exigenţele partenerului; // exprimarea convingerilor, 
sentimentelor şi dorințelor sexuale cu respect pentru convingerile şi dorinţele sexuale ale partenerului; // 
prudenţă (sentimentul securităţii sexuale nefiind perceput ca definitiv sau absolut); // trăirea stărilor emoţionale 
în aşa fel încît să nu se transforme în acte impulsive sau să interfereze cu bunătatea partenerului; // capacitatea 
de a suspenda temporar plăcerea personală, pentru binele partenerului; // gîndire realistă capabilă să formuleze 
planuri, soluţii şi le testeze; // simetrie între dezvoltarea emoţională şi cea fizică; // cumpătare sexuală; // 
preocupare permanentă de mai bine în sexualitate; // capacitate de cucerire a unui partener sexual; // capacitate 
de satisfacere sexuală a partenerului; // justă valorizare a sexualităţii; // corectă autoapreciere a capacităţii 
sexuale; // fermitate în convingerile morale; // dezvoltarea aparatului genital la parametri maximi; // simţ 
empatic dezvoltat; // experienţă sexuală şi capacitate de utilizare a ei în mod benefic. 
e Maturitatea sexuală este determinată de: optima dezvoltare şi funcţionare a aparatului genital şi a glandelor 
endocrine; // vîrstă; // experienţă de viaţă şi de relaţie sexuală; // gradul de inteligenţă (are un rol esenţial în 
perceperea corectă a situaţiilor şi în corectarea/adaptarea permanentă a comportamentului); // mediul familial şi 
social adecvat; // educaţie corectă. 
e Vîrsta atingerii maturității sexuale se situează între 23 şi 30 de ani, dar nu în mod sigur şi fără excepţii. Sub 
aspectul dezvoltării şi funcţionalităţii aparatului genital, maturitatea se atinge la bărbaţi după vîrsta de 21 de ani, 
cînd există o maximă capacitate erectilă şi spermatică, iar la femei după vîrsta de 19 ani, cînd ovarele secretă 
regulat ovule fecundabile, iar dezvoltarea organismului permite purtarea unei sarcini în condiţii optime. 

Sub aspect psihologic, maturitatea sexuală se atinge la vîrste mult diferite între indivizi de același sex şi de 
sexe opuse. 
e Maturitatea sexuală a bărbatului presupune: autocontrolul; // capacitate de conjugare a actului sexual cu 
sentimentul de iubire; // stăpînirea funcţiei sexuale la parametri care permit satisfacerea repetată a partenerei; // 
capacitate de efort sexual; // experienţă sexuală optimă; // capacitate de adaptare la pretenţiile partenerei; // spirit 
critic şi autocritic cu iniţiativă; // încredere în forţele proprii; // fermitate în convingeri şi acţiuni; // capacitatea 
de a oferi soluţii optime pentru depăşirea dificultăţilor; // răspuns prompt şi eficace la solicitarea sexuală; // 
altruism; // îndrăzneală şi forţă decizională; // deschidere spre nou şi capacitate de a oferi partenerei aceasta; // 
justă importanţă acordată sexualităţii şi femeii. 
e Maturitatea sexuală a femeii presupune: relaţii sexuale conştient asumate; // capacitate de incitare/excitare 
sexuală eficientă a partenerului; // abilitate în reținerea partenerului sexual; // capacitate de răspuns optim la noi 
experienţe şi solicitări; // abilitate în stăpînirea diverselor impulsuri; // toleranţă; // adaptabilitate; // fermitate în 
păstrarea principiilor morale; // abilitate în a stabili şi comunica sentimente şi senzaţii; // capacitatea de a 
„îmblânzi” bărbatul, cu un efort minim; // disponibilitate pentru nou şi necesar, nu doar modern; // capacitatea 
de a impune periodic abstinenţa sexuală; // selecţia raţională a partenerului sexual; // capacitatea de a fi 
fecundată şi de a purta o sarcină la termen. 

30. Selecţia partenerului sexual 


Dintr-o grădină de pepeni, niciodată nu poți să alegi pe cel mai bun. 
(proverb universal) 


Fiecare vede ceea ce pari, dar puțini îşi dau seama ce eşti în realitate. 
N. Machiavelli 


În dragoste, femeia este cea care alege pe cel care o va..-alege. 
P. Geraldy 


e Criteriile de selecție ale partenerului sexual. Orientarea în selecția partenerului sexual depinde de un 
complex de factori familiari, ereditari, sociali, culturali, conjuncturali şi instinctivi. 

Selecţia partenerului sexual se realizează după următoarele repere: atracţia pentru frumuseţea fizică; // 
armonia calităţilor, defectelor şi sexualizării (bărbatul, cu cît este mai masculin, caută o parteneră mai feminină, 
iar femeia, cu cît este mai feminină, caută un partener mai masculin); // satisfacția sexuală (cu cît starea de 
tensiune sexuală endogenă este mai mare, cu atît scade capacitatea de selecţie reflexivă, obiectul dorit fiind 
sexul şi mai puţin purtătorul lui); // motivul cel mai puternic, nu totdeauna şi cel mai optim; // mecanisme şi 
forme de prelucrare a informaţiilor ce provin de la partener şi care acţionează în afara controlului voluntar al 
conştienţei; // numărul partenerilor disponibili din imediata apropiere (cînd el este redus, selecţia este facilă şi 
compatibilitatea puţin probabilă, iar în cazul unui număr mai mare de candidaţi, selecţia este mai dificilă şi 
tardivă, dar mai aproape de compatibilitate); // găsirea unui substitut de părinte (la spiritele mai sărace, mai 
nesigure şi infantile); // limitele admise de prejudecățile şi convenienţele sociale ale grupului de provenienţă; // 
confortul material, afectiv şi social, estimat a fi oferit; // gradul de senzualitate presupus sau verificat; // utilitate; 
// asemănarea cu unele caracteristici ale propriilor părinţi; // afinități comune; // statutul social, economic, 
cultural, profesional; // proximitatea relaţională; // sensibilitatea deosebită pentru o calitate preferenţială la 
partener; // nevoi complementare; // motive conştientizate sau nu; // gradul de impunere (cu cît se demarcă mai 
net cu atît este mai căutat, verificat, dorit şi disputat); // impuls instinctiv, dificil de explicat raţional şi care este 
epuizabil, superficial şi temporar; // vîrstă (bărbaţii, o dată cu înaintarea în vîrstă, caută partenere tot mai tinere, 
iar femeile // bărbaţi mai viguroşi). 
e Cele mai preţioase calităţi ale femeii în opinia bărbatului: feminitatea; // senzualitatea (să stîrnească mereu, 
să nu solicite şi să nu satisfacă dorinţa partenerului decît uneori); // fidelitatea; // frumuseţea fizică (faţa cu 
trăsături adolescentine, ochii mari, părul bogat, torace îngust comparativ cu bazinul, voce subțire, picioare lungi 
comparativ cu bustul); // tandreţea; // inteligenţa (îndeosebi cea comportamentală); // tăcerea la momentul 
oportun; // pudoarea; // comportamentul de subordonare reală sau aparentă; // cochetăria; // abilitatea în 
prezentarea permanentă a unei aure de noutate şi prospeţime a înfățișării; // discreţia; // docilitatea (dar nu 
umilinţa); // naturaleţea; // curăţenia şi tirania pentru ea, faţă de cei din jur; // modernitatea, dar fără a face 
sacrificii de puritate, feminitate şi sensibilitate pentru ea; // amabilitatea; // maternitatea; // talentul 
gastronomic; // francheţea; // abilitate în menţinerea unui echilibru între taină şi dezvăluire, între a fi îmbrăcată 
şi dezbrăcată; // buna dispoziţie; // siguranţă de sine (chiar şi atunci cînd se aşteaptă mai puțin. ..). 

i la modul ideal, bărbatul trebuie să fie: capabil să acorde protecţie fizică, afectivă, 
intelectuală şi materială; // competent sexual; // capabil să ofere, frecvent, emoţii intense şi inedite; // tandru; // 
optimist şi vesel (real sau aparent) chiar şi în momentele de dificultate; // curtenitor; // cooperant în toate 
domeniile; // maleabil, dar nu excesiv; // cu prestanţă socială; // sensibil la toate elementele de frumuseţe ale 
femeii; // cu fizic impunător (îndeosebi prin înălțime); // îndrăzneţ, insistent, dar nu insolent; // cu vigoare şi 
vitalitate superioare partenerei; // ferm în convingeri, opțiuni şi acţiuni; // cu o personalitate copleșitoare; // sigur 
de el; // cu experienţă de viaţă; // dispus la gratificaţii la momentul oportun şi de o manieră adecvată; // rapid în 
luarea deciziilor; // curat (inclusiv mîinile); // cu o inteligenţă practică; // gratificant în egală măsură afectiv şi 

material; // calm şi răbdător; // antrenant la acțiuni comune; // amabil şi politicos, dar nu slugarnic; // cu larghețe 
de mînă, uneori; // atent şi pretențios cu ea; // un ascultător neobosit; // preocupat de problemele ei; // cu o ținută 
vestimentară decentă; // fidel; // antialcoolic; // discret, dar nu indiferent; // serios, dar nu exclusiv sau excesiv; // 
cu un caracter cavaleresc; // dispus să facă ce ştie şi poate; // cu o privire intimidantă şi o voce copleșitoare; // 
disputat şi de alte femei; // „erou. ..,dar să nu plece de acasă”; // stăpîn, dar să nu facă pe „stăpînul”. 

e Caracteristicile selecției partenerului sexual, la bărbați: la majoritatea bărbaților, atracția către o anumită 
femeie este determinată de atractivitatea şi receptivitatea ei sexuală, de caracteristicile negative şi pozitive ale 
ultimei partenere sexuale şi de şansa care i se acordă; // o dată cu creşterea experienței sexuale şi a vîrstei, 
selecţia survine tot mai puţin din dorinţa sexuală, dar ea rămîne preponderentă; // numai bărbaţii foarte virili 
(mai ales) se aventurează în cucerirea unei femei „ocupate”, restul fiind atraşi şi încurajați de femeile singure. 

Se apreciază că în proporţie de 7⁄4, femeile sînt cele care hotărăsc formarea unui cuplu. 

e Caracteristicile selecţiei partenerului sexual, la femei: atrage bărbaţii prin metode caracteristice, pentru ca 
apoi să opteze pentru unul dintre ei lăsînd, în majoritatea cazurilor, impresia de a fi fost „cucerită” de acesta; // 
este de o mai strictă şi cumpătată selectivitate, fiind sexual mai temperată şi stăpînită; // adesea se lasă în seama 
unui impuls interior, instinctiv, care-i spune ce i se potriveşte; // sînt dispuse fără mari reţineri să se lanseze în 
cucerirea unui bărbat „ocupat”; // faţă de bărbaţii singuri, majoritatea femeilor au un comportament reflex de 
circumspecţie, ei fiind bănuiţi a fi lipsiţi de „valoare”, ori „vigoare”. 

e Cele mai grave defecte ale bărbatului, în opinia femeilor. 

Femeii îi provoacă repulsie bărbatul care este: egoist, pesimist şi trist, excesiv de tăcut (cei „buni de gură” au 
mare trecere la femei, dar nu pentru mult timp),violent, cu un abdomen proeminent, foarte timid, neîndemânatic, 
grosolan, nehotărit, lipsit de tact şi sensibilitate, lipsit de iniţiativă, emfatic, cu o stare de igienă personală 
deficitară, primitiv în abordare, singuratic, lipsit de experienţă, capricios şi instabil, alcoolic, plîngăreţ, 
superficial, excesiv de inteligent şi abstract în comunicarea curentă cu ea. 

e Cele mai grave defecte ale femeii, în opinia bărbaţilor. Bărbatul simte repulsie pentru femeia care are o stare 
de igienă deficitară, se „aranjează” estetic în prezenţa lui, are o lentoare ideativă şi comportamentală, este 
indecisă (real), este excesiv de inhibată, îşi exprimă în mod făţiş (evident cu scopul umilirii) o reală sau 
închipuită superioritate (socială, intelectuală, fizică sau sexuală), este îngîmfată, este cicălitoare, îl înfruntă făţiş, 
are o feminitate deficitară, este foarte puţin tandră, consumă frecvent alcool, nu iubeşte copiii, este agresivă 
sexual (în mod evident sau/şi repetat), uzează frecvent de „tu trebuie să...” şi „eu vreau...”, nu admite să fie 
tratată aşa cum se îmbracă (şi dezbracă), îşi arborează doar valoarea biologică. 

e Cele mai rele însuşiri sexuale ale femeii, în opinia bărbaţilor: infidelitatea, absenţa permanentă a incitării, 
necultivarea feminităţii şi senzualităţii, ditatea, suprasolicitarea, mimarea plăcerii, excesiva pudicitate, 
exhibiţionismul necalculat. 

e Cele mai rele însuşiri sexuale ale bărbatului, în opinia femeilor: ejacularea precoce; // repetata simplificare a 
preludiului şi postludiului la actul sexual; // lipsa de fantezie sexuală; // comportamentul inabil, primitiv (să 
întrebe dacă a avut sau nu orgasm, să sărute umed sau zgomotos etc.); // practicarea unor contacte sexuale 
inafective, în mod repetat; // graba şi nestăpînirea de sine în relaţia sexuală; // apetitul sexual submediu; // 
infidelitatea. 

e Cele mai preţioase însușiri sexuale ale femeii, în opinia bărbaţilor: senzualitatea, fidelitatea, cumpătarea în 
dorinţele sexuale şi tolerarea fanteziilor sexuale ale bărbaţilor (dar nu nelimitat). 

e Cele mai preţioase însuşiri sexuale ale bărbatului, în opinia femeilor: o capacitate amplă în a trezi dorinţa 
sexuală; // pasiune sexuală permanentă; // continuă dorinţă pentru sărut şi mîngiiere; // deținerea de experienţă 
sexuală, dar nu cu prostituate; // senzualitate, dar nu lubricitate; // capacitate de a induce un orgasm, din cel mult 
trei contacte sexuale. 

e Partenerul sexual este adesea nepotrivit din următoarele cauze: în absenţa experienţei, criteriile de selecţie 
sînt preponderent subiective; // majoritatea bărbaţilor şi femeilor au tendinţa de a se orienta în aprecieri luînd în 
considerare principalele trăsături ale personalităţii, care sînt de fapt şi cele mai uşor de contrafăcut, nu analizînd 
lucrurile mici unde omul nu are timp să se prefacă şi care relevă adevăratul caracter al persoanei; // alegerea are 
loc şi în funcţie de înfăţişarea exterioară, care deseori derutează; // absenţa datelor care ar putea oferi 
cunoaştere deplină, veridică a posibilităţilor pe care le oferă cineva; // excesul de ideal, iluzie şi visare; // 

realitatea că nu tot ce aduce a bărbat este bărbat şi nu tot ce seamănă a femeie este femeie; // există pentru 
fiecare individ nu una, ci numeroase persoane cu care se poate armoniza mai amplu decît cu cea de la un 
moment dat (iar cu unele dintre aceste este foarte probabil să se întîlnească vreodată); // rareori există de la 
început un echilibru între motivații (percepții), sinceritate şi şansă; // selecţia se face dintr-un număr mult redus 
de candidaţi (îndeosebi dacă se are în vedere numărul posibililor parteneri ce sînt întîlniţi în timpul vieţii); // 
criteriile care se folosesc în alegerea partenerului sînt adesea bizare, în spatele lor aflindu-se determinări 
biologice şi subiective care nu întotdeauna se încadrează în pretenţiile individului; // natura tinde să niveleze, 
asociind şi împletind calităţile cu defectele; // spontan, o persoană poate fi plăcută, indiferentă sau displăcută; // 
raţiunea pentru aceasta vine mai tîrziu şi uneori adevărul displace profund; // armonia de la o anumită vîrstă nu 
poate fi o garanţie de persistenţă a ei, partenerii fiind individual într-o evoluţie continuă şi nu obligator paralelă 
sau sincronă; // omul este un prefăcut în relaţia cu semenii, slujindu-se de haine, vorbe şi comportament pentru 
a-şi ascunde defectele şi etala calităţile, arătîndu-se aşa cum vrea el sau partenerul dorit. Dar cum modificările 
sînt doar de suprafaţă, ele nu pot rezista mult timp şi deci nu-i de mirare că relaţia bărbat-femeie eșuează 
adesea. Doar după ce seamănă iluzii şi culege suferinţă, individul este dispus să arate mai multă francheţe, dar 
pe deplin, aproape niciodată. 

e Bărbatul îşi poate menţine atractivitatea sexuală, prin: cultivarea unui fizic şi spirit viguros; // cumpătare 
sexuală; // exprimarea unui optimism permanent; // evitarea consumului excesiv de alcool, hrană, tutun; // 
respect şi afecţiune faţă de femeie; // alternarea în egală măsură a seriozităţii cu umorul; // menţinerea unei stă: 
desăvîrşite de igienă corporală şi vestimentară. 

e Femeia îşi poate menţine atractivitatea sexuală, prin: cultivarea în permanenţă a feminităţii, cochetăriei şi 
senzualităţii în adecvare cu vîrsta; // conştientizarea faptului că partenerul nu este definitiv cucerit sexual; // 
înţelegerea faptului că interesul erotic manifestat de partener nu este un motiv de „dezarmare” (recucerirea este 
cu mult mai dificilă decît reținerea continuă); // stîrnire sexuală permanent, dar cu concretizare puţin 
frecventă; // dezvoltarea cît mai mult cu putinţă a acelor trăsături ale personalităţii care sînt legate de afectivitate 
(dragoste, simpatie, blîndeţe, tandreţe, bunătate); // prezentarea cît mai frecvent în bună dispoziţie; // menţinerea 
unui fizic la o linie cît mai suplă cu putinţă; // rezervă în relaţia sexuală; // cultivarea cu asiduitate a calităţilor 
spirituale; // prezentarea cît mai frecvent într-o notă de noutate; // respect şi pretenţie de respect sexual; // 
abţinerea de la utilizarea dorinţei sexuale a partenerului, în scopul obţinerii unor avantaje; // menţinerea stării de 
curăţenie corporală şi vestimentară, la un nivel ireproşabil; // moderație în utilizarea senzualităţii. 


31. Frumuseţea femeii şi a bărbatului 


Frumuseţea femeilor şi distincția bărbaţilor au în comun aceeaşi trăsătură: inspiră încredere celui ce nu gîndeşte. 
(proverb universal) 


Să lăsăm femeile frumoase în seama bărbaţilor fără imaginaţie. 
M. Prust 


e Frumusețea femeii, în viziunea bărbatului, se constituie din: trăsăturile feței; // senzualitate; // maternitate; // 
proporții pline, armonioase; // grație comportamentală; // misterul ascunderii a ceva indefinit; // expunerea 
parțială a corpului nud; // ținută îngrijită; // feminitate împletită cu senzualitate în proporție cît mai apropiat 
egală. 

e Frumusețea femeii reprezintă pentru bărbat un motiv de atracție, de stimulare virilă şi de confort vizual. 

e Frumusețea proprie reprezintă, pentru majoritatea femeilor, un prim rang social, o garanție de succes şi 
reuşită, o armă de seducere şi reținere a partenerului, principala sursă a simțămîntului de valoare şi siguranță de 
sine (la vîrsta tînăı 

e Femei frumoase, dar ncatractive pentru bărbați. Frumusețea fizică nu presupune obligator senzualitate şi 
atractivitate. Există femei de o reală frumusețe fizică, dar „rece”, distantă, monumentală, ce trezeşte în bărbați 
stima, sfiala, nesiguranța (!), admirația estetică dar şi inhibiția sexuală. Alte femei au o frumusețe în afara 
canoanelor, dar „caldă”, senzuală, maternă (tipul femeii „plinuțe”), care trezesc curajul şi dorința de abordaj şi 
posedare. Desigur, această departajare nu poate fi absolută, existînd femei frumoase şi calde, frumoase şi reci, 
urîte (da !) şi calde, urîte şi respingătoare. 
e Atributele femeii care rețin mai mult atenţia bărbatului. Atrag atenţia bărbatului, cu maximum de acuitate, 
frumuseţea feţei (formă rotundă, ochii mari, nas mic, buze cărnoase) şi a corpului femeii; dar, în scurt timp ele 
devin, prin obişnuinţă, banale şi apoi nesesizate. Doar feminitatea (conjugată cu senzualitatea), spiritualitatea, 
frumuseţea morală şi sufletească sînt, în ansamblu, permanent remarcate, dorite, apreciate şi doar ele pot fixa 
bărbatul, chiar dacă nu cu certitudine (depinde şi de calitatea bărbatului !) şi nu în exclusivitate. 
e Erori de comportament ce urîţesc femeia: diminuarea feminităţii pentru a fi în ton cu un curent oarecare al 
modei (umeri „atletici”, tunsori soldăţeşti etc.); // adoptarea unei atitudini masculine în comportament; // 
autodeprecierea frumuseţii şi senzualităţii; // exagerarea accentuării anumitor însuşiri, apreciate ca fiind calităţi 
personale „forte”; // excese în modernitate (vestimentară, morală etc.); // emancipare greşit înţeleasă şi 
aplicată; // acceptarea unui tratament nedemn din partea bărbatului, doar pentru a place momentan acestuia; // 
nemulţumirea de propriile calităţi, tip de frumuseţe şi feminitate; // senzualitate prefăcută; // uitarea vîrstei şi a 
realităţii siluetei, în îmbrăcăminte, machiaj, comportament. 

Numărul femeilor care se încadrează în canoanele frumuseţii (fizice) clasice este foarte mic, dar orice 
femeie poate fi frumoasă în felul ei. 

În categoria femeilor urîte se înscriu cele caracterizate prin delăsare, incultură, imoralitate şi depravare. 

e Frumuseţea femeii nu indică senzualitatea, libidoul sau comportamentul ei sexual. 
e Tipul de frumuseţe feminină care atrage şi fixează mai ferm bărbatul. Toate tipurile de frumuseţe atrag şi 
rețin bărbatul, cu condiţia ca spiritualitatea să accentueze calităţile şi să diminueze defectele. În general, se 
poate spune că femeile senzuale atrag, iar cele spirituale (inteligente) fixează mai bine bărbatul. Aşa se explică 
cum unele femei mai puţin senzuale sau frumoase fizic, pot trezi pasiuni adînci şi de durată la bărbaţi deosebit 
de pretenţioşi şi disputaţi de femei. 
e Bărbatul are un fizic frumos, în viziunea femeilor, dacă: este înalt; // nu are un abdomen proeminent; // are 
un torace lat; // posedă multă forţă fizică (sau energie, inclusiv nervoasă); // are o faţă alungită, cu trăsături sau 
foarte „angelice” (iar în acest caz are şi o barbă deasă ) sau foarte ferme, „colţuroase”; // are o pilozitate 
accentuată; // posedă o voce puternică; // are vigoare şi agilitate; // posedă o musculatură reliefată (dar nu 
exagerat); // prezintă o proporţie armonioasă între partea superioară şi cea inferioară (între înălțimea toracelui şi 
lungimea picioarelor, respectiv între Lăţimea umerilor şi a bazinului). 
e Frumuseţea fizică a bărbatului nu exprimă nici un indiciu privind senzualitatea lui. 


32. Privirea în relaţia erotică 


„.. O privesc însă întotdeauna cu foarte multă bunăvoință şi aştept să văd ce vrea sau ce are să-mi arate. Nu sîntem noi 
de vină dacă cele mai multe dintre femei ne arată, cu insistență, ceea ce e obscen sau inert sau caduc în corpurile lor. Pe 
o femeie care-și subliniază contururile obscene nu o poți privi altfel decît obscen. Obiectul ne indică, de cele mai multe 
ori, cum trebuie şi privit şi judecat. Un bărbat care priveşte cu aviditate corpul unei cocote nu poate fi învinuit de 
indiscreție. Femeia ne invită întotdeauna s-o privim aşa cum vrea ea... 

M. Eliade 


Privirea este un pipăit la distanţă. 
G. Călinescu 

e Privirea în relaţia sexuală are următoarele atribute: polarizează atenţia; // exercită o primă selecţie; // 
înregistrează instantaneu ceea ce gîndirea va elabora şi analiza apoi în etape; // prin stimulii erotici recepţionaţi, 
emoţionează şi excită sexual; // recepționează şi comunică: îndemn, refuz, dispreţ, admiraţie, dorință sexuală, 
vrajă, acceptare, plăcere, neplăcere, simpatie, antipatie etc.; // derutează (în comportamentul sexual feminin); // 
alimentează imaginaţia şi fantezia erotică, mai ales a bărbatului; // „armă paşnică” de agresivitate sexuală; // 
satisface curiozitatea şi dorinţa de nou; // permite comunicarea neverbală a unei game largi de simţăminte şi 
informaţii, în mod subtil; // exprimă cu o bună acuratețe caracterul persoanei; // oglindeşte cu multă fidelitate 
amploarea virilităţii şi feminităţii, pentru un observator abil. 
e Specificul masculin de a privi senzual. Bărbatul echilibrat şi satisfăcut sexual priveşte femeia hotărît, 
agresiv, atent, analitic, dominator, admirativ, iar bărbatul frustrat sexual are o privire tristă, jinduitoare, 
gînditoare, visătoare, fixă, „hipnotică”. 

Adesea, femeile nu-i înţeleg şi nu-i acceptă pe bărbaţii care le privesc doar sub aspect estetic. 
e Caracteristicile privirii femeii în relaţia cu bărbatul: este aţintită în ochii bărbatului, mai mult cînd vorbesc 
decît atunci cînd ascultă; // este insistentă în ochii bărbatului atunci cînd nu spun adevărul sau îl ocolesc; // 
„farmecă”, provoacă, doresc înfruntarea sau doresc să domine/dirijeze prin intermediul privirii; // este curajoasă, 
provocatoare, mai ales atunci cînd nu este singură sau bărbatul privit nu este singur; // evită să privească la un 
bărbat atunci cînd nu-l acceptă deloc, o irită sau îi este pe deplin indiferent; // caută să aibă ochii cît mai larg 
deschişi (prin ridicarea pleoapelor superioare şi prin machiaj), deoarece astfel fixează mai uşor („hipnotic”) 
atenţia bărbatului, lăsînd totodată impresia de naivitate, candoare, victimizare facilă, uimire, curiozitate; // poate 
comunica prin privire neadevăruri, derutînd bărbatul mai ales la începutul relaţiei cu el; // comunică prin priviri 
mai mult decît o poate face bărbatul. 
e Reacţia bărbatului cînd este privit de o femeie necunoscută constă în surprindere vizavi de amabilitatea şi 
îndrăzneala acesteia, iar dacă privirea este insistentă, reacţionează prin timorare sau, dimpotrivă, devine foarte 
îndrăzneţ, abordînd-o într-o manieră mai puţin delicată. 
e Reacţia femeii cînd este privită de un bărbat necunoscut: cînd privirea bărbatului este scurtă, femeia o 
receptează ca pe o simplă evaluare, remarcă şi „datorie”; // cînd privirea este de o zăbovire moderată, o 
apreciază ca pe un compliment ce-i confirmă valoarea şi posedarea unui farmec în limitele unei stricte 
necesităţi; // cînd privirea este insistentă, reacţia ei este în relaţie cu persoana privitorului (încîntare extremă, 
dacă bărbatul este agreat, sau iritare dacă nu-l găseşte potrivit ei sau cel puţin „simpatic”). 
e Semnificaţia pri insistente a bărbatului, asupra unei femei necunoscute: un comportament erotic normal, 
cînd privirea este ageră, plimbătoare, admirativă, hotărită, scurtă dar repetată, pătrunzătoare dar nu sfidătoare; // 
un comportament erotic anormal, cînd privirea este fixată „bovin”, stupidă, tîmpă, pierdută în gol sau sfidător- 
dispreţuitoare (este privirea specifică persoanelor grosolane, prost crescute sau cu o sexualitate neechilibrată). 
e Semnificaţia privirii insistente a femeii, asupra unui bărbat necunoscut. În corelaţie cu expresia feţei, 
comportamentul general, conjunctură şi caracteristicile celui privit, privirea insistentă a femeii ar putea exprima: 
provocare cu toată evidenţa; // dorinţa de a-l intimida; // îngăduinţă acordată sau cerută; // dorință de dialog; // 
acceptare; // sinceritate sau inducere în eroare; // dorinţă sexuală. 

Într-o proporţie de sub 50 % din cazuri, privirea femeii este corect înţeleasă de către bărbat chiar şi atunci 
cînd nu aceasta este intenţia femeii. 
e Privirea este receptată ca stînjenitoare, iritantă, obositoare şi enervantă cînd se exercită cu ochii măriţi, ieşiţi 
din orbite (privire de broască), fix (ameninţare grosolană), insistent, în ochii celuilalt sau pe o regiune a corpului 
acesteia. Majoritatea celor ce privesc astfel prezintă tulburări sexuale, sînt greşit educați sau sînt debili mintali. 
e Durata alocată privirii în ochii între parteneri este crescută cînd: există interes reciproc, partenerii se plac, 
un partener îl place pasionat de mult pe celălalt, se dă o „luptă” între parteneri. 

Cînd se menţine tot timpul contactul vizual, atunci el semnifică anormalitate psihică sau interes erotic 

obsesiv. 
e Privirea cu mesaj erotic este eficace, cînd: este moderat de insistentă; // direcţia ei se schimbă alternînd de la 
ochii partenerului la alte elemente ale corpului acesteia; // este intermitentă, îndrăzneață, hotărită; // se află în 
corespondenţă cu atitudinea corpului şi expresia feţei; // exprimă succesiv uimire, admiraţie şi apoi dorinţă. 

33. Zîmbetul în relaţia erotică 


Poți zîmbi şi iar zîmbi şi totuşi să fii mişel. 
W. Shakespeare 


Dacă o femeie îți suride te poți considera (pe moment) iertat. 
(proverb indian) 


Zîmbeşte... Mine va fi mai rău. 
(„Legile lui Murphy”) 


e Rolul şi semnificaţia zîmbetului în relaţia dintre sexe. Zimbetul, cu multitudinea de aspecte şi semnificaţii pe 
care le are, joacă un rol important în comunicarea afectivă şi sexuală. Importanţa zîmbetului constă în: 
menţinerea destinsă şi intimă a relaţiei; // armonizarea dispoziţiei între parteneri, avînd însuşirea de a fi 
contagios; // sublinierea, atenuarea sau anihilarea unui mesaj; // dezamorsarea stării tensionale; // reducerea 
ridicolului unor situaţii; // inspirarea încrederii, îndrăznelii, simpatiei, îngăduinţei, solidarităţii, complicităţii, 
prieteniei, bunăvoinţei, împăciuirii; // relevarea inexprimabilului verbal; // anularea rostirii unui „da” sau a unui 
nu”, într-un mod subtil; // fascinarea mai ales a firilor delicate; // înfrumusețarea fizionomiei feţei. 

Maniera de utilizare a zîmbetului exprimă cu mare fidelitate caracterul, temperamentul şi educaţia persoanei. 
e Mesajul transmis prin zîmbet se află în strictă corelare cu privirea, atitudinea corporală, durata emisiei, 
împrejurare şi mesajul verbal care-l însoţeşte. 
e Particularităţile zîmbetului la bărbaţi. Mai puţin uzitat, zimbetul bărbatului semnifică: dorinţa de a cîştiga 
bunăvoința, intenţia de antrenare la o acţiune în comun, un semnal de prietenie şi calm. 
e Particularităţile zîmbetului la femei. Femeia zîmbeşte pentru a fi mai atrăgătoare, pentru agresiune sau 
apărare sexuală, pentru a cîştiga bunăvoința, pentru a exprima dispreţ, indiferenţă, cruzime, neadevăruri. 
Zîmbind, femeia îşi subliniază cochetăria, gingășia, tandreţea, „naivitatea”, caracterul, amabilitatea, dar şi 
nesinceritatea, viclenia sau perfidia. 

Caracterul enigmatic, de neînțeles al zîmbetului femeii, în care bărbatul nu poate descifra nici „da”, nici 
nu”, este deosebit de incitant, trezind atenţia, curiozitatea, fantezia, speranţa şi angajarea lui. 

e Relaţia între zîmbet şi senzualitate: femeia care rîde uşor, foarte probabil este şi senzuală; // bărbatul care 
ride uşor, foarte probabil are un comportament sexual superificial; // femeia care îi face cu uşurinţă pe alţii să 
rîdă, este adesea dificil de satisfăcut sexual; // bărbatul care îi face cu uşurinţă pe alţii să rîdă, este adesea dotat 
pentru sexualitate (îndeosebi dacă este o persoană cultă); // femeia care, contrar felului ei de a fi, ride uşor, 
începe să fie frustrată sexual; // bărbatul care, contrar felului său de a fi, ride uşor, se situează într-o perioadă de 
reuşite pe plan sexual; // fata virgină rîde uşor pînă la 20-23 de ani, apoi tot mai puţin; // băiatul virgin, după 
vîrsta de 18-23 de ani, rîde doar reţinut, crispat, timid, suspicios. 


34. Seducerea 


Bărbatul cucereşte uşor femeia cînd nu este îndrăgostit de ea. 
L Ducici 


Un timid n-a avut niciodată o femeie frumoasă. 
(proverb francez) 


9% 


Dragostea intră în bărbat prin ochi şi în femeie prin urechi. 
(proverb polonez) 


e Seducţia denumeşte infracţiunea săvîrşită de bărbatul care, prin promisiuni mincinoase, determină o 
persoană feminină (minoră) să aibă relaţii sexuale cu el. 

e Seducerea este acţiunea prin care o persoană ademeneşte, cucereşte, corupe şi atrage o altă persoană de sex 
opus prin farmecul vorbelor, comportamentului şi fizicului ei. 

Seducerea este o modalitate psihosocială de influențare voită sau spontană a unei persoane de sex opus, prin 
comportament sau tehnici de ordin afectiv-emoţional. Există numeroase persoane, mai ales de sex feminin, care 
au calităţi native de seducere determinînd, chiar împotriva voinţei lor, o atracţie irezistibilă spre ele. Aceasta nu 
înseamnă că atunci cînd vor să cucerească pe cineva au un succes asigurat. 

e Metodele de seducere folosite de femei, constau în: arborarea unui ceva “misterios” (bărbatul fiind atras cu 
atît mai mult, cu cît cunoaşte mai puţin ceea ce ascunde sau sugerează că ar avea de ascuns); // atacuri 
provocatoare urmate de retragere şi aparentă indiferenţă; // trezirea curiozităţii şi aprinderea imaginaţiei erotice 
a bărbatului, prin variaţia zonelor corporale acoperite şi descoperite; // evitarea nudităţii depline (dacă nu este 
pregătit, bărbatul rămîne perplex, indiferent sau este stînjenit la vederea în imediata lui apropiere a corpului nud 
al femeii); // prezentarea ca fiind singură şi naivă (femeia înconjurată de bărbaţi este căutată şi rîvnită doar 
pentru un raport sexual şi eventual mîndri, iar femeia evident inteligentă sperie pe mulţi bărbaţi); // prezentarea 
continuă într-o aură de noutate (vestimentară, machiaj, coafură etc.) pentru polarizarea continuă a atenţiei 
bărbatului; // privire ostentativ laterală sau galeşă, ori provocatoare cu ochii mici, mijiţi sau cu ochi mari, sfioşi, 
naivi; // comportament general prin care să stirnească imaginaţia, curiozitatea şi chiar agresivitatea bărbatului; // 
exprimare ambiguă şi nuanţare promițătoare a cuvintelor; // mici neglijenţe vestimentare „întîmplătoare”; // 
cochetărie; // zîmbet misterios, ambiguu sau voit prost mascat; // după trezirea atenţiei şi dorinţei bărbatului, 
refuz şi amînare; // măgulirea vanităţii bărbatului, lăudîndu-i inteligenţa, forţa, priceperea, averea etc.; // 
amabilitate aparent dezinteresată; // mers agale, balansat, felin; // culori intense pentru îmbrăcăminte şi machiaj; 
// utilizarea de parfumuri subtile; // cultivarea frumuseţii fizice (îndeosebi a feţei), ştiind că ceea ce arată e mai 
convingător decît ceea ce ar spune; // control desăvîrşit al sensului cuvintelor folosite; // împletirea afectivității 
cu senzualitatea, în funcţie de circumstanţe; // comportament ambiguu, ce provoacă aprinderea imaginaţiei 
bărbatului; // exploatarea slăbiciunilor şi credulităţii specifice bărbaţilor. 

e Metodele de seducere folosite de către bărbaţi: crearea unei atmosfere foarte vesele, destinse, antrenante; // 
ipă de bani, timp şi cuvinte mari; // măgulirea vanităţii specific feminine şi a celei specifice persoanei 
vizate; // crearea unei dispoziţii afective din care femeia opune o rezistenţă tot mai diminuată; // umilire pînă la 
îngenunchere la picioarele femeii, ştiind că puţine femei rezistă gestului (într-un moment oportun); // apel la 
sentimentele materne şi chiar la mila femeii; // preocupare aparent dezinteresată pentru problemele ei; // 
adoptarea unei atitudini de ascultător răbdător şi interesat; // exploatarea împrejurărilor favorabile (stări 
depresive, singurătate, bună dispoziţie, dificultăţi ce i le poate rezolva etc.); // copleşirea cu atenţii materiale 
(mărunte, dar frecvente); // cîştigarea încrederii, pas cu pas; // cultivarea unei înfăţişări personale cît mai 
impunătoare, plăcute, îngrijite, distinse; // conduită libertină în idei şi comportament la momentul potrivit; // 
demonstrarea unei îndrăzneli paralizante şi aparent nepremeditate; // acţiuni surprinzătoare şi emoţionante; // 
apel la slăbiciunile şi sentimentele femeii şi deloc la raţiunea ei; // şantaj moral şi de o manieră subtilă; // 
pilotare prin tehnica sugestiei şi persuasiunii; // antrenarea femeii în acţiuni comune diverse şi intens 
emoţionante; // stîrnirea curiozităţii şi invidiei, arătîndu-se înconjurat de femei sau dorit de acestea; // cerînd 
puţin la început pentru a putea obţine apoi totul; // investirea de efort, doar la „prăzi” ce oferă o cît de mică 
certitudine de reuşită; // comportament adaptat femeii vizate şi situaţiei (mieros, ambițios, agresiv, timid, 
mincinos, infatuat, simulator, linguşitor etc.); // tehnici de „ameţire” fulgerătoare, pentru femeile ce se arată a fi 
foarte emotive; // ocuparea întregului timp liber, iar în rest apelări frecvente; // crearea unui confort material şi 
de mişcare (devenind astfel indispensabil); // acordarea de favoruri şi atenţii la care ştie că femeia cu greu 
rezistă. 

e Bărbatul cu succes deosebit la femei: are un fizic înalt, torace lat, miini îngrijite şi inteligente (reacţia 
pozitivă la ele, a majorităţii femeilor, este inconștientă), privire semeaţă, mers sigur şi glas răsunător; // posedă 
timp liber, bani, tupeu, şiretenie (este mai mult vulpe, decît leu); // stăpîneşte tehnica dialogului şi în plus are o 
fluenţă verbală ameţitoare; // are o personalitate în faţa căreia femeile sînt tentate să-şi spună: „în fond, de ce 
nu ?”; // exploatează nemilos slăbiciunile femeii; // este abil în trezirea (manipularea) emoţiei, curiozităţii şi 
imaginaţiei; // este pasionat, respectuos, îngrijit; // are o reputaţie reală sau reclamată, de a fi un bărbat cu mari 
succese la femei; // ştie să se pună în „gura” femeilor; // este maleabil, potrivit dorinţei femeii; // ştie să se arate 
permanent în lumina cea mai favorabilă; // este în egală măsură timid, înduioşător, blînd şi agresiv; // se arată 
permanent foarte singur pe el; // este maestru în plecări şi reveniri spectaculoase; // este amuzant, exuberant şi 
dezinhibat; // se arată la momentul potrivit ambițios, generos, insistent; // ştie să se prezinte la momentul potrivit 
şi necesar; // este intim, dar nu indiscret; // ascultă mai mult decît vorbeşte; // ajută partenera să-şi descopere şi 
accentueze feminitatea, calităţile şi comportamentul specific de sex; // ia minusurile şi problemele partenerei 
asupra lui; // se află în permanentă iniţiativă şi propunere; // se arată bogat, puternic şi mîndru în mod evident 
sau subtil în funcţie de preferința partenerei; // se mîndreşte spectaculos cu partenera de la un moment dat; // 
este violent şi generos ( „dă palme şi aur,” fără reţinere). 

e Femeia cu succes la bărbaţi se distinge prin: abilitate în a determina bărbatul să o dorească sexual apoi să se 
îndrăgostească de ea; // îmbinarea feminităţii cu inteligența şi senzualitatea, într-o proporţie adecvată 
slăbiciunilor majorităţii bărbaţilor; // originalitate şi spontaneitate; // permanentă bună dispoziţie (reală sau 
prefăcută); // promitere cu largheţe şi împlinire cu zgîrcenie; // stăpînirea artei dialogului (îndeosebi a tăcerii la 
momentul oportun); // îmbinarea abilă a cochetăriei cu pudoarea şi senzualitatea; // cultivarea cu multă abilitate 
a „misterului”; // capacitate în susținerea unui dialog pe teme ce preocupă bărbatul; // abilitate în joacă 
„nevinovată” şi „neseriozitate” calculată; // arborarea unui aer de ingenuă şi nevinovată; // cunoaştere precisă a 
ceea ce vrea; // afişarea unei senzualităţi aparent involuntare (nu sperie cu senzualitatea ei, chiar dacă atrage); // 
lipsă de scrupule; // conduită aparent supusă, docilă; // abţinere de a intra pe terenul „adversarului” (inteligenţă 
demonstrativă, bogăţie, putere socială etc.). 

e Diferenţa de ofertă erotică între femeia de 18 ani şi cea de 30 de ani. Femeia în vîrstă de 18 ani nu oferă mai 
multe delicii erotice comparativ cu femeia de 30 de ani, dar la 18 ani femeia emite stimuli sexuali naturali mai 
intenşi, este mai uşor de cucerit, mai docilă, mai puţin pretențioasă sexual şi material, mai uşor de abandonat şi 
mai puţin jenată în cazul unui eşec sexual al bărbatului. 

e Unii bărbaţi se simt mai bine în compania femeilor „uşoare,” deoarece acestea posedă „calităţi” mult agreate 
de aceştia: nu ridică probleme de abordare (pentru bărbaţii leneşi, comozi, slabi virili, neexperimentați sau cu un 
fizic foarte puţin atrăgător); // avînd o experienţă relaţională vastă, pot ghici slăbiciunile şi plăcerile specifice 
fiecărui bărbat, din primul moment, pe care le cultivă apoi fără scrupule şi menajamente; // acceptă cu uşurinţă 
eşecurile sexuale sau perversiunile partenerului; // au o mare dexteritate şi dezinhibare în ajutarea bărbaţilor 
neputincioşi sexual; // nu sînt cicălitoare; // ştiu şi acceptă să vorbească ori să tacă atunci cînd doreşte 
bărbatul; // sînt abile în cultivarea orgoliului partenerului; // durata întilnirilor fiind limitată, ele acceptă să fie 
exact aşa cum doreşte partenerul din acel moment. 

e Cochetăria exprimă purtarea inspirată de dorința afirmării, distingerii, sporirii încrederii în propriile forţe, 
de a place, de a atrage atenţia asupra sa a unei persoane de sex opus prin eleganţă vestimentară, purtări îngrijite 
etc. 

Se consideră a fi inadecvată cînd este: necorelată cu vîrsta, conformaţia fizică, epocă şi profesie; exagerată; 
agresivă şi excesiv cultivată. În această situaţie ea va reprezenta un indiciu de mistificare, superficialitate, de 
ieşire în evidenţă cu orice preţ a unei persoane cu mîndrie nefirească, cu vanitate măruntă, oarbă, zadarnică, 
jenantă şi sterilă. 

e Flirtul defineşte acţiunea de a cocheta cu cineva sau de a avea o conversaţie uşuratică (un fel de duel 
„spiritual”), menită abordării şi apoi a reţinerii unei persoane de sex opus, puţin sau deloc cunoscută. 

* Șarmul defineşte farmecul persoanei ce încîntă, fascinează şi se evidenţiază astfel din grupul indivizilor de 
acelaşi sex. El nu depinde de frumuseţea fizică, vîrstă sau sex fiind generat de un ansamblu de însușiri atractive 
cum ar fi agerimea spiritului, tandrețea, comportamentul agreabil, umorul, ţinută îngrijită, 
feminitatea/masculinitatea. 

35. Excitaţia sexuală 


Greu se aprinde focul, dar şi mai greu se stinge. 
(proverb românesc) 


Nu este greu să duci un cal la adăpat, dar este foarte greu să-l faci să bea dacă nu-i este sete. 
(proverb românesc) 


Simţul mirosului împiedică gîndirea. 
(proverb latin) 


Focul arde din aproape în aproape. 
(proverb românesc) 


e Excitaţia sexuală defineşte o stare psihologică specifică şi un reflex fiziologic, ce pregăteşte organele 
genitale pentru realizarea actului sexual prin mijlocirea organelor de simţ. 

Prin programare genetică, organismul percepe din ambianţă anumiţi stimuli proveniţi de la sexul opus, care 
declanşează reacţia de excitație sexuală. 

Starea de excitație sexuală poate fi indusă şi prin simpla stimulare directă a zonelor erogene, sau prin 

imaginaţie cu tematică erotică. 
e Expresia stării de excitație sexuală la femeie: lubrifiere vulvo-vaginală; // proeminarea şi întărirea 
mameloanelor; // micşorarea diametrului şi închiderea la culoare a areolelor mamare; // turgescența 
clitorisului; // modificarea poziţiei uterului (acesta tinzînd să fie coaxial cu vaginul); // alungirea moderată a 
vaginului; // congestionarea labiilor mari, ceea ce determină întredeschiderea vulvei; // dilatarea labiilor mici, 
astfel că ele ajung să depăşească în lăţime labile mari şi concomitent să mărească vestibulul vaginului; / 
accentuarea secreției glandelor cervicale; // sensibilizare progresivă a zonelor erogene; // atenuarea sensibilităţii 
la durere şi temperatură; // contracţii spasmodice ale musculaturii perineale; // senzaţie de prurit în zona genitală 
şi dorinţă pentru atingerea ei repetată; // dorinţa de a fi îmbrăţişată şi mîngiiată; // aflux mărit de sînge în 
organele genitale, buze, faţă, ochi, urechi şi pîntec, ceea ce induce o înroşire a acestora; // accelerare moderată a 
ritmului cardiac şi respirator; // relaxare musculară generală; // ochi strălucitori şi pupile dilatate; // buze calde, 
moi, uşor congestionate; // gura puţin întredeschisă, iar limba sprijinită pe buza inferioară sau mult retractată; // 
voce uşor guturală şi tremurătoare; // nări dilatate; // vorbire înceată sau foarte rapidă (pentru scurt timp); // 
privire pierdută în gol; // mîini şi picioare, aparent lipsite de vigoare; // impuls la sprijinire de corpul 
partenerului; // uşoară ameţeală; // sugestibilitate crescută; // disponibilitate crescîndă pentru oferire la contact 
sexual; // simţămînt de supunere şi inferioritate. 
e Expresia stării de excitație sexuală la bărbat: apariţia unei secreţii lubrefiante la meatul urinar; // erecţia 
penisului; // dilatarea testiculelor cu pînă la 30 %; // strîngerea moderată a pungii scrotale; // aflux mărit de 
sînge în buze, penis, ochi şi creier; // accelerarea ritmului cardiac şi creşterea tensiunii arteriale; // încordarea 
reflexă a unor grupe musculare; // creşterea sensibilităţii zonelor erogene; // respiraţie accelerată, grea, 
zgomotoasă (turgescenţa plexului cavernos nazal, îngreunînd respiraţia); // impuls copulator; // simţămîntul de 
vigoare, forţă şi siguranță de sine; // pierdere amplă a interesului pentru orice alte preocupări; // mişcări 
frecvente de închidere-deschidere a nărilor; // accelerarea debitului verbal; // intensificarea secreției de sebum şi 
a transpiraţiei scrotului şi a suprafeţei cutanate ale labelor picioarelor şi ale palmelor (procese prin care se pun 
în libertate feromoni); // înroşirea unor zone corporale (faţa, gîtul, abdomenul, ochii etc.); // acutizarea 
sensibilităţii simțului auditiv şi olfactiv. 
e Excitanţii sexuali specifici bărbatului. Femeia este prin întregul ei excitantul sexual specific, ea furnizînd 
anumiţi stimuli cheie la care bărbatul reacţionează spontan prin excitație sexuală, fără a-şi da seama cu 
exactitate ce, şi mai ales de ce, îl excită. 

Bărbatului îi produce o puternică excitație sexuală: prezenţa femeii senzuale; // starea ei de excitație sexuală 
(evidentă); // seminudismul femeii (care îi stimulează curiozitatea şi imaginaţia); // atingerea de corpul femeii; // 
atingerea formelor rotunde, calde, umede, moi. 

e Excitanţii sexuali specifici femeii. Personalitatea şi senzualitatea bărbatului sînt elementul de excitare 
specific femeii, urmat de suportarea atingerii tactile din partea acestuia. 

e Excitabilitatea sexuală a bărbatului se caracterizează prin rapiditate, impetuozitate, inducere a agresivităţii 
sexuale, intensă amplificare la perceperea stării de excitație a femeii, dependenţă parţială de senzualitatea 
partenerei, activare intensă la atingerea corpului femeii, proporţionalitate cu durata între actele sexuale, amplă 
inegalitate între indivizi (prin sursa predilectă de excitare, viteză şi intensitate). 

e Excitabilităţii sexuale a femeii îi sînt proprii: condiţionarea psihică (în absenţa dorinţei psihice, a dispunerii 
mintale favorabile, organic reacţionează greu sau deloc); // excitarea, cînd este privită cu intenţie sexuală de un 
bărbat agreat; // viteză de excitație mică, dificil de declanşat şi întreţinut; // necesitatea stimul. zonelor 
erogene secundare, pentru „amorsarea” celor principale; // neclaritatea stării de excitație, în absenţa 
partenerului. 

e Instalarea excitaţiei sexuale este favorizată de: vîrsta tînără; // abstinenţa de peste 5 zile; // echilibrul 
hormonal; // existenţa în paralel a unor simțăminte înrudite din punct de vedere al conţinutului cu starea emotivă 
sexuală cum ar fi iubirea, dragostea, despărţirea, revederea; // dispoziţia sufletească şi montura imaginativă 
adecvată; // starea bună de sănătate generală; // partener sexual adecvat; // ultima trăire sexuală, dacă a fost 
pozitivă; // capacitatea înaltă de orientare şi concentrare a atenţiei perceptive, spre stimuli specifici şi eficienţi; // 
armonia afectivă cu partenerul; // noutatea partenerului şi a manevrelor excitatorii; // starea de satisfacere 
mulțumitoare a celorlalte necesităţi (alimentaţie, securitate etc.); // luminozitatea redusă în acompaniament cu o 
temperatură ambientală de minimum 25 °C; // trezirea din somn; // imaginaţie adecvată (pentru bărbat, gesturile 
cele mai banale ale femeii pot să devină generatoare de excitație prin mijlocirea imaginaţiei lui sexuale); // 
stimularea concomitentă a mai multor zone erogene (chiar dacă atenţia perceptivă nu se poate fixa continuu 
decît pe una singură, subconştientul le recepționează pe toate, iar organismul reacţionează ca atare); // consumul 
unei mici cantităţi de vin (50-100 g); // contactul corpului nud cu anumite materiale naturale (blană, mătase, 
nisip cald şi umed, fîn etc.); // un alt simţ (olfactiv, gustativ etc.), intens şi plăcut stimulat; // consumul abundent 
de proteine; // cafeaua caldă (în cantitate moderată); // conjunctura favorabilă; // duşul cald; // starea bună de 
igienă corporală. 

e Sursele de excitație sexuală nespecifice la bărbaţi: imaginile sexy (animate sau nu), în proporție de 50 %, 
alcoolul-15 %, scrierile sexy-15 %, dansul-15 %, ştrandul-2 % etc. 

e Sursele de excitație sexuală nespecifice la femei: dansul-30 %, imaginile sexy (foto — cine — video)-10 %, 
literatura sexy-10 %, ştrandul-2 % etc. 

e Stimulul sexual este urmat de un răspuns adecvat atunci cînd el este receptat de o persoană ce are o 
sexualitate normal dezvoltată, sănătoasă, iar în momentul impactului controlul cortical îl găseşte adecvat şi 
oportun. 

e Relaţia între starea de excitație sexuală şi amploarea transpiraţiei. Bărbatul şi femeia posedă fiecare 
aproximativ două milioane de glande sudoripare, capabile de secreția a pînă la un litru de transpiraţie pe oră. 
Corpul începe să transpire în condiţii de încălzire excesivă pentru o funcţionare normală, adică pentru 
menţinerea unei temperaturi constante a corpului. Dar anumite regiuni ale corpului reacționează prin transpiraţie 
şi la unii stimuli particulari (mîncăruri foarte condimentate, sare, consum de lichide etc.) indiferent de 
temperatura exterioară corpului. În stări de excitație sexuală apare o transpiraţie în cantitate mărită pe palme, 
tălpi, subsuori, frunte, nas, scrot şi labii. 

Normal, nu există o proporţionalitate între nivelul de excitație sexuală şi transpiraţia generală a corpului. 
Transpiraţia abundentă a întregului corp în cazul excitaţiei sexuale la bărbat este relativ frecventă la cei cu o 
excitabilitate amplă, cu hipertensiune arterială, cu înaltă reactivitate a sistemului nervos vegetativ, la cei lipsiţi 
de rezistenţă la efort şi fără experienţă sexuală, ori în relația de debut cu o nouă parteneră. 

Femeia transpiră intens în stare de excitație sexuală cînd este însărcinată, la menopauză, la menstruaţie, în 
abstinenţă şi în urma unei excitaţii sexuale de natură psihică. Unele femei prezintă o transpiraţie amplă, bruscă, 
dacă se dezbracă în vederea unui raport sexual, indiferent de vechimea relaţiei sexuale cu acel bărbat sau cînd 


100 


sînt intens emoţionate. Pentru un număr mic de bărbaţi, perceperea acestei transpiraţii este (inconştient) 
excitantă. 
e Normalitatea procedurii de excitare sexuală. Aproape fiecare individ are o preferinţă, o sensibilitate 
particulară în excitaţia sexuală pentru un anume element „anormal” ce poate consta în manevre, cuvinte, 
atitudini etc. Asemenea particularităţi nu sînt perverse şi nici nocive dacă nu prezintă prin ele însele toată 
plăcerea, actul sexual nu se rezumă la ele, nu îl substituie, este liber consimțit şi nu afectează negativ partenerul. 
e Conduita corectă a femeii, pentru incitarea/excitarea sexuală a partenerului. Majoritatea femeilor practică 
instinctiv o incitare şi excitare sexuală a partenerului într-o manieră indirectă, cum ar fi, de exemplu: neglijeul 
„întîmplător”; // gesturi de tandreţe mai deosebite; // sărutări mai insistente; // joaca şi hîrjoana intimă; // gesturi 
de tip şăgalnic; // sugestii adecvate; // provocări în funcţie de specificul reactiv al partenerului; // după trezirea 
atenţiei bărbatului, cedare progresivă; // evidenţierea propriei stări de excitație; // regizarea unor împrejurări în 
care partenerul să-i atingă corpul (ajutor pentru îmbrăcat/dezbrăcat, masaj etc.). 

În mod obişnuit, femeia trebuie să trezească dorinţa sexuală a partenerului în mod indirect şi doar ocazional 
în mod direct, însă niciodată vulgar. 
e Femeia comite o gravă eroare de comportament sexual, cînd: solicită actul sexual în mod evident, în 
contratimp, brusc, şocant, excesiv, vulgar, într-o manieră monotonă, se dezbracă prima, exercită manevre bruşte 
asupra organelor genitale ale partenerului, îşi expune brusc nudul sau se autoexcită în prezenţa partenerului. 
e Conduita corectă a bărbatului, pentru incitarea/excitarea sexuală a partenerei. Determinarea partenerei să 
accepte apropierea intimă se face prin convingere psihologică şi afectivă, prin tandreţe, intimitate, dialog, 
sugestii abile, atenţii, farmec, iar excitarea prin sărut, îmbrăţişări şi mîngîieri 

Permanent, bărbatul trebuie să aibă în vedere că excitaţia sexuală a femeii este un complex de senzaţii care 
nu sînt cantonate strict la nivelul zonelor erogene, iar provocarea emoţiei (dispoziţiei afective favorabile) este 
absolut necesară instalării dorinţei şi excitaţiei sexuale. 
e Bărbatul comite o gravă eroare de comportament sexual, cînd: încearcă excitarea împotriva voinţei şi 
dorinţei femeii; // acţionează superficial, brutal sau în pripă; // nu respectă sentimentul de pudoare; // acţionează 
asupra zonei genitale înainte de atingerea unui stadiu prealabil de amplă excitare sexuală generală; // îndeamnă 
la consumul de alcool pentru a facilita incitarea la act sexual; // insistă pentru raport sexual în momente 
inadecvate fiziologic. 
e Simţul mirosului în sexualitate. În procesul de atracţie, selecţie şi excitare sexuală, mirosul ocupă (ca la 
majoritatea mamiferelor) un rol important, dar, la majoritatea persoanelor, reacţia determinată de el nu este clar 
conştientizată şi recunoscută. Este evident pentru oricine că în relaţia sexuală mirosul constituie un factor de 
demarcare, apel sexual şi confort senzorial. 

Starea de excitație sexuală determină o congestie a mucoasei nazale şi astfel se sensibilizează percepţia 
(conştient sau nu) pentru mirosul partenerului sexual, de unde o accentuare sau inhibare a excitaţiei. 

Sensibilitatea şi modul de reacţie la mirosul emanat de o persoană cunoaşte o mare diversitate între indivizi, 
sexe, rase, vîrste şi circumstanţe (de exemplu, el este acutizat la întuneric şi la presiune atmosferică scăzută). 

Reflexele olfactive fiind la om în mare parte dobîndite, reacția pozitivă la mirosul sexului opus (şi la un 
parfum oarecare) este condiţionată de reuşita relaţiei sexuale de debut (în general ) şi cu partenerul de la un 
moment oarecare. Prin asociere, mirosul poate fi memorat ca pozitiv sau negativ, în funcţie de circumstanţele în 
care a fost perceput pentru prima dată sau un timp mai îndelungat, iar la repercepere să trezească spontan o 
aceeaşi reacţie. Dacă mirosul a fost perceput ca dezagreabil la primul raport sexual cu o persoană, la repetarea 
actului sexual cu acea persoană, conştient sau nu, se va produce o reacţie de repulsie, reţinere sau atenuare a 
plăcerii. 
e Particularităţile simțului olfactiv la femeie. La femeie, sensibilitatea simțului mirosului diferă mult în 
funcţie de vîrstă, echilibru hormonal, număr de naşteri, stare de sănătate, moment din ciclul ovulator, profesie 
etc. Specific simțului mirosului la femeie este: sensibilitatea în identificarea bărbatului care a avut sau nu un 
raport sexual în ultimile 30 de zile, fără ca informaţia să fie percepută în mod clar ca fiind de natură olfactivă; // 
sensibilitatea în indentificarea mirosului emanat într-o încăpere, în urma unui contact sexual (în primele trei 
ore); // amplele fluctuații de acuitate perceptivă; // sensibilitate şi repulsie la perceperea mirosului natural al 

femeii foarte senzuale; // perceperea cu uşurinţă a stă! 
prin sedare, slăbiciune involuntară şi inexplicabilă. 
e Particularităţile simțului olfactiv la bărbat: sensibilitate accentuată la mirosurile de sorginte genitală; // 
acomodare rapidă cu un miros; // acută sensibilitate perceptivă (alterată însă cu uşurinţă de consumul de alcool, 
tutun şi de contactul cu produse petroliere); // amplă memorare asociativă a parfumurilor; // inegalitate amplă 
între indivizi privind sensibilitatea olfactivă; // sensibilitate şi reacţie pozitivă la mirosurile rare, subtile, de 
intensitate moderată, percepute la o femeie indiferent de senzualitatea ei generală; // uneori, blocarea apetitului 
sexual în prezenţa unei femei „inodore” sau excesiv de parfumată (după un prim raport sexual cu ea.). 
e Acuitatea olfactivă creşte pînă la vîrsta de 20 de ani, atît la bărbat, cît şi la femeie, după care se află în 
stagnare pentru circa 10 ani, apoi scade lent. 
e Fiecare persoană exală un miros particular, care-l însoţeşte chiar în condiţii de igienă perfectă. Acest miros 
este de intensitate şi nuanţă variabile de la un individ la altul, dar şi la acelaşi individ de la o vîrstă la alta, de la 
o situaţie la alta. 
e Feromonii sexuali sînt substanţe aromate care influenţează comportamentul sexual al bărbatului şi femeii. 
Caracteristicile feromonilor sexuai la oameni: sînt molecule mici, volatile; // sînt amestecuri complexe 
formate din mai multe substanţe, cu rol specific determinat tocmai de proporţia substanţelor; // sînt emanate de 
ambele sexe, din zona genitală, axilară şi mai puţin a întregului tegument; // sînt în cantităţi foarte mici; // nu 
sînt percepute conştient; // pot fi de atracţie (respectiv de testare a compatibilităţii biologice, de unde şi reacția 
de simpatie/fixare sau repulsie, aparent nemotivată) sau excitație (afrodiziace). 
e Mirosul emanat de om este în strînsă corelaţie cu echilibrul hormonal, alimentaţie, nivel de oboseală, 
funcţionarea intestinului gros, frecvenţa contactelor sexuale, (la femei) faza din ciclul menstrual, vîrsta, etnia, 
metabolismul, igiena, partenerul sexual (la femeie) şi presiunea atmosferică. 
e Caracteristicile mirosului emanat de femeie. Avînd cu 75 % mai multe glande apocrine decît bărbatul, 
femeia exală un miros mai puternic, mai persistent, specific, mai ales cînd se află în stare de stres, excitație 
sexuală, în faza preovulatorie şi menstruală sau în efort fizic. Un miros caracteristic, fad, inhibant sexual pentru 
bărbaţi este cel emanat în perioada menstruală prin intermediul respirației, tegumentului și organelor genitale, 
adesea în pofida celei mai riguroase igiene. Intensitatea acestei emanaţii diferă mult de la femeie la femeie, ca şi 
sensibilitatea perceptivă şi reactivă a bărbatului, de la individ la individ şi de la o vîrstă la alta. 

Unele femei în perioada ovulaţiei emană un miros particular, pe care un mic număr de bărbaţi îl percep (cel 
mai adesea inconştient) şi care le trezeşte dorinţa sexuală. 

În principal, rolul mirosului femeii este de a-şi semnaliza prezenţa şi de a excita bărbatul (în trecut, şi pe 
acela de a revela starea ovulaţiei). 

e Caracteristicile mirosului emanat de bărbat. Corpul curat şi organele genitale ale bărbatului exală un miros 
redus, dificil de sesizat. Starea de excitație sexuală determină o intensificare a emisiunii odorifice mai ales din 
zona genitală (scrot), ea fiind percepută (adesea inconştient) de unele femei cărora le induce agitaţie, 
emoţionare, ataşament sau repulsie, în funcţie mai ales de faza ciclului ovulator. Mirosul datorat lipsei de igienă 
genitală sau corporală sînt foarte repulsive pentru femei, fără ca acestea să conștientizeze întotdeauna motivaţia. 

În principal, rolul mirosului emanat de bărbat este de marcare a teritoriului, a limitei dincolo de care intrusul 

s-ar găsi în pericol. Mirosul emanat de bărbatul cu rang superior este un puternic inhibant pentru bărbatul cu 
rang inferior. 
e Sensibilitatea perceperii, aprecierii şi reacției la mirosuri este stimulată de foame, întuneric, isterie, 
nevroză, anxietate, excitație sexuală, intimitate fizică cu o persoană de sex opus, compatibilitate biopsihologică, 
abstinenţă sexuală, căldură, stres, ovulaţie, faza menstruală (înainte şi în timpul ei), anotimp (primăvara şi 
toamna), altitudine geografică înaltă, sarcină, mediu ambiant necunoscut, debutul relaţiei interpersonale, 
amploarea secreției de hormoni sexuali, satisfacerea unui alt simţ (concomitent), mediu ambiant lipsit de fum şi 
mirosuri persistente, orele dimineţii. 

Cînd excitantul olfactiv acţionează mai mult timp, sensibilitatea pentru acel miros se reduce progresiv, pînă 
la dispariţie, pentru o perioadă între 7 zile şi 7 ani, în funcţie de durata receptării. Din acest motiv, prin 
obişnuinţă, se pierde sensibilitatea pentru un miros plăcut sau neplăcut, simţul mirosului adaptîndu-se relativ 
repede la acţiunea majorităţii substanţelor odorifice. 


i de excitație a bărbatului, la care reacţionează natural 

Mirosul propriu nu este perceput distinct, decît în cazuri particulare. 

e Rolul parfumului în excitaţia sexuală. Parfumul, utilizat adecvat, este un izvor cert de confort interrelaţional 
şi de excitare sexuală (într-un context adecvat), ceea ce impune folosirea lui. Stimularea pe această cale a 
interesului sexual a bărbatului este deosebit de puternică, dar pretinde multă prudenţă, discernămînt şi fler. 

e Utilizatori fervenţi de parfum. Tinerii de pînă la 20 de ani apelează adesea la parfumuri datorită marii lor 
sensibilităţi olfactive, dar şi pentru a se demarca mai uşor în grup. Dacă bărbaţii şi femeile în vîrstă de pînă la 
30 de ani folosesc parfumul mai ales pentru a fi agreaţi şi remarcaţi, după această vîrstă, adesea, parfumul este 
folosit pentru plăcerea proprie şi conformare la moda zilei. Numeroase persoane în vîrstă de peste 50 de ani 
folosesc parfumul, în mod conştient sau nu, în scop antidepresiv şi stimulator senzitiv. 

Utilizează parfum frecvent, şi într-o doză adesea excesivă, persoanele care vor să-şi accentueze farmecul 
erotic, au un fizic deosebit de frumos sau dizgraţios, au trăsături narcisiste accentuate, au un real sau închipuit 
deficit de farmec, deţin o senzualitate amplă sau mult redusă, prezintă tulburări ale simțului olfactiv. 

e Beneficiile utilizării parfumului în relaţia erotică: stimulează imaginaţia erotică; // sprijină excitaţia sexuală, 
în funcţie de circumstanţe; // creează un confort senzorial extins; // stimulează simpatia, bunăvoința şi acordul 
psihic; // corectează mirosul natural al persoanei, dacă este bine utilizat; // diminuează agresivitatea; // incită la 
intimitate, confidenţe, bunăvoință şi ataşament; // fascinează (şi astfel se îngustează, temporar, cîmpul perceptiv 
analitic); // estompează percepţia neplăcută a elementelor de conformaţie fizică, dizgraţioase; // stimulează 
memoria şi reținerea partenerului; // facilitează comunicarea dezinhibată. 

e Parfumul afrodiziac. Utilizarea unor parfumuri speciale poate determina facilitarea sau amplificarea dorinţei 
sexuale, dar numai parfumul singur nu poate determina seducerea sau excitarea sexuală. Unele parfumuri, 
reclamate ca afrodiziace şi seducătoare, conţin substanțe ce pot determina în mod real o atare reacţie, dar 
aceasta nu în orice context, nu la orice persoană (şi previzibil) şi nici pe departe cu amploarea dorită sau 
reclamată. 

e Utilizarea parfumului. În cadrul comportamentului sexual, parfumul provoacă o reacţie specifică prin 
asociere, imaginaţie, imprimare şi chiar condiţionare. Din acest motiv este bine ca parfumul pentru corp şi cel 
de ambianţă al căminului să fie o marcă de lungă utilizare. Parfumul de fond permite „fixarea” partenerului, 
crearea unui cadru de siguranţă, familiaritate şi condiţionare asociativă pozitivă. Dar se impune şi utilizarea 
sporadică şi a altor mărci, ceea ce permite întărirea şi împrospătarea celui de fond, prin contrast. 

Dacă între membrii cuplului se dezvoltă probleme acute interrelaţionale, persistente, parfumul din ambianța 
căminului şi cel de corp trebuie schimbate frecvent, iar la stabilizarea relaţiei, rămînerea la unul de fond, altul 
decît cel folosit anterior situaţiei dizarmonice. 

Persoanele necăsătorite pot folosi multiple mărci de parfum, dar în momentul în care legătura cu un partener 
se prefigurează a fi de lungă durată, trebuie să se utilizeze un parfum de fond (întrerupt, din cînd în cînd, de un 
altul pentru scurt timp). 

Parfumul de utilizare îndelungată trebuie să fie: subtil; // delicat; // rar; // utilizat de cît mai puţine persoane 

(din anturaj); // agreat de partenerul sexual; // potrivit cu vîrsta şi metabolismul; // utilizat nu pentru mascarea 
lipsei de igienă; // într-o cantitate decentă, adică la bărbaţi să fie perceput de la cel mult 30 de centimetri, iar la 
femeie de la cel mult un metru. 
Pentru bărbaţi, parfumul principal trebuie să fie pe bază de lavandă, ambră, mosc, opiu, adică acelea care au 
proprietatea de a provoca femeii diminuarea elanului respirator şi inhibare. La femei, parfumul principal trebuie 
să fie dintre cele fine, suave, dulci, florale, care provoacă bărbatului o reacţie de amplificarea a respirației şi 
dezinhibare generală. În atmosfera căminului se indică folosirea parfumului de iasomie, tei, busuioc, opiu, 
salcîm, santal, pin (în perioada de iarnă). 

Au un efect perturbant al funcţiei sexuale, mirosurile de produse petroliere, bucătărie, transpiraţie, dantură 
neîngrijită, alimente alterate. 

e Rolul excitant al îmbrăţişă! În funcţie de intensitate, durată, ritm şi împrejurare, îmbrăţişarea are 
semnificaţii şi răspuns senzorial şi afectiv diferit. 

Îmbrăţişărilor le revine un rol important în excitare sau pentru facilitarea ei, în cadrul demersurilor 
precopulatorii. Ele pot conferi bărbatului simţămîntul viril de ocrotitor, dominator, iar prin perceperea corpului 
femeii şi excitație sexuală. Femeilor, îmbrăţişarea erotică le induce simţămîntul de siguranță, copleşire, 

abandon, supunere şi într-o mică măsură de excitație sexuală. În actul sexual propriu-zis, îmbrăţişarea repetată 
este deosebit de excitantă şi agreată afectiv de către femeie. 
e Simţul tactil în excitaţia sexuală. Omul este singura fiinţă pentru care şi atingerea tactilă poate avea un 
răspuns sexual (pentru restul mamiferelor, doar mirosul şi gustul). Senzaţiile percepute prin mîngiiere au o 
importanţă majoră în procesul de excitare sexuală pentru ambii parteneri, cu deosebirea că bărbatul o obţine 
prin aplicare, iar femeia prin receptarea ei. 
În preludiul actului sexual, atingerea şi mîngiierea asigură acceptarea intimităţii, solidaritatea fizică şi 
afectivă, echilibrarea biopotenţialelor electrice, excitație sexuală. 
Nu orice mîngiiere sau atingere a bărbatului şi a femeii se exercită în scop excitator, deci atitudinea de 
răspuns la ea trebuie nuanţată în funcţie de circumstanţe. 
e Simţul tactil la bărbat este simţul cu maximă erotizare. Mişcarea de pipăire şi mîngiiere a femeii determină o 
progresivă accentuare a stării de excitație sexuală. Perceperea formelor femeii în asociere cu căldura, 
asperităţile pilozităţii şi umezeala, trezesc instinctiv o intensă emoție senzuală. 
e Simţul tactil la femeie are o importanță redusă sub aspect sexual, mîngîierea partenerului fiind excitantă 
pentru o mică minoritate de femei. Aceasta, deoarece în mod natural femeia mîngiie în scopul sedării, liniștirii 
celui ce o receptează şi nu pentru plăcerea proprie. 
e Excitarea sexuală prin mîngiiere. Prin poziţia lui de factor dinamic al actului sexual, bărbatul este cel care 
mîngiie mai mult, iar femeia, cvasipasivă fiind, recepționează acţiunea. Dar şi femeia trebuie să atingă şi să 
mîngiie, deoarece astfel îi transmite partenerului informaţii cu privire la eficienţa acţiunilor lui, la maniera în 
care doreşte să fie excitată, îl poate opri, stimula, recompensa sau pedepsi. 
Între parteneri de sex opus, plăcerea rezultată din actul mîngiierii este în principiu egală. Prin specificul lui 
bărbatul are plăcere în acţiunea de a mîngiia, iar femeia în a fi mîngîiată, dar nu în mod exclusiv. 
Sensibilitatea perceptivă la mîngiiere variază foarte mult de la individ la individ şi chiar la acelaşi individ în 
funcţie de factori multipli. 
e Mîngiierea este excitantă, cînd: mîinile sînt curate şi calde; // suprafaţa receptantă este caldă, intens irigată 
de sînge; // există dispoziţie afectivă pentru ea; // acţionarea pe zonele erogene se desfăşoară în ordinea creșterii 
sensibilităţii lor; // este alternată cu sărutări pe aceeaşi zonă; // maniera de acţionare este contrastă: diafan- 
energic, dureros-plăcut, încet-repede, lin-vibrator (pulsator); // stimularea nu este îndelungată pe o singură zonă 
erogenă, deoarece apare o adaptare senzorială iar apoi jenă; // manevrele sînt delicate pînă la debutul actului 
sexual, apoi alternează cu cele energice, mai restrînse ca arie de distribuţie şi menite stimulării receptorilor 
situaţi în profunzime; // acţionarea (cu palma deschisă, cu vîrful degetelor, cu faţa unghiilor, palpînd şi plimbînd 
mîna) este în funcţie de sensibilitatea zonei erogene; // nu se revine imediat pe o zonă erogenă sau în aceeaşi 
manieră de acţionare; // manevrele din zona organelor genitale sînt delicate şi atent dozate (altfel, de la un efect 
de maximă excitare şi voluptate, se ajunge la iritare şi durare); // în acţionarea pe sîni şi fese, mîngîierea este 
alternată cu masarea ritmică. 
e Excitarea sînilor. Atingerea, mîngiierea, masarea şi sărutul sînului, aplicat pe întreaga lui suprafaţă, dar mai 
ales pe mamelon, în faza precopulatorie şi în timpul actului sexual, produc o intensă excitație, îndeosebi femeii. 
Manevrele excitatorii asupra sînilor constau în: mîngiieri uşoare pe tot conturul sînului; // cuprinderea în 
palmă şi ușoara frămîntare de la bază spre mamelon sau printr-o mişcare de rotaţie; // cuprinderea mamelonului 
între degete, urmată de frecarea, strîngerea și răsucirea lui, cu multă delicateţe, în ambele sensuri; // apăsarea 
mamelonului în interior cu degetul mare, urmat de mişcări circulare rapide, în ambele sensuri, pentru scurt timp. 
Sărutul sînului, care este foarte excitant pentru ambii parteneri, se aplică mai ales pe areolă şi mamelon într-o 
procedură alternîndă, delicat-energic, rapid-încet. 
Atenţie ! Sugerea mamelonului nu trebuie să fie energică sau îndelungată, iar muşcăturile (chiar mimate !) 
sînt absolut interzise. 


Excitarea sînilor nu se aplică femeilor gravide ! 
e Excitarea organelor genitale ale bărbatului de către femeie. Nu există nimic pervers şi imoral în dorinţa şi 


necesitatea unor bărbaţi, ca în unele situaţii, să solicite şi să primească asemenea mîngiieri, iar femeia să i le 
acorde dacă cuplul este stabil, există un acord afectiv deplin, nu sînt o necesitate obsesivă sau o modalitate 
exclusivă de excitare şi plăcere sexuală. 

Mîngiierea organelor genitale ale bărbatului de către femeie sînt foarte excitante pentru bărbat, dorite şi 
adesea chiar necesare, dar presupun o atentă manieră de abordare, dozare şi execuţie. Nu numai bărbatul 
reacţionează cu o intensă excitație la aceste manevre, dar şi circa 30 % dintre femei după o oarecare experienţă 
sexuală cu acel partener. 

Pentru trezirea sau amplificarea excitaţiei sexuale a partenerului, femeia va atinge „întîmplător” regiunea lui 
genitală, apoi va proceda la scurte mîngiicri; dacă nu este suficient, se execută şi manevre mai insistente asupra 
întregului penis. Atingerea scrotului nu este recomandabilă, deoarece la majoritatea bărbaţilor ea este urmată de 
o reacţie de teamă şi încordare, la posibila durere ce-ar putea surveni cu multă uşurinţă. Manevrele excitatorii se 
cer a fi în corelaţie cu vîrsta partenerului, cu excitabilitatea lui şi doar atît cît este strict necesar pentru realizarea 
erecţiei. 

Este o eroare gravă din partea bărbatului de a pretinde, sub imperativul „trebuie” sau „eşti obligată”, unele 
manevre excitatorii pe care femeia le refuză. Majoritatea femeilor sînt disponibile şi binevoitoare în executarea 
unor asemenea manevre (care doar în foarte mică măsură le produce plăcere) dacă există o armonie afectivă cu 
partenerul şi după o acomodare în timp, în care bărbatul reuşeşte să-i cîştige încrederea deplină. 

e Excitarea organelor genitale ale femeii de către bărbat. Atingerea şi mîngiierea organelor genitale externe 
ale femeii sînt deosebit de excitante atît pentru femeie, cît şi pentru bărbat. Aceste manevre (delicate şi exigente 
în execuţie), exercitate precopulator, sînt ultimele, zona genitală fiind zona de maximă excitabilitate. 

În prima etapă, pentru excitare, se mîngiie repetat zona subombilicală apoi se acţionează asupra zonei 
pubiene prin mîngiieri uşoare, apăsări ritmice şi plimbarea degetelor peste şi printre firele de păr. Asupra acestei 
zone se acţionează insistent, mai ales dacă ea este mai reliefată şi bogată în fire de păr. În etapa a doua se 
mîngîie uşor şi apoi energic vulva, fără a depărta labiile. Mîngiierile vor fi însoţite de scurte, energice şi rapide 
mişcări de apăsare pulsatilă. Şi aceste manevre pot fi exercitate pe o durată mai mare, fiind foarte excitante şi 
nciritante. În a treia etapă degetele vor îndepărta labiile după care, cu multă delicateţe, se vor mişca în lungimea 
vulvei prin alunecare, apoi se freacă între degete labiile, cu condiţia ca acestea să aibă o dezvoltare permisibilă 
unor asemenea manevre. În etapa a patra se acţionează asupra clitorisului. Fiind un organ cu sensibilitate 
excepțională, acţionarea asupra lui va trebui să fie de o delicateţe deosebită. Se execută asupra lui manevre de 
frecare foarte uşoară şi puţin insistentă, apăsări pulsatile uşoare şi energice, presări delicate într-o mişcare 
circulară. O acţionare mai insistentă şi energică poate fi exercitată pe prepuţ şi fren, cu condiţia ca acestea să fie 
amplu dezvoltate şi reliefate. 

Acţionarea insistentă asupra clitorisului se transformă rapid din plăcere în jenă şi chiar durere ! 

La femeia cu excitabilitate înceată se stimulează şi colul uterin, prin apăsări pulsatorii şi masări circulare cu 
degetul. Toate aceste manevre vor fi exercitate numai în condiţiile unei umectări zonale optime. Cu cît 
lubrifierea este mai redusă, acţionarea va fi mai înceată şi superficială, iar cu cît ea este mai abundentă 
manevrele vor fi mai insistente şi energice. 

Pentru reuşita acestor manevre de excitare sexuală se impune ca femeia să aibă organele genitale curate, 
bărbatul să aibă mîinile foarte îngrijite, iar acţionarea să se facă numai în funcţie de permisivitatea şi dirijarea 
femeii. Aceste mîngiieri îşi ating scopul numai cînd survin după o prealabilă excitație sexuală generală şi cînd 
execuţia este delicată, dibace şi ponderată. 

e Aspectul excitant al gidilatului. Senzaţia de gîdilare, produsă de uşoara atingere a pielii în anumite regiuni 
ale corpului, este în mică măsură excitantă sexual. În exces, devine rapid iritantă şi inhibatoare a stării de 
excitație sexuală. 

Sensibilitatea la gîdilat este mai mare la virgine, ea diminuînd progresiv după susţinerea unor contacte 
sexuale regulate. Perioadele de abstinenţă îndelungată pot fi însoţite, deopotrivă la bărbat şi femei, de o 
accentuare a sensibilităţii la gîdilat. 

e Importanţa privirii în excitarea sexuală. Un rol de primă importanţă în procesul de excitare sexuală îl au 
stimulii proveniţi pe care vizuală, privirea fiind şi un prim filtru în selecţia partenerului. Stimulii receptaţi pe 
cale vizuală pot, în egală măsură, să excite sau să inhibe sexual. În timpul actului sexual propriu-zis, privirea îşi 
reduce mult, dar nu complet, importanţa în excitare. 

e Importanţa privirii în excitarea sexuală a femeii. La femeie, doar aproximativ 10 % din stimuli sexuali sînt 
proveniţi pe cale vizuală. Pe această cale, femeia mai mult selectează partenerul decît se excită la vederea 

caracterelor lui sexuale. Faptul de a se s 
excitant decît de a-şi privi partenerul. 

În preludiu şi în desfăşurarea actului sexual, dorinţa unor femei de a-şi privi insistent partenerul se datorează 
nevoii lor accentuate de asigurare că partenerul este sincer (afectiv în relaţia cu ea), dar şi pentru surprinderea 
stării lui de excitație şi plăcere, care astfel i se transmite şi ei. 

e Importanţa privirii în excitarea sexuală a bărbatului. La bărbaţi, circa 40 % din stimulii sexuali sînt receptaţi 
pe cale vizuală, ea urmînd imediat după cea tactilă ca forţă şi importanţă. Faptul de a fi privit de o femeie este 
puţin excitant pentru un bărbat, majoritatea simțindu-se, cel puţin în intimitate, stînjeniţi şi timoraţi. 

e Zonele corpului femeii, care produc bărbatului o mai intensă excitare pe cale vizuală. Sensibilitatea la 
stimulii erotici emişi de femeie, receptaţi pe cale vizuală, se referă la plastica întregului ei corp, la vestimentația 
ce se mulează pe corp şi variază zone acoperite cu zone descoperite, exhibate. Majoritatea femeilor îşi 
descoperă sau evidenţiază prin vestimentaţie un element corporal prin care speră să fie remarcate şi totodată să 
incite curiozitatea şi interesul sexual al bărbaţilor. 

Fiecare bărbat prezintă o sensibilitate mai accentuată pentru o zonă corporală oarecare a femeii. Aceste zone 
sînt mai ales următoarele: fizionomia feţei, picioarele, sînii, fesele, părul. Excitarea este produsă cu maximum 
de intensitate la vederea organelor genitale externe (o reminiscență din timpurile în care momentul ovulaţiei era 
vizibil la nivelul organelor genitale externe ale femeii, iar bărbatul trebuia — natural —, să reacţiona adecvat la 
acest stimul/semnal). Plăcerea şi intensitatea excitaţiei sînt net potenţate de atingerea palpatorie a zonei privite. 
e Urechile femeii sînt un stimul sexual. Pentru mulţi bărbaţi, urechile femeii sînt o zonă vizual polarizantă a 
atenţiei (nu şi excitantă), atunci cînd ele sînt mici, delicate şi marcate cu bijuterii (mici, strălucitoare, intens 
colorate). Lobul urechii poate fi o sursă subtilă de excitare, cînd este sărutat insistent. 

e Buzele femeii sînt pentru toţi bărbaţii polarizatoare ale atenţiei şi stimulatoare sexual. Acest rol senzual al 
buzelor, care sînt centrul sexual al feţei, este direct proporţional cu grosimea, culoarea conformaţia şi contrastul 
culorii lor cu restul tegumentului. Utilizarea rujului are tocmai scopul de a le accentua aspectul senzual prin 
culoare, strălucire şi umiditate (ceea ce le conferă caracteristici genitale). 
e Mişcarea corpului femeii impresionează senzual privirea majorităţii bărbaţilor. Ea polarizează atenţia şi 
stîrneşte imaginaţia erotică prin balansul coapselor şi feselor, în asociere cu mulajul hainelor pe corp şi purtatul 
pantofilor cu toc înalt, prin ritmul alene (= „prinde-mă”) şi prin ţinuta corporală, ce pot fi naturale sau 
artificiale, lascive, vulgare, elevate sau provocatoare. 
e Părul, o sursă de excitare sexuală. Vizual, părul femeii este un stimul sexual mai ales de atenţionare a 
bărbatului, iar tactil un excitant pentru numeroşi bărbaţi. Cînd părul femeii este de lungime medie, ondulat, de 
culoare foarte închisă sau deschisă şi în asociere cu trăsături infantile ale feţei, este deosebit de emoţionant 
pentru bărbaţi. Proporția acestei atractivităţi este direct proporțională cu senzualitatea bărbatului. 

Părul scurt diminuează mult din senzualitatea şi feminitatea femeii (în pofida trăsăturii infantile a feţei pe 
care o mimează), adesea în mod neclar, neconştientizat. 

Unele femei sînt puternic excitate, dar majoritatea sînt sedate şi liniştite, de mîngiierea sau plimbarea 

degetelor prin părul lor. 

Părul negru, bogat, dar mai ales încreţit al bărbatului, poate fi pentru nu puţine femei un stimul sexual intens. 

Raderea părului pubian la femeie (frecvent utilizată în antichitate de prostituate) este urmată de o oarecare 
reducere a sensibil tactile şi erogene locale. Această zonă, privată de păr, poate fi trecător percepută de unii 
bărbaţi ca fiind mai excitantă vizual şi tactil, mai ales în unele practici orogenitale. Raderea părului pubian este 
urmată de multe inconveniente şi în mod deosebit de iritare locală, datorată scurtimii firului de păr în creştere şi 
a transpiraţiei ce se evaporă cu dificultate. 

e Alcoolul în practica excitării sexuale. Alcoolul este un slab excitant sexual, dar are calitatea de a induce o 
dispoziţie egală, binevoitoare şi predispozantă la excitație sexuală şi act sexual, în proporţie de circa 40 % la 
femei şi circa 30 % la bărbaţi. Cantitatea de alcool ce poate avea această calitate este foarte mică, pentru vin 
fiind de 50-100 de grame, iar la băuturile intens alcoolizate de pînă la 50 de grame. 

e Revistele şi filmele sexy pot fi o sursă de excitație sexuală pentru circa 5 % dintre femei şi 40 % dintre 
bărbaţi, dacă contactul cu ele este sporadic; în caz contrar, reacţia excitatoare la ele se diminuă drastic. 


imţi privită, „mîngiiată” cu privirea este pentru ea incomparabil mai 

e Contribuţia ambianţei camerei la inducerea stării de excitație sexuală. Ambianţa în care se desfăşoară 
preludiul şi actul sexual este deosebit de importantă (mai ales pentru femeie), dar puţin conştientizată în 
implicaţiile ei. 

Pentru a servi cît mai mult confortului şi excitării, ambianța încăperii trebuie să îndeplinească următoarele 
condiţii: lumina să fie redusă la minim (astfel se inspiră tăcere, reculegere, concentrare, acutizarea simțului 
tactil şi olfactiv, ocultarea unor „imperfecțiuni”jenante, accentuarea caracteristicilor de sex); // temperatura să 
fie de cel puţin 25 °C (cu cît este mai cald, dezinhibiţia femeii se accentuează); // linişte cît mai amplă; // rufăria 
să fie absolut curată; // gradul de securitate faţă de intruşi să fie total. 

Desigur, ambianța favorabilă pe deplin intimităţii şi excitaţiei nu este posibilă pentru fiecare raport sexual, 
dar fie şi numai ca o modalitate de rupere a monotoniei ea poate şi trebuie căutată şi folosită, chiar dacă 
presupune un efort. În condiţiile susţinerii unor contacte sexuale cumpătate şi punctate de perioade de abstinenţă 
voluntară, amenajarea cadrului de desfăşurare a actului sexual poate fi realizată fără un efort deosebit. 

. Îmbrăcămintea, sursă de excitație sexuală. Sub aspect sexual, îmbrăcămintea facilitează: sublinierea 
caracterelor sexuale; // informare asupra unor aspecte ale senzualității, specifice acelei persoane; // prin jocul 
acoperirii şi descoperirii unor porţiuni ale corpului femeii, intensificarea curiozităţii şi imaginaţiei erotice a 
bărbaţilor; // stîrnirea unor senzaţii senzuale deosebite, prin natura materialului (mătase, blană etc.) expus 
privirii, dar mai ales atingerii; // evidenţierea cadrului de moralitate al persoanei; // amplă evidenţiere din 
grup; // autoexcitare la persoanele narcisiste; // identificarea persoanelor nesatisfăcute sexual sau afectiv, prin 
notele de senzualitate sau sobrietate ale ţinutei; // atitudinea de adoptat în relaţia cu persoana respectivă (respect, 
familiaritate, abordare facilă); // mascarea evoluţiei dizgraţioase a corpului odată cu înaintarea în vîrstă, 
protejînd atracţia şi exitaţia chiar dacă nu o mai trezeşte. 

e Dansul în procesul de excitare sexuală. Sub aspect sexual, dansul oferă: acomodare cu partenerul; // 
intercomunicare sugestivă; // echilibru fiziologic şi psihologic; // detensionarea conflictelor cotidiene, a stresului 
şi angoasei; // excitare reciprocă de o manieră acceptată social; // predispoziţie la intimitate (fiind astfel un 
excelent element de preludiu la actul sexual). 

La femeie, dansul este o modalitate facilă de inducere a predispoziţiei sau chiar a excitaţiei sexuale. 

e Simţul auditiv poate mijloci excitaţia sexuală şi confortul intim prin timbrul vocii, mesaj verbal, muzică şi 
perceperea unor zgomote specifice actului sexual. Pe parcursul desfăşurării actului sexual, vocea bărbatului şi a 
femeii suferă un proces de modificare pe care partenerul îl receptează, inconştient, şi astfel îşi reglează 
comportamentul şi reacţia fiziologică pentru armonizare deplină. 

Vibraţiile sonore de înaltă frecvenţă, specifice vocii femeii, determină la bărbat o reacţie de excitare sexuală, 
dar şi de slăbiciune, agitaţie şi impuls de a le reprima într-un fel oarecare. 

Vocea de mezzosoprană este atractivă, senzuală, pentru bărbaţii cu o inteligenţă peste medie, ca sugerînd, 
adesea, că posesoarea are un temperament senzual (dublul efect al hormonilor androgeni), este inteligentă (peste 
medie) şi poate fi o bună prietenă. 

Vibraţiile sonore de joasă frecvenţă, specifice vocii bărbatului, determină la femeie o reacţie de excitare 

sexuală, concomitent cu simțămîntul de copleşire, timorare, cedare, siguranţă şi ocrotire. 
e Rolul muzicii în declanşarea şi întreţinerea stării de excitație sexuală. În preludiul actului sexual, muzica 
favorizează excitaţia sexuală, creează un climat seducător, îngăduitor, binevoitor, dezinhibant, uniformizator de 
dispoziţie, încredere reciprocă şi disponibilitate la comunicare. Pentru atingerea acestui ţel alegerea ritmului 
melodiei, intensitatea, textul şi momentul ascultării sînt deosebit de importante. 

Utilizarea muzicii în scopul facilitării excitaţiei sexuale este dificilă şi pretențioasă, deoarece ea poate 
provoca o gamă variată de emoţii, iar maniera de răspuns la ea este imprevizibilă şi particulară fiecărei 
persoane. 

În preludiul apropierii sexuale, fondul sonor muzical se cere a fi cu melodii ce au un ritm sincopat, alert, 
antrenant, cu intensitate sonoră ridicată, ce creează o tensiune psihică particulară; apoi melodii la un volum 
sonor redus, care să trezească sentimente de tandreţe şi intimitate. Se evită melodiile cu un text inadecvat, fiind 
preferate cele cu un text sugestiv, cele cu text într-o limbă neînţeleasă sau, mai bine, doar piese orchestrale care 
atrag atenţia mai puţin. Acest fond muzical va fi menţinut pînă în debutul actului sexual propriu-zis, cînd 
liniştea este de preferat, ea permiţînd concentrarea atenţiei asupra simţămintelor sexuale. În caz contrar, muzica, 

prin ritm sau text inadecvat, poate polariza atenţia şi astfel perturba fixarea atenţiei la stimulii sexuali. Aceasta, 
deoarece tensiunea psihosexuală nu acordă un spaţiu suficient în cîmpul perceptiv şi pentru asimilarea ritmurilor 
muzicale fără o diminuare a celor mai importante, venite de la partener şi din sfera genitală. Doar la primul 
raport sexual cu o nouă parteneră se va lăsa un fond muzical de intensitate scăzută, deoarece ajută la 
dezinhibare (prezentă la ambii parteneri) şi umplere sonoră în perioadele cînd dialogul verbal este deficitar şi s- 
ar putea crea momente stînjenitoare. 

e Excitarea sexuală prin perceperea zgomotului intracorporal, constă în acoperirea urechilor partenerei cu 
palmele, de către bărbat, în decursul actului sexual (şi sărutului). Procedînd astfel, femeia percepe sunetele 
interne care pot fi o sursă subtilă de excitare, emoţionare şi concentrare perceptivă. Metoda se utilizează cu 
moderație şi numai în momentele finale ale actului sexual, cînd poate facilita orgasmul sau să-l intensifice, 
surprinzător de mult. 

e Cuvintele şi propoziţiile obscene, sursă de excitare sexuală. Pentru o mică parte dintre bărbaţi şi femei, 
limbajul obscen, grosolan poate fi o sursă de (auto) excitare sexuală. Această preferinţă trădează, adesea, 
primitivismul sexual, deformări caracteriale, perversitate (tendinţe), blazare sexuală, timiditate (1), 
nonconformism adolescentin, frustrare sexuală. 

e Excitarea sexuală pe cale verbală. Prin actul vorbirii se poate şi trebuie să se sprijine procesul de excitare 
sexuală, cuvintele putînd nu numai inhiba, dar şi excita şi mîngiia, uneori, mai mult decît alte manevre. În acest 
scop exprimarea verbală trebuie permanent cizelată, adaptată partenerului şi situaţiei. Pentru a fi senzuală şi 
excitantă, vorbirea trebuie să fie pe un ton coborit, şoptită, oportună şi cu un mesaj adecvat. 

Pentru excitarea partenerei, bărbatul trebuie să se exprime şoptit, cu un timbru grav, insistent, aproape de 
urechea ei, dar nu jenant. În preludiu, bărbatul exprimă verbal tensiunea şi sentimentul de dorinţă şi plăcere, iar 
în timpul actului sexual plăcerea pe care i-o generează partenera. Vor fi folosite, potrivit experienţei dobîndite, 
date personale și de cuplu, respectiv cuvinte şi propoziţii cu înaltă încărcătură afectivă, emoţională, sugestivă, 
senzuală (dar nu vulgară), îndemnuri incitante în scopul trezirii emoţiei senzuale. Aceste mesaje vor fi cît mai 
simple şi chiar dacă par banale ele nu-şi pierd efectul, cu condiţia de a fi cumpătat utilizate. 

În funcţie de experienţa sexuală din cuplu, de amploarea legăturii afective, femeia îşi poate permite să emită 
incitaţii verbale provocatoare pe un ton de glumă, mai mult sau mai puţin îndrăzneţ. În acelaşi scop, femeia va 
emite: îndemnuri tandre, gemete, scîncete, ţipete (dar nu frecvent sau excesiv de sonore), cuvinte cu efect 
excitant, specifice pentru acel partener; voluptatea plăcerii resimţite. O dată cu dobîndirea experienţei cu un 
partener, majoritatea femeilor dobîndesc un cod şi o baterie de expresii şi cuvinte specifice de excitare. 


36. Sărutul 


De la sublim la ridicol nu-i decît un singur pas. 
B. Napoleon 


Două zîmbete care se apropie, se termină într-un sărut. 
V. Hugo 


un rol important prin sărut în declanşarea şi întreţinerea excitaţiei sexuale proprii şi a partenerului. Pentru a fi o 
sursă de excitație sexuală, pentru ambii parteneri, sărutul presupune un contact intim, scurt sau prelungit al 
buzelor celor doi. 

Actul sărutului este şi o demonstraţie de subtilitate şi competenţă sexuală prin cît, cum, unde şi cînd este 
aplicat. 

În relaţia erotică, sărutul este în proporţie de circa 55 % un stimul sexual, în proporţie de circa 40 % un 
mesaj de dragoste (actul cel mai expresiv al acesteia), iar în proporţie de aproximativ 5% o cale de amprentare 
şi recunoaştere olfactivă (vezi comportamentul la despărţire şi reîntîlnire). 

e Suprafeţele erogene din zona bucală. Au o sensibilitate erogenă mucoasa buzelor, şi în special cea 
superioară, șanțul care desparte buzele de dantură, limba şi spaţiul sublingual. 

e Sărutul erotic. Maniera de a săruta este dependentă de sensibilitatea erogenă, experienţă, vîrstă, nivel de 
cultură, stare de sănătate, nivel de excitație preexistent, zona în care este aplicat, sex (femeia este mai ales 
sărutată, iar bărbatul cel ce sărută) etc. Sărutul pe buze prezintă cele mai ample nuanţări şi maniere de execuţie, 
ca de exemplu: atingere diafană, catifelată a buzelor; // apăsare intensă; // sugerea uneia sau a ambelor buze; // 
plimbarea delicată a virfului limbii pe buzele partenerului; // atingeri repetate, lente, sublingual; // mişcări 
pulsatorii cu limba în cavitatea bucală a partenerului; // atingeri mîngiietoare sau gîdilătoare; // atingerea 
delicată cu vîrful limbii a comisurii buzelor şi a vîrfului limbii partenerului (în tot acest timp, spaţiul gol din 
gură trebuie redus la minim); // prinderea uneia sau a ambelor buze ale partenerului şi plimbarea vîrfului limbii 
peste ele, uşor, delicat, lent; // execuţie cu un dinamism progresiv. 

Aplicarea sărutului pe corp pretinde, pentru eficienţă: execuţie dinspre periferie spre centrul corpului 
(organele genitale); // evitarea revenirii imediate pe aceeaşi zonă; // execuţie alternativă, delicat şi energic, lent 
şi rapid; // atingeri delicate cu vîrful limbii şi buzele; // muşcături mimate; // expirarea aerului cald peste locul 
care va fi sărutat; buzele să fie umezite; // execuţie nu mai mult de zece secunde pe o suprafaţă (apare pierderea 
sensibilităţii erogene, cu revenire după o pauză de 30-90 secunde). 

e Sărutul erotic declanşează creşterea secreției de hormoni sexuali, accelerarea ritmului cardiac şi respirator, 
creşterea tensiunii arteriale, intensificarea metabolismului, excitație sexuală, abandon, confort afectiv, minoră 
„amorţire”, intensificarea ataşamentului şi intimităţii. 
e Plăcerea la sărut. Pentru circa 60 % dintre bărbaţi şi femei, sărutul este o sursă de excitație sexuală 
importantă; pentru circa 30 % el oferă o plăcere minoră, fără un răspuns sexual excitant, iar pentru restul de 10 
% el este perceput ca repulsiv sau indiferent. 

Plăcerea pentru sărut este o reminiscență a plăcerii resimţite în copilărie, în actul suptului şi al hrănirii gură 
la gură. 
e Sărutul este resimţit ca plăcut de cel căruia i se aplică, în următoarele situaţii: nu este aplicat din obligaţie; // 
există un efort de concentrare în perceperea stimulilor pe care îi declanşează; // există o experienţă pozitivă 
anterioară cu acel partener sau nici una; // persoana este importantă şi îndrăgită; // există o sensibilitate nativă la 
sărut; // stare de igienă bucală desăvirşită a celui ce-l aplică; // saliva este reţinută pe deplin; // nu este zgomotos; 
// se aplică într-o situaţie favorabilă; // bărbatul are barba rasă sau ea este mai mare de 5 milimetri; // 
concomitent îi este mîngiiat scalpul; // aplicarea este adaptată sensibilităţii şi dorinţei proprii. 
e Sărutul este resimţit ca plăcut de cel ce îl aplică, dacă: gura şi tegumentul pe care se aplică sînt curate; // ce-l 
ce recepționează sărutul, reacţionează pozitiv; // se aplică dintr-o pornire senzuală sau/şi afectivă; // există o 
experienţă pozitivă anterioară de acest fel; // persoana sărutată este de curînd cunoscută sau are o importanţă 
deosebită; // se aplică pe zone erogene; // se exercită în cadrul unei abstinenţe periodice; // există o bună 
capacitate de concentrare a atenţiei; // ochii sînt ţinuţi închişi, chiar dacă în ambianţă este întuneric; // se 
exercită concomitent cu îmbrăţişarea şi mîngiierea. 
e Plăcerea sărutului este defavorizată de: mirosul repulsiv datorat danturii neîngrijite, tulburărilor digestive, 
fumatului, usturoiului sau cepei consumate recent; // ruj; // prezenţa gumei de mestecat; // abuzul exercitării 
lui; // neagrearea partenerului; // conjunctura nefavorabilă; // consumul excesiv de alcool, mîncăruri fierbinţi, 
condimente iuți. 
e Sensibilitatea erogenă a buzelor depinde de mărimea şi sensibilitatea nativă a buzelor, de echilibrul 
hormonal, de maturitatea sexuală şi afectivă, de vîrstă şi de experienţa acumulată. 

Buzele mari nu implică automat şi o sensibilitate erogenă mare, la fel cum nici buzele mici nu înseamnă 
neapărat o sensibilitate erogenă mică. 
e Rolul limbii în sărut. Limba este foarte activă şi importantă în sărutul senzual, ea generînd, prin atingeri 
delicate cu vîrful ei a părţilor interne ale buzelor şi gurii partenerului, o gamă de senzaţii senzuale de mare 
subtilitate. 
e Importanţa danturii în sărut este deosebit de mare, deoarece doar o dantură sănătoasă, îngrijită, asigură 
receptarea şi oferirea de senzaţii senzuale în timpul sărutului. 

e Sărutul senzual se aplică pe toate zonele erogene ale corpului, îndeosebi ale femeii. Aplicat pe gură, sărutul 
erotic are menirea de a „deştepta” sensibilitatea zonelor erogene corporale, pentru sărut şi mîngiiere. 
e Senzaţiile celui care aplică sărutul şi ale celui care îl receptează. În general, partenerul care aplică sărutul 
poate culege un număr mai mare de stimuli erogeni decît partenerul receptor al sărutului. Dar, avînd în vedere 
că particularităţile anatomice şi senzoriale sînt în compensare simetrică între parteneri, senzațiile lor se 
confundă cantitativ şi calitativ, ele fiind dificil de diferențiat. Astfel, în cazul sărutului pe corp, senzaţia celui 
care îl aplică este deosebită de a celui care îl receptează, dar nu contrarie. 

Bărbatul este mai sensibil în aplicarea sărutului, iar femeia în receptarea lui. 
e Rolul bărbatului şi al femeii în sărutul erotic. În general, bărbatul are plăcere în a săruta, iar femeia în a fi 
sărutată, dar aceasta nu înseamnă că femeia nu poate sau nu trebuie să aibă un rol activ. Pasivitatea sau 
activarea femeii pentru sărut sînt dependente de temperament, sensibilitate, simpatie pentru partener, maturitate 
sexuală, context, vîrstă, experienţă, echilibru hormonal. 
e Motivația sărutului. 2/3 dintre bărbaţi îşi sărută partenera pentru propria plăcere senzuală, iar ceilalţi mai 
mult pentru a-i face acesteia plăcere. La femei, situaţia se prezintă exact invers 
e Sărutul este un act potenţial neigienic. Ca şi actul sexual, sărutul poate mijloci infecţii diverse. Măsura în 
care sărutul este sau nu igienic, depinde de cei doi parteneri şi de exigenţele lor. 
e Semnificaţia sărutului în comportamentul femeii. În debutul relaţiei cu un bărbat, modul cum acceptă, sărută 
şi reacţionează femeia la el, nu ilustrează senzualitatea sau răceala ei. Doar după mai multe luni de relaţii 
sexuale cu acelaşi partener, femeia sărută şi reacţionează la el în mod dezinhibat şi sincer. 
e Sărutul erotic este mai des aplicat de către bărbat, datorită funcţiei lui sexuale de agent excitator activ. 
Sărutul cu un alt mesaj decît cel senzual este mai frecvent aplicat de către femeie. 
e Relaţia între sensibilitatea erogenă a buzelor şi senzualitatea persoanei. Fără a fi obligatoriu sau necesar, 
există un oarecare paralelism între plăcerea pentru sărut şi senzualitate. 
e Echimozele de sărut. Sărutarea cu aspirație intensă, ca o ventuză, voit sau accidental, determină la locul 
respectiv de pe tegument, extravaginarea sîngelui (se formează o pată roşu-violacee). Aceste echimoze dispar 
fără tratament, prin resorbţie, în cel mult două săptămîni. 
e Muşcătura erotică. Pe fondul unei tensiuni erotice intense se pot produce, voluntar sau nu, mușcături fine, 
delicate, mai mult mimate, foarte puţin dureroase sau traumatizante, înfăptuite aproape în egală măsură de către 
bărbat şi femeie. Ele se pot datora exprimării agresivităţii inhibate, dorinţei de a mări senzaţia senzuală a 
partenerului sau dintr-un impuls de mic sadism. În scop excitator, se execută în preludiul actului sexual (de 
către femeie), iar în timpul actului sexual de către bărbat, de o manieră foarte delicată, în serii mici, rapide, într- 
un spaţiu restrîns pe o zonă crogenă. În faza preorgasmică, la unele femei, mușcătura poate fi o sursă de 
accentuare a plăcerii, precipitînd orgasmul. 

La locul muşcăturii erotice se produc uneori echimoze care se resorb, în funcţie de violenţa execuţiei şi 
sensibilităţii persoanei, în 2-15 zile. 

Tentaţia muşcăturii din dragoste este mai puternică la femeie decît la bărbat, dar ea se abţine mai mult în 
execuţia ei. 

Muşcăturile erotice nu se aplică niciodată pe sîni ! 

e Sărutul genital : constă în aplicarea sărutului pe organele genitale externe ale partenerului, ca o modalitate 
de excitare suplimentară; // este o dovadă de înaltă dragoste între parteneri şi nu mai puţin un act de curaj moral; 
/I se practică doar în preludiul actului sexual şi constă în sărutarea, mai mult sau mai puţin insistentă, a labiilor 
şi clitorisului, iar la bărbat a glandului penisului; // primeşte un caracter evident de perversiune atunci cînd este 
practicat interesat într-un cuplu inafectiv, cînd este dorit în mod frecvent, este o necesitate, se aplică pentru 
plăcerea celui ce sărută; // nu se include între devianţele comportamentului sexual, atît timp cît este o 
manifestare de dragoste, o necesitate obiectivă şi mai ales o practică ocazională. 

Indivizii rămaşi la un stadiu de maturitate sexuală primitivă şi infantil-senzitivă, au o înclinare spontană, 
accentuată, pentru sărut genital. Mai pot avea asemenea dorinţe şi cei cu o amplă sensibilitate olfactivă sexuală, 
cei cu deficienţe sexuale, cei ce apelează frecvent la prostituate, ultrarafinaţii”, blazaţii sexual şi cei amplu 
mimetici. 

e Distribuirea plăcerii în sărutul genital. Intensitatea senzaţiilor resimţite se deosebesc mult de la individ la 
individ, dar se apreciază că persoana care receptează sărutul genital resimte o plăcere mai mare (în condiţiile 
normalităţii acţiunii). Cînd plăcerea resimţită de cel care îl aplică este evidentă, cauza poate fi senzualitatea 
foarte accentuată, psihicul intens erotizat, masochismul de amplitudine mică, perversiunea sexuală. 
e Sărutul genital poate oferi: intensă excitație sexuală; emoție şi impresionare cînd este rar exercitat; 
simţămîntul de a fi făcut totul în domeniul sexual; satisfacţie sexuală deplină, pentru un timp îndelungat, în 
cazul bărbaţilor. 
e Practicarea sărutului genital se justifică în următoarele situaţii: persoana care îl receptează este greu 
excitabilă; // bărbatul este hiperexcitabil, iar partenera lui are orgasm tardiv; // se urmăreşte înlăturarea 
monotoniei în desfăşurarea preludiului actului sexual; // conjunctural, cînd se impune o stimulare intensă. 
e Iniţiativa sărutului genital este exclusiv de competenţa bărbatului, femeia urmînd să consimtă la el după o 
temeinică chibzuinţă, o lungă experienţă sexuală cu partenerul, la insistenţele acestuia şi dacă consideră a fi 
imperios necesar. 
e Pericolul exercitării sărutului genital constă în depăşirea limitelor normalului şi agreabilului, existînd în 
această practică sexuală o foarte îngustă separație între sublim şi ridicol sau repulsie. Un pericol major îl 
constituie posibilitatea contaminării infecțioase, a reproşurilor morale (cîndva) şi mai ales a facilei alunecări în 
practicarea cunilincţiei şi a felaţiei. 
e Condiţiile ce se cer îndeplinite pentru ca sărutul genital să fie eficient: înaltă coeziune afectivă între parteneri; 
// amplă experiență sexuală comună; // igienă bucală şi genitală desăvirşite; // dorinţă reciprocă pentru 
exercitarea lui; // delicateţe în execuţie; // oportunitatea aplicării; // durată potrivită; // aplicare sporadică, 
ocazională; // „meritarea” lui de către cel care îl receptează. 
e Cauzele inhibiţiei pentru sărut genital: teama de reacţia negativă a partenerului; simpatia redusă pentru 
partener; starea de igienă precară a partenerului; părerea că apropierea organelor genitale de funcţia excretorie 
le face improprii sărutului; reţinerile morale (religioase); lipsa de motivaţie; comportamentul inadecvat al 
partenerului; dificultatea învingerii pudorii şi jenei. 
e Comportamentul bărbatului atunci cînd doreşte să aplice sau să i se aplice sărutul genital, trebuie corelat 
cu atitudinea femeii, aceasta hotărîndu-se să accepte sărutul genital doar atunci cînd ştie că partenerul este ferm 
ataşat de ea, este foarte curat, poate avea încredere în el, merită să fie ajutat sau recompensat, este momentul 
oportun, nu este pretins, se desfăşoară doar în preludiul la actul sexual, nu se exercită nici o constrîngere în 
acest sens asupra ei, iar solicitarea este indirectă. 
e Comportamentul femeii atunci cînd doreşte să aplice sau să i se aplice sărutul genital: femeia nu va emite 
niciodată direct o asemenea solicitare, propunerea trebuind să fie indirectă, prin intermediul jocului şi a 
„întîmplărilor” sugestive. 

Vizavi de sărutul genital, femeia trebuie să aibă permanent în vedere că omul pierde respectul de sine atunci 
sînd se supune îndemnurilor şi nu acţionează în conformitate cu convingerile lui. Acceptarea sau refuzul 
sărutului genital va fi condiţionat de propria dorință şi de justa motivaţie a acţiunii. 


37. Imaginaţia în sexualitate 


Cele mai mari plăceri sînt plăcerile imaginaţiei. 
M. de Montaigne 


Dragostea se uzează mai repede în imaginaţia bărbatului decît în aceea a femeii. 
W. Shakespeare 

* Imaginaţia sexuală sau imaginaţia erotică este atitudinea umană de a crea voit imagini noi din elemente ale 
trăirii erotice consumate, ce se substituie percepţiilor. Ea face parte din elanul sexualităţii, psihicul suplimentînd 
şi mobilizînd astfel elemente stimulative cu rol preponderent compensator. 

Imaginaţia erotică îşi îndeplineşte menirea în limite normale doar atunci cînd se află în paralel, sau foarte 
aproape, cu împlinirea reală şi este supusă controlului raţiunii. 

e Fantasmele erotice sînt o suită de imagini vizual-mintale cu conţinut erotic, ireale, necontrolate, spontane, 
proprii unei imaginaţii tulburate patologic sau conjunctural. Ele pot fi provocate şi întreţinute conștient, într-o 
mică măsură, de bolnavii mintali. 

e Neajunsurile posibile ale imaginaţiei erotice: în exces, poate paraliza iniţiativa şi acţiunea; // alterează 
realitatea; // se poate axa pe rememorarea unor aspecte negative, perturbatoare; // se poate converti cu uşurinţă 
în masturbare psihică cu abandonul trăirilor reale, concrete, care devin tot mai nemulţumitoare, mai îndepărtate 
de idealul imaginat. 

e Factorii de care depinde imaginaţia sexuală. Cel mai adesea imaginaţia sexuală este declanşată de tensiunea 
sexuală acumulată şi trebuinţa internă, ce-şi creează astfel obiectul pe plan imaginar printr-o reprezentare 
mintală ce declanșează, în gol, respectivul comportament, ceea ce pentru moment produce o satisfacere, o 
detensionare parţială. 

Animaţia imaginaţiei sexuale este intensificată şi exacerbată: de hipersecreţia de hormoni sexuali, noutatea 
stimulilor sexuali, condiţii suportive circumstanţiale favorabile, preocupări sexuale de amploare, neîncrederea în 
forțele proprii, abstinenţă, dorinţa de afirmare în compensarea insucceselor sexuale reale, dorința de 
emancipare, împlinirea unor dorințe sexuale imposibil de obţinut în realitate din diverse motive, factori 
voluntari oarecari, frustrarea sexuală sau afectivă. 

e Materialul utilizat în imaginaţie este acela oferit de experienţa vieţii sexuale, de varietatea imaginilor 
perceptive şi de trăirile afective. Cel mai frecvent se imaginează: scena unui act sexual anterior cu acelaşi 
partener sau cu un altul; // o dorinţă paralelă; // negarea responsabilităţii şi posibilelor consecinţe ale actului 
sexual; // refuzul sau suplimentarea plăcerii; // diverse trăiri sexuale anterioare; // diverse zone corporale ale 
partenerului, pentru care există o sensibilitate excitatorie deosebită; // scene erotice diverse; // un element 
„cheie” devenit cu timpul singurul sau cel mai eficient în susţinerea actului sexual, sau în furnizarea deplinei 
satisfacţii sexuale (imaginaţia sexuală are o evoluţie relativ lentă în timp, dar continuă). 

e Imaginaţia sexuală oferă: trezirea şi menţinerea în tensiune a libidoului; // excitație sexuală la %4 dintre 
bărbaţi şi 14 dintre femei; // compensarea promptă a unui minus de stimulare din partea partenerului sexual; // 
posibilitatea căutării unor soluţii pentru perfecţionarea, protejarea sau optimizarea actului sexual de o manieră 
lipsită de riscuri şi jenă; // detensionare sexuală, fie şi numai pe plan imaginar; // un stimul de căutare şi 
abordare a unui partener de sex opus; // diminuarea unor insatisfacţii întîmplătoare şi în mai mică măsură a celor 
persistente; // scoaterea de plăcere din ireal şi irealizabil; // consolidarea identităţii sexuale; // motivaţie mai 
facilă a actului sexual; // depăşirea unor situaţii stereotipe; // trecerea mai uşoară peste situaţii de interdicţie; // 
stimularea creativităţii sexuale; // crearea şi verificarea unor scenarii erotice înainte de a fi realizate concret; // 
menţinerea stabilităţii emoţionale; // depăşirea realităţii obiective neagreate sau banalizate; // compensarea 
parţială a diverselor insuficiențe şi limite; // adaptarea mai uşoară la realitate; // posibilitatea bărbatului să 
prelungească actul sexual cît este necesar satisfacerii partenerei; // posibilitatea obţinerii mai lesne a orgasmului 
de către femeie; // echilibru psihoafectiv; // posibilitatea intensificării orgasmului; // persistenţa şi activarea 
motivaţiei sexuale chiar în absenţa unor excitanţi adecvaţi din mediul ambiant; // refugiu temporar din realitatea 
frustrantă; // şansă de satisfacere sexuală deplină. 

e Particularităţile imaginaţiei sexuale la bărbat: este agentul motrice al libidoului (motiv pentru care, 
instinctiv, femeia adoptă o conduită menită să-i aprindă imaginaţia); // în absenţa imaginaţiei, femeile sînt 
percepute ca puţin atractive şi diverse, viaţa sexuală ca fiind amorfă, monotonă şi submediocră, iar aceasta în 
pofida unei potenţe normale; // este mai frecventă cu un conţinut pozitiv; // cu cît este mai amplă, bărbatul este 
mai senzual şi mai preocupat de relaţia sexual: 
e Particularităţile imaginaţiei sexuale la femeie: se implică cu certitudine şi necesitate în viaţa sexuală a 
femeii, dar într-o proporţie mult inferioară celei a bărbatului; // utilizarea ei în afara actului sexual este relativ 
ocazională şi rar participă ca preparativ în activitatea sexuală, dar se inseră accentuat în faza de susţinere a 

actului sexual, cînd prin intermediul ei se acceptă (mai uşor) partenerul, actul sexual, se intensifică excitaţia 
etc.; // recurgerea şi abilitatea utilizării ei se face paralel cu creşterea experienţei sexuale şi a nivelului de 
senzualitate; // este mai frecventă cu un conţinut negativ; // absenţa ei determină un oarecare dezinteres sexual şi 
diminuarea posibilităţii de obţinere a orgasmului. 


38. Afrodiziacele 


Alcoolul aprinde dorințele, dar stinge putinele. 
M-m de Sevigne 


Inteligența este cel mai puternic afrodiziac. 
(xxx) 


e Afiodiziacele sînt produse naturale sau artificiale menite stimulării dorinţei sexuale, accelerării şi 
amplificării plăcerii, susţinerii efortului şi creşterii randamentului coital la bărbaţi. 

e Atrodiziacele îşi exercită efectul prin: congestie pelviană, iritarea mucoaselor, creşterea tensiunii arteriale, 
amplificarea metabolismului şi a secreției de hormoni sexuali, tensionare neurovegetativă, mărirea acuităţii 
senzoriale, efect placebo. 

e Efectele psihologice ale afrodiziacelor: diminuează rezistenţa psihologică pentru coit, facilitează excitaţia 
sexuală fiziologică, dau bărbaţilor simţămîntul de a poseda o potenţă intensă, intensifică excitaţia şi îndeosebi 
orgasmul. 
e Inconvenientele utilizării afrodiziacelor: nu înlătură cauzele disfuncţiei sexuale pentru care sînt cel mai 
adesea autoadministrate; // progresiv, pot dezvolta dependenţă de administrarea lor; // alterează fiziologia 
normală a răspunsului sexual; // lezează diferite organe (rinichi, ficat, uretră etc.); // epuizează nervos; // datorită 
eficacităţii reduse şi a diminuării efectului cu repetarea administrării, se măreşte doza şi astfel efectul toxic se 
accentuează; // după administrarea lor îndelungată, revenirea la o fiziologie sexuală normală este dificilă şi de 
lungă durată; // nu au capacitatea de a încărca, ci doar de a descărca energetic pînă la epuizare totală; // 
accentuează disfuncţiile sexuale; // prin utilizarea lor, obţinerea plăcerii sexuale devine tot mai dificilă; // 
satisfacerea oferită nu este nici pe departe identică cu cea dorită sau reclamată. 

e Pot utiliza afrodiziace persoanele cărora le-au fost prescrise de medic, pentru un timp limitat şi doar ca un 
sprijin temporar în împrejurări care reclamă compensarea unui supraefort sau în terapeutica unor disfuncţii 
sexuale. Este o eroare, cu consecinţe periculoase, autoadministrarea afrodiziacelor pentru vindecarea 
impotenţei, ejaculării precoce sau a frigidităţii. 

Prin maniera în care produselor afrodiziace li se face reclamă, se întăreşte insidios motivaţia de utilizare şi de 
către persoane ce nu ar avea nevoie de ele. Abţinerea de la utilizarea nejustificată a afrodiziacelor este o măsură 
de prevedere înțeleaptă. 

e Substanțe cu efect afrodiziac: alimente: ouăle de prepeliţă, carnea în sînge, peştele oceanic, cuiburile de 
rîndunică, racii, laptele de cămilă, stridiile, maceratul de cuişoare şi scorţişoară în miere, telina, anghinarea, 
sparanghelul, grîul încolţit, ridichea de lună, migdalele, anasonul, ceapa, nucile, urzicile, bananele, spanacul, 
ovăzul, muştarul, alcoolul, cafeaua caldă, cacaua, ardeiul, piperul, vanilia, polenul, seminţele de pin de munte, 
alunele ş.a.; // preparate farmaceutice: yohimbina, apiolul, cocaina, stricnina, nuca vomică, kola, vitamina E, 
Miura-puma, extractul de larve de trîntor şi viermi de mătase, extractul din corn de rinocer, nitratul de amil 
ş.a.; // parfumuri: crin, tuberoze, orhidee, micsandre, vanilie, mosc ş.a. 
e Cele mai nocive afrodiziace sînt cantarida, cocaina, apiolul şi nitratul de amil. 

Deoarece majoritatea afrodiziacelor (reale) au calităţile şi defectele stupefiantelor, se impune o atitudine de 
maximă circumspecţie şi cumpătare în utilizarea lor. 

e Afrodiziacele cu efect sigur şi lipsite de nocivitate continuă să fie cele naturale, adică partenerul sexual, 
sănătatea, iubirea, tinereţea, cumpătarea şi la nevoie...medicul. 

e Anafirodiziacele sînt substanţe care diminuă excitaţia şi dorinţa sexuală. 

e Substanțe anafrodiziace: bromura de potasiu şi sodiu, camforul, salicilatul, arsenicul, băuturile acide, 
hameiul, usturoiul auriu, salata verde, varza albă, merele, piersicile. 


39. Vîrsta debutului în relaţia sexuală activă 


Fericirea grabnică curînd oboseşte. 
D. Cantemir 


Fructele devin mai savuroase dacă le culegi mai tîrziu, ca toate fructele de altfel. 
N. Charier 


Nu ridica poalele înainte de a ajunge la gîrlă. 
(proverb românesc) 


e Viîrsta optimă pentru primul contact sexual. Nu se poate fixa o dată precisă la care pot sau trebuie începute 
relaţiile sexuale, dar cum vîrsta deplinei maturi biologice se situează între virsta de 18 şi 21 de ani, este 
firesc ca în această perioadă să poată debuta relaţiile sexuale concrete, fără însă să fie şi fiziologic necesare. 
e Partenerul cu care se debutează în viaţa sexuală. Debutul relaţiei sexuale poate fi între adolescenţi sau între 
adolescenţi şi persoane adulte. Important este ca momentul să fie oportun, între parteneri să existe un real 
sentiment de iubire reciprocă, relaţia să fie liber consimţită, iar în prealabil ambii parteneri să fi meditat asupra 
consecinţelor. 
e Relaţiile sexuale se consideră a fi precoce sub virsta de 16 ani, ele putînd fi dăunătoare atit fizic, cît şi 
psihologic. Între 16 şi 18 ani, contactele sexuale se consideră a fi precoce în funcţie de dezvoltarea fizică, statut 
social, motivaţie. 
e Factorii care îndeamnă băieții la susţinerea unor relaţii sexuale precoce: maturizarea sexuală precoce 
(natural sau patologic), dorinţa de a părea matur, antrenarea mijlocită de grupul frecventat, curiozitatea față de 
sexualitatea feminină, dorinţa de afirmare, cedare la avansurile unor femei, dorinţa de confirmare a virilităţii, 
preocupări sexuale exagerate, dorinţa de divertisment, mimetismul, consumul de alcool, mediul social. 
e Actele sexuale susținute de bărbat înaintea împlinirii vîrstei de 20 de ani nu sînt dăunătoare, dacă nu sînt în 
număr exagerat. O activitate sexuală intensă poate fi urmată de stoparea creşterii în înălțime, comportament cu 
tendinţe la brutalitate, adoptarea unui comportament sexual inadecvat prin ignorarea necesităţilor senzitive şi de 
tandreţe ale femeii, dificultăţi în trăirea unui sentiment de iubire. 

Amînarea începerii relaţiilor sexuale curente pînă la 20 de ani nu produce tulburări de dinamică sexuală sau 
comportamentală, în condiţiile unui regim de viaţă igienic, sănătos. 
e Relaţiile sexuale precoce ale femeii pot fi cauzate de: maturizarea sexuală precoce; // dorinţa de exprimare a 
unei pretinse independenţe, maturităţi şi emancipări; // sfidarea opiniei unor persoane apropiate; // ampla 
sugestibilitate şi mimetism; // stimuli sexuali externi deosebit de intenşi; // timp liber excesiv; // anturaj 
imoral; // substituirea eşecurilor şcolare şi relaţionale; // dovedirea puterii de seducere; // dorinţa de satisfacţii 
imediate, cu orice preţ; // debilitate psihică; // naivitate; // dorinţa de divertisment, indiferent de consecinţe; // 
intenţia de a mulțumi astfel unui bărbat pentru sacrificiile făcute pentru ea; // teama de a nu-şi pierde partenerul; 
/I curiozitatea de a vedea cum se comportă sexual un bărbat; // teama de a nu părea insensibilă şi lipsită de 
feminitate; // „pedepsirea” părinţilor; // teama de a nu fi considerată modernă; // competiţia cu alte colege în 
cucerirea şi reținerea unui bărbat; // interese materiale; // ruperea unei monotonii într-o viaţă fără ambiţii, 
pasiuni şi veleităţi; // lipsa sentimentului de jenă, frică şi pudoare, ca urmare a educaţiei eronate; // climat 

familial nesănătos; // inconştienţă faţă de rigorile şi exigenţele morale ale vieții sexuale adulte; // intenţia 
deţinerii unui plus de atractivitate; // o înclinaţie de fond ce preludează o dorinţă de opulenţă şi libertinaj; // 
impuls maternal precoce, natural sau patologic; // frustrarea afectivă; // consumul excesiv de alcool. 

e Susținerea actelor sexuale înainte de împlinirea vîrstei de 20 de ani nu sînt utile femeii. 

e Relaţiile sexuale susținute înaintea vîrstei de 18 ani sînt deseori dăunătoare femeii, deoarece el pot 
determina: instabilitate afectivă; // infantilism afectiv de lungă durată; // deviere amplă de la preocupările de 
instruire şcolară; // ofilire fizică precoce; // impresia de viaţă nereușită, insatisfăcătoare, incompletă, consumată 
înainte de vreme; // stoparea creşterii corpului; // dacă actele sexuale susţinute sînt nesatisfăcătoare — şi adesea 
aşa sînt —, apare tentaţia de a căuta voluptatea în relaţii sexuale de o manieră anormală; // perturbarea dezvoltării 
morfo-funcţionale a aparatului genital; // diminuarea capacităţii de concentrare mintală; // slăbirea rezistenţei la 
infecţii a aparatului genital; // dificultăţi de acomodare cu un singur partener, după ce anterior activitatea 
sexuală a fost intensă; // convertire facilă la practici perverse; // disocierea relaţiei sexuale de viaţa afecti’ 
frigiditate; // fixarea unor deprinderi sexuale eronate, dificil de corijat; // tulburări de comportament social; // 
alterări ale simțului moral; // diminuarea capacităţii de fixare afectivă față de un partener unic; // sarcini 
nedorite; // conduite dezadaptative; // complexe de culpabilitate şi reproşuri; // regretul adolescenţei suprimate 
timpuriu; // rezistenţă morală scăzută; // comportament sexual excesiv de dezinhibat; // înclinaţie spre insolit în 
relaţia sexuală; // dificultăţi de ataşare prelungită faţă de un partener. 


40. Primul act sexual 


Mergi înainte şi încrederea îţi va veni. 
J. B. D' Alembert 


Ai izbutit ? — Continuă ! — N-ai izbutit ? — Continus 
Nansen 


e Caracteristicile primului contact sexual al bărbatului. Primul/primele acte sexuale ale bărbatului sînt puțin 
legate de sentimentul de dragoste pentru parteneră, cît mai ales de curiozitate, experimentare, explorare, 
împlinirea trebuinței sexuale şi de nevoia confirmării vi Desfăşurarea lui are loc pe un fond de 
precipitare, stîngăcie, nerăbdare, curiozitate, brutalitate (uneori), intensă emotivitate şi frică, ceea ce va duce 
foarte probabil la un eşec prin ejaculare precoce sau anerecţe. Plăcerea resimţită la aceste prime acte sexuale 
este minoră şi neimpresionantă, comparativ cu cea cunoscută în practica masturbării, dar sub aspect subiectiv 
este deosebit de intensă. Circa 50 % dintre bărbaţi apreciază că primul contact sexual a fost resimţit ca plăcut şi 
doar în 20 % din cazuri ca dezamăgitor; aceasta, deoarece în 2/3 din cazuri el a fost un eşec sau un semieşec. 

e Caracteristicile primului contact sexual al fetei. Primul act sexual poate marca accentuat comportamentul 
sexual viitor, faţă de sexualitate şi bărbaţi, ceea ce îl face de o importanţă deloc neglijabilă. Pentru circa 25 % 
dintre fete, primul act sexual este asumat pe deplin, pentru circa 25 % partenerul este factorul de convingere, iar 
pentru restul de 50 % dintre fete el are forma, mai mult sau mai puţin, a unui viol de care se fac şi ele vinovate 
într-o proporţie oarecare. 

Deoarece primul act sexual — dezvirginarea — este mai ales o iniţiere într-o mecanică a acestuia şi o pregătire 
pentru el, la multe fete el dezamăgeşte sub aspect senzitiv, dar nu şi afectiv. Primul act sexual este apreciat a fi 
fost plăcut de mai puţin de 40 % dintre fete, iar ca decepţionant de circa 25 % dintre ele. 

e Comportamentul băiatului la primul său contact sexual. Situaţia, departe de a fi simplă, presupune pentru 
reuşită următoarele măsuri: acomodarea în prealabil cu partenera prin apropieri corporale intime, repetate; // 
evitarea oricărei temeri; // renunţarea la supravegherea reacţiilor corpului, lăsîndu-l astfel să se desfăşoare 
fiziologic, spontan, netulburat; // asumarea de comun acord cu partenera, sau din proprie iniţiativă, a unei 
măsuri contraceptive; // abţinerea de la orice acţiune brutală, primitivă, înjositoare; // abţinerea de la consumul 

de alcool (doar hiperemotivul poate consuma, cel mult, 50 de grame de vin); // autoconvingerea că în cazul unui 
eşec, la repetare reuşita va fi deplină şi în orice caz partenera nu ride de el pentru această întîmplare; // evitarea 
oricăror veleităţi de performanţă, de etalare a virilităţii sau a experienţei; // stare de igienă desăvîrşită; // reţinere 
de la explorarea excesiv de laborioasă a corpului partenerei. 

e Conduita corectă cînd ambii parteneri se află la primul lor contact sexual. Conjunctura nu este gravă decît 
în situaţia absenței unor cunoștințe teoretice elementare, pertinente, securizante. Datorită comportamentului 
reciproc neadecvat şi stîngaci, foarte probabil, prima tentativă va fi un eşec. Repetarea actului sexual se 
însoţeşte de reușită în majoritatea cazurilor, fata avînd acum obligaţia de a opune o rezistenţă minimă. 

e Comportamentul corect al femeii cînd are un partener „virgin”. Pentru reuşita actului sexual, dar şi a 
debutului în activitatea sexuală concretă a bărbatului, femeia trebuie să adopte următoarea conduită: să nu 
evidenţieze că ştie sau a sesizat situaţia partenerului; // să nu-l sperie sau umilească arătîndu-se foarte dornică, 
didactică sau dezamăgită de situaţie ori prestație; // să opună o rezistenţă minimă pentru coit; // să deţină 
indirect iniţiativa şi dirijarea actului; // să evite supraexcitarea partenerului; // să se abţină pe deplin de la glume 
pe seama stîngăciei lui, în timpul actului sau imediat după aceea; // în caz de eşec să se arate indiferentă, 
oferindu-i neapărat posibilitatea unui nou act sexual cît mai curînd posibil (şi chiar obligîndu-l la susţinerea lui); 
/I să adopte o atitudine familiară, încurajatoare prin întreaga atitudine. 


41. Dezvirginarea 


Nu-ţi începe căsnicia printr-un viol. 
H. de Balzac 


Virginitatea este o poezie; ea nu există pentru proşti. 
Limayrac 


Niciodată nu poți şti al cîtelea eşti în viaţa unei femei. 
(xxx) 


© Dezvirginarea sau deflorarea defineşte actul ruperii membranei himenului în urma unui raport sexual. 

e Condiţiile ce se cer îndeplinite, pentru ca actul dezvirginării să fie o reuşită şi un debut favorabil în viaţa 
sexuală pentru femeie: actul să fie premeditat; // să nu fie îndeplinit în afara sentimentului de dragoste 
reciprocă; // bărbatul să vadă în acest act un examen al competenţei şi maturității lui sexuale; // actul să nu fie 
banalizat şi minimalizat în importanţă; // ambianța să fie adecvată, intimă, confortabilă; // să preexiste o stare de 
excitație sexuală cît mai amplă a fetei; // fiecare membru al cuplului să se achite pe deplin de obligaţiile ce-i 
revin pentru act. 

e Obligaţiile fetei în actul dezvirginării: să accepte actul numai într-o relaţie de dragoste reciprocă; // să aibă o 
stare de igienă ireproşabilă; // să se abandoneze pe deplin, evitînd orice crispare; // să-şi inhibe pudoarea şi 
orgoliul; // să convină la o procedură contraceptivă; // dacă se simte inhibată şi timorată, să consume 50-100 
grame de vin. 

e Obligaţiile bărbatului în actul dezvirginării. Responsabilitatea bărbatului în acest prim act sexual al femeii 
este covîrşitor, de el depinzînd în mare măsură reuşita sexualităţii femeii şi cuplului. Din acest motiv, bărbatului 
i se pretinde: o stare de igienă desăvîrşită; // abţinerea de la consumul de alcool; // răbdare; // înţelegere şi tact 
psihologic; // ajutarea partenerei să-şi înfrîngă teama, pudoarea şi reţinerile morale, prin cuvînt şi mîngiiere nu 
prin constrîngere fizică; // hotărîre şi fermitate, dar nu brutalitate sau inflexibilitate; // respectarea pudoarei fetei, 
privind lumina, nuditatea sau poziţionarea; // evitarea atitudinii grosolane, a ironiei şi amenințării; // dovedirea 
în tot ce întreprinde de stăpînire de sine, delicateţe, siguranţă; // crearea unei atmosfere de bună dispoziţie, 
dezinhibantă şi antrenantă. 

Bărbatul trebuie să pornească la îndeplinirea acestui act convins că el nu este o performanţă în sine, un act de 

mândrie care să releve o virilitate deosebită sau să o pretindă, ci un act uman de o mare responsabilitate, un 
examen al competenţei sale sexuale. 
e Execuţia actului dezvirginării. În prima etapă, ştiind că fata se abandonează doar progresiv, cu multă 
reţinere şi temere, bărbatul va trebui să obţină, obligator, cedarea psihologică, iar concomitent să inducă o cît 
mai amplă stare de excitație sexuală, prin sărut şi mîngiiere, chiar dacă prin aceasta va determina o 
supraexcitare proprie şi astfel scurtarea duratei actului sexual propriu-zis. În etapa a doua fata trebuie s 
participe activ, facilitînd apropierea şi actul în sine, iar bărbatul urmînd să înfrîngă rezistenţa ultimă, cea fizică a 
membranei himenale, cu multă blîndeţe, dar hotărît. 

Pentru deflorare se va ajunge la situarea fetei pe spate, iar coapsele cît mai mult îndepărtate. Bărbatul, 
ajutîndu-se cu mîna, va freca circa un minut glandul penisului în lungimea vulvei, apoi, printr-o mișcare 
hotărită, va introduce penisul în vagin de sus în jos, de-a lungul peretelui anterior al vaginului, rupînd astfel 
himenul prin dilatare nu prin plesnire. Procedînd astfel, durerea şi hemoragia vor fi minime. 

e Rezistenţa opusă de himen la dezvirginare se situează de la insesizabil (cel mai adesea), pînă la efort maxim 
sau chiar imposibilitatea penetrării lui, situaţie în care se apelează la medicul ginecolog, fără alte încercări. 

e Amploarea hemoragiei datorată dezvirginării. Ruperea himenului se însoţeşte, de regulă, de o mică 
hemoragie ce constă în cîteva picături de sînge. 

e Hemoragia la dezvirginare poate fi abundentă, cînd: himenul are o vascularizare amplă; este puţin elastic şi 
are un orificiu mic; există o disproporţie amplă între organele genitale ale partenerilor; actul se execută cu 
violenţă; bărbatul este inabil; fata opune o rezistenţă majoră. 

Hemoragia masivă, alarmantă, este un caz rar şi adesea este o caracteristică ereditară. 

e Hemoragia datorată dezvirginării se opreşte de la sine în cîteva minute doar prin rămînerea în poziţia 
culcat, cu strângerea coapselor şi eventual, aplicarea unui tampon de vată. În caz de sîngerare abundentă se vor 
aplica comprese reci sau pansamente hemostatice. Hemoragia amplă însoţită de dureri violente impune, de 
urgenţă, consult medical. 

e Durerea la dezvirginare. Pentru circa 10 % dintre fete, cu toate că are lor o rupere reală a himenului şi 
sîngerare, actul nu este însoţit de durere; în aproximativ 85 % din cazuri, durerea este percepută ca fiind redusă, 
banală, iar pentru restul de 5 % din cazuri durerea poate fi de intensitate amplă. 

e Durerea resimţită în actul dezvirginării este redusă, cînd: fata se dăruie fără reticenţe şi are o dorinţă reală de 
înfăptuire; // partenerul este îndrăgit; // partenerul a reuşit să-i cîştige încrederea; // sistemul nervos central are 
un prag mai redus de sensibilitate, suportînd cu calm durerea; // inervaţia senzitivă a himenului este redusă; // 
bărbatul este abil; // starea de excitare este amplă; // actul se desfăşoară într-o atmosferă plăcută, securizantă, 
confortabilă; // frica de durere este redusă; // preludiul a fost amplu şi eficient; fata prezintă o rezistenţă doar din 
pudoare; // nu există teamă de o sarcină nedorită. 

e Durata actului sexual la dezvirginare. Actul sexual în această împrejurare trebuie să fie cu o durată cît mai 
mare în preludiu şi postludiu, iar în faza concretă cît mai scurt. Bărbatul comite o gravă eroare dacă doreşte să- 
şi etaleze potenţa printr-un act sexual maraton, într-o asemenea împrejurare. 

Dacă bărbatul ejaculează înainte de penetrare (datorită supraexcitării), contactul sexual se repetă în aceeaşi 
reuniune după 1-2 ore, fără a se face o problemă din ceea ce s-a întîmplat. 

e Realizarea orgasmului de către femeie în actul dezvirginării este rarisim, dar resimţirea plăcerii sexuale este 
posibilă şi frecventă. 

e Ruperea membranei himenale are loc o singură dată şi se produce în 3-5 locuri. În caz de himen 
hiperelastic, ruperea are loc cu ocazia primei naşteri. 

e Vindecarea leziunilor himenului, consecutive dezvirginării, se sfirşesc în 5-7 zile, în caz că nu au loc noi 
raporturi sexuale care să stînjenească procesul de cicatrizare, întreţinînd leziunea. În caz contrar vindecarea 
necesită între15 şi 20 de zile. După 2-6 luni, vindecarea leziunilor din zona himenului este deplină. 

e Refuzul acceptării actului dezvirginării, datorită fricii, se anihilează doar prin dragoste, delicateţe, 
bunăvoință plină de menajamente, dar şi printr-o atitudine hotărită, virilă. Dacă opoziţia fetei este deosebit de 
mare la prima tentativă, nu se va insista ci se va amîna contactul sexual. După o perioadă de apropiere fizică 
intimă, menită dezinhibării, se încearcă din nou actul dezvirginării. Amînarea acestui act de prea multe ori este 

nocivă pentru ambii parteneri. Dacă opoziţia fetei este fermă, reflexă, involuntară, nu se foloseşte forţa, ci se va 
apela la medicul ginecolog care va opta pentru o intervenţie chirurgicală de deflorare sau va prescrie 
administrarea unor medicamente, menite dizolvării rezistenţei reflexe la actul sexual. 

e Importanța actului dezvirginării pentru viaţa sexuală a femeii. Dezvirginarea face parte din trăirile 
semnificative, marcante, care deşi aparent sînt în mare măsură uitate, lasă urme în subconştient şi structura 
persoanei, creînd sensibilităţi şi atitudini diverse. Satisfacţia primului raport sexual al femeii favorizează 
apariţia unei atitudini sănătoase, pozitive, faţă de sexualitate şi bărbaţi. Brutalitatea din actul dezvirginării poate 
determina tulburări psihoafective şi comportamentale persistente, manifestate prin frigiditate, dispareunie, 
anorgasmie, vaginism, ură faţă de bărbaţi şi sexualitate. 

Pentru ca femeia să-şi aducă aminte cu satisfacţie, recunoştinţă şi respect de bărbatul care a dezvirginat-o, 
acesta trebuie să dea dovadă de competenţă sexuală şi multă iubire pentru parteneră. Separarea sexualităţii de 
iubire în general, şi în actul dezvirginării în special, poate determina instalarea unei frigidităţi persistente, 
etichetate ca „inexplicabile”. 

e Starea de virginitate anatomică se află în strictă corelare cu gradul de dilatabilitate a orificiului himenului. 
Nu se poate declara virgină anatomic persoana care are orificiul himenului dilatabil la 2,5-3 cm, ceea ce nu 
înseamnă că persoana respectivă a avut raporturi sexuale, dar că le-ar fi putut avea fără afectarea integrităţii 
himenului. Dilatabilitatea fiind un element independent, un orificiu al himenului cu diametru mare nu presupune 
o extensibilitate mare, iar un orificiu mic o extensibilitate mică. 
e Virginitatea anatomică şi virginitatea psihologică. Starea himenului ce nu permite intromisia penisului fără 
a-l leza defineşte starea de virginitate anatomică certă, iar situaţia în care membrana himenului lipseşte de la 
naştere, orificiul himenului este foarte larg sau himenul este foarte elastic, permiţînd trecerea determină starea 
de virginitate anatomică incertă. Virginitatea psihologică, afectivă, defineşte situaţia în care fata nu a suportat 
sărutări, mîngi:ieri intime şi nu a participat la jocuri erotice. 

Rezultă că himenul indică cu o certitudine mică starea de viginitate anatomică şi prin nimic pe cea 
psihologică. 
e Actul sexual fără lezarea himenului se întîlneşte în două situaţii: !)cînd penisul execută mișcări doar în 
lungimea vulvei fără penetrare în vagin; 2) cînd orificiul himenului este larg sau foarte elastic în relaţie cu un 
anumit diametru al penisului. 
e Atitudinea corectă a bărbatului dacă soţia lui, pretins virgină, nu sîngerează la primul raport sexual. Bărbatul 
este obligat să aibă în vedere că există nu puţine fete care nu sîngerează la dezvirginare, datorită himenului lor 
particular, dar mai ales că acuzele neîntemeiate în această împrejurare rănesc sufletește în mod iremediabil. Un 
consult ginecologic medio-legal poate infirma sau confirma virginitatea, dar lezarea sufletească ce urmează unei 
asemenea acțiuni este imposibil de uitat şi iertat. Deci, resemnare şi autoconvingerea de lipsa valorii virginităţii 
anatomice. 
e Virginitatea poate fi falsificată printr-o intervenţie chirurgicală sau prin utilizarea unor metode care oferă 
posibilitatea mimării rezistenţei şi hemoragiei la dezvirginare. 
e Semnele extragenitale ale stării de virginitate sînt foarte dificil de decelat cu certitudine şi de către oricine. 
Majoritatea virginelor au o aură psihofizică particulară, care dispare după 2-3 luni de relaţii sexuale. 

Nu sînt indicii ale stării de nevirginitate anatomică, aşa cum se crede popular: lipsa de fermitate a sînilor, 
manifestarea unui intens erotism, participarea activă la jocurile erotice, redusa sensibilitate la gidilat sau 
pudoarea mediocră. 

e Păstrarea integrităţii himenului poate fi determinată de instinctul de conservare a integrităţii corporale, 
riscul complicaţiilor relaţionale, interese practice, convingerea că virginitatea poate fi o atracţie erotică maritală 
şi un apreciat omagiu adus soţului, părerea că odată începută viaţa sexuală nu mai poate fi suspendată. 

Cu toate că principiile morale contemporane nu mai conferă rangul de virtute stării de virginitate anatomică, 
asupra căreia pot plana numeroase inceritudini, ea mai persistă în pofida acceleratei pierderi de importanţă. 

e Virginitatea masculină are un caracter net diferit de cel al fetei. Astfel, la băieţi virginitatea nu poate fi 
anatomică, ci doar sufletească şi comportamentală, iar dezvirginarea este sinonimă doar cu un prim raport 
sexual susţinut intravaginal şi care nu lasă nici-o urmă anatomică asupra lui. 

e Atitudinea băiatului faţă de virginitatea proprie: după vîrsta de 20 ani, simțămîntul este de jenă crescîndă, 
inferioritate, nesiguranţă şi timiditate relaţională. 

e Atitudinea fetei față de virginitatea proprie. Virginitatea anatomică poate fi un motiv de mîndrie pînă la 
vârsta de 23-25 de ani, după care situaţia determină nesiguranţă relaţională, stînjenire şi jenă socială. 

e Motivele care îi determină pe unii bărbaţi să pună mare preţ pe virginitatea anatomică a viitoarei lor soţii: în 
absenţa experienţei sexuale cu un alt bărbat, femeia este lipsită de posibilitatea comparării competenţei sexuale, 
care i-ar putea fi defavorabilă viitorului soţ; // opinii de felul: „ce lasă altul să iau eu ?*; // relaţia sexuală cu un 
alt bărbat ridică suspiciuni de a fi fost şi cu acte perverse, înjositoare pentru viitorul soţ; // femeia ar putea fi 
însărcinată din relaţia cu bărbatul anterior; // opinia, prin tradiţie populară, că virginitatea este un certificat 
„absolut” de moralitate; // groaza de privirile şi comentariile „înaintaşilor”; // opinia că dacă în relaţia sexuală 
cu o femeie, bărbatul nu este marcat de aceasta, nu la fel se întîmplă cu femeia, ea imprimîndu-se cu „ceva” de 
la fiecare bărbat cu care a avut relaţii sexuale; // dragostea (dorinţa de castitate a partenerei îndrăgite este 
resimţită involuntar de majoritatea bărbaţilor îndrăgostiţi); // părerea că femeia rămîne puternic ataşată afectiv 
de bărbatul care a dezvirginat-o; // opinia că femeia, prin relaţii sexuale anterioare căsătoriei, este formată şi 
învățată la un nivel de pretenţii sexuale şi la un comportament pe care un soţ nu-l poate avea în mod susţinut. 

e Castitatea în momentul căsătoriei oferă femeii: evitarea suportării unor acuze privind trecutul, justificate sau 
nu; armonizare sexuală mai facilă; sănătate ginecologică accentuată. 


lungă de abstinenţă; // dorinţa sexuală să îndemne la căsătorie. 


42. Preludiul la actul sexual 


A deştepta o dorință, a o nutri, a o dezvolta, a o extinde, a o înălța, a o satisface, iată un poem întreg. 
H. de Balzac 


Fugi d-acolo, vino-ncoace, 
Şezi binişor, nu-mi da pace. 
(proverb românesc) 


e Preludiul la actul sexual, condiţie obligatorie pentru reuşită, constă în îndeplinirea unui ansamblu de 
proceduri preliminare actului propriu-zis. 
e Prin preludiu se urmăreşte: verificarea reciprocă a necesităţii şi oportunității actului sexual; // stimularea 
imaginaţiei erotice, îndeosebi a bărbatului; // crearea unui climat psihosenzorial adecvat; // aducerea organelor 
genitale ale bărbatului şi femeii în starea susţinerii actului sexual; // armonizarea stării de excitație; // prin 
mijlocirea jocului, testarea şi analizarea discretă a unor tendinţe, intenţii, dorinţe ce nu pot fi întotdeauna 
exprimate explicit; // ordonarea conduitei. 
e Preludiul începe din clipa în care se doreşte un raport sexual sau se verifică dorinţa nemărturisită a 
partenerului pentru un eventual act. Cu cît el începe mai devreme cu atît mai bine, dovedindu-se astfel 
rafinament, maturitate şi competenţă sexuală din partea bărbatului, principalul iniţiator al demersului. 
e Preludiul la actul sexual constă în: schimb de incitări erotice, vizuale şi verbale (sugestii, încurajări, aluzii 
provocatoare, promisiuni, exhibări etc.); // ghiduşii, jocuri şi manevre incitatoare şi excitatoare pentru ambii 
parteneri; // rezistenţă şi cedare progresivă a femeii; // îmbrăţişări; // sărutări, mîngiieri specifice; // 
hîrjoană/luptă în care bărbatul „atacă”, iar femeia se „apără”; // căutări şi mîngiieri exercitate de mîinile 
bărbatului, cu respingeri, îngăduinţe şi pilotare din partea miinilor femeii; // gesturi de tandreţe; // clarificare şi 
tensionare. 

Maniera de desfăşurare a preludiului şi amănuntele lui sînt totdeauna specifice individului şi cuplului, 
aflîndu-se sub reglajul particular al temperamentului, vîrstei, circumstanțelor, experienţei individuale şi de 
cuplu, fanteziei, excitabilităţii, competenţei, nivelului de ataşament afectiv între parteneri. 

e Preludiul adecvat oferă femeii: disponibilitate afectivă pentru coit; // adaptarea organelor genitale pentru 
coit, adică lubrifierea, distensia vaginului, relaxarea uterului şi erecţia clitorisului; // accentuarea sensibilităţii 
zonelor erogene; // ritualizarea conduitei cu rol facilitator şi psihologic securizant; // exprimarea unor dorinţe 
într-un mod nestînjenitor; // adaptarea atenţiei reflexive spre perceperea stimulilor sexuali; // trezirea dorinţei de 
raport şi stimularea disponibilităţii; // „pilotarea” optimă a partenerului; // ajustarea dorințelor şi necesităţilor; // 
facilitarea realizării orgasmului. 

e Preludiul adecvat oferă bărbatului: o erecţie deplină, fiziologică; // ridicarea nivelului de excitare al 
partenerei la o cotă de la care, apoi, o poate duce sigur la orgasm în actul sexual propriu-zis; // satisfacerea pe 
deplin a partenerei; // posibilitatea exprimării nejenante a unor dorinţe; // exprimarea competenţei sale virile; // 
facilitarea reconcilierii, apropierii după diverse tensionări şi neînţelegeri. 

e Durata preludiului la actul sexual. Ca în orice situaţie şi în preludiul actului sexual este necesară măsura, 
exagerările în ambele sensuri fiind în dezavantajul unuia sau a ambilor parteneri. 

Demersurile pentru înfăptuirea concretă a actului sexual au o durată între cîteva ore şi minim 20 de minute. 
Durata lui este specifică fiecărui cuplu, deoarece există: femei hiperexcitabile (circa 10 % dintre ele), care au 
nevoie de numai 3-5 minute de pregătire precopulatorie; // femei normoexcitabile (circa 70 % dintre ele), care 
au nevoie de un preludiu cu o durată de circa 10 minute; // femei hipoexcitabile (circa 20 % dintre ele), care 
pretind un preludiu de peste 20 de minute; // bărbaţi hiperexcitabili (circa 20 % dintre ei), care nu pot desfăşura 
un preludiu mai lung de cinci minute fără a se pune în situaţia de a avea, apoi, un coit foarte scurt, ineficace; // 
bărbaţi normoexcitabili (circa 60 %), care îşi pot controla lejer propria excitare, 10-15 minute fără afectarea a 
actului sexual; // bărbaţi hipoexcitabili (circa 20 % dintre ei), care pot şi chiar trebuie pentru obţinerea erecţiei 
să aibă un preludiu de peste 20 de minute; // situaţii conjuncturale care determină scurtarea sau prelungirea 
acestor demersuri. 

Din aceste cauze, durata manevrelor precopulatorii va fi în corelaţie armonică cu particularităţile membrilor 
cuplului şi circumstanţe. 

o În preludiul actului sexual, femeii i se pretinde: respectarea pe deplin a comportamentului specific de sex; // 
abandon, dar nu cu pierderea lucidităţii; // cedare progresivă, proporţională cu nivelul de excitare sexuală 
înregistrat; // adoptarea unei conduite de întimpinare dacă partenerul este hiperexcitabil, evitînd preludiul 
prelung; // „semnalizare” a dispoziţiei şi momentului oportun începerii actului sexual, potrivit unei conduite 
statornicite între parteneri; // incitare şi respingere cu graţie („lasă-mă, nu pleca”); // abţinerea de la un refuz 
categoric, lăsînd totdeauna deschisă posibilitatea acceptării în viitorul apropiat; // evitarea unei atitudini excesiv 
de pasive; // acţionare susţinută cu mîinile în apărare şi stimulare; // joc continuu de refuz şi acceptare; // 
abordarea unei atitudini ofensive, din cînd în cînd; // refuz şi rezistenţă într-o exprimare neclară, cînd sînt de 
circumstanţă; // stimularea imaginaţiei şi a comportamentului „războinic”al partenerului; // abţinere pe deplin de 
la acceptarea actului sexual fără un minim refuz sau rezistenţă tăcută; // refuzul categoric al demersurilor 
partenerului, atunci cînd acesta nu se prezintă într-o stare de curăţenie perfectă. 

o În preludiul actului sexual, bărbatului îi este strict interzis: să solicite coitul în pofida refuzului ferm al 
partenerei, chiar dacă ea nu oferă o scuză plauzibilă; // dezbrăcarea pe deplin din primul moment, a sa sau a 
partenerei; // solicitarea la act în mod imperativ; // demersul în grabă (ceea ce ilustrează desconsiderarea 
partenerei şi concomitent incompetenţa sa); // aprecierea preludiului ca fiind terminat în momentul în care el a 
atins starea de erecţie deplină; // stîngăcia; // neatenţia; // brutalitatea; // lipsa de precauţie; // începerea unor 
demersuri coitale neavînd o dorinţă clară pentru aceasta sau o disponibilitate energetică suficientă; // atingerea 
organelor genitale ale partenerei din primul moment; // aflarea într-o stare de igienă precară. 

e Preludiul la actul sexual este obligatoriu şi în cadrul cuplului conjugal, iar absenţa lui poate avea urmări mai 
grave decît în relaţiile sexuale întîmplătoare. Frecvent, el este eludat în căsnicie din cauza comodităţii, blazării, 
exceselor sexuale, inculturii, inafectivităţii, obişnuinţei eronate. 

e Determină diminuarea preludiului pînă la anulare: imaturitatea afectivă; // abuzul sexual; // înaintarea în 
vîrstă, fără o cultivare a relaţiei sexuale în scop adaptativ; // rutinarea în cuplul conjugal; // diminuarea coeziunii 
afective între parteneri; // relaţia sexuală din obligaţie; // debutul în viaţa sexuală; // deficitul de cultură 
sexuală; // absenţa preocupării pentru mai bine; // neglijenţa caracterială; // circumstanţe de excepţie care 
constrîng la aceasta; // „pedepsirea” partenerei; // tipul brutal al bărbatului; // predispoziția pentru raport sexual 

de tip viol; // hipersexualitatea care determină un comportament de tip animalic; // deficitul de feminitate şi 
respectiv de masculinitate; // primele raporturi sexuale după o perioadă mai lungă de abstinenţă sexuală; // 
saturaţia determinată de monotonia obositoare a reiterării aceleiaşi serii de acte, la persoane fără imaginaţie 
erotică şi leneşe; // toleranța femeii, din diferite motive (profesionalism, interes, frigiditate etc.); // opoziţia 
pentru coit a femeii, excesiv de redusă; // repetarea actului sexual la scurt timp; // hiperexcitabilitatea bărbatului; 
/] pesimismul; // absenţa satisfacţiei de viaţă în general. 
e Importanţa preludiului pentru reuşita actului sexual. Preludiul nu este o manevră specif de 
comportament infantil sau auxiliar, ori o modalitate de stînjenire prin formalităţi de care un cuplu constituit se 
poate dispensa, ci o necesitate, chiar dacă această stare preparatorie este mult diferită între cupluri şi are uneori 
un aspect haotic. Pe lîngă confortul afectiv şi excitare sexuală, preludiul este singura modalitate de punere în 
undă a celor doi parteneri, care să le asigure apoi un act sexual reciproc satisfăcător. 
e Consecințele suprimării repetate a preludiului la actul sexual: fragilizarea coeziunii cuplului (sexual şi apoi 
afectiv); // tulburări erecţionale; // frigiditate; // reproşuri diverse; // tensionare interrelaţională, aparent fără o 
cauză obiectivă sau reală; // sancţionarea partenerului în mod violent, brusc; // căutarea satisfacţiei sexuale 
depline în legături sexuale adulterine; // neajustarea relaţiei sexuale la realitatea circumstanţională a 
momentului; // blazare; // simţămîntul femeii de a fi apreciată şi folosită ca un obiect de plăcere sexuală; // 
transformarea în probleme majore a micilor dorinţe şi nepotriviri sexuale; // insatisfacţie generală a femeii. 

Sînt fără consecinţe grave actele sexuale în care, datorită unor împrejurări deosebite, conjuncturale, care pot 
face pe oricine mai maşinal şi care nu se întîmplă prea des, preludiul este suprimat sau mult simplificat. 
o În preludiu, femeia poate greşi prin: indiferenţă şi neintegrare în acţiunea exercitată de partener; // docilitate 
şi disponibilitate excesivă la coit; // redusa iniţiativă sexuală; // acceptarea repetată a anulării sau simplificării 
lui; // dezbrăcarea din proprie iniţiativă; // aşezarea direct în poziţie coitală; // abţinerea de la orice manevre de 
excitare a partenerului; // comportament stereotip; // absenţa unor gesturi de tandreţe; // acceptarea demersurilor 
cînd partenerul se află în stare de ebrietate; // provocarea şocantă (repetat) la coit; // solicitare imediată a actului 
sexual, uitînd că şi bărbatul are nevoie de un timp pentru a se transpune în situaţia de a putea susţine acţiunea; // 
excesiva pudoare sau „naturaleţe”; // refuzul sexual în ultimul moment; // fragmentarea procesului sub diverse 
motive (igienă, aranjarea mediului etc.); // refuzul actului sub pretextul stării deficitare de igienă proprie. 
e Preludiul este necesar şi la repetarea actului sexual în cursul aceleiaşi reuniuni, dar de o altă manieră, adică 
mai mult în scopul atingerii tensiunii sexuale optime, fără a uita de aspectul afectiv. 
e Susținerea preludiului actului sexual revine ambilor parteneri, dar fiecare după specificul său de sex. 
e Conduita favorabilă inducerii dorinței sexuale la femeie, presupune: propuneri indirecte, dar insistente, 
deoarece niciodată femeia nu oferă un răspuns tranşant de la început dacă doreşte sau nu, dacă acceptă sau nu 
(neștiind adesea nici ea însăşi aceasta imediat); // incitare cît mai elevată (multe femei pun mai multă preţuire pe 
felul în care bărbatul reuşeşte să-i aprindă dorinţa decît chiar pe actul în sine), indirectă, de intensitate crescîndă 
în raport cu reacţia ei de cedare progresivă; // tensionare prin contagiune şi emoţionare diversă, plus stimularea 
mai multor simţuri în paralel; // înduplecare de o manieră în care nu se pune pe sine în centru; // demersuri cît 
mai diverse, surprinzătoare chiar dacă nu neapărat originale sau inedite; // convingere, nu pretenţie. 
e Femeia nu se provoacă la raport sexual: promiţind în mod clar o recompensă; // solicitînd direct, explicit, 
indiferent de vechimea relaţiei sexuale; // prin îndemnul la consum de alcool; // solicitarea pe fondul unei emoţii 
incompatibile cu emoția erotică (deces în familie, depresie, boală etc.). 
e Femeia trebuie să-şi incite partenerul pentru un raport sexual, prin: cultivarea susţinută a feminităţii, 
atractivităţii şi senzualităţii; // impunerea unui regim de abstinenţă sexuală periodică; // antrenare la joacă şi 
hîrjoană, specifică; // neglijeul „întîmplător””; // exploatarea sensibilităţiilor sexuale specifice partenerului, dar 
fără un conformism rigid; // ademenirea indirectă în direcţia dorită, chiar dacă şi el îşi dă seama imediat de 
intenţii; // crearea unei emoţii sexuale originale (spre exemplu, mimarea modului lui de a incita şi comporta 
sexual); // provocarea verbală indirectă; // utilizarea anumitor şiretlicuri specifice femeii şi verificate cu acel 
partener; // lăsarea totdeauna a impresiei că iniţiativa şi intenţia sînt doar ale lui. 
eè Femeia nu trebuie sub nici un motiv să-şi provoace partenerul la coit, în următoarele modalităţi: cu un 
senzualism agresiv, în mod repetat; prin propunere sau solicitare verbală directă, explicită, fără echivoc; // 


121 


lăsînd clar să înţeleagă că doreşte actul sexual; // obligînd; // constrîngînd; // plătind; // promiţînd recompense; // 
ameninţînd. 

e Femeia are dreptul să solicite actul sexual partenerului ei, dar numai de o manieră indirectă. 

e Nu este corect ca bărbatul să-şi întrebe partenera dacă doreşte un contact sexual, deoarece rareori femeia îşi 
permite să răspundă afirmativ. Dorinţa de contact sexual la femeie rareori se aprinde singură sau explicit, 
bărbatului revenindu-i rolul de a i-l releva şi activa („focul nu întreabă lemnul dacă vrea să ardă...”). 

e Conduita corectă a bărbatului cînd partenera îl solicită la raporturi sexuale la care el nu poate răspunde, fără 
un efort epuizant: stabilirea justificării solicitării; // restrîngerea actelor sexuale la vîrful de libidou al partenerei; 
/I explicarea situaţiei prin dialog şi adoptarea unei conduite de comun acord; // consultarea unui medic, 
împreună, pentru ajutor în echilibrarea cererii şi ofertei de o manieră menită să satisfacă ambii parteneri. 

e Dacă bărbatul este solicitat pentru un act sexual nu este obligat să se execute, exceptînd situaţia în care se 
află într-un cuplu conjugal, iar în această situaţie dacă solicitarea şi refuzul sînt justificate. 

e Refuzul bărbatului pentru actul sexual solicitat de parteneră nu va fi niciodată în mod direct, verbal, ci 
numai apelînd la subterfugii în conjunctură cu contextul situaţional în care se află. 

e În cazul în care partenerul nu răspunde la iniţiativa clar exprimată pentru raport sexual, femeia trebuie să se 
întrebe de ce nu vrea şi apoi cu ce este ea vinovată de refuz. În funcţie de răspuns urmează să-şi modifice 
comportamentul sexual. 

e Refuzul femeii în ultimul moment pentru actul sexual. Reacţia bărbatului în acest caz este în funcţie de 
maniera refuzului, motivaţie, vechimea relaţiei etc. Practicat în mod frecvent, nemotivat, acest comportament îl 
îndepărtează pe bărbat în mod sigur. 

e Renunţarea bărbatului în ultimul moment pentru actul sexual. Un asemenea comportament este foarte greu 
suportat de femeie, reacţia ei fiind de îndepărtare violentă, în scurt timp, dacă se repetă şi este nejustificat. 


43. Actul sexual 


În arenele vieţii nu există biruinţi definitive. 
P. Emmanuel 


Trebuie prudenţă, dar nu trebuie timiditate. 
Fr.-M Arouet 


e Actul sexual sau contactul sexual, împreunarea, coitul sau copulaţia sau, denumesc relaţia intimă între bărbat 
şi femeie, care are ca scop obţinerea voluptăţii sexuale specifice (orgasmul) şi eventual fecundarea, şi constă din 
penetrarea repetată a penisului în vagin. 

e Răspunsul sexual masculin la coit. La bărbat, răspunsul sexual se cuprinde între faza intrării penisului în 
erecţie şi faza ejaculăi 

Fenomenele fiziologice care au loc în timpul primei faze, sînt următoarele: mărirea şi întărirea penisului; // 
creşterea volumului testiculelor (prin afluirea de sînge în ele); // apropierea testiculelor de corp (în urma 
strîngerii scrotului); // intensificarea ritmului cardiac şi respirator; // apariţia la meatul urinar a secreției 
lubrefiante; // senzaţia de voluptate, putere, hotărîre, siguranţă, dorință de penetrare cu penisul. 

Fenomenele fiziologice din faza a doua, în care au loc mişcările intravaginale, sînt următoarele: amplificarea 
evidentă a ritmului cardiac şi respirator; // intensificarea transpiraţiei corpului; // uscarea mucoaselor nazale; // 
creşterea secreției constituenţilor spermei şi acumularea lor; // secreția intensificată a glandelor sebacee, mai 
ales a celor de pe scrot; // preejaculator, intensificarea erecţiei, creşterea diametrului glandului penisului, 
apropierea strînsă a testiculelor de corp. 

Faza a treia constă în declanşarea ejaculării şi orgasmului. 


122 


Faza a patra constă în stingerea tensiunii sexuale pe deplin şi revenirea la starea obişnuită a organelor 
genitale. Această etapă fiziologică este scurtă (2-5 minute) şi constă din: relaxarea amplă a scrotului; // 
diminuarea ritmului cardiac şi respirator; // reducerea volumului penisului pînă la nivelul avut anterior coitului, 
în circa 30-50 de minute (dacă actul sexual a fost mult timp prelungit sau a survenit după o perioadă de 
abstinenţă îndelungată, revenirea penisului la volumul avut anterior se face într-un timp dublu decît obişnuit); // 
stare de calm; // uşoară oboseală; // stare de satisfacţie, euforie sau depresie. 

e Răspunsul sexual feminin la coit. 

Prima etapă, cea de excitație sexuală, urmare a demersurilor precopulatorii, se caracterizează fiziologic prin: 
creşterea sensibilităţii reactive a zonelor erogene; // lubrifierea vulvară; // alungirea vaginului cu circa 1/3; // 
punerea uterului într-o aproximativă prelungire cu axul vaginului; // congestia labiilor mari; // aplatizarea 
labiilor mici (mărind astfel vestibulul vaginal cu aproximativ un centimetru); // creşterea în volum a sînilor; // 
erecţia mameloanelor şi strîngerea areolelor mamare; // erecţia clitorisului, care îşi măreşte astfel dimensiunile 
cu pînă la dublul avut anterior (dar numai la o treime dintre femei, starea de erecţie a clitorisului este sesizabilă 
vizual); // congestie pelviană şi perineală; // dilatarea pupilelor; // înroşirea mucoaselor; // respiraţie superficială; 
/! contractarea moderată a mușchilor vezicii urinare, a pleoapelor şi laringelui; // diminuarea reflexului muscular 
şi postural de apărare la contact sexual; // diminuarea lordozei şi ridicarea bazinului. 

Durata acestei faze, maniera de desfăşurare şi intensitatea ei sînt dependente de numeroşi factori şi se 
desfăşoară practic de la intenţia de contact sexual pînă la intromisiunea penisului în vagin. 

Etapa a doua cuprinde contactul sexual propriu-zis, în care au loc mişcări copulatorii intravaginale ale 
penisului. 

Fenomenele fiziologice corespunzătoare sînt următoarele: glandul clitorisului îşi reduce reliefarea şi se 
retractă spre marginea superioară a simfizei pubiene; // la secreția de lubrefiant participă şi un transsudat de 
origine sangvină, în urma subţierii şi întinderii repetate a peretelui vaginului; // sensibilitatea erogenă a colului 
uterin se intensifică rapid; // tensiunea sexuală se accentuează; // în regiunea genitală se intensifică congestia 
vasculară; // vasocongestia determină reducerea orificiului vaginal cu circa 50 % în treimea externă; // 
penctraţia repetată a penisului produce o intensificare a excitaţiei şi tensiunii sexuale, prin alungirea repetată a 
vaginului, impactarea colului uterin şi frecarea/masarea clitorisului. 

Durata acestei faze este variabilă, fiind dependentă de un număr mare de factori. 

Etapa a treia cuprinde momentul suprem al coitului, declanşarea orgasmului, dar care nu se atinge la toate 
actele sexuale în mod obligatoriu. 

Etapa a patra cuprinde postludiul şi constă din: scăderea amplă a tensiunii sexuale, stingerea lentă a 
reacţiilor vegetative secundare, relaxare, calm, euforie, somnolenţă. În situaţia în care nu s-a declanşat 
orgasmul, reacţiile fiziologice posibile sînt următoarele: cefalee, migrenă, congestie pelviană prelungită şi 
dureroasă, dureri lombare, indispoziţie de durată oarecare, răceală afectivă (momentană) faţă de partener. 

Această ultimă etapă are caracteristici particulare fiecărei femei, cuplu şi chiar raport sexual. 
e În întuneric, (şi intimitate) comportamentul bărbatului şi al femeii pot suferi modificări uimitoare, 
surprinzătoare şi chiar derutante (şi sincere, în sensul relevării modului de a fi natural, specific, instinctiv). 

e Secvenţele actului sexual decurg astfel: libidou > preludiu 9 excitație sexuală >  intromisiunea 
penisului în vagin > mişcări intravaginale > ejaculare/orgasm > postludiu > libidou ş. a. m. d. 

Înlănţuirea acestor etape se face printr-un mecanism strict, astfel că înlăturarea sau alterarea unuia din aceste 
elemente determină înlăturarea sau alterarea celui următor. 

e Faza coitului propriu-zis. În această fază bărbatul introduce penisul erect în vagin şi efectuează un număr 
oarecare de mişcări copulatorii intravaginale, în timp ce partenerii se găsesc într-o poziţie coitală oarecare. 

Pentru evitarea unor bijbiieli, dezagreabile pentru ambii parteneri, este normal şi indicat ca bărbatul să prindă 
penisul cu mîna, apoi să execute cîteva mişcări în lungimea vulvei, pentru un plus de excitare a femeii şi o mai 
bună lubrifiere, după care îl ghidează în vagin. 

e Reguli referitoare la executarea mişcărilor copulatorii: penetrările nu trebuie să fie niciodată monotone, 
aceleaşi la două acte sexuale consecutive; // la femeia cu un vagin scurt, comparativ cu lungimea penisului 
partenerului, mișcările, cel puţin în debutul actului sexual, nu vor fi profunde; // în timpul orgasmului 

partenerei, mişcările copulatorii vor fi mai profunde şi mai accelerate; // în timpul menstruației, mişcările 
copulatorii nu vor fi profunde sau violente. 

e Frecvența mişcărilor copulatorii. Avînd rolul activ, bărbatul este cel care determină ritmul, profunzimea şi 
forţa pulsiunilor copulatorii. Aceasta, deoarece de controlul acestor mișcări depinde în mare măsură prelungirea 
actului sexual atita timp cît este necesar pentru realizarea orgasmului partenerei. În stabilirea caracterului 
acestor mişcări copulatorii, bărbatul este obligat să ţină seama de preferința partenerei. 

Ritmul copulator pe parcursul actului sexual este inegal, de la foarte lent la accelerat şi viceversa, în medie 
situîndu-se între 30 şi 50 de mişcări copulatorii pe minut, el trebuind să fie o armonie între necesităţile şi 
posibilităţile membrilor cuplului. 

e Actul sexual trebuie să dureze pînă la declanşarea orgasmului femeii, ceea ce se produce, în mod obişnuit, în 
decurs de 2-10 minute, adică după 100-500 de mişcări copulatori 

Dacă femeia are nevoie pentru realizarea orgasmului de 11 minute, iar partenerul ei nu poate susţine actul 
sexual mai mult de 10 minute, nu înseamnă că unul din ei ar fi anormal, ci doar că nu stăpînesc tehnica coitală 
în mod satisfăcător. Cînd discrepanţa de timp nu poate fi compensată prin conduita tehnică coitală, cuplul este 
incompatibil sexual fără ca vreunul dintre ei să fie anormal. 

Între femeile care ajung la orgasm, circa 10 % au nevoie de 2 minute de mişcări copulatorii susținute, 25 % 
de circa 5 minute, 50 % de circa 10 minute, iar 15 % de circa 20 de minute. 

De remarcat că într-o treime dintre actele sexuale ale femeii, ca nu ajunge la orgasm din motive străine de 
durata actului sexual. 

e Se consideră a fi insuficient în durată actul sexual în care bărbatul nu poate stăpîni ejacularea cel puţin două 
minute, indiferent de tehnica cotială utilizată şi în mod repetat. 

Se impune atenţie la aprecierea duratei actului sexual: în general se apreciază corect intervalul scurt de timp 
şi se subapreciază cel lung. 

e Durata actului sexual. Stăpînirea ejaculării (factorul care fixează durata actului sexual) este în dependenţă de 
factori numero: e situează între cîteva secunde şi peste o oră. 

În general, ejacularea survine după două minute de mişcări intravaginale la circa 15 % dintre bărbaţi, după 
3-5 minute de 40 %, după 6-10 minute la 30 %, iar după mai multe de 20 de minute la 10 %. 

Fiecare bărbat poate grăbi sau întîrzia momentul ejaculării în limite proprii specifice. 

e Durata actului sexual depinde de următorii factori: excitabilitatea sistemului nervos cerebro-spinal şi 
vegetativ, durata preludiului, poziţia coitală, vîrstă, senzualitatea femeii, calităţi native, starea de sănătate, ritmul 
vieţii sexuale, frecvenţa mișcărilor copulatorii, raportul dintre calibrul vaginului şi diametrul penisului. 

e Destinul spermei depuse prin ejaculare în vagin. La femeile care nu au născut şi la cele care au un calibru 
vaginal normal, 1/3 din volumul spermei depuse este reţinut temporar, 1/3 este refulat odată cu ultimele mişcări 
copulatorii, iar 1/3 se elimină la ridicarea corpului pe verticală sau dacă femeia este culcată pe abdomen. 
Volumul de spermă reţinut este resorbit în proporţie de 0,2-1 %, iar restul se elimină în următoarele 30-60 de 
minute. La femeile care au născut sau care au un calibru mare al vaginului, ori tulburări de troficitate a 
mușchilor perivaginali, refularea spermei este proporțional mai mare, mai rapidă. Viteza eliminării spermei din 
vagin este net dependentă de consistenţa spermei (care poate avea grade diferite de viscozitate), de viteza de 
lichefiere a spermei şi de pH-ul din vagin. 

e Comportamentul corect în intervalul dintre două contacte sexuale ale unei reuniuni, pretinde: separarea 
partenerilor, pentru pierderea obişnuinţei simțului tactil cu corpul partenerului; // dialog cît mai vesel, dar totuşi 
intim; // igienă locală superficială cu un prosop igienic, iar dacă este posibil femeia execută un duş cu apă caldă, 
iar bărbatul cu apă rece; // consumul de glucide şi lichide (NU alcool, cafea, ţigări !); // exercitarea manevrelor 
de excitare doar după refacerea rezervei de energie (secreţii), strict necesară susţinerii unui nou act sexual şi o 
erecţie provocată neforţat. 
e Momentul susține: actului sexual depinde de o multitudine de factori (ambianţă, serviciu, copii, 
temperament etc.) şi mai puţin de momentul din zi ori noapte. Actul efectuat dimineaţa este mai uşor de realizat 
pentru bărbat, oferă mai mari şanse de realizare a orgasmului de către femeie şi oferă bună dispoziţie pentru 
toată ziua; prezintă dezavantajul că nu permite recuperarea energiei prin somn. Practicat seara, actul sexual 
oferă posibilitatea recuperării lejere a energiei, dar este de puţine ori repetat, astfel încît femeia poate rămîne 

mai frecvent nesatisfăcută. Raportul sexual efectuat în orele din zi este favorabil în ceea ce priveşte satisfacția 
afectivă şi relaţională, ca şi posibilitatea repetării în timp util în caz de insatisfacţie. 


44. Postludiul la actul sexual 


Dacă te simţi bine, nu-ţi face griji, vei trece peste acest moment. 
(„Legile lui Murphy”) 


e Postludiul la actul sexual defineşte activitatea de încheiere a actului sexual de după ejaculare. El constă dintr- 
o perioadă de repaus cu plăcere tihnită, refacere energetică, reculegere şi comunicare afectivă. 

Comportamentul din preludiu relevă sentimentele reciproce şi îndeosebi competenţa sexuală a bărbatului. 
e Postludiul este o necesitate justificată prin: facilitarea fecundării (dacă femeia se ridică imediat în picioare, 
vaginul ocupă o situare aproape verticală, iar sub efectul gravitaţiei sperma s-ar scurge în proporţie prea mare, 
deci înainte ca un număr suficient de spermatozoizi să fi pătruns în colul uterin); // necesitatea reechilibrării 
nervoase şi a tensiunii arteriale; // savurarea satisfacţiei sexuale şi astfel o armare pentru un alt act sexual. 
e Simţămintele posibile ale bărbatului în postludiul coital: dorinţa impulsivă de a-şi recanaliza imediat atenţia, 
interesul şi energia pentru altceva, străin de sexualitate şi parteneră; // tristeţe de o amploare şi durată 
oarecare; // saţietate sexuală pentru 30-180 de minute, în funcţie de viteza secretorie a glandelor sexuale; // 
uneori, o uşoară somnolenţă; // brusc, o stare de extremă luciditate şi realism, adesea şocant, mai ales la bărbaţii 
cu amplă imaginaţie, fantezie şi idealism; // dragoste debordantă, repulsie sau dezinteres momentan pentru 
parteneră; // impuls de desprindere grabnică de parteneră şi ambianţă, mai ales cînd mobilul coitului a fost doar 
dorinţa sexuală; // uneori, dorințe curioase (spre exemplu, de a mînca sau de a bea ceva anume); // uimire şi 
furie vizavi de simţămintele şi comportamentul de supraevaluare a partenerei şi actului sexual, din perioada 
imediat premergătoare susţinerii actului sexual; // impresia de datorie împlinită; // bucurie de o amploare 
oarecare. 
e Simţămintele posteoitale ale femeii. Senzaţiile post coitale diferă mult de la o femeie la alta şi la aceeaşi 
persoană în funcţie de vîrstă, partener, frecvenţa actelor sexuale, importanţa acordată fiecărui act, legătura 
afectivă, conjunctură etc. Simţămintele femeii în această postură, pot fi: dorinţa de tăcere, linişte, intimitate; // 
temporar, indiferenţă generală; // bună dispoziţie; // după orgasm intens, somnolenţă; // dorinţa de a fi mîngiiată, 
îmbrăţişată, sărutată, dar nu excitant. 
e Starea de tristeţe postcoitală îşi poate avea cauza în: dificultatea unor persoane de a fi satisfăcute (în general, 
iar de actul sexual în special); // refuzul plăcerii la persoane cu trăsături masochiste; // relevarea efemerităţii 
fericirii; // starea de epuizare (uzură) nervoasă; // autoreproşuri oarecari; // sensibilitate deosebit de mare la 
detensionări psihice, bruște; // reacţia, normală în anumite limite, de acalmie şi chiar tristeţe după orice reuşită 
ce urmează unei intense tensionări; // raport sexual din obligaţie; // raport sexual susţinut doar dintr-un impuls 
genital. 

Cauzele specifice ale tristeţii postcoitale la bărbat sînt contactele sexuale excesiv de frecvente şi scăderea 
bruscă a tensiunii arteriale (hipotensiunea arterială determină melancolie), mai ales la persoanele care au, în 
general, o tensiune arterială scăzută. 

Cauzele tristeţii postcoitale specifice femeii sînt absenţa orgasmului, temerea de sarcină şi infectare venerică, 
absenţa dragostei reciproce. 
e Comportamentul corect al femeii în postludiu, constă în: evitarea separării timpurii, deoarece astfel lasă 
impresia de lipsă de afecţiune pentru partener, act sexual acceptat din interes sau profesionalism; // aplicarea 
primelor măsuri de igienă cît mai discret; // abţinerea de la remarci de genul: „să nu murdăreşti”... „mă duc să 
mă spăl”... „mă duc la w.c.” etc.; // exprimarea unor remarci pozitive privind calitatea partenerului, reuşita 
actului sexual — după caz —, iubirea, dar toate modest şi nu în expresii bombastice, jenante, teatrale, ori cu dublu 
înţeles; // înţelegere şi respect pentru căderea în imobilism şi tăcere a partenerului, după ejaculare. 

e Conduita corectă a bărbatului în postludiu este următoarea: după ejaculare, rămînerea în nemișcare în vagin 
pentru încă cel puţin două minute; // înlăturarea cît mai discretă a prezervativului; // preocupare pentru parteneră 
(întoarcerea spatelui este un act de gravă insolenţă); // evitarea indiferenţei şi pasivităţii; // rămînerea lîngă 
parteneră pînă ce ca semnalizează sfîrşitul postludiului; // evitarea remarcilor deplasate, străine momentului 
intim; // abţinerea de la aducerea în discuţie a unor probleme casnice sau iritante; // evitarea gesturilor jenante, 
indecente; // sărutarea şi mîngiierea partenerei, dar evitînd excitarea inoportună. 

e Durata postludiului se corelează cu particularităţile neuropsihice ale partenerilor, vitalitatea lor, experienţa 
comună, afectivitatea ce îi leagă şi ambianța în care s-a desfăşurat actul sexual. 

În general, femeia stabileşte durata acestei ultime faze, ca şi maniera ei de desfăşurare. 

Cu cît „siesta sexuală” este mai lungă, satisfacția resimţită după coit este mai deplină şi îndelungată. 

e Postludiul este superficial sau chiar suprimat în următoarele situaţii: act sexual întîmplător; // absenţa 
sentimentului de iubire între parteneri; // coit susţinut doar din interes sau datorie; // relaţie sexuală repetată în 
scurt timp; // blazare sexuală; // epuizare excesivă; // bărbat cu incompetenţă sexuală; // parteneri foarte tineri, 
de vîrstă apropiată. 

e Consecințele nerespectării postludiului. Dacă bărbatul nu practică un postludiu eficient va fi tot mai puţin 
dorit, partenera devenind rece, inafectivă, indiferentă, nesatisfăcută sexual, mai puţin senzuală şi dispusă la 
concesii. 

Sărind peste preludiu, datorită unei dorinţe intense, partenerul va fi iertat cu condiţia de a satisface sexual şi 
mai ales de a susţine un postludiu eficient. Dacă anulează postludiul, oricît de reuşit ar fi fost actul sexual, el va 
fi nesatisfăcător şi nu i se va ierta bărbatului comportamentul. 

Dacă femeia nu respectă postludiul va fi bănuită de lipsă de afecţiune, relaţie sexuală din interes, susţinerea 
unor relaţii sexuale şi cu un alt bărbat, ceea ce îi va aduce o relativă privare de alte raporturi sexuale, ca şi 
îndepărtarea progresivă de partener. 


45. Poziţii coitale 


Nu toţi putem toate. 
(proverb latin) 


Înțeleptul nu refuză nimic necesităţii. 
P. Syrus 


O, drace! Multe mai ştii face. 
(proverb românesc) 


e Adoptarea unor poziții coitale adecvate cuplului, oferă: suplinirea dizarmoniei dintre organele copulatoare 
ale partenerilor; // diminuarea excitării excesive a bărbatului; // accentuarea excitării sexuale a femeii; // 
facilitarea realizării orgasmului de către femeie; // intensificarea orgasmului la ambii parteneri; // evitarea 
monotoniei; // un plus de voluptate pentru unul sau ambii parteneri; // facilitarea fecundării; // gratificarea unuia 
dintre parteneri; // acomodarea impusă de diferența de talie, vîrstă, starea de graviditate, boală, infirmitate, 
tulburări de dinamică sexuală etc.; // alternarea efortului coital între parteneri. 

Corect folosite, diversele poziții coitale sînt o necesitate, în pofida discreditării lor datorată produselor 
pornografice ce le exploatează în scopuri mercantile. 
e Abordarea unei noi modalități de împlinire a actului sexual se face ținînd seamă de următoarele reguli: 
poziția coitală trebuie să fie în corelație cu particularitățile fizice şi morale ale partenerilor; // fiecare poziție se 
asumă provizoriu, menținîndu-se deschisă eventualitatea revizuirii opțiunii alegerii şi achiziţionării ei în 
practica curentă viitoare; // înainte de execuție se analizează cîştigul şi pierderea potențială; // poziția trebuie să 

fie în corelaţie cu particularităţile situaţiei la un moment dat; // abordarea noului fără o pregătire prealabilă 
adecvată, generează stări penibile şi repulsia femeii pentru noi experimente; // noua poziţie trebuie să decurgă 
dintr-o alta practică anterior şi apropiată ca modalitate de execuţie; // execuţia trebuie să decurgă printr-un clivaj 
uşor, aproape firesc de la o poziţie la alta (marile schimbări atitudinale sînt deranjante, jenante pentru femeie); // 
femeia trebuie să-şi exprime disponibilitatea (explicit sau tacit) pentru noua poziţie; // la începutul relaţiei 
sexuale cu o nouă parteneră nu se abordează poziţii coitale ce pretind o experienţă comună amplă, încredere şi 
coeziune afectivă deosebită; // poziţiile mai deosebite se execută îndeosebi la repetarea actului sexual în cadrul 
aceleiaşi reuniuni; // noua poziţie se angajează premeditat, prudent, cu rezervă şi măsuri de prevedere; // eşecul 
executării sau insatisfacţia nu trebuie să îndemne la insistențe absurde (penibilul transformîndu-se în ridicol); // 
execuţia trebuie să fie fără bîjbîieli şi reveniri stîngace, ce creează întotdeauna indispoziţie; // reuşita execuţiei şi 
satisfacția obţinută nu sînt motive pentru repetare grabnică sau trecerea la experimentarea altei poziţii; // nu se 
începe actul sexual cu o nouă poziţie coitală; // dacă după 2-3 încercări, în întîlniri separate, noua poziţie nu 
satisface, va fi abandonată; // este o gravă eroare a transforma abordarea unei noi poziţii coitale într-o 
demonstraţie de forţă, abilitate, îndrăzneală sau putere de convingere; // cînd se doreşte încercarea unei noi 
poziţii coitale, preludiul la actul sexual trebuie să fie mai amplu decît de obicei; // înainte de abordarea noii 
poziţii coitale, starea de excitare a femeii trebuie ridicată la cote maxim posibile; // poziţiile care în mod evident 
nu sînt posibile din diverse motive, nu vor fi încercate; // maximă prudenţă, deoarece nu toate poziţiile ce par 
simple sînt şi în execuţie astfel; // poziţiile mai complexe trebuie pregătite prin exersarea altora mai simple, 
asemănătoare; // cu cît noua poziţie este mai bine pregătită, cu atît şansele de reuşită sînt mai mari. 
e Elementele ce asigură reuşita adoptării uneia sau alteia dintre poziţiile de contact sexual: raport adecvat de 
proporţionalitate între organele copulatoare ale partenerilor; // experienţa sexuală pozitivă în trecutul cuplului; // 
gradul înalt de fuziune afectivă în acel moment (cel puţin); // atitudinea femeii de deplină cooperare; // 
competenţa sexuală a bărbatului; // alegere în adecvare cu vîrsta, starea de sănătate, starea fiziologică a femeii şi 
conformaţia corporală a celor doi parteneri; // îndrăzneala femeii; // acceptare deplină din partea ambilor 
parteneri; // compatibilitate cu sistemul de valori morale a membrilor cuplului; // servirea scopului propus; // 
executare lejeră; // impresionarea pozitivă; // încercarea repetată, ştiut fiind că e puţin probabil ca ea să fie pe 
deplin satisfăcătoare de la prima încercare; // probare cu calm, bunăvoință şi răbdare (chiar dacă ele singure nu 
sînt suficiente pentru reuşită); // pregătire adecvată, afectivă şi senzorială; // justificarea necesităţii ei; // 
comunicare şi cooperare amplă, eficientă; // acceptarea pe deplin a procedurii de către femeie (în caz contrar, în 
loc să fie maleabilă şi cooperantă, va fi tentată să renunţe sau să împiedice la limită, ori să „saboteze” 
execuţia); // oportunitate (în caz contrar este agreată doar noutatea, nu calităţile reale ce le poate oferi.). 
e La abordarea unei noi poziţii coitale, bărbatului i se pretinde: cît mai multă afecţiune pentru parteneră; // 
evitarea oricărei situaţii stînjenitoare; // să propună, să convingă, să insiste, să sugereze şi chiar să roage; // să 
facă risipă de sărutări, mîngiieri şi cuvinte tandre; // să nu aştepte iniţiativa femeii care se dăruie cu pudoare, dar 
nu fără dorinţă; // să nu uite că nu există decît un mijloc pentru a determina partenera să accepte: a deştepta la ea 
dorinţa de a îndeplini respectiva acţiune; // să nu propună sau solicite în mod declamator acţiunea, acestea fiind 
urmate de un refuz sigur şi categoric din partea femeii. 
e Atitudinea corectă a femeii referitor la schimbarea poziţiei coitale: refuzul pentru o anumită poziţie coitală 
nu trebuie justificat partenerului; // ea este singura în măsură să hotărască abordarea sau abandonarea uneia sau 
alteia dintre poziţii; // adoptarea unei noi poziţii coitale trebuie să fie pe deplin oportună, justificată şi 
potrivită; // unele poziţii vor fi acceptate doar în condiţii de armonie şi încredere deplină în partener; // în caz de 
nereuşită în execuţia noii poziţii, nu va exprima reproşuri partenerului; // cînd partenerul nu poate executa 
satisfăcător actul sexual în noua poziţie, va suprima prompt situaţia stînjenitoare în formare, impunînd revenirea 
la poziţia clasică; // fără să pretindă explicit, va cere ce îi este necesar satisfacerii sexuale; // acceptul sau refuzul 
noii poziţii trebuie exprimat de o manieră adaptată situaţiei. 
e Utilizarea unor poziţii coitale diverse serveşte în primul rînd satisfacerii sexuale a femeii şi apoi, în mai 
mică măsură, dar totuşi semnificativă, cuplului (prin evitarea blazării) şi bărbatului. 

Pentru majoritatea femeilor căsătorite, utilizarea unor poziţii coitale diverse şi satisfăcătoare este mai mult 
dorită decît realizată. 

e Factorii predilecţi ce îndeamnă la adoptarea unor noi poziţii coitale: competenţa sexuală a bărbatului; // 
cultura sexuală a ambilor parteneri; // transformările morfologice ale corpului (consecinţa îmbătrînirii, creşterii 
în greutate, stării de graviditate etc.); // alterarea stării de sănătate; // diminuarea potenţei; // excesele sexuale; // 
evitarea monotoniei sexuale; // dorinţa bărbatului de a impresiona partenera sau de-a o aduce mai rapid şi lejer 
la orgasm; // relaţia sexuală din obligaţie sau interes; // dorința femeii pentru un plus de plăcere, stimulare 
adecvată, realizare mai frecventă sau mai intensă a orgasmului, gratificarea partenerului, stimularea 
partenerului; // sprijin imaginaţiei cînd există dorinţa de a vedea în partener, pe un altul. 

e Cauzele reţinerii unor bărbaţi în abordarea unor noi proceduri coitale: virilitatea deficitară ce îndeamnă la 
prudenţă, puritate şi conservatorism; // incompetenţa şi lipsa de experienţă (frica de eşec); // principiile morale 
rigide; // concepte eronate privind sexualitatea, femeia şi normalitatea; // indiferența afectivă şi/sau sexuală faţă 
de parteneră; // experimente nereuşite în trecut. 

e Atitudinea femeii faţă de o nouă poziţie coitală. Toate femeile au dorinţă pentru noutate în viaţa sexuală, dar 
acceptarea este dificilă fiind condiţionată de numeroşi factori (încredere în partener, morală, vîrstă, armonie 
efectivă, necesitate, cultură, religie etc.). Sînt tot mai numeroase femeile care acceptă realitatea că diversitatea 
poziţională nu trebuie considerată neapărat o perversiune. 

e Urmările eşecului în adoptarea unei noi poziţii coitale. Nici o poziţie nu este lipsită de riscul eşecului şi el nu 
trebuie să se traducă prin spaimă la bărbat şi dezamăgire la femeie. Totuşi, în orice situaţie există posibilitatea 
de a reduce sau de a limita urmările, de obicei bilaterale, negative. Pentru aceasta se cere ca actul sexual să fie 
oportun, bine pregătit, să nu se înfăptuiască doar ca urmare a insistențelor (pentru a se evita indispoziţia, 
repulsia şi dezamăgirea), să fie consimţit bilateral (situaţie în care angajarea şi responsabilităţile se împart just). 
e Cum îşi exprimă femeia corect dorinţa pentru o nouă poziţie coitală. Pentru a evita suspiciunile, jena şi 
impudicitatea, solicitarea ei va fi indirectă, prin aducerea „întîmplătoare” a partenerului în situaţia de a se 
executa. Dar această manieră nu trebuie să fie exclusivă, constrînsă; femeia poate şi chiar trebuie (în extremis) 
să solicite o nouă poziţie coitală şi direct, verbal, dacă partenerul nu sesizează aluziile. 

de contact sexual „normale” şi „anormale”. Aşa cum nu există poziţii universal bune sau rele nu 


există nici normale sau anormale, aceste caracteristici depinzînd de parteneri, situaţie, cultură, experienţă etc. O 
poziție coitală are un caracter anormal cînd este inutilă, nu este acceptată de ambii parteneri sau este practicată 
prin constrîngerea exercitată de unul dintre parteneri. 


În problemele vieții sexuale nu există vreo instanţă morală în afară de conştiinţa fiecăruia. 

De reţinut că, exceptînd cazurile cu indicație strict medicală, utilizarea altor poziţii coitale decît cele patru 
clasice, sînt cvasiinutile. 
e Cea mai bună poziţie de act sexual. Nu exis 
nepotrivite cuplului la un moment dat. 
e Numărul de poziţii coitale ce trebuie exersate în cuplul conjugal. Adoptînd şi exersînd şapte poziţii coitale, 
într-o relaţie sexuală cu parteneri „normali”, se poate realiza o optimă diversificare şi adaptare în timp. 
e Numărul de poziţii coitale ce trebuie utilizate pe parcursul desfăşurării unui act sexual: două şi doar 
excepţional trei poziţii. 


poziţii de contact sexual bune sau foarte bune, ci potrivite sau 


46. Frecvența contactelor sexuale 


Nopțile pierdute sînt cele dormite. 
T. Muşatescu 


e Conducerea relaţiei sexuale. „Bărbatul propune şi femeia dispune “ (J. Renard); dar nu în exclusivitate, 
partenerii avînd drepturi şi obligaţii comune. 

e Ritmul normal de susţinere al actelor sexuale. Nu poate fi formulată o regulă unitară, aplicabilă oricui şi 
oricînd, frecvenţa actelor sexuale depinzînd de o multitudine de factori. În limite normale se află contactele 
sexuale a căror frecvenţă nu determină o stare de oboseală fizică şi psihică, ori saţietate. 

În fixarea frecvenţei actelor sexuale este bine să se aibă în vedere că organismul bărbatului şi femeii îşi 
păstrează echilibrul şi funcţionează lejer, dacă raporturile sexuale frecvente, pe parcursul a una-două zile, sînt 
urmate de 8-12 zile de abstinenţă. 

e Factorii care stabilesc ritmul raporturilor sexuale: starea civilă (persoanele căsătorite au o frecvenţă coitală 
mai mare); // gradul de acces la sexul opus; // starea de sănătate (cu cît ea este mai bună, cu atît frecvenţa este 
crescută); // alimentaţia (sub- sau supraalimentaţia le scade frecvenţa, iar alimentaţia bogată în proteine şi 
excitante o măreşte); // ataşamentul afectiv (cu cît este mai amplu, frecvenţa este crescută); // timpul liber (cu cît 
este mai extins, cu atît frecvenţa se amplifică); // imaginaţia (bogată, amplifică frecvenţa); // religia (în unele 
doctrine religioase, frecvenţa contactelor sexuale este strict reglementată, cel mai adesea în sens restrictiv), // 
etnia; // anotimpul (primăvara şi toamna măresc frecvenţa contactelor); // potenţa bărbatului; // senzualitatea 
partenerei (cu cît este mai amplă, frecvenţa contactelor sexuale creşte); // abilitatea bărbatului în stîrnirea 
libidoului partenerei; // odihna amplă la femeie şi moderată la bărbat; // amploarea problemelor curente de viaţă; 
// ritmul de muncă (serviciu şi pe timp de noapte, diminuă frecvenţa coitală); // bioritmul; // factorii materiali 
(bunăstarea materială favorizează o frecvenţă crescută a actelor sexuale); // factorii culturali; // vîrsta (frecvenţa 
este amplă între 20 şi 30 de ani, şi între 40 şi 45 de ani); // vitalitatea (constituţia biologică predispune spre un 
ritm sau altul); // parentalitatea (în cuplurile fără copii, frecvenţa este mai ridicată); // obişnuinţa. 

Se apreciază că circa 2/3 din contactele sexuale ale bărbatului sînt urmarea incitaţiilor venite din afară şi doar 
1/3 dintr-un impuls interior, fiziologic. Circa %4 dintre contactele sexuale ale femeii sînt urmarea solicitării lor 
de către bărbat, iar restul de 1⁄4 sînt solicitate de către femeie, direct sau indirect. 

e Actul sexual este bine să fie repetat în scurt timp, deoarece astfel se oferă posibilitatea de anulare a 
eventualei insatisfacţii a femeii. 

e Intervalul de p între două contacte sexuale în cursul aceleiași reuniuni. Pentru bărbat, favorabil este ca 
repetarea actului sexual să aibă loc cît mai tîrziu, iar pentru femeie cît mai curînd. Pentru a fi eficace şi puţin 
dificil pentru bărbat, repetarea coitului trebuie să aibă loc într-un răstimp de o oră. Nu este bine ca pentru 
încadrarea în acest interval de timp să se recurgă la măsuri de stimulare forțată a erecţiei. 

e Intervalul de timp în care bărbatul poate repeta actul sexual. Viteza de refacere a energiei nervoase şi a 
secreţiilor sexuale după un contact sexual, şi posibilitatea repetării lui, reprezintă o însuşire specifică fiecărui 
bărbat, ea variind în limite largi, fiind condiţionată de factori multipli: temperament, vîrstă, stare de sănătate, 
temperatura ambientului, amploarea efortului la ultimul coit, calitatea stimulilor proveniţi de la parteneră, 
număr de ejaculări avute în ultimele 3-7 zile, metabolism etc. 

Normal, bărbatul poate repeta actul sexual după un interval de refacere situat între 20 de minute şi două ore, 
iar următoarele între 2 şi 4 ore. 

La om, efectul Coolidge (reinstalarea erecţiei imediat după ejaculare, dacă animalului i se prezintă o nouă 
parteneră în călduri) nu se regăseşte. 

e Femeia nu trebuie să accepte contactul sexual de cîte ori doreşte partenerul, ci doar atunci cînd preludiul 
convinge de necesitatea raportului sexual şi cînd ea a fost adusă în situaţia să dorească cu adevărat acel act. 
Femeia trebuie să refuze adesea actul sexual, iar atunci cînd îl acceptă trebuie să pretindă partenerului înaltă 
eficienţă (altfel spus, calitate nu cantitate). Bărbatul nu trebuie să se simtă ofensat dacă partenera îl refuză la 
contact sexual, chiar în cuplul conjugal (vina o poartă, cel mai adesea, chiar el...!). 
e Bărbatul nu trebuie să susțină un contact sexual la fiecare erecţie spontană (matinală sau diurnă); cu cît 
acestea sînt mai puţin urmate de un raport sexual, cu atît funcţia sexuală este întărită, energia nervoasă crescută, 
iar relaţia sexuală este mai longevivă. 
e Numărul de contacte sexuale susținute de către bărbat în decursul vieţii. Diferenţele de frecvenţă în 
susţinerea actului sexual fiind foarte mari între bărbaţi, nu se poate formula un număr fix, standard. Pentru o 
orientare generală se propune următorul calcul: 
Vîrsta Contacte sexuale Total 

(în medie ) pe an 

20-45 100 2 500 
45-55 52 520 
55-65 12 120 

3 224 


47. Importanţa şi consecinţele actului sexual 


Dacă o femeie are un soț bun, se vede pe figura ei. 
J. W. Goethe 


Satisfacția sexuală este cel mai bun remediu împotriva insomniei, iar majoritatea cazurilor de insomnie nervoasă se 
datorează insatisfacției sexuale. 
S. Freud 


e Exercitarea funcției sexuale, oferă: posibilitatea descătuşării majorității tensiunilor psihologice, indiferent 
de calitate: ură, dragoste (nu iubire !), curiozitate, teamă, durere, plictis, disperare, stres, angoasă etc.; // prima şi 
cea mai importantă sursă de voluptate accesibilă; // împlinirea instinctului de parentalitate; // fixarea unei poziţii 
sociale; // influenţă în relaţia socială (parvenire, afirmare, impunere etc.); // acomodare, echilibru şi toleranță 
relaţională între sexe; // socializare; // menţinerea coeziunii cuplului; // împlinirea unei necesităţi biologice şi 
psihologice; // sănătate psihică (cînd este satisfăcătoare), echilibru şi maturitate. 
e Actul sexual se identifică, în general, cu necesitatea şi valoarea pe care individul este capabil să i-o acorde. 
Această valorizare este determinată de vîrstă, cultură, satisfacţii anterioare, stare de sănătate, capacitate sexuală, 
experienţă, imaginaţie etc. 
e Activitatea sexuală îşi găseşte imboldul în: dorința de procreare; // căutarea plăcerii senzitive specifice; // 
împlinirea datoriei conjugale; // căutarea satisfacției afective prin împlinirea rolului de sex; // interes; // 
convingerea că este necesară sănătăţii; // compensarea lipsei generale de satisfacţii; // împlinirea necesităţii 
organice; // dorinţa de succes şi impunere; // necesitatea fixării partenerului; // dorința de distracţie; // 
necesitatea unei detensionări nervoase; // compensarea diverselor nereușite; // dovedirea libertăţii; // solidaritate; 
/! dovedirea maturității; // plăcerea confruntării; // posibilitatea exprimării diverselor stări şi atitudini (spre 
exemplu, femeia poate exprima: dragoste, abandon, satisfacerea plăcerii riscului, prețuirea partenerului, 
solidaritate, interes, nevoia de afecţiune, gratitudine, plată, pedepsirea partenerului prin maniera în care obligă 
să se desfăşoare, încurajare, dispreţ, atracţie, consolare). 
e Consecințele activităţii sexuale satisfăcătoare: simţămîntul de normalitate; // împlinire biologică; // calm; // 
imunitate împotriva nevrozelor; // reconfortare generală; // limpezirea minţii; // prevenirea obsesiilor sexuale; // 
dinamizarea elanului vital, optimism, încredere în sine şi în relaţiile cu semenii; // atitudine binevoitoare faţă de 
sexul opus; // viaţă afectivă precis delimitată şi amplu fortificată; // respectarea comportamentului specific de 
sex; // descătuşarea oricărei excitaţii excesive sau a oricărei tensiuni psihologice care ar putea fi nocive; // 
coeziunea cuplului; // diminuarea efectului diverselor nereuşite şi neplăceri; // putere de muncă şi concentrare; // 
fermitate morală; // dezvoltarea şi împlinirea personalităţii; // calmarea tensiunii relaţionale dintre bărbat şi 
femeie; // stăpînirea imaginaţiei erotice; // economie de energie nervoasă; // stare de beatitudine care pune în 
repaus sistemul nervos; // diminuarea stresului şi a depresiilor; // satisfacerea plăcerii contactului intim cu 
tegumentul unei persoane de sex opus; // simţămîntul de a fi încă tînăr; // longevitate fizică şi spirituală. 
Urmările actului sexual pe plan fizic sînt mai abundente la femeie, iar pe plan psihic la bărbat, dar nu în mod 
net şi permanent. 
e Satisfacţia sexuală determină la bărbat: putere de muncă, apetit pentru o activitate oarecare, diminuarea 
agresivităţii şi violenţei, îngîmfare şi dispreţ pentru femeie (la cei cu o fire vulgară), simţămîntul de putere şi 
sănătate, siguranţă de sine, infatuare (uneori). 

e Satisfacţia sexuală determină la femei: bru endocrin, ciclu menstrual regulat şi indolor, evoluţie 
corporală armonioasă cu înfrumusețarea trăsăturilor şi tenului, vitalitate, menopauză tirzie şi fără probleme, 
îndrăzneală şi siguranţă de sine, obiectivitate şi cumpătare, intensificarea dorinţei de maternitate, sentimentul de 
dependenţă şi supunere față de partener, accentuarea iubirii pentru partener şi familie, bucuria de a trăi sub 
aspect senzitiv, stabilitate afectivă, calm. 

e Importanţa satisfacţiei sexuale în durabilitatea cuplului. În marea majoritate a cazurilor, relaţia sexuală 
satisfăcătoare constituie un liant puternic pentru ambii parteneri. Insatisfacţia sexuală a bărbatului slăbeşte grav 
coeziunea cuplului în circa 60 % din cazuri, iar a femeii în aproximativ 90 % din cazuri. 

e Semnificaţia şi importanţa actului sexual în opinia femeii. În general, femeia acordă o mai redusă 
semnificaţie şi importanţă actului sexual în sine, dar una amplă persoanei cu care îl susţine. Relaţia sexuală în 
ansamblul ei este centrul existenţei femeii prin procrearea ce o implică, ca şi prin rolul central în echilibrul ei 
psihofizic. 

Importanţa actului sexual este strîns corelată de valoarea partenerului, situaţie, echilibru hormonal, mobilul 
raportului etc. Relaţiile sexuale, recunoscut sau nu, sînt „sarea vieţii” femeii, iar dacă ea le refuză sau 
sexualitate este apreciată ca ceva impur, repulsiv, cauza se găseşte doar în insatisfacţia ei sexuală cronici 

La un număr mic de femei contactul sexual are importanță doar pentru plăcerea lor, majoritatea dorind şi 
plăcerea partenerului (doar) vizavi de ele; tot pentru un număr mic de femei contactul sexual are importanță 
doar pentru plăcerea partenerului, ele acceptînd să fie reduse la funcţia unui obiect de utilitate sexuală, şi 
aceasta datorită trăsăturilor masochiste sau din conformism, imaturitate, caritate, interes, boală psihică. 

e Bărbatul acordă actului sexual o semnificaţie neînsemnată, efemeră, uitîndu-l în scurt timp, dar importanța 
şi implicaţiile lui se regăsesc în ansamblul vieţii generale, cu diferenţe doar de la o vîrstă la alta. În general, prin 
contactul sexual, bărbatul doreşte fixarea poziţiei de dominare şi impunere în relaţia cu femeia, iar prin nivelul 
de competenţă sexuală exprimată, satisfacerea orgoliului viril. 

e Necesitatea susţinerii contactelor sexuale. Deopotrivă pentru bărbat şi femeie, contactele sexuale 
satisfăcătoare sînt o necesitate psihologică şi fiziologică, ele avînd un rol esenţial în echilibrul sănătăţii şi vieţii, 
cel puţin între vîrsta de 20 şi 45 de ani. 

e Corelaţia între sexualitate şi personalitatea individului. Personalitatea se află sub directa influenţă şi control 
a glandelor endocrine şi în primul rînd a gonadelor. 

Sexualitatea nu condiţionează o personalitate cu valoare socială, profesională sau capacitate de creaţie 
deosebită, dar, indirect, se implică masiv în ea. Sexualitatea este cea care determină trăsăturile de personalitate, 
ca de exemplu: timiditatea, încrederea în sine, curajul, sinceritatea, linguşirea, emfaza, afectuozitatea, 
grosolănia. 

Afirmarea socială a personalităţii prin sexualitate este mai accentuată la femeie. 

e Relaţia între numărul de contacte sexuale susţinute şi durata vieţii. Părerea că fiecare ejaculare scurtează 
viaţa cu o zi sau chiar mai mult, iar prin abstinenţă viaţa s-ar prelungi, sînt nedovedite. Contactul sexual şi 
ejacularea sînt funcţii naturale, fiziologice, iar exercitarea lor în limite fireşti nu au un efect negativ (ca dovadă, 
peste 60 % dintre bărbaţii care ating vîrsta de 80 de ani au susţinut contacte sexuale cel puţin pînă la vîrsta de 65 
de ani.). Este pe deplin dovedit că excesele sexuale îmbătrînesc prematur şi chiar scurtează viaţa bărbatului. 

e Carenţa spermatică la femeie. La femeia aflată la vîrsta necesităţii susţinerii actelor sexuale, contactul 
vaginului şi uterului cu sperma este o necesitate fiziologică. În situaţia privării de acest contact, prin 
nesusţinerea unor raporturi sexuale sau prin utilizarea unor metode contraceptive (prezervativ sau contact sexual 
întrerupt), apar unele fenomene caracteristice. 

Posibilele consecinţe ale carenţei spermatice sînt: frigiditate, „vestejirea” tenului şi corpului, irascibilitate, 
contacte sexuale nesatisfăcătoare, anorgasmie, tulburări ale ciclului menstrual, repulsie inexplicabilă pentru 
partener sau sexualitate, tristeţe, senzaţie de frustrare generală. 

Asimilarea unor constituenți ai spermei, prin mucoasa vaginului şi uterului, poate determina: înflorirea” 
frumuseţii şi feminităţii (cînd există o armonie biologică între parteneri, armonie care se reflectă şi în restul 
relaţiei lor); // confort psihosomatic; // protecţie faţă de infecţii şi diverse boli, mai ales cardiovasculare; // 
stimularea libidoului; // facilitarea realizării orgasmului şi intensificarea lui; // accentuarea simțului matern; // 
ataşament sporit faţă de partener. 

Reactivitatea la carena spermatică diferă în limite largi între femeii, dar şi la aceeaşi femeie la diverse vîrste. 
e Telegonia denumeşte modificările comportamentului femeii în urma contactului repetat cu sperma unui 
bărbat şi o amprentare genetică a ovocitelor de pe ovare, astfel încît copiii care s-ar naşte cîndva ar avea un 
„ceva” de la fiecare bărbat cu care femeia a avut contacte sexuale. Bărbatul căruia partenera i-a născut un copil, 
amprentează mai accentuat celelalte ovocite cu un „ceva” al său. 

Este o certitudine că mucoasa vaginului şi uterului au capacitatea de a absorbi substanţe chimice cu mare 
uşurinţă, inclusiv din spermă, dar este nedemonstrat ştiinţific că impregnarea ar fi de o asemenea amploare şi 
fineţe încît să modifice comportamentul femeii şi să-i marcheze ovocitele, într-un fel oarecare, pe această cale. 
e Toxicitatea spermei pentru unele femei. La o minoritate de femei, contactul repetat între mucoasa vaginului 
şi a uterului cu sperma unor anumiţi bărbaţi poate avea drept urmare, după un timp, apariţia unor modificări 
psihosomatice negative. Datorită acestei incompatibilităţi, sub raport biochimic şi biologic, se pot declanşa 
următoarele fenomene: obezitate, anxietate, nevroză, irascibilitate, palpitaţii, tulburări de vedere, dureri 
reumatice, frigiditate, instabilitate psihică, hipomenoree, urticarie, senzaţie de oboseală permanentă, edeme ale 
feței, contracturi dureroase ale uterului după contactul sexual. Aceste fenomene se suspendă în totalitate cînd se 
evită contactul cu sperma bărbatului respectiv. 

Pentru un număr mic de femei, impregnarea cu spermă pe cale vaginală şi uterină poate determina, pentru 1- 
2 ore, perceperea unui miros particular al transpiraţiei şi expiraţiei sau/şi un gust particular al salivei. 


48. Actul sexual şi aparatul cardio — vascular 


Cînd te doare sufletul eşti îndrăgostit. Cînd te doare inima eşti cardiac. 
T. Muşatescu 


e Activitatea sexuală şi uzura aparatului cardio-vascular. În desfăşurarea actului sexual, efortul şi solicitarea 
aparatului cardio-vascular diferă mult în raport cu vîrsta, constituţia psihofizică, durata actului sexual, greutatea 
corporală, tehnica coitală, starea de sănătate etc. Raportul sexual desfăşurat în limitele posibilităţilor fiziologice, 
specifice fiecărei persoane, nu uzează şi nu oboseşte inima. 
e Disfuncţii cardio-vasculare ce afectează negativ sexualitatea: cardiopatia ischemică (determină un aport 
insuficient de sînge în corpii cavernoşi ai penisului şi clitorisului, şi astfel o erecţie incompletă); // flebita (prin 
drenaj venos excesiv, produce o pierdere prematură a erecţiei sau o semierecţie); // hipertensiunea arterială şi 
ateroscleroza (determină erecţii dificile şi tulburări ejaculatorii); // hipotensiunea arterială (generează unele 
dificultăţi în instalarea erecţiei sau a unei rigidităţi suficiente, iar după ejaculare, cînd la bărbat tensiunea 
arterială scade pentru cîteva minute sub valoarea avută anterior actului sexual, se produce tristeţe, amețeli sau 
somnolenţă. Unele femei cu hipotensiune pot întîmpina dificultăţi în obţinerea orgasmului). 
e Contactul sexual prelungit oboseşte cordul doar la bărbatul hipertensiv, hiperponderal sau anemic. Cînd nu 
respectă o perioadă de refacere suficientă între două contacte sexuale, bărbatul se poate aştepta mai devreme sau 
mai tîrziu la tulburări cardiace. 
e Aparatul cardio-vascular al bărbatului este mai solicitat în timpul actului sexual, comparativ cu cel al 
femeii, datorită efortului fizic rezultat din rolul său dinamic şi datorită creşterii mai accentuate a tensiunii 
arteriale. 
e Bolnavii cardio-vasculari pot avea contacte sexuale în condiţii de siguranţă, iar susţinerea lor este chiar 
indicată sub aspect psihologic. Frecvența actelor sexuale şi tehnica coitală vor fi cele indicate de medicul curant, 
după specificul fiecărui bolnav. 
e Excesele sexuale se exprimă prin aparatul cardiac, astfel: dureri în zona cardiacă în timpul sau după actul 
sexual, palpitaţii şi dificultăţi respiratorii cu intermitenţă, stări de leşin, amețeli, hemoragie nazală. 

Toate aceste simptome se găsesc la bărbat, la femeie ele fiind absente deoarece se apără reflex, involuntar de 
excesele sexuale prin neparticipare activă la actul sexual. 


132 


e Un act masturbant nu provoacă tulburări cardiace, dar masturbarea fiind adesea excesivă, practicanţii ei 
prezintă după un timp oarecare tulburări cardiace nepatologice; după mai mulţi ani de practică intensă a 
masturbării, tulburările pot primi şi un caracter patologic. Această reacţie este valabilă pentru bărbat şi femeie, 
dar cu o notă mai accentuată pentru bărbat. 
e Afecţiuni ale aparatului cardio-vascular, accentuate de actul sexual: în timpul actului sexual apar modificări 
circulatorii şi tensionale care sînt relativ greu suportate de cei bolnavi de hipertensiune, ateroscleroză sau 
cardiopatii, putînd apare şi accidente grave. Medicul cardiolog avertizează totdeauna bolnavul dacă ele ar fi 
probabile. 
e Insatisfacţia sexuală de durată poate determina o serie de tulburări cardiace, asemănătoare celor din 
abstinenţă. Aceste tulburări nu lezează aparatul cardiac decît în situaţii extreme. 
e Tulburările cardiace în perioada de abstinenţă sexuală sînt minore, efemere şi rezumate la palpitaţii, dureri 
cardiace uşoare, respiraţie profundă cu intermitenţă (suspine). 

Suferinţa cardiacă în abstinenţă se acutizează la persoanele labile, la cele care au unele tulburări anterioare 
abstinenţei şi celor care se expun repetat la excitaţii sexuale. 
e Frecvența contactelor sexuale şi îmbolnăvirile cardiace. La femei, frecvenţa contactelor sexuale nu are 
înrîurire asupra aparatului cardio-vascular. La bărbaţi, contactele sexuale săvîrşite prin stimularea forţată a 
erecţiei sau o frecvență mare a raporturilor sexuale (mai ales cele performante), se răsfrîng negativ asupra 
cordului. Ritmul contactelor sexuale care nu lezează inima diferă mult de la un bărbat la altul, neexistînd o 
normă standard. Nerespectarea perioadei de refacere de minim 3 zile între reuniuni sexuale și 1-2 ore între două 
contacte sexuale pot, cu timpul, să determine suferințe cardiace. 


49. Efortul în actul sexual 


Oboseşte cine lucrează prost, nu cine lucrează mult. 
(proverb românesc) 


e Consumul energetic într-un act sexual. La bărbat, actul sexual implică un consum energetic relativ 
important, în urma mobilizării în travaliu a întregului sistem muscular şi nervos, dar nesesizat în cursul 
desfăşurării actului. În mod obişnuit, consumul energetic se situează între 40 şi 100 de calorii pe minut. 

Prin rolul ei cvasipasiv în desfăşurarea actului sexual, femeia cheltuieşte o cantitate mică de energie, iar 
aceasta este mai ales de natură nervoasă. 
e Cuantumul de energie cheltuit într-un act sexual nu se traduce într-un cuantum proporţional de plăcere 
resimţită. 
e Factorii de care depinde amploarea consumului energetic într-un act sexual. Există mari diferențe de 
consum energetic în actul sexual, datorită: tonusului general, efortului volitiv, manierei de desfăşurare a actului, 
experienţei, conjuncturii, duratei de desfăşurare a coitului, comportamentului femeii, frecvenţei actelor sexuale 
(cu cît sînt mai regulate, consumul este mai mic), vîrstei (tinerii şi vîrstnicii risipesc mai mult), motivaţiei 
(efectuarea efortului cu rost şi dorinţă, reduce consumul), comportamentului general (haosul, dezordinea, 
confuzia măresc consumul energetic). 
e Activitatea sexuală şi energia de fond a individului. Activitatea sexuală echilibrată şi satisfăcătoare nu este 
epuizantă, ci, dimpotrivă, are o influenţă pozitivă asupra economiei energetice a organismului. Dar cum actul 
sexual este un efort a cărui intensitate nu se resimte în perioada desfăşurării lui, din cauza dorinţei, emoţiei şi 
voluptăţii, se poate ajunge relativ uşor la excese care epuizează energetic. 

Contactele sexuale frecvente, nedorite, prelungite excesiv sau nesatisfăcătoare, pot duce cu uşurinţă la 
epuizarea energetică. 
e Recuperarea rapidă a energiei după un act sexual. Aşa cum se realizează un reflex stereotip al efortului, tot 
aşa trebuie realizat unul de refacere energetică deplină şi rapidă, după specificul fiecărui bărbat. În esenţă, acest 
comportament constă în: punerea în repaus deplin a aparatului somatosenzorial; // evitarea alcoolului, cafelei şi 


133 


țigărilor; // aport calorigen asimilabil rapid (spre exemplu, glucoză); // consumul a cel puţin 200 de grame de 
lichid; // zece minute de repaus total (somnul pe o perioadă de 10-30 de minute este ideal); // mişcare, avînd 
corpul pe verticală (la unii bărbaţi); // automasarea energică a zonei tîmplelor, umerilor, creştetului capului, 
coloanei vertebrale şi insistent în zona rinichilor. 


50. Comportamentul sexual 


Plăcerea noastră cea mai mare stă în a fi admiraţi. 
A. Schopenhauer 


Femeia cere de la bărbat tot, pe cînd bărbatul doar... 
A. Schopenhauer 


Ereditatea determină ceea ce un om poate fuce, iar mediul decide ceea ce el va face. 
J. Cattell 


e Comportamentul sexual defineşte complexul de reacții psihice, vegetative şi comportamentale (deci, 
expresia obiectivă a personalității) legate de căutarea şi abordarea partenerului sexual, de stimularea excitatorie 
şi copulație. 

e Comportamentul sexual este instituit şi controlat de un complex de factori înnăscuți, dobîndiți şi ambientali, 
care îl fac specific fiecărei persoane în proporție de peste 1/3. 

În exprimarea sa, comportamentul este modelat de către: zestrea genetică (se exprimă prin reacţii 
instinctive); // zestrea ereditară (moşteniri pe linie parentală); // funcţia endocrină (prin secreția internă a 
glandelor endocrine şi în mod deosebit a celor genitale); // modul în care a decurs „descoperirea” sexualităţii 
proprii; // normele sociale (ele se fixează în convenţii potrivit particularităţilor, criteriilor şi normelor mediului 
social); // factorii educaţionali, familiali şi sociali; // caracteristicile biologice individuale; // factori culturali 
(urmele lăsate în sistemul nervos de procesele de reflectare şi sintetizare); // gradul de reactivitate mimetică, 
conformistă la recomandările de conduită sugerate de partenerul sexual, anturaj şi mass-media; // conjunctură, 
care este indefinibilă şi imprevizibilă (circumstanţe fortuite, adaptare la situaţii etc.); // temperament; // 
afectivitate (ea modelează mai ales în faza apetitivă); // partenerul de relaţie sexuală (faţă de fiecare partener, 
comportamentul cunoaşte o modificare de nuanţă la bărbaţi, iar la femei uncori şi de fond); // accesul la sexul 
opus (cu cît este mai dificil, comportamentul este mai spontan, natural, agresiv, îndrăzneţ, imprevizibil); // 
factorii economici şi sociali (care permit sau nu o arie de mişcare mai largă şi dezinhibată); // experienţa 
pozitivă sau negativă (ea se reflectă în atitudinea viitoare, modelînd-o continuu); // autoaprecierea de sine 
(pozitivă pînă la superlativ sau negativă, de neînsemnat, modest, inferior); // dezvoltarea zonei cortico- 
subcorticale şi a hipotalamusului; // principiul plăcerii şi a căutării satisfacerii acesteia în paralel cu satisfacţii 
complementare. 

e Constanta comportamentului sexual. În general, comportamentul sexual este tipic fiecăruia şi acelaşi de-a 
lungul timpului, dar nu în mod absolut. Există modificări de nuanţă în funcţie de partenerul sexual, de vîrstă, 
dinamică sexuală și circumstanţe. 

e Comportamentul de exploatare sexuală a partenerului. În relaţiile dintre sexe există tendinţa de manipulare 
reciprocă şi de dominare, prin intermediul sexualităţii, încercîndu-se în acest scop să fie exploatate orgoliul, 
vanitatea, jena, timiditatea, sensibilitatea şi slăbiciunile sexuale specifice celuilalt. 

e Distribuţia responsabilităţii în relaţia sexuală. În sexualitate fiecare are de suportat răspunderea şi 
consecinţele comportamentului său, dar şi o parte de responsabilitate în sexualitatea partenerului. 

e Importanța respectării comportamentului specific de sex. Asumarea deplină a comportamentului 
corespunzător sexului, pentru fiecare partener, este esenţială pentru reuşita relaţiei sexuale şi a celei sociale. În 
caz de diminuare a masculinităţii/feminităţii se ajunge la distorsiuni şi conflicte interpersonale, partenerul cu 

deficit fiind un permanent factor de jenă, stresare şi frustrare, obligîndu-l pe celălalt la compensarea deficitului, 
contra propriului impuls, pentru echilibrarea relaţiei. Se impune respectarea diferenţelor şi a responsabilităţilor 
biopsihologice şi comportamentale ale bărbatului şi femeii. 

e Conducerea relaţiei sexuale. Bărbatul are rolul principal, dar nu exclusiv, în iniţiativa şi desfăşurarea actului 
sexual, iar femeia îndeosebi acela de a jalona frecvenţa, morala şi tehnica desfăşurării lui. Aceasta, deoarece: 
bărbatul se transpune mai greu în postura de execuţie a actului sexual; // capacitatea sexuală executorie a 
bărbatului este limitată; // refuzul femeii pentru raport sexual este ceva „normal”, nejenant şi neinterpretabil, pe 
cînd în cazul bărbatului — nu; // bărbatul are statutul vînătorului ... ajuns „vînat” (altfel spus, „capcana nu 
aleargă după şoarece, dar îl prinde...”); // libidoul şi excitarea sexuală a femeii sînt fiziologic mai dependente 
de partener. 

În pofida acestei orientări de fond, ambii parteneri au dreptul şi obligaţia la iniţiativă sexuală în ceea ce 

priveşte momentul, locul şi maniera de desfăşurare a sa. 
e Nu este bine ca bărbatul să lase iniţiativa pentru raport sexual la latitudinea partenerei. Femeia aflată în 
această situaţie poate să suprasolicite sexual (cu toate consecințele negative pentru partener) sau să subsolicite 
pînă la inhibare totală, datorită pudorii, nevoii de a fi rugată, solicitată, cucerită, stîrnită pentru contact sexual şi 
dintr-o măsură de protecţie a moralei proprii, pentru a evita acuzele de senzualitate excesivă sau vulgară. În 
ambele situaţii, coeziunea şi armonia cuplului au de suferit. 
e Normalitatea curiozităţii persistente a bărbatului privind morfologia femeii. În mod normal, bărbatul 
prezintă o poftă niciodată definitiv satisfăcută de a vedea şi revedea morfologia femeii. Această caracteristică de 
comportament sexual este naturală, strict necesară menţinerii şi activării libidoului şi pentru excitarea sexuală. 

Femeia exploatează în beneficiu propriu această particularitate de comportament sexual masculin, prin jocul 
acoperirii şi descoperirii unor zone corporale. Dar este strict obligatoriu ca ea să evite expozeul vulgar în 
satisfacerea curiozităţii partenerului, ca şi adoptarea unei atitudini de mirare sau dispreţ faţă de extazierea 
bărbatului în faţa unor amănunte care, de fapt, sînt banale şi adesea chiar inestetice. 

e Curiozitatea femeii privind morfologia bărbatului este minoră şi se exercită în special pentru a se asigura de 
igiena lui, de compatibilitatea copulatorie organică şi de starea de excitație atinsă, în anumite situaţii. 
e Dormitul soţilor în acelaşi pat, o eroare de comportament sexual. Ca doi soţi să doarmă în paturi şi chiar în 
camere separate pare, la o primă vedere, un fapt absurd, straniu, chiar hazliu, dar la o analiză mai atentă se poate 
observa că nu este aşa. Dormind (repetat) împreună în acelaşi pat, prin apropierea corpurilor se cade cu uşurinţă 
în greşeala susţinerii actului sexual la cea mai mică excitare sau solicitare şi astfel se ajunge cu timpul la excese 
apoi la blazare sexuală. Dormind în paturi separate şi chiar în camere separate se pot evita: excesele sexuale; // 
blazarea sexuală; // somnul ncodihnitor; // conflictele legate de unele obiceiuri nocturne; // suportarea unor 
mirosuri dezagreabile (cu repercusiuni oculte); // observarea comportamentului la trezire, ce poate fi jenant 
pentru unele persoane; // dificultatea instituirii unor perioade de abstinenţă; // anularea sau excesiva simplificare 
a preludiului la actul sexual; // susţinerea unor contacte sexuale insuficient motivate. 
eè Insulta sexuală denumeşte infracţiunea contra demnităţii unei persoane constînd în lezarea onoarei şi 
reputației prin atribuirea acesteia a unui defect, boală, disfuncţie sau infirmitate sexuală şi care, chiar reale de ar 
fi, nu trebuie relevate. 

În general, afirmaţiile insultătoare privind funcţia sexuală a unei persoane nu sînt crezute, deoarece o 
persoană care face asemenea afirmaţii este apreciată ca imorală, deci probabil şi mincinoasă. 

Receptarea unei afirmaţii ca fiind insultătoare este dependentă de mai mulţi factori printre care: importanţa 
acordată persoanei emitente şi poziţiei ei sociale, împrejurare, vîrstă, sex, experienţă, cuantum de adevăr 
conţinut etc. 

Acuzarea de disfuncţie sexuală (impotenţă, frigiditate, perversiune, boală etc.) reală sau imaginară, proferate 
sub forma calomniei, bîrfei, zvonului se pedepseşte de lege. 

e Răsfăţul sexual denumeşte atitudinea eronată de hiperpermisivitate în comportamentul sexual al 
partenerului, derivată mai ales din sentimentul de iubire, imaturitate, lipsă de experienţă şi prevedere în privinţa 
consecinţelor. El poate fi o eroare a oricărui membru al cuplului sexual. 

Urmările acestei erori comportamentale pot fi: blazarea sexuală, obrăznicirea, fragilizarea coeziunii cuplului, 
pervertirea sexuală. 

e Limitele intimităţii în relaţiile sexuale din cuplul conjugal. Excesiva familiaritate intimă este nocivă, putînd 
genera disfuncţionalităţi atât pe termen scurt cît mai ales pe termen lung (prin cumulare). Există o sensibilitate şi 
un anumit spaţiu psihologic intim, secret, necesar fiecărui individ, care dacă este distrus de intimitatea banală, 
excesivă sau inutilă poate determina jenă, scîrbă, dispreţ, repulsie conştientă sau nu, diminuarea libidoului, 
blazare etc., toate fragilizînd coeziunea cuplului. 
e Patima sexuală denumeşte sentimentul deplinei trăiri a emoţiei sexuale, pînă la copleşire şi chiar suferinţă, 
într-o pornire nestăpînită. 
O asemenea persoană este deosebit de activă în căutarea plăcerii sexuale, iar în satisfacerea ei dă dovadă de 
insistenţă, şiretenie şi abilitate. 
Patima este un factor epuizant şi destabilizator al relaţiei sexuale, în pofida deosebitei fuziuni din debutul 
unei astfel de legături erotice. 


51. Insuccesul în relaţia cu sexul opus 


Prima condiție a victoriei este sacrificiul. 
J. Galsworthy 


Ce obţii cu uşurinţă, pierzi cu uşurinţă... 
(xx) 


e Nereuşita persistentă în relaţia cu sexul opus poate avea drept cauză: atitudinea eronată faţă de sexul opus; // 
trăsături de caracter negative care determină un anumit tip de relaţie, alegere şi acţiune, ceea ce favorizează 
repetarea situaţiilor provocatoare de eşec; // caracterul nemaleabil, închistat în felul de a fi; // incapacitatea de a 
învăţa din propria experiență; // autosugestionarea negativă, persistentă; // pretenţii ridicate la nivel de ideal, 
care împiedică instituirea sau menţinerea oricăror relaţii; // lipsa abilității de a exploata situaţiile favorabile; // 
concurs nefericit de împrejurări; // tulburări psihologice sau fiziologice care determină din start eşecul; // refuzul 
de a ieşi în calea norocului; // caracterul cu tendinţe masochiste care îşi autoprepară eşecul; // tulburări de 
personalitate care determină sau favorizează o raportare psihică negativă, faţă de sine şi sexualitate; // scăzuta 
dezorganizată; // comportamentul de sex al părinţilor, eronat; // frumuseţea fizică şi/sau senzualitatea, 
nesecondate şi de alte calităţi preţuite de sexul opus; // insuficienta cultivare a caracterelor specifice de sex; // 
excesiva sau insuficienta seriozitate; // inabilitatea persoanei de a se face utilă pentru viaţa în comun; // punerea 
propriei persoane doar în faţă, numai în față; // inabilitatea sau lenea cunoaşterii empatice a celor din jur, ceea 
ce nu permite o abordare corectă a partenerului şi implicit o corectare a propriului comportament; // pesimismul 
excesiv care face ca orice dificultate, cît de mică, să fie exagerată în apreciere şi reacţie comportamentală 
(tînguire şi lamentare permanentă); // previziunea şi aşteptarea eşecului; // aroganţa; // suspiciunea excesivă; // 
Singurătatea autoimpusă; // necunoaşterea sau neacceptarea necesităţii şi de a asculta, nu numai de a vorbi; // 
parada de cunoştinţe culturale; // exprimarea părerilor de pe o poziţie de superioritate dispreţuitoare; // 
preferința de a batjocori şi dispreţui sentimentele şi acţiunile semenilor; // lipsa încrederii în sine; // slaba 
capacitate de concentrare a voinţei şi atenţiei; // excesiva dorinţă de a place şi seduce; // limitarea libertăţii 
celuilalt; // excesele critice sau autocritice; // mitomania; // destăinuirile excesive; // redusa sau excesiva 
exigenţă; // excesiva tăcere sau logoreea; // incapacitatea de a stîrni curiozitatea; // hipo- sau hipererotismul; // 
intoleranţa; // mimica pesimistă, nefericită (un chip fericit inspiră încredere — „fericirea cheamă fericire”), // 
înfăţişarea ştearsă sau fistichie; // refuzul de a ceda, pretinzînd partenerului să cedeze mereu; // teama de a 
întreprinde ceva în direcţia stabilirii sau menţinerii unei relaţii; // temperamentul plat, bleg, fără rezonanţă 
afectivă; // deficitul de igienă personală; // exprimarea verbală grosolană; // alcoolismul. 

52. Pudoarea 


E nevoie de multă inteligenţă pentru a avea exact atîta pudoare cît trebuie. Din pricina aceasta multe femei n-au 
suficientă pudoare cînd se află în cerc foarte restrâns, sau, ca să vorbim mai exact, nu cer ca povestirile pe care le aud să 
aibă destulă perdea, şi, cu cît beţia şi nebunia sporesc, cer ca lucrurile să fie spuse cît mai pe ṣleau. 

H. Beyle 


Cea mai de preț comoară a bărbatului e o femeie simţitoare. 
(proverb românesc) 


Femeia care se culcă cu un bărbat trebuie să-şi lepede, odată cu fusta, orice fel de ruşine, şi să şi-o reia odată cu fusta. 


(proverb latin) 


e Pudoarea este un complex de simţăminte care apar la persoana aflată în relaţie cu semenii şi înmănunchează 
sentimentul ruşinii, castităţii, sfielii, jenei, timidităţii, discreţiei şi reţinerii în dezvăluirea propriului corp. 
Pudoarea este prezentă la orice vîrstă şi are o exprimare mai accentuată la fete, femei şi adolescenţi. 

e Pudoarea serveşte pentru: protecţia femeii, seducerea bărbatului (cînd prin ea se sugerează cumpătare şi 
moralitate), inhibarea manifestării precoce a instinctului sexual, atenuarea agresivităţii şi violenţei sexuale, 
farmec relaţional, limbaj interrelaţional subtil, menţinerea respectului de sine şi a demnităţii personale, 
prevenirea dezgustului şi repulsiei. 

Fiind de strictă necesitate unei bune desfăşurări a relaţiei sexuale, pudoarea se cere pretinsă, cultivată şi 
respectată. 
e Posibilele consecinţe negative ale pudorii, sînt: frînarea spontaneităţii şi sincerităţii în relaţia sexuală şi chiar 
afectivă; // inhibare nejustificată care alterează dinamica desfăşurării normale a actului sexual; // alterarea 
generală a comportamentului sexual. 

Fiind în mare parte dependentă de educaţie, pudoarea poate fi cu uşurinţă o virtute sau o infirmitate. 

e Intensitatea pudorii este amplificată de: convingeri, educaţie, norme sociale, nivel ridicat de sensibilitate 
generală, cultură amplă, vîrsta tînără, amploarea experienţei sexuale şi de relaţie heterosexuală, echilibru 
hormonal, personalitatea partenerului, intensitatea redusă a sentimentului de dragoste pentru partener, hormonii 
estrogeni. 
e La femeie, pudoarea se obiectivează prin: ferirea de privirea interlocutorului, clipirea intensă a ochilor, 
închiderea ochilor, acoperirea corpului, înroşirea feţei, fugă sau paralizie motrică, lăsarea capului în jos, absenţa 
iniţiativei sexuale, refuzul discutării problemelor sexuale (mai ales cu o persoană de sex opus). 
e La bărbat, pudoarea se exprimă prin: jenă în descoperirea corpului, timiditate în relaţia cu sexul opus 
(îndeosebi în adolescenţă), bilbiială. 


53. Vulgaritatea sexuală 


Bunul simţ poate înlocui câteodată inteligenţa, dar inteligenţa nu poate să-nlocuiască niciodată bunul simţ. 
M. Codreanu 


e Vulgaritatea sexuală exprimă atitudinea de trivialitate şi grosolănie în relaţia sexuală. 

e Comportamentul sexual este vulgar, cînd: exprimarea verbală heterosexuală este trivială sau obscenă; // se 
fac propuneri sexuale în mod direct, grosolan; // gesturile sînt necuviincioase; // nu există un minim de 
rafinament sexual şi relaţional cu partenerul; // relaţia sexuală se desfăşoară de o manieră primitivă, infraumană. 

e Cauzele comportamentului vulgar: toleranța excesivă a femeii faţă de comportamentul eronat al 
partenerului; // excesiva sau greşita emancipare a femeii; // excesiva dezinhibiţie sexuală; // lipsa simțului 
demnităţii, ca urmare a educaţiei sau a mediului social; // tendinţa spre sadism; // calitatea inferioară a 
individului; // complacerea bărbatului în promiscuitatea şi senzualitatea excesivă, cultivată de parteneră; // 
deficienţele de dinamică sexuală, neacceptate. 
e Consecințele comportamentului vulgar: jignirea partenerului, pierderea stabilităţii morale, poziţionare 
socială marginală, dizarmonie conjugală, acces dificil la parteneri (de calitate) de sex opus. 
e Vulgaritatea poate fi evitată prin: curmarea pornirilor vulgare ale partenerului de la primele manifestări; // 
neabandonarea rolului de păstrătoare a valorilor morale şi a bunului simţ de către femeie; // autodisciplină; // 
respectarea neabătută a perceptelor morale de conduită universal acceptate şi recunoscute în valoarea lor perenă. 
e Impertinenţa sexuală defineşte atitudinea de obrăznicie, necuviinţă şi insolenţă în relaţia sexuală exercitată 
în scopul şocării partenerului sau a unei persoane de sex opus. 

Impertinenţa sexuală, mai frecventă în comportamentul sexual al bărbatului, este determinată de: atitudinea 
de bravadă şi sfidare a consecinţelor, sadismul verbal, deficitul de personalitate, psihopatii, emanciparea eronată 
a femeii, subculturalizare, mimetism negativ, frica, timiditatea, vîrsta tînără. 


54. Complexele sexuale 


Poţi fugi de orice pe lumea asta, numai de tine însuți, nu. 
St. Zweig 


© „Complexele” sexuale sînt un ansamblu organizat de idei, sentimente şi amintiri cu puternică valoare sau 
semnificaţie afectivă şi sexuală, parţial sau total inconștiente, care influenţează negativ, intens, asociativ, 
atitudinile şi comportamentul individului. 

Dintre numeroasele complexe ce le poate suferi persoana, cele cu o nuanţă sexuală, mai frecvent întilnite, 
sînt complexul Diana, complexul Medeea, complexul Oedip şi complexul de inferioritate. 
e Complexul Diana. Într-o interpretare generală, acest complex denumeşte neacceptarea feminităţii de către 
femeie şi identificarea ei cu un bărbat. 

Frecvent, este o formă de hipersexualitate la femeia cu secreție excesivă de hormoni androgeni şi se 
manifestă ca o dorinţă inconştientă de a fi bărbat, adoptînd preocupări masculine, atitudini virile, agresivitate 
sexuală, crize de priapism clitoridian şi o afectivitate diminuată. Aceste femei nu au înclinații homosexuale. 

e Complexul Medeea caracterizează dorinţa sau fantasma unei mame de a-şi ucide fiica, într-o încercare de 
răzbunare împotriva tatălui acesteia. 

e Complexul Narcis caracterizează autoadoraţia, inclusiv sexuală, însoţită de o grijă deosebită pentru propria 
persoană. 

e Complexul Oedip constă în manifestarea unei rivalități şi ostilităţi pentru părintele de acelaşi sex, datorită 
dorinţei sexuale, inconștiente, pentru părintele de sex opus. 

e Complexul de inferioritate se caracterizează printr-un acut sentiment şi comportament de inferioritate 
sexuală faţă de partener, sau în raportare cu alte persoane de acelaşi sex. Este o maladie mai frecvent întîlnită la 
bărbaţi. 


55. Nudismul 


...nimic serios nu poate să funcționeze dacă adevărul este cu totul vizibil. 
P. Valery 

e Nudismul este o practică igienică sau terapeutică în care corpul este complet dezbrăcat. 

În cadrul nudismului igienic se expune corpul nud la Soare, pe plajă sau se fac plimbări şi jocuri în spaţii 
special amenajate acestui scop. Practicanţii sînt sau nu separați pe sexe, în funcţie de normele morale ale 
stabilimentului. 

În scop terapeutic, nudismul se practică într-un grup din care fac parte bărbaţi şi femei. În cadrul acestei 
reuniuni are loc o puternică dezinhibiţie, sugestibilitate, decomplexare şi relaxare, de care se foloseşte medicul 
psihoterapeut în scopul tratării unor tulburări psihice şi comportamentale. 

e Virtuţile reclamate ale practicării nudismului, ar fi următoarele: reevaluarea imaginii de sine, diminuarea 
fricii de sexul opus, minimalizarea importanţei unor diformităţi fizice, sublimare (2!) erotică, detensionare 
psihosexuală, indiferenţă pentru particularităţile fizice proprii şi ale semenilor, relevarea frumuseții şi stării de 
îngrijire proprie (prin comparaţie), uniformizare socială, reamintirea identităţii comune a tuturor oamenilor, 
diminuarea violenţei şi agresivităţii sexuale, diminuarea curiozităţii sexuale excesive, impulsionare spre 
îngrijirea corpului, decomplexare generală, un plus de sinceritate în dialogul cu semenii. 

e Practicarea nudismului devine un act scandalos şi imoral, cînd este practicat în locuri inadecvate acestui 
scop, cînd este o manifestare de exhibiţionism sau este un act mimetic de conformare la „modernitate”. 

e Nudismul „conjugal”, domestic, nemotivat, este un real pericol pentru armonia sexuală. Nudul femeii expus 
în exces, diminuează posibilitatea de stimulare vizuală a partenerului, strict necesară în practica sexuală cu un 
singur partener. 


56. Obezitatea şi sexualitatea 


A te îngrăşa înseamnă a îmbătrîni. 
(proverb universal) 


e Obezitatea, dezvoltarea excesivă a țesutului grăsos, este o afecţiune endocrină, psihologică sau consecinţa 
unor vicii comportamentale. O dată cu înaintarea în vîrstă are loc o creştere permanentă în greutate, normal 
situată între vîrsta de 20 şi 40 de ani la 0,5 kg /an la bărbaţi şi 0,8 kg /an la femei. După această vîrstă, greutatea 
corpului suferă o creştere sau o diminuare, datorită climacteriului, după un specific individual. 

e Cauze sexuale ale obezității: gelozia, tulburările funcţionale ale glandelor endocrine (ovar, testicul, 
suprarenale, hipofiză), frustrarea sexuală, frustrarea afectivă, insecuritatea sexuală şi/sau afectivă, contactul 
repetat cu sperma (la unele femei). 

e Obezitatea poate induce la femeie: tulburări ale ciclului menstrual, scăderea fertilităţii, diminuarea netă a 
libidoului, frigiditate, jenă extremă în relaţiile sexuale, dificultăţi în relaţia heterosexuală, iar la bărbat: 
diminuarea libidoului, tulburări de erecţie, scăderea fertilităţii, estomparea caracterelor sexuale secundare, 
ejaculare precoce, dificultăţi de practică copulatorie, jenă în relaţia heterosexuală. 

e Obezitatea şi relaţia sexuală de cuplu. Ca urmare a obezității unuia sau a ambilor parteneri, relaţia sexuală 
este perturbată prin scăderea atracției şi receptivităţii sexuale, diminuarea armoniei interrelaţionale, dificultate 
în susţinerea actului sexual (el devine obositor, jenant, nesatisfăcător) şi prin frustrarea sexuală a unuia dintre 
parteneri. 


57.Comportamentul sexual la adolescenți 

Tinerii sînt sclavii viselor; bătrînii, servitorii regretelor. 
H. Allen 


e Caracteristicile comportamentului sexual la adolescenţi: stîngăcie şi timorare (fiind lipsiţi de repere sigure 
pentru comportament adecvat); // răspuns erotic intens şi prompt; // dorinţă intensă de a se remarca sexual; // 
previziune redusă a posibilelor consecinţe ale actului sexual; // acte deviante sau ilicite (uneori) în lipsa 
mijloacelor dezirabile sau a calităţilor; // conduită sexuală amplu instinctivă, impregnată de afecţiune de tip 
infantil în manifestarea tandreţei şi jocului erotic; // modificări bruşte, radicale ale stării afective la noutăţile pe 
care le descoperă simţurile; // atitudine de bravadă sexuală și purtare, aparent, degajată; // cutezanţă şi umor 
sexual; // naivitate (adesea) şocantă; // generozitate şi şmecherie în alternare neaşteptată; // supra şi subapreciere 
proprie în alternanță rapidă; // nestatornicie în dorinţe şi preferinţe; // pudoare manifestată altern, între 
extreme; // simţ critic slab dezvoltat; // acută şi persistentă foame senzorială; // rezistenţă morală scăzută; // 
acordarea unei mari semnificaţii pe moment, fiecărei experienţe pe care o trăieşte; // amintirea plăcerii sexuale 
este îndelungată, amplă şi „pură”, ceea ce cheamă la retrăire grabnică. 

e Actul sexual la adolescenţi are drept mobil satisfacerea curiozităţii şi a instinctului sexual primar, fără o 
fixare erotică şi fără tandreţe, în special la băieţi. Chiar dacă raporturile sexuale sînt frecvente, ele sînt reduse la 
un minim mecanic de fiecare dată, iar implicarea afectivă este minimă, partenerul fiind mai mult sau mai puţin 
indiferent ori substituibil. Sub aspect tehnic, actul sexual este fără preludiu și postludiu, superficial, scurt şi fără 
rafinamente. 

e Caracteristicile comportamentului sexual la băieţi: capacitatea de a avea sentimentul cel mai pur de iubire 
pentru o femeie, pe care să nu o dorească sexual, iar concomitent, numai dorinţă sexuală pentru o altă femeie; // 
trebuinţa de a-şi proba repetat sieşi că este potent; // dorința de a se impune în ochii femeilor prin îndrăzneală 
(ce frizează adesea impertinenţa), putere fizică şi uneori prin potenţă; // efort redus de acordare şi armonizare a 
senzaţiilor fizice cu cele afective; // agitaţie prelungită, nesiguranţă şi impetuozitate; // limitare la satisfacerea sa 
sexuală; // dorinţă intensă de a fi iubit şi prețuit ca bărbat; // disponibilitate mimetică de angajare la violenţe şi 
agresiuni sexuale sub influența mass-mediei şi a grupului din care face parte; // lungă perioadă de maturizare 
(5-8 ani), datorită accesului limitat la sexul opus; // asimetrie între dorinţa sexuală şi iubirea pentru femeie. 

e Caracteristicile comportamentului sexual la adolescente: maturizare rapidă, dar cu o persistentă fragilitate 
şi maleabilitate; // diminuarea progresivă a pudorii şi timidităţii, care se înlocuiesc cu o conduită sexuală tot mai 
agresivă, sfidătoare, mimetic matură, determinată de descoperirea puterii farmecului fizic şi a sexului în urma 
curtării ei tot mai insistente de colegi şi bărbaţi de toate vîrstele; // întreţinerea unor relaţii sexuale în pofida 
absenței sau redusei plăceri sexuale, pentru a-şi dovedi feminitatea, a reţine un bărbat lîngă ca, a se mîndri în 
ochii colegelor cu cuceririle făcute, a-şi procura unele avantaje, a-şi verifica repetat puterea de seducere etc.; // 
căutarea şi crearea unor ocazii de a-şi pune în joc puterea de seducere; // diminuarea rapidă a comportamentului 
naiv şi sincer, devenind mai circumspectă, mai prevăzătoare, mai subtilă şi şireată în relaţia cu bărbaţii. 


58. Comportamentul sexual al femeii 


Între un „da” şi un „nu” al unei femei, nu încape nici un vârf de ac. 
(proverb universal) 


Natura îi spune femeii: fii frumoasă dacă poți, fii cuminte dacă vrei, dar fii respectată, căci asta e neapărat necesar. 
P. A. C. Beaumarchais 


Femeia — de oriunde ai lua-o trăieşte prezentul. 
(proverb indian) 


Femeia uită toate plăcerile, bucuriile, senzațiile primite, de cum încetează acestea să-i mai fie generate, în continuare. 

I. Ducici 


e Particularităţile comportamentului sexual al femeii: sexualitatea îi modelează pe deplin comportamentul 
general; // doreşte să fie rugată, asediată şi recompensată permanent; // succesul la sexul opus îi accentuează 
feminitatea şi cochetăria; // comportamentul sexual şi feminitatea sînt în corelaţie cu virilitatea de care dă 
dovadă partenerul, de la un moment dat; // satisfacția afectivă şi sexuală o fac, uneori, supusă partenerului pînă 
la umilire; // problemele şi inconvenientele majore le rezolvă tranşant, intuitiv, dar în cele mici se împiedică 
punîndu-le obsesiv în faţă; // are plăcere în a seduce frecvent, dar nu şi în a satisface sexual respectivii 
bărbaţii; // are o toleranţă şi maleabilitate sexuală cu atît mai mare, cu cît ataşamentul afectiv de partener este 
mai mare; // refuză formularea unei aprecieri generale asupra bărbaţilor, văzînd în fiecare partener o unitate 
distinctă, de neasemănat cu ceilalţi bărbaţi; // după experienţe negative îi creşte abilitatea, dar nu şi repulsia 
pentru bărbaţi (în marea majoritate a cazurilor); // îi găseşte „superiori” şi „respectabili” pe bărbaţii (doriţi de 
ea) care o respectă pe deplin, chiar dacă nu-şi exprimă dorinţa sexuală vizavi de ea; // feminitatea ce o degajă o 
încîntă, cu atît mai mult cu cît ea se reflectă din opinia bărbaţilor; // tolerează cu mare dificultate indiferența şi 
superficialitatea sexuală a partenerului; // se amăgeşte uşor şi acceptă să fie amăgită în privinţa frumuseţii şi 
calităţilor ei; // pentru a avea securitate sexuală îşi impune limitarea libertăţii, avînd convingerea că „colivia îi ia 
libertatea, dar o şi apără”; // se simte măgulită cînd îi sînt recunoscute (atribuite) şi alte calităţi decît cele fizice, 
dar nu în primul rînd; // doreşte supunerea bărbatului, dar nu pînă la a-i fi servitor, situaţie în care îl 
disprețuiește; // exprimată decent, dorinţa de posedare sexuală exprimată de bărbaţi o încîntă fără a se simţi cu 
ceva obligată; // are repulsie pentru bărbaţii „leşinaţi”după ea; // agresivitatea sa sexuală are un caracter mai ales 
de incitare; // doreşte să i se acorde atenţie continuu, cel puţin de către partener, dar nu într-un mod exagerat ori 
sufocant; // în mod evident este supusă, pasivă, docilă, sugestionabilă şi dispusă la autosacrificare; // se expune 
intens şi cu multă plăcere privirilor; // se simte mai mult dependentă de bărbat, decît slabă în comparaţie cu el; // 
dispoziţia pentru contact sexual îi este foarte capricioasă; // solicită permanent protecţie, securitate, ocrotire, 
ajutor şi (puţin) răsfăţ; // sentimentul dominant îi determină conduita de la un moment dat; // alternează rapid 
între convingerea sentimentală şi convingerea raţională; // pretinde „totul sau nimic” (în sexualitate şi în iubire); 
// dragostea excesivă sau exclusivă o oboseşte, iar sexualitatea excesivă sau exclusivă o scîrbeşte; // frecvent 
amînă şi doar uneori reprimă solicitările sexuale ale partenerului; // pretinde o strictă fidelitate afectivă din 
partea partenerului; // plăcerea emoţiilor şi senzaţiilor o depăşeşte pe cea spirituală; // este ferm convinsă că 
orice este mai bun decît singurătatea; // prezintă o permanentă dorinţă de senzaţii noi, intense; // se adaptează cu 
relativ mare uşurinţă la specificul sexual al partenerului de la un moment dat, dacă acesta este agreat afectiv; // 
nu solicită expres actul sexual, deoarece ştie că astfel ar risca să fie umilită de un eventual refuz, ar putea fi 
considerată foarte dornică de sex (ceea ce-i sperie pe numeroşi bărbaţi), riscă un act sexual silnic, dificil de 
tolerat; // nu se dă în lături de la şantaj afectiv în realizarea dorințelor; // se foloseşte de feminitate şi sexualitate 
şi în scop caritabil, filantropic, de parvenire, evitare, interes etc.; // la frustrare sexuală este îndelung răbdătoare, 
dar atunci cînd nu o mai suportă se schimbă brusc, violent, surprinzător; // nu-şi exprimă direct dorinţa sexuală, 
preferînd ambiguitatea, ocolişurile, negocierea, compromisurile, cîştigul multiplu; // rareori cedează sexual 
dintr-un motiv unic, precis delimitat; // caută să obţină maximum de profit de pe urma sexualităţii şi frumuseţii 
ei; // cedează şi din curiozitate, plictiseală, viciu, interes, reverie, de dragul înjosirilor la firile masochiste, din 
plăcerea riscului, pentru înfrîngerea bărbatului sau ca să scape de insistenţele lui; // este permanent doritoare de 
mai mult sau de altceva, fără să renunţe la ceea ce are deja; // adoptă cu uşurinţă orice merge cît de cît la 
propriile necesităţi, dorinţe, idealuri şi idei; // este amplu adaptabilă caracteristicilor partenerului: dacă acesta 
este viril şi îndemînatic îi re: „ îl provoacă cu şiretenie, tensionîndu-l intens, iar dacă acesta este de o 
masculinitate mediocră vine în întîmpinarea lui opunîndu-i o rezistenţă redusă, aparentă; // transpune conflictele 
generale în relaţia sexuală, răzbunîndu-se astfel prin indiferenţă şi refuz chiar dacă, procedînd astfel, are şi ea de 
suferit; // are o slabă tendinţă de schimbare a partenerului, dar puternică pe aceea de a avea cu el diverse 
experimente şi rafinări intime; // datorită înaltului coeficient de maleabilitate poate fi lesne lipsită de fermitate în 
convingeri; // îşi modelează cu uşurinţă ideile, obiceiurile, comportamentul, atitudinile şi pasiunile după 
partenerul pe care îl iubeşte; // maternitatea o schimbă amplu în comportament, iar adesea şi în modul de a 

gîndi; // caută intens securitatea socială, fizică, afectivă şi sexuală, apoi trece mai mult sau mai puţin timid la 
explorarea universului proxim; // optează cu uşurinţă pentru formula: „fie cum o fi, numai să fie”... dar nu 
pentru mult timp; // are voinţa şi şiretenia de a se lăsa „înşelată”, ştiind să profite ea de situaţie; // are permanent 
în vedere întrebările: Cu cine? Cînd ? Cu ce beneficii ? Cu ce urmări ? Cum ?; // îşi face uneori o glorie din 
refuzarea bărbatului; // are o mîndrie, adesea, neînduplecată; // vrea totdeauna mai mult decît actul sexual şi 
astfel este adesea nesatisfăcută; // insatisfacţia sexuală i se manifestă confuz, subiectiv şi ocult; // îşi ştie şi 
recunoaşte permanent valoare sexuală; // este amplu influențată de morala mediului în care se află; // se 
subordonează sexualităţii bărbatului (de care depinde de fapt); // uneori, datorită frustrării sexuale, îşi enervează 
partenerul, dintr-un impuls puţin sau total neconştientizat; // datorită specificului sexualităţii, femeile sînt mai 
mult solitare între ele, decît prietene; // i se pare natural dacă solicită mai mult şi mai bine, fără a considera 
aceasta un reproş, o acuză de insuficiență a partenerului; // îşi relevă feminitatea şi sexualitatea cu atît mai 
amplu, cu cît partenerul este mai competent sexual; // este mai mult frustrată sexual decît indiferentă, în pofida 
aparenţei contrare. 

e Cele mai grave greşeli de comportament sexual ale femeii: refuzul actului sexual, invocînd starea precară de 
igienă proprie; // indiferența sexuală exagerată: // reprimarea violentă, brutală a solicitărilor sexuale ale 
partenerului; // adoptarea unei atitudini de pasivitate, asemeni unui instrument de plăcere; // solicitarea 
partenerului în demonstrarea a ceea ce poate, cît poate şi ce mai ştie, sub aspect sexual; // punerea la îndoială, 
făţiş, a calităţilor virile ale partenerului; // autoaprecierea calităţilor sexuale; // excesiva pudoare; // exuberanţa și 
apetitul sexual, excesiv de vădit exprimate; // acceptarea fără rezistenţă şi restricţii a solicitărilor de raport 
sexual, indiferent de propria dorinţă; // excesul de preocupare în decursul actului sexual pentru lenjerie, coafură, 
bijuterii, vecini etc.; // mimarea dorinţei şi plăcerii sexuale; // acceptarea actului sexual în condiţii de igienă 
precară proprie sau a partenerului; // acceptarea actului sexual cînd partenerul se află sub influenţa alcoolului; // 
excesul de familiaritate intimă; // indecenţele care, chiar dacă la început sînt excitante, devin în scurt timp greu 
tolerate; // oferirea sexuală în mod stereotip; // disprețul şi nepăsarea pentru sexualitatea partenerului; // uitarea 
că este egală cu partenerul în drepturi şi îndatoriri sexuale; // exploatarea în exces a feminităţii (spre exemplu, 
utilizînd un ton matern sau unul „pisicesc”), senzualităţii şi slăbiciunilor tipic feminine, care, chiar dacă sînt 
seducătoare într-o legătură pasageră, în una perenă obosesc acut bărbatul; // oferirea la contact sexual în mod 
direct, vulgar; // obscenitatea şi vulgaritatea verbală; // considerarea efortului sexual al partenerei ca fiind o 
obligaţie de la sine înţeleasă; // absenţa unor aprecieri pozitive ale sexualităţii partenerului; // solicitarea sub 
imperativul obligativităţii; // neacordarea iluziei de „libertate”; // reprimarea încrederii în sine a partenerului; // 
neiluzionarea partenerului că îi este strict necesar; // folosirea sexualităţii în mod evident pentru a obţine 
concesii, înduplecări, avantaje etc.; // gesturile şi grimasele frivole; // excesiva reţinere în exprimarea plăcerii în 
timpul actului sexual; // nerespectarea a cinci minute de reculegere şi intimitate postcoitală; // reținerea unor 
bijuterii stînjenitoare sau excesive de fragile pe perioada de desfăşurare a actului sexual; // păstrarea 
nejustificată a unor piese vestimentare în timpul actului sexual. 

e Comportamentul şiret al femeii se justifică prin: fragilitatea fizică; // rolul matern care o obligă la apărarea 
copilului şi căminului, cu toate mijloacele; // imposibilitatea de a face faţă agresiunii şi violenţei bărbatului 
altfel decît indirect, prin comportament nchotărit, contradictoriu, de asigurare a unui spaţiu de refugiu şi de 
largă opţiune; // tendinţa natural-necesară de a ceda uneori sexual şi din interes personal sau matern. 

e Metode prin care femeia încearcă să-şi domine sexual partenerul. Din diferite motive, unele femei încearcă 
subjugarea şi înfrîngerea sexuală a partenerului, utilizînd în acest scop în special naturala lui limită de răspuns 
sexual. Pentru aceasta ele fac apel la: solicitare în contratimp; // suprasolicitare timp îndelungat; // sedarea prin 
diferite mijloace şi apoi solicitarea la contact sexual; // sugestionarea cu multă subtilitate a unei pretinse 
inferiorităţi şi incompetenţe sexuale. 

e Reacţia de repulsie a femeii pentru actul sexual, se poate datora: stării de igienă deficitară a partenerului; // 
eşecurilor sexuale repetate; // absenței sentimentului de preţuire pentru partener; // obligarea la coit; // 
comportamentul pervers, grosolan, inabil al partenerului. 

* Sub aspect sexual, pentru femeie este extrem de umilitor: să fie nedorită; să i se acorde atenţie din milă; a nu 
mai reuşi să atragă atenţia fie şi numai vizual asupra ei a nici unui bărbat; să nu i se mai acorde consideraţie. 

e Atitudinea femeii faţă de bărbatul care nu o doreşte sexual este diversă şi în strictă corelare cu vîrsta ei, 
frumuseţe, cultură, experienţă, potenţa presupusă a bărbatului şi circumstanţe. 


59. Sexualitatea femeii în timpul sarcinii 


Nu fiţi mai cuminţi decît trebuie, dar fiţi cuminţi cînd trebuie. 
M. E. de Montaigne 


e Comportamentul sexual al femeii gravide este modelat de evoluţia sarcinii, libidoul avut anterior, experiența 
sexuală, competenţa sexuală a soţului şi climatul afectiv. La femeia însărcinată pentru prima dată se constată, 
mai frecvent decît la cele cu sarcini multiple, o accentuare a libidoului şi orgasmului în primele trei luni, urmate 
apoi de diminuarea lor netă. La femeia care a mai purtat o sarcină, în trimestrul doi se constată o intensificare a 
libidoului şi orgasmului. 

e Modificări ale sexualităţii femeii, după parturiţie. În perioada de alăptare pot exista variaţii foarte mari ale 
libidoului, de la absenţă pînă la exacerbarea extremă. La majoritatea femeilor, sexualitatea după parturiţie 
cunoaşte o maturizare accelerată în sensul intensificării libidoului şi orgasmului, a creşterii exigenţei în 
satisfacerea sexuală şi a creşterii numărului de orgasme realizate. 

e Tehnica copulatorie trebuie adaptată la starea de graviditate prin utilizarea poziţiilor coitale în care se evită: 
presiunea pe abdomenul gravid, pătrunderea profundă a penisului, mișcările brutale asupra colului uterin, 
angajarea dinamică a femeii. 

e Revenirea la activitate sexuală după parturiţie poate fi efectuată după cel puţin patru săptămîni, în cazul în 
care naşterea nu a fost traumatizantă, iar în cazul în care ea a fost însoţită de leziuni ale aparatului genital, 
numai la data recomandată de medicul obstetrician curant. 

e Frecvența optimă a relaţiilor sexuale în perioada gravidităţii. Este bine dacă se limitează contactele sexuale 
în primele luni de sarcină la unul pe săptămînă, în luna a şaptea unul la zece zile, iar în lunile a 8-a şi a 9-a se 
indică sistarea lor deplină. Femeia care în cursul sarcinii precedente a prezentat dificultăţi în desfăşurarea 
acesteia, se recomandă să reducă la minim şi chiar să suspende activitatea sexuală, cît mai timpuriu. 

e Abstinenţa sexuală în timpul sarcinii este salutară, atunci cînd: aparatul genital a fost traumatizat într-o 
sarcină anterioară, există dificultăţi de menţinere a sarcinii, libidoul este absent, soţul este de acord cu 
„sacrificiul”. Nu se indică abstinenţa cînd femeia are un libidou intens. 

e Importanţa sarcinii pentru sexualitatea femeii şi a cuplului. Sarcina şi prezenţa copilului într-un cuplu, pot 
determina: un plus de coeziune, armonie şi bunăvoință; dezinhibarea sexualităţii; accentuarea caracterelor 
sexuale secundare; intensificarea libidoului şi orgasmului; facilitarea obţinerii orgasmului de către femeie. 

e Interesul sexual al bărbatului pentru partenera gravidă şi apoi mamă. Modificările corpului femeii gravide 
survin progresiv, astfel că bărbatul se obişnuieşte uşor şi continuu cu silueta partenerei. Cu excepţia ultimilor 
două luni de sarcină şi a celor 4-5 săptămîni care urmează naşterii, relaţiile sexuale pot decurge foarte aproape 
de normal, frustrarea sexuală a bărbatului fiind neimportantă şi uşor de suportat în condiţiile acestei motivații. 
Femeia este obligată ca în perioada gravidităţii, ca şi imediat după naştere, să nu renunţe la cochetărie, tandreţe 
şi stimulare sexuală a partenerului de o manieră adecvată situaţiei. 


60.Comportamentul sexual al bărbatului 


Bărbatul este suma actelor sale. 
A. Malraux 

e Caracteristicile comportamentului sexual masculin: are o tendinţă redusă la noi experienţe sexuale, dar este 
dornic permanent de schimbarea sursei de excitare, adică a partenerei; // are dorinţă şi plăcere pentru cucerirea 
şi dominarea sexuală a femeii, chiar şi atunci cînd potenţa a diminuat; // se mîndreşte cu vigoarea sa sexuală, cu 
numărul şi prestigiul partenerelor avute; // suferă o amplă influențare din partea partenerei, care îi stabileşte 
limitele comportamentului şi pe care le acceptă, dar nu fără o opoziţie oarecare; // prezintă o mare complexitate 
şi diversitate în plăcerea sexuală, cu preferinţe inedite şi uneori bizare; // are o disponibilitate permanentă de a 
trece peste limitele încadrate de normele sociale, morale şi ale partenerei; // îşi exprimă clar, făţiş, uneori chiar 
vulgar, dorinţa de posedare; // agresivitatea sa sexuală se constituie din curiozitate şi iniţiativă; // tinde spre o 
conduită simplificată, ţintind drept la ţel, frontal; // îşi cultivă mîndria virilă chiar şi atunci cînd se „munceşte” 
să-şi satisfacă partenera; // are (normal) o permanentă iniţiativă sexuală; // prezintă o bogată fantezie şi 
imaginaţie sexuală; // sub impulsul dorinţei sexuale, curajul i se transformă în impertinenţă, agresivitatea în 
violenţă, iar iubirea în docilitate prefăcută; // nu poate suporta dominarea sexuală evidentă a partenerei; // 
criteriul de exigenţă sexuală faţă de sine şi parteneră este potrivit nivelului competenţei sexuale, din acel 
moment; // adoptă adesea aprecieri generale despre femei, judecîndu-le, tratîndu-le şi preţuindu-le pe toate la fel 
cu doar mici diferenţe; // nici pentru bărbatul 100 % bărbat nu toate femeile sînt de dorit; // dacă partenera îi 
îngăduie, alunecă cu uşurinţă spre o sexualitate primitivă; // se află în permanentă explorare, căutare, 
supraveghere a mediului feminin în întîmpinarea şansei; // pentru menţinerea încrederii în sine are nevoie de 
repetate confirmări ale potenţei; // prezintă insatisfacţie în victoriile sexuale uşoare, chiar dacă nu le refuză. 
Astfel, cînd partenera îi opune o rezistenţă scăzută, insuficientă orgoliului său, ea este neapreciată sau îl 
determină să-şi creeze obstacole pentru compensare (amînînd actul, făcînd sacrificii inutile şi nesolicitate 
etc.); // este dispus la sacrificii şi cheltuieli enorme, aberante şi incredibile, chiar pentru o femeie lipsită de o 
valoare justificată; aceasta, doar pentru a o ridica valoric în proprii ochi, transformînd-o într-o victimă 
„scumpă,” rezistentă şi astfel avînd o victorie pe măsură a-i satisface mîndria virilă de a avea o femeie 
valoroasă, îndelung asediată; // îi este necesar psihofiziologic să aibă încredere în sine pentru exercitarea 
funcţiei sexuale; // plăcerea victoriei sexuale îi este scurtă, ceea ce îl determină la căutarea retrăirii ei prin noi 
partenere, rezistenţe, înfruntări; // în situaţia în care are o superioritate sexuală reală sau închipuită, atitudinea îi 
este agresivă sau dispreţuitoare, iar în caz că ea este inferioară, atitudinea adoptată este defensivă, izolaţionistă 
sau una ostentativ virilă; // are o reală timiditate sexuală faţă de femei, pe care încearcă să o mascheze cît mai 
mult (acest sentiment de frică este consecinţa experienţei care i-a relevat că în duelul sexual cu femeia este 
oricînd învins); // îi este dificil să susţină contacte sexuale cu o femeie neatractivă sexual pentru el; // păstrează 
un resentiment puternic femeii care comite abuzuri pe socoteala lui; // pe măsură ce îmbătrîneşte, caută 
partenere tot mai tinere şi mai senzuale; // în debutul vieţii sexuale are o redusă selectivitate în ceea ce priveşte 
persoana de sex opus aleasă, apoi devine, cu trecerea timpului, tot mai exigent datorită mai ales necesităţii ca 
partenera să fie mai senzuală şi ataşată afectiv; // după un contact sexual întîmplător, trezirea la „realitate” îl 
poate face adesea insolent şi furios pe sine însuşi de a-şi fi călcat pe demnitate, de a fi riscat pentru o nimica 
toată, de a fi cheltuit fără noimă, de a fi fost cu multă uşurinţă păcălit/sedus etc.; // este stresat la gîndul 
obligativităţii şi responsabilităţii de satisfacere sexuală a partenerei un timp îndelungat; // la fiecare act sexual 
îşi pune întrebarea dacă-l va putea realiza şi susţine suficient, pentru satisfacerea partenerei (niciodată el nu este 
pe deplin încrezător în realizarea erecţiei şi stăpînirea oportunității momentului ejaculării); // are o plăcere mai 
mare în lupta cu rezistenţa femeii decît în înlăturarea unui rival; // este culant, generos şi dependent afectiv de 
femeie în perioada de curtare a ei; // este serios şi temperat cînd se află cu o femeie în public; // pretinde o 
strictă fidelitate sexuală partenerei. 

e Cele mai grave şi frecvente greşeli de comportament sexual ale bărbatului: superficialitatea în exercitarea 
rolului sexual; // supunerea deplină la capriciile partenerei; // lipsa de fermitate, hotărîre şi siguranţă de sine; // 
mîngiierea partenerei doar pentru plăcerea proprie (de unde şi insuficienţa demersului); // privirea la ceas în 
timpul actului sexual; // oprirea frecventă în decursul actului sexual; // prezentarea la coit într-o stare de igienă 
deficitară; // zgîrcenia în exprimarea complimentelor la adresa partenerei; // exprimarea unor gesturi şi atitudini 
de prisos, pripite, sîcîitoare; // lamentările de felul: „nu mai pot!”...”sînt epuizat”... „încă mai vrei?!”...; // 

nesupunerea la chemarea partenerei pentru un final comun al actului sexual; // exprimarea unor critici în timpul 
actului sexual; // nesupunerea la necesitatea de a fi (tot) ce doreşte partenera în timpul actului sexual (servitor, 
stăpîn, învăţător, elev, prieten, amant); // calmul sau dezlănţuirea excesivă; // suprimarea preludiului şi 
postludiului actului sexual; // retragerea penisului din vagin imediat după ejaculare; // a întreba partenera dacă a 
avut orgasm; // desprinderea de parteneră imediat după ejaculare; // egoismul plăcerii sexuale; // excesiva 
preocupare de partea tehnică a actului sexual, neglijînd aspectul afectiv; // excesul de întrebări în timpul actului 
sexual; // insistența cînd partenera refuză cu fermitate coitul; // dezinteresul pentru calitatea actului sexual 
prestat. 

e Bărbatului îi provoacă repulsie pentru actul sexual: susţinerea coitului din obligaţie; // starea de igienă 
deficitară a partenerei; // feminitatea şi senzualitatea neînsemnată a partenerei; // solicitarea expresă, repetată, 
excesivă pentru coit din partea femeii; // comportamentul pervers avut cu respectiva parteneră în trecut. 

e Bărbatul este deosebit de umilit cînd este acuzat pe drept sau nedrept de impotenţă sau de practicarea 
masturbării. 

e Atitudinea bărbatului față de femeia agresivă sexual. Nu o refuză, dar nici nu o preţuieşte, iar nu puţini sînt 
cei care se simt speriaţi de un asemenea comportament. Din instinct, bărbatul vrea să fie vînătorul, agresorul, 
luptătorul şi nu invers. 


61. Violenţa şi agresivitatea sexuală 


Violenţa este legea brutei. 
M. Gandhi 


Nu e bine să baţi femeia, deoarece violențele nu o fac mai bună; pe lîngă asta, s-ar putea să se obişnuiască cu acest gen 
de mîngiieri şi e prea obositor. 
(proverb românesc) 


e Violenţa sexuală defineşte comportamentul sexual bazat pe constrîngere şi supunere brutală a partenerului de 
sex opus. Ea se cuprinde de la exprimarea verbală violentă pînă la violul sexual. 

© Deosebirea între violenţă şi agresivitate sexuală. Caracteristica agresivităţii sexuale este de a fi înnăscută, pe 
cînd violenţa este o deprindere comportamentală dobîndită, culturală, declanşată şi întreţinută de factori diverşi. 

e Cauze ale violenţei sexuale: consumul excesiv de alcool; // frustrarea sexuală; // sensibilitatea amplă la 
mimetism şi sugestie; // erorile de educaţie; // ilustrarea ei excesivă în mass-media; // intenţia de pedepsire; // 
patologia mintală; // neputinţa şi slăbiciunea, cînd se vor mascate; // exaltarea dorinţei de putere şi dominare, în 
general; // imaturitate afectivă; // comportamentul sexual eronat al bărbatului sau/şi al femeii; // mascarea unor 
disfuncţii sexuale reale sau închipuite. 

e Violenţa sexuală suferă o exacerbare în următoarele situaţii: consum de alcool sau stupefiante; // starea de 
decădere morală a anturajului unei persoane mai labile; // secreția în exces de hormoni androgeni; // acces facil 
sau dificil la sexul opus; // sadism; // relaţie cu un partener masochist; // legi penale excesiv de clemente; // 
educaţie directă sau indirectă în acest sens. 

e Femei dornice de violenţe sexuale. În limite foarte stricte, unei mici minorităţi de femei le face plăcere (cînd 
se simt iubite şi îşi iubesc partenerul) să simtă puterea virilă exprimată prin posedare violentă, primitivă, ceea ce 
le oferă satisfacția de a se simţi pe deplin înfrânte şi posedate. 

Femeilor tinere le face plăcere, şi le amplifică libidoul, confruntarea fizică cu bărbatul iubit şi dorit sexual, 
sub forma unei lupte ludice. Micile violenţe ale unui partener foarte viril, într-un cuplu puternic sudat afectiv 
sînt scuzate, agreate şi chiar dorite sub forma alternanţei duritate-duioşie. De altfel, conştient sau nu, în 
comportamentul multor femei se găsesc componente care incită bărbatul la violenţă sexuală. 


145 


Tuturor femeilor le plac bărbaţii tenace, hotăriţi, insistenţi, virili, siguri de ei, dar nu violenţi gratuit, brutali, 
grosolani, mojici sau insolenţi. 
e Unele femei acceptă comportamentul violent al partenerului datorită trăsăturilor masochiste (conştientizate 
sau nu) ale personalităţii lor sau unor erori de comportament, cînd femeia întreţine ciclul violenţei. Nu de puţine 
ori cauza o constituie interesul matern, material, social ori profesional. 
lența sexuală a bărbatului indică existenţa unei tulburări psihopatologice, sau redusa evoluţie umană, 
atunci cînd ea îi provoacă plăcere sexuală. 

Impuls spre violenţă sexuală resimt toţi bărbaţii, motivat, dar fără a-i da curs, cu excepţia unei minorităţi 
dintre ei. 
e Relaţia între violenţa sexuală şi potenţa bărbatului. Se apreciază că circa 2/3 dintre bărbaţii violenţi sexual 
au o potenţă sub medie. 
e Agresivitatea sexuală defineşte calitatea înnăscută, esenţială a personalităţii, manifestată ca o emoție a unei 
tensiuni interne ce îndeamnă la abordarea partenerului sexual şi solicitarea consimţirii la raport sexual. Ea are o 
motivare biologică, biochimică şi neurofiziologică cu o exprimare extrem de diversă, fiind în corelaţie cu starea 
de sănătate, permisivitate socială, sex, scop, nivel cultural, vîrstă, etnie etc. 

Hipotalamusul este responsabil de comportamentul agresiv nestăvilit al necesităţilor vegetativ-instinctuale 
cum ar fi setea, foamea, impulsul sexual. 
e Agresivitatea sexuală permite: stabilirea unei ierarhii sexuale; // selecţia „naturală” a partenerului sexual; // 
adaptarea şi învingerea obstacolelor şi dificultăţilor fireşti în constituirea şi menţinerea cuplului; // rezolvarea 
impulsului sexual sau a frustrării sexuale; // impunerea şi fixarea sexuală; // învingerea rezistenţei sexuale a 
partenerului în faza de selecţie şi debut; // susţinerea iniţiativei sexuale efectorii. 

În relaţia sexuală, agresivitatea este o realitate şi chiar o necesitate, dar exprimarea ei trebuie să fie de o 
manieră care să nu lezeze demnitatea şi libertatea de opţiune a partenerului. 
e Agresivitatea sexuală masculină se exprimă prin: limbaj; // insistenţă în priviri; // hotărîre în acţiune; // 
constrîngere fizică; // provocare directă, brutală; // iniţiativă în relaţia sexuală; // iniţiativă şi insistenţă pentru 
raport sexual; // abordare îndrăzneață, războinică (cu cît individul este mai primitiv). 
e Agresivitatea sexuală feminină, caracterizată în principal prin maniera ei indirectă de exercitare, se exprimă 
prin: limbaj; // ţinută vestimentară minimă, provocatoare; // gesturi specifice; // ironie şi persiflare menite să 
irite bărbatul, să-i acorde atenţie şi trezească agresivitatea sexuală. 
e Potenţialul agresiv sexual este întărit de: dificultatea accesului la sexul opus; // impregnarea accentuată cu 
hormoni androgeni; // susţinerea unor relaţii sexuale mult distanţate în timp; // educaţie; // ură; // absenţa 
posibilităţii de refulare; // intensitatea crescută a libidoului; // absenţa afectivității şi altruismului; // 
comportamentul sexual excesiv de provocator al unei persoane de sex opus; // circumstanțe prielnice 
desfăşurării agresivităţii, fără teamă de consecinţe; // consumul abundent de carne; // consumul excesiv de 
alcool; // succesul sexual (încrederea excesivă ce-i urmează); // comportamentul femeii, cînd lasă impresia de 
flexibilitate, senzualitate şi victimizare facilă; // nădejdea izbînzii; // influenţa grupului; // incitări şi restricţii 
multiple, persistente; // prestigiul sexual al unei persoane de sex opus; // excesiva dorință de afirmare şi 
impunere; // noutatea partenerului sexual vizat; // sugestia şi exemplul social; // conformismul mimetic; // 
imaginaţia excesivă; // unele tulburări de dinamică sexuală. 
e Agresivitatea sexuală este egală între sexe, însă maniera de exprimare este diferită, specifică fiecărui sex. La 
bărbaţi agresivitatea are o exprimare mai evidentă, atît prin specificul sexualităţii lor dinamice, cît şi a conduitei 
sexuale, fiind prin ca însăşi agresivă. Agresivitatea femeii nu este mai puţin frecventă şi intensă, dar se exprimă 
de o manieră mult diferită de a bărbatului, fiind indirectă, subtilă, rafinată prin sentimente şi puţin axată pe 
forţă. 


62.Toxicomaniile şi sexualitatea 


Oamenii doresc să scape de relele pe care le aduc cu sine viciile lor, nu de vicii. 
R. W. Emerson 

e Toxicomania defineşte tendinţa anormală de consum persistent a unor substanţe care creează, cu timpul, 
nevoia imperioasă de consum ce nu mai poate fi stăpînit şi care duce la decadenţă fizică, psihică şi morală a 
consumatorului. 

Pentru obţinerea efectelor de beatitudine, sedare sau dinamizare se utilizează: alcoolul, tutunul, stupefiantele 
(morfina, cocaina, opiul etc.), unele medicamente, cafeaua sau afrodiziacele. 

e Cauza consumului exagerat, îndelungat şi apoi a dependenţei de administrarea unor substanţe, poate fi: 
autotratamentul medicamentos eronat; // blazarea sexuală şi afectivă; // depresiile prelungite; // dorinţa anormală 
de voluptate; // dorinţa de a suporta mai uşor realitatea dificilă; // mimarea comportamentului celor din jur; // 
fuga de realitate; // dorinţa de alungare rapidă, fără efort a tensiunii negative; // anxietatea; // inadaptarea la o 
situaţie de viaţă; // insatisfacţia sexuală; // tulburări sexuale înnăscute sau dobindite; // mediul social limitrof; // 
unele profesii. 
e Corelaţia între consumul abuziv de alcool şi funcţia sexuală. Bărbaţii şi femeile consumă alcool în exces şi 
datorită insatisfacţiei sexuale, ceea ce le accentuează tulburarea, urmarea fiind consumul şi mai accentuat de 
alcool, şi astfel formîndu-se un cerc vicios. 

Întotdeauna consumul excesiv de alcool declanşează, întreţine sau accentuează deficitul de dinamică sexuală, 
reduce satisfacția sexuală şi alterează grav relaţia dintre bărbat şi femeie. 
e În sfera sexu; consumul excesiv de alcool determi diminuarea afectivității, blazare sexuală, 
comportament sexual aberant, creşterea toleranţei la propria degradare morală, fragilizarea coeziunii cuplului, 
infidelitate, gelozie, tensiune relaţională, reacţii şi un comportament imprevizibil pentru partener, diminuarea 
amplă a obligaţiilor şi responsabilităţilor sexuale, îndrăzneală grăbită şi iresponsabilă. 
e Alcoolul poate fi util în viaţa sexuală, prin: crearea unui microclimat favorabil comunicării, dezinhibiţiei şi 
bunăvoinţei; // scăderea emotivităţii; // stimularea libidoului şi facilitarea excitaţiei sexuale; // diminuarea 
inhibiţiilor morale excesive, etice sau estetice; // scăderea anxictăţii; // creşterea moderată a performanţei 
sexuale; // amplificarea satisfacţiei sexuale; // scoaterea reacției sexuale fiziologice de sub controlul parazit al 
conștienţei; // stimularea încrederii în sine. 

De o covirşitoare importanţă, pentru aportul benefic al alcoolului în sexualitate, este cantitatea, calitatea şi 
momentul administrării lui (vinul este băutura alcoolică cea mai sănătoasă şi indicată pentru activitatea 
sexuală). 

Se impune atenţie la reactivitatea individuală specifică la alcool, pentru a nu se depăşi cantitatea care poate 
duce la efecte contrare celor scontate, fapt care survine cu multă uşurinţă. 

e Consecințele abuzului de alcool asupra sexualităţii bărbatului: alterarea structurii genetice a 
spermatozoizilor (prin intermediul sîngelui, alcoolul este prezent în testicul în scurt timp de la îngurgitare); // 
declanşarea agresivităţii şi violenţei verbale şi fizice asupra partenerei; // favorizarea relaţiilor sexuale 
întîmplătoare; // tulburări de erecţie, ejaculare şi orgasm; // precipitarea sfirşitului vieţii sexuale active; // 
diminuarea secreției de hormoni androgeni şi conversia lor în estrogeni; // stimularea libidoului proporţional cu 
diminuarea potenţei; // declanşarea crizelor de gelozie; // favorizarea comportamentului sexual aberant; // atrofia 
testiculelor; // diminuarea afectivităţi 

Cert, bărbatul care consumă zilnic alcool este foarte probabil să ajungă la tulburări sexuale, iar aceasta 
depinde de constituţia lui fizică, reactivitate specifică, calitatea alcoolului, vîrstă, sănătate în general etc. 

La un bărbat normal dezvoltat şi sănătos, 1⁄ litru de bere sau 200 g de vin consumate zilnic nu afectează 

sexualitatea. O cantitate mai mare sau o alcoolemie mai mare vor provoca în mod sigur tulburări sexuale, mai 
devreme sau mai tîrziu. 
e Consecințele consumului excesiv de alcool asupra sexualităţii femeii: defeminizare; // diminuarea intensității 
orgasmului şi libidoului; // dezinhibiţia iniţiativei relaţionale sexuale, pînă la pierderea autocontrolului şi 
sentimentului de pudoare; // relaţii sexuale întimplătoare; // scurtarea duratei vieții sexuale active; // precipitarea 
menopauzei; // uzura accentuată, rapidă, a tenului, corpului şi a farmecului feminin; // reducerea capacităţii de 
apreciere a riscului, cu favorizarea unui comportament aberant; // deprecierea produsului de concepție; // 
tulburări menstruale; // frigiditate; — sterilitate; // diminuarea afectivității; // anorgasmie. 

e Fumatul şi funcţia sexuală. Obiceiul fumatului afectează în mod cert sexualitatea bărbatului şi femeii. 
Deoarece efectele negative ale fumatului sînt relativ tardive, la apariţia unor tulburări sexuale partea de 
responsabilitate ce-i revine în generarea sau favorizarea acestora este dificil de decelat. 

Obiceiul fumatului poate determina: diminuarea libidoului (mai ales la femeie); // alterarea sensibilităţii la 
sărut; // tulburări menstruale; // sterilitate; // diminuarea intensității orgasmului; // ejaculare precoce; // erecţii 
dificile; // alterarea sensibilităţii olfactive erogene; // nepotrivire sexuală sau generală „inexplicabilă”. 

Marii fumători, în general, nu sînt persoane cu o sexualitate puternică, armonioasă şi longevivă. 

e Consumul de cafea şi funcţia sexuală. Consumul de cafea caldă determină la bărbaţi creşterea emotivităţii, 
accelerarea ritmului cardiac şi respirator, creşterea sensibilităţii la excitare şi astfel precipită ejacularea precoce. 
Mascînd senzaţia de oboseală, ea poate favoriza excesele sexuale. 

Consumul de cafea rece scade excitabilitatea, libidoul şi intensitatea orgasmului. 


63. Gelozia 


Gelozia este germenul urii în dragoste; o ucide cîteodată, o răneşte întotdeauna. 
Diana De Poitiers 


Se poate păzi un sac de purici, o turmă de iepuri, dar o femeie nu. 
(proverb românesc) 


Încrederea nu se pierde decît o dată. 
N. Iorga 


e Gelozia exprimă starea afectivă particulară, chinuitoare, provocată de bănuiala sau certitudinea că persoana 
iubită sau prietenul conjugal este infidel, mai ales sub aspect sexual. În esenţă, gelozia constă în înlocuirea unei 
pasiuni (normale, dragostea sau iubirea) cu o alta (anormală, gelozia). 

e Gelozia are o origine biologică, naturală, dar conţinutul, forma de exprimare şi amploarea ei sînt determinate 
socio-cultural sau patologic. 

e Cauzele geloziei: infidelitatea reală; // trecutul amoros bogat al partenerului; // alcoolismul; // imaginaţia 
excesiv de bogată; // boala mintală; // nevoia patologică de iubire; // urmarea unor reale sau false motive create 
de partenerul ce vrea astfel să determine să i se acorde mai multă atenţie; // urmarea deficitului propriu, real sau 
închipuit, sub aspect estetic, social sau sexual; // reacţia inadecvată la descoperirea adevărului că şi altcineva ar 
putea oferi partenerului tot atît sau chiar mai mult sub aspect afectiv, material, social sau sexual; // tinereţea; // 
succesul personal minor la sexul opus; // succesul major al partenerului la sexul opus; // orgoliul maladiv; // 
incapacitatea de a înţelege că infidelitatea poate avea loc dintr-o multitudine de motive şi este imposibil de 
asigurat pe deplin împotriva lor; // incapacitatea de a accepta eşecul relaţiei; // mascarea propriei infidelităţi; // 
părerea că dacă i se trezeşte partenerului gelozia, va avea astfel o „preocupare” şi va fi ...fidel; // dificultatea de 
a retrage investiţia afectivă; // necesitatea păstrării cuplului din alte motive decît cele afective şi sexuale; // 
incapacitatea de a accepta, integra sau depăşi trauma după o greşeală a partenerului; // refuzul de a înţelege şi 
accepta nevoia naturală a fiecărei persoane de a-și verifica puterea asupra sexului opus, între anumite limite; // 
incapacitatea de a înţelege just motivul pentru care partenerul este pedant; // descoperirea adevărului că 
partenerul dacă vrea să fie infidel, o poate face oricînd şi cu oricine în pofida celei mai acerbe supravegheri; // 
incapacitatea de a înţelege şi interpreta corect schimbările de comportament afectiv şi sexual, consecutive 
înaintării în vârstă (diminuarea libidoului şi potenţei, investire afectivă în copii etc.); // valoarea net superioară a 


săvîrşirii facile a infidelităţii; // acuta dependenţă de partener; // comportamentul ambiguu, oscilant al 
partenerului; // opinia că partenerul este o posesie personală absolută şi definitivă; // senzualitatea deosebit de 

mare a partenerului; // urmarea unei destăinuiri excesiv de ample şi amănunțite a trecutului amoros al 
partenerului; // mici incidente şi observaţii banale, interpretate eronat; // dificultăţile materiale acute; // 
înscenarea unor motive de gelozie din partea unor persoane interesate; // excesiva preocupare de a nu da motiv 
de gelozie; // comportamentul suspect, involuntar; // sadismul; // masochismul afectiv. 

e Suferințele persoanei geloase sînt multiple, permanente şi constau în: disperare, alternare între iubire şi ură, 
convingere şi îndoială chinuitoare, atracţie şi respingere, frustrare intensă, anxietate, disperare pe fondul 
insecurităţii afective şi sexuale, consum nervos epuizant, angoasa inferiorităţii, jenă şi umilinţă socială, spaima 
de a pierde în beneficiul altuia, neliniște, îngustarea cîmpului conştiinţei pînă la forme patologice, frică de 
compromitere. 

Bărbatul şi femeia pot fi la fel de geloşi, dar fiecare o resimte, o trăieşte şi o exprimă în felul său specific. 

e Persoana geloasă se remarcă prin: îndrăgirea partenerului (acesta ia aspectulul unui bun, cum ar fi 
autoturismul), nu iubirea lui; // neîncredere în forţele proprii; // teama de orice fel de concurenţă; // trăsături 
sadice sau masochiste; // anxietate; // senzitivism; // susceptibilitate extinsă; // egocentrism; // investire 
exagerată de pasiune şi aviditate pentru partener; // nivel cultural invers proporţional cu intensitatea 
sentimentului de gelozie; // succes redus la sexul opus; // fantezie bogată; // sentiment acut de inferioritate 
generală; // imaturitate afectivă; // preocupare exclusivă de partener, pe sine neglijindu-se şi lăsîndu-se în 
decădere progresivă, ceea ce-l îndepărtează şi-i reduce şansele de a avea fidelitatea partenerului; // nervozitate şi 
irascibilitate. 

e Femeii geloase îi sînt caracteristice: // deficitul de senzualitate; // un fizic mai puţin estetic; // reacţie 
comportamentală nesimetrică cu intensitatea sentimentului de gelozie; // aflarea sursei de gelozie în propriile 
minusuri; // controlul sentimentului de gelozie, fiind conştientă de imposibilitatea de a reţine partenerul doar 
prin farmecul fizic, supus inevitabil ofilirii; // abţinerea de la ruperea legăturii de partenerul ce i-a înşelat 
încrederea, deoarece este mai calculată, mai realistă, mai răbdătoare şi mai răzbunătoare; // o relativă toleranţă a 
infidelităţii sexuale, dar intoleranţă violentă la orice infidelitate afectivă; // neascunderea geloziei şi chiar 
pretenţia la milă şi compasiune de la cei din jur; // justificarea sentimentului de gelozie prin nevoia de securitate 
conjugală şi a căminului; // o amploare scăzută a simţămîntului de gelozie, dar cu o permanenţă sicîitoare. 

e Caracteristicile bărbatului gelos. Gelozia bărbatului se explică îndeosebi prin convingerea lui că 
infidelitatea partenerei este o umilire, un minus al virilităţii lui şi o desconsiderare socială. 

Majoritatea bărbaţilor geloşi îşi justifică simţămîntul prin: riscul naşterii unui copil care să nu fie al său, dar 
care să-i poarte numele; // necesitata de a-şi apăra mîndria (primitivă) de stăpîn (conducător), cel puţin sexual al 
femeii (de parcă femeia ar putea fi infidelă doar sub aspect sexual...) // dificultatea retragerii afective; // 
imposibilitatea de a uita trecutul amoros al partenerei şi al experienţei proprii, prin care a conştientizat 
fragilitatea fidelității. 

Mulţi bărbaţi geloşi evită să cerceteze fidelitatea partenerei, pentru a nu fi puşi în situaţia de a se despărţi de 
ea dacă bănuielile s-ar adeveri, situaţie care le este mai inconvenabilă. 

e Evoluţia geloziei este în cazurile „normale” dependentă de elementele cauzatoare. În formele patologice, 
gelozia cunoaşte o evoluţie ce se continuă adesea şi după un eventual divorţ. 

e Gelozia nu indică dragostea, dar coexistă adesea cu ea. O proporţionalitate între amploarea geloziei şi a 
iubirii este exclusă. Fidelitatea sexuală se bazează pe convingeri şi nu pe frică sau iubire (!). 

În iubirea echilibrată, matură, gelozia poate fi absentă, dar fără a semnifica indiferența, ci încredere în 
iubirea celuilalt pentru sine. Cînd te simţi iubit, gelozia îşi face loc cu greu, iar în absenţa acestui sentiment, 
gelozia este absurdă şi inutilă. Mai mult chiar, iubirea ce se vrea a fi păstrată prin gelozie este ucisă încet, dar 
sigur. 

Fidelitatea sexuală şi afectivă impuse sînt o iluzie; ele se cer cucerite şi, mai ales, meritate. 

e Gelozia este o reacţie firească, atunci cînd: are o cauză obiectivă, reală, iar manifestarea ei este cumpătată, 
oportună şi dublată de măsuri menite să ducă la rezolvarea definitivă a situaţiei; // este o măsură de vigilenţă şi 
asigurare pentru investiţie afectivă şi încredere; // este exprimată într-o doză moderată şi de o manieră ce poate 
măguli partenerul; // are drept scop să stimuleze, asigure, întărească relaţia şi atenţia acordate; // serveşte 
recentrării poziţiilor; // reaminteşte de valoarea şi importanţa fiecăruia pentru celălalt; // este o mică furtună ce 
oferă bucuria cerului senin ce-i urmează; // serveşte la prevenirea unor greşeli la care oricine este supus, 

nesupravegheat fiind; // indică partenerului că nu este uitat, că are o valoare ce nu-l face indiferent; // confirmă 
sporadic sentimentul de iubire; // vizează în primul rînd latura afectivă şi apoi cea sexuală. 

Derivată din instinctul teritorialităţii, posesiunii şi agresivităţii sexuale primitive, gelozia este un semnal de 
alarmă şi un stimul de luptă pentru păstrarea unităţii cuplului, cel puţin pentru perioada de creştere a copiilor. 

e Gelozia nejustificată poate avea drept urmare: reacţia de pedepsire din partea partenerului, de tipul: „te înşel 
ca să ai de ce să fii gelos/ă”; // tulburări ale relaţiei sexuale; // nevroze; // autoneglijare; // izolare socială; // 
dificultăţi profesionale diverse; // violenţe fizice şi psihice; // comunicare în alterare progresivă; // scăderea 
tonusului fizic şi psihic; // tulburări psihocomportamentale; // încurajarea supraevaluării de sine a partenerului, 
ce astfel este împins spre infidelitate. 

e Consecința geloziei pentru relaţia sexuală: restrîngerea activităţii sexuale; // diminuarea satisfacţiei şi 
orgasmului; // pretenţii sexuale absurde (cu iz punitiv); // tulburări hormonale ce vor determina tulburări de 
dinamică sexuală; // violenţe sexuale şi perversiuni; // scăderea drastică a libidoului; // dizarmonie sexuală 
progresivă, însoţită proporţional şi de accentuarea geloziei. 

e Gelozia se previne prin: rezolvarea imediată a oricărei bănuieli, înainte de a fi interpretată altfel de cum este 
ea cu adevărat; // evitarea comportamentului şi a dialogului ambiguu; // suprimarea surselor de suspiciune, din 
primul moment; // evitarea acuzelor provocatorii; // neconsiderarea tăcerii partenerului drept indiciu a lipsei lui 
de gelozie; // evitarea situaţiilor şi glumelor echivoce, ce ar putea trezi gelozia; // neacordarea de explicaţii 
raţionale, la acuze, ci afectiv emoţionale; // cultivarea emancipării; // evitarea excesivelor dovezi de dragoste şi 
fidelitate, care, cu cît sînt mai intense şi mai frecvente, cu atît se pot percepe mai fals; // acordarea de credit 
faptelor certe şi nu vorbelor, bîrfelor, presupunerilor şi imaginaţiei; // autoconvingerea că cel ce minte o singură 
dată şi este prins, va fi suspectat de minciună apoi oricît de sincer ar fi; // evitarea destăinuirilor asupra 
trecutului amoros propriu sau solicitarea partenerului la aceasta. 

e Înlăturarea geloziei partenerului. Modalităţile de înlăturare a acestei surse iritative în relaţiile dintre bărbat 
şi femeie sînt dependente de o multitudine de factori (vîrstă, motivaţia geloziei, grad de instruire culturală, 
personalitate, circumstanţe etc.). 

Principalele modalităţi de combatere a geloziei sînt următoarele: abţinerea de a face eforturi de lămurire, 
asigurare şi explicare la toate interpelările; // după excluderea surselor de iritare, ripostarea cu o gelozie 
„feroce” în contraofensivă (demers limitat în timp); // în dialog, apelarea numai la efecte emoţionale şi nu la 
argumente logice, raţionale, pe care partenerul le va refuza reflex; // rezolvarea deplină a oricărei izbucniri de 
gelozie din primul moment; // înlăturarea surselor de iritare obiectivă; // adoptarea unui comportament calm, 
răbdător, binevoitor; // căutarea de situaţii în care în mod evident persoana geloasă să se convingă de 
ataşamentul şi fidelitatea partenerului; // înscenarea unor situaţii din care persoana geloasă să iasă cît mai 
umilită. 

o Înlăturarea geloziei proprii. Gelozia este un sentiment educabil şi deci, poate fi adus conştient în limitele 
bunului simţ şi al utilului. Astfel, gelozia nejustificată poate fi înlăturată sau diminuată în limitele tolerabile 
dacă se au în vedere următoarele: fidelitatea absolută, sexuală, afectivă şi de gînd este o iluzie; // orice om 
înşeală şi este înşelat (fie şi numai cu gîndul) într-o mică măsură şi deci, trebuie să închidă ochii spre a nu vedea 
ce nu doreşte; // adoptarea unui realism deplin în privinţa calităţilor proprii; // „ce ţie nu-ţi place altuia nu 
face”; // o fiinţă nu poate aparţine unui alte fiinţe în mod definitiv, integral, absolut şi indiferent de situaţie; // 
propriile „păcate”; // „rău cu răul, dar mai rău fără rău”. 

e Delirul de gelozie este o formă patologică a geloziei, ce se constituie pe interpretarea unor fapte imaginare 
sau nesemnificative, într-o reacţie disproporţionată de suspiciune, agresivitate, violenţă şi chiar crimă. O situaţie 
de infidelitate reală sau presupusă naşte suspiciune şi gelozie, iar reacţia normală ce-i urmează asigură 
rezolvarea situaţiei pe deplin, în termen scurt şi apoi stinge gelozia; în forma patologică, delirantă, această 
reacţie nu mai este stinsă, ci autoîntreţinută continuu. Gelosul delirant selectează din ambianţă doar acele 
informaţii care-l ajută să-şi confecţioneze, confirme şi sprijine convingerile închipuite, delirante. 

64. Adulterul 


De obicei femeile îşi înşală bărbaţii şi bărbaţii femeile cu simţurile şi imaginaţia, nu cu inima. 
G. Ibrăileanu 


A nu te ocupa de femeia ta înseamnă a da altuia prilejul să se ocupe de ea. 
H. de Balzac 


Ocazia îl corupe chiar pe omul cinstit. 
(proverb universal) 


Dacă te înşală cineva o dată, s 
(proverb japonez) 


fie ruşine lui; dacă te înşală de două ori, fie să-ţi fie ruşine. 


e Adulterul denumeşte infracţiunea contra familiei care constă în fapta persoanei căsătorite de a avea relaţii 
sexuale în afara căsniciei. Răspunderea pentru actul adulterin revine persoanei căsătorite. 

Sărutul cu o persoană de sex opus, alta decît partenerul conjugal, nu este un act adulterin. Actul adulterin se 
înfăptuieşte doar prin săvîrşirea actului sexual. 
e Amanţi: statutul persoanelor ce întreţin relaţii sexuale, în situaţia în care una (cel puţin) dintre ele este 
căsătorită. 
e Concubinajul denumeşte convieţuirea unei persoanei cu o alta de sex opus, fără îndeplinirea formelor legale 
de căsătorie. În cadrul concubinajului, unul, ambii sau nici unul dintre parteneri nu este căsătorit. 
e Cauze ale adulterului: dezinteresul pentru menţinerea sau ridicarea competenţei sexuale; // frustrarea 
afectivă; // conflicte prelungite cu o problematică oarecare între membrii cuplului; // prostituarea cu un interes 
oarecare; // amplu mimetism într-o societate obsedată de sex, succes sexual, tinereţe şi indiferență morală; // 
opulenţa materială; // lipsurile diverse, permanentizate; // dorinţa de aventură; // „compensarea” sau pedepsirea 
în urma infidelităţii reale sau presupuse a partenerului conjugal; // imaturitatea; // pedepsirea partenerului în 
urma unor acuze neîntemeiate de infidelitate; // gelozia partenerului; // multipli parteneri sexuali, anterior 
căsătoriei; // comoditatea (fiind mai uşor de schimbat partenerul sexual, decît propria persoană în mai bine); // 
goana după himera „marii fericiri”; // simțămîntul de a fi abandonat afectiv şi sexual de partenerul conjugal, 
datorită indiferenţei acestuia; // părerea că înfăptuirea unui act adulterin este un motiv de mîndrie; // fizicul 
(devenit) dezagreabil al partenerului conjugal; // dorința de contrast (şi Binele, Frumosul, Plăcutul pot deveni, 
prin obişnuinţă şi lipsă de contrast, plictisitoare!);, // pasiunea „vînătorii”; // alcoolismul propriu sau al 
partenerului; // comportamentul stresant al partenerului (cicăleli, lamentări etc.); // egoismul partenerului; // 
realitatea sau iluzia de a fi descoperit un partener adecvat sexual sau afectiv; // starea de beţie ocazională; // 
situaţia particulară a unor femei care pot realiza orgasmul doar cînd sînt intens emoţionate de comiterea unui act 
interzis; // partenerul conjugal de timpuriu uzat, neatractiv, neîngrijit; // dorinţa confirmării depline a capacităţii 
de seducere sau a celei virile; // dezechilibrul mintal; // întîlnirea unei persoane cu o anumită structură de 
personalitate, într-o conjunctură deosebită; // vulnerabilitatea emoţională crescută; // vîrsta înaintată, cînd se 
caută compensarea în extremis a frustrărilor sexuale sau/şi sexuale acumulate; // tentaţia actului interzis; // 
cedare la curiozitatea sexuală; // excesul de timp liber ce permite imaginaţiei şi plictisului să îndemne şi la fapte 
interzise, la aventuri; // excesul de siguranță oferit sau presupus din partea partenerului; // dorinţa satisfacerii 
unor plăceri sexuale ce nu pot fi exercitate în căsătorie, fiind imorale; // speranţa alungării monotoniei, 
banalităţii şi plictisului prelungit; // disperarea ajungerii la sfîrşitul vieţii sexuale; // acumularea unor mici 
insatisfacţii care ajunse la o limită critică, permit trecerea peste convenienţa conjugală; // relaţiile sexuale 
excesive; // dificultăţi grave de comunicare cu partenerul; // modalitate de separare de partener, după ce alte 
metode au eşuat; // comportamentul sexual primitiv; // cuplu conjugal, constituit din interes; // necesitatea unei 
partenere tinere, de mare senzualitate, la bărbaţii vârstnici cu dificultăţi de dinamică sexuală şi un libidou intens. 

e Consecințele posibile ale propriului act adulterin: contaminare cu o boală venerică a partenerului conjugal; // 
neglijarea familiei (după un anumit timp); // tentaţia de a rupe legătura conjugală; // jenă şi conflicte sociale; // 
exemplu negativ pentru copii şi traumatizarea lor afectivă, după descoperirea infidelităţii; // pierderea definitivă 
a încrederii partenerului conjugal; // disfuncţionalităţi sexuale (impotenţă, frigiditate, vaginism etc.) după 
descoperirea infidelităţii; // răcire afectivă definitivă; // autoreproşuri; // dezvoltarea unui sentiment de ură, 
mascată sau nu a partenerului, după şocul psihic produs de încrederea ce i-a fost înşelată; // decădere morală 
progresivă. 
În ansamblu, urmările infidelităţii sînt tot atît de diverse pe cît sînt de diverse situaţiile în care se comite, şi 
personajele implicate. 
Dezagregarea cîndva a familiei în care adulterul se practică de unul sau de ambii parteneri este foarte 

probabilă, dar nu şi obligatorie. 
e Forme de expresie ale adulterului. Infracţiunea de adulter poate fi trecătoare sau recidivantă, persistentă sau 
momentană, conştientă sau nu, cu investire afectivă sau nu, motivată sau nu. 
e Particularităţile actului adulterin la bărbaţi. Adulterul la bărbaţi este datorat mai puţin unei frustrări 
afective, cît mai ales: pornirii instinctive (primitive) de a avea relaţii sexuale cu cît mai multe femei, pentru a-şi 
creşte şansa de a avea urmaşi cu certitudine a-i lui (altfel spus, incertitudinea stării de paternitate); // spiritul de 
aventură; // întâlnirii a numeroase femei predispuse la relaţii sexuale, iar acestea prezentînd o importantă 
diferenţă în ceea ce priveşte stimulii sexuali emanaţi (de observat că bărbaţii sînt interesaţi mai mult decît 
femeile de varietate sexuală); // tinereții; // curiozităţii sexuale; // senzualităţii reduse a soţiei; // mîndriei; // 
convingerii că actul să nu afectează cu nimic iubirea pentru soţie şi achitarea de datoria sexuală. 
eè Particularităţile actului adulterin la femei. La majoritatea femeilor virtutea ţine în primul rînd de satisfacția 
afectivă apoi de cea sexuală, recepţionată acasă; cînd este drastic frustrată de ele, cu multă uşurinţă acceptă 
legăturile extraconjugale, fie ca o compensare momentană, fie în speranţa realizării unui nou cuplu, mai reuşit. 

Excepţional, între cauze se mai pot afla dorinţa (inconștientă) pentru un alt partener la conceperea fiecărui 
copil şi simţămîntul de nepotrivire genetică cu partenerul legitim. 

La femeie, calitatea şi consecinţele distructive ale adulterului sînt deosebit de grave, deoarece în majoritatea 
cazurilor adulterul este persistent şi, mai ales, este consecinţa unui sentiment de dragoste pentru amant. Din 


cuplu, urmărind, cu hotărîre sau nu, desfacerea cuplului. 

e Reacţia bărbatului la aflarea actului adulterina al soţiei. Majoritatea bărbaţilor reacţionează violent, brutal şi 
răzbunător pe ambii membrii ai cuplului adulterin. Foarte rar îşi recunoaşte o vină în infidelitatea soţiei, iar dacă 
o face suportă greu umilinţa, adesea divorțează şi doar foarte rar se sinucide. Cînd nu se consideră vinovat, 
tolerează cu greu infidelitatea soţiei şi atunci doar constrîns de copii sau de cariera profesională. După un act 
adulterin, soţia este pătată definitiv pentru soţ, mai puţin sub aspect sexual cît mai ales afectiv, bărbatul ştiind că 
rareori o femeie acceptă actul sexual fără o investire afectivă, ceea ce nu poate fi iertat, tolerat şi nici uitat. 

e Reacţia femeii la actul adulterin al soţului. Din instinct şi experienţă, femeia ştie că bărbatul are majoritatea 
legăturilor adulterine fără investire afectivă, fără o angajare deplină, iar acest tip de legătură este fără viitor. 
Apoi, pentru majoritatea femeilor, valorile primare, constante, sînt copiii şi gospodăria, ele fiind mai 
prevăzătoare şi mai calculate în cheltuieli şi beneficii practice. 

Femeile sînt relativ tolerante la infidelităţile „accidentale” al soţului, ştiind că: bărbaţii în legăturile lor cu 
femeile mai adesea „murdăresc” decît „se murdăresc”; în actul lor adulterin îşi recunosc o parte din vină; în 
asemenea situaţii, soţii se achită de datoriile conjugale mai cu sîrg. Această aparentă toleranţă nu le împiedică să 
exploateze în folosul lor situaţia sau să aibă izbucniri violente cu acte de răzbunare cruntă, îndelung pregătită. 

e Reacţia corectă la actul adulterin al partenerului. Se impune adoptarea unei atitudini raţionale, nu 
emoţionale, analizîndu-se realist motivaţia, cuantumul de vină proprie (care nu se poate să lipsească cu 
desăvîrşire), ca şi consecinţele în timp ale actului. Dacă fiecare dintre soţi îşi recunoaşte partea de vină, 
adulterul „accidental” poate fi tratat ca un fapt ce oferă o învăţătură utilă ambilor parteneri. Se impune un refuz 
hotărît adulterului repetat sau exercitat reciproc, ceea ce duce la o pseudocăsnicie, cu efecte grave asupra 
educaţiei copiilor, ca şi a membrilor cuplului, ajunşi la o vîrstă mai înaintată. 

Adulterul nu presupune neapărat desfacerea căsătoriei. 

e Cei ce comit frecvent infidelităţi se demarcă prin: insatisfacţie afectivă şi sexuală, „constituţională”; // egoism 
accentuat; // negarea sistemului de valori morale în general; // răceală afectivă; // supravalorizare individuală; // 
dispreţ suveran în special faţă de partenerul conjugal; // lipsă de fermitate morală; // înaltă sugestibilitate; // 
tendinţe megalomane şi isterice; // multiple acte de o surprinzătoare inconştienţă. 
e Calitățile dorite, presupuse ori găsite la amant/ă sînt următoarele: posedarea calităţilor sau defectelor pentru 
care există o slăbiciune morbidă; // disponibilitatea de a asculta mai mult decît a vorbi; // bunăvoința acordării 
atenţiei problemelor celuilalt; // tandreţe; // disponibilitate la sacrificii; // dezinhibiţie sexuală; // competenţă 
sexuală; // senzualitate. 
o Însușirile pozitive ale adulterului. În perioada contemporană se încearcă minimalizarea tot mai amplă a 
consecinţelor negative ale adulterului pentru căsnicie, el apărînd ca o supapă împotriva constrîngerii, 
restricţiilor şi insatisfacţiilor din mariajul monogamic. Adulterul nu este o soluţie cu valoare benefică familiei 
sau individului şi nici unul din argumentele ce i se aduc nu rezistă la proba timpului. Dacă el poate salva un 
moment al căsniciei, concomitent el o şi fragilizează în dimensiunea ei temporală. 
e Evitarea adulterului. Nimic nu poate pune pe cineva la adăpost sigur de o pasiune sau de greşeală. Şi totuşi, 
în limite largi, adulterul poate fi preîntîmpinat prin: efort de a (mai) merita iubirea partenerului; // preocupare 
continuă pentru menţinerea atractivităţii fizice şi afective; // cultivarea caracterelor sexuale secundare; // 
ridicarea la maximum posibil a competenţei sexuale; // supraveghere discretă şi permanentă a partenerului, 
avînd convingerea că greşelii îi poate cădea victimă oricine; // refuz ferm egoismului; // continuă preocupare 
faţă de problemele celuilalt; // efort permanent pentru eficacitatea actului comunicării; // sinceritate cu sine şi cu 
partenerul; // (auto)respect; // solicitudine; // tandreţe. 
e Există femei care au temperamental vocaţia fidelității, iar ele se disting prin: puternic simţ matern şi 
; // senzualitate normală; // abilitate în a determina partenerul să-i satisfacă nevoile la un nivel 
mulţumitor; // simţ moral amplu dezvoltat; // evitarea reflexă a persoanelor şi mediilor imorale; // abilitate în 
alegerea partenerului conjugal; // maturizarea timpurie afectivă, sexuală şi intelectuală; // echilibru hormonal. 
e Bărbaţii care au temperamental vocaţia fidelității se caracterizează prin: stăpînire de sine; // inteligenţă şi 
talent în acomodarea la situaţii diverse; // abilitate în alegerea şi modelarea partenerei pentru a-l satisface deplin; 
/! rafinat simţ în cultivarea plăcerilor diverse, facile şi continui; // stăpînire şi apărare violentă a căminului. 
Opinia că un asemenea bărbat ar fi de fapt un subdezvoltat viril este pe deplin eronată. 
e Corelaţia între numărul partenerilor sexuali avuţi anterior căsătoriei şi tendinţa la legături adulterine. 
Dezinhibiţia sexuală şi morală anterioară căsătoriei reduc adeseori cumpătarea şi stăpînirea de sine la orice 
frustrare, comiterea adulterului făcîndu-se uşor, frecvent şi fără scrupule. 
e Frecvența actelor adulterine atinge cote maxime după circa zece ani de la căsătorie, şi între vîrsta de 40 şi 
50 de ani, la ambii soţi. 
e Cum trebuie procedat cînd partenerul este bănuit de infidelitate. Căutarea dozei de vină proprie în actul 
adulterin comis de partener, apoi obţinerea de dovezi certe ale infidelităţii. După lămurirea acestor aspecte pe 
deplin, dacă situaţia o impune, urmează o discuţie lămuritoare cu partenerul şi adoptarea unor măsuri menite să 
stingă cauza infidelităţii sau a tendinței spre ea. 
e Adulterul motivat de frustrarea sexuală nu este justificat, deoarece adulterul este un act imoral şi în plus 
generează mai multe probleme decît rezolvă. Corect este să se înlăture cauza frustrării sexuale şi nu efectul ei. 
e Dreptul la adulter al soţiei dacă soţul este definitiv impotent. Dacă între parteneri există o coeziune afectivă 
reală, puternică, în cooperare cu medicul se adoptă o conduită ce poate duce la satisfacţie sexuală minim 
necesară; dacă nu, divorţul este de preferat imoralităţii. Situaţia mai poate avea şi alte rezolvări, în funcţie de 
situaţia concretă a fiecărui cuplu ajuns în această situaţie. 
e Relaţia între adulter şi inadaptarea sexuală. Infidelitatea avînd drept cauză insatisfacţia sexuală se apropie 
fără a depăşi procentual situaţia în care actul adulterin determină tulburarea vieţii sexuale. 
e Relaţia între perioada de maximă fecunditate din ciclul ovulator şi predispoziția „instinctivă” la adulter. S-a 
emis ipoteza că femeia aflată în perioada de ovulaţie prezintă un impuls de a avea relaţii sexuale cu mai mulţi 
bărbaţi, pentru ca spermatozoizii prin „concurenţă” să-i ofere un produs de concepţie de maximă calitate. Din 
acest motiv în perioada premergătoare ovulaţiei femeia ar fi mai atrăgătoare, mai senzuală, dar şi mai repulsivă 
faţă de partenerul permanent pentru a-l îndepărta în vederea facilităţii apropierii altor bărbaţii. Un asemenea 

comportament întîlnit frecvent în lumea animală, la om nu poate fi pus în evidenţă cu claritate decît, poate, ca o 
excepţie la unele femeii mai puţin evoluate şi socializate. 

e Limitele libertăţii în căsnicie. Orice fiinţă umană simte, sporadic, nevoia de reconfirmare a poziţiei sexuale 
pe care o deţine, de verificare şi confirmare a forţei de seducere de care (mai) dispune, dar nu pînă la săvîrşirea 
actului adulterin. Pot şi trebuie tolerate dansul, flirtul, scurtele dueluri verbale, sporadice, cu persoane de sex 
opus, dar nu mai mult. 

e A fi fidel nu înseamnă a te limita afectiv şi sexual; cînd există preocupare, ceea ce oferă afectiv şi sexual 
amantul poate fi obţinut şi de la soțul consort, chiar mai ieftin şi în condiţii de mai deplină eficienţă şi igienă. 

e Limitarea relaţiilor sexuale la un singur partener, timp de mai mulţi zeci de ani, nu este absurdă, deoarece: 
bărbatul competent sexual şi inteligent poate găsi satisfacţie sexuală deplină şi în monogamie; // cu efort şi 
inteligenţă din partea femeii, majoritatea bărbaţilor pot da atât cît să satisfacă exigenţele la un minim necesar. 


65. Excesele sexuale 


Fii îngăduitor cu „Sărmanul animal uman” şi mulțumeşte-te cu cît poate el da. 
S. Ramon y Cajal 


Dacă abuzezi de ea, nu există plăcere care să nu ducă la dezgust. 
Pliniu cel Bătrân 


Dacă cineva depăşeşte măsura, cele mai fermecătoare lucruri devin plictisitoare. 
Epictet 


e Activitatea sexuală excesivă. În timp ce solicitarea sexuală din ambianţă poate creşte aproape fără limită, 
capacitatea de a reacţiona neepuizant la ea este limitată, iar cînd această limită, specifică fiecărui individ, este 
depăşită se ajunge la excese sexuale. Practic, cînd actele sexuale se repetă cu o grabă și frecvenţă ce nu ţine 
seama de perioada de refacere necesară, sau actul sexual este frecvent săvîrşit într-o starea de sub- sau 
supramotivare, se ajunge la exces sexual. 

e Cauzele exceselor sexuale comise de către bărbat: susţinerea în mod repetat de acte sexuale în afara unei 
dorinţe reale, fiziologice; // satisfacerea unei trebuinţe psihologice, nefireşti, care acţionează mult dincolo de 
trebuinţa fiziologică; // necunoaşterea de către bărbat a preferinţei majorităţii femeilor pentru acte sexuale de 
calitate şi nu doar frecvente; // deficitul de experienţă, cultură şi maturitate ce determină ca la fiecare solicitare a 
partenerei sau la fiecare erecţie spontană să se susțină un act sexual; // insatisfacţia sexuală ce îndeamnă la 
repetarea actului sexual în speranţa unei satisfaceri depline; // contrastul dintre performanţele avute anterior, la 
limita posibilităţilor, şi prezentul de neacceptat ce nu mai oferă acelaşi potenţial; // mîndria şi lipsa de 
experienţă a celui care se lasă sedus de faptul că nivelul aspiraţiei tinde să crească continuu după reuşită; // 
dorința de impunere sau etalare a virilităţii; // inconştiența unor persoane, mai sensibile pentru plăcerile 
imediate; // libidoul femeii ce depăşeşte potenţa partenerului ei; // efortul de voinţă al rigoristului, 
perfecționistului şi ambiţiosului excesiv; // eroarea de comportament cînd nu incitaţia partenerei şi impulsul de 
sorginte internă, fiziologică, ci obişnuinţa devenită obicei reflex îndeamnă la susţinerea actului sexual; // 
bravura; // senzualitatea excesivă a partenerei în raport cu posibilităţile limitate de răspuns (voit) ale 
bărbatului; // tentativa de îmbunătăţire a performanţelor scăzute, la persoane cu o dotare constituţională fragilă, 
hipoergică şi dorinţa de încadrare în randamentul de activitate al altora sau autosolicitarea pentru a fi în 
conformitate cu idealul de sine, ignorînd realitatea posibilităţilor limitate; // supraestimarea potenţialului 
biologic la efort sexual susţinut, prin raportarea la posibilităţile proprii, dar de moment; // dorinţa şi încercarea 
de a da totul (neștiind că astfel, curînd, se sfirşeşte prin a nu mai putea da nimic); // dificultatea în aprecierea 
cuantumului de energie real posedat, în debutul şi la sfîrşitul vieţii sexuale; // debutul relaţiei sexuale cu o nouă 

parteneră; // conjunctura în care există potenţial energetic pentru raporturi sexuale, dar acestea au un efect 
agravant asupra sănătăţii din alte motive; // susţinerea raporturilor sexuale permanent pe un fond de oboseală; // 
subcultura sexuală, cînd actul sexual este tratat ca o disciplină sportivă sau factor de subzistență; // unele boli 
psihice. 

e La femeie, excesele sexuale se pot datora: dezechilibrului hormonal; // bolii psihice; // solicitării partenerului; 
/! insatisfacţiei sexuale; // iluziei că prin acte sexuale numeroase, ce epuizează partenerul, acesta ar fi constrîns 
la fidelitate; // plăcerii intense, afective sau sexuale, față de un partener; // prostituării. 

e Simptomele excesului de activitate sexuală sînt următoarele: irascibilitate, somnolență, diminuarea 
libidoului, diminuarea capacităţii de concentrare a atenţiei, slăbirea memoriei, dificultăţi respiratorii, tulburări 
renale, tulburări digestive, dureri lombare şi ale coloanei vertebrale, depresie, amețeli, palpitaţii, apatie, 
creşterea amplă a perioadei de refacere necesară susţinerii unui al doilea raport sexual, scăderea în greutate, ochi 
încercănaţi, fenomene de excitație psihică şi motorie, surmenaj (stare de oboseală psihofizică prelungită, care nu 
poate fi înlăturată în mod obişnuit prin atenuarea activităţii sau prin alternarea efort-repaus), migrene, 
transpiraţie rece a mîinilor şi picioarelor, senzaţie de apăsare în dreptul inimii, lipsa poftei de mîncare. 

La femei datorită rezistenţei la acte sexuale frecvente, prin capacitatea înnăscută de decuplare în trăirea 
activă a actului sexual abuziv, consecinţele se relevă tardiv, cu simptomatologie minoră, rezumată la repulsie 
psihologică pentru bărbat, anorgasmie, diminuarea libidoului şi vaginism (uneori). 

Atenţie ! efectele exceselor sexuale doar rareori se manifestă într-o formă clară, sugestivă, neînşelătoare. 
e Consecințele exceselor sexuale: repulsie sexuală şi apoi afectivă pentru partener; // alterarea armoniei 
interrelaţionale; // diminuarea libidoului, orgasmului şi fertilităţii; // ejaculare precoce; // eşecuri sexuale 
frecvente; // absenţa unui potenţial energetic de rezervă pentru păstrarea prestigiului viril într-o situaţie 
întîmplătoare, cînd se impune cu stringenţă; // pierderea relevanţei sexualităţii; // reducerea drastică a rezistenţei 
la tentaţia unor deviații de comportament sexual; // astenie urmată de nevroză; // tulburări renale şi ale 
aparatului genital; // diminuarea preludiului şi postludiului şi astfel o progresivă insatisfacţie sexuală a femeii, 
iar prin reflexie şi a bărbatului; // scăderea rezistenţei organismului la îmbolnăviri; // îmbătrînire prematură; // 
frustrarea sexuală a femeii (urmarea unei perioade în care a fost obişnuită cu acte sexuale frecvente ce nu pot fi 
oferite perpetuu); // adulterul; // tulburarea sănătăţii mintale; // scurtarea vieții sexuale active; // boli diverse care 
cu cît survin mai tîrziu vor fi mai grave; // tocire senzorială generală; // îndepărtarea satisfacţiei sexuale (limitele 
dorințelor îndepărtîndu-se pe măsură ce sînt atinse repetat); // diminuarea respectului faţă de partener şi apoi 
faţă de sine; // scăderea capacităţii de rezonanţă afectivă cu sexul opus. 
e Profilaxia exceselor sexuale constă în: // abstinenţă periodică; // blocarea activităţii în momentul trecerii de 
la oboseală la surmenaj, înainte de punctul critic dincolo de care organismul nu-şi mai poate reface potenţialul 
prin mijloace proprii; // abţinerea de la acte sexuale lipsite de o dorinţă reală; // refacere deplină după fiecare act 
sexual; // susţinerea raporturilor sexuale la un interval de zile egal cu cifra deceniilor de viaţă ale bărbatului, nu 
mai frecvent; // dacă partenerul suprasolicită, refuz categoric şi justificare sinceră, clară; // refuz categoric 
actelor sexuale „sportive”, de performanţă; // menţinerea în permanenţă a unei rezerve de energie şi libidou; // 
preocupare susţinută pentru ridicarea calităţii actului sexual; // cunoaşterea limitei proprii de efort lejer şi 
respectarea ei cu stricteţe; // convingerea şi autoconvingerea femeii că a cere partenerului ceea ce el nu mai 
poate da, fără un efort uzant, se soldează cu consecinţe negative pentru sănătatea lui şi pentru longevitatea 
armoniei sexuale de cuplu; // aspirații conforme cu potenţialul biologic corespunzător epocii de vîrstă; // 
abţinerea de la consumul produselor afrodiziace. 
e Beneficiile evitării exceselor sexuale. Sexualitatea fiind tot mai amplu investită cu valoare pentru reuşita 
socială şi chiar profesională, cumpătarea se impune cu stringenţă. Prin ea se obţine şi prelungirea activităţii 
sexuale necesare prestigiului, armoniei în cuplu, reținerea partenerului, satisfacţie de viaţă, sănătate psihică şi 
fizică. 
e Excesele sexuale nu sînt proprii doar bărbaţilor, dar ei le comit mai frecvent şi se resimt de pe urma lor mai 
curînd şi mai acut. 
e Saţietatea sexuală a femeii. Cu un partener dorit sexual şi afectiv, saţietatea sexuală se atinge relativ rar; în 
alte condiţii ea apare curînd sau tardiv, după specificul situaţiei, personalitatea femeii, vîrstă, sănătate etc. 

e Saţietatea sexuală a bărbatului. Pe termen scurt — între două ore şi trei zile —, după ejaculare, iar pe termen 
lung — între zece şi 30 de zile — după o perioadă de relaţii sexuale frecvente cu aceeaşi parteneră sau printr-o 
preocupare acaparantă într-un domeniu oarecare. 


66. Performanţa în sexualitate 


Cind eşti remarcat ai rezultate mai bune. 
(xx) 


Dacă vei da o dată mai mult decît fi se cere, nu ți se va mai primi niciodată tocmai cît doreşti. 
N. Iorga 


e Performanţa în sexualitate denumeşte comportamentul specific bărbatului, care constă în realizarea unor 
contacte sexuale la foarte scurt interval de timp, de foarte lungă durată şi de o manieră demonstrativă. 

e Riscurile practicării contactelor sexuale performante: diminuarea şi apoi epuizarea energiei specifice; // 
depresie; // anxietate; // ridicarea exigenţei sexuale a partenerei la cote care nu pot fi menținute timp 
îndelungat; // blazare; // nevroză; // tulburări de erecţie, ejaculare şi libidou. 

e Motive pentru realizarea unor performanţe sexuale: ambiția excesivă; // vanitatea necontrolată; // 
autoaprecierea eronată a capacităţii sexuale în sensul hiper- sau hipodotării; // excesul de mîndrie şi orgoliu; // 


limitate de răspuns lejer); // necunoaşterea posibilelor consecinţe negative; // eroarea de a crede că astfel se 
„Stăpîneşte” sau se reţine partenera; // obsesia refacerii mîndriei virile, ştirbite cîndva; // dorinţa de gratificare 
nelimitată a partenerei; // consolidarea încrederii în sine, de o manieră greşită; // confuzia între ideal şi 
realitate; // mimetismul. 

e Realizarea performanţei de atingere repetată a randamentului sexual maxim din dotarea nativă, în absenţa 
unor consecințe negative, presupune: motivaţie puternică şi corect aplicată; // apreciere justă a capacităţii 
sexuale; // practicarea unor asemenea performanţe doar cînd ele se impun, iar conjunctura este favorabilă; // 


neutilizarea unor substanţe farmacologice de potenţare artificială a capacităţii de efort; // parteneră cooperantă, 
înțelegătoare şi meritorie; // stăpînirea propriei sexualităţi şi emotivităţi, pe deplin; // experienţă vastă, 
pozitivă; // maturitate sexuală şi afectivă; încredere în forţele proprii. 

Virtuoşi sau mincinoşi, mulţi bărbaţi se laudă cu performanţele lor sexuale încercînd şi astfel să 
impresioneze şi să-şi îmbunătăţească statutul printre ceilalţi bărbaţi. Deci, circumspecţie cînd se face o 
comparaţie între propriile performanţe şi cele reclamate ale altora. 


67. Abstinenţa sexuală 


În timp ce slabi, nervoşii, dezechilibraţii devin mai anormali în urma înfrînării lor sexuale, ființele tari se fac şi mai tari 
din asceză. 
T. Carrel 


Cu cît o plăcere este mai rară, cu atît este mai intensă. 
Epictet 


e Abstinența sexuală denumeşte suspendarea susținerii unor contacte sexuale în mod liber consimțit sau prin 
constrîngere. 

e Consecințele abstinenţei sexuale la bărbat. Abstinenţa impusă pe o perioadă de pînă la un an, poate cauza: 
irascibilitate, iritabilitate, violenţă, agresivitate, anxietate, absența bunei dispoziţii, tahicardie, dureri 
precordiale, opresiune respiratorie, creşterea sensibilităţii pentru stimuli sexuali de amploare mică (obişnuit, 
nesemnificativi); tulburări comportamentale. 
e Consecințele abstinenţei sexuale la femeie. Abstinenţa impusă pe o perioadă mai mare de şase luni, la 
femeia în vîrstă de peste 25 de ani şi care a avut anterior o perioadă cu relaţii sexuale satisfăcătoare, ar putea 
determina următoarele tulburări: iritabilitate, irascibilitate, agresivitate sexuală, anxietate, tahicardie, dureri 
precordiale, opresiune respiratorie, cultivarea intensă a unui alt simţ, creştere în greutate, hipocondrie, psihoze, 
comportament şi atitudini sociale particulare, bizarerii în toaletă, atitudini revendicative, ostilitate, nervozitate, 
neastîmpăr, insomnie, creşterea sensibilităţii pentru stimuli sexuali minori (obişnuit, nesemnificativi), obsesii 
sexuale, tulburări în fiziologia aparatului genital. 
e Consecințele abstinenţei sexuale autoimpuse la bărbat. Abstinenţa voluntară de la activitatea sexuală, pînă la 
vârsta de 20 de ani, nu are urmări nefavorabile şi nici nu generează o stare de disconfort deosebit, în condiţiile în 
care se refuză excitaţiile sexuale. La bărbatul adult, abstinenţa autoimpusă pe o perioadă de pînă la şase luni 
este lipsită de fenomene negative semnificative, iar peste această durată, pînă la doi ani, consecinţele se apropie 
de acelea determinate de abstinenţa impusă, dar departe de a le egala. Consecințele negative ale abstinenţei 
autoimpuse în condiţiile apărării de stimuli sexuali sînt practic neglijabile, comparativ cu cele ale abstinenţei 
impuse. 
e Consecințele abstinenţei sexuale autoimpuse la femeie. Pînă la vîrsta de 20-23 de ani, abstinenţa voluntară 
nu creează tulburări. După vîrsta de 23 de ani se pot înregistra tulburări minore fiziologice şi comportamentale, 
mai evidente în cazul expunerii la stimuli sexuali. În prezenţa unui libidou intens sau a stimulilor sexuali se pot 
înregistra depresii, nevroze, nelinişte şi un comportament particular. 
e Consecințele abstinenţei sexuale de lungă durată la bărbat. La bărbatul în vîrstă de 25-45 de ani, abstinenţa 
ce depăşeşte o durată de doi ani (în condiţiile receptării unor stimuli sexuali din mediu) poate determina: 
nevroză, rezistenţă redusă la perversiuni, hipocondrie, psihoze, modificări ale secreției hormonale, tulburări 
trecătoare de elasticitate a penisului, tulburări comportamentale, obezitate, accentuarea _transpiraţiei şi a 
seboreei. 
La bărbaţi, exercitarea funcţiei sexuale întreţine organele genitale în mai mare măsură decît la femeie. 

e Consecințele abstinenţei sexuale de lungă durată la femeie. Urmările abstinenţei cronice sînt numeroase, dar 
oculte, chiar pentru persoana în cauză. Frecvent, într-o asemenea situaţie se înregistrează: nevroze, psihoze, 
comportament particular, obezitate, tulburări genitale, boli „inexplicabile”, depresie, „ofilire” fizică, pesimism, 
bigotism, rezistenţă scăzută la perversiuni. 
e Dezavantajele majore ale abstinenţei sexuale: diminuarea selecţiei optime a partenerului de sex opus; // 
nesiguranţă în relaţia cu sexul opus; // diminuarea capacităţii de concentrare psihică (după o anumită 
perioadă); // hipo- sau hipervalorizarea sexualităţii; // modificări somatice, neurovegetative şi hormonale; // 
reducerea rezistenţei morale la abordarea unor perversiuni. 
e Abstinenţa impusă la bărbaţi îşi arată urmările negative după 6-8 luni. Abstinenţa autoimpusă la bărbaţi 
poate determina primele fenomene negative după 8-12 luni. 
e Beneficiile abstinenţei sexuale autoimpuse pe o perioadă limitată (15-150 de zile), sînt următoarele: 
economisirea energiei şi concentrarea ei pentru alte scopuri; // dobîndirea unei puteri „magice” asupra 
persoanelor de sex opus (mai ales în cazul femeilor); // întărirea coeziunii cuplului; // sublimarea plăcerii 
sexuale; // evitarea blazării sexuale; // îmbunătăţirea memoriei şi a imaginaţiei. 

Abstinenţa sexuală periodică autoimpusă este absolut necesară într-o relaţie sexuală, voit sănătoasă şi 
longevivă. 
e Realizarea abstinenţei sexuale fără a sărăci relaţia sexuală şi fără a leza biologicul, presupune căutarea 
experimentală a unei durate convenabile ambilor parteneri. Practic ea se situează între între 5 şi 30 de zile. 

În perioada de abstinenţă se evită orice stimul sexual, inclusiv cei imaginativi, iar cînd se acceptă relaţia 
sexuală ea trebuie transformată, pentru una-trei zile, într-o sărbătoare senzuală. 
e Traversarea cu ușurință a unei perioade de abstinenţă sexuală. Caracterul imperios al trebuinţei sexuale 
masculine sau feminine este inhibat cu uşurinţă şi nu are urmări, cînd: se evită orice sursă de excitare sexuală; // 

se acceptă pe deplin; // conduita de viaţă, în general, este cumpătată; // există o pasiune activă pentru altceva; // 
se evită consumul de alcool, cafea, alimente excitante; // orele de somn sînt respectate; // se consumă carne 
puţină. 
e Capacitatea de a suporta întîrzierea satisfacerii 


sexuale este dependentă de: particularităţile proceselor 


nervoase fundamentale (excitație şi inhibiţie) ale fiecărui individ; // conştientizarea avantajului de a renunţa la o 
plăcere mică şi imediată pentru una mai mare în viitor; // echilibru hormonal; // convingerea că abstinenţa este 
benefică, posibilă şi necesară; // nivel de cultură. 

e Reluarea relaţiilor sexuale după o lungă abstinenţă. Atît în cazul bărbaţilor, cît şi al femeilor, reluarea 
activităţii sexuale normale este posibilă şi fără probleme majore. Există însă necesitatea unei perioade de 1-3 


relaţii sexuale susţinute anterior, stare de sănătate, partener, capacitatea sexuală avută anterior. 


68. Prostituţia 


Cînd un om începe să decadă, nu poți şti niciodată unde o să se oprească. 
M. Twain 


e Prostituţia este fapta persoanei indiferent de sex, care, prin relaţii sexuale pe care le iniţiază sau le suportă, 
urmăreşte obţinerea unor profituri de orice fel. 

Prostituţia nu este un act de perversiune, ci un delict moral (comercializarea sexului). 

e Cauzele ce pot determina sau îndemna la practicarea prostituţiei sînt diverse, numeroase şi acţionează în 
asociere. 

La originea prostituţiei se poate afla: dorinţa de parvenire socială sau profesională; // dorinţa de „libertate de 

sine”; // drogurile (inclusiv nevoia de bani pentru ele); // imaginaţia redusă; // dificultăţile materiale acute; // 
fuga de efortul muni /] tentaţia de a obţine ceva fără efort şi cheltuială; // tentaţia de a scăpa de orice 
dificultate prin prostituare, după ce anterior, într-o conjunctură nefavorabilă extremă, aparent fără ieşire, o 
dificultate a fost rezolvată facil pe calea prostituării; // iluzia urcării în înalta societate; // „fatalismul”; // 
dificultăţi comportamentale grave, în perioada adolescenţei; // supunerea repetată la solicitările unor persoane 
cu funcţie de conducere, ce ar putea crea dificultăţi în caz de refuz; // imaturitatea intelectuală; // absenţa iubiri 
de sine (ca unele tendinţe spre suicid); // dificultatea în fixarea afectivă (datorată mai ales începerii relaţiilor 
sexuale timpuriu); // tendinţe sadice sau masochiste; // psihopatiile; // anturaj (el putînd facilita şi apoi întreţine 
o asemenea deviere comportamentală); // ura pentru bărbaţi; // confuzia între libertate şi libertinaj; // relaţia 
deficitară, negativă între mamă şi fiică; // creşterea într-o familie dezbinată; // exemplul mamei, care, într-un 
mod evident, întreţine relaţii de prostituție; // integrarea socială dificilă sau deficitară; // supraevaluarea unor 
dorinţe greu sau imposibil de realizat pe alte căi; // nivel înalt de mimetism şi sugestionabilitate. 
e Argumentele justificative ale prostituatelor: am greşit şi nu mă mai pot redresa; // m-am obişnuit, iar dacă 
tot mă ştie lumea astfel, de ce n-aş face-o; // nimeni nu mai este dispus să-mi acorde încredere; // condiţiile de 
viaţă sînt excesiv de dificile; // şi mama a făcut-o; // cu mine fac ce vreau; // îmi place şi-mi trăiesc tinereţea din 
plin (iar bărbaţii sînt proşti; oricînd îmi găsesc unul cu care să mă căsătoresc foarte bine); // dacă şi altele o fac, 
de ce nu şi cu ?; // sînt frumoasă şi dorită (ce vină am eu ?); // o fac doar pînă mă „aranjez”. 

Autojustificarea cunoaşte o modificare/ajustare consecutivă uzurii fizice, decăderi şi circumstanțelor. 

e Prostituţia ar fi „naturală”, deoarece: relaţia sexuală monogamă nu este firească în lumea mamiferelor; // 
astfel se menajează celelalte femei („reginele”- mame) de agresivitatea sexuală a bărbaţilor (deci ar fi un 
comportament de sacrificiu, spontan); // astfel se poate asigura, în extremis, creşterea propriilor copii; // sînt 
puţini bărbaţii care îşi pot satisface pe deplin şi permanent partenerele (iar în plus, femeile au un accentuat simţ 
practic). 

e Clientela prostituatelor se constituie din: perverşi sexuali; // bărbaţi vîrstnici; // tineri aflaţi în debutul 
relaţiilor sexuale; // persoane cu viaţă dezordonată, instabilă; // turişti; // muncitori emigranţi sau sezonieri; // 
doritori de aventuri sexuale; // soţi aflaţi în conflict conjugal; // bărbaţi ce doresc relaţii sexuale de o manieră 
imposibil de realizat cu soția sau o femeie normală; // leneşi ce nu fac efortul de a cuceri o femeie normală; // 
impotenţi; // bărbaţi incapabili de a găsi o parteneră stabilă; // bărbaţi inafectivi sau cu diferite infirmităţi. 
e Relaţia sexuală cu o prostituată se însoţeşte de o conduită nefirească, deoarece: bărbatul este excitat de 
femeie şi deloc invers; // maniera în care este excitat bărbatul este directă, manuală sau orală; // bărbatul 
urmăreşte doar plăcerea lui; // prostituata are în vedere doar obţinerea unui maxim de beneficiu, cu un minim de 
efort şi în cel mai scurt timp; // în scopul suplimentării cîştigului şi fixării clientului, bărbatul este 
iniţiat/antrenat în acte perverse de către prostituată. 
e Practicarea prostituţiei poate avea următoarele consecinţe pentru femeie: contaminarea cu boli venerice; // 
frigiditate; // anorgasmie; // boli ale aparatului genital; // pierderea respectului pentru sine; // diluarea 
principiilor morale; // segregare socială; // alcoolism; // pervertirea de fond a simţurilor; // tulburări ale 
somnului; // depresie ce poate determina sinuciderea; // nevroze; // uzură biologică accelerată; // pierderea 
autonomiei (exploatare prin constrîngere de către proxeneţi). 
e Riscul frecventării prostituatelor: ejaculare precoce (după un timp de asemenea relaţii); // anerecţie (prin 
abolirea preludiului şi excitarea forțată); // adoptarea unor perversiuni acaparatoare; // contaminarea cu boli 
venerice; // dificultăţi conjugale, profesionale, sociale; // şantaj. 
e Relaţiile sexuale cu o prostituată nu pot fi lipsite de riscul contaminării cu o boală venerică sau 
dermatologică. Pentru a fi cert sănătoasă ar însemna ca prostituata să se expună unor analize medicale după 
fiecare client, ceea ce este imposibil. 
e Caracteristici de personalitate ale prostituatei profesioniste. Frecvent în structura personalităţii prostituatei 
se găsesc următoarele însuşiri: mitomanie („naturală”), apatie, hoţie, stupiditate, lene, hipersomnie, labilitate 
emoţională, labilitate morală, dezvoltare psihointelectuală modestă, impuls sexual precoce cu debut sexual 
precoce, tendinţă amplă la mimetism, sugestionabilitate accentuată, intoleranţă la frustrare, relaţie infantilă cu 
ambianța, impulsuri obsesive, toxicomanii diverse, frigiditate, anorgasmie, tulburări hormonale oscilante, lipsă 
de voinţă, autodepreciere în alternanță cu hipervalorizare, sadism sau masochism, frivolitate. 
s Însuşirile „pozitive” ale prostituţiei: diminuarea numărului celor care se masturbează, reducerea numărului 
violurilor, diminuarea agresivităţii sexuale, limitarea activităţii perverşilor, posibilitatea evadării sexuale pentru 
scurt timp din cuplul conjugal fără necesitatea unei investiţii afective. 

Practica arată că nici una din aceste „virtuţi” (susţinute doar de cei ce profită de pe urma practicării ei) nu se 
verifică concret. 
e Proxenetismul defineşte infracţiunea ce constă în îndemnul sau constrîngerea la prostituție, înlesnirea ei, 
recrutarea unor persoane pentru aceasta, traficul de persoane în acest scop, tragerea de foloase de orice fel din 
practicarea prostituţiei. 


69. Sexualitatea umană contemporană 


Voi tinerii de astăzi vă jucaţi cu trupurile cît vreți, vi le dați, vi le oferiţi cît vreți. Dar pentru această libertate plătiţi; aţi 
pierdut o lume bogată în mister şi emoții subtile. 
J. Fowels 


e Caracteristicile comportamentului sexual uman contemporan: acceptarea raportului sexual de către femeie 
este tot mai grabnic, înainte ca dragostea să cimenteze legătura, ceea ce împiedică formarea unui cuplu stabil şi 
longeviv; // „concurenţa” sexuală este acerbă; // oferta de sex depăşeşte necesarul de consum; // se incită 
cultural la o goană după divertisment sexual; // sexualitatea şi vizavi de ea femeia, sînt „industrializate”; // are 
loc o comercializare a sexualităţii proprii, după principiul concurenţei şi al pieții libere; // mass-media incită cu 

persistenţă la căutarea şi acceptarea noului în sexualitate, indiferent de cost şi consecinţe; // sexualitatea tinde 
să-şi piardă rolul de agent coeziv permanent între bărbat şi femeie; // există o acută intoleranță faţă de 
insatisfacţia sexuală; // dinamica sexuală a bărbatului aflat la vîrsta necesităţii susţinerii unor acte sexuale este 
frecvent tulburată; // există un exces de stimuli sexuali vizuali, datoraţi mass-mediei şi modei vestimentare; // 
există o preocupare accentuată a individului de propria persoană şi satisfacţie sexuală (adoptînd principiul că 
trebuie întotdeauna să dai mai puţin decît primeşti şi niciodată să fii primul în ofertă); // sexualitatea este 
utilizată pînă la exces în dorinţa de a atenua sau neutraliza tensiunea frustrării şi stresului, aflate în continuă 
creştere în viaţa cotidiană; // sexualitatea în general şi cea personală în special, sînt tot mai mult exagerate, 
prefăcute, cosmetizate; // exigenţa sexuală a femeii se află în continuă creştere (numărul bărbaţilor neacceptaţi 
sexual se află în creştere); // drepturile sexuale ale individului tind să demoleze obligaţiile sexuale de cuplu; // 
impulsul sexual în exprimare naturală este tot mai anemic; // sexualitatea tinde să se separe de morală; // toate 
formele de manifestare ale sexualităţii devin tolerate; // perversiunile suferă o „normalizare” prin logica 
justificativă a democraţiei şi libertăţii; // femeia comportă o amplă receptivitate, iniţiativă şi dezinhibare 
sexuală; // angajarea afectivă este tot mai scăzută, în timp ce angajarea unor relaţii sexuale este tot mai timpurie 
şi frecventă; // calitatea actului sexual se află în continuă diminuare, iar ea se caută a fi compensată prin mărirea 
frecvenţei actelor sexuale, a numărului de parteneri sexuali şi prin practici anormale; // prin mijlocirea 
publicităţii din mass-media se creează nevoi, țeluri, comportamente şi valori sexuale complet artificiale şi 
false; // accesul la sexul opus este excesiv de facil; // personalitatea sexuală își pierde particularitatea şi 
autenticitatea, ca urmare a acceptării modernismelor fără criteriul valorii reflexive; // se sugerează cu insistență 
obligaţia de a săvîrşi performanţe sexuale, pentru a fi „modern” şi „competent”; // abstinenţa şi fidelitatea sînt 
sugerate a fi fără valoare pentru omul „modern,” pentru omul de „succes”; // pretenţiile sexuale ale femeii 
„moderne”suferă o creştere peste limitele posibilităţii de satisfacere a majorităţii bărbaţilor (urmare a 
numeroşilor parteneri sexuali avuţi de femeie); // expresia emancipării sexuale este mai mult o disoluţie a 
valorilor morale valabile şi necesare pentru bărbat, femeie şi societate; // sexualitatea suferă o accentuată şi 
accelerată dezumanizare prin separarea ei de iubire; // blazarea sexuală devine tot mai frecventă în condiţiile 
suprasolicitării prin stimulări exterioare, vizuale, auditive, culturale şi relaţionale; // se instalează o tot mai 
redusă sensibilitate şi reacţie la stimulii naturali afectivi şi sexuali; // există o indiferenţă faţă de sexualitate, în 
progresie continuă; // în cuplul conjugal are loc o reducere a numărului de acte sexuale; // în majoritatea 
cuplurilor există dezordine, agitaţie şi nesiguranţă sexuală; // individul tinde să se vadă mai important pentru 
sine decît pentru cuplu; // relaţiile sexuale primesc o tot mai accentuată coloratură de violenţă, ca urmare 
îndeosebi a prezenţei ei în mass-media, dar şi a „aglomerării sexuale”; // frustrările induse de mediu tind să 
fragilizeze continuu armonia sexuală în cuplul conjugal; // femeia devine tot mai agresivă sexual, iar 
romantismul i se pare tot mai mult a fi desuet; // sexualitatea devine tot mai mult exhibată şi exploatată (dar, 
paradoxal poate, numărul de contacte sexuale ale bărbatului şi femeii tinde să scadă pe ansamblul vieţii 
sexuale). 

* Despre comportamentul sexual individual se ştie încă foarte puţin (!), deoarece: despre sexualitatea proprie 
nimeni nu spune adevărul sau nu tot adevărul; // cînd se pune problema propriei persoane, voluntar şi 
involuntar, datele mărturisite sînt deformate de orgoliu, autoamăgire, hipo- sau hipervalorizare; // fiecare se vrea 
cît mai aproape de ideal; // multora le place să-şi şocheze interlocutorul (îndeosebi pe această temă); // 
principiile morale şi credinţa religioasă modifică „realitatea” mărturisită, ori mărturisibilă; // opiniile majorităţii 
tind să fie luate ca normă şi însușite (mimetic). 

Că lucrurile stau aşa o constată medicii, psihologii şi sexologii pe parcursul actului terapeutic. 


70. Competența sexuală 


Nu eşti bun de nimic dacă nu eşti bun decît pentru tine. 
Fr. — Marie Arouet 

Să sesizeze cu abilitate nuanțele plăcerii, să le dezvolte, să le dea un stil nou, o expresie originală constituie geniul unui 
soţ. 
H. de Balzac 


În dragoste, lăsînd sufletul la o parte, femeia este o harfă care nu-şi dezvăluie secretele decît aceluia care ştie să o facă 
să cînte. 
H. de Balzac 


e Competența sexuală semnifică capacitatea şi priceperea bărbatului în exercitarea unei sexualităţi capabile să 
satisfacă deplin partenera. 

e Un bărbat este considerat competent sexual, dac: asumă responsabilitatea pentru reuşita actului sexual; // 
are experienţă sexuală şi se foloseşte de ea în mod eficace; // pune satisfacția sexuală a partenerei înaintea celei 
proprii; // reuşeşte repetat să satisfacă sexual partenera; // stăpîneşte tehnici de rezolvare pozitivă a situaţiilor 
particulare, accidentale, ce se ivesc în relaţia sexuală; // se adaptează cu supleţe la particularităţile sexuale ale 
partenerei; // satisface partenera în egală măsură afectiv şi sexual; // prezintă o încredere justificată în forţele 
proprii; // are o capacitate de abstinenţă şi efort la cote înalte; // dispune de capacitatea de a trezi dorinţa sexuală 
a partenerei, repetat, oricînd şi fără un efort deosebit; // are o siguranţă deplină în orice împrejurare care survine 
în viaţa sexuală a cuplului; // este nepăsător la micile neajunsuri accidentale ale relaţiei sexuale; // sancţionează 
abil şi justificat comportamentul sexual eronat al partenerei; // recompensează deplin şi justificat 
comportamentul optim al partenerei; // are umor permanent, cumpătat şi de bun simţ; // este îngăduitor sau ferm, 
după cum o cer împrejurările; // stăpîneşte tehnica inducerii şi menţinerii intimităţii dezinhibate; // nu se 
descurajează, indiferent de problematica situaţiei; // prezintă o continuă vigilență sexuală; // se preocupă 
permanent de satisfacția sexuală şi problemele intime ale partenerei; // este oricînd disponibil pentru înfăptuirea 
actului sexual; // prezintă coordonare, precizie şi fantezie în execuţia tehnică a actului sexual; // ştie să se facă 
„stăpîn” al partenerei, în limitele dorite de ea; // este receptiv la sugestiile şi dorinţele partenerei; // are iniţiativă 
sexuală permanentă; // este capabil să sesizeze în timp oportun stările, motivele şi intenţiile partenerei, 
încorporîndu-le în activitatea sexuală comună; 

În fapt, realizarea plenară a competenţei sexuale reprezintă o acţiune continuu ameninţată de eșec, ea fiind o 

aspirație permanentă şi nu un fapt împlinit definitiv la o dată oarecare. 
e „Bărbatul adevărat trebuie să satisfacă sexual orice femeie.” Doar unui animal i se poate pretinde, eventual, 
o sexualitate neselectivă. Oricare bărbat „adevărat” este capabil să satisfacă sexual oricare femeie „adevărată”. 
Dar cum asemenea cupluri sînt rare, fiecare bărbat va fi mai mult sau mai puţin satisfăcător faţă de fiecare 
parteneră. 

Cu cît bărbatul este mai sensibil, mai elevat cultural sau mai uzat nervos, cu atit îi scade capacitatea de a se 
putea achita mulţumitor de sarcinile sexuale, vizavi de particularităţile sexuale ale tuturor partenerelor sale. 

Simţămîntul unor femei care se consideră ca fiind demne de dorit sexual de către oricare bărbat, este adesea 

o iluzie compensatoare a unor minusuri reale proprii. 
e Autoevaluarea competenţei sexuale este permanent eronată, majoritatea bărbaţilor plasîndu-se într-o lumină 
mai favorabilă decît cea în care îi vede partenera lor. Această atitudine este într-o oarecare măsură necesară, 
deoarece prin ea bărbaţii îşi susţin încrederea în sine, încredere care face ca prin aceeaşi capacitate să ajungă la 
performanţe slabe, obişnuite sau extraordinare în funcţie de autoapreciere. 

Aprecierea gradului de competenţă sexuală este obiectiv doar exprimat de partenera bărbatului, din impresia 
pe care şi-o face despre el în raport cu ea la un moment dat şi nu în general. Neputînd avea o privire justă asupra 
competenţei sale sexuale, se impune ca bărbatul să dea dovadă de circumspecţie şi modestie, prin aceasta 
evitînd eşecul, riscul şi neprevăzutul. 

Circa 60 % dintre bărbaţi cred că sînt competenţi sexual, în timp ce numai circa 45 % dintre partenerele lor o 
confirmă. 

e Majoritatea femeilor sînt uşor de adus la o stare de minimă satisfacţie sexuală, acceptabilă, dacă bărbatul îi 
ghiceşte „slăbiciunile” şi mai ales dacă o înconjoară cu dragoste. 

71. Experienţa sexuală 


Sîntem mai dornici să arătăm ceea ce ştim decît să învăţăm ceea ce nu ştim. 
La Rochefoucauld 


Trebuie permanent să învăţăm din greşelile altora pentru că viaţa e prea scurtă şi n-avem timp suficient să le comitem pe 
toate noi înşine. 
M. Mitchell 


e A avea experienţă sexuală semnifică însuşirea bărbatului şi a femeii ca în urma raporturilor sexuale să 
asimileze învăţăminte, să dobîndească calli şi cunoştinţe. 

Experienţa sexuală este un proces permanent de acumulare de cunoştinţe şi restructurare a 
comportamentului, în vederea adaptării la situaţia de la un moment oarecare şi exercitarea funcţiei sexuale în 
siguranţă, cu precizie şi reciproc satisfăcătoare. 

e Caracteristicile experienţei sexuale ale femeii. Femeile dobîndesc experienţă sexuală relativ dificil şi lent, 
astfel că ating apogeul doar în jurul vîrstei de 30 de ani, cînd, sub aspect sexual, ştiu ce vreau şi cum să se 
comporte pentru plăcerea proprie şi a partenerului. În absenţa experienţei sexuale, femeia are un simţămînt de 
supunere, „datorie” sexuală, pudoare excesivă, chiar culpabilitate şi o conduită marcată de nesiguranţă şi 
reticenţă, toate întreţinînd anorgasmia şi uneori frigiditatea. 

Femeia care dobindeşte experienţă sexuală în cadrul cuplului conjugal este mai fidelă, mai reţinută sexual, cu 
pretenţii şi exigenţe fireşti. 

În dobîndirea experienţei sexuale, femeia depinde de partenerul ei în covîrşitoare măsură. 
e Experienţa sexuală a femeii constă în: predicția riscului de eşec sexual pentru diverse situaţii; // stăpînirea 
unei game largi de proceduri de incitare şi excitare sexuală a partenerului şi de reţinere a interesului lui 
sexual; // abilitate în obţinerea orgasmului; // autocontrolul excitării sexuale; // dexteritate în susţinerea 


erotice; // capacitate mărită de concentrare în perceperea plăcerii sexuale. 

e Bărbatul cu experienţă sexuală se distinge prin următoarele abilităţi: încredere fermă în forţele proprii; // 
apreciere justă a propriei capacităţi sexuale; // capacitate de efort la momentul oportun şi menţinerea lui cît este 
necesar; // ştie să-şi creeze şi păstreze permanent o rezervă de energie sexuală; // anticipează ceea ce este 
probabil să se întîmple într-o anumită situaţie şi ştie să se adapteze spontan situaţiei; // ştie să „exploateze” 
calităţile sexuale ale partenerei şi să le neutralizeze pe cele dezavantajoase; // rezistenţă la frustrarea sexuală 
episodică; // disponibilitate la sacrificiu de sine; // îşi păstrează luciditatea şi calmul în situaţii limită, în pofida 
emoţiei resimţite; // ştie să-şi menţină echilibrul afectiv; // ştie să ofere indicaţii clare, cu minim de cuvinte; // 
obţine informaţiile sexuale necesare desfăşurării unei relaţii armonioase, cu puţine întrebări şi minim efort; // se 
orientează rapid, cu siguranță şi în timp util; // îndemînare în tehnica coitală; // măiestrie în preludiu şi 
postludiu; // anticipă şi previne situaţiile de eşec, panică, jenă şi vulgaritate; // supune sexual partenera (sau ştie 
să o împiedice să-şi arate puterea sexuală...); // capacitate de refacere rapidă după un act sexual, cu 
disponibilitate de susţinere în timp rezonabil a unui nou raport solicitat; // tenacitate în rezolvarea situaţiilor 
dificile; // intuieşte tehnica coitală adecvată partenerei şi situaţiei; // adaptabilitate rapidă la particularităţile şi 
preferinţele femeii; // sensibilitate în sesizarea imediată a dorinţei femeii; // înţelege exprimarea erotică 
neverbală a partenerei; // cunoaşte imperfecţiunile propriei competenţe sexuale; // capacitate de izolare şi 
imunitate la factorii perturbatori cunoscuţi sau inediţi; // capacitate în ajustarea comportamentului său şi al 
partenerei pentru reuşita actului sexual; // capacitate amplă de concentrare a atenţiei; // pricepere în promovarea 
alternativelor de satisfacere, ca urmare a unor circumstanţe restrictive; // capacitate de a trezi dorinţa sexuală a 
partenerei, cu minim de efort şi în timp scurt; // agresivitate sexuală în limitele necesarului, bunului simţ şi la 
momentul oportun; // rafinament în comportamentul sexual; // stăpînirea stărilor emotive proprii şi ale 
partenerei; // ţinută demnă, impresionantă şi seducătoare prin gentileţe, afabilitate, siguranţă şi simplitate; // 

atitudine hotărîtă şi perseverentă în demersurile sexuale; // comportament sexual divers, surprinzător, inedit, 
agreabil; // pricepere în rezolvarea optimă a problemelor neconvenţionale. 

e Deţinerea unei bune experiențe sexuale, conferă: reuşită actului sexual; // justă valorificare şi apreciere a 
sexualităţii; // evitarea eşecurilor sexuale şi a situaţiilor penibile; // stăpînirea exuberanţei, agresivităţii şi 


comportamentului sexual al partenerului; // reuşită şi longevitate vieţii sexuale; // adoptarea unei conduite 
optime, calme în situaţii problematice ce se ivesc inevitabil în relaţia sexuală; // un spor de precizie şi implicit 
de eficienţă; // siguranţă şi încredere deplină în sine, ceea ce permite a nu fi surprins de nimic ce ar putea 
dezechilibra; // preîntimpinarea autoiluzionării cu privire la capacitatea sexuală proprie; // posibilitatea şi 
abilitatea de a sublima actul sexual; // exigenţă justă faţă de sine şi parteneră în domeniul sexual; // dezinhibare 
pentru nou şi sublimare sexuală; // spontaneitate şi răspuns adecvat la o situaţie nouă sau un răspuns nou la o 
situaţie învechită; // dobîndirea unei rezistențe mărite la factorii perturbatori ai relaţiei sexuale; // rutinarea unor 
conduite tehnico-tactice; // stăpînirea imaginaţiei erotice; // maxim de randament fiziologic, cu un consum redus 
de energie fizică şi nervoasă, prin crearea unui stereotip al efortului economic în paralel cu un stereotip al 
refacerii eficiente postcoitale, în aşa fel ca să se găsească rapid aproape de capacitatea funcţională cu care a 
început actul sexual precedent; // creşterea preţuirii partenerului de către femeie, ştiut fiind că ca agreează 
bărbaţii care cunosc viaţa şi nu bí fiind siguri pe ei (lipsa de îndemînare şi stîngăcia partenerului sînt greu 
suportate de toate femeile, în ceea ce priveşte comportamentul sexual); // conştientizarea faptului că în pofida 
vigorii sale un bărbat este mai puţin apreciat de partenera sa pentru frecvenţa contactelor sexuale şi durata lor, 
cît mai ales pentru rafinamentul şi calitatea de care dă dovadă în fiecare act sexual susţinut; // relevarea 
capacităţii sexuale şi astfel evitarea confruntării cu realitatea, uneori dezamăgitoare, a propriilor limite într-o 
relaţie prețioasă; // capacitatea de a privi o situaţie de frustrare sau eşec în mod obiectiv şi de a-i înţelege 
cauzele reale; // elaborarea unui evantai de posibilităţi ce vor permite o decizie reciproc avantajoasă în orice 
situaţie; // descoperirea adevărului că în domeniul sexual nu trebuie să se aştepte eşecul sau reproşul 
partenerului, pentru a analiza comportamentul propriu; // posibilitatea descoperirii şi valorificării calităţilor 
sexuale proprii şi ale partenerului, concomitent cu relevarea minusurilor şi estomparea lor; // evidenţierea 
complexităţii vieţii sexuale şi astfel determinarea unei atitudini de circumspecţie şi cumpătare în comportament, 
încercări şi afirmaţii; // posibilitatea deplinei dăruiri afective şi sexuale. 

e Experienţa sexuală se obţine prin: cultivarea relaţiei sexuale; // conduită mereu analitică, deschisă noului, 
dar mai ales adaptării; // informare şi instruire teoretică, deoarece nu totul poate fi experimentat concret, iar 
realitatea este uneori surprinzătoare în viaţa sexuală, generînd situaţii nu mai puţin surprinzătoare care soli 
un comportament adecvat; // analiza obiectivă a fiecărui act sexual susţinut, cu raportare la ansamblul vieţii 
sexuale; // disponibilitate permanentă pentru restructurare comportamentală; // dialog deschis, sincer cu 
partenerul sexual pe marginea actelor sexuale înfăptuite, acţiune care este obligatorie şi nu facultativă; // 
experimentarea imaginativă a tehnicilor şi conduitelor noi dorite, raportîndu-le la specificul partenerului şi 


înainte de a se agrava şi scăpa de sub control; // descoperirea şi reținerea de noi nuanţe privind sexualitatea 
proprie şi a partenerului; // exersarea unor acţiuni surpriză şi de salvare, cu toate măsurile de prevenire a 
eşecului; // experimentarea şi exersarea de comun acord cu partenerul a noi metode şi conduite sexuale. 

Nici bărbatul şi nici femeia nu au nevoie să parcurgă efectiv lanţul tuturor încercărilor în vederea dobîndirii 
experienţei, pentru că, datorită capacităţii de abstractizare, ei sînt în măsură să evalueze ante-factum pe plan 
mintal rezultatul multor acţiuni. Astfel, fără să fie înlăturat total, „sistemul încercărilor şi erorilor” poate fi 
înlocuit, în mare măsură, de învăţarea/experimentare bazată pe informare teoretică şi efort imaginar. 

e Experienţa sexuală nu se obţine prin contacte sexuale cu numeroase femei sau prin frecvente contacte 
sexuale, ci prin cultivarea şi analiza fiecărei trăiri erotice, prin dorinţa continuă de mai bine, îmbogăţind şi 
perfecţionînd limbajul şi cunoaşterea senzuală, abordarea şi desfăşurarea actului sexual, indiferent de numărul 
partenerelor sexuale. 

Niciodată un bărbat nu trebuie să se aprecieze ca ajuns la capătul formării lui virile şi a cunoaşterii 
desăvîrşite a artei eroticii, acestea fiind procese desfăşurate pînă la sfîrşitul vieţii sexuale a individului. 


163 


e Femeia poate dobîndi experienţa sexuală necesară cu un singur partener pe parcursul mai multor ani, cu 
condiţia ca acesta să fie competent sexual, iar ea să dorească şi să se preocupe de dobîndirea satisfacţiei sexuale 
depline. 


72. Funcţia sexuală şi căsătoria 


Patul e căsătoria. 
H. de Balzac 


e Căsătoria, sub aspect sexual, oferă: oficializarea legăturii sexuale; // eliberarea minţii de stresul emoţional al 
căutării unui partener sexual; // intimitate perfectă; // satisfacere amplă şi confortabilă a sexualităţii; // 
transformarea problemelor sexuale ale individului într-o problemă a cuplului şi astfel posibilitatea rezolvării lor 
facile şi mai depline; // rafinarea sexualităţii la cote înalte; // acomodare sexuală mai uşoară şi mai deplină; // 
descoperirea, valorificarea şi desăvîrşirea unor calităţi sexuale individuale; // facilitarea comunicării sexuale şi 
implicit creşterea armoniei relaţionale; // mascarea deficienţelor sexuale; // inhibarea încercărilor riscante în 
relaţia sexuală; // posibilitatea găsirii şi adoptării unei linii de mijloc, de contrabalansare a mentalităților, 
pornirilor şi tendinţelor diferite în normalitate; // în condiţiile unei mari diversităţi psihice şi somatice a 
indivizilor, o adaptare reciprocă ce necesită, adesea, mai mulţi ani pentru atingerea deplinei eficiențe şi 
mulţumiri; // încadrarea şi menţinerea sexualităţii în limitele normalităţii; // igienă sexuală ideală; // ajustare 
permanentă în perioada de declin sexual al ambilor parteneri; // întîrzierea instituirii climacteriului; // putere, 
obligaţie şi cadru de ajutor reciproc; // experimentare şi corectare sexuală fără umilire; // cadru în care fiecare 
poate să-i pretindă celuilalt efort, indulgență şi ajutor; // posibilitatea ajutorului şi încurajării celuilalt fără 
mâîndrie. 

Aceste multiple avantaje sexuale ale căsătoriei nu înseamnă ca ea să fie un îndemn la înfăptuire, doar pentru 
acest motiv. 
e Dezavantajele căsătoriei sub aspect sexual: implicarea factorului hazard în reuşita sexuală de cuplu; // 
limitarea găsirii unui partener competent, adecvat pentru fiecare perioadă din viaţă; // abolirea libertăţii dăruirii 


realizării prin căutare a cuplului ideal; // renunţarea la sexualitatea ofensivă şi afectivă, pentru satisfacția pur 
fiziologică reciprocă; // dificultatea înlăturării insatisfacţiei sexuale obiective, datorate partenerului; // 
imposibilitatea unei protejări sigure a sexualităţii de degradare şi devitalizare. 

e Avantajele căsătoriei sub aspect sexual, pentru femeie: confort sexual şi afectiv şi la vîrste înaintate; // 
siguranţă şi dezinhibiţie sexuală; // posibilitatea obţinerii orgasmului mai uşor, datorită încrederii depline care se 
acordă soţului şi dăruirii ce-i urmează; // gratificarea sexuală facilă; // relaţie sexuală îmbogăţită şi rafinată în 
condiţii de siguranţă; // formarea unor deprinderi, obiceiuri şi automatisme securizante. 

e Avantajele căsătoriei sub aspect sexual, pentru bărbat: automatism sexual cu rol protectiv în dinamica 
sexuală; // condiţie optimă de prevenire, atenuare, tăinuire şi vindecare a disfuncţiilor sexuale; // uniformitate şi 
ordine sexuală; // acomodare facilă la modificările aduse de îmbătrînire; // abordarea femeii fără dificultate şi la 
vîrste înaintate; // stingerea lentă, fără şocuri şi stres a funcţiei sexuale. 

e Dezavantajele căsătoriei sub aspect sexual, pentru bărbat: obişnuirea cu partenera şi diminuarea astfel a 
libidoului şi excitabilităţii (în condiţiile necultivării sexualităţii); // obligativitatea situării şi în condiţii 
calificabile drept datorie sexuală; // simțămîntul pierderii autocontrolului conduitei sexuale naturale. 

e Dezavantajele căsătoriei sub aspect sexual, pentru femeie: obligarea la relaţii sexuale din datorie conjugală, 
în pofida lipsei de apetit; // insatisfacţie sexuală continuă cu un partener incompetent sexual; // blazare. 

e Decalajul de vîrstă între soţi şi reuşita relaţiei sexuale. Este bine ca vîrsta soţului să fie cu circa 7 ani mai 
mare decît a soţiei, deoarece: la bărbat maturizarea deplină are loc mai tîrziu decît la femeie; // el trebuie să 

deţină o experienţă sexuală şi de viaţă în debutul căsniciei; // se facilitează astfel o acomodare mai uşoară, cu o 
conduită normală. 
o În căsătorie, fiecare partener posedă un drept relativ asupra corpului şi conduitei sexuale a celuilalt. Fiecare 
are dreptul să fie satisfăcut sexual şi obligaţia de a satisface sexual, în limitele potenţialului biologic şi al 
normelor morale recunoscute. 
e Conduita corectă cînd unul dintre membrii cuplului conjugal nu se mai simte atras sexual de partener: 
căutarea cauzei; // stabilirea cu exactitate, sinceritate şi obiectivitate a cuantumului de vină proprie (care nu 
poate să lipsească cu desăvîrşire); // discuţie lămuritoare, sinceră cu partenerul; // apel la un consilier competent 
(medic, psiholog, sexolog); // autoconvingerea că o cı sexuală nu se poate depăşi decît prin inteligenţă, 
sinceritate (inclusiv cu sine însuşi), bunăvoință, toleranţă, calm şi cumpătare. 
e Sexualitatea poate fi un factor potenţial de fragilizare sau disoluţie a mariajului, prin: inadvertenţe grave de 
comportament sexual; // nepăsare privind satisfacția sexuală a partenerului; // exercitare cu superficialitate; // 
primatul interesului sexual, care mutilează psihologic, decepţionează şi înstrăinează; // infidelitate; // act sexual 
practicat doar ca o datorie conjugală; // insatisfacţie sexuală permanentă sau în anumite etape ale vieții; // 
abandonarea comportamentului specific de sex; // uitarea că actul sexual este în primul rînd o datorie față de 
partener şi doar apoi o sursă de plăcere personală. 
eè Dizarmonia sexuală determină tensionarea gravă a relaţiilor între parteneri şi în egală măsură, situaţiile 
conflictuale persistente, intense, conduc la dizarmonie sexuală. În peste 50 % dintre cupluri cauza conflictelor 
persistente o reprezintă disfuncţiile sexuale (conştientizate sau nu), iar din acestea mai mult de jumătate, prin 
consiliere competentă şi bunăvoință din partea partenerilor, ar putea fi înlăturate. Dacă pînă la vîrsta de 40 de 
ani în cuplurile conflictuale ponderea o deţin disfuncţiile sexuale, după această vîrstă situaţiile conflictuale noi 
vor fi mai puţin motivate sexual, dar sexualitatea va fi mai amplu afectată de ele. Dacă relaţia sexuală poate şi 
trebuie să diminueze disputele casnice curente, în schimb conflictele sexuale nu vor putea fi înlăturate de 
înţelegerea perfectă din restul relaţiei, dacă persistă mai mult timp. 
e Tulburări ale sexualităţii ce pot îndemna la divorţ: nearmonizarea sexuală în decurs de 2-3 ani de 
convieţuire; // unul dintre parteneri nu-şi poate desfășura sexualitatea aşa cum o doreşte; // deosebirile între 
cerinţele sexuale sînt mari, unul dintre parteneri rămînînd permanent nesatisfăcut. 
e Divorțul cu o justificare sexuală este îndreptăţit, cînd: deficitul sexual este determinat de malformații fizice 
au morale ale partenerului, necunoscute premarital sau dobîndite pe parcurs; // sterilitatea unuia dintre parteneri; 
/! bărbatul este impotent; // partenerul este homosexual; // există o nepotrivire morfofuncţională, indiferent din 
cauza căruia dintre parteneri; // comportamentul sexual al unuia dintre parteneri determină decăderea fizică şi 
morală a celuilalt partener. 

Frigiditatea nu este expres un motiv legal de divorţ. 
e Cererea de divorţ motivată de dizarmonia sexuală nu este o injurie la adresa soţului reclamat. Procedura de 
divorţ se poate desfăşura de o manieră care să nu facă public deficitul intim al persoanei. Într-o astfel de 
împrejurare, de comun acord, se convine asupra manierei recunoaşterii şi formulării deficitului, evitîndu-se 
atacurile verbale, invectivele şi dezvăluirile publice, indecente, ale intimităţii. 


73. Reuşita actului sexual 


Bărbatul şi femeia au din punct de vedere sexual aceleaşi drepturi şi aceleaşi obligaţii: dreptul de a fi satisfăcut şi 
datoria de a satisface. 
V. De Velde 


Nu avem dreptul de a consuma fericire fără a o produce. 
G. B. Show 

e Reuşita actului sexual depinde de următorii factori: aptitudinea genitofiziologică; // dorință reală pentru 
respectivul act sexual; // capacitate optimă de concentrare a atenției; // cooperare eficace între parteneri; // 
angajare totală în actul sexual; // stare desăvîrşită de igienă a ambientului şi a partenerilor; // absența oricărui 
motiv de inhibiție; // liberă consimțire şi angajare; // ambianță care să nu stingherească prin sofisticare, 
fragilitate sau disfuncționalitate; // amplă experiență sexuală individuală şi de cuplu; // precedentul act sexual să 
fi fost o reuşită; // preocupare pentru reuşită din partea ambilor parteneri; // îndeplinirea pe deplin a rolurilor de 
sex; // acord privind metoda contraceptivă utilizată; // gesturi neforțate şi acțiuni fără poticniri; // specificitatea 
şi intensitatea incitației erotice la parametri necesari fiecărui membru al cuplului; // acțiuni nebrutale, violente 
sau primitive; // economie de energie, dar nu în detrimentul actului sexual în sine; // o nuanţă cît de mică de 
noutate în maniera de desfăşurare a actului; // respectarea preferinţei sexuale a partenerului; // motivaţie 
adecvată, adică senzuală şi afectivă, nu un capriciu, interes ori dorinţa de distracţie; // ejacularea să nu survină 
înainte de orgasmul femeii; // stare de sănătate generală, mulţumitoare; // preludiu şi postludiu pe deplin 
înfăptuite; // evitarea complicării desfăşurării actului sexual în mod inutil. 

e Condiţiile specifice de reuşită ale actului sexual, pentru bărbat: actul sexual să nu fie din obligaţie sau 
silnic; // partenera să fie de o valoare semnificativă şi să opună o rezistență după necesarul specific partenerului; 
/| partenera să aibă o senzualitate la nivel minim de trezire a interesului bărbatului respectiv; // să perceapă în 
mod evident că şi-a satisfăcut partenera; // de la precedentul raport sexual să se fi scurs cel puţin două ore. 

e Condiţiile specifice de reuşită ale actului sexual, pentru femeie: să fie cu un partener dorit afectiv şi sexual; // 
să nu fie silnic, din obligaţie sau interes; // posibilitatea detaşării de alte preocupări şi griji; // partenerul să fie 
competent sexual; // să fie antrenată la act întîi afectiv şi apoi fizic; // să-i fie captivată atenţia cît mai amplu; // 
să fie emoţionată, copleșită şi dominată cît mai intens de către partener; // să se găsească într-o fază favorabilă, 
specifică ei, din ciclul menstrual; // preludiul şi postludiul să fie îndeplinite la un nivel minim, specific; // 
deplină descătuşare lăuntrică, cu abolirea inhibiţiilor de orice natură; // majoritatea relaţiile sexuale anterioare să 
fi fost mulţumitoare cu acel partener; // ambianţă confortabilă, nestresantă; // metoda contraceptivă utilizată să 


ă 
fie sigură şi puţin jenantă; // starea de igienă a partenerului şi ambianţei să fie la un nivel acceptabil ei; // trăirea 
cel puţin a unui orgasm. 
. Îndeplinirea condițiilor de reuşită ale actului sexual. Există adesea un ceva contrariant, disfuncțional care 
vine să strice reuşita şi plăcerea, astfel că sînt rare contactele sexuale pe deplin reuşite. Actele sexuale nereuşite 
nu trebuie să depăşească mai mult de 1/3 din totalul celor susţinute de un cuplu stabil. 
În pofida numeroaselor elemente perturbatoare externe şi de disfuncţie internă, prin preocupare şi 

bunăvoință, actele sexuale eșuate pot fi reduse la un minim tolerabil. 
e Greutatea corporală a bărbatului şi a femeii, normală sau mai mică, nu impietează cu nimic asupra reuşitei 
actului sexual; dar dacă se depăşeşte limitele normalului, la ambii parteneri sau numai la unul singur, actul 
sexual devine jenant şi diminuat în şansele de reuşită. 

Între anumite limite, greutatea mare a bărbatului, comparativ cu fizicul partenerei sale, poate fi un factor de 
facilitare a realizării orgasmului şi de intensificare a satisfacţiei sexuale generale a femeii. 
e O ambianţă optimă pentru actul sexual este aceea în care: lumina este mult redusă (lumina inhibă şi reduce 
capacitatea de concentrare a atenţiei perceptive senzoriale, iar întunericul deplin poate trezi un simţămînt de 
insecuritate la femeile care se află în debutul relaţiilor sexuale cu un nou partener); // străinii nu pot pătrunde, 
asculta sau privi; // liniştea poate fi controlată; // starea de curăţenie este nestînjenitoare; // există un ceva estetic 
nou, emoţionant; // temperatura camerei este între 25 şi 32 °C; // aerul este curat şi parfumat (preferabil de flori); 
/I există un confort minim; // ambianța este agreabilă. 

Factorii perturbatori din ambianţă, aparent imperceptibil, pot rata în mod subtil reuşita şi satisfacția actului 
sexual. 
e Abandonul de sine este strict necesar pentru realizarea erecției la bărbat şi a orgasmului la femeie. Funcţia 
sexuală optimă presupune capacitatea de implicare şi abandon fără efort mintal. Actul sexual nu pretinde şi nici 
nu permite prea multe supravegheri de sine, fără a fi stînjenit. 

Orice preocupare corticală conduce la eşec sexual sau la o satisfacţie generală redusă. Doar prin abandon 
total se poate localiza şi concentra perceperea stimulilor sexuali, într-un cîmp foarte îngust, prin care 

organismul poate reflex să declanşeze şi menţină erecţia, iar la femeie să declanşeze orgasmul. În caz contrar, 
eşecul sexual este foarte probabil. 

e Eupareunia defineşte realizarea actului sexual în mod satisfăcător pentru ambii parteneri. 

e Dispareunia exprimă prezenţa oricărei senzaţii dureroase localizate la nivelul organelor genitale care apare 
în timpul actului sexual. Această disfuncţie sexuală afectează în majoritatea cazurilor femeia. 

Cauzele dispareuniei. Cînd durerea apare la introducerea penisului în vagin, cauza poate fi: inflamaţia 
vulvară, vaginală sau uretrală; // insuficienta lubrifiere; // atrofia vaginală (mai ales prin carenţă de hormoni); // 
inadvertenţa dimensională între organele copulatoare ale partenerilor; // vaginismul. 

Cînd durerea survine după introducerea penisului în vagin, cauza poate fi: inflamaţia sau distrofia 
vaginului; // traume mecanice datorate prezervativului, steriletului sau pesarului; // leziunea colului uterin; // 
deviația uterului; // infecția pelviană. 

Alte cauze ale dispareuniei: repulsia pentru partener; // frica de sarcină; // actul sexual întrerupt în scop 
contraceptiv; // starea conflictuală între parteneri; // brutalitatea bărbatului; // modalitatea de contact sexual, 
inadecvat constituției fizice a femeii; // frigiditatea; // privarea frecventă de orgasm; // dismenoreea; // anexita. 

Durerea de intensitate mică sau mare din timpul actului sexual determină, în timp relativ scurt, alterarea 
armoniei dintre parteneri, conflicte nemotivate, sterilitate, vaginism, repulsie pentru sexualitate şi apoi pentru 
partener, destrămarea cuplului. 

Dispareunia poate fi vindecată în majoritatea cazurilor. 


74. Comunicarea verbală în relația sexuală 


În prietenie, ca şi în dragoste, eşti adeseori mai fericit datorită lucrurilor pe care nu le ştii, decît celor pe care le ştii. 
(xxx) 


Nu toate lucrurile cer a se discuta, şi nu cu oricine. 
N. Iorga 


Secretul de a fi plicticos este de a spune totul. 
(xxx) 


e Comunicarea verbală şi relația sexuală dintre bărbat şi femeie sînt în conexiune permanentă, ele potenţîndu- 
se şi slujindu-se reciproc. 
e Importanţa comunicării verbale în relaţia sexuală. Comunicarea verbală, şi mai ales calitatea ei, fiind 
punctul cel mai important şi cel mai puţin variabil în mod necesar în relaţia de cuplu, se răsfrînge şi asupra 
relaţiei sexuale, deoarece: limbajul facilitează selecţia şi armonizarea; // prin cuvinte se poate induce o excitație 
sexuală sau o facilitare a ei, deosebit de intensă; // ignorarea verbală o induce curînd pe cea sexuală; // ea este 
modalitatea de maximă vehiculare a informaţiilor, chiar dacă se poate şi dezinforma cu aceeaşi uşurinţă şi 
amploare; // este prima cale de atac, apărare, incitare, refuz, corectare, stimulare, emoţionare şi temperare; // 
prin ea se poate diminua agresivitatea şi chiar violența sexuală în mod eficient şi prompt; // permite ascunderea 
dorinţei, stîngăciei şi refuzului; // este principala cale de inducere a încrederii şi toleranţei reciproce; // permite 
corectarea propriilor interpretări; // prin ea problemele sexuale se conturează, se înţeleg şi se pot rezolva sau 
ajuta în rezolvare; // ea permite corectarea, pedepsirea, gratificarea şi ilustrarea afecțiunii cu intensitatea dorită. 

Comunicarea verbală este esenţială pentru reuşita relaţiei sexuale, chiar dacă (în faza actului sexual propriu- 
zis) puţin se spune şi mult se subînţelege, fiind dificil să se spună ce se simte şi doreşte întotdeauna şi în orice 
împrejurare. 

Comunicarea trebuie exercitată atit la bine, cît şi la rău ! 

e Limbajul erotic este ansamblul de codificări verbale şi nonverbale, purtătoare şi transmiţătoare de informaţie 
afectivă şi senzuală, în procesul intercomunicării dintre bărbat şi femeie. 

Limbajul erotic are un caracter particular fiecărui cuplu. 
e În actul sexual, comunicare verbală serveşte la: anihilarea refuzului; // înfrîngerea opoziţiei subiective; // 
intensificarea emoţiei, excitaţiei sexuale şi a orgasmului; // comunicarea sentimentelor şi simțămintelor pozitive, 
stimulatoare; // accentuarea intimităţii şi disponibilităţii la raport sexual; // confirmarea şi precizarea 
corectitudinii acţiunii; // sugestionare, îndemnuri, încurajare; // ajustare optimă în desfăşurarea actului sexual. 
e Exprimarea verbală corectă în decursul actului sexual constă în: evitarea cuvintelor, observaţiilor şi 
întrebărilor inutile; // sistarea discuţiilor în contradictoriu; // exprimarea fără reproşuri a nemulțumirii; // 
utilizarea unor propoziţii scurte şi clare, care vor exprima puţine întrebări şi comentarii, dar multe complimente, 
îndemnuri, aprecieri pozitive, dorinţe, plăcerea resimţită şi deloc judecăţi teoretice, abstracte, reci, străine 
situaţiei; // abţinerea de la exprimări vulgare de felul : „mai vreau”... „mai poţi?”... "trage tare” etc., care sînt 
momentan insesizabile în grosolănia lor, dar care lasă o amintire stînjenitoare; // sugestionare exclusiv 
pozitivă; // dirijarea comportamentului sexual al partenerului în cuvinte cît mai puţine şi mai clare; // exprimare 
pe un ton coborit, şoptit şi atunci cînd se exprimă o nemulţumire; // evitarea unor ticuri verbale didacticiste; // 
abţinerea de la exprimări vulgare sau jignitoare, ce au efectului unui duş rece, anulator al excitaţiei şi plăcerii 
sexuale; // evitarea exprimării unor întrebări, răspunsuri, idei, gînduri, ce presupun meditare pentru înţelegere şi 
eventual răspuns  (surescitarea, dominanta motricităţii şi concentrarea pe simţire micşorează drastic 
receptivitatea la semnificaţia cuvintelor şi frazelor prea subtile, la jocurile de cuvinte cu dublu înţeles); // 
evitarea glumelor (ele putînd fi lesne înţelese eronat); // pauze de vorbire extinse şi frecvente, permiţîndu-se 
astfel ascultarea şi perceperea zgomotelor celuilalt (cu un important rol armonizant în trăirea actului sexual); // 
reducerea drastică a exprimării verbale după începerea actului sexual, dar în nici un caz pînă la suprimare. 
e Semnificațiile perioadelor de tăcere în dialogul verbal. Tăcerea joacă un rol însemnat în relaţia sexuală, în 
context cu alte elemente (ţinută, mimică, priviri etc.) menite să-i sublinieze semnificaţia. 

În relaţia sexuală, perioadele de tăcere servesc pentru: autoexaminare; // impresionare; // evidenţierea 
reţinerii, perplexităţii sau jenării; // oferirea de speranţă şi iluzii (exprimate îndeosebi de către femeie); // 
evidenţierea stării potenţial explozive; // potenţarea emoţiei erotice, mai ales în întuneric; // stîrnirea la 
maximum a imaginaţiei bărbatului; // ilustrarea culpabilităţii; // prevenire subtilă asupra unei chestiuni grave; // 
instigarea atenţiei; // accentuarea semnificativă a unor situaţii; // sugestionarea partenerului în funcţie de 
context; // controlul subtil al relaţiei; // atenuarea emoţiei sau relaxarea după ea; // evitarea minciunii sau a 
sincerităţii dureroase; // exprimarea căinţei, sfielii, regretului, mulţumiri, bucuriei, liniştii, încrederii, 
indispoziţiei, interogaţiei, acuzării; // crearea stării psihologice necesare comunicării/receptării unor informaţii 
importante. 

e Particularităţile comunicării verbale ale femeii în relaţia sexuală, sînt următoarele: limbajul este bogat în 
motivările dorinţei şi refuzului; // efuziunea verbală, şuvoiul viguros de cuvinte pot fi, în perioada vieţii sexuale 
active, un indiciu al capacităţii de trăire sexuală mai mare, dar nu obligatoriu; // în limbaj, ca şi în sexualitate, 
este mai puţin directă; // exprimă adesea, repetat, acelaşi gînd; // exprimarea referitoare la sexualitate este 
adesea greu inteligibilă de către bărbat, avînd formulări evazive prin care ar vrea să se înţeleagă de fapt ce nu 
vrea să exprime; în raport cu un bărbat inteligent, tinde să vorbească cu întreaga ei fiinţă şi comportament, 
reducînd importanţa comunicării verbale; // adoptă perioade de tăcere verbală într-un mod tipic, care pot spune 
mult sau nimic (procedează astfel pentru a-i da timp de gîndire bărbatului sau pentru a-i aprinde imaginaţia); // 
comunică cu bărbatul mai ales pentru apărare şi incitare; // dialogul intim este pudic; // posedă abilitatea de a 
spune, cînd vrea, exact atît cît să se facă nu chiar înțeleasă, dar ghicită; // poate schimba tonul brusc, 
surprinzător, de la gingăşie şi mîngîiere la o rostire directă, autoritară, tăioasă; // comunică adesea sonor şi prin 
mici semne specifice: „gîngureli”, suspine, oftaturi; // comunică eficient, stăpînind bine arta conversaţiei şi 
comunicării; // în condiţiile unei comunicări verbale satisfăcătoare, acceptă compania bărbatului chiar dacă el 
este mai puţin iubit sau mai puţin competent sexual. 

e Comunicarea verbală a bărbatului se distinge prin: tendinţă spre vulgaritate, brutalitate şi violenţă; // 
utilizare amplă în acţiunea de seducere, sugestionare şi atenţionare a femeii; // ton ultimativ, hotărît, direct; // 

utilizare frecventă pentru agresiune, ca şi pentru exprimarea independenţei; // ilustrarea calităţii funcţiei sexuale 
(adesea, tulburările de vorbire şi vigoarea scăzută a vocii indică şi o tulburare a sexualităţii). 
e O comunicare verbală eficientă în relaţia sexuală se asigură respectînd următoarele reguli: se comunică 
informaţia necesară, nici mai mult, nici mai puţin; // mesajul trebuie să fie adecvat scopului comunicării; // 
informaţia transmisă trebuie să fie semnificativă pentru contextul şi circumstanțele în care se desfăşoară 
conversaţia; // mesajul trebuie să fie adaptat caracteristicilor partenerului; // fiecare persoană avînd propriile 
caracteristici de exprimare, ele trebuie înţelese şi acceptate selectiv şi în limitele bunului simţ comun; // nevoia 
de compasiune nu justifică lamentarea permanentă; // partenerul nu trebuie împovărat cu toate indispoziţiile, 
suferinţele, necazurile şi tulburările fiziologice (mai puţin grave); // bunăvoință în acceptarea manierei de 
comunicare a partenerului, deoarece uşurinţa exprimării şi calitatea ei sînt mult diferite între indivizi; // evitarea 
vulgarităţii, aluziilor, sarcasmului şi echivocului în observaţiile (critice) care se fac; // nu se multiplică aspectele 
realităţii, deoarece astfel ea devine rapid obositoare şi apoi repulsivă; // reproşurile se fac pe un ton coborit, 
ferm, amabil şi nu ironic, părintesc, pedagogic, ameninţător, insistent, jignitor, evitînd astfel lezarea amorului 
propriu; // în momentele de strictă intimitate se exprimă puţin, pentru a se sugera mult; // discuţiile dificile, 
stînjenitoare, intime, trebuie desfăşurate într-un ambient liniștit şi căt mai întunecat; // la întrebări se răspunde 
întotdeauna şi cu francheţe; // tandreţea nu trebuie să lipsească niciodată din comunicare; // mimica facială 
trebuie adecvată mesajului verbal exprimat; // răspunsurile „alături de întrebare” sau ambigui trebuie evitate; // 
respect verbal, indiferent de tensiunea conflictuală şi circumstanţe; // maxim de claritate, coerență, concizie, 
relevanţă şi inteligibilitatea posibilă în mesaj; // multă prudenţă în formularea glumelor şi la momentul 
exprimării lor; // în timpul actului sexual, comunicarea verbală trebuie să fie cît mai redusă şi mai aservită 
actului; // ferind, prevenind, corectînd, atenţionînd sau întrebînd (de exemplu: „nu te jenez ?”. 
doare ?”... „nu vrei altfel ?”... „sigur ?7... „încercăm ?”... „chiar nu vrei ?”... „tu cum vrei ?”) în mod 
excesiv, se ajunge la cicăleală şi iritare; // sfaturile directe, utile sau oportune, cînd nu sînt solicitate sînt greu 
tolerate; // la critica verbală sensibilitatea maximă este pentru forma discretă, puţin insistentă, repetată la 
distanţe mari de timp şi la momentul oportun; // discreţia este utilă, dar sînt şi situaţii în care curiozitatea este 
chiar dorită (mai ales în cazul femeilor); // cantitativ, mesajul verbal nu trebuie să depăşească trebuinţa; // 
întrebările precise antrenează răspunsuri precise, altfel o întrebare stupidă sau retorică va genera un răspuns 
imprecis sau umilitor; // trebuie evitat pe deplin tonul imperativ de comandă; // ordinea importanţei în vorbire 
este noutatea, utilitatea, promptitudinea, calitatea şi cantitatea; // doar prin ascultarea atentă a opiniei 
partenerului se poate răspunde eficient, clar, exact şi lămuritor; // un compliment făcut cu stîngăcie devine o 
gafă resimţită frustrant; // atitudinea verbală sicîitoare, ostilă sau agresivă este intolerantă; // nu se răspunde de 
aceiaşi manieră la exprimarea vulgară, neadecvată, nedreaptă sau jignitoare; // preocupare susţinută pentru 
realizarea unui dialog lămuritor, informativ; // din ceea ce se exprimă verbal, se iartă mult, dar se uită puţin; // 
expresiile populare pot fi foarte sugestive, simplificatoare, dar utilizarea lor se face cu multă prudenţă, altfel se 
cade în vulgaritate şi ineficienţă; // permanent trebuie avut în vedere: cît din ceea ce comunicăm este necesar, cît 
este real dorit de ascultător, cît ştie (ar putea şti) el de fapt din ceea ce îi comunicăm, în ce măsură îi sînt 
necesare cele comunicate; // destăinuirea părerii sau a adevărului se exprimă doar atunci cînd există certitudinea 
că se face un real beneficiu; // exprimarea repetat monosilabică inhibă comunicarea; // bărbatul trebuie: a) să-i 
dea dreptate femeii (în orice domeniu), cînd este indispusă; b) să-i facă, cît mai frecvent, complimente pentru 
cum arată; c) să asculte, să reasculte şi iar să asculte (acceptînd că femeile pot gîndi cu voce tare), iar din cînd în 
cînd să pună întrebări; d ) să n-o intimideze niciodată (aceasta îi diminuă încrederea) nici chiar verbal; să-i 
acorde atenţie, în primul rînd verbal; // cuvintele pompoase îngreunează comunicarea; // permanent trebuie 
evitată comunicarea şi dialogul pe teme banale; // interlocutorul nu se întrerupe pînă la terminarea exprimării 
gîndului. 
e Schimbul de informaţii din domeniul propriei sexualităţii cu persoane din anturaj nu este indicat, deoarece 
există pericolul informării eronate, a sugestionării negative, a comparaţiilor inadecvate şi inutile, a destăinuii 
involuntare şi inutile a unor informaţii care ar putea fi interpretate cîndva împotriva celui ce s-a destăinuit. 
Este corect ca între membrii cuplului să existe discuţii privind sexualitatea, iar aceste să fie frecvente, ample 

© Sugestia este un proces de influențare psihică, voluntară sau nu, specifică interacțiunii umane, ce se bazează 
pe conversia operată de la conştient la subconștient, de la hotărîre la credinţă şi convingere. În relaţia sexuală, 
(auto)sugestia constă în schimbarea în sensul dorit a stării afective, a convingerilor, a atitudinii 
comportamentale şi a simţămintelor, dar mai ales a funcţiei fiziologice sexuale. 

Autosugestia sau sugestionarea partenerului poate fi voluntară sau involuntară, pozitivă sau negativă. 

Fiind un proces prin care se poate exercita o influenţă, voită sau nu în sens pozitiv sau negativ, asupra tuturor 
proceselor psihosomatice, sugestia are un rol şi o importanţă deosebit de mare în relaţia sexuală. 

Autosugestia benefică se bazează pe repetarea sonoră sau în gînd a unei propoziţii bazate pe formula: 
trebuie-vreau-pot-simt (sînt). 

Sugestia-dorinţă se exprimă sub forma unei fraze repetate monoton, de 10-30 de ori, dimineaţa şi seara (sau 
la nevoie), cu ochii închişi şi în condiţii de relaxare cît mai amplă posibil. 

Utilizarea atosugestiei se face numai în colaborare cu medicul curant. 
e Sugestia şi autosugestia pot fi utile în tratamentul impotenţei, ejaculării precoce, frigidităţii, vaginismului şi 
pentru intensificarea plăcerii. Utilizarea sugestiei în acest scop se face numai sub îndrumarea unui cadru 
medical specialist (psiholog, sexolog, psihiatru). 
© Empatia este o formă de cunoaştere în care are loc o transpunere imaginativă voită în simţămintele şi situaţia 
partenerului. Gradul de empatie se bazează pe experienţă individuală, capacitate nativă, voinţă, necesitate, vîrstă 
şi cultură. 

În relaţia sexuală, empatia oferă: înțelegerea modului cum partenerul simte, gîndeşte şi se comportă; 
toleranţă; // armonizare uşoară; // comunicare eficientă; // modificarea adaptativă a comportamentului propriu şi 
al partenerului; // prezicerea comportamentului partenerului suficient de probabil pentru a putea formula o 
strategie optimă, corespunzătoare, faţă de ea; // justificarea atitudinii de simpatie sau antipatie spontană; // 
identificarea căilor de modificare a comportamentului partenerului; // posibilitatea ajustării şi satisfacerii 
partenerului. 


75. Sinceritatea în relaţia sexuală 


Sinceritatea nu înseamnă a spune tot ce gîndeşti, ci a gîndi tot ce spui. 
H. de Livry 


Nu risipiţi niciodată o minciună fără folos, căci nu se ştie cînd veți avea nevoie de ea. 
M. Twain 


Cei sinceri sînt iubiţi, dar traşi pe sfoară. 
G. Y Morales 


Întelepții se folosesc de minciună numai pentru a proteja adevărul. 
(proverb latin) 


e Relațiile dintre bărbat şi femeie nu sînt şi nu pot fi pe deplin sincere; spontan, toți indivizii pozează şi se 
ascund, căutînd să apară în poziții cît mai avantajoase, mai ales în debutul relației sexuale. Sinceritatea totală 
între oameni în general, şi între bărbat şi femeie în special, este imposibilă şi chiar nocivă, ea subminînd 
capacitatea de seducere şi reţinere a partenerului. 

e Măşti adoptate de către bărbaţi în relaţia cu femeia. În procesul de derutare, ce face parte din viaţa noastră 
relaţională, cotidiană, se adoptă măşti diverse în funcţie de dorinţele proprii, ale partenerului, de masca celuilalt 
şi de necesitate. Aceste măşti îi servesc bărbatului pentru a sugera generozitate, putere, echitate, probitate, 
francheţe, prietenie, justiţie, conversiune reformatoare, fidelitate, valoare socială şi sexuală. 

e Măşti adoptate de către femeie în relaţia cu bărbatul. Cele mai frecvente măşti utilizate sînt cele de 
complezenţă, constanţă, tandreţe, dezinteres, economie, sinceritate, fidelitate, caritate, moderație, devotament, 
fragilitate, compasiune, pudoare şi valoare fizică. 

e Sinceritatea şi confidenţa dintre bărbat şi femeie sînt jalonate de următoarele element ÎNTRE 
SINCERITATE ŞI MINCIUNĂ SE SITUEAZĂ TĂCEREA; // nu se admite confundarea necesităţii sincerităţii 
cu destăinuirea nerestrictivă; // măsura sincerităţii este legată de partener, gradul de înţelegere, perspectivele 
relaţiei în timp, de merit, de necesitate, de cît doreşte şi cînd doreşte; // sinceritatea deplină trebuie limitată la 
strictul necesar al situaţiei care o impune; // posibilele consecinţe (să ne imaginăm ce ar fi dacă am fi permanent 
şi pe deplin sinceri şi destăinuitori a toate...!); // uneori minciunile sînt mai dulci decît adevărurile; // cine îşi 
exprimă cu sinceritate defectele nu se apără, nu cîştigă, ci, dimpotrivă, se încriminează singur şi credibil; // 
sinceritatea nu trebuie să servească pentru învingerea pudorii de limbaj, în dezvăluirea amănuntelor de 
intimitate (fiziologică); // pentru unele persoane sensibile (deopotrivă bărbaţi sau femei), un singur cuvînt mai 
mult decît trebuie, o mărturisire inutilă, un adevăr pot fi cauzatoare de tristeţe, remuşcare, disperare şi stres; // 
sinceritatea trebuie să fie obiectivă din necesitate, nu din uşurinţă; // nu se oferă din proprie iniţiativă informaţii 
negative despre sine; // sînt lucruri care nu se pot spune pe șleau, ci doar sugerate; // într-o măsură apreciabilă, 
fiecare partener face jocul celuilalt şi asta flatează chiar dacă minciună se cheamă; // sînt lucruri pe care nimeni 
nu trebuie să le spună decît sieşi; // în măsura în care o persoană se minte, va fi minţită; // orice exprimare se 
manifestă şi în raport cu caracteristicile celuilalt şi de cum pretinde acesta, dar aceasta nu îndreptățește la 
suprimare deplină a sincerităţii sau la ascunderea adevărului pe deplin; // exagerînd în exprimarea indirectă sau 
nesinceră, se ajunge la un limbaj tot mai gol şi inexpresiv, ineficient şi care apoi se întoarce împotriva celui ce l- 
a utilizat. 

Este firesc şi necesar ca în nici unul dintre rolurile chemate să le îndeplinească în relaţia sexuală, partenerii 
să nu-şi dezvăluie pe deplin adevărata lor identitate, simţire şi gînd, păstrînd o anumită rezervă fără ca 
autenticitatea şi sinceritatea să fie sacrificate. 

e La femeie, disimularea este adesea un act necesar de autoapărare, de accentuare a misterului, de prudenţă şi 
diplomaţie. Nesinceritatea ei îmbracă cel mai adesea forma şireteniei instinctive, motiv pentru care adesea crede 
şi ea în propriile disimulări (din acest motiv, „minciuna” femeii prinde cu multă uşurinţă). 

e Sinceritatea asupra trecutului amoros este o obligaţie, dar nu şi destăinuirea necumpănită. Aceste 
destăinuiri amănunțite pot deveni cu timpul un balast, o sursă de reproşuri, raportări umilitoare, ranchiună şi 
gelozie pentru celălalt. 

Sentimentul de iubire sinceră se însoţeşte, spontan, de tendinţa la destăinuire şi sinceritate deplină în dorința 
de fuziune şi încredere deplină. Dar, la primul conflict serios, destăinuirile vor fi regretate, ele transformîndu-se 
în probe de încriminare şi reproşuri. Aceasta, deoarece chiar dacă destăinuirea este percepută şi judecă favorabil 
(şi mai ales iertată) la momentul respectiv, datele dobîndite nu vor fi şi uitate, atitudinea faţă de cele aflate 
putînd fi schimbată în funcţie de evenimente cu multă uşurinţă. 

Păstrînd discreţia asupra trecutului amoros propriu şi al partenerului, nu se comite un act de imoralitate, ci 

unul de prevedere înţeleaptă. 
e Sinceritatea excesivă sau inoportun exprimată, poate determina în relaţia sexuală: fragilizarea armoniei şi 
rezistenţei coeziunii cuplului; // stresare; // ascunderea în această modalitate de relaţie, a unor persoane ipocrite 
care astfel derutează; // ca răspuns: desfrîu, defăimare, jignire; // ripostarea cu vehemenţă, dacă partenerul nu 
acceptă sau nu doreşte sinceritate deplină şi adevărul nud; // indignare violentă cînd se evocă unele însuşiri 
(siluetă, inteligenţă, potenţă, tinereţe, senzualitate etc.), căci, deşi există convingerea realităţii lor, ele sînt 
respinse ca false deoarece umbresc imaginea ideală a propriei imagini ce se speră a fi oglindită în conştiinţa 
altora. 


76. Armonizarea sexuală 

Dacă vrei să fii acceptat, acceptă. 
A. Rayburn 


e Armonizarea sexuală se întemeiază pe: iubire reciprocă; // maturitate sexuală şi afectivă a ambilor 
parteneri; // bagaj suficient de cunoștințe teoretice privind sexualitatea; // starea mulțumitoare de sănătate; // 
competența sexuală a bărbatului; // o marjă ridicată de toleranță dizarmonică; // atitudinea permisiv-restrictivă 
armonioasă; // masculinitate/feminitate normală; // efort continuu, mutual, pentru mai bine; // luarea deciziilor 
împreună; // înțelegerea legimității intereselor sexuale ale partenerului; // convingere; // cooperare; // limitarea la 
cerințele situației; // preocupare pentru ridicarea satisfacției sexuale a partenerului; // capacitatea empatică 
normală; // a da cel puțin atît cît se primeşte; // căutarea realizării satisfacției sexuale proprii în urma celei 
produse partenerului; // autocontrol; // îngăduință; // dialog eficient; // răbdare; // perseverență; // folosirea 
specificului de sex în repartizarea de sarcini şi responsabilități sexuale; // facilitatea reciprocă a efortului; // 
altruism; // evaluarea justă a semnificaţiilor din perspectiva a ceea ce e dorit şi a ceea ce trebuie dorit; // 
înlăturarea discrepanţelor dintre ideal şi posibilităţi; // bunăvoință şi toleranţă, chiar dacă orice om tinde să se 
comporte în funcţie de ceea ce îi este mai profitabil; // recunoaşterea şi acceptarea elementelor de conflict, 
dezacord şi de interese opuse; // acumularea de învăţăminte din experienţă; // stabilirea exactă a rolurilor şi 
respectarea lor. 
e Dizarmonia sexuală poate avea drept cauză: disproporţia majoră între morfologia organelor genitale ale 
partenerilor; // prejudecăţi retrograde grave; // incultura sexuală; // imaturitatea afectivă; // toxicomania unuia 
sau a ambilor parteneri; // boala psihică sau organică a unuia dintre parteneri; // pretenţiile exagerate ale unuia 
dintre parteneri; // pudoarea excesivă a femeii; // incompetenţa sexuală a bărbatului; // diferențe ample de 
libidou între parteneri; // egocentrismul unuia sau a ambilor parteneri; // perseverenţa în comiterea unor erori de 
comportament sexual; // preludiul sau postludiul insuficient sau inadecvat; // absenţa iubirii sau a dragostei între 
parteneri; // comunicarea deficitară; // ejacularea precoce în cuplaj cu orgasmul tardiv al femeii; // absurditatea 
încercării suplinirii calităţii actului sexual prin creşterea frecvenţei înfăptuirii lui. 

Marea diversitate psihosomatică a indivizilor face necesară existenţa unei lungi perioade (mai multe luni sau 
chiar ani) pentru o minimă acomodare sexuală. 

Acomodarea sexuală este un efort de modelare egal distribuit între parteneri. 
e Acomodarea sexuală. În contrast cu bărbatul, femeia se acomodează uşor în ce priveşte aspectele mărunte 
ale vieţii sexuale, dar este inflexibilă în aspectele ei fundamentale. Şi tot ea este mai dispusă la concesii în ce 
priveşte acordul între plăcerea sexuală proprie şi interesul familiei. 


77. Satisfacţia sexuală 


Femeia nu se poate lipsi de un singur lucru din partea bărbatului: de suflet. 
Th. Chelaru 


Plăcerea cea mai delicată este să faci plăcere altuia. 
La Bruyere 


Nu există o bucurie mai mare pentru un bărbat adevărat, decît aceea pe care o poate împărtăşi cu o femeie. 
L Ducici 


e Satisfacţia sexuală a bărbatului se constituie din: valoarea deosebită (reală sau închipuită) a partenerei; // 
victoria înfrîngerii rezistenţei femeii (dacă femeia cedează fără o minimă rezistență, îşi simte victoria 
nesemnificativă şi valoarea lui virilă neevidenţiată); // perceperea la parteneră a unor perioade de intensă răceală 
şi indiferenţă, în alternanță cu altele de intens libidou şi senzualitate; // exprimarea de către parteneră, cît mai 

evident, a satisfacţiei sexuale resimţite; // perceperea la parteneră a unor noi stimuli sexuali; // situaţii noi de 
raport sexual; // întreţinerea imaginaţiei erotice de către parteneră; // reuşita provocării unor senzaţii senzuale 
deosebite, partenerei; // atitudinea de evidentă „înfrîngere sexuală” exprimată de parteneră, imediat după actul 
sexual; // posibilitatea susţinerii unui act sexual (la bărbaţii aflaţi într-o situaţie de dinamică sexuală 
perturbată); // posibilitatea de a dispune de corpul unei femei (în cazul bărbaţilor modeşti sau leneşi); // iubirea 
acordată de parteneră (la bărbaţii mai evoluaţi). 

e Satisfacţia sexuală a femeii se constituie din: // acceptarea afectivă a partenerului; // competenţa sexuală a 
bărbatului; // sesizarea clară a pasiunii afective şi apoi sexuale a partenerului pentru ea; // maturitate şi 
experienţă sexuală; // solicitarea insistentă a partenerului pentru raport sexual; // echilibru hormonal; // plăcerea 
şi pasiunea (sexuală) stîrnită partenerului pentru ea; // acte sexuale satisfăcătoare în proporţie de cel puţin 1/3 
dintre cele susţinute; // impresia subiectivă; // stimularea mai multor simţuri concomitent; // varietatea stimulării 
sexuale din partea unui partener unic; // recunoaşterea tinereții, frumuseţii şi feminităţii ei de către partener. 

e Plăcerea sexuală este egală între bărbat şi femeie; dacă ea este sau pare să fie inegală, cauzele pot fi: pentru 
femeie, incompetența sexuală a partenerului; // pentru bărbat, senzualitate şi feminitate neimportantă a 
partenerei; // înaltul subiectivism al intensității orgasmului; // existența unor diferenţe native de sensibilitate 
pentru sexualitate (cum sînt cele pentru alimente, băuturi etc.); // existenţa unor mari (dar fireşti) diferențe de 
satisfacţie sexuală, rezultată din raportul cu un partener sau altul; // existenţa unor nuanţe specifice de sex, 
vîrstă, afectivitate, experienţă, cultură etc.; // imposibilitatea de a cîntări plăcerea altfel decît comparativ între 
plăcerea trecută şi cea prezentă, iar operaţiunea fiind strict subiectivă, obiectivitatea şi exactitatea sînt 
minime; // existenţa unor mari diferenţe de plăcere de la un raport sexual la altul; // comportamentul pasiv al 
femeii îi permite acesteia o concentrare mai amplă asupra percepţiei plăcerii (dar nu în mod obligatoriu şi 
repetat); // faptul că fiecare individ fiind o unicitate în combinaţie cu o altă unicitate, nu se vor putea identifica 
perfect nici în resimţirea plăcerii sexuale; // tendinţa ca plăcere sexuală a bărbatului să fie mai scurtă şi mai 
densă, iar a femeii mai lungă şi mai difuză; // faptul că bărbatul accede la plăcerea sexuală mai facil decît 
femeia; // specificului uman al resimţirii plăcerii sexuale, care nu se rezumă doar la cea genitală. 

e Importanţa satisfacţiei sexuale pare a fi mai importantă pentru bărbat, deoarece astfel el este „reţinut” de 
parteneră. 


78. Reuşita vieţii sexuale 


Reuşita este arta de a fi cînd foarte îndrăzneţ, cînd foarte prudent. 
B. Napoleon 


Omul înainte de toate trebuie să fie un bun animal. 
H. Spencer 


Iubeşte-mă puţin, dar mereu. 
(proverb românesc) 


e Reuşita vieţii sexuale constituie rezultatul interacțiunii unui număr mare de factori, dintre care unii ţin de 
individ (particularităţi anatomo-fiziologice, sistem nervos, comportament etc.), iar alţii de mediu (partener, 
context social, conjunctură etc.) 

Factorii care pot fi controlaţi de bărbat şi femeie, dintre cei care condiţionează o relaţie sexuală longevivă şi 
satisfăcătoare, sînt următorii: ABSTINENȚA SEXUALĂ PERIODICĂ; // binele individual să fie convergent 
binelui cuplului; // interes activ pentru problemele sexuale ale partenerului; // venirea permanentă în 
întîmpinarea dorințelor partenerului; // evitarea preocupării excesive de ceea ce trebuie făcut imediat, 
nemaiacordînd atenţia cuvenită chestiunilor de perspectivă; // armonie între senzualitate şi afectivitate; // 
discutarea cu folos a tuturor problemelor ivite în relaţia sexuală; // adoptarea unei conduite menite să satisfacă 

ambii parteneri simultan sau cel puţin alternativ; // refuz hotărît propunerilor sexuale ale partenerului care ar fi 
umilitoare, incompatibile principiilor morale sau ar leza demnitatea şi reputaţia proprie sau a cuplului; // efort 
permanent de adaptare la modificările de dinamică sexuală, induse de înaintarea în vîrstă; // bărbatul să-şi 
cultive competenţa sexuală; // femeia să-şi cultive permanent capacitatea de seducere şi stimulare sexuală a 
partenerului; // evitarea consolidării oricărui incident sexual; // izolarea oricărei probleme conjugale, de relaţia 
sexuală; // generozitate reciprocă; // căutarea soluţiilor prin cooperare la problemele vieţii sexuale; // indulgență 
şi toleranţă pentru particularităţile biologice ale partenerului; // menţinerea permanentă în atenţie a perspectivei 
în acţiuni, aşteptări şi dorinţe; // interes activ pentru problemele sexuale ale partenerului; // acordarea spontană a 
ajutorului, înainte de a se ajunge la solicitarea explicită; // justă apreciere a propriei valori sexuale şi o corectă 
exprimare a ei; // justă apreciere a valorii sexualităţii pentru sine şi cuplu; // încurajare şi conciliere nelimitată; // 
adoptarea unui comportament previzibil pentru partener; // stăpînirea pornirilor de gelozie; // abţinerea de la 
cicăleli, ironii şi critici continue; // autosacrificare doar justificată; // cultivarea sexual i proprii şi de cuplu, în 
limitele normalităţii; // răspuns de fiecare dată la plăcerea recepţionată, cu plăcere oferită; // refuzul susţinerii de 
acte sexuale silnice, formal executate şi fără angajare afectivă; // permanentă preocupare pentru calitatea actului 
sexual; // investirea nelimitată de inteligenţă, sensibilitate şi afectivitate în relaţia sexuală; // plăcerea oferită 
celuilalt să conţină şi doza de adevăr necesară; // exprimare spontană în dialogul sexual; // recunoaşterea rolului 
primordial al reuşitei sexuale pentru reuşita căsniciei; // femeia să nu se considere niciodată definitiv cucerită şi 
posedată; // bărbatul să nu fie sigur niciodată că posedă deplin şi definitiv partenera; // actele sexuale să fie o 
rbătoare erotică” şi nu o corvoadă; // acceptarea realităţii că nu se poate oferi sexual tot ce se dorește, nici ca 
bărbat, nici ca femeie, dar nu ca o justificare pentru o comportare formală, egoistă sau superficială în relaţia 
sexuală; // mîngiierile, sărutările, tandreţea şi actul sexual se pretind oferite şi nu cerşite; // permanentă 
comunicare afectivă, verbală şi senzorială; // nici unul dintre parteneri să nu aştepte ca celălalt să-l satisfacă pe 
el, ci să ofere cel puţin atât cît pretinde să primească; // cenzura instinctului sexual; // evitarea banalizării relaţiei 
sexuale; // sesizarea şi acordarea partenerului, cînd are nevoie, a unei perioade de singurătate şi reculegere; // 
respect şi preţuire pentru propria persoană (ţinută, exprimare verbală, comportament, igienă, cultură etc.) care, 
concomitent, sînt un gest de respect şi preţuire pentru partener; // încredere deplină în sine şi partener; // 
recunoaşterea justă a propriilor insuficiențe sexuale şi efort permanent pentru minimalizarea lor; // cultivarea 
empatiei afective şi sexuale; // respectarea cu scrupulozitate şi a aspectelor neînsemnate, adesea considerate ca 
„detalii” minore în desfăşurarea relaţiei sexuale; // creşterea calităţii actului sexual în detrimentul frecvenţei 


energetice şi de libidou; // preocupare pentru oferirea de ceva nou, cît mai frecvent, în desfăşurarea relaţiei 
sexuale; // evitarea unei prea mari familiarităţi ce duce la a îngădui orice, oricînd şi oricum; // preocupare 
continuă de armonizare a pretențiilor cu posibilităţile de moment; // atenuarea greutăților şi insatisfacţiilor din 
viaţă, prin relaţia sexuală şi nu accentuarea lor; // menţinerea în limite normale a comportamentului specific de 
sex; // prețuirea, respectul şi pretenţia de îndeplinire a comportamentului specific de sex al partenerului; // 
renunţarea liber consimţită la deprinderi ce furnizează insatisfacţie şi jenă partenerului; // circumspecţie şi 
reţinere în acceptarea şi utilizarea unor informaţii privind sexualitatea, vehiculate prin mass-media de largă 
adresabilitate; // gratificaţia şi punitivitatea just şi suficient distribuite; // prețuirea şi respectul partenerului şi 
pentru altceva decît sexualitatea lui; // evitarea bagatelizării micilor greşeli din relaţia sexuală; // maleabilitate 
pentru depăşirea unor modele normative perimate din punct de vedere cultural, moral, social, medical, igienic, 
conjunctural; // acceptarea faptului că fericirea sexuală pretinde efort şi unele sacrificii; // menţinerea unui 
interes permanent pentru problemele teoretice ale sexualităţii; // scurte detaşări periodice pentru evaluarea 
plenară şi (re)organizarea vieții sexuale (aceasta, deoarece nu poţi fi obiectiv într-o problemă decît atunci cînd o 
priveşti de la distanţă, lucid şi neutru); // eliminarea surselor de ambiguitate în relaţia sexuală; // menţinerea unei 
bune igiene sufleteşti şi mintale, paralel cu cea sexuală; // disponibilitate şi iniţiativă constantă pentru „hîrjoană 
erotică” în cadrul cuplului; // cultivarea umorului în paralel cu derularea viaţii sexuale; // menţinerea unei doze 
de bună dispoziţie şi umor, indiferent de necazul dintr-un moment oarecare al relaţiei sexuale; // refuz ferm de a 
fi doar mijloc de satisfacere a trebuinţei sexuale a partenerului; // conştientizarea adevărului că „trăirea tinereţii” 
nu justifică abuzul, epuizarea şi plăcerea sexuală cu orice preţ; // evitarea cu îndirjire a rutinei sexuale; // 
cultivarea unei înalte exigenţe sexuale faţă de sine; // solidaritate cu sexul propriu şi respect pentru cel opus; // 

rezolvarea cu promptitudine a tensiunilor şi conflictelor din cuplu; // acceptarea lucidă de fiecare dintre 
parteneri a eterogenităţii, complementarităţii şi a libertăţii interioare a celuilalt; // aprecierea gradului de reușită 
a relaţiei sexuale în ansamblu şi nu în amănuntele ci; // rafinarea sexualităţii trebuie să fie făcută nu de dragul 
exotismului şi modernităţii, ci al necesităţii de adaptare la propria evoluţie biologică, la vîrstă, la starea de 
sănătate, la nivelul de maturitate şi la caracteristicile partenerului (ele însele în schimbare continuă); // efort de 
eliminare a elementelor eronate din comportamentul propriu sau al partenerului şi în special al părerii că relaţia 
sexuală „merge şi aşa” (rău...); // stabilitate afectivă; // cultivarea şi a altor plăceri, în paralel cu cea sexuală, 
care pot fi complementare, stimulatorii sau compensatoare. 

La prima vedere, unele din acest condiţii (recomandări) pot apărea pretenţioase sau de neînțeles, dar este 
bine să se ştie că reuşita vieţii sexuale este dificil de obţinut datorită tocmai indolenţei faţă de ele. 


79. Seriozitatea şi umorul în sexualitate 


Femeile iubesc numai pe cei veseli, care le fac să râdă şi le aduc surprize. 
L Ducici 


Femeia nu uită niciodată pe cel care a făcut-o să râdă. 
(proverb universal) 


e Seriozitatea este strict necesară în relaţia sexuală optimă, dar, atunci cînd devine excesivă, tulbură armonia 
şi reuşita ei mărind tensiunea interioară ce se trăieşte în momentele dificile, limitînd dezinvoltura, relaxarea, 
degajarea şi sublimarea. 

Umorul în sexualitate nu semnifică impertinenţă, la fel cum seriozitatea nu înseamnă rigiditate, răceală sau 
cuminţenie plicticoasă. A trata relaţia sexuală cu seriozitate este natural şi necesar la persoana matură, dar a fi 
mereu serios şi numai serios, indiferent de circumstanţe, înseamnă o limitare dificil tolerabilă în timp şi profund 
alterabilă a relaţiei sexuale. 

e Exprimarea seriozităţii în relaţia sexuală se află în corelaţie cu comportamentul femeii, temperamentul 
partenerilor, cultură, educaţie, vîrstă, experienţă, reuşită, sex (bărbaţii sînt mai „neserioşi”), circumstanţe. 

e Umorul şi buna dispoziţie constituie una din principalele condiţii de longevitate şi reuşită a relaţiei sexuale 
umane. Ele oferă: dinamizare sau inhibare; // destindere afectivă; // modalitate de traversare facilă a situaţiilor 
penibile, jenante; // o armă de atac şi apărare reciproc acceptată; // antren; // optimism; // încredere; // dispoziţie 
molipsitoare şi uniformizatoare în cel mai înalt grad; // diminuarea trufiei, ostilităţii şi suspiciunii; // slăbirea 
rezistenţei femeii pentru raport sexual; // exprimarea dorinţei de raport sexual sau de o anumită manieră de 
desfăşurare a sa, în termeni voalaţi, „întîmplători”, aluzivi, dar suficient de expliciţi; // confesare nejenantă. 

e În relaţia sexuală, umorul trebuie să se supună următoarelor reguli: gluma să nu atingă demnitatea persoanei; 
// să se refere în primul rînd la propria persoană, în al doilea rînd la „noi” şi niciodată la partener; // să se 
exercite cu predilecție în preludiu, niciodată în timpul actului sexual şi foarte puţin în postludiu; // să nu inducă 
luciditate şi speranță. 

e Umorul inabil utilizat poate fi sursa unor neajunsuri, ca de exemplu: exprimat într-un moment inadecvat 
devine cu uşurinţă o jignire, o sursă de supărare sau suspiciune; // un ton amuzat şi umilitor poate declanşa crize 
de orgoliu rănit în viaţa sexuală a oricui. 


80. Pedepse şi recompense în relaţia sexuală 


Nerecunoştinţa...: mormîntul binelui. 
A. de Musset 

Numai cînd te plesneşte mîna unei femei îți dai seama cît ar fi putut să te mîngiie. 
T. Muşatescu 


Ceea ce nu se pedepseşte la început sporeşte mereu. 
Esop 


Bărbaţii se sting şi se usucă; diamantele rămîn. 
Mae West 


e Gratificările în relaţia sexuală servesc la: susținerea şi stimularea efortului partenerului; // încurajarea şi 
stimularea iniţiativei; // întreţinerea şi întărirea motivaţiei; // inducerea şi menţinerea încrederii în sine a 
partenerului; // confirmarea satisfacerii exigenţelor; // aprobarea comportamentului; // creşterea cooperării şi 
maleabilităţii; // creşterea impulsului de a răspunde prompt şi cu abilitate sporită, solicitărilor viitoare; / 
satisfacerea orgoliului; stimularea atracției şi armoniei reciproce. 

e Gratificaţia în relaţia sexuală poate fi de ordin material, afectiv sau simbolic şi poate consta în: flori, 
obiecte, delicatese culinare, bani, tandreţe, fidelitate, atingeri semnificative, satisfacerea unor dorinţe, laude, 
mulţumiri, complimente. 

e O gratificare corectă presupune: echilibru just între gratificare şi pedeapsă; // aplicare cu întîrziere moderată; 
/| evitarea excesului, deoarece el diminuă aspiraţia şi efortul obţinerii; // laude, complimente şi mulţumiri 
sincere; // chiar şi atunci cînd este doar afectivă să fie evidentă, deoarece atunci cînd este doar subînţeleasă, cu 
timpul, devine inertă pînă la completa ei suprimare şi imprecaţie; // acordare într-un cuplaj întăritor, prin 
Stimularea şi satisfacerea unui alt simţ; // abţinere de la cele făcute în silă; // aplicare neregulată, diversă, direct 
şi indirect; // ajustarea modalităţii şi momentului de acordare în funcţie de particularităţile partenerului şi 
situaţiei; // acordare cît mai spontană şi emoţionantă; // să nu se confunde cu plata, ceea ce ar transforma 
legătura sexuală în prostituție; // acordarea de o manieră apropiat-parentală; // „un bărbat care nu gratifică un pic 
mai mult nu gratifică destul”. 

e Gratificaţiile în exces au drept urmare subminarea interesului motivaţiei şi a efortului obţinerii. 

e Consecințele neacordării recompenselor în relaţia sexuală: diminuarea randamentului sexual; // înstrăinarea 
progresivă; // blazarea sexuală; // teamă şi insecuritate comportamentală; // nesiguranţă şi descurajare; // dezgust 
şi plictis; // lipsă de încredere, iar aceasta dizolvă apoi stăruința şi diminuează efortul; // scăderea motivaţiei în 
angajare şi dăruire deplină în actul sexual. 

eè Sancţiunea în relaţia sexuală se impune cînd: partenerul trebuie, poate, dar nu vrea; // se greşeşte deliberat; // 
partenerul este superficial, indolent, grosolan, nepăsător, leneş sau deviază moral. 

e Sancţiunea în relaţia sexuală constă în: tăcere grăitoare, un gest semnificativ, ignorare temporară, privire 
ironică sau rece, observaţii sarcastice, diminuarea solicitudinii, refuzul actului sexual. 

e Sancţiunea este dreaptă şi eficientă cînd: se foloseşte adecvat, este puternică, se leagă în mod clar de fapta 
negativă, se aplică imediat şi ori de cîte ori este necesar, se aplică într-o manieră parentală. Aplicată incorect sau 
pe nedrept, în loc să determine stingerea conduitei eronate, o va accentua. 


81. Rafinarea şi sublimarea sexualităţii 


Dacă există deosebiri între un moment de plăcere şi altul, un bărbat poate fi feri 
H. de Balzac 


întotdeauna cu aceeaşi femeie. 


Trebuie să luptăm fără încetare cu acel monstru care distruge totul: obişnuința. 
H. de Balzac 

e Rafinarea şi sublimarea sexualităţii denumeşte, pe de o parte creşterea exigenţelor comportamentale, 
senzoriale, estetice şi intelectuale în producerea plăcerii sexuale, iar pe de altă parte perfecţionarea mijloacelor 
care satisfac aceste exigenţe şi provoacă în final sporirea plăcerii pînă la fericire pentru ambii parteneri. 

e Deosebirea între plăcere şi fericire sexuală: plăcerea sexuală se identifică cu satisfacția împlinirii funcţiei 
organice, care este scurtă şi efemeră, iar fericirea sexuală se identifică cu satisfacția afectivă, organică şi 
intelectuală pe care o poate genera sexualitatea şi care este cvasicontinuă. Dacă plăcere sexuală poate avea şi un 
animal, fericire sexuală poate avea numai omul; aceasta înseamnă că sexualitatea, pentru a fi umană, se cere 
împletită cu afectivitate şi premeditare. 

e Modalităţile de rafinare şi sublimare a plăcerii sexuale. Există trei moduri, convenţionale, de angajare la 
rafinare şi sublimare în sexualitate: lucid (singura eficientă şi normală), conformist (la cei inculţi, leneşi sau 
subdotaţi) şi la întîmplare (la cei ce o fac după inspiraţia momentului). 

Modalităţile normale de rafinare şi sublimare a plăcerii sexuale sînt următoarele: ABSTINENȚA 
PERIODICĂ; // competiţia cu sine însuşi pentru a fi mai eficient, mai seducător; // ridicarea capacităţii de 
concentrare a atenţiei în perceperea senzaţiilor; // accentuarea comportamentului specific de sex; // revenirea 
periodică la farmecul trăirilor simple; // acordarea de atenţie şi consideraţie şi micilor plăceri sexuale ce par 
inutile, uşoare sau adolescentine; // efort continuu de percepere a detaliului şi subtilului; // modificarea bruscă, 
emoţionantă a tehnicii coitale, ambianţei şi preludiului; // cultivarea succesiunilor polare cum ar fi, spre 
exemplu: tumult-linişte, indiferență-afecţiune, acceptare-refuz; // implicarea şi cultivarea în paralel şi a altor 
simţuri, existînd un real ajutor şi o potenţare reciprocă între ele; // stimularea imaginaţiei; // creşterea acuităţii 
senzoriale prin sensibilizare imaginativă; — diversificarea ambianţei de desfăşurare a actului sexual (apă, pădure, 
munte etc.) şi a suportului lui de desfăşurare (blană, iarbă, nisip etc.). 

Recomandările de mai sus au un caracter general şi desigur la ele se mai pot adăuga multe altele, rezultat al 
experienţei proprii, particularităţilor indivizilor şi cuplului, mediului sau conjuncturii. 
Chiar dacă orice percepţie este în mare parte o recunoaştere, repetarea poate fi receptată ca o noutate, 
adoptînd-o la intervale de timp cît mai mari. 
e Cea mai naturală, eficientă şi simplă metodă de rafinare şi sublimare este abstinenţa sexuală periodică. Orice 
procedură de rafinare a sexualităţii, dacă nu este asociată cu abstinenţa periodică, nu-şi relevă valoare şi 


eficacitatea, ducînd la eşecuri lamentabile. În ordinea valorii, după abstinenţă urmează ridicarea capacităţii de 
concentrare a atenţiei perceptive senzitive şi accentuarea comportamentului specific de sex. Toate celelalte 
metode aparţin mediocrităţii. 

o În procedura de rafinare şi sublimare se impune respectarea următoarelor reguli: ce nu e dorit să nu fie făcut; 
// toate demersurile să fie trecute prin filtrul moralei şi pertinenţei; // în alegerea procedurilor şi momentului să 


bunăvoință, sinceritate şi îngăduinţă, dar cu păstrarea discernămîntului; // să nu se ajungă la suprasolicitarea 
proprie sau a partenerului, la constrîngeri morale, fizice sau spirituale; // o prea mare variaţie poate duce la 
pierderea calităţii procesului; // femeia se cere informată, convinsă şi ajutată în mobilizare pentru aceste 
demersuri; // este eronat să se considere bune sau rele toate formele de rafinare şi sublimare; // nu se aplică 
aprecieri definitive, negative sau pozitive, după o unică experimentare; // graduarea procesului prin creşterea 
treptată a dificultăţilor, pornind de la simplu spre mai complicat; // pentru o receptare plăcută a unei (noi) 
senzaţii, dispoziţia generală din acel moment trebuie să fie favorabilă; // plăcerea se percepe doar pe temeiul 
unui contrast: repetiţia unui excitant în acelaşi mod suprimă senzaţia după un timp oarecare (vezi cazul 
verighetei pe deget); // fiecărei proceduri trebuie să i se cunoască tehnica, limitele, pericolele şi avantajele în 
mod exact; // beneficiul procedurii trebuie să fie al ambilor parteneri; // propunerile brutale, morbide, 
antibiologice jignesc, declasează, înjosesc şi creează situaţii deplorabile, penibile, jenante; // abţinerea de la 
proceduri spectaculoase, inadecvate care introduc factori de risc greu controlabili. 

e Reuşita acţiunii de sublimare/rafinare este condiţionată de: desfăşurarea în paralel a unui proces de 
amplificare şi sublimare a sentimentului de iubire dintre parteneri; // nivel cultural ridicat; vîrsta matură; // 
voinţă şi preocupare; // inteligență; // fantezie; // justificare evidentă; // disponibilitatea afectivă; // cadru 

adecvat; // optima informare teoretică; // atitudinea activă, cooperantă a ambilor parteneri; // deplina stăpînire 
de sine. 

e Beneficiile rafinării şi sublimării relaţiei sexuale: evitarea monotoniei (cu cît s-a repetat de mai multe ori în 
acelaşi fel, cu atît plăcerea este mai lipsită de vlagă şi durează mai puţin); // relevarea posib; lor sexuale 
proprii şi valorificarea lor deplină; // captarea şi menţinerea atenţiei sexuale a partenerului; // evitarea blazării şi 
atenuarea rutinei sexuale; // amplificarea sau menţinerea armoniei sexuale; // compensarea unui anumit 
coeficient de degradare, specific relaţiei sexuale de cuplu conjugal; // adaptarea la uzura şi transformările 
biologice consecutive înaintării în vîrstă; // posibilitatea adaptării la exigenţele partenerului; // evitarea oricărei 
frustrări ce ar putea avea consecinţe negative cu trecerea timpului; // prevenirea adulterului; // satisfacerea 
plăcerii naturale de nou; // adaptarea la realitate (ce şi cum a fost posibil şi plăcut la 20 de ani nu mai e posibil şi 
nici plăcut pe deplin şi la 45 de ani, şi invers) chiar dacă, practic, plăcerea sexuală este veşnic şi mereu 
aceeaşi; // creşterea intensității senzaţiilor erotice; // realizarea fericirii sexuale. 

e Riscurile acțiunii de rafinare a plăcerii sexuale. Rafinarea şi sublimarea, utilizate cu prudenţă, trebuie şi pot 
să fie un factor creator şi benefic, dar pot fi deopotrivă şi un element distructiv dacă se utilizează în mod 
incorect. 

Principalele consecinţe negative ale acestui proces, ar putea fi: accentuarea dificultății de atingere a 
satisfacţiei sexuale; // alunecarea în anormal, care se produce lesne şi pe nesimţite; // fragilizarea accederii la 
plăcere sexuală fustă; // falsificarea sexualităţii naturale; // accentuarea dorinţei de plăcere exclusivă şi ideală, 
ce poate duce la pierderea ei în ansamblu; // ridicarea dorinţei la stadiul de ideal, irealizabil sau intangibil 
repetat; // decădere morală; // dependenţă de unele proceduri; // amăgirea de aparenţe, ce determină căderea 
pradă ipocriziei celuilalt partener; // sfîrşirea în blazare a oricărui element de rafinare; // relevarea, accentuarea 
sau crearea unei incomplementarităţi sexuale între parteneri. 

e Evitarea anormalului în procesul de rafinare a sexualităţii se face prin: trecerea prin filtrul raţiunii în fiecare 
moment a opţiunilor şi intenţiilor; // evitarea micilor compromisuri care prin însumare le vor favoriza pe cele 
mari, dacă împrejuările o cer (favorizează) şi în faţa cărora rezistenţa este mult slăbită pentru a nu capitula; // 
opoziţie fermă încercărilor de manipulare; // refuz categoric compromisurilor în principiile morale proprii; // 
fixarea unor limite procesului de rafinare, făcînd apel la bunul simţ utilitar; // luarea deciziei de rafinare şi 
sublimare a plăcerii sexuale, prin subordonarea ei la scopul major de interese ale cuplului şi apoi ale celor 
individuale; // verificarea raţională a iniţiativei, pentru a vedea dacă nu cumva doar spiritul de imitație 
necontrolat sau un impuls degradant o determină; // autoconvingerea şi convingerea partenerului că abstinența 
periodică şi simplitatea vieţii sexuale sînt compatibile şi minimum necesar de rafinament; // fixarea de către 
femeie a limitelor, manierii şi oportunității unor asemenea demersuri; // estimarea efectului în timp a modalităţii 
de rafinare şi concesiile făcute pentru ea; // meditare înainte de aplicare asupra metodelor ce ar fi adecvate 
cumplului sub aspect tehnic, moral şi afectiv; // reţinere în a pretinde sau a permite partenerului să facă ceea ce 
nu doreşte cu adevărat să facă; // punerea cu prioritate a întrebării dacă nu cumva există o modalitate mai 
simplă, mai „Curată” şi mai puţin riscantă; // evitarea procedurilor „moderne”; // evidenţierea diferenţei între 
necesitate şi capriciu. 
e Rafinarea şi sublimarea sexualităţii devin imorale cînd: în paralel cu ele nu se amplifică coeziunea afectivă 
între parteneri; // nu sînt trecute cu succes prin structurile conştiinţei, scăpînd de sub controlul autenticităţii şi 
necesarului; // se apropie prea mult de perversiune şi viciu; // sînt căutate excesiv, obsesiv, devenind un viciu 
prin ele însuşi; // sînt o formă de snobism vulgar; // se neagă valorile în favoarea unor „modernisme” a 
satisfacţiilor extreme; // se practică la voia întîmplării, într-o prospectare hazardată; // procesul este obiectivul 
unei singure părţi, cealaltă cedînd continuu; // acţiunea se face pe seama unei pierderi a celeilalte părţi; // sînt 
lipsite de valoare autentică. 

Pentru cele mai depline şi subtile desfătări sexuale este nevoie doar de bun simţ, cumpătare şi informare 
corectă privind maniera şi consecinţele acţiunilor. 
e Rafinarea şi sublimarea plăcerii sexuale trebuie să fie o preocupare cvasipermanentă şi în corelaţie cu 
necesităţile impuse de vîrstă, împrejurări, calităţi şi defecte ale partenerilor, exigenţa partenerului. 
e Cauzele reţinerii în iniţierea sau acceptarea unor măsuri menite rafinării şi sublimării plăcerii sexuale: 
incultura; // mediul de viaţă restrictiv; // părerea că prin asemenea proceduri partenerul ar putea fi pervertit; // 

comparaţia eronată cu similarități văzute în producţii pornografice; // slaba legătură afectivă între parteneri; // 
interdicțiile religioase; // teama bărbatului că un eşec ar putea ilustra incompetenţa sa; // lipsa de imaginaţie; // 
teama că asemenea proceduri duc la dependenţă de ele; // libidoul sub normal; // frigiditatea; // teama de ivirea 
unor situaţii penibile în caz de nereușită; // comoditatea şi lenea de a ieşi din banal; // părerea unor femei că 
astfel îşi demonstrează bunul simţ moral şi fidelitatea; // eşecurile sexuale anterioare; // expectativa exagerată; // 
conservatorismul femeilor cu deficiențe psihice, care văd în aceste proceduri o ameninţare a integrităţii şi 
morali şi astfel spune „nu”, chiar dacă de fapt vor să spună „da”; // trăsătura infantilă de a opune rezistenţă 
la orice propunere, la orice argument aducînd un contraargument; // incompetenţa sexuală a bărbatului; // vîrsta 
tînără; // senzualitatea sub normal a femeii; // relaţiile sexuale mult distanţate în timp. 

* Rolul bărbatului în procesul de rafinare a plăcerii sexuale. Bărbatul are obligaţia, dar nu în exclusivitate, să 
propună, să incite, să justifice şi să caute soluţii, iar femeia să decidă acceptarea sau refuzul aplicării metodei 
de rafinare. 

e Disponibilitatea bărbatului pentru rafinarea plăcerii sexuale depinde de cultură, competenţă sexuală, de 
comportamentul şi valoarea partenerei. 

e Disponibilitatea femeii pentru rafinarea plăcerii sexuale depinde de măsura în care se simte iubită de 
partener, de echilibrul hormonal, de vîrsta tînără, de un minim de satisfacţie sexuală avută anterior şi de 
oportunitate. 

e Satisfacţie sexuală absolută şi definitivă, nu poate exista. 

Senzaţiile sexuale sînt limitate atît fiziologic, cît şi prin specificul individual şi de cuplu. În fapt, rafinarea şi 
sublimarea au mai mult un rol de contrast şi de înlăturare a monotoniei, plăcerea sexuală fiind veşnic şi mereu 
aceeaşi. 

e Persoanele care sînt amplu preocupate de rafinarea plăcerii sexuale se disting prin: deplina conştientizare a 
importanţei sexualităţii în viaţa lor individuală şi de cuplu; // amplă culturalizare; // sensibilitate senzitivă peste 
medie; // feminitate/masculinitate accentuată; // dorinţa de a păstra partenerul şi sexual. 

e Rafinarea şi sublimarea plăcerii sexuale prin utilizarea dispozitivelor mecanice de excitare şi a unor 
preparate farmaceutice. Aparatele de excitare se utilizează în scopul compensării unor disfuncţii sexuale 
individuale sau de cuplu; utilizarea lor în scopul rafinării sexuale se află la limita unei practici masturbatorii. 

Utilizarea unor produse farmaceutice în scopul rafinării şi sublimării plăcerii sexuale este o iluzie, un mod de 
facilitare a perversiunilor şi de patologizare a funcţiei sexuale. 


82. Longevitatea activităţii sexuale 


Eşti tânăr încă atit timp cît admiri şi în măsura în care admiri. 
Fr. Bacon 


Bătrînețea, boală numai a bărbaţilor proşti şi a femeilor urâte. 
L- Ducici 


e Longevitatea vieţii sexuale active. Deşi femeile trăiesc, în medie, mai mult decît bărbaţii, capacitatea lor de a 
beneficia de bucuriile vieții în general şi a celei sexuale în special sînt mai reduse. 

e Pentru a beneficia de o activitate sexuală satisfăcătoare timp îndelungat, bărbatului i se pretinde: abstinenţă 
sexuală periodică; // evitarea exceselor sexuale; // preîntîmpinarea blazării sexuale; // păstrarea unei bune stări 
de sănătate în general; // evitarea epuizării fizice şi nervoase prin efort exagerat, de lungă durată; // optimism şi 
adoptarea unei filosofii de viaţă bazată pe încredere în sine şi viitor; // permanentă cultivare a relaţiei sexuale; // 
relaţii sexuale fără mari discontinuități în timp; // preocupare susţinută, permanentă, pentru un fizic agreabil; // 
suprimarea tentaţiei de a compensa deficitul de calitate al actului sexual, prin creşterea frecvenţei susţinerii 
lui; // atunci cînd survine, acceptarea şi acomodarea la declinul inevitabil al sexualităţii; // cultivarea 

senzualităţii partenerei şi a virilităţii proprii; // abţinerea de la consumul de alcool şi tutun; // susținerea de 
contacte sexuale cu o frecvenţă mai mare vara şi mai mică iarna; // tratarea timpurie şi pe deplin a oricăror 
tulburări sexuale; // abţinerea de la consumul de afrodiziace. 
e Femeia îşi poate menţine o activitate sexuală satisfăcătoare timp îndelungat, respectînd următoarele reguli: 
abstinență sexuală periodică; // evitarea surmenajului psihic sau fizic; // diminuarea surselor de stres; // 
abţinerea de la consumul de alcool, tutun, somnifere, tranchilizante; // evitarea avorturilor; // tratarea imediată şi 
pe deplin a oricăror tulburări sexuale şi ginecologice; // evitarea excesului ponderal; // cultivarea farmecului 
fizic şi spiritual; // preocupare pentru rafinarea vieţii sexuale şi pentru adaptarea ei la modificările aduse de 
înaintarea în vîrstă; // cultivarea senzualităţii proprii şi a partenerului; // refuz categoric abuzului sexual; // 
optimism de viaţă în pofida greutăților. 
e Activitatea sexuală a bărbatului şi a femeii, în funcţie de vîrstă. Dacă pînă la vîrsta de 30 de ani libidoul 
femeii este inferior bărbatului, între 30 şi 40 de ani el este aproximativ egal, între 40 şi 45 de ani îl depăşeşte, iar 
după vîrsta de 50 de ani libidoul femeii scade accelerat pe cînd al bărbatului, lent, situîndu-se net deasupra celui 
femini 

După vîrsta de 40 de ani, 2/3 dintre femei nu mai au un partener conjugal competent sexual, iar din exterior 
atragerea lui este relativ dificilă. 

Pînă la vîrsta de 25 de ani bărbaţii au o activitate sexuală superioară femeilor, apoi pînă la vîrsta de 40-45 de 
ani ea se egalizează, urmînd o nouă perioadă de activitate sexuală mai amplă a bărbatului pentru următorii 5-10 
ani. 

Diferenţele de activitate sexuală sînt foarte mari între indivizi de acelaşi sex, de sexe opuse şi de vîrste egale. 


83. Potenţa sexuală 


Puterea se însoţeşte uşor cu ispita de a abuza de ea. 
J. J. Rousseau 


* Potența sexuală masculină denumeşte capacitatea de a realiza erecţia penisului şi de penetrare intravaginală. 
e Potenţa sexuală feminină denumeşte capacitatea de a suporta actul sexual, urmat sau nu de orgasm şi 
fecundare. Ea depinde îndeosebi de starea de normalitate morfofuncţională a aparatului genital, de secreția 
hormonală optimă şi vi (între 14 şi 50 de ani). 

e Potenţa sexuală masculină depinde de: starea de sănătate generală, bună; // prezenţa şi calitatea senzuală a 
femeii; // secreția hormonală optimă; // normalitatea anatomică şi fiziologică a aparatului genital; // vîrsta între 
14 şi 50 de ani; // sexualizarea generală, deplină. 

e Autoaprecierea potenţei în cazul bărbaţilor este în majoritatea cazurilor eronată, ei avînd tendinţa să se 
situeze la una din extreme. Doar partenera bărbatului, după 3-6 luni de relaţii sexuale, poate să se pronunţe 
asupra gradului de potenţă al acestuia, dar numai în raport cu ea. 

e Creşterea potenţei sexuale masculine. Nefiind o funcţie cu parametri ascensionali, funcţia sexuală nu se 
pretează la antrenament. Atingerea şi menţinerea nivelului specific de potenţă se face prin: cultivarea relaţiei 
sexuale cu o parteneră stabilă; // evitarea relaţiilor sexuale cu prostituate; // abstinenţă sexuală periodică; // 
evitarea exceselor sexuale; // abţinerea de la masturbare; // evitarea stimulării artificiale a erecţiei; // consumul 
cît mai mic de alcool, tutun, cafea, somnifere; // preocupare de calitatea actului sexual prestat şi nu doar de o cît 
mai mare durată sau/şi frecvenţă a susţinerii lui; // evitarea excitaţiilor sexuale inutile; // cultivarea încrederii în 
sexualitatea proprie. 

e Indicii exterioare ce pot sugera gradul de potenţă al bărbatului. Popular se crede că au o potenţă peste medie 
bărbaţii care prezintă: o pilozitate deosebit de accentuată sau/şi fire viguroase, erecte; // jet urinar puternic; // o 
activitate sportivă de performanţă; // un fizic masiv, atletic; // un corp „uscat” şi un tegument fin; // o forţă fizică 

deosebit de mare; // o înălțime sub 1,5 m. Nici una din aceste păreri nu se confirmă decît, poate, ca o excepţie de 
la regula că nu există nici un indiciu exterior ce ar putea indica cu certitudine gradul de potenţă al bărbatului. 
o În cuplurile în care se nasc preponderent băieţi, foarte probabil bărbatul este un hiperviril sau femeia prezintă 
o sexualitate anemică. 
e Supremaţia potenţei sexuale. Nu se poate vorbi de o supremație a potenţei sexuale atâta timp cît bărbatul are 
un rol activ, iar femeia unul pasiv în actul sexual. Femeia poate suporta actul sexual timp îndelungat, fără 
epuizare, doar atunci cînd nu se angajează în trăirea lui; altfel cunoaşte şi ea epuizarea, situaţie în care, reflex, 
organismul ei se apără de exces prin pasivitate, limitîndu-se doar să suporte actul sexual. 

Dacă pe planul capacităţii receptive potenţa femeii este aproape nelimitată, în schimb accederea ei la orgasm 
şi excitare este amplu limitat, iar prin aceasta este inferioară bărbatului. 


84. Impotenţa sexuală 


nu fie în stare să o neutralizeze cu totul sau să o îndulcească 


Nu există vreo nefericire a bărbatului, pe care femeia 
foarte mult. 
I. Ducici 


În absenţa puterii leului, încearcă să ai şiretenia vulpii. 
Machiavelli 


Dacă ceva se poate strica, se va strica în mod sigur. 
(„Legile lui Murphy”) 


Fericirea este a celor ce-şi sînt singuri de ajuns. 
Aristotel 


e Impotenţa sexuală defineşte incapacitatea bărbatului de a realiza actul sexual cu o parteneră aleasă şi dorită, 
datorită neinstalării erecţiei penisului. 

e Cauzele impotenţei sexuale. În majoritatea cazurilor, impotenţa are o etiologie nespecifică şi plurifactorială 
deosebit de complexă, fapt ce explică dificultatea vindecării ei. 

e Cauze organice ale impotenţei sexuale: insuficienţa testiculară, leziuni traumatice ale testiculelor, hidrocelul, 
varicocelul, insuficienţa corticosuprarenală, cardiopatii, hipo- sau hiperfuncția tiroidei, tulburări funcţionale ale 
hipofizei, diabetul zaharat, boli hepatice, boli infecțioase trenante, tbc-ul, anemia, tromboza venoasă profundă, 
obezitatea, avitaminoza E şi PP (aport sau asimilare deficitară), tulburări în percepţia mirosului, hipo- sau 
hipertensiunea arterială. 

După vindecarea bolii organice, impotenţa sexuală se remite, dar adesea persistă impotenţa psihologică, 
dezvoltată în paralel. Aceasta face ca revenirea la normalul sexual psihofiziologic să fie un proces adesea dificil 
şi de lungă durată. 

e Cauze psihologice ale impotenţei sexuale. Deoarece creierul exercită controlul erecţiei şi ejaculării, în circa 
70 % din cazuri impotenţa este de natură psihologică. Caracteristic pentru tulburările sexuale determinate de 
factori psihologici este instalarea relativ bruscă şi motivaţia care este adesea aparent inexplicabilă. 

Psihologic, impotenţa poate fi determinată de: aversiunea conştientizată sau nu pentru parteneră; // deficitul 
de concentrare a atenţiei senzitive perceptive; // îndepărtarea intelectuală de la realitatea momentului erotic; // 
supravegherea angoasată a desfăşurării reflexelor fiziologice genitale; // neîncrederea în posibilitatea reuşitei; // 
frica de contaminare venerică, sarcină, compromitere, şantaj sau eşec; // hiperemotivitatea; // structura psihică 
labilă, astenică; // frica de moarte şi gîndul permanent la ea; // sensibilitatea crescută la sugestii (negative); // 

amintiri neplăcute legate de actul sexual sau parteneră; // eşecuri repetate, independente de voinţa bărbatului, ce 
instaurează un sentiment de neputinţă şi fatalitate; // stresul şi problemele acute ale vieţii în general; // emoţii 
pozitive sau negative de mare intensitate; // homosexualitatea relevată sau nu; // gelozia; // scrupule etice şi 
morale; // dragostea patologică, divinatorie pentru parteneră sau în general pentru femeie; // comportamentul 
autoritar, ironic, dominator, deplasat al partenerei; // autosugestionarea negativă privind eficienţa sexuală, cînd 
inconştient se provoacă tulburarea sexuală din simpla bănuială că ar exista, iar încercarea de a o înlătura de fapt 
o instituie; // deficiență nativă de reacţie la stimulii sexuali exogeni; // imaginaţia parazită, patologică; // 
complex de autoînvinuire în urma insatisfacerii reale sau închipuite a partenerei; // excitaţia corticală excesivă 
ce determină, pentru protecţia celulei nervoase, o inhibiţie; // amorul propriu grav lezat; // pierderea încrederii în 
parteneră; // eşecuri sexuale repetate, resimţite intens ca traumatizante; // dorințe sexuale obsesive, 
nesatisfăcute; // conflictul permanent între dorinţă şi interdicţie; // asocierea persistentă a unui răspuns de 
inhibare sau precipitare, dobîndit prin reflex condiţionat la stimuli care în mod normal ar trebui să provoace un 
răspuns sexual normal; // asuprirea virilă excesivă a tatălui, în copilăria băieţilor. 

La unii bărbaţi, eşecul sexual — fenomen prezent în viaţa sexuală a tuturor bărbaţilor — produce un şoc emotiv 
de intensitate maximă şi care în cazul repetării actului sexual determină un nou eşec, închizînd cercul cauzal ce 
astfel se autoîntreţine (reamintirea eșecului şi frica de el declanşează următorul eşec). 

La bărbaţi orice îndoială asupra reuşitei poate determina eşecul sexual, iar şocul emotiv al acestuia să 
determine eşecul următor ş.a.m.d. 
e Cauze neurologice ale impotenţei sexuale: carenţa de odihnă şi somn; // sechelele poliomielitice; // scleroza 
în plăci; // traumatismul craniocerebral; // traumatismul coloanei vertebrale; // şocuri electrice, unice sau 
repetate la intervale oarecari de timp; // prezenţa îndelungată în cîmp electromagnetic intens; // prezenţa 
îndelungată într-un mediu deosebit de zgomotos (inclusiv „muzical” !); // nevroza astenică. 
e Erori comportamentale generatoare de impotenţă sînt: iniţierea actului sexual în condiţii inadecvate; // în 
preludiu, preocupări străine de actul sexual; // abuzul de stimulente sexuale; // susţinerea repetată de acte 
sexuale din obligaţie; // excitări sexuale repetate, prelungite şi nefinalizate printr-un act sexual; // viaţa 
sedentară; // excesul de hrană, somn, alcool, cafea, tutun, somnifere; // practicarea frecventă a unor metode 
nefiziologice de stimulare a instalării erecţiei. 
e Relaţia între dieta vegetariană și impotenţă. În primele trei luni de la adoptarea unui regim alimentar 
vegetarian, excitabilitatea, potenţa şi libidoul pot suferi o diminuare sensibilă; apoi ele revin, în majoritatea 
cazurilor, cu puţin sub parametrii avuţi anterior instituirii regimului alimentar. Dacă se adoptă un regim parţial 
vegetarian, adică prin includerea în meniu a lactatelor, ouălor şi peştelui, consecinţele asupra dinamicii sexuale 
sînt insesizabile. 
e Obişnuinţa cu partenera nu este factorul determinant în instalarea impotenței, ci lipsa de preocupare a 
ambilor parteneri pentru cultivarea relaţiei sexuale, indiferența faţă de primele simptome de blazare sexuală şi 
obişnuinţa pierderii interesului pentru relaţii sexuale. 

Impotenţa nu poate fi preîntîmpinată prin schimbarea partenerei, chiar dacă la unii bărbaţi ea poate aduce o 
stimulare tranzitorie a potenţei (uneori ...pînă la epuizarea totală !) 

e Excesele sexuale, în majoritatea cazurilor, duc la astenie şi apoi la impotenţă. 

e Declanșarea erecției printr-o excitare manuală sau orală, în mod repetat, este periculoasă ea putînd conduce 
în timp relativ scurt la o condiţionare greu de suprimat, ca şi la riscul epuizării nervoase (îndeosebi atunci cînd 
dificultatea instalării erecţiei se datorează tocmai epuizării energiei) şi apoi la impotenţă. Metoda nu este nocivă 
dacă este utilizată în situaţii extreme, ce o impun şi în condiţiile unei ample distanţări în timp. 

e Relaţia între impotenţă şi nerespectarea perioadei de refacere postcoitală. După ejaculare, în mod firesc, 
trece o perioadă de timp pînă la posibilitatea repetării erecţiei în mod spontan. Această perioadă, ce variază de la 
un individ la altul, fiind în raport cu factori multipli (vîrstă, parteneră etc.) este necesară organismului pentru 
reîncărcarea celulei nervoase cu energie. Dacă se grăbeşte repetarea actului şi nu se respectă reflexul spontan al 
instalării erecţiei, utilizîndu-se metode de stimulare forțată, în mod cert, cu timpul vor apare tot mai frecvent 
tulburări erecţionale ce vor culmina cu impotenţa sexuală deplină. 

eè Relaţia între impotenţă şi abstinenţa sexuală. Şi funcţia sexuală urmează regulile generale ale organismului, 
slăbindu-se printr-un lung repaus şi fortificîndu-se prin exerciţiu. Abstinenţa de pînă la 12 luni, la bărbatul în 

vîrstă de cel mult 25 de ani, este lipsită de consecinţe asupra erecţiei. O abstinenţă mai îndelungată poate 
determina, la reluarea relaţiilor sexuale, fenomene de dificultate erecţională. În majoritatea cazurilor, după o 
perioadă de reacomodare, tulburările se remit şi doar la persoane cu o sensibilitate particulară, sau şi cu alte 
afecţiuni conexe, revenirea la normal impune o susţinere medicală. Un rol deosebit de important îl are vîrsta, 
cînd după 40 de ani efectele negative ale abstinenţei prelungite se pot instala mai rapid şi mai persistent. 
Abstinenţa exagerată poate întreţine sau accentua tulburările erecţionale preexistente. 

e Impotenţa sexuală cu o etiologie criminală. Administrarea clandestină de anafrodiziace (sedative, bromuri, 
depresoare etc.) de către parteneră sau altă persoană interesată, se poate întîlni uneori ca un gest de şantaj, 
sadism, gelozie sau ca o glumă deplasată. O asemenea administrare nu poate fi efectuată un timp îndelungat, 
fără a da de bănuit sau fără a fi relevată medical. 
e Impotenţa din debutul relaţiei sexuale. Primul sau primele contacte sexuale în viaţa fiecărui bărbat sînt 
însoţite în mod firesc de hiperexcitabilitate, emotivitate şi stîngăcie, factori care cauzează uneori eşecuri 
erecţionale. Această formă de falsă impotenţă se suspendă firesc după următoarele experienţe sexuale. 
e Impotența din debutul unei noi relaţii sexuale. Chiar şi bărbaţii care au o bogată experienţă sexuală pot 
avea, la primele raporturi sexuale cu o nouă parteneră, dificultăţi erecţionale. La următorul sau următoarele 
contacte sexuale, fenomenul nu se mai repetă, cu condiţia unui comportament adecvat. Deci este corect să se 
vorbească de eşecuri în debutul relaţiei sexuale şi nu de impotenţă. 
e Vîrsta în sine nu este o cauză a impotenţei, ci uzura biologică acumulată. 

Tulburările de dinamică sexuală sînt mai frecvente în adolescenţă şi la bătrîneţe, cu deosebirea că la 
adolescenţi ele sînt pasagere, iar la vîrstnici în agravare continuă. 
e Relaţia între profesie şi impotenţă. Profesiile care solicită o responsabilitate mare, un consum nervos sau 
fizic intens, susţinut, favorizează apariţia sau persistenţa impotenţei. De asemeni, prezenţa la locul de muncă a 
unor noxe cum ar fi, de exemplu, căldura excesivă, radiaţiile X, cîmpuri electromagnetice foarte intense, unele 
gaze sau vapori, aeroionizarea intensă, pot, singure sau în asociere cu alte cauze, determina instalarea 
impotenţei. 
e Medicamentele ce pot determina, indirect, episoade de impotenţă sînt: bromurile, barbituricele, camforul, 
salicilatul de sodiu, arsenicul, neurolepticele, tranchilizantele, amfetaminele în cură prelungită, hormonii 
estrogeni, antihipertensivele, diureticele, antialergicele. 
e Femeia poate induce impotența la partenerul ci, prin: jigniri sexuale repetate; // comportament sexual 
grosolan, dizgraţios, masculin; // stare de igienă deficitară; // compătimire, reproşuri sau atitudine ironică la 
micile eşecuri sexuale; // frigiditate; // nerecunoaşterea şi negratificarea efortului sexual făcut de partener; // 
indiferență faţă de exigenţele lui sexuale; // pretenţii exagerate sau anormale; // fizic neîngrijit; // lipsa de 
senzualitate; // refuzul actului sexual în ultimul moment, în mod repetat; // pretenţia la contact sexual întrerupt 
ca metodă contraceptivă; // colaborarea şi comunicarea sexuală deficitară sau eronată; // dispreţ faţă de 
virilitatea lui; // gelozie; // solicitare sexuală în contratimp; // suprasolicitare sexuală; // exprimarea inhibată a 
plăcerii sexuale sau într-un mod vulgar. 
e La bărbatul impotent putem depista: anxietate, nervozitate, emotivitate, impulsivitate, nerăbdare, agitaţie, 
pretenţii excesive faţă de sine şi parteneră, nesiguranţă de sine, hiperideaţie, fantezie bogată, nevroză, indecizie, 
sensibilitate excesivă faţă de dificultăţile vieţii, autocontrolul scăzut față de stările emotive, oscilație între 
activism impetuos şi depresie, înaltă evoluţie afectivă şi spirituală. 
e Suferințele bărbatului impotent. Senzaţia penibilă de acută dificultate existenţială a bărbatului impotent, 
aflat la vîrsta necesităţii susţinerii unor contacte sexuale, se constituie din: interzicerea unor forme de contact 
interuman; // prestigiu social diminuat sau amenințat; // satisfacţie senzitivă mult diminuată; // simțămîntul de 
„dezarmat” şi inferior biologic; // impresia de a fi cunoscut, disprețuit, repudiat şi ocolit pentru această 
disfuncţie; // reducerea drastică a posibilităţii de investiţie afectivă normală pentru o femeie; // dificultatea 
susţinerii stării de potenţă aparentă; // absenţa speranţei că în viitor şi-ar putea redobîndi statutul de bărbat 
potent; // dificultate în găsirea unor alternative compensatorii eficiente şi acceptabile; // dezbateri interioare 
obsesive ale situaţiei; // simţămîntul de acută slăbiciune în faţa vieţii, care, uneori, se transformă în disperare ce 
obnubilează conștiința şi îndeamnă la suicid; // disperare acutizată de supervalorizarea şi semnificaţia acordată 
potenţei şi sexualităţii în mijloacele de comunicare în masă, ca şi de observarea unor bărbaţi oarecare pentru 

care potenţa lor sexuală este o banalitate neapreciată; // autoizolare şi marginalizare impusă de situaţie; // 
pierderea autorităţii în familie; // anxietatea destrămării familiei sau a imposibilității întemeierii ei. 

Toată această dramă existenţială se regăseşte într-o mică proporţie în existenţa tuturor bărbaţilor aflaţi la 

apusul vieţii sexuale, puţini fiind cei care privesc cu seninătate realitatea, păstrîndu-şi calmul şi echilibrul psihic 
pe deplin. Indiferent de vîrstă, bărbatul recunoaște şi acceptă cu dificultate minusul viril, datorită caracterului lui 
penibil de inferiorizare şi marginalizare. 
e Comportamentul bărbatului impotent. La vîrsta necesităţii susţinerii unor relaţii sexuale, bărbatul impotent 
va prezenta un comportament caracterizat prin: adoptarea, în speranța compensării, şi a unor metode distructive 
cum ar fi consumul excesiv de alcool, alimente, medicamente psihotrope sau prin reverii reparatorii tot mai 
acaparatoare şi dominante; // rezistență redusă în adoptarea unor perversiuni; // preocupări, uneori obsesive, 
pentru filosofie, sexologie, psihologie sau religie; // izolare socială; // atitudine de iubire cu disperare şi 
idealizare a femeii, cu note de slugărnicie şi umilire, iar uneori un misoginism fanatic; // defetism; // siguranța 
comportamental şi susţinută verbal cu o emfază şi aroganță caracteristice; // ostilitate şi agresivitate crescute 
faţă de sine sau de anturaj; // pierderea stimei de sine; // luptă pentru apărarea imaginii de sine şi a statutului 
social, prin performanţă profesională, sportivă etc.; // eschivare de ultim moment de la efectuarea actului sexual, 
în cazul unui libidou intens; // nehotărîre, lipsă de combativitate, docilitate şi concilianţă; // obsesii diverse; // 
depresii acute; // anxietate de relaţie; // refuzul recunoaşte de impotenţă sau atribuirea ei unor cauze 
fanteziste, totdeauna independente de voinţa lui. 

Bărbatul căsătorit, ajuns impotent, neputînd să-şi mascheze insuficienţa, va căuta să atribuie stării o etiologie 
independentă de voinţa lui şi cel mai adesea o va devia spre parteneră. În cuplul conjugal, bărbatul impotent se 
comportă adesea extrem de umil, supus şi gelos, pretinzînd compasiunea activă a partenerei şi chiar mila ei, iar 
capacitatea sa de a se exprima şi impune scade drastic. 

Bărbatul necăsătorit putîndu-şi masca deficienţa o face adesea prin mimarea unei identități de bărbat potent, 
arătîndu-se frecvent în compania femeilor pe care le întreţine sau cu care doar se expune privirilor. 

Bărbaţii impotenţi care nu au avut relaţii sexuale, sau au fost foarte puţine, sînt marcați în mod evident, ei 
simțindu-se în centrul atenţiei celor din jur, sesizînd închipuite aluzii ironice în expresii rostite la întîmplare, 
ceea ce îi determină să fie retrași, timizi, crispaţi şi fisticiţi îndeosebi în compania femeilor. 

După virsta de 50 de ani, majoritatea bărbaţilor se simt scuzaţi prin vîrstă şi diverse boli de eventuala lor 
impotenţă (această atitudine tinde să survină la o vîrstă tot mai înaintată). În majoritatea cazurilor, o dată cu 
înaintarea în vîrstă, maniera de exprimare, intensitatea şi suferințele induse de impotenţă se estompează. 

e Condi optimă a bărbatul impotent ce nu mai are obligaţii sexuale şi nici libidou intens. În această situaţie, 
aparent simplă, se indică evitarea oricăror surse de excitație sexuală şi a situaţiilor ce ar putea duce la 
evidenţierea deficitului. 

e Conduita optimă a bărbatului impotent ce are un libidou intens. Pentru găsirea unei modalităţi de rezolvare 
mulţumitoare, puţin nocivă şi în limitele acceptării morale, se apelează la medic sau sexolog, singurii în măsură 


modalităţi de satisfacere mulţumitoare există, paleta unor echivalenţe fiind vastă, dar strict individualizată. 
e Conduita ce trebuie adoptată de bărbatul impotent cînd mai are obligaţii sexuale. Formulele de substituire 
compensatorie ale disfuncţiei sexuale, de o manieră potrivită, vor fi stabilite prin dialog cu medicul şi partenera. 
Există alternative ce oferă satisfacţie sexuală, chiar dacă sînt aparent incomode şi presupun multă bunăvoință. 
Cu 90 % iubire şi 10 % tehnică adecvată se poate reuşi satisfacerea sexuală a partenerei în limitele strictului 
necesar şi al bunului simţ. 

e Conduita corectă a bărbatului impotent şi fără obligaţii sexuale conjugale, presupune: luarea măsurilor de 
acomodare şi compensare, după sfatul medicului; // stimularea simțului umorului; // acceptarea cu luciditate şi 
resemnare a realităţii; // concilierea filosofică între dorinţă, realitate şi necesitate; // pentru împăcarea cu sine, 
acceptarea compromisului cu răul; // autoconvingerea că obişnuinţa va duce la o toleranţă tot mai mare faţă de 
situaţie; // evitarea autoizolării de societatea femeilor; // reducerea drastică a preocupărilor sexuale; // refuzul 
oricăror stimuli sexuali; // diminuarea voită a valorii şi importanţei sexualităţii şi investirea cu un plus de 
importanţă a altor surse de satisfacţie, dar mai ales cultivarea altor calităţi personale; // preocupare susţinută şi 

permanentă pentru ceva, astfel încît existenţa stării de impotenţă să poată rămîne în umbra protectoare a 
aparenţei în orice situaţie; // evitarea demersurilor care nu ar face decît să sporească suferinţele. 
e Starea de impotenţă sexuală este corect pusă în situaţia în care eşecul erecţional este repetat, se produce cu 
toate partenerele, există o dorinţă sinceră de copulaţie, iar apropierea nu este stînjenită de factori perturbatori 
externi. 
e Tulburările de erecţie necesită o acţiune terapeutică neîntîrziată şi susţinută, pentru a nu genera complicaţii 
şi mai dificil de tratat pe deplin. Pentru armonia cuplului, bărbatul nu trebuie să aştepte să i se facă reproşuri 
privind insatisfacţia sexuală pe care o generează; pudoarea şi jena o împiedică mult timp pe femeie să le facă, 
iar cînd ajunge să le exprime verbal, situaţia este aproape iremediabilă. Răbdarea femeii în acest domeniu 
interrelaţional este foarte mare, dar nu infinită. 
e Consecințele tergiversării prezentării la medic în cazul tulburărilor de erecție sînt deosebit de grave pentru 
viitorul sexual al bărbatului, ca şi pentru armonia în cuplu. Cele mai grave consecinţe posibile pot fi: 
cronicizarea afecțiunii, cu şanse de vindecare deplină în scădere proporţională cu întîrzierea tratării; // 
dezvoltarea de obsesii şi nevroze cu alterarea întregii personalităţi a individului; // generarea unor suferințe 
multiple, nemeritate, partenerei; // împingerea cuplului spre tensionare şi disoluţie; // extinderea tulburărilor 
sexuale. 
e Pentru stabilirea cauzelor tulburărilor erecţionale şi instituirea unui tratament este necesară o examinare 
clinică minuțioasă şi adesea repetată. Consultul medical constă în discuţii (inclusiv cu partenera), examinări 
endocrine, urologice, neurologice, psihiatrice, psihologice. Bolnavul nu trebuie să fie surprins dacă i se pun 
întrebări care aparent n-ar avea o legătură cu motivul pentru care a cerut consultul, deoarece cauze aparent 
nesemnificative şi mult îndepărtate de sfera genitală pot afecta cu uşurinţă funcţia sexuală. 
e Tratamentul impotenţei sexuale. Aplicațiile terapeutice sînt selecţionate potrivit naturii cauzale, gradului de 
gravitate, vîrstei etc. Implicată masiv în etiologia, manifestarea şi evoluţia impotenţei, dimensiunea psihologică 
este cea mai amplă în demersul terapeutic şi constă în: psihoterapie individuală şi de cuplu; // învăţarea unor 
formule autosugestive, reglatoare; // sugestie; // hipnoză; // autocontrol prin diverse tehnici; // creşterea 
capacităţii de concentrare a atenţiei. 

Tratamentul medicamentos constă, după caz, în administrarea de excitante, sedative, hormoni, miorelaxante, 
energizante sau medicamente pentru bolile ce au determinat în secundar şi impotenţa. 

Procedeele fizioterapeutice constau în masaj, hidroterapie, saună, balneoterapie, toate cu administrare 

îndelungată. 

Pentru tratarea impotenţei nu există o formulă standard, general valabilă, ci una strict individuală potrivit 
cauzei generatoare, particularităţilor individului şi contextului de manifestare. 
e Bărbatul aflat în tratament pentru tulburări erecţionale trebuie să accepte şi să respecte următoarele reguli: 
nu se poate aştepta de la medicamente totul, fără un efort personal de schimbare, adaptare, renunțări, remodelare 
comportamentală şi uncori chiar morală; // uneori indicaţiile terapeutice par elementare, banale, lipsite de 
consistență; // prin tratament se poate spera o evoluţie favorabilă şi chiar rapidă spre vindecare, dar nu toate 
cazurile pot fi rezolvate deplin şi în scurt timp; // întîrzierea efectelor pozitive ale tratamentului nu înseamnă 
eşuarea acestuia, la fel cum un prim succes nu înseamnă vindecarea deplină; // tratamentul tulburărilor de 
erecţie este dificil şi de lungă durată; // consumînd alcool se îndepărtează sau se suspendă şansele de 
vindecare; // apelul la medicamente „minune” este ineficace şi adesea periculos; // tratamentul tulburărilor de 
erecţie cu mare vechime este mai dificil, iar rezultatele sînt adesea descurajante; // recidiva are un grad înalt de 
probabilitate; // uzura biologică şi vîrsta înaintată fac imposibile restituirea vigorii tinereţii; // predicția 
rezultatului tratamentului nu este obligatoriu pozitivă. 
e Riscurile automedicaţiei în tratarea impotenţei: agravarea disfuncţiei; // prelungirea duratei tratamentului 
adecvat; // prin autoadministrare de afrodiziace, crearea dependenţei de ele apoi epuizarea completă; // 
amplificarea libidoului şi accentuarea disfuncţiei erecţionale; // întreţinerea sau agravarea bolilor care au 
determinat de fapt instalarea tulburărilor erecţionale; // extinderea perturărilor funcţiei sexuale. 
e Factorii de care depinde reuşita vindecării tulburărilor de erecţie: încredere deplină în medicul curant; // 
aplicare completă şi regulată a tratamentului indicat; // sacrificarea unor tabieturi şi comodităţi de comportament 
sexual; răbdare; // consecvență; // încredere deplină în reuşită; // climatul din cuplu, de maximă încredere, 

cooperare, optimism şi sprijin afectiv; // renunţarea la toxicele de consum general (alcool, cafea, ţigări, 
somnifere); // acceptarea şi aplicarea fără rezerve a comportamentului sexual indicat de medic; // conduita 
optimă a partenerei. 

e Aportul femeii în terapia tulburărilor erecţionale ale partenerului ei este absolut indispensabil, el fiind şi o 
datorie umană. Femeia este adesea medicamentul principal care duce la vindecarea impotenţei psihogene şi 
contribuie decisiv la cele de altă natură. 

Calitatea ajutorului terapeutic al femeii este mult diferit de la o persoană la alta, acesta fiind dependent de 
abilitatea şi disponibilitatea ei şi nu în ultimul rînd de raportul afectiv între parteneri. Femeile din afara cuplului 
sînt adesea refractare şi chiar contraindicate într-o asemenea întreprindere (de regulă, doar cele din cuplul 
conjugal consimt la sacrificiu şi ajutor suficient şi eficient). 

Contribuţia partenerei la tratamentul tulburărilor erecţionale ale partenerului, constau în: cooperare cu 
medicul curant şi respectarea indicaţiilor lui; // stimularea încrederii partenerului în vindecare; // stoparea 
însingurării lui; // toleranţă, dar nu nelimitată, ea putînd fi nocivă în exces; // dedramatizarea situaţiei în general 
şi a ei în special; // evitarea comentariilor şi calificării stării disfuncţionale a partenerului; // inducerea unei 
atitudini psihologice de înţelegere şi acceptare momentană a situaţiei; // stimularea jocurilor sexuale antrenante, 
după recomandarea medicului; // crearea unei ambianţe de solidaritate, protecţie şi susţinere psihoafectivă 
confortabilă; // renunţarea temporară la satisfacția sexuală proprie; // evitarea suprasolicitării şi stimulării 
sexuale; // acceptarea faptului că situaţia impune, în primul rînd pentru binele cuplului, să-şi calce peste 
reţinere, pudoare, jenă, principii morale (selectiv şi temporar); // menţinerea şi amplificarea comunicării 
verbale; // evitarea oricărei atitudini ce ar putea lăsa impresia de milă, dispreţ, descurajare sau indiferenţă; // 
disponibilitate la refacerea sau restructurarea relaţiei sexuale (chiar pentru o manieră de desfăşurare mai puţin 
comună); // acceptarea în limite lărgite a fanteziilor sexuale ale partenerului; // adoptarea fără reticenţe a unor 
metode de stimulare excitatorie, adecvate situaţiei; // sistarea oricăror discuţii sau preocupări pe problematica 
lui intimă; // evitarea oricăror ironii şi glume cu referire la partener şi sexualitatea lui. 

e Factorii de care depinde ca femeia să acorde ajutor partenerului ce prezintă tulburări erecţionale. Pentru a 
aştepta şi pretinde ajutorul partenerei, bărbatul trebuie să ştie că: solicitarea acordării ajutorului este maximă în 
primele faze ale instalării disfuncţiei şi foarte redusă în forma ei cronică; // trebuie să facă dovada depunerii 
unui maxim de efort şi voinţă; // ajutorul nu se cere cu insistenţă, ultimativ sau cu ameninţări; // lamentările, 
plînsetul, umilirea, implorările, înfurie mai curînd decît înduplecă femeia în asemenea împrejurări; // trebuie să 
pretindă cît mai puţin; // va fi ajutat puţin dacă el se face vinovat de disfuncţie, dacă ar fi putut să o preîntîmpine 
sau să o diminueze, dar nu a făcut-o; // dacă a consumat alcool în exces sau dacă mai consumă, bunăvoința 
femeii nu se relevă; // obişnuitul „te rog” nu-i suficient, el trebuie şi justificat; // a solicita şi a primi ajutorul 
constituie un drept şi o datorie a fiecărui membru al cuplului, în egală măsură, dar nu şi în orice condiţii şi 
Situaţii; // va fi cu atît mai mult şi prompt ajutat cu cît femeia are o părere mai bună şi este mai legată afectiv şi 
social de el. 

e Durata vindecării impotenţei. Rezultatele, ca şi durata tratamentului pînă la vindecarea impotenței, sînt 
strict dependente de vîrstă, cauza îmbolnăvirii, gravitatea afecțiunii, starea de sănătate generală, posibilităţi de 
cooperare cu partenera, vechimea disfuncţiei, fermitatea cu care se aplică tratamentul, disponibilitatea la 
schimbarea conduitei. 


Impotenţa se constituie, în majoritatea cazurilor, pe parcursul mai multor ani, motiv pentru care revenirea la 


normal este şi ea de lungă durată, iar modificările în cursul tratamentului nu sînt de aşteptat în scurt timp. 
Însănătoşirea şi revenirea la capacitatea sexuală anterioară nu înseamnă implicit şi restabilirea integrală şi 
definitivă, recăderile rămînînd mult timp posibile şi probabile. Din această cauză, după remisiunea disfuncţiei, 
este necesară o conduită de întreţinere, de prudenţă şi cumpătare în activitatea sexuală. 

e Prevenirea impotenţei sexuale este infinit mai uşoară decît vindecarea ei, şi constă în: abstinenţă sexuală 
periodică; // viaţă sexuală ordonată, cumpătată, cu evitarea strictă a exceselor; // evitarea situaţiilor care ar putea 
duce la eşec sexual; // abţinerea de la consumul de alcool, tutun, somnifere; // păstrarea calmului în cazul 
survenirii unui eşec sexual întîmplător; // consultarea medicului la cele mai mici indicii de alterare ale dinamicii 
sexuale; // practicarea zilnică a exerciţiilor fizice de întreţinere; // evitarea efortului fizic şi intelectual 
epuizant; // renunțare definitivă la masturbare; // renunțare la stimularea forțată a instalării erecţiei; // evitarea 

prelungirii actului sexual peste limitele efortului lejer; // utilizarea cît mai puţin frecventă a actului sexual 
întrerupt ca metodă contraceptivă; // evitarea excitaţiilor sexuale inutile; // cultivarea încrederii depline în 
reuşita fiecărui act sexual; // evitarea contactului cu materiale pornografice; // evitarea actelor sexuale din 
obligaţie; // prelungirea cît de mult a perioadei de refacere după fiecare act sexual; // tratarea nevrozei cît mai 
curînd şi deplin; // evitarea implicării în relaţia sexuală a conflictelor interrelaţionale; // evitarea situaţiilor de 
inferioritate, ce ar putea pune sub semnul întrebării capacitatea virilă; // cultivarea climatului de înţelegere, 
întrajutorare şi toleranţă reciprocă în relaţia sexuală; // păstrarea rolului de conducător al relaţiei sexuale, dar 
fără abuz; // evitarea blazării sexuale; // cultivarea armoniei sexuale permanent, în scopul adaptării la 
modificările aduse de înaintarea în vîrstă. 

e Tulburările de erecţie la bărbatul aflat la vîrsta vieţii sexuale active sînt tot mai frecvente şi debutează la o 
vârstă tot mai mică. Cauzele acestui fenomen rezidă în: consumul excesiv de alcool şi tutun; // poluarea aerului, 
apei şi alimentelor; // creşterea extremă a exigenţei sexuale a femeii (datorită mai ales experienţei ei sexuale 
premaritale); // utilizarea actului sexual pînă la abuz în scopul atenuării tensiunilor, nemulțumirilor şi stresului, 
în general; // sedentarism; // excesul de stimuli sexuali inutili; // suprasolicitare nervoasă. 

e Protezele penisului sînt aparate de susţinere rigidă a penisului, în mod forțat, făcînd astfel posibilă 
intromisiunea şi executarea unor mişcări intravaginale. Ele pot fi rigide sau semirigide, cu aplicare exterioară 
sau implantare în locul corpilor cavernoşi ai penisului. Proteza implantată poate fi de tip rigid, gonflabil, cu 
pompă hidraulică, cu dispozitiv de simulare a ejaculării. 

Utilizarea protezelor penisului se recomandă în tulburări de erecţie cu etiologie organică, în erecţie 
abandonatoare şi uneori în ejaculare precoce. Utilizarea acestor proteze se indică numai cuplurilor sudate 
afectiv, cu grad de culturalizare cel puţin mediu şi aflat la vîrsta relaţiilor sexuale necesare. 

Protezele cu aplicare exterioară: se utilizează ca un adjuvant tranzitoriu, nu ca un substitut deplin şi definitiv 
al impotenţei; pot fi utilizate şi ca un mijloc de excitare suplimentară, necesară, a femeii. 
e Inconvenientele protezelor pentru penis: nu pot fi utilizate ca un remediu universal în tulburările de 
dinamică sexuală masculină, ci doar ca un sprijin în recîştigarea încrederii în forțele proprii sau ajutor 
tranzitoriu în cazurile selectate de medicul specialist; // se însoțesc de jenă fizică şi morală; // majoritatea 
femeilor prezintă o repulsie psihologică pentru utilizarea lor; // prezintă dificultăţi de manipulare; // au o 
fiabilitate redusă; // orgasmul este mult diminuat; // sînt umilitoare pentru bărbat; // pot fi traumatizante pentru 
bărbat şi chiar pentru femeie; // necesită o experiență amplă pentru a avea un minim de eficacitate. 
e Valoarea terapeutică a protezei penisului se reduce la un rol paliativ. În pofida multor inconveniente, aceste 
aparate reprezintă un ajutor preţios în suplinirea funcţiei mecanice compromise a penisului. 

Cînd femeia acceptă folosirea protezei, şi deci cooperează în acest sens, eficacitatea protezei se 
îmbunătăţeşte radical. 

e Folosirea clandestină a protezei penisului, fără ca femeia să o sesizeze, este posibilă sporadic şi în condiţii 
conjuncturale deosebite. 

Sexualitatea implică un grad de intimitate în care trişarea este aproape imposibilă (excepţiile sînt puţine), cu 
o parteneră constantă şi timp îndelungat. 


85. Blazarea şi rutina sexuală 


Plictiseala este golul sufletului. 
V. Hugo 


e Blazarea sexuală defineşte starea de insensibilitate, indiferență, dezgust şi plictis faţă de sexualitate şi relaţii 
sexuale. 

e Cauzele blazării sexuale: excesele sexuale (o senzaţie care se repetă multă vreme şi la mică distanţă în timp, 
dispare la un moment dat din pragul sensibilităţii şi dorinţei de reiterare); // abdicarea de la rolul specific de sex; 
/! greşita părere că rutina şi uniformitatea în sexualitate sînt pe deplin securizante; // relaţia sexuală desfăşurată 

mecanic, fără participare afectivă; // susţinerea relaţiilor sexuale din obligaţie sau interes; // relaţia sexuală 
nesatisfăcătoare; // ambianța cu un exces de stimuli sexuali; // lipsa preocupării pentru calitatea actului sexual 
susţinut; // la unele persoane, adaptarea senzorială alertă; // lipsa de imaginaţie, fantezie şi curiozitate sexuală; // 
comoditatea unor persoane care nu-şi creează plăcerea, pretinzînd de la partener să i-o ofere integral şi 
repetat; // stresul general; // căutarea exclusiv în sexualitate a compensării unor minusuri de satisfacţie şi 
plăcere, a unor neîmpliniri şi frustrări curente din viaţă; // prea slaba sau exagerata dorinţă de autodepăşire şi 
perfecţionare; // uzura biologică datorată condiţiilor de viaţă sau vîrstă; // dezechilibrul hormonal; // posibilitatea 
excesiv de facilă de a susţine un act sexual (un lucru obținut uşor nu mai place în scurt timp; // dificultatea şi 
raritatea cresc valoare, dorinţa şi satisfacția); // proximitatea corpurilor în acelaşi pat sau în paturi alăturate, în 
fiecare noapte (astfel se ajunge la contacte sexuale lesnicioase); // dezinteresul pentru perfecţionarea și 
adaptarea conduitei sexuale la modificările psihofizice datorate înaintării în vîrstă; // incultura sexuală; // 
automulţumirea (ea determină un proces de blocaj a devenirii spre mai bine sau de menţinere a binelui); // 
Situaţia în care recunoaşterea valorii unui act, gînd sau efort făcut pentru plăcerea partenerului nu este receptată 
de acesta sau este chiar persiflată. 

e Blazarea sexuală poate determina: acte adulterine, a unuia sau a ambilor parteneri; // dezvoltarea în paralel a 
stării de blazare afectivă; // slăbirea rezistenţei pentru practicarea unor perversiuni sexuale; // diminuarea 
drastică a bucuriei de viaţă; // indiferenţă generală faţă de partener şi înstrăinare progresivă; // dezvoltarea unor 
pasiuni curioase, stranii; // frigiditate; // diminuarea drastică a intensității orgasmului; // scăderea farmecului 
pentru sexul opus; // pierderea unei importante ancore de viaţă; // adoptarea unor conduite deosebit de 
periculoase, de tipul: „fie şi mai rău, numai să fie altceva”; // plictis general, mai ales la femeie; // pierderea 
principalului element de coeziune dintre bărbat şi femeie. 
e Blazarea sexuală nu este o fatalitate în căsnicie. Relaţia sexuală în căsnicie tinde să devină cu timpul o 
comoditate formatoare de ticuri stereotipe şi mai ales simplificatoare, atenuînd mult preludiul şi postludiul. 
Astfel, blazarea sexuală apare în mod inevitabil în cuplul în care nu există o permanentă preocupare pentru 
cultivarea relaţiei sexuale. 

e Profilaxia blazării sexuale constă în: ABSTINENȚĂ PERIODICĂ (ea fiind „sarea” vieţii sexuale); // 
cultivarea permanentă a legăturii afective în paralel de cea sexuală; // utilizarea cu moderație a unor poziţii mai 
complexe de act sexual; // evitarea contactelor sexuale nemotivate, silnice, inafective şi fără un preludiu eficace; 
/I utilizarea elementului „surpriză” şi a unor elemente tactice „de rezervă”, pentru revigorarea libidoului; // 
evitarea satisfacerii dorinţei sexuale pînă la saţietate; // stîrnirea de emoţii diferite, complementare, deoarece 
plăcerile simţurilor nu se nasc decît din contrast; // cultivarea unei înalte şi continui exigenţe sexuale faţă de 
sine, în primul rînd. 

e Rutina sexuală defineşte deprinderea de a avea relaţii sexuale mereu în același fel. 

e Cauzele rutinei sexuale: tendinţa continuă de a reduce complexul la simplu; // tentaţia minimei rezistenţe şi 
a minimului efort; // „perfecţiune” pînă la cantonare la un singur fel de a fi şi de a face; // protecţia de noi emoţii 
şi gînduri; // dorinţa evitării situaţiilor ce ar putea pune în dificultate; // lipsa de experienţă sexuală; // deficitul 
de cultură sexuală; // imaturitatea sexuală şi afectivă; // excesele sexuale; // relaţia sexuală inafectivă; // 
diminuarea emotivităţii; // lipsa imaginaţiei şi fanteziei erotice. 

e Rutina sexuală determină: facilitarea instalării blazării sexuale; // scăderea capacităţii de acomodare la 
realitate, cu găsirea unor soluţii noi şi eficiente pentru armonia vieţii sexuale precum şi pentru rezolvarea unor 
situaţii inedite, survenite accidental sau firesc în procesul de evoluţie a vieţii sexuale; // diminuarea amplă a 
satisfacţiei sexuale; // tulburări de dinamică sexuală; // fragilizarea coeziunii cuplului. 


86. Frigiditatea 


În fiecare rău e un strop de bine; de s-ar pricepe omul să-l găsească, să tragă şi folosul. 
W. Shakespeare 


188 


Este extraordinar cum lucrurile încetează să te deranjeze dacă înveţi să le ignori atunci cînd nu le poți schimba. 
H. Selye 


e Frigiditatea defineşte incapacitatea femeii de a simți plăcere sexuală. 

Femeia care nu realizează orgasmul, dar resimte plăcere sexuală în timpul actului sexual, nu este frigidă, ci cu 
tulburări ale orgasmului. 

e Frigiditatea parțială este o caracteristică a femeilor tinere, aflate la începutul relațiilor sexuale. Ele au o 
dorință modestă pentru raport sexual, nu înregistrează decît o minoră excitație şi plăcere, iar acestea sînt mai 
ales de ordin afectiv. După cîteva luni de relații sexuale, această formă de frigiditate se suspendă în majoritatea 
cazurilor. 
e Frigiditatea episodică sau justificată, survine în viața sexuală a fiecărei femei în urma unor cauze trecătoare, 
cum ar fi: sarcina, conflictul cu partenerul, temeri diverse, stare de boală, probleme copleșitoare, partener 
incompetent, deces în familie. 

e Frigiditatea paradoxală caracterizează femeia care are libidou, se excită sexual pînă în debutul actului, 
apoi, brusc, nemotivat (aparent), excitaţia, plăcerea şi dorinţa se sting complet. 

e Frigiditatea absolută. Unele femei nu sînt dotate constituţional cu interes sexual, lor lipsindu-le atît dorinţa 
de contact sexual, cît şi capacitatea de a elabora un răspuns minim la stimulii sexuali, indiferent de tehnică, 
durată sau partener. Pentru aceste femei, frigide dintotdeauna, ce nu resimt plăcere sexuală, actul sexual are un 
caracter pur mecanic, acceptat numai din interes sau obligaţie. O caracteristică a acestor femei este şi 
inaptitudinea lor generală de a se bucura de plăcerile vieţii. 

e Cauze de natură organică ale frigidi : carenţa de hormoni sexuali; // hipo- sau hipertensiunea arterială; // 
obezitatea; // sechele neurologice după diverse boli sau accidente (spre exemplu, şocuri electrice); // hipo- sau 
hiperfuncţia tiroidei; // epuizarea nervoasă sau fizică; // bolile cronice; // anomalii ale structurii unor zone din 
creier; // tulburări funcţionale ale pancreasului. 
e Cauze comportamentale ale frigidităţii: excesele sexuale; // abstinenţa excesivă; // masturbarea; // poziţii şi 
conduite coitale neacceptate sau neplăcute; // experienţă sexuală nefericită sau insuficientă; // privarea repetată 
de plăcerea orgasmului; // contactul sexual întrerupt contraceptiv; // debutul precoce în viaţa sexuală; // carența 
spermatică (uneori). 

e Cauze psihologice ale frigidităţii: absenţa sentimentului de iubire sau preţuire pentru partener; // aversiune 
faţă de sexualitate, urmarea unui debut în viața sexuală în condiţii violente, înjositoare sau traumatizante; // 
teama de boli venerice; // relaţii sexuale acceptate doar din obligaţie sau interes; // teama de o sarcină 
nedorită; // preocupări psihice foarte intense pentru alte domenii; // absenţa sentimentului de iubire, preţuire sau 
respect, manifestate de partener; // homosexualitatea relevată sau nu; // refuzul plăcerii ca o măsură 
autopunitivă; // multiple suferinţe morale şi fizice, suportate timp îndelungat din partea tatălui sau a unui 
partener, ce sînt reamintite cu prilejul oricărei legături cu un bărbat; // narcisismul; // dorinţe şi preferinţe 
sexuale nemărturisite; // dorinţa, conştientizată sau nu, de a susţine actul sexual cu un alt partener cunoscut şi 
îndrăgit; // anxietatea cu motivaţie diversă şi în special gîndul obsesiv la moarte; // stresul permanent; // refuzul 
plăcerii, pentru a nu părea „frivolă”; // cumularea repetatelor microtraume afective; // inducția negativă din 
partea partenerului; // cumularea unei suite de conflicte nerezolvate; // deziluziile afective şi sexuale majore; // 
dificultăţi materiale copleșitoare; // gelozia; // nevroza de caracter sau isterică; // anxietatea abandonului; // 
inhibări de natură morală sau religioasă; // frustrarea (neconştientizată) de posibilitatea fecundării în condiţiile 
unei metode contraceptive oarecare. 

e Existenţa unei frigidităţi „normale”, specifice relaţiei sexuale în cuplul conjugal, este o eroare. Dacă se 
instalează frigiditatea la femeia căsătorită, cauza trebuie căutată mai degrabă în lipsa de cultură sexuală și 
indolenţă, ce determină absenţa preocupării de cultivare a relaţiei sexuale în mod permanent. 

e Bărbatul este responsabil de frigiditatea partenerei, cînd: nu ştie să se facă iubit; // este lipsit de simţul 
igienei personale; // dă dovadă de incompetenţă sexuală; // este grosolan şi brutal; // consumă alcool în exces; // 
este taciturn, inafectiv, rece, instabil, „mecanic”, şters, lipsit de personalitate şi perseverenţă; // îşi tratează 
partenera ca pe un obiect de plăcere sexuală; // eludează preludiul şi postludiul în mod repetat, nemotivat; // nu 

ştie, nu poate sau nu vrea să-i trezească dorinţa şi plăcerea sexuală; // are frecvente eşecuri erecţionale şi 
ejaculează precoce. 

e Frigiditatea indusă în mod criminal. Foarte rar unii bărbaţi impotenţi, geloşi sau bolnavi mintali, încearcă 
prin administrarea clandestină a unor substanţe medicamentoase să inducă o stare de frigiditate artificială 
partenerei. Este o încercare sorită eşecului, deoarece nu poate fi utilizată mult timp. 

e Simţămintele femeii frigide în relaţia sexuală. Starea de frigiditate nu înseamnă obligatoriu şi indiferență 
afectivă faţă de bărbaţi sau partener. Cînd este deosebit de atrasă afectiv de partener, plăcerea lui sexuală este 
resimţită ca o bucurie în pofida faptului că sub aspect sexual ea nu resimte plăcere. Cu un bărbat neîndrăgit sau 
într-un contact sexual din obligaţie, apare simţămîntul de a fi un obiect de plăcere, jenă, repulsie care progresiv 
se accentuează, devenind tot mai greu de suportat. 

e Atitudinea bărbatului faţă de frigiditatea partenerei. La început, bărbatul tinde să vadă în frigiditatea 
partenerei lipsa ei de iubire sau expresia lipsei sale de competenţă, după care, adesea cu concursul involuntar al 
femeii, sfirşeşte rapid prin a se disculpa abandoniînd orice efort de schimbare a situaţiei. Cu timpul, lipsa ei de 
atracţie faţă de actul sexual şi starea de indiferenţă în timpul coitului, sfîrşesc prin a-l inhiba, restrîngîndu-i 
atracţia sexuală pentru ca şi reorientarea ei spre exteriorul cuplului. O mică parte dintre bărbaţi reacţionează cu 
satisfacţie, considerînd că situaţia îi scuteşte de un efort sau că astfel partenera le este fidelă. 

e Atitudinea femeii faţă de starea de frigiditate. Cînd frigiditatea este parţială, ea este suportată fără dificultate, 
mai ales că este de scurtă durată. Formele de frigiditate episodică şi paradoxală sînt greu tolerate, datorită 
numeroaselor tulburări psihosomatice pe care le determină. Starea de frigiditate deplină este suportată relativ 
uşor, femeia avînd dificultăţi doar în reținerea partenerului, dacă acesta este exigent şi de suportare a actului 
sexual dacă lubrefierea vaginului este deficitară. 

În funcţie de circumstanţe, vîrstă, cultură şi libidou, femeia adoptă o atitudine diferită faţă de deficienţa ei 
sexuală. Multe femei frigide caută, în compensare, satisfacţie şi plăcere în îndeletniciri în care pot avea 
satisfacţii, cum ar fi profesia sau maternitatea, sexualitatea rămînînd un domeniul care le interesează puţin şi în 
mod aparent. Femeile frigide văd în deficienţa lor un minus depreciant, jenant, dar aceasta nu le determină să 
renunţe la cochetărie, flirt, seducere şi preocupări sexuale, pentru a nu da de bănuit. 

e Tăinuirea stării de frigiditate de către femeie. Adesea, femeile frigide încearcă să mimeze plăcerea sexuală 
în scopul mulţumirii partenerului, pentru care manifestarea ei de plăcere este importantă, sau de teama de a nu fi 
părăsite ori acuzate de insensibilitate. Această simulare reuşeşte să păcălească un partener mai puţin atent sau 
lipsit de experienţă, dar practicarea ei este foarte dificilă şi greu de susţinut mulţi ani. Este corect ca femeia să-și 
exprime starea de insatisfacţie sexuală fără reţinere, dar şi fără reproşuri şi mai ales să apeleze cît mai curînd la 
consultul medical de specialitate. 

e Repercusiunile frigidităţii asupra cuplului conjugal. Frigiditatea nu denotă că femeia este inaptă pentru 
viaţa conjugală, iar căsnicia nu poate dura. Dacă se ajunge la separare, cauza este răceala progresivă şi 
animozităţile crescînde ce se dezvoltă între membrii cuplului în absenţa unui efort de a rezolva disfuncţia. Sub 
îndrumare medicală şi multă bunăvoință, starea de frigiditate poate fi înlăturată sau cel puţin atenuată, astfel 
încît să se asigure un nivel minim de satisfacţie reciprocă ce asigură armonia interrelaţională. 

e Consecințele frigidităţii pentru femeie. În funcţie de vîrstă, poziţie socială, grad de cultură, partener şi 
conjunctură, frigiditatea poate avea urmări diverse, cum ar fi de exemplu: aversiune pentru partener, nesiguranță 
de sine, repulsie pentru sexualitate, vaginism, nevroză, scăderea opoziţiei pentru perversiuni, pierderea unei 
importante surse de confort psihoafectiv, depresie pînă la sinucidere (foarte rar). 

eè Starea de frigiditate nu diminuă notabil fecunditatea, iar simţul matern aproape niciodată. 

e Femeia frigidă nu este „rece” şi afectiv, dar legăturile cu bărbaţii se stabilesc mai greu şi mai ales se menţin 
cu dificultate. 

e Trăsăturile de personalitate ale femeii cu frigiditate deplină. O distincţie netă între personalitatea femeii 
frigide şi a celei cu răspuns sexual normal este imposibil de făcut după semnalmente exterioare, la vedere. 
Frecvent, femeia frigidă se remarcă a fi: obeză sau anemică, cicălitoare, arțăgoasă, nervoasă, cu atitudini 
hipermorale, autoritară, cu capacitate scăzută de a gusta bucuriile vieţii, cu activitate fizică (dar mai ales 
intelectuală) debordantă, cleptomană (episodic). 

e Obligaţiile femeii prezentate la consult medical pentru frigiditate sînt următoarele: încredere în medic şi 
tratamentul instituit; // mărturisirea celor mai intime aspecte ale vieţii intime (tăinuirea nu poate servi cu nimic 
vindecării); // exprimarea numai a adevărului şi pe deplin, chiar dacă nici un om normal nu-şi destăinuie cu 
plăcere toate aspectele vieții sexuale; // convingerea că toate destăinuirile sînt strict confidenţiale şi deci ele 
trebuiesc făcute fără reţinere; // acceptarea realităţii pe deplin. 

e Tratamentul frigidităţii este dificil, de lungă durată şi constă în: corectarea deprinderilor greşite de 
comportament sexual; // refacerea legăturii afective şi a încrederii între parteneri; // înlăturarea factorilor care 
întreţin surmenajul fizic şi psihic; // corectarea deficienţelor sexuale ale partenerului; // vindecarea bolilor 
conexe; // completarea lacunelor de cultură sexuală; // chimioterapie; // balneoterapie; // aromoterapie, 
acupunctură, masaj. 

Necesitatea unui consult psihiatric nu trebuie să sperie sau să jignească; justificarea constă în realitatea că 
femeia, oricît de sinceră ar fi, poate ignora unele sentimente, interese, atitudini, dorințe sau să se înşele asupra 
lor, iar ele toate pot, inconștient, tulbura dinamica sexuală. 

Încercarea tratării frigidităţii prin alte metode decit cele indicate de medic sînt periculoase, ele putînd 
cimenta starea sau chiar crea noi perturbări. 
e Pentru eradicarea frigidităţii este nevoie de: perseverenţă; // răbdare; // optimism; // autosugestionare 
pozitivă, permanentă; // disponibilitate pentru schimbări, uneori fundamentale, în comportamentul sexual; // 
încredere deplină în tratamentul prescris de medic; // includerea în procesul terapeutic şi a partenerului; // 
reținerea de la tratamente cu metode din auzite; // partener competent sexual. 
e Incidenţa stării de frigiditate. Dintre femeile căsătorite circa 15 % sînt frigide, iar dintre cele celibatare circa 
30%. 

Peste 2/3 dintre femeile frigide ar beneficia de o ameliorare amplă, dacă ar apela la medic şi ar avea voinţa 

de a-şi corecta unele deprinderi de viaţă. 
e „Nu există femei frigide, ci numai bărbaţi nepricepuţi.” A pretinde bărbaţilor o absolută și necondiționată 
competență sexuală înseamnă a le pretinde o sexualitate animalică, lipsită de evoluţie, afectivitate şi 
selectivitate. Mai aproape de adevăr este opinia că „nu există femei frigide, ci bărbaţi neagreaţi sau grăbiţi”. Iar 
dacă cineva găseşte ca fiind totuşi valabilă formula „nu există femei frigide, ci numai bărbaţi nepricepuţi”, va 
trebui să accepte şi reversul ei: „nu există bărbaţi impotenţi, ci numai femei nepricepute”. 


87. Vaginismul 


Frica are mai multă imaginaţie decît curajul. 
N. Iorga 


Nu ceea ce ți se întîmplă este important, ci felul în care reacțione: 
H. Selye 


* Vaginismul defineşte reflexul involuntar al femeii de a bloca împlinirea actului sexual, acceptat psihologic. 
Fiziologic, vaginismul constă în: contractura violentă, persistentă a musculaturii perineului şi a muşchilor 
ridicători anali; // lordoza coloanei vertebrale; // contractura coapselor; // stare psihică particulară. 

Femeia suferindă de vaginism este excitabilă sexual, doreşte actul sexual, dar nu-l poate realiza datorită 
contracturii reflexe, involuntare, a musculaturii genitale ce fac imposibilă penetrarea penisului în vagin. 
e Vaginismul poate surveni în debutul actului sexual sau, foarte rar, pe parcursul desfăşurării lui. 
eè La originea vaginismului se poate situa: frica de sarcină (nedorită); // teama de infectare venerică; // 
raporturile sexuale traumatizante fizic sau psihic, în antecedente; // repetatele acte sexuale repulsive sau 
nesatisfăcătoare; // frica de durere la începutul relațiilor sexuale; // greşeli grave de comportament ale 
partenerului; // partener nedorit; // situația fiziologică neprielnică; // leziuni genitale generatoare de durere; // 

nevroza; // isteria; // partenerul cu o virilitate ştearsă, fără personalitate şi autoritate sexuală; // bărbat lipsit de 
experiență în antrenarea la act sexual al femeii foarte delicate; // frigiditatea; // imaginația bolnăvicioasă; // 
pudoarea exagerată. 

e Vaginismul este o afecțiune ce poate fi vindecată, în marea majoritate a cazurilor. 


88. Frustrarea sexuală 


Dorind totul, pierzi totul. 
(xx) 


Dorinţa promite mai mult decît realizează plăcerea. 
(xxx) 


facerea 


e Frustrarea sexuală denumeşte starea de privaţiune resimţită de o persoană care urmărind sati: 
trebuinţei sexuale, este împiedicată înainte de împlinirea ei de către o cauză oarecare. 
e Cauzele frustrării sexuale: absenţa unui partener de sex opus; // deficienţa de dinamică sexuală a bărbatului; 
// (tot mai) redusa senzualitate a femeii într-un cuplu constituit; // imposibilitatea legăturii sexuale cu un 
partener anume; // discriminarea socială; // erorile de comportament sexual; // percepţia a numeroşi stimuli 
sexuali, în condiţiile imposibilității susţinerii unor contacte sexuale; // metodele contraceptive incompatibile cu 
specificul persoanei; // imposibilitatea susţinerii unor practici sexuale anume. 
e Urmările frustrării sexuale sînt mai grave sau mai puţin grave în funcţie de intensitatea libidoului, vîrstă, 
dinamismul vieții sexuale anterioare, pragul de toleranţă specific persoanei ce suportă frustrarea, posibilităţilor 
de refulare etc. 

Principalele fenomene posibil să fie induse de frustrarea sexuală: permanentă ostilitate şi agresivitate 
sexuală; // comportament sexual tot mai necenzurat, mai primitiv; // diminuarea sentimentului de frică, pudoare, 
prevedere; // sublimarea unor activităţi substitutive, nesexuale; // conflictualitate permanentă cu persoanele din 


dezolare; // dezordini psihice şi somatice; // reacţii fiziologice şi comportamentale, specifice persoanei în cauză, 
menite să ducă la detensionare; // uzura rezistenţei nervoase; // toxicomanii; // sinucidere (foarte rar). 

Frustrarea nu are o simptomatologie specifică, ci un larg evantai de simptome. 
e Consecințele specifice ale frustrării sexuale la femeie. Frustrarea sexuală este mai frecventă la femeie decît la 
bărbat, orice asimetrie şi disfuncţie sexuală de cuplu fiind în primul rînd în defavoarea ei. 

La femeie, frustrarea sexuală se exprimă prin: nervozitate; // stări depresive; // suferințe de tip maniacal 
(popular se afirmă: „o femeie nesatisfăcută sexual nu-i o femeie normală”); // disponibilitate la încercarea unor 
formule de compromis ce pot interfera cu perversiunea; // diverse suferințe somatice, neclare, „paradoxale”; // 
cefalee; // neliniște; // oboseală; // apatie; // tulburări în sfera morală; // instabilitate afectivă; // logoree; // 
excitație motorie; // tulburări ale somnului (coşmaruri, insomnii, hipersomnii); // frecvente lamentări cu o 
motivaţie oarecare; // intoleranță generală; // seriozitate excesivă; // preocupări intelectuale deosebite; // 
agresivitate de o manieră stranie, curioasă; // alcoolism; // extinsă stare de nemulţumire. 

e Frustrarea sexuală poate fi „amortizată” prin jocul fizic al celorlalte surse de plăcere în proporţie de cel 
mult 50 %. 

e Atitudinea femeii față de frustrarea ei sexuală. Circa 2/3 dintre femeile frustrate sexual îşi păstrează în secret 
insatisfacția sexuală, presupunînd că evită astfel reacțiile de aversiune ale partenerului sau situațiile conflictuale, 
cu acuze de imoralitate. Femeia este amplu rezistentă la frustrare sexuală, dar, în această lungă perioadă de 
aparent echilibru, ea acumulează constant nemulțumirea, iar la un moment dat erupe brusc, exploziv, 
surprinzător pentru partener şi anturaj. 

Pentru bărbatul neexperimentat, incult, lipsit de bun simţ, faptul că partenera nu-şi manifestă evident 
nemulţumirea sexuală este un motiv de indiferenţă şi chiar mulțumire. Acest comportament al partenerului este 
un motiv în plus pentru femeie să reacționeze cu extremă violenţă, dacă ajunge la limita răbdării. Insatisfacţia 
sexuală, chiar negată de femeie, este pentru un bărbat atent şi responsabil uşor sesizabilă şi un motiv de maximă 
alertă. 

e Incidenţa frustrării sexuale la femeie creşte odată cu vîrsta şi în aceeaşi proporţie scade rezistenţa la ea. 
Dintre femeile cu relaţii sexuale curente, aflate între vîrsta de 20 şi 45 de ani, se declară nesatisfăcute sexual 
între 30 şi 60%. 

Rezistenţa la frustrare este mai redusă la femeile căsătorite decît la celibatare. 
e Frustrarea sexuală la bărbat se exprimă clar şi este dificil suportată. 
e Consecințele frustrării sexuale la bărbat: agresivitate accentuată; // violenţă sexuală; // preocupări 
intelectuale intense (uneori); // carierism pasional, profesional sau sportiv; // alcoolism; // pasiuni acute 
oarecare; // diminuarea capacităţii de concentrare a atenţiei (în faza de debut a frustrării); // muncă pînă la exces 
(la început doar ca o formă de refulare); // nevroză; // perversiuni; // sinucidere (foarte rar). 
e Marja de toleranţă la frustrare sexuală este determinată de: zestrea nativă (rezistenţa sistemului nervos 
central); // secreția de hormoni sexuali; // educaţie (formală şi informală); // vîrstă; // experienţă. 
e Atitudinea ce trebuie adoptată în caz de frustrare sexuală. Oricât ar fi de dificil, trebuie găsit momentul 
prielnic şi modalitatea de informare exactă a partenerului de frustrarea sexuală resimţită. Adevărul trebuie privit 
în faţă împreună, cu maximă solidaritate, solicitudine, promptitudine, delicateţe şi sinceritate (acţiunea va fi 
adecvată la realitatea circumstanţială). Dacă dialogul între parteneri nu ajută la precizarea cauzei şi la 
modalitatea de înlăturare a motivului de insatisfacţie, se impune consultul unui medic ginecolog sau sexolog. 
o Refularea sexuală denumeşte metoda spontană (de uşurare) prin care orice tendinţă instinctiv sexuală, orice 
frustrare este abătută din sfera activităţii conştiente în subconştient și menţinută acolo, în cazul în care nu a 
reuşit să se conformeze evenimentelor situaţiei concrete sau dorite. Dar astfel deviate tendinţele nu devin 
inactive, ele revenind în conştient într-o formă deghizată (sublimare, acte ratate, pasiuni stranii etc.). 
e Parentalitatea nu rezolvă sau atenuează relaţia sexuală nesatisfăcătoare 


89. Eşecul sexual 


Cine ştie măsura nu va avea eșecuri. Cine ştie limita nu va fi în primejdie. 
Lao Zi 


Orice om poate să greşească, dar perseverează în eroare numai prostul. 
Cicero 


În viaţă se întîmplă uneori încurcături, din care, ca să ieşi bine, se cade să ai o fărîmă de nebunie. 
La Rochefoucauld 


Nu există limită la cît de prost pot să meargă lucrurile. 
(„Legile lui Murphy”) 


e Eșecul sexual al bărbatului constă în ratarea împlinirii eficiente a actului sexual, datorită absenței sau cedăı 
erecţiei, ori a ejaculării înainte de aducerea partenerei la orgasm. 

Eşecul sexual al femeii exprimă ratarea realizării orgasmului din vină proprie. 
e Cauze ale eșecului sexual întîmplător la bărbat: consumul excesiv de alcool; // amintirea unui eşec sexual 
anterior sau a unor aspecte relaţionale neplăcute; // stresul; // tensiunea psihică crescută excesiv, datorită 
prestigiului personal pus în joc în acel raport sexual; // boală organică aflată în faza de debut sau de acutizare; // 
excesele sexuale; // factori ambientali perturbatori (exces de căldură sau frig, lumina, zgomotul, sosirea unor 

străini în apropiere etc.); // starea depresivă; // emoția excesivă determinată de o nouă parteneră sau de aplicarea 
unei noi poziții coitale; // rezonanța afectivă a unor evenimente pozitive sau negative în care individul este 
implicat; // defecte corporale vizibile, repulsive, descoperite la parteneră; // blazarea sexuală; // relația sexuală 
din obligație sau interes; // discuții, cuvinte sau replici şocante, iritante, discordante; // teama de o fecundare 
nedorită; // teama de contractarea unei boli venerice; // gesturi dezagreabile ale partenerei; // conflicte acute cu 
partenera; // surmenajul fizic sau psihic; // dragostea debordantă pentru parteneră; // reproşuri morale; // 
supramotivarea ca importanță a partenerei; // circumstanțe ocazionale în înlănțuire defavorabilă; // flux 
neîntrerupt de situații problematice, polarizatoare ale atenției; // supraexcitația sexuală, ce virează protectiv prin 
inhibiție a sistemului nervos central; // consumul unor medicamente, cu efect secundar negativ asupra 
sexualității; // gîndul intens polarizat la o problemă străină de actul sexual; // dorința de performanță, de etalare 
demonstrativă a competenţei; // solicitarea ce nu trezeşte un interes proporțional; // starea de convalescență; // 
traumatizarea afectivă; // caracteristica constituțională a individului respectiv; // preocupare excesivă de un 
detaliu al actului sexual; // accesul de rîs al partenerei, indiferent de motiv; // excesivă dorință de înfăptuire; // 
existenţa unui conflict între voinţă şi imaginaţie, situaţie în care totdeauna imaginaţia va învinge, împlinindu-se 
tocmai contrariul a ceea ce se doreşte (la fel cum, de exemplu, cu cît se doreşte mai mult adormirea cu atît ea se 
alungă mai mult); // utilizarea de afrodiziace; // umilirea verbală; // teama de eşec. 
e Responsabilitatea pentru un eşec sexual întîmplător. „Tradiţional”, primul vinovat este şi se simte bărbatul, 
dar nici femeia nu se autodisculpă pe deplin. Nu de puţine ori, nici unul dintre parteneri nu-şi asumă pe deplin 
responsabilitatea eşecului sexual şi aceasta este parţial corect, deoarece vina o poartă, în majoritatea cazurilor, 
fiecare dintre ei într-o proporţie oarecare. 
e Reacţia bărbatului confruntat cu un eşec sexual. Comportamentul bărbatului aflat într-o astfel de situaţie 
depinde de tipul de personalitate, importanța acordată partenerei, vîrstă, experienţă sexuală, împrejurare, 
motivaţie estimată. Caracteristicile sistemului nervos ale bărbatului în cauză tind să amplifice sau să reducă 
efectele subiective resimţite, astfel: a) la cel cu sistem nervos viguros, eşecul este perceput ca fiind ceva banal, 
cu importanță, semnificaţie şi consecințe minime (pînă la următorul act sexual el nu se va preocupa de 
întîmplare, detaşîndu-se de ea cu nonşalanţă, fiind sigur de reuşita următorului coit); b) bărbatul cu un sistem 
nervos anemic sau dezechilibrat, fiind un hiperemotiv şi hiperreactiv, va fi predispus la eşecuri şi va avea reacţii 
foarte variate, persistente şi intense. Eşecul induce acestui tip de bărbat anxietate, derută, perplexitate, disperare, 
panică, jenă extremă, disperare şi imposibilitate de relaxare, refacere şi detaşare de problemă: 

Alte reacţii în caz de eşec sexual la bărbatul cu sistem nervos labil: interpretarea indiferenţei partenerei ca un 
mod discret de a-l dispreţui; // impresia că situaţia se înrăutățește accelerat; // acordarea unei importanţe 
exagerate eşecului şi sexual în general; // scuze repetate, penibile; // derută, accentuată de necunoaşterea 
cauzei eșecului; // inventarea unor justificări (adesea rizibile) în scopul apărării orgoliului umilit; // dorinţă 
imperioasă, nestăpînită, de reabilitare; // dezorientare şi şocare datorate necunoaşterii modalităţii corecte de 
comportament, într-o astfel de situaţie; // transpiraţie abundentă, tahicardie, eritem; // frică uriaşă de 
posibilitatea instalării impotenţei; // prăbuşire totală dacă partenera este deosebit de preţuită sau indiferență 
totală dacă ea este o prostituată; // instaurarea neîncrederii şi temerilor pentru mult timp. 
e Reacţia femeii în cazul unui eşec sexual întîmplător al partenerului. Marea majoritatea a femeilor aflate într- 
o asemenea situație tind să adopte un comportament caracterizat prin: păstrarea consideraţii şi preţuirii 
partenerului, dacă eşecul se situează între relaţii sexuale armonioase; // indiferenţă, îngăduinţă şi înţelegere 
instinctivă, fără a trage concluzii pripite sau să exprime reproşuri, deoarece adesea îşi găseşte şi ei o parte din 
vină, ori se suspectează; // intoleranţă, dispreţ afişat şi chiar revoltă în absenţa unei legături afective sau cînd 
partenerul a consumat alcool în exces; // discreţie absolută (la femeile normale), ştiind că asemenea divulgări 
sau se întorc împotriva lor, sau nu sînt crezute; // expectativă; // ignorare. 

Nu la puţine femei reacţiile negative la eşecul sexual (ejaculare precoce) al partenerului sînt mult diminuate, 
dacă a intrat în contact cu sperma la nivelul vaginului. 
e Consecințele eșecului sexual întimplător, pentru bărbat. Pentru marea majoritate a bărbaţilor, eşecul sexual 
întîmplător reprezintă doar un moment de dificultate fără repercusiuni asupra dinamicii sexuale ulterioare. 
Pentru un număr relativ restrîns de indivizi se pot ivi tulburări trecătoare, psihologice, care se redresează în 
scurt timp, iar pentru o minoritate de indivizi urmările pot fi accentuate, de durată şi ei au nevoie de asistenţă 

medicală pentru a depăşi impasul. Pentru aceşti bărbaţi hipersensibili, evenimentul lasă o încărcătură afectivă 
care persistă mult timp preconştient, reapărînd apoi uneori în conştiență şi determinînd noi eşecuri sau, mai 
grav, se poate fixa în centrul preocupărilor conştiente prevalente. În acest caz, actul sexual nu mai interesează în 
ansamblul său, singurul obiectiv fiind reabilitarea grabnică. 

Pentru bărbatul matur, eşecul sexual întîmplător are şi un potenţial instructiv şi experimenţial. 

e Pentru majoritatea femeilor consecinţele eșecului sexual întîmplător al partenerului sînt minime şi constau 
într-o indispoziţie trecătoare. 
o Înlăturarea indispoziţiei femeii în urma eşecului sexual întîmplător al partenerului. Atenuarea migrenei, 
cefaleei sau durerilor pelviene, frecvente în astfel de situaţii, se poate încerca prin: comprese reci pe frunte; // 
masaj pe ceafă, pelvis, ochi şi frunte; // relaxare în întuneric şi linişte; // mişcări de flexiune şi întindere a 
picioarelor, din poziţia culcat pe spate; // din poziţia în picioare, rotația trunchiului avînd bazinul fix; // 
îndepărtarea coapselor la limita maximă. 

Apelînd la cafea, alcool sau ţigară, starea de indispoziţie se remite mai lent. 

o În cazul unui eşec sexual întîmplător al partenerului, conduita corectă a femeii este următoarea: abţinerea de 
la glume cu tematică sexuală; // asumarea rolului de conducător al dialogului şi dirijarea lui spre tematici străine 
sexualităţii; // evitarea exprimării milei, deoarece ea niciodată nu vindecă, uneori consolează, dar adeseori 
răneşte; // evitarea perioadelor de tăcere, mai ales în întuneric şi linişte, în care caz situaţia stînjenitoare se 
accentuează; // asumarea vinovăţiei de o manieră care să spună: „eu sînt vinovată, dar schimbă-te tu”; // dacă 
observă în preludiu că partenerul se află în dificultate, să devieze discret acţiunea spre o simplă joacă sau să 
refuze continuarea lui, cu o motivare oarecare pentru salvarea situaţiei cît mai onorabil; // reprimarea 
comentariilor, scuzelor şi lamentărilor partenerului; // la reluarea tentativei de contact sexual nu se va mai opune 
nici o rezistenţă, iar partenerul va fi încurajat (discret), stimulat şi ajutat efectiv; // reprimarea de o manieră 
nejignitoare, a insistențelor inutile şi inoportune ale partenerului; // afişarea unui calm şi a unei indiferențe 
molipsitoare, bagatelizind importanţa eşecului; // verificarea temeinică a propriului comportament, pentru 
depistarea unor eventuale erori; // exprimarea de înţelegere şi bunăvoință, dar nu compasiune; // abţinerea de la 
mîngiierea şi sărutarea pătimaşe a partenerului, ce ar putea lăsa impresia unei solicitări la contact sexual 
imediat; // impunerea unei perioade de reechilibrare, pentru cîteva ore sau chiar o zi. 

e Conduita optimă a bărbatului aflat într-o situaţie de eşec sexual este următoarea: în caz de anerecţie sau 
erecţie abandonatoare, insistenţele vor fi moderate sau chiar sistate, evitîndu-se accentuarea situaţiei jenante şi 
disconfortul partenerei; // abţinerea pentru cel puţin o oră de la o nouă tentativă de raport sexual; // repetarea 
actului sexual în cursul aceleiaşi întilniri sau zile; // faţă de parteneră exprimarea sincerei păreri de rău, 
evitîndu-se cu desăvârşire explicaţiile, scuzele, justificările, umilinţele jenante pentru ambii; // evitarea tuturor 
gesturilor dezagreabile, excesive, penibile sau riscante; // în caz că relaţia sexuală are o oarecare vechime şi 
între parteneri există o legătură afectivă fermă, doar femeia va hotărî dacă este sau nu cazul să folosească 
metode de stimulare mai neobişnuite; // autosugestionare în sensul că eşecul va fi stins la următoarea tentativă, 
că este stăpîn pe situaţie, relaxat, calm şi sigur de sine; // evitarea fixării gîndului la eşec sau discuţia pe această 
temă cu partenera; // încredere deplină în capacitatea de a depăşi situaţia; // relaxare (plimbare, duş rece, somn 
scurt, exerciţii de respiraţie şi relaxare de tip yoga); // autoironie şi umor într-o doză suficientă pentru 
diminuarea stării jenante, penibile; // disocierea din primul moment a reacției emoţionale, de situaţie concretă; // 
în caz de ejaculare precoce se repetă actul sexual, după 1-5 ore; // păstrarea demnităţii (cerşind compătimire 
într-o astfel de situaţie, se primeşte dispreţ). 

Faptul că majoritatea femeilor în asemenea situaţii sînt deosebit de înțelegătoare, chiar indiferente, nu este un 
motiv de a vedea în atitudinea lor un gest de milă şi compasiune, dar bunăvoința lor se cere a nu fi înşelată 
printr-un comportament nestăpînit, jenant, penibil, care ar trezi mila sau disprețul ei. 

Comportamentul eronat, inabil sau refuzul de a învăţa dintr-un eşec nu fac decît să transforme un eşec 
întîmplător într-un alt eşec (motivat de această dată) şi apoi într-un impas total. 
e Cauzele eşecurilor sexuale repetate: răcirea afectivă; // unele boli psihice sau somatice în faza de debut sau 
acutizare; // emotivitatea excesivă; // pierderea încrederii de sine; // dialog psihosenzorial deficient; // parteneră 
cu senzualitate în declin accelerat; // anxietate cu motivaţie oarecare; // preandropauza; // viaţa sexuală 
haotică; // relaţiile sexuale excesiv de mult distanțate în timp; // consumul îndelungat al unor anumite 


195 


medicamente; // cercul vicios de autoîntreţinere; // frica acută de eşec; // obsesii care se răsfrîng asupra funcţiei 
sexuale sau relaţionale; // motivații psihologice subconştiente (spre exemplu, întîmplări neplăcute aparent uitate, 
conflicte disimulate, masochism, sadism, refulări); // teama persistentă de unele consecinţe; // comportamentul 
sexual propriu sau al partenerei, ajuns într-o formă eronată; // bariera psihologică la unele persoane labile psihic, 
care le face să clacheze în situaţii de tensiune şi rezistenţă minore, fireşti într-o relaţie sexuală; // 
autosugestionarea negativă; // parteneră inadecvată; // preocupări intense, străine sexualităţii; // imaginaţia 
puternică, defavorabilă, care eclipsează voinţa; // complexul de inferioritate; // excesiva pretenţie în raport cu 
posibilităţile; // nevroza; // excesele sexuale; // alcoolismul; // subalimentaţia; // existența unui teren 
constituţional predispozant; // dezechilibrul hormonal. 
e Femeii i se pot imputa următoarele conduite eronate, cauzatoare de eşec în relaţia sexuală: solicitare sexuală 
în contratimp; // reproşuri, motivate sau nu, exprimate într-o manieră jignitoare sau într-un moment 
neprielnic; // preocupare deficitară faţă de propria persoană în sensul cochetăriei, îngrijirii corpului, a feminităţii 
şi atractivităţii sexuale; // exprimare explozivă, şocantă a senzualităţii; // comportament de dominare evidentă; // 
exigenţe sexuale exagerate; // comentarii inoportune sau cicăleli; // exprimarea unor aprecieri ambigui sau 
ironice cu privire la sexualitatea partenerului; // rezistenţă excesivă sau prea redusă pentru raport sexual; // stare 
de igienă personală deficitară; // agresivitate sexuală de o manieră masculină; // desconsiderarea virilităţii 
partenerului; // solicitarea bruscă, violentă, insistentă la raport sexual; // umorul trist sau ironic după contacte 
sexuale nesatisfăcătoare; // exprimare vulgară a pretențiilor sexuale sau a insatisfacţiei resimţite; // indiferenţă 
afectivă; // mimarea ataşamentului afectiv; // aprecieri negative sub formă de „sentinţă”, cu privire la calităţile 
virile ale partenerului sau asupra reuşitei sexuale comune; // exclamaţii, remarci, discuţii, aprecieri deplasate, 
jignitoare, inoportune; // cedarea la raport sexual brusc, şocant, vulgar, cu dezinhibiţie totală; // refuzul 
cooperării şi dialogului sexual; // neacordarea ajutorului şi bunăvoinţei în situaţii ce o impun; // stimulare 
sexuală neadecvată; // compătimire sau indiferenţă faţă de problemele şi dorinţele lui sexuale; // excesiva 
nervozitate; // indiferența şi lipsa de încurajare sau sprijin în preludiu; // neacordarea unui minim de gratificaţii 
pentru prestaţia sexuală susţinută; // excesiva tăcere, atunci cînd se impune un dialog verbal în relaţia sexuală; // 
aluzii şi aprecieri glumeţe, ce pot da naştere la suspiciuni; // sugestii inhibante, exprimate voit sau nu; // 
mimarea plăcerii şi dorinţei sexuale; // deprecierea sistematică a partenerului; // reactualizarea unor probleme 
casnice în timpul preliminariilor sau a actului sexual; // principii morale rigide, exagerate; // refuzul actului 
sexual de o manieră jignitoare sau prin mofturi. 
e Asumarea responsabilităţii pentru eșecurile sexuale repetate. Bărbatul îşi asumă responsabilitatea pentru 
eşecurile sexuale repetate, cu multă reţinere şi întîrziere, iar majoritatea femeilor nu se disculpă integral, 
recunoscîndu-şi o parte din vină. 

Proporţionalitatea justă de vină ce revine fiecărui partener, nu poate fi stabilită decît de medic (psiholog sau 
sexolog). 
e Consecințele eşecurilor sexuale frecvente, pentru bărbat: apariţia stărilor psihopatologice; // efort intens de 
refulare, adesea de o manieră nocivă; // tulburări caracteriale şi comportamentale; // neurastenie; // accentuarea 
cauzei generatoare de eşecuri; // izolare şi pierderea apetitului de viaţă, în prima perioadă a stării 
problematice; // (temporar) pierderea amplă a încrederii în sine. 
e Reacţia femeii în cazul eşecurilor sexuale frecvente ale partenerului. Comportamentul femeii în situaţia 
repetării frecvente a eşecurilor sexuale, din vina partenerului, depinde de temperament, caracter, educaţie, 
vîrstă, situaţie socială, libidou şi nu în ultimul rînd de afecțiunea pentru acel partener şi de comportamentul 
acestuia faţă de ea. 

Reacţia femeii într-o asemenea situaţie poate consta în: indiferenţă; // suferinţă în tăcere; // resemnare 
motivată; // nemulţumire generală, progresivă; // neîncredere crescîndă în partener; // insinuări discrete; // 
tensiune relaţională cu intensificare continuă; // disperare; // certuri permanente cu motivaţie oarecare; // tăcere 
evident acuzatoare; // speranţă într-un reviriment; // acuze de infidelitate; // abordare energică a problemei spre 
rezolvare; // căutarea unor modalităţi compensatoare substitutive; // crize de plîns „nemotivat”; // atitudine de 
răceală şi îndepărtare progresivă, cu mai multă sau mai puţină delicateţe şi menajamente; // infidelitate. 

e Reacţia bărbatului confruntat cu eşecuri sexuale repetate: accentuarea stării de frustrare, anxietate, 
culpabilitate, disperare, neîncredere în sine, inhibiţie persistentă; // perceperea situaţiei ca fiind în acutizare 

continuă în toate aspectele ei reale şi închipuite (analizate repetat şi stereotip); // frică de noi relaţii sexuale; // 
necesitatea intensă de atenuare a tensiunii nervoase, iar pentru aceasta apelează adesea la alcool; // iluzia de a i 
se face aluzii ironice şi reproşuri de nemulţumire pentru orice, din partea partenerei; // simţămîntul că toată 
lumea îi cunoaşte deficienţa şi pentru aceasta este ironizat, disprețuit, devalorizat; // scăderea drastică a 
combativităţii şi iniţiativei sexuale; // epuizare nervoasă care-i conferă o mimică particulară de om obosit, 
descurajat, trist, disperat, cu probleme majore; // îndepărtare de parteneră şi problemele sexuale sau, dimpotrivă, 
gelozie şi obsesii sexuale; // umilirea faţă de parteneră pînă la servilism de sclav; // simțămîntul de definitivă 
inutilitate şi inferioritate; // suicid cînd situaţia de acută disperare şi negare a perspectivei de reviriment, 
favorizează apariţia unei decompensări cu caracter neurotic; // detensionare nervoasă prin plins; // falsa impresie 
că, în pofida efortului terapeutic şi dorinţei, situaţia se înrăutățește. 

e Conduita corectă ce trebuie adoptată de bărbatul confruntat cu eşecuri sexuale repetate: abţinerea de la noi 
încercări de raport sexual; // prezentarea la medic fără să se aştepte îndemnul sau constrîngerea partenerei 
pentru aceasta; // reținerea de la lamentări, care sînt pe cît de ridicole pe atît de ineficace; // conştientizarea că 
„vai de mine” spune şi partenera; // abţinerea de la consumul de alcool şi de la încercări de tratament pe 
încercate, cu medicamente lăudate prin ziare ori reviste; // reținerea de la confecţionarea de vinovăţii şi alibiuri 
care sînt toate inutile, ineficace şi periculoase; // fermitate în deciziile luate în scopul înlăturării neajunsului; // 
evitarea subaprecierii situaţiei, dar fără a se cădea în obsesivă preocupare; // acceptarea realistă a situaţiei şi 


e Comportamentul corect al femeii în cazul eşecurilor sexuale repetate ale partenerului: // analiza obiectivă a 
propriului comportament şi apoi al partenerului, urmat de un dialog cu el, sincer şi deschis, iar dacă din discuţie 
nu reiese în mod clar cauza şi remediul necesar, se va consulta imediat un medic; // la aprecierea situaţiei şi 
vinovăţiei va porni nu de la greşeli prezumtive şi neverificate, ci de la evaluarea întregului comportament, 
complex de fapte şi împrejurări în care se va integra obiectiv şi pe sine; // evitarea amînării consultului medical 
de către partener; // acceptarea includerii sale în actul terapeutic; // adoptarea unei atitudini de calm, dar nu de 
răceală ori indiferenţă; // fermitate, dar nu brutalitate; // afecţiune, dar nu maternă (ea putînd leza orgoliul); // 
înţelegere binevoitoare, dar nu toleranţă (care de fapt umileşte şi accentuează dificultatea bărbatului); // evitarea 
sfaturilor moralizatoare; // restrîngerea la minimum necesar a discuţiilor referitoare la situaţie şi sexualitate; // 
crearea unei ambianţe de susţinere psihologică, pentru a stopa prăbuşirea moralului partenerului; // 
autoconvingerea că situaţia nu se datorează infidelităţii sau lipsei de iubire din partea partenerului; // evitarea 
oricăror glume cu privire la sexualitate; // nu se va mira, nu va face haz şi nu va avea porniri de compasiune, 
dacă va vedea lacrimi în ochii bărbatului aflat în această situaţie; // acceptarea deplină a schimbărilor de 
conduită recomandate de terapeut; // reprimarea lamentărilor, umilirii şi preocupării obsesive a partenerului faţă 
de eşec; // reținerea de la adoptarea unei atitudini de superioritate; // solicitarea sau acceptarea actelor sexuale 
numai în limitele indicate de medicul curant; // solidaritate deplină. 

e Repercusiunile eşecurilor sexuale repetate ale bărbatului, asupra cuplului conjugal. Eşecurile sexuale 
frecvente ale bărbatului au un efect puternic destabilizator asupra cuplului, deoarece competenţa sexuală 
masculină se constituie, în general, ca autoritate prezentă în acel cuplu. Consecințele se corelează cu vîrsta 
partenerilor, libidou, vechimea cuplului, prezenţa copiilor, gradul de succes la sexul opus al fiecărui partener, 
temperament. 

In perioada de relaţii sexuale normal necesare, perpetuarea eşecurilor sexuale datorate bărbatului determină 
răceală afectivă crescîndă, suspendarea progresivă a intimi (ce sfârşeşte într-un sentiment de milă), repulsie, 
suferinţe psihosomatice, certuri, adulter şi divorţ. 

e Comportamentul corect al bărbatului confruntat cu eşecuri sexuale repetate, cu o nouă parteneră. Acordarea 
unui maxim de atenţie situaţiei, dar nu şi de alertă sau importanţă excesivă. Se impune sistarea altor tentative de 
raport sexual, analizarea lucidă a cauzelor posibile, iar dacă acestea nu sînt depistate se va consulta un medic. 
Schimbarea partenerei este o rezolvare, uneori, dar adesea numai parţial. 

e Comportamentul corect al bărbatului în caz de eşec sexual la primul raport sexual cu o nouă parteneră: 
crearea obişnuinţei cu intimitatea fizică a partenerei; // refuzul ajutorului partenerei prin manevre manuale sau 
orale de stimulare a erecției sau solicitarea acestora; // repetarea tentativei după una două ore sau dimineaţa la 
deşteptarea din somn; // sistarea manevrelor care ar întreţine starea de excitație a partenerei; // autoconvingerea 

că fenomenul nu se va mai repeta la următorul coit; // efort de depistare a cauzei generatoare a eșecului; // 
executarea unui duş alternativ, cald-rece; // somn pentru cîteva minute. 
e Comportamentul corect al bărbatului în caz de eşec sexual în debutul vieții sexuale. În această situaţie 
stînjenitoare, dar categoric trecătoare, trebuie evitată cu desăvîrşire descurajarea, chiar dacă eşecurile sînt 
repetate (desigur, după mai multe eşecuri consecutive, cu aceeaşi parteneră, consultul/ajutorul medical este 
necesar). Este util să se creeze o obişnuinţă cu intimitatea fizică a partenerei, o reducere gradată a anxietății prin 
expunerea progresivă la stimulii anxioşi pînă la stingerea emoţiei din debut. 

Tentativele de raport sexual la trezirea din somn sînt cu mari sorţi de izbîndă şi în această situaţie. 
© Sînt mai expuse eşecurilor sexuale următoarele categorii de persoane: adolescenţii, virstnicii, îndrăgostiţii, 
cei cu un sistem nervos ultrasensibil, nevrozaţii, cei cu preocupări intelectuale sau fizice epuizante, cei mult 
evoluaţi din punct de vedere intelectual şi afectiv, bărbaţii cu o viaţă dezordonată, indivizii cu un temperament 
anxios şi celibatarii. 
e Ajutorul femeii acordat bărbatului cu eşec erecţional. Într-o asemenea situaţie este mai bine ca actul sexual 
să fie amînat, iar dacă el este dorit, stimularea manuală sau orală a penisului de către parteneră nu este o 
obligaţie din partea ei. Dacă bărbatul solicită o asemenea intervenţie, rămîne la latitudinea femeii să aprecieze 
dacă acceptă sau nu, dacă se impune sau nu. 
e Eşecurile sexuale marchează, cu o frecvenţă oarecare, viața sexuală activă a tuturor bărbaţilor, reușita 
actului sexual fiind dependentă de o multitudine de factori relaţionali, ambientali, ce nu pot fi întruniţi de 
fiecare dată, este firesc ca nimeni să nu aibă privilegiul imunităţii la eşec sexual. 
e Incidenţa eşecurilor sexuale la bărbaţi. Pentru circa 50 % dintre bărbaţii activi sexual, un eşec sexual 
survine la circa 15 rapoarte sexuale, pentru circa 35 % un eşec la circa 10 contacte sexuale, pentru circa 10 % 
un eşec la 4 acte sexuale, iar pentru 5 % frecvenţa eşecurilor este de pînă la unul din două acte sexuale. 
e Opinia femeii despre bărbatul care nu poate susţine cu ea acte sexuale, repetat satisfăcătoare este infinit mai 
puţin gravă şi acuzatoare decît îşi poate imagina bărbatul. Atunci cînd cunoaște cauza şi de ea se face vinovat 
bărbatul, mai ales prin consum excesiv de alcool, disprețul şi umilirea femeii nu vor întîrzia să apară. 

În aprecierea femeii, virilitatea bărbatului reprezintă o poziţie importantă, dar nu centrală. 
o În pofida oricăror măsuri este imposibil ca viaţa sexuală a oricărui bărbat, şi a oricărei femei, să nu fie 
presărată cu mai multe sau mai puţine eşecuri sexuale. Cu toate că eşecul sexual nu poate fi preîntimpinat cu 
totul, iar consecinţele lui nu pot fi complet estompate, ele pot fi net diminuate. 


90. Accidente în activitatea sexuală 


Tartă pe alții adesea, niciodată pe tine însuţi. 
Publilius Syrus 


Nenorocirea vine atunci cînd ai uitat de ea. 
(proverb japonez) 


e Contuziile. Uneori se produc, involuntar, compresiuni ale țesuturilor însoțite sau nu de învinețirea pielii. 
Remediul constă în aplicarea pe locul contuziei de comprese cu apă rece, sare şi apă, alcool sau oțet şi apă. 

e Apariția în timpul actului sexual sau imediat după el a unor scurgeri sanguine, care nu pot fi puse în legătură 
cu menstruaţia. În acest caz se sistează susţinerea altor acte sexuale, iar dacă în următoarele două zile se 
constată că a fost doar o dereglare a ciclului menstrual nu se întreprinde nimic. Dacă, dimpotrivă, hemoragia se 
suspendă şi nu se identifică cu menstruaţia, se impune prezentarea imediat la medicul ginecologic. Chiar dacă 
nu se resimt dureri, simpla sîngerare este un indiciu de boală care trebuie investigată neîntîrziat. 

eè Traumatizarea testiculelor. Lovirile, strivirile sau tracţiunile accidentale asupra testiculelor survin relativ 
frecvent în preludiu sau în desfăşurarea actului sexual. Traumele minore evoluează de obicei rapid spre 

vindecare fără complicaţii, dar cele intense şi grave pot duce la necroza testiculului. În cazul contuziilor minore 
se aplică local comprese cu apă rece şi se ia un sedativ, iar în cele ample se impune prezentarea la medic, fără 
întârziere. 

e „Penis captiv.” Fenomenul, foarte rar, poate apărea în timpul actului sexual şi constă în imposibilitatea 
retragerii penisului din vagin. Reţinerea se datorează declanşării unui vaginism acut, adică contractura spastică 
involuntară a muşchilor perivaginali, care rețin penisul captiv. Urmarea comprimării violente a penisului este 
menţinerea şi chiar accentuarea erecţiei, deturgescenţa fiind imposibilă datorită jugulării exercitate la nivelul 
introitului vaginal. În această situaţie încercarea de retragere a penisului este imposibilă, fiind generatoare de 
dureri mari. Această stare nu trebuie confundată cu situaţia, şi ea rară, cînd în timpul orgasmului la unele femei 
are loc o strîngere violentă a penisului, pentru cîteva secunde. 

Etiologia acestui spasm involuntar poate fi: vaginismul cronic, spaima bruscă a femeii (de a fi surprinsă de 
străini sau de ejacularea ce trebuie evitată), firea hipersensibilă a femeii sau tulburările neurologice. 

În caz de penis captiv se apelează de urgenţă la medic, care printr-o injecție cu o substanţă miorelaxantă 
determină detensionarea mușchilor genitali ai femeii. Se poate încerca şi provocarea unei dureri puternice, 
brusc, într-o zonă oarecare a corpului (îndeosebi pe fese) menite să depolarizeze atenţia şi contractura 
musculară. Această metodă este eficace numai la femeile cărora li se întîmplă fenomenul frecvent şi care de fapt 
şi-l aplică singure. 

* Zgomote neplăcute induse de actul sexual. În timpul actului sexual sau imediat la sfîrşitul lui se aud, uneori, 
zgomote jenante, asemănătoare celor intestinale, provocate de gaze ce scapă şi care pun ambii parteneri într-o 
situaţie deosebit de neplăcută şi penibilă. 

Cauza acestui fenomen poate fi: poziţia copulatorie (mai ales cele în care femeia se află cu faţa în jos) care 
determină o cădere a uterului şi peretelui posterior al vaginului, cu urmarea creării unei depresiuni în treimea 
superioară a vaginului, umplute repetat cu aer, în mod zgomotos, în timpul mişcărilor copulatorii; // susţinerea 
mușchilor perineali este funcţional insuficientă, determinînd ca vaginul să fie întredeschis; // poziţia vicioasă a 
uterului; // hipotonia peretelui vaginului. 

Dacă schimbarea poziţiei coitale nu înlătură neajunsul, se recomandă consultul unui medic ginecolog pentru 

stabilirea cauzei și instituirea unui tratament adecvat. 
e Posibilele cauze ale micţiunii involuntare a unor femei, în timpul actului sexual: imposibilitatea muşchilor 
perineali şi a sfincterului uretral de a stăpîni micţiunea, datorită unor cauze patologice urologice sau 
neurologice; // cumulul următorilor factori: excitație sexuală intensă + vezică urinară plină + compresie amplă 
pe vezica urinară, într-o poziţie coitală oarecare; // confuzia cu senzaţia asemănătoare de la orgasm, de tensiune 
care se eliberează. Undele de contracție din procesul micţiunii, fiind asemănătoare celor din decursul 
orgasmului, se confundă sau chiar se suprapun (confuzia este de scurtă durată, asemănătoare aceleia în care apa 
caldă pare pentru cîteva secunde rece şi viceversa), suficient pentru scăparea unui jet de urină; emoția deosebit 
de intensă, ea putînd determina contracția vezicii urinare cu relaxarea sfincterului vezical şi pierdere de urină; 
apariţia nevoii imperioase de urinare în urma efortului conjugat cu emoția, care măresc diureza. Ea poate apărea 
ca imperioasă în timpul actului sexual şi în mod normal la sfîrşitul actului sexual. 

Aproape niciodată scurta micţiune nu se datorează imposibilității femeii de a stăpîni conştient reflexul, ci 

confuziei de senzaţii. Aceste scăpări de urină se pot întîmpla oricărei femei (şi adesea el trece neobservat !), ca 
un accident nesemnificativ, dar în cazul în care se repetă, se impune consultul unui medic ginecolog, urolog sau 
neurolog. 
e Deficitul de secreție lubrefiantă se poate datora: stării de excitație sexuală reduse, mai ales de natură psihică; 
dezechilibrului hormonal cronic sau temporar, datorat ciclului menstrual; premenopauzei; // inhibiţiei psihice; // 
repulsiei conştiente sau nu, pentru partener; // afecţiunilor ginecologice diverse; // distragerii atenţiei de la 
excitaţiile sexuale. 

Dacă fenomenul este permanent sau se repetă frecvent, se impune un consult ginecologic. În cazul în care 
este întimplător, se vor utiliza mijloace artificiale de lubrifiere cum ar fi: vaselina, untul, preparate farmaceutice 
menite acestui scop. 

Utilizarea salivei în scopul lubrefierii este contraindicată, ea putînd favoriza infecţii diverse. 

Consecințele susţinerii unor contacte sexuale în condiţii de lubrifiere insuficientă, pot fi: jenă pentru ambii 
parteneri; // frigiditate; // vaginism (şi chiar penis captiv); // fisuri ale vaginului şi penisului, care favorizează 
apoi infectări; // repulsie pentru partener. 


91. Bolile venerice 


Prudenţa dă sfaturi înţelepciunii. 
V. Hugo 


e Boala venerică este tipul de boală infecto-contagioasă care se transmite, preponderent, pe calea contactului 
sexual și sărut. 
e Sifilisul sau luesul are o evoluţie lentă, stadială, îndelungată şi deosebit de gravă. 

În majoritatea cazurilor, contaminarea se face prin raport sexual. Îmbolnăvirea indirectă poate fi prin sărut, 
obiecte de menaj (pahar, tacîm, prosop, lamă de ras etc.) dacă sînt umede. Microbii infectării cu sifilis pot 
pătrunde în organism şi prin contactul mucoaselor sau a tegumentului lezat, cu sîngele sau sperma unui bolnav. 
În timpul sarcinii, fătul poate fi infectat de o mamă bolnavă de sifilis. 

După o perioadă de circa 20 de zile, lipsită de orice manifestare, apar simptomele fazei primare a infecţiei 
sifilitice: o eroziune superficială, nedureroasă, tare la pipăit şi ganglioni măriţi în volum, tari, nedureroşi. 
Localizarea leziunilor de infectare sifilitică se află la locul de contact cel mai vulnerabil, adică zona genitală, 
bucală şi mai rar pe pielea corpului. În absenţa unui tratament eficace, simptomele de debut ale infecţiei luetice 
persistă circa 45 de zile, după care ele dispar spontan, dar procesul de extindere a infectării organismului 
continuă, cuprinzînd întreg corpul, iar boala intră în faza a doua. În această etapă, apar erupții variate (pete roşii, 
papule, vezicule, pustule) şi tulburări ale sistemului nervos. Aceste erupții se succed, întrerupte de pauze 
variabile, timp de circa doi ani, după care boala intră în faza a treia, în care tulburările sistemului nervos şi a 
unor organe vitale vor determina moartea bolnavului în decursul a doi-trei ani. 

Tratamentul aplicat în prima fază de manifestare a bolii este eficace, dar de lungă durată şi pretinde verificări 
numeroase. Dacă nu se adoptă un tratament corect şi susţinut, în timp util, boala evoluează în stadii greu sau 
imposibil de tratat. 

Un episod de infectare luetică nu dă imunitate pe viitor. 

e Gonoreea, blenoragia sau sculamentul este o boală infecto-contagioasă cu localizare uretrală, faringiană sau 
anorectală. 

Răspîndirea gonoreei se face de către persoanele infectate, care prezintă sau nu simptome de boală. Deoarece 
această boală se manifestă mai atenuat şi chiar asimptomatic la femei, spre deosebire de bărbaţi, ele transmit 
mai uşor şi mai frecvent maladia. Contaminarea se face prin contact sexual vaginal, oral sau anal şi, uneori, 
prin întrebuinţarea obiectelor de toaletă ale unui bolnav dacă acestea sînt umede. 

În circa 60% din cazurile de îmbolnăvire la femei şi 20 % la bărbaţi, gonoreea este lipsită de simptome. În 
forma asimtomatică atît bărbatul, cît şi femeia sînt persoane contagioase şi ca atare continuă difuzarea bolii, 
involuntar. Perioada dintre momentul infectării şi apariţia eventuală a primelor semne ale bolii este de 2-6 zile 
la femei şi de 4-15 zile la bărbaţi. Simptomele se manifestă la bărbaţi printr-o senzaţie de mîncărime şi 
usturime de-a lungul uretrei, jenă la urinat, înroşirea şi tumefierea meatului urinar, dureri la micţiune şi o 
scurgere mai întii transparentă apoi, după 3-4 zile, purulentă, galben-verzuie care pătează lenjeria. Netratată din 
primele zile, gonorecea se cronicizează, secreția uretrală scade în intensitate, apărînd numai o picătură 
dimineaţa sau, deloc. La femei, boala se manifestă prin micţiuni frecvente şi senzaţie de mîncărime şi arsură pe 
uretră. În general, la femei simptomele bolii se atenuează rapid chiar în absenţa unui tratament. Reactivarea 
procesului inflamator se produce cu fiecare menstruaţie, scădere bruscă în greutate, emoție acută, stres, consum 
abundent de alcool sau efort fizic deosebit, cînd secreția uretrală reapare în cantitate moderată. 

Tratamentul curativ se realizează în raport cu forma clinică. Se pot produce vindecări sigure numai dacă se 
alege antibioticul eficient, doza necesară şi se administrează pe o durată optimă. 

Pe durata tratamentului se impune: suprimarea contactelor sexuale; // abţinerea de la consumul de alcool, 
condimente, ceai şi cafea; // înainte şi după fiecare micţiune, spălarea miinilor cu apă şi săpun; // schimbarea 
zilnică a lenjeriei de corp, care va fi apoi fiartă şi călcată cu fierul incins; // includerea în proces şi a 
partenerului sexual, chiar dacă acesta nu prezintă simptome de boală. 

Gonoreea netratată la timp şi pe deplin, poate cauza: infecţii pelviene, sterilitate, infecţii la distanţă, tulburări 
sexuale. 
e Şancrul moale. La locul infectării cu şancru moale apar leziuni caracteristice, care la bărbat sînt localizate în 
special în jurul orificiului uretral, pe faţa internă a prepuţului şi pe fren, iar la femei mai frecvent pe labii, la 
comisura vulvară posterioară şi în regiunea perineală. După o perioadă de incubație de 3-5 zile, la locul de 
infectare apare o mică papulă roşie care se rupe după alte 2-3 zile. În scurt timp se formează în acel loc o 
ulceraţie de formă neregulată, foarte dureroasă şi sensibilă la pipăit, care se extinde pînă la un diametru de 10 
mm. 

Tratamentul este de durată, sigur şi poate fi stabilit numai de medicul dermatolog. 
e Sindromul de imunodepresie dobîndit (SIDA sau AIDS) este o boală epidemică, de origine virotică (virusul 
HIV), manifestată prin prăbuşirea sistemului imunitar celular, ceea ce permite apariţia unor multiple infecţii ce 
determină, după un timp, moartea bolnavului. 

Contaminarea cu virusul HIV se face prin: contactul mucoaselor cu sîngele sau sperma unui bolnav de 
SIDA; // relaţii sexuale orale sau anale între bărbaţi, unul dintre ei fiind contaminat; // relaţii sexuale vaginale, 
orale sau anale între un bărbat şi o femeie, unul dintre ei fiind infectat; // relaţii homosexuale între femei; // 
instrumente medicale nesterilizate; // instrumente cosmetice nesterilizate; // sărut genital; // sărut bucal violent, 
îndelungat, cu sugere intensă; // transfuzii cu sînge contaminat; // fumarea alternativă a unei ţigări, unul dintre 
fumători fiind contaminat. 

Contaminarea cu HIV nu poate avea loc prin strîngerea miinii, îmbrăţişare sau prin intermediul insectelor. 

Simptomele îmbolnăvirii pot apărea după o perioadă cuprinsă între 6 luni şi 7 ani, şi nu sînt specifice. Între 
primele simptome, cele mai frecvente sînt: scăderea bruscă în greutate; // ganglionii limfatici inflamaţi; // diaree 
persistentă; // febră prelungită; // diminuarea poftei de mîncare; // infecţii banale care refuză să se vindece; // 
oboseală accentuată; // transpiraţii nemotivat; // erupții pe piele; // dificultate în respiraţie; // tuse. 

Pînă în prezent nu se cunoaşte un tratament eficace, boala determinînd după un timp oarecare decesul 
bolnavului. 

Măsurile de profilaxie ale îmbolnăvirii cu HIV, pentru bărbaţi şi femei: fidelitate conjugală; // evitarea 
contactelor sexuale anale; // utilizarea prezervativului în cazul contactului sexual anal, homo- sau 
heterosexual; // aplicarea prezervativului şi în cazul felaţiei; // utilizarea prezervativului de la începutul actului 
sexual; // evitarea legăturilor sexuale la întîmplare; // evitarea legăturilor sexuale cu femei străine, puţin 
cunoscute sau cu prostituate; // tratamentul imediat al oricărei leziuni apărute în zona genitală şi abstinenţă pînă 
la vindecarea deplină; // utilizarea strict personală a aparatului de ras, pieptenului, periuţei de dinţi; // 
remarcarea stării de sterilizare a instrumentarului stomatologic, frizer şi pedichiurist; // igienă corporală 
riguroasă; // permanentă călire a organismului; // evitarea stărilor de oboseală extremă; // pretenţia aplicării 
prezervativului de la începutul actului sexual vaginal, bucal sau anal; // evitarea contactelor sexuale în timpul 
menstruației; // consum redus de alcool; // utilizarea strict individuală a instrumentelor de manichiură, 
pedichiură, coafat şi a lenjeriei intime; // abţinerea de la relaţii sexuale cu bărbaţi cunoscuţi ca fiind 
homosexuali; // evitarea contactelor sexuale cu parteneri puţin cunoscuţi sau a celor cu numeroase partenere. 

e Trichomoniaza urogenitală este o infecţie persistentă a căilor urinare şi seminale, determinată de parazitul 
Trichomonas. 

Principala cale de contaminare este contactul sexual, iar la femei şi obiectele comune de igienă şi lenjerie 
dacă sînt umede. Rezervorul de paraziți îl constituie mai ales femeia, la ea infecția putînd exista fără simptome. 

Durata de la contactul infectant şi apariţia primelor simptome variază între 10 şi 60 de zile. La femei, 
simptomele constau în prurit, iritaţie vulvară şi scurgere abundentă alb-cenuşie, spumoasă, cu miros de varză 
murată. La unele femei, reacţia la infecţie este insesizabilă, iar la altele răspunsul este violent, cu multiple 

simptome. La bărbaţi, simptomele sînt mai şterse dar prezente în mod evident şi constau în usturimi dimineaţa 
la urinat, inflamaţia glandului şi scurgeri muculopurulente. 

Deoarece nu toţi bărbaţii şi femeile infectate cu Trichomonas prezintă simptome de boală, ei sînt în mod 
involuntar purtători şi vehiculanţi ai infecţiei 

Tratamentul local şi general este stabilit numai de medicul dermatolog. Se tratează în mod obligatoriu şi 
partenerul sexual, indiferent dacă prezintă sau nu simptome de infestare. Vindecare este un proces de lungă 
durată, datorită numeroaselor reşute. 

La bărbaţi, parazitul localizîndu-se şi în prostată, determină ejaculare precoce şi sterilitate. La femei, tratarea 

superficială a bolii poate avea drept urmare sterilitatea sau cancerul de col uterin. 
e Candidoza genitală este o infecţie cutanată sau mucoasă, datorată ciupercii Candida. Localizarea infecţiei 
este mai adesea în șanțul balanoprepuţial, vulvă, gură, interdigital şi gastrointestinal. Contaminarea se face prin 
contact sexual, dar şi prin intermediul gurii, de la organele genitale la gură şi invers. Contactele sexuale bucale 
şi mîinile umede pot infecta gura sau organele genitale, de la zona infecțioasă la cea sănătoasă. 

La femei, boala se manifestă prin leucoree abundentă, consistentă, albicioasă, însoţită de înroşirea mucoasei 
sau tegumentului şi de formarea unor vezicule care se rup cu uşurinţă, dînd naştere la suprafeţe zemuinde. Local 
se declanşează prurit şi usturimi intense, violente. La bărbaţi, în şanţul balanoprepuţial apare o secreție albă, 
consistentă, abundentă, deosebit de iritantă. 

Tratamentul candidozei genitale este în exclusivitate de competenţa medicului dermatolog, fiind complex şi 
îndelungat. 

e Vegetaţiile veneriene sau candilomatoza este o boală venerică infecțioasă, cu localizare prevalent genitală. 
La bărbaţi, localizarea infecţiei este îndeosebi în şanţul balanoprepuţial, pe coroana glandului, pe fren sau pe 
meat şi doar excepţional pe pielea penisului. La femei, localizarea este mai ales vulvară. 

Contaminarea cu candilomatoză se face, în majoritatea cazurilor, prin contact sexual cu persoane bolnave. Ea 
debutează cu apariţia unor micropapule de culoare roz sau a unor excrescenţe filiforme, de mărime variabilă, cu 
aspect de conopidă brăzdată de şanţuri adînci. Aceste formaţiuni nu sînt dureroase, ci doar jenante atunci cînd 
devin masive. Durata de la infectare pînă la apariţia simptomelor se situează între 11 zile şi 8 luni. 

Tratamentul este exclusiv de competenţa medicului dermatolog, singurul care poate institui un tratament 

eficace şi rapid. În caz de netratare, vegetaţiile veneriene se dezvoltă continuu. 
e Herpesul genital este o boală a pielii şi mucoaselor, produsă de virusul herpetic. Infecția se localizează mai 
frecvent la buze şi pe mucoasa organelor genitale. La bărbaţi, localizarea este cu predilecție în şanţul 
balanoprepuţial şi pe gland, iar la femeie pe vulvă, vagin şi col uterin. Această maladie este transmisă prin 
contact sexual şi prin sărut orogenital. 

Infecția herpetică se manifestă printr-o erupție de mici băşicuţe cu lichid clar, care se rup cu uşurinţă şi 
produc senzaţia de mîncărime, durere şi iritare. După circa 7 zile, eroziunile se vindecă spontan şi fără cicatrice. 
Vindecarea este însă numai aparentă, virusul rămînînd mai departe în organism şi putînd recidiva în anumite 
împrejurări (menstruaţie, raport sexual prelungit şi de mare tensiune emoţională, excitație intensă, traumatisme, 
intoxicații, răceli, boli infecțioase, efort fizic deosebit). 

Medicația herpesului poate fi stabilită numai de medic, tratamentul fiind dificil. 

e Principalele măsuri de evitare a contaminării cu boli infecțioase transmise pe cale sexuală: fidelitate 
conjugală; // utilizarea prezervativului de la începutul actului sexual vaginal, anal sau oral; // după un contact 
sexual presupus infectant se procedează la spălarea organelor genitale, urinare şi din nou spălare cu apă şi 
săpun, iar femeia, în plus, va executa un duş vaginal dezinfectant, în primele 15-30 de minute de la raport; // în 
cazul apariţiei unei leziuni sau eroziuni la nivelul organelor genitale se sistează contactele sexuale şi se consultă 
imediat un medic dermatolog; // utilizarea strict individuală a lenjeriei intime, a materialului de toaletă şi igienă 
personală; // acceptarea în unităţile de alimentaţie publică numai a paharelor şi tacîmurilor uscate, iar în cele de 
cazare, a cearceafurilor şi prosoapelor numai uscate şi călcate; // spălarea mîinilor şi a organelor genitale înainte 
şi după fiecare raport sexual; // spălarea pe miini înainte şi după utilizarea closetului; // evitarea contactelor 
sexuale cu persoane cunoscute a avea numeroşi parteneri sexuali; // a nu se considera o persoană curată ca fiind 
implicit şi sănătoasă. 
Este mai bine a greşi prin exces de circumspecţie, decît prin pasivitate şi indiferenţă. 

92. Stresul şi nevroza sexuală 


Dece 
G. Papini 


'auţi în afară răsplata pe care o ai în tine însuţi ? 


© Stresul este expresia răspunsului fiziologic al organismului la orice solicitare a mediului, ca modalitate de 
adaptare. El poate fi pozitiv, cînd se situează în limitele necesare bunei adaptări a organismului la solicitările 
mediului, sau negativ cînd este insuficient sau excesiv. 
e Pot fi stresante negativ, următoarele aspecte din relaţia sexuală: efortul sexual excesiv; // nesiguranța în 
relaţia sexuală; // excesul de stimuli sexuali (de la partener, ambianţă, imaginaţie etc.) fără un raport sexual 
detensionant, la timp; // frustrarea sexuală; // patologia sexuală; // dorinţele sexuale interzise; // conflictele 
sexuale de durată cu partenerul; // anxietatea sexuală; // viaţa sexuală dezordonată; // discrepanţa dintre aspirație 
şi capacitatea de răspuns şi împlinire sexuală; // teama de riscul unor urmări neplăcute, specifice (sarcină, 
infectare venerică etc.); // sentimentul de inferioritate sexuală. 
e Simptomele stresului: frică excesivă; // nervozitate; // insomnie; // iritabilitate excesivă; // exacerbarea 
spiritului critic sau autocritic; // pierderea încrederii în sine; // diminuarea randamentului intelectual; // impresia 
aflării într-o tensiune permanentă; // fobia faţă de anumite lucruri sau situaţii; // dureri de spate, nelocalizate 
precis; // tulburări hormonale, digestive şi de dinamică sexuală; // scăderea sau creşterea în greutate etc. 

Starea de stres este sesizată în primul rînd de anturaj şi doar apoi, în stadiul acut, şi de persoana în cauză 
e Stresul (cu altă motivaţie decît cea sexuală) poate determina următoarele tulburări în sfera sexualităţii: 
deficit în secreția de hormoni sexuali şi în mod deosebit a androgenilor de origine corticosuprarenală; // 
tulburări de dinamică sexuală; // diminuarea libidoului; // diminuarea orgasmului; // tulburări menstruale; // 
rezistenţă imunitară diminuată, la boli cu transmitere sexuală; // diminuarea trăirilor emotive; // coborirea 
pragului de rezistenţă la frustrarea sexuală. 

Debutul disfuncţiei sexuale cauzată de stres este tardiv şi de regulă brusc. 
e Măsurile de profilaxie a stresului de natură sexuală: evitarea stimulilor sexuali inutili; // ordonarea vieţii 
sexuale; // abstinenţă periodică, cumpătată; // practicarea exerciţiilor fizice de întreţinere a aparatului genital; // 
menţinerea încrederii în forţele proprii; // echilibrarea nivelului de dorinţă, cu cel de putinţă lejeră; // rezolvarea 
problemelor sexuale imediat şi pe deplin; // bunăvoință faţă de sine şi partener. 
e Nevroza este un complex de tulburări, cu sau fără răsunet somatic, trăite în mod lucid şi penibil, şi care sînt 
consecinţa inadaptării la suprasolicitare nervoasă (deci şi sexuală). 

„„Nevroza sexuală” este o etichetare incorectă pentru tulburările funcţiei sexuale din cadrul nevrozei. 
e Nevroza poate avea o etiologie sexuală în următoarele situaţii: eşecuri sexuale repetate; // suprasolicitarea 
sexuală din partea partenerului, în condiţiile posibilităţilor de răspuns limitate şi a dorinţei de împlinire; // 
acumularea fără detensionare a psihotraumelor sexuale; // obsesie de insuficient şi competiţie; // subsolicitarea 
sexuală; // schimbarea frecventă a obiceiurilor din viaţa sexuală, ca urmare a dezordinii comportamentale; // 
inhibarea dorinţei de a comite actul sexual într-un anume fel, cel mai adesea sub forma unor perversiuni; // 
dezacordul de durată dintre solicitare şi capacităţile de răspuns adecvat, nenociv pentru organism; // dezinteresul 
sexual al partenerului conjugal; // stări de excitație sexuală prelungită, fără o finalizare într-un act sexual; // 
practicarea unor perversiuni; // practicarea masturbării; // nerezolvarea conflictelor sexuale cu partenerul; // 
sentimentul acut de inferioritate şi incompetenţă sexuală. 

În principal, la baza constituirii nevrozei stă un conflict întra psihic rezultat din dezacordul dintre dorinţă şi 


e Manifestarea nevrozei. Nevroza are un debut insidios, cu manife de intensitate redusă, apoi progresiv 
ele se accentuează, iar episoadele de regresie sînt tot mai rare şi mai superficiale. Formele de manifestare ale 
nevrozei sînt polimorfe, cu note specifice fiecărui bolnav. 

Nevroza se exprimă îndeosebi prin: agitaţie psihomotorie; // iritabilitate crescută; // intoleranţă accentuată; // 
insomnie; // anxietate permanentă; // ochi obosiţi şi încercănaţi; // tulburări de memorie şi concentrare a atenţiei; 
/I cefalee; // hipotensiune arterială (uneori); // astenie generală; // labilitate vegetativă; nervozitate nestăpînită; // 
palpitaţii; // senzaţie de amorţeală în extremităţi; // amețeli; // dificultăţi în instalarea erecţiei; // ejaculare 
precoce; // diminuarea intensității orgasmului; // frigiditate; // complex de inferioritate; // epuizare la eforturi 
neînsemnate; // somn şi odihnă fără efect în refacerea forțelor; // tristeţe permanentă, nemotivată; // cheltuială 
excesivă de energie; // uzură biologică prematură; // pesimism. 
respectarea pe deplin a timpului de odihnă necesar refacerii după fiecare efort; // rezolvarea stărilor conflictuale, 
imediat şi pe deplin; // acceptarea situaţiilor insolubile; // minimalizarea importanţei eșecului, insuccesului sau 
pierderii; // abstinenţă sexuală periodică; // rezolvarea tulburărilor sexuale, imediat şi pe deplin; // activare 


excitante. 
e Vindecarea nevrozei este exclusiv de competenţa medicului, singurul în măsură să identifice cauza ei şi să 
instituie un tratament. Orice tratament este sortit eşecului dacă persoana bolnavă refuză să înlăture agentul 
cauzal al nevrozei, din comoditate, viciu, rea voinţă etc. 

Tratamentul nevrozei este de lungă durată. 


93. Evoluţia funcţiei sexuale 


Bărbatul de 20 de ani schimbă frecvent locuinţa, hainele, ideile, femeile; iar bărbatul de 45 de ani călătoreşte mai rar, 
schimbă reşedinţa mai greu, revine mai repede acasă, schimbă mai rar hainele şi alege mai mult femeia. 
1. Ducici 


În viaţa femeii sînt două momente mari: 


T. Muşatescu 


rimul sărut şi ultimul amant. 


e La bărbaţi, libidoul şi potenţa, fără a fi paralele, ating valori maxime în jurul vîrstei de 25 de ani. Între vîrsta 
de 35 şi 45 de ani, libidoul îşi pierde caracterul imperios şi suferă o primă slăbire, discretă, iar în raport cu 
potenţa apare un evident dezechilibru, potenţa fiind inferioară libidoului. Apoi, între vîrsta de 45 şi 55 de ani, 
libidoul se temperează clar, iar potenţa se află şi mai mult sub nivelul de solicitare al libidoului. După vîrsta de 
55 de ani, libidoul cunoaşte o diminuare accelerată. Circa 15 % dintre bărbaţii în vîrstă de 65 de ani mai 
prezintă un libidou care îi încurajează în susţinerea unor contacte sexuale; practic însă, mai puţin de 2 % dintre 
ei mai pot susţine acte sexuale mulțumitoare, iar dintre aceştia 1/3 vor putea avea o activitate sexuală 
mulţumitoare pînă la sfîrşitul vieţii lor. 

Relaţional, după vîrsta de 35 de ani, bărbaţii găsesc femeile tot mai asemănătoare, mai puţin atractive şi 
excitante, motiv pentru care sînt tentaţi la schimbarea frecventă a partenerei, în dorinţa găsirii acelora în măsură 
să trezească şi susțină eficace potenţa, prin intensitatea senzualităţii şi a noutăţii stimulilor oferiţi. 

e La fem bidoul şi satisfacția sexuală sînt maxime la maturitate şi minime în tinerețe şi bătrînețe. Pentru 
circa 15 % dintre femei, după vîrsta de 20 de ani, libidoul suferă o diminuare simetrică cu vîrsta; în majoritatea 
cazurilor, aceasta fiind o caracteristică ereditară. 

Frecvența maximă a raporturilor sexuale se înregistrează între vîrsta de 20 şi 30 de ani, ca urmare a solicitării 
partenerului şi între 38 şi 47 de ani datorită propriei dorinţe. Libidoul se prăbuşeşte după această vîrstă, astfel că 
la vîrsta de 50 de ani doar 20 % dintre femei mai au raporturi sexuale din proprie dorinţă/iniţiativă, iar în jurul 
vîrstei de 60 de ani mai puţin de 1 % dintre femei mai prezintă libidou. 

În tinereţe, femeia este mai mult preocupată să stîrnească dorinţa sexuală a partenerului şi doar la maturitate 
devine pretențioasă cu ceea ce îi poate oferi viaţa sexuală, dorind plăcerea sexuală pe deplin şi pentru sine. 

La femeile cu relaţii sexuale regulate evoluţia funcţiei sexuale este fără şocuri, iar la cele cu relaţii sexuale 
iregulate şi presărate cu puţine satisfacţii, îmbătrînirea aduce cu sine numeroase crize sexuale. 

Relaţiile sexuale extraconjugale se angajează cu relativă dificultate după vîrsta de 40-45 de ani, datorită 

temerilor, principiilor morale şi fizicului mai puţin seducător. 
e Evoluţia funcției sexuale a membrilor cuplului conjugal. Cînd nu există o mare diferenţă de vîrstă şi libidou, 
funcţia sexuală a membrilor cuplului conjugal are o evoluţie lină, acomodabilă situaţiilor generate de înaintarea 
în vîrstă. Relaţia sexuală fiind şi o continuă adaptare la uzura şi involuţia biologică, persoanele echilibrate 
găsesc uşor soluţia armoniei mai ales că, după vîrsta de 45 de ani, libidoul se temperează discret la ambii 
parteneri. 

În cuplul conjugal: contactele sexuale tind să se caracterizeze prin automatism şi o trăire emoţională 
neconcordantă (îndeosebi, după primii zece ani de convieţuire); // în urma insatisfacţiei sexuale, femeia îşi 
suspectează partenerul de legături extraconjugale, iar soţul, pentru a masca involuţia potenţei sale, îşi acuză 
partenera că nu mai ştie să-l incite şi excite; // în perioada de declin reciproc a capacităţii sexuale, are loc o 
suplinire a trăirilor sexuale printr-un ataşament afectiv mai profund, camaraderesc şi reciproc tolerant; // după 
vîrsta de 45 de ani, în general, legătura sexuală devine securizantă, de acroş şi toleranță; // cînd partenerii au 
vîrsta de circa 50 de ani, rărirea/suspendarea contactelor sexuale este percepută, adesea, ca o uşurare; // femeia 
de a-le suporta, iar bărbatul de a trebui să le susţină; // incitaţiile pentru raport sexual ale bărbatului survine mai 
mult din impulsul fiziologic intern, decît de la stimulii sexuali percepuți la parteneră. 

e Femeia poate avea o activitate sexuală satisfăcătoare timp îndelungat, chiar şi în perioada menopauzei, cu 
condiţia păstrării unei sănătăţi genitale şi generale bune, şi a susţinerii unor contacte sexuale la intervale nu prea 
mari de timp, cu un partener competent. 

Femeia poate suporta actul sexual pînă spre vîrsta de 60 de ani, dar numai în condiţiile unei stări de sănătate 
foarte bune şi a unui partener competent. 
e Actul sexual este benefic femeii indiferent de vîrstă, cu condiţia prezenţei unui libidou real şi a suportării lui 
în condiţii satisfăcătoare. 

Contactele sexuale satisfăcătoare sînt stimulatoare ale tonusului de viaţă, optimismului, dispoziţiei 

psihofizice armonioase şi a unei relaţii de cuplu solide şi longevive. 
e Bărbatul poate susține contacte sexuale mulțumitoare pînă la limita vieții, mai ales atunci cînd beneficiază 
de o stare de sănătate bună, o predispoziţie ereditară favorabilă, o continuitate în relaţia sexuală şi o parteneră 
care se adaptează cerinţelor lui. 

Capacitatea de susţinere a unor contacte sexuale normale, de către bărbatul vîrstnic, variază de la un individ 
la altul, menţinîndu-se la circa 2 % dintre bărbaţii ce ating vîrsta de 80 de ani. Cu condiţia păstrării potenţei, a 
unui fizic îngrijit, a optimismului şi altruismului, bărbatul poate angaja relaţii sexuale, păstrîndu-şi puterea de 
cucerire a femeii indiferent de vîrstă. 
e Capacitatea fecundantă a bărbatului nu încetează pînă la decesul său, chiar în caz de impotenţă. 
e Cu cît bărbatul poate avea relaţii sexuale satisfăcătoare mai mult timp, cu atît mai bine pentru viaţa lui în 
general şi cea de cuplu în special, cu condiţia ca ele să fie urmarea unei stimulări normale, fiziologice şi nu a 
uneia forţate, iar frecvenţa contactelor să fie adecvată vîrstei. 
e La femeie, reducerea activităţii sexuale pînă la sistarea ei are drept motivaţie: dezechilibrul hormonal, 
urmare a declinului fiziologic sau patologic al funcţiei sexuale; // reacţia de inhibare în urma declinului 
senzualităţii şi puterii de incitare; // excesul ponderal; // diminuarea preocupării de sine; // neglijarea cultivării 
relaţiei sexuale; // uzura nervoasă; // absenţa unui partener competent; // principii rigide de morală; // temerea de 
a nu plăcea sau de a stîrni dezgustul partenerului; // blazarea sexuală; // preocupările profesionale deosebit de 
solicitante; // programarea genetică. 
e Factori ce determină declinul activităţii sexuale la bărbat. Normal, bărbatul ar trebui să poată susţine 
raporturi sexuale pînă la sfîrşitul vieţii lui; că nu se întîmplă în majoritatea cazurilor aşa, se datorează 
următoarelor motive: absenţa unei partenere adecvate; // exces ponderal; // consum îndelungat de toxice (alcool, 
tutun, cafea, medicamente); // uzură biologică, accentuată de stres şi condiţii de viaţă; // subaprecierea 

capacităţii de a mai satisface sexual; // delăsare şi lene; // preocupări copleșitoare; // surmenaj cronic; // boli 
cronice diverse; // depresii; // excese sexuale într-o perioadă oarecare a vieţii. 
e Comportamentul femeii de vîrstă înaintată cînd mai mare libidou, dar nu dispune de un partener adecvat. 
Cînd nu mai poate trezi pasiuni, femeia care mai are libidou îşi refulează dorinţa şi îşi găseşte compensare în 
cultivarea altor plăceri (hrană, îmbrăcăminte, avere etc.); doar în cazuri extreme ea recurge la perversiuni sau la 
serviciile unor bărbaţi pe care-i plăteşte, direct sau indirect. 

La femeie, posibilitatea stingerii voite a libidoului sau convertirea lui are loc cu o mare uşurinţă, dar nu fără 
unele fenomene psihosomatice negative. 
e Comportamentul bărbatului de vîrstă înaintată care mai mare libidou, dar nu dispune de o parteneră 
adecvată. Dacă bărbatul dispune de libidou şi potenţă, în măsură să-i permită susţinerea actului sexual, este 
puţin probabil să nu ajungă să-şi satisfacă dorinţa. Dacă libidoul nu este însoţit de o potenţă satisfăcătoare, el 
eşuează în acte de perversiune, prin intermediul unor prostituate, sau îşi refulează dorința sexuală în muncă, 
pasiuni oarecari şi uneori în consum excesiv de alcool. 
e Declinul capacităţii sexuale este lent, progresiv, puţin brutal, conferind individului şi cuplului timpul necesar 
de a se obişnui fizic, psihic şi relaţional cu noua stare, pentru formarea progresivă a noi deprinderi, obişnuinţe şi 
refulări. Atunci cînd survine brusc sau la indivizi aflaţi în cuplu cu mari diferenţe de vîrstă, între parteneri 
declinul capacităţii sexuale creează mari şi grave probleme personale şi de cuplu. 
e Comportamentul sexual al vîrstnicului devine ridicol, cînd: conduita mimează tinereţea şi senzualitatea; // 
libidoul este susţinut artificial; // mobilul actului sexual este altul decît cel de satisfacere sexuală; // pentru 
realizarea actului şi obţinerea de satisfacţie se recurge la metode perverse; // relaţia sexuală devine un fapt de 
afişaj public. 
e Caracteristicile actului sexual la bărbatul vîrstnic: epuizare intensă; // dificultate în repetarea actului, în mai 
puţin de 12 ore; // orgasm diminuat în intensitate; // intrarea în erecţie este înceată, dificilă, iar deplinătatea ei nu 
se atinge decît în momentul preejaculator; // ejacularea este de nestăpînit; // costul biologic al susţinerii lui este 
relativ mare; // incitaţiile sexuale de la parteneră trebuie să fie continui şi de intensitate amplă; // şanse mari de 
eşec; // ambiguă satisfacţie post coitală. 
e Caracteristicile actului sexual la femeia virstnică: adeseori se însoţeşte de vaginism (datorită lubrifierii 
deficitare); // orgasmul este tardiv şi de mică intensitate; // satisfacția sexuală posteoitală are o amplitudine în 
corelare cu intensitatea orgasmului şi atitudinea partenerului faţă de ca; // necesită un preludiu îndelungat; // este 
în strictă dependenţă de competenţa sexuală a partenerului; // are şanse reduse de reuşită. 


94. Perversiunile sexuale 


Este în puterea noastră să nu acceptăm viciile; dar să le prescriem o limită o dată ce le-am acceptat, aceasta nu mai e în 
puterea nimănui. 
D. Erasmus 


Se pare că natura a statornicit pentru fiecare om încă de la naştere, anumite limite pentru virtuți şi pentru vicii. 
La Rochefoucauld 


Perverşii sînt doar nişte manifeşti ce nu-şi pot reprima ceea ce există în fiecare. 
S. Freud 


Plăcerea este sursa durerii: durerea este sursa plăcerii. 
(proverb japonez) 


e Perversiunea sexuală denumeşte practica satisfacerii trebuinţei sexuale, exclusiv sau ocazional, într-un mod 
patologic sau repudiat de bunul simţ, morală şi societate. 

Individul pervers sexual rămîne în celelalte aspecte ale activităţii psihice, profesionale (şi relaţionale, după 
caz) în limitele normalităţii şi eficienţei, pe o durată de timp oarecare. 

Prin perversitate se denumeşte caracteristica generală a structurii caracterului şi personalităţii individului, 
cînd acesta resimte plăcere (fără conotaţii sexuale) în comiterea de răutăţi, respectiv de orice acte ce contravin 
normelor legale şi îndeosebi a bunului simţ. 

Două opinii culturale: 1) S. Freud: „Sexualitatea pur procreativă fără afecţiune = perversiune”; 2) H. 

Marcuse: „Sexualitatea pur afectivă fără procreare = perversiune.” 
e Deosebirea între perversiune şi viciu. În cazul viciului, plăcerea rafinată este dusă pînă la limita 
convenţională dintre normal şi patologic, dar rămasă de partea normalului în timp ce în cazul perversiunii este 
cultivată pînă dincolo de limita dintre normal şi anormal (în opinia majorităţii). 

De remarcat că atît perversul, cât şi viciosul prezintă o uimitoare satisfacţie în a racola noi adepţi la maniera 
sa de accedere la plăcere. 
e Adamismul (o formă rară de exhibiţionism), denumeşte plăcerea sexuală perversă ce constă în şocarea 
vizual-morală a asistenţei. Perversul, complet dezbrăcat, îşi face apariţia brusc în locuri intens frecventate (de 
preferinţă de sexul opus) cum ar fi stadioane, săli de spectacol, bulevarde, ştranduri, solarii etc., pe care le 
traversează în fugă. Această perversiune se întîlneşte la ambele sexe şi cunoaşte un grad înalt de mimetism, 
existînd perioade de timp în care au o recrudescenţă, urmate de una de estompare. 

Perversiunea numită adamism nu are nimic comun cu doctrina sectară creştină cu acelaşi nume, exceptînd 
nuditatea corpului. 

e Analismul denumeşte plăcerea sexuală perversă ce constă în aplicarea gurii şi limbii pe anusul partenerului 
sexual (de acelaşi sex sau de sex opus). 
e Azofilia denumeşte plăcerea sexuală perversă ce constă în obţinerea excitaţiei sexuale în urma contemplării 
unor obiecte cu semnificaţie erotică, şi exercitarea concomitent a unor manevre masturbatorii. Este practicată 
îndeosebi de către bărbaţi. 
e Cleptolagnia denumeşte plăcerea sexuală perversă în care bolnavul, prin tensiunea emoţională ce însoţeşte 
săvîrşirea actului interzis — furtul —, obține o intensă excitație sexuală ce se poate finaliza, spontan, prin orgasm. 
Perversul comite actul de furt fără să aleagă obiectul (pe care-l abandonează apoi) sau valoarea lui, ci numai 
situaţia care să-l tensioneze/emoţioneze mai intens. În starea de tensiune particulară în care intră, perversul nu 
se mai poate stăpîni, regretînd apoi actul comis chiar dacă nu a fost prins. 

Cleptolagnia este practicată în egală măsură de bărbaţi şi femei, iar frecvenţa comiterii actului se situează la 
intervale de săptămîni sau luni. 
e Coprochezia denumeşte plăcerea sexuală perversă în care bolnavul se unge cu excrementele proprii sau ale 
partenerului. Se întîlneşte la oligofreni şi demenţi. 
e Coprofagia denumeşte (şi) plăcerea sexuală perversă în care bolnavul ingerează materiile fecale proprii sau 
ale partenerului. Se întilneşte la unii oligofreni, demenţi şi schizofrenici. 
e Coprofilia denumeşte plăcerea sexuală perversă pe care bolnavul o resimte în a privi, depozita şi a sta într-o 
ambianţă impregnată cu excrementele proprii sau ale partenerului. 
e Cunilincţia denumeşte plăcerea sexuală perversă obţinută prin lingerea şi sugerea clitorisului şi labiilor de 
către bărbat (adesea, concomitent el execută şi mișcări intravaginale cu degetele). În anumite limite (cînd nu se 
caută satisfacerea pînă la obţinerea orgasmului) procedura este normală într-un cuplu foarte unit, ca o formă de 
excitare (necesară) în preludiul sau finalul actului sexual, dar nu şi a bărbatului, şi cînd nu primeşte un caracter 
de necesitate, obişnuinţă şi modalitate exclusivă de satisfacţie sexuală. 

Cunilincţia măreşte rata secreției de hormoni androgeni şi intensifică spermatogeneza. 

Perverşii care practică cunilincţia ajung adesea să dezvolte un „culturism” al limbii şi chiar să-şi secţioneze 
ligamentul sublingual. 

Adesea, cunilincţia este refuzată de femeie doar pentru a nu fi obligată să-i întoarcă „favoarea” partenerului. 

Cunilincţia se prectică frecvent în asociere cu felaţia, manieră care popular se numeşte „69”. 
e Clismomania denumeşte plăcerea sexuală perversă obţinută în urma expulzării prin anus a unei mari 
cantităţi de apă caldă sau rece (introduse prin clismă), după ce în prealabil efortul de reţinere a ei a fost dus la 
maxim. 

Practicarea acestei perversiuni este urmată de ample tulburări gastrointestinale. 

e Erotografomania denumeşte plăcerea sexuală perversă obţinută în decursul desenării, descrierii, 
fotografierii sau filmării unor scene sexuale sau a nudităţii corpului omenesc, într-o manieră mai mult sau mai 
puţin grosolană şi obscenă. Această perversiune se întîlneşte îndeosebi la persoanele frustrate sexual sau 
suferinde psihic. 

e Exhibiţionismul denumeşte plăcerea sexuală perversă obţinută prin expunerea organelor genitale în locuri 
publice, în fața unor persoane de sex opus, adeseori necunoscute. Exhibarea nu este urmată de încercarea 
susținerii unor acte sexuale cu persoana surprinsă. Tensiunea emoţională stîrnită de comiterea actului interzis şi 
de reacţia de uimire, frică, scîrbă sau revoltă determină obţinerea unei stări de excitație sexuală de o intensitate 
ce declanşează, uneori, orgasmul, în absenţa unor manevre masturbatorii. Uneori, eventuala indiferenţă a 
asistenţei poate declanșa agresivitatea perversului exhibiţionist. 

Practic, bărbatul exhibiţionist apare brusc în faţa unor femei, sau mai adesea a unor fetiţe ori adolescente, 
aflate pe străzi puţin populate, în parcuri, vagoane sau vestiare şi îşi exhibă penisul aflat în stare flască sau în 
curs de erecţie. Într-o formă mascată, exhibiţionistul mimează necesitatea imperioasă de a urina pentru a-şi 
justifica actul pervers. 

Între anumite limite şi împrejurări, exhibarea corpului face parte din comportamentul sexual feminin normal. 
Astfel, calificativul de comportament exhibiţionist la femeie este relativ dificil de formulat şi stabilit, în limitele 
lui naturale şi necesare. În forma normală, atitudinea exhibiţionistă are rolul de a incita, de a seduce şi nu de a 
provoca stări proprii de plăcere sexuală. În forma de exprimare minoră a perversiunii, femeia exagerează cu 
descoperirea corpului (cel puțin în situaţii ce nu o justifică) sau prin regizarea unor conjuncturi în care să fie 
văzută sau surprinsă dezbrăcată, total sau parțial (ieşind dezbrăcată în balcon sau din baie, lăsînt „întîmplător” 
uşi sau ferestre deschise, prin care ştie că va fi văzută dezbrăcată etc.). În maniera net perversă de exprimare, 
femeia exhibiţionistă îşi expune nudul în faţa unor persoane străine în mod nemotivat, repetat, provocator, 
obscen, ceea ce îi provoacă o evidentă stare de excitare sexuală cu declanşarea uneori a orgasmului. Cînd sînt 
privite, exprimîndu-şi devierea, aceste femei perverse nu se simt jenate sau ruşinate ci, dimpotrivă, exală o mare 
plăcere şi satisfacţie. 

Exhibiţionismul este, probabil, o reminiscență din comportamentului primatelor, la care organele genitale 
sînt etalate ca modalitate de amenințare a intruşilor, ca o demonstraţie a dominanţei sau, uneori, a 
supunerii/dependenţei de un cogener. 

e Fetişismul denumeşte plăcerea sexuală perversă în care obţinerea excitaţiei sexuale este condiţionată de 
prezenţa sau atingerea fetişului, adică a unui articol anume de lenjerie intimă (utilizat sau nu) sau a unui obiect 
aparţinînd unei persoane anume sau nu, de sex opus. Pentru unii, simpla atingere a elementului fetiş declanşează 
orgasmul, pentru alţii actul sexual nu poate fi susţinut decît prin atingerea sau vederea elementului fetiş. 
Maniera de exprimare a perversiunii poate fi clandestină sau evidentă şi se întîlneşte mai frecvent la bărbaţi. 

e Froterismul denumeşte plăcerea sexuală perversă obţinută prin atingerea şi frecarea organelor genitale, de 
persoane de sex opus aflate în aglomerări umane (trenuri, stadioane, mijloace de transport în comun, săli de 
spectacol etc.). Practica acestei perversiuni se întîlneşte mai frecvent la bărbaţi. 

e Felaţia sau oralismul denumeşte plăcerea sexuală perversă în care se mimează actul sexual în cavitatea 
bucală a femeii sau a bărbatului (în cazul relaţiei homosexuale masculine). Acţiunea se poate întâlni şi în cadrul 
relaţiei sexuale normale, ca un preludiu-divertisment sau ca o necesitate în dificultăţi erecţionale ocazionale, dar 
devine în mod indubitabil o manifestare perversă cînd se continuă pînă la ejaculare, cînd este o practică 
necesară, curentă. Felaţia se practică la dorinţa unuia sau a ambilor parteneri. 

Felaţia poate determina la bărbat tulburări erecţionale şi de ejaculare, infectare, iar la femeie decădere 
morală, infectare (inclusiv cu HIV), tulburări diverse cînd este însoţită, repetat, de îngurgitarea spermei 
(inhibarea sistemului imunitar, hipotensiune, hiperglicemie, inhibarea secreției gastrice, obezitate, motilitate 
intestinală exagerată, colici, diaree, tulburări biliare, alergii, tulburări nervoase etc.). 

Este eronată opinia potrivit căreia îngurgitarea spermei ar reduce varicele sau ar vindeca ulcerul gastric. 

e Gerontofilia denumeşte plăcerea sexuală perversă ce constă din atracţia faţă de persoane de sex opus, 
înaintate în vîrstă, cu care se caută realizarea unor relaţii sexuale. Această perversiune este practicată îndeosebi 
de către femei. 

Nu intră în această categorie de perversiune cei ce se prostituează cu indivizi de vîrstă înaintată. 

e Heterocromofilia denumeşte posibilitatea obţinerii plăcerii sexuale doar cu un partener ce are o altă culoare 
a pielii, decît a perversului. Ea este practicată de indivizi ai ambelor sexe, dar mai frecvent de către femei şi este 
de cele mai multe ori urmarea unei fixaţii morbide. 

e Hipoxifilia sau spînzurarea sexopatică constă în comprimarea progresivă a gitului, prin mimarea spînzurării, 
pînă la o anumită intensitate, adesea în prezenţa unor obiecte fetiş (ele facilitind excitaţia). Perversiune are şi 
alte moduri de exercitare (toate vizînd în primul rînd privarea de aer, respectiv intoxicarea cu CO, şi în mai 
mică măsură obturarea arterelor carotide). 

Hipoxifilia este o perversiune exercitată în majoritatea cazurilor de bolnavi mintali şi de cei cu un mărit 
potenţial sinucigaş. Frecvent, manevra se însoţeşte de accidente fatale sau chiar premeditat se trece în 
sinucidere. 

e Homosexualitatea feminină denumeşte perversiunea ce constă în susținerea de relaţii sexuale între femei. 

Această formă de perversiune sexuală feminină este mai puţin răspîndită în forma concretă, comparativ cu 
situaţia la bărbaţi, dar în forma latentă (neexercitată) îl depăşeşte net. Altfel formulat, homosexualitatea 
feminină are un accentuat caracter afectiv şi mai puţin unul sexual, putînd fi, cel mai adesea, cu abstinenţă. 

Principalele forme ale homosexualității feminine sînt: 
D  SAPHISMUL. Homosexuala de acest tip este cel mai adesea pasivă, dorind să fie cucerită, posedată, 
mîngîiată, sărutată, penetrată (simbolic) de către o altă femeie; în forma activă perversiunea constă în 
lingerea/sugerea reciprocă a organelor genitale. 
D  TRIBADISMUL constă în satisfacerea sexuală între două femei prin frecarea reciprocă a vulvei, cu coapsa. 
D  LESBIANISMUL. Femeia lesbiană este o homosexuală de tip activ/viril, dorind să cucerească, să domine, 
să subjuge, să penetreze o altă femeie, ceea ce constă în: manevre de masturbare digitală (reciprocă); 
masturbarea partenerei cu un penis artificial; contactul şi frecarea directă între organele genitale externe; 
sugerea şi frecarea reciprocă a mameloanelor; mimarea actului sexual heterosexual, dacă are un clitoris amplu 
dezvoltat. 
e Caracteristicile generale ale femeii homosexuale. Homosexualele de tip pasiv se prezintă ca foarte feminine, 
frigide cu un bărbat, iar comportamental se remarcă cu dificultate, fiind bune mame şi actriţe în interpretarea 
rolului de femeie obişnuită. Cele cu un comportament homosexual de tip activ, pot avea o constituţie cu unele 
trăsături masculine, iar prin comportamentul lor imită bărbatul fiind autoritare, agresive, dure şi adoptînd o 
vestimentaţie apropiată de cea masculină. Ele au o aversiune totală faţă de bărbaţi, pînă la acte de sadism faţă de 
aceştia, căutînd cu asiduitate compania femeilor şi refuzînd maternitatea. 

Homosexualele „pure”, de un tip sau altul, sînt foarte rare. 
e Homosexualitatea femeii se poate datora: bolii psihice sau endocrine; // împrejurărilor constrîngătoare; // 
constituţiei genetice; // subdezvoltării hipotalamusului; // erorilor educaţionale; // practicării prostituţiei; // 
experienţelor frecvente de acest fel în adolescenţă; // traumatismelor majore, afective sau sexuale, în relaţia cu 
bărbaţii; // dezamăgirii şocante la primul raport sexual; // violului suferit în adolescenţă; // convieţuirii cu un tată 
tiranic; // insatisfacţiei sexuale cu bărbaţii; // problemelor de identitate, nerezolvate la timp; // personalităţii 
psiholabile, imature, cedînd uşor la coruperea exercitată de homosexualele cu experienţă, mai ales dacă sînt 
surprinse într-o conjunctură defavorabilă în relaţia lor cu bărbaţii; // unor cauze necunoscute. 
e Debutul femeii în practica homosexualității. În cadrul homosexualității constituţionale, după o căutare 
aproape reflexă, exercitarea perversiunii survine în urma întâlnirii unei femei homosexuale cu experienţă sau 
printr-o victimizare ocazională. În homosexualitatea dobîndită, persoanele ce au un caracter slab sînt uşor de 
corupt de către homosexualele cu experienţă, iar după o durată oarecare de practică homosexuală, dobîndesc un 
nou reflex de răspuns sexual care se permanentizează. 
e Victimizarea în cadrul homosexualității feminine se începe prin aprecieri măgulitoare la adresa fizicului, 
apoi se fac vizite şi se oferă cadouri menite să satisfacă unele patimi, concomitent cu frugale sărutări, mîngiieri, 
„masaje” şi alte amabi i şirete. După prima cedare la act homosexual, în caz de refuz la continuarea lor, 
apare inevitabil şantajul şi ameninţarea. Selecţia victimelor se face în ştranduri, solarii, băi publice, croitorii, 
unităţi cosmetice etc., unde se caută, prin dialog, surprinderea celor aflate în dificultate afectivă sau sexuală, 
uşor sugestionabile şi cu o rezistenţă morală nu prea fermă. 

e Atitudinea homosexualelor faţă de orientarea lor sexuală. Homosexualele ocazionale refuză cu îndirjire să 
admită că ar fi perverse, iar cele cu asemenea trăsături perverse de fond, sînt conştiente de comportamentul lor 
anormal şi caută să-şi ascundă pasiunea sau să-i dea un grad de legimitate în funcţie de mediul social şi 
legislaţie. 

e Atitudinea femeii homosexuale față de căsătorie şi maternitate. Femeile homosexuale de tip pasiv, deşi 
rămîn frigide şi incapabile de plăcere sexuală cu un bărbat într-o relaţie sexuală normală, se pot căsători în 
dorinţa de a avea copii sau doar pentru protecţie socială. Homosexualele de tip activ se căsătoresc rareori şi de 
obicei cu bărbaţi impotenţi, vîrstnici sau pasivi sexual. Doar puţine dintre ele îşi doresc copii, iar aceştia 
primesc o educaţie eronată, prohomosexuală. 

În unele cazuri, puţine la număr, maternitatea poate stinge impulsul homosexual sau îl inhibă pînă la forme 
nemanifestate. 

e Consecințele posibile şi probabile ale practicării homosexualității de către femeie: epuizare nervoasă; 
depresii; boli venerice; infecţii diverse; nevroză; multiple conflicte sociale, familiale şi profesionale; izolare 
socială. 

e Consecințele posibile ale experimentării unui act homosexual la femeie sînt numeroase şi greu previzibile. 
Frecvent ele constau în remuşcări, obsesii, infecţii venerice, şantaj din partea seducătoarei, jenă socială, temeri, 
autoreproşuri, depresie. 

e Evitarea căderii în practica homosexualității. Dacă unei femei i se propun asemenea legături sexuale, fie şi 
cu titlul de simplă aventură sau în ideea satisfacerii curiozităţii, ea trebuie să o refuze categoric. Femeia care 
ţine la demnitatea ei nu poate admite asemenea experienţe sub nici un motiv. Persoanele care simt un impuls 
pentru asemenea legături şi doresc să fie ajutate să-şi inhibe devierea potenţială, trebuie să consulte ncîntîrziat 
un medic, care are posibilitatea să le ajute să rămînă în limitele normalităţii. 

e Vindecarea homosexualității la femeie. Homosexualele cu un puternic impuls în acest sens sau cu o practică 
îndelungată nu pot fi pe deplin vindecate, dar pot fi ajutate să-şi inhibe pornirea într-o proporţie acceptabilă. 
Femeile cu homosexualitate dobîndită pot fi vindecate pe deplin, cu singura condiţie de a dori ele însele aceasta. 
e Atitudinea corectă faţă de o femeie homosexuală. Dispreţul şi repulsia se impun a fi înlocuite cu 
compasiunea, dar care nu trebuie împinsă pînă la clemenţă în ceea ce priveşte comportamentul acesteia. Se 
impune luarea unei atitudini ferme de combatere a încercărilor de corupere a minorelor, de racolare a unor 
persoane aflate în dificultate momentană și de afişare în public a practicii lor. 

e Incidenţa homosexualității feminine. Recunosc un impuls spre homosexualitate circa 10 % dintre femei, dar 
o practică activă au mai puţin de 0,1 % dintre ele. 

e Corofilia este o formă particulară a homosexualității feminine şi defineşte relaţiile sexuale ale femeii adulte 
cu fetiţe. 

e Homosexualitatea masculină, numită şi uranism, constă în relaţii sexuale practicate între bărbaţi. Ele sînt în 
proporţie de circa 70 % de tip oral (cu plăcere pentru ambii parteneri, cel mai adesea), în aproximativ 20 % din 
cazuri de tip anal, iar restul de 10 % constau în masturbare manuală. 

În cadrul cuplului homosexual un partener are un rol preponderent activ, fiind cel ce execută actul (şi resimte 
plăcere sexuală, îndeosebi astfel), iar celălalt un rol pasiv suportînd acţiunea (şi resimte plăcere sexuală, 
îndeosebi astfel). Rolurile variază în funcţie de ocazie, partener, vîrstă şi temperament. 

Homosexualul pasiv se identifică cu caracteristicile psihosexuale ale femeii (inclusiv în comportamentul 
vizavi de sine şi anturaj), iar homosexualul activ îşi conservă toate atributele masculinităţii, dar resimte plăcere 
doar în relaţia sexuală cu bărbaţi-feminoizi (dar fără a avea accentuat însuşirile sexuale ale femeii, cum ar fi 
fese proeminente, bazin lat sau sîni masivi. 
e Forme de manifestare ale homosexualității la bărbaţi. Într-o formă latentă, inconștientă, individul are numai 
tendinţa la comportament homosexual, căutînd asiduu anturajul bărbaţilor şi preocupări care să-l pună în contact 
apropiat cu ei, fără să treacă la înfăptuirea concretă a unui act homosexual. Această stare latentă durează, 
adesea, doar pînă la ivirea unui prilej care-i relevă devierea sau înlesneşte susţinerea unor contacte homosexuale 
concrete. În general, acest tip de homosexual se simte bine şi în compania femeilor energice, masculine, care-l 
domină. În cazul homosexualității spontane, dinamice și manifestate încă din copilărie, atracţia sexuală spre 
bărbaţi este exclusivă, iar faţă de femei atitudinea este de repulsie sau totală indiferență. 

Există şi pseudohomosexuali, adică acei bărbaţi care practică relaţia homosexuală doar datorită privării de 
posibilitatea susţinerii unor contacte sexuale normale cu o femeie. Dar o asemenea compensare practicată 
îndelung poate crea o deviere cu fixare în perversiune, care să-l îndepărteze de femei cînd ar putea avea cu ele 
raporturi sexuale normale, sau să pretindă susţinerea şi cu acestea a unor contacte sexuale în manieră 
homosexuală, adică anal şi oral. 

e Relaţiile între homosexuali. De obicei unul dintre parteneri joacă rolul femeii adică este pasiv/suportiv, iar 
celălalt pe al bărbatului adică este activ/executor. Majoritatea homosexualilor care au înscrisă devierea în 
constituţia lor psihică sînt de tip pasiv în raportul sexual, dar aceasta nu-i împiedică să poată îndeplini şi rolul 
celui activ. În paralel cu relaţiile homosexuale unii dintre ei, şi în special cei de tip activ, pot întreţine relaţii 
sexuale şi cu femei, mai ales din considerente sociale sau paternale. Adesea, între partenerii homosexuali există 
şi o legătură afectivă asemănătoare celei dintre bărbat şi femeie. 

Relaţiile homosexuale nu pot fi fără contacte sexuale (contrar situaţiei de la femeile homosexuale). 
e Caracteristicile constituţionale şi comportamentale ale bărbatului homosexual. Homosexualul de tip activ 
are caracterele sexuale secundare normale, uneori este un hiperviril şi nimic din constituţia şi comportamentul 
lui nu-l pot releva ca fiind un pervers sexual. Homosexualul de tip pasiv, prin fizic şi comportament poate fi 
bănuit, dar nu cu certitudine. Astfel, el se poate remarca prin trăsături psihologice, constituţionale. şi 
comportamentale de tip feminin, ca de exemplu: dispoziţie topografică feminină a depunerii țesutului adipos şi a 
pilozităţii; // schelet gracil; // pasivitate de tip feminin; // mers cu paşi mărunți, feminini; // lordoză; // gusturi 
vestimentare feminine; // preocupări preponderent feminine; // mişcări şi gesturi feminine, labilitate afectivă 
accentuată. 

Marea majoritate a homosexualilor se relevă pînă la vîrsta de 20 de ani. 
e Victimizarea în cadrul homosexualității masculine. În afara mediilor frecventate de homosexualii cunoscuţi, 
racolarea unor noi practicanți se face aproximativ prin aceleaşi metode: aprecieri măgulitoare asupra fizicului şi 
personalităţii; // vizite; // cadouri; // îmbrăţişări; // satisfacerea unor dorinţe şi patimi ale victimei; // ocuparea 
progresivă a întregului timp liber a victimei; // „înec” informaţional pro homosexual. După prima cedare 
urmează şantajul, ameninţarea şi chiar violenţa în scopul constrîngerii la permanentizarea practicii. Zonele de 
selecţie şi atac sînt mai ales ştrandurile, solariile, băile publice, stadioanele, cazărmile, frizeriile, unele cluburi. 
e Cauza homosexualității masculine nu este încă pe deplin elucidată, dar ea pare să fie de natură preponderent 
genetică (în 40 pînă la 70% din cazuri), iar manifestarea ei declanșată spontan sau de mediul social. Alte cauze: 
traumatismele craniocerebrale; // alcoolismul; // senescenţa; // hipodezvoltarea morfologic sexuală, în cuplaj cu 
un anumit context psihosocial; // retardarea mintală; // tumorile cerebrale; // tulburările hormonale ample; // 
traumatismele afective deosebit de intense şi frecvente, cu sexul opus; // abilitatea afectivă în asociere cu 
tulburări de dinamică sexuală; // viciile educative; // imposibilitatea susţinerii unor relaţii sexuale cu o femeie; // 
împrejurările ce determină fixarea unui reflex condiţionat pentru această perversiune; // mimetismul şi 
sugestionabilitatea, într-un mediu impregnat de homosexualitate; // modalitatea infraumană, arhaică, de 
supunere la adversar sau a adversarului („instinct de pacificare”); // practicarea actelor homosexuale în 
adolescenţă, din curiozitate; // problemele de identitate nerezolvate la timp (bărbatul este bărbat în relaţia cu 
femeia); // cauze concurente; // psihosexualizarea deficientă; // plusul de plăcere brută; // obişnuinţa; // căutarea 
unui substitut de mamă sau tată; // sexualizarea precoce, uneori. 

Opinia potrivit căreia homosexualitatea ar fi „naturală”, ea întîlnindu-se şi la animale, este eronată, deoarece 
actele de homosexualitate la animale sînt întimplătoare, ocazionale, substitutive şi niciodată fixiste. 

Homosexualii intelectuali se apără faţă de sine şi anturaj, invocîndu-l pe I. Kant: „Nu este absurd să fiu 

obligat să-mi înăbuş dorinţele naturale, să-mi reneg eul autentic, să mă deosebesc de ceea ce simt în realitate ? 
Sînt ceea ce sînt, faceţi loc individualităţii mele. Să se dezvolte dorinţele pe care natura le-a sădit în mine ! 
Natura m-a făcut aşa cum vrea ea să fiu...” 
e Consecințele practicării homosexualității la bărbaţi. Ca toate practicile perverse, nici homosexualitatea nu 
este lipsită de urmări neplăcute, ea fiind răspunzătoare de apariţia diverselor boli cu localizare bucofaringiană, 
digestivă, anală, pulmonară, peniană. Schimbarea frecventă a partenerului determină adesea îmbolnăviri dintre 
cele mai grave, cum este, spre exemplu, SIDA. Toţi practicanţii homosexualității sînt confruntaţi cu nevroze, 
conflicte sociale, familiale şi profesionale. 

e Consecințele posibile ale unei aventuri de tip homosexual pentru bărbat: lezarea severă a sfincterului anal, 
remuşcări dificil de inhibat, şantaj din partea partenerului (înregistrarea clandestină audio-video cu ocazia 
primului raport este clasică), obsesii, nevroză, fragilizarea poziției sociale, infecții (inclusiv cu virusul HIV), 
fixarea devianței. 
e Reacția normală la tentativa de seducere în practicarea homosexualității. Orice tentativă de raport 
homosexual trebuie reprimată ferm, din primul moment, iar dacă maniera de abordare este violentă se impune 
informarea autorităților polițienești. 
e Atitudinea corectă față de un homosexual. Reacția spontană a unui bărbat „normal” față de unul 
homosexual este de animozitate, reprobare, repulsie şi adesea chiar de îndepărtare sau pedepsire violentă. 
Atitudinea corectă este de înțelegere, clemență, compasiune, dar şi de fermă interzicere a racolării unor noi 
prozeliți din rîndul tinerilor şi de manifestare publică a devierii lor sexuale. 
e Terapia homosexualității masculine. Adesea, datorită originii de natură constituţională, rezultatele 
terapeutice în homosexualitate sînt relativ slabe şi în plus majoritatea subiecţilor o refuză. Tratamentul constă în 
psihoterapie, psihanaliză, chimioterapie. 
e Atitudinea femeii faţă de bărbatul homosexual este, în majoritatea cazurilor, de profund dispreţ şi repulsie. 
e Atitudinea femeii normale faţă de femeia homosexuală este, în majoritatea cazurilor, ambiguă, de clemenţă, 
compasiune dar şi de reprobare. 
e Atitudinea bărbatului normal faţă de femeia homosexuală constă în curiozitate şi impuls spre „coruperea 
ei la normalitate, dar nu și de toleranţă a devierii ei sexuale. 
e Incidenţa homosexualității la bărbaţi. Aproximativ 8 % dintre bărbaţi îşi recunosc un impuls homosexual, 
iar cei dispuşi la o asemenea practică se cifrează în jurul valorii de 0,3 % Circa 10 % dintre bărbaţi ar accepta să 
suporte un act de felaţie din partea altui bărbat, iar să-l exercite nu mai mult de 0,1 % dintre ei. 

Aproximativ 0,001 % dintre bărbaţi ar accepta să suporte un act sexual anal cu un bărbat, iar circa 2 % dintre 
ei ar executa un asemenea act asupra unui bărbat. 
e Obiecţiile majore aduse practicii homosexualității: este imposibil ca practicarea homosexualității să nu se 
implice, evident sau obscur, în exercitarea profesiei, astfel că în pofida calităţilor profesionale, homosexualul se 
prezintă totuşi ca un om anormal (cum poate un homosexual să fie un politician, un profesor sau un ofiţer cu o 
conduită profesională corectă, conformă majorităţii ?); // generează o conduită instabilă (nu se realizează cupluri 
stabile); // se caută continuu noi prozeliţi; // se însoţeşte de un eronat exemplu comportamental; // se constituie 
ca focar al unor boli venerice; // perturbă relaţiile fireşti în colectivitate. 
e Efebofilia exprimă perversiunea sexuală ce constă în atracţia afectivă de mare intensitate a bărbatului matur 
pentru adolescenţi, fără susţinerea unor acte sexuale cu aceştia. 
e Pederastia denumeşte perversiunea sexuală ce constă în preferința bărbatului matur, homosexual, pentru 
susținerea unor relaţii sexuale cu băieţi puberi. 
e Incestul exprimă perversiunea sexuală ce constă în susţinerea de contacte sexuale sau de echivalente, între 
părinţi şi proprii copii, între fraţi, între surori, între fraţi şi surori, între bunic şi nepoată, între mătuşă şi nepot, 
între unchi şi nepoată, între veri primari. Cauza acestei perversiuni poate fi: deficienţa mintală, alcoolismul, 
condiţiile de promiscuitate, incultura, demenţa senilă, practicarea unui rit religios. 
e Narcisismul denumeşte perversiunea sexuală ce constă în concentrarea interesului sexual exclusiv asupra 
propriului corp. Perversul narcisist resimte o puternică excitație sexuală (chiar orgasm) prin simpla observare 
admirativă a propriului corp şi organe genitale şi doar uneori recurge şi la masturbare. Majoritatea practicanţilor 
acestei perversiuni sînt de sex feminin, acestea fiind exagerat de cochete, preocupare de ele însele, privindu-se 
obsesiv în oglindă cu o plăcere deosebită. 

Persoana narcisistă prezintă o exagerare a impulsului de autoconservare. 
e Necrofilia exprimă perversiunea sexuală ce constă în susţinerea de raporturi sexuale cu cadavre de femei, în 
perioada premergătoare înhumării sau imediat după aceasta. Este practicată de bărbaţi bolnavi mintali sau 
alcoolici (dar nu neapărat şi în stare de ebrietate !). Uneori ei comit crime pentru a putea susţine astfel de 
raporturi sexuale. Într-o formă de exprimare minoră, perversul necrofil se mulţumeşte să se masturbeze în 
prezenţa cadavrului unei femei, iar cei mai „rafinaţi” să susţină rapoarte sexuale cu femei vii, dar într-un sicriu. 

Necrofililor, emoția actului macabru le creează o tensiune excitatoare excepţională care le facilitează erecţia. 

e Kindunolagnia denumeşte perversiunea sexuală ce constă în obţinerea voluptăţii sexuale doar în condiţiile 
de risc, adesea vitale, pe care le caută sau le regizează deliberat. Se întîlneşte la ambele sexe. 

e Mixoscopia sau hoieruismul denumeşte perversiunea sexuală ce constă în obţinerea plăcerii sexuale doar 
dacă se contemplă actul sexual săvîrşit de un cuplu care ştie că este privit. Este o perversiune practicată mai 
frecvent de către bărbaţi. 

e Masochismul sau algofilia denumeşte perversiunea sexuală în care excitaţia sexuală se obţine doar atunci 
cînd sînt recepționate suferințe fizice sau/şi morale de la partenerul de relaţie sexuală (hetero- sau 
homosexuală). 

Perverşii masochişti pretind partenerului de cuplu sexual, adesea un sadic, să le provoace cele mai diverse 
suferinţe, ca de exemplu: depreciere şi înjosire prin expresii verbale, înjosire fizică extremă, mușcături, loviri, 
biciuiri şi schingiuiri cu instrumente anume destinate pentru aceasta. Într-o formă minoră de manifestare, 
masochistul se mulţumeşte doar prin a fi dominat, înjosit şi violentat moral. Unei categorii de femei masochiste, 
plăcerea nu le este dată de coitul ce are loc concomitent sau nu cu violentarea, ci doar de situaţia în care sînt 
dominate şi violentate, în general, de un bărbat cu care coabitează permanent. Din rîndul acestor femei se 
recrutează şi cele ce caută deliberat violul sau care se complac în căsnicii cu bărbaţi foarte violenţi, brutali sau 
alcoolici. 

Violenţele fizice sau/şi morale pot preceda actul sexual, cînd sînt necesare pentru instalarea excitaţiei 
sexuale, sau în timpul consumării actului sexual pentru atingerea tensiunii necesare declanşării orgasmului, mai 
ales în cazul femeilor. În categoria masochiştilor se încadrează şi acei bărbaţi care manifestă o plăcere exagerată 
pentru disciplină şi severitate (cînd le suportă), iar faţă de parteneră un servilism exagerat, o atitudine de umilire 
şi fericire de a fi asupriţi de aceasta. Unii masochişti găsesc o plăcere sexuală în a-şi crea singuri motive de 
abstinenţă sexuală, obstacole în relaţia cu partenerul sexual, suferințe în legătura erotică (îndrăgostindu-se 
numai de femei căsătorite, inaccesibile sau pe care trebuie într-un fel să le împartă, „dureros” cu altcineva). Nu 
puţini sînt masochiştii care se autodenigrează obsesiv sau se complac, datorită acestei devieri, într-o viaţă plină 
de lipsuri, suferinţă fizică şi morală, fără a întreprinde nimic evident pentru a-şi înlătura necazurile. 

Cauze posibile ale masochismului: boala mintală; // numeroasele contacte sexuale însoţite de suferinţe 
diverse, avute în perioada de debut a relaţiilor sexuale; // dorinţa patologică de compasiune; // exagerata 
rezistenţă la durere cu convertirea ei în plăcere intrinsecă; // comportamentul primitiv, de supunere la lider. 

Mulţi masochişti reuşesc să-şi reprime tentaţia spre raporturi sexuale în această manieră, complăcîndu-se 
doar într-un mod de viaţă care îi expune la suferinţă, durere şi umilire. În general, bărbaţii îşi trădează anomalia 
mai evident şi sînt ei înşişi mai conştienţi de devierea lor de la normal. Femeile, prin însăşi natura lor şi a 
atitudinii sociale faţă de ele, sînt mai puţin evidente în comportamentul masochist dar, în general, prin viața pe 
care o au, o suportă sau în care se complac, pot fi uşor suspectate. Cele mai multe bănuieli le trezeşte individul 
ce se complace în suferinţă, pe care o mijloceşte, o cheamă, la care se expune sau se supune. 

S-a emis şi ipoteza potrivit căreia (avînd în vedere consecinţele pe termen lung), consumul de alcool, tutun şi 
stupefiante, ar fi o formă deghizată de masochism la unele persoane. 

Plăcerea este foarte aproape de durere (aceasta nefiind o simplă senzaţie, ci un fenomen psihofiziologic 
complex, deoarece orice analizor îşi poate converti informaţia în durere, atunci cînd o hotărăşte talamusul — de 
unde şi intensa modulație psihică), dar le desparte o prăpastie adîncă. 

Durerea (simţămînt pe care „trebuie” să-l suporte fiinţa vie) de o anume factură şi pînă la un anumit nivel se 
poate regăsi în viaţa sexuală normală, fiind şi un stimulent sexual, deoarece ea este cea mai puternică metodă de 
a trezi emoția. Doar atunci cînd ea este nelimitată, repetată, căutată, dorită şi necesară satisfacerii sexuale devine 
o aberaţie, o perversiune. 

Urme de masochism pot fi întâlnite frecvent în relaţiile sociale ale celor două sexe, cu o amploare şi manieră 
de manifestare diversă. 

Masochismul se consideră (de către unii) a fi „normal” în viaţa sexuală şi socială a femeii, deoarece ea preferă 
şi acceptă durerea pentru emoția pe care i-o provoacă şi face parte din natura ei fiziologică (prin actul 
dezvirginării şi al naşterii), iar emoţionarea poate fi strict necesară excitării unor femeii. 

Sensibilitatea la durere este mult redusă în cazul unor stări de erotism de mare intensitate, fapt ce explică 
uneori depăşirea unor limite suportive, peste normal. 

Atenţie: 1) a nu se confunda durerea (semnal imperativ de protecție, iar comunicarea lui un apel) cu suferinţa 
(răspuns afectiv şi emoţional faţă de un stimul fizic sau psihologic neplăcut), chiar dacă durerea poate genera 
suferinţă (suferinţa nu implică totdeauna durere); 2) masochiştii nu resimt plăcere faţă de orice durere (cînd, 
spre exemplu, se lovesc accidental peste deget, reacţionează verbal şi afectiv ca oricare altă persoană !). 

e Ondismul este perversiunea sexuală ce constă în obţinerea excitaţiei sexuale şi a satisfacţiei sexuale prin 
expunerea corpului la atingerile repetate ale valurilor apei. Aceste persoane au o sensibilitate particulară pentru 
apă şi o amplă fantezie erotică. 

e Pigmalionismul denumeşte perversiunea sexuală ce constă în mimarea unor raporturi sexuale cu statui sau 
manechine. Este practicată de bărbaţi şi femei, în proporţie aproximativ egală. 

e Pedofilia denumeşte perversiunea sexuală masculină ce constă în atracţia sexuală şi afectivă intensă, faţă de 
băieţi sau fete. In cadrul acestei perversiuni au loc relaţii sexuale în diverse maniere. 

e Scoptofilia denumeşte perversiunea sexuală ce constă în obținerea satisfacţiei sexuale doar prin observarea 
corpurilor nude, a organelor genitale şi a materialelor pornografice. Este practicată mai frecvent de către bărbaţi. 
e Spermodipsia denumeşte perversiunea sexuală ce constă în plăcerea resimţită de bărbaţii sau femeile care 
comit felaţia, de a ingera sperma. La majoritatea femeilor ce practică această perversiune se pot găsi trăsături 
masochiste şi tulburări mintale. 

e Sadismul denumeşte perversiunea sexuală în care obţinerea excitaţiei sexuale sau/și a orgasmului se face 
doar sub impresia durerii provocate partenerului de raport sexual, homo- sau heterosexual (adesea un 
masochist). Cu cît durerea resimţită de victimă este mai intensă şi cu cît ea îşi exteriorizează mai acut suferinţa 
şi imploră mila, cu atît sadicul resimte o plăcere mai mare. 

Sadismul îşi poate avea originea în: comportamentul presocial al primatelor; // comportamentul primitiv, din 
stadiul de animal răpitor; // nevoia patologică de demonstrare a forţei proprii; // iluzia de a fi „stăpînul "vieţii 
(uimitor, la persoane speriate de moarte într-o formă particulară !); // unele dezvoltări anormale ale structurii 
creierului; // tendinţa morbidă a timidului de a domina cu toată forța masculinităţii; // alcoolism; // senescenţă; // 
hipersexualitate; // mimetism şi sugestionabilitate anormală. 

Urme de sadism pot fi lesne întâlnite în comportamentul general şi sexual la majoritatea cuplurilor, fără a fi 
însă o necesitate în realizarea excitaţiei sexuale sau a orgasmului. La femeie, trăirea concomitentă a plăcerii şi a 
durerii nu e străină de natura ei şi în mod doar pervers ea poate fi căutată şi solicitată. 

Se apreciază că, pînă la primele relaţii sexuale, femeia prezintă faţă de sexul opus un comportament de mic 
sadism, pentru ca după începerea relaţiilor sexuale curente să evolueze spre o formă de mic masochism. La 
bărbaţi, situaţia pare a fi inversul celei de la femei. Desigur, acestea nu sînt o regulă sau o necesitate şi nu 
evidenţiază cu necesitate natura perversă. 

Sadismul la bărbaţi se poate exprima prin acte de o mare diversitate şi intensitate, cele mai frecvente fiind: 
bătăi, ciupituri, muşcături, loviri într-o manieră oarecare, brutalităţi de o factură specifică fiecărui pervers, 
provocarea de leziuni sîngerînde, fantezii sadice, teroare morală, exprimare verbală violentă şi jignitoare, 
solicitarea la act sexual într-o manieră chinuitoare, provocarea plînsetului partenerei, uciderea partenerei. 

Sadismul poate lua şi alte forme, aparent nesexuale, cum ar fi: chinuirea animalelor, plăcerea de a diseca 
animale şi plăcere intensă la vederea sîngelui. 

Sadismul la femei se exprimă îndeosebi prin: excitarea sexuală a partenerului pe care caută să-l pună apoi în 

imposibilitate de a realiza actul sexual; îmbătarea sau administrarea clandestină de sedative, apoi solicitarea la 
raport sexual şi umilirea cu acuze de impotenţă şi divulgarea neputinței lui; tachinare verbală. 
e Sex-grupul denumeşte conduita perversă ce constă în relaţii sexuale ce au loc între mai multe persoane de 
sexe opuse, în cadrul unei reuniuni. Structura grupului poate fi: două sau mai multe cupluri ce îşi alternează 
între ele partenerul; // o femeie la mai mulţi bărbaţi; // un bărbat la mai multe femei; // grupuri neomogene. 
Relaţiile sexuale în această perversiune au loc adesea în aceeaşi încăpere şi se însoțesc şi de alte forme de 
perversiune, cum ar fi cele orogenitale şi genitoanale. 

O practică perversă înrudită cu sex-grupul este swingers, în care cuplurile îşi schimbă încrucişat, voluntar şi 
temporar, structura. 

„Virtuţile” sex-grupului ar fi posibilitatea susţinerii de raporturi sexuale cu alte persoane, într-un cadru 
controlat şi acceptat reciproc de parteneri sau evitarea blazării sexuale. Cei ce acceptă această anormalitate 

comportamentală au simţul moral diminuat, sînt sexual abrutizaţi, au o activitate sexuală abuzivă, prezintă 
tendinţe şi la alte perversiuni, au un grad înalt de mimetism şi sugestionabilitate. 
e Uretralismul denumeşte perversiunea sexuală în care obţinerea satisfacţiei sexuale se face prin aplicarea 
gurii pe uretra femeii sau prin stimularea instrumentală asupra ei. Este practicată de bărbaţi pentru plăcerea 
femeii. 
e Urolagnia denumeşte perversiunea sexuală în care obţinerea excitaţiei sexuale are loc doar la vederea, 
mirosirea, gustarea şi chiar ingerarea urinei partenerului de sex opus. Se asociază frecvent cu masochismul şi se 
întîlneşte, în majoritatea cazurilor, la bolnavi mintali. 
oè Travestismul sau transvestismul denumeşte perversiunea sexuală ce constă în purtarea (acasă sau şi în 
public) veşmintelor destinate sexului opus. Majoritatea acestor perverşi sînt bărbaţi. Cauza acestei devieri 
sexuale poate fi: „rafinarea” sexualităţii; homosexualitatea, în care caz subiectul caută o cale de acces spre 
parteneri; tendinţele transsexuale. 
e Triolismul denumeşte perversiunea sexuală în care practicarea actului sexual se face în faţa mai multor 
persoane sau în contexte în care ştiu că vor fi surprinşi sau spionaţi. Se întîlneşte la ambele sexe. 
e Voyeurismul denumeşte perversiunea sexuală în care obţinerea plăcerii sexuale poate avea loc doar prin 
observarea în secret a comiterii unui act sexual de un cuplu străin sau de un cuplu în care se află şi propriul 
partener sexual, fără ca (în majoritatea cazurilor) aceştia să ştie că sînt văzuţi. Uncori plăcerea se rezumă la a 
vedea dezbrăcate persoane de sex opus sau în curs de a se dezbrăca. 

Comportamentul este „normal” la (unii) adolescenţi, ca un mod de exercitare a curiozităţii, dar în timp 
limitat şi fără satisfacţie sexuală exclusivă. 
e Zoofilia sau bestialitatea denumeşte perversiunea sexuală care constă în susţinerea de contacte sexuale cu 
animale şi păsări domestice. În această perversiune bărbatul se foloseşte de vaci, animale nou-născute, rațe sau 
curci, iar femeile de cîini special dresați acestui scop. Cînd este practicată în mod curent, perversul este un 
bolnav mintal. 
e Coitul anal nu oferă bărbatului o plăcere sexuală superioară celui vaginal. Anusul are o sensibilitate amplă la 
stimuli termici, dureroşi şi tactil erogeni, care-l fac abordabil pentru contacte sexuale perverse. Bărbatului care 
receptează contactul anal, plăcerea îi este dată de frecarea inelului anal, de atingerile repetate cu vezica urinară, 
prostată şi veziculele seminale, ce pot determina ejacularea sau o scurgere prostatică, însoţită de o plăcere 
asemănătoare orgasmului. Bărbatul care efectuează actul sexual anal resimte o serie de senzaţii diferite (dar nu 
superioare) de cele receptate într-un coit intravaginal. Aceasta datorită compresiunii mai intense a penisului, în 
special a glandului şi senzaţiei apreciate ca de „sprijin în penis”, care nu se întîlneşte în cazul coitului 
intravaginal, datorită marii extensibilităţi a acestuia. Cauza acestei senzaţii particulare se datorează conformaţiei 
anatomice a rectului. 

În cadrul contactului anal cu o femeie, bărbatul cunoaşte o plăcere inferioară celui din raportul intravaginal şi 
una superioară cînd are trăsături homosexuale sau sadice. Femeia care suportă contactul sexual anal poate 
resimţi plăcere doar dacă are o natură masochistă. 

e Consecințele posibile ale contactului sexual anal, pentru bărbat: infecţii diverse, inclusiv cu HIV (ştiut fiind 
că vaginul este un mediu cu mult mai septic decît anusul); // pierderea evidentă şi ireparabilă a propriei 
demnități; // repulsie pentru parteneră; // crearea unui nou reflex erecțional; // dependenţa de procedură în scurt 
timp. 

e Consecințele posibile ale contactului sexual anal, pentru femeie: infecţii diverse, inclusiv cu HIV; // lezarea 
sfincterului anal cu repercusiuni asupra reflexului sfincterian; // masivă pierdere a demnităţii; // pierderea 
preţuirii partenerului, în scurt timp; // autodepreciere; // dureri pelviene şi uterine; // tulburări intestinale. 

e Nu există situaţii în care contactele anale să fie indicate, indiferent de motivele care se reclamă că le-ar 
justifica (sarcina soţiei, bolile genitale sau urologice, transgresiune cu rol de întărire şi confirmare a stării de 
echilibru). Există o sumedenie de alte practici sexuale ce pot duce la satisfacţie, în condiţii de imposibilitate 
coitală intravaginală, care nu decad moral fiinţa nici unui partener. 

e Plăcerea unor femei de a ţine în gură degetul propriu sau al partenerului, în timpul actului sexual, nu denotă 
cu necesitate natura ei perversă. Unele femei au o sensibilitate erogenă bucală deosebit de mare şi procedînd 

astfel reuşesc să ajungă mai uşor şi sigur la orgasm, iar altele prin acest gest resimt o stare de siguranță în 
abandon şi putere de concentrare/polarizare a atenţiei. 

e Plăcerea bărbatului sau a femeii pentru acte sexuale susţinute în perioada menstruației este un indiciu de 
perversiune în cazul bărbaţilor, iar în cazul femeilor doar uneori. Numeroase femei au în această perioadă un 
libidou crescut şi posibilitatea obţinerii orgasmului mai uşor. 

Relaţiile sexuale în timpul menstruației pot determina cu uşurinţă jenă estetică, flux sanguin menstrual 

abundent, infecţii la ambii parteneri. Contactul sexual în această perioadă, în pofida numeroaselor 
inconveniente, dacă este acceptat de ambii parteneri nu este o perversiune. 
e Riscurile experimentării unei perversiuni sexuale. Trecerea la acte de perversiune sexuală se realizează 
relativ uşor, avînd convingerea că o experienţă nu dovedeşte perversiune şi potrivit proverbului „o dată e ca nici 
o dată, iar de două ori e puţin”. În această eroare cad mai ales cei ce comit adesea compromisuri morale, cei cu 
predispoziţie constituţională şi cei cu o capacitate redusă de prevedere a consecinţelor. Toţi pierd din vedere că 
o dată dirijat pe o cale vicioasă, impulsul sexual tinde la o rapidă reorientare, apărînd tentaţia repetării (implicit 
a fixării), iar apoi ştergerea experienţei şi a simţămîntului din memorie devine imposibilă. Adoptarea unui 
comportament sexual deviant este rapidă şi de durată. 

Asupra femeilor şi îndeosebi a celor necăsătorite, experimentarea unor perversiuni sexuale are urmări mai 
grave decît asupra bărbaţilor. O asemenea experienţă se soldează cu suferințe trupeşti, complicaţii afective şi 
sociale, tentaţia repetării, riscul contractării unor boli infecțioase. 

Renunţarea la principiile morale şi la respectul de sine este o cale sigură spre marginalizare fizică, afectivă şi 
socială. 

Dacă este discutabil că se poate greşi din ignoranță, nu este scuzabil a se greşi în domeniul sexual din 
imprudenţă şi neglijenţă. 

Perversiunea sexuală face parte din categoria faptelor pe care nu trebuie să le comiţi, dacă vrei să mai trăieşti 
cu tine însuţi şi cu cei din jur în armonie pe termen lung. 

De remarcat că în mai toate perversiunile, un singur episod poate să schimbe şi să amprenteze apoi toată 
viaţa sexuală a individului. 

e Cauze posibile ale adoptării perversiunii: constituţia genetică (de unde şi simţămîntul de „constrîngere” 
resimţit); // saturaţia sexuală în urma epuizării tuturor emoţiilor, printr-o prea mare şi facilă risipire de 
sexualitate trăită, văzută, împlinită şi dorită; // slaba rezistenţă a principiilor morale proprii; // gradul scăzut de 
discernămînt; // neconcordanța între valorile de plăcere şi valorile etice, cu rezolvare în favoarea valorilor 
hedonice; // relaţiile sexuale cu prostituate; // intoxicații grave cu CO; // concesii repetate, acestea devenind 
trebuinţă, trebuinţa // obişnuinţă, obişnuinţa — abuz, iar abuzul ducînd la patologie; // absenţa cunoştinţelor 
elementare în domeniul sexualităţii; // prostituarea; // iluzia păstrării fie şi prin concesii morale a partenerului; // 
iţii ale existenţei în faţa cărora individul este tentat să capituleze conştient; // tulburările hormonale; // 
absenţa îndelungată a unui partener sexual normal; // impotenţa; // frigiditatea; // anorgasmia; // depresiunea 
afectivă; // alcoolismul; // „bravarea”; // sexualitatea debordantă; // compania unor persoane de proastă calitate 
umană; // mediu social cu norme morale scăzute şi excesiv de laxe; // interese nesexuale; // constrîngerea; // 
răceala afectivă; // imaturitatea psihosexuală; // viaţa sexuală începută precoce; // educaţia şi exemplul 
familial; // situaţiile negative, cînd pragul de rezistenţă la devianţă tinde să coboare; // viaţa abrutizantă în 
general; // absenţa inhibiţiilor sexuale; // dorinţa de rafinament şi sublimare, oricum; // abandon la impresiile 
momentului şi lipsa reflexiei asupra consecinţelor; // nonconformismul juvenil; // tulburările mintale; // 
existenţa unui precedent ce creează drum celorlalte (nu există perversiune sexuală fără „antrenament”); // 
repetatele concesii morale; // tentaţia irezistibilă a actului sexual în manieră interzisă; // impulsul curiozităţii; // 
mimetismul şi sugestionabilitatea de mare amploare. 

e Evitarea devierii în practici sexuale perverse. O persoană care înţelege să-şi păstreze intactă personalitatea 
morală şi eficienţa sexuală va trebui să evite apropierea de graniţa ce desparte comportamentul normal de cel 
deviant, pentru a evita o posibilă alunecare în perversiune sexuală. Principalele principii profilactice: cinste față 
de sine însuşi; // viață sexuală cumpătată; // evitarea materialelor pornografice; // previziunea consecinţelor 
oricărei acţiuni propuse sau dorite în viaţa sexuală; // a nu consimţi sub nici un motiv la concesii morale; // 

cultivarea spiritului de elementară prudenţă şi bun simţ; // prețuirea demnităţii şi sănătăţii personale şi a 
partenerului de cuplu; // abţinerea de la tentaţia experimentării a orice frizează perversiunea. 

e Factori ce pot determina practicarea susţinută a perversiunilor sexuale: pierderea simțului moral, progresiv 
cu durata practicării; // interese diverse; // fixaţia (ceea ce iniţial era dorit ca mijloc de schimbare şi rafinament, 
ajunge rapid o deprindere şi apoi o dorinţă irezistibilă); // cu fiecare repetare, săvîrşirea actului pervers devine 
mai ușoară, mai dorită, mai naturală şi mai necesară; // structura constituţională. 

Chiar dacă toate persoanele, la primele experienţe de perversiune sexuală resimt repulsie (spre exemplu, cum 
se întîmplă şi în cazul ţigării, berii sau cafelei) după repetare, acţiunea devine obişnuinţă şi sursă de plăcere pînă 
la necesitate tiranică. 

e Practicarea îndelungată a perversiunilor sexuale, poate fi urmată de: alterarea sănătăţii fizice, psihice şi 
afective; // conflicte sociale; // izolare socială; // nevroză; // abordarea progresivă a unor perversiuni şi mai 
înjositoare; // fixarea tiranică a perversiunii în comportament; // dezumanizarea vieţii; // contractarea unor boli 
venerice; // intrarea în anturajul unor persoane aflate în marginea societăţii, persoane fără scrupule. 

e Mediul social modelează forma de exprimare, preferința şi difuzarea perversiunilor. În epocile restrictive 
doar perverşii înnăscuţi îndrăznesc să-şi exercite devianţa, pe cînd în cele non restrictive, alături de ei se 
activează şi cei cu tendinţe slabe, latente sau dobîndite. 


95. Masturbarea 


Natura aplică maximum de pedeapsă totdeauna. 
(proverb italian) 


e Masturbarea sau ipsaţiunea denumeşte actul prin care un individ de sex masculin sau feminin îşi excită (sau 
îi sînt excitate în cadrul relaţiei hetero- sau homosexuale) organele genitale pînă la realizarea orgasmului prin 
mijloace diferite de cele naturale aservite acestui scop. 

e Onania este un termen perimat şi eronat de denumire a actului masturbă: 
e Masturbarea este un viciu, dar devine prin abuz şi manieră de execuţie, frecvent, o perversiune. 

e Actul masturbării la bărbaţi constă în fricţiunea penisului cu mîna, pînă la ejaculare. Într-o manieră rafinat 
perversă se utilizează obiecte care mimează organele genitale ale femeii. Pentru realizarea sau susţinerea 
erecţiei se apelează şi la materiale pornografice sau la imaginaţia erotică. 

e Maniera în care se masturbează femeile este de o mare diversitate. Unele, avînd o mare excitabilitate, 
reuşesc să realizeze excitaţia şi orgasmul prin simpla apropiere şi compresiune succesivă a coapselor, dar 
majoritatea folosesc fricţiune digitală şi obiecte (vibromasoare şi falusuri) ce imită penisul erect. Pentru 
obţinerea excitaţiei şi a orgasmului se acţionează pe una sau pe mai multe zone erogene, concomitent. Pentru 
facilitarea stării de excitație, masturbantele apelează indeosebi la alcool şi imaginaţie. 

e Motivația masturbării este diversă şi strîns corelată cu vîrsta, sexul, nivelul de instruire culturală, mediu de 
viaţă, echilibru hormonal, stare de sănătate. 

Pot fi cauze ale masturbării: accesul dificil la sexul opus datorită vîrstei, esteticii corpului, timidităţii, bolii; // 
izolarea îndelungată de sexul opus datorită serviciului militar, profesiei, detenţiei; // eşecurile sexuale repetate, 
cînd, dezorientat de nerealizare, individul se resemnează rezolvînd tensiunea sexuală prin metoda cea mai 
simplă şi sigură; // impactul cu o puternică sursă de excitare sexuală şi imposibilitatea detensionării imediate 
printr-un act sexual normal; // slaba sau exagerata dotare sexuală; // dorinţa de a inhiba astfel alte tendințe 
perverse; // psihopatiile; // frustrarea afectivă; // incapacitatea de a stabili relaţii sociale normale; // eroarea de a 
sacrifica o mai mare plăcere din viitor, pentru o minimă plăcere imediată; // lenea patologică. 
© Efectele masturbării sînt diverse şi în strînsă corelaţie cu frecvenţa practicării, vîrstă, manieră de execuţie, 
constituţie neuropsihică. Pentru persoanele cu un sistem nervos puternic, consecințele masturbării sînt relativ 

minore şi efemere, pentru cei cu o constituţie labilă şi la cei cu activitate masturbatorie îndelungată şi intensă, 
consecinţele pot fi grave şi fără a se limita la sfera sexuală. 

Cele mai frecvente consecinţe ale masturbării sînt următoarele: însingurare; // dificultate în stabilirea de 
contacte sociale; // diminuarea iniţiativei şi voinţei; // incapacitatea detaşării de sine; // refugiu în reverie şi 
imaginaţie rătăcitoare; // comportament stîngaci, suspect, aparte; // exces de autoanaliză; // distanţare de sexul 
opus, pînă la repulsie; // simţămînt umilitor de inferioritate; // tentaţia practicării unor perversiuni mai 
satisfăcătoare; // tulburări psihosomatice diverse (nevroze, depresii, irascibilitate, tremor al membrelor 
superioare, cefalee, amețeli, furnicături în membre, palpitaţii, tulburări de memorie, scăderea capacităţii de 
concentrare etc.); // dureri în zona lombară şi a coloanei vertebrale; // tristeţe şi pesimism nemotivat. 

Cu cât se întîrzie curmarea definitivă a acestui viciu/perversiune, cu atît consecințele negative se vor 
accentua şi multiplica, iar individul devine mai dominat de ea. 
e Consecințele specifice ale masturbării la femeie: diminuarea sensibilităţii sexuale pînă la frigiditate în relaţia 
cu un bărbat; // leziuni şi infecţii vulvare, vaginale, uretrale; // leucoree; // deviere spre alte forme de 
perversiune în speranţa obţinerii satisfacţii sexuale depline. 
e Consecințele specifice ale masturbării la bărbat: ejaculare precoce; // tulburări erecţionale; // misoginie; // 
varicocel; // alungirea amplă a prepuţului, astfel că în erecţie glandul nu mai este complet descoperit (aceasta 
repercutîndu-se negativ în raportul sexual cu o femeie, excitarea ei vaginală fiind mult diminuată); // 
îndepărtarea rapidă de sexualitatea normală; // scăderea disponibilităţii, voinţei şi efortului de a realiza o 
legătură sexuală normală; // nevroză. 
e Incidenţa masturbării. Bărbaţii masturbanţi sînt mai numeroşi, deoarece: întîmpină mai frecvent dificultăţi 
în accederea la sexul opus; // manopera masturbării este mai facilă; // au un libidou mai accentuat şi mai clar 
resimţit; // prezintă tulburări sexuale mai frecvent, ceea ce îl îndepărtează de femei; // sînt mai frecvent izolaţi 
de femei. 

Masturbarea nu devine excesivă şi nocivă de la o anumită limită standard, fiecare individ avînd o limită 
proprie, specifică. Aprecierea acestei limite este adesea eronată, supraestimată mai ales la început practicării 
viciului. 

Masturbarea devine evident excesivă şi nocivă, cînd: instalarea erecţiei este provocată artificial, forțat; // se 
depăşeşte frecvenţa de un act masturbant pe săptămînă; // actul nu este urmat de o perioadă de somn; // se 
practică în exclusivitate; // se încearcă rafinarea ei; // este o preocupare şi un gînd permanent; // îndepărtează de 
sexual opus; // practicantul are o constituţie fragilă. 

Masturbaţia practicată cu moderație este de obicei lipsită de consecinţe, dar ea devine adesea şi pe nesimţite 
o perversiune greu de abandonat şi cu multiple consecinţe negative. În mod cert, practicarea masturbării este 
nocivă, cu urmări grave de la o anumită frecvenţă şi durată, specifice fiecărui individ şi imposibil de apreciat şi 
prevăzut care este aceasta. 

e Diferenţa de nocivitate între masturbare şi abstinență. Consecințele negative ale abstinenţei sexuale, dacă 
apar, sînt neînsemnate şi trecătoare în comparaţie cu cele ale masturbării care sînt sigure, grave şi persistente. 

e Masturbarea devine o perversiune evidentă cînd este preferată actului sexual normal, cînd se 
permanentizează şi cînd se caută rafinarea ei. 

e Masturbarea psihică denumeşte practica obţinerii satisfacţiei sexuale în afara actului sexual normal, prin 
repetare şi trăiri erotice imaginare voit întreţinute. În masturbarea psihică, imaginarea detaliată a actului sexual, 
reamintirea unor scene lascive văzute sau trăite cîndva, a unor detalii morfologice genitale ale sexului opus 
depăşeşte în frecvenţă şi durată imaginaţia erotică normală şi necesară, ea fiind adusă în conştiinţă doar pentru a 
fi trăită „ca şi” reală. 

e Imaginaţia luxuriantă şi masturbarea psihică se întîlnesc mai frecvent în rîndul bărbaţilor. Practicanţii ei pot 
fi: impotenţi, abstinenţi, adepţi şi a altor perversiuni, hipersexuali, persoane cu o imaginaţie amplă în general, 
bolnavi psihici, persoane cu o activitate sexuală abuzivă. 

e Consecințele posibile ale masturbaţiei psihice. Fiecare idee tinde să devină act, astfel că prin imaginarea unor 
stimuli sexuali, sistemul nervos central şi vegetativ reacționează corespunzător, pregătind organismul pentru 
înfăptuire. Dacă această tensionare pregătitoare, în mod repetat, nu este descărcată printr-un act real, vor apărea 
tulburări de o gravitate progresivă. Printre acestea se pot enumera: uzura nervoasă accelerată; // nevroze; // 

deficitul de memorare şi dificultate în concentrarea atenţiei; // îndepărtarea tot mai accentuată de mobilizare la 
efortul unui act sexual concret, natural; // devierea într-o altă perversiune, în dorinţa obţinerii satisfacţiei sexuale 
depline; // dificultatea realizării erecţiei la bărbat şi a orgasmului la femeie, într-un act sexual heterosexual 
normal; // epuizarea dorinţei şi plăcerii pentru trăirea concretă a actului sexual; // nemulţumirea bărbatului într-o 
relaţie sexuală normală, deoarece femeia şi actul sexual normal nu se pot conforma exact modelului imaginat, 
ridicat la un nivel de ideal şi care este un termen de comparaţie de neatins în realitate; // astenia şi apatia; // 
tulburări de personalitate (îndeosebi egocentrism) şi comportament în relaţia cu sexul opus; // tulburări de 
dinamică sexuală de fond, de o manieră ce o fac dificil sau chiar imposibil de readus la normal prin tratament 
medical; // varicocel; // dureri pelviene şi tulburări genitale la femeie. 
Masturbarea psihică este extrem de tiranică, autodistructivă şi rebelă. 
e Masturbarea nu poate oferi satisfacţie sexuală deplină, deoarece: este un act pur mecanic, lipsit de latura 


necesare în sexualitatea bărbatului; // plăcerea bărbatului pînă la ejaculare este net inferioară aceleia dintr-un act 
sexual normal (frecarea suprafeţei glandului fiind redusă), motiv pentru care masturbantul grăbeşte declanşarea 
ejaculării, ceea ce, cu timpul, va determina şi ejaculare precoce; // absenţa detensionării depline lasă senzaţia 
acută de insuficient şi incompletitudine, de unde şi tentaţia repetării actului pentru detensionare şi satisfacție 
deplină (şi care sînt de fapt imposibile prin masturbare); // privarea de contactul corporal cu o persoană de sex 
opus, care este resimţit ca o frustrare inexplicabilă; // la orgasmul obţinut prin masturbare nu participă unele 
grupe de muşchi şi astfel i se diminuează intensitatea; // activitatea manuală, reclamată de masturbare, abate 
atenţia de la perceperea integrală a plăcerii (mai ales în timpul orgasmului); // libidoul este întreţinut artificial; // 
este umilitoare; // preludiul şi postludiul fiziologic pentru un act sexual, sînt imposibil de mimat şi înlocuit. 

e Modificări ale personalităţii induse de practica masturbării. Prin masturbare se dezvoltă sau se accentuează 
unele tulburări de personalitate, cum ar fi: slaba voinţă şi iniţiativă, însingurarea, emotivitate, egocentrismul, 
interiorizarea şi comportamentul umil. 

Masturbarea ca metodă compensatoare pentru unele disfuncţii sexuale este o eroare. În condiţii extreme, de 
mare tensiune sexuală, imposibil de înlăturat altfel, se poate tolera masturbarea, dar, chiar şi în acest caz, 
utilitatea este discutabilă. Nici dorinţa de fidelitate nu poate justifica practicarea acestei perversiuni. Printr-un 
efort de voinţă şi o viaţă ferită de excitaţii sexuale inutile, pentru o anumită perioadă, oricine poate traversa o 
perioadă de abstinenţă de mai multe luni, fără dificultate şi consecinţe negative. 

e Persoanele care se masturbează se disting prin: sistem nervos slab sau puternic dezechilibrat; // 
hiperemotivitate; // deficit de voinţă; // pesimism; // nesiguranţă de sine; // înclinarea spre speculaţii spirituale; // 
singurătate; // fizic dizgraţios (uneori); // imaginaţie deosebit de bogată. 
e Abandonarea masturbării este dificilă. O acţiune cu consecinţe imediate şi îndepărtate se va produce sub 
impulsul consecinţei celei mai apropiate. Aşa se explică comiterea unor fapte nepermise, ca masturbarea, care 
are efect imediat plăcut, să învingă reținerea individului, conştient de consecințele negative, dar pe care le 
situează într-un viitor îndepărtat. Apoi, obişnuirea trăirii în visări formează o structură incapabilă de încadrare 
în faptă concretă, iar cînd şi-ar propune realizarea unei situaţii concrete de raport sexual sau de abandon a 
masturbării, rezultatul va fi foarte slab, întîi datorită reprezentării, el fiind obişnuit să conceapă raportul sexual 
scurt, limitat, nu ca un fapt amplu, de angajare plenară, apoi pentru că forțele lui de realizare concretă 
nechemate la acte concrete de năzuire, planificare, strategie şi gîndire sănătoasă au rămas nceducate, neformate, 
nematurizate şi antrenate. Astfel, primele dificultăţi, oricît de mici în tentativa de schimbare, îl opresc şi-l 
descurajează împingîndu-l să se refugieze şi cantoneze în domeniul uşor accesibil al masturbării, autoamăgirii şi 
visării. 

Ca în toate viciile şi perversiunile, masturbantul amînă mereu luarea deciziei abandonării definitive a 
devierii, pînă la ivirea unor condiţii prielnice pe care totdeauna refuză a le vedea în cele actuale. 
e Abandonarea masturbării. Principala responsabilitate în abandonarea masturbării revine practicantului 
însuşi. Căutarea sau solicitarea de medicamente anume destinate pentru abandonarea masturbării este inutilă, 
aşa ceva neexistînd. 
e Persoanei care doreşte să revină la o conduită sexuală normală i se pretinde: consultul unui medic (internist, 
sau a unui psiholog ori sexolog); // stoparea imediată a oricăror manevre masturbatorii; // evitarea preocupărilor 

legate de sexualitate; // evitarea surselor de excitare sexuală inoportună; // renunțarea la consumul de alcool, 
tutun şi cafea; // activitate susţinută de călire fizică şi nervoasă; // căutarea companiei persoanelor de sex opus, 
fără a avea în vedere neapărat şi realizarea unor contacte sexuale, cel puţin la începutul relaţiei; // 
autosugestionare în scopul combaterii timidităţii, nehotă inhibiţiilor, prejudecăţilor privind capacitatea 
sexuală proprie; // perseverenţă în realizarea de contacte sexuale normale, în pofida tuturor eşecurilor de la 
început. 

e Durata refacerii funcţiei sexuale perturbate prin masturbare, depinde de frecvenţa şi durata viciului, de 
amploarea epuizării nervoase, de tipul sistemului nervos, de vîrstă, de voinţă etc. Durata restabilirii se situează 
între cîteva luni şi un an, dar nu de puţine ori şi mai mult. Perseverenţa, urmarea tratamentului întocmai, cu 
încredere deplină şi susţinută, dar mai ales abandonarea definitivă a masturbării pot readuce funcţia sexuală la 
parametrii ei normali, specifici persoanei respective. 

e Cînd se descoperă o persoană cu o asemenea practică anormală se impune adoptarea următoarei conduite: 
evitarea ironiilor, glumelor şi dispreţului, efectul lor fiind catastrofal de nociv; // evitarea sfaturilor „părinteşti” 
ori moralizatoare; // facilitarea apropierii de sexul opus; // ajutor continuu, direct şi indirect; // manifestarea unei 
solidarităţi colegiale, umane, depline. 

e Majoritatea femeilor adoptă o atitudine de repulsie pentru bărbatul care se masturbează, considerînd gestul 
ca un minus de masculinitate şi de voinţă de a intra în rîndul celor cu un comportament sexual normal. 
Descoperirea unei asemenea practici la partenerul sexual produce o puternică neliniște, ea fiind interpretată ca 
un minus personal de farmec şi senzualitate, dar refuzînd şi în acest caz tolerarea. 

e Atitudinea bărbatului faţă de femeia care se masturbează. În general, bărbatul vede în această practică un 
indiciu de hipersexualitate a femeii, ceea ce îl lasă relativ indiferent, iar dacă ea este propria parteneră îşi 
recunoaşte un minus de competenţă sexuală, tolerînd în tăcere viciul; uneori se chiar bucură, apreciind situaţia 
ca o dovadă a fidelității partenerei şi o acceptare a deficitului lui sexual. 

e Atitudinea femeii normale faţă de femeia care se masturbează. Reacţia femeii normale, satisfăcute sexual, 
este de neînțelegere, compătimire şi uneori de dispreţ, iar femeia frustrată sexual are o atitudine de clemenţă, 
înţelegere şi chiar partizanat. 

e Atitudinea bărbatului normal faţă de bărbatul care se masturbează. Reacţia bărbatului normal sub aspect 
sexual, faţă de un masturbant este de dispreţ, umilire şi uneori de satisfacţie orgolioasă. 


96. Violul 


Omul primitiv supravieţuieşte în noi toți. 
S. Freud 


N-ar fi lupi, de n-ar fi oi. 
(proverb românesc) 


e Violul sexual denumeşte raportul sexual vaginal, anal sau oral, neconsimţit de o persoană de sex feminin şi 
realizat prin constrîngere fizică şi/sau psihică, ori efectuat în condiţiile imposibilității victimei de a-şi manifesta 
voinţa sau de a se apăra. 

Noţiunea de viol nu o implică pe cea de dezvirginare. 
e Violul este o perversiune cînd făptuitorul accede la plăcerea sexuală doar prin viol; în majoritatea cazurilor, 
aceşti violatori sînt şi sadici. 
e Violul între persoane căsătorite. Consimţămîntul la relaţii sexuale între soţi se presupune prin însuşi actul 
căsătoriei, astfel că nu constituie viol fapta bărbatului de a-şi constrînge soţia la raport sexual. Această faptă va 
constitui după caz infracţiune de violenţă, vătămare corporală sau ameninţare. 

e Violarea femeii în stare de somn este imposibilă, fără ca ea să nu se trezească imediat şi să reacționeze în 
consecință. Starea de somn a femeii poate fi cel mult un factor de încurajare la acţiunea de viol, dar nu o şansă 
de reuşită. La femeia căsătorită este posibil, uneori să se creeze o confuzie între agresor şi soţul acesteia, dar 
numai în primele momente. 

e Hipnotizarea femeii în scopul constrîngerii la raport sexual este relativ posibilă. Există persoane cu mare 
putere de convingere, care, stăpînind tehnica inducției persuasive, pot înfrânge opoziţia femeii. În acest caz, fie 
victima face parte din categoria acelor persoane care au o accentuată tendinţă de a prelua mesajele necritic, fie 
ca mesajul să nu poată fi verificat adecvat datorită situaţiei în care se comite (stres, depresie, sedare etc.). 

Violarea prin utilizarea hipnozei pentru înfrîngerea rezistenței femeii este posibilă, dar practic rarisimă. 
Femeia sănătoasă poate rezista intenţiei de hipnotizare asupra ei, dacă îşi propune în mod serios şi ferm de la 
început să o facă. Adesea, cedarea nu reprezintă decît o scuză convenabilă pentru ceea ce femeia ar fi dorit să se 
întîmple şi fără hipnoză. 

e Determinarea femeii la raport sexual împotriva voinţei ei, prin mijlocirea unor substanţe chimice 
administrate clandestin. Substanțe afrodiziace atît de eficiente, încît să-i inducă femeii o dorinţă sexuală 
nestăpînită, nu există. Înfrângerea rezistenţei femeii se încearcă, uneori, prin utilizarea anumitor stupefiante, a 
alcoolului sau a unor substanțe medicamentoase cu efect sedativ, tranchilizant sau hipnotic. Administrarea 
acestor substanţe se face ocult, prin includerea lor în ţigară, cafea, ciocolată, bere sau alte băuturi cu gust amar, 
deoarece astfel li se poate masca gustul. Deci, într-o companie dubioasă, orice produs oferit spre consum, chiar 
într-un local public şi avînd un gust sau miros suspect, vor fi refuzate. Desigur, acuitatea sesizării scade drastic 
dacă anterior femeia a consumat alcool într-o cantitate ce nu-i mai permite păstrarea vigilenţei la un nivel 
minim necesar. 

e Violul pregătit de victimă. Unele femei, bolnave psihic, se postează în situaţii ce favorizează suportarea unui 
viol şi pe care îl pregătesc uneori pînă la alegerea agresorului. Şi femei sănătoase psihic pot antrena bărbatul 
într-un act sexual violator, pregătit în scop de şantaj, avantaje etc. 

Violul poate fi simulat de fete foarte sugestionabile, de masochiste sau de femei cu o constituţie histero- 
impulsivă, în stări delirant-halucinatorii. În aceste ultime situaţii, nu este vorba de fapt de un act de viol săvârşit, 
ci doar pretins a fi fost săvârşit. Deci, nu totdeauna cel care plînge sau se plînge este victima... 

e Partea de responsabilitate ce revine victimei în favorizarea şi comiterea infracţiunii de viol este mare, în 
majoritatea cazurilor. 

Prin următoarele atitudini comportamentale, victima poate incita sau mijloci direct sau indirect comiterea 
violului: ţinută vestimentară minimă, provocatoare, derutantă, cel puţin într-un context inadecvat; // îmbarcarea 
în autoturismul unor necunoscuţi; // îmbarcarea în autoturismul unor cunoscuţi sau necunoscuţi aflaţi sub 
influenţa alcoolului; // acceptarea companiei unui bărbat cu maniere violente sau aflat sub influenţa alcoolului, 
ori provocarea acestuia; // surescitarea bărbatului prin sîcîială permanentă sau tendinţă de subordonare evidentă; 
// umilirea bărbatului prin insulte, ori prin aprecieri negative, insinuări depreciative cu privire la virilitatea lui; // 
atitudinea provocatoare, agresivă, arogantă, sfidătoare, dispreţuitoare (unele femei arată sau se comportă de 
parcă ar cere cu adevărat să fie violate...!); // zîmbetul încurajator inoportun; // comportamentul sexual 
dubios; // acceptarea unor demersuri intime cu gîndul că de la un anumit stadiu nu se va mai admite continuarea 
lor; // prezenţa în timpul nopţii în zone cu circulaţie redusă; // plaja sau nudismul în locuri izolate, neîngrădite şi 
păzite; // acceptarea dialogului cu necunoscuţi şi apoi consimţirea companiei lor; // atitudini binevoitoare, 
nejustificate, faţă de necunoscuţi; // consumul de alcool fără reţinere, din mîndrie, dorinţă de aventură ori de a fi 
în ton cu anturajul, ceea ce va determina o inhibiţie morală, abolirea autocontrolului, scăderea reactivităţii şi 
forței de opoziţie, dar mai ales dezinhibiţia comportamentului sexual; // ieşirea cu taximetrul, îndeosebi în 
timpul nopţii, în afara zonelor locuite. 

Sînt puţine violurile în care victimei să nu i se poată găsi o parte din vină, prin imprudenţă, credulitate, 
laşitate sau incitare, motiv pentru care legea prevede că emoția provocată de victimă duce la circumstanţe 
atenuante pentru făptuitor. 

e Comportamentul corect al victimei, după suportarea unui viol. Prima obligaţie a victimei este să nu 
îndepărteze urmele violului, iar a doua este prezentarea de urgenţă la cel mai apropiat centru medico-legal sau 
spital şi doar apoi la poliţie. 

Examenul medico-legal nu poate fi relevant în absenţa urmelor de viol şi violență, mai ales în cazul femeilor 
cu viaţă sexuală anterioară şi după o durată mai mare de 24-48 de ore de la suportarea agresiunii sexuale. 

e Consecințele posibile ale violului: sinuciderea victimei; // uciderea femeii; // fecundarea; // acută umilire; // 
jenă familială; // infecţii venerice; // leziuni corporale şi ale aparatului genital; // avort în cazul femeii gravide; // 
la virgine şi la femei slab echilibrate psihic, tulburări de comportament pentru o lungă perioadă, constînd în: 
dispareunie, vaginism, frigiditate, tulburări de orgasm, tulburări de libidou; // comportament de umilire sexuală 
a bărbaţilor, ca o reacţie răzbunătoare; // repulsie pentru bărbaţi; // demenţă; // autism. 

e Violul poate determina moartea femeii în următoarele situaţii: agresiunea este însoţită de actul sadic suprem: 
uciderea; // victima era bolnavă cardiac sau vascular; // şocul psihoafectiv împinge victima la sinucidere; // 
victima recurge în tentativa de salvare, la măsuri extreme; // în lupta cu agresorul, victimei i se cauzează leziuni 
mortale; // se declanşează o hemoragie de mare amploare, datorită subdezvoltării aparatului genital; // ucidere 
involuntară cînd, prin greutatea sa, agresorul blochează parţial mişcările respiratorii ale victimei, iar pentru a nu 
tipa îi acoperă gura, într-un gest reflex; rezultă astfel o însumare între starea de şoc şi asfixie, ce vor determina 
moartea femeii în circa două minute (agresorul nu conștientizează durata acţiunii sale de înăbuşire a respirației 
victimei, datorită stării de tensiune în care se află şi astfel poate ucide involuntar femeia). 

e Adoptarea unei împotriviri reduse a femeii la viol se poate datora: şocului emotiv ce determină o diminuare 
a simțului raţiunii şi lucidităţii; // transformării cu uşurinţă a temerii în deznădejde; // fricii şi groazei ce 
determină uncori o paralizie motrică, mişcările devenind stîngace, lipsite de energie şi eficienţă; // trăsăturilor 
masochiste, conştientizate sau nu; // impulsului primitiv pentru abandon protectiv, cogenerul urmînd să-şi 
inhibe pornirea agresivă (dar această mărinimie biologică animală, unii oameni nu o mai deţin...); // temerii 
ample de violenţa fizică; // convingerii eronate că posedă o putere fizică anemică şi că are o posibilitate de 
opoziţie insuficientă; // existenţei întimplătoare a unui intens libidou sau frustrări sexuale. 

Necesitatea luptei şi a opoziţiei, chiar în confruntarea cu un grup de agresori, se justifică prin 

imprevizibilitatea desfăşurării luptei (apariţia unui salvator, trezirea la realitatea a unuia dintre agresori etc.) şi 
pentru a avea dovezi în vederea identificării şi acuzării de viol a făptuitorilor. 
e Măsuri de autoapărare a femeii în cazul unei agresiuni de viol sexual: de la primul indiciu al intenţiei de 
viol, acţionare în opoziţie şi rezistență combativă, energică, fără ezitare; // păstrarea stăpînirii de sine; // strigăte 
de ajutor, cît mai strident; // mascarea fricii, spaimei şi disperării; // abţinerea de la jigniri, ameninţări, 
întăritări; // verbalizare continuă; // provocarea de suferințe fizice agresorului: muşcături, tragerea de păr, 
apucînd lateral sau de la ceafă, tracţiunea buzei, răsucirea/tracţiunea urechilor, răsucirea degetelor şi îndeosebi a 
celui mic, apăsare violentă în depresiunea supraclaviculară şi apoi tracţiunea ei, lovirea cu mîna, piciorul sau 
genunchiul a zonei genitale, lovirea femurelor, comprimarea, răsucirea şi tracţiunea testiculelor, înfigerea 
unghiilor în fizionomie; // contractura la maximum a mușchilor planşeului pelvian; // accentuarea curburii 
coloanei vertebrale în zona bazinului; // încrucișarea membrelor inferioare; // ghemuirea într-un ungher al 
camerei, mobilierului etc.; // opoziţie şi rezistenţă continuă (nu puţini sînt violatorii, mai ales cei de ocazie, pe 
care lupta îi epuizează în aşa măsură încît nu mai pot susţine actul sexual); // în cazul amenințării cu pistolul sau 
cuțitul se poate încerca, în funcţie de împrejurări, sustragerea lor în momentul ejaculării sau în momentele 
imediat următoare. 

Adoptînd acest măsuri, violul asupra unei femei este aproape imposibil de comis de către un singur bărbat. 
Evident, în lupta cu mai mulţi agresori şansele de reuşită a opoziţiei scad, dar nu trebuie evitată lupta nici în 
această situaţie. 

e Un act sexual consimţit şi apoi reclamat ca viol nu poate fi admis în justiţie. 

e Suportarea unui viol sexual poate fi probată prin: prezenţa unor leziuni traumatice care relevă opoziţia 
victimei; urmele de spermă ale violatorului în vaginul victimei sau la locul faptei; înregistrare audio clandestină 
(cu microcasetofoane de securitate). Pentru alte urme se folosesc metode criminalistice specifice. 

e Un bărbat poate fi determinat la un raport sexual împotriva voinţei lui liber consimţite, dar acest fapt nu 
constituie un act de viol. El poate fi victima unei agresiuni pentru un act homosexual, dar legea etichetează 
această faptă ca pe o constrîngere la perversiune. 

Se apreciază că circa 1/3 dintre bărbaţi sînt „violaţi” cu ocazia primului lor raport sexual, dar nici unul nu-l 
reclamă... 

e Caracteristicile violatorilor. În majoritatea lor, violatorii de „drumul mare” sînt psihopaţi sadici cărora doar 
tensiunea emoţiei creată de violenţă, înfrîngerea şi posedarea violentă a victimei, le determină instalarea erecţiei 
şi plăcerea sexuală. Violatorii „culţi” îşi pregătesc meticulos acţiunea, sînt foarte rafinaţi (şireţi), folosesc o 
formă de violenţă subtilă şi reduc la minim urmele. Ei sînt cei mai numeroşi şi tot ei sînt cel mai puţin depistaţi. 
Violatorii de „ocazie” se pot recruta din rîndul majorităţii bărbaţilor aflaţi sub influenţa alcoolului sau în 
condiţii favorizante, incitante şi de risc scăzut. 

Violatorii se disting prin: libidou crescut brusc, în prezenţa femeii; // instinct de „vînător”(simt instinctiv 
caracteristicile victimei, modul ei de comportament şi contextul favorizant actului); // capacitate amplă de 
concentrare pe ceea ce îi preocupă; // orgasm de mică amplitudine; // sexualitate primitivă; // plăcere în 
înfruntarea unor pericole extreme; // sugestibilitate crescută (se lasă uşor antrenați la violuri în grup); // 
iritabilitate crescută; // impulsivitate debordantă; // misoginism; // intoleranță crescută la frustrări; // 
subculturalizare (sub aspect umanist); // integrare socială deficitară; // singurătate; // plăcere pentru violenţă în 
general. 

e Cauzele violului: situaţiile favorizante; // primitivisul sexual (comportamentul de impunere, supunere şi 
demarcare prin sexualitate; predispuşi biologic, bărbaţii caută varietatea sexuală; femeia, inconştient, incită, 
enervează,” frustrează bărbatul); // răzbunarea, pedepsirea, ura (etnică etc.); // o dovadă de „bărbăţie”, pentru 
bărbaţii dintr-o anumită categorie socială; // incitarea sexuală excesivă şi inoportună a unor femei; // 
neînţelegerea limitelor jocului sexual şi a modului de comportament sexual al bărbatului, de către unele 
femei; // excesiva izolare socială a unor bărbaţi; // faptului că femeile (unele) vînd plăceri sexuale, iar nu toţi 
bărbaţi îşi pot permite să cumpere „marfă” bună; // imposibilitatea unor bărbaţi de a avea un dialog eficient, 
afectiv şi sexual cu femeile; // tulburările psihice sau/şi glandulare. 
e Violatorii se „justifică” astfel: victima nu s-a apărat prin nimic; // între ei au mai avut loc (real sau pretins) 
relaţii sexuale; // victima şi-a manifestat plăcerea în mod evident; // victima a fost excesiv de agresivă sexual; // 
victima a avut un comportament care l-a iritat la maxim (şi astfel a găsit de cuviinţă că se impune să fie 
admonestată). 
e Violurile sînt imposibil de prevenit integral, dar frecvenţa lor ar putea fi mult restrînsă, atît printr-un 
comportament corect al femeii, cît şi de societate în ansamblul ci, prin limitarea surselor de incitare, stimulare şi 
pilduire, difuzate prin mijloacele de comunicare în masă. 
Măsurile principale de protecţie împotriva violului sexual sînt următoarele: reacţie violentă de opoziţie, la cel 
mai mic indiciu al intenţiei de viol; // evitarea consumării oricărui produs alimentar oferit de un necunoscut; // 
refuz ferm de a intra în locuinţa sau autoturismul unor necunoscuţi (sau cunoscuţi aflaţi în stare de ebrietate); // 
adoptarea unei ţinute vestimentare cît mai puţin incitante, în împrejurări de risc; // abţinerea de la ironizarea 
unor necunoscuţi sau de răspuns la apelurile lor; // evitarea motivelor de dialog şi apropiere a unor 
necunoscuţi; // seara, deplasarea în grup sau în preajma unor persoane de încredere; // noaptea, deplasarea 
numai pe marginea şoselei şi pe partea stîngă a sensului de mers; // refuzul oferirii de foc unor necunoscuţi, în 
timpul nopţii; // evitarea privirii la ceas la apelul unor necunoscuţi, în timpul nopţii; // refuzul apropierii de 
autovehicule pentru a da explicaţii de orientare; // părăsirea localurilor înainte de închiderea lor; // abţinerea de 
la consumul de alcool în compania unor bărbaţi necunoscuţi, violenţi sau aflaţi în stare de ebrietate. 
e Tentativa de viol este situaţia în care, printr-o rezistenţă dîrză sau prin intervenţia unei persoane, violul nu se 
înfăptuieşte. 
Tentativa de viol se pedepseşte. 
e Violul sau tentativa de viol trebuie să fie denunţate, în primul rînd pentru a putea beneficia de asistenţă 
medicală şi juridică, iar în al doilea rînd din considerente morale; vinovatul trebuie pedepsit şi stopat în 
comiterea unor fapte similare sau mai grave. 


97. Pornografia 

Un pas greşit e destul pentru a cădea. 
A. von Kotzebue 


e Pornografia defineşte redarea prin scrieri sau imagine foto-cine-video a actului sexual normal sau pervers, 
ori detalii ale organelor genitale, toate de o manieră vădit obscenă, trivială, indecentă. 

Nu se consideră pornografie redarea imaginii corpului nud, frumos, redat în posturi total lipsite de 
lascivitate. 
e Pornografia provoacă persoanelor sănătoase psihic şi sexual, pentru început satisfacerea curiozităţii apoi 
repulsie. 
e Consecințele negative ale contactului repetat cu pornografia. După perceperea stimulului sexual, omul nu 
poate rămîne niciodată indiferent, fără o reacţie psihosomatică minimă, iar repetarea perceperii lui, fără să ducă 
la un raport sexual detensionant, nu poate determina decît boală. 

Tensiunile emoţionale induse de contactul cu materiale pornografice poate determina: masturbare psihică; // 
toleranţă, apetit şi apoi necesitate; // opunerea sexualităţii normale celei patologice sau ideale, inaccesibile marii 
majorităţi a indivizilor; // prin comparare eronată, diminuarea valorii sexuale a partenerului momentan; // 
modificarea comportamentului sexual faţă de femei în general şi parteneră în special; // excesivă dezinhibare; // 
îndemn la relaţii sexuale cu multiple persoane; // impuls spre violenţă şi agresivitate sexuală; // prin comparare 
eronată, umilire cu pierderea încrederii în sine; // distrugerea principiilor sexual-morale, necesare bunei 
convieţuiri în familie şi societate; // alunecarea pe nesimţite spre practici perverse; // pierderea capacităţii de 
excitare sexuală pe cale vizuală; // nevroză; // varicocel; // poluţii; // creşterea numărului violurilor violente; // 
pierderea armoniei sexuale şi generale cu partenerul stabil; // tulburări de libidou şi erecţie. 

e Pornografiei îi sînt proprii şi unele virtuţi, dar spiritul mercantil al comercianților şi producătorilor acestor 
produse a făcut să şi le piardă, devenind doar o sursă de poluare morală. 

Calitățile posibil pozitive ale pornografiei ar fi următoarele: stimularea imaginaţiei erotice la persoane cu 
deficit în acest sens; // fixarea atenţiei asupra sexualităţii şi implicit stimularea libidoului; // schimbarea 
imaginară a partenerului sexual şi nu în mod concret; // posibilitatea unei excitări rapide sau a stimulării ei în 
anumite împrejurări; // dezinhibare sexuală; // satisfacerea curiozităţii şi a nevoii de nou în sexualitate, fie şi 
numai vizual. 

e Producţia actuală de pornografie urmăreşte: exploatarea comercială a dorinţei (fireşti) de noutate sexuală; // 
satisfacerea curiozităţii sexuale a unor anumite categorii de persoane; // excitare sexuală pentru unii bărbaţi; // 
Stimularea fanteziei sexuale; // suport pentru excitarea masturbanţilor; // sursă de inspiraţie („culturalizare”) 
pentru perverşi. 

e Persoanele ce achiziţionează materiale pornografice se recrutează din rîndul: perverşilor, bolnavilor mintali, 
frustraţilor sexual, bărbaţilor de vîrstă tînără, bărbaţilor de vîrsta a treia, marginalizaţilor social, claustraţilor şi a 
celor cu o imaginaţie bolnăvicioasă. 
e Consumul de material pornografic de către unul dintre membrii cuplului conjugal, determină: violență 
sexuală; // aprecierea preponderent sexuală a partenerului; // aprecierea negativă a însuşirilor sexuale ale 
partenerului; // incitare la practicarea unor perversiuni; // tensionare continuă în relaţie; // complexări de 
insuficienţă sexuală cu repercusiuni şi asupra partenerului. 

e Cauzele supraconsumului de material pornografic: abilitatea producătorilor care reuşesc să trezească 
curiozitatea; // relaxarea principiilor morale; // blazarea sexuală şi astfel necesitatea unei stimulări inedite şi 
„forte”; // creşterea frecvenţei insatisfacţiei şi frustrării sexuale; // posibilitatea unei atenuări (aparente) a 
stresului general; // „democratizarea” sexualităţii; // diminuarea libidoului natural la indivizii din zone 
Ssuprapopulate; // prezenţa în posturi publice, dar mai ales în cele de decizie socială, a unor persoane 
anormalitate sexuală afişată; // creşterea calităţii lor (sau mai exact spus, a rafinării lor) în paralel cu o 
diminuare drastică a preţului şi o achiziţie facilă. 

98. Comportamentul sexual normal şi anormal 


Ceea ce nu opreşte legea, opreşte buna cuviinţă. 
Seneca 


Nu există nici o formă normală de activitate sexuală, ci o formă adecvată pentru fiecare individ. 
W. Steckel 


Cele naturale nu sînt ruşinoase. 
(proverb latin) 


Nu poți iubi şi să fii cuminte în acelaşi timp. 
(proverb francez) 


e Normalitatea în comportamentul sexual se înscrie în limite largi, distincţia între normal şi anormal fiind 
dificil de precizat, ea pretîndu-se la interpretări contradictorii. 

În aprecierea normalităţii/anormalităţii comportamentului sexual se cer avute în vedere următoarele aspecte: 
comportamentul sexual normal este definit/impus de: normativele morale ale societăţii, pentru o anumită zonă 
geografică; tradiţia etnică; religie; epocă istorică; circumstanţe; // modelul sexual „normal” îşi are fundamentul 
în sexualitatea anatomică, apoi în normativele sociale; // cu cît este mai mare problematica sexuală a 
individului, cu atât el este mai îndrăzneţ, dispus să accepte şi adopte forme comportamentale apreciate anterior 
situaţiei, ca fiind anormale; // mai multă toleranță nu înseamnă implicit anormalitate; // părerile sînt influențate 
de semnificaţia pe care situaţia o are pentru emitent; // diversitatea liber consimţită dintr-o intimitate nu trebuie 
considerată anormală; // natura nu face distincţie între normal şi anormal („toate sînt permise, dar nu toate ne 
sînt utile“); // normalitatea trebuie să fie expresia satisfacţiei reciproce, de o manieră liber consimţită şi fără 
stînjenirea celor din preajmă; // este normal ca în cadrul ajustării sexuale reciproce, partenerii să consimtă liber 
la căutări care uneori pot interfera cu anormalitatea; // persoanelor cu atractivitate sexuală (şi socială) mai mare 
decît media grupului, beneficiază de o mai mare permisivitate şi clemenţă; // societatea în general şi femeia în 
particular, hotărăsc limitele comportamentului sexual normal; // nu se poate considera un comportament sexual 
ca fiind anormal cînd este doar mai puţin comun, cînd este practicat de comun acord, sporadic, ca o formă de 
variaţie şi în special de suplinire, ajustare şi compensare; // comportamentul sexual are un important caracter 
mimetic; // ceea ce la persoane cu însuşiri psihofizice normale poate fi un comportament anormal, la persoane 
handicapate poate fi un comportament de asemenea anormal, dar necesar compensatoriu; // cînd între membrii 
cuplului există iubire sau dragoste, ea este cea care fixează limitele comportamentului sexual normal; // este cert 
anormal comportamentul care nu respectă partenerul în limitele tolerării lui; // comportamentul sexual al 
ambelor sexe este plin de imprevizibile capricii, mai ales datorită evoluţiei lui în timp; // nu există nici o 
dimensiune ideală a normalităţii; // este anormală încălcarea legilor nescrise în mod repetat şi excesiv; // este 
imposibil ca cineva să se poată încadra deplin în valoarea medie prin toate capacităţile sale anatomice, 
endocrine, nervoase, motivaţionale şi comportamentale şi deci să se situeze deplin în „normalitate” sau 
„anormalitate”. 


99. Libertatea în relaţia sexuală 


O libertate fără limite ucide libertatea. 
H. de Balzac 

Oricui îi este îngăduit să facă ce vrea, cu condiția să nu ajungă în conflict cu aceeaşi 
H. Spencer 


Libertinajul e bun, dar cu economie. 
H. Bazin 


e Libertatea sexuală a femeii constă în acceptarea, refuzul sau amînarea actului sexual, alegerea partenerului 
de raport sexual, refuzul practicilor sexuale considerate neadecvate ei, solicitarea actului sexual, pretinderea 
satisfacţiei sexuale. 

e Libertatea sexuală a bărbatului constă în alegerea partenerei de raport sexual, solicitarea şi refuzul actului 
sexual, pretinderea satisfacţiei sexuale, refuzul relaţiei sexuale de o manieră apreciată ca nefiind potrivită lui. 

e Libertinajul defineşte conduita persoanei care nesocoteşte legile morale contemporane şi constă mai ales în 
indecenţă, desfriu şi adulter. 

Consecințele libertinajului sînt multiple şi grave chiar dacă, uneori, el pare necesar, simpatic, novator sau 
creator. Adesea, libertinajul este urmat de: pierderea respectului de sine şi semeni, izolare socială, epuizarea 
tinereţii în ritm alert, şanse reduse de realizare a unei căsnicii trainice (şi fericite), conflict cu legea sau 
îmbolnăviri dermato-venerice. 

e Emanciparea sexuală denumeşte libertatea în comportamentul sexual de o manieră care nu frizează 
libertinajul sau alterează comportamentul specific de sex. 


100. Modernism în sexualitate 


Nu-i nou decît ce 
R. Bertin 


e Modernismul în sexualitate exprimă tendinţa inovatoare în sexualitate, ca produs îndeosebi al unor persoane 
interesate, mercantile, care prezintă metode „noi”. Acestea nu sînt general aplicabile, mai mult exaltă 
imaginaţia, generează un mimetism orb, idealizează plăcerea şi induc un optimism fals în remedierea unor 
disfuncţii sexuale. 

e Receptivitatea pentru nou în relaţia sexuală este mult diferită între indivizi, fiecare fiind caracterizat de un 
complex atitudinal specific, cu diverse structuri de stabilitate. 

Modernismului sexual îi cad victime îndeosebi persoanele caracterizate prin: rezistenţă scăzută la sugestii; // 

capriciozitate; // superficialitate; // dorință de impresionare cu orice preţ; // dorință de comuniune socială 
deplină; // experienţă sexuală redusă; // frustrare sexuală; // nivel socioeconomic scăzut sau foarte înalt; // înalt 
mimetism şi maleabilitate; // tendinţe spre abuz sexual; // simţ critic diminuat; // lipsă de originalitate, 
competenţă sexuală şi capacitate de discernămînt. 
e Atitudinea corectă faţă de modernism în sexualitate. Datorită spiritului de imitație, omul este tentat să nu 
plece de la sine, de la naturalul fiinţei lui, ci de la ceea ce vede la altul, pentru a se înhăma spre năzuinţe 
inadecvate fondului său real sau disproporţionate cu mijloacele, situaţia şi cerinţele lui reale. Acestei tendinţe 
se poate şi trebuie să i se reziste prin luciditate, efort analitic şi autostăpînire. 

Atitudinea corectă față de modernism în sexualitate, constă în: neadmiterea a nimic ca absolut valabil 
(acceptînd totul sub rezerva analizei lucide a cîştigului, pierderii şi riscului); // rămînerea la mijloc, adică acolo 
unde nu există riscul falsificării propriei persoane sau punerea în ton discordant cu partenerul sexual ori mediul 
social; // acceptare sau refuz în limitele care nu creează frustrări sau jenă partenerului sexual; // acceptarea 
numai a ceea ce se potriveşte şi se consideră moral, necesar şi sănătos; // neignorarea noului în sexualitate, fără 
ca acest lucru să fie sinonim cu imitarea oarbă, cu renunţarea la tehnici şi comportamente verificate ca valabile 

şi care şi-au dovedit eficacitatea; // analiză lucidă a ceea ce se ascunde în spatele lucrurilor în care avem 
tendinţa să credem, să le adoptăm automat sau sîntem îndemnați să o facem. 

e Consecințele acceptării fără discernămînt a modernului în comportamentul sexual, pot fi: alterarea armoniei 
sexuale, tulburări de dinamică sexuală, ştergerea personalităţii sexuale individuale, decădere morală, 
(auto)reproşuri după un timp oarecare, patologie diversă, stres şi nevroză. 


101. Principiile de bază ale reuşitei 
relaţiei sexuale 


Pentru a nu fi de tot nefericit în viaţă, omul să nu caute a fi prea fericit. 


Seneca 

1.  Abstinenţa sexuală periodică este „sarea” vieţii sexuale. 

2. Starea de igienă personală trebuie să fie desăvîrşită în orice moment. 

3.  Plăcerea sexuală diminuează şi se îndepărtează, cu cît se caută mai mult să fie repetată, reţinută sau 
rafinată. 

4. Investiţia de pasiune sexuală în partener este fără risc. 

5. Casă fii iubit trebuie să te iubeşti, adică să te îngrijeşti, să te cultivi, să te respecţi. 
6. 50% sinceritate + 50 % tăcere = pace. 

7.  Satisfacţia sexuală nu-i dată pentru totdeauna, tuturor la fel în cantitate şi calitate. 

8. Fiecare membru al cuplului are aceleaşi drepturi sexuale pe care le acceptă celuilalt. 
9. Cînd se încearcă să se dea totul, se sfirşeşte curînd prin a nu mai putea da nimic. 


10. Pentru a fi ajutat, trebuie să începi prin a te ajuta singur. 

11. În cuplu, comparativ cu femeia, bărbatul trebuie să fie cu circa 7 ani mai vîrstnic, cu minim 7 centimetri 
mai înalt şi cu circa 7 kilograme mai greu. 

12. Bărbatul nu trebuie să susţină contacte sexuale la un interval de zile mai mic decît numărul zecimal al 
anilor vîrstei lui (la 20 de ani, la două zile; la 40 de ani, la patru zile ş.a.m.d.). 

13. Comparaţia inadecvată este o sursă sigură de nefericire. 

14. Bărbatul trebuie să cunoască şi să utilizeze corect 7 proceduri coitale (care în asociere cu abstinența 
periodică sînt singurele în măsură să asigure o protecţie deplină împotriva blazării şi rutinei în relaţia sexuală). 
15. Fericirea şi plăcerea fiind fiziologic episodice este firesc ca ele să alterneze cu perioade de nefericire şi 
insatisfacţie. 

16. Recompensele şi pedepsele trebuiesc acordate just, prompt, oportun şi permanent. 

17. Actele sexuale trebuie să fie numeric reduse, iar cînd au loc trebuie să fie o „sărbătoare senzorială”. 

18. Întotdeauna trebuie să existe o preocupare pentru un dialog eficient şi susţinut cu partenerul. 

20. Permanentă şi corectă autoevaluare. 

21. Efort continuu pentru adaptare sexuală. 

22. Cultivarea susţinută a caracterelor specifice de sex. 

